
OZABADSÁG.  EGYENLŐSÉG,  TESTVÉRISÉG  :  a  népclí  6  Szcntháromsága  forrasz-  . 
totta  egy  testté-lélekké  a  honfoglaló  magyart.  Egy  nagy  család  ez  a  nép, 
melyet  közszükség  s  közakarat  indított  honszerző  útjára  az  őshazából, 
hogy,  a  ma  ís  élő  s  tiszteletben  tartandó  néphit  szerint,  megkeresse  s  elfog- 
lalja Atilla  örökét  Szent  ez  a  hit,  ezer  éve  őrzi  szivében  a  magyar  nép: 
nincs  arra  ok,  hogy  e  hitében  megzavarjuk. 

Hogy  szabadság,  egyenlőség,  testvériség  forrasztotta  egybe  a  honfog- 
laló magyart:  ezt  már  nemcsak  a  hagyomány  őrizte  meg.  Följegyezték 
a  régi  krónikások;  a  jelenkor  tudós  történetírói  is  ezt  vallják,  ezt  bizo- 
nyítják. S  a  48-iki  törvényhozás,  midőn  a  föld  népét  bevette  az  alkotmány 
sánczai  közé;  midőn  egységes  nemzetté  tette  ennek  az  országnak  minden- 
rendű és  nyelvű  lakosságát :  valóképpen  visszaadta  azt  a  Szentháromságot, 

melynek  zászlaja  alatt  indult  honszerző  útjára  a  magyar,  amely  zászló 
azonban  —  alig  száz  esztendővel  a  honfoglalás  után  —  sárba  hullott.  Csaknem 
ezer  esztendő  véres  küzdelme  s  csöndes  munkálkodása  tudta  fölemelni  e 
zászlót  a  sárból  s  a  honfoglalás  ezer  éves  ünnepe  mellett  a  legnagyobb 
s  legszebb  ünnepünk  most  következik:  ünnepelvén  a  népszabadság,  a 
szegény,  elnyomott  nép  fólszábadulásának  ötven  éves  fordulóját. 

Ez  a  nagy,  ez  a  nevezetes  alkalom  szülte  e  könyvet,  melyben  az 
» Istenadta*  népnek  történetét  irom.  Annak  a  népnek  a  történetét,  mel3mek 
» egyik  kezében  ekeszarva,  a  másikban  kard« ;  mely  ezer  esztendőn  át  hul- 
latta vérét  a  honért,  amelynek  ő  nem  volt  szabad  gyermeke;  hullatta 
véres  verejtékét  a  földre,  mely  nem  volt  az  övé  s  melyhez  mégis  megható 
hűséggel  ragaszkodék!  A  nép  történetét  irom,  annak  a  népnek  a  történe- 
tét, mely  ezer  esztendő  óta  dereka  ennek  az  országnak;  ereje,  tápláló 
vére  a  nemzetnek ;  mely  megőrizte  hiven  a  régi  jó  erkölcsöket,  jellemző  voná- 
sokat; megőrizte  a  viseletet;  e§^ megőrizte  a  szép  magyar  nyelvet,  akkor, 
midőn  a  főnemesség  már-már  elvesztette  nyelvét,  nemzeti   karakterét . .  . 

A  nemzet ...  Ez  a  szó,  a  mai .  értelmében,  üres  szó  volt  jó  kilencz- 
*  száz  esztendőn  keresztül.  Uri  és  paraszt  nép  lakta  e  földet,  kölcsönös 
szeretet,  bizodalom  nélkül. 

Az  úr  magának  élt;  a  paraszt  is  magának. 

Magának,  ha  előbb  rossz  kedvvel  lerobotolta,  amivel  urának  tartozott. 
Akkor  került  a  sor  reá.  A  maga  dolgára. 

Egymás  búját,  baját  nem  érezték.  Közös  czélok  csak  nagy  ritkán 
melegítek  úr  és  paraszt  kebelét.  Ritkán,  rövid  időre,  hogy  még  messzebb 
távolodjanak  egymástól. 

Egy  nyelvet  beszéltek,  egy  Istent  imádtak:  mégsem  voltak  test- 
vérek. Közös  czélok,  közös  vágyak,  reménykedések  nem  lelkesítették. 
Ami  egyiknek  üdvösség  volt,  a  másiknak  kárhozat.  Amely  forrásból 
életvize  bugyogott  az  egyiknek,  halálvize  a  másiknak.  Úrban  és  paraszt- 
ban egy  volt  közös  csupán :  a  föld,  az  édes  anyaföld  mérhetetlen  szere- 
tete s  kilenczszáz  esztendőnek  nagy  nyomorúságai,  keserű  tapasztalatai 
után  fakadhatott  csak   e   szeretetből    egy    másik:    egymásnak  a   szere- 

tete,  megbecsülése.  Kilenczszáz  esztendő  véres  és  békés  küzdelmei, 
rettenetes  emlékű  parasztlázadások  s  az  ezeket  mindig  nyomon  követő 
ujabb  meg  ujabb  elnyomatások  után  lett  úr  és  paraszt  újra  egy  testté, 
lélekké,  azzáy.ami  volt  a  honfoglalás  idejében  s  aminek  látja  ma  és  tudja 
az  egész  ViSg^:  nemzetté. 

Mi  e  könyvnek  a  czélja? 

Végigvezetni  az  olvasót  a  magyar  történelem  kevésbbé  ismert, 
járatlan  ösvényein.  Eléje  teríteni  a  magyar  népnek,  a  föld  népének  ezer 
esztendős  történetét;  hol  jobbra,  hol  rosszabbra  forduló  állapotát;  végig- 
vezetni a  törekvések,  küzdelmek  ezer  esztendős  utján,  amely  törekvé- 
seknek, küzdelmeknek  hol  nyilt,  hol  rejtegetett  czélja  ez  volt :  szabadság, 
egyenlőség,  testvériség. 

Nehogy  az  olvasó  félreértse  szándékomat.  E  könyvnek  nem  lehet 
czélja  már  begyóg)rúlt  sebeknek  felszaggatása.  Ellenkezőleg:  az  a  becsü- 
letes czélja  van,  hogy  a  szabadság,  egyenlőség  és  testvériség  Szenthárom- 
ságában egygyé  lett  népek  közt  a  szeretetet  még  bensőbbé  tegye,  urat 
és  parasztot,  a  szó  nemes  értelmében  egy  testté  s  lélekké  forraszszon  össze. 

Történetet  írok,  szívemben  mély  szeretettel  a  föld  népe  iránt,  melynek 
véréből  való  vér  vagyok  én  is,  de  nem  gyűlölettel  az  iránt  az  osztály 
iránt,  mely  nemcsak  ura  s  elnyomója  tudott  lenni  a  népnek,  de  szerető 
édesatyja  is  s  mely  végül  önként,  kényszerítés  nélkül,  példátlan  lelkességgel, 
maga  küzdi  ki  a  nép  szabadságát,  osztja  meg  vele  jogait,  osztozik  vele 
a  közterhekben ! 

Való  igaz,  hogy  a  nemesség  nemcsak  a  nép,  de  a  maga  érdekében 
is  cselekedett,  midőn  a  népet  a  földdel  együtt  fölszabadította,  de  e  kön3rv 
olvasói  ne  feledjék,  hogy  a  nemesség  zöme  saját  maga  ellen  vélt  csele- 
kedni, midőn  a  nép  felszabadításáért  lelkesült  s  igy  amit  tett:  az  ő 
részéről,  az  ő  legjobb  hite  szerint,  nagylelkű  lemondás  volt  a  kiváltságokról 
s  becsületes  osztozkodás  a  néppel  jogokban  és  terhekben. 

Azt  gondolom,  apró  részletezés  nélkül  is  kitűnik  az  elmondottakból, 
mi  lehet  kön3rvem  tartalma  s  minő  az  iránya.  A  föld  népének  története, 
állapotának,  életének  rajza  e  könyv:  a  szolgaságtól  a  szabadságig. 

A  honfoglaló  magyar  nép  életemódjának,  műveltségi  állapotának 
rövid  rajzával  kezdem  könyvemet,  úgy  megyek  át  annak  megrajzolására, 
miként  alakúinak  a  különböző  rendek,  osztályok  s  mint  jg^yed  a  tiszta 
f         .;  magyar    faj    egy    része    jobbágygyá.    A    föld    népének    a    nemességgel 

'  való  viszonya,  a  népnek  állapota  s  küzdelme  a  szabadulásért:  ez  húzódik 

végig  könyvemen.  A  paraszilázadások  egész  sorával  találkozik  könyvem- 
ben az  olvasó.  Kezdve  az  erdélyi  parasztság  1437-iki  lázadásán,  lehető 
hűséggel  Írom  meg  a  különböző  parasztlázadásokat,  nevezetesen:  a 
,  Dózsa-lázadást,  ezt  a  nagy  parasztdrámát;  a  Péró-Jék  lázadást;  a  Hora- 
és  Kloska-\á.zeiáást ;  nem  is  emlitve  itt  a  kisebb  paraszt  lázadásokat  Hogy 
királyaink  minő  háborúkat  viseltek,  hol  s  kikkel  hadakoztak:  nem  az  én 
könyvembe  való,  s  csak  annyiban  érdekel  ez  vagy  az  a  történeti  ese- 
mény, amennyiben  megvilágítja,  érthetőbbé  teszi  a  nép  szomorú  álla- 
potát, szabadulásért  való  küzdelmeit.  Könyvemnek  aránylag  legnagyobb 
része  lesz  e  század  első  felének  története,  mikor  a  nemességnek  színe- 
java hatalmas  akczióba  kezd  a  nép  felszabadításáért.  A  magyar  nemzet 
történetének  legszebb  lapjai  ezek:  a  Széchenyiek,  Kossuthok,  Bezerédjek 
stb.  kora.  És  nagy  szerep  jut  a  költőknek,  kik  többnyire  a  nép  fiai  s  kik 
a  toll  erejével  küzdenek  a  vérükből  való  vér  felszabadulásáért.  Termé- 
szetes, hogy  külön  fejezet  illeti  meg  Peíőftt. 

Ez  könyvemnek  nagy  vonásokban  rajzolt  elsŐ  kötete.  A  második 
kötet  a  most  élő  népet  rajzolja :  a  bölcsőtől  a  sirig.  Végig  kisérem  a  népet 
a  szó  való  értelmében,  születésétől  haláláig.  A  fészekrakáson:  a  házépí- 
tésen kezdem.  Hogyan  építi  házát  a  magyar  ember?  Mik  a  nevezetesebb 
külömbségek  e  tekintetben  az  ország  különböző  vidékein?  Mint  fejlődött 
az  építkezés  az  idők  során? 

Aztán  jön  a  családi  élet  megalapítása.  Az  ezzel  kapcsolatos  lakodalmi 
szokások.  A  gyermek  ápolása,  nevelése.  A  gyermek  iskolába  kerül.  Milyen 
a  falusi  iskola?  Milyen  volt  régen,  milyen  ma?  A  nép  nyelve  általában 
s  tájak  szerint  A  nép  hite,  vallása.  Költészete.  A  nép  ruházkodása,  vise- 
lete, a  nevezetesebb  eltérések. 

A  katonaélet:  régen  és  most.  A  katonaságból  haza  kerül  a  legény: 

kezdődik  a  gazdaság.  Milyen  az  a  magyar  paraszt-gazdaság?  Elvezetem 
az  olvasót  a  pusztára,  az  erdőre.  Az  alföldi  magyar  tanyájára  s  a  szé- 
kely  sovány,  keskeny  földjére.  Külön  helyet  követel  a  pásztor  élet.  Es  a 
magyar  haláfi^  S  a  magyar  mesterember. 

Hát  a  köz^gi  élet?  És  az  alkotmányos  jogok  gyakorlása?  A  restau- 

* 

ráczió?  A  követváiasztás  ? 

Igen,  a  bölcsőtől  a  sírig  kísérem  a  népet:  a  halottas  házhoz,  meg- 
hallgatni a  siratót,  a  néplélek  e  kevésbé  ismert  kincsét,  s  a  temetőbe 
hol  még  láthatók  a  sírkövek  közt  a  régi,  harczias  világra  emlékeztető 
kópjás  fejfák. 

Nagy  útra  viszem  az  olvasót,  aki  velem  tart;  de  hiszem,  hogy  — 
ha  csak  könyvemnek  hőse,  a  nép  iránt  való  erős  szeretetemben  túl 
nem  becsültem  erőmet  —  utunk  nemcsak  nagy,  hanem  érdekes  és  tanul- 
ságos is  leszen. 

xXÉTSzAzöTVENEZER  fönyirc  becsülik  történetíróink  a  honfoglaló  magyarok 
számát :  férfit,  nŐt,  gyermeket  együtt.  Kétszázötvenezer  főnyi  nagy  család 
tört  át  a  vereczkei  szoroson  s  húzódott  le  a  Tisza  mellé:  itt  kezdődik 
a  honfoglalás,  annak  az  áldott,  szép  földnek  a  megszerzése,  melynek  a 
neve  ezer  esztendő  óta:  Magyarország.  Jöttek  a  tiszta  magyar  fajjal 
mindenféle  keverék-népek  is,  különösen  szlávok,  többnyire  kénytelen-kellet- 
lenül, de  bizonyára  sokan  önként,  jókedvvel  is.  Amazokat  a  kényszerűség, 
emezeket  a  reménykedés  fűzte  a  honkeresŐ  magyarhoz:  hátha  ennek  az 
elszánt,  vitéz  népnek  a  társaságában  sorsuk  jobbra  fordul. 

A  tiszta  magyar  faj,  a  hét  törzsre  oszlott  magyar  nép,  melyhez  a 
nyolczadik,  a  kabarok  törzse,  Lebediában  szegődött,  azóta  már  ezer  éves 
életében  ekkor  élvezte  a  legtisztább,  a  szó  igaz  értelmében  eszményi 
szabadságot.  Nem  korlátlan,  féktelen  szabadság  volt  ez.  Az  a  nép,  mely 

karddal  szerezte  meg  e  földet,  nem  lehetett  fegyelmezetlen  tömeg,  amely- 
nek minden  tagja  a  maga  esze  után  indul  s  a  közös  munkában  kénye- 
kedve szerint  vesz  részt.  Mert  ember  és  ember  közt,  a  maga  dolgának 
tetszés  szerint  való  végzésében,  nem  volt  ugyan  külömbség,  szabad  és 
független  volt  ennek  a  nagy  népcsaládnak  minden  tagja;  de  a  közérdekű 
dolgok  intézésére,  végrehajtására  vezér  kellett,  akinek,  midőn  a  nép  össze- 
sége  által  elfogadott  tervek,  határozatok  végrehajtására  került  a  sor :  parancs 
volt  a  szava.  Mi  tette  a  külömbséget  ember  és  ember  Icözt,^  Nem  a 
születés,  hanem  az  egyéni  kiválóság.  Az  ész,  erő,  vitézség;  a  jellem 
tisztasága,  megbízhatósága.  Nyilvánvaló,  hogy  ezek  s  ezekkel  rokon 
tulajdonságok  emelték  Árpádot  elsővé  a  legelsők,  -  a  legjobbak  között ; 
aminthogy  viszont  jellembeli  fogyatkozások:  gyávaság,  árulás,  erkölcs- 
telenség, lopás,  gyilkosság  s  más  egyéb  bűnök  már  a  honfoglalás  előtt 
szolgává  sülyeszthették  a  tiszta  magyart  is. 

Ha  a  magyar  fegyelmezetlen,  gyülevész,  az  igazi  szabadságot  a  fék- 
telenkedés tol  megkülönböztetni  nem  tudó  nép,  —  aminek  ellenkezőjét  bizo- 
nyítja hadviselésük  módja  a  honfoglalás  idején,  —  elfoglalhat  ugyan  jó  nagy 
darab  földet  a  mai  Magyarországból ;  elfoglalhatja  talán  az  egész  országot : 
egy  pár  esztendőnél  tovább  aligha  van  maradása  itt.  Apránként  elzüUődtek 
volna  a  törzsek,  nemzetségek,  ha  nincs  meg  bennök  az  az  erős  családi 
érzés,  mely  a  család  tagjainak  egymáshoz  való  ragaszkodásában  s  a 
családfők  iránt  mind  e  mai  napig  élő  hagyományos  tiszteletben  nyilvánult,  s 
mely  a  magyarnak  egyik  legszebb  vonása  volt  minden  időben.  Ragaszkodás 
egymáshoz,  tisztelet  az  öregebbek,  értelmesebbek  iránt:  ezek  a  tulajdon- 
ságok fölöslegessé  tették  a  zsarnoki,  kényuri  vezetést;  a  hadviselésre 
szükséges  fegyelemnek  mindennél  megbízhatóbb  eszköze  volt  a  népnek  e 
két  tündöklő  erénye. 

A  régi  magyar  családi  élet  tisztáságát  még  az  akorbeli  ellenségeink  sem 
tagadhatták.  Míg  más  pogány,  nomád  népeknél  a  többnejűség  volt  szokás- 
ban, ami  már  magában  lehetetlenné  teszi  a  családi  élet  tisztaságát:  a  meddig 
csak  a  történelem  világa  mellett  visszanézhetünk,  a  magyar  embernek 
sohasem  volt  egyszerre  egynél  több  felesége.  A  viszony  férj,  feleség, 
szülő  és  gyermek,  testvér  és  testvér  közt  akkor  is  csak  olyan  termé- 
szetű lehetett,  mint  ma  a  föld  népének  még  jó  nagy  részénél:  patriar- 
kális. Az  asszony  a  férjét  így  szólítja:  uram.  Az  asszonynak  tehát  a 
férfi  ura,  de  ez  nem  annyit  jelent,  hogy  az  asszony  az  ő  urának 
szolgálója.  A  férfi  a  család  feje,  több  az  asszonynál,  mert  erősebb. 
0  védi  a  gyöngébb  asszonyt.  Az  ő  erős   karja  védi  a  sátrat,  a  házikót, 

a  családot  gonosz  ember  szándékától.  0  szerzi  meg  a  mindennapit. 
De  ha  sátra  mellől  elszólítja  a  csatakürt,  a  feleség  a  család  íeje,  védője, 
kenyérszerzője,  az  asszony  műveli  a  földet,  őrzi  a  nyájat  a  rabszolgák- 
kal. Azokkal,  kiket  a  magyarok  magukkal  hoztak  s  azokkal,  akiket  itt 
találtak.  A  magyar  asszony  tehát  a  férjnek  társa,  nem  megvetett  cse- 
léde. A  családi  kötelék  ereje,  tisztasága  szereteten  és  tiszteleten  nyug- 
szik: nemcsak  az  asszony  szólítja  a  férjét  uramnak,  ezt  a  megtisztelő 
szót  a  gyermek  is  oda  ragasztja  az  apám-hoz^  mondván:  apám- 
uram, édes  anyjának:  anyámasszony.  Az  öcs  a  Székelyföldön  még  ma  is 
bátyámuramnak  szólítja  a  testvérbátyját  is,  ha  az  legalább  nyolcz-tiz 
esztendővel  idősebb  mint  ő,  s  hogy  ez  a  szép  patriarkális  vonás  ősi 
szokás  és  nem  ujabb  keletű,  azt  igazán  fölösleges  volna  bizonyítani. 
A  régi  magyar  nyelvből  maradtak  ránk  e  szavak:  néne,  húgom,  ükapa, 
máska  —  nagyapa  vagy  dédapa,  a  szüle,  melyek  mind  azt  bizonyítják,  hogy 
a  honfoglaló  magyar  népet  erős  családi  érzés  forrasztotta  egygyé. 

Mind  e  szép  vonások  a  mellett  tanúskodnak,  hogy  a  honfoglaló 
magyar  nép  nem  volt  elvadult,  minden  lelki  műveltség  nélkül  való  tömeg, 
s  ha  nem  voltak,  mert  még  nem  lehettek,  irott  törvényei,  ezeket  akkor 
még  bőven  pótolta  a  velők  született,  apáról  fiúra  szállott  erős  fogé- 
konyság a  tiszta  erkölcsök,  s  nevezetesen  a  családi  élet  tisztasága,  a 
családi  becsület  megőrzése  iránt.  A  férj  büntetlenül  ölhette  meg  a  hűtelen 
asszonyt,  ami  arra  vall,  hogy  e  nép  kényes  volt  családi  becsületére. 
Az  özvegy  asszony,  ha  gyermek  nélkül  maradott  hátra,  csak  a  férje 
rokonához  mehetett  feleségül,  ami  meg  a  mellett  bizonyít,  hogy  nagy 
fontosságot  tulajdonítottak  a  családi  kötelék  mennél  szorosabbra  való 
fűzésének.  Ma  ezt  családi  politikának  neveznők;  akkor  több  volt  ez 
annál :  nemzeti  politika.  Egy  honszerzésre  indult  nép  bölcs,  józan  eszű 
politikája. 

De  e  nép  lelki  műveltségére  nemcsak  a  családi  élet  tisztasága  vet  ked- 
vező világot.  Ez  a  nép  több  olyan  szót  ismert,  melyek  bizonyos  műveltségre 
vallanak  s  melyeket  nem  más  népektől  vett  át.  A  honfoglaló  magyarnak 
megvoltak  már  e  szavai:  ész,  elme,  bölcs,  hit,  gond,  tiszta,  ok,  okos, 
igaz,  szűz,  szemérem  stb.  S  bár  mint  nomád  népnek  vadászat  és  halászat, 
a  házi  állatok  őrzése  volt  fő  foglalkozása,  már  az  őshazában  foglalkozott 
a  föld  mívelésével  is:  búzát,  árpát,  darát,  kölest,  kendert,  lent  termelt  s 
az  asszonyok  fontak,  szőttek,  ismerték  a  kendertörőt,  tilót  s  a  szövőszéket. 
A  bor  s  a  sör  készítéséhez  is  értettek.  Természetesen,  a  hosszú  vándorlás, 
a   nyugtalan   élet,   örökös  háborúskodás   megakasztotta  e   foglalkozásban, 

s  mikor  e  földet  elfoglalták,  jóformán  újra  kellett  tanulniok  a  földmíve- 
lést.  De  jó  száz  esztendő  telt  el  az  új  hazába  való  megérkezés  után, 
hogy  a  magyar  komolyan  kezdett  foglalkozni  szántással,  vetéssel.  Az  első 
száz  esztendőt  a  honfoglalás  munkája  s  a  szomszéd  országokban  való 
kalandozás  foglalja  le.  A  földet  többnyire  a  magukkal  hozott  rabszolgák 
s  az  itt  talált  népek  müvelik. 

Minekelőtte  tovább  mennénk,  tudnunk  kell,  hogy  miféle  népeket  talált 
itt  a  honfoglaló  magyar. 

íme:  Magyarország  nyugati  és  délnyugati  része  a  Jrankoké  volt. 
Ezek  voltak  az  urak,  s  szolgáik,  kik  a  földet  művelték:  a  morvák  s  a 
szlovének.  Keleten:  a  Tisza  mentén  s  Erdély  hegyei  közt  keverék  népek 
laktak,  melyek  közt  a  bolgár  válik  ki.  Az  ország  ama  területén,  hol  a 
frank  volt  az  úr,  már  nagy  Károly  óta  —  az  akkori  viszonyok  szerint  — 
rendes  módon  folyt  a  gazdaság.  Nagy  uradalmak  voltak,  melyeket  a 
szláv  szolga  nép  szántott,  vetett,  aratott.  Mikor  a  magyarok  bejőnek,  a 
szláv  népség  gazdát  cserél.  Aki  nem  áll  ellent,  azt  a  magyar  fölveszi 
a  maga  nemzeti  rendjébe,  az-  ellentállót  azonban,  legyőzvén,  szolgá- 
jává teszi. 

A  honfoglalás  nagy  munkája  közben  már  kezd  formálódni  a  nagy 
és  a  kts  birtok.  A  nyolcz  törzs  vezérei  kapják  a  nagy  területeket.  Ki  a 
mely  területet  elfoglalt,  ott  üti  fel  szállását.  A  nemzetségek  —  108  volt 
Kézai  szerint  —  külön-külön  nemzetségenként  kapnak  földet,  s  az  egy-egy 
nemzetségnek  jutott  területet  egyforma  joggal  birja  eleinte  a  nemzetség 
minden  tagja.  Csak  később  kapja  ki  minden  egyes  ember  a  maga  részét: 
ezek  a  középosztály,  a  középnemesség  ősei. 

Természetesen,  maradt  föld  a  régibb  lakosok  kezén  is,  de  ezek  csak 
részben  voltak  szabad  emberek.  Többnyire  a  várak  környékén  laktak,  e 
környék  földjét  birták,  művelték  s  ennek  fejében  kötelesek  voltak  a  várak 
őrizetére,  védelmére,  általában  fegyverviselésre;  vagy  ha  fegy\^ert  nem 
viseltek,  ellátták  a  vár  fegyveres  népét  a  szükséges  élelemmel.  Amazok 
a  várjobbágyok,  emezek  a  várnépek,  kikkel  majd  közelebbről  ismerkedünk 
meg.  Mind  az  a  vár,  amit  a  honfoglaló  magyarok  itt  találtak,  mind  az, 
amit  a  honfoglalás  idején  építettek,  a  nemzet  közvagyona  volt.  Ezeket 
tehát  a  törzsek  fejei  nem  mondhatták  magukénak,  csupán  védelmükre, 
felügyeletükre  bizta  a  nemzet  Nemzeti  vagyon  volt  a  várakhoz  tartozó 
föld  is,  melyet  tehát  nem  lehet  szabad  birtoknak  neveznünk,  de  viszont 
amint  a  föld,  a  népe  sem  állott  egyeseknek  a  szolgálatában.  Ám  akkor 
még  nehéz  volt  külömbséget  tenni   törzs  és  nemzet  közt,  s  már  Géza  s 

utána  különösen  szent  István,  az  inkább  csak  névszerint  nemzeti,  de 
valóságban  a  törzsfők  érdekeit  szolgáló  vagyont  királyi  vagyonná  változ- 
tatja, a  várak  földje  és  népe  a  királyi  hatalom  erősítője  lesz. 

Bizonyosnak  vehetjük,  hogy  a  tiszta  magyar  faj  a  vezérek  korában 
alig  foglalkozott  fóldmíveléssel.  Törzsek  és  nemzetségek  közösen  birták 
a  megszállott  területet,  s  habár  a  vezérek  korában  már  megkezdődik  a 
birtok  elosztása,  vagy  amint  a  nép  ma  is  mondja:  az  osztály,  a  viszo- 
nyok lehetetlenné  tették,  hogy  a  magyar  ember  maga  szántsa,  vesse  a 

földjét  Akkor  még  a  kard  könnyebb  volt  a  magyarnak,  mint  az  ekeszarva. 
Szórványosan,  egyik-másik  megpróbálkozhatott  a  fóldmíveléssel,  de  álta- 
lában a  részben  magukkal  hozott  szolgák  s  a  részben  itt  szolgákká  tett 
népek  művelték  a  földet.  Talán  mondanunk  sem  kell,  hogy  a  mezőgaz- 
daság legfontosabb  eszköze,  az  eke  nagyon  egyszerű,  idétlen,  kezdetleges 
valami  lehetett,  mely  éppen  hogy  feldöröszölte  a  föld  színét.  Amilyen  a 
szántás,  olyan  az  aratás.  Az  elhintett  mag  gyéi;en  kelhetett  ki.  Nyilván- 
való, hogy  a  gazdaságnak  főtényezője  nem  a  földmívelés  volt,  hanem  az 

állattenyésztés.  A  nagyobb  folyamok  mentén  s  az  erdőségekben  búja 
legelők  voltak,  melyek  önként  kínálkoztak  állattenyésztésre.  Az  állatok 
legeltetése,  a  velők  való  foglalatoskodás :  ez  volt  a  honfoglaló  magyarnak 
legkedvesebb  s  mert  a  foldmíveléshez  még  nem  értett  eléggé,  a  legszük- 
ségesebb foglalkozása. 

Mikor  a  magyarok  bejöttek  az  új  hazába,  rengeteg  sok  lovat  és 
szarvasmarhát  hoztak  magukkal.  A  bécsi  képes  krónikának  egyik  képén 
a  költözködő  magyarok  mellett  ott  látjuk  a  lovat,  a  szarvasmarhát,  sőt 
a  tevét  is.  Juh  és  kutya  nincs  a  képen,  pedig  valószínű,  hogy  ez  is  volt 
velük.  A  disznót  vagy  nem  ismerték  még,  vagy  pogány  létükre  szándé- 
kosan nem  tartották.  Valóbbszinű,  hogy  ismerték,  de  megvetették  ezt  a 
tisztátalan  állatot.  (Érdekes,  hogy  már  Atilla  népe  és  a  honfoglaló  magyar  is 
huj,  huj!  kiáltással  űzte,  hajtotta  az  ellenséget,  s  hogy  a  székely  ma  is 
egyedül  a  disznót  hajtja  ezzel  a  szóval.  Minden  más  állatra  más  e  népnek 
a  hajtó,  kergető  szava.  A  szarvasmarhát  így  hajtja  ki  istállóból,  udvarból : 
hí  ki!  —  a  lovat:  czo  ki!  a  kutyát:  kuss  ki!  a  disznót  meg:  huj  ki!) 

Milyen  volt  a  magyar  ló  ?  Nemes  fajta,  de  kis  növésű.  Atyafi  az  arabs 
lóval.  Fürge,  szapora  lépésű,  kevéssel  megelégedő  s  kitartó.  Körülbelől  a 
mai  apró  székely  lóhoz  lehet  hasonlítani.  Ennél  a  ma  már  csenevészedni 
kezdő  lónál  azonban  nyilván  erősebb,  szélesebb  szügyű. 

A  lóra  különös  nagy  gondja  volt  a  magyarnak.  Béla  király  névtelen 
jegyzője  szerint.  Árpádnak  nagy  ménese  volt  a  Csepelszigeten,  a  főbb 
emberek  is  tartottak  nagyobb  méneseket,  melyeket  csikós  legények  őriztek. 
Könyvem  második  kötetében  irom  a  pusztai  életet,  s  ennek  az  életnek  a 
rajzából  nagyjában  el  lehet  képzelni  az  ősmagyarok  pusztai  életét  is,  a 
ménesekkel  való  bánás,  foglalkozás  módját.  Mert  kétségtelen,  hogy  a 
puszta  emberei,  kik  a  világ  fejlődésétől,  haladásától  meglehetősen  el  vannak 
zárva,  a  leghívebben  őrizhették  meg  az  ősrégi  szokásokat.  Itt  tehát 
csak  jelzem,  hogy  a  ló  volt  mindig  a  magyar  nép  legkedvesebb  állatja. 
A  ló  után  következett  a  szarvasmarha  meg  a  juh. 

Kétségtelennek  látszik,  hogy  az  igazi  magyar  szarvasmarha :  a  fehér 
és  darúszinű,  hosszú  szarvú  ökör  meg  tehén  már  a  honfoglaló  magyarral 
jött  e  földre.  Vele  jött  a  juh  és  a  kecske  is.  A  bival  is.  Ezt  a  csúnya, 
de  annál  jobb  tejű  állatot  már  Atilla  hunjai  ismerték,  magukkal  hozták 
az  őshazából  A  magyarok  is  hoztak  magukkal  bivalt,  mely  azonban 
az  idők  folyamán  mind  jobban  ritkult.  Ma  leginkább  Erdélyben  tartják. 

Az  állattenyésztés  mellett  a  vadászat  és  halászat  főbb  foglalkozása 
a  honfoglaló  magyarnak.  Foglalkozásnak  nevezem,  mert  kétségtelen,  hogy 

a  nép  zöme  nem  időtöltésből  űzte  sem  a  vadászatot,  sem  a  halászatot. 
Az  erdő  vadjmra,  a  folyók  halaira  egyenesen  rá  szorult,  nem  úgy 
mint  a  ma  élő  nép.  A  vadak  húsa  élelemül,  bőre  ruházatúi  szolgált. 
A  halászat  már  az  ős  hazában  egyik  főfoglalkozása,  mit  az  új  hazában 
megszakítás  nélkül  űzhetett.  Folyamaink  bővelkedtek  a  halakban.  A  hon- 
foglaló magyar  tanyának  nevezte  a  halászó  helyet,  (annak  nevezi  ma  is 
a  halásznép)  a  folyamok  tanyákra  voltak  felosztva,  melyeknek  mind  meg- 
volt, s  megvan  ma  is  a  maga  külön  neve,  sőt  néhol,  nevezetesen    a 

Székelyföldön,  ma  is  tanyaviznek  mondják  az  álló,  vagy  csöndesen  folyó 
vizet,  mely  elsŐ  tekintésre  inkább  hattermő,  halászó  helynek  látszik,  még 
ha  nem  is  halásznak  benne.  Nyilvánvaló,  hogy  a  magyar  nép  először 
a  halászó  helyeket  nevezte  tanyának  s  csak  később  használta  e  szót  a 
mezőgazdaságban,  tanyának  nevezvén  azt  a  szállást  is,  ahol  állandó 
tanyát  vert  s  ahol  szántóföldje,  rétje,  legelője  volt. 

TuI  a  Dunán,  hol  a  honfoglalás  idejében  a  frankok  voltak  az  urak, 
mint  már  említettem,  a  honfoglaló  magyarok  már  meglehetősen  rendezett 

gazdasági  életet  találtak.  Voltak  nagyobb  királyi  és  uri  birtokok,  ezeken 
házak,  gazdasági  épületek.  Már  az  Alföld  jóformán  szűz  talaj  volt,  itt  a 
magyarság  a  maga  módja  szerint  kezdett  a  gazdaságba.  Itt  indul  meg 
az  ősi  magyar,  egyik  német  iró  szerint:  az  ázsiai  gazdaság,  melynek 
egyes  jellemző  tulajdonságai  a  mai  napig  megmaradtak,  aminthogy  a 
honfoglaló  magyar  pusztai  életének  is  több  jellemző  vonása  megmaradt 
mind  e  mai  napig. 

Míg  túl  a  Dunán  a  frankok  a  hármas  forgó  rendszert  alkalmazták 
a  gazdaságban  s  ezt  átvették  a  honfoglaló  magyarok  is,  az  ország  többi 
részében,  nevezetesen  az  Alföldön,  a  Tisza  mentén,  az  Ázsiából  hozott 
szokások  honosultak  meg.  A  sátorhoz,  a  kalibához  legközelebb  fekvő 
területet  gabonával  vetették  be,  a  távolabb  esőt  legelőnek  hag3rták. 
Természetesen,  a  legelő  jóval  nagyobb  volt  a  szántóföldnél.  Magyar 
falukról  még  szó  sem  lehet  ez  időbea  Szállások,  tanyák  voltak  s  a  hon- 
foglalás első  idejében  még  tart  az  ázsiai  nomád  élet:  más  a  lakóhelyük 
télen,  más  nyáron.  Arra  húzódnak,  hol  marháiknak  jobb  legelőt  találnak. 
De  mihelyt  a  törzsek  és  nemzetségiek  megállapodnak  s  egy  bizonyos  terü- 
letet állandó  birtokul  foglalnak  el:  közösen  birják  ugyan  eleinte  a  földet,  a 
legelőt,  az  erdőt,  de  ez  a  közösség  nem  tart  sokáig.  A  törzsek  közt  levő 
különben  sem  szoros  kötelék  már  a  honfoglalás  első  száz  esztendejében  fel- 
bomlásnak indul.  Géza  vezér  erőszakosan  bontja  fel  a  törzsszerkezetet,  s 
töri  meg  a  törzsfők  hatalmát,  de  másfelől  valószinü,  hogy  a  főbb,  a  vezér- 
emberek is,  kik  szerencsés  háborúkból  rabszolgákat  hoznak,  maguktól  is 
csakhamar  rájőnek,  hogy  ez  már  nem  közös  szerzemény,  ezek  a  szolgák 
az  ők  szolgáik :  oktalanság  volna  tőlük,  ha  nem  tisztán  a  maguk  számára 
használnák  ki  őket  a  szállás  körül,  a  gazdaságban.  Kiki  magának.  Aki 
birja,  az  marja.  A  frank  urak  is  így  csinálták,  példát  vehettek  tőlük.  És 
már  a  vezérek  korában  kezd  kiformálódni  a  nagy  urak  rendje.  Csak  a 
nemzetségi  s  ági  kötelék  még  ez  időben  szorosabb,  ez  is  lassanként  lazulni 
kezd.  A  merzeburgi  és  augsburgi  szerencsétlen  kimenetelű  csaták  után 
észre  tér  a  magyar.  Belátja,  hogy  a  külső  országokban  való  kalandozás 
miatt  elvesztheti  azt  a  földet  is,  melyet  elfoglalt,  s  melyet  rabszolga, 
tehát  ellenséges  nép  művel,  jóformán  ellenőrizetlenül.  Osztozkodnak.  Fel- 
osztják a  szántóföldet,  kaszáló  rétet,  csupán  a  legelő  s  az  erdő  marad 
még  közösnek.  Nemcsak  az  egyes  emberre,  az  egész  népre  komoly  élet- 
kérdés volt  az  oktalan  kalandozás  félbehagyása,  az  állandó  lakhely  alapí- 
tása s  ezzel  a  föld  rendes  művelése. 

A  harczkedvelő  magyart  azonban   nemcsak  a  vesztett  csaták  terelik 

Új  irányba.  A  pogány  hitet  megingatja  a  keresztény  vallás  lelkeket 
hódító  ereje.  Egyfelől  a.  szláv  lakosság  papsága,  másfelől  a  külső  orszá- 
gokból jövő  papság,  különösen  az  olasz,  megkezdi  a  hittérítés  nagy  mű- 
vét: új  világ  nyílik  meg  a  magyar  nép  előtt.  A  magyarnak  ősi  jelleme 
a  türelmesség.  Nemcsak  hogy  nem  bántotta  •  hitükben  a  rabszolga  népeket, 
melyek  keresztények  voltak,  de  lassanként  ezek  a  népek  s  e  népek  papjai 
terjesztőivé  lesznek  a  keresztény  hitnek  s  Géza  vezér  korában  már  meg- 
kezdi áldásos  hódító  útját  a  kereszt.  Ám  a  papok,  az  idegenből  jövő 
papok,  nemcsak  hittérítő  munkát  végeznek:  megkedveltetik  a  néppel  a 
földmívelést  is.  Szent  István  király  bőkezűen  osztogatja  a  papságnak  a 
földet  s  ez,  értvén  a  gazdasághoz  is,  egyszerre  kettős  hivatást  teljesít, 
nagy,  áldásos  hivatást:  a  vallás  eszközeivel  műveli  a  művelődésre  fogé- 
kony magyart,  szelídíti  a  sok  hadakozásban  durvult  erkölcseit;  ugyan- 
akkor a  föld  okszerűbb  mívelésének  tanításával  megkedvelteti  a  gazda- 
ságot, s  ezzel  a  nép  szívét  mintegy  a  magyar  földhöz  köti.  Az  édes 
anyaföldhöz. 

Tudjuk  jól,  hogy,  bár  sok  kellék  megvolt  a  magyarban  a  keresztény 
hit  tanainak  felfogására,  elfogadására,  a  térítés  mégsem  ment  könnyen. 
Megnehezítette  ezt  a  magyarnak  egyik  dicséretes  jellemvonása:  az  ősi 
hagyományokhoz  való  ragaszkodás.  Es  nem  kevéssé  nehezítette  meg  az  a 
körülmény,  hogy  a  papság  nem  értette  a  nép  nyelvét  s  e  miatt  nehe- 
zebben tudott  férni  eszéhez  és  szívéhez.  Gyöngébb  jellemű  népre  végze- 
tessé is  válhatott  volna  az  idegenség  e  föllépése  hazánkban:  a  magyar 
azonban  fölvette  az  új  hitet,  de  nem  adta  cserébe  az  ő  magyarságát. 
Ha  a  papság  kereszténynyé  tette,  ő  meg  magyarrá  a  papságot:  így  vált 
tökéletes  áldássá  a  keresztény  vallás.  Ha  másként  történik,  ma  nem  lehetne 
megimi  a  magyar  nép  történetét... 

A  tizedik  század  vége  táján,  Géza  vezér  halála  után,  a  keresztény 
vallás  már  eltérj edett  az  egész  országban,  de  ezt  az  országos  elterjedést 
nem  szabad  szó  szerint  vennünk.  A  magyar  még  lelkében  a  pogány  hitet 
vallotta,  ha  föl  is  vette  a  keresztségét,  s  szivesebben  hallgatta  az  öregek 
regélését  a  honfoglaló  Árpádról,  a  hét  vezérről,  kik  »visszavették«  Atilla 
földjét;  kürtös  Lehelről,  aki  kürtjével  agyonütötte  a  német  császárt,  s 
ezzel,  a  pogány  hit  szerint,  szolgájává  tette  a  másvilágon;  Botond- 
ról, a  köpczös  termetű,  széles  vállú,  nagy  erejű  Botondról,  ki  buzogá- 
nyával nagy  likat  ütött  Byzancz  vaskapuján  s  csúffá  tette  a  görög 
óriást.  Nem,  abban  nem  lehet  kételkednünk,  hogy  a  nép  szivesebben  hall- 
gatta e  regéket,  —  akkor  még  történeteket,  —  mint  az  idegen  papok  ért- 

hetetlen  vagy  kevéssé  értett  beszédjeit.  Oly  nagy  és  kiváló  embernek 
kellett  jőni,  aminő  volt  István,  a  dicsőséges  szent  István  király,  aki  nem- 
csak fel  tudta  fogni  a  keresztény  vallásnak  a  magyar  népre  s  az  egész 
országra  üdvös  hatását,  de  volt  arra  való  ereje,  hatalma  is,  hogy  azt  a 
néppel  el  is  fogadtassa.  Szép*  szóval  és  erővel,  ahogy  lehetett. 

A  fő,  hogy,  ha  nem  is  tökélesen  még,  de  valamennyire  meg  tudta 
nyerni  a  magyar  nép  szivét  a  keresztény  vallásnak  s  ezzel  megvetette 
Magyarország,  a  magyar  nép  ma  már  ezer  éves  életének  igazi  funda- 
mentumát. 


ok  és  nem  szabadok. 

t  felbontása.  —  A  várszerkezet.  —  Nincs 
;  a  szabadok  közt.  —  A  nem  szabadok 
yai.  —  A  törvény  és  a  nem  szabadok. 
fenlók  a  szabadok  és  a  nem  szabadok  7 

esztendős  vezérséget  két  neve- 
;   örökíti    meg:    ekkor  jelenik 
íiny  magyarok  közt  a  kereszt 
mlásnak  az   Ősi  törzsszerkezet. 
iiadala,  emennek  teljes  felbom- 
István    nevéhez    fűződik,    de 
István  alatt  is  csak  a  törzsszerkezet  fel- 
bomlását mondhatjuk  teljesnek,  a  kereszt  diadalát  még  nem.  A  magyar 
nép,  ki  önként,  ki  kényszerítve,  fölvette  ugyan  a  keresztségét,  de  a  nép- 
nek a  zöme  lelkében  még  ekkor  csak  névszerint  volt  keresztény,  valójá- 
ban pogány. 

Sem  a  kereszt  diadala,  sem  a  törzsszerkezet  felbomlása  nagy  küzdelmek 
nélkül  nem  mehetett  végbe,  amin  nem  lehet  csodálkoznunk,  ha  az  ősi 
és  az  uj  hit  közt  való  nagy  különbségre  gondolunk.  Nemkülönben  azt 
sem  csodálhatjuk,  ha  a  minden  hatalomtól  független  törzsfők  nem 
vették  szívesen  a  törzsbirtok  feldarabolását,  a  törzsek  s  nemzetségek 
egyes  tagjai  közt  való  felosztását,  amivel  együtt  járt  nagy  hatalmuk 
meggyengülése  is.  Géza  előtt  még  »Isten  és  a  nép  nevében*  indítnak 
háborút  s  kötnek  békét:  ezt  a  jogot  István  már  kiveszi  a  nemzetgyűlés 
vagyis  a  nép  kezéből,  s  a  királyi  hatalom  száraára  foglalja  le.  A  király 
nevez  ki  tisztviselőket,  nem  a  nemzetgyűlés  választja  azokat,  s  a  törzsfőknek 
a  nemzetgyűléstől  nyert  hatalma  nem  öröklődik  át  a  törzsek  megszűnésével 
egyesekre,  a  törzsfők  ivadékaira,  hacsak  a  király  nem  ruházza  íbl  azzal 

Mit  tett  István?  Miként  szüntette  meg  a  törzsszerkezetet?  Miben 
állott  a  törzsszerkezet  felbontása? 

István  először  is  a  törzs-szállásokat  felosztotta  a  törzsek  egyes 
tagjai  között. 

A  várakat,  melyek  addig  a  törzsfők  felügyelete  alatt  állottak,  kine- 
vezett tisztviselőkre,  a  várispánokra  bizta,  megalkotván  az  u.  n.  várszer- 
kezeiét^  melynek  miiétéről  mindjárt  szó  leszen.  Közvetlen  a  király  alá 
rendelte  a  nemzet  minden  szabad  tagját,  vagyis  a  törzsfők  hatalma  átszál- 
lott a  királyra. 

Egyformán  a  királyi  hatalom  alá  rendelvén  minden  szabad  embert  s 
eg3rformán  kötelezvén  a  haza  személyes  védelmére,  nem  volt  arra  szükség, 
hogy  egyesek  külön  sereg  tartásával  szolgálják  a  hazát,  amit  külömben 
nemcsak  a  személyenként  való  hadviselés  kötelessége  tett  fölöslegessé,  de 
a  várszerkezet  intézménye  is,  mely  első  sorban  katonai  jellegű  volt. 

Első  tekintetre  úgy  látszik,  mintha  Szent  István  korlátlan  hatalmú 
uralkodó  lett  volna.  Ám  a  törzsszerkezet  felbomlott,  a  törzsfők  korlátlan 
hatalma  megszűnt  ugyan,  de  a  nemzet  szabad  tagjait  ott  találjuk  a  királyi 
tanácsban.  Ezek  az  előbbkelők,  az  első  rendhez  tartozók,  nyilván  többnyire 
törzsfők  ivadékai,  de  már  köztük  idegenek  is,  hozzák  a  törvényeket,  vesznek 
részt  az  ország  kormányzásában.  Maga  a  nép,  a  tömeg,  esztendőben  egyszer 
vett  részt  a  törvényhozásban,  az  u.  n.  székesfehérvári  törvénynapokon. 
Ilyenkor  a  nemzet  minden  tagjának  joga  volt  megjelenni,  panaszát  eléadni ; 
sőt  nemc3ak  panaszra  volt  joga,  de  részt  vett  a  tanácskozásban,  a  törvény- 
hozásban, a  gyakorlatban  netalán  be  nem  vált  törvényeknek  ujjáalkotásában 
is.  Természetesen,  a  törzsfők  s  általában  a  nemzetségek  fejei  a  törzsszer- 
kezet felbomlásakor  nagyobb  területeket  kaptak  az  osztály  alá  került 
közös  birtokból,  sőt  azok,  kik  a  király  iránt  való  hűségben  kitűntek,  a 
régi  rend  megszűntetésének,  a  keresztény  vallás  behozatalának  ellen  nem 
szegültek,  még  külön  is  kaptak  földet ;  de  a  földbirtok  terjedelme  szabad 
és  szabad  ember  közt  nem  emelt  válaszfalat:  István  és  általában  az 
Árpádok  alatt  a  teljesen  szabad  magyarok,  sőt  a  befogadott  jövevények 
közt  is,  kik  egy  vagy  más  érdemük  fejében  birtokot  kaptak  a  királytól, 
—  rendi  különbség  nem  volt.  Volt  nagy  és  kis  birtok,  de  még  nem  volt 
fő-  és  középnemesség.  Valamint  a  vezérek  korában,  István  és  később  az 
Árpádok  korában  is  két  nagy  osztály  áll  szemben  egymással:  szabad  és 
nem  szabad. 

A  törzsszerkezet  felbomlásával  tehát  nem  bomlott  fel  a  nemzet 
szabad  tagjainak  egyenlősége.  Nagy-  és  kisbirtokos  szabad  ember  egyaránt 

csak  személyében  volt  köteles  védeni  a  hazát.  A  birtok  nagyságával  nerti 
nőtt  sem  a  joga,  sem  a  kötelessége.  Az  állammal  szernben  egyéb  terhe, 
kötelessége  nem  volt  a  haza  személyes  védelménél.  Minden  egyéb  teher  a 
nem  szabadokra  nehezedett.  De  ha  a  szabadok  rendjében  még  nem  talá- 
lunk különbséget  ember  és  ember  közt  szabadság  és  jog  dolgában,  a 
nem  szabadok  rendjében  már  a  rangkülönbségnek  —  ha  ugyan  nem  gúny 
itt  rangról  beszélni  —  egész  sorozatát  találjuk. 

Első  helyen  állanak  a  vdrjobbdgyok,  kik  az  állami  várak  területén 
laktak  s  a  királjmak  tett  hadi  szolgálatok  fejében  kaptak  birtokot.  Alig 
különböztek  a  kisbirtokú  szabad  embertől  s  idővel  többnyire  föl  is  emel- 
kedtek a  nemesek  rendjébe.  ' 

A  várjobbágy  után  jött  a  vdrnép.  Ezek  a  várőrző  katonaság  számára 
szolgáltatott  élelmi  szerek  fejében  kaptak  földet.  Ok  végezték  a  szük- 
séges fuvarozást,  őket  használták  a  várak  építésénél  s  más  egyéb  közműn-^ 
kanál.  Voltak  köztük  mesteremberek  is,  kik  szintén  a  vár  számára  dolgoztak. 

íme,  magától  kezd  világosodni,  mi  volt  az  István  király  alkotta 
vdrszerkezet :  a  királyi  hatalom  támasza.  A  várakhoz  tartozó  földek 
népe  részint  fegyverrel,  részint  a  földnek  termésével  erősíti  a  király  hatal- 
mát s  biztosítja  lehetőleg  a  királyt  a  hatalomra  vágyakodó  nagy  urak 
esetleges  támadásai  ellen.  Egy-egy  várhoz  nemcsak  a  vár  környéke  tarto- 
zott, de  tartoztak  tőle  messze  eső  földek  is  s  viszont  éppen  ugy  voltak  az 
állami  várak  közelében  földek,  nagyobb  birtokok  a  teljesen  szabad 
emberek  tulajdonában.  E  földek^  mívelői  az  u.  n.  szabad  parasztok  voltak, 
akik  adózás  és  igazságszolgáltatás  tekintetében  a  várszerkezethez  tar- 
toztak, vagyis  a  várispán  hatósága  alatt  állottak,  de  a  föld  termésének 
bizonyos  részét  a  földesúrnak  szolgáltatták  át,  akitől  e  földet  kapták. 
Szabadok  voltak  e  parasztok  annyiban,  hogy,  ha  lefizették  államnak  és 
földesúrnak  köteles  tartozásukat,  szabadon  mehettek  más  földesúrhoz,  de 
magához  a  földhöz,  melyet  műveltek,  semmi  néven  nevezendő  joguk 
nem  volt. 

Kik  voltak  ezek  a  szabad  parasztok  ?  Volt-e  közöttük  tiszta  magyar  ? 
Kétségtelen,  hogy  nagy  részük  a  honfoglaláskor  itt  talált  népből  telt  ki, 
de  volt  köztük  tiszta  magyar  is,  olyanok,  kik  a  földosztásról  lekéstek. 
Akik,  mig  a  földosztás  történt,  valahol  idegen  országban  kalandoztak  s 
mire  haza  kerültek,  az  itthon  maradottak  felosztották  maguk  közt  a  földet, 
az  ősi  szerzeményt.  Mit  tehettek  egyebet :  földet  kellett  kérniök  művelésre 
azoktól  a  szerencsésektől,  kik  jelen  voltak  a  nagy  földosztáson. 

A   várszerkezethez   tartozott  kezdetben  a  polgári  rend    is,    jobban 

3* 


Szabadok  és  nem  szabadok.  21 


mondva:  a  mesteremberek  rendje,  mely  többnyire  idegenből  ide  került 
iparosokból  alakult.  (A  polgár  szót  nem  szabad  a  mai  értelmében 
vennünk.  Akkor  a  polgár  szolgát  jelentett,  aminthogy  ma  is  szolgának 
hívják  a  Székeljrföld  számos  falujában  a  községi  szolgát.)  A  várakhoz 
közel  telepednek  meg  országszerte  e  vendégnépek,  akik,  mert  erős  szükség 
volt  az  iparos  kézre,  szívesen  látott  vendégek  mindenütt,  a  teljesen  szaba- 
dokéval csaknem  felérő  szabadságot  élveznek,  birájukat,  papjukat  maguk 
választhatják.  Személyenként  nem  voltak  kötelesek  a  hadviselésre,  hanem 
háború  esetén  testületenkint  adtak  néhány  katonát  a  királynak,  fizettek 
némi  adót  is  s  a  királynak  és  királynénak,  mennyegzőjük  alkalmával, 
valami  ajándékot.  Szabadok  voltak  tehát  s  földjük  is  volt,  de  nem  minden 
teher  nélkül:  ebben  külömböztek  a  teljes  szabadoktól,  a  nemesektől.  Az 
idők  folyamán  azonban,  ha  személyükben  nem  is,  de  mint  testület,  mint 
rend,  közvetlen  a  nemesek  mellé  emelkednek. 

Látjuk,  hogy  az  idáig  felsorolt  osztályok,  melyek  a  teljesen  szabadok 
rendjén  kivül  esnek,  tehát  í  a  várjobbágyok,  szabad  parasztok  és  polgárok 
—  személyükben  ez  idő  szerint  szabadoknak  mondhatók,  nincsenek  a 
röghöz  kötve,  bizonyos  szolgálatok  teljesítése  után  szabadon  költözhetnek, 
változtathatják  lakóhelyüket.  Csak  ezek  után  jönnek  még  a  legalsóbb  osztá- 
lyok, a  személyükben  nem  szabad,  földesúri  hatóság  alatt  álló  népek, 
nevezetesen  az  udvarnokok  és  a  rabszolgák.  Mig  a  szabad  parasztok  a 
földesúrtól  kapott  föld  fejében  csupán  a  föld  termésének  bizonyos  részével 
tartoznak,  az  udvarnokok  és  rabszolgák  a  földesúr  udvarán,  háza  körül 
végeznek  rendes  szolgálatokat  s  müvelik  a  birtoknak  azt  a  részét,  mit  a 
földes  ur  nem  adott  át  művelésre  a  szabad  parasztoknak.  Az  udvarnokok, 
mint  a  nevük  is  mutatja,  többnyire  az  udvarban,  a  ház  körül  szolgáltak 
s  ezeknek  jobb  sorsuk  is  volt  mint  a  rabszolgáknak  s  szabadság  dolgában 
is  volt  annyi  különbség  köztük,  hogy  a  földesúr  az  udvamokot  csak  az 
általa  művelt  földdel  együtt  adhatta  el,  a  rabszolgát  pedig  föld  nélkül  is 
eladhatta,  annak  sorsával,  életével  kénye-kedve  szerint  rendelkezett. 

Az  udvarnokok  is  többfélék  voltak.  Némely  udvamokot  bárminemű 
munkára  alkalmazhattak  a  földesurak,  akárcsak  a  közönséges  rabszol- 
gákat, de  aztán  voltak  olyanok,  kiket  csak  a  munkának  bizonyos  nemére 
használtak,  nevezetesen  házi  és  gazdasági  munkára.  A  házi  munkára 
használt  udvarnokok  közt  volt  tárnok,  fegyveres,  harangozó,  pinczés, 
szakács,  étekfogó,  szűcs,  varga,  kamaraszolga,  hírvivő,  kocsis.  A  mező- 
gazdasági munkára  használtak  közt:  szántóvetők,  szőUősök,  molnárok, 
kertészek,  erdő-  s  mezőcsőszök,  csikósok,  gulyások,  kondások,  juhászok. 

szekeresek,  halászok,  vadászok,  madarászok,  solymárok,  kovácsok,  akik 
udvarhirák  vezetése  alatt  állottak. 

Ezek  az  udvarnokok  később  többnyire  szabadokká  lettek,  fölemel- 
kedtek a  nemesek  és  polgárok  rendjébe,  a  szolgaságban  maradottakkal 
pedig  már  mint  jobbágyokkal  találkozunk.  Ez  is  emelkedés  volt.  Kedvezőbb 
helyzet  a  szolgaságnál.  De  nem  mindig. 

Azzal  kezdettem  e  fejezetet:  Géza  idejében  jelenik  meg  a  kereszt  a 

pogány  magyarok  közt  s  indul  bomlásnak  a  törzsszerkezet.  István  hajtja 

végre   Géza  kezdését  s  ámbátor  a  kereszt  diadala  még  nem  teljes,  mert 

a  nép    a  lelkében    István  alatt  is   pogány,  feltűnik   mégis,  hogy  István, 

a  keresztény  vallás  e   buzgó   apostola,   nem  szünteti   meg  a  keresztény 

vallás    szellemével    ellenkező    rabszolgaságot.    Feltűnik,     de     csak    első 

tekintetre.  Valameddig  a  kereszt  diadala  nem   tökéletes,  a  rabszolgaság 

eltörlését  hiába  várjuk:  ezt  a  fenkölt   lelkű  István  sem  hajthatta  végre. 
ff 

O  még  nem  tehetett  egyebet,  mint  hogy  lehetőleg  enyhíti  a  szolganép 
sorsát. 

Az  új  hitet  őszintén,  lelki  meggyőződésből  fölvett  király  nemes  szive 
nyilatkozik  meg  törvényeiben,  melyeknek  egyik  pontjában  azt  mondja,  hogy 
azt  a  szolgát,  kit  ura  irgalmasságból  szabaddá  tesz,  többé  szolgává  nem 
szabad  tenni,  sőt,  ha  az  úr  a  szolgának  szabadságot  igért,  de  közbejött 
halála  miatt  erről  tanúságot  nem  tehetett  a  szolga,  az  özvegynek  és 
árvának  jogában  áll  ezt  bizonyítani.  De  ennél  több  aztán  nincs  is  szent 
István  törvényeiben,  ami  a  szolgák  javára  eshetnék.  Mind  a  többi  törvény 
az  urak  érdekeit  védi.  A  mezőgazdaság  akkori  állapotában  oly  fontos 
szerepe  volt  a  szolganépnek,  hogy  István  király  kétségtelenül  maga  ellen 
zúdítja  az  összes  szabadokat,  ha  a  munkáskéz  e  nagy  tömegének  szemé- 
lyes szabadságot  ad.  Irgalmasságot  hirdet  e  nyomorult,  szegény  szolganép 
iránt,  de  ő  maga  sem  nélkülözheti  őket,  mert  saját  földeinek  a  művelésére 
sem  elegendők  a  várnépek,  a  szabad  parasztok.  Maga  a  papság  is,  mely  a 
keresztény  vallás  emberszerető  igéit  hirdeti,  többnyire  e  szolganéppel 
művelteti  azokat  a  rengeteg  nagy  uradalmakat,  melyekkel  István  meg- 
ajándékozta őket.  De  nyilván  emberségesebben  bántak  a  szolganéppel,  mint 
a  világi  urak,  s  amit  nem  lehet  eléggé  hangsúlyoznunk,  a  papság  volt 
az,  mely  nemcsak  az  uj  hitnek  nyerte  meg  lassanként  a  pogány  magyarok 
lelkét,  de  ő  kedveltette  meg  velük  a  földmívelést  is,  ők  emelték  ki  a 
gazdaságot  ősi,  kezdetleges  állapotából.  Az  idegenből  ide  jött  papság  lelkes 
munkája  tehát  nemcsak  lelki,  de  anyagi  javára  is  válik  a  magyar  népnek. 
Csüggedést  nem  ismerve,  martiromságtól  nem  félve,  sőt  keresve  azt,  for- 

ipálja  át  a  pogány  magyart  kereszténnyé,  a  kalandozó,  nyugtalan  vérű 
nomád  népet  gazdaemberré. 

Bővebben  lesz  erről  szó  a  következő  fejezetben,  a  hol  a  bálvány  és 
kereszt  küzdelmét  rajzolom.  Elébb  azonban  még  meg  kell  ismerkednünk 
Szent  Istvánnak  a  szolgákra  vonatkozó  törvényeivel. 

Szent  István  tehát  törvényben  engedte  meg  a  szolgák  felszabadítását, 
de  talán  mondanom  se  kell,  hogy  ezzel  az  engedelemmel  nagyon  keve- 
sen éltek.  A  gazdasági  érdek  erősebb  volt  az  emberiességnél.  Egyesek 
szabaddá   tették  kedvesebb   szolgáikat:   ennyi   az   egész. 

Mindaz,  ami  Szent  István  törvényének  többi  pontjaiban  a  szolgákra 
vonatkozik,  napnál  világosabban  mutatja  azt  a  végtelen  nagy  ürt,  mi 
ur  és  szolga  közt  volt.  Valamint  a  szabad  ember  szabadon  rendelkezik 
a  vagyonával,  azonképpen  a  szolga  —  szolga  tartozik  maradni.  Ez  a  6. 
fejezet  értelme. 

Ha  a  szabad  ember  más  szdgáját  megöli  —  mi  a  büntetése  ?  Adjon 
helyette  más  szolgát  és  böjtöljön. 

Ha  a  szabad  ember  illetlenül  viseli  magát  Istennek  házában:  meg 
kell  dorgálni,  ki  kell  űzni.  A  közönséges  embert  meg  kell  kötözni  s 
vesszőztetni.  Szolgát  ura  vagy  asszonya  ellen  sem  vádlónak,  sem  tanú- 
nak elfogadni  nem  szabad. 

Másnak  a  szolgáját  elvenni,  magához  csalogatni  nem  szabad.  Miért? 
Mert  kinek-kinek  szüksége  van  a  maga  szolgájára. 

Szabad  embernek  szolgálóval  való  paráználkodása  —  megbecstele- 
nítő. Először  megnyírják,  másodszor  is  megnyírják,  s  ha  harmadszor  is 
tenné  ezt:  szolgává  sülyed  maga  is.  De  ha  a  szolgáló  szabad  embertől 
áldott  állapotba  jut  s  szülés  közben  meghal  —  nem  a  szolgáló  családjának 
tartozik  kártérítéssel,  hanem  a  szolgáló  urának.  Más  szolgálót  kell  adni 
helyette. 

Szolga  ha  szolgálóval  paráználkodik  s  a  szolgáló  szülés  közben  meg- 
hal, a  szolgát  el  kell  adni.  Fele  ára  a  szolgáló  urát  illeti,  fele  a  szolga  urát. 

Feleségül  venni  szolgálót:  a  szabadság  elvesztésével  jár. 

Ha  valakinek  a   szolgája  másnak  a  szolgáját   megöli,  a  gyilkos  ura 

másik    urnák   térítse   meg  a   szolga  fele   értékét;  ha  nincs   módja  rá: 

negyven  nap  teltével  el  kell  a  szolgát  adni,  s  az  ára  megoszlik  a  két  ur  között. 

Aki  mások  szolgáinak  szabadságot  akar  szerezni,  minden  szolgáért 
külön   bírságot   fizessen.  Ebből  két   rész   a  kírálj^é,  egy  a  szolgák  uráé. 

Ha  szolga  először  lop,  5  tinóval  váltsa  meg  az  orrát.  Másodszori 
lopásnál    szintén  5  tinóval  a  fülét.   Ha  harmadszor  is  lop;   életével  lakol. 

Ám  a  szabad  embert  tolvajságért  először  még  csak  szolgaságra  vetik, 
ha  nem  tudja  magát  megváltani. 

Urnák  és  szolgának  a  megbüntetésében  csak  egy  a  közös:  a  böjtölés. 

» Tartsd  meg  mindenkor  emlékedben «  —  igy  szól  Szent  István  a 
fiához,  Imre  herczeghez  —  »hogy  minden  ember  egyforma.« 

A  szent  életű,  kegyes  király  bizonyára  igy  érezte  s  ha  tőle  függ, 
talán  egyforma  szabadságot  ad  minden  alattvalójának.  A  valóság  azonban 
ez :  voltak  szabadok  és  nem  szabadok,  urak  és  szolgák  s  mindezek  csupán 
egy  dologban  voltak  egyenlők:  a  böjtölésben. 

Szabadnak  és  nem  szabadnak  a  megbüntetésében,  a  büntetésnek  a 
mértékében  ez  az  egyetlen  közös,  melynek  minden  embert  alávetett  az 
egyház  s  annak  utján  István  törvénye.  Egyébként  az  egyformaság  csak 
Írásban  volt  meg.  Egy  nagy  szívű  király  kegyes  kívánsága  ez,  mely  soha- 
sem teljesült,  nem  is  teljesül  soha. 


imádtak  mind  egyforma  tisztelettel,  s  akik  fölött  állott 
az  »öreg  isten*,  a  mindenható,  mindent  látó  és  tudó.  Fölöttük  áll,  de  nem 
maga  intézi  az  emberek  sorsát,  hanem  intézteti  az  alsóbb  rendű  istenek- 
kel. Ő  a  láthatatlan,  az  elérhetetlen  magasságban  lakozó,  kit  félelemmel 
imád  a  nép  s  kit  nem  is  kivannak  látni,  mert  »jaj  annak,  akit  meg- 
látogat!* A  nagy  csapás  sújtotta  ember  ma  is  így  sóhajt  föl:  »meglá- 
togatott  az  Isten!« 

Az  alsóbb  rendű  istenek  közt  elsÖ  volt  a  tűzisten,  vagy  a  nép  sza- 
vával élve :  a  Napisten.  A  tűz  rendkívüli  tiszteletében  nyilvánult  a  Napisten 
imádása,  s  a  ma  még  itt-ott  szokásos  szentivánéji  tűzugrás  és  az  újszülött 
gyermeknek  néhol  még  most  is  tüz  fölé  való  tartása:  pogánykori  hagyo- 
mány, a  tűzimádásra  emlékeztető.  Istenként  imádták  a  holdat;  a  csilla- 
gokat; a  vizet;  a  földet,  mégpedig  ez  utóbbit  Nagyboldogasszony  szemé- 
lyében. Sőt  megvolt  az  ösvallásban  a  tündérek  tisztelete  is. 

Nagyboldogasszony  volt,  az  ősi  hit  szerint,  az  életadó  istenasszony, 
az  áldott  állapotban  levő  asszonyok  védője,  gyámolítója,  a  szülő-asszo- 

nyok  segítője,  ki  két  angyalt  küld  a  betegágyas  asszony  házába;  az  egyiket 
az  anya,  másikat  a  gyermek  mellé.  Küldi  a  leányát  is,  Boldogasszonyt, 
másnéven  Kisasszonyt,  akinek  utóda  a  kereszténységben  Szűz  Mária. 
A  Nagyboldogasszony  tehát  Szűz  Mária  édes  anyjának,  Annának  az 
elődje.  A  hagyományok  azt  sejtetik  velünk,  hogy  a  magyarok  istene, 
a  nép  vallásos*  hite  szerint,  Nagyboldogasszony  fia  lehetett,  s  hogy  a 
magyarok  istene  nem  volt  egy  az  öreg  istennel. 

Könyvem  második  kötetébe  tartozik  az  Ősi  hit  részletesebb  rajza, 
itt    csupán  jelezni    óhajtom    az  ősmagyarok   többisten-lmádását  s  ezzel 


Áldozat  pogán)'  mód  szerint. 

azt  is,  hogy  a  pogány  magyaroknak  a  keresztény  hitre  való  áttérése  nem 
ment  oly  könnyű  szerrel,  mint  azt  némely  történetíróink,  kik  egy  isten- 
hivönek  vallják  a  honfoglaló  magyart,  elhitetni  szeretnék.  Ha  a  pogány 
magyar  egy  istenhivő  lett  volna,  valóban  könnyű  munka  lesz  vala  az  új 
hitre  való  áttérítés.  Akkor,  hogy  úgy  mondjam:  egyszerűen  át  kell  fordítani 
a  régi  hitet  az  újra.  így  azonban  a  keresztnek  erős  küzdelmet  kell  foly- 
tatnia a  bálványnyal  s  hosszú  idő  multán  lett  teljes  a  kereszt  diadala. 
Szent  István  szívvel-lélekkel  keresztény,  de  ugyanezt  nem  mondhatjuk 
még  a  népéről.  Maga  Géza  is  fölveszi  ugyan  a  keresztségét,  de  lelkében 
még    nem    keresztény   s   a    papok    intelmeivel    nem    törődve,    áldoz    az 

ŐS  vallás  isteneinek.  Es  fölveszik  a  keresztségét  sokan  az  előbbkelők 
közül,  fölveszi  a  nép  zöme  is,  de  István  idejében,  sőt  később  is,  inkább 
név  szerint  keresztény  a  nép,  mint  lelkében.  Az  idegen  papság,  bármennyire 
lelkesen  vette  szent  hivatását,  igazi  hatással  nem  lehetett  a  népre,  mely 
nem  értette  a  hittérítők  nyelvét.  Ehhez  járult  még,  hogy  István  körűi,  a 
felesége  révén,  bajor  vitézek  vittek  vezetőszerepet  s  az  egykor  hatalmas 
törzs-  és  nemzetségfők  ivadékai,  kik  többé-kevésbé  háttérbe  szorultak, 
a  kereszténység  terjesztésében  nemcsak  ősi  vallásuk,  de  ősi  jogaik  ellen 
is  támadást  láttak.  Bizalmatlanul  fogadták  István  hittérítő  buzgalmát, 
bizalmatlanul  fogadta  a  főbb  és  a  közrend  egyaránt. 

Kupa,  állítólag  Árpád  véréből  való  vér,  volt  az  első,  ki  nyiltan  fellá- 
zadott az  új  hit  ellen.  A  Bakonyból  indult  a  lázadó  Kupa  az  ő  népével, 
a  krónika  szerint,  pusztítván  István  városait,  majorjait,  rabolván  jószágait, 
ölvén  szolgáit.  Veszprémnél  volt  a  pogány  és  a  keresztény  sereg  mérkő- 
zése, mely  a  keresztény  sereg  győzelmével  végződött.  Kupa  is  elesett. 
Állítólag  egy  Wenczellin  nevű  német  gróf  ölte  meg  páros  viadalban. 
A  buzgó  keresztény  István,  elrettentő  példaként,  Kupa  holttestét  négyfelé 
vágatta  s  a  test  négy  részét  Esztergomba,  Veszprémbe,  Győrbe  és  Erdélybe 
küldötte,  a  népet  pedig  azzal  büntette,  hogy  földje  termésének  tizedét  a 
Szent  Márton  tiszteletére  épített  pannonhalmi  monostornak  ajánlotta  föl. 
István  eredetileg  a  népet  egészen  át  akarta  szolgáltatni  az  apátságnak. 
Érdekes,  hogy  ebbeli  szándékától  a  magyar  urak  tanácsa  térítette  el. 
» Nehogy  —  mondták  a  magyar  urak  —  a  szegény  nép  leroskadjon  a 
szolgaság  terhe  alatt  s  elpusztuljon  a  szülőföldjéről. «  De  így  is  elég  nehéz 
terhet  nyomott  a  •  szegény  nép  vállára.  Mert  nemcsak  a  termés  és  a 
marhák  tizedrészét  itélte  az  apátságnak,  tehát  az  akkor  törvényes  egy- 
házi adót,  hanem  akinek  tiz  gyermeke  született,  a  tizediket  az  apát- 
ságnak kellett  átadnia.  Ez  a  tizedik  gyermek  volt  a  váltság  a  rabszol- 
gaság alól,  melyre   István  a  legyőzött  pogány  népet  vetni  akarta  volt. 

Hogy  István  mennyire  szivén  viselte  a  kereszténység  terjedését  s 
meggyökeresedését,  bizonyítják  azok  a  feltűnő  nagy  kedvezések,  melyekben 
az  általa  alapított  apátságokat  és  püspökségeket  s  általában  Istennek 
szolgáit  részesítette.  Nem  egy  vakbuzgó  fejedelem  pazar  kedvezése  volt 
az  ingó  és  ingatlan  javak  e  túlságosnak  látszó  osztogatása.  Midőn  István 
a  püspökségeket  és  apátságokat  nagykiterjedésű  földbirtokkal  ajándékozta 
meg  országszerte,  ezzel  nemcsak  azt  a  czélt  érte  el,  hogy  az  új  hit  apos- 
tolait erősebben  e  haza  földjéhez  kötötte,  de  egyben  nagyot  lendített  a 
nép  anyagi  boldogulásán  is.   A  különböző  szerzetes  rendeket,  nevezetesen 

a  Szent  Benedek-rend  papjait,  szerzetesi  fogalmak  kötelezték  a  föld  műve- 
lésére. Ök  nemcsak  papok,  de  szántó-vető  emberek  is  voltak,  s  amit  ezer 
év  multán  Petőfi  zeng  a  magyar  népről  (» egyik  kezében  eke  szarva 
másik  kezében  kard«),  alkalmazhatjuk  e  derék  férfiakra:  egyik  kezében 
kereszt,  másik  kezében  ekeszarva!  Nemcsak  az  új  hit  tanaival  ismer- 
tették meg  a  népet,  de  a  szántás- vetés  okszerűbb  módjaival  is. 

Bátran  mondhatjuk,  hogy  István  uralkodása  kétszeresen  korszak- 
alkotó: szilárd  alapjait  veti  meg  a  keresztény  egyháznak  s  ezzel  bizto- 
sítja a  magyar  nép  megmaradását  a  keresztény  népek  tengerében  és 
ugyanakkor  igazi  hazája  lesz  a  népnek  e  föld,  mely  kenyeret  ád  a  munkás 
kéznek. 

Nyugattól  keletig,  északtól  délig,  a  püspökségeknek,  apátságoknak  és 
káptalanoknak  egész  tömegével  találkozunk,  melyek  mind  rengeteg  föld- 
birtokkal rendelkeztek  István  idejében  s  ezeken  az  egyházi  földeken  sok 
ezer  munkás  kéz  dolgozott  a  papok  vezetése  mellett.  Kétségtelen,  hogy 
e  földeket  is  jórészt  rabszolgák  szántották-vetették,  de  e  rabszolgák  sorsa 
bizonyára  nem  volt  már  oly  nyomasztó,  mint  volt  a  vezérek  idejében? 
midőn  a  rabszolgát  emberszámba  nem  vették.  A  keresztény  vallás  szelle- 
mével sehogy  sem  fért  össze,  hogy  az  embert  az  állattal  egyenlőnek 
tartsa  s  habár  az  akkori  gazdasági  viszonyok  nem  nélkülözhették  a 
rabszolgát,  sorsuk  sokat  enyhült  s  így  nem  csoda,  ha  a  rabszolga  nép 
örült  a  kereszténység  terjedésének. 

Minekelőtte  tovább  mennénk  a  bálvány  és  a  kereszt  küzdelmének 
Írásában,  nem  lesz  talán  fölösleges,  ha  az  olvasó  némi  képet  nyer  az 
István  alapította  püspökségek  és  apátságok  gazdaságáról.  A  pannonhalmi 
apátság  volt  István  első  alapítása.  Ennek  nagyobb  birtokai  a  kolostor 
körűi  feküdtek,  mintegy  három  mértföldnyi  kiterjedésben.  Egyebütt  is 
voltak  birtokai.  Minő  volt  a  gazdasági  felszerelése,  nem  tudjuk.  De  gondol- 
hatjuk a  pécsváradi  monostorról,  melyhez  1107  családfő  tartozott  41 
faluban.  A  kolostor  szolgálatára  rendelt  szolganépből  156  ember  lóval,  409 
ember  lóval  és  szekérrel  dolgozott.  Volt  száztíz  szőlőművelő,  tizenhárom 
juhász  és  három  kondás.  Ezen  kívül  tömérdek  mesterember,  nevezetesen 
tíz  kovács,  hat  kádár,  tizenkét  faragó,  kilencz  sütő,  tiz  szakács,  három 
fazekas,  hat  timár,  öt  ötvös,  nyolcz  kerékgyártó.  Voltak  azután  belső 
szolgák:  harangozó,  betegápoló,  fürdőszolga. 

Ennyi  ember  s  ennyiféle  foglalkozás  nagy  és  eleven  gazdasági  élet 
mellett  tanúskodik.  Es  vegyük  most  ehhez  a  többi  egyházat:  az  eszter- 
gomi érsekséget,  a  veszprémi,  egri,  váradi,  nyitrai,  gyulafehérvári  bácsi  és 

Csanádi  püspökségeket;  a  bakonybéli,  zalavári,  tihanyi,  szegzárdi,  lébenyi, 
zirczi,  tihanyi  stb.  apátságokat :  elképzelhetjük,  mely  jótékony  hatással  volt  a 
papság  a  népre,  a  lelki  művelődés  mellett,  a  gazdasági  elöhaladás  terén  is. 

Ha  végig  olvassuk  István  törvényeit,  látjuk,  hogy  e  törvények  nagy- 
része az  egyház  érdekeit  szolgálja,  hogy  az  új  hit  megerősítése  Istvánnak 
a  legfőbb  gondja.  Királyi  védelme  alá  veszi  Istennek  házát,  s  ki  azt  tiszte- 
letlenül illetné,  kiközösítéssel  bünteti. 

A  püspökökre   bízza  az  özvegyek  és  árvák  oltalmazását  s  a  világi- 


Kupa  holttestének  feldarabolása. 

aknák  parancsolja,  hogy  a  püspökök  ebbeli  intézkedéseinek  engedelmes- 
kedjenek. 

Az  igazságszolgdlíaiásban  a  főpapokkal  való  egyértelemre  inti  a  világi- 
akat. Sem  a  tanúsághoz,  sem  a  vádláshoz  nem  elég  a  feddhetetlen  élet, 
szükséges,  hogy  tanuk  és  vádlók  Krisztus  követői  legyenek. 

Világi  ember  tanúságát  pap  ellen  nem  lehet  elfogadni.  Papot  világi 
ember  csak  az  egyházban  vonhat  kérdőre,  közhelyen  nem. 

Különösen  nevezetes  az  a  pont,  melyben  a  papság  terhes  munkásságát 
hangsúlyozza,  mintegy  megmagyarázván  ezzel,  miért  részelteti  a  papságot 

feltűnő  nagy  anyagi  kedvezésekben.  Mert  a  pap  nemcsak  a  maga  munkáját 
végezi,  mint  világi  ember,  hanem  a  másokét  is:  tehát  valamint  ők 
érettetek  mindnyájatokért,  úgy  ti  mind  ő  érettük  különösen  dolgozni 
tartoztok,  annyira,  hogy,  ha  a  szükség  kivánná,  érettök  lelketeket  is 
feláldozzátok. 

Vasárnap  nem  szabad  dolgozni.  A  ki  ökrökkél  dolgozik,  attól  vegyék 
el  az  ökröket;  ha  lovakkal,  megválthatja  ökörrel;  ha  más  szerszámmal, 
vegyék  el  a  szerszámát,  öltözetét  s  azt  csak  bőrével  válthatta  meg. 
A  vasárnap  a  templomba  menés  napja.  Templomba  kell  menni  a  család 
minden  tagjának,  csupán  egy  maradhat  otthon,  az,  aki  a  tüzet  őrzi. 
Vagyis :  a  háztüz-őrző.  A  törvény  e  pontja  mai  napig  fenmaradt  szokásként 
a  magyar  nép  közt  országszerte  s  rendesen  a  család  egy  tagja  otthon  marad 
háztüzőrzőnek,  míg  a  többi  a  templomba  megy.  De  hogy  az  otthon  mara- 
dottnak is  része  legyen  az  istenitiszteletben,  midőn  a  családtagok  haza 
jőnek,  a  háztüzőrzőt  ezzel  üdvözlik  rendesen:  » Adjon  Isten  részt  a  könyör- 
gésben«  ! 

Nyilvánvaló,  hogy  -ősrégi  szokás  ez. 

A  templomból  makacsul  elmaradottakat  megverték  és  megnyírták. 

Aki  a  böjtöt  husevéssel  megszegte  (péntek  volt  a  böjt  napja),  egy 
heti  bezárásra  s  böjtre  Ítélték. 

Külön  intézkedik  a  törvény  a  gyónásról,  a  gyónás  nélkül  való 
meghalás  eseteiről,  a  bűbájosok,  boszorkányok  büntetéséről;  de  feltűnő, 
hogy  István  törvényedben  sehol  sem  találkozunk  az  ősi  hittel;  mintha 
szándékosan  nem  venne  már  tudomást  erről,  mint  már  nem  létező- 
ről. Pedig  jóval  később.  Szent  László  törvényeiben  is,  külön  fejezet  van 
a  pogány  hitet  vallókról. 

István,  a  mellett,  hogy  maga  fejedelmi  bőkezűséggel  gondoskodik  az 
általa  alapított  püspökségekről  és  apátságokról,  elrendeli,  hogy  minden 
tiz  helység  egy  templomot  építsen,  s  Istennek  szolgáját  lássa  el  házzal, 
két  cseléddel,  lóval,  szekérrel,  hat  ökörrel,  két  tehénnel  s  harmincz  apró- 
jószággal. A  ruházatot  a  király  adja,  a  könyveket  a  püspökök.  Az  is  a 
püspök  kötelessége,  hogy  papot  adjon  az  egyháznak. 

Végezetül :  kinek  isten  évenként  tiz  részt  ad,  a  tizediket  adja  Istennek. 
A  ki  a  tizedet  eltitkolja,  kilenczedet  fizessen. 

íme,  az  egyházra  vonatkozó  törvények  egyszerű  felsorolása  világosan 
elénk  tárja,  hogy  nem  közönséges  hatalmat  adott  István  a  papság  kezébe. 
S  ha  ehhez  veszszük  még,  hogy  István  nagy  földbirtokkal  ajándékozta 
meg  a  köréje  gyülekező  idegen  vitézeket  is,  nem  csoda,  ha  az  ősi  jogaikra 

s  szabadságukra  féltékeny  magyar  urak  nehezen  barátkoztak  meg  az  uj 
hittel,  az  uj  hit  egyházi  és  világi  terjesztőivel,  kik  többnyire  mind  idegenek. 
Csak  midőn  magyar  iQak  is  lépnek  a  papi  rendbe;  midőn  a  néphez  az  ő 
édes  anyanyelvén  kezdenek  szólni  a  papok:  tünedez  a  magyar  nép 
bizalmatlansága  az  új  hit  iránt.  Maga  Gellért,  Csanád  püspöke,  ki  Velen- 
czéből  jött  magyar  földre,  s  kinek  neve  s  emléke  legtisztábban  maradott 
meg  az  összes  hittérítők  közt  mind  e  mai  napig,  megtanult  magyarul  s 
a  vele  jött  nyolcz  szerzetes  közül  is  hét.  Máskülönben  el  sem  volna 
képzelhető  az  a  nagy  hatás,  mit  e  szent,  apostoli  lelkességü  férfiú  a 
pogány  magyarra  tett.  Nemcsak  a  még  pogány  magyarra,  de  a  már 
keresztény  magyarokra  is,  kiket  az  ő  szónoklatai  erősítettek  meg  az  új  hitben. 

De  közben  Istvánnak  még  le  kell  vernie  Gyulát,  a  lázadó  erdélyi 
vajdát,  az  utolsó  törzsfejedelmet,  hogy  kereszténynyé  tehesse  a  mai 
Erdélyt  és  valósággal  Magyarországhoz  csatolhassa.  Es  le  kell  vernie 
Achtumot,  a  Maros  várában  lakó  »igen  hatalmas  fejedelmet «,  ki  a  görög  hit 
szerint  ugyan  megkeresztelkedett,  de  hét  feleséget  tartott,  tehát,  mint  Szent 
Gellért  legendájában  olvassuk,  »nem  volt  tökéletes  a  keresztény  hitben.«  Ez 
az  Achtum,  bizván  vitézeinek  sokaságában,  nem  tisztelte  Istvánt.  Rengeteg 
vagyonáról  beszél  a  legenda.  A  Tisza  mentének  nagy  síkságain  » számtalan 
vadon  legplő  lova  volt,  azokon  kívül,  melyeket  csikósok  őriztek,  gulyásai 
végtelen  sok  marháját  őrizték,  voltak  azonkívül  majorjai  és  udvarházai.* 

Hatalmas,  gazdag  ember  lehetett  tehát  ez  az  Achtum,  ki  azt  is 
megcselekedte,  hogy  a  király  sóját  megállította  a  Maroson  s  a  Tiszáig 
mindent  elzárt  a  vámja  által.  Övé  volt  a  Körös  folyótól  az  erdélyi 
bérczekig  s  egész  Bodrogig  és  Szörényig  mind  a  föld.  Több  fegyverese 
volt,  a  legenda  szerint,  mint  a  királynak,  Ezt  az  Achtumot  zabolázta  meg 
István  az  Achtumtól  elpártolt  vitéz  Csanád  segítségével,  ki  Istvánhoz 
menekült  és  áttért  a  keresztény  hitre.  A  legendának  erről  a  győzelemről 
szóló  része  érdekes  már  azért  is,  mert  van  benne  egy  jelenet,  mely  számos 
népmesénkben  olvasható.  Csanád  megöli  Achtumot  s  diadala  jeléül  Achtum 
fejét  elküldi  Istvánnak.  Egy  Gyula  nevű  vitéz  azonban  eldicsekszik,  hogy 
ő  ölte  meg  Achtumot.  Mikor  később  Csanád  is  visszatért  a  király  udva- 
rába, a  király  ugyan  vele  is  meg  volt  elégedve,  de  Gyulát  dicsérte  külö- 
nösen, mint  Achtum  legyőzőjét.  Monda  ekkor  Csanád  mosolyogva :  ha  elhozta 
a  főt,  mért  nem  hozta  el  a  nyelvét  is?  És  elővette  Achtum  nyelvét. 
Gyulát  a  király  kikergette  udvarából,  Csanádot  pedig  a  maga  és  Achtum 
udvara  ispánjának  tette  meg.  Egyben  az  ő  nevéről  nevezte  el  Marosvárt 
Csanádnak. 

Akárcsak  a  népmesét  olvasnók,  hol  a  hős  megöli  a  sárkányt,  de  a 
viadalban  kifárad,  elalszik  a  tó  partján,  a  vörös  herczeg  pedig  az  alvót 
megöli  s  elhiteti  a  királylyal,  hogy  ő  ölte  meg  a  sárkányt,  ő  a  király- 
kisasszony megmentője.  De  jönnek  a  hős  hű  állatai,  forrasztó  füvei  életre 
keltik  s  a  hős  a  sárkány  fogaival  bizonyítja  a  maga  igazát 

Achtum  legyőzése  nemcsak  azt  jelenti,  hogy  az  ő  földje  is  Magyar- 
országhoz csatolódik,  de  jelenti  a  nyugati  egyháznak  a  keleti  fölött 
való  győzelmét  is.  Achtum  már  épített  volt  Maros  várában  monostort 
Keresztelő  Szent  János  tiszteletére:  ide  nevezte  ki  püspökké  Gellértet 
a  király. 

A  főbb  emberek  közül  még  csak  egynek  a  nevével  találkozunk  István 
idejében,  a  ki  ellenszegül  a  király  parancsának,  s  nem  akarja  fölvenni  az  új 
hitet.  Ennek  is  a  monda  tartotta  fenn  nevét.  Thonuzoba,  állítólag  a  ma 
élő  losonczi  Bánffy  nemzetség  őse  volt  ez,  kit  a  király,  elrettentő  példának, 
feleségével  együtt  élve  temettetett  el  az  abádi  révnél.  Ám  István 
törvényeiben  nyoma  sincs  az  ehhez  hasonlatos  rettentő  büntetésnek,  s 
mint  már  mondottam,  az  ő  törvényei  tudomást  sem  vesznek  a  pogány 
hitről.  De  ott  lappangott  a  parázs  a  hamu  alatt,  s  amint  István  behunyta 
szemét,  lángot  vetett  a  hamvadó  parázs.  A  lelkében  pogány  magyar  több 
rendben  lázad  föl  az  új  hit  ellen,  s  martir-halált  hal  a  legbuzgóbb  apostol: 
Szent  Gellért  is. 

István,  elveszítvén  nagyreményű  fiát,  Imre  herczeget,  a  fél  magyar 
Pétert  teszi  utódjává,  az  Árpádházbeli  sarjadékok  mellőzésével,  akiknek 
nyilván  nem  bizott  a  kereszténységében.  Vazult  megvakítják,  Endre,  Béla 
és  Levente  királyi  berezegek,  állítólag  magának  Istvánnak  a  tanácsára,  ide- 
gen földre  menekülnek,  így  jut  Péter  Szent  István  örökébe. 

Kezdetben  úgy  látszik,  mintha  urak  és  közrendek  megnyugodnának 
abban,  hogy  István  örökét  nem  tiszta  Árpád-családbeli  foglalja  el,  de  csak- 
hamar kitör  az  elégedetlenség.  Rossz  szemmel  nézik  a  félmagyar  Pétert, 
ki  német  és  olasz  vitézekkel  veszi  körül  magát,  idegeneket  tesz  várispá- 
noknak, idegen  szokásokat  és  törvényeket  akar  meghonosítani.  Ily  körül- 
mények közt  irányozódik  a  figyelem  Aba  felé,  a  mátraalji  nagy  úr  felé,  ki 
anyai  ágon  atyafiságban  volt  az  Árpád-házzal,  s  ki  valószínűleg  a  magya- 
rokkal bevándorolt  kabarok  kozár  törzsének  volt  a  feje.  Pétert  elűzik,  s  Aba 
Sámuelt,  a  »nép  atyját<,  a  »palócz  királyt«  emelik  trónra,  de  az  előbbkelők 
csakhamar  megbánják,  hogy  a  velük  egy  rendbélit  maguk  fölé  emelték. 
Mert  a  »palócz  király«,  amint  biztosságban  érezte  magát,  dölyfösen,  gőgö- 
sen kezdett  viselkedni  az  urak  iránt  s  amit  nem  bocsátottak  meg  neki: 

fogatta  a  házat,  melyben  az  urak,  mintegy  ötvenen  tanács- 
koztak, s  bírói  Ítélet  és  gyónás  nélkül  valamennyit  agyon- 
verték. Kettős  sérelmet  követettel  ezzel  a  »nép  apja«:  ítélet  nélkül  büntetvén 
halállal  szabad  magyarokat  s  megsértette   a   kereszténység  szellemét,  azt 
sem  engedvén,  hogy  a  bűnösök  meggyónjanak. 

UcneUel. :  A  magyar  nép.  [.  ö 

Gellért  püspök  a  templomban,  szószékről  lobbantotta  szemére  a 
királynak  gyalázatos  tettét  s  megjövendölte,  hogy  a  >  bosszú  kardja«  elveszi 
tőle  az  országot.  Ez  •  a  jövendőlés  hamar  teljesült.  Pétert  visszahozták, 
Aba  seregét  a  ménfői  csatatéren  leverték  az  elégedetlenek,  majd  törvényt  ültek, 
s  a  fogságba  került  Abát  kivégezték.  Előbb  egy  kis  falu  templomában 
temették  el,  később  vitték  holttestét  a  Mátra  aljában  fekvő  sári  monostorba. 

Ugy  látszik,  valóban  a  nép  apja  volt,  szerette  a  nép  a  »palócz-királyt«, 
ki  bizonyosan  azért  húzott  inkább  a  néphez,  mert  nem  bizott  az  urakban, 
kik  közt  akkoriban  jórészt  csupa  idegenek  vittek  főbb  szerepet.  A  népha- 
gyomány szerint,  a  nép  apjának  ruhája,  szemfedője  a  sírban  sem  rothadott 
el,  a  sebei  pedig  behegedtek. 

Gellért  püspök  nemcsak  Aba  közeli  bukását  látta  meg  az  ő  látnoki 
szemével,  de  látta  a  keresztény  hit  veszedelmét  is,  s  nyilván  érezte,  hogy 
ő  maga  sem  kerüli  ki  a  martiromságot.  Pétert  visszahozták,  de  alig 
lépett  magyar  földre,  maga  ellen  fordította  a  magyarságot  azzal,  hogy 
pártfogóját,  a  német  császárt,  elismerte  Magyarország  hűbéres  urául.  Csak 
ez  hiányzott,  hogy  a  gyűlölet  kitörjön  a  magyar  szívekből  minden  ellen, 
ami  idegen.  A  németség  s  ezzel  a  kereszténység  ellen  megmozdul  a 
szittya  magyar.  Csanádon,  tehát  Gellért  székhelyén,  gyülekeznek  az  elége- 
detlenek, onnét  küldenek  Lengyelországba  az  elmenekült  királyfikért: 
Endre,  Béla  és  Leventéért.  Endre  és  Levente  nyomban  visszajön  s 
országszerte  megmozdul  a  magyar  nép,  mely  elérkezettnek  látta  az  időt, 
hogy  ismét  visszatérjen  az  ősi  hitre.  Egy  Vatha  nevű  vezérember  példát 
is  adott  a  népnek:  pogány  módon  leborotválta  a  fejét,  három  csimbókot 
hag3rvrán  a  fején,  áldozott  a  pogány  isteneknek,  a  krónikások  szerint,  lóhúst 
evett,  sőt  » egyéb  szörnyűségeket  is  művelt. «  A  nép  élőbben  is  a  dézsma- 
szedőkön  töltötte  ki  a  haragját.  Papot  és  világi  embert,  akit  kereszténynek 
tudtak,  öltek,  gyilkoltak,  magyart  és  idegent,  személyválogatás  nélkül. 

Endre,  bár  valósággal  keresztény  volt,  nem  állott  ellent  a  népnek, 
hagyta,  hogy  kitombolja  haragját.  Várt  a  kedvező  alkalomra,  midőn  hata- 
lomban, biztosságban  érzi  magát,  azzal  az  erős  eltökéléssel,  hogy  ismét 
visszaállítja  a  régi  rendet :  vagyis  a  keresztény  hitet.  Már  az  öcscse, 
Levente,  hajlott  a  pogány  hithez,  őszinte  ellensége  volt  a  keresztény- 
ségnek. Egyébként  a  főczél  most  az  volt,  hogy  Pétert  kiverjék  az 
országból.  Ezt  pedig  csak  oly  nép  segítségével  hajthatták  végre,  melynek 
ez  volta  jelszava:  »meg  kell  ölni  minden  püspököt,  papot,  dézsmaszedőt. 
Szűnjék  meg  minden  adó!  Álljon  helyre  a  régi  hit.  Vesszen  Péter  néme- 
testűi, olaszostul,  mindenestűi !« 

Gellért  több  püspöktársával  Fehérvárit  tartózkodott,  innét  indultak 
Pestre,  hogy  Endrét  és  Leventét  üdvözöljék,  ami  arra  vall,  hogy  hittek 
a  hazajött  herczegek  igaz  keresztény  voltában.  Ha  Gellért  püspök  vágya- 
kodott  a  vértanuságra,  ebbeli  vágyakodása  teljesült  a  szent  férfiúnak: 
midőn  szekerén  a  róla  nevezett  hegy  mellé  ért,  a  pogány  magyarok 
megragadták  szekerét,  feldöntötték,  őt  magát  s  a  vele  jött  püspököket, 
papokat  és  világi  keresztényeket  kegyetlenül  lemészárolták. 

Az  idegenek,  kik  bőséges  okot  szolgáltattak  a  magyar  nép  bosszú- 
jára, futva  futottak  ki  az  országból,  Pétert  is  elfogták  Zámor  faluban, 
szemét  kiszúrták,  kegyetlenül  bántalmazták  s  csakhamar  meg  is  halt 
szörnyli  fájdalmában. 

Most  kellett  dűlőre  jutni:  melyik  hitet  tartja  meg  a  magyar  nép,  az 
ősit-e,  vagy  az  ujat.  Endre  nem  habozott.  Amint  Péterrel  végezett, 
nyiltan  és  határozottan,  ellenmondást  nem  tűrő  módon,  a  keresztény  hit 
védőjének  mutatta  és  vallotta  magát.  Levente  visszatért  volt  ugyan  a 
pogány  hitre,  de  csakhamar  meghalt.  Pogány  módra  temették  el,  s  ő  vele 
féligmeddig  el  is  temetődött  a  pogányság. 

Három  püspök  élte  túl  a  pogánylázadást,  ez  a  három  püspök  koro- 
názta meg  Endrét  1047-ben,  s  a  koronázáskor  kiadott  rendeletének  mind 
a  két  pontja:  szigorú  parancs  a  kereszténységbe  való  visszatérésre,  a 
pogány  hittel  való  szakításra.  Nevezetesen  elrendeli  a  lerombolt  templomok, 
városok,  helységek  és  majorok  Visszaállítását.  A  papoknak  való  engedel- 
mességet A  keresztény  szertartások  visszahozatalát.  Fej-  és  vagyonvesz- 
téssel sújtja,  ki  rendeleteinek,  s  általában  István  törvényeinek  nem  enge- 
delmeskedik. 

Nemcsak  a  rendeletei,  de  tettei  is  mind  azt  bizonyítják,  hogy  mintegy 
vezekelt  a  kereszténység  ellen  kénytelen-kelletlen  elkövetett  vétkeiért  s 
buzgón  követi  István  példáját  az  egyháznak  való  bőkezű  adakozásokban. 
A  pogány  Vatha  s  hivei  titkon  áldoznak  a  régi  isteneknek  s  csak  mikor 
Béla  herczeg  is  haza  jön  idegen  földről,  s  trónra  kerül,  kezd  éledni  újra 
a  reménykedés  a  titkon  pogány  hitet  valló  népben.  Az  Endrében  való 
csalódás  nem  ölte  ki  a  nép  szivéből  a  hitet  abban,  hogy  Béla,  az 
idegenből  haza  került  Béla,  igaz  pogány,  éppen  mint  korán  elhunyt  test- 
vére, Levente.  Erősítette  ebbeli  hitében,  hogy  Béla,  amint  trónra  lépett, 
több  rendbéli  intézkedést  tett  a  szegény  nép  javára.  Megszabta  a  piaczi 
árakat,  » nehogy  a  kereskedők  telhetetlen  zsarolásukkal,  fölösleges  nyere- 
séget gyűjtsenek  az  együgyű  parasztoktól,  mert  ez  az,  ami  a  népeket 
a  szegénység   és  nyomorúság   veszedelmébe  szokta    dönteni «    s  aminek 

rendkívül    nagy    hatása  lehetett  az    ettől    már   elszokott  népre:  minden 
faluból  két-két  értelmesebb  elöljárót  Fehérvárra  hivott  a  királyi  tanácsba. 
És  jöttek  a  követek  s  velük  rengeteg  nép.  Csalékony  sejtelem  vitte 
a  népet,  hátha  itt  az  ideje,  hogy  visszaálljon  a  régi  rend,  a  régi  hit. 

Ugyanazok  a  jelszavak,  ugyanazok  a  követelések  hangzanak,  mint 
Endre  idejében.  Az  összegyülekezett  sokaságból  követek  mennek  Bélához 
s  nem  kémek  kevesebbet:  engedje  meg,  hogy  őseik  vallására  visszatér- 
jenek, a  püspököket,  papokat  megkövezzék,  a  dézsmaszedöket  felakasszák, 
a  templomokat  lerombolják,  s  a  harangokat  összetörjék.  Nem  ismerték 
Bélát,  ki  igaz  keresztény  volt  s  a  keresz- 
tény hithez  való    ragaszkodását  több 
rendbéli  kedvezéssel  mutatta  meg.  E  ko- 
moly, válságos  pillanatban  három  napi 
haladékot   kért  a  király,   ezalatt  pedig 
a  nép  folyton  háborgott,  kiabált  a  ke- 
reszténység ellen,  a  vezetők  állványok- 
ról gyalázták  az  új  hitet,  nem  is  sejtve, 
hogy  mit  tervez  Béla  etlenök.  A    po- 
gányságért epekedő  népet  ujabb  csaló- 
dás éri:  Béla  vitézei  hirtelen  meglepik 
a  forrongó  pogány  népet,  a  szószólókat 
ledobálják  az  emelvényekről,  megkötö- 
zik, korbácsolják,  mignem  nagy  nehezen 
lecsendesülnek. 

Ez  volt  a  bálvány  és  kereszt  utolsó 
komolyabb    mérkőzése.   De  a    kereszt  K,rt.\^,á6  a  xi.  században. 

tökéletes    diadala,  a   keresztény   vallás 

meggyökeresedése  Szent  László  nevéhez  fűződik.  Jó  hosszú  idő  minden- 
esetre, de  ez  éppenséggel  nem  válik  a  magyar  nép  szégyenére.  Az  egyes 
ember  lelkében  is  hosszú  küzdelemmel  jár  vallásos  hitének  mással  való 
fólcserélése,  hát  még  amig  egy  egész  nemzet  szakad  el  ősei  hitétől 
s  válik  lelke  kincsévé,  egyedül  üdvizítővé  az  előtte  idegen,  szokatlan  hit? 

Maga  a  papság  is  számolt  ezzel,  jól  tudta,  hogy  az  ősi  hitről  az  uj 
hitre  való  áttérés  nem  mehet  oly  nagy  hirtelenséggel.  ErrŐl  tanúskodik 
az  a  félig  pogány,  félig  keresztény  himnusz  is,  mely  a  két  vallásnak  való- 
ságos összekeverése,  s  mely  így  szól: 

»Légy  megszentelve,  te  nagy  Isten,  a  mi  testvérünkkel,  a  Nappal!  Oh 
mily  szép,  mily  ragyogó:  ö  a  te  jelképed,  Uram!  Légy  áldva,  a  mi  asszony- 

nénénkkel,  a  Holddal  és  a  mi  húgainkkal,  a  csillagokkal  együtt,  akik  oly  f 

szépek  és  fényesek!  Légy  áldva  a  mi  süvünkkél,  a  Széllel  együtt,  aki  a 

felhőket  és  a  derült  időt  hozza.  Légy  áldva  a  mi  ángyikánkkal,  a  F/^;^;^/ 

együtt,    aki    oly    hasznos,  jó   izü  és   tiszta!    Légy  áldva  a  mi  urunk- 

bátyánkkal^  a   Tűzzel!  Óh  mily  szép,  óh  mily  vidám,  óh  mily  erős  és 

hatalmas  ő!  Légy  áldva,  óh   Uram,  a  mi   nagyasszonyunkkal,   a  Földdel 

együtt,  aki  minket  táplál  és  megtart. « 

Bizony  hosszú  idő  kellett  ahhoz,  míg  ezen  és  ehhez  hasonló  imád- 
ságokon keresztül  a  nép  lelkét  a  keresztény  hitre  vitték.  Míg  lassanként 
az  Isten  neve  mellől  kitörlődnek  az  elemek.  Akkor  még  együtt  imádták 
Istent  az  elemekkel,  ma  így  imádkozik  a  nép:  »En  Uram  s  én  Istenem, 
őrizz  meg  tűztől,  viztől,  gonosz  ember  szándékától !« 


y'as 
ott 
;et- 


V  viseli  a  nevét  s  régi  templomaink 

huüadozó  vakolata  alól  itt  is,  ott 
is  falfestmények  tünedeznek  elő,  melyek  mind  az  ö  világhíres  vitézségét, 
az  Ö  szent  életét  s  közönséges  halandó  erejét  meghaladó  csudás  dol- 
gait regélik  a  mai  és  az  eljövendő  nemzedékeknek.  Ö  az,  a  ki  az 
elrabolt  magyar  leányt  megszabadítja,  páros  viadalban  megölvén  a 
leányrabló  kun  vitézt,  s  ö  az,  kinek  fohászára,  midőn  egyszer  futni 
kénytelen  a  kunok  elÖl,  ketté  hasad    a    tordai    hegy.   Az  ö    imádsága 

menti  meg  a  népet,  valahányszor  romlás,  pusztulás  fenyegeti.  A  sza- 
ladó kunok  által  elszórt  arany  és  ezüst  az  ő  imádságára  változik  kővé, 
különben  egy  szálig  ott  vesz  a  pénzre  sóvár  sereg.  Majd  végtelen 
pusztaságon  bolyong  a  magyar  sereg,  nem  találnak  sehol  egy  forrást, 
százával  pusztulnak  el  éhségtől,  szomjúságtól,  mignem  László  imára 
kulcsolja  kezét  s ,  im,  azonnal  vadállatok  húzódnak  át  a  pusztaságon, 
^agy  seregben.  Az  éhes  vitézek  lenyilazzák  a  vadakat,  s  csillapítják  éhsé- 
göket.  És  fakadt  forrás  is,  tiszta,  üditő. 

De  legérdekesebb  valamennyi  legenda  közt  az,  mely  a  keresztény 
hitben  már-már  megerősödött  népnek  a  megtántorodásáról  regél.  A  kunokon 
győzedelmeskedő  magyarok  napokig  vigadnak  a  holttestek  közt,  de  egy- 
szerre csak  vége  szakadt  a  vigadozásnak :  a  holttestek  rettentő  szaga 
megrontotta  a  levegőt  s  mindenféle  förtelmes,  ragadós  betegségek  pusz- 
titották  a  magyart.  Siralom  völgye  lett  a  magyarok  földje.  Es  zúgni-búgni 
kezdett  a  nép:  Lássátok,  büntet  a  magyarok  istene,  mert  elhagytuk  igaz 
hitünket.  Nem  használ  a  király  imádkozása.  És  összeverődtek  minden 
rendű  emberek,  mentek  a  király  sátorába.  A  szent  király  akkor  is  imád- 
kozott. Mondta  a  szószóUó:  Hiába  imádkozol,  felséges  király,  úgy  sem 
hallgatja  meg  a  magyarok  istene.  Térjünk  vissza  mind  a  pogány  hitre, 
meglásd,  megszűnik  a  pestis.  —  A  szent  király  megbotránykozással  nézett 
a  hitetlenekre,  arcza  elborult,  szeméből  megeredt  a  köny  s  monda  nekik : 
—  eredjetek  haza  békességgel,  megtévelyedettek.  Ne  zavarjatok  imádko- 
zásomban.  En  hiszek  az  egy  Istenben,  Mindenható  Atyában.  Meg-meglá- 
togat,  próbára  tesz,  de  nem  hagy  el,  letörli  könyeinket.  —  A  hitetlenek 
megzavarodva  indultak  kifelé,  de  e  pillanatban  mintha  földbe  gyökeredzett 
volna  a  lábuk,  állottak,  mind  megannyi  bálvány.  Hirtelen  vakító  világosság 
támadt  a  sátorban,  és  hallották  a  mennyei  szózatot :  Ne  csüggedj,  László. 
Isten  meghallgatta  sűrű  imádságaidat  s  leküldött  hozzád  engem  az  angyalok 
seregéből,  hogy  megmondjam  neked,  mit  tégy.  Öltsd  fel  királyi  ruhádat, 
tedd  fejedre  koronádat,  s  kimenvén  a  sátorból,  lődd  el  a  nyiladat  a 
virágos  réten.  Es  menj  a  nyil  után :  a  hol  leesik,  találsz  egy  füvet,  mely 
^meggyógyítja  a  te  népedet.  —  Ezt  mondván  az  angyal,  felszállott  az  égbe. 
Akkor  fölkelt  László,  magára  öltötte  királyi  ruháját,  fejére  tette  a  koronát, 
kezébe  vette  a  nyilát  s  kilépett  a  sátorból.  Utána  a  hitetlenek,  csöndesen, 
levett  kalappal.  A  szent  király  még  egyszer  fölnézett  az  égre,  aztán 
ellőtte  nyilát.  És  ment  az  ellőtt  nyil  irányában,  a  nép  meg  nyomába.  — 
Ihol,  a  nyílvessző !  —  kiáltott  László.  Nézzetek  ide !  —  Fölvette  a  nyílvesszőt, 
mely  egy  széles  levelű  növényben  akadt  meg,  keresztül  hasítván  azt.  — 


Olyan  mint  a  kereszt!  —  mondták  a  népek  s  térdre  borultak.  És  találtak 
ehhez  a  fűhöz  hasonlatost  még  sokat,  sokat  a  népek  s  ennek  csodaereje 
meggyógyítá  őket 

A  legenda  szerint  tehát,  még  László  idejében  is  megtántorodott  a 
nép  az  új  hitben,  amint  nagyobb  csapás  sújtotta,  de  tudjuk,  hogy  ő 
alatta  már  a  keresztény  vallás  szelleme  sokkal  erösebb  gyökeret 
vert  a  nagy  tömegek  lelkében,  semhogy  a  régi  hitre  való  vissza- 
térésről szó  lehetett  volna.  Itt-ott,  különösen  a  pásztoremberek,  áldoztak 

még  a  pogány  isteneknek,  de  az  ország  már  igazi  keresztény  ország. 
»Ki  a  pogány  szokás  szerint  kutaknál,  vagy  fák,  források,  kövek  mellett 
áldozik,  bűnét  ökörrel  váltsa  meg.«  így  szól  László  rendeleteinek  első 
könyvében  a  22-ik  fejezet  s  a  büntetés-  csekélysége  mutatja,  hogy  a 
pogány  vallás  az  új  hitre  többé  már  nem  volt  veszedelmes.  Hiszen  kell-c 
többet  mondanunk  a  keresztény  vallás  erős  meggyökeredzésének  bizo- 
nyítására annál  a  ténynél,  hogy  VK.  Gergely  pápa  Lászlóban  taíál  leghi- 
vebb  védőjére,  midőn  IV.  Henrik  német  császár  és  szövetségesei  a  pápát 
szorongatják;  s  hogy  az  országba  betörő  pogány  népek,  a  bessenyők  s 

Zmtitíi:  A  magyar  níp.  I.  6 

a  kunok  ellen  utolsó  emberig  követik  László  zászlaját  a  magyarok? 
Amott  a  keresztény  magyar  segiti  a  pápát,  emitt  ismét  a  keresztény 
magyar  áll  szemben  a  pogány  kunnal  s  midőn  a  magyarok  kegyetlenül, 
vágják,  ölik  a  legyőzött  kunokat,  kik  egy  izben  már  számos  foglyot 
hurczoltak  volt  el  Magyarországból,  László  a  keresztény  vallásra  való 
gondolással  csillapítja  a  magyarok,  dühét,  kiáltván:  Ne  öljük  meg  őket! 
Hadd  éljenek,  ha  megtérnek! 

Csak  futó  pillantást  kell  vetnünk  a  szent  István  halálát  követő  alig 
íél  száz  esztendőre  s  még  nagyobbnak  látszik  szent  László  alakja,  mint 
a  mily  nagy  lehetett  valójában.  A  trónért  való  örökös  versengések,  meg- 
megujuló  pogánylázadások :  ez  a  szent  István  halálát  követő  s  a  szent  László 
uralkodását  megelőző  időszak  képe.  A  szent  István  által  még  inkább  csak 
óhajtott,  mint  megalapíthatott  társadalmi  rend  csirájában  felbomlik  e 
versengéseknek  közepette.  A  személyi  és  vagyoni  biztosság  sülyedező 
talajon  áll:  lopás,  rablás,  g3álkosság,  erőszakoskodás  országszerte. 
A  rabszolgák  felhasználják  az  állandó  zavarok  kedvező  alkalmát,  elhagyják 
gazdáikat,  szerteszét  csatangolnak  az  országban,  veszélyeztetik  a  közbiz- 
tosságot. Még  a  papság  sem  riiaradt  ment  az  országos  betegségtől :  László 
törvénye  tanúskodik  arról,  hogy  köztük  is  akadtak  tolvajok,  erkölcstelen 
életűek.  László  törvénye,  mely  minden  bőbeszédű  krónikánál  jobban  vilá- 
gítja meg  a  XI.  századbéli  belső  állapotot. 

László  nevén  három  törvény  maradt  reánk,  de  úgy  látszik,  hogy 
az  ő  nevét  viselő  törvények  harmadik  könyve  nem  az  ő  idejében  született, 
hanem  Béla  király  uralkodása  után,  talán  Géza  király  idejében.  Ennek  a 
törvénykönyvnek  mindjárt  az  első  fejezete  elénk  állítja  az  akkori  szinte 
törvényen  kivül  álló  helyzetet  a  maga  rideg  valóságában.  Országos 
nyomozás  indul  meg  a  tolvajok  után.  A  király  küldöttje  a  századosokkal 
és  tizedesekkel,  sorba  járja  a  lopásról  hires  helységeket,  tizenként  felosztják 
a  népet,  a  tizedik  a  kilencz  helyett  tűz-  vagy  vízpróbát  áll,  s  ha  kiállotta : 
mind  a  tiz  feloldódik  a  büntetés  alól;  há  nem:  mind  a  tizen  külön- 
külön  bűnhődnek.  Az  ország  nagyjai  —  olvassuk  a  törvénykönyvben  — 
megesküdtek,  hogy  nem  titkolják  el  a  tolvajokat;  hasonlóképpen  csele- 
kedjenek a  parasztok  is,  mert  ha  valaki  bevádolná  őket,  hogy  eltitkolták 
a  tolvajokat,  mint  hamis  esküvőket  itélik  el  s  nyelvük  váltságáért  10 
pénzt  kell  flzetniök  és  e  mellett  bűnbánatot  tartaniok. 

Sokkal  nagyobb  büntetést  ró  a  törvény  azokra,  kik  a  szökevény 
rabszolgákat  maguknál  tartják ,  eltitkolják.  A  szökevény  szolgákat, 
a    csavargókat,    a     törvény    nyelvén:  üzbégeket,    a    királyi     udvar     elé 


kell  állítani,  még  pedig  Nagyboldogasszony  napján.  Kitetszik  a .  tör- 
vényből, hogy  a  törvény  első  sorban  a  királyi  birtokokról  elszökött  szol- 
gákra gondol,  mégpedig  I.  Endre  király  és  Béla  berezeg  idejétől  számítva, 
amikor  egy  Sárcsás  nevű  bíró  összeírta  volt  a  szolgákat.  Aki  a  nála  levő 
idegen  szolgát  visszatartja,  55  pénzt  fizet  s  amellett  két  szolgát  tartozik 
adni  egy  helyett.  A  büntetés  nagyságából  megítélhetjük,  hogy  mily  fontos 
szerepe  volt  akkoriban  a  rabszolgáknak.  Aminthogy  a  gazdasági  élet 
tényleg  a  rabszolgákon  alapult.  Más  helyen  meg  úgy  intézkedik  a  törvény, 


Vásáron  kídllrtüll  rabszolgák. 

hogy  a  csavargókat  Szent-György  napjától  Szent-János  napjáig  fogdossák 
össze,  Szent-Mihály  napjáig  tartsák  együtt,  akkor  vigyék  a  vásárra,  ott 
állítsák  ki.  Ha  valaki  megismeri  a  maga  emberét,  visszaválthatja  90 
dénáron.  Ugyanígy  intézkedik  a  törvény  a  bitang  marháról  is.  De  ezekért 
már  jóval  kevesebb  váltságdíj  jár,  mint  az  emberért.  Az  embernek  90 
dénár  az  ára,  a  lónak  12,  az  Ökörnek  öt.  Aki  az  összegyűjtött  csavar- 
gókat és  bitang  marhákat  eltitkolja,  10  pénz  büntetést  fizet  s  a  mellett 
embernek  és  állatnak  háromszorosát.  Ha  a  várispán  tenné  ezt,  55  pénz 
ennek  a  büntetése. 


És  véges-végig  a  törvény  minden  fejezete  tolvajokról,  rablókról, 
szökevényekről,  hamis  esküvőkről  .beszél :  a  legsötétebb  kép,  melyet  egy 
korszakról  nyerhetünk.  A  tolvaj  férjes  asszony  orrát  és  vagyonát 
elveszti,  hogy  többet  férjhez  ne  mehessen  s  e  mellett  rabszolgaként  adják 
el.  Ha  özvegy  asszony  követ  el  tolvajságot,  félszemét  veszti  s  vagyonából 
csak  a  gyermekeit  illető  részt  hagyják  meg,  a  többit  elveszik.  A  tolvaj 
leán3rt  nem  csúfítják  meg,  de  Örökös  szolgaságra  vetik. 

Tíz  dénár  értékű  vagyonnak  az  ellopása  a  szabad  ember  minden 
vagyonába  és  félszemébe  kerül.  Ha  szolga  lop  hat  dénár  értékűt,  mindkét 
szemét  veszti,  kevesebbért  fél  szemét  És  igy  tovább. 

E  törvénynek,  melyről,  mint  már  mondottam,  azt  tartják,  hogy  nem 
szent  László  idejéből,  hanem  a  Béla  uralkodását  közvetlen  követő  időből 
való,  csakugyan  mintegy  kiegészítője  László  törvényeinek  második  könyve. 
Mig  a  nagy  király  törvényeinek  első  könyve,  a  vasár-  és  ünnnepnapok 
megtartását  s  általában  az  erkölcsi  élet  tisztaságának  védelmét  czélozza, 
a  második  könyv  ismét  a  tolvajoknak  szól.  Kegyetlenül  szigorú  törvények 
ezek  s  ha  mégis  szent  László  neve  és  emléke  nem  úgy  maradt  meg  s 
öröklődött  át  a  nép  lelkébe,  mint  a  legkegyetlenebb  királyé,  ezt  csak  úgy 
magyarázhatjuk  meg,  hogy  szigorúságánál  nagyobb  volt  igazságossága. 
A  nép  pedig  sohasem  gyűlölte '  azt  a  feljebbvalót,  ki  a  szigorúságot 
igazsággal  tudta  egyesíteni.  És  nem  szabad  felednünk,  hogy  a  nép  szine- 
java,  mely  sok  kárt  szenvedhetett  életében,  vagyonában,  a  zavaros,  törvényt 
nem  ismerő  állapotok  miatt,  bizonyára  hálával  fogadta  a  bölcs  király 
szigorú  törvényeit. 

A  iyuk  a  legkisebb  érték,  mit  László  törvénye  a  lopás  büntetésének 
mértékéül  megszab.  Természetesen,  különbséget  tesz  ez  a  törvény  is  a 
szabad  ember  és  a  szolga  tolvajsága  közt.  Illő,  hogy  a  szabad  jobban 
vigyázón  a  becsületére,  mint  a  szolga.  Köztisztviselő  és  pap  csak  a 
szabadok  sorából  kerülhet  ki,  ők  közvetlen  a  király  hatósága  alatt 
állanak:  aki  ezt  a  kiváltságot  meg  nem  becsüli,  méltán  érdemli  meg  a 
személyes  vagy  vagyoni  szabadsággal  nem  biró  emberénél  szigorúbb 
büntetést  A  törvény  tehát,  miután  nem  egyenlő  jogokat  élvező  embe- 
reknek szól,  kétségtelenül  igazságos.  A  tolvaj  szabadot  felakasztják,  a 
szolgának  orrát  vágják  le.  S  ha  a  biró  nem  ebben  az  értelemben  jár  el, 
fiain  és  leányain  kivül,  minden  vagyonát  veszti  s  e  mellett  eladják  szol- 
gának. Ha  ártatlant  akasztat  föl,  110  pénzt  fizet  s  megtéríti  a  felakasz- 
tott ember  övéinek  minden  vagyonát.  Csupán  a  családbelíek  közt  történt 
lopásnál  enyhébb  az  Ítélet  a  szabadra,  mint  a  nem  szabadra.  Ez  esetben 


a  nem  szabad  embert  idegen  földre  adják  el,  a  szabad  ember  cseléd  sorra 
jut  a  család  kÖrében.*^ 

Egy   tyúknak    vagy    ludnak  az  ellopása,    szabadnak    és  szolgának 
egyaránt,  a  félszemébe  kerül.  Ha  pap  lop  tyúkot  vagy  ludat,  a  feljebb- 
valója fenyíti  meg,  s  a  mellett  a  kárt  megtéríti;  ha  több  értékűt  lop,  a 
püspök  elcsapja  és  átadja  a  világi 'bíróságnak.  A  büntetés  mértékének 
külömbsége  szabad  és  nem  szabad  között  a  nagyobb  értékű  dolgoknál 
kezdődik.  A  szabad  embert    10  dénár  ér- 
tékű dolog  ellopásáért  felakasztják,    ennél 
kevesebb  érőt  tizenkétszeresen  fizet  vissza 
s   ráadásul  egy  ökröt.  A  szolga  már  csak 
kétszeresét  fizeti  vissza  az  ellopott  értéknek 
s  orrát  veszti.  De  külömbséget  tesz  a  gaz- 
dájánál lakó  és    a  szökevény  szolga  közt. 
Ez  utóbbinak,  ha  lopáson  érik,  kiszúrják  a 
szemét.  Nem  szabad  sem  föl  akasztani,  sem 
a  nyelvét  kivágni,  hogy,    ha   ura  később 
megtalálná,  kereshesse  rajta,  amit  elvesztett. 

A  mily  gyönge  lábon  állott  a  vagyon- 
biztosság,  'oly  gyöngén  állott,  —  amint- 
hogy az  magától  értődik  —  a  személy- 
biztosság is.  Külön  fejezet  szól  a  más 
házába  törő  nemesekről  és  katonákról.  Az 
erőszakoskodás  napi  renden  volt,  egy-egy 
hatalmasabb  nemes  a  szolgáival  rátört  más 
nemesnek  a  házára  (a  nem  szabadokról  nem 
szól  a  törvény)  s  ennek  aztán  roppant  szi- 
gorú volt  a  büntetése.  Az  erőszakoskodó 
nemes    vagyonát  vesztette ;    ha  nem  volt  Pap  a  x(.  században. 

vagyona,  fejét  megborotválták,  aztán  meg- 
kötözve végig  hordozták  valamely  nyilt  helyen,  verték,  ütötték  s  végül 
eladták.  Ha  más  nemesek  is  vettek  részt  vele  az  erőszakoskodásban,  55 
bizanczi  arannyal  kellett  megváltani  bűnöket  Előfordult  az  az  eset  ís, 
hogy  másnak  a  szolgái  is  részt  vettek  az  erőszakoskodásban,  a  gazda 
tudta  nélkül.  Ez  esetben  a  szolgákat  eladták,  s  fele  érték  maradt  a  gazdá- 
nak, fele  érték  a  büntetés  dija  volt. 

Látható  tehát,  hogy  szent  László  épenséggel  nem  kedvezett  a  szaba- 
doknak, sőt  szigorúbb  mértékkel  mért,  mint  a  szolgáknak. 

Es  különös  nagy  gondja  volt  a  vallásosságra,  az  erkölcsi  élet  tiszta- 
ságára is.  Jellemző,  hogy  a  papok  házas  életével  kezdődik  László  törvé- 
nyeinek első  könyve.  Mig  a  többi  keresztény  országokban  akkor  már  a 
papi  nőtlenség  törvény  volt,  László  még  megalkuszik  a  létező  állapottal: 
a  mar  házas  papokat  meghagyja  a  házas  életben,  de  a  másodszori  házas- 
ságot nem  tűri,  sőt  megköveteli,  hogy  akik  másodszor  házasodtak,  fele- 
ségüktől váljanak  el.  Azt  azonban .  éppenséggel  nem  engedi,  hogy  a  pap 
a  szolgálóját  feleségül  vegye.  Azt  akarta,  hogy  a  papok  .magán  élete 
tiszta,  példaszerű  legyen,  csak  igy  lehetett  igazi  hatásuk  a  népre,  csak 
igy  lehetett  remélni  a  keresztény  vallás  meggyökeredzését  a  nép  szivében. 
De  midőn  ezt  szigorúan  megköveteli,  nem  kevésbé  szigorúan  követeli 
meg  a  vasár-  és  ünnepnapok  megtartását  kereszténytől  és  nem  keresz- 
ténytől. A  zsidókat  nem  bántja  vallásukban,  de  megtiltja  nekik,  hogy  a 
keresztények  ünnepén  dolgozzanak.  Ugy  látszik,  arra  nem  is  gondolt,  hogy 
a  zsidók  áttérjenek  a  keresztény  hitre,  sőt  mintegy  elzárja  őket  a  keresz- 
tényekkel való  szorosabb  viszonytól.  A  zsidó  nem  vehet  feleségül  keresz- 
tény leányt,  de  még  keresztényt  sem  tarthat  szolgálatában.  Másként 
gondolkozik  azonban  az  izmaelitáknak  nevezett  kereskedőkről.  Ez  az 
élelmes  kereskedő  nép  a  bolgárok,  perzsák  s  részben  a  kabarok  törzséből 
került  ki.  Nagyon  nehezen  ment  az  új  hitre  való  térítésök,  mert  a 
törvényből  kitetszik,  hogy  az  áttérés  után  is  sokan  visszatértek  a  moha- 
medán hitre  és  körülmetéltették  magukat.  Vitézség  és  kereskedői  élel- 
messég, e  két  fő  jellemvonás  egyesült  e  különös  fajban,  s  ez*  a  l<ét 
vonás  csakugyan  feltűnően  talál  a  mai  székelységre,  melyről  ujabban 
mind  inkább  megerősödik  a  vélemény,  hogy  a  kabartörzsből  való,  abból 
a  törzsből,  mely  Lebediában  szegődött  a  magyarok  hét  törzséhez.  Hogy 
aztán  melyik  vélemény  igaz:  az-e,  hogy  a  székelység  egyenes  utóda 
Atilla  hunjainak,  vagy  az,  hogy  a  magyarokkal  jött  kabarok  törzséből  való 
s  a  honfoglalás  után  jóval  később  került  mai  lakó  helyére,  szent  László 
idejében,  mégpedig  a  határszélek  védelmére:  ennek  a  vitatása  nem 
tartozik  e  könyv  keretébe.  Egy  bizonyos,  hogy  a  székelység  az,  mely 
leghívebben  megőrizte  mind  e  mai  napig  az  ősrégi  magyar  szokásokat ;  az 
ő  szájában  maradt  meg  legtisztábban  a  régi  magyar  nyelv;  itt  éltek 
legtovább  a  régi  törvények,  jogszokások,  birtokviszonyok,  miután  a 
székelység  az  egyetlen,  amely  minden  más  idegen  fajtától  leginkább 
elkülönítve  élt  századok  hosszú  során  s  mint  határvédő,  tehát  fontos 
szerepet  teljesítő,  bizonyos,  az  ősi  jogokban  gyökeredző  kiváltságokat 
élvezett  az  ország  többi  népével  szemben. 


E  ids  kitérő  után  azonban  hadd  térek  vissza  szent  László  törvé- 
nyéhez. 

A  pogány  lázadások,  az  örökös  belső    villongások  s?ent  Istvántól 
szent  Lászlóig  számos  templomot  döntöttek  romba.  Ezeket  mind  fölépí- 
teni  rendelte  László,  s  valamint  István,  Ö  is  maga  adta  a   papoknak  a 
ruhát  és  a  kelyheket;  a  könyvekről  a  püspöknek  kellett  gondoskodnia.  És 
elrendeli   szigorúan  a  teraplombajárást.   A  ki  vasárnap  és  ünnepnapokon 
nem    megy  a  templomba,    verés  a  büntetése.    Ha  a  szállások    messze 
vannak  a  templomtól,  egynek  a  többi  nevében  meg  kell  jelenni  s  három 
kenyeret  és  egy  gyertyát  vinni  az  oltárra.  Aki  e  napokon  vadász,  lovától, 
kutyájától  megfosztják;  ha   pap,,  a  rendből  elmozdítják.  Lovától  fosztják 
meg  azt  is,  ki  e  napokon  kereskedést  folytat.   Ha  ellenkezik,  fizessen  55 
pénzt.  Biztosítván  a  vasár-  és  ünnep- 
napok   megtartását,   megállapítja    az 
ünnepnapokat,  azoknak  idejét.  Mintha 
csak  a  szegény  szolga-nép  pihenőjére 
is  gondolt  volna  László,  oly  nagy  az 
ünnepnapok  száma.   1092-ben,  midőn 
ez  ünnepnapokat  a  szabolcsi  gyűlés- 
ben megállapítják,  István  már  szentté 
van  avatva.  Szent  ünnepeket   rendel- 
nek tehát  István  király,  utána  Gellért 
vértanú    tiszteletére    s  .  ilyen    ünnep 
a  Szent-Márton  ünnep  előtt  való  har- 
madik  nap.    Három    napi   böjtöt  ren-  lümneiita, 
délnek  Szent  Péter  ünnepe  előtt.  Eze- 
ken kivül  a  következő  ünnepeket  állapítják    meg:    Karácsony  (decz.   25): 
ez  az   esztendő    kezdete;   Szent-István   vértanú   (decz.   26.);    Szent-János 
evangyelista  (decz.  27.);  apró  szentek  (decz.  28.);  Kis-Karácsony  (jan.  1.); 
Vízkereszt,    böjttel    (jan.    6.);  Gyertyaszentelő    Boldogasszony   (febr.   2.); 
húsvét   négy   napja;    Szent-György    vértanú    (ápr.   24.);   Fülöp   és  Jakab 
apostolok,  böjttel  (május  1.);  Kereszt  feltalálása  (máj.  3.);  Áldozó  csütörtök 
vagy    ür    mennybemenetelének  napja;  Pünkösd  négy   napja;    Keresztelő- 
Szent- János  (jun.  24.);  Péter  és  Pál  napja  (jun.  2íl.);  Szent-Jakab  (jul.  25,); 
Szent-Lorincz    (augusztus     1 0.) ;    Xagyboldogasszony    napja    (aug.     1 5.) ; 
Szent-István    király    (aug.    20.);    Szent-Bertalan    (aug.    24.);    Kisasszony 
napja  (szept.  8.);  Kereszt    felmagasztalása  (szcpt.   14.);  Szent-Máté  evan- 
gyelista (szept.    21.);    Szent-Gellert    (szept.    24.);   Szent-Mihály    főangyal 

(szept.  29.);  Szent-Simon  és  Juda  (okt.  28.);  Minden  szentek  (nov.  1.); 
Szent-Imre  herczeg  (nov.  5.);  Szent-Márton  (nov.  11.);  Szent- András 
(nov.  30.);  Szent-Miklós  (decz.  6.);  Szent-Tamás  (decz.  21.).  E  níellett 
meg  kellett  ünnepelni  külön  minden  plébániában  a  patrónus  nak  és  a 
templom  fölszentelésének  napját. 

Nagy  szigorúsággal  jár  el  a  törvény  a  püspököknek  és  papoknak  járó 
dézsma  behajtásában  is.  Isten  szolgáinak  tized  jár  terményből  és  állatból, 
mégpedig,  úgy  látszik,  a  szabadok,  az  urak,  a  püspöknek  adnak  tizedet, 
a  parasztok  a  papnak.  A  püspök  poroszlója  kimegy  a  határra  s  úgy  veszi 
számon  a  termést.  Ha  a  gazda  hamis  vallást  tesz  a  terméséről,  akkor  kilencz 
rész  a  püspöké,  csak  a  tizedrész  marad  neki.  De  aki  hamisan  vádolja  a 
tizedfizetőt  azzal,  hogy  meg  akarta  csalni  a  püspököt,  elveszik  termé- 
sének kilencz  részét,  ha  meg  nincs  vagyona,  szolgaságba  esik.  Apa  és  fiu, 
ha  együtt  laknak,  együtt  gazdálkodnak,  éppen  mint  manapság,  együtt 
fizetik  a  tizedet.  De  ha  a  termés  tiz  mérőnél  nem  több,  akkor  ebből  nem 
jár  tized.  Hasonló  az  eljárás  még  ma  is  több  helyen.  Nevezetesen  a 
Székelyföldön,  ha  a  gazdának  1 2  kalongyánál  nem  terem  több  gabonája,  csak 
egy  kalongyát  tartozik  adni  a  papnak,  tizenhárom  kalongyából  azonban 
már  kettőt.  Lenből  és  kenderből  a  püspök  vagy  pap  poroszlója  annyit 
vehetett  el,  a  mennyit  az  összeszorított  öklével  a  földre  nyomhatott. 
Jelentékeny  jövedelme  lehetett  a  papságnak  a  tűz-  és  vizpróbából  is. 
A  tűz-  és  vizpróbánál  a  három  alkalmas  tanún  kivül  jelen  volt  a  pap  is 
s  a  vas  után  két  pénzt,  a  viz  után  egy  pénzt  kapott.  Szóval,  László 
törvénye  nemcsak  arról  gondoskodik,  hogy  a  papok  élete  példaszerű  legyen, 
de  hogy  anyagi  gondoktól  menten  élhessenek  szent  hivatásuknak. 

De  egyéb  is  tűnik  ki  e  törvényekből:  a  királyi  hatalom  nagysága, 
csaknem  korlátlansága.  Urak  és  papok,  parasztok  és  szolgák,  mind 
közvetve  vagy  közvetlen  a  király  törvénye  alatt  állanak;  a  nép  élete, 
vagyona  a  király  kezében. 

A  nemzet  szabad  tagjai,  papok  és  urak,  közvetlen  állnak  királyi 
hatalom  alatt;  a  királyi  várak  birtokain  lakó  várjobbágyok  és  várnépek 
szintén  királyi  hatalom  alatt,  de  már  közvetve,  a  várispánok  utján;  a 
szolgák  s  más  személyes  szabadságot  nem  élvező  népek,  kik  az  urak  és 
papok  birtokain  laktak,  földesúri  hatóság  alatt  állanak  ugyan,  de  pénz-  és 
tizedügyekben  már  ők  is,  uraik  is,  a  közvetett  királyi  hatalom  alá  vannak 
rendelve. 

A  királyi  hatalom  c  nagyságát  indokolták  az  akkori  állapotok.  Ez  a 
nagy  királyi  hatalom  azonban  alig  éli  túl  a  XI.   századot,  s  mint  később 

látjuk,  folyton  gyengül,  különösen  Kálmán  király  halála  után.  Egyik  szél- 
sőség után  következik  a  másik:  a  királyi  hatalom  szertelenségét  a  mind 
jobban  előtérbe  lépő  főnemesség  hatalma,  jobban  mondva:  hatalmas- 
kodása váltja  fel,  elnyomván  nemcsak  a  parasztságot,  de  a  szegényebb 
rendű  nemességet  is. 

Az  ősi  I  örzsszerkezet  felbomlása  után,  mindazzal  a  földdel,  mely 
.nem  a  nemzetségeké,  egyedül  a  király  rendelkezik.  A  várak  terüle- 
tén kivül  eső  nagy  terjedelmű  földekből  osztogat  István  s  osztogat^- 
nak  az  utódjai,  a  püspökségeknek,  apátságoknak,  ezekből  ajándékoznak 
mindazoknak,  kik  a  királyhoz  való  hűségben  kitűntek,  így  támad  a 
királyi  jog,  a  jus  regium,  s  ez  lesz  később  még  azoknak  a  birtokok- 
nak is  a  jogi  alapjává,  melyek  a  törzsszerkezet  felbontásakor  a  nem- 
zetségek tulajdonában  voltak.  Mert  egyesek,  hogy  annál  jobban  biztosít- 
sák tulajdonjogukat,  még  az  öröklött,  az  ősi  birtokra  is  királyi  adományt 
kértek.  A  föld  nagy  részének  jogi  alapja  a  XI.  században  tehát  a  királyi 
jog,  s  mindössze  négyféle  birtok  van,  melynek  nem  ez  a  jogi  alapja, 
nevezetesen:  a  király  családi  birtoka;  a  közczélra  szánt  várföldek, 
melyeknek  a  rendeltetéséről  irtam  már;  azok  a  fekvő  birtokok,  melyeket 
egyesek  és  községek  magánosoktól  szerezték  és  végül  a  székely  birtok. 

A  XI.  század  folyamán  már  mind  határozottabban  formálódik  a  nagy-, 
a  közép-  és  a  kisbirtok.  A  nomád  élet  mind  szűkebb  területre  szorul,  a 
sátrakat  állandó  lakások  váltják  fel  s  a  honfoglaláskor  itt  talált  községek 
mellett  ujabb  községek  támadnak.  I.  Béla  már  a  községek  elöljáróit  hívja 
meg  a  fejérvári  gyűlésre,  szent  László  idejében  meg,  a  mint  láttuk,  sorba 
veszik  a  községeket  a  király  küldöttjei,  hadd  lássák,  hol  vannak  tolvajok. 

De  nemcsak  a  király  küldöttjei  járnak  községről-községre.  Föl-föl 
kerekedik  a  király  is  udvarával.  Itt  a  saját  birtokát  tekinti  meg,  ott  igaz- 
ságot tesz  s  a  merre  jár,  őt  és  nagyszámú  kíséretét  a  föld  népe  látja  el 
élelemmel.  Ugy  látszik,  ilyen  módon  jutott  a  király  jó  nagy  részéhez  a 
tizednek,  mi  a  nem  szabadok  földjének  terméséből  megillette.  Kétféle  tizedet 
fizet  tehát  a  nép :  egyet,  mely  valóképpen  kilenczedrész  volt,  a  királynak, 
egyet,  mely  az  igazi  tized,  a  papságnak.  A  várakhoz  tartozó  birtokok 
jövedelmét  fölemészti  a  katonaság,  a  király  és  az  urak  birtokán  lakó 
népek  termésének  kilenczedét  a  királyi  udvar.  Csak  később  lesz  ez  a 
királyi  tized  a  földesuraké. 

E  kötelezettségek  teljesítéséből  már  rendesebb  gazdasági  életet  kell 
föltételeznünk.  Rendesebb  gazdasági  életet,  melylyel  okvetlen  együtt  járt 
a  községi  élet  fejlődése  is.  Látjuk  már  a  mai  vármegye  csíráját  is  a  még 

hadi  jellegű  várszerkezetben,  melynek  ispánjai  nemcsak  a  várbirtokon  lakó 
népek  fölött  gyakorolnak  hatalmat,  de  pénz-  és  tizedügyekben  a  nemesi 
birtokokra  is  kiterjed  hatalmuk,  szabadokra  és  nem  szabadokra  egyaránt. 
A  mennyire  az  adatok  engedik,  ismerkedjünk  meg  mindezzel  köze- 
lebbről: az  ébredező  megyével  és  községgel;  a  néppel  s  annak  gazda- 
ságával. Ha  ez  némikép  sikerült,  érthetőbbé  válik  a  nép  későbbi  viszonya 
a  nemességgel  s  a  későbbi  idők    küzdelme    a    személyes    és    vagyoni 

.   —   A  községek  alakulása.   —   Villa  és  praedium,    —    A  községek  a 
t.    —    Hat    féle    magánbirlok.     —     A    földmérés.     —    NyilRlldek.     — 
Aa  eke.   —   A  gazdasági  élet  fejlődése. 


I  ^  -,  iVliDÓN  Szent  IstvAn  megbontja   a  régi  tÖrzs-szerkezetet, 

LlíC*^'  s  a  törzs-  és  nemzetségfők  helyébe  általa  kinevezett  ispáno- 
kat állít  a  várak  felügyeletére,  egyben  megveti  alapját  a  mai 
vármegyének  is.  Maga  a  várszerkezet  ugyan  tisztán  katonai  jellegű 
intézmény,  de  a  várispánok  hatalma  a  várak  birtokán  kívül,  nemesi 
földeken  lakó  népekre  is  kiterjed  pénz-  és  tizedügyekben,  ideértve  a 
nemességet  is,  s  ez  által  létesül  az  első  kapcsolat  vár  és  megye,  vagyis 
ama  kerület  közt,  melyen  a  prédiumok,  a  nemesi  földek,  feküdtek.  Egyéb- 
ként, történetíróink  egy  része  teljesen  külön  álló  intézménynek  állítja  a 
várispánságot  és  a  megyét,  s  csak  később,  az  idők  folyamán  egyesül  a 
kettő,  lesz  az  igazi,  a  mai  vármegye.  E  vélekedés  szerint,  a  katonai 
szerkezetű  várispánságot  a  megye  területéből  hasították  ki,  de  nem 
csupán  egy-egy  darabban,  mert  voltak  földek  a  megye,  sőt  a  harmadik 
megye  területén  is  szétszórtan,  melyek  ehhez  vagy  ahhoz  a  várispán- 
sághoz tartoztak,  s  az  ott  lakó  várjobbágyok  és  népek  is  közvetlen 
az  illető  várispán  hatósága  alatt  állottak.  Maga  a  megye  nagyobb  ter- 
jedelmű nemesi  kerület  volt  s  a  várispánság  is  többnyire  a  megyétől 
vette  a  nevét.  Földrajzilag  tehát  a  várispánság  tartozott  a  megyéhez  s 
nem  megfordítva.  A  várispánnak,  mint  még  az  Arany  bullából  is  kitűnik, 
nem  volt  szabad  a  nemesek  birtokait  illető  ügyekben  és  pörökben  bírás- 
kodni,   sőt    még  akkor   is,  ha  nemesek    pörlekedtek    várjobbágyokkal,  e 

pörökben  a  nádor  vagy,  országbirája  mondott  Ítéletet,  ha  csak  a  bírás- 
kodásra külön  fölhatalmazást  nem  nyertek  a  várispánok  magától  a  királytól 
vagy  a  nádortól.  Tehát  csupán,  amint  már  említettük,  a  pénz-  és  tized- 
ügyekben bíráskodhattak  a  megye  területen.  A  pénz  veretése  s  a  pénz 
értékének  megállapítása  a  korona  Joga  volt,  a  tízed  is  kétféle:  királyi 
és  egyházi  tized,  magától  érthető  tehát^hae  két  dologban  a  király  embe- 
rének bíráskodási  joga  volt.  A  korona  állapította  meg  a  külföldről  bekerült 
pénz  értékét  és  alkalmazta  a  magyar  pénz  értékéhez  s  a  váríspánok 
ügyeltek  arra,  hogy  a  pénzcserénél  visszaélés  ne  forduljon  elő.  A  nemesség 
jobbágyai  a  királyi  tízedet,  mely  tulajdonképpen  a  termés  kílenczede  volt 
(az  egyházi  tized  volt  az  igazi  tizedrész),  egyenesen  a  király  embereinek 
szolgáltatták  át,  csak  később  kapták  meg  a  földesurak  a  maguk  számára 
ezt  a  tizedet :  a  robot  mellé  a  dézsmát.  A  mi  különben  a  parasztnak  jóformán 
mindegy  volt :  a  dézsmát  így  is  úgy  is  csak  meg  kellett  adni,  a  termésből. 

Egy  volt-e  a  megye  és  a  várispánság,  vagy  ha  más-más  volt,  melyik 
olvadott  a  másba:  ennek  a  vitatása  nem  tartozik  ide.  Elég  annyit  felje- 
gyeznünk, hogy  szent  István  idejében  körülbelől  45—50  váríspánság 
(vagy  megye)  lehetett  s  később  emelkedik  e  szám  72-re.  Az  Árpád- 
korszak végén  már  jóformán  megszűnt  a  várispánság  intézménye,  a  vár- 
földek nagy  része  a  folytonos  királyi  adományozások  következtében  nemesi 
birtokká  válik,  a  hatalmasabb  urak  kezére  kerül  s  ezzel  egyszerre  gyengül 
a  királyi  hatalom  és  a  közép  nemesség  ereje  is.  A  főnemesség  tűrhe- 
tetlen hatalmaskodása  indítja  arra  a  szegényebb  rendű  nemességet,  —  mely 
a  főurak  hatalmaskodását  épp  úgy  érezte,  mint  a  parasztság,  —  hogy  egye- 
sült erővel  megalkossa  a  mai  vármegyét:  az  ősi  jognak,  szabadságnak 
e  századokon  át  erős  védő  bástyáját. 

Szent  István  korában  s.  az  után  következő  egy-két  száz  esztendőben 
még  csak  a  csirája  van  meg  tehát  a  mai  vármegyének.  De  minket 
külömben  is  közvetlenebbül  érdekel  a  község  alakulása.  Itt  találjuk  a 
földnépét  mindennapi  munkájában :  ezzel  kell  megismerkednünk  közelebbről, 
a  mennyire  lehetséges. 

Lakóházakat  és  az  akkori  viszonyokhoz  mérten  rendezett  községeket 
már  a  honfoglaló  magyarok  találtak  itt.  A  XI.  század  folyamán  már  a 
magyar  nép  is  megszokja  az  állandó  lakást  s  különösen  a  várak  környékén 
megkezdődik  a  községi  élet  Szent  István  törvénye  tíz  falut  kötelez  egy 
templom  építésére :  ebből  tehát  látható,  hogy  csak  néhány  család^  lakhatott 
még  együtt,  egy  községben.  De  végre  is:  megvan  a  község.  És  megvan 
a  községi  élet,  a  községnek  elöljárói  vannak. 

Nád  kunyhók,  földbe  vájt  putrik,  hordozható  faházak:  ezekben. lakott 
a  XI.  század  magyar  népe.  A  ki  egyik  faluból  a  másikba  költözött,' vitte 
a  házát  is,  A  földmívelő  nép  még  nincs  úgy  a  röghöz  kötve,,  mint  később 
a  jobbágyság.  A  nép  jó  nagy  része  még  mindig  pásztoréletet  folytat, 
nyáron  át  sátorban  lakik,  s  csak  télen  húzódik  a  melegebb  putriba.  . 

A  községek  külső  képe  csaknem  egyforma.  Minden  tizedik  községnek 
van  temploma.  De  csak  a  törvény  rendeli,  hogy  minden  tíz  községnek 
egy  temploma  legyen,  kérdés,  ha  jutott-e  minden  tiz  községre  egy  templom- 
Villa  és  praedium :  a  községnek  e  két  hivatalos  neve  maradt  fent  e 
korból,  de  a  kettő  közt  a  különbséget  aprójára  nem  tudjuk,  csak  azt, 
hogy  a  villában  inkább  megvolt  a  községi  jelleg,  mint  a  praediumban, 
mely  nagyobb  területű  nemesi  birtok  volt:  központja  a  földesúr  lakása, 
a  gazdasági  épületek,  a  szolgák,  munkások  lakóhelyei  s  bizonyos  távol- 
ságokban ismét  tanyák.  A  villának  tehát  községi,  a  prédiumnak  tanya- 
szerű jellege-  volt 

De  már  a  villák,  a  lakosok  szerint,  különböztek  egymástól.  Némely 
faluban  csupa  szabad  emberek  laktak,  másban  csupa  szolga  népek,  és. 
voltak  faluk,  melyeknek  ve^es  volt  a  lakossága.  A  szabad  községek 
lakói  főként  a  várjőbbágyok  és  vendégek  voltak,  a  szolgai  községek 
rendesen  a  földesurak  birtokain  alakultak  s  ezek  ismét  kétfélék:  olyanok, 
melyeknek  lakói  mindenféle  munkát  végeztek  s  olyanok,  melyeknek 
lakói  csak  bizonyos  meghatározott  munkára  voltak  kötelezve,  a  földes- 
úrtól kapott  föld  használata  fejében.  Legtöbb  volt  a  vegyes  lakosságú 
község,  hol  szabadok  és  nem  szabadok  összekeveredve  laktak  s  a  mennyiben 
egy  ilyen  községben  több  földesúrnak  volt  szolganépe,  ugyanegy  faluban 
lakó  szolganépnek  az  urához  való  viszonya  más-más  természetű  lehetett. 
A  szabad  községek  maguk  választották  elöljáróikat,  a  szolgaközségekben 
a  földesúr  rendelkezett,  a  vegyes  községekben  már  nem  egyedül  a  földesúr : 
a  népnek  is  volt  beleszólása. 

Mansio  vagy  mansus:  ez  volt  a  földmíves  nép  lakóhelyének  a  neve. 
A  ház  s  a  hozzá  tartozó  udvar  és  kert.  De  használják  a  domus  szót  is, 
melylyel  eredetileg  a  nagyobb  birtokosok  házát  különböztették  meg  a 
szegény  nép  manzióitól.  Néhol  a  nép  a  manzióval  egybefüggő  területen 
kapott  szántóföldet,  kaszálót,  másutt  meg  a  művelésre  szánt  föld  távolabb 
esett  a  manziótól.  Ezen  kivül  minden  község  határán  volt  közös  birtok 
(legelő  és  erdő),  mit  a  földmíves  nép  eg)mtt,  egyforma  joggal  használt. 
A  zsellérnépnek  azonban,  melynek  a  kezén  nem  volt  föld,  a  közös 
birtokban  sem  volt  része. 

A  XI.  században  már  bátran  beszélhetünk  nagy-,  közép-  és  kisbir- 
tokról. Nem  is  beszélve  a  királyról  és  családjáról,  a  főpapok  már  nagy- 
birtokosok, nemkülönben  azok  az  urak  is,  kik  örökség  és  a  királynak 
tett  szolgálatok  utján  jutnak  nagyobb  területekhez.  Mind  jobban  és  jobban 
kezd  formálódni  a  nagybirtokosok  osztálya.  És  formálódik  a  középbirto- 
kosok osztálya  is,  a  középnemesi  osztály,  mely  szintén  királyi  adomány 
utján  kapta  kisebb  terjedelmű  birtokát.  Legnépesebb,  természetesen,  a 
kisbirtokosok  osztálya,  mely  a  maga  vagy  a  más  földjét  mvívelte. 

Ez  a  három  felosztás  azonban  csak  a  birtok  terjedelmére  vonatko- 
zik, a  birtok  jogi  természete  sokkal  többféle  volt.  •  Már  szent  István 
törvénye  határozott  különbséget  tett  az  egyházi,  a  várbirtok  és  a  magán- 
birtok közt,  a  mi  önként  érthető,  más-más  lévén  a  rendeltetésök.  Mig  az 
egyházi  birtok  egyenesen  királyi  adomány  s  bizonyos  kikötésekkel  járt 
ez  az  adományozás,  a  várbirtoknak  pedig  megvolt  a  maga  határozott 
rendeltetése,  a  magánbirtok  a  hány,  annyiféle  természetű  yolt.  Wenzel 
Gusztáv  hatféle  magánbirtokot  sorol  föl  Magyarország  mezőgazdaságának 
történetében,  ebből  az  időből.  Nevezetesen :  1 .  az  a  birtok,  mely  a  nemzet- 
ségi szállások  osztályából  keletkezett,  s  mely  részben  nagy,  részben 
kisbirtok  lehetett.  Vagy  közös  birtok  is,  a  mennyiben  az  osztály  még  nem 
történt  meg.  2.  Az  adományos  birtok.  Ez  is  kétféle  volt:  vagy  közvetlen 
adta  a  király  örök  joggal,  valamely  szolgálat  jutalmául,  vagy  a  nemzet- 
ségi szállások  örökösei  lemondtak  az '  ősi  nemzetségi  jogosítványról  s 
királyi  adománynyal  cserélték  föl  azt,  abban  a  hitben,  hogy  így  a  tulaj- 
donjog biztosabb.  3.  Az  a  birtok,  melyet  a  tulajdonos  másra  ruházott 
tulajdonul  vagy  használás  végett  —  haszonbér  fejében.  4.  A  szabad  köz- 
ségek s  különösen  a  városok  belső  és  külső  telkei.  5.  Az  a  birtok,  mely 
azoknak  a  lakosoknak  volt  a  kezén,  kiknek  ősei  már  a  honfoglalás  előtt 
itt  voltak.  Ilyennek  mondja  Wenzel  a  székelyeket.  Vagy  azoknak  a  kezén, 
a  kiknek  ősei  a  honfoglaló  magyarokkal  jöttek  be  vagy  később,  neveze- 
tesen: az  oroszok,  bessenyők,  jászkunok,  a  szepesi  és  erdélyi  szászok. 
Ezeknek  a  tulajdonjogát  mind  királyi  privilégiumok  szabályozták  és  erő- 
sítették. 6.  A  paraszt  birtok,  mely  tulajdonkép  mások  földjén  volt.  Renge- 
teg erdők  kiirtása  és  mocsaras  helyek  kiszárítása  által  nagy  területeket 
tett  termékennyé  a  szolganép  s  ha  ennek  az  általa  megjavított  földnek 
a  használatáért  tartozott  is  a  birtokosnak  bizonyos  szolgálatokkal,  mihelyt 
ezt  teljesítette,  a  maga  munkájának  ura  volt  s  az  » örökös  jobbágyság 
—  mondja  Wenzel  —  mindig  csak  olyan  szó  volt,  mely  a  legmostohább 
időkben   sem  hatott  vissza  jogilag  a  paraszt  ember   személyes  állására. « 

Megismerkedvén  nagyjában  a  különféle  természetű  birtokokkal,  nézzük 
most,  milyenszerű  a  XI.  század  népének  gazdasági  élete.  Hogyan  gazdál- 
kodtak, mit  termeltek?  Nyilvánvaló,  hogy  a  községek  alakulásával  együtt 
kellett  járni  az  egyes  községek  közt  levő  határ  megjelölésének  is.  És  ezen 
a  területen  belől  föl  kellett  mérni  kinek-kinek  a  földjét  Külön  az  egyesek 
földjét,  külön  a  közös  birtokot.  Most  már  nem  lehet  ma  itt,  holnap  ott 
akasztani  az  ekét  a  földbe,  nem  legeltethetnek  kényök-kedvök  szerint 
akárhol:  a  föld  nagy  részének  gazdája  van.  Van   már  mérték  is,  mely 


Földmérés  nyillövéssel. 

szerint  a  földet  felmérik.  Az  egységes  mérték:  az  ekealja,  vagyis  akkora 
földterület,  melyet  négy  ökörrel  egy  nap  fol  lehetett  szántani.  Ingadozó 
mérték,  mert  ökre  s  földje  válogatja,  hogy  mekkora  területet  lehet  szán- 
tani egy  nap.  A  következő  században  azonban  már  van  rá  adatunk,  hogy 
az  ekealja-föld  száz  hold  volt  De  van  arra  is  adat,  még  a  XII.  században 
is,  hogy  az  ekealja  területét  szemmértékre  határozták  meg.  Használták 
mértékül  a  nyülövési  is:  nyillövésnyi  hosszúságban  vagy  szélességben 
mérve  fel  a  földeket.  A  hosszúkás  formájú  földet  ma  is  nyilföldnek  hívja 

a  nép.  Vannak  ma  is  némely  községek  határán  földterületek,  melyeknek 
ny Ufóid  a  neve.  Es  mondják,  ha  egy  darabot  kihasítanak  valamely  földből : 
kihasítottak  belőle  egy  nyilat. 

Ha  szemmértékre  mérik  is  fel  a  földet,  de  —  fölmérik:  becse  van 
már  a  szántóföldnek  is.  Lassanként  az  eke  is  más,  a  maihoz  hasonlatos 
formájúvá  lett.  Kezdetben,  a  honfoglalás  idején,  idomtalan  fatörzsek  ágaival 
döröszölik  fel  a  földszinét,  majd  a  gerendélybe  fakampót  illesztnek,  mignem 
a  XI.  században  ezt  a  fakampót  már  vaskampóval  helyettesítik.  Később 
jő  a  vaskampó  elé  a  kormányzó  vas,  mely  nélkül  tökéletes  szántást  el 
sem  lehet  képzelni.  Egyébként,  meglehet,  hogy  túl  a  Dunán,  hol  frank 
uradalmak  voltak  a  honfoglalás  idején,  már  a  honfoglaló  magyarok  is 
használták  a  tökéletesebb  ekét,  mely  aztán  lassanként  országszerte  elter- 
jedett.  Azért  tökéletesebb,  mert  megvolt  az  ekének  három  fontosabb  része : 
a  gerendély,  végén  az  ekeszarvával,  a  lapos  vas  és  a  csoroszlya. 

Kasza  és  sarló  megvolt  már  a  mai  formájában.  Volt  fa-  és  vasvilla, 
s  megvolt  a  csép  is.  Learatván  a  gabonát,  csűrökbe  rakták,  vagy  a  sza- 
bad ég  alá,  kazlakba  s  néhol  cséppel  verték  ki  a  szemet,  néhol  meg 
nyomtatták. 

A  szántásnál  főként  az  ökröt  használják  s  nem  valószínűtlen,  hogy 
szent  László  törvénye  a  földmívelés  érdekeire  is  gondolt,  midőn  szigorú 
büntetéssel  sújtja  azokat,  kik  lovat  és  ökröt  az  országból  kivisznek.  De 
különben  is,  kevés  lévén  a  pénz,  állatokban  van  a  vagyon  túlnyomó 
része,  azzal  fizetnek  pénz  helyett,  azzal  váltják  meg  magukat  némely 
büntetés  alól.  Feleséggyilkos,  esküszegő,  ha  elŐbbkelő  ember  volt,  50 
tinóval  válthatta  meg  életét,  a  közember  10  tinóval,  a  szolga  öttel.  Mi 
volt  az  ára  egy  tinónak?  Egy  arany  penza,  mely  a  mai  érték  szerint 
2  forint  70  krajczár  lehetett,  vagyis  ötven  tinó  ára  135  forint.  Ez  szent 
István  idejében  volt.  Szent  László  idejében  már  110  penza  a  gyilkos- 
ságnak a  váltsága,  körülbelől  300  forint  a  mai  értékben  s  ez  egy  ember 
vagyonának  az  átlagos  értékét  jelentette.  Ebbe  a  vagyonba  bele  van 
számítva  a  gyilkosnak  minden  java,  szőlője,  földje,  férfi  és  nő  szolgája. 
Ebből  a  vagyonból  két  rész  a  meggyilkolt,  egy  pedig  a  gyilkos  hozzá- 
tartozóinak jutott,  de  ha  a  gyilkosnak  1 1 0  penza  érőnél  kevesebb  vagyona 
volt,  a  szabadságát  is  elveszítette.  Körülbelől  tehát  66  penzában,  vagyis 
66  tinó  árában  volt  megállapítva  az  emberi  élet  értéke.  Ha  t.  i.  oly  valaki 
ölte  meg,  a  ki  megtudta  ezt  fizetni. 

Mindezzel  csak  arra  akartam  mutatni,  hogy  a  vagyon  valóképpen  a 
mai  300  forintnak  megfelelő  értéknél  kezdődött.  És  ennek  a  vagyonnak  jó 

részét  az  állatok  tették.  Ökör,  tehén,  ló,  juh  és  sertés.  Aminthogy,  főként  az 
Alföldön,'még  ezidőben  az  állattenyésztés  volt  a  fő.  Legelő  és  kaszáló  foglalta 
el  a  termő  föld  nagy  részét,  szántóföld  vajmi  kevés.  S  mig  az  ország  egyéb 
részeiben,  különösen  hol  a  papok  vezették  a  gazdaságot,  a  hármas  forgó 
rendszer  meghonosult,  az  Alföldön  tovább  folyt  az  ősi,  u.  n.  fügazddl" 
kodás.  De  később,  ha  a  Dunántúlról  indult  ki  a  hármas  forgó  rendszer  a 
szántásban  (vagyis  egymásután  két  évben  bevetették  a  földet  s  a  harmadik 
évben  ugarban  hagyták),  viszont  a  Dunántúlra  meg  az  Alföldről  ment 
az  ősi  fűgazdálkodás,  vagyis  a  kaszálónak  és  legelőnek,  a  szántóföldnél 
való  nagyobb  kultiválása. 

A  mi  hasonlóság  volt  a  .  különböző  vidékek  gazdasági  élete  közt^ 
azt  első  sorban  a  papságnak  köszönhetjük.  A  benedekrendiek,  a  premon-- 
treiek  és  a  czisztercziták,  ahol  vannak,  mindenütt  meghonosítjuk  a 
hármas  forgó  rendszert,  tehát  az  Alföldnek  is  egyes  vidékein.  Irtják  és 
irtatják  a  rengeteg  erdőségeket,  szárítják  a  mocsarakat,  felszántják  a 
parlag  földeket,  együtt  dolgoznak  a  földnépével,  aminthogy  erre  köte- 
lezik is  őket  a  szerzet  szabályai.  Szent  Gellért  legendájából  több  szerze- 
tesnek a  nevével  is  megismerkedünk,  kiket  a  Dunántúlról  egyenest  a  Tisza 
alsó  vidékére  küldöttek,  a  földmívelés  terjesztése,  megkedveltetése  végett. 
Ezek  az  egyszerű  szerzetesek  országszerte  megnemesítik  példájukkal  a 
gazdasági  munkát,  mit  a  harczias  természetű  magyar  addig  magára  nézve 
megbecstelenítőnek  tartott.  Ez  a  buzdító  példa  mindenütt  ott  van  a  nép 
előtt,  mert  az  ország  minden  részében  van  a  püspökségeknek  és  apátsá* 
goknak  birtoka.  S  nemcsak  a  királyok  s  királyi  berezegek  adományoznak 
földeket,  példájukat  már  a  nagyobb  urak  is  követik.  Atha,  Salamon  nádora 
somogyi  ispán  korában  kolostort  építtet  a  mai  Kaposvár  mellett.  Péter 
ispán .  Borsodban  megalapítja  a  százdi  monostort  s  annak  a  részére  a 
Hortobágy  vidékén  szolgát,  földet,  rengeteg  marhát  ad.  S  hogy  mennyire 
az  állat  tette  a  vagyon  nagy  részét,  kitűnik  Péter  ispán-  adományozá- 
sából is,  aki  a  monostornak  a  mellett,  hogy  1 04  házi  szolgát,  30  lovast,  20 
magyart  és  tiz  bessenyőt,  hat  takácsot,  tiz  szőlőt  és  méhest  ad,  ezenfelül 
még  tiz  pár  lovat,  100  darab  szarvasmarhát,  500  birkát,  200  disznót  adott 
Ugyancsak  Péter  ispán  Dombrádon  (Szabolcsban)  tizennégy  családot  aján- 
dékozott a  monostornak,  akiknek  az  volt  a  kötelességök,  hogy  zsindelyt 
hordjanak  a  kolostor  befödésére  és  ezenkívül  még  sok  szántóföldet,  kaszálót, 
legelőt,  szolgát  és  marhát. 

Ott,  hol  egy  úr  ennyit  ajándékozhat,  bármi  csekély  értéke  volt  a 
földnek  és  marhának,    megvan    már    az    akkori    felfogás    szerint    nagy 

vagyonú  arisztokráczia.  De  kitűnik  ebből  egyéb  is :  az  urak  szolgálatában 
álló  nép  bizonytalan  sorsa.  Ma  ennek  a  szolgája,  holnap  másnak,  nem 
kérdik  tőle :  akarsz-e  gazdát  cserélni,  együtt  ajándékozták  el  a  földdel  és 
az  állattal.  Egyik  a  másnak  kiegészítő  része,  a  föld  s  az  állat  szolga 
nélkül  —  fél  ajándék.  Mit  ér  a  föld,  ha  nincs,  aki  művelje  ?  S  mit  az  állat, 
ha  nincs,  aki  gondozza? 

A  házi  állatok  közül  a  ló  tenyésztésére  fordítják  a  legnagyobb  gon- 
dot. Királyoknak  és  magánosoknak,  egyházi  és  világi  főuraknak  nagy 
méneseik  vannak.  Szent  István  a  zalavári  apátságnak  tizedet  adományo- 
zott a  csepelszigeti  ménesből,  melyet  még  Árpád  alapított  volt;  I.  Endre 
király  pedig  évenként  50  lovat  adott  egyik  méneséből  a  tihanyi  apátság- 
nak, s  midőn  IIL  Béla  1190-ben  megerősíti  a  pécsi  püspökség  jogait,  a 
püspök  megyéjében  lévő  ménesei  után  tizedet  rendelt  a  püspöknek.  A  pécs- 
váradi,  tihanyi  és  csatári  apátoknak  nagy  méneseik  vannak  s  a  dömösi 
prépostról  följegyezték,  hogy  egyik  ménesében,  1138-ban,  70  kancza  és  20 
csikó  volt.  A  földnépe  is  első  sorban  lovat  tenyészt:  ennek  veszi  legna- 
gyobb hasznát  a  "gazdaságban.  A  nagyobb  birtokosok  jószágain  » lovas 
jobbágyok«  is  vannak,  kik  csak  lóval  szolgálják  a  földesurat. 

A  ló  után  jön  a  szarvasmarha  s  a  magyarfajta  ökör  az  Alföldről 
csakhamar  elterjed  az  egész  országban,  sőt  az  az  idegen  fajtájú  marha 
is,  melyet  a  honfoglaláskor  a  Duna  vidékén  találtak,  idővel  kivetkezik  eredeti 
jellegéből  s  lassanként  fölveszi  a  magyar  fajta  tulajdonságait.  A  juh,  a 
kecske,  a  sertés  már  szintén  fontos  gazdasági  tényező.  A  juhnyájak 
pásztorai  külön  rendet  is  alkotnak,  külön  biráik  vannak,  sőt  a  sertések 
pásztorai  is,  a  kanászok,  itt-ott  külön  községekben  laktak  s  nevezetesen 
Szent-Gál  község  Veszprémmegyében,  eredetileg  kanászok  községe  volt. 

A  baromfitenyésztés  sem  ismeretlen  már.  Tyúkból,  ludból  tizedet  ad 
a  nép.  És  tenyésztik  a  méhet  is.  Mézből  és  viaszból  szintén  tizedet  adnak. 
Az  egyes  apátságok  alapító  okleveleiből  kitűnik,  hogy  az  apátságok  bir- 
tokain külön  álló  osztályként  szerepeltek  a  méhészek  s  a  viasz  elkészí- 
tésére is  külön  viaszkészítőket  használtak. 

Ha  kezdetleges  eszközökkel  is,  megtermesztik  a  legszükségesebb 
gabonaféléket,  búzát,  rozsot,  árpát,  kölest,  zabot,  s  van  már  száraz  és 
vizi  malom,  hol  a  gabonát  lisztté  őrölik.  Szent  Gellértnek,  ki  utaztában 
megszáll  egy  háznál,  feltűnik,  hogy  a  kézi  malmot  hajtó  rabszolgaleány 
dalol,  miből  azt  következteti,  hogy  nem  lehet  oly  nagyon  rossz  a  sorsa. 
A  mai  sóőrlőhöz  hasonlatos  lehetett  ez  a  kézi  malom,  amilyen  még 
sok  paraszt  háznál  látható.  Az  árpából  nemcsak  kenyeret  sütnek,  de  sört 

is  készítnek,  termelik  a  komlót  is  ugyané  czélra.  A  szőlömívelés  a  leg- 
kedvesebb foglalkozásnak  látszik  s  valószinű,  hogy  ezt  már  a  nyugatról 
ide  jött  papok  is  a  néptől  tanulják  el  s  azután  fejlesztik  a  néptől  megis- 
mert alapon  tovább.  A  borsót,  lencsét,  babot  szintén  termelik  s  a  kolosto- 
rok példájára  a  paraszt  házak  körül  is  vannak  kis  konyhakertek,  a  hol 
termeltek  párhagymát,  vörös-  és  foghagymát,  paprikát  s  mindenléle  hasz- 
nos növényt. 

Már  nem  a  kezdet  legkezdetén  áll  a  gazdasági  és  az  ipari  élet 
Együtt  fejlődik,  ha  lassan  is,  a  községi  élettel.  Az  Összekeveredett  népek, 
magyarok  és  nem  magyarok  kezdik  megszokni  a  rendes,  a  röghöz  kötött 
életet.  Megvan,  ha  kezdetleges  formában  is,  a  megyei  és  községi  szervezet. 
A  fold  népe  királyi  és  földesúri  hatóság  alatt  áll  egyszerre,  de  sorsa 
még  kedvezőnek  mondható,  az  ezután  következőhöz,  képest.  Amely 
mértékben  nő  a  főurak  hatalma,  abban  a  mértékben  fogy  a  nép  szabad- 
sága, rosszabbodik  a  sorsa  minden  tekintetben.  Mert  igaza  van  abban  a 
tudós  Wenzelnek,  hogy  az  »örökös  jobbágyságt  ,  olyan  szó  volt,  mely 
jogilag  nem  érintette  a  jobbágy  személyes  szabadságát  —  de  mi  haszna 
volt  ebben  annak  a  szegény  jobbágynak,  ha  a  főnemesség  jogot,  tör- 
vényt nem  tisztelt  s  nem  is  volt  hatalom,  —  oly  idÖk  is  voltak  —  mely 
erre  a  tiszteletre  megtanítsa? 


y- 

an 

lyi 


befolyása.  Szent  István  halála  után  királyok 
és  királyi  berezegek  temérdek  családi  birtokot  ajándékoztak  el  egyes 
uraknak  s  a  kancsalnak  festett,  de  éles  szemű  Kálmán  világosan  látta 
trónraléptekor,  hogy,  ha  elődei  nyomán  halad,  szertezüllödik  a  királji 
hatalom,  melynek  foszlányain  majd  a  főnemesség  osztozkodik. 

Nyilvánvaló  volt  a  nagyeszű  király  előtt,  hogy  Szent  István  törvé- 
nyei már  jórészt  elavultak.  Ami  e  törvényekben  a  pogányság  irtására 
vonatkozott,  fölöslegessé  vált   mert  »a  tökéletes  vallás  felvett  hite  megérő- 

södött«.  István  törvénye,  igy  jellemzi  a  szent  király  törvényét  Kálmán, 
»a  hitetlenek  lerombolója  volt,  ez  (az  övé)  az  igazságra  nézve  helyes 
társalkodás  előmozdítója «.  Amaz  a  népet  a  hitnek  pánczéljába  öltöztette, 
ez  a  fölösleg  való  földi  kevélységeket  az  igazság  övével  övedzette.« 

Mit  értett  valóképpen  a  földi  kevélységek  alatt,  kitűnik  rendeleteinek 
első  könyvéből :  visszaveszi  mindazokat  a  birtokokat,  melyeket  nem  Szent 
István  adományozott,  mert  » illetlen  dolog  volt,  hogy  hanyatlásunkkal  a 
királyi  udvar  tisztessége  is  velünk  hátramenjen. «  Vag3ns  gyengült  a 
királyi  hatalom,  s  a  folytonos  adományozások  következtében  nehezen 
lehetett  födözni  a  királyi  udvartartás  szükségeit.  Gazdagodott  a  nemesség, 
szegényedett  a  királyi  család.  A  szőlőt,  telket,  földeket,  mit  elődei  adomá- 
nyoztak, nem  bántja,  a  mi  első  pillanatra  ellenmondásnak  látszik,  de  nyil- 
vánvaló, hogy  itt  a  kisebb  adományokat  kell  értenünk.  Az  esztelenül 
elprédált  nagyobb  uradalmakról  és  jogokról  van  itt  szó.  Mert  nemcsak 
az  uradalmakat  veszi  vissza,  hanem  az  egyházaknak  adományozott  halá- 
szatokat is,  csak  annyit  hagyván  meg  a  papok  kezén,  hogy  a  minden- 
napi szükségre  elegendő  hal  legyen.  Meghagyja  az  erdőket  is  az  egyház 
kezén,  bizonyára  azért,  mert  az  erdők  után  nem  lehetett  még  akkor 
jelentékeny  jövedelemre  számítani. 

Ám  gondolt  a  holnapra  is,  nemcsak  a  mára.  Mig  a  Szent  István 
adományozta  birtok  mindenféle  örököst  illetett,  a  többi  királyok  adomá- 
nyozta birtokban  való  örökösödés  jogát  szűkebb  korlátok  közé  szorította. 
Apáról  fiúra  szállott  a  birtok,  s  ha  fiu  nem  volt,  az  apa  testvéreire, 
majd  ezeknek  a  fiaira,  de  ha  testvére  nem  volt,  az  adományos  birtok 
visszaszállott  a  királyra. 

Hogy  az  előbbkelő  nemesség  ez  időben  már  a  királyi  hatalmat  s  a 
nép  javát  aggasztóan  fenyegető  hatalomra  tett  szert,  s  jóformán  kénye- 
kedve szerint  bánt  a  föld  népével,  erre  is  bizonyságunk  Kálmán  törvénye, 
mely  egyenesen  elrendeli,  hogy  a  földjükről  » kivetett «  jobbágyok,  kiknek 
máshol  nincs  földjük,  azokra  visszamenjenek.  »Ha  pedig  földjük  klastrom- 
belieknek  vagy  egyházrendűeknek  adatott  s  ők  más  földet  birnak,  az  sértet- 
lenül ugy  maradjon. « 

Tovább  olvasván  Kálmán  törvényeit,  a  » sánta,  púpos  és  kancsal « 
ember  alakja  mindjobban  eltűnik  szemünk  elől,  s  emelkedett  szellemű, 
nemes  gondolkozású,  a  nép  javát  szivén  viselő  király  képe  rajzolódik 
elénk,  aki  a  királyi  hatalom  megerősítésén  nem  a  maga  személyéért 
munkál,  hanem  az  ország,  a  nép  javáért.  Megállítja  a  hatalmaskodó 
főnemességet    az    országot    pusztulással    fenyegető    útjában,    az    elődei 

könnyelműségéből  vagy  jogtalanul  szerzett  vagyont  elszedi  tőlük,  s 
megvédi  a  földnépét  a  nagy  urak  önkénykedése  ellen. 

Már  nemcsak  az  'ingóságnak,  a  földnek  is  becse  van  s  aki  a  más 
földjét  igazságtalanul  bitorolja,  ugyanannyit  vészit  a  saját  földjéből  s 
ráadásul  még  10  pénz  büntetést  is  fizet.  Az  adományos  birtokkal  köte- 
lességek járnak.  Ha  az  ispánoknak  tulajdon  jószágukra  annyi  szabad 
emberök  van,  hogy  ezektől  lovat  kapnak  és  100  pénznyi  jövedelmet, 
saját  költségükön  egy  pánczélos  lovast  kötelesek  állítani  a  király  sere- 
gébe. Ha  40  pénznyi  a  jövedelmök,  egy  könnyű  fegyrerzetűt  kell  álli- 
taniok,  de  ha  ennyi  sincs,  akkor  a  jövedelem  tisztán  nekik  marad. 

így  rendezvén  a  birtokos  osztály  adózását,  nem  áll  meg  itt,  a  nép 
minden  rétegére  kiterjed  figyelme.  Szabályozza  az  adófizetést.  Az  ő  ide- 
jében találkozunk  először  a  füstpénzzel,  az  első  rendes  adóval,  mely  8 
dénárban  volt  megállapítva  s  mely  a  mai  értékben  körülbelől  72  kraj- 
czárnak  felelt  meg.  De  nem  fizet  mindenki,  személyválogatás  nélkül  8 
dénárt,  mint  ő  előtte  történt.  Méltányosan  igyekszik  megosztani  a  terhet 
a  nép  különböző  osztályai  közt.  A  vendég,  idegen  népek,  kik  a  várnépek 
földjén  telepednek  le,  vagy  fele  vagyonuknak  értékéhez  képest  viselik  a 
katonáskodás  terhét,  vagy  8  dénárt  fizetnek,  de  a  törzsökös  szabad 
emberek,  értvén  alattok  a  várjobbágyokat,  többé  nem  fizetik  a  nyolcz 
dénárt.  Fizetik  azonban  a  8  dénárt  az  urak  földjén  lakó  szabadosok, 
másként  hetes  szolgák,  kik  hetenként  felváltva  dolgoztak  az  ur  földjén. 
Ám  ezeket  is  fölmentette  az  adó  felerésze  alól,  ha  a  királynak,  midőn 
határukon  utazott,  lóval,  szekérrel  szolgáltak.  Ez  a  szolgálat  is  adó  volt: 
adóba  számította  a  király.  A  mások  földjén  dolgozó  szabad  vendégek, 
idegen  népek,  csak  a  szabadságukért  fizetik  az  adót,  de  sem  munkára, 
sem  a  munka  megváltására  nem  lehet  őket  kényszeríteni.  Csupán  a  várak- 
hoz tartozó  szolganépek  kötelesek  fizetni  a  szabadságukért  is,  a  munka 
megváltásáért  is. 

Összevetvén  Kálmán  törvényét  Szent  Lászlóéval,  feltűnő  nagy  a 
különbség  e  kettőnek  a  szelleme  közt.  Kegyetlen  szigorúság  jellemzi 
László  törvényeit,  szelídség,  kiméletesség  a  Kálmánét.  Jóformán  csak  a 
rabszolgák  s  más  szolganépek  dolgában  halad  Lászlóval  egy  nyomon, 
aminthogy  alig  is  tehetett  másként,  miután  rabszolgák  és  szolganépek 
tették  a  vagyon  jónagy  részét,  ezek  nélkül  az  akkori  gazdaságot 
el  sem  lehet  képzelnünk.  A  rabszolgát  külsőleg  is  megkülönböz- 
teti más  emberektől  s  tiz  pénz  birsággal  sújtja  azt,  aki  a  király 
által    neki    ajándékozott    szolga    vagy   csavargó  feje   tetejét    meg    nem 

nyírja  s  ha  feleséget  adna  neki,  azt  is  veszítse  el  a  szolgával  együtt. 
Ha  valaki  a  király  engedélye  nélkül  csavargót  tart,  55  pénzt  fizessen  s 
ha  másnak  a  csavargót  elajándékozza,  10  pénzt,  úgyszintén  a  vevője  is. 
Ám  nemcsak  gazdasági;  de  nemzeti  szempontok  is  vezették  Kálmánt, 
midőn  megtiltja  a  magyar  hazában  született  rabszolgáknak,  még  az 
idegen  származásúaknak  is,  külföldön  való  eladását.  Az  ispán,  ki  ezt  a 
törvényt  megszegi,  vagyonának  kétharmadát  veszti  el. 

Lopásnak,  gyilkosságnak'  s  általában  mindenféle  bűnös  cselekedetek- 
nek sokkal  enyhébb  a  büntetése,  mint  László  idejében.  A  gyilkosság  a 


A  hamis  eskü  bünletése. 

legnagyobb  bün  s  nem  a  lopás.  A  tolvajság  miatt  elitéltet  megvakítják, 
de  halállal  nem  büntetik  s  már  nem  a  tyúk  a  legkisebb  érték,  ahol  a 
büntetés  kezdődik,  hanem  négylábú  állat,  annak  az  ára  vagy  húsz  dénárt 
érő  ruha.  S  míg  László  a  tolvajnak  tiz  évesnél  idősebb  gyermekeit 
már  rabszolgaságra  veti,  Kálmán  ezt  a  szigorú  büntetést  a  tizenötödik 
évnél  kezdi.  Megszorítja  az  istenitéletet  s  nem  kell  az  egész  falunak 
istenítéletet  állania,  ha  a  faluban  egy  embert  tolvajsággal  vádolnak  és 
nem  szabad  többé  akárhol  istenítéletet  tartani,  csupán  a  püspöki  szék- 
helyeken és  a  nagyobb  prépostságoknál,  Nyitrán  és  Pozsonyban.  De  tanú 
csak  az  lehet,  aki  elébb   meggyónt  s  akinek  van  legalább   egy  ekényi 

földje,  hogy  hamis  tanúságtétel  esetén,  birtokával  válthassa  meg  magát. 
A  hamis  esküvőnek  tüzes  vassal  keresztet  nyomnak  a  homlokára,  hogy 
töbhé  sehol  el  ne  fogadják  a  tanúságát.  Papok  jelenlétében  történik  az 
istenitélet,  s  emberölésben,  gyilkosságban  a  püspök  itél  s  nem  világi 
tisztviselő.  A  király  után  az  egyház  kezében  van  a  legnagyobb  hatalom. 
Evenként  kétszer,  Fülöp  és  Jakab  apostolok  napján  s  Szent  Mihály  napját 
követő  nyolczadnapon  minden  püspökség  gyűlést  tart,  ide  megy  minden 
pör  ével,  ügyes-bajos  dolgával  ur  és  paraszt,  az  ispánokat  és  más  tiszt- 
viselő méltóságokat  sem  véve  ki,  Azzal  indokolja*  ezt  a  törvény,  hogy 
»a  nép  az  úttól  és  szükségtől  terhelve «  minden  dolgával  nem  mehet  a 
királyi  udvarba.  A  püspök  vagy  érsek  a  világi  embert,  ha  egyházival 
van  ügye,  pecsétjével  megidézheti;  ha  két  megyei  ispán  közt  van  pörle- 
kedés,  a  püspöki  gyűlés  intézi  el  azt.  A  királynak,  a  berezegnek  nagyobb 
tisztviselői,  világi  birák,  mind  tartoznak  megjelenni  e  gyűléseken.  De  világi 
biró  nem  kényszeríthet  egyházi  embert,  hogy  előtte  megjelenjék.  Házas- 
ságtörők, megrontok,  gyermekgyilkosok,  nőrablók  ügyében  a  püspök  vagy 
esperes  itél.     • 

lm,  előttünk  áll  az  egyház  az  ő  nagy  hatalmával.  De  ezt  a  nagy 
hatalmat  nem  egy  jött-ment,  nagyrészt  tudatlan  papságnak  adja  Könyres 
Kálmán  király.  Válogatott,  kipróbált  emberek  Isten  szolgái.  Idegen  papot 
ajánló  levél  nélkül  be  nem  fogadnak.  A  rossz  hirüt  kiutasítják  az  országból. 
A  kétszer  nősülteket,  az  özvegyeknek  vagy  rosszhírű  személyeknek  férjeit, 
ha  a  tiltott  együttélést  abba  nem  hagyják,  a  papi  társaságból  kirekesztik. 
Világi  ruhát,  nevezetesen  czafrangos  felső  öltönyt,  pettyegetett  dolmányt, 
veres  keztyüt,  himzett  vagy  zöld  mentét,  nadrágot  vagy  plundrát,  festett 
csizmát  vagy  fűzött  topányt  s  mellökön  selyem  varrást  nem  szabad 
viselniök.  E  mellett  külön  egyházi  zsinat  szabja  meg  a  papi  fegyelmet. 
Csak  Írástudók  s  deákul  beszélők  lehetnek  papok.  Szigorúan  büntetik  a 
részegeskedést,  s  ha  tolvajságon  érnek  papot,  elveszti  hivatalát  és  vagyonát 
s  ha  senimije  sincs,  eladják  szolgának.  Külön  eltiltják  a  papot  a  korcs- 
mároskodástól  és  az  uzsoráskodástól.  Szolgarendű  ember  nem  lehet  pappá, 
csak  úgy,  ha  ura  beleegyezett.  Aki  másnak  a  cselédjét,  olyat,  ki  urától 
annak  jóváhagyása  nélkül  nem  távozhatik,  vagy  a  várak  népéből  valót 
pappá  tesz  vagy  deákká,  váltsa  meg  őt  s  e  mellett  fizessen  50  pénzt. 
Nemcsak  a  papi  rend  erkölcsét  féltik  az  alantasabb  osztáljrtól,  de  nyil- 
vánvaló, hog}^' gazdasági  tekintetek  vezetik  az  egyházat,  midőn  a  szol- 
gaságból való  felszabadulás  e  módját  is  megnehezítik.  Az  egyház  a 
király  mellett  a  legnagyobb   birtokos   osztály:  szüksége  van  a  munkás 

kézre.  És  különbséget  tesz  az  egyház  is  nemes  és  nem  nemes  közt  a 
büntetés  mértékének  megállapításában.  A  hűtlen  nemes  férfit  és  nőt 
vezeklésre  ítéli,  a  közrendüt  eladatja  s  azt  nem  is  szabad  kiváltani. 

Tehát:  az  egyház  kebelében  szigorú  fegyelem,  kifelé  pedig  nagy 
hatalom.  Nagy  hatalom  és  nagy  vagyon  az  egyház  kezén.  Mig  az 
uraktól  visszaszedik  a  Szent  István  után  adományozott  birtokot,  az 
egyháztól  nem,  csupán  a  halászatot  szorítják  meg,  de  már  az  erdő- 
ket a  kezén  hagyják.  A  szolganépnek  tehát  egy  nagy  tömege  a 
püspökségek  és  apátságok  tulaj- 
dona s  a  gazdasági  érdek  azt 
kivánia,.  hogy  a  szolga  maradjon 
meg  szolgaságban,  sőt  büntetések 
által  szaporodjék  is  a  számuk.  Föl 
kell  tennünk,  hogy  ezeknek  a  szol- 
gáknak jobb  volt  a  sorsuk  általá- 
ban, mint  a  világi  emberek  szol- 
gáinak. Egy  bizonyoSiTiogy  Kálmán 
uralkodása  kedvező  javulást  jelent 
a  szolganép  életében.  A  rabszol- 
gákkal való  kereskedés  korlátozó- 
dik s  már  magában  az,  hogy 
idegen  földre  nem  hurczolhatták  el 
a  rabszolgát,  ha  magyar  hazabeli 
volt,  valamivel  tűrhetőbbé  tette 
szomorú  sorsukat.  A  zsidóknak, 
kik  addig  nagyban  űzték  a  rab- 
szolgakereskedést, egyenesen  meg- 
tiltja nemcsak  a  szolgák  adását, 
vevését,  de  még  azt  is,  hogy  a  zaidók. 

maguk  szükségére  keresztény  szol  ■ 

gát  tartsanak.  Aki  közülök  földet  müvei,  művelje  pogány  szolgákkal, 
mondja  a  törvény.  S  hogy  szigorúbb  ellenörizés  alatt  legyenek,  csak 
püspöki  székhelyen  lakhatnak.  Keresztény  és  zsidó,  ha  egyik  a  más- 
nak kölcsön  ád,  két  vagy  három  személy  értékének  megfelelőt,  csak 
keresztény  és  zsidó  tanú  előtt  teheti  ezt.  Ennél  nagyobb  értéknél  már 
pecsétes  írás  szükséges,  a  tanuk  neveivel. 

Más  szemmel  nézi  a  törvény  az  izmaelitákat.    Nagy   gondja  van 
arra,    hogy    ezek    keresztényekké    legyenek.    Rákényszeríti  a   disznóhús 

Benedek ;  A  magyar  nép.  I.  6 

evésére,  s  minden  izmaelita  helységnek  templomot  kell  építenie,  azt  kellő 
javadalommal  ellátnia,  s  hogy  a  magyar  nemzetbe  való  olvadásukat 
biztosítsa,  megtiltja  nekik  a  saját  nemzetükből  valóval  a  házasságot. 
Izmaelita  leány  csak  magyar  iíjuhoz  mehet  feleségül. 

Végig  haladván  Kálmán  törvényein,  utoljára  hagytam  annak  nyilván 
legérdekesebb  pontját,  mely  a  boszorkányokról  szól  a  következőképpen: 
»De  strigis  verő,  quae  non  sünt,  ne  uUa  questio  fiat.«  Magyarul:  .»A  boszor- 
kányok ellen  pedig,  kik  nincsenek,  semminemű  kereset  ne  legyen. «  Boszor- 
kányt vagy  lidérczet  kell-e  értenünk  a  strigák  alatt  —  mert  ez  is  vita 
tárgya  —  nem  az  érdekel  minket,  hanem  az  a  meglepő  felvilágosodottság, 
mely  a  törvény  e  pontjában  megnyilatkozik.  A  törvény  ez  egyetlen 
pontja  elég,  hogy  lássuk  Kálmán  nagy  lelki  műveltségét,  tudását.  Mig 
István  és  László  törvénye  is  szigorúan  bünteti  a  strigákat,  Kálmán  egye- 
nesen megtagadja  létezésöket,  nem  hisz  a  boszorkányságban  s  megtiltja, 
hogy  valakit  a  boszorkányság  gyanújában  üldözzenek.  A  maga  korában 
nem  népszerű  s  emlékét  elhomályosítja  Álmosnak  és  Bélának  megvakit- 
tatása,  de  az  ország  javán  munkálkodó  fényes  elméje,  a  szegény  nép 
jóléte  iránt  fogékony  szive  legnagyobb  fejedelmeink  sorába  emelik  őt. 
A  királyi  hatalom  ez  ő  idejében  addig  nem  látott  magasságra  emelkedik, 
a  köznek  sérelme  nélkül,  egyeseknek  pedig  sohasem  igazságtalan,  sohasem 
jogtalan  sérelmével.  Első  a  királyaink  közt,  ki  a  kezét  igazán  a  nép 
szivére  teszi,  látja  a  nép  nagy  terheit  s  amennyire  a  viszonyok  engedik, 
kevesbíti  a  terheket.  Tisztában  van  azzal,  hogy  az  ország  erejét,  hatalmát 
nem  csupán  a  királyi  hatalom  emelésével  lehet  fokozni,  szükséges  ehhez 
a  rend  az  egész  vonalon  s  a  nép  jólétének  lehető  biztosítása. 

Nem  csoda,  ha  a  hatalmaskodó  főnemesség  nem  szerette,  különösen 
az,  melytől  az  adományos  birtokokat  elvette  s  ha  nagy  pártja  volt  Álmos- 
nak, László  testvérének,  kiben  az  urak  bőkezű  adakozót  reméltek.  S  ha 
nem  hozzá  méltó  módon  biztosította  kiskorú  fiának  a  trónt,  megvakit- 
tatván  Álmost  és  fiát,  mentségére  szolgál,  hogy  a  fiáért  tette,  a  véréből 
való  vérért  s  nem  mint  Szent  István,  ki  az  idegen  s  a  félmagyar  Péterért 
vakittatta  meg  Vazult. 

Kálmán  nagysága  még  csak  akkor  látszik  igaz  valóságában,  midőn 
utána  fia,  II.  István  lép  trónra,  majd  Álmos  fia,  11.  vagy  Vak  Béla. 
Mindjárt  előtérbe  lép  a  főnemesség  s  megkezdődik  a  harcz  a  királyi 
hatalom  és  az  arisztokraczia  közt.  Mindjárt  szemmel  látható  a  királyi 
hatalom  gyengülése,  erős  küzdelem  folyik  megtartásáért  és  ellene,  mígnem 
az  Árpád-korszak  végén,  amint  csakhamar  meglátjuk,  a  főnemesség  föléje 

kerekedik  a  királyi  hatalomnak.  Ez  azonban  egyebet  is  jelent;  a  királyi 
hatalom  gyengülése  kiszolgáltatja  a  népet  s  a  középnemességet  is  a  föne- 
mességnek.  Egyesek  kis  királyokként  uralkodnak,  büntetlenül  sanyargatják, 
zsarolják  a  népet. 

A  bölcs,  békeszerető  király  után  kalandvágyó,  harczikedvű  gyermek- 
IQú,  aki  e  mellett  zsarnok-természet  is :  ez  Kálmán  fia,  11.  István.  Termé- 
szetes, hogy  a  kép  megváltozik.  Mintha  fölelevenednék  a  kalandozások 
kora.  Kezdetben,  úgy    látszik,    uri   és  közrendnek    tetszik  a  régi    idők 


.  István  halála. 


megújulása:  kalandozás,  prédálás  idegen  földön;  de  végre  is  megsokalják 
a  szüntelen  hadakozást,  különösen  mikor  látják,  hogy  a  királynak  mindegy, 
miért  indul  harcz,  csak  harcz  legyen.  Egy  Bezen  nevű  orosz  herczeg 
segitséget  kér  tőle  s  István  kész  a  segítségre,  nagy  sereggel  megy 
Oroszországba,  ostrom  alá  fog  egy  várat,  ám  a  magyar  urak  össze- 
néznek; mi  közük  nekik  ehhez  az  orosz  herczeghez?  Miért  ontsák  ők  a 
vérüket?  Rövid  tanakodás  után  egyenest  a  királyhoz  mennek  s  szószó- 
lójuk, a  Pázmán,    tehát    idegen    nemzetségből    való    Kozma,  magyarán 

megmondja  a  királynak,  hogy  ők  nem  ontják  a  vérüket  minden  ok 
nélkül.  Nem  kell  nekik  az  orosz  herczegség,  egyik  sem  akar  orosz 
herczeg  lenni.  »Mi  jobbágyok,  mondotta  Kozma,  nem  vivjuk  meg  a  várat; 
ha  akarod,  vivd  meg  magad.  Mi  meg  haza  megyünk  és  más  királyt 
választunk.« 

Ilyen  hangon  még  addig  nem  beszéltek'  magyar  királylyal.  Az  uraknak 
igázok  volt  s  ha  a  királyi  tekintélyen  csorba  esett,  ez  alkalommal  nem 
a  főnemesség,  a  király  volt  a  hibás.  A  főnemesség  bizonyára  nemcsak 
a  maga,  de  a  nép  szívéből  is  beszélt,  mikor  megtagadta  a  királynak  az 
engedelmességet.  A  nép,  mely  már  kezdette  volt  megszokni  a  békés 
életet,  a  földjén  való  munkálkodást,  nem  szívesen  hagyta  el  tűzhelyét, 
oktalan  vérontásért  bizonyára  nem.  Uri  és  közrend  elpártol  a  király  tó 
s  csak  a  kunok  és  bessenyők,  akik  még  nem  tudnak  beleilleszkedni  a 
törvényes  rendbe,  s  nomád-életet  élnek  a  többi,  röghöz  kötött  nép 
között,  tartanak  ki  a  harczias  kedvű  király  mellett.  Ezek  az  ő  hivei, 
kun  és  bessenyő  testőrök  veszik  körül  s  ezeknek  minden  szabad :  büntet- 
lenül sanyargatják  a  magyar  parasztokat,  rabolnak,  fosztogatnak  szerte- 
szét az  országban.  Hanem  mikor  aztán  a  magyar  parasztok  megtudják, 
hogy  a  király  halálán  van,  s  többé  nem  tarthatnak  haragjától,  vissza- 
adják a  kölcsönt.  Tatár,  a  kunok  vezére,  panaszra  megy  a  királyhoz  s  a 
sir  szélén  álló    király    szörnyű    haragra    lobban:    minden    kunért    tizet 

■ 

vágatok  le!  —  biztatja  kedvelt  kunjait.  De  egyet  sem  vágathatott  le:  a 
kunok  köréje  tolongtak,  hálásan  csókolták  kezét  s  a  király  —  mondja  a 
krónikás  —  a  nagy  tolongásban  visszakapta  nyavalyáját  és  meghalt. 
Csak  annyi  ideje  volt,  hogy  vezekeljen  bűneiért:  szerzetes  ruhát  öltött 
halálos  tusája  közben. 

De  egy  rokonszenves  vonást  mégis  jegyezhetünk  fel  II.  Istvánról. 
Midőn  megtudta,  hogy  az  apja  által  megvakittatott  Béla  herczeg  él,  nagy 
az  öröme,  miután  magának  nem  volt  gyermeke.  Királyi  tartást  rendelt  a 
szerencsétlen  berezegnek  s  meg  is  házasította.  Mintha  csak  a  népmesét 
hallanók,  mely  tele  van  ehhez  hasonló  esetekkel.  Ám  ha  István  korában 
megújulni  látszott  a  kalandozások  kora,  most  meg  a  trónért  való  versengés 
kora  újult  meg.  Nem  csuda,  ha  a  főurak  nagy  része,  azok,  kiknek  Álmos 
és  Béla  megvakitásában  része  volt,  megijednek  s  rettegnek  a  vak  Béla 
boszujától.  Mindjárt  pártot  ütnek  a  törvénytelen  Boris  mellett,  ki  Kálmán 
törvényes  gyermekének  állitja  magát.  Ilona  királ3mé  azonban  hirtelen  elha- 
tározással gyűlést  hirdet  Aradra,  a  gyűlésre  megjelennek  urak  és  közrendek, 
megjelennek  Boris  hivei  is,   s   a  királ3mé  szavára  hatvannyolcz  főnemest 

konczolnak  le.  Egyáltalán  a  királyné  és  testvére,  Belus  herczeg  intézi  az 
ország  dolgait,  a  vak  király  sokkal  tehetetlenebb,  semhogy  befolyjon  az 
ország  kormányzásába.  Ezeknek  a  megölt  főuraknak  a  birtokait  mind  az 
egyháznak  adják  s  a  vak  királynak  az  egyház  iránt  való  jóindulatául, 
ragaszkodásául  jegyzik  föl  azt  a  tényt  is,  hogy  a  pannonhalmi  apátság 
és  a  nyitrai  meg  a  pozsonyi  várjobbágyok  közt  folyt  perben,  az  apátság 
mellett  döntött.  Hogy  Béla,  ki  szomorú  vakságában  Istennek  házában 
keres   vigasztalást,   különösen   kedvez   a   papságnak,  s  a   püspökségeknek 


Ilona  királyné  boszut  áll  férje  megvakilásáért. 

és  apátságoknak  adja  a  főurak  birtokát,  —  ez  könnyen  érthető,  s  nem  is 
az  itt  a  lényeges,  hogy  kiknek  adományoz,  hanem,  hogy  kiktől  vesz  el 
birtokot.  Hatvannyolcz  főnemes  megöletése  s  ezek  s  talán  rokonaik  birto- 
kának is  elvevése,  súlyos  csapás  nemcsak  az  egyesekre,  de  általában  is 
a  főnemesség^e,  mely  mint  rend  épp  akkortájt  kezdette  mutogatni  erejét 
és  hatalmát,  s  mely'  most  ismét  kénytelen  meghajolni  a  királyi  tekin- 
tély előtt. 

És  csakugyan  Ottó  freisingi  püspöknek,  ki  a  XII.  század  közepén  utazik 

át  Magyarországon  a  szentföldre,  a  magyar  alkotmányról  irt  rajzából  látjuk,  * 
hogy    11.    Géza  idejében,  akár   csak  Szent  László   és   Kálmán   alatt,  a 
királyi    tekintély    ismét    megszilárdul  s   ha    nem    is  korlátlan  a  királyi 
hatalom,  a  mennyiben  a  főurak  ülnek  a  királyi  tanácsban,  kiterjed  az  a  nép 
minden  rétegére.  »A  legelső  magyar  ember  a  király «. 

Ottó  püspök  elragadtatással  ir  az  ország  szépségéről,  gazdaságáról, 
paradicsomhoz  meg  Egyiptomhoz  hasonlitja  a  magyarok  földjét.  A  nép 
nyelvét,  erkölcsét  azonban  durvának,  Ízetlennek  mondja,  a  falukat,  a 
tanyákat  hitványaknak,  a  házak  többnyire  nádból,  ritkán  fából  valók  s 
uri  és  közrend  a  nyarat  és  az  őszt  sátrakban  tölti. 

Aztán  áttér  a  királyi  hatalom  rajzára,  irván: 

»A  fő  emberek  mind  elmennek  a  királyi  udvarhoz,  mindenki  elviszi 
oda  a  székét,  megvitatják  a  közügyeket,  s  ugyanezt  teszik  tél  idején 
odahaza  is,  a  szállásaikon.  Fejedelmöknek  annyira  engedelmeskednek,  hogy 
még  azt  is  bűnnek  tartják,  ha  titkos  suttogással  sértegetik,  nemhogy 
nyilt  ellenmondással  keserítenék.  Az  ország  hetven  vagy  még  több 
megyére  van  osztva,  de  minden  birságnak  két  harmada  a  királyi  flskust 
illeti  meg,  csak  egy  harmada  jár  az  ispánnak.  Ha  pedig  valaki  az  ispánok 
rendjéből  bármi  csekély  ügyben  megsértette  a  királyt,  vagy  ha  csak 
vádolták  ezzel,  bár  igazságtalanul,  bármily  közönséges  poroszló,  kit  az 
udvar  küld  oda,  őt,  noha  a  csatlósai  veszik  körül,  egyedül  elfoghatja, 
megkötözheti,  •  megkínozhatja.  Nem  ugy  van,  mint  nálunk,  ahol  az  egyenlők 
kérnek  Ítéletet  a  királytól.  Még  azt  sem  engedik,  hogy  a  vádlott  kiment- 
hesse magát,  elég  ok  náluk  az  uralkodó  akarata.  Ha  a  király  háborúba 
indul,  ellenmondás  nélkül  követik.  A  falvakban  letelepedett  lakók  közül 
kilenczen  a  tizediket,  vagy  heten  a  nyolczadikat  —  ha  szükséges  még 
többet  —  elküldik  a  háborúba,  ellátva  őt  a  szükséges  felszereléssel,  a 
többi  a  föld  művelése  végett  otthon  marad.  De  a  vitézi  rendhez  tartozót 
csak  igen  nyomós  ok  tarthatja  vissza  a  harcztól.  A  király  személyét 
külföldiek  veszik  körül,  kik  ott  igen  számosak  és  kiket  vezéreknek  nevez- 
nek. Csaknem  mindnyájan  rútak  és  hitvány  a  fegyverzetük  is,  ha  csak 
nem  a  külföldiektől,  kiket  mi  zsoldosoknak  nevezünk,  származtak  vagy 
tanultak  idegen  harczi  módot.  Csak  főembereik  és  az  idegenek  utánozzák 
a  mieink  hadviselését  és  fegyverzetünk  fényét. « 

Kétségtelen,  hogy  sok  a  túlzás  Ottó  püspök  rajzában,  ott  is,  hol  a 
faluk  és  tanyák  hitványságáról,  ott  is,  hol  a  királyi  hatalomról  ir.  Amott 
kisebbít,  emitt  meg  nagyit.  Ott,  hol  a  főurak  résztvesznek  a  tanácsban, 
nem    lehetett    a    király    hatalma   korlátlan,  s  alig    hihető   az   is,  hogy 

közönséges  poroszló  a  gyanúsított  főurat,  egymaga  a  királyi  udvar  elé 
hurczolja.  Nem  korlátlan,  de  nagy  volt  a  királyi  hatalom.  A  haderő  tekin- 
télyes, a  hadsereg  fegyelmezett.  Minden  nemes  ember  köteles  hadba  menni, 
a  haza  földjén,  s  minden  nyolczadik  vagy  tizedik  jobbágy:  katona,  ugy 
hogy  csak  a  lovasságot  25—30  ezerre  becsülik. 

Es  nem  szabad  figyelmen  kivül  hagynunk,  hogy  éppen  II.  Géza 
idejére  esik  idegeneknek,  vitézeknek  és  parasztoknak,  nagyobb  tömegben 
való  betelepítése,  ami  szintén  a  királyi  hatalom  erősítésére  szolgál.  Az  ő 
idejében  emelkedik  a  vármegyék  száma  hetvenkettőre..  A  gyér  lakosságú 
földekre  német  vitézek  telepednek,  kik  földet  kapnak  hadi  szolgálat 
fejében.  Erdélyben,  a  Barczaságban,  a  székelység  közvetlen  szomszédsá- 
gában, szászok  telepednek  le:  földmives  és  mesteremberek.  A  német 
vitézek  idegen  harczi  módot  honosítnak  meg,  a  magyar  főbb  emberek 
utánozzák,  s  a  nyilazó,  könnyű  lovasság  mellett  nehéz  fegyverzetű,  sisa- 
kos, pánczélos  lovasság  szerveződik. 

A  Géza  halála  után  következő  trónviszályok  azonban  (III.  István, 
II.  László  és  IV.  István  versengése)  jó  félszázadon  keresztül  —  ismét 
csak  fogyasztják  a  királyi  hatalom,  a  királyi  tekintély  tőkéjét.  III.  István 
önkényesen  szedi  el  a  püspökségektől  és  apátságoktól  az  elődei  által 
adományozott  földeket  és  jövedelmeket,  hogy  pénzt  szerezzen  a  szün- 
telen hadviseléshez,  de  mert  végre  is  az  egyházban  kellett  keresnie 
hatalma  legerősebb  támaszát,  szorult  helyzetében  ünnepélyes  •  fogadást 
tesz,  hogy  többé  nem  bántja  az  egyházi  vagyont,  ha  csak  égető  szük- 
ség nem  kényszeríti  rá;  püspököt,  apátot  méltóságától  meg  nem  foszt  a 
pápa  tudta  nélkül.  Vagyis:  csökken  a  királyi  hatalom,  az  egyházi  rend 
javára. 

Ezt  az  erkölcsi  tőkéjében  megfogyatkozott  királyi  hatalmat  III.  Béla 
állitja  helyre,  hogy  aztán  a  XIII.  századnak  már  az  első  negyedében, 
II.  Endre  alatt,  a  főnemesség  prédája  legyen.  A  bizanczi  császár  udvarában 
nevelkedett  Béla,  a  »hatalmas  termetű,  szép  ábrázatú«  Béla,  ki  nagyon 
fiatalon  végig  járta  a  tapasztalatok  iskoláját,  nemcsak  hatalmas  terme- 
tével és  szép  ábrázata val  tűnt  ki:  külső  előnyeivel  összhangban  volt 
lelkének  tartalma.  Az  idegen  udvar  levegője  nem  rontotta  meg  jellemét, 
igaz  magyar  voltát  s  gazdag  tapasztalatait,  a  szélesebb  látókört,  mit  az 
idegen  udvarban  szerzett,  az  ország  javára  használta.  Fölelevenedni 
látjuk  a  »régi  jó  idoket«,  mikor  még  a  király  a  néppel,  a  legszegényebbel 
is,  szóba  áll;  midőn  a  közrendű  ember  is  a  királyhoz  megy  panaszával. 
A  király  megyéről   megyére   utazik,  néha  meg  útközben  hallgatja  meg  a 

nép  Ügyes-bajos  dolgait,  panaszait  az  ispánok,  a  földesurak  ellen.  Rendesen 
megtartja  Fejérvárt,  Szent  István  napja  körül,  a  királyi  törvényszéket. 
Körötte  ülnek  a  főméltóságok  s  azokkal  együtt  tesz  igazságot.  De  már 
Írásban  is  be  kell  adni  a  panaszt,  s  megalapítja  a  magyar  kanczelláriát. 
Egy  fejérvári  prépost,  Katapán,  az  első  kanczellár  s  azután  is  többnyire 
fejérvári  prépostok  viselik  e  hivatalt. 

Mellette  még  a  nádor  Ítélkezik  peres  ügyekben,  miután  egymaga 
nem  tehet  mindenben  igazságot.  De  aki  igaztalannak  találta  a  király 
embereinek  Ítéletét,  felebbezhetett  a  királyhoz. 


Kihallgatás  a  tölgyfa  alatt. 

Igazi  magyar,  népies  vonás,  a  mit  feljegyeznek  III.  Béláról,  hogy  saját 
kezével  mérte  meg  azt  a  nagy  köblöt,  melylyel  a  bakonybélí  apátság  népe 
évenként  a  gabonát  adta.  S  nem  kevésbé  magyar  és  patriarkális  vonás, 
midőn  utaztában  egy  tölgyfa  alatt  ül  kíséretével.  Széna  ispán  udvarában 
s  ugy  hallgatja  meg  Kuba  urat,  kit  Farkas  nádor  ispán  hozott  eléje. 

A  királyi  hatalomnak  régi  fényében  való  tündökléséről  tanúskodik 
az  a  nagyérdekű  kimutatás,  mely  Béla  jövedelméről  fenmaradt.  A  pénz 
veréséből  van  a  legnagyobb  jövedelem:  60  ezer  márka,  melyből  —  mellesleg 
megjegyezzük  —  az  esztergomi  érsek  tizedet  kap.  Vámból,  révből,  hid- 
és  vásárpénzből,  ami   mind  egyedül  a  királyé,  30  ezer  márka.  A  sóból 

16  ezer. márka.  Az  erdélyi  vendégektől  15  ezer,  a  72ispántól,azőjÖvedelmük 
harmada,  25  ezer  márka.  Ezenkivüla  72  ispán  mindenike  köteles  évenként  egy- 
.  szer  ellátni  a  királyt  és  kíséretét,  ha  arra  jár,  s  mielőtt  a  király  fölkel  az 
asztaltól,ád  neki  100 — 200  márkát.  Ez  is  fölmegy  10  ezer  márkára.  Ugyan- 
ennyit kap  Szlavónia ' herczegétöl.  Összesen  tehát  166  ezer  márka  a.  király 
évi  jövedelme,  vagyis  körülbelül  4  millió  forint.  *Ehhez  járulnak  még  — 
mondja  a  kimutatás  —  a  királynénak  és  királyfiaknak  járó  nagy  ajándé- 
kok-ezüstben,  posztóban,  selyemben,  lovakban.  Meg  a  harminczad.  Azon- 
felül a  fóldnépe  teljesen  ellátja  a  királyt  élelemmel.^. 


>A  róldnépe  teljesen  ellátja  a  királyt  élelemmel.! 

A  föld  népe  teljesen  ellátja  a  királyt  élelemmel!  Tehát  nem  a  fentebb 
elősorolt  pénzbeli  jövedelem  szolgál  az  udvartartásra,  a  királyi  családnak  és 
az  udvari  népnek  élelemmel  való  ellátására,  hanem  az  a  természetbeli 
adó,  mit  a  nép  fizet;  vagy  úgy,  hogy  egyenesen  az  udvarhoz  szállítja  a 
különféle  terményeket,  vagy  úgy,  hogy  az  átutazó  királynak  és  kísé- 
retének szolgáltatja  be  tartozását  s  aztán  beszámítják  köteles  adójába. 
Ha  később,  a  XIII.  század  derekán,  mikor  ezt  a"  királyi  jogot  korlátozták, 
egy  királyi  ebédre  átlag  1 2  ökröt,  1 000  kenyeret  és  4  hordó  bort  számi- 


A  királifi  hatalom.  75 


tottak,  képzelhető,  hogy  mily  rengeteg  nagy  lehetett  az  udvartartás, 
mily  rerígeteg  nagy  lehetett  a  nép  terhe,  de  látható  egyéb  is:  a  gazda- 
sági életnek  nagy  föllendülése.  Hozzá  kell  még  tennünk,  hogy  nemcsak  a 
király  élhetett  e  joggal,  az  ellátás  jogával.  A  nádor,  a  vajda,  a  bán,  a  főbb 
tisztek,  a  várispánok  és  kisebb  tisztviselők,  az  udvari  ispánok,  várnagyok, 
századosok,  tizedesek,  a  dézsmaszedők,  pénzbeváltók,  mind  a  nép  nyakán 
éltek  hivatalos  útjaikban^  De  bármily  nagy  terheket  viselt  a  nép,  mindig 
tűrhetőbb  volt  a  helyzete  azokban  az  időkben,  mikor  egy  kézben,  a  király 
kezében  volt  a  főhatalom  s  nem  osztoztak  abban  részint  az  uralkodóházbeli 
berezegek,  részint  az  udvarhoz,  időnként  udvarokhoz  közelebb  álló  emberek. 
Mert  a  királyok  és  királyi  berezegek  adományozása  nemcsak  annyit  jelent, 
hogy  minden  adománjmyal  fogyott  a  királyi  család  birtoka  s  ez  adományo- 
zások arányában  szorult  a  király  egyesek  támogatására.  Ezekkel  az  adomá- 
nyokkal jogok  is  jártak,  valóságos  és  képzelt  jogok.  Minden  adomány  távo- 
labb vitte  a  népet  a  királytól,  s  mellette  kiskirályok  támadtak  országszerte. 

III.  Béla  teljes  épségében  megtartja  a  királyi  hatalmat,  bár  ő  is  ado- 
mányozott. A  mi  azonban  Béla  idejében  kivételes  eset,  mindjárt  az  ő  halála 
után  mindennapivá  válik.  Imre  király  s  Endre  berezeg,  versengvén  a  trón- 
ért, adományozásokkal  szerzik  a  hiveket  s  feltűnő,  hogy  a  berezegnek 
több  a  hive,  mint  a  királynak.  A  főnemesség  túlnyomó  része  a  pazar  ter- 
mészetű Endre  mellett  van  s  midőn  háborúra  kerül  a  sor  a  testvérek  közt, 
Imre  királynak  oly  kicsiny  a  serege,  hogy  nem  ütközhetik  meg  Endre 
seregével:  szemmellátható  a  bizonyos  vereség.  Nem  ontatja  hivei  vérét 
oktalanul,  hanem  pálczával  kezében,  egymaga  átmegy  az  ellenséges  táborba, 
e  szavakkal :  meglátom,  ki  meri  fölemelni  kezét  koronás  királyára !  Ennek 
a  valóban  királyi  föllépésnek  csodás  hatása  van  a  főurakra.  Megjuhá- 
szodva nyitnak  utat  a  királynak,  ki  egyenest  öcscse  sátorába  megy,  kivezeti 
onnét  s  fogságba  küldi.  E  szónak:  király^  megvan  hát  még  a  varázsa, 
csak  igazi  király  legyen  a  király! 

Mindjárt  meglátjuk,  mint  foszlik  szét  ez  a  varázs,  mihelyt  Endre 
berezeg  lép  az  ifjan  elhalt  Imre  örökébe.  Mint  lép  egyszerre  előtérbe  a 
főnemesség,  s  mily  szembetűnően  fordul  rosszabbra  a  nép  helyzete,  mihelyt 
a  király  a  hatalmas  urak  önkénykedésére  szemet  hunyni  kénytelen. 

Szomorú  idő  következik:  II.  Endre  uralkodásának  ideje. 

osztogatása  s  az  idegen  urak  dédelgetése  csakhamar  megtermi  gyümöl- 
csét: állandó  pénzzavarba  sodorja  a  királyt  és  udvarát  s  szörnyű  gyű- 
löletet fakaszt  a  magyar  urak  szivében  az  élősdi  idegenek  ellen.  Nem- 
csak az  urak,  a  nép  szivében  is.  Ha  kapnak  is  a  magyar  urak  adományokat 
s  kaptak  sokan  közülök  is  —  nincs  az  adományban  köszönet,  mert  a 
király  nem  képes  számon  tartani  az  adományozásokat:  a  mit  ma  ad, 
elveszi  holnap  s  másnak  adja.  A  Vagyonbiztosságról  ilyenformán  szó  sem 
lehet.  A  gazda  nem  tudja,  meddig  ura  a  földjének,  a  nép  nem  tudja, 
holnap  kinek  a  földjét  szántja.  A  földesúr  büntetlenül  sanyargatja  a  földjét 
művelő  népet,  nincs  akihez  igazságért  forduljon  szomorú  sorsában  s  ha 
perré  kerül  a  dolog  úr  és  nép  között:  rendesen  az  úr  javára  döntenek. 
Különösen  a  királyné  ellen  mértéktelen  gyűlölet  szállja  meg  a 
lelkeket  Ő  benne  látják  az  ország  pusztulásának  okozóját,  ő  árasztja  el 
családjával  s  élősdi  szerencsevadászokkal  az  udvart  és  az  országot.  Csak 
egy  szikra  kell,  hogy  a  lappangó  parázs  kitörjön  s  szörnyű  Ítéletet  tegyen 
a  vérig  sértett  nemzeti  önérzet.  A  királyné  testvére  meggyalázza  Bánk  bán 
nejét  s  a  női-  becsület  meggyalázásának  értelmi  szerzőjét,  a  királynét, 
1213  őszén,  midőn  Pilis  vidékén  mulatott  testvéreivel  s  kedvelt  német- 
jeivel, Péter  ispán  és  Simon,  Bánknak  a  veje,  meglepik  a  sátorban  s 
megölik.  A  király  a  szentföldön  volt  ekkor  s  mikor  visszatért,  karóba 
huzattá  ugyan  Péter  ispánt  és  kivégeztetett  másokat  is,  de  Bánkot  és 
többeket,  kik  részesek  voltak  a  királyné  meggyilkolásában,  nem  bántotta : 
nem  merte  bántani.  Gyönge  volt  arra,  hogy  a  magyar  főurakkal  szembe 
szálljon.  Gyönge  és  szegény.  Egyesek  kezében  nagy  vagyon,  a  király  és 
a  nép  zöme,  a  középnemesség  s  a  paraszt  osztály  szegény.  Katona 
József  Bdnk-bán-jéiheLn  Tiborcznak,  a  szegény  parasztnak  keserű  panasza 
hiven  rajzolja  az  akkori  parasztság  siralmas  helyzetét. 

O  (a  királyné)  czifra  és  márványos  házakat 
Építtet ;  és  mi  csaknem  megfagyunk 
Kunyhóink  sövényfalai  közt. 
O  csordaszámra  tartja  gyülevész 
Szolgáit!  Éppenséggel  mintha  minden 
Hajszála  egy  őrzőt  kívánna ;  sok 
Meránít,  olykor  azt  hinné  az  ember, 
Hogy  tán  akasztani  viszik,  úgy  körül 
Van  véve  a  léh ütőktől ;  s  mi  egy 
Rossz  csőszt  alig  tudtunk  heten  fogadni. 
O  tánczmulatságokat  ad  szüntelen, 
Úgy,  mintha  mindég  vagy  lakodalom,  vagy 
Keresztelője  volna :  és  nekünk 
Szivünk  dobog,  ha  egy  csaplár  legény  az 

Utczán  előnk  bukkanik,  mivelhogj' 
A  tartozás  mindjárt  eszünkbe  jut. 
A  jó  merániak  legszebb  lovon 
Ficzánkolódnak,  —  tegnap  egy  kesej, 
Ma  szürke,  holnap  egy  fakó :  —  nekünk 
Feleség-s  porontyainkat  kell  befogni. 
Ha  veszni  éhen  nem  kivánkozunk. 
Ok  játszanak,  zabálnak  szüntelen, 
Ugy,  mintha  mindenik  tagocska  bennök 
Egy-egy  gyomorral  volna  áldva :  nékünk 
Kéményeinkről  elpusztulnak  a 
Gólyák,  mivel  magunk  emésztjük  el 
A  hulladékot  is.  Szép  földeinkből 
Vadászni  berkeket  csinálnak,  a 
Hová  nekünk  belépni  sem  szabad  ; 
S  ha  egy  beteg  feleség,  vagy  egy  szegény 
Himlős  gyerek  megkívánván,  lesújtunk 
Egy  rossz  galambfíat,  tüstént  kikötnek  : 
És  aki  száz  meg  százezert  rabol, 
Birája  lészen  annak,  a  kit  a 
Szükség  garast  rabolni  kényszerit. 

Te  szánsz,  nagy  úr?  óh  a  magyar  se  gondol 

Már  oly  sokat  velünk,  ha  a  zsebe 

Tele  van,  —  hisz  a  természet  a  szegényt 

Maga  arra  szánta,  hogy  szülessen,  éljen,  > 

Dolgozzon,  éhezzen,  sanyarogjon,  és  — 

Meghaljon.  Ugy  van,  úgy !  Esmérni  kell 

Az  élhetetlenek  sorsát,  minek- 

Előtte  megtudhassuk  szánni  is. 

Abban,  mit  a  költő  Tiborcz  szájába  ad,  semmi  túlzás.  A  király 
elébb  derüre-borura  osztogatja  birtokait,  napról-napra  kevesebb  jövedelem 
foly  be,  ám  azért  az  udvartartás  fényesebb,  pazarabb,  mint  valaha.  Oly 
eszközökhöz  kénytelen  nyúlni,  melyek  általános  elégedetlenséget  szülnek 
országszerte.  Ha  addig  a  föld  népe  élelemmel  látta  el  a  királyt  és  udvarát, 
annak  megvolt-  a  jogi  alapja:  a  király  a  maga  birtokának  terméséből 
vette  az  őt  illető  részt. .  Most  azonban  a  helyzet  megváltozik.  A  király  és 
udvara  nem  törődik  azzalj  hogy  elajándékozott  földön  utazik  át :  megkö- 
veteli, hogy  őt  és  udvarát  ellássák  élelemmel.  A  nép  vállaira  tehát 
kettős  teher  nehezedik:  kétszeres  adót  fizet.  Osztozik  a  földesúrral  is,  a 
királylyal  is. 

Ez  azonban  csak  egy  része  az  elviselhetetlen  terheknek.  Ott  van 
még  a  pénzbeváltás.  A  megszorult  király  minduntalan  úgy  segít  magán, 
hogy  pénzt  veret,  mindég  rosszabbat,  folyton  váltatja  be  a  pénzt,  a  népet 
zaklatják,  sanyargatják  a  pénzbeváltók,  nincs  tőlük  nyugodalma.  A  sót, 
melynek  oly  fontos   szerepe  van   a   szegénység   háztartásában,   megdrá- 

gítja,  ezze!  is  nehezítvén  a  nép  megélhetését,  a  nélkül,  hogy  a  kincstáron 
segített  volna.  Ott  veszi  a  kölcsönt,  a  hol  találja,  gyakran  erőszakkal, 
királyhoz  nem  illő  módon  s  a  megfogyatkozott  királyi  javak  jövedelmét 
kölcsönök  fejében  leköti  az  izmaelitáknak  és  a  zsidóknak.  Ezek,  termé- 
szetesen, nem   kímélik  a  népet:  löldet  nem  lévén  joguk  vásárolni,  úgy 


segítnek  magukon,  ahogy  tudnak.  Ok  hajtják  be  az  adót,  szedik  a  vámot, 
a  révpénzt,  ők  a  sójövedelem  bérlői  s  mert  ezek  a  bérletek  bizonyára 
nem  voltak  olcsók,  a  föld  népén  hajtják  be  a  királynak  adott  kölcsönöket 
s  azoknak  uzsora  kamatját. 

E    tarthatatlan    állapot    indítja    Endrét    arra,    hogy  most  meg  erő- 
szakkal kezdi  visszaszedni  a  már  elajándékozott  birtokokat.  Maga  a  pápa 

biztatja  erre,  irván  neki,  hogy  szerezze  vissza  azokat,  még  ha  megeskü- 
dött is  arra,  hogy  soha  vissza  nem  veszi.  Természetesen,  fordultak  elő 
jogtalan  elidegenítések  is,  s  igy  a  királynak  nemcsak  óly  földeket  kell 
visszavennie,  melyeket  elajándékozott,  hanem  olyakat  is,  melyeket  az  ő 
birtokából  foglaltak  el. 

A  birtokpöröknek  egész  tömegét  őrizte  meg  e  korból  a  váradi  egyház 
jegyzőkönyve.  Tudjuk,  hogy  Kálmán  törvénye  szerint  csak  a  püspökségek 
és  káptalanok  székhelyein  lehetett  tűzpróbát  tartani,  e  székhelyeken  folytak 
le  a  birtokpörök  is.  Ily  bíráskodási  központ  volt  Várad  is,  ide  jöttek  a 
pereskedő  felék  messze  földről,  ide  jöttek  igazságot  nyerni  a  tűzpróba 
által.  Aki  a  ráitélt  tűzpróbát  szerencsésen  ki  nem  állotta,  elvesztette  pőrét. 

Nagyon  érdekesek  e  pörök:  általuk  bepillanthatunk  az  aiz  időbeli 
nép  életébe.  Megtudjuk,  hogy  a  földnek  már  nagy  a  becse,  s  hogy  a 
nép  különböző  osztályai  féltékenyen  őrzik  az  osztályukkal  járó  kiváltsa- 
gokat.  Látjuk,  hogy  az  alsóbb  rendű  mint  törekszik  felsőbb,  rendbe  jutni,  • 
amiáltal  sorsa  javulását  remélte ;  viszont  a  felsőbb  rendű  nép,  nevezetesen 
a  várjobbágy  mily  éber  szemmel  őrködött,  nehogy  várnépbelí  vagy  még 
alsóbb  rendű  furfangos  módon  közéjük  emelkedjék.  Sűrűn  fordul  elő  a 
panasz  a  jött-mentek,  a  jövevények  qllen,  kik  azt  állítják,  hogy  földjük 
közös  a  várbeli  népekével.  Bizonyos,  hogy  ezek  a  '» jőve  vények «  sok  esetben, 
ha  nem  is  a  honfoglalás  óta  laktak  magyar  íöldön,  de  már  régibb  lakosok 
lehettek,  talán  már  a  harmadik,  negyedik  nemzedék.  De  ismernünk  kell  a 
magyar  ember  ebbeli  felfogását  s  akkor  tudjuk,  hogy  sok  száz  esztendő 
kell  ahhoz,  míg  a  jövevénység  emléke  megszűnik.  Rendesen  minden  faluban 
van  manapság  is  egy  pár  család,  mely  törzsökösnek  tartja  magát  s  a  többi, 
bár  őseik  századok  előtt  költöztek  oda,  »jövevény"«  —  még  ha  *  tiszta 
magyar  fajta.  is. 

A  váradi  jegyzőkönyv  tanúsága  szerint,  a  tűzpróba  számos  esetben 
a  jövevénységgel  vádoltaknak  ád  igazat,  kitűnvén  róluk,  hogy  nem  jöve- 
vények. Az  erőszakosan  elfoglalt  földek  miatt  indított  pörökben  megy  ha  * 
paraszt  és  úr  közt  van  a  per,  rendesen  az  úr  nyeri  meg  a  port.  Mert 
a  nemes  embertől  nem  követelnek  tűzpróbát,  elég,  ha  megesküszik  Szent 
László  sírja  fölött.  De  a  legérdekesebb  e  pörökben  a  különböző  osztályok 
versenygése,  küzdelme :  az  alsóbb  osztályúnak  felsőbb  osztályba  való  törek- 
vése s  a  felsőbb  osztályúnak  féltékeny  vigyázása,  nehogy  jogtalanul  közéjük 
jusson  alsóbb  osztálybeli.  A  várnép  irigyli  a  várjobbágy  sorsát,  a  vár- 
jobbágy  a  nemesét,  a  teljesen  szabadét.  És  még  a  várnépek  után  is  egész 
tömege  következik  a  különféle  szolganépeknek,  kik  meg  a  várnépek  sorába 

szeretnének  emelkedni.  A  rabszolgaság  nemhogy  el  volna  törülve,  de 
még  mindig  büntetik  rabszolgasággal  a  tolvajokat  és  gyilkosokat.  Kálmán 
törvénye  már  megtiltotta  ugyan  a  magyar  honosságú  rabszolgáknak  külföldre 
való  eladását,  de  bent  az  ország  területén  szabadon  folyik  a  rabszolgák 
adása-vevése.  A  lopással  vádolt  Vitálist  —  olvassuk  a  váradi  jegyző- 
könyvben —  feleségével,  három  fiával  és  két  leányával  10  márkáért  adják 
el,  s  a  vevő  mindjárt  tovább  adja  az  egész  családot.  Számos  pör  van  a 
rabszolgák  miatt.  Az  egyik  bepöröli  a  másikat,  hogy  jogtalanul  elvette  a 
rabszolgáját  s  tűzpróba  tesz  igazságot,  hogy  kié  a  rabszolga.  Arra  is 
van  eset,  hogy  a  szülő  adja  el  rabszolgának  tulajdon  vérét.  A  szabad 
embernek  rabszolgával  való  házassága  még  mindig  nemcsak  megbecste- 
nítő,  de  törvénybe  ütköző  is,  s  vád  alá  kerül,  a  ki  rabszolgával  köt 
házasságot. 

De  találunk  eseteket  a  rabszolgák  felszabadítására  is.  S  itt  termé- 
szetesen, első  sorban  a  papok  jártak  elől  a  jó  példával.  A  váradi  jegyző- 
könyv szép  vonást  jegyez  föl  Mózes  barháni  papról.  Turai  emberek  nagy 
nyomorúságukban  a  nőtestvéröket.  Martinát,  zálogba  adták  egy  márkáért,  de 
nem  birták  kiváltani  a  leányt.  Mózes  pap  a  leányt  » lelke  orvoslására «  szaba- 
don bocsátotta  s  az  adósságot  is  elengedte.  Egy  Ibrahim  neyű  esperes  meg 
föltételesen  bocsátja  szabadon  Pál  nevű  fiatal  rabszolgáját.  A  mig  él,  szolgája 
marad,  de  az  ivadékai  szabadokká  lesznek,  szabadon  költözködhetnek.  Rend- 
szerint végrendeleti  utón  az  .egyházra  hagyták  a  rabszolgákat,  oly  fölté- 
tellel, hogy  a  végrendelkező  lelki  üdvességeért  a  rabszolga  valami  ajándékot 
vigyen  minden  évben  az  egyháznak.  Egy  özvegy  asszony,  a  Borza  nem- 
ből való  Herczeg  özvegye,  Agna  nevű  rabszolgáját  az  ugrai  egyháznak 
hagyta,  azzal  a  kikötéssel,  hogy  Agna  minden  hónapban  vigyen  egy  rőfnyi 
gyertyát  a  boldogságos  szűz  oltárára.  Agna  egyik  fiát  pedig  torlónak 
rendelte,  hogy  t  i.  minden  évben  Szent  Mihály  napján  megülje  az  ő  torát, 
még  pedig  egy  két  éves  tinóval,  kenyérrel  és  öt  veder  sörrel.  Agna  másik 
fiát  harangozónak  hagyta  s  kiköti,  hogy  mindakettő  nemzedékről  nemze- 
dékre megmaradjon  a  tisztében! 

Ilyen  volt  a  rabszolgák  felszábaditása.  Szabadságukat  életük  fogytáig 
adózniok  kellett,  maguknak  és  ivadékaiknak  is.  Természetesen,  ez  az  adózás 
nem  volt  szabályozva,  annak  mértékét  a  végrendelkező  állapította  meg, 
ugy  látszik,  a  felszabadítandó  rabszolgával  való  kölcsönös  egyesség  utján. 
Mig  Agna  rabszolgáló  fia  egy  két  éves  tinóval,  kenyérrel  és  öt  veder 
sörrel  adózik,  egy  másik  » felszabadított «  60  kenyeret,  harmadfű  tinót, 
három  ludat,  öt  tyúkot,  hat  kupa  sört  és  három  misére  való  pénzt  köteles 

beszolgáltatni  Gáboregyházának.  Egy  másik  esetben  két  mise,  egy  juh, 
30  kenyér,  egy  lud,  egy  tyúk  és  két  cseber  sör  van  kikötve,  azzal  kell 
megülni  Urug  nevű  rabszolgának  néhai  ura,  Tekus  torát.  Ez  a  Tekus 
fia  volt  annak  a  Dénes  mesteremhernek,  ki  Szent  László  sírját  felnyitotta 
s  akit  ezért  Béla  király  szabaddá  tett,  ivadékaival  együtt.  A  fiúnak  tehát 
már  rabszolgája  van,  akit  az  egyházra  hagy. 

Mit  bizonyítnak  ezek  az  esetek?  Bizonyítják  a  különböző  osztályok 
folytonos  hullámzását,  a  fölebb  való  emelkedést,  s  a  lejebb  való  hanyat- 
lást. S  látjuk,  hogy  a  szabadok  teljes  szabadsággal  rendelkeznek  saját 
szolganépeikkel,  felszabadíthatják,  eladhatják  őket,  kényök  -  kedvök  szerint. 

Es  látjuk,  hogy  11.  Endre  korában  országossá  lesznek  a  birtok-perek, 
községek  és  egyesek,  egyháziak  és  világiak,  urak  és  parasztok .  közt,  s 
általános  lesz  a  zür-zavar,  mikor  Endre  is  a  könnyelműen  elajándékozott 
földeket  vissza  akarja  szedni.  A  nemzet  jobbjai  maguk  is  óhajtják,  hogy 
a  király  visszakapja  a  könnyelműen  efajándékozott  földeket,  de  képzelhető, 
hogy  annak  a  megállapítása,  melyik  a  csakugyan  könnyelműen  elajándé- 
kozott föld,  nem  volt  könnyű  dolog.  A  királyi  tekintély  és  hatalom  vissza- 
állítása országos  érdek  volt.  Nemcsak  az  alsóbb  néposztály,  de  maga 
a  köznemesség  is  rendkivül  sokat  szenvedett  a  főnemességtől,  melynek 
vagyona  és  hatalma  abban  az  arányban  nőtt,  amely  arányban  a  királyi 
hatalom  és  vagyon  fogyott.  A  főnemesség  akkor  emelkedett  még  csak 
igazán  erejének,  hatalmának  tudatára,  mikor  látta,  hogy  Endrében  nincs 
bátorság  méltóképpen  megtorolni  feleségének  meggyilkoltatását.  A  közép- 
nemesség s  a  nép  helyzete  mind  tűrhetetlenebbé  vált.  De  maga  a 
főnemesség  sem  érezte  magát  biztosságban.  Mit  ért  Endre  pazar  ajándé- 
kozó kedve,  mikor  senki  sem  lehetett  bizonyos  abban,  hogy  a  ma 
kapott  adományt  holnap  nem  adja-e  másnak  a  király?  Ez  a  tűrhetetlen 
állapot  teremti  meg  az  arany  bullát.  Vissza  kellett  adni  a  királynak  az 
őt  megillető  hatalmat  s  biztosítani  a  nemzetet  jogában,  az  egyes  embert 
igaz  tulajdonában. 

Az  aranybullában  benne  van  a  XIII.  század  első  felének  története. 
Megtudjuk  belőle,  hogy  a  középnemesség  ősi  jogain  is  súlyos  sérelmek 
estek.  Megtudjuk,  hogy  a  király  már  a  nemes  embertől  is  szedte  az  adót, 
a  füstpénzt;  hogy  a  »hatalmasok«,  a  főurak  önkényesen  Ítéltek  nemes 
emberek  dolgában;  hogy  szabad  embereket  tönkre  tettek  egyes  főurak 
kedvéért;  hogy  a  király  és  kísérete  nemcsak  a  föld  népét  tűnteti  ki 
» látogatásával «,  hanem  a  nemességet  is,  rákényszerítvén  erre  a  királyi 
jövedelem  megcsappanása. 

De  az  arany  bullából  világosan  kitűnik,  hogy  nemcsak  a  király  és 
kísérete  vendégeitette  meg  magát  a  nemesekkel,  hanem  a  nagyobb  urak 
is  követték  e  példát,  s  a  merre  jártak  csatlósaikkal,  cselédeikkel,  a  nép 
megemlegette  vendégjárásukat.  Nemcsakhogy  megvendégeltették  magokat 
a  szegény  földnépével,  de  prédának  tekintették  a  nép  vagyonát.  Ugyanígy 
cselekedtek  a  királyi  cselédek  is,  »a  lovászok,  peczérek  és  solymárok «. 
Szóval:  Bánk-bán  Tiboroza  nem  túloz,  midőn  a  nagy  úr  előtt  lefösti  a 
fbldnépének  keserves  állapotát:  igazolja  minden  szavát  az  arany  bulla. 
Látjuk  a  törvényből  magából,  hogy  a  várispánok  kik  a  király  képviselői 
a  várak  területén,  önkényesen  elveszik  a  föld  népének  földjét,  zsarolják, 
fosztogatják  s  hogy  ez  mennyire  általános  lehetett,  képzelhető,  mikor  a 
törvény  e  hatalmas  urakat,  e  kis  királyokat,  méltóságuktól  való  csúfos 
megfosztással  fenyegeti,  ha  rájuk  bizonyítják,  hogy  tönkrették  váruk  népeit. 
Ugy  látszik,  hogy  a  várispánok,  a  nép  legelőkelőbb  rendjének,  a  várjobbá- 
gyoknak is  erősen  megnyirbálták  a  szabadságát,  mert  az  arany  bulla 
szükségesnek  tartja  külön  fejezetben  hangsúlyozni,  hogy  a  várjobbágyok 
fentartandók  Szent  Istvántól  nyert  szabadságukban.  Ugyanígy  gondos- 
kodik a  törvény  a  bevándorolt  jövevényekről  is. 

Súlyos  teherként  nehezedett  a  nép  vállaira  a  dézsmának  pénzben 
való  fizetése.  A  termények  elszállítása  sok  vesződséggel  járt,  a  papság 
tehát  pénzben  kezdette  fölszedni  a  dézsmát,  ami  meg  a  népnek  volt 
terhesebb,  nyilván  nemcsak  a  pénz  értékének  folytonos  változása  miatt,  de 
általában  a  pénz  még  sokkal  szűkebb  lehetett,  semhogy  a  föld  népe  szive- 
sebben ne  fizette  volna  egyházi  adóját  terményekben.  Aminthogy  még 
ma  napság  is  könnyebben  fizet  terményben,  mint  pénzben.  Visszaállítja  a 
törvény  a  természetben  való  menyétadót  is,  melyet  Kálmán  király  vetett 
volt  ki  Horvátország  népére  s  melyet  szintén  pénzben  kezdettek  volt 
szedni.  A  pénzváltást,  a  só  árulást,  az  adószedést  a  törvény  kiveszi  a 
zsidók  és  az  izmaeliták  kezéből  és  a  nemesekre  bizza  s  nyilván  a  sófuva- 
rozással  sokat  sanyargatott  nép  iránt  való  tekintetből,  elrendeli,  hogy  sórak- 
tár  többé  a  birodalom  közepén  ne  legyen,  hanem  csupán  Szalacson,  Szege- 
den és  a  végeken. 

Mindezekből  az  intézkedésekből  kitűnik,  hogy  az  arany  bulla  kiváló 
figyelemmel  van  a  nép  iránt.  Kétségtelen,  hogy  első  sorban  a  nemesség 
szabadságlevele  az  arany  bulla,  mely  utolsó  pontjával,  a  hires  ellent- 
állási  záradékkal  szabadságot  ad  a  nemességnek,  hogy  á  király  és  utódai 
törvényszegésének  ellent  mondhasson  és  ellentállhasson,  de  feltűnő  a 
földnépéről  való  gondoskodás  is.  A  törvény  alkotói  előtt  világosan  állha- 

tott  a  nagy  gazdasági  és  nemzeti  veszedelem,  mely  mihamarabb  bekö- 
vetkezik, ha  idejében  meg  nem  állítják  a  hatalmasabb  urakat  a  szegényebb 
rendű  nemességgel  és  a  néppel  szemben  való  törvénytelen,  önkényes  visel- 
kedésükben. 

Ám  a  tények  azt  bizonyítják,  hogy  a  törvény,'  amint  szokták 
mondani,  papiron  maradt,  nem  volt,  aki  végrehajtsa.  Amit  belőle  féligmeddig 
végrehajtottak:  ez  a  könnyelműen  elajándékozott  birtokok  visszaszedése 
volt.  Valóképpen  erre  sem  11.  Endre,  hanem  fia,  Béla,  az  ^iQabb  király« 
vállalkozott,  számtalan  ellenséget  szerezvén  magának  ezzel  a  főnemesség 
körében.  Természetesen,  a  birtokok  e  visszaszerzése  a  hatalmas  főuraktól, 
nem  ment  oly  könnyen.  Sok  pörösködéssel,  huzavonával  járt  ez.  Az  iQabb 
király,  kivel  majd  mint  IV.  Béla  királylyal  találkozunk,  különösen  azokkal 
a  főurakkal  bánt  el  kérlelhetetlenül,  kik  részesek  voltak  anyjának  a 
meggyilkolásában.  A  Hunt-Pázmánoktól,  a  Csákoktól  s  más  főuraktól 
rengeteg  birtokot  szedett  el,  de  csakhamar  olvassuk,  hogy  II.  Endre  a 
Hunt-Pázmánoknak  visszaadja  a  fia  által  elvett  uradalmakat  s  általában 
folytatja  könyelmű  életét:  pazar,  adakozó  s  az  arany  bulla  után  épp  oly 
üres  a  királyi  kincstár,  mint  volt  azelőtt  s  a  törvény  egyenes  tilalma 
ellenére  ismét  csak  az  izmaelitákat  és  zsidókat  használja  fel  pénz- 
szerzésre. 

A  nép  állapota  egyáltalán  nem  javul.  Az  arany  bulla  reá  vonat- 
kozó fejezeteinek  semmi  hasznát  sem  látja.  A  súlyos  terhek  ott  maradnak 
a  vállán,  s  mert  földesúr  és  szolganép  közt  a  szolgálati  viszony  nincs 
szabályozva,  isürün  fordulnak  elő  pörök  a  földesurak  és  népeik  között- 
A  szolganép  kötelességeit  törvény  nem  szabályozza,  csak  régi,  István 
király  korából  fenmaradt  szokás  s  természetesen,  a  földesúr  kénye-kedve 
szerint  követelhet  robotot  és  dézsmát  a  szolganépektől. 

Hogy  minő  lehetett  a  viszony  földesúr  és  szolganép  közt,  meg- 
világítja az  a  pör,  mely  a  pannonhalmi  apátság,  mint  földesúr  és  szolga- 
népe közt  folyt.  Ennek  a  pömek  a  részletei  megmaradtak  s  e  részletek 
érdekes  világot  vetnek  a  XIII.  század  gazdasági  életére  s  a  szolganép 
helyzetére. 

Körülbelől  1226-ban  történt,  tehát  az  arany  bulla  keletkezése  után 
négy  esztendővel,  hogy  a  pannonhalmi  apátság  szolganépei  egyenesen  a 
királyhoz  fordultak,  bepanaszolván  az  apátot,  hogy  a  kötelesnél  több 
munkát  és  dézsmát  követel  tőlük.  II.  Endre  Miklós  nádort  küldötte  ki  az 
ügy  megvizsgálására,  ki  aztán  a  régi  szolgálati  Jog  alapján  újra  szabá- 
lyozta az  udvarnokok  tartozását,  azt  húsz  pontban  foglalván  össze. 

Lássuk  e  tartozásokat  pontról  pontra. 

Aratás  után  hat  hónapig  minden  hónapban  be  kell  szolgáltatni  az 
apátsághoz  130  akó  búzát,  40  akó  rozslisztet  és  170  akó  zabot. 

A  többi  hat  hónapban  úgy  Somogyban,  mint  az  apátság  egyéb 
birtokain,  kötelesek  170  akó  gabonát  a  maloniba  vinni,  ott  megőrletni  s 
aztán  visszavinni  az  apátsághoz. 

Kötelesek  havonként  20  akónyi  közönséges  lisztet  (communem 
farinam)  készíteni,  az  apátság  gabonájából. 

Minden  hónapban  kötelesek  10  hold  földet  közösen  felszántani 
(nyilván  csak  szántás  idején)  s  a  felszántott  földet  az  apátság  gaboná- 
jával bevetni. 

Ha  az  apát  és  a  szerzetesek  egyházi  ügyben^  akár  a  király  udva- 
rába, akár  egyebüvé  mennek,  minden  udvarnok  köteles  fuvart  adni,  mely 
utánok  szállítsa  a  kenyérnek  való  lisztet. 

Hasonlóképpen  a  többi  szolgáló  népek  is,  timárok,  vargák,  kovácsok 
s  általában  mindazok,  kik  Szent  László  szabadalmában  mindennemű  szol- 
gálatra kötelezvék,  az  apát  és  a  szerzetesek  után,  a  hová  ezek  kívánják, 
tartoznak  vinni  a  bort  szekerükön. 

Az  udvarnokok  tartoznak  fát  és  vizet  hordani  a  sütőkemenczébe  és 
a  konyhára,  de  a  fürdőre  nem.  Abban  a  hónapban,  melyben  ezt  a  szol- 
gálatot végzik,  az  illető  egyház  látja  el  őket  élelemmel. 

Kötelesek  minden  hónapban  3  taliga  fát  beszolgáltatni,  hogy  a 
a  fa  el  ne  fogyjon  a  konyhán  és  a  sütőben. 

A  régi  kemenczét  az  udvarnokok  renoválják  s  ők  őrzik  a  kaput, 

Mivelik  a  panonhalmi  kertet. 

Szent  Márton  ünnepére  adniok  kell  minden  háztól  száz  tojást,  négy 
tyúkot  és  két  libát;  húshagyóra  nemkülönben;  húsvétra  pedig  száz 
tojást  és  egy  bárányt. 

Ugyancsak  Szent  Márton  napjára  vagy  az  esetre,  ha  a  király  az 
apátságot  meglátogatja,  minden  háztól  jár  három  taliga  fa  (»quae  vocantur 
eulfa«)  vagyis  egy  öl  fát. 

A  •  plébánosnak  minden  háztól  jár  egy  csöbör  gabona. 

Ismét  Szent  Márton  ünnepére  minden  falu  köteles  adni  egy  har- 
madfű tinót,  egy  cseber  gabonát  s  egy  cseber  sört. 

Szent  Márton  napjára  ezenkívül  még  tartoznak  adni  az  udvarnokok 
30  kenyeret  És  tartoznak  minden  háztól,  minden  évben,  egy  viza- 
hálóra  való  fonalat  beszállítani  s  kötelesek  kenyérrel  ellátni  azt,  ki  a 
hálót  köti. 


' 

Az  Összes  udvarnokok  és  mindenféle  népek  kötelesek  egy  nap  szénát 
gyűjteni,  egy  nap  hordani  és  egy  nap  aratni. 

A  kovácsok  tartoznak  a  monostor  mellett  egy  üllőn  dolgozni,  a 
szükséges  vasat  azonban  az  apátság  adja,  még  pedig  úgy,  hogy  a  ková- 
csok közül  egy  az  apátság  vasas  ládájából  kiválasztja  a  vasat.  Hasonló- 
képpen kötelesek  a  szükséges  vas-eszközöket,  minden  féle  vasszerszá- 
mokat elkészíteni. 

Minden  faluban,  úgy  mint  Szent  László  idejében,  minden  ház  köteles 
úgy  Somogyból,  mint  Zalából  egy  átalag  bort  vinni  saját  szekerén  az 
apátságnak. 

Minden  udvamokház  két  akónyi  sört  főz  a  kolostornak. 

lm,  ezek  a  tartozások,  melyekre  a  Szent  István  korabeli  szokásjog 
alapján  az  udvarnokok  és  egyéb  szolganépek  kötelezhetők  voltak.  A  nádor 
azonban,  az  apátság  beleegyezésével,  elengedett  a  robotból,  a  közös  szán- 
tásból két  holdat,  a  Szent  Márton  ünnepére  járó  kenyérből  hetvenet, 
korlátozta  az  apátnak  útközben  való  megszállását  a  nép  közt,  elengedte 
a  bor-  bárány-  és  a  méhtizedet:  oly  dolgok,  melyek  többnyire  nem  is 
fordulnak  elő  a  fölsorolt  szolgálati  szabályzatban.  Ez  azonban  nem  elégí- 
tette ki  az  udvarnokokat  Különösen  a  vizahálóra  való  fonalat  s  a 
kertmivelést  tartották  sérelmesnek,  és  sokallották  a  dézsmát.  Az  is 
előfordul  sérelmeik  közt,  hogy  Tarjánban  hat  udvamok  családból  »közön- 
séges  szántóvetőt «  csináltak.  És  még  egy  egész  sora  a  sérelmeknek. 
A  különféle  foglalkozású  embereknek  az  a  panaszuk,  hogy  megszabott 
kötelességükön  kivül  egyebet  is  követelnek,  pld.  a  kovácstól,  tímártól  — 
fuvarozást.  A  szentségtartók  a  miatt  panaszkodnak,  hogy  az  apát  a 
lovukat,  melylyel  a.  szent  edényeket  viszik  utána,  elveszi  tőlük  s  ráadásul 
évenként  két  márkát  követel  rajtuk  a  lóváltság  fejében.  A  véneki  halá- 
szoknak is  volt  panaszuk  az  apátra.  Szolgálatukban  meg  volt  határozva, 
hogy  meddig  kötelesek  szállítani  a  halat,  de  az  apát  megkövetelte,  hogy 
az  ország  határáig  is  szállítsák  s  kompjukon  a  Duna  egyik  partjáról 
a  másra  lovat,  szekeret  s  más  egyebet  szállítsanak.  Akiknek  az  volt  a 
kötelességök,  hogy  az  apát  után  egy  napra  való  bort  szállítsanak, 
az  a  panaszok,  hogy  az  apát  túlságosan  megterheli  a  szekeröket. 

A  kanászok  a  miatt  panaszkodtak,  hogy  rendes  tartozásukon  felül 
(két  ház  után  egy  sertés,  zsír,  hatvan  kecskebőr  s  negyven  akó  legjobb 
gabona)  még  fuvarozásra  is  használják  őket,  hordókat  kell  esinálniok  s 
bárány-,  kecske-  és  méh-tizedet  szednek  tőlük!  Hasonlóképpen  bántak  a 
vágmelléki  sellyei  halászokkal  is.  Ezeknek  a  köteles  tartozása  minden  ház 

Után  egy  fertó,  vagyis  ^U  márka  volt,  vagy  halat  és  gyümölcsöt  szállít- 
sanak a  kolostorba.  Ezzel  azonban  nem  elégedett  meg  az  apátság,  fuva- 
rozást is  követelt  tőlük,  »ha  nem  teszik,  ütik,  verik,  megkoppasztják 
őket«.  Súlyosabb  természetű  az  ugyanodavaló  jobbágyok  panasza.  Tőlük 
az  apátság  elvette  a  földeket  s  a  vendégeknek  adta,  mindazonáltal  ők 
fizették  a  vendégek  adóját  s  a  mellett  a  jobbágyi  szolgálatot  is  teljesí- 
teniök  kellett. 

Mind  e  panaszok  s  ehhez  hasonlók  láttára  önkénytelen  fölmerül  a 
a  kérdés,  mikor  dolgoztak  maguknak  a  szegény  parasztok  s  ha  —  nem 
is  tekintve  ama  tartozásokat,  melyeket  közösen  teljesítettek,  csupán  azt 
a  dézsmát  s  szolgálatot,  mit  egy-egy  háztól  követelt  meg  az  apátság,  — 
miből  éltek? 

Nem  csoda,  hqgy  az  egyházi  választott  biróság,  mely  elé  1233-ban 
került  a  parasztok,  panasza,  ezeknek  adott  igazat.  A  parasztok  ugyanis 
másodízben  nemcsak  a  királyhoz  fordultak  panaszukkal,  hanem  Jakab 
praenestei  biboros  püspökhöz  is  s  ők  ketten  küldöttek  ki  az  egyházi 
bíróságot,  melynek  tagja  volt  Enoch  domokos  rendű  szerzetes,  Albeus 
mester,  honti  esperes  és  Cognoscens,  a  polgári  jog  doktora  és  eszter- 
gomi kanonok. 

Ez  a  biróság  a  következő  Ítéletet  hozta: 

Az  udvarnokok  nem  kötelesek  dézsmát  fizetni.  Az  a  hat  tarjáni 
család  visszalép  az  udvarnokok  rendjébe  s  a  közéjük  telepedett  szántó 
vetőket  az  apát  távolítsa  el.  A  » lovas  legények «,  kiknek  az  volt  a  pana- 
szuk, hogy  az  apát  jogtalanul  lovat  követel  tőlük  az  ő  hírnökei  részére, 
többé  erre  nem  kötelezhetők,  s  ha  az  apát  magával  viszi  őket,  előre 
adja  ki  a  járandóságukat,  maguknak  és  lovaiknak  élelmét.  Nem  viheti  ki 
az  országból  a  lovaikat  s  nem  személyenként,  csak  házanként  követel- 
heti az  apát,  hogy  egy  nap  szénát  gyűjtsenek,  egy  nap  arassanak  s  egy 
nap  a  termés  behordásában  segítsenek.  Igazat  adott  a  biróság  a  ková- 
csoknak is,  a  szentségvivőknek  is.  Nemkülönben  a  véneki  halászoknak  is. 
Meghatározta,  hogy  csak  Szigetfőig  kötelesek  szállítani  a  halat  s  egy 
hétnél  tovább  nem  szabad  ott  tartani  őket.  Azoknak,  kik  a  papok  után 
szállítják  az  eleséget  s  bort,  a  szekerét  nem  szabad  túlterhelni:  csupán 
egy  napra  való  eleségnek  és  bornak  a  szállítására  kötelezhetők.  Meg- 
határozza a  kanászok  tartozását  is.  Öt  szekér  hordódongát  kötelesek 
szállítani  az  apát  kaposi  malmába,  többet  nem;  egyéb  fuvarozásra  nem 
kényszeríthetik  s  dézsmát  csak  a  méhek  után  fizetnek  s  nem  bárány 
és  kecske-olló  után  is.  A  sellyei  halászok  azt  az  igazságot  kapták,  hogy 

csak  egy  fertőt  kötelesek  fizetni  házanként,  vagy  halat,  s  szállítani  csupán 
azt  a  gabonát  vagy  bort  kötelesek  az  apátsághoz,  mit  a  fertő  adón 
vásároltak.  ÍMiből  kitűnik,  hogy  tulajdonképpen  nem  pénzben  fizették  ezt 
az  adót.  A  sellyei  jobbágyok  panaszát,  akiknek  a  sérelme  legsúlyosabb- 
nak látszik,  úgy  intézték  el,  hogy  minden  jobbágy  kapjon  húsz  hold 
földet,  még  pedig  tiz  holdat  mint  jobbágy,  a  másik  tiz  holdért  fizessen 
az  apátságnak.  Ha  azonban  nem  akar  fizetni,  nem  lehet  rá  kényszeríteni, 
de  ne  is  kapjon  tiz  holdnál  többet,  sőt  ha  ennek  a  művelésére  sem  képes, 


Gabona-dézsmát  ^állítanak  az  apátság  csűrébe. 

Öt  hold  maradjon  meg  a  megélhetésére,  öt  hold  pedig  az  apátságra  száll- 
jon vissza.  Az  Ítélet  utolsó  pontja  szintén  igen  méltányos.  A  gabona- 
dézsmát  a  jobbágyok  az  apátságnak  a  faluban  levő  csűrébe  hordják 
s  nem  kényszeríthetik,  hogy  messzibb  szállítsák  s  általában  egyéb  fuva- 
rozást is  végezzenek. 

Az  egyházi  birőság  ítéletében,  mely  az  akkori  viszonyok  szerint, 
méltányos  volt  s  kétségtelenül  nagyot  könnyített  a  nép  terhén,  látszólag 
megnyugodott  a   nép,  az   apátság  is  megnyugodott  abban   s  záradékul 

száz    márka    ezüstöt    és    egyházi    kiközösítést    állapítnak    meg    bünte- 
tésül, ha  valamelyik  fél  megszegné  az  egyességet. 

A  király  még  1233-ban  megerősítette  az  ítéletet,  nemkülönben  a 
pápai  követ  is.  De  a  nép  az.igy  leszállított  tartozást  sem  tudta  telje- 
síteni, s  most  már  az  apát  ment  panaszra  a  királyhoz.  Ugy  látszik,  a  király 
nagyon  a  szívére  vette  az  apát  panaszát,  mert  magát  az  országbírót  kül- 
döttek ki  Szent-Mártonba,  »a  szent  királyra  s  lelke  üdvösségére*  meg- 
hagyván   neki,  hogy  igazságot  szolgáltasson  az  apátságnak.  Az   ország- 


*  A  parasztok  könyörögve  kérík  az  apátot :  oldozza  fel  az  egyházi  átok  alól. 

bíróval  ment  több  föur  is  és  megjelentek   a    szegény  jobbágyok   is  s 
mindenféle  szolganépek. 

A  mi  most  következik,  rendkívül  érdekes,  megkapó  kép.  Szinte 
magunk  előtt  látjuk  az  összesereglett  népet,  mely  rongyosan,  mezítláb, 
csüggedt  lélekkel,  szorongva  várja  az  apátság  udvarán  a  nagy  urak 
ítéletét.  Tudják,  hogy  ez  az  ítélet  nem  lehet  rajok  kedvező,  hisz 
csakugyan  megszegték  az  egyességet.  És  nem  szabad  felednünk,  hogy 
ezt  a  népet  az  apát  már  ki  is  közösítette  az   egyházból.  Nem  szabad 

belépnie  Istennek  házába,  hogy  ott  vigaszt,  enyhülést  keressen  nagy 
nyomorúságában.  Ha  meghal,  szentelt  földbe  el  nem  temetik.  Koronás 
főket,  nagy  urakat  is  megtört  már  az  egyházból  való  kiközösítés,  hát 
ezeket  a  szegény  parasztokat,  kiknek  a  templom  volt  mindenök,  hogyne 
törte,  alázta  volna  meg !  És  csakugyan  megalázkodva,  térdre  borulva,  könyö- 
rögve kérik  a  mezítlábas  parasztok  az  apátot,  hogy  oldozza  fel  a  kikö- 
zösítés alól.  Az  apátnak  megesik  a  szive,  feloldja  őket  a  kiközösítés  alól, 
de  a  bíróság  kiszabja  rajok  a  száz  márka  ezüstöt,  mivelhogy  megtagadták 
a  szolgálatot,  a  dézsmát  s  hamisan  vádolták  az  apátot. 

Akkor  ujabb  könyörgésre  fogják  szegények:  engedjék  el  a  pénzt  is. 
Ám  ez  már,  úgy  látszik,  nem  ment  oly  könnyen.  Maga  az  országbíró, 
»ki  azt  találta,  hogy  ez  nagyon  is  sok  volna  tőlük «,  könyörög  az 
apátnak,  hogy  engedje  el  »Jézus  Krisztus  irgalmasságáért«  a  száz  ezüst 
márkát. 

Egy  elszegényedett,  elnyomorodott  nép  áll  előttünk,  melynek  a 
nyomorúsága  meghatja  a  király  emberének  a  szivét.  Egy  sereg  rongyos, 
éhes  arczú  Tiborcz. 

Az  apát  elengedi  a  száz  márkát  is,  de  hát  maga  a  király  embere 
úgy  találja,  hogy  az  ura  ellen  fellázadó,  a  köteles  szolgálatot  és  dézs- 
mát megtagadó  nép  büntetlenül  nem  maradhat.  Hadd  lássa  s  tudja  a 
nép  országszerte,  hogy  büntetlenül  nem  lázadhat  fel  ura  ellen.  Mert  az 
csak  lázadás,  ha  a  nép  sokallja  a  terhét,  ha  a  nép  nem  fizet,  mert  nincs 
miből!  Szükség  volt  elrettentő  példára.  Hisz  kétségtelen,  hogy  ehhez 
hasonló  eset  nem  egy  történt  abban  az  időben.  S  hogy  a  világi  urak 
népe  még  súlyosabb  terhet  viselhetett,  nagyobb  mértékben  sínylette  a 
főurak  önkénykedését,  mint  az  egyházak  népe,  mely  Isten  szolgáinál 
mégis  csak  több  könyörületességre,  emberiességre  talált. 

Tehát:  az  országbíró  a  »főbb  lázadók«  közül  néhányat  a  fejérvári 
börtönbe  záratott  —  egy  hónapra,  ha  csak  az  apát  meg  nem  könyörül 
rajtok  s  valamit  el  nem  enged  a  büntetésből.  A  » kisebb  lázadók «  közül 
néhánynak  a  fejét  leberetválták  s  úgy  hordozták  körül  a  piaczon,  hadd 
vegyen  példát  róluk  a  nép!  Mindez  az  arany  bulla  után  történik  s  ha 
már  most  a  pannonhalmi  apátságnak  helyzetéből  az  ország  többi  szolga- 
népének helyzetére  következtetünk,  világosan  áll  előttünk,  hogy  az  arany 
bullának  a  népre  vonatkozó  pontjai  egyáltalán  nem  javítottak  a  nép 
állapotán,  nem  könnyítettek  terhein.  Endre  gazdálkodása  azután  sem 
nélkülözheti  mindazokat  a  pénzforrásokat,  melyeknek  kihasználása  való- 
képpen  a  népet    nyomorítja  meg,    ideértvén    most  a  köznemességet  is, 

mely  ugyancsak  nem  látta  hasznát  az  arany  bullának.  Az  egyház  meg 
valósággal  feljajdult  a  miatt,  hogy  Endre  —  a  törvény  ellenére  —  ismét 
csak  a  zsidókat  és  izmaelitákat  használja  föl  pénzszerzésre.  Maga  a  pápa, 
IX.  Gergely  felháborodással  írja  az  esztergomi  érseknek,  hogy  ^szerecsenek 
és  zsidók  uralkodnak  -  a  keresztényeken,  és  sok  keresztény,  leroskadván 
az  elviselhetetlen  teher  alatt  s  látván,  hogy  a  szerecsenek  jólétnek  és 
nagyobb  szabadságnak  Örvendenek,  hozzájuk  j  szegődnek  és  felveszik 
hitöket*.  Még  az  is  felháborítja  a  pápát,  a  mit  Kálmán  törvénye  nemzeti 


A  lázadó  parasztokat  kötúlhordozzák. 

szempontból,  szigorúan  elrendelt,  hogy  t.  i.  az  izmaeliták  (a  pápa  szerint 
szerecsenek)  csak  keresztény  nővel  léphetnek  házasságra. 

»A  szerecsenek  —  folytatja  a  pápa  —  keresztény  rabszolgákat  vásá- 
rolnak, kényszerítik  őket,  hogy  álljanak  hozzájok  s  nem  engedik,  hogy 
gyermekeiket  megkereszteljék.  A  szegény  keresztényen  pedig  annyi  a 
léher  és  az  adó,  hogy  kénytelen  nekik  eladni  gyermekeit  és  igy  lett  a 
szabadból  szolga,  a  keresztényből  szerecsen.  Összevásárolják  a  most 
megtérÖben  lévő  kunokat  (ezeknek  a  megtérítésén  Béla,  az  ifjabb  király 

buzgólkodott  erősen)  és  azokat  vagy  hitökre  szorítják,  vagy  eltérítik  a 
kereszteléstől.«  És  így  tovább:  a  zsidóknak  közhivatalt  ad  a  király,  jóllehet 
a  toledói  zsinat  »előrelátóan«  megtiltotta  ezt  s  ez  még  nem  elég:  a  papo- 
kat és  egyházaikat  is  súlyos  adó  alá  vetik,  a  régi  javadalmakat  elveszik. 
Az  egyház  erélyes  föllépésének  tulajdonítható,  hogy  1231-ben  már 
megújítják,  átalakítják  az  aranybullát,  még  pedig  a  papságra  nézve  nagyon 
kedvezően.  De  nemcsak  a  papságra,  a  népre  is  kedvező  a  megújított 
törvény.  Mindjárt  legelői  megengedi  a  jobbágyoknak  és  más  szolgáló 
népeknek,  hogy  a  törvénynapokon  szabadon  mondhassák  el  panaszaikat  s 
nemcsak  a  király  és  a  nádor  köteles  azokat  meghallgatni,'  haiiém  a 
főpapság  is.  A  király  nem  szedhet  adót  semmiféle  nemzetű  és  osztályú 
embertől,  csak  azoktól,  kik  kincstári  jószágokon  laknak.  Nem  követelheti 
senkitől,  hogy  élelemmel  ellássa  őt  és  kíséretét.  Ha  valahol  megszáll,  azt, 
mit  ő  és  kísérete  elfogyaszt,  fizesse  meg.  Ugyanígy  fizessék  meg  a 
főurak,  a  nemesek  is.  Ha  perre  kerül  vendég  és  gazda  közt,,  elég,  ha 
.  három  falubeli  megesküszik  a  gazda  mellett:  a  királyi  bíróság  vagy  a 
földesúr  teljes  kárpótlásra  ítéli  a  vendéget.  S  ha  valaki  megtagadná  az 
igazságszolgáltatást,  a  megyés  püspök  átkozza  ki.  A  király  közmunkára, 
nevezetesen  gyepük  vágására,  árkok  ásására,  kerítések  készítésére  vagy 
bárminő  királyi  építésre  és  műhelyben  való  dolgozásra  nem  kényszerít- 
heti a  nemesek  és  az  egyházak  népeit,  csupán  a  maga  népeit,  tehát  a 
várnépeket  s  más  szolgákat,)  kik  kincstári  földeken  éltek.  Pontosan  megha- 
tározza az  adószedést  is.   )>A  huszadrészen  felül,  mondja  a  törvény  — 


mely  régi  idotol  fogva  megilleti  a  királyt,  más  dézsmát  nem  követelünk, 
mert  az  sanyargatja  a  népet«,  vagyis  fenmarad  a  régi  terményadó,  mit 
az  egyház  is  fizetett.  Nyestadó  fejében  4  fontot  szednek  (a  későbbi 
garas)  s  ennek  harmadrésze  a  földesúré,  egyharmada  a  királyé.  A  népre 
gondol  a  törvény  ott  is,  hol  elrendeli,  hogy  a  király  a  törvényesen 
elitéltnek  lefoglalhatja  a  jószágát,  el  is  adományozhatja,  de  falvait, 
tanyáit  nem  szabad  elégetnie,  hogy  ura  bűnéért  ne  szenvedjen  a  nép. 
A  törvény  többi  része  igazi  elégtétel  a  felháborodott  pápának.  A  papi 
rendet  s  általában  az  egyházi  ügyeket  teljesen  kiveszi  a  világi  bíróság 
alól,  az  első  bullának  az  izmaelitákra  és  zsidókra  vonatkozó  pontjait 
újra  megerősíti,  de  mindez  eltörpül  ama  nagy  hatalom  mellett,  mit  a 
törvény  az  egyház  kezébe  ad,  midőn  az  arany  bulla  utolsó  pontját 
akként  módosítja,  hogy,  ha  a  király  nem  tartja  meg  a  törvényeket,  az 
esztergomi  érseknek  jogában  áll  » előzetes  törvényes  megintés  után  a 
királyt  és  utódjait  a  kiátkozás  bilincsével  megkötözni «. 

Előrelátható  volt,  hogy  ez  a  kiátlcozás  mielébb  bekövetkezik.  És 
csakugyan  már  a  következő  évben,  1232-ben,  az  érsek  nemcsak  a 
királyt,  hanem  az  egész  országot  egyházi  átok  alá  helyezte,  jóllehet  arra, 
hogy  az  országot  is  átok  alá  vesse,  nem  adott  jogot  a  törvény.  De  csak 
így  törhette  meg  igazán  a  királyi  hatalmat,  csak  így  zúdíthatta  fel  a 
vakbuzgó  népet  a  »a  szerecsenek «  ellen,  aminthogy  az  egész  kiátkozás 
éle  a  szerecsenek  ellen  iránjml.  E  pillanatban  az  egyház  a  legfőbb 
hatalom.  Egyházi .  átok  alá  kerülnek  mind  a  király  tanácsosai :  Dénes 
nádorispán,  akit  azzal  vádoltak,  hogy  sok  egyházi  embert  kifosztott, 
János  pozsonyi  prépostot  felpofoztatta,  a  szerecseneket  jószágain  tartotta ; 
Sámuel  kamarai  ispán,  akit  eretnekséggel  gyanúsítottak.  Megtiltja  minden 
kereszténynek,  hogy  szerecsenekkel  bármi  kereskedést  folytasson,  mig  a 
szerecsenek  szolgálatukból  el  nem  bocsátják  a  keresztényeket. 

Ennek  az  okmánynak  minden  sorából  kitűnik,  hogy  az  érseket 
nem  azok  a  sérelmek  tüzelték  megtorlásra,  melyeket  a  király  és  taná- 
csosai akár  a  nemzeti  szabadságon,  akár  a  nép  anyagi  érdekein  ejtettek. 
Tisztán  és  kizárólag  az  egyház  hatalmának  a  biztosítása  a  íő  czél, 
minden  egyéb  mellékes.  Nagy,  a  nép  minden  rétegére  kiterjedő  hatása 
volt  ennek  az  egyházi  átoknak :  a  helyzet  tarthatatlanná  vált.  A  mi  nem 
rég  a  pannonhalmi  apátság  népével  történt,  most  az  egész  ország  népével 
történik:  bezárultak  előtte  a  templomok  ajtai,  a  harangok  elnémultak,  a 
halottakat  megszenteletlen  földbe  temették,  a  házasságokat  a  pap  nem 
áldotta  meg  —  képzelhető-e  ennél  nagyobb  büntetés  egy  népre,  mely 
lelkében  vallásos,  mely  sanyarú  sorsában  egyedül  Istenházában  talált 
enyhülést!  És  bűnhődnie  kell  ártatlanul,  a  király  és  az  urak  bűneiért! 

A  könyelmü,  de  vallásos  király  elébb  csak  kesereg,  méltatlankodik 
az  erős  leczkén,  de  csakhamar  teljesen  megtörik  s  a  királyi  hatalmat  teljesen 
kiszolgáltatja  az  egyháznak,  1233-ban  kelt  oklevelével.  Amit  a  nemesség 
még  meg  akart  menteni  az  arany  bullában,  azt  most  az  egyház  szertetépi : 
övé  a  legfőbb  hatalom,  nem  gondolván  meg,  hogy  a  királyi  hatalomra 
még  szüksége  lehet.  Mert  az  Endrétől  kicsikart  oklevél  csakis  az  egyház 
érdekeivel  törődik.  Csudálatos  vakság  lepi  meg  az  egyház  főbb  embereit : 
az  ország  bajait  nem  látják,  a  nép  kiáltó  nyomorúságát  nem  hallják,  nem 
lebegnek  előttük  magasabb  nemzeti  czélok,  ők  most  csak  az  egyház 
hatalmának  megszilárdításán,  az  egyház  vagyonának  növelésén  buzgól- 
kodnak. 

Az  izmaeliták  szereplése  bántja  leginkább  az  egyházat,  ezeket 
akarja  első  sorban  lehetetlenné  tenni.  Hogy  megnyerje  a  kereszténységnek 

s  ezzel  beleolvassza  a  magyar  nemzetbe,  szóval:  folytassa  Kálmán 
nemzeti  politikáját,  arra  egyáltalán  nem  gondolt.  Természetesen,  első 
követelés,  hogy  a  király  ne  tartson  se  zsidó,  se  izmaelita  tisztviselőt, 
ezek  meg  ne  tarthassanak  keresztény  szolgákat,  ne  éljenek  együtt 
keresztény  asszonynyal.  A  ki  ez  ellen  vét,  veszítse  el  vagyonát  s  adják  •  el 
kereszténynek..  Vagyis  a  rabszolgatartás  büntetése  —  rabszolgaság,  a  mi 
egyáltalán  nem  egyezik  meg  a  keresztény  vallás  szellemével,  hivatásával. 
Az,  hogy  a  keresztény  ember  szolgája  a  kereszténynek,  nem  bántja  a  pápai 
követet;  hogy  a  nép  roskadozik  az  adó  és  a  robot  nagy  terhe  alatt, 
ez  őt  meg  nem  hatja,  s  az  Endrétől  kicsikart  oklevél  alig  egyéb,  mint 
gondosan  megszerkesztett  adósságlevél,  mely  azt  sorolja  föl,  hogy  mivel 
tartozik  a  király  az  egyháznak,  hogy  mennyi  pénzt  és  milyet  s  mennyi 
sót  s  más  egyebet  fizessen  az  egyes  egyházaknak. 

íme:  az  egyházak  szabadon  hordhassák  magukhoz  a  nekik  járó  sót 
és  tartsák  a  sótisztnek  és  az  illető  főpapnak  pecsété  alatt  egészen  Szent 
István  napja  után  egy  hétig.  Attól  fogva  kisasszonynapig,  tehát  augusz- 
tus 27-től  szeptember  8-ig  a  király  megfizeti  nekik  a  só  árát,  a  megállapítás 
szerint.  Ha  pedig  a  sótisztek  át  nem  vennék  a  kitűzött  idő  alatt,  az 
egyházak  szabadon  eladhatják  a  sót. 

Nagy  jövedelmet  biztosított  ez  az  egyháznak,  tudván,  hogy  egy 
í>tyminus«  sónak  8—10  márka  volt  az  ára  (egy  tyminus  Marczali  sze- 
rint 5 — 600.  mázsa  lehetett)  a  szerint,  amint  az  egyház  maga  szállítja 
vagy  nem.  De  ez  a  8— 10  márkás  ár  csak  a  tengelyen  való  szállításnál 
volt;  ha  vizén  szállították,  egy  » tyminus «  sóért  25 — 26  márka  járt  az 
egyháznak.  Az  oklevél  felsorolja  aztán  a  különböző  püspökségeket  és 
apátságokat,  melyik  hány  tyminus  sót  kap.  S  mert  a  király  öt  évig  nem 
fizette  ezt  az  >adót«,  erre  az  öt  esztendőre  10  ezer  márkát  számítnak  föl. 

Házassági  és  hitbér-perekben  csak  az  egyház  ítélhet,  egyházi  sze- 
mélyek ügyei  az  egyházi  szék  elé  tartoznak, .  csupán  a  birtokperekben 
Ítélhet  a  király.  Papok  és  egyházi  személyek  sem  adót,  sem  semmi 
kirovást  nem  fizetnek. 

Szóval:  az  egyház  a  legapróbb  részletekig  gondoskodik  a  maga  hatal- 
mának és  anyagi  gyarapodásának  biztosításáról. 

Csalódnék  azonban,  aki  azt  hinné,  hogy  az  alsóbb  papságnak 
irigylésre  méltó  volt  az  anyagi  helyzete.  Ugyanabban  az  időben,  mikor 
az  egyház  magát  a  királyt  megadóztatja,  az  alsóbb  papság  sokat  panasz- 
kodik nyomorúságos  állapota  miatt,  a  püspökök  és  esperesek  a  szegény 
plébánosok  dézsmáját  erősen   dézsmálták,  s  mert  e  miatt  nem   nagy  a 

vágyakozás  a  papi  pálya  után,  most  már  fölveszik  a  papi  rendbe  a 
szolgarendből  származókat  is,  kiket  még  nem  oly  rég  zsinati  végzés 
zárt  el  ettől  a  pályától. 

Az  egyház  e  túlságos,  nagy  hatalmában  tehát  nincs  haszna  az 
alsóbb  rendű  papságnak,  a  népnek  még  kevésbbé,  csupán  arra  való,  hogy 
a  királyi  hatalmat  meggyengítse,  a  királyi  tekintélj^  megalázza.  A  lőne- 
messég  is  elégedetlen,  mert  nem  tudja,  mit  mondhat  igazán  magáénak 
s  azok  is,  kik  Endre  könnyelműségét  ki  tudták  zsákmányolni,  nem 
lehettek  nyugodtak,  mert  a  jövendő  király,  IV.  Béla,  már  mint  ifjabb 
király  megmutatta,  hogy  a  könnyelmű  gazdálkodásnak  nem  barátja  s  a  mint 
apja  örökébe  lép,  minden  erejével  visszaállítani  igyekszik  a  királyi 
hatalom  régi  fényét  és  erejét. 

És  csakugyan  mint  koronás  király,  a  már  megkezdett  utón  haladott 
tovább.  De  útjában  csakhamar  megakasztotta  az  a  nagy  nemzeti  dráma, 
melynek  tatárjárás  a  neve. 

Erről  lesz  szó  a  következő  fejezetbea 


Nyilazó  kun  lovas. 

ismert  különbséget  apja  és  a  saját  hivei  közt.  Azon  kezdette,  hogy  Dénes 
nádort,  »kinek  bűne  az  országjavak  elpazarlásában  és  hűtlenségben  világos 
volt,«  —  megvakíttatta.  Az  urak  székét  a  tanácsteremből  kihordatta  s 
elégettette;  nem  volt  szabad  többé  leülni  a  király  jelenlétében,  mint 
annakelőtte.  Minden  rendű  és  rangú  embernek  Írásban  kellett  beadni  a 
panaszát  a  kanczelláriánál  s  nem  mehetett  a  király  elé.- 

Világi  és  egyházi  főurakkal  szemben  egyenlő  szigorúsággal  járt  el 
az  országos  javak  visszaszerzésében.  Magára  haragította  a  pápát  is,  de  a 
pápa  haragja  sem  tántorította  meg  föltett  szándékában.  Természetesen, 
ellenségévé  tette  a  világi  főurakat  is,  az  egyházat  is,  anélkül  azonban, 
hogy  eg3mttal  gondoskodott  volna  igazi  hívekről.  Sem  a  köznemesség,  sem 
a  polgárság,  sem  a  parasztság  nem  látta  hasznát  annak  a  nagy  szigornak, 
mit  a  király  a  főurakkal  szemben  tanúsított.  Korlátlan  királ3á  hatalom 
volt  a  főczélja  s  midőn  a  főnemesség  meggyöngítésére  törekedett,  ugyan- 
akkor nem  gondolt  arra,  hogy  a  nép  egyes  osztályait,  a  nemzet  zömét 
megerősítse.  Szóval:  II.  Endre  túlságos  könnyelműségét,  gyöngeségét, 
túlságos,  a  kíméletlenségig  menő  szigor  követte.  Adományozott  ugyan- 
IV.  Béla  is,  de  keveset  s  a  nemesség  hangosan  zúgolódott,  hogy  mig 
más  királyok,  ha  háborúból  tértek  vissza,  a  nemeseknek  adományokat 
osztogattak,  Bélának  ilyesmi  nem  jut  eszébe.  Az  arany  bullából  csak  azt 
hajtja  végre,  mi  a  királyi  hatalom  erősítésére  szolgál.  A  kincstár  megtelik, 
a  régi  fény  visszatér,  de  a  nép  szegény  és  elnyomott,  mint  annakelőtte; 
az  érdekeiben  megsértett  nemesség  és  papság  duzzog,  harag,  keserűség 
tölti  meg  a  szíveket.  Midőn  a  tatárcsorda  betör  s  elözönli  az  országot, 
szinte  halljuk  a  királyra  haragvó  nemességet:  na,  most  védd  meg  az 
országot  a  te  királyi  hatalmaddal!  A  királynak  alig  van  megbízható  hive. 
Még  alkalmas  vezére  sincs,  akit  egy  nagyobb  hadseregnek  élére  állít- 
hasson. Pedig  a  tatárok  nem  jöttek  váratlanul.  Még  11.  Endre  király 
idejében  történt,  hogy  négy  Domokosrendi  szerzetes  elindult  megkeresni 
Nagy-Magyarországot,  az  őshazát,  hogy  az  ott  maradt  magyarokat  meg- 
nyerjék az  egyedül  üdvözítő  keresztény  vallásnak.  Ezeknek  a  vállalkozása 
nem  sikerült,  csak  egy  Ottó  nevű  szerzetes  juthatott  el  valami  pogány 
országba,  hol  magyarokkal  is  találkozott,  de  az  őshazát  már  nem  keres- 
hette föl.  Ottó  visszatért,  hogy  társakat  szerezzen  ujabb  utazásra,  de 
alig  ért  haza,  meghalt.  Hanem  azért  ismét  akadt  négy  lelkes  szerzetes, 
ki  a  nagy  útra  vállalkozott,  köztük  Julián,  az  egyetlen,  kinek  tényleg 
sikerült  is  eljutni  az  őshazába.  Nagy-Bolgárország  fővárosától,  Bolgharitól 
két  napi  járásnyira  találta  meg  a  magyar  testvéreket,  az  Etil  folyó  vidé- 

Benedek:  A  magyar  nép.  I.  13 

kén.  Juliánt  nagy  örömmel  fogadták  a  pogány  magyarok,  egymás  beszéd- 
jét jól  megértették  s  szóhagyományból  volt  arról  tudomásuk,  hogy  messze 
n3aigaton  élnek  keresztény  magyarok,  kiknek  elei  innét  szakadtak  el. 
Itt  tudta  meg  Julián  azt  is,  hogy  a  mongolok  és  tatárok  elindultak  világ- 
hódító útjukra  s  hogy  már  a  keleti  magyarok  is  szövetségre  léptek  a 
legyőzhetetlen  nagy  sereggel:  Elbúcsúzott  a  magyar  testvérektől  s  sietett 
vissza  Magyarországba.  Öt  hónapig  tartott  az  útja  visszafelé,  alig  pihent 
közben  néhány  napot. 

IV.  Béla  már  első  alkalommal  útiköltséggel  látta  el  Juliánt  és  társait 
s  most,  hogy  hallotta  Julián  rendkívül  érdekes  elbeszéléseit,  másodszor 
is  útnak  indította,  ajánló  leveleket  is  adott  az  orosz  fejedelmekhez.  De 
nem  juthatott  tovább  Oroszország  keleti  határánál,  ott  megtudta,  hogy 
Nagy-Magyarország  volt  —  nincs.  Elsöpörte  népét  a  tatárok  rettentő 
nagy  serege,  mely,  országot  ország  után  hódítva,  közeledik  Európa  felé 
s  meg  sem  áll  Rómáig. 

»Jön  a  tatár !«  Ezzel  a  rémes  hirrel  tért  vissza  Julián.  »A  tatárok 
éjjel-nappal  azon  tanakodnak,  hogyan  foglalják  el  a  keresztény  Magyar- 
országot. < 

És  csakugyan  jön  a  tatár.  Sorra  hódítják  meg  Ázsia  népeit,  a  meg- 
döbbentően nagy  s  halált  megvető  tömeget  a  legvitézebb  népek  sem 
tudják  feltartóztatni  világhódító  útjában.  Az  oroszok  és  kunok  egyesülten 
próbálnak  ellent  állani  a  félelmetes  áradatnak:  elsöpri  ezeket  is.  A  hazá- 
jukból kizavart  kunok,  Kuthen  fejedelem  vezetése  mellett,  Magyarországban 
keresnek  menedéket,  s  IV.  Béla  nagy  örömmel  fogadja  be  országába  ezt 
a  vad,  de  vitéz  népet.  Negjrvenezer  nyilas  vitézről  volt  szó,  hatalmas 
szövetséges  a  tatárok  ellen,  s  egyben  erős  támasztékot  remélt  bennök  a 
főurak  ellenében  is.  Nagy  pompával  fogadta  a  határon  Kuthent  és  népét 
s  egyenesen  az  ország  belsejébe,  a  Tisza  mellé  vezette  a  jövevényeket, 
minden  csapat  mellé  egy-egy  magyar  urat  rendelvén,  hogy  az  országon 
való  átvonulás  rendben  történjék. 

A  mennyire  örült  Béla  a  kunok  beköltözésének,  oly  kevéssé  örült 
az  ország  mindenrendű  népe.  Vad,  harczias  nép  volt  a  kun,  törvényt,  fegyel- 
met nem  ismerő.  Abban  az  országban,  hol  a  nomád-életnek  már  csak 
emléke  élt  jóformán,  a  merre  a  kunok  elvonultak,  megújul  a  nomád-élet. 
A  tulajdonjogot  nem  ismerik,  szabadon  legeltetik  állataikat  mások  földjén, 
nem  téve  külömbséget  legelő  és  vetés  közt.  Lopnak,  rabolnak,  erőszakos- 
kodnak, a  családi  tűzhely  sincs  biztosságban,  >  megfertőztették  a  nép 
leányait,  sőt  az  urak  nyoszolyáját  is  bemocskolták «.  Urak  és  parasztok  nem 

szűnnek  panaszkodni,  de  a  király  rendesen  a  kunoknak  fogja  pártját, 
s  ami  különösen  bántja  a  magyarokat,  míg  ők  nem  jutnak  a  király 
szine  elé,  Írásban  kell  beadni  panaszukat,  a  kunoknak  szabad  bejárásuk 
van  a  királyhoz. 

Világos,  hogy  itt  valami  rendet  kellett  csinálni,  annál  is  inkább,  mert 
mind  hangosabban  zúgott  végig  az  országon  a  vészkiáltás:  jő  a  tatár! 
A  király  úgy  igyekezett  megoldani  a  kérdést,  hogy  más-más  vidékekre 
telepíti  le   a  kunokat,    a  várispánok  hatósága  alá  helyezvén.  Magának 


IV.  Béla  befogadja  a  kunokat. 

Kuthennek,  Pestet  jelölte  ki  szállásul.  Ez  meg  a  kunoknak  nem  tet- 
szett :  ők  együtt  szerettek  élni,  nagy  tömegben.  De  már  nem  is  volt  arra 
ideje  a  királjmak,  hogy  rendet  csináljon,  s  a  magyarok  és  kunok  közt 
erősen  kiélesedett  ellentétet  elsimítsa.  Félelmetes  sebességgel  közeledett  a 
tatár.  A  nép  lelkét  kimondhatatlan  rémület,  csüggetegség  szállotta  meg. 
Ehhez  járul  az  urak  izgatása,  kik  azzal  bolondítják  a  népet,  hogy  a  kunok 
a  tatárok  szövetségesei.  Csak  azért  jöttek  hamarább  egy-két  esztendővel, 
hogy  megtanulják  a  magyar  nyelvet,  megismerjék  az  országot,  s  aztán 
kalauzolják  a  tatárokat.  Semmi  sem  volt  könnyebb,  mínt  ezt  elhitetni  a 

néppel,  mely  oly  sokat  szenvedett  a  kunok  garázdálkodásai  miatt  s  mely 
a  királynál  nem  talált  igazságot  S  midőn  a  tatárok  csakugyan  betörnek 
az  országba,  mégpedig  három  oldalról:  a  vereczkei  szoroson  Batu  kán, 
a  borgói  szoroson  Kadán,  északról  Peta,  —  elemi  erővel  tört  ki  a  magyar- 
ságban a  gyűlölet  a  féktelen  kunok  ellen.  A  király  Budára  hivta  a  világi 
és  egyházi  főurakat,  magát  Kuthent  is,  tanácskozásra,  de  ekkor  már  oly 
nyíltan  vádolták  a  kunokat  a  tatárokkal  való  alattomos  egyetértéssel,  oly 
fenyegető  módon  viselkedett  a  magyar  nép,  hogy  Kuthen  ki  sem  mozdult 
pesti  szállásáról  s  a  királynak  őrséget  kellett  rendelni  Kuthen  szállása 
körül.  A  tanácskozások  közben  érkezett  meg  Dénes  nádor,  akit  a  király 
a  vereczkei  szoroshoz  rendelt  volt,  azzal  az  izgalmas  hirrel,  hogy  a  betörő 
tatársereg  tönkre  verte  egész  csapatját,  ő  maga  néhányad  magával  alig 
tudott  megmenekülni.  Ez  az  ütközet  1241.  márczius  12-én  folyt  le  s  már 
márczius  15-én  Batu  kán  seregének  előcsapatai  ott  voltak  Pest  határán. 
Megérkezésöket  égő  faluk  jelenték  a  pesti  népnek.  Márczius  17-én  már 
hamuvá  lett  Vácz  városa  is  s  a  váczi  püspök,  Ugrin  érsek,  megütközvén 
egy  tatárcsapattal,  harmad-negyed  magával  menekült  Pestre, 

Evekig  járt  szájról-szájra  a  hir,  hogy  jön  a  tatár,  de  mert  évről 
évre  húzódott  a  betörés,  már-már  mendemondának  vették  urak  és  parasz- 
tok. Most,  hogy  valósággal  itt  volt:  rettentő  rémület  szállotta  meg  a 
lelkeket.  A  király  iránt  szivükben  boszut  forraló  főnemesek  mintegy 
örülni  látszanak,  a  tatárok  betörését  kedvező  alkalomnak  tartják  a  kevély 
király  megalázására  s  a  helyett,  hogy  a  kunok  vitézségét,  halált  megvető 
vadságát  felhasználnák  a  tatárcsorda  ellen,  felbőszítik  a  népet  ellenök  s  a 
mint  a  tatárok  feltűnnek  Pest  határán,  megrohanják  Kuthen  házát  s  őt 
és  embereit  felkonczolják.  A  mikor  ez  történt,  a  kun  csapatok  már  útban 
voltak  Buda  felé.  A  király  parancsára  jöttek,  növelni  a  magyar  hadat  De 
útközben  meghallják  hogy  fejedelmük  minő  véget  ért,  vad  haraggal  for- 
dulnak vissza,  s  most  már  igazán  szövetségesei  lesznek  a  tatároknak: 
ők  is  égetnek,  rabolnak,  gyilkolják  a  magyar  népet. 

De  végre  is,  bármennyire  szerették  vobia  megalázni  királyukat  a  főurak, 
nem  nézhették  összedugott  kézzel  az  ország  pusztulását  A  tatár  nem  tett 
külömbséget  ur  és  paraszt  között:  rabolt,  gyújtogatott,  kegyetlenül  gyil- 
kolt. Nem  ismer  kíméletet,  nem  elégszik  meg  azzal,  hogy  öl,  a  legször- 
nyűbb kínzásokban  leli  kedvét  ez  a  vad  nép,  nyársra  húzza  még  a  szopós 
gyermeket  is. 

Sajó  vize  mellett  történt  meg  a  döntő  ütközet.  A  király  a  vezér,  de 
nem   termett   vezérségre.   Öcscse,  Kálmán  és   Ugrin  érsek    válnak  ki  a 

magyar  seregből,  melyet  65  ezer  főre  becsülnek:  óriási  sereg  abban  az 
időben.  Ha  ez  a  sereg  fegyelmezett,  ha  vannak  alkalmas  vezérei,  ha  a 
főurak  részben  nem  szoktak  vala  el  a  hadakozástól,  részben  meg  igaz 
lélekkel  sereglenek  a  király  körül :  a  magyarok  javára  dőlhet  el  a  harcz. 
De  szinte  lehetetlennek  tetszik  ma,  hogy  abban  az  időben  mennyire  elfa- 
jult volt  a  fiatal  főnemesség.  Az  első  összeütközés  a  magyar  fegyvernek 
szerzett  dicsőséget,  s  természetesen,  jó  magyar  módra  mindjárt  nagy 
áldomást  csaptak  s  tivornya  után  mély  álomba  merültek  fiatal  urak. 
Csupán  a  jó  Ugrin  érsek  és  Kálmán  őrködtek,  nem  hunyták  le  szemü- 
ket, ők  tudták,  hogy  a  tatár  nem  szalad  ki  az  országból  az  első 
kudarczra.  Es  csakugyan  az  alvó  sereg  hajnali  álmát  a  Sajón  átkelt  tatá- 
rok eget-földet  megrengető  harczi  lármája  zavarta  meg.  Még  ha  mindjárt 
kardjához  is  kap  az  álmából  fölvert  sereg,  félig  már  elvesztette  a  csatát, 
de  a  mi  fiatal  urainknak  csak  az  álmot  verte  ki  a  szemükből  a  csata- 
orditás,  kényelmes  szokásaikban  nem  zavarta  meg.  Mintha  csak  udvari  bálra 
készültek  volna,  nagy  gondosan  mosakodtak,  fésülködtek,  szépen,  módosan 
felöltözködtek.  Mire  lóra  ültek,  azt  a  három  csapatot,  mely  Ugrin  érsek, 
Kálmán  király  s  Montreali  Jakab,  a  templomos  vitézek  mesterének  vezér- 
sége  alatt  szembeszállott  a  tatársereggel,  elsodorja  a  tatárok  rettentő 
áradata. 

Nem  tartozik  e  könyv  keretébe  a  gyászos  emlékű  csata  részletezése. 
A  szörnyű  véget  mindnyájan  ismerjük.  A  magyar  sereg  megsemmisült,  a 
király  életét  néhány  hű  emberének  önfeláldozása  menti  meg.  Az  ország 
egy  nagy  temetővé  válik.  Holttestek  borítják  a  magyar  földet.  Egyházi 
és  világi  főuraknak  nagy  sokasága,  a  magyar  köznemesség,  a  várjobbágy- 
ság s  a  magyar  parasztság  szinejaván  gázol  keresztül  a  tatárok  irgal- 
mat nem  ismerő  tábora.  A  király  idegen  földre  menekül  s  valóságos  rabló- 
nál talál  menedéket:  rokonánál.  Frigyes  osztrák  berezegnél.  Visszafizet- 
teti vele  azt  a  hadisarczot,  mit  atyja,  II.  Endre  rótt  volt  reá,  elszedi  tőle, 
a  mi  értékes  holmija  volt  s  ráadásul  elvesz  három  magyar  megyét,  Ausztriá- 
val határost. 

Most  már  a  tatároké  az  ország,  úgyszólván  ellentállás  nélkül  pusz- 
títják végig  az  országot.  A  ki  menekülhet,  menekül,  rengeteg  erdők  sűrű- 
jében bujdokol,  mignem  az  éhség  kiűzi  onnét,  hátha  talál  a  füstölgő  romok 
közt  valami  harapni  valót.  És  ott  áll  lesben  a  tatár  mindenütt  s  megöli 
az  éhségtől  elkényszeredettet.  Az  erdők  sűrűjében,  a  nádasok  ingoványá- 
ban  sincs  biztosságban  a  nép,  mindenütt  nyomában  a  tatár,  üzi,  zaklatja, 
ínint  a  kopó  a  vadat. 

De  egyszerre  mást  gondol,  belátja,  hogy  a  nép  teljes  kiirtásával  lehe- 
tetlenné teszi  az  országban  való  hosszabb  tartózkodást.  Ki  szánt,  ki  vet,  ki 
arat,  ki  tartja  el  élelemmel  őket,  ha  elpusztítják  a  íöldmíves  népet?  Kezükbe 
kerülvén  a  király  pecsétje,  az  írástudó  papokat  kényszerítik,  hogy  levelet 
írjanak  a  király  nevében  a  néphez.  Fölbiztatják  e  levelekben  a  népet, 
hogy  ne  hagyja  el  házát,  aki  meg  elrejtőzve  lappang  valahol,  jö^ön  elé 
bátran,  mert  nemsokára  visszatér  a  király  s  kiűzik  a  tatárt  A  királyi 
pecsétes  levél  sok  embert  lépre  visz :  ki  otthon  marad,  kí  vísszajő  falujába 
s  a  ravasz  tatár  nem  bántja  őket,  hagyja,  hadd  szántsák,  vessék  föídjü- 

ket  S  a  szegény  földnépe  örül,  hogy  ismét  hullathatja  verejtékét  a  földre, 
szánt,  vet,  kapál  s  nem  is  sejti,  hogy  ez  a  vad  nép  csak  arra  vár,  hogy 
betakarítsák,  behordják,  kicsépeljék  a  termést,  leszüreteljék  a  szőlőt, 
s  maguk  részére  foglalják  le  majd  a  termést.  A  falukban,  hol  eddig  tiszta 
magyar  nép  lakott,  különös  keverék  nép  él  együtt :  tatár,  kún  és  magyar. 
Természetesen,  a  tatár  meg  a  kún  az  úr.  Magyar  kenézek  állanak  szol- 
gálatukban s  ezek  egy  hajszállal  sem  emberségesebbek  a  tatároknál. 

Rogerius  nagyváradi  esperes,  ki  végig  szenvedte  a  tatárjárás  ■  iszo- 
nyatosságait,  ma  is  megindító  hangon  sírja  el  a  szerencsétlen  magyar  nép 
ezidöbeii  állapotát.  Most  már  a  tatár  is  külömbséget  tett  úr  és  paraszt  közt: 

az  urat  kirabolta,  megölte,  a  néppel  azonban  kegyetlenebbül  bánt  el.  Először 
földönfutóvá  tette,  azután  visszacsalta  rejtekéből,  engedte  mívelni  a  földjét 
s  mikor  elkövetkezett  az  ideje,  hogy  a  rettentő  sok  éhezés,  sanyargás 
után,  ismét  élvezheti  munkája  gyümölcsét:  lelketlenül  kivette  a  falatot  a 
szájából. 

>  Aratás  ideje  volt  —  irja  Rogerius  —  behordták  a  gabonát,  a  szénát 
és  a  szalmát  a  csűrbe.  Ott  állott  mellettük  a  kun  és  a  tatár,  s  mulatott 
azon,  hogy  az  apa  leánya,  a  férj  felesége,  a  legény  szép  húga  árán  váltja 
meg  életét.  A  nőket  életben  hagyták  és  különös  gyönyörűséget  leltek 
abban,  hogy  az  apa  .  vagy  férj  jelénlétében  kéjelegjenek  leánynyal  vagy 
feleséggel.  Kenézeket,  vagyis  ispánokat  is  rendelnek,  hogy  igazságot  szol- 
gáltassanak és  őket  lóval,  marhával,  feg3rverrel,  szállással  és  ruházattal 
ellássák.  Az  én  tiszttartóm  is  (magyar  ember)  ilyen  úr  volt  és  talán  ezer 
falunak  parancsolt.  Volt  talán  száz  ilyen  kenézük.  Béke  volt,  vásárt  tartottak, 
gondoskodtak  pártatlan  igazságszolgáltatásról  (?).  Aki  szép  leányokat  hozott 
nekik,  azt  birkával,  ökörrel  vagy  lóval  ajándékozták  meg.«  Megtörtént, 
hogy  a  kenézek  egész  falu  népét  maguk  elé  idézték  s  miután  az  aján- 
dékot elvették  tőlük,  valamennyit  megölték. 

Látta  Rogerius  egyszer  azt  is,  hogy  nagy  számú*  tatár  és  kun  ren- 
geteg nyájat  hajtott  s  temérdek  megrakott  szekér  ment  velük.  Megtudta, 
hogy  legyilkolták  több  falu  népét  s  csak  a  házakat  hagyták  meg,  miből 
Rogerius  azt  következteti,  hogy  télre  is  ott  akamdc  maradni.  » Aratásra, 
szüretre  felhasználták  a  népet,  de  azt  már  nem  akarták,  hogy  annak  elfo- 
gyasztásában is  része  legyen. « 

Ugy  is  történt.  A  tatárok  Magyarországban  teleltek,  itt  érte  őket  a 
tavasz  is  s  csak  a  nyár  kezdetén  takarodnak  ki  az  országból.  Az  ország 
nagy  részében  sem  1241.  őszén,  sem  1242.  tavaszán  nem  vetették  be  a 
földeket.  A  rászedett  nép  ismét  az  erdők  sűrűjébe,  a  nádasok  ingoványai 
közé  menekül  s  mikor  a  tatár  már  kitakarodott  az  országból,  akkor  is 
csak  nagy  félelmek  közt  vánszorog  elé,  bátortalanul  fogja  meg  az  eke- 
szarvát: hátha  megint  csak  a  tatárnak  szánt? 

Elképzelhetetlen  inség,  nyomor  vár  mindazokra,  kiket  a  tatár  meg  nem 
ölt,  vagy  fogolyként  ki  nem  hurczolt  az  országból.  Magát  Rogerius 
esperest  is  Moldváig  hurczolják,  ott  szökik  meg  nagy  nehezen.  Ha  nem 
sikerül  a  szökése,  a  többi  fogoly  sorsára  jut,  akiknek  a  tatárok,  amint 
az  országból  kiértek,  marhák  belét,  fejét  és  lábát  adták,  miből  azt  követ- 
keztették, hogy  nemsokára  lemészárolják  őket,  miután  nem  tudják  ellátni 
élelemmel.  Másodmagával,  a  szolgájával   szökik  meg  Rogerius,  egy  viz- 

mosásban  feküdt  két  teljes  napig,  levelekkel,  ágakkal  fedve  be  magát 
Hallották  a  tatárok  rettenetes  hangját,  amint  az  erdőkben  bujkáló  foglyokra 
kiabáltak.  Két  napi  fekvés  után  az  éhség  felköltötte,  kigyó  módjára  kúsz- 
tak s  igy  találkoznak  egy  szökevénnyel.  »A  halálos  félelem  és  az  éhség 
kettős  kinzása  zaklatott  —  Írja  Rogerius  —  úgy,  hogy  alig  láttunk.  Nem 
birtuk  már  lenyelni  az  erdei  növények  nedvét,  sem  a  füvön  rágódni,  mint 
a  barom !« 

Az  erdő  szélére  jutván,  felmásztak  egy  fára  s  onnét  nézték  a  tatárok 


iNagyszámú  tatár  és  kun  rengeteg  nyájat  hajtütt*  .  .  . 

által  jöttükben  elpusztított  földet.  A  puszta  lakatlan  földön  a  tornyok 
voltak  mutatóik.  Az  utakat  és  ösvényeket  fű  és  bokor  lepte  eL  »Boldog 
voltam,  ha  a  parasztok  kertjeiben  paréjt,  vörös-  vagy  foghagymát  találtam, 
a  másik  kettő  mályvával  és  bürökkel  töltötte  a  hasát. «  Nyolcz  nap  múlva 
értek  Gyulafehérvárra,  hol  nem  lehetett  egyebet  látni,  csak  a  megöltek 
koponyáit  és  csontjait,  a  templomok  és  paloták  lerombolt  falait.  Innét 
Fratafalvára  mentek,  egy  erdŐ  mellett  íekvő  faluba.  Az  erdőben,  magas 
sziklahegy  tetején  tartózkodott  a  menekült  nép,  ezek  lisztből  és  Összezú- 
zott cserehéjból  sütött  fekete  kenyérrel  kínálták,  melyet  Ő  édesebbnek  talált 


minden  süteménynél.  Teljes  egy  hónapig  maradtak  itt,  folyton  kémlelvén, 
vajüon  csakugyan  elment-e  a  tatár. 

A  tatár  elment,  de  abban  az  esztendőben  az  ország  jó  nagy  részé- 
ben nem  volt  aratás.  S  hogy  az  inség  rettenetesebb  legyen,  ami  kevés 
termett,  azt  meg  a  sáskák  pusztították  el.  Még  a  tatárnál  is  nagyobb 
pusztítást  tett  a  népben  az  éhínség.  Kezdetben  fagyökéren  rágódott  a 
nép,  az  éhség  szörnyű  kínjában  megette  a  földet  is,  s  elkövetkezett  a 
legborzasztóbb  is :  az  emberevés.  Az  anyák  megölték  gyermekeiket  s  húsát 
megették !  Egy  ember,  mint  később  megvallotta,  nyolcz  szerzetest  és  hat- 
van gyermeket  vágott  le.  Árulták  az  emberhúst.  S  mindez  nem  elég, 
még  a  vadállatoktól  sem  volt  biztosságban  az  elkényszeredett  emberek 
élete.  A  farkasok  bementek  a  házakba  s  a  bölcsőből)  kiragadták  a  csecse- 
mőt. Megszokták  az  emberhúst,  egy  esztendőn  át  ez  volt  a  táplálékuk, 
szabadon  falhatták  a  holttesteket,  senki  el  nem  riasztotta:  nem  féltek 
a  fegyveres  embertől  sem. 

Ezzel  a  végsŐ  ínségre  jutott,  ezzel  az  elerÖtlenedett  néppel  kellett 
IV.  Bélának  újra  megalapítani  Magyarországot! 

élősködnek  a  hulladékokon,  a  holtak  csontjain.  Tizenöt  napi  járó  földön 
—  mondja  egjdk  krónikás  —  nem  lehetett  élő  embert  találni  s  abban 
a  mondásban  sincs  semmi  túlzás,  hogy  » Krisztus  ideje  óta  nem  volt 
ily  csapás  és  nyomorúság  egy  országon  sem,  mint  akkor  Magyarországon*. 
Hozzá  tehetjük,  hogy  az  azóta  lefolyt  hatszáz  esztendő  sem  mutat  föl 
ekkora  csapást.  A  mohácsi  vész  sem  mérhető  ehhez.  A  Dunántúl  s  a 
Felvidék  aránylag  keveset  szenvedett  a  tatárjárástól,  de  az  ország  többi  része 
» siralom  völgye «  lett.  Nem  csoda,  ha  mind  e  mái  napig  kitörülhetetlen 
nyomot  hagytak  a  nép  lelkében  a  tatárjárás  iszonyatosságai.  A  magyar 
nép  ezer  éves  történetében  egyetlen  egy  esemény  sincs,  mely  oly  bőséges 
anyagot  szolgáltatott  volna  a  népnek  monda-  és  meseköltésre,  mint  a 
tatárjárás,  mely  azután  is,  hogy  elmúlt,  évekig  félelemben  tartotta  a  lelkét, 
mint  a  nehéz,  rossz  álom,  hátha  ismétlődik. 

Midőn  IV.  Béla  néhány  hívével  visszatér  az  országba,  a  nyomorult, 
kiéhezett  nép,  a  remény  és  aggodalom  vegyes  érzelmeivel  szívében,  félén- 
ken, bátortalanul  szállingózik  elé  a  rengetek  erdők,  a  nádasok  rejtekeiből. 
Király  és  nagyúr,  köznemes  és  paraszt:  egyek  most  a  nyomorúságban. 
Érthető  izgatottsággal,  nyugtalanító  aggodalmak  közt  indul  a  nagy  munka : 
a  második  honalapítás.  Mint  mikor  szénagyűjtés,  aratás  idején  állandóan 
eső  fenyegeti  a  gazdaembert  s  kettőzött  erővel,  szorgalommal  dolgozik, 
hogy  összeg3rujtse,  födél  alá  hordja  Isten  áldását,  mielőtt  az  eső  meg- 
lepné: így  dolgozott  akkor  a  király  is,  a  nép  is,  lázas  munkája  közben 
folyton  kelet  felé  tekintgetett,  vájjon  nem  jön-e  a  tatár. 

IV.  Bélát  méltán  nevezik  a  hon  második  megalapítójának.  Termé- 
szetesen, hogy  e  nagy  munkát  végbevihesse,  szakítania  kellett  a  tatár- 
járás előtt  követett  politikájával.  Ki  kellett  engesztelnie  a  főurakat.  Annak 
most  már  nem  volt  értelme,  hogy  folytassa  a  könnyelműen  elajándékozott 
uradalmak  visszavételét,  ellenkezőleg  éppen  adományozásokkal  kellett  maga- 
hoz  édesgetnie  az  urakat.  Óriási  területeket  tett  gazdátlanná  a  tatárjárás : 
volt,  amiből  adományozzon.  S  mert  a  maga  erejéből  nem  tehette,  örülnie 
kellett,  ha  az  urak  várakat  építenek  az  ország  védelmére.  Hogy  e  várak 
majd  nagy  részt  rablófészkekké  lesznek,  honnan  az  elbizakodott  főurak 
daczolnak  a  királylyal  s  rabolják,  fosztogatják,  sanyargatják  a  népet  s  a 
köznemességet:  ilyen  messzire  nem  nézhetett  s  ha  látta  is  a  kényszerű 
helyzet  szomorú  következéseit,  a  tatárjárás  megújulható  veszedelme  közt 
alig  tehetett  mást,  mint  hogy  az  urak  hatalmát  növelje  a  királyi  hatalom 
rovására,  előreláthatóan  súlyosbítván  ezzel  a  földnépének  állapotát  is. 

Várakat  kellett  építeni.  Városokat  és  falukat  újra  teremteni.  A  puszta 

földet  újra  benépesíteni.  A  tatárjárás  szörnyen  megdézsmálta  a  lakosságot. 
A  népek  ezreit  hurczolta  el  vagy  mészárolta  le  a  tatár,  s  a  tatárjárás 
után  is  ezrek  meg  ezrek  pusztultak  el  éhhalállal.  Most  már  végrehajt- 
hatja a  kunok  betelepítését  is :  van  hely  elég,  hová  letelepítse,  legeltethe- 
tik nyájaikat,  nem  tesznek  kárt  a  szomszédok  vetéseiben.  És  jőnek  minden- 
felől az  idegen  népek,  kiket  maga  Béla  hív  be,  ad  nekik  földet,  elegendőt, 
mindenféle  kedvezésekben  részesíti  őket.  Különösen  nagy  gondja  van  a 
városokra.  Nagy  szabadságokat  és  kiváltságokat  ád  a  városoknak  és  ide- 
genből jött  polgáraiknak,  kedvez  nekik,  néhol  a  magyarság  rovására. 

A  régi  várszerkezet  felbomlik,  amint  a  király  kénytelen  a  tehető- 
sebb urakkal  építtetni  várat,  nemcsak,  de  a  királyi  várak  jó  részét  is 
átengedni  a  hozzája  tartozó  földekkel  eg)mtt.  Ezzel  együtt  jár,  természe- 
tesen, az  is,  hogy  a  yárnépek  is  más  gazdát  kapnak:  a  király  helyett 
főnemeseket.  A  hadierő,  melylyel  a  király  közvetlen  rendelkezik,  meg- 
csappan: az  egyházi  és  világi  főurak  kezében  a  nép.  Csakhamar  tapasz- 
talnia kell,  hogy  a  főnemességé  a  hatalom  s  tűrnie  kell  egyesek  garáz- 
dálkozásait.  Most  ez,  majd  az  foglalja  el  a  más  birtokát,  egy-egy  hatalmas 
főúr  egész  vidék  népét  sanyargatja,  rabolja  s  a  királynak  nincs  annyi 
hatalma,  hogy  a  garázdálkodót  megfékezze.  Az  egyház  sem  nagyon 
tiszteli  a  királyi  tekintélyt  s  pld.  a  veszprémi  káptalan  a  király  megkér- 
dezése nélkül  választott  püspököt.  S  növeli  ezt  az  áldatlan  helyzetet  még 
a  meghasonlás  is,  mely  a  király  és  fia,  István  közt  kitört.  Apa  és  fia 
egymás  ellen  viselnek  háborút,  s  mint  rendesen,  az  urak  két  táborra 
oszlanak:  kiki  oda  szegődik,  ahonnét  többet  remélhet.  Egyiktől  a  másik- 
hoz menekülnek,  ha  valami  vétséget  követnek  el  s  büntetés  helyett  meg- 
jutalmazzák a  bűnöst. 

A  törvénynek  jó  formán  semmi  ereje.  IV.  Béla  1267-iki  törvénye, 
melyet  fiaival,  Istvánnal  és  Bélával  együtt  állít  ki,  valóképpen  az  arany- 
bulla megújítása,  de  nincs,  aki  végrehajtsa.  Aztán  kecskére  bízta  a 
káposztát.  Míg  az  aranybulla  a  nemességet  meg  akarja  védeni  a  főurak 
ellen,  ez  a  törvény  már  egyenesen  kiköti,  hogy  csak  a  » bárók «  jelenlé- 
tében (így  nevezi  a  főurakat)  lehet  ítélni  pörös  ügyekben.  S  mert  nem- 
csak a  király  birtokaiból  foglaltak  el  önkényesen,  de  a  király  számára  is 
a  nemesekéből,  a  törvény  kölcsönösen  megadja  a  birtokvisszavétel  jogát, 
királynak  és  nemesnek  egyaránt.  Es  ha  nemes  ember  örökös  nélkül  hal 
meg,  addig  nem  szabad  eladományozni  a  birtokot,  míg  az  egész  rokon- 
ságot a  király  elé  nem  idézték,  de  a  király  ismét  csak  a  bárók  jelenlé- 
tében dönthet  a  birtok  sorsa  fölött.  A  nemes  embert  feloldja  a  törvény  ama 

sérelmes  kötelesség  alól,  hogy  Írásban  adja  be  ügyét  a  kanczelláriához. 
A  király  nem  követelhet  adót  a  nemesek  népeitől.  Sem  ő,  sem  udvara 
nem  szállhat  be  a  nemeshez ;  ha  beszáll,  fizetnie  kell  az  ellátásért.  Támadó 
háborúba  nem  köteles  kisérni  a  királyt  a  nemes  ember  s  arra  sem 
kényszerítheti,  hogy  őt  vagy  fiait  vagy  másokat  szolgáljon.  Végezetül: 
az  esztergomi  érsek  egyházi  büntetése  sújtja  a  törvény  megszegőjét. 

Kényszerhelyzet  teremtette  e  törvényt.  Két  király  ván  egyszerre, 
egyik  sem  igazi  úr  az  országában,  de  még  a  maga  területén  sem.  Mind- 
kettő a  hatalmas  uraktól  függ,  kik  ma  ehhez,  holnap  ahhoz  pártolnak. 
A  fiú  háborút  indít  apja  ellen  s  midőn  kibékülnek,  ebben  a  békében 
sincs  áldás.  Mi  van  e  békében?  Hogy  nem  csábítják  el  egymástól  a 
» bárókat «,  nem  szednek  adót  egymás  birtokán,  az  apa  nem  száll  meg 
a  fia  hívéhez  s  ha  mégis  megszáll,  fizet  is  érette.  Ugyanígy  a  fiú.  Csupán 

.   a  paraszt  kivétel:  ezt  telepíthetik  egyik  király  területéről  a  másikéra. 

A  királyi  tekintély  sülyedéséről,  valóságos  megalázásáról  tanúskodik 
nemcsak  az-1267-iki  törvény,  de  az  apa  és  fiú  között  kötött  béke  is. 
Csak  külszínre  egy  az  ország,  valójában  ketté  szakadott  s  a  békekötés 
után   is   mindkét  király  azon   igyekszik,  hogy  mennél  több  hivet  szerez- 

«  zen  magának  s  csalogassa  el  a  másiktól.  Az  oktalan  versenygés  újabb 
meg  újabb  adományozásokra  kényszeríti  őket  s  a  főurak  már  nemcsak 
nagy  uradalmakat,  egész  kerületeket  kapnak  adományul,  de  az  adományos 
birtokkal  örökös  méltóságokat  is.  S  míg  a  Szent  István-féle  alkotmány 
szerint  a  birtok  nagysága  nem.  tesz  külömbséget  nemes  és  nemes  ember 
közt  jogok  és  kiváltságok  dolgában,  az  örökös  czímek  és  méltóságok 
adományozásával  teljesen  kiválik  a  főurak  rendje  a  köznemesek  rendjéből. 
A  »báró«  és  »comes«  czímek  mellett  sokan  kapnak  báni,  vajdai,  sőt 
nádori  czímeket  is,  a  nélkül,  hogy  a  czímeknek  megfelelő  tisztet  viseltek 
volna.  Az  igazságszolgáltatás  a  kezökbe  kerül  s  mert  ők  rendelkeznek 
a  haderő  nagy  részével,  büntetlenül  nyomhatják  el  a  nemzet  szabad 
tagjait,  a  náluknál  gyengébbeket,  meggátolják  a  törvények,  nemkülönben 
a  rájuk  kedvezőtlen  ítélet  végrehajtását.  Erőszakkal  veszik  el  a  közne- 
mesek birtokát  vagy  kényszerítik  a  birtok  eladására  s  ugyanakkor  a 
birtokától  megfosztott  nemest  letaszítják  a  várjobbágyok  vagy  várnépek 
közé,  hogy  így  szolgáikká  tehessék.  Már  az  aranybulla  kikötötte  volt, 
hogy  az  eladományozott  várbirtokon  lakó  várjobbágyok  és  népek  a  Szent 
István  király  adta  szabadságban  maradjanak,  a  főurak  azonban,  amint 
kezükre  kapták  a  birtokot,  önkényesen  rendelkeztek  a  rajta  lakó  népek- 
kel is,  s  az  eredetileg  királyi,  illetőleg  várispáni  hatóságot  úri  hatósággá 

változtatják.  De  másfelől  tényleg  kiváltságlevelet  kapnak  egyesek,  melynek 
értelmében  a  birtokaikon  lakó,  személyükben  szabad  emberek  fölött, 
milyenek  a  szabad  parasztok  és  vendégek,  törvénykezési  joguk  van, 
melybe  nincs  beleszólása  sem  várispánnak,  sem  nádornak.  Az  első  Árpádok 
idejében  csak  egyes  főpapok  nyertek  ily  nagy  kiváltságot,  az  arany  bulla 
óta  azonban  a  világi  urak  is,  sőt  némelyek  még  abban  a  kiváltságban 
is  részesültek  más  szabadok  fölött,  hogy  az  ő  üg3rükben  egyedül  a 
király  mondhatott  Ítéletet,  nem  idézhették  a  nádor  itélő  széke  elé. 

Az  ehhez  hasonló  kiváltságok  adományozása  sürün  fordul  elő  IV. 
Béla  s  általában  az  utolsó  Árpádok  idejében.  A  Frangepánokat,  kik  a 
tatárjáráskor  valóban  nagy  hűséggel  és  pénzbeli  áldozattal  támogatták, 
részeseivé  teszi  la  magyar  királyság  dicső  főurai  minden  jogának,  méltó- 
ságának,  szabadságának  és  kiváltságának «,  helyet  ad  nekik  a  tanácsban. 
Nemcsak  őket,  kik  segítették,  hanem  utódaikat  is.  És  örök  időkre  azzal 
a  kiváltsággal  ruházza  föl  é  családot,  hogy  udvarának  és  országának 
semmiféle  birája  meg  világi  méltósága  sem  személyük,  sem  mostani  és 
leendő  birtokuk  fölött  ne  Ítélkezhessen,  egyedül  a  király.  Hasonló  kivált- 
ságot ad  IV.  Béla  fia,  V.  István,  1272-ben  István  trencséni  ispánnak,  a 
királyné  főlovászmesterének.  E  kiváltság  levél  szerint,  melyet  később 
IV.  vagy  Kun  László  is  megerősít,  laz  ő  népei  és  a  szásztói  egyház  népe 
fölött  —  melynek  ő  patrónusa  —  István  » mester «  személyén  kivül  sem 
a  nádor,  sem  a  királyi  udvar  birája,  sem  az  abauji,  sem  a  nógrádi 
ispánok,  sem  más  birák  és  ispánok  ne  bíráskodhassanak,  hanem  ő  maga 
Ítéljen  e  népek  minden  ügyeiben. « 

Egész  vármegyéket  is  adományoznak  örök  birtokul,  igy  IV.  Béla  az 
Aba  nemzetségből  való  Lőrincznek,  asztalnokai  mesterének  Locsmánd 
megyét  Lánzsér  várával.  A  várjobbágyok  ugyanazt  a  szolgálatot  köte- 
lesek teljesíteni,  mint  a  királynak,  mikor  övé  volt  a  vár,  de  az  adomány- 
levél egyben  meg  is  engedi  nekik  a  szabad  költözködést.  Csák  bán 
Bakony  megyét  .  kapja,  mint  örökös  főispán,  Lipót,  testvérének,  Trusleflf 
ispánnak  halála  után,  Semptét,  azzal  a  kikötéssel,  hogy  el  nem  adhatja 
Ugyan,  de  halála  esetén  testvérei  vagy  rokonai   öröklik.   Es   igy  tovább. 

Előttünk  áll  a  hatalmas  hirtok-arisztokráczia,  a  főnemesség  mint 
Külön  rend,  szertelen  nagy  kiváltságokkal,  a  király  meg  gyönge  hatalommal, 
kevés  jövedelemmel.  A  köznemesség  és  a  nép  meg  úgy  szólván  védtelenül 
tűri  az  elbizakodott  urak  hatalmaskodásait.  A  törvénytelenség,  erőszakos- 
kodás, a  gyöngébbek  kifosztása,  sanyargatása  közönségessé  válik,  külö- 
nösen  Kun   László   és   III.   Endre  idejében.  Már  az  az   áldatlan   viszony, 

mely  IV.  Béla  és  István  fia  közt  volt,  sürü  alkalmat  nyújtott  a  nagy 
urak  féktelenkedéseire,  kik  közül  többen  közönséges  rablók  módjára  foszto- 
gatták a  népet,  s  mint  valami  kis  királyok,  háborút  viseltek  eg3miás 
ellen,  várakat,  birtokokat  foglaltak  el.  így  foglalta  el  Csák  István  Tatát 
a  bericzésektől,  ugyanígy  Márton  ispán  és  fiai  Tátika  várát,  ahol  a  vesz- 
prémi püspök  kincstára  volt.  A  kincstárt  kifosztották,  az  egyház  népeit 
kegyetlenül  zsarolták,  s  mikor  a  király  törvény  elé  idézte,  a  fiához  mene- 
kültek. Tul  a  Dunán  Henrik  báró,  a  Németujvári  család  megalapítója,  egy 
kis  hadsereggel  pusztított,  rabolt  s  a  királynak,  V.  Istvánnak  nem  volt 
arra  való  ereje,  hogy  megfékezze.  Különösen  a  kiskorú  Kun  László 
idejében  zavartalanul  űzhette  rablásait  Majd  a  Németuj váriak  és  Csákok 
egymás  ellen  viselnek  háborút.  Németujvári  István  horvát  bán  elfoglalja 
a  zágrábi  püspökséget  s  a  dézsmaszedéssel  és  mindenféle  sanyargatással 
földönfutóvá  teszi  a  népet.  Kun  Lászlót  gyermekkorában  egy  főúr  bottal 
veri  meg,  Béla  herczeget  pedig  Németujvári  Henrik  bán  és  társai  megölik. 
Főként  a  Csákok  és  Németujváriak  visznek  nagy  szerepet.  Rengeteg  nagy 
birtok  van  a  kezükön.  Németujvári  István  egymaga  harczol  Albrecht 
osztrák  berezeg  ellen  s  teheti,  mert  királyi  hadserege  van  a  saját 
népéből.  Hasonlókép  Csák  Máté  egymaga  8000  vitézzel  megy  hadba  a 
cseh  király  ellen.  Ő  is  tehette:  harmincz  vára  volt  s  tizenkét  megyében 
birtoka. 

Az  utolsó  Árpádok  korából  való  okmányok,  följegyzések  az  erősza- 
kosságnak, a  nyilvános  fosztogatásnak  számtalan  emlékét  őrizték  meg. 
A  Németujváriak  vezettek  a  rablásban.  Mindegy  nekik :  egyházi  és  világi 
birtok.  Az  esztergomi,  győri,  veszprémi  püspökségek  s  a  pannonhalmi 
monostor  falvait  elfoglalják,  azoknak  minden  jövedelmét  ők  szedik.  A  szegény 
nép  barmait  elhajtják,  gabonáját,  pénzecskéjét  elveszik.  Sok  helyen  a 
falut  felégetik  s  a  hajléktalan  népet  elűzik  földjéről,  mehet  világgá. 
A  Hunt-Pázmánokról  följegyzik,  hogy  egy  faluból  még  a  házakat  is 
elvitték,  a  mi  nem  is  volt  nagy  dolog,  mert  a  házak  nagy  része  még 
afféle  hordozható  fa  viskó  s  békés  időkben  is  gyakran  fordult  elő  a 
házaknak  más  helyre  való  szállítása.  Egy  Moys  Sándor  nevű  úr  Baranya- 
megyében ezer  barmot  hajtott  el,  sok  családot  tett  földönfutóvá  s 
nemesek  és  parasztok  házait  kirabolta. 

Szomorú  emlékek,  szégyenletes  dolgok,  nem  szívesen  jegyezzük  föl. 

V.  Istvánban  talán  meglett  votna  az  akarat  és  tehetség  is,  hogy 
idővel  visszaállítsa  a  királyi  hatalmat  s  megfékezze  a  főurakat,  de  fiatalon 
halt   meg  s  egy  kiskorú   gyermek  követi,  a  ki   midőn   ifjúvá   serdül   is. 

méltatlan  a  magyar  koronára.  Kun  Lászlót  nem  nevelték  királynak,  a 
legválságosabb  állapotok  sem  tudták  kiragadni  a  kun  leányok  karjai 
közül.  Nem  él  a  feleségével,  csak  kevés  ideig,  midőn  fogsággal  kénysze- 
rítik a  házas  életre,  de  amint  szabaddá  lesz,  a  kun  leányok  és  asszonyok 
közt  él  királyhoz  nem  illő  életet.  Csak  a  pogány  kunok  közt  érzi  jól 
magát,  nem  törődik  a  kunok  pogányságával,  sőt  ő  maga  és  hű  emberei 
is  bő  kun  ruhát  viselnek,  pogány  mód  szerint  viselik  a  hajukat  s  egyál- 
talán nincs   arra  gondja,  hogy  a  kunokat  keresztény  hitre  téritse,  állandó 

letelepedésre  kényszerítse.  O,  kinek  anyja  kun  leány  volt,  a  kunokban 
látja  igazi  támaszát  a  főurak,  ellenében  de  ha  időnként  neki  is  buzdul,  hogy 
a  főurakat  megzabolázza,  az  erőszakkal  elvett  birtokokat  visszaszerezze, 
ez  nála  csak  pillanatnyi  felindulás,  ritkán  követi  a  szándékot  a  tett. 
Ilyen  pillanatnyi  felindulás  nála  az  is,  midőn  a  pápával  szembe  száll,  nem 
törődve  az  egyházi  átokkal.  Találóan  jellemzi  pár  szóban  Marczali  Henrik 
a  Magyar  Nemzet  Történetében:  >Csak  véletlenül  király,  valójában  korhely. « 

De  minden  >  korhelysége «  mellett  az  Árpádok  hősi  vére  folyt  ereiben. 
Mikor  a  kunok  garázdálkodása  tűrhetetlenné  válik,  sőt  Oldamur  alatt  fel 
is  lázadnak  s  rabolják  az  udvarházakat  és  a  klastromokat,  megembereli 
magát  s  Hódmező- Vásárhely  mellett  hosszú  és  makacs  küzdelem  után 
megveri  a  kunokat.  Később  a  tatárok  ellen  mutatja  magát  méltó  Árpád- 
ivadéknak.  Mert  az  ő  idejében  ismét  szerencsét  próbálnak  a  tatárok,  s 
1285  elején  egész  Pestig  pusztított  a  tatár  sereg.  Most  azonban  volt 
vár  elegendő,  nem  kellett  nyilt  csatába  elegyedni  velük.  Télviz  idején 
kénytelenek  itt  hagyni  az  országot  s  a  magyarok  még  a  keleti  határon 
is  túl  üldözik  a  visszavonuló  tatárokat. 

Hanem  amint  a  veszedelem  elmúlik  feje  fölül,  ismét  a  kunok  társasá- 
gában találjuk  Lászlót.  A  nagy  urak  közt  alig  van  néhány  hive.  Még 
a  nádora  is  egy  Mizse  nevű  mohamedán  volt,  a  ki  csak  később  keresz- 
telkedett meg.  A  kunokkal  való  e  nagy  barátkozás  lett  végre  is  szomorú 
végének  okozója.  Magok  a  kun  urak,  Árbocz,  Törtei,  Kemenes  és  mások 
esküdtek  össze  ellene,  éjnek  idején  meglepték  sátrában,  amint  egyik  ked- 
vesével szeretkezett  s  megölték,  >  nehéz  sebeket  ejtvén  rajta«  a  krónikás 
szerint,  a  ki  hozzá  teszi  még,  hogy  »a  kunok  községének  megbízásából 
tették  azt  sok  tanácskozás  és  alkudozás  után.< 

>  Ennek  a  László  királynak  korában  kezdett  Magyarország  —  mondja 
a  krónikás  —  az  ő  nagyságos  dicsőségéből  siralmas  eseményekbe  hanyat- 
lani. Akkor  kezdtek  benne  belső  háborúk  támadni,  akkor  törték  meg  a 
városokat,  akkor   tették    tönkre  gyujtogatással    a  falvakat.   A   békét   és 


egyetértést  úábbal  tiporták,  a  gazdagok  elszegényedtek  és  a  nemesek  a 
nagy  nyomorúságtól  paraszt  sorra  sülyedtek.  Ebben  az  időben  László 
király  székerének  mondták  az  ország  lakosai  a  két  kerekű  taligát,  azért, 
mert  a  folytonos  rablás  miatt  nem  volt  már  igavonó  marhájuk  és  az 
emberek  a  taliga  elé  fogva  pótolták  a  barmokat.« 


Ezután  a  László  után  következett  az  utolsó  Árpád:  III.  Endre, 
II.  Endrének  az  unokája.  Apai  részről  magyar,  anyai  részről  olasz.  Apja, 
István,  II.  Endrének  harmadik  feleségétől,  Beatrixtől  született  fia.  Elég 
volt,  hogy  Árpád  vére  s  szinte  egyértelemmel  hozták  haza  idegen 
földről.  Egyházi  és  világi  főurak,  a  köznemesek  mind  örömmel  látták  az 

Árpád-ház  sarjadékának  fején  a  magyar  koronát.  A  sziveket  szebb 
jövendő  reménye  szállotta  meg.  Magok  az  urak  is,  ugy  látszik,  mintha 
megelégelték  volna  a  nyers  erő  uralmát.  A  hatalmasnál  mindig  van  hatal- 
masabb, senki  sem  érezte  magát  biztosságban,  hogy  ami  az  övé  ma, 
nem  lesz-e  másé,  nálánál  hatalmasabbé  holnap.  A  nép,  a  sokat  sanyar- 
gott  nép  is  mintha  föUélekzenék.  Látja  a  királyt,  amint  utazik  orszá- 
gában, törvényt  lát,  igazságot  tesz.  S  midőn  hadat  üzen  Albrecht  osztrák 
berezegnek,  ki  három  vármegyét  foglalt  volt  le  a  Németujvári  báróktól, 
készséggel  indul  hadba  minden  fegyverfogható.  Ezzel  a  három  megyével 
Albrecht  valóképpen  az  országot  csonkította  meg:  vissza  kellett  azt 
szerezni.  Vissza  is  szerzi,  de  a  kötött  békének  az  volt  egyik  föltétele, 
hogy  Endre  lerontatja  a  Németujváriak  várait,  honnét  ezek  az  urak 
többször  beütöttek  Ausztriába  is. 

»Németujváii  Iván  és  nemzetsége  oly  gazdag  és  hatalmas  volt,  hogy 
senki  sem  lehetett  volna  király,  ha  ők  nem  szolgálják,  c  Ezt  irja  róluk  a 
l^rónikás  abból  az  alkalomból,  midőn  Endre  haza  jő,  hogy  megkoronáz- 
tássa  magát.  Midőn  aztán  le  akarja  romboltatni  e  hatalmas  nemzetség 
várait,  a  gőgös  Iván  fegyvert  ragad  koronás  királya  ellen,  összeszedi 
népeit  túl  a  Dunán,  sőt  szövetségeseket  is  kap,  kiüt  a  lázadás  s  bár  a 
királynak  sikerül  elnyomni  azt,  midőn  haza  felé  jött,  a  bárók  »megszegve 
a  király lyal  kötött  szerződéseket,  vakmerő  kísérettel  útját  állották «,  kísé- 
rőivel együtt  fogságba  hurczolták. 

A  magyarok  királyát  fogságba  hurczolja  egy  magyar  főúr  s  csak 
akkor  bocsátja  szabadon,  midőn  Tódor  prépost  három  unokaöcscsét  s  egy 
testvérét  adja  kezesekűl,  » kiket  a  gonosz  rabló  vasbilincsekben  őriztetett « 
Magával  a  királylyal  is,  mig  fogoly  volt,  királyhoz  nem  illő  módon  bántak 
az  őrizetére  rendelt  mosonyi  várjobbágyok. 

'■  Ez  az  eset  egymagában  is  eléggé  magyarázza  a  királyi  tekintély 
szégyenletes  sülyedését  s  ezzel  szemben  a  nagy  urak  korlátlan  hatalmát. 
Maga  az  egyház  is  érzi,  hogy  a  királyi  hatalom  e  meggyengülése  vesze- 
delmet rejt  magában  reá  nézve  is.  Veszedelem  az  egyházra,  a  nemes- 
ségre, a  népre  általában.  És  nem  szabad  felednünk,  hogy  a  tatárjárás 
pusztításait  erősen  megsínylette  az  egyház  is.  Sok  gazdag  püspökség, 
apátság-  elszegényedett  s  a  papság  éppúgy  kénytelen  tümi  az  urak 
erőszakoskodásait,  mint  a  köznemesség  és  a  nép.  Minduntalan  előfordul, 
hogy  a  pápák  erélyes  levelekkel,  zsinati  határozatokkal,  kiátkozásokkal 
való  fenyegetéssel  lépnek  föl  az  egyház  védelmére  s  az  egyházi  sérelmek 
révén   néha    túlságba   is   viszik  a  beavatkozást,   elannyira,   hogy  például 

III.  Endre  idejében  a  papság  nyíltan  állást  foglal  a  pápával  szemben,  a 
magyar  király  mellett  Mert  a  magyar  papság  belátta,  hogy  a  királyi 
hatalom  megerősítése,  a  nagy  urak  féktelenkedése  ellen  való  védekezés: 
közös,  nemzeti  és  egyházi  érdek.  E  közös  érdek  védelme  mind  szorosabbra 
lüzte  a  viszonyt  a  papság,  a  köznemesség  és  a  nép  között. 

A  nagy  urak  gőgös  elfogultságára  jellemző,  hogy,  míg  az  egyház 
már  demokratikusabb  elveket  kezd  vallani  s  hajlandó  megnyitni  a  papi 
pályát  az  alsóbb   osztály   elŐtt  is,  valóságos  küzdelem  íoly  Timotheus 


k  Németujvári  bárók  foglyul  ejtik  III.  Endréi. 

zalai  főesperes  miatt,  kit  IV.  Orbán  pápa  zágrábi  püspökké  akar  tenni. 
Timotheus  a  nép  fia  volt  s  a  Rómában  élő  Váncsa  vagy  Báncza  bíboros, 
azelőtt  esztergomi  érsek,  mindent  elkövetett  a  pápai  udvarnál,  hogy 
Timotheust  nevezzék  ki  zágrábi  püspöknek.  A  király  és  a  főurak  viszont 
mindent  elkövetnek,  hogy  megakadályozzák  a  nép  fiának  püspökké  való 
kinevezését.  Közben  IV.  Orbán  meghal  s  utódjához  IV.  Kelemenhez 
a  király  Demeter  esztergomi  esperest  küldi  követségbe,  az  urak  meg 
levelet  küldenek,  hogy  lebeszéljék  a  pápát   szándékáról.  De  IV.  Kelemen 


hajthatatlan  marad,  az  urak  levelét  fel  sem  olvastatja  s  kinevezi  a  nép 
fiát  püspöknek.  Ez  az  első  eset,  hogy  szolgarendből  való  pap  magyar 
püspökké  lett.  A  levélhez,  melyet  ez  alkalomból  a  pápa  IV.  Bélához  Ír, 
mintha  csak  Szent  István  mondását  (>mindnyájan  eg3rformák  vagyunk«) 
választotta  volna  alaplgéűl.  Méltó  a  megörökítésre,  méltó,  hogy  a  mai 
s  az  ezután  eljövendő  nemzedékek  is  olvassák  az  egyenlőségnek  e  gyö- 
nyörű, magasztos  hitvallását. 

»A  Míndenségnek  bölcs  rendezője  —  Így  szól  a  levél  —  úgy 
akarta,  hogy  az  emberek  egyforma  módon  szaporodjanak,  egyformán 
szülessenek,  egy  égboltozat  fedje  Őket  és  egyformán  örvendjenek  az 
életnek.  Ügy  rendelte,  hogy  meztelenül  lépjenek  a  világba  és  meztelenül 

hagyják  el  azt.  Mindezekben  nem 
tett  semmi  külömbséget  szabad  és 
szolga,  gazdag  és  szegény,  király 
és  nép  között.  Amint  azonban 
az  emberek  megsokasodtak  a  föl- 
dön, némelyek  közülök  féktelen 
akaratuk  indulatait  követték,  má- 
sok ellenben,  az  okosabbak,  alá- 
rendelték az  ész  uralmának,  és 
igy  a  tisztesség  és  a  közügy 
érdeke  kívánta,  hogy  emezek 
előbbrevalók  legyenek  amazok- 
nál. Mert  akik  saját  leikükön 
jobban  bírtak  uralkodni  még  a 
váncsa  biboros.  várak  megvivóinál  is,  különbek 

és  mások  fölött  is  uralkodhat- 
nak, azért,  hogy  a  gonoszok  kihágásait  megfékezzék  és  az  emberi 
társadalom  szilárdságát  a  nyugalom  védelme  alá  helyezzék.  Nem  tagad- 
juk, édes  flam,  hogy  néhol  a  bitorlott  hatalom  jutott,  Isten  engedelmé- 
ből,  fejedelmi  trónra.  De  az  az  ok,  melyet  említettünk,  volt  az  igazi, 
mely  miatt  a  természettói  egyenlők  kÖzt  uralkodók  és  alávetettek  támadtak. 
Az  állapotnak  e  különbözősége  nem  igazságtalan,  ha  az  alávetett  elismeri, 
hogy  érdemetlenebb,  az  előljáró  pedig  magát  természettől  egyenlőnek 
vallja.  így  adta  meg  az  egymásután  következő  örökölt  elöljáróság,  az 
atyáktól  örökölt  dicső  erkölcs,  melyet  számos  év  szokása  tett  szilárddá  és 
a  nép  hozzájárulása  erősített  meg,  a  nemességnek  dicséretes  és  minden- 
kitől becsülendő   eredetét.    Ez   által   a   nemesektől   ismét    nemesek   szár- 

máznak,  és  nem  a  természet,  hanem  a  szokás  szerezte  meg  az  emberi 
nemnek  ezt  a  nem  csekély  kiváltságot.  Ámde  ez  nem  szab  határt  az 
isteni  kegyelemnek  abban,  hogy  kicsinyt,  nagyot,  szolgát  és  szíütadoí 
tetszése  szerint  felemeljen  vagy  letaszítson,  saját  nem  csalatkozó  akarata 
szerint,  melynek  titkos  okát  ember  be  nem  láthatja.  Ezért  hiába  emle- 
geted a  személyek  rendjet,  mert  az  Úr  azt  részesíti  kegyelmében,  akit 
akar:  előtte  nincs  személyes  tekintet  Neki  nem  áll  útjában  szolgai  szár- 
mazás, még  ha  bizonyos  is;  | különben  is  megváltja,  megsemmisíti  azt  a 
püspöki  méltóság.  Nem  is  gyaláz  meg  téged  a  szegény  ember,  ha  jobb- 
vagy baloldalodon  foglal  helyet,  hogyha  nem  eredetét  nézed,  hanem  a 
méltóságát;  ha  megemlékezel  a  legfőbb  királyról,  ki  asztalának  társaiul, 
helyetteseiül  és  ami  még  több,  birodalma  örököseiül  szegény  halászokat 
választott.  Végre,  ha  dicsőségedet  nézed,  mi  becsület  vár  egy  ily  kiváló 
királyra,  ha  egy  szegény  ember  ellen  küzd  ?  Száraz  fűszálat  tépsz,  midőn 
hatalmadat  egy  egyszerű  emberen  mutogatod.  Tudjuk,  hogy  az  oroszlán 
nem  küzd  férgekkel,  és  a  sas  nem  támad  verebekre.  És  te,  nagyságos 
fejedelem,  mégis  annyira  fáradsz  abban,  hogy  egy  püspöködet  letaszítod  ? 
A  miket  szemére  hánysz,  föltéve,  hogy  mind  igaz,  nem  róhatók  fol 
neki,  mert  nem  maga  teremtette  magát,  hanem  az  Isten;  nem  is  választ- 
hatott magának  nemes  szülőket ;  nem  is  az  Ő  bűne,  hogy  olyanok  voltak, 
minőket  Isten  adott  neki.  Tudd  meg,  hogy  nyomába  lépvén  annak,  a 
mennyire  tőlünk  telik,  aki,  övéit  megvédve,  nem  engedi,  hogy  az  emberek 
bántsák  őket,  sőt  még  királyokat  is  megfenyegetett  miattok :  nem  mulaszt- 
hatjuk el,  hogy  fel  ne  öleljük  a  szegény  ember  ügyét,  kit  Isten  reánk  bÍzott« 

Ez  a  levél  diadalra  juttatja  a  nép  fiának  ügyét,  s  a  főpapok  rend- 
jébe emelkedik  Timotheus,  illetőleg  a  főurak  közé,  mert  hiszen  a  püspöki 
széket  mind  urak  töltötték  be,  köztük  nem  egy  olyan,  a  ki  méltatlan 
volt  erre.  Ilyen  volt  a  Zách  nemzetségből  való  Jób,  pécsi  püspök,  Zách 
Feliczián  nagybátyja,  egy  parázna,  házasságtörő,  vérfertőző,  erőszakos 
ember,  ki  többek  közt  azt  is  megcselekedte,  hogy  a  somogyi  apátot 
hátra  kötött  kézzel,  lábánál  fogva  ló  hátához  köttette,  a  szájába  zabolát 
tett  s  úgy  hurczoltatta  meg! 

De  ugyanaz  a  IV.  Béla,  ki,  valószínűen  az  urak  befolyása  glatt, 
meg  akarja  akadályozni  az  alacsony  származású  Timotheus  püspökségét, 
aggódva  látja  a  főurak  hatalmának  szertelen  növekedését,  s  a  nép,  a  tömeg 
télé  fordul  figyelmével,  innét  próbál  erŐt  meríteni.  A  várak,  várkerületek 
nagy  részét  kénytelenségből  eladományozván,  elveszíti  ezzel  a  hadi  erő 
legfontosabb  részét:  a  várjobbágyságot.  Most  már  csak  a  köznemesség 

az,  melyre  háború  esetén  számíthat,  saját  érdeke  tehát,  hogy  a  nemesség 
erejét  és  számát  növelje.  Sürün  fordulnak  elő  a  nemesítések  s  nemcsak 
várjobbágyok,  de  várnépek  is  emelkednek  a  nemesek  sorába,  egy  s  más 
érdemeik  fejében.  Nemcsak  IV.  Béla  politikája  ez,  ugyanígy  cselekszik 
István  fia  is,  utána  Kun  László  és  IIL  Endre  is.  Egy  embernek  az 
érdeme  nemcsak  a  családot,  hanem  az  egész  nemzetséget  a  nemesek 
rendjébe  emeli. 

Az  oligarchia  féktelenkedése  indítja  az  utolsó  Árpádokat  a  várjob- 
bágyok és  vámépek  nemesítésére  s  ugyancsak  ez  a  féktelenkedés  tömö- 
ríti a  nemességet  védelemre,  melynek  első  nagy  fontosságú  eredménye  a 
megyei  önkormányzat  A  hadi  jellegű  várszerkezet  megszűnik  s  helyébe 
lép  a  megye.  Már  a  tatárjárás  előtt,  1232-ben,  a  » Zalán  innen  és  túl 
lakó  összes  királyi  szolgák  <,  tehát  a  köznemesek,  megszerzik  a  jogot  IV. 
Bélától,  hogy  maguk  Ítéljenek  és  szolgáltassanak  igazságot  »az  elnyo- 
mottoknak és  végtelen  sérelmet  szenvedőknek.*  Az  első  megyei  önkor- 
mányzattal tehát  Deák  Ferencz  megyéjében  találkozunk,  de  közbe  jő  a 
tatárjárás  s  az  országos  átalakulás  csak  ezután  mehet  végbe.  Most  még 
több  oka  van  a  köznemességnek  a  megyei  önkormányzat  megalkotására, 
mert  a  tatárjárás  után  lép  föl  igazán  a  főnemesség  mint  rend,  a  tatár- 
járás után  lesz  igazán  általánossá  a  főnemesség  tűrhetetlen  hatalmas- 
kodása. IV.  Béla  idejében  már  a  köznemesség  együtt  tanácskozik  a  megyei 
közgyűléseken,  törvényszékeken,  s  részt  vesz  e  tanácskozásban,  ítélethoza- 
talokban a  megye  többi  népe  is :  a  várjobbágyok  és  várnépek,  a  vendégek, 
a  király  és  királyné  birtokain  élő  udvarnokok,  a  földesúri  hatóság  alatt 
lévő  nem  nemes  földmivesek.  Mindezek  együtt  választják  a  négy  szolga- 
bírót (a  kik  azonban  csak  nemesek  lehettek)  az  esküdteket,  rendesen 
nyolcz  becsületes  megyebeli  embert,  s  ezek  nemcsak  a  parasztok,  hanem 
a  nemesek  ügyében  is  Ítélnek  a  megyei  ispán  (azelőtt  várispán)  elnöklése 
mellett.  Ennek  helyettese  volt  az  udvarbíró  helyébe  lépett  alispán,  a 
kiknek  sorában,  bár  az  1298-iki  törvényczikk  világosan  kiköti,  hogy 
csak  nemes  ember  viselheti  e  tisztséget,  nem-nemesekkel  is  találhozunk. 
A  megye  tehát  kezdetben  demokratikus  jellegű  intézmény,  a  gyűléseken 
szava  van  a  népnek  is  s  az  ő  sorából  is  emelkednek  egyesek  előkelő 
megyei  tisztségre. 

Maga  IV.  Béla  is  vett  részt  megyei  gyűléseken,  s  mindjárt  a  tatár- 
járás után,  Váczon  gyűlést  tartott,  melyre  három  megyét  hivott  meg: 
Nógrádot,  Hontot  és  Gömört.  E  gyűlésnek  az  volt  a  czélja,  hogy  tisz- 
tázza az   egyes   birtokok   tulajdonjogát,   megállapítsa,  melyik   birtok  kié. 

miután  a  zavarosban  halászok  sok  birtokot  idegenitettek  el  igaz  tulajdo- 
nosaiktól. De  a  birtokot  el  sem  lehetett  képzelni  a  löldmivelő  nép,  a  különféle 
cselédek  nélkül  s  ez  a  gyűlés  nemcsak  a  birtokok  tulajdonjogát  tisztázta, 
hanem  egyben  azt  is  elrendelte,  hogy  a  birtokkal  együtt  a  hozzájok  tar- 
tozó parasztokat  és  cselédeket  is  visszakapják  az  illető  birtokosok. 

Ehhez  hasonló  gyűléseket  tartott  Kun  László  is,  III.  Endre  is,  s 
e  gyűléseken  jelen  volt  a  megyéknek  minden  rendű  népe,  s  már  az 
1267-iki  törvény  hivatalosan  is  elismeri  a  megyét,  midőn  az  országos 
törvénynapokra  minden  megyéből  2 — 3  nemes  jelenhet  meg. 

A  13-ik  század  második,  felében  tehát',  ugy  látszik,  mintha  jobb 
napok  virradtak  volna  a  népre,  ez  azonban  csak-  látszik :  a  valóság  mást 
mond.  Igaz,  hogy  a  várjobbágyok  és  várnépek  rendjéből  sokan  emel- 
kednek a  nemesek  rendjébe  vagy  lettek  városi  polgárokká,  de  a  nép 
zöme  az  elajándékozott  birtokokkal  az  urak  hatalmába  kerül,  kik  .  a 
földet  együtt  adják  vagy  cserélik  el  a  földhöz  tartozó  néppel.  Még 
mindig  adják-veszik  a  rabszolgákat  A  szegényebb  'rendű  nemesség  is 
a  kapott  föld  fejében  a  nagy  urak  szolgája  lesz,  sokan  önként  szál- 
ianak  le  az  alsóbb  osztályok  közé,  hogy  megszerezhessék  a  mindennapi 
kenyeret.  Az  adományos  birtokkal  mindenféle  kiváltságok  járnak,  az  urak 
vásártartási,  vámszedési  s  más  egyéb  jogokat  szereztek,  a  birtokaikon 
lakó  népnek  valóságos  urai,  s  midőn  az  utolsó  Árpád  behunyta  szemét 
és  örökébe  lépnek  az  Anjou-királyok,  egy  névben  foglalódik  össze  az 
összes  nem  szabad  emberek  tömege:  a  »jobbágy«  névben.  A  név,  melyet 
addig  az  előbbkelők  viseltek,  a  népre  ruházódik. 

Nincs  többé  különbség  várjobbágy,  vámép,  szabad  paraszt,  udvarnok, 
rabszolga  között,  mind  uri  hatóság  alá  kerülnek.  Jobbágyok  mind,  a 
földesurak  jobbágyai. 

Vannak  egyházi  és  világi  főurak,  vannak  köznemesek,  városi  polgárok 
és  vannak  —  jobbágyok.  Ez  utóbbi  nevezet  alatt  elfér  mind  a  köznép. 

Itt  kezdődik  a  népnek  az  igazi  története. 

dbéli  Róbert 
ire  lép,  hogy 
_  adok  örökét, 
féktelen,  törvényt  és  királyi  te- 
kintélyt nem  tisztelő  oligarkiát  talál.  Kis  királyokként  hatalmaskodnak  a 
Németujváriak,  a  Csákok,  az  Amadék,  az  Aporok  s  rajtok  kivül  még  szá- 
mosan. Szent  István  koronáját  Apor  László  vajda  a  dévai  várban  őrzi  s 
csak  hosszas  huza-vona,  alkudozás  után  adja  ki.  A  Németujváriak  famíliája 
valóságos  rablóbanda.  Mindenféle  nagy  országos  méltóságokat  viselnek,  de 
méltóságukat  a  maguk  javára  használják  ki.  Kifosztják  a  templomokat 
éppúgy,  mint  a  szegény  jobbágy  vagy  köznemes  házát ;  valóságos  háborút 
viselnek  más  főurakkal,  s  a  merre  járnak,  égő  faluk,  pusztulás,  nyomor, 
a  kifosztott  nép  átka  kisérí.  De  leghatalmasabb  volt  valamennyi  főúr 
között  Trencséni  Csák  Máté,  tizenkét  vármegyének  és  vagy  harmincz 
várnak  az  ura.  Az  alsóbb  nemesség  s  a  nép  hódolt  neki,  mint  egy 
koronás  királynak.  Erdélyben  Apor  László  vajda  volt  a  kis  király.  És 
szerteszét  az  országban  egy  csomó  kis  király:  az  Amadék,  a  Borsák  és 
a  többiek,  mind  számos  megyének  és  várnak  korlátlan  urai.  Róbert 
Károlyt  kezdetben  oly  kevésbe  vették,  hogy  a  koronázására  meg  sem 
jelentek,  csak  a  képviselőiket  küldöttek  el.  Apor  László  vajda,  kinél  a 
korona   volt,   még   képviselőt   sem   küldött.    Frá   Gentile,   a  pápai    követ. 

vállalkozott  a  kényes  szerepre,  hogy  a  kis  királyokat  megpuhítja.  Tudván, 
hogy.  Csák  Máté  a  Németujváriakkal  verseng  a  hatalomért,  Máté  úrral 
próbált  először  szerencsét  ez  az  éles  elméjű  diplomata.  Titkos  szerződést 
kötött  vele,  melyben  az  ország  egyik  első  méltóságát,  a  tárnokságot 
Ígérte  neki,  biztosította,  hogy  Máté  ur  lesz  »az  országban  az  első,  a 
zászlótartó,  az  előharczos,  az  igazgató «,  ha  visszaszerzi  a  királytól 
jogtalanul  elfoglalt  javakat.  Természetesen,  Máté  úr  volt  a  legnagyobb 
rabló,  de  tőle  csak  az  egyházi  javak  visszaadását  kötötte  ki  a  szerződés, 
a  király  javaiból  csak  úgy  tessék-lássék  adjon  vissza  valamit.  Máté  úr 
aláirta  a  szerződést,  de  esze  ágában  sem  volt,  hogy  megtartsa.  Ellenke- 
zőleg, ez  a  szerződés  neki  törvényes  alapul  szolgált  arra,  hogy  még 
szabadabban  fol3rtathassa  fosztogatásait.  S  nemcsak  a  főurak  birtokain 
garázdálkodott,  de  még  a  király  birtokain  is,  s  mikor  a  király  e  miatt 
megfosztotta  á  tárnoki  méltóságtól  és  azt  éppen  egyik  vetélytársára, 
Németujvári  Miklósra  ruházta  át,  féktelen  haragjában  elpusztította  a 
királyi  szolgák  Vácz  és  a  Tisza  közt  fekvő  birtokát,  a  szegény  népet, 
mély  a  templomokba  menekült,  még  ott  sem  kímélte,  rajok  gyúj- 
totta Istenek  házát;  a  váczi,  egri  és  veszprémi  püspökségek  földjeit 
elfoglalta,  a  népet  saját  jobbágyaivá  tette.  Majd  Budának  tartott  a 
seregével,  útjában  tüzzel-vassal  pusztítván  mindent,  s  a  nép,  beleértve 
a  köznemességet  is,  vagy  menekül  előle,  vagy  félelmében  Máté  úrhoz 
szegődik,  ki  hatalmasabb  a  királynál,  daczol  vele,  sőt  nyilvánvaló  a 
szándék,  hogy  bevegye  Budát  és  elfogja  a  királ3rt.  Ez  a  terve  ugyan 
nem  sikerül,  sőt  a  király  serege  győzedelmeskedik  is  az  elbizakodott 
nagy  úr  seregén,  aztán  egyházi  átok  alá  vetik,  kétszer  is  egymás- 
után, tíz  napi  határidőt  adnak  a  királytól  és  másoktól  elfoglalt  javak 
visszaadására,  de  Máté  úrra  semrrii  hatása  sincs  sem  a  királyi 
parancsnak,  sem  az  egyházi  átoknak.  A  pápai  követ  nyílt  levele  egye- 
nesen feloldja  Máté  úr  jobbágyait,  kik  közt  sok  nemes  ember  is  volt,  az 
engedelmesség  alól;  megengedi,  hogy  elhagyják,  a  papságnak  elrendeli, 
hogy  szószékről  hirdessék  ki  ezt,  sőt  tovább  megy,  izgatja  a  népet  Máté 
úr.  ellen,  >ki  az  ország  szabadságát  eltiporja,  a  nemességet  a  szolgaság 
nyomorába  dönti,  <  hogy  >  rázza  le  nyakáról  e  terhes  igát,  kövezze  meg 
a  szófogadatlan  fiút,  hadd  pusztuljon  el.«  Máté  úr  erre  azzal  felel,  hogy 
mindenütt,  hol  a  papok  kihirdették  az  egyházi  átkot,  kegyetlen  bosszút 
áll,  a  püspökök,  káptalanok  birtokait  pusztítja,  tönkre  teszi. 

Nehéz  volna  végig  kísérni  Máté   urat  az  ő  utjain.  De  nem  is  szük- 
séges. Az  olvasó  már  az  eddig  elmondottakból   is   láthatja,   hogy  abban 

az  időben,  midőn  egy  főúr  egymagában  ily  rettentő  nagy  hatalom  volt, 
mily  szánalmas  lehetett  a  nép  helyzete.  S  a  mi  példátlan  a  magyar 
történelemben,  ,a  királynak  úgy  szólván  sorba  kell  venni  a  Csák  Mátékat, 
hogy  egyenként  leverje,  megtörje.  Ha  ez  neki  nem  sikerül,  az  ország  prédája 
lesz  a  hatalmas  főuraknak,  a  királyi  tekintélylyel  együtt  elzüllődik  az  ország, 
földönfutóvá  lesz  a  nép.  Nagy  szerencséje  volt  a  királynak,  hogy  kellő 
időben  megtalálta  a  legalkalmasabb  módot,  melylyel  a  királyi  hatalmat 
helyreállítsa  s  ezzel  együtt  az  országot  is  megmentse  az  elzülléstől. 
Róbert  Károly  a  köznemességre  és  a  népre  vetette  a  szemét :  ebben  volt 
az  az  erő,  mely,  ha  ügyesen  használja  ki,  megdöntheti  a  nagy^  urak 
féktelen  hatalmát.  —  Mit  tett  a  király?  ÚJ  főnemességet  terenitett  a 
vagyonosabb,  piegbizhatóbb  középnemesi  osztályból.  Ezeknek  a  segítsé- 
sévél  veri  le  az  Amadékat,  kiknek  seregével  a  rozgonyi  téren  ütközik 
meg;  ezeknek  és  népeiknek  segítségével  veri  le  Kopasz  nádor  lázadását, 
akinek  az  önkényesen  elfoglalt  királyi  javak  visszaadása  fájt  erősen. 
Megtöri,  megpuhítja  a  Németuj váriakat  is  tiz  esztendei  küzdelem  után, 
s  midőn  a  havasalföldi  hadjáratról  visszatérőben  az  áruló  oláhok  kelep- 
czébe  ejtik  a  királyt  és  seregét,  hogy  sem  nem  védekezhetik,  sem  nem 
nrienekülhet,  a  sziklafalak  mögé  bujt  oláhok  kővel  és  nyíllal  pusztítják  a 
védtelen  vitézeket:  egy  uj  főnemes,  Szécsi  Dezső  menti  mieg  a  király 
életét,  ruhát  cserélvén  vele.  A  magyar  vitézségnek  és  hűségnek  nem  egy 
megható  tanúságát  tapasztalja  a  király  s  nincs  oka  megbánni,  hog3j  a 
köznemességet  s  népet  különös  kegyelmében  részesíti.  Azokban  a  főne- 
mesekben, kik  nyíltan  daczoltak  vele,  nem  lehetett  bizodalma,  még  ha 
> megtértek*  is.  Hisz  ilyen  megtért  volt  a  híres  Zách  Felicián  is,  ez  a 
büszke,  gőgös  íőur,  ki  egy  hajszállal  sem  volt  külömb  a  Csákok,  Német- 
ujváríak  és  társaiknál.  Csak  látszólag  lesz  a  király  híve,  s  midőn  a  király  . 
kegyébe  fogadja  és  szabad  bejárása  van  az  udvarba,  épp  oly  önkényesen 
foglalja  el  mások  javait,  mint  annak  előtte.  A  történetirók  már  bebizo- 
nyították, hogy  Zách  Klára  esete  —  mese,  melyet  a  nép  képzelőtehet- 
sége  teremtett.  A  nagy  úr  leányát  nem  gyalázta  meg  a  királyné  testvére, 
s  Zách  Felicián  abbeli  dühében  akarta  kiirtani  a  királyi  családot,  mert  a 
király  már  megsokallotta  Feliczián  úr  garázdálkodásait. 

Tudjuk  a  történelemből,  hogy  Zách  Feliczián  ebéd  alkalmával  lepte 
meg  a  királyi  családot.  Egyenesen  a  királynak  rontott,  s  bizonyára  ketté 
szeli  a  király  koponyáját,  ha  a  királyné  hirtelen  férje  fejére  nem  teszi 
a  kezét.   A  királynénak  négy  ujját  vágta  le   Zách   Feliczián   kardja  s  a 

dühöngő  nagy  úr  azt  hitte,  hogy  végezett  a  királylyal  is.  A  kis  herczegek, 
Lajos  és  Endre  életét  a  nevelők  mentették  meg. 

Az  őrült  merényletnek  szörnyű  volt  a  büntetése  s  nem  csoda,  ha 
a  nép  képzelődésére  erős  hatással  volt  a  kegyetlen  Ítélet,  melyet  Zách 
családján  és  nemzetségén  végrehajtottak.  Felícziánt  ott  helyben  összeka- 
szabolták s  kezét,  lábát  más-más  város  kapuira  szegezték  ki.  Fiát  és 
hű  szolgáját,  kik  lóval  készen  vártak  Felicziánra,  lófarkához  kötötték  s 
úgy  hurczolták  végig  az  utczákon.  Legszörnyűbb  volt  Zách  Klára  sorsa. 


Zách  Feliczián  merénylete. 

A  szép  leánynak  orrát,  fülét  levágták,  s  mindkét  kezén  négy  ujját,  így 
kötötték  egy  gebére,  helységről  helységre  vitték  s  folyton  azt  kellett 
kiabálnia:  igy  jár,  ki  hűtlen  a  királyához!  Nénjét,  a  ki  férjes  asszony  volt, 
felakasztották.  A  szörnyű  Ítélet  kiterjedt  az  egész  nemzetségre,  még 
pedig  az  egyenes  ivadékokat  harmadíziglen  halálra  Ítélték,  az  atyafiságot 
pedig  javai  vesztésére  és  szolgaságra. 

Mikor  ezt  a  kegyetlen  ítéletet  végrehajtották,  l^SO-ban,  akkor  már  a 
régi  főnemesség  hatalma  nem  volt  oly  félelmetes,  a  király  oldalán  uj 
iőnemesség  áll  s  az  országos  törvényszék  az  ítéletet  a  király  iránt  való 

szeretettel  s  hálával  is  indokolja,  elismervén,  hogy  Károly  király  volt 
az;  aki  la  nyomorúságba  döntött,  uratlan  hazát  a  zsarnokok  hatalmából 
kiragadta,  szabadságában  megtartotta. « 

Ha  Róbert  Károly  akként  teremti  meg  az  új  főnemességet,  hogy 
nagy  adományokkal  és  kiváltságokkal  ruházza  fel,  de  ezek  fejében  nem 
követel  megfelelő  szolgálatot,  egyszerűen  folytatja  az  utolsó  Árpádok 
politikáját,  mely,  a  mint  láttuk,  egy  f  éktelenkedő  oligarkia  alakulására  vezetett 
s  talán  ideig-óráig  kijátszthatja  a  főnemesség  egyik  részét  a  másik  ellen, 
de  valójában  az  állapot  marad  a  régi:  király  és  nép  egyaránt  függés- 
ben, a  főurak  kénye-kedvének  kiszolgáltatva.  Ő  azonban  a  kiváltságok 
fejében  szolgálatot  követelt,  az  egyházi  és  világi  főurakat  bandériumok 
szervezésére  kötelezte  s  Róbert  Károly  s  még  inkább  fia.  Nagy  Lajos 
idejében  a  főurak  már  saját  bandériumokkal  jelennek  meg  a  király  sere- 
gében. E  mellett  nagy  gondja  van  Róbert  Károlynak  és  Nagy  Lajosnak  a 
köznemesség  erősítésére,  számbeli  növelésére.  Már  az  utolsó  Árpádok  a 
főnemesség  mindinkább  növekedő  hatalmát  azzal  igyekeztek  ellensúlyozni, 
hogy  a  várjobbágyokat  fölemelték  a  nemesek  rendjébe  s  Róbert  Károly  és 
Nagy  Lajos  nemcsak  hogy  folytatják  a  várjobbágyok  nemesítését,  de 
egyben  arra  is  törekedtek,  hogy  a  köznemességet  mennél  függetlenebbé 
tegyék.  E  czélból  már  Róbert  Károly  megalapítja  az  ősiségét^  vagyis  a 
nemesi  birtok  megkötését,  ámi  abban  áll,  hogy  a  nemes  ember  a  birtokát 
sem  el  nem  adhatja,  sem  idegenre  nem  hagyhatja.  Róbert  Károlynál  az 
ősiséggel  még  csak  oklevelekben  találkozunk,  de  Nagy  Lajos  már  törvény- 
ben mondja  ki  s  az  1351-iki  törvény,  mely  különben  az  arany-bullának 
megerősítése,  a  nemesi  birtokot  illetőleg  megváltoztatja  az  arany-bullát: 
a  nemes  ember  nem  rendelkezhetik  a  birtokával,  apáról  fiura,  ha  fiu 
nincs,  a  testvérekre,  s  ha  az  sincs,  a  rokonágra  száll  az,  szóval  a  nemes- 
ség kezében  marad.  A  birtoknak  e  megkötöttsége  később  nagy  gazdasági 
bajok  okozója  lett,  de  abban  az  időben  életkérdés  volt  a  köznemességre. 
Csak  így  maradhatott  meg  a  birtok  a  nemesség  kezén,  csak  így  lehetett 
biztosságban,  hogy  egyik-másik  főnemes  el  nem  veszi  a  birtokát,  ha  másként 
nem,  úgy,  hogy  eladásra  kényszeríti,  amire  abban  az  időben  számtalan 
példa  volt. 

Mig  a  vezérek  idejében  a  nemzettől  kapta  minden  ember  a  birto- 
kát,  később.  Szent  Istvántól  kezdve  az  Arpád-ház  kihalásáig,  magától 
a  királytól^  az  ősiségi  törvény  megalkotásával  király  és  nemzet,  vagyis 
e  kettőt  egybefoglaló  korona  vált  gyökerévé  minden  birtoknak:  kis  és 
nagy  birtok  ebből  a  gyökérből  hajtott    ki   s  kis  és   nagy  birtokú  nemes 

jogilag  egyenlő  tagja  lett  ismét  a  koronának.  Erre  szállott  vissza  a  birtok, 
kis-  és  nagybirtoka  nemesé  egyaránt,  ha  vérbeli  örökösök  nélkül  haltak 
el.  Ez  azonban  egyebet  is  jelentett,  azt  nevezetesen,  hogy  a  jobbágy,  ki 
a  földjét  nem  közvetlen  a  koronától  kapta,  hanem  a  földesúrtól,  nem  volt 
tagja  a  szent  koronának,  s  nem  a  koronának,  hanem  annak  a  földesúrnak 
lett  közvetlen  alattvalója,  akitől  müvelésre  földet  kapott  A  mi  az  előtt 
egyesek  kiváltsága  volt,  most  az  egész  nemesség  joga  lett:  a  földesúr 
maga  biráskodott  a  birtokán  lakó  jobbágy  felett.  Ezzel  szemben  a  job- 
bágynak joga  a  szabad  költözködés  volt.  Ezt  a  jogot  már  Róbert  Károly 
megadta  a  jobbágyságnak,  s  ha  a  jobbágynak  tűrhetetlenné  vált  a  helyzete 
földesuránál,  élt  is  e  joggal,  más  földesúr  birtokára  költözvén,  kinél  jobb 
sorsot  remélt.  De  maguk  a  földesurak  is  még  ezidőben  elősegitették  a  jobbá- 
gyok költözködését,  s  mert  a  munkáskéz  éppen  Róbert  Károly  korában  erősen 
megfogyatkozott  az  oligarkia  garázdálkodása  következtében  (sokan  még  az 
országot  is  elhagyták),  ha  nem  akarták,  hogy  földjeik  parlagon  hever- 
jenek, egymás  birtokáról  csalogatták  el  a  jobbágyokat.  Voltak  földesurak, 
a  kik  kihirdették,  hogy  a  szabad  embereket  szivesen  látják  a  birtokukon, 
s  Ígérték,  hogy  megvédik  őket,  mint  tulajdon  jobbágyaikat  Mások  az 
illető  földesúr  háta  mögött  kötöttek  egyességet  a  jobbágyokkal  s  elköl- 
töztették házastól,  mindenestől,  a  mi  természetesen  sok  pörre,  viszál- 
kodásra  adott  alkalmat.  A  munkáskéznek  ily  módon  való  nyerésében  sem 
a  köznek,  sem  egyeseknek  nagy  haszna  nem  lehetett.  S  nem  csoda,  ha 
a  föld  értéke  nagyot  csökkent.  Róbert  Károly  idejében  egy  ekényi  föld- 
nek, mely  körülbelől  150  holdnak  felelt  meg  (egy  hold  hosszában  72, 
szélességében  12,  vagyis  összesen  864  n  öl  volt)  3  márka  volt  az  ára, 
vagyis  a  mai  pénzben  63  forint.  De  annyi  is  csak  úgy,  ha  a  márkát 
tiszta  ezüstben  fizették  s  nem  dénárokban.  A  föld  értékének  emelését  s 
általában  a  gazdasági  viszonyok  javítását  csakis  ujabb  telepítésekkel 
lehetett  elérni.  Erre  törekedett  Károly  király  s  a  felvidék  és  Erdély  gyé- 
rebb népességű  helyeit  idegen  földről  jött  íöldmivesekkei  népesitik  meg. 
Az  Alföldön  a  kunok  már  elhelyezkedtek  volt,  meggyökeresed- 
tek, itt  nem  volt  szükség  telepítésre,  annál  nagyobb  az  ország  északi 
részében  s  Erdélyben.  Ezek  az  idegen  földről  jött  telepítvényesek, 
németek,  szászok,  ruthének  stb.,  teljesen  uj  községeket  alapítottak. 
Szerződtek  az  illető  földesúrral  s'  mert  rendesen  nem  kész  művelhető 
földet  kaptak,  hanem  erdőségeket  kellett  kiirtani,  azután  épiteni  lakó- 
házakat s  művelésre  alkalmassá  tenni  a  földet,  kezdetben  nem  fizettek 
haszonbért  a  földesúrnak.  Minden  család  40 — 40  holdat  kapott  müvelésre. 

a  soltész,  a  telepítvényesek  vezetője  s  az  üj  község  bírája  pedig  két- 
annyit és  örök  időkre  tehermentesen.  O  el  is  adhatta  a  maga  részét,  de  a 
többi  telepítvényes  nem,  s  bár  a  föld  öröklődött  apáról  flura,  a  tulajdonjog 
a  földesúré  volt. 

De  övék  volt  ia  ház,  a  gazdasági  épület  és  szerződéseik  értelmé- 
ben » világos  nappal «  elköltözhettek  más  földesúr  birtokára,  magukkal 
vihetvén  házaikat  is.  Némely  szerződésben  tizenöt-húsz  év  is  volt  kikötve, 
mely  idő  alatt  nem  kellett  fizetniök  földbért,  azután  pedig  minden  telek 
után  egy  negyed  márkát  fizettek,  néha  többet  is.  A  soltészt  maga  a  köz- 
ség választotta,  ez  választotta  a  papot  is.  A  soltész  szedte  be  a  földbért 
s  úgy  ez  után,  mint  a  bírságolások  után  is,  járt  neki  néhány  százalék. 
A  kikötött  földbéren  felül  azonban  a  telepítvényesek  természetben  is  fizettek 
a  földesúrnak,  éppen  mint  á  többi  jobbágyok,  nevezetesen  egy  hordó  sört, 
egy  hizott  sertést,  néhány  bárányt,  baromfit,  tojást,  kalácsot,  zabot,  de 
ennek  fejében  tüzelő  és  épületfát  kaptak  a  földesúr  erdejéből,  s  meg  volt 
engedve  nekik  a  halászat  és  vadászat  is.  Ezenkivül,  természetesen,  tizedet 
fizettek  a  papnak  s  ha  meghalt  valamelyik,  a  hagyaték  egy  hatoda  az 
egyházközséget  illette. 

A  jobbágyság  szabad  költözködése,  a  telepítések  erélyes  támogatása 
mellett,  nagy  érdeme  Róbert  Károlynak,  hogy  a  népet  súlyos  nagy  teher 
alól  szabadította  meg  a  pénzverés  rendezésével.  Őelőtte  ugyanis  kirá- 
,  lyainknak  egyik  fő  jövedelmi  forrásuk  volt  a  périzbeváltásból  származó 
kamarai  nyereség.  Csaknem  évrő  lévre  változott  a  pénz  s  a  beváltásnál 
lehető  alacsonyon  számították  a  régit  5  lehető  magasan  az  ujat.  így 
például  egy  fél  font  (egy  márka)  tiszta  ezüstből  480  kis  dénárt  vertek,  de 
csak  négyzázat  adtak  egy  márka  értékében,  80  dénárt  viszatartottak 
pénzverő  költség  czímén.  így  ment  ez  évről  évre.  Ennél  terhesebb  adót 
alig  lehet  elképzelni.  E  mellett  a  hány  pénzverő  volt,  annyiféle  volt  a 
márkák  értéke.  A  budai  márka  például  56  garasos  volt  (egy  garas  6  budai 
vagy  10  bécsi  dénárt  ért),  a  győri,  fehérvári,  erdélyi  40  garasos,  a  pécsi 
48-as,  a  kalocsai  meg  a  bácsi  pénzverő  márkája  pedig  60  garasos.  Károly 
király  a  kamarai  nyereséget  megszüntette  s  helyében  adót  vetett  ki,  még 
pedig  portánként  18  dénárt  vagyis  \/g  márkát.  Ezt  a  18  dénárt  minden 
kapu  után,  melyen  egy  szénás  szekér  befért,  fizetni  kellett,  akár  egy,  akár 
több  család  lakott,  ha  csak  az  e  czélra  kiküldött  bizottság  eskü  alatt 
nem  erősité,  hogy  az  illető  képtelen  a  fizetésre  szegénysége  miatt.  Ennek 
az  adónak  a  fizetése  alól  kivette  a  törvény  a  király,  a  királyné,  az  egy- 
házak s  mások  cselédeit,  a  földes  urak  fegyveres  szolgáit,  ^z  egyházakat, 

városokat  és  várakat,  kik  egyenesen  kiváltság  utján  oldódtak  fel  az  adó 
fizetésének  kötelezettsége  alól. 

Nagyot  lendített  Károly  a  bányászat  ügyén  is  azzal,  hogy  az  illető 
birtokostól,  kinek  földjén  valami  nemes  erezet  találtak,  nem  vette  el  a 
területet,  hanem  meghagyta  annak  a  kezén  s  a  jövedelem  egyharmada  a 
birtokosé  maradt.  S  nem  szabad  felednünk,  hogy  ő  alatta  -szűnt  meg  a 
tüz-  és  vizpróbával  való  igazságszolgáltatás  (?)  is,  csupán  a  perdöntő 
párbaj  maradt  meg.  A  tüz-  és  vizpróbát  esküvel  helyettesítette,  de  nem- 
csak a  pereskedő  feleknek,-  hanem  a  tanúknak  is  le  kellett  tenni  az  esküt. 
A  perdöntő  párbaj  azonban  megmaradt  ezután  is,  s  a  felségsértéssel,  haza- 
árulással vádolt  egyének  egy  szál  ingben,  egy  szál  karddal  voltak  kény- 
telen megverekedni  a  királynak  jól  fölpánczélozott  és  fegyverzett  vitézével, 
a  mi  bizony  nyilvánvaló  gyilkosság  számba  megy: 

A  szabad  költözködés  megengedése,  a  kamarai:  nyereség  megszűnte-: 
tése  kétségtelenül  oly  tények,  melyek  a  nép  helyzetének  javítására  szolgáltak, 
de  csak  látszólag:  valójában  azonban  a  nép  helyzete  még  sem  javult 
Róbert  és  Nagy  Lajos  alatt.  Különösen  Nagy  Lajos  idejében  Magyar- 
ország európai  nagyhatalmassággá  lett,  de  ennek  a  hatalomnak  nagy  ára 
volt :  megérezte  ezt  a  földesúr  is,  a  jobbágy  is.  A  főuraknak  költséges 
bandériumokat  kellett  tartani,  a  köznemességnek  is  birtoka  arányában 
katonát  kellett  állítani  háború  esetén  s  ezt  a  nagy  terhet  meg  kellett 
éreznie  a  népnek.  A  kapunként  fizetendő  adó  behajtásáért  a  földesúr  volt 
a  felelős,  őneki  tehát  érdekében  állott,  hogy  a  jobbágy  a  fizetés  elől 
másnak  a  birtokára  ne  meneküljön.  A  bandériumok  tartásának  nagy  költsége 
vitte  rá  aztán  Nagy  Lajost,  hogy  1351-iki  törvényben  a  jobbágyságot 
kilenczed  adó  fizetésére  kötelezte :  ebből  kellett  a  földesuraknak  fedezni  a 
bandérium  költségeit.  Egy  rendes  bandérium  400  fegyveresből  állott  s  évi 
tartása  körülbelül  20  ezer  forintba  került.  Ily  körülmények  közt  a  nemes- 
ség mintegy  rá  volt  utalva,  hogy  a  jobbágyságot  a  röghöz  kösse,  sőt 
már  Nagy  Lajos  megnehezíti  a  szabad  költözködést,  a  földesúr  beleegye- 
zéséhez kötvén  azt. 

Az  1351-iki  törvény  VI.  czikkelye  mondja  ki  a  kilenczedadót  s  annak 
a  behajtására  szigorúan  kötelezi  a  törvény  a  földesurakat,  a  minthogy  való- 
jában ez  a  kilenczed  közvetett  adó.  A  király  nem  ok  nélkül  tartott  attól,  hogy 
egyik-másik  földesúr  elengedi  a  kilenczedet  vagy  kevesebbet  fizettet  a 
jobbágygyal,  csakhogy  munkás  kezet  kapjon.  Ennek  azonban  akként 
veszi  elejét  a  törvény,  hogy,  ha  a  földesúr  be  nem  hajtja,  behajtatja  a 
király  az  ő  embereivel.   A  kamarai  nyereség  fejében   portánként  fizetett 

adó  Ugyanannyi,  mint  Károly  idejében:  minden  egész  telektől  3  garas  s  a 
törvényczikk  meg  is  határozza  e  garas  értékét :  egy  garas  6  dénár,  értékben 
és  mennyiségben  6  bécsi  latot  s  14  oly  garas  egy  forintot  (fertő)  tegyen. 
»A  kilenczedet  szedni  kell  minden  jobbágyainktól,  szántó-  és  szőlIÖbirto- 
kostól,  bármely  szabad  helységben    vagy   udvarnoki  szállásban,   hármikép 
neveztessenek,  és  a  királyné  birtokain  lakóktól  (kivévén  a  kerített  városokat) 
minden  gabonaféléből  és  borból;  úgyszintén  az  országnagyok  és  nemesek 
minden  szántófölddel  és  szŐlÖvel  biró  jobbágyaiktól,  bármely   birtokaik- 
ban minden  gabonafélék  és  boraik 
kilenczedrészét   maguk   használa- 
tára beszedik    és  megkapják.    A 
jobbágyokkal  biró  egyházi  fören- 
düek  is  elsőbben  a  tizedet  s  annak 
utánna    minden    gabonaféléből    s 
borból  a  kilenczedrészt  behajtsák. 
És   ha   a  kirendelt  behajtást  ille- 
tőleg  másként   cselekednének,    az 
olyan  ellenszegülő  s  a  mi  rende- 
letünket megmásítóinak  birtokain, 
szokdsutfkhoz    képest,    az    azokat 
illető  gabonaféle  s  borbeli  kilencze- 
det, minden  megrövidítés  s  elen- 
gedés nélkül  behajtatjuk,  hogy  az 
ekkép  irántunk  való  tisztelet  növe- 
kedjék és  országunk  lakói  hívebben 
szolgáljanak.  <f 

Az  utolsó  két  szó  megmagya- 
rázza a  kilenczed    jelentőségét  a  Bányászok  a  u.  századin. 
király,  illetőleg   az    ország  szem- 
pontjából. A  haderő  állandóságának  biztosítása  lehetett  Nagy  Lajos  szeme 
előtt  s  az  e  czélra  szolgáló  kilenczed  szigorú  behajtása  volt  a  legfonto- 
sabb eszköz  a  czél   elérésére.   A  nemesség  terhét  nem  szabad  kicsiny- 
lenünk  s  bizonyára  voltak  számosan,  kik  szívesebben  megelégedtek  volna 
kevesebb  adóval   a  jobbágyok   részéről,  mert    ha  ezt   tehetik,    több   és 
jobb    munkaerőt   szerezhetnek   birtokaikra,    a   mi   gazdasági   szempontból 
csak  előnyükre  vált  volna.  A  nagyobb  uradalmak  birtokosainak  módjában 
is  állott,   hogy   a  jobbágyot   a    törvényes   tartozás   ellenében  egy  s  más 
kedvezésben  részesítsék,    tették  is  ezt  többen,  hisz  saját   érdekük   paran- 

Bcnedek:  A  migyar  nép.  I.  17 

csolta  ezt.  Már  a  kisebb  birtokú  nemesség,  mely  rendesen  egy  falu- 
ban lakott  a  jobbágyával,  sokkal  inkább  rá  volt  utalva,  hogy  a  tör- 
vény szavaihoz  szigorúan  ragaszkodjék  s  felhajtsa  a  jobbágyon  a  kilen- 
•czedet  és  leszolgáltassa  a  robotot. 

Az  Anjouk  idejében  már  az  u.  n.  szolgaság  megszűnt,  helyét  a  job- 
t)ágyság  váltotta  fel:  ez  a  munkaerő.  A  törvény  csupán  a  kilenczedet 
határozza  meg,  minden  egyéb  jobbágyi  tartozás  a  két  fél:  a  földes  ur 
és  a  jobbágy  szerződésén  alapszik  s  ez  a  szerződés  a  hány,  annyi- 
féle volt. 

A  XIV.  században  megszűnnek  az  u.  n.  vegyes  községek  is  s  a 
községek  nagy  része  jobbágyközség,  a,  kisebbik  rész  ncfnes  község,  köztük 
számos  olyan,  melynek  népe  várjobbágyból  lett  nemessé.  Természe- 
tesen, a  jobbágyközségek  közt  volt  külömbség  annyiban,  a  mennyi- 
ben egyiknek-másiknak  a  földesura  több-kevesebb  jogot  adott.  E  jogok 
között  a  legnagyobb  az  volt,  ha  a  község  maga  választhatta  a  biráját 
és  a  papját. 

Mert  rendesen  maga  a  földesúr  nevezte  ki  a  birót.  A  nemesi  és  jobbágy- 
községeken  kivül  azonban  vannak  még  községek,  melyeket  sem  egyikhez, 
sem  másikhoz  nem  lehet  számitanunk.  Ilyenek  a  már  említett  soltészségek, 
melyek  főként  az  ország  északi  részében  egyes  földes  urakkal  kötött 
szerződések  alapján  alakultak  s  melyek  több  rendbéli  szabadságot  és 
kiváltságot  élveztek,  ámbár  az  idők  folyamán  ezek  is  közönséges  jobbágy- 
községekké lettek.  Az  erdélyi  szászok  földjén  voltak  az  u.  n.  gerebiatus 
vagy  gerebionatus  községek.  így  hívták  t.  i.  a  birót,  ki  szintén  afféle  tele- 
pítést közvetítő  lehetett,  mint  a  soltész.  Voltak  aztán  oláh  kenézségek, 
melyekben  pásztornépek  laktak  s  ezek  is  hasonlatosak  lehettek  a  soltész- 
ségekhez. 

A  kenézek  közül  nem  egyet  emeltek  nemesi  rangra  a  XIV.  szá- 
zadban, de  maguk  a  kenézközségek  lassanként  megszűntek  s  oláh  és 
orosz  jobbágyközségekké  váltak. 

Mind  e  községek  az  idő  folyamán  jobbágy  községekké  sülyednek  s 
leszámítva  Erdélyben  a  székelyeket  és  szászokat,  az  Alföldön  a  kunokat 
s  a  több-kevesebb  kiváltsággal  felruházott  különféle  nemzetiségű  telepít- 
vényeseket,  az  ország  lakosságának  zömét  a  XIV.  században  a  Jobbágyság 
teszi,  mely  a  jóval  kisebb  számú  nemesség  tirí  hatósága  alatt  átt.  A  föl- 
desurnái kell  keresnie   az   igazát   s   ha   nem   talált,  meg   kell  nyugodnia, 

»  

mert  a  szerény  parasztnak  messze  a  —  király.  Tisztán  a  földesúr  egyé- 
niségétől függ  a  jobbágy  jó  vagy  rossz  sorsa.  A  me]\'  földesúr  helyesen 

fogja  föl  a  maga  érdekét,  védője,  támogatója  a  jobbágynak,  szívesen  látja 
boldogulását,  hisz  akkor  ő  is  könnyebben  boldogul.  De  amint  tovább 
megyünk  a  történelem  fonalán,  szomorúan  kell  tapasztalnunk,  hogy  a 
földesurak  nagy  része  » rablógazdaságot «  űz  a  jobbágysággal,  csak  a  mát 
nézi,  a  holnapra  nem  tekint.  Csak  így  magyarázhatók  meg  a  paraszt- 
lázadások, melyek  oly  sürün  fordulnak  elő  a  külömben  türelmes  magyar 
nép  múltjában. 

A  jobbágyra  rótt  terhekből  úgy  Róbert  Károly,  mint  Nagy  Lajos 
idejében,  csupán  a  kapunként  fizetett  3  garas  vagyis  18  dénár  és  a  kilen- 
czed  az,  amit  törvény  állapit. meg,  minden  egyébb  tartozás  a  földesúr 
és  jobbágy  közt  kötött  úrbéri  szerződésben  van  meghatározva  s  ez  a 
szerződés  a  hány,  annyiféle.  A  3  garast  s  a  kilenczedet  a  földesúr  maga 
hajtja  be,  törvény  kötelezi  erre,  s  ha  netalán  kíméletből  be  nem  hajtaná, 
behajtják  a  király  emberei.  A  fényes,  költséges  bandériumok  terhe  tehát 
valóképpen  a  jobbágy  vállára  nehezedik,  ámbár  megérzi  a  földesúr  is, 
mert  a  már  egyszer  így  megadóztatott  néptől,  melyet  még  az  egyházi 
tized  is  terhel,  hiába  kivan  nagy  bért  a  művelésre  átengedett  földek 
fejében. 

Abban  a  néhány  úrbéri  szerződésben,  mely  a  XIV.  századból  fen- 
maradt,  nyoma  sincs  a  kilenczednek  és  a  tizednek,  a  mi  természetes,  hisz 
ezeknek  a  fizetésére  a  törvény  kötelezte  a  népet.  Hogy  a  jobbágy  mit 
fizessen  a  földesúrnak,  ezt  a  törvény  nem  szabályozta,  régi  szokásjogon 
alapultak  e  tartozások,  melyek  nagyjában  ugyanazok,  de  teljesen  egy- 
forma, pontról  pontra  egyező  úrbéri  szerződés  nincs.  Maga  Nagy  Lajos 
király  is  kötött  ilyen  úrbéri  szerződést  a  németujvári  vendégnépekkel,  a 
kik  e  szerződés  értelmében  minden  telek  után  fizetnek  évenkint  tiz  dénárt, 
húsvét  ünnepére  12  tojást  és  2  dénárt,  pünkösd  ünnepére  két  sajtot, 
4  dénárérőt,  s  ugyancsak  két  dénárt.  Minden  telek  után  két  ember  köte- 
les szénagyűjtés  idején  egy  boglya  szénát  naponként  összerakni,  saját 
szekerével  és  lovával  a  várhoz  szállítani;  tavasszal,  nyárban  és  ősszel, 
a  rendes  időben,  minden  telek  után  egy  ember  szánt  és  vet  egy-egy  napot, 
két  arató  arat  s  a  gabonát  köteles  a  várhoz  szállítani  saját  szekerén.  Ezen- 
kívül hegy  vámot  fizetnek  minden  szőlő  után,  még  pedig  »régi  szokás 
szerint«  két  hiteles  mértékű  csöbcir  bort,  továbbá  egy  negyed  köböl  zabot 
s  »a  szokásos  4  dénárt. «  A  szerződés  egyben  meghagyja  a  várnag}-- 
nak,  hogy  igazságosan  járjon  el  a  jobbágyokkal  szemben,  ne  sanyar- 
gassa őket. 

Ez  a  szerződés    1355-ben   kelt.   Nagyon   elüt   ettől   az   a  szerződés, 

melyet  Kojit  Miklós  nádor  és  testvére,  Tóth  Lőrincz  mesternek,  Nagy  Lajos 
király  egykori  tárnokmesterének  fiai  kötöttek  a  lendvai  jobbágyokkal. 
A  három  ével  később,  1 358-ban  kelt  szerződés,  mely  a  herczeg  Batthyány 
család  levéltárában  maradt  meg,  következőkben  foglalja  össze  a  job- 
bágyak tartozásait:  Minden  jobbágy  telekről  fizetendő  évenkint  öt  dénár, 
(tehát  éppen  fele,  mit  a  németuj váriak  fizetnek  Nagy  Lajos  .királynak). 
Boldogasszony  napjára  három  akó  terményt,  még  pedig  egy  akó  búzát,  eg}'' 
akó  búzalisztet  és  egy  akó  zabot,  továbbá  egy-egy  csirkét  és  két  kenye^ 
ret.  Advent  ünnepére  jár  minden  telek  után  egy  akó  zab,  két  kenyér, 
egy  csirke,  egy  dénár,  egy  szekér  fa  és  egy  szekér  széna;  Szent  Márton 
napja  körül  pedig  minden  tiz  jobbágytelek  után  sertés-tized  fejében 
3  dénár. 

A  szőUőművelésre  minden  telek  után  öt  dénár  s,  ezen  kivül  szü- 
retkor a  termés  tizedét,  mit  a  jobbágy  saját  szekerén  tartozik  Lendvára 
szállítani. 

A  gazdatiszteknek  Mihály  arkangyal  ünnepére  adnak  egy  akó  zabot, 
egy  akó  búzát,  egy  csirkét  és  egy  sajtot  minden  jobbágyház  után. 
A  falusi  birok  ugyancsak  Nagy  Boldogasszony  napján  kötelesek  adni  a 
földesúrnak  egy-egy  kappant  s  egy-két  kalácsot;  húshagyókedd  napja 
körül  ismét  egy-egy  kappant  s  egy-két  kalácsot.  A  falujokbeli  templom 
fblszentelésének  forduló  napján  egy-egy  csirkét  s  két  sajtot  ád  minden 
jobbágyház.  »Minden  egyéb  adót,  szolgálatot  elengedünk*  —  mondja 
a  szerződés. 

Ha  valamelyik  jobbágy  máshová  akar  költözni,  ezt  megteheti,  ha  sen- 
kinek sem  tartozik  vagy  valami  törvényes  ügy  nem  akadályozza  abban, 
de  előbb  fizetnie  kell  a  szokásos  1 2  dénár  váltságot,  továbbá  két  kalácsot, 
egy  csirkét  s  egy  akó  zabot.  Ha  ezt  megadta:  mehet,  viheti  magával 
minden  javát,  házát,  csűrét  vagy  eladhatja  másnak. 

Tehát  ez  a  » szabad  költözködés «  nem  ment  oly  könnyen,  hiába  adta 
meg  a  törvény  az  erre  való  jogot.  Az  1351-iki  törvény  világosan  elren- 
deli azt,  hogy  egyik  földesúr  a  másik  földesúr  jobbágyát  erőszakkal  cl 
nem  hurczolhatja  a  maga  földjére;  azt  is  elrendeli,  hogy  a  költözködni 
akaró  jobbágyot  régebbi  vétkeért  visszatartani  nem  szabad,  csak  az  eset- 
ben, ha  épp  akkoriban  követett  el  valami  kihágást,  gyilkosságot,  gyujto- 
gatást  vagy  egyéb  » iszonyatosságot, «  —  de  a  földesuraknak  volt  rá 
gondjuk,  hogy  megnehezítsék  a  tovább  költözködést,  amint  Kont  Miklós 
szerződéséből  is  látható,  a  ki  12  dénárt,  két  kalácsot,  egy  csirkét  s  egy 
akó  zabot  köt  ki  az  esetre,  ha  valamelyik  máshová  akar  költözni. 


_^ _      _     _    fe  halóság  alatt.  _ „     _  '^^ 

Amit  Kont  Miklós  kiköt,  még  csekélységnek  látszik,  de  csakhamar 
látni  fogjuk,  hogy  a  szegény  jobbágy  hiába  fizette  meg  köteles  tarto- 
zását, a  földesúr  mégsem  bocsátotta  eL  Nagy  Lajos  még,  ugy  a  hogy, 
féken  tartja  a  főnemességet,  megvédi  a  súlyos  terhek  alatt  roskadozó  job- 


A  nagy -szombati  I 


bágyságot,  sőt  fenmaradt  róla,  hogy  álruhában  járt  szerte  az  országban, 
hogy  saját  szemével  lássa,  mint  bánik  a  földesúr  a  szegény  néppel,  — 
de  már  Zsigmond,  Albert  és  Ulászló  idejében  ismét  felülkerekedik  az 
oligarkia,  a  nép  helyzete  mind  súlyosabbá    lesz  s  ugyanabban  az  időhen, 

midőn  nyugot  felől  a  husziták,  dél  felől  a  törökök  fenyegetik  romlással, 
pusztulással  a  hazát,  az  elviselhetetlen  terhek  alatt  roskadozó  jobbágj^- 
ság  kitűzi  a  lázadás  zászlaját. 

Három  száz  esztendő  keserűsége  gyűlt  össze  a  nép  szivében,  nem 
csoda,  ha  kitört  s  megtorolni  vágyott  mind  a  sérelmet,  mit  a  féktelen 
oligarkiátór  szenvedett. 

Most  még  nem  a  szabadságért  harczol  a  nép,  erre  talán  gondolni 
sem  mert,  csupán  terheinek  igazságos  könnyebbítéseért. 

A  következő  fejezet  megmutatja:  mi  haszna  volt  a  szegény  népnek 
abban,  hogy  fegyvert  fogott  az  igaza  mellett 

rasztlázadás. 

!.  —  A  jobbágyok  sza- 
vényczikk  a  fosílogató 
ajtása.  —  Az  adó  emel- 
súg.  —  A  társadalmi 
Miirchia  Jakab.    -   Az 

~  A  bábolnai  iitküzel. 

egyesség.  —  Az  unió. 

—  Az  apáti  egje.sség. 
ás  leverése. 

í-^Arom    TKNGF.R    határolta    Magyp.r- 
országot  Nagy  Lajos  halálakor.  Méltán 
illette   meg   a    »nagy«    nevezet:    nag^' 
volt  ö  maga,  nagygyá,  nagy  hatalommá 
rP^-^'.  ^'^^^^   .Magyarországot.  Aránylag  kevés   vérbe 

^  került  az  ország  nagysága,  de  annál  több  — 

verejtékbe.  A  banderiumgk  fenntartására  szol- 
gáló kilenczed,  az  egyházi  tized,  a  portánként 
tizetett  1 8  dénár  s  mindezen  felül  a  terményben,  pénzben  és  robotban  meg- 
állapított jobbágyi  tartozás  együtt  oly  nagy  teher,  melyet  a  nép  sokáig 
némán,  szó  nélkül  nem  viselhetett.  Xagy  Lajos  idejében  még  némileg  tűr- 
hetővé tette  a  nép  helyzetét,  hogy  a  király  lehetőleg  megvédte  a  jobbágy- 
ságot a  földesurak  túlkapásai  ellen  s  a  munkás,  szorgalmas  ember  a  külön- 
ben nehéz  viszonyok  közt  is  gyarapodhatott.  Mihelyt  azonban  Nagy  Lajos 
lehunyta  szemét,  az  oligarkia,  melyet  c  nagyeszű  király  téken  tudott  tartani 
ismét  felülkerekedik,  a  királyi  hatalom,  mely  Lajos  alatt  régi  tényében  tün- 
dökölt, elhalványul:  nincs  aki  inegvédje  a  népet  az  oligarkia  önkénykedése 
ellen.  Gyönge  női  kezekre  marad  a  királyi  pálcza,  az  Özvegy  királyné  és 
leánya,  Mária  kezére  s  Nagy  Lajos  feleségét  leánya  szemeláttára  fojtják  meg 
a  pártos  főurak.  Mária  férjének,  Zsigmondnak,  óriási  küzdelmébe  kerül,  míg 

elismerik  Magyarország  törvényes  királyának.  A  főurak  lázadásának  egész 
sora  vonul  el  előttünk.  Hol  a  király  kerekedik  felül,  hol'  a  főurak.  Egy 
ízben  a  királyt  fogságba  is  ejtik.  Nem  szokatlan  a  magyar  nemzet  törté- 
netében. A  királyi  és  főúri  hatalom  e  versenygése  közt,  természetesen,  a 
földnépe  szenved  legtöbbet.  A  köznemesség  s  a  jobbágyság.  Az  a 
kegyelmi  levél,  melyet  Zsigmond  1403-ban  ad  ki,  valóképpen  megalázó 
békekötés  a  lázadó  főurakkal,  kik  Zsigmondot  nem  akarták  elismerni 
Magyarország  királyának.  Zsigniond  a  feledés  fátyolát  borítja  mindarra,  mit 
a  főurak  ellene  s  az  ő  hívei  ellen  elkövettek.  Ez  a  kegyelmi  levél 
valóságos  bűnlajstrom  s  a  király  sommásan  bocsátja  *  meg  a  maga  és 
mások  birtokainak  önkényes  elfoglalását,  a  nemesek  és  nemtelenek  kifosz- 
tását, meggyilkolását,  pénzek  veretesét,  adónak,  urbérnek,  kamarai  Nyere- 
ségnek jogtalan  beszedését.  Mintha  mondaná:  a  mi  történt  —  történt, 
felejtsük  el.  .  Ki  amit  rabolt,  maradjon  az  övé,  azt  többé  szóvá  sem 
szabad  tenni. 

Ez  a  »kegyelemlevél«  napnál  fényesebben  világítja  meg  a  parasztság 
siralmas  helyzetét  s  bár  két  évvel  később,  1405-ben,  kétszer  is  megújítja 
Zsigmond  a  jobbágyok  szabad  költözködését,  sőt  még  abban  a  kedve- 
zésben  is  részesíti,  hogy,  ha  a  földesúr  a  jobbágy  adósságát  egy  hónap 
lefolyása  alatt  be  nem  hajtja,  a  jobbágy  az  adósság  fizetése  nélkül  is 
szabadon  költözhetik  máshová:  az  a  parasztlázadás,  mely  1437-ben  tört 
ki,  arról  tanúskodik,  hogy  a  nép  terhei  nem  könnyebbedtek,  de  sőt  inkább 
sulyosodtak  s  a  szabad  költözésben  a  földesurak  éppúgy  korlátozták,  mintha 
erre  a  törvény  egyenesen  felhatalmazta  volna.  Pedig  el  kell  ismernünk, 
hogy  Zsigmond,  mihelyt  némikép  megerősödött  a  királyi  székben,  az 
elnyomott  osztályok  sorsának  javításán  munkál.  A  köznemesség,  a  pol- 
gárság és  a  jobbágyság:  ez  a  három  osztály  az,  melyben  az  ország 
igazi  erejét  látja,  e  három  osztály  megerősítésével  próbálja  ellensúlyozni 
az  oligarkiának  a  királyi  tekintélyt  és  az  ország  érdekeit  veszélyeztető 
túlságos  nagy  hatalmát.  E  törekvései  mellett  bizonyítnak  az  1405-diki 
törvények,  melyek  a  városi  polgárok  és  a  jobbágyok  jogviszonyait  sza- 
bályozzák. A  városi  polgároknak  megengedi,  hogy  a  város  birái  által 
hozott  Ítéletet  megfelebbezhessék  a  tárnokmesterhez,  s  a  város  mint  város 
a  nemesi  rendbe  emelkedik,  vagyis  joga  van  résztvenni  egy  képviselője 
által  a  törvényhozásban.  Városi  polgár  és  jobbágy  szabadon  költözhetik 
máshová  a  maga  helységéből.  A  jobbágy,  ha  valami  sérelme  van,  első 
sorban  a  földesuránál  tehet  panaszt,  de  ha  ez  nem  ád  igazságot,  mehet 
a  megyei  ispánhoz,  s  ha  ez   is   vonakodnék   igazságot  tenni,  fellebbezhet 

a  királyhoz.  Ugyanígy  fellebbezhetnek  a  yárosi  polgárok  a  királyhoz,  ha 
sem  a  birónál,  sem  a  tárnokmesternél  igazságot  nem  találnak.  Ha  a  király 
vagy  királyné  valamelyik  városba  vagy  szabad  helységbe  megy,  az,  a 
kihez  száll,  csak  egyszer  tartozik  megvendégelni,  többször  nem.  A  király 
és  a  királyné  lovaszmesterének  minden  mesterember  tartozik  valami 
ajándékot  adni,  pl.  a  szűcsök  egy  bundát,  nyergesek  egy  zablát,  de  csak  egy 
évben  egyszer  s  csak  úgy,  ha  átutaznak  a  városon ;  a  többi  tisztviselőnek 
azonban  semmivel  sem  tartoznak. 

A  megyei  köznemesség  nagy  szerepet  kezd  játszani  a  megyei 
gyűléseken.  Az  országgyűlés  elé  kerülő  ügyeket  a  megyei  gyűléseken 
vitatják  meg  előbb  s  az  itt  hozott  határozatok  szolgálnak  utasításul  az 
országgyűlésre  küldött  követeknek.  Már  az  1405-diki  törvényt  is  előbb 
a  megyei  gyűléseken  tárgyalják.  Nemcsak  a  megyei,  de  a  városi  gyűlé- 
seken is.  A  főispánt,  ki  a  vármegye  élén  áll,  a  király  nevezi  ki  ugyan, 
de  a  megye  ügyeit  valóképpen  a  nemesség  által  választott  tisztviselők 
intézik:  az  alispán,  a  szolgabírák  és  esküdtek. 

Míg  az  1403-diki  kegyelemlevél  a  főrendek  törvénytelen  tetteire 
fátyolt  borít,  az  1405-iki  törvényben  külön  czikkely  tiltja  meg  a  foszto- 
gatást, rablást,  erőszakoskodást,  s  ez  a  czikkely  nem  a  lakosságnak  szól 
általában,  hanem  megnevezetten  azoknak,  kik  nagy  hivatalokat  és  méltó- 
ságokat viselnek. 

Harmincz  év  múlva,  1435-ben,  ugyanebben  a  szellemben  hoznak 
törvényt  a  pozsonyi  országgyűlésen,  vagyis :  az  erőszakosságok,  jószág- 
foglalások, önkényes  bebörtönzések  s  egyéb  törvényellenességek  az  1405-ki 
törvény  után  is  éppúgy  virágzanak,  mint  annakelőtte.  A  földesurak  még 
mindig  erőszakkal  veszik  el  egymástól  a  jobbágyokat  vagy  gátolják  meg 
a  szabad  költözködésben.  A  hatalmaskodó,  mások  birtokát  önkényesen 
elfoglaló  főnemesség  iránt  annyira  megrendül  a  bizodalom,  hogy,  ha  valaki 
örökös  nélkül  hal  meg,  amíg  eldöntik,  hogy  kit  illet  a  hagyaték:  a 
kincstárt-e  vagy  az  elhunyt  rokonait,  a  birtokot  a  törvény  értelmében  a 
megyei  gyűlés  valamelyik  köznemes  gondjára  bízza,  főnemesére  egyáltalán 
nem.  S  hogy  a  köznemesség  ki  ne  bújhasson  a  megyei  szolgálat  terhe 
alól,  a  törvény  elrendeli,  hogy  a  szolgabírónak  választott  nemes  ember, 
50  gira  büntetés  terhe  alatt  köteles  elvállalni  a  hivatalt.  És  a  megyei 
szolgabiráknak  a  főispánnal  egyetértőleg,  joguk  van  három  gira  bírságot 
vetni  azokra  a  helységekre,  melyek  az  adót  megfizetni  vonakodnak,  ugyan- 
ennyit azokra  a  földesurakra,  kik  a  más  jobbágyát  erőszakkal  elveszik 
vagy  a  maguk  jobbágyát  a  szabad  költözködésben  megakadályozzák. 

Benedek:  A  magyar  nép.  I.  18 

S  nem  szabad  figyelmen  kivül  hagynunk,  hogy  még  ezt  megelő- 
zőleg, az  1411-diki  törvényben  is,  Zsigmond  különös  figyelmet  tanúsított 
a  fbldnépe  iránt.  Kitetszik  e  törvényből,  hogy  a  népet  sokat  zaklatták  az 
egyházi  tized  miatt  is;  hogy  sok  helyen  önkényesen  becsülték  meg  a 
termést,  találomra  állapították  meg  a  tizedet.  A  törvény  szavai  szerint 
elég,  ha  a  gazda  megesküszik,  hogy  ennyi  meg  ennyi  kepéje  (kalangya) 
termett,  a  tized-kifóvóknak  bele  kell  nyugodniok  s  aszerint  hajtani  be 
a  tizedet.  És  megtiltja  a  törvény,  hogy  a  tized  behajtásánál  a  »tize- 
delő«  igénybe  vegye  a  fő-  vagy  alispán  segítségét,  ez  az  egyház  dolga 
első  sorban,  s  csak  ha  az  egyházi  megintés  után  egy  hónap  lefo- 
lyása alatt  sem  fizetnék  meg  a  tizedet,  fordulhatnak  a  tizedbehajtók 
a  fő-  vagy  az  alispánhoz,  kik  három  márka  birságot  róhatnak  a  fizetni 
vonakodókra.  Ugyanez  a  törvény  állapítja  meg  a  kapunként  fizetett  adót 
is,  mely  már  nagyobb  mint  Róbert  Károly  és  Nagy  Lajos  idejében :  minden 
kapu  után,  melyen  egy  kocsi  be-  és  kimehet,  30  új  dénárban  állapítván 
meg  azt,  a  »közönségesen  verőczének  nevezette  kis  kapu.  után  pedig 
15  dénárban.  Amely  jobbágy  teleken  azonban  kis  és  nagy  kapu  is  van,  az 
adó  mégsem  több  30  dénárnál. 

Nagy  Lajos  idejében  18  dénár  volt  az  adó,  Zsigmond  tehát  emelik 
de  a  törvény  ugyanakkor  nagy  szigorúsággal  rendeli,  hogy  úgy  az  adó-^ 
mint  a  tizedbehajtásnál  a  törvényesnél  többet  ne  szedjenek  a  néptől. 

Szóval,  Zsigmondot  nem  lehet  vádolni  azzal,  hogy  ne  akarta  volna 
megszilárdítani  a  törvényes  rendet.  Ám,  jóllehet  50  évig  uralkodott,  ez 
az  ötven  év  rövid  volt  arra,  hogy  törvényei  s  az  azokban  foglalt  hasznos 
intézkedések  gyökeret  verhessenek.  Ereje  különben  is  megoszlott :  nemcsak 
a  magyaroknak  volt  királya,  de  egy  személyben  cseh  király  és  német 
császár  is.  Es  még  ha  nem  is  számítanók  az  oligarkiával  való  hosszú 
küzdelmet,  az  ő  idejére  esnek  a  husszita-háborúk  s  az  ő  idejére  esik  a 
törökök  első  komoly  fellépése  a  magyar  nemzet  történetében:  e  kettő 
külön-külön  is  elég  lett  volna,  hogy  a  belső  reformok  a  szó  igaz  értelmé- 
ben meg  ne  valósulhassanak.  A  valóság,  az  élet  meghazudtolja  a  törvény- 
czikkelyeket.  A  király  támaszt  keres  az  alsóbb  osztályokban,  de  a  viszonyok 
rákényszerítették,  hogy  kedvezzen  az  oligarkiának  s  azokat,  kik  hűséggel 
voltak  iránta,  pazar  módon  ajándékozta  meg  uradalmakkal  és  kiváltsá- 
gokkal. A  Garayakat,  Cilleyeket,  Stiborokat,  Frangepánokat  stb.  kivonta  a 
megyei  hatóság  alól,  ezek  tehát  mint  valami  kis  királyok  uralkodtak  a 
maguk  birtokán  s  a  király  el  lehetett  rá  készülve,  hogy  ezek  a  kis 
királyok  alkalom  adtán  még  sok  bajt   okozhatnak.    A  Nagy  Lajos  által 


14Ö  Az  erdélifi  parasztlázadás. 

r 

szervezett  bandériumok  züllésnek  indultak.  Zsigmondnak,  mikor  két 
oldalról  is  ellenség  fenyegette  az  országot,  a  hadi  erő  ujabb  szervezé- 
séről kellett  gondoskodnia.  A  hussziták,  miután  Csehországot  egészen 
elpusztították,  rablók  módjára  betörtek  Magyarországra  s  éveken  át 
ismétlődtek  e  betörések,  egész  megyéket  borítván  lángba.  Az  alvidéken 
a  török  pusztított  És  e  válságos  időben  nem  volt  a  hadierő  úgy  szer- 
vezve, hogy  rendes,  nagyobb  hadviselésre  képes  lett  volna  a  király. 
A  főnemesek  immel-ámmal  állították  elé  bandériumaikat,  a  szegényebb 
nemesek  fegyver  hiányában  bottal  jelentek  meg  a  megyei  zászló  alá. 
Ily  körülmények  közt  születik  meg  az  1435-díki  törvény  a  pozsonyi 
országgyűlésen,  mely  törvény  a  honvédelmet  újra  szabályozza. 

A  király  elismeri  e  törvényben,  hogy  a  végváraknak  s  általában  az 
egész  országnak  a  védelme  az  ő  kötelessége,  de  nagyobb  veszedelem  ide- 
jében kötelesek  a  főpapok,  főispánok  és  zászlós  urak  is  a  maguk  bandériu- 
maikkal a  király  hadseregében  megjelenni,  nemkülönben  a  köznemesek  is 
a  főispán  zászlaja  alatt,  ha  csak  valamelyik  urnák  a  bandériumához  nem 
tartoznak,  mégpedig  a  maguk  költségén.  Kivételt  tesz  azonban  az  oly 
nemes  testvérekkel,  kik  osztatlanul  birják  az  apai  örökséget:  ez  esetben 
kettő  közül  csak  egy  köteles  hadba  menni.  Fő-  és  köznemesek,  akiknek 
jobbágyuk  van,  általános  fölkelés  esetén  minden  33  jobbágy  után  egy  jól 
fölfegyverzett  lovast  tartoznak  előállítani;  azoknak  a  rtemeseknek  pedig, 
akiknek  nincs  33  jobbágyuk,  a  szolgabíró  egy  nemes  emberrel,  kit  e 
végből  választ  a  megyei  gyűlés,  összeírja  a  jobbágyait  s  ezek  együttesen 
állítanak  egy  lovas  katonát  minden  33  jobbágy  után.  A  törvénynek  ez 
az  intézkedése  teremtette  meg  az  úgynevezett  telekkatonaságot,  melynek 
az  élelmezésére  a  nemesség  még  külön  adót  is  szedett  a  jobbágyságtól. 
A  törvény  szerint  a  nemesség  állította  ki  a  telekkatonaságot  (azért 
telekkatonaság,  mert  a  jobbág3rtelkeket  vették  alapul  az  összeállításnál), 
de  valójában  a  jobbágyság  viselte  a  terhet. 

Midőn  Zsigmond  ilyenformán  újra  szervezte  a  haderőt,  akkor  már 
véget  értek  volt  ugyan  a  husszita-betörések,  de  a  tanok,  melyeket  a 
máglyahalált  szenvedett  Húsz  János  hívei  hirdettek,  nemcsak  az  egyház 
egységét,  de  a  társadalmi  rendet  is  felbomlással  fenyegető  módon  ter- 
jedtek el  Magyarországon  is.  A  husszita-tanok  nemcsak  az  egyház  refor- 
málását  hirdették,  de  egyben  a  társadalmi  egyenlőséget  is,  s  a  magyar 
jobbágynak,  mely  mint  katona  harczolt  a  hussziták  ellen,  itthon  és  Cseh- 
országban is,  már  e  háborúk  alatt  alkalma  nyilt  megismerkedni  az  egyen- 
lőséget hirdető  tanokkal.   Ez  időtájt  a  prágai   egyetemen  .magyar  iQak  is 

tanultak  s  ezek  az  i^ak,  haza  kerülvén,  mindmegannyi  terjesztőivé  lettek 
a  nép  között  az  új  tanoknak.  A  felvidéken  már  magával  a  husszitákkal  való 
sűrű  érintkezés  eléggé  segítségére  volt  a  vallásújító  s  egyenlőséget  hirdető 
tanoknak,  de  terjedt  a  husszitizmus  az  ország  déli  és  délkeleti  részén  is, 
hol  különben  is  az  óhitű  lakosság  már  zavarta  az  egyház  egjrségét.  És 
jöttek  Csehországból  nagyszámmal  hittérítők,  kik  latinul,  magyarul,  németül 
és  csehül  magyarázták  az  új  vallás  előnyeit  s  különösen  a  felvidéken  és 
Erdélyben,  egész  falvak  fogadták  el  az  új  hitet,  a  papjukkal  együtt. 
Valamint  a  népet,  a  papokat  is,  kik  az  új  hit  híveivé  váltak,  első  sorban 
az  elnyomatás,  az  állapotok  szomorúsága,  a  helyzetükkel  való  elégedet- 
lenkedés vitte  az  egyháztól  való  elsza- 
kadásra s  az  új  tanok  hirdetésére,  mely- 
nek hazánkban  is  mind  több  és  több 
követője  lett. 

Az  egyház  nem  ok  nélkül  ijedt  meg 
az  eretnekségtől,  de  megijedt  a  király 
és  a  nemesség  is.  Királ5mak,  egyházi 
és  világi  főuraknak  s  általában  a  bir- 
tokos nemességnek  érdekei  találkoznak 
most  s  míg  azelőtt  a  király  a  köz- 
nemességben s  a  népben  keres  szövet- 
ségest az  oligarkia  ellen,  most  a  közös 
érdek  az,  hogy  a  népet  elnyomják,  szabad- 
ságra való  törekvését  csirájában  elfojt- 
sák. A  ferenczrendi  szerzetesek  már 
eddig  is  buzgón  dolgoztak  az  óhitűek 
megtérítésén,  de  most,  hogy  a  husszitiz- 
mus valóságos  szakadással   fenyegette 

az  egyházat,  felbomlással  a  megszokott  társadalmi  rendet,  egész  erővel 
kellett  fellépni  a  magyar  hussziták  ellen.  Az  eretnekek  térítésében  már 
ekkor  nagy  híre  volt  Marchia  Jakabnak,  ki  a  ferenczrendiek  boszniai  és 
magyarországi  vikariátusának  volt  a  főnöke,  s  Zsigmond  király,  a  pápa 
beleegyezésével,  őt  bízta  meg  a  nagy  térítői  munka  végrehajtásával. 
Nem  tisztán  térítői,  de  egyben  inkvizitori  szerep  is  volt  az,  melylyel 
Zsigmond  Marchia  Jakabot,  a  nagy  hírű  szónokot  felruházta  s  hogy 
munkájának  eredménye  legyen,  a  püspökök  még  a  bandériumaikat  is  ren- 
delkezésére adták. 

Marchia   Jakab   a   Szerémségben  kezdette  meg  térítői   és    inkvizitori 


Marchia  Jakab. 

működését.  Itt  volt  leginkább  elterjedve  a  husszitizmus,  annjrira,  hogy 
még  a  főpapok  közt  is  voltak  az  új  tannak  hívei.  A  fanatikus  Marchia 
sok  embert  megtérített  szónoklatának  hatalmával,  de  még  többet  fegy- 
veres erővel.  Sokan  haltak  meg  az  új  hitért  máglyán  s  Marchia,  elret- 
tentő példa  okáért,  még  a  halottakat  is  kiásatta  sírjukból,  már  t.  i.  azokat, 
kik  hussziták  voltak,  s  csontjaikat  megégette.  A  püspökök,  kiknek  kerü- 
letében veszedelmes  módon  terjedt  a  husszitizmus,  sorba  hívták  segít- 
ségül a  nagy  térítőt  és  inkvízitort,  így  a  kalocsai  érsek,  a  váradi,  az 
erdélyi  püspök,  de  volt  arra  is  eset,  hogy  maga  a   papság  kergette   ki 


Marchia  beszíl  a  néphez. 

Marchia  Jakabot  az  agyházmegyéből.  Ez  történt  a  pécsi  egyházmegyében, 
jóllehet  a  püspök  hívta  volt  meg  az  eretnekség  kiirtására. 

A  népnek  az  a  része,  mely  ragaszkodott  az  új  hithez,  Moldovába 
menekült  a  kegyetlen  üldözések  elől,  s  bár  a  husszitizmust  sikerült  kiir- 
tani, az  itthon  maradott  nép  lelkéből  már  nem  lehetett  kitörülni  a  szebb 
jövendővel  kecsegtető  elveket :  a  nagy  terhek  alatt  roskadozó,  a  földesura 
áttal  elnyomott  nép  öntudatra  ébredett.  S  ugyanabban  az  évpen,  melyben 
tetőpontra  hágott  a  husszitizmus  üldözése,  1737-ben  kitört  Erdélyben  a 
parasztlázadás.   Az  kétségtelen,  hogy   a   nép   nem   a   husszitizmus   vedel- 

mében  fogott  feg3rvert,  de  kétségtelen  az  is,  hogy  a  husszitizmus  tanai 
erős  befolyással  voltak  az  erdélyi  parasztlázadás  kitörésére.  Az  a  nép, 
mely  eddig  megadással  tűrte  az  elnyomatást,  a  nagy  terheket,  bizonyára 
még  sokáig  szó  nélkül  megnjoigszik  sorsában,  ha  a  husszita  tanok 
tisztán  csak  a  vallás  reformálását  hirdetik.  Am  nem  ebben  volt  e  tanoknak 
az  igazi  ereje,  hanem  abban,  hogy  fölnyitották  a  nép  szemét,  emberi 
voltának  tudatára  ébresztették  s  az  egyszerű  paraszt  lelkében  visszhangra 
talált  ez  a  kérdés :  miért  nincs  egyenlőség  az  emberek  közt,  mikor  Isten 
egyenlőnek  teremtett  minden  embert.^ 

Ismételjük  Zsigmondról,  hogy  ő  sok  jó  törvényt  hozott  a  nép  védel- 
mére, de  ezek  a  törvények  papiron  maradtak  s  láttuk,  hogy  az  1435-iki 
törvény  éppúgy  szükségesnek  találja  a  jobbágyok  szabad  költözködésének 
a  biztosítását,  mint  az  1405-iki,  tehát  világos  ebből,  hogy  a  harmincz 
évi  időközben  a  törvényt  nem  hajtották  végre.  A  mit  végrehajtottak:  az 
mind  csak  a  terhét  szaporította  a  népnek.  A  kilenczedet,  a  tizedet  bizo- 
nyára nem  engedték  el^  a  népnek,  a  30  dénár  adót  sem,  a  telekkatonaság 
intézményét  már  csak  megerősítette  az  1435-iki  törvény,  különben  meg 
volt  az  már  a  törvény  hozatala  előtt  is. 

1437  márczius  havában  tört  ki  az  erdélyi  lázadás,  de  már  régebb 
készülődött,  forrongott  a  nép.  Azonfelül,  hogy  a  földesurak  önkényesen 
megakadályozták  a  szabad  költözködésben,  volt  még  egy  jóval  nagyobb 
sérelmük  az  erdélyi  jobbágyoknak.  Nevezetesen  Lépes  György  erdélyi 
püspök  pénzben  követelte  a  tizedet,  terményben  nem  fogadta  el,  jóllehet 
a  törvény  is  terménybeli  tizedet  állapított  meg ;  sőt  •  hogy  csordultig  teljen 
a  pohár,  három  évig  szándékosan  nem  hajtotta  be  a  tizedet  s  egyszerre 
követelte  azt,  mégpedig  a  réginél  nagyobb  értékű  új  pénzben.  Nemcsak 
a  jobbágyok,  de  a  szegényebb  rendű  nemesek  is,  megtagadták  a  fizetést. 
A  püspök  erre  egyházi  átokkal  felelt,  de  a  nép  így  sem  fizetett.  Jogtalan 
volt  a  püspök  követelése,  nem  is  beszélve  arról,  hogy  az  elcsigázott  nép 
képtelen  is  volt  a  fizetésre. 

Az  oláh  történetírók  egyenesen  az  oláh  nép  számára  foglalják  le  ezt 
a  lázadást.  Jancsó  Benedek  A  román  nemzetiségi  törekvések  története  és 
jelenlegi  állapota  czímű  nagybecsű  könyvében  egész  gyűjteményét  közli 
azoknak  a  csodabogaraknak,  melyeket  az  oláh  történetírók  összehordottak  e 
lázadás  történetére  vonatkozóan.  A  legtöbben  Nagy  Lajosnál  kezdik  e 
lázadás  történetét,  azt  hazudván  e  királyról,  hogy  » 1336-ban  szabad  tetszé- 
sükre bízta  a  nemeseknek  az  oláh  nép  kiirtását  s  ez  a  véres  elnyomás  1437- 
ben  annyira  tűrhetetlenné  lett,  hogy  az  oláhok  egytől-egyig  fegyvert  ragadtak 

zsarnokaik  ellea«  A  valóság  pedig  az,  hogy  a  lázadók  túlnyomó  része 
magyar  jobbágy  és  köznemes  volt,  oláh  vajmi  kevés,  aminthogy  Lépes 
püspök  a  magyaroktól  akarta  behajtani  a  tizedet  új  pénzben  —  mondja 
Jancsó  —  s  nem  az  oláhoktól,  kik  a  tizedfizetésre  különben  is  csak  any- 
nyiban  voltak  kötelesek,  amennyiben  a  püspök  oláhaí  vagy  keresztény 
toldön  lakó  oláhok  voltak. 

Az  Erdélyben  kiütött  lázadás  átcsapott  a  Nyírségre  és  a  Szamos- 
közre is.    Eleinte    kisebb   csoportokban  pusztították  a  nemesi    kúriákat. 


Táborozás  Bábolna  hegj'én. 

égettek,  raboltak,  a  nemes  családokat  legyilkolták,  de  mind  nagyobb  és 
nagyobb  sereggé  verődtek  s  Alparét  belsö-szolnokmegyei  falu  határában, 
Bábolna  hegyén  ütöttek  tábort.  Itt  történt  meg  az  első  ütközet,  miután 
a  lázadók  által  felajánlott  egyezkedést  Csáki  László  erdélyi  vajda  nerh- 
csakhogy  visszautasította,  de  a  hozzá  küldött  követeket  le  is  nyakaz- 
tatta.  A  vajda  a  nemesség,  két  székely  ispán  a  székely  csapatok  élén 
támadta  meg  a  lázadók  seregét  s  habár  egyik  fél  sem  győzött,  a  nemes- 
ségnek jóval  nagyobb  volt  a  vesztesége,  a  mi  kitetszik  abból  is,  hogy 
most  meg  Csáki  vajda  szólította   fel  a  lázadók   vezéreit   az   alkudozásra. 

Az  egyesség  meg  is  történt  a  kolozsmonostori  konvent  előtt,  1437. 
július  6-án.  Egész  terjedelmében  közöljük  ezt  a  rendkívül  érdekes 
okmányt,  melyet  a  nemesek  részéről  aláirtak:  Farrari  László,  Szamosfalvi 
László,  Zsuki  Benedek  és  Farrari  Dénes ;  a  jobbágyok  részéről  a  következő 
> előrelátó  emberek«:  Biró  László,  Biró  Vincze  és  Bana  László,  Maróthi 
Béni  Jánosnak  Alparéten  és  Antal,  Losonczi  Dezsőnek  Magyar-Bogáthon 
tartózkodó  jobbágyai;  továbbá  Nagy  Antal  mester  Gál-Kendről  (a  lázadás 
egyik  vezére,  kit  az  oláh  történetírók  Magnu-vei  oláhosítottak  a  Ma^nus- 
ból).  Tamás  mester  Székről,  János,  Jakab  mester  fia  Kolozsvárról,  László, 
Gál  fia  Antosról,  kapitányok  és  harczosok  a  magyarok  közül,  végül 
Vajdaházi  Pál  mester,  az  erdélyi  összes  magyar  és  oláh  lakosság  zászló- 
tartója. 


íme  az  okmány: 

A  magyarok  és  oláhok,  Erdély  bárkinek  birtokain  tartózkodó  lakói  egyrészt  azért, 
mert  Krisztusban  főtisztelendő  atya,  Lépes  György  erdélyi  püspök  úr  a  magyarok 
részéről,  neki. járó  tizedet  a  csekélyértékű  folyódenárokban  beszedni  nem  akarván, 
majdnem  három  évig  nálok  összehalmozódni  hagyta  s  újabban  nagy  és  súlyos 
pénzben  akarta  volna  kizsarolni,  majd  őket  nyilvánosan  és  méltatlanul  sújtva  —  a 
tizedek  be  nem  fizetése  miatt  —  igazságtalanul  interdiktumot  vetett  rajok,  mely  tilalom 
alatt  az  illetők  szüleiket,  nővéreiket,  fiaikat  és  leányaikat,  valamint  más  hozzájok 
tartozókat,  az  oltári  szentség  és  más  egyházi  szentségek  felvétele  nélkül  e  világból 
elköltözőiteket  az  egyházon  és  temetőn  kivül  temették  el  a  legelkeseredettebb  szívvel 
és  legkeserűbb  fájdalommal;  továbbá  a  nővéreik  és  leányaik  a  római  és  közönséges 
egyház  határozatai  és  szokásos  szertartásai  ellenére  —  az  egyház  által  legkevésbbé 
szokott  mód  szerint  —  házasodtak  vagy  adattak  férjhez;  másrészt  pedig  azért,  mivel 
uraik  által,  miint  vásárolt  rabszolgák,  nehéz  szolgaságra  voltak  vetve,  mert  midőn 
valakinek  birtokairól  —  tartózkodás  végett  —  más  helyre  akartak  költözni,  még  összes 
javaik^  és  birtokaiktól  megfosztva  sem  engedtettek  el,  ezek  miatt  s  ezekből  kifolyóan  a 
szent  királyok  által  e  magyar  haza  összes  lakóinak  adott  s  megengedett  régi  szabadságok 
visszaszerzése  s  visszakérése  s  a  terhek  elviselhetetlen  igájának  letevése  és  vissza- 
utasítása végett  egymás  között  s  jól  megfontolt  szándékkal  az  említett  Alparét  hatá- 
rában fekvő  Bábolna  hegyére  összegyűlvén,  saját  ügyeikről  komolyan  tanácskozván, 
küldött  követeik  által  a  legalázatosabban  azt  kérték  uraiktól,  hogy  a  szent  királyok 
emiitett  szabadságában  hagyassanak  meg. 

Uraik  azonban  kérésökre  füleiket  bedugták,  keresőket  nem  hallgatták  meg  és 
a  fennebb  említett  követelket  Csáki  László  erdélyi  vajda  elfogatta,  lenyakaztatta  és 
szétdaraboltatta ;  azután  pedig  őket  az  alvajda  éö  székely  ispán  hadaival  megtámadta, 
mely  harczban  mindkét  részről  sokan  estek  el. 

Végre  a  nündenható  Isten  kegyes  sugallatától  megintetve,  ugyanazon  nemesek 
és  országlakók  részéről  bizonyos  istenfélő  nemesek  és  a  szentlélek  kegyelme  által 
megvilágosított  férfiak  —  kik  a  pártok  közötti  békekötés  végett  magukat  közbevetették  — 

Benedek:  A  magyar  nép.  I.  l^ 

sziveiknek  megszelidülése  után  a  teljes  béke  és  egyezség  megkötésére  jutottak;  az 
egymás  ellen  elkövetett  eddigieket  is  félretévén,  közös  akaratból  ilyen,  s  egymás  között 
esküszegés  terhe  alatt  sérthetetlenül  megtartandó  rendeletet  és  határozatot  hoztak,  annak 
különös  kijelentésével,  hogy  ők  az  aláirt  határozatokkal  Istennek  és  az  ő  anyaszentegy- 
házának, a  szent  koronának,  nemkülömben  az  ő  felséges  és  természetes  uruknak, 
Zsigmondnak,  Magyarország  királyának  és  a  korona  jogainak  ellenére  tenni  semmiben 
nem  szándékoznak,  hanem  az  alattvalói  hűség  megtartásával  ők  egyedül  a  szerit 
királyok  által  már  régen  megengedett,  most  pedig  különféle  visszaélések  behozatala 
által  feltűnően  elnyomott  és  teljesen  eltörült  szabadságokat  újra  visszaszerezni  törek- 
szenek; az  ország  urainak,  a  nemeseknek  és  a  bármely  méltóságban  levő  és  kiváló 
egyházi  személyeknek  ellene  szegülni,  bajt  okozni  vagy  ártani  azonban  nem  akartak, 
sőt  a  jövőben  sem  kisérlik  meg. 

Mivel  pedig  a  jelenben  folyó  dénár  pénzj^y  változása  következtében  a  püspöki 
tizedeknek  ilyennel  való  nem  ISzetése  miatt  míg  magok  összeütközésbe  jöttek,  másrészt 
egyenetlenségek  és  az  előre  bocsátott  veszedelmek  származtak  és  történtek  volt,  a 
jövőben  hasonló  veszélyektől  való  óvakodás  s  ezek  elhárítása  végett  elhatározták  és 
elrendelték,  hogy  mostantól  fogva  jövőre  a  püspöki  tizedek  fizetése  fejében  húsz 
kereszt  után  egy  arany  forintot,  vagyis  száz  dénárt  tartoznak  adni  és  fizetni ;  a 
püspöki  tizedek  dézsmálása  idején  pedig  sem  azon  család  tagja,  sem  a  nemesek 
pártján  levő  ne  dézsmáljon;  kilenczedet  azonban  akár  saját  jobbágyaiktól,  akár 
idegen  főldmivelőktöl  vagy  szőlőmüvelöktől  elvenni  és  elszedni  a  mágnások,  nemesek^ 
vagy  bárminő  urak  közül  senki  ne  merjen. 

Azok  pedig,  kik  az  érintettekben  az  uraktól  földet  vagy  szőlőt  haszonbérben 
birnak,  a  szőlők  után  szokott  tízedet,  a  szántóföldek  után  adót  s  a  szokásos  jöve- 
delmet tartoznak  fizetni. 

Minthogy  továbbá  az  ország  lakóinak  minden  erőszakos  fosztogatása  és  elnyo- 
mása onnan  származik,  hogy  azokat,  akik  tartózkodás  végett  máshová  szándékoznak 
költözni,  még  kifosztva  sem  bocsátották  el,  azt  határozzák,  hogy  a  szabad  állapotban 
levő  emberek  tizedeik  és  adósságaik  megfizetése  után,  bárhová  akarnak,  szabadon  és 
bántalom  nélkül  költözködhessenek. 

Ha  pedig  a  nemesek  közül  valaki  az  ilyen  jobbágyokat,  kik  más  helyre  ^karnak 
költözni,  gátolná  és  javaitól  megfosztaná,  három  márkát  fizessen  büntetésül-  Azok 
pedig,  kik  kihágásuk  miatt  törvényszék  elé  állíttatnak  vagy  zálogletételre  kötelez^ 
tétnek,  csak  ügyeik  kitisztázása  után  távozhatnak  máshová. 

Azokat  a  jobbágyokat  pedig,  kik  titkon,  a  nélkül,  hogy  a  tizedet  lefizették  volna^ 
távoznak  el,  vagy  a  jog  és  törvény  keze  alól  magokat  önhatalmúlag  kivonják,  urok 
jogosan  —  az  ország  jogszokása  szerint  —  saját  törvényes  birájától  visszakövetel- 
heti, ha  saját  és  más  két  tanú  esküjével  beigazolja,  hogy  azok  titkon  távoztak  el, 
vagy  a  törvény  alól  magokat  kivonták-  Továbbá '  határozzák,  hogy  azoknak  javaiból, 
kik  utód  nélkül  halnának  el^  a  földesúr  egy  három  éves  tinónál  többet  el  ne  vehessen, 
a  többi  vagyon  az  özvegyet  vagy  rokonait  illeti.  Ha  pedig  némelyeknek  feleségeik, 
örököseik  és  vérrokonaik  nem  volnának  és  végrendelet  nélkül  halnának  el,  javait  a 
földesurak  birják^  •  -       ', 

Azt  is  rendelik  és  szigorúan  megtartandónak   határozzák,,  hogy  évenként  ezután 

folytonosan,  mindig  Urunk  mennybemenetelének  ünnepe  előtt,  minden  egyes  tanyából, 
uradalomból  és  községből  két-két  értelmes  és  szavahihető  ember,  az  előbb  említett 
kapitányokkal  vagy  közülök  legalább  némelyekkel,  vagy  más  ez  alkalomra  kinevezen- 
dőkkel,  á  nevezett  Bábolnáhegyen  megjelenjenek  és  ott  ugyanazok  a  kapitányok,  vagy 
közülök  valamelyik,  az  öregektől  megkérdezze  és  kitudakolja,  vájjon  az  ő  uraik  őket 
saját  szabadalmaikban  meghagyták-e  vágy  nem  ?  és  ha  úgy  találnák,  hogy  a  nemesek" 
közül  valaki  az  előrebocsátott  rendeletet  az  alább  írt  záradékkal  egészben  vagy  vala- 
mely részben  megsértette  volt,  vagy  azokkal  ellenkezően  cselekedett,  esküszegőnek 
tartassék  és  a  többi  nemesek  annak  védelmezésétől  tartózkodjanak  és  óvakodjanak. 

Továbbá  az  adók  fizetésére,  az  ajándékokra  és  a  szolgálatok  véghezvitelére 
nézve  ázt  határozzák,  hogy,  ha  Szent  István  király,  vagy  az  ő  utódainak  szabadság- 
levelét, melyben  az  ő  szabadságaik  foglaltatnak,  megtalálnák,  vagy  míg  a  felséges 
uralkodótól  újra  kinyerhetnék,  addig  az  évi  adó  fizetésére,  ajándékok  adására  és  szolgá- 
latok megtételére  a  következő  módon  köteleztetnek.  Évi  adó  fejében  minden  jobbágy 
folyó  pénzben  egy  dénárt  és  nem  többet  tartozik  fizetni  Szent  István  napján. 

Azoknak  á  földesuraknak,  kiknek  malmuk  van.  Urunk  születése  ünnepén  egy 
köböl  zabot  és  húsvétkor  hasonlóképen  két  kalácsot  és  egy  csirkét  tartoznak  adni 
az  illetők.  . 

A  szolgálatok  teljesítésének  fejében  pedig  egy  napon  kaszálni  vagy  aratni,  vagy 
a  malmok  gátjait  javítani  és  bevett  szokás  szerint  kellő  állapotban  fentartaní  köte- 
leztetnek. 

A  sertés-  vagy  méhtizedet,  vagy  más  ilynemű  adót,  amint  ez  bizonyos  időben, 
nevezetesen  a  várnépek  közt  úgy  a  magyaroktól,  mint  az  oláhoktól  eddig  megköve- 
teltetett, úgyszintén  a  közönsége^  »aéc5«'»aé  nevezett  adót,  a  földesuraknak  senki  se 
tartozzék  megfizetni. 

Továbbá  a  jobbágyok  a  kamarai  rendes  szolgalatokat  és  szolgálmányokat  telje- 
fflteni  tartoznak,  de  ezenkívül  őket  másra  erőszakolni  a  kamarai  gróf  ne  merje. 
Ü^anazon  kamarai  ember  a  bort  más  házakban  vagy  helyeken,  mint  saját  házában 
nem  mérheti  és  saját  borainak  mérése  idejében  más  mérőket  a  méréstől  el  ne  tilthasson. 

Határozzák  és  rendelik,  ha  Szent  István  szabadságlevelében  hiányosan  lenne 
kifejtve  az  urak  és  jobbágyaik  között  való  viszony,  akkor  magok  részéről  Istenfélő 
és  buzgó  embereket  tartoznak  választani,  kik,  megválasztatván,  a  többi  jóakaratú 
nemesekkel,  kik  e  czélra  a  nemesek  közössége  által  választattak,  üljenek  össze,  erről 
komolyan  tanácskozzanak  és  rendelkezzenek,  meghatározva  a  mód-  és  jogszokást, 
melyben  a  jövőre  nézve  úgy  ők,  mint  utódaik  békével  megmaradhassanak. 

Továbbá  határozzák  és  rendelik,  hogy  mikor  táborba  szállanak,  az  illető  köz- 
ségek tartozzanak  élelmiszereket  adni,  azonban  méltányos  és  jutányos  árban  és  ne 
zsaroljanak,  niint  eddig  tették.  Egyúttal  azt  is  rendelik,  hogy  azok,  kik  bandériumot 
tartani  kötelesek,  tartsanak  az  illető  vidékeken  megbízható  hírthozó  kémeket,  hogy 
minden  csekélységért  az  urak  ne  szólítsák  a  népet  fegyverbe. 

Rendelik  még  azt  is,  hogy  bárki  bárhol  a  nemesek  közül,  bármilyen  szándékú 
lélekkel  a  nevezett  jobbágyok  közül  valakit  megölne,  kínoztatna  vagy  másképen  ontaná 
vérét,  akár  az  ő  jobbágya,  akár  idegen  legyen  az,  ha  ezt  az  illető  két  tanúval  tör- 
vényesen bebizonyítani  tudja,  esküszegőnek  tartassék;  a  többi  nemesek  pedig  óvakod- 

janak  az  ilyennek  védelmezésétől.  Viszont,  aki  azon  jobbágyok  közül  akár  saját  uraik, 
akár  más  nemesek  ellen  fellázadva,  ugyanezt  tenni  merészelnék,  neki  kárt  és  egyéb 
rosszat  okoznának  és  ezt  ellenük  hasonló  módon  két  vagy  három  tanúval  bebizonyí- 
tanák, főbenjáró  vétség  alapján  tüstént  összes  javaik  elvesztésével  bűnhődjenek. 

Szigorúan  megtartani  ren4elik:  senki  a  nemesek  közül,  kapitányaikat  vagy  más 
választott  embereket  vagy  bárkit  is  a  parasztok  rendjéből,  azért,  hogy  most  fegyverrel 
léptek  fel,  bántalmazni  és  károsítani  ne  merjen,  mert  hűségszegőnek  fog  tartatni;  ha 
akad  ilyen,  sem  a  vajda,  sem  az  alvajda,  sem  pedig  a  püspök  és  a  székelyek  ispánjai 
az  ilyent  ne  segítsék,  mert  ők  is  esküszegőknek  fognak  tartatni. 

Azt  is  elrendelik,  hogy  a  néhány  év  óta  be  nem  fizetett  püspöki  tizedet  a  most 
folyó  pénzben,  húsz  kereszt  után  száz  dénárt  fizessenek,  úgyszintén  a  királynak  szóló 
tartozást  is,  ötszáz  dénárt,  nem  várva  ezekre  a  királyi  felségtől  esetleg  kiadandó  tdier- 
könnyítő  visszavonó  rendeletet. 

Elhatározták  és  szigorúan  megtartani  rendelik,  hogy,  ha  Szent  István  szabad- 
ságlevelét megtalálnák,  akkor  az,  ha  pedig  nem,  akkor  ezen  fennebbi  konstitúciók 
legyenek  kötelező  érvényűek,  melyek  örök  időkre  visszavonhatatlanul  fenmaradjanak. 

Aki  ezen  fennebbi  kötelezettség  és  szerződés  ellen  tenne,  akár  úr,  akár  jobbágy, 
az  hitszegőnek  tartassék  és  az  ilyenek  védelmétől  mindenki  tartózkodjék  és  óvakodjék. 

Tehát,  mint  a  szerződésből  világosan  kitetszik,  az  erdélyi  parasztság- 
nak súlyos  okai  voltak  a  lázadásra.  Lépes  püspök  uj  pénzben  követeli 
az  egyházi  tizedet,  mégpedig  három  évit  egyszerre  s  mert  nem  fizethetik 
meg,  egyházi  átok  alá  veti  a  népet.  Helyesen  jegyzi  meg  Jancsó  Benedek 
már  idézett  könyvében,  hogy  a  husszitizmus  miatt  való  üldözésnek  nincs 
része  a  lázadásban,  hisz  ha  a  lázadó  parasztok  hussziták  lettek  volna,  nem 
nagyon  törődnek  az  egyházi  átokkal.  A  tized,  az  egyházi  átok  és  a 
szabad  költözködés  önkényes  megakadályozása:  ezek  a  lázadás  legfőbb 
okozói.  Ám  egyéb  is  kitűnik  a  szerződésből.  Az,  hogy  e  szerződés  meg- 
kötésénél a  lázadók  kerekedtek  felül,  ők  diktáltak  s  a  nemesség  kén3rtelcn- 
kelletlen  elfogadta  ugyan  a  szerződést,  de  nyilván  azzal  a  hátsó  gondo- 
lattal, hogy  azt  nem  tartja  meg.  Nem  is  tarthatta  meg,  hisz  a  szerző- 
désnek nem  egy  pontja  ellenkezett  az  országos  törvények  határozataival. 
Es  csakugyan  már  1437.  szeptember  16-ára  a  nemesség  gyűlést 
hivott  Kápolnára  s  erre  a  gyűlésre  meghívta  a  székelyeket  és  a  szászokat 
is.  A  gyűlésnek  az  volt  a  czélja,  hogy  a  nemesség  a  székelyekkel  és 
szászokkal  szövetkezzék  a  jobbágyság  ellen.  A  gyűlésen  megjelentek  úgy 
a  székelyek  mint  a  szászok  képviselői  s  a  tanácskozás  eredménye  a 
három  nemzet :  az  erdélyi  magyar  nemesség,  a  székelység  s  a  szász  nép 
uniója  lett.  A  három  nemzet  képviselői  szerződést  kötöttek,  melyben  köte- 
lezik magukat,  hogy  bármely  országháborító  ellenség  ellen  kölcsönösen 
támogatják  egymást  s  ha  köztük  merülnének  fel  vitás  kérdések^  törvényes 

birájuk  elé  viszik.  Ez  a  szerződés,  mely  a  parasztlázadás  hatása  alatt  jött 
létre  s  mely  később  Erdély  külön  alkotmányának  alapjául  szolgált,  ujabb 
lázadásnak  lett  okozója.  Tudnunk  kell,  hogy  a  lázadó  parasztok  a  nemes- 
séggel kötött  szerződés  után  sem  széledtek  el,  ami  amellett  tanúskodik, 
hogy  maguk  sem  nagyon  biztak  a  szerződés  pontjainak  végrehajtásában. 
Mikor  aztán  bíríU  vették  a  három  nemzet  unióját,  melyben  akkor  nem  is 
láthattak  egyebet,  mint  ellenök  irán3ailó  »véd-  és  daczszövetséget«,  újra 
kitört  a  lázadás,  mégpedig  most  nagyobb  erővel  s  nagyobb  területen, 
amennyiben  ,  a  lázadás  tüze  átcsapott  az  erdélyi  határon,  fellázadtak  a 
nyírségi  és  szamosközi  parasztok  is. 

E  lázadás  lefolyásáról  nincsenek  részletes  adatok,  de  annyit  tudunk, 
hogy  a  nemesség  Csáki  László  vajda  vezetése  mellett  a  Szamos  mentén 
megverte  a  parasztokat,  úgyszintén  megverték  a  szamosközi  és  nyírségi 
parasztokat  is.  Az  ütközet  a  nemesség  javára  dőlt  el  ugyan,  de  nem 
végződhetett  a  parasztság  teljes  leveretésével,  máskülönben  a  nemesség 
aligha  áll  szóba  másodszor  is  a  lázadók  vezéreivel.  Ujabb  egyességet  köt 
a  nemesség  és  parasztság  Apátiban,  1437.  október  6-án,  s  ebből  a  szer- 
ződésből már  az  látszik,  hogy  a  nemesség  kerekedett  felül.  Ez  a  szer- 
ződés jogot  ad  a  földesúrnak,  hogy  a  jobbágyot,  ki  »most,  e  felzúdulás 
alkalmával*  más  helyre  költözött,  »az  ország  régi  szokása  szerinte, 
erővel  is  visszaköltöztesse,  ha  az  illető  jobbágy  a  költözésre  engedelmet 
nem  kapott  s  a  jogos  terrágiumot  és  egyéb  tartozásait  előzetesen  le  nem 
fizette.  Az  így  erőszakosan  visszavitt  paraszt  köteles  15  nap  alatt  meg- 
fizetni a  tartozását,  akkor  aztán  szabadon  mehet.  A  szabad  költözködést  ez 
a  szerződés  is  biztosítja  különben,  éppúgy  mint  az  országos  törvény,  fol- 
téve természetesen,  ha  a  jobbágy  minden  tartozásának  eleget  tett.  » Minden 
földesúr  —  így  szól  a  szerződés  egyik  pontja  —  saját  birtokán  bírás- 
kodási jogot  gyakorolhat,  és  ha  valamely  jobbágyát  elitéli  vagy  elmarasz- 
talja, joga  legyen  az  ítéletet  végrehajtani  és  rajta  azt  is  fel  is  hajtani,  amiben 
elmarasztalta.  Ha  pedig  valamely  jobbágy  földesura  Ítéletével  megelégedni 
nem  akar  —  a  szokás  szerint  —  más  íaluba  vagy  helységbe  mehessen 
ügyét  megfelebbezni,  hol  aztán  bármit  határozzanak  is,  abban  mind  a 
földesúr,  mind  a  jobbágy  megnyugodni  tartozik. « 

E    néhány    pontból  is  látható,  hogy  a  kolozsmonostori  és  az  apáti  ' 
békeszerződés   közt  óriási  nagy    a  különbség.  Amott  a  nemességet,  itt  a 
parasztságot  látjuk   kényszerítő  helyzetben,   s  ha  a  parasztok  ügjóik  dia- 
dalában biznak,  bizonyára   nem   irnak  alá  oly  szerződést,  mely  a  földes- 
urat   a   jobbágy  erőszakos    visszaköltöztetésére   iogosítja  s  nyilván  nem 

találhattak  valami  erős  védelmet  abban  a  pontban  sem,  mely  megengedi 
a  parasztnak  a  felebbezést  —  egy  másik  községbeli  földesúrhoz !  Földes- 
urtúl  földesúrhoz  felebbezni  a  jobbágynak,  ki  még  kevéssel  ezelőtt  fegy- 
vert fogott  a  földesurak  ellen  —  várhatott-e  á  jobbágy  igazságot  ?f 

A  szerződést  különben,  melyet  a  parasztok  részéről  Budai  Antal,  széki 
Nagy  Tamás,  világos-berki  Oláh  Mihály  és  Gál,-  Kolozsvári  János  mester- 
kapitányok, továbbá  diódi  Gazda  Benedek,  Vajdaházi  Nagy  Pál,  ujfalusi 
Kovács  Bálint,  Csegő  Gergely,  busái  Gréb  Balázs,  almási  Nagy  Elek, 
zombori    Hencz  István,    alparéti  Bán  László  és  hunyadi  Valkai  Miklós 

irt  alá,  követek  által  Zsigmond  királyhoz  küldöttek  megerősítés  végett 
s  azzal  a  kérelemmel,  hogy  a  király  véglegesen  szabályozza  a  földes- 
urak és  a  jobbágyok  közt  levő  viszonyt.  A  követek  el  is  indultak,  de  a 
szerződést  és  a  kérelmet  a  királynak,  ki  épp  ez  idŐ  tájt  halt  meg 
Znaimban,  Prágából  visszatérőben,  nem  adhatták  át.  A  szerződésben  az  is 
benne  volt,  hogy  addig  is,  mig  a  király  megerősítené,  a  feleknek  ehhez 
a  szerződéshez  kell  szabni  magokat.  De  a  parasztok  nem  tartották  meg 
a  szerződés  pontjait.  Az  elégedetlenség,  a  nyugtalanság  tovább  tart  s 
Zsigmond  halála  után  csakhamar  ujabb  lázadás  üt  ki:  parasztlázadással 

kezdődik  Albert  király  rövid  uralkodása.  Ebben  a  lázadásban  már  réáat 
vesz  az  alsóbbrendű  városi  polgárság  is,  mint  a  jobbágyság  szövetségese, 
s  abban  is  különbözik  az  elpző  lázadásoktól,  hogy  a  nemesség  és  a  job- 
bágyság a  városok  falai  közt  méri  össze  fegyverét.  Közvetlen  Zsigmond 
halála  után  teljes  erővel  tör  ki  a  lázadás,  épp  abban  az  időben,  midőn  a 
török  is  mind  fenyegetőbben  lép  föl.  Az  apáti  szerződéssel  elégedetlen 
parasztok  végig  pusztítanak  a  vármegyéken  meg  a  szászok  földjén  s 
Kolozsvárt,  Tordát  és  Enyedet  elfoglalják.  Az  erdélyi  nemesség  újra  fegy- 
vert fog  Csáki  László  vajda  vezetésével^  egyesül  a  nyírségi  meg  a 
szamosközi  nemességgel,  melléje  szegődnek  az  unió  értelmében  a  széke- 
lyek és  szászok  is  s  1438.  január  8-án  Kolozsmonostornál  összeütközik 
a  lázadók  seregével.  Az  elkeseredett  harcz  a  nemesség  győzelmével  vég- 
ződik, a  lázadókat  szétverik  s  ezek  egy  része  Kolozsvárra,  más  része 
Enyedre  menekül:  ott  vernek  hadiszállást  Ám  a  nemesség  nem  áll  meg 
a  félúton,  körülkerítik  mind  a  két  várost  Enyedet  felégetik,  számos 
parasztot  elfognak  s  ezeket  és  már  a  kolozsmonostori  ütközetben  elfogott 
parasztokat  karóba  húzatják.  Ugyanígy  cselekesznek  a  Kolozsvár  falai 
közé  menekült  parasztokkal  is,  kiket  a  nemesség  a  szászok  segítségével 
győz  le.  Érdekes  a  levél,  melyet  a  nemesség  ez  alkalommal  a  szászok- 
hoz intéz. 

»Ime  —  így  szól  a  levél  —  mi  Kolozsvár  alatt  állva,  azt  hatál- 
masan  bezártuk,  hogy  onnan  senki  ki  nem  mehet  Azért  most  a  ti  barát- 
ságotokhoz fordulunk  és  Albert  királyunk  neveben  meghagyjuk  és  paran- 
csoljuk, hogy  soraink  vétele  után  azonnal  mind  gyalogos,  mind  lovas 
katonáitokkal  az  istentelen  és  hütélen  parasztok  kiirtására  hozzánk  segít- 
ségül sietni  ismerjétek  kötelességeteknek ;  tudomásul  vévén  azt,  ha  eljönni 
vonakodnátok,  azt  királyunknak  szokott  módon  tudtára  adjuk.  Ne  legyetek 
különben  ellene,  hogy  ha  urunk,  királyunk  kegyében  meg  akartok  maradni.« 
.A  nemesség  tehát  a  székelyek  és  szászok  segítségével  leverte  a 
parasztlázadást  s  közvetlen  ez  után  gyűlést  tartottak  Tordán,  amely  gyű- 
lésen megújították  az  uniót  Ennek  czélja.  Lépes  vajdának  megerősítő 
oklevele  szerint,  nemcsak  az  volt,  hogy  »a  parasztok  dühös  lázadása «  ellen 
biztosítsa  a  védekezést,  de  egyben  a  törökök  esetleges  betörései  ellen  is. 
Ugyanaz  a  megerősítő  oklevél  erősen  hangsúlyozza,  hogy  az  unió  értel- 
mében a  szászoknak  különösen  a  lázadó  parasztok  leverésére  kell  segít- 
séget njoijtani. 

Amint  láttuk,  ezt  a  segítséget  igénybe  is  vette  a  nemesség  s  hosszú 
időre  megtörte  a  jobbágyságot  De  nem  telt  el  száz  év,  az  elnyomott  nép 

újra  fegyvert  ragad  s  Magyarország  rettentő  lázadás  színhelye  lesz,  oly 
lázadásé,  mely  lefolyásában,  méreteiben,  következéseiben  messze  túlhaladja 
az  erdélyi  parasztlázadást.  A  Dózsa-lázadás  ez,  melyhez  képest  gyermek- 
játék volt  az  erdélyi  parasztlázadás. 

Hetvenenöt  évi  időköz  van  a  két  lázadás  közL  Ismerkedjünk  meg 
nagy  vonásokban  ez  időköz  történetével,  olvassuk  előbb  a  történetnek 
ragyogó  és  sötét  lapjait,  hogy  megérthessük  azt  a  borzasztó  drámát, 
melynek  a  főhőse  Dózsa  György. 

A  történelemnek  nagy,  dicső  alakjaival  találkozunk  még  e  láza- 
dás előtt:  Hunyadi  Jánossal,  a  törökverővel  s  fiával.  Mátyás  királylyal, 
az  igazságossal. 


t- 

mzítuüíj,  a   luruK   ucululi   crueiyue, 

elözönlötte  a  Maros  völgyét,  egymásután  dúlta  fel  a  falvakat,  városokat; 
ám  a  nemesség,  melynek  harczi  kedvét  a  parasztlázadás  erősen  lelohasz- 
totta, közönyösen,  szinte  összetett  kézzel  nézte  a  török  rabló  csapatok 
szörnyű  pusztításait.  Hat  hétig  raboltak,  égettek  a  törökök,  fogdosták 
össze  a  lakosokat:  nem  állották  útját,  szabadon  prédálhatott  s  mikor 
aztán  maga  is  megelégelte  a  pusztítást,  70  ezer  fogolylyal  vonult  ki 
Erdélyből,  a  törcsvári  szoroson  keresztül.  A  nemesség  fásultan  nézte  a 
török  terjeszkedését,  s  midŐn  Albert  király,  egy  évi  távollét  után, 
külföldről  haza  került  és  országgyűlést  hivott  egybe,   az    itt    egybegyűlt 

nemeseket  nem  az  a  gond  foglalkoztatta,  hogy  miként  védjék  meg  az 
országot  a  török  ellen,  hanem  hogy  ujabb  jogokat  és  kiváltságokat 
szerezzenek  s  a  hadviselés  terhe  alól  lehetőleg  megszabaduljanak. 
Megújították  a  nemesség  ama  régi  kiváltságát,  hogy  az  ország  határain 
túl  nem  kötelesek  hadba  kisérni  a  királyt  s  itt  a  hazában  is  csak  akkor 
tartoznak  fegyvert  fogni,  ha  a  király,  az  egyházi  és  világi  főurak  bandé- 
riumai nem  elégségesek  a  haza  védelmére.  S  történt  ez  éppen  akkor, 
mikor  Murád  szultán  az  addiginál  jóval  nagyobb  hadi  erővel  indult,  hogy 
elfoglalja  Magyarország  déli  részét.  Akkor  már  a  Havasalföld  a  török 
kezén  volt. 

E  nehéz  időben  tűnik  fel  Hunyadi  János,  az  egykori  oláh  kenéznek 
ivadéka.  A  magyar  embernek  nincs  oka  szégyenleni,  hogy  történelmünk 
egyik  legdicsőségesebb  alakja  oláh-eredet,  sőt  méltán  lehet  büszke  a 
magyar  géniusz  csudálatos  erejére,  mely  ezer  éves  multunk  folyamán  oly 
sok  nagy  embert  hódított  meg  a  magyar  nemzetnek,  tett  szívvel-lélekkel 
magyarrá.  A  magyar  szellem  elvitázhatatlan  dicsősége  ez  s  éppenséggel 
nem  áll  érdekünkben,  hogy  a  törökverő  Hunyadi  Jánosnak  tiszta  magyar 
eredetét  bizonyítgassuk.  A  mit  az  egykorú  s  a  későbbi  krónikások,  sőt 
még  e  században  is  jeles  történetírók  az  ő  eredetéről  irtak,  az  ujabb- 
kori  nyomozás  mind  megczáfolja.  Mese,  hogy  Hunyadi  János  Zsigmond 
királynak  egy  oláh  paraszt  leánytól  született  törvénytelen  íía,  s  azt  is 
megdöntötték,  hogy  egy  ismeretlenebb  magyar  nemesi  család  sarjadéka. 
A  legújabb  kutatások  eredménye  az:  hogy  Hunyadi  János  az  albán, 
rumén,  bolgár,  szerb,  czinczár  népelemekből  összeverődött  oláh  népfajból 
ered.  Első  őse,  a  kiről  a  történelemnek  tudomása  van,  Serb  nevű  oláh 
kenéz  volt,  a  ki  a  XIV.  század  végén  királyi  adományul  kapta  a  Hunya- 
diak ősi  fészkét,  Vajda-Hunyad  várát  s  ezzel  a  család  magyar  nemessé 
lett.  Ennek  a  Serbnek  volt  a  testvére  Radul,  akinek  három  fia  volt: 
Radul^  Magos  és  Vojk.  Ez  utóbbi  már  Zsigmond  király  udvarában  tartóz- 
kodott, mint  udvari  lovag,  s  kedvelt  vitéze  volt  a  királynak.  Hunyadi 
Vojk  egy  Marsinai  Erzsébet  nevű  oláh  nemes  leányt  vett  feleségül  s  e 
házasságból  négy  gyermek  született:  két  leány  és  két  fiú,  János  az  egyik, 
a  nagy  Hunyadi  János,  Jován  a  másik,  a  ki  szintén  több  csatában  vesz 
részt,  s  vitézül  harczolt  a  törökök  ellen.  A  leányok  közül  az  egyik  egy 
Székely  nevű  nemesemberhez  ment  feleségül,  s  anyja  lett  Székely 
János  bánnak. 

Mint  magyar  köznemes  lép  tehát  az  oláh  eredetű  Hunyadi  János  a 
történelem  színpadára,  s  midőn  a  nemesség  a  legválságosabb  időben  húzó- 

dozik  a  török  ellen  való  hadviseléstől,  Albert  királynak  ebben  az  egyszerű 
köznemesben  van  legnagyobb  bizodalma,  a  ki  már  Zsigmond  korában 
kitüntette  magát  a  husziták  ellen  viselt  hadakozásokban.  Őt  és  öcscsét 
Jovánt  bizza  meg  a  szörényi  bánság  védelmével.  Itt  kezdődik  Hunyadi 
János  tüneményszerű  emelkedése.  A  köznemes  szörényi  bánná  lesz  s 
ezzel  fölemelkedik  a  főnemesek  rendjébe,  és  fölemelkedik  később  a  legma- 
gasabb polczra:  Magyarország  kormányzója  lesz.  Előkelő  nemes  ember 
leánya,  Szilágyi  Erzsébet  a  felesége  s  ez  által  atyafiságba  kerül  több 
főnemesi  családdal. 

Könyvem  keretén  kivül  esik  az  ő  nagy  hadi  tetteinek  leirása,  elég  a 
történeti  tényt  följegyeznem,  hogy  az  ő  hadvezéri  fényes  talentoma, 
példás,  önzetlen  hazafisága  hosszú  időre  elhárította  Magyarországról  a 
török  hódítás  szörnyű  veszedelmét;  hogy  nem  csüggedett  akkor  sem, 
midőn  a  nemesség,  szertehuzván,  alig  mozdult  meg  a  török  ellen. 
A  nándorfehérvári  csatát  értem,  midőn  Hunyadi  és  a  tüzes  szavú,  lángoló 
lelkességű  minorita  barát,  Kapisztrán  János,  együtt  vezetik  a  nagyob- 
bára  hiányosan  fegyverzett  parasztokból  álló  sereget  a  török  ellen  s 
fényes  győzedelmet  aratnak.  Ha  valaki,  Hunyadi  János  láthatta,  hogy  a 
főnemesség  banderiális  hadi  szervezete,  a  köznemességnek  esetről  esetre 
való  fölkelése  gyönge,  megbízhatatlan  védelem  a  török  rengeteg  nagy 
hadi  ereje  ellenében,  s  természetes,  ha  a  hadi  erőnek  más  alapon  való 
szervezésen  munkált.  O  kezdette  meg  a  zsoldos  csapatok  szervezését, 
kezdetben  a  maga  költségén,  majd  az  országgyűlés  által  megszavazta- 
tott adóból,  minden  öt  telek  után  egy  s  minden  jobbágytalan  négy 
nemestől  egy  forintban  állapítván  meg  a  hadi  adót 

Négy  király  uralkodásának  (Zsigmond,  Albert,  Ulászló  és  V.  László) 
idejére  esik  Hunyadi  János  dicsőséges  pályafutása  s  nemcsak  a  törökök 
ellen  való  védekezés  nehezült  e  férfi  vállaira,  de  neki  jutott  a  nehéz 
feladat  is:  helyreállítani  az  ország  belső  rendjét,  mely  Albert  király 
halála  után  fenekestől  felfordult.  A  trónért  való  versengések  ideje  megújul, 
két  táborra  szakad  az  ország:  az  egyik  Ulászló  mellett  (őt  támogatja 
Hunyadi  János  is),  a  másik  Albert  csecsemő  fiának,  a  későbbi  V.  Lászlónak 
jogai  mellett  harczol  s  a  harczokban,  természetesen,  legtöbbet  szenved 
az  ország.  Albert  özvegye  segítségül  hívja  a  cseheket,  kik  Giskra  vezér- 
lete mellett  megszállják  a  felvidéket,  ott  apró  favárakat  építenek  s 
ezekből  a  rablófészkekből  ki-kicsapva,  rabolják,  fosztogatják  a  népet, 
különösen  az  Ulászló  pártján  állókat.  Akár  csak  a  tatárjárás  idején, 
egész    vidékek    néptelenekké    lesznek,    mert    a    védtelen    nép    menekül, 

rengeteg  erdőkben  bujdokol  Giskra  rabló  csapatai  elől.  Az  ország  déli 
részében  s  tul  a  Dunán  az  özvegy  királynét  pártoló  Garay  László  fékte- 
lenkedik,  fellázadván  Ulászló  király  ellen,  mignem  Hunyadi  leveri  őt  és 
híveit. 

A  várnai  gyászos  emlékezetű  csata  után  király  nélkül  marad  az 
ország :  Ulászló  a  csatamezőn  esett  el  s  az  országgyűlés  Hunyadi  Jánost 
választja  kormányzónak.  Hét  évig  viseli  e  tisztet  Magyarországnak  az 
időben  legnagyobb  embere,  még  berezegi  czimet  is  kap  a  pápától,  de 
mi  sem  jellemzi  fényesebben  az  ő  egyéniségének  nemes  voltát,  hogy 
sohasem  használta  e  czimet.  Megalapította  családjának  erejét,  hatalmát, 
ám  nem  az  ország  rovására,  de  sőt  inkább  annak  javára.  Midőn  a  kis- 
korú László  király  hazajön  s  elfoglalja  apja  örökét,  továbbra  is  a  hazának 
szenteli  minden  erejét.  Nagy  volt  ellenségeinek,  irigyeinek  száma,  de 
tündöklő  erényeit  nem  nélkülözhették  s  a  király  és  az  ország  tanácsa  őt 
bizza  meg  az  ország  jövedelmeinek  a  kezelésével,  és  őbenne  látják  az 
egyetlent,  ki  az  országot  s  általában  a  kereszténységet  megvédheti  a 
török  ellen. 

1453-ban  koronázták  meg  V.  Lászlót  s  a  következő  évben 
tartott  országgyűlés  főtárgya  a  török  ellen  való  védekezés  megbe- 
szélése. Ezen  az  országgyűlésen  Hunyadit  az  ország  főkapitányává 
nevezik  ki  s  az  egyházi  és  világi  főurak,  nemkülönben  a  köznemesség 
részéről  hat-hat  urat  választanak  melléje,  hogy  együtt  vizsgálják  meg, 
hány  zászlóaljat  lehetne  felállítani  a  királyi  jövedelmekből.  Ennek  az 
országos  bizottságnak  a  feladata  volt  arra  is  ügyelni,  hogy  a  papok 
jövedelmeik  arányában  járuljanak  a  hadsereg  fentartásához,  úgy  amint 
azt  már  Zsigmond  idejében  elrendelte  volt  az  országgyűlés.  Kimondta 
az  országgyűlés,  hogy  íőurak  és  köznemesek  személyesen  tartoznak 
megjelenni  a  táborban.  Minden  megyében  biztosokat  neveztek  ki  a 
jobbágytelkek  és  a  jobbágytalan  nemesség  összeírására.  Minden  száz 
jobbágy  teleknek  négy  lovas  és  jól  fölfegyverzett  két  gyalogost  kellett  ki- 
állítani, a  jobbágytalan  nemeseknek  pedig  fejenként  kellett  felkelniök.  De 
a  jobbágytalan  nemesség  is,  sőt  a  telekkatonaság  is  csak  az  ország 
határán  belől  volt  köteles  hadat  viselni.  Ugyancsak  minden  száz  telek 
után  négy  lovast  és  két  gyalogot  kellett  kiállítani  a  király  s  a  királyné 
városainak,  Cilley  (a  király  nagybátyja)  kiváltságos  városainak,  a 
jászoknak  és  a  kunoknak.  Jószágvesztést  mért  a  törvény  azokra  a 
nemesekre,  kik  nem  e  szerint  cselekesznek,  a  tábort  idő  előtt  elhagy- 
ják, fejvesztést  a   parasztokra  (a  paraszt   csak  a    fejét  veszthette  el),  a 

főurakra  és  köznemesekre  pedig,  ha  hiányosan  állították  ki  a  fegyvereseiket, 
minden  lovas  után  16,  minden  gyalogos  után  10  arany  forint  bírságot 
.  rótt  ki  a  törvény.  Két    esztendő  sem  telt  el,    kitűnt,  mint    annyiszor 


Hunyadi  László  búcsúzik  híveitől.  (Benczúr  Gyula  festménye  után.) 

már,  hogy  könnyebb  törvényt  csinálni,  mint  végrehajtani.  Midőn  1456-ban 
fegyvert  kellett  volna  ragadni  minden  fegyverfogható  embernek,  mert 
Mohammed  szultán  rettentő  nagy  sereggel  indult  Magyarországnak,  magyar 
hadsereg  nem  volt.  Láttuk,  hogy  az  1 454-iki  törvény  fej-  és  jószágvesz- 

téssel  fenyegette  meg,  ki  szükség  esetén  ki  nem  áll,  ám  a  főurak,  s 
köztük  első  sorban  Cilley  és  Garay,  nem  a  töröktől  féltek,  hanem  Hunyadi 
János  hatalmától. 

Alattomos  fondorlatokkal,  cselszövényekkel  igyekeztek  félrelökni  korá- 
nak legnagyobb  hősét  s  Cilley  az  általa  léhán  nevelt  kiskorú  király- 
lyal  könnyen  tudta  elhitetni,  hogy  Hunyadi  a  maga  fejére  akarja  tenni 
a  magyar  koronát.  Szinte  tőrbe  ejtik  Hunyadit,  kész  a  terv,  hogy  elte- 
gyék láb  alól,  eltegyék  a  legválságosabb  időben.  És  ekkor  mutatta  az 
igazi  honszerelem  legragyogóbb  példáját  az  egykori  oláh  kenéz  ivadéka. 
Az  ármánykodásokra  hivatalának  letevésével  felelt,  ellenben  mikor  látta, 
hogy  mind  közelebb-közelebb  jön  az  ország  határához  a  török  hadsereg, 
feledi  a  méltatlan  bántalmakat,  s  mikor  Cilley  a  kis  királylyal  Budáról 
Bécsbe  szalad  és  a  főnemesség,  követvén  a  király  példáját,  összedugott 
kézzel  várja  a  törököt:  kibékül  legnagyobb  ellenségeivel.  Mátyás  fiát 
eljegyzi  Cilley  Erzsébettel,  László  fiát  Garay  Máriával,  ő  egymaga  tizezer 
zsoldost  ajánl  fel  a  hon  védelmére  —  mind  hiába:  az  ő  kibékülése 
őszinte  volt,  az  ő  honszerelme  igaz  volt,  önzetlen  volt,  annál  kevésbbé 
voltak  őszinték  ellenségei. 

A  valóság  ez:  midőn  Mohammed  1456  július  első  napjaiban  150 
ezernyi  sereggel  s  300  ágyúval  Nándorfehérvár  alá  érkezett  s  ostrom 
alá  fogta  a  várat,  alig  néhány  főúr  áll  ki  Hunyadi  mellett,  az  igazi 
segítség  az  a  lelkes  sereg,  melyet  Kapisztrán  János  toborzott  össze 
parasztokból,  diákokból  és  barátokból,  kik  többnyire  vasvillákkal,  botokkal, 
szekerczékkel,  kaszákkal  voltak  fölfegyverkezve.  Tanulatlan,  fegyelme- 
zetlen sereggel,  melyet  közben  tanítania  kell,  aratja  utolsó  és  legfénye- 
sebb győzelmét  Hunyadi  a  törökökön. 

Utolsó  győzelmét,  mert  a  táborban  kiütött  ragályos  betegségnek 
áldozatául  esett:  Kapisztrán  János  karjai  közt  lehelte  ki  nemes  lelkét, 
megáldván  előbb  fiait,  s  utolsó  szavaival  is  lelkesítvén  a  halálos  ágya 
köré  sereglett  urakat  a  török  ellen  való  hadakozásra. 

Az  egész  nemzet  gyászolt,  de  volt  egy  ember,  kinek  nagy  ünnep 
volt  Hunyadi  halála:  Cilley  Ulrik.  Az  ő  kezébe  került  most  a  hatalom, 
s  ha  az  apát  nem  tehette  el  láb  alól  annak  idején,  most  elérkezettnek 
látta  az  időt  arra,  hogy  kipusztítsa  az  egész  Hunyadi  nemzetséget. 
Hunyadi  László  gyászos  végét  ki  nem  ismerné?  Az  ármányos  Cilley 
beleköt  az  ártatlan  ifjúba,  s  midőn  az  ifjú  hű  emberei  lekaszabolják  ezt 
a  gonoszlelkű  embert,  a  megijedt  király,  ámbár  esküvel  fogadja  Hunyadi 
özvegyének,  hogy  nem  torolja  meg  Cilley  halálát,   Budán,  a  Szentgyörgy 

piaczán,  bakóval  végezteti  ki  a  nagy  Hunyadi   méltó  fiát  Mátyást   csak 
gyermekkora  menti  meg  a  haláltól. 

Alkonyatkor,  úgyszólván  titokban  hajtották  végre  Hunyadi  János 
fiának  lefejezését,  mert  nem  ok  nélkül  tartottak  attól,  hogy  a  nép,  mely 
bálványozva  szerette  Hunyadi  Jánost  s  e  szeretetét  átruházta  fiára  is, 
megakadályozza  a  törvénytelen,  igaztalan  Ítélet  végrehajtását.  Ám  a  budai 
nép,  mely  egész  nap  kint  a  szőlőhegyek  közt  hullatta  véres  verejtékét, 
csak  este,  mikor  fáradtan  tért  haza  munkájából,  tudta  meg,  hogy  mi 
történt.  Futótűzként  terjedt  el  a  megdöbbentő  hír,  hirtelen  megelevenedtek 


Mátyás  kiiály  szülőháza  Kolozsvárt. 

az  utczák,  a  nép  nagyobb  és  nagyobb  tömegekbe  verődött,  a  felháborodás 
hangja  kitört  az  egyszerű  szőlő-munkások  szívéből,  s  valóságos  zendülés 
támadt :  az  első  utczai  zendülés,  a  melyről  tudomásunk  van.  A  katonaság, 
akárcsak  ma  történt  volna,  szétverte  a  zendülő  parasztokat,  de  ezzel  nem 
fojtották  el  a  mértéktelen  felháborodást,  mely  országszerte  hatalmába 
ejtette  a  jobb  érzésű  emberek  szívét.  Ezt  a  felháborodást  nem  hogy  csilla- 
pította volna,  de  még  fokozta  a  király  nyílt  levele,  melyben  nem  átalotta 
gyalázni  a  dicsőséges  emlékezetű  Hunyadi  Jánost,  a  flait  meg  felségsértéssel 
rágalmazta  s  nevezetesen  azzal,  hogy  Hunyadi  László  Cilley  után  a  királyt 

is  meg  akarta  ölni.  És  mikor  a  király  országgyűlést  hirdet,  hogy  a  törökök 
ellen  való  védekezést  megbeszéljék,  alig  néhányan  mennek  a  gyűlésre, 
forrongott  az  egész  ország,  különösen  a  köznemesség  és  a  parasztság  s 
Hunyadi  sógora.  Szilágyi  Mihály  zászlaja  alá  nagy  tömegekben  verődnek 
össze  az  elégedetlenek,  a  Hunyadi-család  meggyalázása  miatt  forrongó  haza- 
fiak. Szilágyi  Mihály  csaknem  egész  Erdélyt  elfoglalja,  özvegy  Hunyadiné 
zsoldosai  már-már  elfoglalják  Budát,  a  felvidéken  pedig  szintén  kitört  a 
lázadás  a  király  ellen.  A  gyámoltalan  László,  épp  minit  a  nándorfehér- 
vári csata  elől,  most  is  Bécsbe  menekült,  de  nem  feledte  magával  vinqi 
Hunyadi  Mátyást.  Csakhamar  azután  meghal  V.  László  s  halála  véget 
vet  a  forrongásnak  is,  ám  az  öreg  Szilágyi  nem  pihent,  fáradhatatlanul 
toborzottá  híveit.  Nagy  tervet  forgatott  elméjében:  magyar  királyt  akart 
Magyarországnak,  magyar  királyt  Hunyadi  Mátyás  személyében. 

Nem  volt  könnyű  a  feladat,  melyre  vállalkozott.  Sokan  szerették 
volna  fejükre  tenni  a  magyar  koronát,  többek  közt  Fridrik  császár  s  Kázmér 
lengyel  király  és  a  magyar  főurak  közül  is  kettő :  Garay  és  Ujlaky.  Hanem 
mire  a  királyválasztó  országgyűlést  egybehívták,  Szilágyi  húsz  ezer  vitézt 
toborzott  a  zászlaja  alá,  s  megérkezvén  Pestre,  a  Hunyadi-ház  híveiből 
még  húsz  ezer  vitéz  csatlakozott  ehhez.  1458.  telén  volt  a  királyválasztás. 
A  40  ezer  vitéz  a  Duna  jegén  állott  fel  s  este  felé,  mikor  az  urak  még 
mindig  nem  tudtak  megállapodni  a  magyar  király  személyében,  a 
különben  is  türelmét  vesztett  sereg  elvégezte  az  urak  dolgát:  egyszerre 
zúgott  föl  40  ezer  ember  ajkán  Mátyás  neve!  A  Duna  partján  össze- 
gyülekezett köznép  lelkesülten  visszhangozta  Mátyás  nevét,  a  lelkes  zúgás 
áthallatszott  Budára  s  az  urak,  kénytelen-kelletlen,  elfogadták  az  alacsony 
sorsból  eredt  ifjút  Magyarország  királyának.  Akkor  még  csak  15  éves 
volt  Mátyás,  Szilágyit  tehát  öt  évre  kormányzónak  választották  az  iQú 
király  mellé.  Ki  gondolt  volna,  hogy  az  iQú  testben  férfi-lélek  lakozik, 
érett  ember  lánglelke,  ki  eszével,  soktudásával  megszégyenít  sok  öreg 
embert ! 

Az  urak  engedtek  a  kényszerítő  helyzetnek,  megválasztották  Mátyást 
Magyarország  királyának,  de  gonosz  indulattal  mindjárt  meg  is  kötözték 
a  kezét.  A  királyválasztó  országgyűlés  nyomban  kimondotta,  hogy  a 
király  saját  zsoldosaival  védje  az  országot,  a  főurakat  és  köznemeseket 
csak  a  legnagyobb  szükség  esetén  szólíthatja  hadba  s  a  nemesek  jobbá- 
gyaitól ne  szedhessen  adót.  A  kik  ezt  a  határozatot  hozták,  n3álván 
pünkösdi  királyságot  szántak  Mátyásnak.  Az  öreg  Szilágyi  maga  is  elfo- 
gadta ezeket  a  föltételeket  s  így  a  fiatal  király  a  lehető  legsúlyosabb  viszo- 

nyok  között  kezdette  meg  uralkodását.  Csehország  felől  a  hussziták  • 
törtek  be  az  országba  s  pusztítottak  egész  Pestig,  délfelől  meg  a  törökök 
fenyegették  az  országot,  sőt  már  be  is  csaptak  a  temesi  bánságba.  Hát 
most  mint  védje  meg  az  országot  a  király,  ha  fő-  és  köznemesség  csak 
a  legnagyobb  szükség  esetén  fog  fegyvert,  s  miből  szerezzen  zsoldosokat, 
ha  a  jobbágyok  sem  fizetnek  adót.^!  Megnehezítette  a  király  helyzetét 
nagybátyja  gyámkodása  is.  Már  azért  is  neheztelt  az  öreg  Szilágyira, 
mert  azokat  a  nehéz  feltételeket  elfogadta,  de  különben  is  maga  akart 
uralkodni,  egyedül.  Érezte  az  erejét,  képességét,  nem  volt  szüksége 
kormányzóra.  Ugy  segített  hát  magán,  hogy  nagybátyját,  kiben  amúgy 
sem  voltak  meg  a  képességek  ország  kormányzására,  mellőzni  kezdette 
fontosabb  elhatározásaiban.  A  békételenkedő,  zsémbes  öreget  nemikép 
azzal  engesztelte  ki,  hogy  beszterczei  gróffá  nevezte  ki,  s  egyben  lekül- 
dötte  a  délvidékre,  hogy  ott  szemmel  tartsa  a  törököt.  Az  öreg  úr 
azonban  nem  sokáig  maradt  a  délvidéken:  király  öcscse  tudta  s  engedelme 
nélkül  Beszterczére  ment,  s  ott  kegyetlen  bosszút  állott  a  szászokon, 
kik,  midőn  Hunyady  László  halála  után  Mátyás  részére  el  akarta 
foglalni  a  várost,  csúfosan  visszaverték.  De  az  öreg  úr,  úgy  látszik, 
még  mindig  nem  ismerte  Mátyást.  Azzal,  hogy  Beszterczét  felgyúj- 
totta, a  polgárokat  kegyetlenül  megkínoztatta,  nem  szerzett  örömet  a 
fiatal  királynak,  ellenben  szörnyű  haragra  lobbantotta  az  engedetlenség. 
Olyat  tett  most  Mátyás,  amit  senki  sem  várt  tőle:  nagybátyját  a  vilá- 
gosi várba  záratta  s  ott  is  tartotta  egy  esztendeig.  E  ténynek  rendkívül 
nagy  volt  a  hatása.  A  főurak  megdöbbentek  a  fiatal  király  szigorán, 
mely  még  a  vérbelije  iránt  sem  ismer  kíméletet,  ha  az  nem  teljesíti 
alattvalói  kötelességét.  De  íöllélekzett  a  szegény,  elnyomott  nép,  melynek 
az  adóját  nem  engedte  el  ugyan,  de  megmutatta  első  cselekedetével, 
hogy  igazságos,  hogy  nem  ismer  osztály-  és  rangkülönbséget:  egyenlő 
mértékkel  mér  úrnak  és  parasztnak! 

Egyfelől  az  ország  védelme  a  törökök  és  husziták  ellen,  másfelől 
Mátyásnak  világhatalomra  való  törekvése  nagy  áldozatot  követelt  a 
nemességtől  s  a  jobbágyságtól  egyként,  s  az  ő  uralkodása  alatt  valóban 
nagy  és  súlyos  terhek  nehezedtek  a  népre.  És  ha  mégis  Mátyás  emlékét 
szeretettel  őrzi  szivében  a  magyar  nép  mind  e  mai  napig,  ennek  magya- 
rázatát egyedül  az  ő  erős  igazságszeretetében,  osztálykülömbséget  nem 
ismerő  szigorú  pártatlanságában  kell  keresnünk.  A  nép  ösztönszerűleg 
húzódott  Mátyáshoz,  kiről  tudta,  hogy  nemzetsége  alsóbb  osztályból 
eredett   s  természetes    védőt   keresett   és   talált  is  benne  a   nagy  urak 

ellenében,  kik  tényleg  görbe  szemmel  nézték  a  kenéz-ivadékot  Magyar- 
ország trónján.  Igaz,  hogy  az  a  sok  mese,  anekdota,  a  mi  az  idők 
folyamán  Mátyás  alakja  köré  fűződött,  nem  is  magyar  eredetű  mind,  de 
épp  ez  is  a  mellett  bizonyít,  hogy  a  nép  Mátyás  iránt  való  nagy  sze- 
retetében minden  rokonszenves  vonást,  minden  az  ő  személyét  kedvező 
színben  láttató  történetet  rája  halmozott.  De  az  nem  mende-monda,  hogy 
sokszor  megfordult  a  nép  közt,  szívesen  szóba  állott  a  paraszttal,  s 
alkalom  adtán  ott  a  helyszínén,  maga  szolgáltatott  igazságot.  Az  ilyen 
eseteknek  hamar  híre  ment,  szájról-szájra  járt  s  Mátyás  már  életében 
legendás  alakká  vált  a  nép  lelkében. 

A  nagy  külső  háborúk,  a  belső  villongások,  melyeknek  egyes  hata- 
lomra, sőt  királyságra  vágyakodó  főurak  voltak  az  okozói,  temérdek  áldo- 
zatot kívántak,  de  viszont  nemcsak  a  törvények,  mint  annyi  más  királyunk 
idejében,  de  a  tények  is  bizonyítják,  hogy  Mátyás  a  szegény  jobbágyot 
erélyesen  megvédte  a  földesurak  kapzsisága,  önkénykedése  ellen. 

A  hadsereg  újjászervezése  volt  első  gondja,  ez  volt  fő  tárgya  az 
1458-iki  országgyűlésnek,  melyet  Szegedre  hívott  össze.  Ezen  a  gyűlésen 
elhatározták,  hogy  a  királyi  hadakat  a  királyi  jövedelem  mértéke  szerint 
szaporítják  s  ezekhez  csatolják  a  királyi  jószágok  telekkatonaságát  is, 
még  pedig  minden  húsz  telek  után  egy  katonát.  Az  egyházi  és  világi 
főurak  kötelesek  fentartani  a  bandériumokat  s  ezenkívül  ők  is  minden 
húsz  telek  után  egy  katonát  állítanak  ki.  Azok  a  nemesek,  kik  egyes  urak 
szolgálatában  állanak,  a  jobbágytelkeik  után  járó  katonákat  a  megyei 
zászlóaljba  küldik;  a  jobbágytalan  nemesek  pedig  tizen  küldenek  egy 
telekkatonát.  A  nemesség  azonban  nem  köteles  a  királyt  az  ország 
határán  túl  követni  hadba,  csupán  a  telekkatonaság. 

Ez  csak  a  kezdet  kezdete  a  hadsereg  újjászervezésében.  Komoly 
háborúban  nem  nagy  hasznát  vehette  a  hirtelenében  összetoborzott, 
gyakorlatlan,  rosszul  fegyverzett  telekkatonaságnak,  s  Mátyás  csakhamar 
megveti  alapját  a  később  oly  híressé  vált  fekete  seregnek^  s  mert  az 
1458-iki  törvény  nem  terjedett  ki  Erdélyre,  ott  is  szervezte  a  haderőt, 
a  nemeseket,  székelyeket,  szászokat  és  jobbágyokat  jószág-  és  fejvesztés 
terhe  alatt  kötelezvén  a  haza  védelmére.  Az  idővel  40  ezer  főnyire 
szaporodott  fekete  sereg,  melynek  cseh  sereg  volt  a  magja,  székelyek  az 
íjászai,  alföldi  magyarok  a  huszárai,  mind  jobban  háttérbe  szorította  a 
nemességet  mint  haderőt:  Mátyás  lassanként  adóval  válttatta  meg  a 
nemesség  hadi  szolgálatát,  mert  jobban  bízott  a  parasztságban,  mely 
kitartóbb,   mely  a  hadviselés    terheit,  az   időjárás   sanyarúságait   inkább 

birja,    mint    a    kényelemhez    szokott    nemesség.    De    végre    is    zsoldos 
sereg  volt  ez  s  mihelyt  Mátyás  behunyta  a  szemét,  szertezüllődött  és 


csak  ekkor  tűnt  ki,  hogy  Mátyás  életében  jó  lehetett  ez  a  politika,  mert 
Ő  fenn  tudta  tartani  a  híressé  vált  fekete  hadsereget,  de  utódjának  már 

nem  volt  errevalósága.  És  a  nemesség  mellőzése  is  megbosszulta  magát : 
a  hadi  szolgálatnak  pénz  által  való  megváltása  a  nemességet  élszoktatta 
a  fegyverviseléstől. 

Természetesen,  a  zsoldos  hadsereg  fentartása  nagy  pénzbeli  áldo- 
zattal járt  s  ennek  viselésére  az  adózást  is  reformálnia  kellett  Az 
1467-iki  országgyűlésnek  jutott  ez  a  nehéz  feladat.  Ez  az  országgyűlés 
megszüntette  a  régi  kamarai  nyereséget  s  helyébe  minden  telekre  20  uj 
veretű  dénárt  vetett  ki,  vagyis  öt  telek  fizetett  egy  forintot.  Ezt  az 
adót  fizetniök  kellett  a  kamarai  nyereség  alól  azelőtt  felmentett  egyházi 
és  világi  főnemesek  jobbágyainak  is,  az  egyházi  és  egy  telkes  nemeseknek 
is,  kik  nem  királytól  kapták  a  nemességöket ;  fizették  a  kiváltságos  jászok, 
kunok,  székelyek,  szászok  és  oláhok  ia  A  régi  harminczad  helyébe  a  korona- 
vámot állították,  mely  kisebb  volt  ugyan,  de  mégis  többet  jövedelmezett 
a  kincstárnak,  mert  a  nemesség  kivételével  minden  más  bel-  és  külföldi 
lakosra  kirótták.  E  törvény  következtében,  mely  súlyos  teherként  nehe- 
zedett a  nemességre  is,  a  népre  is,  Erdélyben  lázadás  ütött  ki.  Magok  a 
nemesek  lázították  fel  a  népet,  s  a  székelyek,  szászok,  oláhok,  a  közne- 
mesek mind  részt  vettek  e  lázadásban.  Vörös  Benedek  és  Suky  László 
voltak  a  vezetők,  a  bujtogatok,  s  a  lázadók  az  erdélyi  vajdát  Magyar- 
országtól független  fejedelemnek  kiáltották  ki.  Mátyás  személyesen  ment 
Erdélybe  a  lázadók  leverésére,  s  megjelenése  rendkívüli  zavarba  hozta 
őket.  A  vajda  s  a  többi  főbb  emberek  lába  elé  borulva  könyörögtek 
kegyelemért  s  Mátyás  meg  is  kegyelmezett  azoknak,  kik  önként  járul- 
tak elébe,  de  azokat,  kik  nem  adták  meg  magokat,  elfogatta,  a  főbb 
lázadókat  kivégeztette.  Ám  a  nemességet  e  lázadás  miatt  külön  is 
megbüntette,  azzal  alázván  meg,  hogy  a  nemes  ember  meggyilkolásáért 
addig  járt  200  forint  vérdíjat  66-ra  szállította  le.  Azért  tette  ezt, 
magyarázza  egy  későbbi  történetíró,  »hogy  a  parasztokhoz  közelebb 
esvén,  szűnjenek  meg  királyaik  ellen  fondorkodni «. 

Tény,  hogy  Mátyás,  kit  jóformán  az  egész  főnemesség  ellenséges 
indulattal  fogadott,  a  főnemesség  hatalmát  oly  mértékben  megtörte,  a 
mint  az  egyetlen  elődjének  sem  sikerűit.  Uralkodásának  alkotmányos  volt 
a  külső  szine,  mert  országgyűlést  országgyűlés  után  tartott,  de  a  tanács- 
kozásokat mindig  ugy  tudta  vezetni,  hogy  bár  tényleg  az  ő  akarata 
valósult  meg,  az  volt  a  szine,  mintha  magok  a  törvényhozó  urak 
alkották  volna  a  törvényeket,  melyek  ujabb  meg  ujabb  terheket  raktak  a 
nemességre  is,  a  jobbágyságra  is.  E  terheknek  azonban  állandó  mentsége 
volt  az   állandó   hadviselés,  s   enyhítője   Mátyás   király  igazságszeretete, 

különféle  cselekedetei,  melyek  meg-megvigasztalták  a  terhek  alatt  roska- 
dozó népet  s  halála  után,  midőn  a  főnemesség  ismét  szabadon  garázdál- 
kodhatott, a  nép  azzal  siratta:  » vetne  bár  esztendőnként  háromszoros 
adót,  örömest  elszenvednők,  csak  visszahozhatnók  sírjából!* 

Valóban,  minden  országgyűlés  ujabb  meg  ujabb  terhet  rótt  a  népre, 
az  adó  folyton  növekedett,  s  im,  a  nép  mégis  visszasírja  halála  után! 
Valóságos  mondakör  képződik  személye  körül  s   túlhalmozzák  kedvező, 


Mátyás  király  fogságra  vetteti  Várdai  Pétert. 

szép  vonásokkal.  Ugyanarról  a  királyról,  ki,  a  monda  szerint,  Várdai  Péter 
kalocsai  érseket  azért  vetteti  fogságra,  mert  a  szegény  árva  fiúból  lett 
érsek  sokalja  az  egy  arany  adót  s  azt  mondja  a  királynak,  hogy 
inkább  verje  meg  a  német  császár  az  ő  seregét,  semhogy  a  nép  elpusz- 
tuljon a  nagy  teher  alatt,  —  számtalan  történet  járt  szájról  szájra, 
melyek  halála  után  még  jobban  szaporodtak,  történetek,  melyek  mind 
az  ő  igazságosságát  hirdetik  s  oly  nagy  szeretettel  beszélnek  róla,  amint 
sem   azelőtt,   sem   azóta   magyar   királyról.    Mindegyre   ott   látjuk   a  nép 

közt,  rendesen  diák  képében.  Mint  Mátyás  diák  állít  be  a  szegény  ember 
hajlékába,  a  nagy  urak  házába  s  a  tapasztalt  visszaéléseket  példásan 
megtorolja  —  mint  Mátyás  király.  Ha  az  állandó  hadviselések  kénysze- 
rítik, hogy  a  népre  nagy  adót  vessen,  meg  is  becsüli  a  népet,  melyre  az 
ő  idejében  igazán  illett:  » egyik  kezében  ekeszarva,  másik  kezében  kard«. 
Ki  nem  ismeri  a  gömöri  esetet,  midőn  a  nagy  urakkal  kimegy  a  szőlőbe, 
kiveszi  a  paraszt  kezéből  a  kapát,  s  parancsára  vele  együtt  kapálnak  az 
^  urak  is.  A  király  győzi  a  munkát,  de  az  elkényesedett  urakról  csak  úgy 

'  csurog  a  verejték  s   már-már  kidűlnek,  ha  a  király  meg   nem  könyörül 

rajtok.  —  Látjátok,  monda  —  mily  nehéz  munkával  szerzi  meg  a  nép, 
mit  ti  könnyelműen  elprédáltok.  Becsüljétek  meg,  s  bánjatok  velők 
1  kímélettel ! 

Es  a  kolozsvári  biró  esete!  Amikor  a  király  maga  is  beáll  a 
parasztok  közé  s  hordja  a  fát  a  bírónak.  Még  meg  is  ütlegeli  a  hajdú. 
De  aztán  példásan  meg  is  bünteti  a  nép  sanyargatóját. 

Majd  Benet  úr,  a  szegény  háromszéki  nemes  házához  vetődik  diák 
képében.  A  szegény  nemes  megosztja  vele  egyszerű  vacsoráját  s  pohár 
mellett  áradozva  beszél  a  dicső  Mátyás  királyról.  Egyszer  aztán  fölmegy 
Budára,  hadd  látogassa  meg  Mátyás  diákot  s  ím  egyszerre  csak  forogni 
kezd  vele  a  világ:  a  király  előtt  áll.  Az  volt  az  ő  vendége.  Asztalához 
ülteti  s  mert  Benet  úr,  mikor  Mátyás  diák  nála  vacsorált,  a  lencsét 
» megtrágyázta «  volt  zsírral,  a  tréfát  értő  király  behozatott  egy  tányér 
ezüstöt  s  egy  tányér  aranyat.  Aztán  hozatott  egy  tálat,  abba  beleöntötte 
az  ezüstöt,  rá  az  aranyat,  mondván: 

—  No  Benet  uram,  én  is  megtrágyázom  az  ezüstöt  arannyal,  mint 
kigyelmed  zsírral  a  lencsét.  Az  urak  tódították  a  tréfát  s  az  egyik  rá 
akasztotta  az  aranyos,  gyémántos  mentéjét:  Elbirja-e  Bereczkig?  —  El 
én  tovább  is,  mondta  Benet.  Arra  egy  másik  úr  is  ráakasztotta  a  mentéjét : 
hát  ezt?  —  El  én  ezt  is,  még  többet  is,  mondta  Benet  A  hányan 
voltak  mind  nyakába  akasztották  a  mentéjöket.  —  De  már  ezekhez  a 
drága  mentékhez  illik  a  kard,  mondotta  a  király  s  gyönyörű  szép 
kardot  adott  Benet  uramnak. 

Minden  történet,  minden  adoma  a  népnek  kedvez  s  rendesen  az  urak 
kudarczával,  megszégyenülésével  végződik.  S  ez  természetes,  hisz  a  nép 
tanuja  volt  a  küzdelemnek,  melyet  Mátyás  a  féktelenkedő,  az  ellene 
mindegyre  összeesküvő,  fellázadó  urakkal  folytatott;  s  tanuja  volt  annak 
is,  hogy  a  király  nemcsak  az  ellene  lázongó,  hanem  a  szegény  parasz- 
tokat sanyargató  urakat  is  példás   szigorral  bünteti   meg.   Mihelyt  a  nép 

igazságot  tapasztal,  könyebben  viseli  a  terhet.  De  nem  szabad  felednünk, 
hogy  Mátyás  törvényei  nemcsak  ujabb  meg  ujabb  adókról  gondoskodnak, 
de  ugyanakkor  minden  lehető  módon  megvédik  a  nép  érdekeit,  elő- 
mozdítják   boldogulását.    Már    az    1464-iki    törvényben    szabályozza    a 


•  Parancsára  vele  kapálnak  a  nagy  urak  i: 


tizedfizetést.  A  paraszt  megesküszik  a  kirovó  kívánságára,  hogy  ennyi 
meg  ennyi  gabonája  termett,  ennyi  meg  ennyi  akó  bort  szüretelt.  Ha  a 
tizedkiróvó  nem  hisz  az  eskünek,  megszámlálhatja  a  csomókat  s  ha 
többet  talál,  a  fölösleget  elveheti,  de  viszont  ha  a  paraszt  vallomása  igaz 

volt,  a  kirovó  egy  aranyat  köteles  fizetni  a  parasztnak  a  szükségtelen 
vizsgálatért  s  ha  ezt  nem  akarná  fizetni,  a  parasztnak  Joga  van  a  lovát 
élvenni  tok. 

A  népmonda  ezt  már  kikerekíti  azzal,  hogy  az  igazságos  király 
személyesen  is  eljárt  a  mezőre,  hadd  lássa,  nem  zsarolják-e  a  népet. 
Ilyen  alkalommal  játszódhatott  le  az  az  érdekes  történet,  mely  mai  nap 
is  mese  formájában  a  nép  száján  forog. 

Egyszer,  mondja  a  mese.  Mátyás  király,  mikor  szerteszéjjel  járt  az 
országban,  hadd  lássa,  milyen  dolga  van  a  szegény  népnek,  egy  falu 
mellett  kiment  a  mezőre  s  ott  szóba  állott  egy  öreg  szántó-vető 
emberrel.  Vele  volt  a  kísérete  is:  hatalmas,  nagy  urak.  A  király  megis- 
merte az  öreg  szántóvetőt,  aki  neki  hajdanában  katonája  volt. 

—  Tisztességgel,  öreg!  —  köszönt  a  király. 

—  Köszönöm  az  asszonynak,  felelt  az  öreg. 

—  Hány  pénzért  dolgozik  kend? 

—  Hatért,  felséges  királyom. 

—  S  hányból  él  kend? 

—  Kettőből. 

—  Hát  négyet  hová  tesz  kend? 

—  Azt  a  sárba  dobom. 

—  Hát  aztán  hány  még  a  harminczkettő  ? 

—  A  bizony,  felséges  királyom,  már  csak  tizenkettő. 

—  Hát  a  bakkecskéket  megtudná-e  fejni? 

—  Meg  biz'én,  felséges  királyom. 

—  Na  öreg,  monda  a  király,  az  Isten  áldja  meg.  Hanem  hallja 
kend,  addig  senkinek  meg  ne  magyarázza  az  én  kérdéseimet,  mig  a 
képemet  nem  látja! 

Ezzel  tovább  ment  a  király  s  azt  mondta  az  uraknak: 

—  Na  urak,  a  ki  az  én  kérdéseimet  megmagyarázza,  annak  egy 
uradalmat  adok. 

Bezzeg  szerették  volna  az  urak  kitalálni,  de  hiába  törték  a  fejőket, 
nem  találták  ki.  Mit  volt,  mit  nem  tenni,  lopva  visszakullogtak  az  öreghez. 
Körülfogták,  kérték  a  parasztot,  magyarázza  meg  nekik  a  király  kérdéseit, 
de  az  öreg  azt  mondta: 

—  Hát  nem  hallották  az  urak,  mit  mondott  a  király?  Addig  nem 
szabad  megmondanom,  míg  a  király  képét  nem  látom. 

—  De  csak  mondja  meg  kend,  megfizetjük  urasán. 

—  Jól  van,  hát  adjanak  tíz  aranyat. 

Mindjárt  a  markába  nyomtak  tiz  aranyat. 

—  Nos,  mikor  a  király  azt  mondta;   *  tisztességgel,  Öreg,«    miért 
válaszolta  kend,  hogy  »kÖszönÖm  az  asszonynak.* 

—  Azért,  felelt   az  Öreg,  mert  az  asszony    mossa  a  ruhámat,  a 
tiszta  ruha  pedig  tisztesség. 

—  Ez  igaz,  mondták  az  urak. 

—  De  hogy  veti  kend  a  pénzt  a  sárba? 


A  király  ksrdot  ád  Benet  uramnak. 


—  Hát  Úgy,  hogy  kettőből  magam-  élek,  négyet  a  fiamra  költök. 
Az  pedig  annyi,  mintha  sárba  dobnám,  mert  sohasem  látom. 

—  Hát  az  mi:  hány  még  a  harminczkettö ? 

—  Megmondom,  ha  leolvasnak  tiz  aranyat. 
Leolvasták. 

—  Ennek  az  a  magyarázatja,  hogy  fiatal  koromban   harminczkét 
fogam  volt,  most  meg  csak  tizenkettő. 

—  No   lám,  mondták  az  urak,  hogy  ez  nem  jutott  eszünkbe! 

Benedek:  A  nigjar  nip.  I.  22 

—  Hát  a  bakkecskét  hogy  fejné  meg? 

—  Azt  is  megmondom  tiz  aranyért 
Leolvassák  azt  is,  s  mondja  az  öreg: 

—  Úgy  fejem  meg  a  bakkecskét,  a  hogy  most  az  urakat  meg- 
fejtem. 

Szégyenkeztek,  bosszankodtak  az  urak.  Megfenyegették  a  parasztot: 

—  No,  megálljon  kend,  majd  megmondjuk  a  királynak,  hogy 
megmagyarázta  a  kérdéseit,  pedig  a  képét  még  nem  látta. 

—  Nem-e?  Én  nem  láttam  a  királyunk  képét?  De  bizony  láttam,, 
itt  van  ni,  s  mutatta  az  aranyon  a  király  képét.  Mert  úgy  tudják  meg 
az  urak,  így  értette  a  király  is,  hogy  addig  ne  magyarázzam  meg  a 
beszédét,  míg  pénzen  nem  látom  a  képét! 

De  most  már  az  uraknak  sem  volt  több  szavuk.  Ott  hagyták  az 
öreget  s  nagy  szégyenkedve  a  király  után  kullogtak. 

Sok  mindent  bizonyít  ez  a  mese.  Nemcsak  azt,  hogy  Mátyás  érdek- 
lődik a  nép  sorsa  iránt  és  saját  szemével  akar  meggyőződni,  hogy  s 
mint  megy  a  dolga  a  szegény  embernek,  de  azt  is,  hogy,  mintha  csak  a 
nép  közt  élt  volna,  köztük  növekedett  volna  föl,  ismeri  a  nép  esze-  s 
szavajárását  s  szándékosan  hozza  az  urakat  oly  helyzetbe,  hadd  lássák, 
hogy  az  egyszerű  ember  esze  túljár  az  urakén  s  ráadásul  a  szegény 
ember  iskolázatlan  bölcsességét  megfizetteti  az  urakkal. 

S  valóban,  mintha  egyik  mese  a  másik  folytatása  volna,  mindenütt 
a  népnek  s  a  királynak  egymás  iránt  való  kölcsönös  vonzódása,  szeretete 
az  a  lélek,  mely  e  mesékben  lakozik.  E  mesékben  király  és  nép  egy  test  és 
lélek.  Egymást  szeretettel  dédelgetik,  védik,  A  nép  bízik  a  király  igazsá- 
gosságában, a  király  meg  a  nép  becsületességében,  Egyik  mese  szerint,. 
Mátyás  király  » feleországában «  fogad  a  burkus  király lyal,  hogy  az  ő 
juhásza  semmi  körülmények  közt  sem  hazudik.  A  burkus  király  megtudja, 
hogy  a  juhász  kezén  van  egy  aranyszőrű  bárány  is,  meglátogatja  a 
juhászt  s  tenger  pénzt  igér  neki  a  bárányért,  de  a  juhász  visszautasítja. 
Aztán  a  leányát  küldi  hozzá  s  ez  csakugyan  rábírja  a  juhászt,  hogy 
megnyúzza  az  aranyszőrű  bárán3rt,  a  bőrét  át  is  adja  a  királykisasszonynak, 
de  nagy  ára  van  ennek:  a  királykisasszony  nem  a  palotában  hál  akkor 
éjjel,  hanem  a  juhász  kalibájában . . .  A  burkus  király  nagy  diadallal 
mutatja  Mátyásnak  az  aranyszőrű  bárány  bőrét,  de  közben  jő  a  juhász 
is,  ki  útközben  mind^^nt  össze-visszagondol,  hogy  mit  hazudjon.  Próbálja 
így  is,  ugy  is  gondolatban,  de  sehogyse  sül  el  a  hazugság  s  végre  is- 
abban  állapodik  meg,  hogy  megmondja  a  tiszta  valóságot. 

—  Hová  lett  az  aranyszőrű  bárány?  —  kérdi  Mátyás. 

—  Eladtam  egy  fekete  gyapjas  bárányért,  —  felel  a  juhász. 

—  Hol  az  a  fekete  gyapjas  bárány? 

—  Itt  áll  a  felséged  asztalánál,  mutatott  a  juhász  a  burkus  király 
leányára. 

Mátyás  megnyeri  a  burkus  király  feleországát  s  mindjárt  a  juhásznak 
ajándékozza.  A  juhászé  lett,  természetesen,  a  burkus  királykisasszony  is... 


•Itt  van  ni,  s  mutatta  az  aranyon  a  király  képét.< 

De  ki  győzné  elmondani  mind  azokat  a  jóízű,  elmés  történeteket, 
melyeket  Mátyásról  Összeírtak  a  krónikások  s  költött  róla  a  nép  mesét 
teremtő  lelke. 

Ám  nézzük  Mátyás  törvényeit  s  ezekből  is  azt  látjuk,  hogy  Mátyás 
jó  szívvel  volt  a  nép  iránt.  A  jobbágyok  szabad  költözését  szigorú  rende- 
letekkel biztosította,  s  azokat  a  megyei  tisztviselőket,  a  kik  a  jobbágyok 
szabad  költözködését  szükség  esetén  elő  nem  segítették,  hivatalvesztéssel 

büntette.  Némely  földesúr  úgy  próbálta  megakadályozni  a  szabad  költöz- 
ködést, hogy  épp  akkor  rótt  a  jobbágyra  valamelyes  tartozást,  mikor  az 
indulóban  volt.  Mátyás  törvénye  erre  az  esetre  is  gondol  s  hat  márka 
büntetést  ró  az  ilyen  » patvarkodó  c  földesúrra. 

Legtöbb  gondot  a  tized  igazságos  behajtása  okoz.  Alig  van  törvény,, 
mely  ezzel  ne  foglalkoznék.  Mátyás  törvényeinek  a  tizedre  vonatkozó 
első  intézkedése,  amint  már  irtam,  az  volt,  hogy,  ha  a  paraszt  esküt 
tett,  a  tizedbehajtó  vagy  megnyugodott  az  esküben,  vagy  ha  nem,, 
megszámlálták  a  csomókat.  Ha  kitűnt,  hogy  a  paraszt  hamisan  esküdött,, 
a  fölösleget  elvették,  ha  meg  igazán  esküdött,  a  tizedbehajtótól  elvehette  a 
lovát  a  hiábavaló  zaklatás  fejében.  A  tizedbehajtók  azonban,  amint  egy 
későbbi  rendeletből  kitűnik,  néhol  két  csomó  gabonával  fizettették  meg 
az  esküt,  akkor  aztán  nem  vizsgálták,  igaz-e  vagy  hamis  az  eskü. 
Mátyás  egyenesen  megtiltja,  hogy,  ha  egyszer  a  paraszt  megesküdött, 
azután  még  megszámlálják  a  csomókat.  Megállapítja,  miből  lehet  tizedet 
venni :  bor,  búza,  bárány,  méh,  köles,  rozs,  árpa  és  zab,  ezekből  lehet,  minden 
más  »rendellenes  behajtásokat «,  melyeket  »némely  egyházi  főurak  és  más 
egyházi  személyek  tizedelői  vakmerőn  szoktak  cselekedni «,  megszüntet  s 
rendeli,  hogy  azok  » semmi  esetben  se  történjenek. «  Megtiltja  a  főpapoknak, 
hogy  a  tizedet  haszonbérbe  adják  s  csupán  abból  szabad  pénzben  venni  a 
tizedet,  amit  »nem  a  föld  terem «.  Azt  is  elrendeli  a  törvény,  hogy  a  tize- 
delők  a  papokhoz  szálljanak,  de  a  község  előjárója  köteles  ez  alkalommal 
a  tizedelő  ellátására  a  paphoz  »két  étket«,  két  veder,  avagy  két  budai 
negyedvéka  zabot,  két  kalácsot  vagy  kerek  kenyeret  és  két  pint  bort 
küldeni. 

Az  1478-iki  törvény  öt  évre  veti  ki  az  adót,  minden  jobbágy  kapu 
után  egy  arany  forintot.  Az  első  évit  vizkeresztkor,  a  többit  Szent-Márton 
napján  hajtják  be.  Ugyanez  a  törvény  aztán  szabályozza  az  adókivetést 
is.  Az  olyan  egy  telkű  nemeseknek  majorságbeli  háza,  kik  » mások 
költségén  élnek«  (vagyis  egyes  urak  szolgálatában  állanak),  továbbá  az 
elhagyott  helyek  és  malmok  föl  vannak  mentve  az  adó  alól.  A  zsel- 
lérek, kiknek  szántóföldjök,  telkök  és  saját  mívelés  alatt  levő  szőUőjük 
van,  adót  fizetnek,  különben  nem.  Minden  megye  a  kirovó  mellé  egy 
nemes  embert  ad,  ki  hit  alatt  ügyel  az  adókivetésre  s  minden  község 
a  megyénél  beadni  tartozik  a  kirovásul  szolgáló  adóalapról  a  lajstromot, 
még  pedig  három  évre.  Az  ujabb  összeszámítások  szerint.  Mátyás  idejében 
körülbelől  280.000  jobbágytelek  volt,  tehát  ugyanannyi  forint  adó  foly- 
hatott  be   évenkint   a  királyi   kincstárba.   Jelentékeny  összeg    abban  az 

időben  s  akár  a  jobbágyság  által  fizetett  adót,  akár  az  általa  végzett 
gazdasági  munkát  tekintjük,  az  igazi  terhet  a  föld  népe  viselte.  Fizette  a 
vér-  és  pénzadót  S  egyben  az  ő  keze  művelte  a  termőföld  túlnyomó 
fészét.  A  jobbágyság  s  az  egytelkes  nemesség,  melynek  nem  volt 
jobbágya,  legfölebb   zsellérje,;  a  ki  vele  együtt  dolgozott. 

Mátyás    hosszú    uralkodása    alatt    az    alsóbb    osztályokból     sokan 
felemelkedtek,  régi  .családok  pusztultak  ki  s  foglalták  el  heljóiket  ujak, 


Mátyás  király  juhássa. 

dé,  természetesen,  ez  a  változás  nem  jelentette  a  birtokok  eldaraboló- 
dását:  az  ö  idejében  is  a  földbirtok  jó  felerésze  a  főurak  tulajdona,  a 
többi  meg  a  középnemesség  közt  aprózódlk  el.  Az  ő  idejében  tűnik  fel 
a  szegény  nemes  Zápolyai  család,  melynek  egyik  sarja.  Zápolyai  János, 
alig  fél  száz  esztendő  múlva  már  Magyarország  királya:  az  utolsó 
nemzeti  király.  Valóban  érdekes,  hogy  az  utolsó  előtti  nemzeti  király 
emeli  ki  az  ismeretlenség  homályából  a  Zápolyai  családot,  mely 
hazánknak   az    utolsó   nemzeti    királyt   adja.    Ugyanazt    teszi    Mátyás   a 

Zápolyai  családdal,  amit  Zsigmond  király  tett  a  Hunyadi  családdal; 
De  Zápolyai  nem  az  egyetlen  példa  abból  az  időből.  A  kenyérmezei  hős, 
Kinizsi  Pál  egyszerű  molnárlegény  volt  s  vitézsége  által  a  legna- 
gyobb méltóságokba  emelkedik.  Várdai  Péter  érsek  szegény  árva  fiú 
volt.  Őt  is  Mátyás  emelte  fel  a  porból.  Igaz,  hogy  később  fogságra 
vetette  a  szókimondásáért,  mert  nem  szabad  tagadnunk,  Mátyás  a  mily 
igazságos  volt  különben,  éppoly  kevéssé  tűrte  az  ő  dolgaiba  való  bele- 
avatkozást. Várdai  nem  az  egyetlen,  a  kinek  éreznie  kellett  Mátyás 
ellentmondást  nem  ismerő  szigorát  Láttuk,  hogy  saját  nagybátyját  is 
elzáratta,  mert  nem  engedelmeskedett,  s  ha  valamely  vitás  ügyben  igaz- 
ságot kellett  tennie,  nem  a  pörlekedő  felek  rangját  nézte,  hanem  azt  vizs- 
gálta: melyik  részén  az  igazság  s  a  szerint  mondott  Ítéletet.  Nem  szük- 
séges, hogy  e  tekintetben  a  meséket  és  anekdotákat  hívjuk  segítségül, 
bár  azok  is  bizonyítanak,  mert  ha  sok  is  köztük  a  költött.  Mátyás 
személyére  talán  nem  is  találó  —  az  a  sok  mese  és  anekdota  minden 
alap  nélkül  nem  született.  Az  ő  igazságszeretetét,  pártatlanságát  törté- 
neti tények  is  bizonyítják,  s  ezeknek  éppúgy  se  szeri,  se  száma  mint  a 
meséknek,  anekdotáknak. 

Hogy  a  nagybátyját  elzáratta,  ebben  még  része  lehetett  annak  a 
körülménynek  is,  hogy  terhére  volt  az  öreg  úr  a  tanácsaival  és  zsém- 
beléseivel,  de  Mátyás  még  saját  édes  anyjával  szemben  sem  habozott 
megmaradni  az  igazság  ösvényén.  1477-ben  történt,  hogy  Besztercze 
város,  a  királ3rtól  nyert  kegyurasági  jog  alapján,  papot  jelölt  a  nagy- 
demeteri  plébániára.  A  püspök  azonban  Hunyadiné  ajánlatára  az  ő 
kanczellárjának  adta  a  plébániát.  Ám  az  igazságos  király  nem  engedte  meg, 
hogy  Besztercze  városát  megakadályozzák  a  kegyúri  jog  gyakorlásában, 
s  szigorúan  meghagyta  a  püspöknek,  hogy  a  város  jelöltjét  iktassa  be  a 
plébániába. 

Nem  érdektelen  a  korponai  eset  sem.  A  király  1474-ben  Sziléziából 
Budára  utaztában  egy  napra  megállapodott  Korponán.  Kíséretében  voltak 
az  ország  leghatalmasabb  urai:  Országh  Mihály  nádor,  Báthori  István 
országbíró  s  az  esztergomi  érsek  meg  a  váczi  püspök,  ugyanazok,  a 
kikre  éppen  panaszuk  volt  a  korponai  polgároknak.  Az  volt  pedig  a 
korponai  polgárok  panasza,  hogy  ezek  az  urak  vámot  fizettetnek  velük 
a  birtokaikon,  holott  ők  is,  mint  a  többi  városok,  már  a  régi  királyoktól 
vámmentességi  kiváltságot  nyertek.  A  király  még  ott  a  hely  szinén  igaz- 
ságot tett.  Azonnal  Írásos  rendeletet  adott  ki  a  négy  főúrnak,  hogy  a 
korponai   polgároktól   vámot   szedni    »ne   merészeljenek«,  s    utasította    a 

zólyomi  főispánt,  hogy,  ha  ezután  is  szednének  vámot,  a  törvénjrtelenűi 
;behajtott  pénzt  foglalja  le  a  kincstár  javára. 


Mátyás  király  igazságot   lesz. 

Ez  időtájt  a  kassai  polgárok  is  sokat  szenvedtek:  egy  Perényi 
Miklós  nevű  főúr  folyton  zaklatta,  fosztogatta  az  oda  utazó  külföldi  keres- 
kedőket, elannyira,  hogy  azok  már  be  sem  mertek  jönni  az  országba,  a 

mivel  nagy  kárt  okozott  Kassának^  A  féktelen  .főúr  nem  engedelmes- 
kedett  a  király  szigorú  rendeleteinek,  de  Mátyás  nem  ismerte  a  tréfát  s 
Bajnai  Both  András  nevű  udvari  emberét  küldötte  ki  »a  vakmerő  és 
őrjöngő  ember«  megfékezésére.  Both  András  ostrom  alá  is  vette  Perényi 
Miklós  sztropkói  várát,  s  a  rakonczátlan  főúr  csak  hirtelen  halálával 
kerülte  el  a  szigorú  büntetést. 

Csoda-e,  ha  a  nép  szerette  Mátyás  királyt;  csoda-e,  ha  halála  után 
sóhajtozva,  sírva  emlegette  nevét ;  ha  neki,  az  igazságos  királynak  szive- 
sebben fizetett  volna  három  annyi  adót  is,  mint  másnak  jóval  kevesebbet. 
Nemcsak  szóval  intette  az  urakat,  hogy  becsüljék  meg  a  népet,  de 
ő  maga  példát  adott  erre  cselekedeteivel  s  annyira  nem  ismert  osztály- 
külömbséget,  hogy  még  a  legalsóbb  néposztályt,  a  czigányt  is  védel- 
mébe vette.  Erre  is  van  történeti  bizonyságunk:  az  a  rendelet  melyet 
1476-ban  küldött  az  erdélyi  vajdákhoz  és  helyetteseikhez.  A  rendeletből 
kitűnik,  hogy  az  erdélyi  vajdák  tisztjei  a  Szeben  város  területén  lakó 
>  közönségesen  czigánynak  nevezett  egyiptomi  népet«  mindenféleképp 
terhelték.  A  király  e  rendeletében  kiveszi  a  czigányokat  a  vajdák  ható- 
sága alól  és  Szeben  város  hatósága  alá  helyezi  s  egyben  utasítja  a 
vajdákat,  hogy  » többé  panaszra  okot  ne  szolgáltassanak. « 

» Meghalt  Mátyás  király,  oda  az  igazság !«  Ez  a  fájdalmas  kiáltás 
tört  ki  milliók  szivéből,  midőn  Mátyás,  az  igazságos,  örök  álomra  hunyta  le 
szemét.  És  im,  az  első  igazságtalanságot  a  saját  véréből  való  vérnek  kellett 
tapasztalnia:  Corvin  Jánosnak!  Mátyásnak  két  házasságából  nem  szüle- 
tett gyermeke,  s  Corvin  Jánost,  ki  egy  boroszlói  polgárleánynyal  való 
szerelmi  viszonynak  volt  a  gyümölcse,  szemelte  ki  utódjául.  Ám  hirtelen 
jött  halála  megakadályozta  abban,  hogy  még  az  ő  életében  Corvin  János 
fejére  tegyék  a  koronát  s  azok  a  főurak,  kik,  míg  Mátyás  élt,  színleg 
pártolták  Corvin  János  királylyá  választását,  amint  a  nagy  király 
behunyta  szemét,  pártot  ütöttek  ellene.  1490.  április  6-án,  húsvét  nagy- 
hetének kedd  napján  halt  meg  Mátyás  s  két  hétre  rá  Zápolyai  István, 
az  a  Zápolyai,  kit  ő  szegény  nemesből  a  legfőbb  méltóságra  emelt, 
felszólítja  a  rendeket,  hogy  » helyezzék  vissza  az  országot  régi  szabad- 
ságába, szabadítsák  meg  a  szorongatástól  és  elnyomatástóL« 

Szinte  fölösleges  megmagyaráznunk,  mit  értett  Zápolyai  az  »elnyo- 
matás«,  a  »régi  szabadság«  alatt.  Mikor  az  ország  szabadságáról  s 
elnyomatásáról  beszél,  bizonyára  nem  az  országra  gondolt,  nem  a  szegény 
földnépére,  hanem  a  főurakra:  ők  voltak  az  »elnyomottak«,  ők  sírták 
vissza  a  »régi  szabadságot «,  vagy  nevén  nevezve:  a  királyi  tekintélyt  éő 

törvényt  nem  ismerő  korlátlan  hatalmat  Ez  volt  az  a  »régi  szabadság «, 
melyet  Mátyás  vas  keze  megtört  s  ezt  a  szabadságot  csak  úgy  szerez- 
hették meg  újra,  ha  oly  királyt  választanak,  akinek  —  amint  ők  maguk 
mondották  —  füstökét  markukban  tarthatják «. 

Mátyás  fiának  alig  volt  néhány  híve  a  főurak  közt  s  még  Kinizsi 
Pál  is,  kit  Mátyás  emelt  fel  a  porból,  rút  hálátlansággal  fizet:  ő  az 
egyik  vezére  annak  a  seregnek,  mely  Corvin  seregét  szétveri.  A  főurak 
megkapták  a  kedvük  szerint  való  királyt,  Ulászló,  Csehország  királyának 
személyében.  Már  a  királyválasztás  előtt  oly  feltételekben  állapodtak  meg, 
melyek  világosan  mutatják  a  czélt:  visszaállítani  a  »régi  szabadságot «, 
az  urak  korlátlan  hatalmát.  A  királyválasztást  megelőző  országgyűlés 
most  már  törvény  által  is  biztosítja  a  külömbséget  a  fő-  és  a  közne- 
messég közt;  mint  külön  rend  lép  föl  a  főnemesség,  mely  eddig  is  úgy 
szerepelt  ugyan,  de  legalább  a  törvény  szerint  nem  volt  külömbség  jog 
és  szabadság  tekintetében  fő-  és  köznemes  közt  A  főnemesség  maga 
számára  foglalja  le  a  koronaőrzés  jogát;  a  király  csak  a  főpapok  és 
országnagyok  hozzájárulásával  verethet  pénzt  s  ugyancsak  ezek  taná- 
csával adományozhat  száz  jobbágyteleknél  nagyobb  jószágot.  Mindebbe 
a  köznemességnek  beleszólása  nincs.  Minden  tekintetben  vissza  akarják 
állítani  a  Mátyás  előtti  időket  s  eltörölni  Mátyás  újításait,  különösen  az 
egy  forint  adót,  a  mi  már  »közérdek«  volt  Mátyás  ebből  az  adóból 
tartotta  fenn  a  hadsereget,  s  miután  ezt  törülték,  visszakellett  állítani  a 
régi  honvédelmi  rendszert:  első  sorban  a  király  védi  az  országot  a  saját 
bandériumaival,  a  maga  pénzéből  fizeti  ezek  zsoldját  s  csak  abban  az 
esetben  szólíthatja  hadba  a  főpapokat  és  főurakat,  ha  az  ő  bandériumai 
nem  elégségesek  az  ország  védelmére,  de  az  ország  határain  kivűl  nem 
kötelesek  kisérni  a  királyt. 

Ulászló  üres  kincstárt  talált,  mikor  megkoronázták  s  nem  is  tölt- 
hette meg:  a  főuraknak  volt  arra  gondjuk,  hogy  a  forrásokat  bedugják. 
A  »fekete  sereg«  szertezüUik.  Nem  fizetik  a  zsoldját,  s  kisebb-nagyobb 
csapatokra  oszolva  garázdálkodnak,  fosztogatják  a  népet,  mignem  Kinizsi 
rendes  katonasággal  és  vasvillás  alföldi  parasztokkal  megy  ellenök  s 
megsemmisíti  Mátyás  híres  seregét  S  történik  ez  abban  az  időben, 
midőn  nagyobb  szükség  volt  fegyelmezett  hadseregre,  mint  valaha.  Az 
ország  védelmét  a  királ3a-a  hárítják  a  nagy  urak  s  szemére  vetik,  hogy 
nem  törődik  az  ország  érdekeivel;  a  király  meg  azzal  védekezik,  hogy 
három  év  alatt,  mióta  magyar  király,  mindössze  40  ezer  arany  folyt  be 
a  kincstárba.  Mikor  aztán  látta,  hogy   az  urak   csak  követelnek   tőle,  de 

Benedek:  A  magyar  nép.  -'^ 

nem  adnak,  önkényesen  vet  ki  adót.  Kivetette,  de  behajtani  nem  tudta. 
A  nemesség  megtagadta  a  törvénytelen  adót,  több  helyen  agyon  verték 
az  adószedőket,  sőt  Erdélyben  lázadás  is  tört '  ki.  Ezt  a  lázadást  ugyan 
leverik,  de  közben  egyes  főurak  féktelenkedése  teméntelen  gondot  okoz  a 
gyámoltan  királynak.  Újlaki  Lőrincz  kis  királyként  viselkedik,  nem  ismer 
sem  királyt,  sem  törvényt,  büntetlenül  hatalmaskodik  mások  jószágain. 
Ugyanígy  garázdálkodik  Horvátországban  Frangepán  gróf  is.  Ismétlődni 
látszik  Róbert  Károly  uralkodásának  első  ideje,  mikor  minden  főúr  egy- 
egy  kis  király.  És  ezeket  a  kis  királyokat  szertelenül  bántja,  hogy  az 
ország  nádora:  Zápolyai  István,  egy  szegény  köznemes  család  sarjadéka. 
Még  inkább,  hogy  a  kanczellár :  Bakócz  Tamás,  nem  is  köznemes  embernek, 
hanem  jobbágynak  a  fia!  Mindakettőt  még  Mátyás  király  emelte  volt 
föl  a  porból,  az  ismeretlenségből.  Bakócz  Tamás  bizalmas  embere  volt 
Mátyásnak,  a  mi  nagyban  emelte  a  tekintélyét,  de  míg  Mátyásnak  kész- 
köteles szolgája  volt,  a  gyönge  Ulászló  mellett  már  szertelen  nagy  volt 
a  hatalma:  ő  uralkodott  és  nem  a  király.  »SzéIes  látókör,  éles  elme  és 
kivételes  leleményesség  egyesűit  benne  — így  jellemzi  a  paraszt  ivadékot 
Fraknói  —  )>a  lelkiismeret  aggályaira  nem  hallgatott,  az  eszközökben 
nem  válogatott,  a  világ  Ítéletével  nem  törődött «.  Mi  hozzá  tesszük,  hogy 
nem  törődött  azzal  a  néppel  sem,  melynek  sorából  fölemelkedett.  Csak- 
hamar látni  fogjuk,  hogy  ő  is  azok  közé  az  emberek  közé  tartozott,  a 
kik,  mihelyt  hatalomra  jutnak,  feledik  a  származásukat,  nem  érzik  többé 
annak  a  népnek  keserveit,  szenvedéseit,  melynek  a  véréből  valók.  A  nemesség 
haragját,  gyűlöletét  egyáltalán  nem  a  nép  iránt  való  kedvezéssel  vonta 
magára.  Eszébe  sem  jutott,  hogy  a  nép  mind  siralmasabbra  váló  hely- 
zetén könnyítsen. 

A  köznemességnek  sincs  abban  semmi  haszna,  hogy  az  ő  véréből 
való  vér  az  ország  nádora,  s  míg  a  király  és  a  főnemesség  egymás  ellen 
küzd  a  hatalomért,  a  köznemesség  meg  a  főnemesség  ellen  lép  föl,  hogy 
jogait  megvédje  s  csakugyan  sikerűi  is  kivívnia,  hogy  az  országgyűlé- 
sekre ismét  fejenként  hívják  meg  a  nemességet.  És  az  1497-iki  ország- 
gyűlésre már  fejenként  jelenik  meg  a  köznemesség  s  a  Rákos  mezején 
végig  zúg  a  nemesek  hangos  panasza  Zápolyai  István  nádor  ellen,  kit 
többek  közt  azzal  vádolnak,  hogy  közpénzeket  tulajdonított  el.  Majd 
megjelenik  a  király  is  a  gyűlésre,  s  vége-hossza  nincs  a  panaszoknak 
és  erélyes  hangú  kívánságoknak.  Azt  kívánják  a  királytól,  hogy  a  koronát 
vegye  ki  a  nádor  és  az  egri  püspök,  Bakócz  kezéből  s  bízza  négy  köznemes 
koronaőrre.   Az  egyházi    férfiak  világi   hivatalt   ne   viseljenek,  Bakócz  a 

kanczellári  tisztről  mondjon   le.  A  király  kénytelen  engedni  a  forrongó 
nemességnek:   Bakócz  Tamástól  elveszi  a  kanczellári  meg  a  koronaőri 
tisztet,   ugyanezt  a    nádortól  is.  Bakócz  azonnal    visszavonult    Egerbe, 
de  a  köznemesség  ezzel  sem  elégedett  meg;  követelte,  hogy  mondjon 
le  az  egri  püspökségről  is,  s  fossza 
meg  a  király  az  ő  kedves 
a  magánbirtokaitól  is.  A  kir 
ban   a  nemesség  e  követel 
teljesítette,  sőt,  amint  az  ors: 
eloszlott,  az  egri  püspöksé 
az  esztergomi  érsekséggel  aji 
meg  Bakócz  Tamást. 

De  ha  a  köznemesség 
is  tudta  a  király  kegyeltjét  i 
semmisíteni,  országgyűlésről 
szággyűlésre  mind  nagyobb 
nagyobb  befolyást  biztosítc 
magának  az  ország  dolgai- 
nak intézésében  9  határozot- 
tan a  főnemesség  fölé  kere- 
kedett. Az  1498-iki  ország- 
gyűlésen például  kivívták, 
hogy  a  király  a  rákövetkező 
négy  esztendőben  ország- 
gyűlést tartson,  azután  pedig 
minden  három  esztendőben 
egyet  s  egy  országgyűlés 
sem  tarthat  tovább  tizenöt 
napnáL  Mert  azelőtt  nem 
egyszer  megtörtént,  hogy 
a  főurak  valósággal  kiéhez- 
tették a  szegényebb  rendű 

nemességet  az  országgyűlés       Magyar  nemes  a  XVI.  század  elején.  (Egykorú  rajz  után.) 

elnyujtásával.  Ugyanezen  az 

országgyűlésen  a  törvényszékek  főpapi  és  főúri  ülnökeinek  számát  hatról 
négyre  szállították,  a  köznemesekét  pedig  tizennégyről  tizenhatra  emelték. 
Ezeknek  a  köznemes  ülnököknek  helyük  volt  ezentúl  a  királyi  tanácsban 
is.  Megállapította  ez  a  gyűlés  a  trónöröklést  is,  biztosítván  a  nemzetnek, 


180 A  Hunyadiak  kora. ^___ 

a    mennyiben    a  királjmak  fiú  Örököse    nem    marad,  a    szabad  király- 
választás jogát.  Nevezetes  ez  az  országgyűlés  azért  is,  mert  itt  újra 
találkozunk  Corvin  János    nevével.  Találkozunk  vele,  mint  panaszossal. 
Mátyás  fia  hosszú  panaszlevélben  sorolja  fel  mindama  sérelmeket,  melye- 
ket   atyja  halála  után    szenvedett.    Nem    elég,    hogy    megfosztották    a 
szlavóniai  bánságtól,  egy  egész  sereg  egyházi   és  világi  főúr  támadta 
meg  a   Hunyadi-örökséget,  perrel    próbálván   megfosztani  attól.   Köztük 
volt  Bakócz  Tamás  is,  Mátyás  király  egykori  kegyeltje.  A    király   bírósá- 
got   küldött    ki  ugyan  a   panasz    megvizsgálására,   de  a  vádlott  urak- 
nak volt  arra  gondjuk,  hogy  a 
bíróság  soha  el  ne  intézze  Corvin 
János    panaszát.  Ám   a  közne- 
messég, mely  nemcsak  erős  szö- 
vetségest  látott    Corvin  János- 
ban, de  esetleg  jövendő  királyát 
is,  Bakócznak  és  a  többi  püspö- 
köknek nem  tudta  megbocsátani 
a  kapzsiságot  s  a  következő  or- 
szággyűlésen érezteti   is  ezt  az 
egész  egyházi  renddel.  Törvénybe 
iktatják,  hogy  egyházi  férfiúk  ko- 
ronaöri  tisztet  nem  viselhetnek, 
sem  maguk,  sem  egyházuk  részére 
jószágot  nem  szerezhetnek  s  ér- 
vénytelennek mondják  mindama 
Bakócz  Tamás  szcrződéscket,  melyekben  világi 

urak  örökös  nélkül  való  elhalálo- 
zásuk esetére  egyházi  férfiaknak  kötötték  le  jószágaikat.  Érvénytelen- 
nek még  az  esetben  is,  ha  ezeket  a  szerződéseket  a  király  jóváhagyta 
volna.  Másfelöl  azonban  azt  is  törvénybe  iktatják,  hogy  világiak  egyházi 
férfiak  javait  el  ne  vehessék. 

Ez  a  törvény  már  a  később  oly  nagy  szerepet  játszó  Werböczi 
műve,  ezé  a  nagy  tudományú  köznemesé,  ki  akkoriban  még  itélő- 
mester  volt  s  e  tisztében  mint  jegyző  szerepelt  az  országgyűléseken. 
A  köznemesség  előtérbe  lépését  mutatja  az  a  tény  is,  hogy  Zápolyai 
István  halála  után  a  nádori  széket  ismét  köznemessel  töltik  be,  Geréb 
Péterrel,  de  már  az  1504-iki  országgyűlésen  ismét  a  főurak  pártja  kere- 
kedik felül  s  a  korán  elhunyt  Geréb  helyébe  Perényi  Imrét  választják 

nádornak,  holott  a  köznemesség  Corvin  Jánost  akarta.  Ezen  az  ország- 
gyűlésen súlyos  vádakkal  illetik  a  köznemesség  szónokai  a  királyt  és 
a  főurakat.  Szemére  vetik  a  királynak,  hogy  a  vármegyéket  ország- 
gyűlési végzés  nélkül  szólítja  fel  adózásra;  megtámadják  a  főurakat,  kik 
ezt  a  királynak  tanácsolták,  akiknek  azonban  gondjuk  van  arra,  hogy 
a  saját  jobbágyaik  ne  fizessenek  adót.  Újra  megállapítják  tehát,  hogy 
csak  az  országgyűlés  szavazhat  meg  adót.  Panaszuk  van  a  főpap- 
ságra is,  hogy  őket  és  jobbágyaikat  a  tizedek  behajtásával  mindenfélekép 
zaklatják,  jogtalanul  terhelik  s  ha  ellenszegülnek,  kiközösítéssel  fenyegetik ; 
nem  tartják  tiszteletben  a  nemesek  plébános-válaszló  jogát  sem.  Mind- 
ezeket a  sérelmeket  ujabb  törvényekkel  intézik  el.  Panaszkodik  mindenki, 
csak  a  gyámoltalan  király  hallgat,  pedig  talán  neki  volna  legtöbb  oka  a 
panaszra.  Őhelyette  egyik  cseh  titkára  panaszkodik,  ki  egy  ez-időtájt  kelt 
levelében  keservesen  panaszolja  a  király  szánalmas,  szomorúságos  hely- 
zetét. »Mi  itt  —  írja  a  cseh  titkár  —  az  arany  és  ezüst  halmok  között 
szegénységben,  Ínségben  élünk  és  élni  fogunk  továbbra  is.« 

Hát  a  nép?  A  szegény  földnépe?  Annak  nincs  panasza?  Minő  volt 
a  helyzete  a  népnek  abban  az  időben,  midőn  egyik  fiát,  Bakócz  Tamást 
Velencze  követei  az  ország  » második  királyának*  nevezik?  Midőn  azt 
jelentik  róla,  hogy  » nagyobb  a  tekintélye  mint  a  királyé « ;  hogy  Magyar- 
országon »pápa  is,  király  is,  egyszóval  minden,  a  mi  lenni  akar«  ?  Midőn 
a  nép  fia  nem  elégszik  meg  az  esztergomi  érsekséggel,  de  már  pápa- 
ságra vágyakodik  s  e  végből  1 5 1 2-ben  el  is  megy  Rómába  ?  Pápának  ugyan 
nem  választották  meg  Bakócz  Tamást,  de  egy  világra  szóló  nagy 
feladattal  bízta  meg  X.  Leó  pápa :  azzal,  hogy  keresztes  hadjáratot  hirdessen, 
nemcsak  Magyarországban,  de  Európa  többi  országaiban  is.  Ezzel  a  nagy 
feladattal  jött  vissza  Magyarországba  1 5 1 4-ben,  mint  a  pápa  teljes  hatalmú 
követe. 

A  keresztes  hadjáratból  semmi  sem  lett;  ellenben  alkalmat  szolgál- 
tatott az  egész  országot  felforgató  parasztlázadásra. 

Ennek,  a  Dózsa-féle  lázadásnak,  történetét  tartalmazza  a  következő 
fejezet. 


/\domAval  kezdicm  a  szörnyű  drámát,  Dózsa  Györgynek  s  paraszt- 
jainak lázadását.  Adomával,  mely  nagyurakról  szól,  II.  Ulászló  korabeli 
nagyurakról  s  mely  többet  mond  mint  sok  száraz  adat,  mit  e  kornak 
megrajzolására  Összehordhatnék. 

A  jobbágyfiból  lett  esztergomi  érseknél,  Bakócz  Tamásnál  nagyurak 
voltak  ebéden:  Báthory,  Országh,  Újlaki  s  mások.  A  pompás  boroktól 
jó  kedvre  hangolódtak  az  urak  s  dicsekedve  emlegették,  kinek  mije  van, 
melyik  gazdagabb.  Báthory  azt  mondta :  nekem  olyan  károm  van,  melyből 
sok  hasznot  húzok.  (Övé  volt  a  somogymegyei  Kára.)  Mondta  erre 
Országh:  Nekem  még  a  kutyáim  is  gyöngyösön  járnak,  (övé  volt  Gyön- 
gyös). Nekem  meg  —  tódította  Ujlaki  Lörincz  —  a  parasztjaim 
filléreiből  hat  ezer  arany  jövedelmem  van.  (Újlakié  volt  Parasznya) 
Valamennyit  lefőzte  Bakócz,  a  jobbágy-ivadék:  Nekem  meg  akkora 
kemenczém  van,  hogy  az  uraknak  minden  jobbágya  elférne  benne.  — 
Igazat  mondott,  mert  övé  volt  a  hontmegyei  Kemencze,  óriási  terjedelmű 
uradalom. 

De  már  az  nem  adoma,  hanem  történeti  valóság,  hogy  Bakócz  Tamás 
érsek  és  bíboros  kincsekben  és  ruhákban  óriási  vagyont  vitt  Rómába, 
midőn    1512-ben  bevonult  a  szent   városba.  Szemtanuk  leírása  szerint, 

negy\^en  megterhelt  öszvér  nyitotta  meg  a  szemkápráztató  menetet, 
utána  három  lovas,  török  brokátból  készült,  gyöngyökkel  gazdagon 
hímzett  ruhában.  A  fövegök  drága  kövektől  ragyogott  s  pazar  díszítésű 
a  török  lovak  szerszáma  is.  Hat  lovas  meg  lándzsákra  illesztett  vörös- 
fehér színű  zászlócskát  lobogtatott.  Tiz  lovas  ötven  lovat  vezetett 
kötőféken.  Ezeket  kilenczvenöt  lovas  követte,  kiknek  öltönyét  a  zsinór- 
díszítések szinte  elborították;  ezüst  hüvelyű  kardjuk  széles  ezüst  övön 
függött;  csizmájuk  ezüst  zsinórral  kivarrva,  ezüst  sarkantyú  rajta,  a 
lovakon  ezüst  szerszám.  A  kiséret  úri  tagjai  arany  brokáttal  és  drága 
prémmel  szegélyezett,  külömböző  színű  selyemszövetekből  készült  magyar 
ruhát  viseltek  s  nyakukban  arany  lánczot. 

így  vonult  be  Rómába  a  jobbágy  fi.  Tehette,  ha  akkora  kemenczéje 
volt,  hogy  három  nagy  umak  a  jobbágyai  elfértek  benne.  Es  volt  neki 
még  több  ilyen  » kemenczéje «.  S  volt  a  nagyuraknak  is:  tenger  vagyon, 
óriási  uradalmak  egyesek  kezén.  Királyok  kegye  s  a  nép  véres  verejtéke 
adta  és  szerzetté  ezt  a  rengeteg  vagyont,  s  im  II.  Ulászló  nyomorúságban 
sínylődik,  a  nép  nem  különben.  Keseredett  szívvel,  de  hallgatagon  húzza 
tovább  az  igát  a  nép :  egyetlen  joga  volna  a  szabad  költözködés,  melyet 
annyi  törvény  biztosított  s  melyet  a  nagyurak  soha  komolyan  nem 
vettek.  És  tovább  húzza  az  igát,  talán  még  sok  száz  esztendeig,  szó 
nélkül,  ha  X.  Leó  pápa  eszméje:  a  törökök  ellen  indítandó  keresztes 
hadjárat  alkalmat  nem  szolgáltat  az  elfojtott  szenvedélyek  kitörésére. 
Az  urak  nagy  örömmel  fogadták  a  tervet,  melyet  Bakócz  Tamás  a 
királyi  tanácsban  adott  elő.  A  gondolat,  hogy  a  papság  bűnbocsánatot 
hirdető  prédikácziókkal  a  török  ellen  tüzeli  a  népet,  s  a  jó,  az  Istenadta 
nép  megszabadítja  a  keresztény  világot  s  első  sorban  Magyarországot  a 
török  hódítás  állandó  veszedelmétől,  megváltja  a  maga  vére  árán:  rend- 
kívül tetszett.  Bizonyára  nem  feledték,  hogy  egyszer  már  a  hiányos 
fegyverzetű,  de  annál  lelkesebb  parasztsággal  aratott  győzelmet  Kapisztrán 
és  Hunyadi  a  törökön,  Nándorfehérvárnál;  hogy  akkor  is  a  nemesség 
ölbe  dugott  kézzel  nézte  a  parasztság  vére  hullását.  Hátha  most  is 
kikaparja  a  bolond  paraszt  a  sült  gesztenyét.  Mert  arra  nem  is  gondoltak, 
hogy  magok  is  részt  vegyenek  a  keresztes  hadjáratban.  Nyilván  abban 
a  szent  hitben  éltek,  hogy  nekik  nincsenek  —  bűneik,  csak  a  parasz- 
toknak. Az  összes  urak  közt  csupán  egy  volt,  Telegdi  István,  a  kincs- 
tartó, a  ki  más  szemmel  nézte  s  másként  ítélte  meg  a  keresztes  hadjá- 
ratot. Úgy  látszik,  alaposan  ismerte  a  népet.  Látta  a  nép  tűrhetetlen 
helyzetét;  tudta,  hogy  a  nép  szivében  erős  harag  s  gyűlölet   forrong  az 

urak  ellen,  s  csak  egy  szikra  kell,  hogy  az  elfojtott  tűz  kitörjön  s  lángba 
borítsa  az  egész  országot.  Ez  a  józan  eszű  ember  napnál  világosabban 
feltárta  az  urak  előtt  a  keresztes  hadjárat  következéseit.  Figyelmez- 
tette őket,  hogy  nem  lesz  tanácsos  fegyvert  adni  a  nép  kezébe,  mert 
könnyen  megeshetik,  hogy  nem  a  török,  hanem  az  urak  ellen  fordítja. 
Mert  —  monda  —  kikből  áll  majd  ez  a  hadsereg  ?  Munkakerülő  csavar- 
gókból s  olyan  jobbágyokból,  kik  nem  bírják  a  súlyos  terheket  s  kapva- 
kapnak  a  kedvező  alkalmon,  hogy  ott  hagyhatják  földesuraikat.  De  az 
urak  mosolyogtak  Telegdi  aggodalmain.  Ok  nem  féltek  jobbágyaiktól. 
Sokkal  türelmesebbnek,  alázatosabbnak  ismerték  a  népet,  semhogy  az 
föl  merjen  lázadni  ura  ellen.  Az  erdélyi  parasztok  egyszer  megpróbálták, 
de  csúfos  véget  is  ért  lázadásuk.  Apáról  fiúra  öröklődött  ennek  a  balvéget 
ért  lázadásnak  az  emléke  —  —  nem,  ők  nem  tartanak  a  néptől. 

A  királyi  tanács  tehát  elhatározta  a  keresztes  hadjáratot.  Bakócz 
Tamás  1514  húsvét  vasárnapján  kihirdette  a  pápai  bullát  s  kihirdettette 
az  egész  országban.  A  nép  azonban  eleinte  lassan  mozdult  meg.  Még 
nem  tudta,  hogy  ki  lesz  a  vezére.  Arra,  hogy  valamelyik  főúr  vezesse  a 
népet  a  török  ellen,  gondolni  sem  lehetett.  Ha  azt  akarták,  hogy  a  nép 
nagyobb  tömegekben  mozduljon  meg,  olyan  vezérről  kellett  gondoskodni, 
aki  közel  áll  a  néphez.  Nem  hiába  volt  jobbág3ávadék  Bakócz  Tamás: 
ismerte  a  nép  gondolkozását.  Ha  Kapisztrán  lelke  lakozik  benne,  neki 
kell  vala  a  nép  élére  állani,  de  Bakócz  Tamás  és  Kapisztrán  János  közt 
óriási  volt  a  külömbség.  Nem  volt  sem  arra  való  ember,  hogy  magas 
állásában  a  nép  sorsán  enyhítsen,  sem  arra  való,  hogy  véreit  csatába 
vezesse.  Ám  megtalálta  az  alkalmas  személyt.  A  székely  köznemes  Dózsa 
György  volt  ez,  aki  éppen  ez  időtájt  ment  fel  Budára,  hol  a  király  a  török- 
verésben kitűnt  székely  századost  kétszeres  zsolddal,  arany  lánczczal, 
aranynyal  kivarrott  bibor  ruhával,  sarkantyúval  és  karddal  ajándékozta 
meg,  vagyis  ezzel  a  lovagok  rendjébe  emelte. 

De  ismerkedjünk  meg  Dózsa  Györgygyei:  ki.  s  mi  volt  ő,  mielőtt 
a  király  lovaggá  avatta.  A  szomorú  nevezetességre  vergődött  székely 
vitéz  a  mai  Háromszékmegyében,  Dalnokon  született,  1470  táján.  Apja, 
Dózsa  Tamás,  gyalogsági  kapitány  volt.  Márki  Sándor  szerint,  ki  egy  kis 
könyvet  írt  Dózsáról  és  az  ő  forradalmáról,  valószínű,  hogy  a  parasztok 
vezére  olvasni  sem  tudott.  Atyja  halála  után  Makfalvára  került  Dózsa 
György  s  vele  az  öcscse,  Gergely,  kit  székelyesen  Geczőnek  hivtak.  Itt 
serdültek  fel  a  Dózsa-fiúk.  Katona-családnak  minden  iskolai  nevelés 
nélkül    felserdült    gyermeke    tehát    Dózsa    György,    s    az    akkori    élet 

iskolája  is  bizony  rossz  iskola  volt  az  iQuságnak.  A  tulajdon  szent- 
ségét vajmi  kevesen  tisztelték.  Magok  a  nagy  urak  adtak  példát  a 
rablásra,  útonállásra,  kereskedőknek  kifosztására.  Az  erős  a  gyöngé- 
nek jóformán  büntetlenül  vehette  el  a  vagyonát  s  a  szegény  jobbágy, 
mikor  robotban,  kilenczedben,  tizedben  s  mindenféle  földesúri  tartozá- 
sokban lefizette  a  fizetnivalóját,  méltán  félhetett,  hogy  talán  éppen  a 
saját  földesura  rabolja  el  azt  a  sovány  kenyeret,  mi  a  sok  mindenféle 
járandóság  lefizetése  után  megmaradott.  Ilyen  iskolában  nőtt  fel  Dózsa 
György  s  éppenséggel  nem  csodálkozunk  azon,  hogy  héderfáji  Barlabási 
Lénárd  erdélyi  alvajda,  a  szebeni  polgármesterhez  1 405-ben  intézett  leve- 
lében, bizalmasan  fölhívja  a  figyelmet  Dózsa  Györgyre,  kiről  azt  hallotta, 
hogy  a  közelebb  múlt  medgyesi  vásár  alkalmával  több  haza  térő  lakost 
Medgyes  közelében  kirabolt,  sőt  meg  is  gyilkolt,  s  azt  tanácsolja  a 
szebenieknek,  hogy  » forduljanak  egyenesen  nemes  Lázár  Andráshoz  és 
a  székelyeknek  többi  tekintélyes  emberéhez,  kérvén,  ne  tűrjék  maguk 
közt  egész  Erdélynek  e  nyilvánságos  rablóját,  hanem  példásan  büntes- 
sék meg.« 

Nyolcz  év  múlva  Nándorfehérvárnál  találkozunk  » Erdély  nyilván- 
ságos rablójának «  nevével.  Itt  találkozunk  vele,  mégpedig  mint  száza- 
dossal. A  szomszéd  Szendrő  várát  a  török  tartja  megszállva  s  mindun- 
talan összecsap  a  két  vár:  Nándorfehérvár  és  Szendrő  őrsége.  Egy 
ilyen  alkalommal  tünteti  ki  magát  Dózsa  György.  Már  éppen  össze- 
csapni készül  a  két  sereg,  midőn  a  törökök  vezére,  Ali,  elérugtat  s  hetykén 
szólítja  fel  a  magyarokat:  minek  ontsák  egymás  vérét,  inkább  álljon  ki 
vele  valamelyik.  A  magyar  seregből  Dózsa  György  áll  ki,  lándzsával 
rohannak  egymásra,  majd  kardra  kapnak  s  Dózsa  egy  erős  csapással 
levágja  Ali  pánczélos  jobb  karját  és  meg  is  öli.  Az  egykorú  krónikás 
azonban  nem  csupán  a  magyar  vitéz  tényét  látja  e  viadalban,  aki  a 
magyar  becsületért  száll  párosviadalra,  —  hanem  önző  érdekkel  is  vádolja 
Dózsát,  mondván :  »külömben  is  szemet  vetett  Ali  szép  lovára «  .  . . 

1514  február  18-án  történt  a  páros-viadal  s  ez  év  április  havában 
már  Budán  van  Dózsa  György.  A  király  >  Erdély  nyilvánságos  rablóját «, 
kit  mindenféle  rablásokkal  gyanúsítottak  s  ki  állítólag  közvetlen  a  nándor- 
fehérvári páros-viadal  után  is  megölt  egy  adószedőt  és  elrabolt  tőle 
3000  darab  aranyat,  fölemelte  a  lovagok  rendjébe  s  április  24-én  Bakócz 
megbízza  a  keresztes  had  vezérségével.  Tehát  a  király  is,  Bakócz  is 
fátyolt  borított  Dózsa  viselt  dolgaira,  melyek  abban  az  időben  nem  is 
voltak  oly  nagyon   megbecstelenítők,  s   ha  folt   esett   is  a  becsületen,  le 

Benedek:  A  magyar  nép.  I.  24 

lehetett  törülni  vitézi  tettel.  S  végre  is:  nem  finyás  uraknak  lett  a 
vezére,  hanem  földhöz  ragadt  szegény  embereknek  . .  . 

Április  24-én,  Szent  György  napján,  Dózsa  György  és  tíz  társa  ott 
állanak  a  Szent  Zsigmond  templom  oltára  előtt.  Bakócz  mondja  a  misét 
s  mise  után  lelkes  buzdító  beszéd  kíséretében  adja  át  Dózsának  a  pápa 
által  megáldott  vörös  keresztes  nagy  fehér  zászlót  s  egy  szabó  által 
Dózsának  és  a  tíz  vitéznek  vörös  keresztet  varrat  a  mellére.  A  mint 
ez  hírűi  megy,  megmozdul  a  nép.  Csakhamar  a  mise  után  nagy 
népgyűlést  tart  Bakócz  Tamás,  óriási  tömeg  verődik  össze,  lelkesülten 
hallgatják  a  bíboros  tüzelő  beszédét.  Dózsa  György  megvendégeli  a 
népet,  ő  maga  is  kihirdeti  a  bullát,  mely  azzal  kecsegteté  a  vállalko- 
zókat,  hogy,   ha  meghalnak   a   harczban,   » kint ől-b intői   megódoztatnak*. 

...  És  megszabadulunk  földesurainktól,  gondolhatta  a  nép. 

Az  országos  kihirdetés  után  alig  egy  hónap  telt  el  s  a  Rákoson  már 
negyvenezer  ember  gyűlt  egybe  az  ország  minden  részéből.  Nem  csupán 
parasztok  gyülekeztek  a  sátorba,  jöttek  szép  számmal  köznemesek  is, 
papok,  tanítók,  deákok,  mesteremberek.  Egész  községek  fegyverfogható 
népe  tűzte  föl  a  vörös  keresztet,  papjával,  bírójával  együtt.  A  kisebb- 
nagyobb  csapatok,  mielőtt  elindultak,  tizedeseket,  századosokat,  zászló- 
tartókat választottak,  úgy  mentek  Pestre,  a  központi  táborba,  ahol 
ellátták  rendes  fegyverzettel  s  a  katona  viselt  emberek  az  ujonczokat 
oktatták,  begyakorolták.  Az  egybegyűlt  sereg  szervezése,  természetesen, 
Dózsa  György  feladata  volt.  Alvezérnek  mindjárt  kezdetben  saját  test- 
vérét, Gergelyt  tette  meg,  a  többi  főbb  tisztséget  pedig  azután  töltötte 
be,  mikor  a  csapatok  mindenfelől  összegyűltek. 

Negyvenezer  ember,  túlnyomó  részében  jobbágj^  és  zsellér  ember: 
ennyi  volt  már  május  közepén  a  pesti  táborban  és  ehhez  napról  napra 
jöttek  kisebb  nagyobb  csapatok  az  ország  minden  részéből:  képzelhető 
a  birtokos  nemesség  ijedelme.  Abban  az  időszakban,  mikor  a  munkás 
kézre  égető  szükség  van,  egész  vidékekről  fölkerekedik  a  jobbágy  és 
zsellér  ember:  ki  szánt,  vet,  kapál  az  urak  földjén?  A  központi  táborba 
megérkezett  parasztok  már  mindenféle  panaszokkal  jönnek  Dózsa  Györgyhöz: 
a  földesurak  sok  helyen  erőszakkal  visszatartják  a  jobbágyokat,  nem 
engedik  el  a  keresztes  háborúba.  A  honnét  meg  eljöttek,  az  otthon 
maradott  öregeket,  asszonyokat  és  gyermekeket  bántalmazzák,  ezzel 
kényszerítvén  az  eltávozottakat  a  visszatérésre.  A  parasztok  panasz- 
kodnak Dózsának  a  földesurakra,  a  földesurak  meg  a  királynak,  hogy  a 
keresztes   háború    megfosztja  őket    a   munkaerőtől.    És  csakugyan   már 

május    14-én   rendeletet  kap  Dózsa   a   királytól,  hogy    szüntesse   be  a 
további  toborzást,  az  egybegyűlt  sereggel  induljon  a  török  ellen. 

Ez  a  rendelet  olaj  volt  a  tűzre.  A  papságnak,  s  különösen  Mészáros 
Lörincznek,  a  czeglédi  tüzes  szavú  papnak,  népies  nevén  ;  nagyhotú 
LÖríncznek,  ki  egymaga  két  ezer  embert  vitt  Dózsa  táborába,  nem  volt 
nehéz  felizgatni  az  egybegyűlt  parasztságot,  melynek  szive  amúgy  is  tele 
volt  keserűséggel,  forrongó  gyűlölettel.  Alkalmas  anyag  volt  az  izgatásra, 


Itakócz  líiadja  Dózsának  a  pápa  által  megáidott  7,ászlót. 

hogy  a  birtokos  nemesség  nemcsak  félrehúzódik  a  keresztes  hadjárattól, 
de  ráadásul  még  vissza  is  akarja  tartani  a  jobbágyságot.  »Ök  szopták  ennyi 
időtől  fogva  a  mi  vérünket  és  verítékünket  ~  így  szónokolt  Lörincz  pap 
—  s  immáron  elbújnak,  nem  mernek  országunkért  vívni  a  török  ellen.  Jertek, 
menjünk  reájok,  a  békavérekre !«  És  egyszerre  oly  dolgokról  hall  a  nép, 
melyekre  eddig  tán  gondolni  sem  mert.  A  vezetők,  többnyire  falusi  papok, 
kik  magok  is  nagy  szegénységben  sínylődtek  s  éppúgy  kívül  állottak  az 

alkotmány  sánczain  mint  a  jobbágyok,  oly  jelszavakat  kezdenek  hirdetni 
az  elkeseredett  népnek,  melyek  egy  szebb  jövendő  képét  mutogatták.  Oly 
jelszavakat,  melyek  minden  időben  nagy.  hatással  voltak  a  szegény  föld- 
népére  s  vannak  ma  is:  földosztás,  a  közterheknek  egyforma  viselése 
—  no  meg  szabad  préda.  Kétségtelen,  hogy  a  paraszt  csapatok,  még 
mielőtt  a  pesti  táborba  értek,  raboltak,  gyújtogattak  itt-ott  s  csak  foly- 
tatás volt  a  rablás  és  gyújtogatás,  mit  május  14-én,  tehát  a  királyi  rendelet 
napján,  Buda  és  Pest  külvárosaiban  elkövettek.  Másnap  már  ujabb  rendelet 
ment  a  királytól  Dózsához,  hogy  haladéktalanul  induljon  seregével. 
Ekkor  azonban  már  a  parasztságnak  esze  ágában  sem  volt  a  keresztes 
hadjárat.  Dózsa,  még  ha  akarta  volna,  akkor  sem  teljesítheti  a  király 
parancsát.  A  papok  és  diákok  izgató  szónoklatai  új  világot  nyitottak 
meg  az  elnyomott  parasztság  ébredező  lelke  előtt.  A  vallás  védelmére 
sereglettek  egybe  s  a  földosztás,  az  urak  hatalma  alól  való  megszaba- 
dulás gondolata  lett  a  vezércsillag,  mely  további  lépéseikben  vezérelte. 
A  királyi  parancsnak  semmi  hatása  nem  volt:  a  parasztság  folytatta  a 
prédálást  Pesten,  a  nemes  emberek  házát  sorba  rabolták,  gyújtogatták  s 
több  nemes  embert  kegyetlen  módon  végeztek  ki.  Egy  hét  múlva  már 
Bakócz  biboros  kénytelen  betiltani  a  keresztes  hadjáratot,  kiátkozással 
fonyegeti  meg  azokat,  kik  haza  nem  térnek,  s  országszerte  felszólítja  a 
papokat  a  pápai  bulla  visszavonására. 

Királyi  parancs,  Bakócz  rendelete  —  mind  elkésett.  Dózsa  György 
kihirdette  Bakócz  rendeletét  a  Rákoson,  s  két  keresztes  zászlót  szúratván 
a  földbe,felszólította  a  népet,  hogy  aki  vele  akar  maradni,  álljon  az  egyik 
zászló   mellé,  aki   meg   haza  akar  menni,  a  másik  mellé.   Már-már  úgy 

látszott,  hogy  többségben  vannak  azok,  kik  haza  akarnak  menni,  de  — 

« 

véletlenűl-e,  vagy  mesterségesen  csináltáK  a  vezetők  —  az  egyik 
zászlóról  Krisztus  képe  arczczal  földre  esett.  A  képet  visszakötözték  a 
zászlóra,  de  másodszor  is  leesett.  Visszakötözték  harmadszor  is,  s  újra 
leesett.  Ebben  a  nép  isten  intését  látta  s  most  már  egy  sem  akadt,  ki 
elhagyja  Dózsa  táborát,  egy  szívvel-lélekkel  ott  maradtak,  vele  kívántak 
élni,  halni. 

Valószínű,  hogy  Dózsa  ekkor  beszédet  intézett  a  néphez,  e  beszédnek 
azonban  csak  egy  akkori  latin  versben  van  nyoma  s  tudván,  hogy 
Dózsa  iskolázatlan  ember  volt,  kétségtelen,  hogy  az  a  szép,  formás 
beszéd,  melyet  a  költő  Dózsa  szájába  ad,  a  költő  beszéde  s  nem  a  Dózsáé. 
E  beszéd  szerint,  Dózsa  még  a  betiltó  rendelet  után  is  a  keresztes  hadjá- 
ratra lelkesíti  a  népet,  a  mi  képtelenség.  Igaz,  hogy  másnap,  május  25-én 

Budán  a  barátokat,  kik  Bakócz  betiltó  rendeletét  kihirdették,  ha  idejében 
nem  menekülnek,  >  hamarosan  szentekké  avatta  volna «  —  irja  egy  budai 
polgár  —  s  kétségtelen,  hogy  a  népet  felháborította  az  a  tény,  hogy  a 
mire  ma  lelkesítik,  arról  másnap  letiltják,  —  de  azon  már  túl  volt  a 
felizgatott  tömeg,  semhogy  keresztes  hadjáratra  gondoljon,  >csak  azért 
is<,  a  letiltó  rendelet  ellenére  is.  S  ha  Dózsa  György  ekkor  még  keresztes 
hadjáratra  gondolt  volna  is,  tisztában  lehetett  azzal,  hogy  megszegte  a 
parancsot   s  abban  a   pil- 

lanatban,  melyben  a  tilalom 
kihirdetése  után  együtt  tar- 
totta a  parasztságot  —  el- 
követte a  lázadást.  A  keresz- 
tes hadjáratra  senki  sem 
gondol  többé,  csak  a  ne- 
messég ellen  való  harczról 
lehet  már  szó:  itt  volt  a 
kedvező  alkalom,  hogy  a 
nép  kiöntse  elfojtott  dühét, 
megboszúlja  a  szenvedett 
sérelmeket  s  földet  és  sza- 
badságot szerezzen.  Leg- 
alább a  nép  azt  hitte, 
hogy  itt  a  kedvező  alkalom. 
Hitte-e  ezt  Dózsa  György, 
a  vezér  is,  s  lelkesült-e 
valójában  a  nép  ügyeért: 
oly  kérdés,  melyre  nehéz 
megfelelni.  Köznemes  létére 
közel  állott  a  néphez,  s 
nem  lehetetlen,  hogy  meg- 
hatotta a  nép  szenvedése; 

de  viszont  az  is  nyilvánvaló,  hogy  a  nagy,  félelmetes  tömeg,  mely  mögötte 
állott,  megszédítette  az  egyszerű  székely  nemest,  s  midőn  élére  állott  a 
szabadságra  vágyakodó  népnek,  nemcsak  a  nép  szabadsága,  sorsának  javí- 
tása sodorta  a  vakmerő  lázadásba,  hanem  az  a  csábitó  remény  is,  hogy 
a  nép  vállán  magasra  emelkedik  . .  . 

De  lássuk  a  forradalom  lefolyását,  nagy  vonásokban. 

A  paraszttábor  nem  oszlott  szét  a  rendelet  értelmében,  csupán  meg- 


Egykorú  újság  lap  Dózsa  kereszteseiről. 

oszlott,  a  vezérnek,  Dózsának  a  rendelkezései  szerint.  Mint  kész  hadvezér 
csinálja  meg  a  hadi  tervet  Dózsa  György.  Három  ezer  embert  ott  hagy  a 
Rákoson,  egy  pesti  polgár,  Száleresi  Ambrus  vezetésével,  megparancsolván, 
hogy  portyázzanak  Pest  környékén  s  »rettegésben  tartsák  a  nemeseket*. 
Egy  nagyobb  csapatot  délre  küld,  sl  Bácsba,  Mészáros  Lőrinczczel,  egyet 
pedig  Eger  felé,  egy  Barabás  nevű  pappal  az  élén.  A  derék-hadsereget 
két  felé  osztván,  az  egyiket  maga  vezeti,  a  másikat  öcscse,  Gergely.  Ez 
a  két  hadtest  —  Márki  Sándornak,  Dózsa  György  lázadásának  irója  szerint 
—  30 — 40  ezer  emberből  állhatott  s  ezzel  egyenest  Czeglédnek  tartott, 
útközben  kirabolva  a  nemesi  házakat.  Egyedül  Czeglédről  2000  embert 
vezetett  volt  Lőrincz  pap  Dózsa  táborába,  ez  a  város  tehát  igen  alkalmas 
volt  arra,  hogy  itt  szervezze  a  lázadást.  Innen  meneszt  kiáltványt  a 
forradalmi  vezér  az  egész  országhoz,  különösen  pedig  Pest-  és  Külső- 
Szolnokvármegyéhez.  Ebben  a  kiáltványban  egyenesen  a  keresztes 
hadjárat  megakadályozásával  vádolja  a  nemességet  s  tisztán  e  miatt 
» parancsolja «  a  városok  és  faluk  lakosságának  » számkivetés  és  örök 
büntetés  terhe  alatt «  a  czeglédi  táborba  való  sietésre,  »hogy  így  a  szent 
csapat  és  áldott  gyülekezet  a  nevezett  hűtlen  és  gonosz  nemeseknek  erejét 
és  kezét  korlátolni,  megfékezni  és  zabolázni  képes  lehessen.  Ha  úgy  tesztek, 
jól  van,  —  folytatja  a  kiálvány  —  különben  a  fentirt  büntetést  vonjátok 
magatokra.  Sőt  ezzel  SQ.m  érjük  be,  hanem  saját  telketeken,  kapufélfátokon 
függesztetünk  és  akasztatunk  fel,  nyársba  vonatunk,  vagyonotokat  elpusz- 
títjuk és  zsákmányra  hagyjuk,  feleségeiteket  és  gyermekeiteket  pedig 
megöletjük. « 

E  kiáltvány  szerint,  melyben  Dózsa  a  kereszteshad  fejedelmének  és 
főkapitányának  nevezi  magát,  a  ki  csak  la  királynak  s  nem  az  uraknak 
alattvalója«  —  még  mindig  a  keresztesháborúról  beszél,  mintha  komoly 
szándéka  volna  a  török  ellen  vezetni  a  népet,  s  felakasztással  meg 
nyársba  huzatással  ijesztgeti  azokat,  kik  vele  nem  tartanak.  Ám  kétség- 
telen, hogy  sem  Dózsa,  sem  főbb  emberei  nem  gondoltak  ekkor  már  a 
kereszteshadjáratra.  Ez  már  csak  ürügy  volt  a  nemesség  ellen  való 
harczra,  a  jobbágyi  állapotból  való  felszabadulásra.  E  mellett  bizonyít  az 
a  beszéd  is,  melyet  Dózsa  Czegléden  intézett  a  néphez  s  melyben  többek 
közt  ezt  mondotta  volna:  Ne  szalaszszátok  el  ezt  az  alkalmat  szabadsá- 
gotok kivivására.  Igen,  azt  mondotta  volna,  mert  a  Dózsa  György 
szájába  adott  s  több  változatban  fenmaradt  beszédet  nem  szabad  egész 
teljességében  hitelesnek  vennünk.  Oly  dolgokat  mondatnak  vele  a  króni- 
kások, melyeket   iskolázatlan   ember   nem   is   mondhat,   még   ha  azzal  is 

kezdetik  vele  a  beszédet,  hogy  fiatal  korában  nem  tanult,  nem  tud 
czifrán  beszélni,  csak  azt  mondja,  a  mit  a  csuklyás  barátok  prédikáczióiból 
megjegyzett.  Nem  valószínű,  hogy  Dózsa  György  Serranus  diktátorról  s 
a  Fabiusok  meg  Fabriciusokról  elmélkedett  volna,  hogy  e  neveket 
> jegyezte*  meg  magának  a  csuklyás  barátok  beszédeiből.  A  nép  fia  a 
nép  szája  ize  szerint  beszélt  bizonyára.  Tudta,  mi  fáj  a  népnek;  tudta, 
mivel  lehet  felkorbácsolni   a  nép  indulatját. 

Ehhez  csakugyan  nem  kell  czikornyás  beszéd,  az  egyszerű  szavak 
sokkal  könnyebben  utat  találnak  a  szivekhez.  Alkalmazkodván  tehát  az 
iskolázatlan  ember  eszejárásához,  a  szájába  adott  beszédnek  alig  felét 
fogadhatjuk  el  Dózsa  által  elmondottnak.  Nem  is  közlöm  tehát  Dózsa  álli- 
tólagos  beszédét  egész  terjedelmében,  csak  annak  egyes  mondásait. 

Az  elfajult  gonosz  nemesek  nemcsak  a  maguk  vagyonát 

prédálják  el,  de  a  másét  is  elveszik.  Kendőzik  magukat,  feslett  életet 
élnek,  részegeskednek.  A  tiszta  vizet  nem  szívelhetik;  a  legdrágább  borok 
és  pecsenyék  alatt  görnyednek  asztalaik.  Ok  tehetnek  akármit,  úgy  sem 
bűnhődnek  érte.  Húzzák- vonják  a  népet  lelkiismeretfurdalás  nélkül. 
Könnyebb  volna  megszámlálni  tavasszal  a  fűszálakat,  télen  a  hópelyhet 
s  az  ég  csillagait  vagy  a  puszta  homokszemeit,  mint  elészámlálni  az  ők 
bűneiket.  S  mi,  kiket  ők  rabszolgákként  tartanak,  sziszegve  ugyan,  de 
türelmesen  végezzük  munkánkat.  Ez  nem  maradhat  igy  sokáig.  Le  kell 
ráznunk  az  igát.  Meg  kell  buktatni  a  királyokat.  Szabadok  akarunk  lenni 
s  leszünk  is!  Összerontjuk  a  nemesek  jogait,  osztozkodni  fogunk  az 
urak  vagyonán. 

A   beszéd    további   részében   királynak   ajálja   föl   magát,   de   olyan 
királynak,  a  ki  alá  veti  magát  a  nép   akaratának.   Végezetül   így   szól  a 
néphez:    »Lakoljanak    a    bűnösök!    gyilkoljátok    rendre   a   nemeseket    s 
ynek  se  adjatok  kegyelmet !« 

A  nép  állítólag  e  beszéd  hatása  alatt  királylyá  kiáltotta  ki  Dózsát,  ám 
Márki  Sándor,  kinek  könyvét  már  többször  idéztem,  —  az  egyetlen  könyv, 
mely  részletesen  foglalkozik  e  lázadással  —  kételkedik  abban,  hogy  ez 
megtörtént  volna.  Egyszerűen  diktátori  hatalommal  felruházott  vezér  volt 
Dózsa  s  sem  ő,  sem  a  nép  nem  gondolt  arra,  hogy  Ulászlót  megfossza 
a  koronától.  Megelégedhetett  ezzel  is  a  dalnoki  székely  fia:  mögötte 
állott  egy  rettentő  nagy  sereg,  jóformán  az  ország  összes  parasztsága, 
sőt  nemes  ember  is  nagy  számmal,  s  ez  a  tengernyi  nép  őt  vallotta 
fővezéréül.  S  ki  tudja,  ha  jól  üt  ki  a  lázadás,  hová  emelkedhetik 
még?  . .  . 

Országszerte  megmozdult  a  nép,  a  szó  teljes  értelmében  kitört  a 
parasztlázadás,  lángba  borúit  az  ország.  Itt  is,  ott  is  összecsapnak  a 
parasztcsapatok  az  életét  és  vagyonát  védő  nemességgel,  de  nem  egy 
vidéken  a  nemeseket  is  magával  sodorja  a  lázadás:  az  egyik  félelemből, 
a  másik,  a  ki  épúgy  érezte  a  nagyurak  féktelenkedését,  mint  a  jobbágy^ 
meggyőződésből  csatlakozik  a  lázadókhoz.  Nevezetesen  Máramarosban, 
Sárosban,  Szatmárban  seregestül  állottak  a  nemesek  a  paraszt  lázadók 
közé  s  Bácsmegyében  egy  Nagy  Antal  nevű  nemes  ember  volt  a  lázadás 
vezetője,  akinek  állítólag  ez  volt  a  szavajárása:  »csak  Ulászló  király r 
fia,  Lajos,  Székely  (Dózsa)  György  és  ő:  Nagy  Antal  az  úr  Magyar- 
országban!« 

Mig  a  kisebb-nagyobb  csapatok  az  ország  különböző  vidékein  pusztí- 
tottak s  követtek  el  szörnyű  kegyetlenségeket,  melyek  közt  a  karóba 
huzatás  volt  a  legszokottabb,  Dózsa  a  fősereggel,  mely  napról  napra  növe- 
kedett, Czeglédről  az  Alföldre  húzódott.  A  merre  elvonult  ez  a  félelmetes 
hadsereg,  tömegestül  szegődött  hozzá  a  parasztság,  így  Varsányon  300 
lovas  s  ugyanannyi  gyalog,  Mező-Túron  800  ember.  Tovább  haladván, 
a  dévaványai  parasztok  csatlakoztak  a  sereghez,  papjuk,  Turkevy  Ambrus 
vezetése  alatt,  aki  ezentúl  mint  Dózsa  titkára  szerepelt.  Ez  a  tudós 
íérfiu,  ki  a  krakkói  egyetemen  végezte  a  theologiát,  irta  azokat  a  kiált- 
ványokat, melyeket  Dózsa  időnkint  a  néphez  intézett  Egy  hétig  tartott 
az  út  Czeglédtől  Békés-Gyuláig,  június  2-ikától  8-ikáig,  s  itt  már  30  ezer 
főre  számították  az  egybe  verődött  pórhadat.  Békés-Gyuláról  2000  főnyi 
sereget  előre  küldött  Dózsa  egy  Balogh  István  nevű  tanitó  vezetése  alatt, 
hogy  alkalmas  gázlót  keressen  a  Maroson  keresztül.  Ám  a  gázlót  kereső 
hadat  váratlan  meglepetés  érte :  időközben  a  kormány  elrendelte  a  nemesség 
felkelését  s  egy  ilyen  nemesi  sereg,  Báthory  István  nádor  és  Csáky  Miklós 
Csanádi  püspök  vezetése  alatt,  a  Maros  partján  megtámadta  a  parasztokat, 
kik  megveretve  futottak  Nagy-Lakig.  Már  ezt  megelőzőleg  a  Dózsa  által 
Pestről  más-más  irányba  küldött  paraszthadaknak  volt  nagyobb  csatája 
a  nemességgel,  nevezetesen  a  pásztói  és  a  gubacsi  határban  s  mindkét 
ütközetben  a  nemesség  részére  hajolt  a  győzelem.  Azokkal,  kiket  a  csa- 
tákban elfogtak,  kegyetlenül  bánt  a  nemesség,  helyesebben:  visszaadta  a 
kölcsönt.  A  főbbeket  karóba  húzatták,  azután  meg  testüket  folnégyelték. 

Báthory .  István  és  Csáky  Miklós,  úgy  látszik,  kicsinylették  a  paraszt- 
hadat, mert  Balogh  István  csapatjának  a  megfutamítása  után,  Nagy-Lakon 
tábort  ütöttek  s  felette  vigan  voltak.  Ám  Dózsa  éjnek  idején  összeszedte 
a  szétvert '  csapatot   s   hajnalban   rajta  ütött   Báthory  seregén.   Hajnaltól 

estig  "tartott; az  elkeseredett  csata,  s  már-már  úgy  látszott,  hogy  a  parasztok 
részén  a  győzelem,  midőn  Báthory  közéjük  ágyúztatott.  A  paraszt  sereg 
este  felé  megfutamodott,  de  váratlanul  megfordult  az  üldözött  sereg  s  az 
üldözöttek  üldözőkké  lettek.  A  nemesi  sereg  főbbjei,  köztük  Csáky  püspök, 
a  parasztok  kezére .  kerültek,  sőt  a  parasztok  elfogták  Telegdy  kincstartót 
is,  kiről  azonban  nem  bizonyos,  hogy  résztvett-e  a  csatában  vagy  egyebütt 
fogták  el  a  parasztok  s  úgy  vitték  Dózsa  táborába.  Báthory  István,  nagy 
szerencséjére,  csataközben  lefordult  lováról  egy  vakszemére  kapott  ütés 
következtében  s  eszméletre  térvén,  a  közeli  nádasban  bújt  el:  igy  kerülte 
el  a  szörnyű  véget.  Mert  szörnyű  vég  várt  az  elfogott  főurakra  és 
nemesekre.  Csáky  püspök  testét  elébb  buzogánynyal  összetörték  s  úgy 
húzták  karóba,  fejjel  lefelé,  főpapi  díszben.  Előbb  azonban  a  püspöki 
süvegről  letördelték  a  drágaköveket  s  60  ezer  forintját  elvették.  Egy  másik 
főbb  embert,  Ravazdy  Pétert,  keresztre  feszítettek,  többeknek  a  hátából 
szijjat  hasítottak  vagy  máglyán  égették  el.  Kegyetlenül  bántak  el  Telegdy 
Istvánnal  is,  az  egyetlennel,  ki  a  királyi  tanácsban  ellenezte  volt  a  keresztes- 
hadjáratot ;  ellenezte,  mert  előre  látta  annak  szörnyű  következéseit.  Magas 
oszlophoz  kötötték,  s  durva  bántalmazások  közt  puskával  és  nyíllal  lövöl- 
döztek rája,  mígnem  lelkét  kilehelte. 

Láttuk  már,  hogy  a  nemeség  sem  bánt  különben  a  kezébe  került 
parasztokkal  s  látjuk  majd,  hogy  ezentúl  még  kevésbbé  kímélik  egymást. 
Nem  maradtak  egymásnak  adósok.  Egyik  fél  kegyetlenségét  menti  a  másik 
fél  kegyetlensége  s  mentik  annak  a  kornak  durva  erkölcsei.  Am  az  is 
bizonyos  előttünk,  hogy  Dózsa  György,  ki  ily  eszközökkel  harczolt,  nem 
volt  igazi  szabadsághős  s  az  általa  és  emberei  által  elkövetett  rablások, 
gyújtogatások,  leírhatatlan  becstelenségek  éppenséggel  nem  voltak  alkal- 
masak arra,  hogy  a  nép  ügyét  diadalra  juttassák.  Nem  így  küzdik  s  nem 
így  küzdöttek  ki  a  nép  szabadságát. 

A  népszabadság  harczainak  szellemével  merőben  ellenkeznek  azok 
a  vérlázító  kegyetlenségek,  miket  Dózsa  és  parasztjai  elkövettek  s  bár  jól 
tudjuk,  hogy  több  száz  esztendő  keserűsége  tört  ki  a  szegény,  elnyomott 
nép  lelkéből,  s  ha  meg  is  .lehet  bocsátani  a  népnek  a  százados  sérelmek 
szörnyű  megtorlását,  nem  lehet  megbocsátani  a  vezérnek.  Vagy  ha  meg: 
akkor  Dózsa  Györgyben  sem  lehet  többet  látnunk  durva  erkölcsű,  vakmerő 
katonánál,  aki  nem  a  népszabadságért  lelkesül,  hanem  felhasználja  a  ked- 
vező alkalmat  országos  rablásra.  Amit  fiatal  korában  egy  maga  követett 
el,  azt  most  elköveti  és  követteti  a  szegény  néppel. 

Aprójára  megirni  a  lázadás  lefolyását,  minden  részletével,   nem   való- 

e  könyvbe.  Amit  a  felbujtogatott  nép  tesz  itt  meg  ott:  egyforma,  mint 
két  tojás.  Megölik,  karóba  húzzák,  kínzó  szerekkel  gyötrik  az  elfogott 
nemeseket;  az  asszonyokat  és  leányaikat  férjeik  és  szüleik  jelenlétében 
gyalázzák  meg;  javaikat  elragadozzák,  házaikat  lerombolják,  felgyújtják. 
Némelyeket  elevenen  temettek  el,  másokat  derékban  vágtak  ketté.  Az  apát 
s  fiát  egy  karóba  húzták:  az  apát  alól,  a  fiút  lelűl.  Nem  tettek  különb- 
séget a  » polgárok,  püspökök,  papok,  szerzetesek,  szülék,  özvegyek,  szolgák 
s  városi  emberek«  közt.  Némelyeknek  hasán,  másoknak  ágyékán,  torkán. 


Telegdy  István  kivégezése. 

szivén  vagy  fején  keresztül  szúrták  a  nyársat.  Egyeseknek  testét  tűzben 
edzett  karóba  húzták  vagy  levágták  karjukat,  lábszárukat,  kezüket. 
Másoknak  kiszakították  ereiket  és  belüket.  Egyesegyedül  a  maguk  véréből 
való  vért  kímélték. 

A  szörnyű  dráma  gyorsan  közeledik  a  végső  jelenethez.  Temesvár 
előtt  történt  meg  a  döntő  ütközet.  Mert  Dózsa  a  C'sanád  és  Nagylak  közt 
.lefolyt  csata  után  egyenesen  Temesvárnak  tartott,  ostrom  alá  vette  a  várat. 
.Ide  menekült  volt  Báthory,  ki  tudvalevőleg  a  véletlennek  köszönheté,  hogy 


196  Dózsa  Györqy  lázadása. 


a  Csáky  püspökével  s  a  Telegdy  kincstartóéval  hasonló  sorsra  nem  jutott. 
Ha  Zápolyai  János  vajda  idejében  segítségére  nem  jő  Erdélyből,  Báthory 
kénytelen  lesz  feladni  a  várat,  melynek  őrsége  már  lóhússal  élt.  Július 
közepe  táján  érkezett  Zápolyai  János  Temesvár  vidékére  s  seregét  csata- 
rendbe állítva,  dob-  s  trombitaszóval  vonult  az  ulicsi  mezőre.  Dózsa  40  ezer 
főnyi  serege  rendetlenül  táborozott,  de  ő  is  csakhamar  csatarendbe  állította 
seregét  s  úgy  ő,  mint  Lőrincz  pap  lelkesítő  beszédet  intéztek  a  néphez, 
mely,  úgy  látszik,  megrettent  a  rendes  hadsereg  láttára.  Öcscsére  bízta  a 
jobb,  Lőrincz  papra  a  balszárny  vezetését,  ő  maga  a  középre  állott. 
Zápolyai  szintén  a  maga  seregének  a  közepén  állott,  mögötte  a  székelyek, 
a  palotások  és  a  végvidéki  lovasok,  oldalán  Petrovics  Péter.  A  bal- 
szárnyat Kismarjay  Lukács,  a  jobbszárnyat  Lindvai  Bánfíy  Jakab  vezette. 
Mindkét  részről  elkeseredetten  indult  a  küzdelem  és  sokáig  hol  egyik,  hol 
a  másik  részre  látszott  esni  a  harczi  szerencse  koczkája.  Ám  végre  is  a 
nemesek  középhada,  melyet  Zápolyai  vezetett,  hátrálásra  kényszerítette 
a  parasztok  középhadát.  D^zsa  serege  futásnak  eredt  s  a  vezér  hősies- 
sége, bátorítása  sem  tudott  többé  lelket  önteni  a  szaladó  seregbe.  Külö- 
nösen mikor  maga  Dózsa  is  lefordult  a  lováról,  szó  sem  lehetett  arról, 
hogy  a  szaladó  parasztokat  újra  csatarendbe  szedjék.  Nem  futásközben 
fordult  le  lováról  a  parasztok  vakmerő  vezére..  Még  akkor  is,  mikor  serege 
futásnak  indult,  egy  csapással  két  pánczélos  vitézt  sújtott  agyon  s  azután 
magával  Petrovics  Péterrel  mérte  össze  fegyverét.  Petrovics  lándzsával 
döfött  Dózsa  felé  s  mert  Dózsa  testét  hiányosan  takarta  a  vért,  Petrovics 
lándzsája  véletlenül  éppen  védtelen  helyre  fúródott  s  Dózsa  félholtan 
fordult  le  lováról.  Megölhették  volna,  de  nem  ölték  meg.  Az  volt  a  hatá- 
rozat, hogy,  hacsak  lehet,  élve  kerítik  kézre.   Mindjárt  megtudjuk,  miért. 

A  csata  s  ezzel  a  parasztlázadás  sorsa  eldőlt :  a  parasztok  vezére  a 
nemesség  kezébe  került,  nemkülönben  a  vezér  öcscse  is,  Gergely.  Csupán 
Mészáros  Lőrincznek  sikerült  elmenekülni  Bácsmegye  felé.  Sok  ezer  paraszt 
vére  áztatta  a  harczmezőt  s  a  győztes  sereg  azokat  sem  kímélte,  kik 
fegyverüket  eldobták  s  kegyelemért  könyörögtek.  Pedig  a  vajda,  állítólag, 
kegyelmet  igért  mindazoknak,  akik  leteszik  a  fegyvert  s  megígérik,  hogy 
haza  mennek.  Oly  ellenfelek  állottak  itt  egymással  szemben,  kiknek  szive 
tele  volt  mértéktelen  gyűlölettel  s  a  nemesség  ugyanazt  tette,  amit  a 
parasztság  tett  hasonló  helyzetben:  nem  ismert  könyörületet. 

A  dráma  legszörnyűbb  része  azonban  most  következik.  A  parasztok 
vezérét  megkötözve  viszik  Zápolyai  elé,  nemkülönben  öcscsét  s  a  főbbeket 
Föl  jegyzik  róla,  hogy  » bátor  lélekkel  s  nyugodt  arczczal«    állott  a  vajda 

előtt,  nem  kért  kegyelmet  a  maga,  csupán  az  Ösccse  részére.  Ez  a  leg- 
szebb vonás,  mit  Dózsa  Györgyről  följegyeztek.  Tény,  hogy  öcscse,  ki 
szelid  lelkületű,  nyugodtabb  természetű  ember  volt,  nem  szívesen  vett 
részt  a  parasztlázadásban,  kezdettől  fogva  mérsékelte  bátyját  s  jóformán 
az  ö  kényszerítésére  maradt  oldalán.  A  vajda  válasza  az  volt,  hogy  vala- 
mennyit börtönbe  vettette. 

Láttuk,  hogy  Dózsa  György  éppenséggel  nem  volt  válogatós  az  esz- 
közökben, s  a  hatalmába  került  főbb  embereket  vérfagyasztó  kegyetlen- 
séggel végeztette  ki.  El  lehetett  készülve  a  legszörnyűbb  halálra,  a  kivé- 


Dózsa  félholtan  fordul  le  lováriil, 

geztetés  minden  nemére,  de  arra  aligha  gondolt,  melyet  neki  az  ő  bírái 
szántak,  s  végre  is  hajtottak.  Három  napig  ült  társaival  a  börtönben  s 
július  20-ikán  hajtották  végre  az  ítéletet  Temesvárt.  Dózsa  Gergelylyet 
végeztek  legelébb  s  ővele  csakugyan  enyhén  bántak  el :  lefejezték.  Ám 
a  Dózsa  György  kivégeztetését  nagy  készület  előzte  meg.  A  »paraszt 
királynak*  trónt  emeltek.  Egy  durván  kovácsolt,  megtüzesített  vas  szék 
volt  ez  a  trón;  erre  ültették  az  Övig  levetkőztetett  Dózsa  Györgyöt,  a 
szék  mögött  oszlop;  ehhez  kötötték.  Koronát  is  tettek  a  fejére.  Ott  helyben 
tüzesítették   meg   az   ekevasból   készített   koronát   s   úgy  tették  csíptető- 

vassal  a  fejére.  S  hogy  a  királyi  pálcza  se  hiányozzék:  tüzes  vaspálczát 
is  nyomtak  a  kezébe.  így  sütötték  meg  a  parasztkirályt,  ki  állítólag  egy 
órával  élte  tul  azt  a  pillanatot,  melyben  fejére  tették  a  tüzes  koronát 
De  nem  volt  elég,  hogy  a  legszörnyűbb  halálnak  halálával  kellett  meg- 
^  halnia,  látnia  kellett  a  megmérhetetlen  kínokat  szenvedő  parasztkirálynak, 
hogy  mint  uszítják  rá  a  fogságban  kiéheztetett  hiveit.  Ez  volt  a  leg- 
kegyetlenebb része  az  Ítéletnek:  kegyelmet  ígérvén  mindazoknak,  kik 
Dózsa  testéből  falatoznak.  Hegedű-  s  füttyszó  mellett  annak  a  kilencz 
embernek,  kik  élve  kerültek  ki  a  temesvári  börtönből,  körűi  kellett  tán- 
czolni  Dózsa  testét  s  minden  forduló  után  harapni  egyet-egyet  belőle.  Aki 
nem  vetemedett  erre  az  aljasságra,  menten  levágták.  Kilencz  hívéből 
három-négy  nem  volt  képes  erre,  a  többi  körültánczolta  Dózsát,  s  minden  for- 
dulónál harapott  a  testéből,  köztük  egy  Lőrincz  nevű  kovács,  ki  Dózsa 
lovait  szokta  volt  vasalni.  Szinte  hihetetlen,  de  az  egykorú  krónikások 
egy  értelemmel  állítják,  hogy  Dózsa  egy  pillanatra  sem  veszítette  el  esz- 
méletét a  rettentő  szenvedések  közt,  sőt  még  egy  izma  sem  rándult  meg. 
—  Most  látom  csak,  hogy  kutyákat  neveltem !  —  áUítólag  e  szavakban  tört 
ki  szivéből  a  fájdalom,  midőn  saját  emberei  harapdálták  a  húsát.  Bizo- 
*  nyara  a  testi  fájdalomnál  is .  nagyobb  lehetett  ez  a  lelki  fájdalom.  Mert 
ha  nem  is  tekinthetjük  ideális  szabadsághősnek  Dózsa  Györgyöt,  ha  nem 
is  lehet  menteni  a  nép-felszabadításnak  általa  követett  módját,  —  hogyha 
sikerül  vakmerő  akcziója,  a  nép  sorsa  bizonyára  előnyösen  változik. 

A  vadállatnál  vadabb  hóhérok,  mikor  már  halottnak  vélték  a  paraszt- 
királyt, levágták  a  fejét,  testének  belső  részeit  megfőzték,  sütötték  s  meg- 
étették a  parasztokkal,  közben  meg  a  jelenlévő  papokkal  a  »Te  deum 
laudamus«-t  énekeltették.  Mikor  ennek  is  vége  volt,  a  hóhér  levagdalta 
lábát,  karját,  nyakát,  a  testét  négy  darabba  vágták  s  úgy  küldöttek  négy 
városba:  Budára,  Pestre,  Fehérvárra  és  Váradra,  hogy  e  városokban 
kitegyék  elrettentő  példának. 

íme,  a  dráma  utolsó  jelenete.  A  parasztság  itt-ott  még  folytatta  a 
küzdelmet  a  vezér  rettentő  vége  után  is,  de  a  kisebb-nagyobb  lázadó 
csapatokat  hamarosan  leverték.  Lőrincz  pap,  a  lázadás  igazi  lelke  is  az 
ellenfél  kezébe  került  s  némelyek  szerint  Zápolyai  vajda  nyárson  süttette 
meg,  mások  szerint  máglyán  égettette  el  Kolozsvárt. 

De  hátra  van  még  a  legutolsó  jelenet :  a  szabadságát,  sorsa  könyebb- 
ségét  kereső  nép  kegyetlen  büntetése.  A  vezérnek  s  a  főbb  embereknek 
halálával  a  nemesség  nem  látta  eléggé  megtorolva  a  parasztlázadást;  az 
sem  volt  elég,  hogy  40  ezer,  némelyek  szerint   70   ezer  paraszt  esett  el 

a  nemesség  ellen  vívott  csatákban.  Sokkal  erösebb  megtorlást  követelt  a 
nemesség:  a  parasztság  teljes  leigázását,  Örökös  szolgaságát. 

A  parasztlázadás  leverése  után,  október  18-án  nyilt  meg  az  ország- 


Dó/sa  György  kivúgeztetése,  (Régi  rajz  után.) 

gyűlés,  mely  harminczhárom  napig  tartott  s  ezen  az  országgyűlésen  71 
törvényczikket  hoztak,  melyből  62  a  parasztokra,  a  parasztlázadás  meg- 
torlására vonatkozott.  Első  sorban  biztosították  Zápolyai  Jánosnak  a 
parasztlázadásra  tett  kiadásait  a  királyi  jövedelmekből  s  úgy  tértek  át  az 

egyes  nemesek  által  szenvedett  károk  megtérítésének  módozataira.  Minden 
megyében  az  alispán,  négy  szolgabíró  s  tizenkét  jómódú  nemes  sorba 
vizsgálja  a  szenvedett  károkat  s  megtéríttetik  a  kártevő  parasztokkal. 
Elég,  ha  a  kárvallott  nemes  ember  megesküszik,  nem  szükséges  a  bizo- 
nyítás. S  nem  elég  megtéríteni  a  kárt,  a  megállapított  kárpótlás  mellett 
annyit  kell  fizetni  a  kincstár  számára  is  —  ha  t.  i.  »birnak«  fizetni.  Meg 
kell  fizetni  a  megölt  nemesek  vérdíját  is.  A  nemességnek  volt  rá  gondja, 
hogy  az  ártatlanok  is  fizessenek,  különösen  ha  a  bűnösökön  nem  lehetett 
felhajtani  a  kárpótlást.  Ezt  az  önkényességet  azonban  már  nem  helyesel- 
heti az  országgyűlés  s  a  9.  t-czik'kben  határozottan  utasítja  a  tisztviselőket, 
hogy  csak  a  bűnösökkel  fizettessenek  kárpótlást  és  vérdíjat.  De  ha  védi 
a  törvény  az  ártatlant,  annál  kevésbbé  nézi  el,  hogy  egyik-másik  földesúr 
megbocsásson  bűnös  jobbágyainak.  Mert  bizonyára  számos  esetben,  a  föl- 
desúr  a  jövendő  békesség  okáért  szívesen  borított  volna  fátyolt  a  múltra. 
Birtokának  s  birtokjogainak  elvesztésével  fenyegeti  a  törvény  az  ilyen 
földesurat. 

Igen  érdekes  és  jellemző  a  14.  törvényczikk,  mely  azzal  kezdi,  hogy 
a  lázadó  parasztok  mind  főbenjáró  büntetést  érdemelnének,  nehogy  azonban 
ezután  is  annyi  sok  vér  ontassék  és  az  egész  parasztság,  »mely  nélkül  a 
nemesség  keveset  ér«,  eltöröltessék,  —  csupán  a  századosokat  és  tizedeseket, 
a  lázítókat,  a  nemesség  nyilvános  gyilkosait  s  a  szüzeken  és  asszo- 
nyokon erőszakoskodókat  Ítélik  halálra,  a  többi  parasztoknak  meghagyják 
az  életét,  ám  a  károkat  meg  kell  téríteniök  s  a  vérdíjat  meg  kell  fizet- 
niök.  Ugyané  törvényczik  harmadik  szakasza  mondja  ki  az  örökös  job- 
bágyságot, s  megvonja  a  jobbágyoktól  a  szabad  költözés  jogát,  »hogy  az 
efféle  megátalkodottságnak  emléke  és  minden  időkre  való  büntetése  örö- 
köseikre is  átszálljon,  s  minden  század  tudja,  mely  istentelen  gonoszság 
légyen  az  urak  ellen  való  fellázadás !« 

Tehát  örökös,  a  költözködés  szabadságától  megfosztott  jobbágyság: 
ez  a  legutolsó,  a  csattanós  jelenet  a  véres  parasztdrámában.  Nem  elég  a 
felbujtogatott  nép  megbüntetése,  hadd  bűnhődjenek  még  az  unokák  unokái 
is,  nehogy  valaha  eszükbe  jusson  fellázadni  az  urak  ellen! 

Kimondván  a  kegyetlen  ítéletet,  megállapítják  az  örökös  jobbágy  tar- 
tozásait, terheit: 

1.  Minden  telkes  jobbágy,  sőt  a  zsellér  is,  évenként  egy  arany  forintot 
fizet  a  földesurának,  mégpedig  felét  Szent-György,  felét  Szent-Mihály  napján. 
Ahol  azonban  ennél  többet  fizettek  eddig,  marad  a  régiben:  nem  szállítják 
le  egy  arany  forintra. 

2.  Minden  héten  kötelesek  egy  napot  szolgálni  a  földesúrnak. 

3.  Havonként  egy  csirkét  ad  minden  jobbágy. 

4.  Minden  földi  termésből,  akár  aratják,  akár  kaszálják,  kilenczedrész 
a  földesúré,  tizedrész  a  főpapoké;  kilenczed  jár  a  borból  is.  Vagyis, 
magyarázza  a  törvény,  tiz  kéve  vetésből  nyolcz  maradjon  a  jobbágynál, 
tiz  cseber  borból  nyolcz. 

5.  Evenként  két  ludat  kell  adni,  mégpedig  egy  fiatalt  pünkösd  ünne- 
pére, egy  vénet  Szent-Márton  napjára. 

6.  Minden  tiz  jobbágytelektől  (a  hol  kevesebb  van,  kevesebbtől)  egy 
hizott  malacz  jár  a  földesúrnak,  megjegyezvén,  hogy  » épségben  maradnak 
a  nemeseknek  eddig  adni  s  venni  szokott  egyéb  jövedelmek. « 

íme  a  köteles,  törvényesen  megállapított  tartozások,  szolgálatok, 
melyek  közt;  mint  látjuk,  vannak  meg  nem  nevezett  » egyéb  jövedelmek* 
is,  szabad  tért  engedvén  a  földesúrnak  a  zsarolásra. 

De  menjünk  csak  tovább.  Lássuk,  mint  rakják  a  lánczot  a  job- 
bágynak kezére,  lábára. 

Az  özvegy  jobbágyasszonyok  a  földesúr  engedelme  nélkül  nem  mehetnek 
férjhez,  ha  jobbágy  helyét  pótolják.  Ha  nős  fiaik  vannak,  magukkal  nem  vihetik. 
Sőt,  ha  az  özvegy  asszony  nem  nagykorú  fiát,  férjhez  menetelekor,  magával 
vinné  más  földesúr  birtokára,  a  fiú,  amint  nagykorúvá  lesz,  köteles  visz- 
szamenni  az  előbbi  földesúrhoz. 

A  zsellérek  három  évre  fölszabadulnak  az  adófizetés  alól,  de  azzal 
a  kötelezettséggel,  hogy  ez  idő  alatt  házat  kötelesek  építeni  s  ezzel  a 
többi  jobbágyok  sorába  lépnek.  Ha  nem  akarnának  házat  építeni,  ezzel  nem 
kerülik  el  az  egy  arany  forint  fizetését. 

A  jászok,  kunok  s  a  király  többi  jobbágyai,  hacsak  nem  királyi 
és  kerített  városokban  laknak,  szintén  egy  sorba  jutnak  a  jobbágyokkal: 
fizetniök  kell  az  adót,  a  tizedet,   teljesíteniök  kell  a   jobbágyi  szolgálatot. 

Rendkívül  érdekes  a  24.  czikk,  mely  >a  paraszt  elvetemültség  örökös 
emlékeül«  kimondja,  hogy  a  király  többé  paraszt  származásút  püspökké 
vagy  érsekké  nem  emelhet,  s  ha  mégis  tenné,  az  ilyen  főpapnak  senki 
sem  tartozik  tizedet  fizetni.  Nyilvánvaló  czélzás  ez  Bakócz  érsekre  és 
Szálkai  győri  püspökre,  ki  vargának  volt  a  fia.  Pedig  ezeket  ugyancsak 
nem  lehetett  gyanúsítani  a  föld  népe  iránt  való  kedvezéssel.  Ám  a  szőr- 
nyű  lázadás  közvetlen  hatása  alatt  az  országgyűlés  a  szó  teljes  értel- 
mében a  földhöz  akarta  nyűgözni  a  parasztságot.  Ki  ahol  született,  ott 
maradjon,  s  ki  amely  állapotban  született,  abban  maradjon,  fölebb  ne 
emelkedhessek:  ez  a  kegyetlen  törvény  summája.  S  hogy  erőszakos  úton 

se  lehessen  a  jobbágyot  máshová  vinni,  több  szakaszban  gondoskodik 
erről  is  a  törvény,  szigorú  büntetést  szabván  az  erőszakoskodó,  mások 
jobbágyát  elhurczoló  urakra. 

Aztán  áttér  a  törvény  azokra  a  nemesekre,  kik  résztvettek  a  paraszt- 
lázadásban. Külömbséget  tett  azonban  köztük:  akik  önként  vettek  részt, 
azokat  megfosztá  birtokától,  akik  pedig  kénytelenségből,  (mert  erre  is  volt 
számtalan  eset)  azoknak  megkegyelmez.  Az  így  elvett  birtokot  azoknak 
a  nemeseknek  adják,  kiknek  szüleit  vagy  testvéreit  a  parasztok  megölték, 
sőt  parasztoknak  is,  akik  a  lázadásban  a  nemesség  mellett  harczoltak, 
»hogy  —  így  szól  a  törvény  —  e  példa  által  más  parasztok  is  hívebbek 
legyenek  és  földesuraiknak  inkább  engedelmeskedjenek. « 

A  meg  nem  ölt,  de  megvert,  megkínzott  nemeseknek  azok  a  jobbá- 
gyok, kik  a  kínzást  elkövették,  száz  forint  élődíjat  tartoznak  fizetni;  a 
parasztkapitányok,  századosok,  tizedesek  s  más  lázítók  büntetése  pedig  vagyon- 
és  fővesztés,  kivéve  azokat,  kik  kényszerítésből  lettek  vezetőkké  a  láza- 
dásban. » Iszonyú  halállal  vesszenek  el«  azok  is,  mondja  a  törvény,  akik 
a  nemes  lányokon  és  asszonyokon  erőszakot  követtek  el.  De  nemcsak 
őket  sújtja  a  törvény,  hanem  maradékaikat  is.  Ezeknek  sorából  soha  senki 
esküdtté  vagy  biróvá  nem  lehet,  sőt  cseléd  sem  a  fejedelem,  földesúr, 
általában  a  nemesek  udvarán.  »Egy  is  közülök  bármi  tisztességre  ne  emel- 
tessék, hanem,  mint  átkozott  sarjadék,  örök  szolgaság  és  parasztalatt- 
valóság jármának  büntetését  gyászolja. «  Ha  pedig  nem  feleséges  ember 
követte  el  ezt  a  gyalázatosságot,  annak  az  apját  kell  hasonlóképp 
büntetni. 

Lelketlen  és  oktalan  büntetések  ezek  s  előrelátható,  hogy  jóra  nem 
vezethetnek.  Lehetett-e  józan  észszel  hinni,  hogy  a  parasztság,  melyet  ily 
kegyetlenül  büntetnek  még  az  ártatlan  maradékokban  is,  ha  egyelőre  meg- 
hunyászkodik is,  az  első  kedvező  alkalommal  nem  ismétli  a  Dózsa-lázadás 
szörnyűségeit?  A  rövidlátó  törvényhozók  nyilván  azt  hitték,  hogy  a 
parasztot  örök  időkre  lelánczolják  ez  embertelen  paragrafusokkal  s  örök 
időkre  kiveszik  a  fegyvert  a  kezéből,  ha  jobb  kezének  levágatásával  bün- 
tetik azt  a  parasztot,  aki  csak  tarsolyt  is  mer  hordani. 

Tudjuk,  hogy  a  Dózsa-lázadásban  nagy  szerepe  volt  az  alsó  pap- 
ságnak és  az  iskolamestereknek,  s  természetesen,  a  törvény  szigorú  bün- 
tetést mér  ezekre  is.  A  lázadásban  részt  vett  papok  büntetése  halálig  tartó 
fogság,  de  jövőre  megtiltja  a  törvény  a  papoknak  és  iskolamestereknek  a 
fegyver  és  tarsoly  hordását  s  azzal  »alázza  meg«,  hogy  paraszt  is  elfog- 
hatja az  olyan  papot  és  iskolamestert,  a  ki  fegyvert   és   tarsolyt  visel   s 


Dózsa  GgSrgg  lázadása.  _ 


megkötözve  viheti  a  fölebbvalójához.  A  pásztorember  (köznyelven  hajdú) 
sem  használhat  fegyvert.  Ha  először  fegyvert  látnak  nála,  megverik;  ha 
másodszor  Is:  lenyakazzák, 

A  paraszt  tehát  fegyver  nélkül  marad.  Az  Ö  fegyvere  ezután  az 
ekevas,  a  kasza,  a  kapa.  Ezeknek  a  használását  nem  tiltották  meg.  Végre 
is  ekevas  nélkül  nem  lehet  fölhasogatni  a  föld  kebelét,  kasza  nélkül  nem 
lehet  lekaszálni  a  füvet. 

^Hirtelen  harag  soha  jót  nem  farag«  —  tartja  a  jó  magyar  példa- 
beszéd —  s  ez  különösen  illik  az  1514-iki  országgyűlés  törvényczíkkeire. 
Kölcsönös  kiengesztelődés  helyett  az  osztálygyülölet  tovább  szítása :  ezt  ered- 
ményezte az  1514-iki  törvényhozás.  Mikor  legnagyobb  szükség  lett  volna 
a  nemzeti  egységre,  a  tömörülésre :  a  harag,  gyűlölet,  bosszú  érzelmei  for- 
rongtak a  szivek  mélyében.  A  haza  ügyével  kevesen  törődtek,  annál  jobban 
azzal,  hogy  mint  nyomhassa  el  minél  erősebben  egyik  a  mást :  a  főnemes 
a  középnemest  s  e  kettő  a  parasztságot.  Ebben  egyetértett  most  mind  a 
két  rend. 

Gyönge,  elpuhult,  erkölcseiben  megfogyatkozott,  gyűlölködő  nemesség 
s  röghöz  kötött,  csaknem  rabszolgaságra  jutott  jobbágyság :  ez  volt  a 
magyar  nemzet  a  XVI.  század  első  felében.  Ennek  a  nemzetnek  könnyen 
áshatta  meg  sírját  Mohácsnál  a  török! 

Pi.z  1514-iki  országgyűlés  nemcsak  a  jobbágyság  történetében  jelent 
korszakalkotó  változást.  Ezen  az  országgyűlésen  terjesztette  be  Verböczy 
István  a  hires  Ttipartiíumot,  vagyis  Magyarország  szokásos  jogának 
hármas  könyvét,  melynek  megszerkesztésével  a  nagytudományú  itélő- 
mestert  II.  Ulászló  király  bizta  volt  meg.  E  könyv  nem  az  addig  hozott 
törvények  és  rendeletek  egyszerű  gyűjteménye,  hanem  egy  nagy  tudós 
jogi  munkája,  mely  szabatosan  meghatározza  a  nemesség  jogait,  kivált- 
ságait, megmagyarázza  az  eljárás  módját  a  birtokok  kezelése,  eladása, 
cseréje,  elzálogosítása,  örökösödés,  ingó  és  ingatlan  javak  becslése  körűi. 
Ezekkel  foglalkozik  az  első  rész,  mig  a  második  a  perekben  követett 
eljárást  magyarázza.  A  harmadik  részben  —  s  ez  érdekel  minket  első 
sorban,  —  ismerteti  a  parasztság  jogai  viszonyait  is. 

A  magyar  köznemesség  e  bibliáia  az  15l4-iki  országgyűlés  hamincz- 
harmadik  napján,  november  15-én  nyert  királyi  megerősítést,  miután  az 
ország  rendéi  hozzájárultak.  Ám  a  király,  bár  megígérte,  hogy  a  Hármas- 
könyvet megküldi  a  vármegyéknek  is,  igéretét  nem  váltotta  be  s  igy 
Verböczy  könyve  nem  lett  törvényes  erejű,  mindazonáltal  1848-ig  az 
ország  minden  részében   használták  a  bíróságok  s   törvényes  tekintélyét 

kétségbe  nem  vonták.  Hogy  a  király  nem  küldötte  meg  a  megyéknek 
Verbőczy  könyvét,  ez  a  főrendek  mesterkedésének  tulajdonítható.  Az  ország- 
gyűlésen hozzájárultak  kénytelenségből,  mert  a  többségben  levő  közne- 
mességgel nem  mertek  kikötni,  de  csak  következetesek  maradtak  maguk- 
hoz, midőn  a  gyönge  királyt  lebeszélték  egy  oly  jogi  könyv  kihirdeté- 
séről, mely  mindjárt  az  első  rész  elején  világosan  megállapítja,  hogy: 
Magyarország  főpapjai,  zászlósurai  és  egyéb  nagyurai,  nemesei  és  főrendéi 
nemességök  és  földi  javaikra  nézve  ugyanegy  szabadsággal,  joggal  és 
kiváltsággal  élnek,  egyik  urnák  sincs  több  s  egyiknek  sincs  kevesebb 
szabadsága  a  másiknál,  ennélfogva  a  biráskodásban  egy  és  ugyanazon 
törvénnyel   és   szokással,  egy   és   ugyanazon   törvényes   eljárással   élnek. 

A  nemesség  e  bibliájával  egy  napon  kelt  Ulászló  7.  rendelete  is, 
melyet  az  előző  fejezetben  ismertettem  s  mely  a  Dózsa-lázadás  hatása 
alatt  született ;  de  a  Verbőczy  Hármaskönyve  már  tudomást  vesz  a  kegyetlen 
rendeletről,  mely  a  jobbágyokat  megfosztja  a  szabad  költözködés  jogától. 
Egyébként  a  jobbágyság  jogi  viszonyait  a  régi  szokások  és  törvények 
alapján  magyarázza  s  mert  —  a  mint  később  látni  fogjuk  —  a  nemesség 
kénytelen  visszaállítani  a  szabad  költözködést,  Verbőczy  könyvének  a 
jobbágyságra  vonatkozó  része  is  mértékadó,  útbaigazító  a  törvényes 
eljárásoknál. 

Minekelőtte  tovább  mennénk  a  történelem  fonlalán,  ismerkedjünk 
meg  a  Hármaskönyvnek  a  jobbágyságra  vonatkozó  részével. 

»A  jobbágyok  —  mondja  Werbőczy  —  többféle  rendűek,  mert 
némelyek  magyarok,  mások  szászok  és  németek,  csehek  és  tótok,  kik 
keresztény  hitet  vallanak;  ezenkívül  oláhok  és  oroszok,  ráczok  vagy 
szerbek  és  bolgárok,  kik  a  görög  hitet  vallják.  Ezen  felül  vannak  jászok 
és  kunok,  kik  királyi  földeken  telepednek  le  és  laknak,  de  szintén  keresz- 
tény hitűek.  És  jóllehet  —  mondja  tovább  —  e  népek  (kivévén  a 
királyi  jászokat  és  kunokat,  oroszokat  és  bolgárokat)  oly  szabadsággal 
birtak,  hogy  a  törvényes  földbér  s  adósságaik  lefizetése  mellett,  tetszésök 
szerint  máshová  költözhettek,  e  szabadságokat  egy  igen  gonosz  rabló, 
Székely  György  vezérlése  alatt,  az  összes  nemesség  ellen  támasztott 
kurucz  pártütésük  és  lázadó  felkelésük  s  ez  okból  örök  hűtlenségbe 
jutások  miatt,  örökre  elvesztették  s  most  már  mint  örökös  parasztok 
földesuraiknak  teljesen  alávettettek. « 

E  bevezetésre  következik  aztán  a  jobbágy  jogviszonyainak  ismertetése. 
A  jobbágy  első  fóruma :  a  földesúr.  Sem  egyházi,  sem  világi  biró  közvetlen 
maga  elé  nem  idézheti  a  jobbágyot,  hanem  első  sorban  a  földesúr  köteles 

igazságot  szolgáltatni  a  perlekedő  feleknek.  Csak  ha  valamel3ák  fél  nincs 
megelégedve  az  Ítélettel,  föllebbezhet :  ha  egyházi  az  ügy,  az  egyházi 
törvényszékhez,  ha  világi,  az  alispán-  vagy  a  szolgabirákhoz.  A  földesúr 
tartozik  igazságot  szolgáltatni,  de  ha  nem  szolgáltat,  vagy  éppen  nem  is 
akar  élni  a  jogával,  ezért  csak  az  esetben  büntetheti  meg  a  biróság,  ha 
a  perlekedő  fél  panaszt  emelt  nála  s  a  földesúr  a  panasz  alapján  tett  birói 
intézkedésre  sem  tesz  igazságot  a  perlekedő  felek  között.  Ez  a  büntetés 
három  márka,  melyből  kettő  a  biróé,  egy  a  kereső  félé. 

Ha  a  perbe  fogott  jobbágy  az  Ítélet  kihirdetése,  illetőleg  végrehajtása 
elől  megszöknék,  a  földesúrnak  jogában  áll  lefoglalni  a  jobbágy  ingó  és 
ingatlan  vagyonát,  melyből  egy  rész  a  kereső  félt,  két  rész  a  földesurat 
illeti.  Abban  az  esetben,  ha  a  jobbágy  nem  szökik  meg  ugyan,  de  pl.  a 
rá  rótt  kártérítést  nem  tudja  kifizetni,  nem  lévén  sem  ingó,  sem  ingatlan 
vagyona,  az  ellenfélnek  joga  van  tizenöt  napig  fogságban  tartani  az 
elmarasztalt  jobbágyot  Ez  idő  alatt  kenyéren  és  vizén  tartja,  akkor  aztán 
szabadon  bocsátja,  de  eskü  mellett,  hogy  annak,  mit  munkája  vagy  koldulása 
által  szerez,  hetenként  egy  harmadát  híven  átadja  az  ellenfélnek,  míg 
tartozását  ki  nem  egyenlíti.  Ha  azonban  a  jobbágy  megszegi  az  esküjét, 
az  ellenfélnek  jogában  áll  ismét  letartóztatni  s  leszolgáltatni  vele  a  tartozást. 

Ez  a  rabszolgaság  enyhébb  kiadásban. 

»A  parasztnak  munkája  bérén  és  jutalmán  kivül  ura  földjén,  az 
örökséget  illetőleg,  semmi  joga  sincs:  az  egész  föld  a  földesúr  tulajdona.« 
Az  a  paraszt  tehát,  a  kinek  nincs  gyermeke,  csak  munkája  bérét  és  jutalmát 
adhatja  el,  vagy  hagyományozhatja  másra,  a  föld  megmarad  a  földesúr 
tulajdonának.  Csak  az  ingó  vagyonáról  rendelkezhetik  szabadon,  de  ha 
végrendelet  nélkül  hal  meg,  ingó  és  ingatlan  a  földesúrra  száll. 

»Ezen  felül  —  foljrtatja  a  Hármas  könyv  —  a  parasztok  annyira  alá 
vannak  vetve  ez  idő  szerint  való  uroknak,  hogy  a  maguk  személyében 
nemes  emberrel  semmiféle  ügyben  nem  pörösködhetnek.*  Ha  a  nemes 
ember  megveri  a  parasztot,  vagy  vagyonában  megkárosítja:  a  paraszt 
nevében  a  földesúr  perli  a  nemes  embert,  a  parasztnak  erre  joga   nincs. 

Tehát :  a  föld,  melyre  véres  verejtékét  hullatja,  nem  az  övé.  A  nemes 
ember  ütlege  neki  fáj  ugyan,  de  ezt  előbb  még  el  kell  hitetnie  a  földes- 
urával s  az,  ha  tetszik,  pörbe  foghatja  jobbágyának  a  bántalmazóját,  ha 
nem  tetszik:  a  szegény  jobbágy,  mint  az  állat,  megtorlatlanul  viselheti 
a  bántalmakat.  Akármerről  nézzük  a  jobbágy  dolgát:  a  közönséges  rab- 
szolgánál alig  kedvezőbb  a  sorsa.  Joga,  szabadsága  a  semminél  semmibb, 
—  terhe,  annál  több,  annál  súlyosabb.  Csoda-e,  ha  ez  a  nép  fásult,  közönyös 

minden  iránt,  a  mi  körülötte  történik,  ha  nem  törődik  azzal,  hogy  török 
vagy  német  lesz-e  az  úr  az  országban.  Várhatott-e  rosszabb  sorsot  ezektől, 
mint  a  magyartól? 

Pedig  sohasem  lett  volna  talán  nagyobb  szükség  egységes;  erős 
nemzetre,  mint  épp  ez  időben.  Nemzetre,  melynek  minden  tagja  szivén 
viseli  az  ország  érdekét  s  kész  vérét  ontani  a  haza  védelmében. 

Am  mit  látunk?  A  nemesség,  beleértve  most  a  fő-  és  köznemességet 
egyaránt,  oktalan  módon  vonta  le  a  Dózsa-lázadás  tanulságait.  Nem  gyógyí- 
tották a  nyilt  sebeket,  de  sőt  inkább  közremunkáltak  abban,  hogy  e  sebek 
tovább  terjedjenek,  az  egész  testet  elborítsák.  A  főnemesség  féltékenyen  nézte 
a  középnemesség  előtérbe  nyomulását  s  különösen  rossz  szemmel  nézték 
Zápolyai  Jánost,  a  Dózsa-lázadás  leverőjét,  kiben  a  köznemesség  az  ország 
jövendő  királyát  látta.  Arra  számított  ugyanis  a  köznemesség,  hogy  Ulászló 
halála  után,  fiának,  II.  Lajosnak  kiskorúsága  idejére,  Zápolyait  kormányzónak 
választják,  s  azután  —  mert  Lajosnak  sem  reméltek  hosszú  életet  — 
királynak.  Ám  az  udvari  párt,  melynek  Bakócz  volt  a  lelke,  titokban 
megkötötte  a  szövetséget  a  Habsburg-házzal  s  Lajost  még  atyja  életében 
összeházasították  Miksa  császár  leányával,  Máriával.  Csakhamar  ezután, 
1516-ban  meghalt  Ulászló  s  tiz  éves  fiát  megkoronázták.  Nem  válasz- 
tottak mellé  kormányzót  s  a  köznemesség  megnyugodott  ebben,  miután 
a  királyi  tanácsban  amúgy  is  megvolt  a  köznemesség  számbeli  többsége. 
Ám  ez  csakugyan  számbeli  többség  volt  és  semmi  egyéb :  az  igazi  hatalom 
a  főrendek,  s  nevezetesen  Bakócz  Tamás  és  Bornemissza  Péter  kezében 
volt.  Az  1518-iki  országgyűlésen  már  szemben  áll  egymással  a  főrangú 
és  a  köznemesség,  megkezdődik  a  küzdelem  s  a  köznemesség  csak  azzal 
a  feltétellel  igéri  meg  a  király  által  minden  jobbágytelek  után  kivánt 
egy  forint  adó  helyett  a  fél  forintot  is,  ha  a  főurak  személyenként  meg- 
esküsznek az  országgyűlés  végzéseinek  megtartására.  Egy  az,  hogy  nem 
bíztak  a  főurakban,  más  az,  hogy  a  jobbágyságot  nem  tartották  képesnek 
akkori  » szegény  és  elnyomott  állapotában «  az  egy  forint  megfizetésére. 
A  köznemesek  ott  hagyták  az  országgyűlést,  de  nem  a  főrendek,  s  ezek 
megszavazták  az  egy  forint  adót,  hogy,  » ámbár  a  mindenfelől  terhelt « 
jobbágyokat  ők  is  kímélni  óhajtják,  nem  engedhetik,  hogy  az  országot 
veszedelem  érje  az  ő  gondatlanságuk  miatt. 

A  mi  ezután  következik :  hanyatthomlok  való  rohanás  a  romlás  lejtőjén. 
A  fő-  és  köznemesség  közt  elkeseredett  harcz  folyik  a  hatalomért.  Hol  az 
egyik,  hol  a  másik  kerekedik  felül.  Folyton  szavazzák  meg  az  adókat,  de 
a  mit  be  tudnak  is  hajtani,  többnyire  elsikkad  egyik-másik  hazafi   kezén. 


A  kiskorú  király,  éppen  mint  az  apja,  a  legszükségesebbeket  is  nélkülözni 
kénjrtelen.  Az  urak  gazdagok,  a  király  szegény.  Legföljebb  az  vigasztal- 
hatta, hogy  van  a  ki  osztozik  sorsában :  a  paraszt.  Közben  a  török  nem 
pihen,  mind  előbbre-elöbbre  nyomul  s  beveszi  a  legfontosabb  végvárat: 
Nándorfehérvárt.  Ez  rettentő  csapás  volt  s  úgy  látszik,  mintha    észre 
térítette  volna  az  egymással  versengő  fő-  és  köznemeseket.  Most  már  a  leg- 
nagyobb áldozatra  készek,  nemcsak  a  jobbágy,  de  a  maguk  zsebéből  is.  Saj- 
nálkoznak a  szegény  jobbágyon, 
s  Őszintének  kell  vennünk  e  saj- 
nálkozást. Hisz  maguk  láthatták 
legjobban,  hogy  a  foldnépe  az 
Ínség,  a  nyomor  szélén  áll :  azt 
újabb  adókkal  terhelni  szívtelen- 
ség.    Ám  a    kénytelenség,    az 
ország  védelme  újabb  terheket 
ró  a  jobbágyra:  az  egy  forint 
rendkívüli  adó  mellett  a  kamarai 
nyereség  neve  alatt  ismert  adót 
20  dénárról  huszonötre  emelik. 
Ők  maguk,  főpapok,  főurak  és  ne- 
mesek esztendei  Jövedelmük  felét 
ajánlják  fel,  a  papok  a  birtokuk- 
ban levő  arany-  és  ezüstszerek 
értékének  tizedrészét.  Behozzák 
a  fogyasztási  adót  s  azt  kive- 
tik nemesre  és   parasztra  egy- 
aránt s  az  országból  kivitt  mar- 
hák vámját  huszonötről  ötven 

dénárra  emelték.  Gondoskodnak  Luther 

a  királyi  kincstár  jövedelmeinek 

szaporításáról  s  e  jövedelmeket  mind  zsoldos  hadsereg  állítására  szánják. 
Mindez  azonban  csak  szalmalángos  felbuzdulás.  Mihelyt  tettre  került 
a  sor,  a  lelkesedés,  az  áldozatkészség  lelohadt.  Vagy  három  millió  forintnak 
kellett  volna  befolyni  az  országos  kincstárba,  de  ennek  tizedrésze  sem 
fol)ft  be.  Néhol  megtagadták  az  adófizetést,  máshol  kevesebbet  fizettek 
s  mert  nem  mindjárt  az  országos  kincstárba  küldték  a  pénzt,  jóllehet  így 
rendelte  az  országgyűlés,  hanem  a  megyékhez  —  itt  is,  ott  is  elsikkadt  a 
kinos-keservesen  behajtott  adó. 

Bowdak;  A  magyar  aip.  I.  27 

A  zsoldos  ^  hadseregből,  természetesen,  semmi  sem  lett.  Mintha  csafc 
a  részeges  szolgalegény t  hallanók,-  ki  gazdájának,  a  papnak,  megígérte,: 
esküvel  fogadta,  hogy  többé  nem  részegeskedik,  de  csak  egy  napig  tartott 
a  dicsőség,  másnap  már  részegen  állított  be  a  paphoz,  mondván :  Tisztelendő 
Úr !  —  abból,  a  miről  tegnap  beszéltünk,  semmi  sem  lesz ! 

Maradt  minden  a  régiben.  A .  következő  országgyűlésen  már  szóba- 
sem  .hozták  a  fogyasztási  adót,  a  jövedelmek  felét  stb.,  csupán  az  egy^ 
forint  adót.  Ezt  meghagyták,  mert  ennek  nagyrészét  a  jobbágy  fizette. 
Sőt  egy  évre  rá  két  forintra  emelték  ezt  az  adót  minden  jobbágyház. 
után !  így  készültek  a  török  ellen.  így  indultak  az  akkor  még  nem  sejtett 
nagy  temető  felé,  meljmek  Mohács  a  neve. 

Erre  az  időre  esik  a  reformáczió  első  fellépése  is.  Luther  tanai 
beszivárognak  az  országba  s  komoly  veszedelem  fenyegeti  az  egyházat: 
a  szakadás  veszedelme.  Magának  a  királynénak  környezetében  is  vannak 
Luther  tanának  hívei,  mi  arra  vall,  hogy  a  királyné  szivesen  látja  Luther 
tanainak  terjedését.  Ám  a  köznemesség  idegenkedik  mindentől,  mi  Német-, 
országból  jő,  s  mintegy  kényszeríti  a  királyt,  hogy  kíméletlenül  lépjen  föl 
a  reformáczió  terjesztői  ellen.  De  sokkal  zavarosabbak  voltak  a  viszonyok,, 
sokkal  többféle  gond  foglalta  le  az  elméket,  semhogy  az  új  vallás  terjedését 
meg  lehetett  volna  akadályozni.  Magát  a  köznemességet  is  az  új  vallásnál 
sokkal  erősebben  bántotta  az  a  körülmény,  hogy  a  cselszövő  udvari  párt  mind- 
untalan kijátszotta.  Az  1 523 -iki  országgyűlésen  pl.  a  köznemesség  erélyes 
föllépésére  a  király  elmozdította  a  gyűlölt  Báthory  Istvánt,  Zápolyai  ellen- 
lábasát, a  nádori  székből,  de  azért  mégsem  Zápolyai  lett  a  nádor.  Üresen 
maradt  egy  évig  a  nádori  szék  s  akkor  a  király  ismét  visszahelyezte  Báthoryt. 
Nem  kevésbbé  bántotta  a  köznemességet,  hogy  ugyanekkor  a  közben  elhunyt 
Bakócz  Tamás  helyét  Szálkai  László  váczi  püspökkel  töltötte  be,  a  »varga- 
ivadék«-kal.  A  jobbágy-ivadék  után  varga-ivadék,  tehát  ismét  egy,  aki 
a  porból  emelkedett  föl  esztergomi  érsekké  és  királyi  kanczellárrá  s  aki 
egy  hajszállal  sem  különb  Bakócznál :  kiváló  helyzetét  nem  az  ország, 
(a  népről  ne  is  beszéljünk !)  hanem  a  maga  önös  érdekeinek  kielégítésére,, 
vagyonának  szaporítására  használja.  • 

A  török  pedig  csak  nyomult  előbbre,  egymásután  foglalta  el  á  vég- 
várakat. És  nincs  rendes  hadsereg,  mely  a  törököt  megállítsa  útjában, 
csupán  az  egyes  várak  őrségei  vívják  az  élet-halál harczot  s  némely  vár  csak 
akkor  kerül  török  kézre,  mikor  az  őrség  mind  egy  szálig  hősi  halált  halt. 

Ily  körülmények  közt  nyilt  meg  1525.  május  7-én  a  rákosi  ország- 
gyűlés.  A  köznemesség  fegyveresen  jelent  meg  s  heves  szemrehányásokat 

tesz  királynak  és  főnémességnek  egyaránt  Szemére  lobbantják  a  királynak, 
hogy  kikeresztelkedett  zsidó  a  kincstárnoka,  aki  elsikkasztja  az  ország 
vagyonát.  (A  király  kincstárnoka  csakugyan  kikeresztelkedett 'zsidó  volt. 
A  neve:  Szerencsés  Imre.)  Súlyos  vádakkal  illették  a  nádort,  Báthory 
Istvánt,  őt  okolván  többek  közt  Nándor-Fehérvár  elestéért  is.  A  gyűlés 
negyedik  napján  a  nemesség  felvonult  Budára  s  itt  egy  templomban  foly- 
tatta tanácskozását  Itt  ismétlődtek  a  vádak  a  nádor,  a  kincstárnok  és 
Szálkai  kanczellár  ellen.  Közben  még  a  jobbágyokról  is  beszélt  egyik 
szónok:  a  szabad  költözködés  visszaállíidsát  indítványozván,  de  az  indít- 
vány nem  talált  visszhangra.  Ellenben  deputáczíót  küldöttek  a  királyhoz, 
többek  közt  azzal  a  kívánsággal,  hogy  a  németeket  öt  nap  alatt  távo- 
lítsa el  az  udvarából,  mert  azok  mind  lutheránusok.  Szerencsés  Imrét, 
a  zsidó  kincstárnokot  pedig  máglyán  égettesse  meg. 

Már  ezt  megelőzőleg  Szálkai  prímás  vizsgálatot  kért  maga  ellen,  de 
a  király  erre  azt  a  rendkívül  érdekes  kijelentést  tette  a  pápai  követek 
előtt,  hogy  »még  akkor  sem  ejtené  el  Szálkáit,  ha  rá  lehetne  bizonyítani 
a  hűtlenséget,  mert  jól  tudja,  hogy,  ha  Magyarországon  az  egyház  tekin- 
télye megingott,  három  esztendő  sem  telik  belé  s  a  magyarok  visszatérnek 
pogány  őseik  vallására.U  Szerencsés  Imrét  illetőleg,  egész  helyesen,  azt 
válaszolta,  hogy  törvényes  ítélet  nélkül  senkit  sem  szabad  kivégezni. 
Előbb  törvényszék  elé  állítja,  ott  aztán  bizonyítsák  be  az  ellene  emelt 
vádakat. 

A  Rákoson  összegyűlt  nemesség  magatartása  mind  fenyegetőbbé  lett 
s  most  már  azt  követelték,  hogy  a  király  személyesen  jelenjék  meg  köztük, 
mégpedig  az  urak  nélkül.  A  király  csakugyan  megjelent  a  Rákoson, 
meghallgatta  a  köznemesség  panaszát,  de  a  több  pontban  eléje  terjesztett 
kívánságokra  nem  felelt  azonnal.  Visszament  Budára  s  onnét  sem  küldött 
választ.  A  gyűlés  eloszlott  nagy  háborgással,  méltatlankodással,  de  egyben 
elhatározták,  hogy  öt  hét  múlva  Hatvanban  jönnek  össze.  Ugyanekkor 
azonban  az  egyháizi  és  világi  főnemesség  titkos  véd-  és  daczszövetséget 
kötött  a  köznemesség  ellen,  s  még  el  sem  oszlott  a  háborgó  köznemesség, 
a  királyné  az  ő  kedves  emberét.  Szerencsés  Imrét,  ki  »vizsgálati  fogságban* 
ült,  szabadon  bocsátotta  s  a  német  udvarbéli  emberek  tüntetően  kisérték 
lakására  Szerencsést,  hol  nagy  dinom-dánomot  csaptak.  Az  elszéledő  nemes- 
ségből azonban  egy  csapat  körülfogta  Szerencsés  házát,  ott  mindent  össze- 
törtek és  a  mi  értékes  volt,  azt  el  is  vitték.  Ugyanígy  akartak  elbánni 
a  varga-ivadék  palotájával  is,  de  itt  ágyuk  fogadták.  Átmentek  hát  Pestre 
s  ott  a  zsidókon  öntötték  ki  haragjukat 

Tizennégyezer  főnyi  köznemes  jelent  meg  a  hatvani  országgyűlésre, 
jóllehet  az  udvari  párt  mindent  elkövetett  e  gyűlés  meghiúsítására. 
A  nemesek  feg)rveresen  jöttek  a  gyűlésre  s  e  mellett  minden  ti2  jobbágy 
után  hoztak  egy  lovas  vagy  gyalog  jobbágyot,  a  rákosi  országgyűlésen 
hozott  határozat  értelmében.  Az  egyházi  és  világi  főurakat  meghívták 
ugj^n,  de  nem  kötelezték  a  megjelenésre.  Ugyancsak  a  rákosi  ország- 
gyűlésen határozták  volt  el,  hogy  a  hatvani  országgyűlésig  felfüggesztik 
az  egyházi  tizedek  beszolgáltatását  s  itt  alkották  azt  az  igen  érdekes 
törvényczikket  is,  mely  szerint  »a  lutheránusokat  az  ország  minden 
részéből  ki  kell  irtani  s  nemcsak  egyházi,  de  világi  egyéneknek  is  sza- 
badságában áll,  hogy  őket,  bárhol  találtatnak,  máglyán  elégethessék. « 

Mindé  határozatokról  a  király  akként  nyilatkozott,  hogy  amit  a 
hazára  üdvösnek  talál,  teljesíti,  de  a  hatvani  gyűlés  megtartásához  nem 
járult.  Hanem  azért  ott  látjuk  a  királyt  is  a  hatvani  gyűlésen.  A  köznemesség 
Zápolyai  János  és  Werbőczy  István  buzdítására  oly  nagy  számmal 
jelent  meg  a  gyűlésre,  hogy  a  király  nem  tehetett  okosabbat:  elment 
maga  is.  Es  elment  a  nádor  is,  el  a  »vargaivadék«  is,  jóllehet  készen 
lehettek  arra,  hogy  a  legkíméletlenebb  támadásokkal  illetik.  A  ravasz  varga- 
ivadék  azonban  már  a  gyűlés  előtt  megszelídítette  Zápolyait :  kilátásba 
helyezvén  neki  a  magyar  koronát  Lajos  király  halála  után,  sőt  az  özvegy 
kezét  is.  Werbőczy  számára  is  volt  mézes  madzag:  megválasztják 
nádornak.  A  vargaivadékra  dühös  nemesség  ugyan,  mikor  Szálkai  állott 
szóra  s  késznek  nyilatkozott  állásának  elhagyására,  folyton  közbekiabált :  le 
kell  vágni  a  varga  fiát,  mert  a  nemest  paraszttá  akarja  tenni,  amilyen  ő 
volt !  —  de  bizony  nem  vágták  le.  Báthory  nádor  meg  fölhívta  a  nemes- 
séget, hogy,  ha  rábizonyítják  a  bűnösséget,  ám  vágják  le  a  fejét,  nyúzzák 
meg  —  mire  az  volt  a  nemesek  válasza:  nincs  szükség  törvényes  eljá- 
rásra, jól  látjuk  mi  a  te  bűneidet,  —  de  neki  sem  görbült  meg  egy  haja 
szála  sem.  Sárkány  Ambrusnak,  az  országbírónak  azt  vetették  szemére,  hogy 
míg  mások  a  végvárakat  védték,  ő  borral  s  marhával  kereskedett  s  a 
népet  zaklatta.  Thurzó  Elek  kincstárnoknak  is  kijutott  a  kíméletlen  szavakból. 
^Parázna  lengyel  paraszt !«  kiabáltak  feléje.  A  főudvarmestert,  Korláthkövi 
Pétert  is  erős  szidalmakkal  illették.  így  sorba  minden  országnagy  megkapta 
a  magáét,  csupán  Szerencsés  Imrével,  a  kikeresztelkedett  zsidóval  nem 
gorombáskodtak.  Ez  az  ügyes,  élelmes  ember  túljárt  a  köznemesség  eszén, 
A  rákosi  országgyűlésen  máglyahalált  szántak  neki,  $  ím,  most  a  nemesség 
előtt  egyszerre  kedves  ember  lett,  azzal  az  ígérettel,  hogy  a  kincstárj 
bányákat  és  jószágokat  bérlő  Fugger  család  egymilliós  csalását  földeríti . . . 

A  félelmesnek  látszó  gyűlés  azzal  végződött,  hogy  Werbőczy  lett  a 
nádor,  az  egyházi  tizedek  országos  czélokra  való  fordításának  követelé- 
sétől elállott  a  nemesség,  ellenben  minden  jobbágytelekre  kivetettek  egy 
forint  rendkívüli  adót,  melyből  negyedrészt  Werbőczynek  ajánlottak  fel, 
ez  meg  a  királynénak  ajánlotta  íöl,  hála  fejében,  hogy  a  királyt  rá  birta 
az  országgyűlésen  való  megjelenésre  . .  .  Arról,  hogy  a  nemesség  meg- 
újítsa nagylelkű  ajánlatát:  egy  évi  jövedelmének  felét  tenné  le  az  ország 
védelmére,  most  sem  beszélt  senki.  Elég  ha  fizet  a  jobbágy  s  elég,  ha  a 
a  királyi  tanácsban  ismét  a  köznemesség  van  többségben. 

Azzal,  hogy  Werbőczy  lett  nádorrá,  az  állapotok  nem  fordultak 
jobbra.  A  főnemesség  kénytelen-kelletlen  ismerte  el  az,  ő  nádorságát, 
melyre  a  külömben  nagy  jogtudós  amúgy  sem  termett.  A  kincstár  épp 
úgy  kongott  az  ürességtől,  mint  annak  előtte.  Az  egy  forint  rendkívüli 
adót  kivetették  a  jobbágyokra,  de  a  kivetett  összegnek  felét  sem  tudták 
behajtani.  A  jobbágyok  sok  helyen  megtagadták  az  adófizetést  —  s  mint 
egy  gazdatiszt  irta  ez  időben  a  földesurának  —  »a  királ3á  felségnek  és 
nagyságodnak  rendeleteit  semmibe  sem  veszik «  és  tűnődve  kiált  fel  a 
levéliró:  » Valóban  nem  tudom,  ez  a  nagy  szabadság  milyen  módon 
jutott  uralomra !«  Már  t.  i.  hogy  a  jobbágy  megtagadja,  meg  meri  tagadni 
az  adófizetést! 

Szálkai,  a  vargaivadék,  bár  a  hatvani  gyűlésen  lemondott  kanczel- 
lári  állásáról,  egyáltalán  nem  gondolt  arra,  hogy  elhagyja  az  állását, 
ellenben  Werbőczy  nádorsága  pünkösdi  királyság  volt:  már  az  1525-iki 
országgyűlésen  ismét  Báthoryt  választják  nádornak.  A  főnemesség  akna- 
munkája sikerült :  Werbőczy  már  a  gyűlés  előtt  lemondott  a  nádori  tisztről, 
á  gyűlésre  el  sem  ment,  hanem  zólyomi  birtokára  vonult  Ebben  a  király 
nyílt  pártütést  látott  s  most  már  lajstromra  szedték  összes  »bűneit«, 
melyeket  a  rákosi  és  hatvani  országgyűlés  megtartásával  s  az  azokon 
kierőszakolt  végzések  által  követett  el.  Mind  oly  bűnök,  melyekért  egy 
év  előtt  még  ünnepelte  őt  a  köznemesség,  most  meg  ez  kiáltotta  leg- 
hangosabban a  » feszítsd  meg!«-et.  Ám  a  nemesség  nemcsak  hogy  rút 
hálátlansággal  fizetett  vezérének,  de  belefáradván  az  » alkotmányos  küz- 
delembe«,  a  szó  teljes  értelmében  beadta  a  derekát  s  korlátlan  hata- 
lommal ruházta  fel  a  királyt.  A  királyra  bizták  az  országos  jövedelmek 
szaporítását,  kezelését,  az  ország  védelmét,  a  nádor  kivételével  piinden 
tisztviselőnek  a  megválasztását  s  csak  »nagy  szükség  esetén «  kívánják 
az  országgyűlésre  való  meghivatásukat  is,  » mivel  —  így  szól  a  törvény 
ide  vágó  szakasza  —  az  országgyűlés  folytonos  tartása  következtében  $i 

szegény  nemesek  teljesen  kimerültök,  sőt  sokan  közülök  a  nagy  költségek 
miatt  jószágaikat  elzálogosítván,  paraszt  állapotra  jutottak. « 

Ugyanezen  az  országgyűlésen  fél  forint  adót  vetettek  ki  minden 
jobbágytelekre,  s  a  királyi  adóhátralék  behajtását  elrendelték.  Egyben  elha- 
tározták, hogy  háború  esetén  a  jobbágyok  ötödrészét,  sőt  esetleg  az  összes 
jobbágyokat  hadba  viszik;  a  nemesség  pedig  fejenként  tartozik  megjelenni 
.a  király  zászlaja  alá. 

A  királyt  tehát  megajándékozták  a  korlátlan  hatalommal  s  abban  a 
szent  hitben  oszlott  el  a  nemesség,  hogy  az  iQú  Lajos  most  már  meg- 
védheti a  hazát,  hisz  a  rendes  királyi  jövedelmek  is  elégségesek  a  haza 
védelmére.  A  kincstár  azonban  tovább  kongott  az  ürességtől,  a  török  meg 
*Tcözeledett  rettentő  haderővel.  A  korlátlan  hatalmú  királynak  még  a  30  ezer 
forintja  sem  volt  meg,  melyen  a  saját  bandériumát  fölszerelje.  Nincs  más 
mód,  mondotta  a  pápai  követ,  mikor  a  király  a  tanácskozásra  egybehívott 
magyar  uraknak  és  külföldi  követeknek  föltárta  a  szánalmas  helyzetet,  — 
mint  hogy  az  urak  önmagukat  adóztassák  meg.  Ő  maga  500  aranyat 
ajánlott  föl  s  hozzá  tette,  hogy,  ha  még  akad  ötvenkilencz  yr,  aki  ennyit 
ád,  együtt  lesz  a  harminczer  forint  A  pápai  követ  áldozatkészségét  nagy 
lelkesedéssel  fogadták  az  urak,  de  a  lelkesedéssel  éppenséggel  nem  állott 
arányban  az  áldozatkészség.  Nem  sokkal  ugyan,  de  valamivel  többet 
vetettek  ki  magokra  30  ezer  forintnál,  hanem  mikor  fizetésre  került  a  dolog, 
a  30  ezer  forint  sem  jött  össze  s  a  király  ezt  sem  fordíthatta  bandériumra, 
mert  amint  befolyt  az  » önkéntes  adó«,  mindjárt  el  is  kellett  küldeni  a 
végvárakba:  régibb  zsoldtartozások  törlesztésére.  Végre  is  a  pápa  segí- 
tette ki  a  királyt,  de  azzal  a  lealázó  feltétellel,  hogy,  ha  a  pénzt  nem  a 
tervezett  hadjáratra  használja,  fizesse  vissza.  Nem  csuda,  ha  ily  lealázó 
módon  bántak  el  a  magyar  király lyal;  nem  csoda,  ha  attól  tartottak, 
hogy  nem  a  háborúra  fordítja  a  pénzt,  hisz  ő  maga  néha  a  legszüksé- 
gesebbeket is  nélkülözni  volt  kénytelen !  Megesett,  hogy  nem  volt  rendes 
ruhája  s  nem  volt  rendes  ebédje,  vacsorája!  A  királyról  följegyezték 
ezt  az  egykorú  irók,  ám  a  főurakról  sehol  sem  olvasunk  ilyesmit.  Ok  nem 
láttak  szükséget. 

Az  urak  tehát  a  felajánlott  harminczezer  forintot  sem  adták  össze,  de 
a  közfelkelést  elrendelték  s  a  királyi  kincstárt  akként  próbálták  megtölteni, 
hogy  a  pápa  jóváhagyásával  a  templomok  arany  és  ezüst  szereinek  fele- 
részét beolvasztatják  s  pénzt  vernek  belőle.  így  sem  tudtak  elegendő 
pénzt  összeg3rüiteni.  A  kincstárnok,  Thurzó  Elek,  saját  vagyonából  adott 
kölcsön  32  ezer  forintot,  de  mindjárt  le  is  mondott  a  hivataláról,  a  követ- 


kezesekért  nem  mert  magára  felelősséget  vállalni.  S  mig  a  Száva  mellett 
Tomori  érsek,  ez  a  második  Kapisztrán  János,  példátlan  elszántsággal, 
állja  útját  a  beözönlő  török  seregnek,  s  Péterváradot  Belgrád  sorsa  fenye- 
geti; a  nagy  urak  nem  hallják  a  király  parancsát,  sőt  kárörvendezve  mon-. 


dogatták:  »hadd  ússzon  a  barát«.  Maga  a  nádor,  bár  a  király  több'ízben 
felszólította,  hogy  hadba  induljon  —  azzal  tért  ki,  hogy  nincs  rendes 
serege,  »paraszt  néppel  pedig  nem  száll  táborba-.  A  sok  huza-vonának' 
mi  lett  a  vége?  Az  lett  a  vége.  hogy  elesett  Pctervárad  is. 

Ekkor  már  útban  volt  a  király  is,  de  éppenséggel  nem  királyhoz 
méltó  sereggel.  Alig  volt  négyezer  katonája.  Útközben,  Pakson  értesült 
Pétervárad  elestéről.  Most  már  mindenki  látta  a  komoly  veszedelmet, 
mely  az  országot  fenyegette.  Véres  kardot  hordtak  körül  az  egész 
országban.  Az  urakat  felszólították,  hogy  jobbágyaikat  mind  egy  szálig 
fegyverezzék  föl.  De  a  véres  kard  körülhordásának  vajmi  csekély  volt  a 
hatása.  A  tolnai  táborba,  hová  a  király  augusztus  6-ikán  érkezett,  nagyon 
gyéren  szállingóztak  a  csapatok.  A  nemesek  megkötötték  magukat :  s  kül- 
döttség útján  adták  tudtára  a  királynak,  hogy  csak  az  ő  személyes  vezér- 
lete alatt  mennek  a  török  ellen,  s  ha  a  király  erre  nem  hajlandó,  maguk 
gondoskodnak  az  ország  védelméről!  A  király  keserű  szavakkal  vála- 
szolt: » Látom,  —  monda  a  küldöttségnek,  —  hogy  mindenki  mögöttem 
keres  mentséget  és  menekülést.  Nehogy  tehát  bárki  a  saját  gyávaságát 
velem  fedezze  és  a  felelősséget  rám  hárítáa.  Isten  segedelmével  holnap 
megindulok,  elmegyek  oda,  hová  nélkülem  menni  nem  akarnak!* 

Es  a  király  el  is  indult  augusztus  24-én  Tolnáról  Szegzárdra,  innen 

Báthára.  Itt  várt  reá  Tomori  az  alvidéki  urakkal  s   itt  állapodtak  meg 

abban,  hogy  Mohácsnál  gyűjtik  táborba  az  ország  hadseregét.  Az  ország 

hadfereje  pedig,  mely  itt  egybegyűlt,  nem  volt  több   28  *  ezer  embernél. 

Huszonnyolczezer  ember  háromszázezer  törökkel    szemben!   Az    erdélyi 

vajda.  Zápolyai  János  elindult  ugyan  tekintélyes  haderővel,  de  a  türelmetlen, 

a  gyülevész  török  hadat  kicsinylő  magyar  sereg  nem  várta  be   megér- 

kezesét  s   Zápolyait    Szegeden    találta  a    szörnyű  hir:    huszonnégyezer 

W  magyar  holtteste  borítja  a  mohácsi   mezőt!   Mindössze  négyezer  ember 

f  menekült  meg  az  iszonyatos  vérfürdőből.  A  főurak,  kikről  ez  alkalommal 

l  csak  dicsérettel  lehet  megemlékeznünk,  mert  a  sok  huza-vona  után,  a  döntő 

pillanatban,  mégis  fölülkerekedett  szivükben  a  hon   szerelme,  s   csaknem 
,  teljes  számban  jelentek  meg  a  király  táborában,  hősi   halált   haltak,  alig 

■  maradt  közülök  hirmondó.  És  a  világi  főurakkal   együtt  ott  látjuk  har- 

czolni  és  elesni  az  egyházi  főurakat,  köztük  első  sorban  magát  a  vezért, 
Tomorit!  Csak  nag3mehezen  mentik  meg  a  király  életét,  de  csak  azért, 
hogy  ne  a  harczmezőn  halhasson  hősi  halállal,  mert  menekülés  közben  a 
megáradott  Cselepatak  iszapos  habjai  temetik  el  szegén3rt. 

1526.  augusztus  29:  jegyezzük  meg  e  napot,  a  mohácsi  nagy 
temetés  napját.  A  tatárjárásnál  nagyobb  szerencsétlenség  volt  e  csata  a 
magyar  nemzetre.  Az  országnak  két,  majd  három  részre  való  szakadása 
következik  e  nagy  nemzeti  dráma  után.  A  fő-  és  a  köznemesség  szerte- 
huzása,  egyenetlenkedése,  egyeseknek  nagyravágyása,  hatalmaskodása,  a 


p^aS2t  nép  lelketlen  ÓG  oktalan  elnyomása  -^  Mohácishoz  vezettek. 
Ai  öirszág  lakosságának  nagy  többsége  a  rabszolgáéval  hasonlatos  sorsban 
sínylődik :  iájhaton-&  ennék  a  mohácsi  veszedelem  ?  Volt*^  oka  félni  a 
török  uralomtól ?  i^árhatott-e  rosszabbat?  A  nemesség  erkölcseiben  meg- 
fogyatkozva, elszegényedve :  csoda-e,  ha  elfásult  s  közönyösen  nézte  a  véres 
"kard  köiülhordozását? 

Nagy,  addig  fiem  tapasztalt  csapásoknak  szörnyű  súlyát  ftellett  éreznie, 
hogy  öntudatra,  a  maga  és  az  ország  helyzetének  igazi  tudatára  ébredjen. 
Ezek  a  nagy  csapások  a  mohácsi  drámával  megindultak  s  több  száz 
esztendőn  át  szenvedett  a  magyar  nemzet,  annak  minden  rétege  a  múlt 
bűneiért. 

Nem  csupán  költemény,  de  nagy  történeti  igazság  Kölcsey  Hynt- 
nusának  e  hatalmas  felkiáltása: 


Megbűnhődte  már  e  ni 
A   multat   S  jövendőt! 


A  jövendőt  is. 


A  mohácsi  csata  emlékérme. 


is  sejtelme  sem  volt  arról,  hogy  Mohácsnál  valóképpen  a  magyar  haderőt 
semmisítette  meg  s  jóformán  komoly  ellentállás  nélkül  hódíthatná  meg 
az  országot.  \em  használta  ki  a  győzelmet,  amint  kihasználhatja  vala 
oly  országban,  mely  királya  nélkül  maradt,  pártoskodó  főurakkal,  erköl- 
cseiben és  javaiban  megfogyatkozott,  elszegényedett  köznemességgel 
s  a  legsiralmasabb  állapotban  tengődő  parasztsággal.  Nem  vette  észre, 
hogy  egy  elzüllésnek  indult  országgal  van  dolga  s  megelégedett  azzal, 
hogy  a  mohácsi  csata  után  pusztított  egy  hónapig,  főként  túl  a  Dunán  s  a 
Duna  és  Tisza  közén.  Mikor  a  tÖrÖk  kitakarodott  az  országból,  csak 
akkor  kezdették  mérlegelni  a  szörn}^!  katasztrófát,  mely  a  nemzetet 
érte.  Mindössze  tizenkét  év  választja  el  a  mohácsi  vészt  a  Dózsa-lázadás- 
tói s  tudjuk,  hogy  már  ez  a  lázadás  rettentő  módon  megviselte  az  országot, 
különösen  az  ország  magyar  vármegyéit.  Még  a  Dózsa-lázadás  előtt 
1511-ben  pestis  dühöngött  az  országban,  s  ha  hinnünk  lehet  az  egy- 
korúaknak,  ez  a  félelmetes  betegség  az  ország  lakosságának  csaknem  a 
felét  pusztította  el.  A   Dózsa-lázadás   is   erősen   gyérítette   a   népességet; 

csak  a  parasztok  részéről,  némelyek  szerint,  hetvenezer  ember  vére  áztatta 
a  földet.  A  mohácsi  csata  után  a  török  sereg  tizenkét  vármegyét  s  számos 
várost  pusztított  el.  Egész  vidékek  lettek  néptelenné,  mert  a  török  száz- 
ezernél több  magyar  embert  hurczolt  el  szomorú  rabságba,  szolgaságba. 
Csordaként  hajtotta  maga  előtt  az  összefogdosott  népet,  s  a  mi  vihető 
vagyonkája  volt,  vitték  azt  is,  nem  is  számitva  a  nép  ökrét,  lovát,  min- 
denféle lábasjószágát.  Vagy  százezer  embert  hurczoltak  el  gyalog- 
szerrel,  ötezerét  hajón  s  külön  vitték  a  zsidókat  harmincz  hajón.  Es 
hajón,  mégpedig  háromszáz  hajón  viték  a  drágaságokat,  aranyat,  ezüstöt, 
mit  a  csatatéren  s  pusztító  útjokban  raboltak. 

Nagy,  országos  veszedelmek  egyesíteni  szokták  a  szertehúzó  ele- 
meket, ám  a  mohácsi  vész  után  ennek  az  ellenkezője  történt  s  a  Csele- 
patakba fúlt  Lajos  király  helyébe  két  királyt  választottak  a  pártoskodó 
magyarok:  az  osztrák  Ferdinánd,  Lajos  király  özvegyének  testvére  az 
egyik.  Zápolyai  János,  az  erdélyi  vajda,  a  Dózsa-lázadás  leverője  a  másik. 
Kezdetben  a  nemesség,  különösen  a  köznemesség,  Zápolyaihoz,  a  véréből 
való  vérhez  szegődik,  de  aztán  hol  Ferdinánd,  hol  Zápolyai  kerekedik 
felül:  a  zavarosban  halászó  urak  hol  Ferdinándhoz,  hol  János  királyhoz 
pártolnak,  a  szerint,  amint  ettől  vagy  attól  remélnek  többet.  Ez  a  ver- 
senygés  teszi  szükségessé  a  török  segítséget,  s  két  évvel  a  mohácsi 
vész  után  ismét  megjelenik  a  török  János  király  segítésére,  de  való- 
képpen az  ország  veszedelmére.  Átok  a  török  segítség,  mert  valahány- 
szor megfordulnak  az  országban,  pusztítnak,  rabolnak  s  sok  ezer  magyart 
hurczolnak  rabságba.  S  ez  a  képnek  csak  egyik  fele.  Mert  a  törökkel 
egy  időben  elözönlik  az  országot  Ferdinánd  német  zsoldosai  is  s  ezek  is 
közönséges  rablók  módjára  fosztogatják  a  népet.  Fosztogatják,  jóllehet  a 
lakosság  védelme  lett  volna  rendeltetésök.  S  ez  még  nem  elég:  a  jó 
magyar  urak  is  segítettek  a  töröknek  meg  a  németnek  a  nép  elpusztítá- 
sában. Nem  csupán  király  harczol  király  ellen,  de  az  urak  is  egymás 
ellen  s  ezeknek  az  uraknak  versengését,  csetepatéját  a  föld  népe  sínylette 
meg.  »A  hadviselés  egész  akkori  módja  —  irja  Acsddy  Ignácz  A  magyar 
nemzet  történetének  ötödik,  e  korszakkal  foglalkozó  kötetében  —  leginkább 
a  dúlás-fosztáson  alapult.  Minthogy  a  jobbágy  a  földesúri  vagyon  főrészét 
tette,  aki  az  ellenpárti  urak  erejét  fogyasztani  akarta,  az  jobbágyait,  a 
paraszt  községeket  pusztította  el.  Tette  ezt  mindenki,  a  ki  csak  tehette, 
s  minthogy  1526  óta  a  háború  deczentralizálódott,  s  az  egyik  úr  a 
másikkal,  gyakran  szomszédjával,  külön  háborút  viselt,  a  pusztítás  általános 
lett.  Azokat  a  vidékeket  sem  kimélte,  hová   török-tatár   soha,  sőt   német 

28» 


220  Török  vilán  —  német  világ. 

'  ■  * — —  I       I    «     I       Hl  ■.■■'■pl  II.* 


zsoldos  is  csak  elvétve  jutott.  Akadtak  egyesek, :  kik  tulajdonképen  egyik 
párthoz  sem  csatlakoztak,  hanem  saját  szakállukra  folytatták  a  rablást  s 
egyaránt  fosztogatták  ellenség  és  jóbarát  jószágait. «         , 

A  főurak  közül  különösen  Móré  László  tűnt  ki  a  rablásban :  egyedül 
Székesfehérvár  vidékén  124  ezer  forintot  rabolt  egy  pái:  év  alatt.  »De 
megvolt  —  mondja  Acsády  —  minden  vidéknek  a  maga  Moréja,  minden 
vármegyének  a  maga  zsarnoka,  aki   erőszakoskodott  a   köznemességen, 

dúlta-fosztotta  a  köznépet s  nemcsak  világiak,  de  előkelő  egyháziak 

is  visszaéltek  hatalmukkal  s  ragadozták  az  egyházi  és  világ|  javakat.  És 
» valahányszor  ez  időben  magyarok  összegyűlnek,  hogy  az  ország  bajairól 
elmélkedjenek,  sohasem  mulasztották  el  hangsúlyozni,  hogy  a  kettéosz- 
láson  és  a  törökön  kivül  az  ország  romlásának  okai:  először  a  zsarnok 
urak,  kik  országszerte  mindenütt  mód  nélkül  fosztogatják  a  népet  és 
másodszor  azok,  kiket  Ferdinánd  ide  küld  a  haza  védelmére,  kik  azonban 
nem  védik,  hanem  kifosztják,  kirabolják. «  Pedig  ebben  az  időben  törvé- 
nyes úton  is  szerezhetett  elegendő  birtokot  a  nemesség,  hisz  a  mohácsi 
ütközet  által  számos  uradalom  maradt  gazdátlanul:  Ferdinánd  is,  János 
is  szabad  kézzel  adományozhattak  híveiknek  s  adományoztak  is.  Am  ez, 
úgy  látszik,  nem  csillapította  le  a  földéhséget  s  a  hatalmasabbak,  felhasz- 
nálván a  zavaros  idők  kedvező  alkalmát,  törvénytelen  úton  is  szaporí- 
tották birtokaikat.  A  mohácsi  csatában  elesett  főnemesek  helyét  ujak 
foglalják  el  s  ezek  még  falánkabbak  elődeiknél.  Ahol  szerét  ejthetik, 
maguknak  kaparintják  az  állami  jövedelmeket  is.  A  királyi  adószedőket 
kikergetik  a  falukból,  itt  is,  ott  is  vámot  szednek  jogtalanul,  s  ráadásul  még 
hamis  pénzt  is  veretnek.  És  annyira  elárasztották  hamis  pénzzel  az  országot, 
hogy  néhol  már  a  jó  pénzt  sem  merték  elfogadni  s  Erdélyben  már-már 
vissza  kezdettek  térni  a  cserekereskedéshez.  A  köznemesség,  különösen 
az  egytelkes  nemesség  annyira  leszegényedett,  hogy  hajszállal  sem  külön- 
bözött a  parasztságtól  életmódjában,  viseletében.  Ez  azonban  legalább 
javíthatott  a  sorsán,  ha  falujában  nem  boldogult,  mehetett  tovább  sze- 
rencsét próbálni ;  ám  a  parasztság  röghöz  van  kötve,  azt  csak  úgy  hagy- 
hatja el,  ha  kergeti  vagy  viszi  a  török.  S  magyar  urak,  törökök  és 
németek  fosztogatván  a  szegény  jobbágyot,  nem  csoda,  ha  » egyebe  sem 
maradt  a  szegény  jobbágynak,  mint  összevert,  mezítelen  teste.  <  Bizo- 
nyára voltak  a  nemesség  soraiban  nagy  számmal,  kiknek  szivét  meg- 
hatotta a  jobbágyság  lealázó,  szolgai  helyzete,  védtelen  állapota,  s  akik 
gazdasági  szempontból  is  végtelenül  károsnak  látták  a  jobbágy  röghöz- 
kötöttségét. Az  1531-ben  Budán   tartott  országgyűlés  vissza  is   állítja  a 

szabad    költözködést,   de  a   jóindulatú  törvény,  mely  János  király  leg- 
hívebb tanácsadójának,  a  jó  György  barátnak  köszönhető,  papíron  maradt. 


mert  az  1536-iki  váradi  országgyűlés  különben  nem   mondaná  ki   újra 
És  ez  a  törvény  is  épp,  oly  kevéssé  válik  valóvá,  mint   az    1531-iki, 

De  bár  e  törvények  nem  valósultak  meg  mindjárt,  lehetetlen,  hogy  a  mai 
kor  embere  kegyelettel  ne  emlékezzék  meg  György  barátról,  ki  óriásként 
emelkedik  ki  ama  gyászos  kor  alakjai  közül ;  aki,  bár  idegen  eredetű  volt, 
büszkén   vallotta   magyarnak   magát   s  alacsony   sorsból   magas   polczra 
emelkedvén,  nem  feledkezett  meg  a  szegény,  elnyomott  népről:   magáévá 
tette  a  nép  ügyét  s   sziwel-lélekkel    munkált    sorsának    könyebbítésén. 
Könyvemben  már  több,  alacsony  sorsból  magas  polczra  emelkedett  magyar 
emberrel  találkozott  az   olvasó  s  fájdalommal   láthatta,  hogy   ezek  közt 
nem  akadt  egyetlen  egy  sem,  ki  a  nép  szivére  tette  volna  kezét ;  egy  sem 
akadt,  aki    meghallotta    volna  a  nép  siralmát   —   mind  a   maga    javát 
szolgálta,  a  néptől  lelketlenül  elfordult.   S  im,  György  barát  (igazi  nevén 
Utjesenovics,  anyai  nevén  Martinuzzi  György),  nemcsak  meglátja   a  nép 
tűrhetetlen  s  az  országra  is  káros  állapotát,  de  ügyének  szószólójává  lesz 
s  megnyeri  János  király  szivét  is,  aki  végre  is  nem  felejthette,  hogy  az 
•ő  családja,  ha  nem   is  jobbágy  sorból,  de  szegény  köznemes   családból 
emelkedett  ki.   Meg  kell    becsülnünk  a  nemes    szándékot,    a  becsületes 
törekvést,  ha  nem  is  követte  kézzelfogható  siker.  Az  urak  nagy  többsége 
a  maga  pillanatnyi  hasznát  nézte,  tovább  nem  néztek,  nem  láttak.  Össze- 
harácsolták a   sok  földet  s  nem  akarták  észrevenni,  hogy  a  föld  kedvet- 
lenül dolgozó,   vagyonkájától,  marhájától  megfosztott  jobbágyokkal  nem 
sokat  ér;  hogy  a  nép  elszegényedését  okvetlenül  általános  elszegényedés, 
az  egész  országra  kiterjedő  gazdasági  válság  követheti.  Egyedül  öyörgy 
barát  az,  ki  állandóan  buzgólkodik  a  nép  érdekében,  tudván,  hogy  ,ez  az 
ország  érdeke  is.  Nemes  szive  sugallatát  követve,  János  királynak  1540- 
ben  történt  halála   után,  Ferdinánd   előtt   épp   oly  szívós   kitartással   és 
lelkességgel  támogatja  a  nép  ügyét,  mint  azelőtt,  János  király  idejében. 
A  történelemből  tudjuk,  hogy  Ferdinánd  és  János    1538-ban  -Nagy- 
Váradon  békét  kötöttek,   melynek  értelmében  János  halála  után  az  egész 
01  szagnak  Ferdinándra  kellett  volna  szállani.   Ám  János  király  időközben 
feleségül  vette  a  lengyel  király  leányát,  Izabellát,  házasságát  Isten  fiú- 
gyermekkel áldotta  meg  s  a  király  halálos  ágyán  híveinek  lelkére  kötötte, 
hogy  A  koronát  tartsák  meg  fia  számára.   Az  ebből  támadt  zavarokat  a 
török  régi  tervének  megvalósítására  használta  ki :  azzal  az  ürügygyei,  hogy 
a  gyermek  János  Zsigmond  jogait  védi,  1541-ben  megszállotta  Budát,  ravasz 
f ortélylyal  elfoglalta  s  ezzel  az  ország  sorsa  eldőlt :  másfélszáz  esztendeig 
tündökölt  a  félhold  Buda  vára  fölött;  másfélszáz  esztendeig  a  török  volt 
az  ur  Budán  s  az  ország  jó  nagy  részében.  Az  özvegy  királynét  s  fiát 
Erdélybe   küldötte  a  szultán  s  most   már  három   részre   darabolódik  az 

ország,  három  közpon^  van:  Buda,  Pozsony,  Gyulafehérvár.  György 
barát  mint  Erdély  vajdája  szerepel  ezentúl,  s  mig  becsületes  szívvel 
gondozza,  védi  a  gyámkodására  bízott  János  Zsigmond  érdekeit,  nagy 
nemzeti  czélt  szolgál:  Erdély  egyesítését  Magyarországnak  legalább  ama 


részével,  mel\-et  a  török  még  nem  hódított  meg,  s  ezzel  a  nemzeti 
királyság  megalakítását  ;  ám  mikor  látta,  hogy  e  terve  nem  sikerül, 
inkább  Ferdinándhoz  húzódik,  s  a  törökkel  szembgn  kétszínű  politikát 
folytat.  Ezzel  a  kétszínű  politikával  azonban  gyanússá  lesz  Ferdinánd 
előtt  is  s  Magyarországnak  ez  időben  legnagyobb  államfértiát  s  a  népnek 

legigazabb  barátját,  a  király  tudtával  és  beleegyezésével,  orgyilkos  módfa 
ólik  meg  alvinczi  kastélyábari. 

Midőn  György  barát  a  nemzeti  királyság  eszméjéért  lelkesült,  tiszta- 
ban  voh- azzal,  hogy  a  nemzeti  királyság  legbiztosabb  fundamentuma  a 
nemzeti  egység  lehet  csupán  s  ez  a  nemzeti  egység  nem  is  képzelhető  a 
föld  népe  jogi  viszonyainak  gyökeres  változtatása  nélkül.  Abban  a  pil- 
lanatban, a  melyben  a  török  elfoglalta  Budát,  ujabb  veszedelem  fenyegette 
az  országot  A  török  hódítás  nemcsak  azt  jelentette,  hogy  a  meghódolt 
vidékek  ezentúl  a  töröknek  fizetik  az  adót,  hanem  azt  is,  hogy  a  paraszt, 
ki  eddig  a  magyar  földesúrnak  szántott,  vetett,  ezentúl  a  török  számára 
hullatja  véres  verejtékét.  A  sorsukkal  elégedetlen  jobbágyokat  a  töröknek 
nem  volt  nehéz  felbujtogatni  földesuraik  ellen,  azzal  a  kecsegtetéssel,  hogy 
megszabadulnak  a  jobbágyi  súlyos  terhektől  s  különösen  a  ráczok  közt 
megtörtént  az  is,  hogy  a  parasztság  török  kézre  játszotta  a  vára- 
kat. A  jó  György  barát  az,  ki  első  figyelmezteti  a  bujtogatásra  Fer- 
dinánd királyt  s  szívhez  szóló  levélben  hivja  fel  a  nép  sorsára  a  király 
figyelmét. 

»Mi  most  —  Írja  többek  közt  György  barát  —  olyan  szolgaságban 
tartjuk  a  parasztot,  hogy  kivéve  azt  az  egyet,  hogy  feleségétől  és  gyer- 
mekétől meg  nem  fosztjuk,  minden  kegyetlenséget  elkövetünk  rajta.  Kívá- 
natos tehát,  hogy  a  felség  nyerje  meg  a  köznép  szivét,  adja  meg  neki  a 
szabadságot  s  abban  állandóan  tartsa  meg.  Az  Isten  is  könnyebben  engesz- 
telődik, ha  a  parasztság  visszanyeri  szabadságát. « 

György  barát  levele  nem  maradt  hatás  nélkül.  Valamint  János  király 
annak  idején,  Ferdinánd  is  szívére  vette  a  jobbágyság  nyomorult  sorsát 
s  az  egymásután  következő  országgyűlések  sűrűn  foglalkoznak  a  jobbágy 
helyzetével.  De  látszik  a  hozott  törvényekből,  hogy  a  rendek  nagy  nehe- 
zen szánják  el  magukat  a  jobbágyság  helyzetének  javítására  s  midőn  végre 
visszaadják  a  szabadköltözködést  az  1547-iki  országgyűlésen,  ebben  sincs 
köszönet:  oly  nehéz  feltételekhez  kötik.  Már  az  1546-iki  országgyűlésen  napi- 
rendre került  volt  a  jobbágyok  szabad-költözködése,  de  »bár  e  szabadság 
jogosnak  és  igazságosnak  látszik «,  elhalasztották  a  következő  országgyű- 
lésre. Elhalasztják  azzal  az  indokolással,  hogy  a  hatalmasabb  urak  (»kik 
nagyon  elnyomják  a  nemeseket  és  jobbágyokat «)  máris  sok  jobbágyot 
elhurczoltak  a  köznemesek  birtokairól,  a  szabad  költözködés  végkép  meg- 
fosztaná ezeket  jobbágyaiktól.  Előbb  tehát  vissza  kell  szerezni  a  már 
elhurczolt  vagy  megszökött  jobbágyokat  s  azután  hozni  törvén3rt  a  sza- 
badköltözködésről. 


GYÖRGY  BARÁT 
levelet  ir  a  nép  érdekében  Ferdinánd  királynak. 


BaaOtk  Elek,  Magyar  Nip.  I. 

Az  1 547-iki  törvény  26.  czikkelye  csakugyan  vissza  is  állítja  a  job- 
bágyok költözködési  jogát.  E  czikkely  bevezetése  elismeri,  hogy  a  » hajdan 
virágzó  Magyarországnak^  semmi  sem  ártott  annyit,  mint  a  jobbágyok 
elnyomása,  » kiknek  jajgatása  szakadatlanul  száll  Isten  színe  elé«.  Elha- 
tározták tehát  egyértelemmel,  hogy:  »a  nyomorult  jobbágyoktól  korábbi 
években  bármi  módon  elvett  szabadság  visszaadassék  és  ezután  szabad 
legyen,  ha  valamely  urnák  vagy  nemesnek  (talán  gorombább  s  kegyetlenebb) 
uralma  és  hatalma  alatt  élni  nem  akarnak,  máshová  költözni.* 

Kimondván  a  szabadköltözködést,  a  következőkben  állapítják  meg 
feltételeit : 

A  költözködni  szándékozó  jobbágy  ebbeli  szándékát  jelentse  be  a 
szolgabirájának,  ez  pedig  a  földesúrral  vagy  a  helység  birájával  közölje 
a  jobbágy  szándékát.  Ha  a  földesúr  tizenöt  nap  alatt  nem  bírhatja  mara- 
dásra a  jobbágyot,  a  szolgabíró  egy  megyéjebeli  nemessel  a  jobbágy 
községébe  megy  s  ott  a  jobbágy  a  falusi  biró,  a  többi  jobbágyok,  a 
szolgabíró  és  a  kiküldött  nemes  jelenlétében  megesküszik,  hogy  nem  sze- 
mélyes g)rülölség  vagy  más  ok  miatt  megy  el,  hanem  a  miatt,  hogy  ura 
törvénytelen  fizetéssel  és  szolgálatokkal  terhelte.  Az  eskü  letevése  után  a 
jobbágy  fizesse  ki  összes  tartozásait,  nemcsak  az  urának,  hanem  a  község 
lakosainak  is,  ha  valamivel  tartoznék.  A  házát  csak  teljes  jó  állapotban 
hagyhatja  el.  Ha  falubelijével  pöre  van,  a  mig  a  pör  törvényes  véget 
nem  ér,  nem  szabad  elköltöznie.  így,  ha  mindezeknek  a  feltételeknek  meg- 
felel —  mehet! 

A  szabad  költözködésnek  ilyen  módon,  ily  bonyodalmasán  nehéz 
feltételekkel  való  visszaállítása  nem  vehető  komolyan,  aminthogy  azok, 
kik  e  törvényt  alkották,  bizonyára  tisztában  voltak  avval,  hogy  e  sza- 
badságnak vajmi  kevés  hasznát  veszi  a  jobbágyság.  Sőt  ezt  a  kevés 
szabadságot  is  hamar  megsajnálják  s  már  a  következő,  1548-iki  ország- 
g)nilésen  » ideiglenesen «  felfüggesztik  az  1547-iki  törvényczikket.  Felfüg- 
gesztik azzal  az  indokolással,  hogy  a  jobbágyokat  a  lefolyt  esztendőben 
nagyon  engedetleneknek  tapasztalták  uraik  iránt.  Hogy  azonban  az  ismét 
földhöz  kötött  jobbágyságot  a  földesurak  ne  zsarolhassák,  megállapítják 
a  jobbágy  tartozásait.  A  pénz  és  természetbeli  tartozások  a  régiek  marad- 
nak. Minden  jobbágy  hetenként  egy  napot  köteles  szolgálni  a  földesúrnak. 
Mégpedig:  az  őszi  és  tavaszi  szántásnál  saját  ekéjével  reggeltől  naple- 
mentéig szánt.  Szőllőmíveléskor,  kaszálás-  és  aratáskor  szintén  egy-egy 
napot  dolgozik  hetenként ;  ha  többet :  ezt  javára  számítják  a  többi  hetek- 
ben. A  fő,  hogy  52  napot  kell  dolgoznia  egy  esztendőben  a  földesúr  szá- 

Benedek:  A  magyar  nép.  I.  ^^ 

mára.  »Rendkivüli  dijakat*  nem  szabad  szedni  a  jobbágytól,  ám  »régi 
szokás  szerint «  ünnepélyes  alkalommal  (keresztelő,  esküvő,  tor  stb.)  valami 
»türhető«  segél3rt  tartozzanak  szolgáltatni.  Majd  később  adatokkal  muta- 
tom meg,  mi  volt  ez  a  » tűrhető  <^  segély,  most  csak  menjünk  tovább. 

Ámbár  » ideiglenesen «  felfüggesztették  a  szabadköltözködést,  ha  mégis 
» tűrhetetlen «  volna  a  jobbágy  helyzete,  ez  a  törvény  is  jogot  ad  a  köl- 
tözésre. Ehhez  azonban  szükséges  a  következő  eljárás:  Minden  nagyobb 
megyében  tizenkét,  a  kisebbekben  hat  nemes  esküdtet  választanak,  ezek 
és  az  alispán  meg  a  szolgabiró  előtt  adná  elé  a  panaszát  a  jobbágy  vagy 
az  a  nemes,  a  kinek  a  birtokára  szándékozik  költözni.  Ez  a  megyei  tör- 
vényszék szolgáltat  igazságot  s  ha  a  jobbágy  javára  dönt,  a  földesúr 
köteles  őt  szabadon  bocsátani.  Végezetül  kimondja  a  törvény,  hogy  a 
legközelebbi  országgyűlésen  döntik  el:  vájjon  ez  az  intézkedés,  vagy  az 
1547-iki-e  a  helyesebb  s  a  szerint  határoznak  majd. 

Lássuk,  mit  határoztak.  Az  1550-iki  országgyűlésen  hozott  34.  tör- 
vényczikk  ezt  mondja:  »Ami  a  jobbágyok  szabad  költözését  illeti,  mely- 
nek önként  váló  megengedésére  a  királyi  felség  híveit  sok  és  nagy  okokból 
kegyelmesen  inteni  méltóztatott,  jóllehet  a  főpap  urak  és  az  országnagy 
urak  közül  némelyek  helyben  hagyták  a  jobbágyok  szabad  költözésének 
mindenütt  való  helybenhagyását,  de  mivel  több  szavazat  esett  az  ellenkező 
véleményre^  hogy  tudniillik  némely  feltételek  hozzáadásával  a  költözködés 
szabaddá  ne  tétessék,  végre  egyező  szavazatokkal  ez  határoztatott : 

1.  A  köteles  fizetéseket  teljesítsék  az  előző  országgyűlésen  hozott  tör- 
vények szerint. 

2.  Az  ezen  felül  sanyargatott  jobbágy  máshová  költözhessek. 

E  » szabad  költözködés «  feltételeinek  megállapítása  előtt,  a  jobbágyok 
borával  foglalkozik  a  törvény.  Kitetszik  e  törvényczikkből,  hogy  az  urak 
önkényesen  megállapított  árban  szedték  el  a  jobbágyoktól  az  árúba  bocsá- 
tott bort,  s  e  visszaélést  akként  akarja  megszüntetni,  hogy  a  földesúrnak 
csak  abban  az  árban  van  joga  átvenni  a  jobbágy  borát,  a  mit  mások 
már  Ígértek  érte.  A  hol  bor  nem  terem,  a  jobbágynak  joga  van  az  ide- 
genből hozott  bort  mérni  Szent-Mihály  napjától  karácsonyig,  azontúl  a 
földesúré  a  bormérés  joga,  illendő  árban.  Az  urak  azonban  —  ezt  is  a 
törvenyczikk  bizonyítja,  —  azt  is  megcselekedték,  hogy  vedrekkel  és  kor- 
sókkal osztogatták  a  bort  az  egyes  jobbágyházakban  s  a  szegény  job- 
bágynak át  kellett  venni  a  bort,  mégha  bornemisza  ember  volt  is.  A  hol 
bor  termett,  ott  a  jobbágynak  megengedi  a  törvény,  hogy  Szent-Mihály 
napjától  Szent-György  napjáig  mérje  a  bort  s  ez  idő  alatt  csak  úgy  mér- 

het  a  földesúr,  ha  a  jobbágyok  bora  nem  volna  elegendő.  Az  alatt  az 
idő  alatt,  míg  a  jobbágy  a  földesúr  borát  méri,  föl  van  mentve  a  jobbágyi 
szolgálat  alól  s  a  bormérés  fejében  a  földesúr  minden  veder  után  (mely 
harminczkét  pint  szokott  lenni)  négy  magyar  dénárt  fizet  neki. 

»A  szabad  költözködés «  feltételeit  a  következőkben  állapítják  meg: 
A  jobbágy  vagy  jövendőbeli  ura  eléadja  a  megyei  törvényszéken  pana- 
szát s  a  törvényszék  kiküld  három  nemest  egy  szolgabiróval  a  helyszí- 
nére. Itt  tanúskodásra  előállítják  a  birót,  a  jobbágy  szomszédjait  s  álta- 
lában azokat,  a  kik  vele  határos  földeket  művelnek.  Ha  észre  vennék, 
hogy  a  vádolt  földesúr  eltiltotta  ezeket  a  tanúskodástól,  a  jobbágy  min- 
den Ítélet  nélkül  szabadon  mehet,  pénzbüntetésben  marasztalván  el  mind- 
azokat, kik  tanúskodni  nem  akartak.  A  tanukat  egyenként  és  eskü  alatt 
hallgatják  ki  s  ha  a  feleknek  egyenlő  számú  tanuja  van,  a  bíróság 
belátása  szerint  hoz  Ítéletet.  Az  ítéletekkel  meg  nem  elégedő  fél  az  alis- 
pánhoz felebbezhet,  a  kinek  ítélete  ellen  felebbezésnek  nincs  helye.  Tarto- 
zásait kiegyenlítvén,  a  jobbágy,  ha  javára  dőlt  el  a  per,  szabadon  mehet, 
ha   pedig    alaptalanul   vádolt,    húsz   forintot  tartozik    fizetni   az  urának. 

Veheti-e  valaki  az  ilyen  körülményes  eljáráshoz  kötött  költözködést 
szabad  költözködésnek?  Nem  a  » szabad  költözködés «  igazi  mivoltának  kigu- 
nyolása-e  ez  is,  mint  a  többi  törvény,  melyet  ezerféleképen  játszhattak  ki 
az  akadékoskodó  urak,  kik  többek  közt  azt  is  megcselekedték,  hogy  a 
költözni  szándékozó  jobbágyra  valami  bűntett  elkövetését  fogták,  hamis 
tanukkal  rá  is  bizonyították,  tömlöczbe  vetették  —  s  ha  másként  nem 
lehetett:  így  kötötték  földhöz? 

Igazi  kupaktanács  módjára  egyik  országgyűlésről  a  másikra  halasztják 
a  jobbágyok  helyzetének  gyökeres  javítását  s  pl.  az  1 553-iki  országgyűlés 
kimondja,  hogy  a  legközelebbi  g)rűlésig  változatlanul  fentartják  az  előző 
országgyűléseken  » szabadköltözködésről «  hozott  határozatokat.  Azzal 
áltatják  magukat  és  a  jobbágyokat,  hogy  ujabb  meg  ujabb  terminusokat 
adnak,  s  ha  »addig  sem  szűnnék  meg  a  jobbágyok  elnyomása«,  akkor 
végre  közös  szándékkal  —  határoznak.  Szóval :  azt  határoztuk,  hogy  hol- 
nap határozunk.  De  ne  legyünk  igazságtalanok :  az  1 553-iki  országg)mlés 
mégis  könnyíteni  kíván  a  jobbágyok  terhein  s  az  ötvenkét  napos  robotot 
negyven  napra  szállítja  le,  hogy  » elnyomatások  bármikép  könyebbedjék.« 
Negyven  napra  szállítják  le  a  robotot,  de  kiveszik* azt  az  esetet,  ha  a 
végvárak  megerősítésénél  fuvar  és  munkáskéz  szükséges:  ekkor  a  job- 
bágyok kötelesek  »urokon  segíteni «,  minthogy  » ezzel  a  munkával  nemcsak 
urok,  de  magok  hasznára  is  dolgoznak*..  A  szabadköltözködést  illetőleg  is 

mutatkozik  a  törvényben  némi  könnyebbítés,  amennyiben  a  költözködni 
akaró  jobbágy  ügyének  a  megvizsgálására  nem  kell  mozgósítani  jóformán 
az  egész  vármegyét  s  a  tanuskodók  egész  csapatját  Elég  a  törvény  sze- 
rint egy  szolgabiró,  egy  esküdt  és  két  helybeli  polgár. 

Csak  menjünk  tovább,  kisérjük  figyelemmel  az  országgyűlések  vég- 
zéseit: ezekből  legtisztábban  kitűnik  a  terhek  nagy  sokasága,  mely  alatt 
a  jobbágy  görnyedezett  Hogy  a  végvárak  erősítésénél  a  jobbágyságot 
használták :  ez  természetes,  hisz  nem  volt  más  munkaerő,  de  hogy  a  köz- 
munkára  hajtott  jobbágyot  még  verték  is,  mint  a  barmokat,  ez  is  termé- 
szetes  —  volt  akkor.  Kezdetben  semmi  napszámot  nem  fizettek  a  mun- 
kásoknak, később  azonban  belátták,  hogy  a  mindenfelől  zaklatott  és 
koppasztott  jobbágytól  mégis  csak  embertelenség  azt  követelni,  hogy  talán 
épp  a  legnagyobb  munka  idején,  mikor  —  a  földesúri  robot  leszolgálása 
után  —  a  maga  dolgát  is  végezhetné,  ingyen  menjen  vármunkára,  szeke- 
rével, ökrével,  egész  hétre.  Megállapítják  tehát  a  fuvar  bérét,  hat  ökrös 
szekérnek  napi  húsz  dénárban,  lovas  szekérnek  negyvenben.  Minden  tiz 
jobbágy-kaputól  egy  hat  ökrös  szekeret  kell  kiállítani  s  egy-egy  jobbágy 
hat  napi  munkánál  többre  nem  kötelezhető.  A  hat  nap  leteltével  nem 
szabad  visszatartani  a  jobbágyot  s  az  alatt  az  idő  alatt,  míg  munkában  álla- 
nak —  mondja  a  törvény  —  » semmi  erőszakot  vagy  verést  ne  szenved- 
jenek, mint  eddig  iörténU! 

Mint  eddig  történt!  Verték  bizony  a  szegény  parasztot  azután  is. 
Különösen  a  német  tisztek  ellen  sűrű  a  panasz  s  épp  azért,  a  hol  csak 
lehet,  magyar  » munkavezetők «  foglalkoztatják  a  népet.  A  bér,  mit  a 
jobbágy  e  terhes  munkáért  kap,  inkább  csak  szemkiszurás,  mint  igazi  bér, 
még  arra  sem  elég,  hogy  legalább  az  évről  évre  állandóan  kivetett  két 
forint  hadi  adót  fedezze.  Az  országgyűlések  folyton  szánakoznak  a  nyo- 
morult nép  sorsán  s  folyton  vetik  rá  a  két  forint  hadi  adót,  kivételt  csu- 
pán a  török  hódoltságokban  lakó  jobbágyakkal  tesznek:  ezek  felét  fizetik. 
Mert  ezek  kétfelé  adóznak:  Ferdinándnak  és  a  szultánnak.  S  míg  a  nem 
hódolt  vidékeken  száz  jobbágy  állít  ki  két  lovas  katonát,  a  hódolt  vidé- 
keken kétszáz  jobbágy  köteles  erre.  Állandó  teherként  nehezedik  tehát  a 
jobbágyra  az  évi  hadi  adó  s  a  végváraknál  teljesítendő  munka.  Sőt  csak- 
hamar nem  elég  a  munka,  a  jobbágynak  fejenként  50  dénárt  kell  fizetni 
a  végvárak  erődítésére,  vagyis  valóképpen  a  saját  pénzéből  fizetik  a  nap- 
számját Az  1556-iki  törvény  4.  czikke  állapítja  meg  az  50  dénárt,  s 
minden  száz  jobbágy  után  négy  szekeret  kell  küldeni  három  napi  mun- 
kára. Egy  szekérbe  négy  lovat  fognak  s  az  ezt  hajtó  embernek  nyolczvan 

magyar  dénár  a  napszámja  három  napra,  ki  pedig  ökörrel  jár,  még  pedig  hat 
Ökörrel,  annak  60  dénár.  Az  1559-iki  törvény  már  teljesen  ingyen  követel 
hat  napi  vármunkát  a  jobbágytól,  csupán  azt  kötve  ki  a  jobbágy  javára, 
hogy  aratás  és  szüret  idején  ne  kényszerítsék  e  munkára. 

Mind  e  nagy  terhekkel  szemben  szinte  csekélységnek  látszik  az 
1556-iki  országgyűlés  nagylelkűsége,  mely  végre  igazán  komolyan  fog- 
lalkozik a  jobbágyok  szabad  költözködésével.  Rendkívül  érdekes  az  erre 


Kép  a  lörök  pusztításról. 

vonatkozó  27.  tczikk  bevezetése.  Nem  az  ország  érdeke,  hanem  az  Isten 
haragjától  való  félelem  indítja  a  rendeket  arra,  hogy  a  jobbágyok  szabad 
költözködését  a  szerint  a  rend  és  mód  szerint  állapítsák  meg,  a  mint  az 
annak  idején  volt,  mikor  még  nem  vették  volt  el  tőlük  e  szabadságot. 
»Minthogy  az  ország  karai  és  rendjei  minden  módon  kívánják  a  minden- 
ható Istennek  haragját  maguktól  elhárítani  és  kegyelmét  kiengeiz'ehti :  a 
jobbágyok  költözését  jövőre  és  Örökre  szabadnak  állapították  meg«.  Számos 
szakaszban  mondja  el  aztán  a  törvényczikk  a  költözködés  módját  és  rend- 
jét, mely  már  nem  annyira  nehéz  és  bonyolódott,  mint  azelőtt  volt. 

A  költözködni  akaró  jobbágy  a  szolgabíró  és  megyei  esküdt  jelen- 
létében fizeti  a  helybeli  birónak  a  foldbért,  mely  —  kimondja  a  törvény  — 
» tizenkét  magyar  dénárban  volt  szokásban « ;  ekkor  kitűznek  tizenöt  napot 
s  a  jobbágy,  ha  netalán  meggondolta  a  dolgot  ez  idő  alatt,  ott  maradhat ;  ha 
nem  akar  ott  maradni,  mindenféle  tartozásainak,  adósságainak,  nem  véve 
ki  a  közadót  is,  a  kifizetése  után,  szabadon  mehet.  Ha  e  tizenöt  nap  alatt 
a  házát  eladhatta  más  tiszteséges  jobbágy  embernek  —  az  ő  szerencséje, 
ha  nem:  a  ház  a  földesúrnak  marad.  Ha  az  ilyen  költöző  jobbágynak 
nem  telkéhez  vagy  lakóházához  tartozó,  hanem  örökölt  írtványföldjei,  sző- 
lei s  rétjei  lennének,  ezeket  azután  is  szabadon  birja,  de  a  termésből  a 
kilenczedet  fizetni  tartozik  volt  földesurának.  A  földesúrnak  azonb3n  joga 
van  az  efféle  földeket  és  réteket  törvényes  becsű  útján  magához  váltani. 

A  szabad  költözködés,  természetesen,  az  ország  határain  belül  van 
megengedve :  az  országból  kiköltözni  nem  szabad ;  de  viszont  szigorú  bünte- 
tést mér  a  törvény  a  költözködést  törvénytelenül  megakadályozó  földesúrra. 
Első  esetben  száz,  második  esetben  kétszáz  forint  a  büntetés,  harmadik 
esetben  birtokainak  elveszítése, 

A  száraz  paragrafusokat  szólaltattam  meg,  minden  szinezés  nélkül. 
E  száraz  paragrafusok  hihetetlennek  látszó  terhekről  beszélnek  s  önkén- 
telen arra  gondolunk,  hogy  vagy  rendkivűli  körülmények  kényszere  vagy 
csak  oktalan  zsarnoki  uralom  lehetne  képes  oly  súlyos  terheket  rakni  a  nép 
vállára,  minőket  ezek  az  országg3mlési  végzések  évről  évre  raktak  a  magyar 
jobbágyra.  Magyarország  rendkívüli  időket  élt  s  e  rendkivűli  időknek  csak 
a  kezdetén  volt  még  akkor:  a  török  hódoltság  kezdetén. 

Az  1541  -ik  esztendővel  kezdődik  a  török  hódoltság.  Ebben  az  évben 
keríti  hatalmába  Szulejmán  szultán  Budát,  ekkor  kezd  a  tiszántúli  nép 
adót  fizetni  a  szultánnak.  1547-ig  török  kézre  jut  még  Pétervárad, 
Pozsega,  Valpó,  Eszék,  Pécs,  Siklós,  Szegzárd,  Székesfehérvár,  Simon- 
tornya,  Visegrád,  Esztergom,  Vácz,  Nógrád  és  Hatvan,  a  Tiszán  túl  Sze- 
ged. Erdély  s  a  temesi  bánság  csaknem  egészen  János  Zsigmondé.  1547- 
ben  békét  köt  a  szultán  Ferdinánddal  s  öt  évig  szünetel  a  török  hódítás, 
mely  1552-ben  ismét  megújul  s  akkor  a  temesi  bánságot  is,  mely  idő- 
közben Ferdinád  kezére  került  volt,  elfoglalja  a  török,  sőt  elfoglalja  Csa- 
nádot és  Szolnokot  is.  Ezzel  a  Duna  és  Tisza  közén  a  török  lett  az  úr 
Majd  tovább  terjeszkedik  s  elfoglalja  Drégelyt,  Balassa-Gyarmatot,  Ipoly- 
ságot, Hollókőt,  Szécsényt,  s  túl  a  Dunán  Veszprémet,  Szigetvárt,  az 
erdélyi  határok  felől  B.-Cyulát  és  Boros- Jenőt.  Ez  a  török  hódítás  képe 
1566-ban,  Szulejmán  halálának  esztendejében  s  innen  számítva  harminczhat 


Kger  vár  védelme  I5j2-ben. 

esztendeig  a  török  hódoltság  területe  nem  is  igen  változott.  Am  harmincz 
esztendő  multával,  1590  után,  a  török  ismét  megpróbálja  a  terjeszkedést. 
Az  erőfeszítéssel  nem  áll  ugyan  arányban  az  eredmény  s  csupán  Eger 
és  Kanizsa  nevezhető  fontosabb  foglalásnak,  de  végre  is  a  tény  az,  hogy 
az  ország  harmad  részét  a  török  birja  s  ezt  megérzi,  megsínyli  az  egész 
ország.  A  török  nem  ismeri  e  szót:  irgalom  s  maga  a  török  vallás 
» mintegy  parancsolja  a  rablást,  égetést,  a  lakosság  rabbá  tételét  A  hadi 
állapot  feljogosít  mindenre  —  így  szól  az  izlam  törvény :  szabadságot  ad 
ölésre,  vizbefulasztásra,  gyújtogatásra,  rombolásra,  fák  kivagdalására,  a 
vetések  letárolására «.  Hogy  minő  »törvényt«  követtek  béke  idején,  azt 
Esterházy  nádor  érdekesen  irja  meg,  osztályozván  a  törököknek  béke  idején 
való  ellenségeskedését  a  következőkben :  Első  a  lopás  módja.  A  várából 
kitörő  török  orozva  támadja  meg  az  itt-ott  védtelenül  talált  magyart  s 
különösen  a  nőket  és  gyermekeket  viszi  örömest  rabul.  (A  magyar  gyer- 
mekből katonát  nevel  magának !)  A  második  mód,  hogy  nagyobb  csapatok- 
ban dobbal,  zászlóval  törvén  ki  véletlenül,  széltében  rabolnak,  égetnek  s 
foglyul  hajtják  el  a  népet.  Harmadik  mód,  hogy  a  falukra  fenyegetőző 
leveleket  küldnek  s  a  megrémült  népet  igy  kényszerítik  adófizetésre. 

Ur  és  paraszt  egyaránt  sinyli  a  török  megtelepedését,  az  ország 
védelme  súlyos  terheket  ró  úrra  és  parasztra.  Béke  idején  is  egytitt 
szenvednek  és  ez  a  közös  szenvedés  mintha  közelebb  hozná  a  parasztot 
a  nemességhez  és  viszont.  A  még  meg  nem  hódolt  területeken  a  nemes- 
ség 1541  óta  állandóan  fegyverben,  nem  külömben  a  parasztság  s  a 
nemesség  állandó  katonaságot  kénytelen  tartani  a  maga  költségén,  a 
személyes  fölkelés  mellett  minden  száz  jobbágy  után  három-három  kato- 
nát tartozván  fölszerelni.  A  nemesség  s  a  porta-szám  szerint  kiállított 
jobbágyság  volt  ez  időben  az  igazi  haderő,  a  rendes  katonaság,  mely  elsa 
sorban  megyei  hatóság  alatt,  másod  sorban  országos  kapitányok  alatt 
állott.  Rendesen,  ha  erre  alkalmas  volt,  az  alispán  vezette  hadba  a  megyei 
hadat.  A  megyei  urak  nem  is  vártak  mindig  országgyűlési  parancsra,  még^ 
kevésbbé  a  királyi  hadak  segítségére  (mely  rendesen  lekésett)  —  ha  valamely 
fontosabb  várat  veszedelem  fenyegetett,  összeállottak  a  szomszédos  megyék 
s  együtt  állították  elé  a  vár  védelmére  szükséges  katonaságot  is.  Ez 
történt  1552-ben  Eger  vára  hősies  védelménél  is.  Salamon  Ferencz  Magyar- 
ország a  török  hódítás  korában  czimű  nagybecsű  könyvében  1 9 1 8-ra  szá- 
mítja a  hős  Dobó  István  katonáit,  ebből  824  volt  a  jobbágy  s  különösen 

m 

kiemeli  a  nagynevű  történetíró,  hogy  a  parasztság,  melyet  Dobó  az  ágyuk 
mellé  állított,  kitűnően  viselte  magát. 

Minthogy  a  megye  többnyire  maga  gondoskodik  a  maga  védel- 
méről, a  szinte  állandósult  nemesi  közfelkelés  s  a  telekkatonaság  által,  »tul- 
ságig  kifejlett  —  mondja  Salamon  Ferencz  —  a  megyei  önkormányzat 
is.  Az  alispán  valódi  hatalommá  lett.  O  szedte  be  az  adót,  ő  volt  a 
megyei  karhatalom,  a  nemesség  parancsnoka.  Ezt  a  hatalmas  urat  a 
nemesek  választották,  s  habár  mindvégig  voltak  egyes  főurak,  kik  hatalma- 
sabbak voltak  egy-egy  megyénél,  a  megyék  határozottan  felülkerekedtek  az 
oligarkhákon,  kik  egy  előbbi  korszakban  mindenhatók  valának.  A  megye 
felülkerekedett  a  várkapitányságokon  is,  melyek  a  török  foglalások  kez- 
detén hatalmaskodtak ;  megyék  szerint  vettetvén  ki  a  várak  fentartására  szol- 
gáló ingyen  munka,  így  a  várkapitányságok  önkénye  ellen  a  megye  szolgált 
védelmül.« 

Az  igy  szervezett  haderő,  természetesen,  nem  lehetett  alkalmas 
nagyobb  s  különösen  támadó  hadjáratra,  csupán  védelemre.  De  jó  iskola 
volt  ez  a  későbbi  idők  számára.  Ezek  a  védelmi  harczok  nagy  hősöket,  hires 
vezéreket  neveltek  s  a  nemzetben  nem  halt  ki  a  remény,  hogy  megsza- 
badítják az  országot  a  szörnyű  vendégtől.  S  bár  az  épp  ez  időtájt  meg- 
megindult vallási  villongások  lazítják  az  ország  összetartó  erejét,  van 
mégis  egy  közös  gondolat  és  érzés  a  magyarságban  osztálykülömbség 
nélkül:  a  török  iga,  a  török  gazdálkodás  alól  yaló  felszabadulás.  Ez  a 
gazdálkodás  rettenetes  volt:  pusztulás  járt  a  nyomán.  Nemcsak  azok  a 
helységek  pusztultak  el,  melyeket  hadjárat  közben  felgyújtottak,  a  föld- 
del egyenlővé  tettek,  de  elpusztultak  lassankint  azok  is,  melyekben  szál- 
lást vert  a  török. 

Népes,  virágzó  városok  és  faluk  néptelenekké  lettek  a  török  közeled- 
tének hirére  s  a  gazdátlan  házakban  a  török  vert  szállást.  Budán,  melyet 
1541-ben  csellel  foglalt  el  a  szultán,  csak  a  földmíves  nép  egy  része  s 
a  zsidóság  maradt,  a  lakosság  nagy  része  menekült,  de  a  nemeseket  el 
is  űzték  a  törökök  s  a  polgároktól  elszedték  a  fegyvert.  Ötven  év  múlva 
egy  arra  járt  idegen  utazó  rendkívül  szomorú  képet  fest  Budáról.  A  várba 
vezető  úton  »szemét,  ganaj,  döglött  állatok,  undokság,«  fenn  a  várban  is 
piszok  és  sár.  A  házak  részint  fedetlenek,  részint  rongált  fedelűek. 
Az  ablakok  sárral,  téglával,  szalmával  vannak  bedugva.  Penész,  korom, 
moha  undokítja  az  egykori  palotákat.  A  piaczon  festett  kanalakon  s  más 
apróságokon  kívül  semmi  szükségeset  nem  lehet  vásárolni.  Rendkívül 
drága  minden.  Találkozom  —  írja  tovább  az  utazó  -  -  a  keresztény 
iskolamesterrel.  Tudakozódom  az  itt  lakó  keresztények  állapotáról.  Nyomo- 
rúság és  szolgaság  a  mi  állapotunk,  mondja  ez.  A  keresztényektől  elveszik 

templomukat.  A  szolgaság  házainak  nevezte  házaikat.  —  Hol  az  iskola? 
—  Itt  van,  —  monda  —  öt  gyerkőczre  mutatva.  —  S  nincs  több?  — 
Nincs  ám.  —  A  templomok  leomolva.  Baromistálló  lett  belőlük.  A  temetők 
márványoszlopai  az  utczákon  hevernek,  néhol  ülő-padnak,  másutt  kufár- 
asztalnak  használják.  Nálunk  a  disznók  is  inkább  embereknek  látszanak, 
mint  ezek!  Szanaszét  hevernek  a  holttestek.  Mi  a  hol  eltörik,  abban  a 
helyben  marad.  Lóháton  hordják  a  vizet  a  várba.  Egy-egy  ló  hátán  két 
igen  nagy,  felettébb  piszkos  és  fertelmes  tömlő  van,  tele  vízzel.  Egy-egy 
ily  tömlő  vizet  hét-nyolcz  oszporával  fizetnek,  mert  a  felső  városban 
nincs  kút.  Az  alsó  város  teljesen  összeomolva. «  Ugyanezt  írja  Pestről 
is.  Es  felkiált:  O  szegény  Pest!  inkább  pestisnek  kellene  téged  nevezni. 
Nincs  itt  egyetlen  ép  ház  s  kevés  söpredék  nép  lakja.  Váczról  azt  írja, 
hogy  az  egykor  gazdag  város  kunyhóiban  most  szökevény,  gyülevész 
parasztok  laknak  s  sanyarú  életet  élve,  mívelik  a  szomszéd  földeket. 

Ugyanez  a  szomorú  kép  mindenütt,  hol  a  török  szállást  vert.  Az  elpusz- 
tult házak  és  templomok  helyébe  csak  a  török  engedélye  mellett  lehetett 
újat  építeni,  sőt  a  tatarozáshoz  is  engedély  volt  szükséges :  drágán  meg- 
fizetett engedély.   így  aztán  nem  csoda,  ha  a  fent  idézett   utas   egyetlen 
egy  új  zsindelyt  sem  látott  a  budai  házak  fedelén.   A   török  még  a  ház 
magasságát  is  meghatározta:  tiz  piknél,  vagyis  3  és  2/g  ölnél  magasabb 
nem   lehetett  a  keresztény   ember   háza.  Az  építkezés  sok  kunyorálással 
járt  s  a  mellett  drágán  meg  kellett  vásárolni  az  engedélyt.  E  nélkül  egy 
szeget  sem  verhettek  a  romladozó  épületbe  s  megtörtént  Karancs,  baranya- 
megyei községben,  hogy  az  egyházfit,  ki  a  templom  ajtajába  egy  szeget 
vert,  a  török  hat  forinttal  bírságolta  meg.  Még  ha  módjában  is  lett  volna 
egyeseknek  és  községeknek,  hogy  a  török  pusztítás  külső  nyomait  eltűn- 
tessék^ nem  tehették  a  török  akadékoskodása,  minden  csekély  javításnak 
a   megfizettetése    miatt.   A   török   azonban  gondoskodott    arról,  hogy   a 
hódolt  részeken  rajta  kívül  senki  se  gyűjthessen  vagyont.  A  mohamedán 
törvény  szerint,  a  hódítónak  nem  volt   szabad  bántani  a  meghódolt  nép 
éleiét  és  vallását,  joga  volt  azonban  összes  vagyonához :  azt  elfoglalhatta, 
fölégethette  s  joga  volt  a  meghódolt  személyéhez:  rabszolgájává  tehette. 
De   bár   a   mohamedán  jog  szerint,   zsákmány   volt   az   elfoglalt   föld,  a 
mohamedánizmus    —    írja   Salamon   Ferencz    —    kivált   kezdetben   teljes 
tulajdonjogot  engedett  a  meghódolt  keresztényeknek,  ám  olyformán,  hogy 
a   rájuk  vetett    adó    személyes    szabadságuk  és  vagyonuk    váltsága    volt 
Míg  azonban  a  török  földmíves  a  terményeknek  és  minden  másnemű  vagyo- 
nának  tizedét   fizette   adó   fejében,  a  keresztények  adózása  egészen   más 

volt.  Kaharadzsnak  nevezték  ezt  az  adót  s  ebben  háromféle  adó  volt 
összefoglalva :  a  fold-,  termény-  és  a  fejadó.  A  földadót  a  föld  terjedel- 
mének arányában  szedték,  a  terményadó  a  terménynek  nyolczada,  hetede, 
hatoda,  ötöde  volt,  sőt  sok  helyen  felét  is  fizettették  a  török  földesurak. 
A  fejadót  minden  önálló  gazda  fizette.  Kezdetben,  Szulejmán  idejében, 
50  oszpora  volt,  később  sokkal  több. 

A  magyar  jobbágy  a  magyar  földesúrnak  tudvalevőleg  kilenczedet 
fizetett,  az  egyháznak  tizedet  —  a  meghódolt  területeken  azonban  a  tized 


Adót  tizetö  parasztok. 

csak  névszerint  tized,  néhol  a  terménynek  felét  teszi  ki.  Fizettek  pedig 
Btizedet*  mindenféle  gabonából,  veteményből,  gyümölcsből,  a  szarvas- 
marhák és  lovak  kivételével  minden  más  házi  állattól,  juhtól,  báránytól, 
sertéstől,  fészint  természetben,  részint  pénzül.  Ezenkívül  külön  adót 
fizettek  a  karácsonkor  leölt  sertésekért.  A  nyájakban  legelt  nagyobb  barmok 
után  legelési  díjat  kellett  fizetni,  így  pl.  egy  egész  birkanyájtól  36,  egy 
egész  tehéncsordától  60  oszporát.  ötven  oszpora  egy  magyar  forintnak 
felelt  meg,  a  legelési  adó  tehát  csekély  volt  s  rendesen  egy  darab  marhának 
egy  oszpora  (két  dénár)  volt  a  legelési  adója. 

Az  Úgynevezett  tized-adó,  mit  a  gabonából  fizettek  s  mely,  ismételten 
hangsúlyozom,  csak  névszerint  volt  tized  —  még  egy  másik  adóval  teté- 
ződött :  ez  volt  a  szalarije.  A  tizeden  kívül  minden  harminczhárom  mérő 
gabona  után  még  egy  mérő  járt  a  szpáhik  élelmezése  czímén,  tehát  ha 
a  tizedet  igazi  tizednek  veszszük  is,  minden  száz  mérőből  tizenhárom  a 
török  földesúré  volt  A  szalarije  tehát  pótadó,  de  nem  az  egyetlen:  ilyen 
pótadó  volt  a  takarmányadó  is.  Minden  háztól  egy  szekér  széna  s  egy 
szekér  fa  jár  a  földesúrnak,  mit  egy  tallérral  lehetett  megváltani,  vagyis 
ez  a  takarmányadó  az  iszpendzsének  nevezett  telekadónak  a  pótléka.  De  volt 
az  iszpendzsének  egyéb  pótléka  is :  a  fuvarozás.  Ha  a  helység  messze  esett 
a  vártól,  hová  a  szénát  meg  a  fát  kellett  szállítani,  megválthatták  ugyan 
egy  tallérral  a  takarmányadót,  ám  a  török  ezenkívül  is  kényszerítette  a 
jobbágyot  mindenféle  fuvarozásra,  mindenféle  robotmunkára.  E  mellett  a 
török  minden  elképzelhető  dolgot  megadóztatott  Fizettetett  menyasszonyi 
adót  és  fizettetett  nőtlenségi  adót  is.  A  botbüntetést  pénzzel  válttatta  meg. 
Ha  valakinek  a  marhája  másnak  a  földjén  kárt  tesz,  nem  csak  a  kárt 
kell  megfizetni,  de  még  öt  botütés  is  jár  ezért,  de  megválthatja  öt  oszpo- 
rával.  Ezek  az  apróságok  mind  a  szpáhi  jövedelmét  gyarapítják. 

Mindezeken  az  adókon  felül  még  állami  adót  is  kellett  fizetni,  melyet 
császár  adójának  neveztek  s  melyet  a  telkek  arányában  vetettek  ki  a 
jobbágyra.  A  rendes  állami  adó  mellett  azonban  vetettek  rendkívüli  állami 
adót  is  a  jobbágyra  pénzben  és  terményben  s  ezt  karácsnak  nevezték.  Ilyen 
rendkívüli  adó  volt  a  várépítés  körűi  teljesített  robot  és  a  fuvarozás,  továbbá 
a  vásárvám,  a  hivatalos  okmányokért  fizetett  díj,  melyek  mind  a  török 
állami  kincstárba  folytak  be. 

Ha  mindez  itt  felsorolt  adókat  igazságosan  szedik,  ha  terményekből 
és  állatokból  valójában  csak  tizedet  szednek;  ha  a  telekadót  csakugyan 
telkek  szerint  hajtják  fel  —  a  jobbágyság  még  valahogy  elviselhette 
volna  a  török  adózást.  Ám  a  szegény  jobbágy  sohasem  volt  tisztában 
azzal,  hogy  valóképpen  mi  az  adója.  A  török  első  sorban  azt  számította 
ki,  hogy  mennyi  pénz  és  élelem  szükséges  egy-egy  vár  őrségének  az 
eltartására  s  a  szerint  vetette  ki  az  adót  az  egyes  községekre.  A  porták 
száma  kevesbedhetett,  az  adó  azonban  nem  kevesbedett :  a  kivetett  összeget 
fizetnie  kellett  a  községeknek.  S  míg  a  keresztény  földesúr  megelégedett, 
ha  a  jobbágy  a  learatott  gabona-tizedet  szállította  hozzá,  a  török  földes- 
úrnak járó  tizedet  ki  is  kellett  nyomtatni  s  úgy  szállítani  a  kitűzött 
helyre.  Némely  község  a  szó  teljes  értelmében  tönkre  ment  az  egyszer 
kivetett  adó  állandósítása  miatt,  mert  a  török  nem  vette   tekintetbe  sem 

a  lakosság  apadását,  sem  annak  elszegényedését.  A  tizedet  egy  summában 
vetették  ki  a  községekre  (ezért  summaadónak  is  nevezték)  s  fol  van 
jegyezve  több  városról  és  faluról,  hogy  ezt  a  summaadót  akkor  is  fizették, 
ndkor  alig  néhány  lélek  maradt  a  helységben,  a  lakosság  nagy  része 
megszökött  az  elviselhetetlen  teher  elől.  így  Buják,  nógrádmegyei  városka 
harminczöt  telkére  570  tallért  vetnek  ki  s  ezt  fizetik  akkor  is,  mikor 
.húsz  ház  üresen  állott  s  mikor  a  nép  úgy  leszegényedett,  hogy  a  kinek 
egykor  tiz  ökre  volt,  kettő,  a  kinek  hat  ökre,  egy  sem  maradott. 
E  városka  lakosságáról  jegyzik  föl,  hogy  a  török  világ  előtt  minden 
gazdának  külön  juhnyája  volt,  a  török  világ  alatt  azonban  úgy  elszegé- 
nyedett, hogy  az  egész  község  nyája  nem  volt  több  1 50  darabnál;  Hasonló 
sorsra  jut  számos  község.  Mert  a  summa-adóval  sohasem  elégedtek  meg 
a  föpáhik  s  a  mellett  mindenféle  terményt  megdézsmáltak.  A  szpáhit  el 
kell  látni  szénával,  fával,  vajjal,  mézzel,  zsírral,  általában  mindennel,  a 
mire  a  háznál  szükség  van.  De  a  szpáhik,  amellett  hogy  nyúzták  a  népet, 
csalták  a  török  államot  is.  Kezdetben  ugyanis  csekély  summaadót  vetettek 
ki  az  egyes  községekre  s  mikor  később  azt  jó  magasra  emelték,  az  adó- 
emelést eltitkolták  a  kincstár  előtt,  a  maguk  számára  hajtották  be.  Azt  is 
megcselekedték  a  szpáhik,  hogy  mikor  már  a  sumrtiaadót  felhajtották  a 
falun,  eladták  a  falut  másnak,  ez  meg  újra  felhajtotta  a  summaadót,  s 
megtörtént,  hogy  egy  esztendőben  két-három  ura  volt  egy  falunak,  akik 
mind  megadóztatták,  A  föld  tulajdonjogilag  nem  lévén  a  szpáhié,  ez,  annál 
is  inkább,  mert  nem  tudhatta,  meddig  nyúzhatja  a  népet,  azon  volt,  hogy 
rövid  idő  alatt  mennél  nagyobb  jövedelmet  sajtoljon  ki  a  kezére  bízott 
városokból  és  falukból.  Es  hiába  mentek  panaszra  a  szultánhoz,  —  amint 
mentek  gyakran  panaszos  küldöttségek  oly  városokból,  minő  Jászberény, 
Nagy-Körös,  Kecskemét,  —  ha  meg  is  büntettek  egy-egy  kisebb  tisztviselőt, 
s  ha  el  is  rendelte  a  szultán,  hogy  a  törvényes  adónál  többet  ne  szed- 
jenek, a  szpáhik  segítettek  magukon  ajándékokkal:  megvesztegették  a 
nagyvezért  s  ez  aztán  szemet  hunyt  a  visszaélésekre.  A  török  földesúr 
tehát  olyan  földesúr  volt,  a  kié  nem  volt  a  föld,  ő  első  sorban  katona 
volt  s  mint  katonát  hol  ide,  hol  oda  helyezik.  Mi  természetesebb,  mint 
az,  hogy  az  ide-oda  dobált  török  tiszt,  ki  alig  egy  esztendőt  lakott  egy 
vidéken,  ezt  az  esztendőt  alaposan  kihasználta.  A  józan  eszű  magyar 
földesúr  nem  zsarolta  a  jobbágyát,  mert  a  föld  az  övé  volt  s  a  jobbágy  gyara- 
podása az  ő  érdeke  volt  első  sorban.  Az  a  jobbágy,  ki  jó  igavonó  marhát 
tud  tartani,  jobban  míveli  a  földet,  a  földesúrét  is,  a  magáét  is,  melyből 
részt  ad  —  ha  tehát  egy  kevés  magához  való  esze  volt,  nem  nyúzta  a 

jobbágyot,  sőt  inkább  istápolta '  érdekéit.  A  török  földesúr  azonban  rablód- 
gazdaságot  folytatott  s  bizony  nörK  törődött  azzal,  hogy  az  utódjának 
kizsarolt  jobbágyokat  hagy.  ^   , '    ' 

.  A  magyar  földesúrnak  40  napi  fobötmimkával  tartozott  a  jobbágy. 
s  ezzel  szemben  csekélységnek  látszik  az  á  munka,  mit  a  török  földes- 
úrnak robotként  kellett  végezni.  A  törvértyés  robot  az  egy  szekér  fa  és 
egy  szekér  széna  s  a  kicsépelt  gabona-tized  behordása  volt,  de  a  török 
nem  sokat  törődött  a  törvénynyel.  Ez  sem  volt  könnyH  munka:  attól 
függött,  hogy  honnan  hová  kell  szállítani  a  fát,  szénát  és  gabonát.  Meg- 
történt például  —  írja  Salamon  Ferencz  a  könyvében  —  hogy  győrmegyei 
jobbágyokkal  a  Bakonyban  kaszáitattak  s  a  szénát  innen  a  hudai  várba 
kellett  szállítani.  Ilyen  alkalommal  aztán  a  jobbágyot  lefogták  mindenféle 
gyalog  és  fuvaros  munkára.  Kocsit,  lovat  nem  igen  tartott  a  török,  egy- 
szerűen befogatott  a  jobbágygyal, .  elvitette  magát  Belgrádig  is  s  azzal 
fizette  meg  a  fuvart,  hogy  a  jobbágynak  elvette  lovát,  székerét:  mehetett 
haza  gyalogszerrel.  Pedig  Szulejmán  törvénye  megtiltotta  az  ingyen  munka 
végeztetését,  az  ingyen  fuvarozást.  De  a  török  földesurak  éppenséggel 
nem  törődtek  Szulejmán  törvényével,  a  házuk  körül  is  minden  munkát 
ingyen  végeztettek,  építést,  fuvarozást  ingyen  követeltek,  sőt  arra  is  volt 
eset,  hogy  a  felvidékről  zsindelyt  szállíttattak  az  Alföldre,  hol  azt  jó 
drágán  eladták.  Ez  sem  elég:  a  ki  nem  tudta  ledolgoztatni  az  önkényes 
robot-munkát,  eladta  másnak,  a  kinek  szüksége  volt  erre. 

Mi  volt  ehhez  képest  a  magyar  robot,  mely  legalább  meg  volt 
állapítva  40  napban  s  ha  ezt  leszolgálta  a  jobbágy,  végezhette  a  maga 
dolgát!  S  mi  volt  az  a  munka,  mit  a  még  meg  nem  hódolt  részeken  a 
jobbágy  a  várépítések,  erődítések  körűi  végzett,  ingyen  ugyan,  de  legalább 
megállapítva  hat  napban  —  ahhoz  képest,  mit  a  török  ezen  a  czímen 
végeztetett  a  hódolt  részeken  lakó  jobbágygyal!  Ez  volt  a  legsúlyosabb 
adó:  az  úgynevezett  hadifuvarozás.  A  török  hódoltság  másfélszázados 
idején,  mindazokban  az  esztendőkben,  melyekben  megújult _  a  háború  a 
török  és  magyar  közt,  a  jobbágy  egy  napot  sem  mondhatott  a  magáénak : 
ha  ma  fuvarozásra  parancsolták,  nem  tudhatta,  mikor  kerül  vissza  ismét 
övéihez.  Egyszerűen  kivetették  a  községekre  az  élelem  mennyiségét,  a  mit 
a  török  tábor  után  vagy  a  várakba  kellett  szállítani  —  s  mikor  meg- 
érkeztek a  szállítmánynyal,  befogták  őket  földmunkára,  kő-  és  vessző- 
hordásra, árkok,  mocsarak  lecsapolására  s  még  haza  sem  kerül  egy  rendbéli 
szekér  a  faluba,  már  más  rendbélit  indítnak  útnak.  Voltak  faluk,  melyekből 
^gy-egy  ember  száz  napot  is  dolgozott  várerődítésnél.  És  hajtják  a  parasz- 

tokát  messze  földre,  más  vidékbeli  várakhoz,  így  Borsodmegyéből  Szol- 
nokra,  Győrből  Budára  s  az  1663-ban  elfoglalt  Ersek-Ujvárhoz  munkára 
rendelték  nemcsak  a  közelebb  eső  Nógrád  és  Győrmegye,  hanem  egész 
Pest-Pilis-Soltmegye  jobbágyait  is,  A  fuvarozásra  s  vármunkára  kirendelt 
jobbágyok  húsz  hétig  is  odamaradtak  Ersek-Ujváron,  s  ez  nem  volt  kivétel 
—  mondja  Salamon  —  hanem  rendesen  megtörténő  eset.  Kecskemét 
50 — 60,  Kőrös  25 — 30  szekeret  is  ad  egyszerre,  melyek  félesztendeig  is 
odamaradnak  s  800  darabra  becsüli  csak  az  ökrök  számátj  melyek  Érsek- 
Újvárt  vesztek.  Ugyanott  300  jobbágy  vesztette  életét,  házépítés  közben 
s  midőn  a  malom  gátját  csináltatták  és  a  viz  nem  akart  megállani,  egy 
jobbágyot  vetettek  a  vizbe:  ennek  a  holttestével  dugták  be  a  rést.  » Mindez, 
jegyzi  meg  Salamon  Ferencz,  a  vasvári  szerződés  után  történt,  tehát  béke 
idején,  a  mi  bizonyítja,  hogy  nálunk  a  béke  többnyire  oly  sanyargatások- 
kal járt,  mint  másutt  a  háborúi. 

Minden  munkát  ingyen  végeztetett  a  török.  S  mindent  a  mire  szük- 
sége volt  ingyen  adatott:  épületfát,  meszet,  léczet,  deszkát,  sőt  ruhane- 
műt is.  Nem  csoda,  ha  egykor  virágzó  helységek  pusztaságokká  lettek: 
a  ki  tehette,  menekült  a  még  meg  nem  hódolt  vidékekre.  Egy  1669-iki 
följegyzés  szerint,  csak  addig  az  esztendeig  kilenczszáz  helység  lett  pusz- 
tává a  magyar  Alföldön.  Egy-egy  helység  lakossága  éjnek  idején  fölkere- 
kedett házi  állatjával,  elvihető  holmijával,  a  még  nem  hódolt  területen 
keresvén  menedéket,  kezdvén  új  életet.  S  az  ily  szökevényeket,  hol  vissza- 
térítették erőszakkal  vagy  adóleengedés  Ígéretével,  hol  meg  futni  hagyták, 
mert  némely  szpáhi  meg  jobb  szerette,  ha  puszta  lesz  a  faluból :  a  lege- 
lőt kiadta  a  szomszédfalusiaknak  s  igy  talán  még  több  jövedelmet  hajtott, 
vagy  ha  kevesebbet  is,  ez  a  kevés  biztosabb  volt. 

'A  megszökött  faluk  nemcsak  a  meg  nem  hódolt  területekre  húzód- 
nak, hanem  a  meghódolt  területen  levő  városokba  is,  melyeknek  jóval 
előnyösebb  volt  a  helyzete,  mint  a  faluknak.  Fizettek  ugyan  mindenféle 
adót,  de  a  kincstárba  fizették  s  ne.m  voltak  egy-egy  földesúrnak  a  szemé- 
lyes jobbágyai,  mint  a  falusiak.  Tisztviselő  hajtja  be  az  adót  s  a  török 
államnak  érdekében  állott,  hogy  közvetlen-  adófizetőit  tönkre  ne  tegye> 
ellenkezőleg:  az  volt  az  érdeke,  hogy  a  városok  lakossága  szaporodjék. 
S  valóban,  a  török  világ  idején  folyton  növekedtek  az  alföldi  városok^ 
melyek  a  kincstártól  kibérlik  a  mértföldekre  terjedő  legelőket  s  ha  a  mun- 
kás kéz  állandó  apadása  miatt  csökken  a  földmivelés,  annál  nagyobb 
arányokat  ölt  az  állattenyésztés,  annál  is  inkább,  mert  a  nyájakért  csekély 
adót   kellett  fizetni.   Megújul   az    » ázsiai   gazdálkodás « :   ismét  egy  nagy 

legelő   az   Alföld   s  a  már  földmiveléshez   szokott  nép  visszahanyatlik   a 
pásztoréletbe. 

A  török  világ  idáig  rajzolt  képéből  azt  lehetne  következtetni,  hogy 
a  hódolt  területeken  tisztán  a  török  törvények  és  szokások  az  uralkodók 
s  az  sem  volna  csoda,  ha  a  nép  a  hosszú  török  uralom  alatt  elveszti 
faji  és  nemzeti  jellegét,  hűtlenné  lesz  ősi  szokásaihoz,  gyökeresen  megvált 
tozik  viseletében,  életmódjában,  erkölcseiben.  A  valóság  azonban  más. 
A  hódolt  területen  lakó  jobbágy  megfizette  a  rá  vetett  adót  a  töröknek, 
leszolgálta  a  robotot,  de  pillanatig  sem  feledte,  hogy  van  neki  más  ura 
is  a  török  szultán  mellett:  a  magyar  király,  a  kinek  szintén  fizet,  ha 
kevesebbet  is,  s  pörös  ügyeiben  a  vármegyén  keres  igazságot  és  nem 
a  török  tisztviselőnél.  A  magyar  hódolt  jobbágy  kétfelé  adóz  s  két  föl- 
desúrnak fizet,  a  magyarnak  és  töröknek,  s  a  török  hódítás  kezdetén  még 
az  volt  a  rend,  hogy  a  jobbágyi  tartozás  fele  része  a  magyar,  fele  része 
a  török  földesúrnak  jutott.  De  már  1567-ben  Szelim  szultán,  Szulej- 
mán  utóda,  tudni  sem  akar  arról,  hogy  a  jobbágyok  kétfelé  adóz- 
zanak s  két  földesúrnak  szolgáljanak.  És  a  szpáhik  oly  magasra  emelik 
a  nekik  járó  félrészt,  hogy  sokszorosan  elnyelte  ez  a  magyar  földesúr 
részét  is,  a  kinek  hosszú  időn  át  csak  a  Joga  maradt  meg :  ezt  fentar- 
totta  jobbágyaival  szemben  s  a  mikor  és  amint  lehetett,  be  is  hajtotta 
a  neki  járó  tartozásokat.  De  az  is  bizonyos,  hogy  a  magyar  földesúr 
hiába  tartja  fenn  a  birtokához  való  jogát,  ha  a  jobbágy  nem  akar  tudni 
erről  a  jogról.  Könnyen  mondhatja  vala,  hogy  két  gazdának  nem  lehet 
szolgája,  két*  földesúrnak  nem  fizethet  s  ha  nyiltan  a  török  mellé  pártol, 
a  töröknél  bizonyára  védelmet  is  talál  a  régi  földesúr  ellenében.  A  magyar 
jobbágy  azonban,  bármily  szomorú  emlékei  voltak  csak  a  közel  múltból 
is,  inkább  húzódott  a  magyar  földesúrhoz,  mint  a  törökhöz,  annál  is 
inkább,  mert  ha  kezdetben  a  szpáhik  kedveztek  is  a  jobbágynak,  s  a 
maguk  javára  fordították  a  jobbágyoknak  a  magyar  földesurak  iránt  táp- 
lált gyűlöletét :  csakhamar  be  kellett  látniok,  hogy  a  török  sokkal  nagyobb 
terheket  ró  reájuk,  mint  a  magyar  földesúr.  Végre  is  a  vér  vizzé  nem 
válik  s  a  közös  nyomorúság  mind  közelebb  hozta  a  magyar  földesurat  és 
jobbágyát.  Ez  a  közeledés  a  XVIL  században  már  abban  is  nyilvánul, 
hogy  a  magyar  földesurak  egyre-másra  szabadítják  fel  jobbágyaikat  s 
teszik  nemesekké  egy  pár  száz  forint  váltság  fejében.  Némely  helység 
igy  egészen  nemessé  lesz,  a  mit  a  törökök  fel  is  panaszolnak  az  1627-iki 
békekötés  alkalmával.  Nem  szabad  felednünk  azt  sem,  hogy  a  török 
hódoltsági  területeken,   ha   számos   földesúr  kénytelen  volt  i$  ott  hagyni 

birtokát,  nem  csak  hogy  elvben  tartotta  fenn  jogát,  de  időnként  fegyveres 
erővel  is  érvényesítette,  a  maga  jogával  egyben  jobbágyainak  érdekét  is 
védvén.  Nemcsak  birtok-,  de  büntető  jogát  is  fehtartotta  a  magyar  föl- 
desúr a  hódolt  területen,  ha  nem  is  alkalmazhatta  mindég  a  nagy  távol- 
ság miatt.  Sőt  megmaradt  az  egyházi  tized  is,  s  a  nagy-kőrösiek,  bár 
protestánssá  lettek  már  a  XVI.  században,  még  a  következő  században  is 
fizették  a  váczi  katholikus  püspöknek  az  árendái^  mely  alatt  a  püspöki 
tized  és  a  földesúri  tartozás  fejében  járó  bérösszeget  kell  értenünk.  Ezt 
az  árendát  a  váczi  püspök  a  nógrádi  vár  fentartására  fordította,  a  mint 
hogy  a  főpapoknak  járó  tizedet  a  törvény  országszerte  honvédelmi  czélra 
rendelte.  Mig  a  » vármegye «  a  hódolt  területekről  kivonult  s  a  megyei  gyű- 
léseket a  nem  hódolt  megyékben  tartották  meg,  a  magyar  földesúri  jog 
megmaradt  mindvégig,  s  érvényesült  adóztatásban,  igazságszolgáltatásban 
egyaránt.  A  földesúr  volt  a  kapocs  a  hódolt  terület  s  a  » nemes  vár- 
megye«  közt,  mely  más  vármegyében  székelt,  s  ez  a  különös  állapot 
szülte  aztán  azt  az  érdekes  intézményt,  melynek  parasztvármegye  a  neve. 
A  kettős  nyomorusághoz,  hogy  a  jobbágy  két  urnák  adózott,  még 
egy  harmadik  is  járult:  a  török  hódoltság  idejében  fenekestől  felfordult  a 
rend,  a  vagyon-  és  életbiztosság  teljesen  megrendült.  Nem  volt  elég,  hogy 
a  szegény  jobbágy  jóformán  megfelezte  a  török  földesúrral  a  jövedelmét, 
ami  megmaradt,  azt  meg  a  kóbor  katonáktól  kellett  féltenie.  Egyfelől  a 
király  s  egyes  főurak  rosszul  fizetett  zsoldos  csapatai,  a  végvárakból 
megszökött  katonák,  másfelől  a  török  katonák  állandó  rémei  voltak  a 
parasztságnak,  mely  nem  is  védhette  vagyonát  és  életét,  mert  hisz  még 
az  1514-iki  törvény  megtiltotta  volt  a  fegyvertartást.  Különösen  az  ugy 
nevezett  szabad  hajdúk  garázdálkodása  vált  tűrhetetlenné.  A  hajdú  neve- 
zet először  az  151 4-iki  törvényben  fordul  elő  s  a  hajdú  alatt  hajtót  vagy 
marhapásztort  ért  a  törvény,  mely  annak  a  népnek  megtiltja  a  fegyvertar- 
tást. A  mohácsi  vész  után  a  magyar  gyalogság  kapja  a  hajdú  nevet  s  ez 
a  gyalogság  sok  csatában  kitüntette  magát,  de  csakhamar  csapatostul 
szökdösnek  meg  a  végvárakból,  hol  nem  kapták  rendesen  a  zsoldot  s  a 
parasztokon  élősködtek,  a  kik  közül  aztán  számosan  csatlakoztak  hozzá- 
juk. A  XVI.  század  második  felében  az  országgyűlések  sokat  foglalkoznak 
e  kóbor  hajdúkkal,  kik,  amint  az  1597-iki  törvényből  kitetszik,  nem  mind 
szökevény  katonák  voltak,  hanem  közülök  sokan  egyes  főurak  szolgála- 
tában állottak  s  a  kiket  a  főurak  csak  azért  tartottak,  hogy  » rablásaik- 
ból uraikat  gyarapítsák «,  oly  formán,  hogy  a  török  hódoltságba  beütés  szine 
alatt  a  szegény  jobbágyok  marháit  elhajtották,  a  népet  zsarolták  s   folyvást 

raboltak.  Az  1597-iki  törvény  jószágvesztéssel  fenyegette  meg  azt  az 
urat,  ki  tudva  kóbor  hajdút  tart,  de  úgy  látszik,  a  fenyegetés  nem  hasz- 
nált s  az  1598-iki  országgyűlés  kimondja,  hogy  »bármi  szín  alatt*  szerte 
kóborló  hajdút,  bárhol  elfogják,  mindenki  szabadon  megölheti,  sőt  az  1599- 
iki  országgjrűlés  ennél  is  tovább  megy:  fej  vesztéssel  fenyíti  meg  a  kóbor 
hajdúkat  tartó  urakat. 

Az  országgyűlések  végzései  azonban  nem  szüntették  még  a  kóbor 
hajdúk  garázdálkodását,  s  mert  nem  volt  elég  fegyveres  erő  megfékezé- 
sükre, már  a  XVII.  század  elején  megszületik  a,  parasztvármegye,  mely 
egyszerű  rendőrségi  intézmény  volt,  azzal  a  rendeltetéssel,  hogy  a  személy- 
es vagyonbiztosságot  megvédje,  sőt  kisebb  ügyekben  még  bíráskodási  joga 
is  volt.  A  parasztvármegye  kisebb-nagyobb  kerület  volt,  melyhez  több 
község  tartozott  Feje  a  parasztkapitány  veigy  főgondviselő  volt,  s  ez  alatt 
állottak  a  hadnagyok  és  tizedesek.  Minden  községnek  külön  hadnagya 
levén,  ezeket  a  községbeliek  jelölték  ki,  mégpedig  négy  jobb  módú, 
» bátor,  gyors  és  jámbor «  embert  s  ezek  közül  az  alispán  választott  egyet, 
akit  mindjárt  fel  is  esketett.  Viszont  a  hadnagy  eskette  fel  a  községbeliek 
által  kijelölt  tizedeseket.  A  parasztvármegye  teljesen  alá  van  rendelve  a 
» nemes  vármegyének «,  jóllehet  az  más  vármegyében  székelt  a  török 
hódoltság  idején.  A  kapitányok  és  hadnagyok  a  nemes  vármegyénél  teszik 
le  az  esküt,  a  nemes  vármegye  parancsai  szerint  járnak  el  hivatásukban, 
a  mi  lopást,  gyilkosságot  s  egyéb  gonoszságot  tapasztalnak,  azonnal  jelen- 
tik az  alispánnak  s  a  kóborló  hajdúkat  űzik,  kergetik,  megfogják,  de  meg 
nem  ölik,  hacsak  önvédelemből  nem,  hanem  az  alispán  kezébe  szolgáltatják. 

Hogy  minő  volt  különben  e  parasztvármegye  hatásköre,  azt  megtud- 
juk a  Pestmegye  által  1638-ban  kibocsátott  utasításból.  A  12  pontba 
foglalt  utasítás  mindenekelőtt  kimondja,  hogy  a  megyei  közgyűlések  által 
a  végházbeli  őrségek  számára  megszavazott  élelmet  az  illető  községek 
tartoznak  kiszolgáltatni,  de  csak  igazolványnyal  ellátott  katonáknak.  Ha 
nincs  igazolványuk,  vagy  ha  van  is,  de  többet  követelnek,  az  ilyen  kato- 
nákat a  parasztság  száz  forint  büntetés  terhe  alatt  köteles  elfogni  s  az 
illető  végvár  kapitányához  vagy  az  alispánhoz  kisérni;  hogy  ha  pedig 
fegyverrel  akarnák  kényszeríteni  törvénytelen  fizetésre,  ragadjon  fegyvert 
a  parasztság  is,  ám  »az  emberhalált,  a  mennyire  lehet,  eltávoztassák «. 
A  paraszt  hadnagy  szükség  esetén  közös  védelemre  szólíthatja  fel  a 
parasztságot,  s  a  nem  engedelmeskedőt  két  forintra  büntetheti.  Ha  pedig 
összegyülekezéskor  a  paraszt  hadnagyokat  s  tizedeseket  valaki  becstelen 
szóval  illetné,  vagy  háborúságra,  vereségre  s  egyéb  gonoszságra  okot  adna 

vagy  lopást  követne  el,  azt  a  hadnagy  6  forintra  büntetheti,  a  lopott  mar- 
hát visszaadatja  gazdájának  s  egyben  följelenti  a  földesúrnak,  ^^Ezen  kivül 
semmi  törvényes  dolgokba  magukat  ne  avassák,  hanem  ezeket  a  falu  birája^ 
a  földesúr  és  megye  tisztjei  végezzék. « 

A  nemesi  vármegye  jogainak  féltékeny  őrzése  nyilvánul  meg  e  pontban 
s  a  továbbiakban  még  jobban  megszorítják  a  kapitányok,  hadnagyok  és 
tizedesek  jogait,  nehogy  állásukkal  visszaélhessenek.  így  nem  szabad  a 
népet  nagy  összeg  pénz  követelésével  terhelni,  pld.  azzal  az  ürügygyel^ 
hogy  a  végbeli  kapitánysághoz  vagy  a  nemes  vármegyére  kell  utazniok. 
Nem  szabad  a  maguk  hasznára  » paraszt  vármegye  gyűlését «  hirdetni  s  itt 
a  megye  tekintélye  és  a  földesurak  jogai  sérelmével  határigazítás,  hatalmas- 
kodás, verekedés,  örökség  és  adóssági,  ügyek  elintésébe  avatkozni. 

»Ha  a  káros,  a  sarczolt  vagy  megvert  ember  —  igy  szól  tovább  a   pestmegyei 
utasítás  —  a  paraszthadnagyhoz  az  illetőnek  üldözése  végett  folyamodik,  az  köteles  azonnal 
felkelni,  vármegyét  gyűjteni,  s  ha  a  lator  elszalad,  vagy  ha  megfogás  után  elbocsátják, 
az   alispán   az   ily   hadnagyon   az   el  nem   fogott  vagy  elbocsátott   ember   egész  díját 
vegye  meg.  Ha  pedig  a  Paraszt  vármegye  felkelvén,  a  káros  marháját  a  latroktól  elve- 
heti,  ha   a  harmadik   határban   érik  el,   minden  darab  marha  után  egy,   különben  két 
forintot   magának   megvehet.  A  mely  falu  határában  eltévelyedett  vagy  lopott,   úgyne- 
vezett bitang  marha  találkozik,  a  ki  ezt  megtalálja,  elsőbben  is  jelentse  a  falu  birájá- 
nak,  hogy  a  káros  reá  találhasson,  azután  földesurának  is  adja  tudtul.  A  ki  e  bejelen- 
tést elmulasztja  vagy  az  ily  marliát  elsikkasztja,  az  alispán  1 2  forinttal  büntesse,  ezen- 
kívül  a   károst   vagy   a  földesurat   kielégíteni   tartozik.   A  ki  pedig  ily  bitang  marhát 
katonának,   hajdúnak  bemond,  az  is  12  forintra    büntettessék;  ha  pedig    a    megfogott 
lator   kezén   lopott  marha  találtatik,  egy  része  azoké  legyen,  kik  megfogják,   két  része 
pedig   azon   megye   tisztikaráé,   mely   az  ily  gonoszt  megbünteti.   Ha  az  ily  tolvajt  a 
Paraszt  vármegye  elfogja,  kisérje  a  végház  kapitányához  vagy  az  alispánhoz. 

»Az  istenkáromlásokat,  jelesen:  ördögatta  teremtette,  ebhitü,  eblelkü,  ördöglelkü 
és  más  ilyen  kigondolhatatlan  szitkokat  a  megye  szigorúan  tiltván,  ezek  kiderítése 
végett  a  falú  birái  a  gazdákat  évenkint  négyszer  letett  hit  alatt  megkérdezik,  hogy 
szomszédját  vagy  másokat  hallott-e  ily  szítkokat  szórni,  s  a  ki  ilyenben  tapasztaltatik, 
azt  a  hadnagy  a  falu  segítségével  elfogván,  12  forint  bírság  alatt  a  megye  legkö- 
zelebbi gyűlésére  bekisértesse,  hol  első-  és  másodízben  keményen  meggyaláztatik,  har- 
madízben pedig,  mivel  a  büntetése  halál,  az  alispán  a  földesurat  törvénytétel  végett 
meginti,  s  a  mulasztó  földesúr  ellen  az  ország  törvénye  szerint  jár  el.  Ha  pedig  nemes 
ember  követ  el  ily  istenkáromlást,  az  az  alispán  által  első  ízben  100,  másodszor  200 
forintig  birságoltassék,  vagy  ha  ennyit  érő  java  nem  volna,  elsőbben  száz  ütéssel, 
másodszor  egy  évi  rabsággal,  s  ezalatt  négyszer  való  veréssel,  harmadízben  pedig 
halállal  büntettessék. « 

Látni  való  e  pontokból,  hogy  az  egész  utasításnak  statárium-jellege 
van,   amit   a   zavaros   idők  könnyen  magyaráznak,  s  hogy  a   parasztvár- 

megye  sem  egyéb,  mint  a  nemes  vármegye  által  a  viszonyok  kénysze- 
rítő hatása  alatt  létesített  rendőri  intézmény,  (a  későbbi  csendbiztost 
intézmény  alapja)  nagy  megszorításokkal  ugyan,  de  oly  jogokkal  is 
felruházva,  melyekre  addig  paraszt  ember  gondolni  sem  mert.  A  paraszt- 
vármegye azonban  nem  mindenben  járt  el  a  nemes  vármegye  utasításai 
szerint  —  s  itt  már  nem  csupán  a  pestmegyei  utasításokat  értjük,  mert 
a  török  területen  általános  volt  ez  intézmény  —  s  az  elfogott  kóbor 
haidúkat  nem  mindig  kisérték  a  végbeli  kapitányokhoz  vagy  alispánok- 
hoz, a  mi  nem  is  volt  könnyű  dolog  a  nagy  távolság  miatt,  hanem 
statariáliter  végeztek  velők.  Kezdetben  az  ilyen  statariális  igazságszolgál- 
tatásokért megbüntették  a  paraszthadnagyokat,  de  később,  látván,  hogy  a 
parasztság  kedvetlenül  mozdul  meg  a  kóbor  katonák  üldözésére,  sza- 
badságot adtak  a  parasztvármegyének,  hogy  a  magát  egyáltalán  megadni 
nem  akaró  » latrokat «  agyon  verhessék. 

De  korlátozta  a  parasztvármegyéket  a  szabad  mozgásban,  a  szaba- 
dabb cselekvésben  a  török  is.  Mert  a  török  nem  akart  arról  tudni,  hogy 
a  paraszt  fegyverrel  járjon.  így  a  hevesmegyei  parasztvármegye  panaszá- 
ból tudjuk,  hogy  a  budai  vezér  néhány  paraszt  hadnagyot  maga  elé 
idézett  s  rajok  mordult,  hogy  ki  tette  őket  hadnagyokká:  ki  engedte  meg 
nekik  a  fegyverviselést?  Es  a  vezér  » esküdözött  az  Istenre,  hogy  ha  le  nem 
teszik  a  fegyvert,  hét  évesen  felül  levágatja  őket,  a  hét  éveseket  pedig  a 
császár  kertjébe  küldi «.  A  fenyegetésnek,  természetesen,  volt  foganatja: 
több  faluban  letették  a  fegyvert,  a  minek  meg  ismét  az  lett  a  követke- 
zése, hogy  a  kóbor  hajdúk  vérszemet  kaptak.  Ekkor  a  nemes  vármegye 
lépett  közbe  a  vezérnél  s  kieszközölte,  hogy  »kétfoku  fejszével «  vagyis 
a  mai  fokossal  és  kapával  megölhetik  a  rablókat,  később  (1669-ben)  az- 
után a  török  kormány  is  belátta  a  paraszt  vármegye  szükséges  voltát  (ha  a 
jobbágyot  rabolták,  ezt  a  török  is  érezte)  s  a  mondott  esztendőben  a 
szolnoki  bég  megengedte  a  Jászságnak  —  irja  Gyárfás  István  —  hogy 
»ez  ideig  való  régi  szokások  szerint  illendő  fegyverrel,  vármegye  akara- 
tából felkelvén,  a  zsaroló,  lopó  tolvajokat  szabadon  kergethessék  és  meg- 
ölhessék s  a  halál  diját  megfizetni  ne  tartozzanak.*  Ám  a  fegyverviselés 
engedélye  sem  volt  elég  arra,  hogy  a  parasztvármegye  megszüntesse  a. 
kóbor  hajdúk  s  a  végbeli  katonák  zsarolásait,  nagy  vakmerőséggel  űzött 
rablásait.  Számtalan  esetben  történt  meg,  hogy  az  elfogott  rablókat  útköz- 
ben, midőn  a  végbeli  kapitányhoz  vagy  alispánhoz  kisérték,  a  társaik 
kiszabadították  s  általában,  amint  csak  szerét  ejthették,  kegyetlen  bosszút 
állottak   a  községeken   és   egyeseken  a    » latrok*   üldözéseért.   Magának  a 

nemes  vármegyének  nem  volt  ereje  arra,  hogy  megfékezze  a  rablókat,  ő 
is  a  végvárak  kapitányaihoz  fordult  segítségért,  akik  közt  nem  egy  titok- 
ban a  kóbor  hajdúkat  pártolta,  megosztozván  velük  a  prédában.  S  hogy 
mily  nagy  mértékű  lehetett  a  hajdúk  garázdálkodása  s  mily  keveset  érő 
ezzel  szemben  a  nemes  és  parasztvármegye  védelme,  bizonyság  rá  az  az 
érdekes  népgyűlés,  melyet  Kecskemét  városának  jegyzője,  Nyéky  Gábor 
hivott  össze  1672-ben,  s  melyre  Kecskemét  vidékének,  a  Dunamelléknek  s 
Kiskunságnak  a  lakosai  nagy  számmal  jelentek  meg.  Ez  a  népgyűlés  elha- 
rozta,  hogy  miután  sem  a  megyék,  sem  a  végbeli  kapitányok,  sem  a  föl- 


desurak nem  védik  meg  a  kóbor  hajdúk  ellenében,  jövőre  az  "elfogott 
latrokat*  egyenesen  Spankauhoz,  a  kassai  német  főtábornokhoz  küldik 
büntetés  végett.  Jóllehet  a  megyének  tudtára  adták  e  határozatot,  a  megye 
urai  árulást  láttak  ebben  nemcsak  a  megye,  hanem  a  király  ellen  is  s 
a  népgyűlés  vezetőjét,  Nyékyt  fogságra  vetették.  Ezt  az  esetet  csak  annak 
példájára  jegyeztem  föl,  hogy  im,  a  vármegye,  ha  nem  is  tudta  megvédeni  a 
népet  a  kóbor  hajdúk  ellenében,  &  jogait  még  a  hódolt  területen  sem  adta  föl. 
Sem  a  közigazgatást,  sem  az  igazságszolgáltatást  a  vármegye  a  török 
hódoltság  egész  idején  ki  nem  eresztette  a  kezéből,  ha  nem  is  gyakorló- 

roztak  egy  helyen  s  nem  hogy  fizettek  volna  az  eleségért,  hanem  betörtek 
a  kamrába  és  pinczébe  s  a  mit  el  nem  fogyaszthattak,  a  búzát,  lisztet, 
bort  felrakták  a  lakosok  szekerére.  Az  ellenszegülőt  elverték  s  megsebe- 
sítették, A  kocsin  négy-öt  napig  vitették  magukat  Olykor  kifogták  a  mar- 
hát az  ekéből  s  a  bérest  és  juhászt  vérbe  hagyták  ott« 

A  megye  mellett,  természetesen,  a  török  is  » közigazgat «  és  alkalmazza 
az  ő  saját  külön  büntető  paragrafusait.  De  nem  az  igazságszolgáltatás  a 
czélja,  hanem  hogy  miből  préselhet  ki  pénzt.  Megfizetteti  a  véletlen  halá- 
lozásokat is  a  hátramaradottakkal.  íme  néhány  érdekes  példa  Salamon 
Ferencz  könyvéből.  Egy  gödöllői  paraszt  özvegyén,  ámbár  a  paraszt  ter- 
mészetes halállal  halt  meg,  a  falu  ura,  Musztafa  szpáhi,  47  forintot  s  egy 
borjas  tehenet  követel.  Kun-Szent-Miklóson  egy  gyermek  a  vizbe  fúlt  s 
az  apjával  60  forintot  fizettet  Kaplag  budai  aga.  Bagón  egy  kútba  esett 
gyermekért  40  forintot  fizettet  apjával  a  budai  adószedő.  A  szecsői  biró 
haláláért  egy  tehenet  ad  a  falu.  Szóval, —  mint  a  szadaiak  mondják, —  » bármi 
névvel  haljon  meg  az  ember,  a  díját  megveszi  a  török«. 

Magyar  és  török  büntető  igazságszolgáltatás  összekeveredik,  két- 
féle törvény  intézi  a  nép  sorsát,  hányják- vetik  jobbra-balra  s  igazi  védel- 
met nem  nyújt  neki  sem  a  magyar,  sem  a  török  kormány,  sem  az  igaz- 
ságszolgáltatás, sem  az  élet-  és  vagyonbiztosság  tekintetében.  Csak  oly 
helységekben,  melyekben  nem  lakott  török,  maradt  meglehetős  tisztán  magyar 
jellegűnek  a  községi  élet,  jóllehet  a  török  hódoltsághoz  tartozik.  És  érin- 
tetlen maradt  az  egyházi  kormányzat,  melybe  a  török. nem  avatkozott  s 
mely  azért. is  fontos,  mert  az  egyházi  kormányzat  vsok  tekintetben  össze 
kapcsolódott  a  községivel.  Lopást,  orgazdaságot,  fajtalanságot,  káromkodást  s 
más  efféle  bűnöket,  vétségeket  az  egyház  is  büntet  s  az  Alföldön,  hol  a 
reíormáczió  hatalmas  hódítást  tett  éppen  a  török  világ  idején,  a  pap 
ekUzsiát  követtet  a  bűnösökkel,  ami  ma  is  szokásban  van  sok  helyen  a 
reformátusok  között.  Ez  időben  az  eklézsia-követés  úgy  történt,  hogy 
a  bűnöst  a  templom  közepén  fekete  székre  ültették  s  fekete  posztóval 
betakarták.  Isteni  tisztelet  után  a  pap  felolvasta  a  bűnös  előtt  a  vétkeit, 
rá  a  bűnbánatot,  melyet  a  bűnösnek  utána  kellett  mondania.  A  ki  nem 
követett  eklézsiát,  azt  kirekesztették  az  egyházból,  a  mi  egyértelmű  volt 
a  helységből  való  számkivetéssel.  A  protestáns  egyház  és  önkormányzata 
nagy  hatással  volt  a  községi  önkormányzat  kifejlődésére,  a  mi  természe- 
tes, hisz  a  községbeli  elöljárók  s  más  érdemesebb  emberek  egyben  tagjai 
voltak  a  presbitériumnak  is.  A  török  nemcsak  tűrte,  de  természetesnek  is 
találta   az   egyházi  és  világi   ügyek   összekeverését,   hisz  e  tekintetben  a 

saját  törvényét  látta  magyar  kiadásban,  a  mennyiben  a  török  egyházi  tör- 
vények egyszersmind  politikai  törvények  is  voltak  a  töröknél.  Ebből  ma- 
gyarázható, hogy  a  községi  élet  nem  csak  hogy  meg  nem  halt  a  hódolt  terü- 
leten, de  fejlődött  is ;  hogy  a  magyar  községek,  a  töröknek  az  országból  való 
kitakarodása  után,  épp  oly  magyarok  voltak,  mint  a  török  hódoltság  előtt. 
Már  t.  i.  a  melyek  végképp  el  nem  pusztultak.  Mert  némely  községnek 
csak  a  temploma  maradt  meg,  más  meg  nyomtalanul  elenyészett  s  mértfól- 
dekre  terjedő  puszták  maradtak  az  egykor  virágzó  községek  helyén. 


Paraszt  háznál  Inkmáruzó  tor<>kÖk. 

A  magyar  földesúr  és  jobbágya  közt,  mint  láttuk,  nem  szakadt  meg 
a  viszony  s  mennél  súlyosabb  a  török  uralom,  annál  erösebb  a  vágy  a 
jobbágyban  a  régi  kevésbbé  rossz  állapot  után.  De  a  magyar  földesúr  jogát 
el  is  ismeri  a  török  s  az  1606-iki  zsitvatoroki  szerződés  kiköti,  hogy  a  török 
csak  a  várakhoz  közel  eső  helyekre  járhat  adót  szedni  s  ha  az  adót  a 
falu  birája  be  nem  szolgáltatná,  a  szpáhi  a  magyar  földesúrhoz  fordulhat  a 
panaszával.  Csak  ha  e  panasznak  nincs  foganatja,  használhat  eröszakot  a 
török.  Ugyanez  a  szerződés  fölmenti  a  hódolt  területen  lakó  nemeseket 
az  adófizetés  alól:  nem  kötelesek  fizetni  sem  a  töröknek,  sem  a  magyar- 

nak.  A  tiz  évvel  később,  1616-ban  kelt  török-magyar  bécsi  szerződésben 
már  az  van  mondva,  hogy  a  szpáhi  csak  a  falu  birájától  követelheti  az 
adót  s  háromszori  megintés  után  az  illető  végbeü  kapitányhoz  fordulhat 
panaszával.  A  komáromi,  1618-ban  kelt  szerződés  azonban  már  a  jobbá- 
gyoknak szokatlan  adókkal  való  terheléséről  panaszkodik  s  e  szerződés  a 
jobbágyot  a  végbeli  kapitányokhoz  utasítja  panaszával.  Ezek  továbbítják 
a  panaszt  a  budai  basának,  a  ki  köteles  a  zsaroló  török  urat  megfosztani 
a  birtokától.  Ezek  s  még  több  ezután  kötött  szerződések  világosan  bizonyítják 
a  magyar  hatóságok,  a  magyar  földesúri  jog  elismerését  a  hódolt  területen. 


Másfél  száz  esztendeig  tart  a  török  hódoltság,  ennek  a  másfél  száz  esz- 
tendőnek fogyatékos  képe,  a  mit  az  olvasó  elé  rajzoltam,  de  még  e  fogyatékos 
kép  is  több  szenvedést,  nyomorúságot  tár  elénk,  mint  más  népeknek  ezer  éves 
története.  Ám  a  török  hódoltság  bár  az  országnak  csak  egy  harmadré- 
szét tette,  a  másfél  száz  esztendős  vendégséget  érezte  az  egész  ország 
s  a  hódolt  területen  lakó  népnek  e  hosszú  idŐ  alatt  éppenséggel  nem  volt 
oka  irigyelni  az  ország  többi  részében  lakó  nép  sorsát. 

Ha  török  világnak  nevezzük  azt  a  másfél  száz  esztendőt,  mely  idő 
alatt  a  török  az  ország  egy  részét  hódoltságban  tartotta,  ugyanerre  az 

időre  ráillik  a  német  viiág  nevezet  is,  mely  János  királynak,  az  utolsó 
nemzeti  királynak  halála  után  gyökeret  ver  a  török  által  meg  nem  hódi- 
tott  területen.  A  Ferdinánd  és  János  király  idejében  ketté  szakadt  ország 
csakhamar,  György  barát  halála  után,  három  részre  darabolódik,  Erdély 
török  hűbéres  fejedelemséggé  lesz,  Ferdinándnak  alig  maradt  az  ország 
harmadrésze:  ez  lett  volna  a  tiszta  magyar  terület,  ám  Ferdinánd  is, 
utódjai  is,  mint  meglátjuk,  osztrák  tartománynak  tekintették  Magyar- 
országot. A  Habsburg-család  minden  nagy  világhatalma  mellett  sem  tudta 
kiverni  a  törököt,  a  külsŐ  segítségek  elmaradtak  másfél  száz  esztendőn 
át  s  azok  a  német  zsoldos  csapatok,  melyeket  az  egymást  követő  kirá- 


lyok segítségnek  hoztak,  nem  voltak  különbek  a  töröknél:  éppúgy  rabolták, 
sanyargatták  a  népet.  Már  az  1555-iki  országgyűlésen,  melyen  Ferdinán- 
dot a  fia,  Miksa  herczeg  helyettesítette,  vége-hossza  nincs  a  rendek  pana- 
szának. Hiába  adták  meg  évrÖl-évre  a  király  által  kívánt  pénzbeli  segít- 
séget, s-a  bajok  mind  nagyobb  és  nagyobb  rakásra  gyűltek*.  A  katonaság  azzal 
az  ürügygyei,  hogy  nem  kapja  meg  a  zsoldját,  kíméletlenül  zaklatja  és  pusz- 
títja a  lakosokat.  Maguk  a  tisztek  nemcsak  fosztogatnak,  hanem  a  király 
hű  alattvalóinak  javait  s  földjeit  ís  gyakran  elfoglalják;  ugyanígy  zsarol- 
ják s  zaklatják  a  lakosságot  a  királyi  biztosok.  Mindezek  feltárásával  a 
rendek   arra   kérik  a  királyt,   hogy  éljen  a  magyarok  tanácsával    s  ne  az 

idegenekével,  kik  Magyarország  viszonyait  nem  ismerik.  Ugyané  panaszo- 
kat,- melyeknek  orvoslását  Ferdinánd  megígérte,  ismét  halljuk  az  1563-iki 
királyválasztó  országgyűlésen.  Miksát  megkoronázták,  jóllehet  Ferdinánd 
még  a  nádor  választás  jogát  is  megtagadta  a  rendektől  s  az  elhunyt 
Nádasdy  Tamás  nádor  helyét  Oláh  Miklós  esztergomi  érsekkel  töltötte  be, 
de  helytartói  czimmel.  A  panaszok  —  ugyanazok:  a  » külföldi «  tisztek  zak- 
latják, elnyomják  a  népet,  az  urakat  sem  véve  ki.  A  válasz  erre  az :  hogy 
minden  jobbágytelek  után  3  forint  hadi  adót  kivan  a  király,  még  pedig 
négy  esztendőre. 

Ezt  a  kívánságot  a  rendek  ugyan  nem  teljesítik,  de  az  1566-iki 
országgyűlésen  ismét  3  forintot  kíván  a  király  (most  már  Miksa),  még 
pedig  fejenként  minden  jobbágytól,  akár  egész,  akár  negyed  telke  van. 
De  a  rendek  nem  szavazzák  meg  a  3  forintot,  maradnak  a  már-már 
állandósult  2  forint  mellett.  És  vége-hossza  nincs  a  panaszoknak.  Különösen 
bántja  a  rendeket,  hogy  a  német  kanczellária  beleavatkozik  az  ország 
dolgaiba ;  hogy  a  nádori  széket  nem  tölti  be  a  király  s  kikelnek  a 
német  zsoldosok  ellen,  kik  »a  szegény  nép  verejtékén  élnek,«  és  némely 
helyen  úgy  elraboltak  mindent,  hogy  a  nép  éhhalállal  pusztult  el.  Súlyos 
panaszok  hangzanak  fel  a  német  tisztek  ellen,  kik  sok  helyen  vámokat, 
harminczadokat  állítottak  fel,  s  az  azokon  átvitt  gabonát,  bort  és  minden- 
féle élelmiczikket,  akár  maguk  használatára,  akár  eladásra  vitték,  hat 
forinttal  vámolták  meg  s  nem  tettek  külömbséget  nemes  és  jobbágy  közt. 
Sőt  odáig  vetemednek  a  német  tisztek,  hogy  a  birtokügyekbe  is  bele- 
avatkoznak, ítéletet  mondanak  s  az  ítéletet  erőszakkal  végre  is  hajtják. 
Nem  kevésbbé  súlyos  panasz  az  » ország  védelmére«  behozott  e  német 
tisztek  ellen,  hogy  ráczokat  s  más  kétes  hirű  embereket  fogadnak  zsoldjukba 
(a  nép  pénzéből !),  kik  a  szegény  népet  nemcsak  zaklatják,  hanem  a  lako- 
sokat s  azok  gyermekeit  orozva  elfogják  s  a  kapitányok  javára  kéz  alatt 
a  töröknek  adják  el !  Magok  a  kapitányok  pedig  a  jobbágyokat  gyakran 
elfogatják,  kínoztatják  s  halállal  fenyegetik,  csakhogy  tőlük  valamit  kicsikar- 
hassanak s  előbb  nem  is  bocsátják  szabadon,  míg  pénzt,  marhát,  bort 
stb.  nem  kapnak  váltságul!  Köznemesek  és  jobbágyok  sorsa  szinte  egy: 
súlyosan  nehezedik  rájuk  a  német  atyáskodás,  de  mihelyt  a  király  igér 
valamit,  a  magyar  nemes  feledni  látszik  minden  sérelmet  s  az  1567-iki 
országgyűlésen,  melynek  kezdetén  a  köznemesség  a  főrendeknek  » keserves 
könyekre  s  jajokra  fakadva«  panaszkodott,  azt  mondván  többek  közt^ 
»hogy  már  sem  üdv,  sem  remény  nem  maradt  számukra,  s  nincs  egyéb 
választásuk,  mint  hogy  elhagyják  szülőföldjüket  s  külföldre  vándoroljanak, «► 

Ugyané  nemesek  hozzájárulásával  megszavazzák  nemcsak  a  2  frt  hadi  adót 
minden  jobbágy  után,  de  még  az  ingyen  vármunkák  napszámját  is  hatról  tizen- 
kettőre emelték !  Arról  azonban  szó  sincs,  hogy  a  földesúri  robotot  lejebb  szál- 
lítsák s  így  a  jobbágy  ismét  ott  van,  a  hol  volt :  megint  52  nap  a  robotja, 
azzal  a  külömbséggel,  hogy  ebből  tizenkettő  az  ország  védelmére  esik  * 
De  csakhamar  emelkedik  a  hadi  segély  czímen  fizetett  2  forintos  adó  is. 
1572-ben  már  4  forintot  vetnek  ki  az  elcsigázott  jobbágyra,  s  ráadásul 
minden  jobbágytelek  után  egy  arany  forintot  koronázási  ajándékul  Rudolfnak, 
Miksa  fiának.  De  ne  legyünk  igazságtalanok,  a  drága  koronázási  ajándék 
s  a  4  forintra  emelt  adó  fejében  a  népnek  is  volt  része  a  koronázást 
követő  lakziban:  egyik  magyar  úr,  Balassa  Bálint,  eljárta  a  —  juhász- 
tánczot,  mely  nagyon  tetszett  a  királynak  és  németjeinek.  Csuda,  hogy 
mindjárt  nem  jutott  eszökbe:  adót  vetni  a  juhásztánczra  is! 

Ezt  a  juhásztánczot  azonban  csakhamar  elfeledteté  az  a  parasztlázadás ^ 
mely  1573-ban  Szlavóniában,  a  mai  Horvátországban  ütött  ki.  A  parasztok 
zavargása  Tahy  Ferencz  szomszédvári  birtokán  kezdődött.  Ez  a  földesúr 
kegyetlenül  zsarolta  jobbágyait,  elviselhetetlen  terhekkel  sanyargatta  s  a 
jobbágyok  nem  egyszer  fordultak  a  királyhoz  panaszaikkal,  mígnem  végre 
1573.  elején  Fehérkövy  István  veszprémi  püspök  vezetésével  bizott- 
ságot küldött  ki  a  panaszok  megvizsgálására.  A  püspök  azonban  nem 
intézte  el  a  parasztok  ügyét,  hanem  az  éppen  akkor  egybehívott  horvát 
tartománygyűlés  elé  vitte  s  erre  megidézték  a  szomszédvári  parasztokat 
is.  Itt  azonban  a  parasztok,  kiket  egynehány  úr  is  biztatott  erre, 
írásban  jelentették  ki,  hogy  miután  többszörös  panaszukra  sem  kaptak 
igazságot,  Tahy  Ferenczet  és  örököseit  uroknak  el  nem  ismerik,  legyen 
bárki  más  az  urok,  annak  készséggel  engedelmeskednek.  A  tartomány- 
gyűlésen azonban  Tahynak  nagy  pártja  volt  s  a  gyűlés  a  parasztokat 
hűtlenségben  marasztalta  el  s  földjeikről  és  házaikból  való  száműzetésre  ítélte. 

Erre  az  ítéletre  ragadott  fegyvert  a  szomszédvári  parasztság,  mely 
addig  csak  panaszkodott  és  igazát  kereste.  Egy  Gubecz  Máté  nevű  ember 
állott  az  élükre  s  á  lázadás  terjedt  faluról  falura,  vidékről  vidékre ;  fellázadt 
a  Krajnának  kulpa vidéki  parasztsága  is,  sőt  a  stájer  parasztok  közül  is 
nagy  számmal  csatlakoztak  a  lázadókhoz.  Mintegy  tizenötezer  főre  rúgott 
a  lázadó  parasztság  serege,  mely  a  parasztlázadások  rendes  módja  szerint, 
sorba  vette  a  nemesi  házakat,  kastélyokat,  rabolt,  gyújtogatott,  gyilkolt. 
Ám  ez  a  lázadás  nem  sokáig  tartott.  A  nemesség  s  az^egyes  várak  őrsége 
leverte  a  lázadást,  mely  jóval  kisebb  arányú  volt  a  Dózsa-féle  lázadásnál, 
de  a  vége  ugyanaz :  az  elfogott  parasztokat  lemészárolták,  felakasztották. 

A  házak  íalai  és  a  fák  a  helységekben  s  az  országutakon  tele  voltak  a 
szegény  elfogott  s  felakasztott  parasztok  holttesteivel.  A  többek  közt  egy 
terebélyes  körtefa  ágain  tizenhat  ilyen  felakasztott  paraszt  függött.  És  Gubecz 
Mátét  is  éppen  az  a  sors  érte  ami  Dózsa  Györgyöt :  szörnyű  kinzásokkal 
végezték  ki  Zágráb  piaczán. 

Ehhez  hasonló,  de  kisebbszerű  parasztlázadás  volt  még  ezt  meg- 
előzőleg 1570-ben,  az  a  lázadás,  mely  a  Tiszántúl  tört  ki  s  melynek 
vezére  egy  Karácsony  György,  nevű  ember,  ki  híres  volt  ritka  erejéről  s 
ki  e  mellett  tudott  a  nép  szája  íze  szerint  is  beszélni.  Karácsony  György 
Isten  küldöttjének  mondotta  magát,  kit  Isten  a  sokat  sanyargatott  nép 
megszabadítására  küldött  s  beszédének  oly  nagy  hatása  volt  a  népre, 
hogy  mintegy  ötezer  ember  gyűlt  1570.  tavaszán  zászlaja  alá  Debreczen 
mellett.  A  fölizgatott  népből  hatszáz  főnyit  Bala-Szentmárton  ellen  kül- 
dött, azzal  lelkesítvén  a  csapatot,  hogy  Isten  harczol  velük  s  az  ég 
tüze  emészti  meg  a  várat.  De  sem  Isten  nem  harczolt  velük,  sem  az 
ég  tüze  nem  emésztette  meg  a  várat,  mert  a  vár  őrsége  s  a  segítségére 
jött  szolnoki  őrség  a  fanatizált  csapat  nagy  részét  levágta,  mi  nagy 
mértékben  lelohasztotta  a  harczi  kedvet  s  megrendítette  az  Isten  küldött- 
jében való  bizodalmat.  A  debreczeniek,  kik  addig  eleséggel  látták  el 
Karácsony  táborát,  most  megtagadták  az  eleséget,  mire  Karácsony  néhány 
emberével  bement  a  városba  s  fel  akarta  akasztatni  a  város  biráját. 
Hanem  a  debreczeniek  nem  hagyták  birájukat.  Karácsonyt  elfogták  s 
lefejezték.  Közben  megérkezett  Báthory  Miklós  az  ecsedvári  őrséggel,, 
jött  segítség  Nagy- Váradról  is  s  szétverték  a  paraszthadat.  így  végző- 
dött a  fanatikus,  nyilván  vallási  rajongó  Karácsony  György  lázadása. 

Ugyanígy  végződik  60  évvel  később  az  a  lázadás  is,  mely  a  Nyir- 
ségen  ütött  ki  s  Zemplén-,  Borsod-,  Abauj-  és  Tornavármegyébe  is 
átcsapott.  Egy  Császár  Péter  nevű  ember  állott  a  katonatartást  s  a  földes- 
úri terheket  sokalló  nép  élére.  A  paraszt  hadat  Nyírbátornál  megverte 
a  zsoldos  sereg,  de  az  életben  maradt  vezér  összeszedte  a  szétvert 
sereget  s  Kassának  indult,  útközben  pusztítva  a  nemesi  házakat.  Kassá- 
nál azonban  kézre  került  Császár  Péter  is,  testét  négy  felé  vágták  » elret- 
tentő példának,*  a  népet  pedig  lecsendesítették  mindenféle  ígéretekkel^ 
melyeket,  régi  jó  szokás  szerint,  nem  teljesítettek. 

Egy  kisebb  arányú  parasztlázadás  leverésére  még  csak  volt  elegendő 
erő,  ám  a  török  továbbra  is  az  országban  marad,  kiűzéséről  már  nem 
is  beszélnek,  jó,  ha  meggátolják  a  terjeszkedését.  Csak  egy  a  bizonyos: 
az  adó  folytonos  emelkedése.   Az  1595-iki  országgyűlésen  már  a  rendek 

minden   jobbágy-kapu   után  15   forintot  ajánlanak,  melyből  kilenczet   a 
jobbágyok,   hatot  a  földesurak  fizetnek  a  maguk  zsebéből.  Némi   adót 


vetnek  a  kir.  városokra  is,  az  egytelkes  nemesekre  is.  Adót  vetnek  a 
zsidókra   is,  fejenként  50  dénárt.  A  rá  következő  esztendőben  már  a  Í5 

forintot  fölemelik  18  forintra,  melynek  felét  a  jobbágyok,  felét  a  földesurak 
fizetik.  A  papokat,  a  kir.  tisztviselőket,  a  zsidókat  is  megrójják  adóval, 
jövedelmeik  arányában.  A  jobbágyok  által  fizetett  kilencz  forintból  nyolcz 
forintot  a  magyar  gyalogok  fizetésére,  egy  forintot  a  véghelyek  fölszere- 
lésére szánnak,  az  egyházi  és  világi  birtokos  nemesekre  rótt  kilencz 
forintnak  pedig  az  volna  a  rendeltetése,  hogy  abból  magyar  lovasokat 
tartsanak  a  király  táborában.  Az  adózás  ez  időben  tehát  kiterjed  nem- 
csak a  nép  minden  rétegére,  de  magára  a  nemességre  is,  vagyis:  most 
találkozunk  először  a  közteherviseléssel  S  a  kormánynak  különös  nagy 
gondja  van  arra,  hogy  senki  se  bújhasson  ki  az  adózás  alól.  Felhívja  a 
rovok  figyelmét  arra  a  körülményre,  hogy  néhol  a  telkes  jobbágyok, 
csakhogy  az  adótól  szabaduljanak,  az  összeírás  alkalmával  zselléreknek 
vallják  magokat  s  az  összeírás  befejezése  után  ismét  jobbágyokká  lesznek. 
Előfordult  az  is  régebben,  hogy  egész  telkeket  hatod,  sőt  nyolczad  telek- 
nek is  vallpttak.  Az  adó  alól  való  menekvésbe  módját  a  kormány  úgy 
akarja  ellensúlyozni,  hogy  a  jobbágygyal,  ki  a  földesurának  egész  bért 
fizet,  adót  is  egészet  fizettet.  A  rovónak  házról-házra  kell  járnia  s  nem 
csak  a  lábas  jószágot  veszi  számba,  -  hanem  a  jobbágy  •  mindennemű 
vagyonát,  mi  az  adó  alapjául  szolgálhat,  mert  —  az  utasítás  szerint  — 
» némely  jobbágynak  nincs  ugyan  ekéje,  de  kereskedéssel  sokat  szokott 
keresni. « 

Mind  e  nagy  áldozatok  után  sincs  elég  pénz  a  zsoldosok  tartására, 
s  míg  a  török  területen  a  kóbor  hajdúk,  a  magyar  területen  a  német 
zsoldosok  fosztogatják  a  népet.  Nincs  pénz,  mert,  a  mint  a  sűrűn  fel- 
hangzott panaszokból  kitetszik,  az  urak  a  népen  behajtották  ugyan  az 
adót,  de  némelyik  közülök  —  mint  egyik  akkori  főtisztviselő  mondja  — 
^gyalázatos  csalást«  követett  el:  katona  helyett  szabad  hajdút  tartott, 
a  ki  nemhogy  védte  volna,  hanem  egyenesen  kifosztotta  a  szegénységet, 
mégpedig  ura  engedelméből,  ki  ez  engedély  fejében  nem  adott  neki  zsoldot, 
hanem  zsebre  vágta  az  e  czélra  behajtott  adót.«  Éhínség,  mirigyhalál  s 
német  zsoldos  pusztítja  a  népet,  a  rengeteg  nagy  adók  s  terhek  mellett, 
pénzben,  természetben,  közmunkában  szörnyű  teher  nehezedik  reá. 
A  nép  pénzének  s  véres  verejtékének  köszönhető,  hogy  a  legtöbb  véghely 
ellent  tudott  állani  a  töröknek,  s  mind  e  nagy  áldozatok  fejében  a  hála 
az,  hogy  az  ország  védelmére  szánt,  de  rendesen  nem  fizetett  zsoldos 
csapatok  kegyetlenül  sanyargatják.  A  nép  hűségesen  megfizeti  az  adót, 
de  nagy  részét  zsebre  vágják  s  megtörtént  (1600-ban),  hogy  a  pápai  vár 
német  őrsége,  mert  nem  kapta  rendesen  a  zsoldját,  fellázadott,  a  magyar 

várkapitányt  és  csekély  számú  magyar  vitézeit  fogságra  vetetté,  közben 
alkudozott  a  fehérvári  basával  a  vár  átadásáról ;  majd  a  másfélezemyi  német 
őrség  Pápán  és  vidékén  számos  magyar  lakost  elfogott  s  Budán  és  Fehér- 
várt árverésen  adta  el  a  töröknek! 

így  segített  a  német  kiverni  a  törököt. 

A  nép  tehát  rengeteg  nagy  adót  fizet  s  mégsem  tudták  rendesen 
fizetni  a  zsoldosokat.  Akkor  a  kormány  nagyot  gondol  s  reformálja  az 
adózást  Új  alapra  fekteti.  Felhagy  a  portaszám  szerint  való  adóztatás- 
sal, s  1598-ban  már  a  lakóházak  után  veti  ki  az  adót,  vagyis  behozza 
a  füstadót,  melynek  már  az  emléke  is  kiveszett  volt.  Mert  a  mohácsi 
yész  előtt  időnként  a  ház  vagy  a  füst  után  vetették  ki  az  adót,  a  mohácsi 
vész.  után  azonban  állandóan  a  porták  után  adózott  a  nép  s  a  füstadót 
annyira  elfeledték,  hogy  maga  az  1598-iki  törvény  is  ezt  az  adót  oly 
ujitásnak  mondja,  mely  »soha  azelőtt  Magyarországban  nem  dívott. « 
Természetesen,  ez  az  újítás  nagyot  emel  az  adójövedelmen,  mert  most 
már  mindenki  fizet  adót,  a  kinek  háza  van,  ha  nem  is  művel  földet  s 
Qsupán.  a  hazátlan,  vagy  a  mint  nevezték:  a  más  hátán  lakó  zsellérek 
esnek  ki  az  adózás  alól.  Egy  portára  vagyis  egy  egész  jobbágjrtelekre 
néhol  10  lakóház  is  esett  s  így  képzelhető,  hogy  mennyivel  előnyösebb 
volt  a  kincstárra  a  ház  után  való  adózás.  És  nem  szabad  felednünk  azt 
sem,  hogy,  különösen  a  XVI.  században,  rohamosan  fogyott  a  porták  száma. 
Acsády  Ignácz  »A  magyar  jobbágynépesség  száma  a  mohácsi  vész  után« 
czímű  értekezésében  harmincz  vármegyéről  kimutatja  a  porták  számát 
s  az  ő  számítása  szerint,  míg  e  harmincz  megyében  még  1495-ben 
104,  107  porta  volt,  már  az  1553-iki  összeírásnál  még  felét  sem  találják  e 
portáknak  (egy  portára  ez  időben  átlag  négy  család,  tehát  húsz  lélek 
számitható),  a  mi  nem  csoda,  hisz  erre  az  időközre  esik  a  Dózsa-féle  láza- 
dás, a  mohácsi  vész,  a  törökök  számtalan  betörése,  az  ezzel  járó  szömjm 
pusztítás,   s   éhínség,   ragályos  betegség  is  folyton  fogyasztották  a  népet. 

Ez  a  lakóház  szerint  való  adóztatás  azonban  nem  tart  sokáig: 
1609-ben  ismét  visszatérnek  a  porta  szerint  való  adózáshoz,  csak  hogy 
már  ekkor  a  porta  alatt  nem  egy  jobbágy  házat  és  egy  egész  jobbágy- 
telket értenek,  hanem  négy  egész  jobbágy  =  vagy  tizenkét  zsellér- 
telket. Később,  az  1647-iki  országgyűlés  uj  portaösszeirást  rendel  el,  s 
egy  portára  négy  oly  jobbágyot  számit,  akiknek  4—6  ökrük,  vagy  nyolcz 
olyat,  akiknek  2—2  ökrük  van,  marhátlan  jobbágyot  és  zsellért  pedig 
tizenhatot  számit  egy  portára.  A  XVIII.  században,  mint  később  meglátjuk, 
változik   a  porta  értelme   s   az   adózók  fizetőképességét  vették   alapul   az 

adókivetésnél:  vagyis  az  egész  országra  fölvettek  egy  bizonyos  porta- 
számot s  az  országgyűlés  által  megszavazott  adóösszeget  annyi  részre 
osztották,  ahány  portát  a  bevallások  utján  összeszámítottak  (a  mely 
bevallások  körül,  természetesen,  sok  visszaélés,  hamisság  történt),  akkor 
aztán  az  egyes  megyék  közt,  a  megyék  vagyoni  helyzete  s  nem  a 
területükön  levő  porták  száma  szerint,  felosztották  a  portákat,  viszont  a 
megyék  az  egyes  községek  közt.  Képzelhető,  hogy  a  visszaéléseknek  tág 
tere  nyilt.  A  mely  megyének  hatalmasabb,  befolyásosabb  urai  voltak, 
gondoskodtak  arról,  hogy  az  ő  megyéjükre  mennél  kevesebb  adó  essék,  . 
nemkülönben  a  megyebeli  urak  az  adónak  az  egyes  községek  közt  való 
felosztásánál  igazságtalanul  megterhelhették  az  egyik  községet,  a  másik- 
nak meg  kedveztek.  De  erről  később.  Vegyíik  fel  ismét  a  történelem 
fonalát,  folytassuk  a  német  világ  rajzolását. 

A  német  atyáskodást  keservesen  sínylik  az  országnak  mindama  részei, 
melyeket  nem  a  török  tart  hódoltságban.  Szomorú  időket  ér  Erdély  is. 
A  jó  György  barát  halála  után  német  zsoldosok  lepik  el  Erdélyt  is,  de 
Castaldo  önkényes  katonai  kormányzata  csakhamar  elviselhetetlenné  válik, 
s  Erdély,  ahelyett  hogy  szorosabban  fűződnék  az  anyaországhoz,  még 
jobban  eltávolodik.  A  német  kapzsiság,  rövidlátóság  reakcziót  szül,  Castal- 
dónak  el  kell  hagjmia  Erdélyt,  s  János  Zsigmond  1559-ben  a  törökök 
biztatására  elfoglalja  apai  örökét.  Erdély  önálló  fejedelemséggé  lesz  s  ezzel 
az  ország  három  részre  darabolódik.  Az  önálló  erdélyi  fejedelemség  leg- 
erősebb védőbástyája  lesz  a  reformácziónak  s  János  Zsigmond  idejében 
az  1557.,  1564-iki  tordai  és  az  1571-iki  maros-vásárhelyi  országgyűlések 
a  bevett  felekezetek  közé  iktatták  a  lutheránusokat,  reformátusokat  és  az 
unitáriusokat.  De  alig  félszáz  esztendőt  tart  Erdély  e  kiváló  szerepe. 
Ez  a  félszáz  esztendő  is  örökös  küzdelem  Erdély  önállóságáért  az  osztrák 
politika  nyilt  és  alattomos  beolvasztó  törekvései  ellen.  A  nagy  Báthory 
István  halála  után,  ki  még  mint  lengyel  király  is  ébren  őrködik  Erdély 
önállósága  felett,  az  erdélyi  fejedelemség  mind  jobban  elveszti  önállóságát, 
s  Báthory  Zsigmond  már  oly  egyezséget  köt  Rudolf  királylyal,  hogy,  ha 
flú-utódai  nem  maradnának,  Erdély  visszaszáll  a  koronára  s  ismét  vajdák 
kormányozzák.  Mihály  oláh  vajda  is  szemet  vet  Erdélyre,  híveket  is  talál 
a  székelységben,  melynek  ősi  szabadságait,  kiváltságait  erősen  megnyirbálta 
volt  még  János  Zsigmond,  mivelhogy  a  székelység  őt  nem  akarta  elismeni 
fejedelméül.  Erdély  megszabadul  ugyan  az  oláh  vajdától,  de  egyszersmind 
osztrák  kézbe  kerül  s  megújul  a  Castaldo  korabeli  német  világ:  Básta 
György  lesz  Erdély  kormányzója. 

Nyomor,  ínség  földje  lesz  Erdély  Básta  kormányzata  alatt.  A  váro- 
sokat, melyek  Báthory  Zsigmond  pártján  állottak,  kegyetlenül  megzsarolta 
s  csak  az  egy  Beszterczétől  háromszázezer  forintot  zsarolt  ki  ez  az  átkos 

Básu  György. 

emlékű  ember,  ö  maga  zsarolt,  zsoldosai  pedig  büntetlenül  fosztogatták, 
rabolták  a  lakosságot.  A  nép  ingyen  élelmezte  a  zsoldos  katonaságot, 
s  ez  nem  elégedett  meg  ezzel,  prédált,  rabolt,  elvette  Ökrét,  lovát,  minden 

marháját,  annyira,  hogy,  éppen  mint  Kun  László  idejében,  a  nép  jnaga 
húzta  a  szekerét.  >>Kun  László  szekere «  ismétlődik;  most  a  neve  r-r  >.Básta 
székére. «  A  lelketlen  rablásnak  rettentő  nyomorúság  lett  a  következése. 
A  gabona  olyannyira  megdrágult,  hogy  egy  mérő  gabonát  25  aranyon 
is  alig  lehetett  szerezni  s  a  nép  sok  helyen  ló-  és  macskahúson  tengődött. 
»A  szegény  tartományt  — .  mondja.  IstvánflFy  —  oly  nagy  Ínségre  juttatá 
a  katonák  féktelensége  s  telhetetlen  kincsszomja,  hogy  a  szegény  nép  és 
nemesség  egyaránt  többet  kényteleníttetett  szenvedni  tőlük,  mint  bármely 
vad  ellenségétől.  A  nép  előtt  oly  gyűlöletessé  lett  a  németek  uralma, 
hogy  már  csupán  ne  vöket  is  iszonyattal  hallá. « 

A  német  világ  tehát  new  különb  a  török  világnál.  Rettentő  csapás 
mind  a  kettő.  A  panasz,  hogy  a  német  zsoldosok  ingyen  tartatják  magukat 
s  béke  idején  is  a  nép  nyakán  élősködnek :  általános,  így  van  ez  Erdélyben, 
így  van  Magyarországnak  a  török  által  meg  nem  hódított  területén 
mindenütt.  A  német  kormány  még  gúnyolódik,  ha  a  rendek  panaszkodnak 
e  miatt,  A  legnagyobb  sérelmekre  az  a  válasz,  hogy  a  magyarok  már 
csak  szokásból  panaszkodnak.  » Szokásból «  panaszkodtak  a  miatt  is  az 
1602-iki  országgyűlésen,  hogy  tizezer  vallon  és  német,  gyalog  és  lovas 
katonát,  bár  nincs  már  rájuk  szükség,  öt  hónap  óta  ingyen  tart  Pozsony- 
és  Nyitramegye  népe.  S  ez  a  sorsa  az  egész  felvidéknek.  »De  ezt  még 
csak  tűrhetné  a  nép,  ha  legalább  fegyelemben  tartanák  az  általa  élelmezett 
hadat.  Ám  ezek  az  idegen  zsoldosok  a  városokat  és  falukat  kényök- 
kedvök  szerint  foglalják  el,  mintha  örökségük  volna,  nem  gazdának,  de 
rabszolgának  tartva  a  ház  urát.  És  nem  kevesebb  a  panasz  a  hajdúk 
ellen,  kik  az  országot  bekóborolva,  rabolnak,  égetnek,  gyilkolnak.  Mind  a 
kétféle  feg3rvreresek,  honiak  és  idegenek,  egyaránt  bántják  a  parasztok, 
urak  s  a  papok  javait.  Feltörik  a  templomokat^^  felássák  a  sírokat,  hogy 
a  halottakon  található  ékszereket  elrabolják;  gazdáikat  veréssel,  sebekkel 
illetik;  a  férjektől  hitveseiket,  a  szülőktől  gyermekeiket,  az  anyáktól  8—9 
éves  leánykáikat  s  az  ártatlan,  szemérmes  szűzeket  elrabolják  s  meg- 
gyalázva, csak  nagy  váltságért  adják  vissza.  A  nemesek,  házaikból  kiűzetve, 
a  várakba  kénytelenek  megvonulni  családjaikkal.  A  jobbágyok  elfoglalt 
vagy  felgjoijtott  hajlékaikból  vadállatok  módjára  erdőkbe,  barlangokba, 
sziklaüregekbe  kénytelenek  menekülni.  De  még  a.  hegyek  s  erdők  sem 
biztosak  a  rablóktól:  felkutatják  még  ott  is  őket,  hogy  ruháiktól  meg- 
foszthassák. Dühök  egyaránt  kiterjed  minden  nemre,  korra,  osztályra. 
Még  az  adószedőket  is  kirabolják  s  a  kirablottakat  megverik.  S  így  lőn, 
hojgy  számtalanok,  kik  nemes  vérből  származtak,  most  rongyokkal  fedve 


Török  Düág  —  nimelvM^.  863 

éhesen,  koldulva  kénytelenek  bujdosni  ^ . .  Ez  siralmas  képe  a    hajdani 
gazdag  országnak.  És  mind  e  nyomornak  nem  kevésbbé  okozója  a  féktelen 


katonaság,  melytől  mégis  védelmet  vár,  mint  a  török  és  tatár.  Tudják 
a  rendek,  hogy  e  bajok  jobbára  a  hadak  tize  tétlenségéből  erednek,  »de  az 
ország  lakosainak  bűne-e,  hogy  a  hadak  nem   fizettetnek?  Ítélje   meg  ő 

felsége,  ítélje  meg  a  világ,  szabad-e  e  fizetetlen  hadak  martalékává  dobni 
az  országot?* 

Az  1602-iki  országgj^űíésen  sír  fel  e  keserves  panasz,  de  a  király, 
Rudolf,  nem  hallja  meg.  Nyugodtan  csinálta  tovább  az  órákat  Prágában, 
ez  lévén  Rudolf  király  kedves  foglalkozása.  A  panasznak  semmi  hatása, 


ellenkezőleg  a  zsoldosok  vakmerősége  odáig  fajul,  hogy  a  kirabolandó 
helységeket  dőre  felosztják  maguk  közt.  És  a  német  kényuralom  nem 
elégszik  meg  az  alkotmányos  jogok  eltiprásával,  a  személyi  és  birtokjogok 
semmibe  vevésével,  ugyanakkor  a  vallásszabadságot  is  meg  akarja  semmi- 
síteni. A  reformáczió,  mely  a  török  világgal  egyidőben  lép  fel  Magyar- 
országon s  Ferdinánd  és  Miksa  alatt  komolyabb  ellentállás  nélkül  hódít 


Hajdú  Bocíikíy  seregében. 

magának  híveket,  Rudolfban  és  kormányában  türelmetlen  ellenségre  talál. 
A  kényuralomhoz  szegődik  az  ellenreformáczió  s  valóban  a  török  és'  a 
német  uralomhoz  még  csak  a  vallási  villongás  hiányzott,  hogy  Magyar- 
országon fenekestől  felforduljon  a  rend,  romlás,  pusztulás  földje,  siralom 
völgye  legyen  ez  az  ország.  Az  1604-iki  törvény  22.  czikkelye,  melyet 
Rudolf  önkényesen  írt  a  törvénykönyvbe,  megtiltja  a  vallási  ügyeknek 
országgyűlésen  való  tárgyalását  s  világosan  megmondja,  hogy  ő  a  róm. 
kath.  vallás  híve  s  azt  tartományaiban  és  »különösen  az  annyiféle  eretnek- 
ségtől elárasztott  Magyarországban  is  virágoz tatni  és  terjesztetni  kívánja «. 
A  protestánsoktól  sorba  szedik  el  a  templomokat  s  az  elkeseredés  e  miatt 
oly  nagy  mértéket  ölt,  hogy  csak  alkalmas  ember  kellett,  ki  a  nemzeti  és 
vallási  sérelmek  miatt  forrongó  tömegek  élére  álljon:  minden  pillanatban 
kitörhet  a  lázadás  a  német  kén3njralom  elleni  E  válságos  időben  tűzi  ki 
Bócskay  Isván  a  fölkelés  zászlaját.  Az  a  Bocskay,  ki  Prágában  Rudolfnak 
az  erdélyi  ügyekben  egyideig  tanácsadója  volt.  Kezdetben  a  kóbor  hajdúkat 
gyűjti  maga  köré  (kiket  a  fölkelés  dicsőséges  befejezése  után  nemessé 
tesz  és  a  mai  Hajdumegyében  telepít  le),  de  csakhamar  egész  Erdély  s 
Magyarország  Bocskay  zászlaját  követi  s  a  törököt  is  megnyervén  segít- 
ségnek, hatalmába  ejti  csaknem  az  egész  országot.  Rajta  áll,  hogy  meg- 
koronáztassa magát  magyar  királynak  (a  török  szultán  küldött  is  neki 
koronát),  ő  azonban  megelégszik  az  erdélyi  fejedelemséggel.  Nem  koronát 
keresett,  hanem  szabadságot  a  nemzetnek.  És  megköti  a  nevezetes  bécsi 
békét  1607-ben,  mely  biztosítja  a  protestánsoknak  a  teljes  vallásszabad- 
ságot. De  biztosítja  a  békeszerződés  az  ország  alkotmányos  jogait  és 
törvényes  szokásait  is:  nevezetesen  a  nádorválasztást,  a  koronának  az 
országban,  Pozsonyban  való  tartását,  a  hivataloknak  magyarokra  való 
ruházását  valláskülönbség  nélkül.  Ám  a  felekezeti  harczok  nem  szűntek 
meg  s  Bocskay  halála  után,  II.  Mátyás  idejében  az  ellenreformáczió  újra 
fölveszi  a  küzdelmet  a  protestánsok  ellen.  Különösen  a  nagynevű  Pázmány 
Péter  esztergomi  érsek  sorba  hódítja  meg  a  protestáns  főurakat  a  katholikus 
hitnek  s  a  főurakkal  együtt  jobbágyaikat  is,  inert  a  jobbágy  a  hitében 
sem  szabad :  ha  protestáns  a  földesúr,  neki  is  a  protestáns  hitet  kell 
követnie,  ha  katholikus  a  földesúr,  a  katholikus  hitet!  A  vallásért  való 
küzdelmek  hosszú  sora  vonul  el  előttünk.  Bethlen  Gábor  erdélyi  fejedelém 
s  utána  Rákóczy  György  lobogtatják  a  protestáns  vallás  s  ezzel  a  nemzeti 
szabadság  zászlaját,  de  ő  utánuk  ismét  szomorú  idők  következnek  a 
protestánsokra  s  a  bécsi  kormány  a  legelső  alkalmat  felhasználja  a  magyar 
alkotmány  s  a  protestantizmus  megsemmisítésére.   Midőn   másfélszázados 

Belhlen  Gábor  fejedelem  arciképe. 

török  hódoltság  után  a  törököt  1686-ban  kiverik  Budavárából  s  általában 
az  ország  megszabadult  a  töröktől,  a  magyar  nemzet  a  kíráljd  családnak 
e  téren  szerzett  érdemeit  azzal  hálálja  meg,  hogy  törvénybe  Igtatja  a 
Habsburg-háznak  fiágon  való  trónöröklési  jogát,  ellenben  a  bécsi  korinány 
meghódított  tartománynak  tekinti  Magyarországot.  Nem  ismert  magyar 
alkotmányt,  nem  ismert  vallásszabadságot. 


A  linczi  béke,  melyet  I.  Rákóczy  György  1 645-ben  kötött  III.  Ferdi- 
nánddal, volt  az  utolsó,  mely  a  nemzet  alkotmányát  s  a  vallásszabadságot 
biztosította,  de  huszonöt  év  sem  múlt  el,  lobogni  látjuk  a  fölkelés  zászlaját 
Thököly  Imre  kezében.  De  Thököly  fölkelése  nem  szerzi  vissza  a  szabad- 
ságot :  a  törökre  támaszkodván,  a  török  kiűzésével  elesik  a  fölkelés  zászlaja 
is  s  Thököly  kénj^elen  elhagyni  az  országot.  A  török  kitakarodik  az 
országból  s  most  már  a  német  az  úr  az  egész  országban.  Két  úr  helyett 

öjy,  de  ez  az  egy  most  már  több  a  kettőnél  is.  A  német  már  míg  a 
törökkel  kellett  osztozkodnia  a  hatalomban,  megmutatta,  hogy  ö  sokkal 
nagyobbra  látó  a  töröknél.  Most  meg  egyedül  marad,  versen3rtárs  nélkül : 
itt  a  kedvező  alkalom,  hogy  osztrák  tartománjmyá  tegye  Magyarországot. 
Német  katonai  kormányzók  uralkodnak  most  s  szabadabban  mint  valaha 
űzik  a  nép  zsarolását,  kifosztását.  Kollontcs  érsek  hires  mondása,  hogy: 
Magyarországot  előbb  koldussá  kell  tenni,  azután  katholikussá  és  németté! 
—  politikai  programm,  melyet  hűségesen  követ  a  bécsi  kormány. 

Ennek  a  programmnak  megvalósításában  állította  meg  egy  idŐre  a 
német  kormányt  Thököly  Imre,  majd  —  //.  Rá^czy  Ferencz. 

Kezdődik  a  kurucz-lahancz  világ... 


INemzeti  és  vallási  sérelmek  végtelen  sora  szülte  a  kuruczvilágot. 
A  török  nem  volt  kellemes  vendég,  másfélszáz  esztendős  vendégeskedése 
megakasztotta  az  országot  természetes  fejlődésében,  de  egyet  el  kell 
ismernünk :  nem  bántotta  a  magyart  sem  hitében,  sem  nemzeti  mivoltábaa 
Neki  csak  pénz  kellett.  A  német  éppúgy  nyúzta  az  ország  népét,  mint  a 
török,  ha  nem  erősebben,  de  ezzel  nem  elégedett  meg:  ki  akarta  vetkőz- 
tetni nemzeti  jellegéből,  s  mert  a  protestantizmus  terjedésében  németesítő 
czéljainak  erős  akadékát  látta:  minden  eszközt  megragadott  a  reformáczió 
elnyomására.  A  megalázó  vasvári  béke,  melyet  Lipót  király  1664-ben,  a 
szentgothárdi  fényes  győzelem  után  kötött  a  török  szultánnal,  nyilvánvalóvá 
tette,  hogy  a  bécsi  kormánynak  a  törökök  kiűzésénél  sokkal  fontosabb 
és  sürgősebb  dolga  van:  Magyarországnak  osztrák  tartománynyá  való 
alacsonyítása  s  ezzel  a  magyar  nép  elnémetesítése.  A  magyarságot,  az 
ősi  alkotmányt  fenyegető  e  nagy  veszedelem  indítja  az  ország  akkori 
legelőkelőbb  urait  az  alkotmánynak,  ha  lehet,  békés,  ha  úgy  nem  lehet: 
fegyveres  védelmére.  Maga  a  nádor,  Wesselényi  Ferencz  áll  az  alkotmány- 
védő magyarok  élén,  kik  közül  elég  megemlítenünk  Zrínyi  Péter  horvát 
bán  (a  nádor  halála  után  a  mozgalom  vezére),  Nádasdy  Ferencz  ország- 

biró  s  Rákóczy  Ferencz  és  Frangepán  Ferencz  nevét.  Rákóczy  Ferencz- 
nek  Zrínyi  Ilonával  1666.  tavaszán  Sárospatakon  tartott  menyegzőjén 
vitatták  meg  a  menyegzőre  összesereglett  urak,  miként  lehetne  meg- 
szabadítani az  országot  a  német  atyáskodástól.  Az  összeesküvés  azon- 
ban csakhamar  fülébe  jut  a  bécsi  kormánynak:  az  összeesküvők  vezető 
férfiait,  Zrinyit  és  Frangepánt  Bécsújhelyen,  Nádasdyt  Bécsben  kivégezték 
s  közben  a  német  zsoldosok  országszerte  fogdosták  össze  a  gyanús  urakat. 
Természetesen,  nem  feledkeztek  meg  a  népről  sem :  amerre  jártak,  raboltak, 
pusztítottak,  a  megszokott  mód  szerint.  S  hogy  mindenféle  mozgalomtól 
elmenjen  a  kedve  úrnak  és  parasztnak,  Lipót  király  1671-ben  udvari 
rendeletet  adott  ki,  melyben  tudtára  adja  az  országnak,  hogy  ezentúl  még 
nagyobb  számú  katonaságot  szállásoltat  az  országban  s  ezt  a  katonaságot 
a  lakosságnak  kell  ellátni  élelemmel.  E  végből  adót  vet  ki  nemesre,  polgárra,, 
parasztra  egyaránt,  pénzben  és  terményekben.  Minden  kapu  után  20  forint 
ez  az  adó  s  a  városi  polgárokra  minden  tallér  után,  mit  eddig  rendes 
adó  fejében  fizettek,  tizenkét  dénárt  vet  ki.  Ugyanez  a  rendelet  hozza  be 
az  addig  Magyarországon  ismeretlen  fogyasztási  adót,  egy  font  hústól 
fél,  egy  akó  bortól  90,  egy  akó  sörtől  30,  egy  itcze  pálinkától  két  dénárban 
állapítván  meg  azt.  Ezenkívül  minden  lábán  eladott  sertéstől  s  más  háziállat- 
tól az  állat  árának  minden  forintja  után  1 2  dénárt  szedet.  Széchenyi  György 
kalocsai  érsek  könyörgő,  szivreható  levelet  ír  a  királynak,  hogy  vonja 
vissza  e  rendeletet,  ne  juttassa  a  népet  végső  nyomorúságra,  de  az  érsek 
levele  nem  talál  utat  a  király  szivéhez.  Majd  Szelepcsényi  prímás  és 
helytartó  ír  fel  a  királyhoz  s  ennek  van  annyi  hatása,  hogy  a  király 
felére  szállítja  le  az  adót,  úgy  azonban,  hogy  felét  a  nemeseken  vegyék 
meg.  S  hogy  a  népet  a  német  politika  iránt  kedvezően  hangolja,  >  kegyel- 
mesen megakarja  szüntetni  a  parasztok  panaszait,  kiket  uraik  robottal, 
személyes  szolgálatokkal  annyira  megterhelnek,  hogy  a  közjóra  néző  egyéb 
munkákat  elvégezni  kénytelenek.  Igazságunk  a  szerencsétlenek  számára 
mindig  nyitva  áll  .  . .« 

Ezzel  a  kecsegtető  »igazsággal«  még  sűrűn  találkozunk  s  a  szegény 
népre  bizony  rá  is  fért  volna  terheinek  könnyebbítése,  ám  a  bécsi  kormány 
ezt  nem  czélnak  tekintette,  hanem  eszköznek  a  nemesi  szabadság  s  ezzel 
a  magyar  alkotmány  megdöntésére.  Ez  a  ravasz  politika  értett  ahhoz  is, 
hogy  a  nemzeti  sérelmekről  másfelé  terelje  a  figyelmet  s  midőn  látta, 
hogy  nemcsak  a  világi,  de  az  egyházi  főurak  is  az  alkotmány  védelmén 
buzgólkodnak  —  gonosz  fondorlattal  szítja  a  vallási  gyűlölködést  s  a 
bajok  nagy  sokasága  tetéződik  a  vallási  villongásokkal,  a  protestáns  papok 

és  tanítók  sanyargatásával,  üldözésével,  gályarabságba  való  hurczolásávaL 
Egyfelől  a  protestánsok  üldözése,  másfelől  a  német  zsoldosok  garázdál- 
kodása gyújtotta  meg  azt  a  szikrát,  mely  csakhamar  hatalmas  lángként 


t 

r 


csapott  feL  A  nemrég  elfojtott  összeesküvés  után  Erdélybe  menekült 
urak,  nevezetesen  Petróczy  István,  Kende  Gábor,  Szuhay  Mátyás  és 
Szepessy  Pál,  miután  Apafy  erdélyi  fejedelem  is  támogatta,  s  a  hajdúkat 


is  megnyerték,  sŐt  a  török  is  adott  némi  segítséget,  mintegy  tizenötezer 
főnyi  sereggel  kezdették  meg  a  fölkelést,  betörvén  Magyarországba.  Amerre 


Ampríngen  Gispár. 

a  fölkelők  serege  elvonult,  irtó  háborút  látszik  folytatni  a  pápisták  ellen, 
aztán  kisebb-nagyobb  csapatokra  oszolva  több  helyen  ütköznek  össze  a 
német  zsoldosokkal,  hol  szerencse,  hol  kudarcz  kiséri  a  mindjobban  sza- 

porodó  fölkelők  fegyverét,  míg  végre  a  felvidéken  szétverik  őket  s  egy 
részük  újra  Erdélybe  menekül.  Ugyanez  időben  lázadnak  fel  a  felvidéken 
az  evangélikus  tótok  is,  Pika  Gáspár  vezetése  alatt  Ezt  a  lázadást  is 
hamar  elnyomják,  Pikát  karóba  húzzák,  több  falusbirót  felakasztanak  Árva- 
váralján: a  tót  parasztlázadásriak  vége. 

E  fölkelések  elnyomása  után  a  bécsi  kormány  még  nagyobb  buzgó- 
sággal szítja  a  vallási  gyűlölködést.  Teljes  hatalmú  kormányzónak  nevezi 
ki  Ampringen  Gáspárt,  a  német  lovagrend  nagymesterét,  aki  mindenütt 
összeesküvést  keresett  és  talált  is,  hogy  ez  által  érdemeket  szerezzen. 
Napirenden  vannak  az  elfogatások,  kivégeztetések,  jószágelkobzások.  Testvér 
a  testvérét  gyanúsítja,  feladja,  s  aki  boldogulni  akar,  aki  meg  akarja  menteni 
életét,  vagyonát :  a  német  kormány  szolgálatába  szegődik.  így  támad  két 
párt  az  országban :  a  labancz  és  a  kurucz  párt.  Egymást  pusztítja  a  magyar, 
a  németnek  nagy  örömére.  Ellkeseredetl:  harcz  indul  országszerte  kuruczok 
és  labanczok  közt:  a  győztes  a  győzöttnek  nem  irgalmaz,  a  kit  kézre 
keríthetnek,  karóba  húzzák,  nyárson  sütik,  kerékbe  törik.  Ezt  teszik  a 
labanczok  a  kuruczokkal  s  a  kuruczok  a  labanczokkal :  egymásnak  nem 
maradnak  adósok.  S  e  szörnyű  harczban  legtöbbet  szenved  a  föld  népe: 
ma  labancz,  holnap  kurucz  csapat  vonul  át  a  községeken  s  mind  a  kettő 
a  népen  élősködik.  Ha  szép  szerével  nem  kap  élelmet  magának  s  lovának, 
elveszi  erőszakkal.  A  német  zsoldost  különben  is  köteles  ingyen  látni  el. 
Az  akkorbeli  följegyzések  tanúsága  szerint,  különösen  a  német  zsoldosok 
felháborító  lelketlenséggel  sanyargatták  a  népet.  A  védelem  ürügyével 
meg-megszállnak  egy  falut  s  kitartatják  magukat.  S  ez  nem  elég,  a  szállásadó 
gazda  pénzét,  gabonáját,  borát,  marháját  közprédának  tekintik.  Nem  csoda, 
ha  a  nép,  mihelyt  hirét  hallotta,  hogy  jő  a  labancz  (e  névvel  neveztek 
most  már  németet  és  magyart,  aki  nem  volt  kurucz),  fölkerekedett,  ott 
hagyta  faluját  s  menekült  az  erdőkbe,  a  hegyek  közé.  Sokan  a  török 
földre  is  menekültek,  mert  a  töröktől  már  kevésbé  féltek,  mint  a  néniettőL 

Ez  időtájt  azonban  a  kuruczok  még  kisebb  csapatokban  harczolnak, 
a  szórványoffíölkelés  akkor  válik  országos  forradalommá,  mikor  a  kuruczok 
élére  Thököly  Imre  áll.  A  21  éves  Thököl3rt  választják  vezérükké  a 
»bujdosók,«  s  a  vezérségre  termett  iQú  rövid  idő  alatt  20.000  főnyi  sereget 
toborz  össze.  Ennek  a  seregnek  élén  indul  a  nagy  útra :  visszaszerezni  a 
magyar  szabadságot!  A  fmtal  vezér  1678-ban  indul  Erdélyből,  egyenest 
Árva  várának  tart,  melyet  haldokló  atyjától  a  német  zsoldosok  elvettek  volt : 
visszafoglalja  atyja  birtokait,  több  csatában  megveri  a  német  zsoldosokat 
s  a  megszeppent  kormány  kénytelen   fegyverszünetre  alázkodni  a  kurucz 


vezérrel.  Ami  ezután  következik :  Ígéretek,  melyeket  a  kormány  nem  vált 
be;  megújuló,  elkeseredetten    vívott  csaták,  szenvedélyes    országgyűlési 


viták  a  katholikus  és  protestáns  rendek  közt,  majd  az  alkotmány  helyre- 
állítása —  papíron.  Némi  szünetekkel  foly  a  harcz:  kuruczok  és  labanczok 

harcza,  a  török  szultán  is  felkarolja  Thököly  ügyét,  diadal  után  diadal 
kiséri  a  kuruczok  fegyverét.  A  fölkelők  serege  elfoglalja  Kassát,  Füleket, 
az  egész  Felvidéket.  Már-már  virradni  látjuk  a  szabadság  hajnalát, 
midőn  hirtelen  beborul  az  ég:  a  török  sereg  veresége  Bécs  alatt,  majd 
Budavárának  visszahódítása,  a  töröknek  az  országból  való  kiűzetése  meg- 
semmisíti a  fölkelők  reménységét  is.  Thököly,  a  vezér,  a  törökkel  együtt 
elhagyja  az  országot,  török  földre  bujdosik,  felesége,  Zrinyi  Ilona  (I.  Rákóczy 
Ferencz  özvegye)  feladja  Murány  várát,  gyermekeivel  együtt  Bécsbe  viszik. 
Később  férjéhez  bocsátják,  de  gyermekeit  ott  tartják  Bécsben :  ott  nevel- 
kedik 11.  Rákóczy  Ferencz,  a  magyar  szabadságharcz  e  dicsőséges  vezére, 
idegen  környezetben ! 

A  török  iga  után  német  iga  nehezedik  az  országra.  Nehezebb  a 
töröknél.  Az  1687-iki  országgyűlésen  eltörülték  az  aranybulla  hires  zára- 
dékát s  kimondták,  hogy  a  trónt  az  elsőszülöttség  jogán  töltik  be  s  a 
nemzet  csak  az  esetben  választhat  királyt,  ha  Lipót  fiai  örökösök  nélkül 
halnának  meg.  Erdély  is  elveszti  függetlenségét  s  az  egész  ország  osztrák 
tartománynyá  sülyed.  1689-ben  KoUonics  egy  nagyobb  munkálatot  terjeszt 
a  király  elé,  melyben  Magyarország  igazgatását  lehetőleg  egyenlővé  teszi 
az  osztrák  tartományok  igazgatásával.  Volt  ebben  a  tervezetben  oly 
reform  is,  melyet  csak  helyeselni  lehet,  nevezetesen:  egyenlőséget  akar  a 
törvény  előtt  úrnak  és  parasztnak  egyaránt.  El  akarja  törülni  az  urak  és 
nemesek  ama  kiváltságát,  mely  szerint  őket  a  jobbágy  eddig  be  nem 
perelhette,  ellenök  nem  tanúskodhatott.  Kollonics  javaslata  elő  akarja 
segíteni  a  betelepedést  is,  amire  tényleg  nagy  szükség  volt,  hisz  egész 
vidékek  voltak  lakatlanok,  s  oly  formán  akarta  elősegíteni  a  bevándorlást, 
hogy  a  bevándorlókat  se  robot,  se  egyéb  földesúri  tartozás  ne  terhelje. 
Ez  igen  szép,  csakhogy  a  betelepítésnél  a  katholikusoknak  és  németeknek 
ad  elsőbbséget,  miből  nyilván  kitetszik  németesítő  szándéka.  A  török 
hódoltság  területén  levő  földeket  csak  azzal  a  feltétellel  akarja  visszaadni 
tulajdonosaiknak,  ha  ezek  hűségesküt  tesznek  le  s  kötelezik  magukat  az 
adó,  katonaélelmezés  s  általában  a  közterhek  viselésére.  Hogy  miért  teszi 
rá  a  kormány  a  kezét  egyesek  igaz  tulajdonára :  erre  is  megvan  a  felelete. 
Mert  a  király  az  ő  » német  katonái  vérével «  s  nagy  költséggel  foglalta 
vissza  a  török  területet.  Ilyen  formán  elvehette  volna  minden  ember  földjét 
talált  volna  rá  czímet.  Érdekes  KoUonicsnak  az  adótervezete  is.  Magyar- 
országon (vagyis  a  török  által  meg  nem  hódított  területen)  —  mondja 
a  tervezet  —  1647.  óta  7215  porta  volt:  ezek  eddig,  minden  portára 
négy    oly   jobbágyot    számítva,    kiknek    egyenként   4    ökre    van,    vagy 

nyolczat,  egyenként  két  ökörrel,  avagy  ennek  megfelelő  tizenhat  zsellért 
számítva,  fizették  az  adót  Ezenkívül  volt  48  porta,  mely  félig  a  török- 
nek adózott.  Egy-egy  portára  azelőtt  3—4  forint  adót  s  12  napos 
közmunkát  róttak,  később,  1682-ben  már  egy-egy  porta  adója  40  forinttá 
emelkedett.  A  következő  években  már  meg  sem  lehet  határozni  az  egyes 
portákra  nehezedő  terheket : 
az  ingyen  élelmezés,  szállá- 
solás,  a  zsoldosok  vissza- 
élése, fosztogatása  lehetet- 
lenné teszi  ezt.  A  tervezet 
szerint,  a  törökök  kitakaro- 
dása  után,  a  porták  számát 
kétannyira  is  lehet  tenni,  de 
mivel  az  adózók  véginségre 
jutottak,  egy-egy  egész  tel- 
kes jobbágy  adóját  6  frtban 
állapítja  meg,  vagyis  egy 
portára  24  frt  esnék.  Mivel 
azonban  a  várak  körül  nagy 
szükség  van  kézi  munkára,  a 
robotot  négyszeresre  emeli. 
Ez  a  robot  12  frttal  váltható 
meg  s  így  egy  portára  36  frt 
adó  jutna.  Ezt  az  adót  fizetné 
nemcsak  a  jobbágy,  hanem 
minden  egyházi  és  világi  úr, 
káptalan  és  nemes,  katona 
vagy  kamarai  tiszt  a  föld- 
birtok arányában,  kivételt 
csupán  a  plébánosok  és  is- 
kolamesterek házaival,  föld- 
jeivel s  a  kisnemesség  ku-  Koiionics  Lipót, 
riáival  lehetne  tenni. 

KoUonics  tervezete  —  tervezet  marad  ugyan,  de  a  valóság  az,  hogy 
tartomány  módjára  igazgatják  az  országot,  katonai  uralom  alá  kerül  az 
ország  s  a  német  zsoldosok  még  féktelenebből  viselkednek  mint  valaha. 
Nemcsak  a  védtelen  népet  zaklatták,  de  még  a  nagyobb  urakat  is  az 
örökös  ekzekuczióval.  Megtörtént,  hogy  Károlyi  Sándorhoz,  Szatmármegye 

főispánjához,  a  nagy-károlyi  várba  egy  nérnet  kapitány  jött  a  csapatjával  s 
hatezer  forintot  akart  rajta  ekzekválni.  Károi}^  a  kapitányt  ugyan  kiker- 
gette, de  a  szegény  köznemes,  a  jobbágy  nem  bánhatott  el  ily  rövidesen 
az  ekzekuczióval.  Ahol  azonban  tehették,  elbántak  a  zsoldosokkal.  így 
1697-ben  a  sárospataki  parancsnokot,  ki  az  újhelyi  vásárra  menő  parasz- 
toktól szokatlan  vámot  akart  szedni,  agyonverték  a  katonáival  együtt 
Ebből  zavargás  lett  az  egész  vidéken  s  a  nép  a  hozzá  csatlakozott  buj- 
dosókkal, a  Thököly  kuruczaival  egyesülve,  formális  hadjáratot  kezdett 
a  német  ellen.  Csapatosan  szállingóztak  elő  a  bujdosók,  itt  is,  ott  is  fel- 
tűntek, vágták  a  németet,  különösen  Szatmár,  Ugocsa,  Mármaros,  Kővár,  és 
Közép-Szolnok  megyékben,  sőt  Erdélynek  is  némely  vidékén.  Egy  Szalontai 
nevű  paraszt  ember  és  egy  Tokai  nevű  iparos  ember  vezetése  alatt  két 
hajducsapat  elfoglalta  Patak  és  Tokaj  várát  s  a  német  őrséget  levágták. 
A  katonaság  azonban  csakhamar  visszavette  tőlük  e  várakat,  egyebütt 
is  űzőbe  vették  a  fölkelőket,  kiknek  egy  része  Moldvába  menekült,  s  a 
bécsi  kormány  folytathatta  tovább  az  ő  politikáját,  mely  Magyarország 
teljes  elnyomásával  egyértelmű  volt.  Nem  adta  fel  a  reményt,  hogy  életbe 
lépteti  Kollonics  prímás  tervezetét  s  1698-ban  gyűlést  hívott  Bécsbe, 
melyre  nemcsak  az  egyházi  és  világi  urak,  de  a  megyék  és  városok 
követei  is  hivatalosak  voltak.  A  kormány  négy  millió  forintban  kívánta 
megállapítani  az  évi  adót,  mégpedig  úgy,  hogy  annak  tizenhatodrészét 
fizessék  a  városok,  a  fennmaradt  összegből  két  részt  a  jobbágyok  a  8000 
porta  után,  egy  részt  pedig  az  egyházi  és  világi  urak  s  a  nemesek. 
Három  heti  vitatkozás  után  a  gyűlés  tagjai  egy  feliratban  állapodtak  meg, 
melyben  kijelentik,  hogy  a  közös  teherviselés  elvének  igazságos  voltát  nem 
vonják  kétségbe,  de  sérelmesnek  tartják,  hogy  a  király  ezt  nem  az  ország- 
gyűlésen akarja  tárgyaltatni.  Elismerik,  sőt  panaszolják  maguk  is,  hogy 
elviselhetetlen  teher  fekszik  jobbágyaik  vállain^  s  a  kivánt  adóösszeget  nem 
is  lehetne  róni  a  jobbágyokra  anélkül,  hogy  végpusztulásra  ne  jussanak: 
félnek  mindazonáltal,  hogy  ő  felsége  miniszterei  az  urak  rovására  legyez- 
getik  a  népet^  melynek  érdeke  maguknak  is  a  szivén  fekszik  s  rajta  az 
úrbéri  engedményekkel  magok  is  igyekeztek  segíteni.  A  felirathoz  csatolják 
a  porták  lajstromát  s  kijelentik,  hogy  csak  oly  felosztási  arányt  látnak 
helyesnek,  mely  szerint  az  összes  adóból  az  egyházi  és  világi  urak  egy 
ötvenedrészt,  a  városok  egy  tizedrészt  viselnének,  a  többit  porták  szerint 
a  nép  fizetné;  természetesen,  abban  a  reményben,  hogy  a  király  a  négy 
millió  adóösszeget  jelentékenyen  alább  szállítja.  A  kormány  azonban 
csökönyösen  ragaszkodik  a  saját  tervezetéhez,  s  az  adót  ebben  az  értelem- 

ben  ki  is  vetik.  Erre  a  nádor  maga  ír  fel  a  királyhoz  s  adatokkal  bizonyítja, 
hogy  a  papok,  az  urak  és  a  nemesek  múlhatatlanul  tönkremennek,  ha  az 
adó  harmadát  rájuk  rójják.  Számos  helység  van  —  mondja  a  nádor  — 
mely  földesurának  alig  tiz  forintot  fizet,  adó  fejében  pedig  száznál  is 
többet.  Hogyan  fizesse  most  a  földesúr  a  falu  adójának  harmadát,  mikor 
mindössze  sem  vesz  be  annyit  ?  És  van  számos  oly  helység,  hol  a  földes- 
úrnak egy  talpalatnyi  majorsága  sincs,  minden  szántóföld,  legelő,  erdő  a 
jobbágyok-  kezén:  lehet-e  kényszeríteni  az  ilyen  földesurat  a  fizetésre? 
A  nádor  felirata  nem  marad  hatástalan:  a  király  250  ezer  forintot  ró  a 
kiváltságos  osztályra,  ugyanennyit  a  városokra,  három  és  fél  millió  forint 
a  8000  jobbágy  portán  marad !  De  a  kedvező  alkalmat  fel  is  használja  a 
kormány :  a  megyékhez  küldött  leiratban  mintegy  izgatja  a  népet  a  földes- 
urak ellen.  Szemforgatva  panaszkodik,  hogy  ime,  a  király  könnyíteni  akart 
a  nép  terhén,  de  az  urak  megakadályozzák  nemes  szándékában.  Szabad- 
ságot követelnek,  de  csak  a  magok  javára.  Igaz,  hogy  nem  országgyűlésen 
tárgyalták  az  adó  ügyét,  de  a  király  ezt  csak  előzetes  tanácskozásnak 
tekintette,  úgy  is  országgyűlés  elé  vitte  volna.  Hogy  egyesek  az  úrbéri 
terhén  könnyítettek  —  mondja  a  királyi  leirat  —  ebből  még  nem  követ- 
kezik, hogy  e  miatt  most  már  föl  volnának  mentve  a  közteher  arányos 
viselésének  kötelessége  alól.  »A  köznép  és  a  kisebb  nemesség  sorsa,  köz- 
tudomás szerint,  most  is  felette  szomorú,  s*  ennek  oka  főként  abban 
van,  hogy  az  adó  kivetésének,  felosztásának  s  behajtásának  jogát  a  hatal- 
niasabbak  önkényesen  bitorolták,  kik  miután  magokat  tehermentesekké 
tették,  az  összes  terhet  a  köznépre  s  a  kisebb  nemességre  hárították.* 
E  visszaélést  akarta  ő,  a  király  megszüntetni,  addig  is,  míg  az  ország- 
gyűlést egybehívná.  S  ezt  senki  se  merje  törvénytelennek  nyilatkoztatni, 
minthogy  ugyanaz  a  törvény,  mely  a  nemeseket  az  adók  alól  fölmenti, 
egyszersmind  a  haza  védelmének  összes  terhét  reájok  veti,  még  pedig 
oly  szigorral,  hogy  a  teher  alól  kibújni  akarókat  halállal  vagy  örökös 
parasztsággal  sújtja.  Az  urak  azonban  föl  lévén  mentve  a  katonáskodás 
terhe  alól,  adózni  kötelesek  a  zsoldosok  tartására.  E  kötelesség  ennélfogva 
kérdés  tárgya  sem  lehet,  s  csak  az  adó  igazságos  felosztása  körül  forog  , 
a  szó  . .  .  Ami  az  összeget  illeti :  a  négy  millió  most  mulhatlanul  szük- 
séges, de  nem  szándéka  azt  állandósítani. 

Ez  körülbelől  a  királyi  leirat  tartalma.  Hogy  az  urak  nem  fogadták 
örömest,  könnyen  elképzelhető.  Bizonyára  voltak  többen,  kik  a  közteher- 
viselés elvét  készséggel  elfogadják,  ha  a  király  országgyűlésen  tárgyal- 
tatja s  még  többen,  kik  ott  sem  fogadják  el.  Az  a  tény  azonban,  hogy 

a  király  önkényesen  rendeli  el  a  közteherviselést:  visszatetszést  szült 
minden  nemesnél,  mert  az  ősi  kiváltságok  sérelme  ezúttal  az  alkotmány 
sérelmét  is  jelentette.  És  nem  szabad  felednünk  a  bécsi  kormány  végső 
czélját :  nem  a  közteherviselés  volt  ez  a  végső  czél,  tehát  nem  a  terheknek 
a  nép  érdekében  való  arányos  megosztása,  hanem  Magyarországnak  osztrák 
tartománynyá  való  sülyesztése.  Erre  pedig  igen  alkalmas  eszköznek  látszott 
a  közteherviselés  hangoztatása.  A  leiratnak  csaknem  minden  sorából  kiérzik, 
hogy  a  kormány  szítani  akarja  a  gyűlölködést  a  nemesség  és  az  alsó 
néposztály  között,  de  arra  éppenséggel  nincsenek  adataink,  hogy  a  néi> 
súlyos  terhein  való  őszinte  sajnálkozás  vezette  volna  elhatározásában. 
Fejős  tehénnek  nézte  az  országot  s  az  adó  arányos  megosztása  nem 
tekinthető  a  nép  iránt  való  jóindulatnak.  Egyszerűen  biztosítani  akarta 
magát  a  nemesség  megadóztatásával  arról,  hogy  a  rengeteg  nagy  add 
befolyjon,  s  megfosztván  a  nemességet  majd  ettől,  majd  más  kiváltságától, 
az  egész  országot  bekebelezze  Ausztriába. 

így  fogván  fel  a  bécsi  kormány  politikáját,  bármennyire  áldásos  lett 
volna  máskülönben  a  közteherviselés  behozatala,  nem  lehet  benne  igazi 
örömünk.  A  bécsi  kormány  azonban  nem  törődött  a  kedvetlenítő  hatással, 
melyet  a  leirat  okozott,  s  KoUonics  tervezetét  nagyjában  végre  is  hajtotta. 
A  török  hódoltság  területén  számos  birtokot  a  régi  tulajdonosnak  pénzen 
kellett  megváltani  a  bécsi  kormánytól,  s  a  ki  nem  tudta  bebizonyítani  a 
tulajdonjogot  vagy  nem  tudta  lefizetni  a  váltságdíjat,  annak  a  birtokát  — 
eladták.  Az  adót  kivetették  a  nemességre  1699.  végén:  a  jobbágyok  által 
fizetett  összegnek  tizenhatod  részét  a  nemességre,  s  a  következő  esztendőben 
már  a  kisebb  nemességet  a  jobbágyokéval  mindenben  egyenlő  adózás 
alá  vetették. 

Aki  azonban  azt  hinné,  hogy  a  nép  terhe  ez  által  könnyebbedett, 
végtelenül  csalódnék.  Az  osztrák  kormány  közös  teherviselési  politikája 
csak  arra  volt  jó,  hogy  kizsarolja  a  nemességet  is,  a  parasztságot  is. 
A  német  zsoldosoktól  ezentúl  sem  szabadultak  meg,  azok  épp  úgy  garáz- 
dálkodtak, mint  annak  előtte,  s  úr  és  paraszt  egyaránt  sínylette  a  német 
kormány  atyáskodását.  Mértéktelen  gyűlölet  szállotta  meg  a  sziveket,, 
forrongott  az  egész  ország  s  csak  vezér  kellett,  ki  fölemelje  a  Thököly 
által  elejtett  zászlót :  a  nép  lelke  megérett  a  forradalomra.  E  nehéz  időkben 
tűnik  fel  //.  Rákóczy  Ferencz :  6  emeli  fel  a  Thököly  által  elejtett  zászlót^ 
a  szabadság  zászlaját. 

•     II.  Rákóczy  Ferencz,  Thököly  Imre  mostoha  fia,  Thökölynek  Török- 
országba való  bujdosása  után  Bécsben  nevelkedett  s  bár  a  hírhedt  KoUonics. 

volt  a  gyámja  és  nevelője:  nem  tudták  elnevetni,  megmaradt  szívben, 
lélekben  igaz  magyarnak.  Hogy  a  forradalmár-ivadék  sohase  szolgálhassa 
elnyomott  nemzetének  ügyét,  szerzetesruhába  akarták  bujtatni,  de  ez  a 
terv,  szerencsére,  meghiúsult  s  az  ifjú  Rákóczy  haza  került  magyarországi 


II.  Rákúczy  Ferencz. 

birtokára.  Itt  saját  szemével  látta  a  korán  érett,  nagy  eszű  s  nagy  műveltségű 
ifjú  a  magyar  nép  rettentő  sorsát,  napról  napra  hallotta  a  házában  megfor- 
duló urak  keserű  panaszait  s  lassanként  megérlelődött  benne  az  eszme :  ha 
törvényes  utón  nem   lehet,  fegjnrerrel  szerezni  vissza  a  magyar  nemzet 

SMcdch  :  A  magyar  nép.  L  39 

Ősi  szabadságát.  A  bécsi  kormány  szemében  kezdettől  fogva  gyanús  volt 
Rákóczy  Ferencz,  ami  nem  csoda,  hisz  édes  anyja  Thökölynek  volt  a 
felesége,  s  anyai  nagybátyja  Zrínyi  Péter  és  ennek  sógora  Frangepán 
Ferencz  » lázadók «  voltak:  » rossz  hire«  volt  az  egész  famíliának.  Alig 
tartózkodott  egy  pár  évet  Magyarországon,  elfogták,  Bécsben  börtönbe 
vetették,  de  sikerült  megszöknie,  Lengyelországba  menekült:  onnét  jő  vissza 
barátjával.  Bercsényi  Miklóssal,  ki  szintén  az  elfogatás  elől  menekült  volt 
Lengyelországba,  s  tűzi  ki  a  forradalom  zászlaját. 

Midőn  Rákóczy  Lengyelországba  menekült,  akkor  már  megkezdődött 
volt  a  spanyol  örökösödési  háború,  mely  az  osztrák  és  a  magyar  hadsereg 
jó  részét  igénybe  vette  s  Magyarországon  alig  15  ezer  német  zsoldos 
maradt.  De  míg  a  magyar  iQak  idegen  földön  ontották  a  vérüket,  idehaza 
az  aránylag  csekély  számú  német  zsoldosok  kényük-kedvük  szerint  garáz- 
dálkodtak, a  népet  zsarolták  s  mert  a  külföldi  háború  sok  pénzt  emésztett 
föl,  a  bécsi  kormány  újabb  meg  újabb  rendkívüli  adókkal  terhelte  meg  a 
népet.  S  nem  volt  elég  .a  rendkívüli  adó,  1702-ben  az  egyszer  visszavont 
fogyasztási  adót  újra  életbe  léptették,  a  protestánsok  vallásszabadságát 
ujabb  rendeletekkel  korlátozták  s  mind  ez  önkényességek  ellen  hiába 
írtak  fel  a  királyhoz :  süket  fülekre  találtak.  Rákóczy  Ferencz  még  Lengyel- 
országban volt  s  onnét  alkudozott  a  franczia  királylyal,  aki  segítséget 
Ígért  neki,  midőn  megmozdult  a  Tiszavidék  népe,  melyet  adószedéssel 
és  katonaállitással  tűrhetetlenül  sanyargattak.  E  nép  nyomorúságát  mi  sem 
világítja  meg  élénkebben,  mint  az  a  tény,  hogy,  bár  a  Tisza  vidéke  sóban 
gazdag  vidék,  a  sóra  vetett  nagy  adó  miatt  sótalan  ette  a  kenyerét 
A  nép  forrongó  hangulatát  felhasználták  a  bujdosó  kuruczok,  s  egy  Kis 
Albert  nevű  kurucz  hadnagy,  ki  már  az  előző  fölkelésekben  vezető  ember 
volt,  és  egy  Esze  Tamás  nevű  sóárus,  kit  a  sótisztek  megkárosítottak, 
titokban  toborzani  kezdették  a  népet,  tanácskozásokat  tartottak  az  erdőkben, 
majd  követet  küldöttek  Lengyelországba  Rákóczyhoz,  azzal  az  üzenettel, 
hogy  jöjjön  haza,  a  nép  csak  reá  vár.  Rákóczy  meggyőződvén  a  mozgalom 
komolyságáról,  nyilt  levelet  küldött,  melyben  Ígérte,  hogy  bejön  elegendő 
segítséggel,  de  figyelmeztette  a  népet,  hogy  tartózkodjék  rablástól,  fosz- 
togatástól s  egyelőre  elégedjék  meg  néhány  várnak  az  elfoglalásával. 
Zászlókat  is  küldött,  melyen  aranyos  betűkkel  ragyogtak  e  szavak:  »Az 
istenért  és  a  szabadságért. «  Mihelyt  a  zászlókat  megkapták,  kitört  a  láza^ 
dás,  a  nép  nagy  tömegben  gyűlt  Rákóczy  zászlai  alá,  s  Mármaros^ 
ban,  vUgocsában  és  Szatmárban  végig  rabolt,  pusztított.  A  kétezer  főnyi 
kurucz  csapatot    szétverte  ugyan  Károlyi   Sándor  szatmári  főispán,^  de 

ekkor  már  Rákóczy  útban  volt  Magyarország  felé,  mindössze  egy  napi 
járásra  a  határtól.  Útközben  értesült  a  kuruczok  szétveretéséről,  mind- 
azonáltal néhány  lengyel  fegyveres  kiséretében  átlépte  a  magyar  határt  s  a 
Beszkid  hegy  aljában  fekvő  Klenócz  helységben  megállapodott,  ott  akarván 
bevárni  a  franczia  és  lengyel  segítséget.  Kis  Albert  és  Esze  Tamás  a 
határon  azzal  fogadták,  hogy  nagyszámú  fölkelő  várja,  de  a  nagy  szám 
200  hiányosan  fegyverzett  parasztra  s  80  lovasra  olvadt,  midőn  Klenóczra 
megérkeztek.  Ám  mihelyt  a  nép  hirét  vette  Rákóczy  haza  jövetelének, 
nagy  tömegekben  tódult  zászlaja  alá,  különösen  a  beregi  és  ungi  rusznyák 
nép.  Rövid  időn  3000  gyalogos  és  800  lovas  gyűlt  Rákóczy  zászlaja 
alá,  sőt  követség  jött  a  jászok-  és  kunoktól  is,  azzal  az  üzenettel,  hogy 
ők  is  melléje  szegődnek. 

A  bécsi  kormány  kicsinylette  az  egész  mozgalmat.  Mert  Károlyi 
Sándor,  midőn  a  fölkelő  csapatot  szétverte,  egyenest  Bécsbe  ment,  hogy 
a  királyt  és  a  kormányt  felvilágosítsa  a  mozgalom  komoly  voltáról  s 
annak  okairól.  A  túlságos  nagy  adókban  találta  a  legfőbb  okot:  ezeknek 
s  a  só  árának  leszállítását  kérte  s  egyben  közbocsánatot  a  lázadásban 
résztvetteknek.  A  magyar  főúr  becsületes,  őszinte  beszédére  azonban  nem 
hallgattak:  Károlyi  Sándor  elkeseredetten  tért  haza.  Mikor  kijött  Bécs 
kapuján,  a  vámszedő  egy  arany  vámot  követelt  tőle.  Megadta,  de  meg  is 
esküdött,  hogy  még  > visszafizetteti*  a  vámot! 

E  közben  Rákóczy  serege  napról  napra  növekedett.  A  nemesség 
kezdetben  bizalmatlankodott,  húzódozott,  de  annál  lelkesebben  gyülekezett 
a  paraszt  nép,  mely  megváltóját  látta  Rákóczy  Ferenczben.  Rövid  időn 
nyolczezer  főnyire  szaporodik  a  sereg,  melynek  nagy  része  paraszt  volt. 
Majd  hozzája  csatlakoznak  Bocskay  vitéz  hajdúinak  ivadékai  is.  És  lassan- 
ként ébredezni  kezd  a  vidéki  köznemesség  és  a  székelység  is,  mely  épp 
úgy  szenvedett  a  német  zsarnokság  alatt,  mint  az  egész  Magyarország. 
Rabutin,  Erdély  akkori  kormányzója  azonban  résen  állott,  s  mihelyt  értesült, 
hogy  ennek  vagy  annak  a  vidéknek  népe  a  kuruczokhoz,  szegődött,  rájuk 
küldötte   a   zsoldosokat   s   Aranyosszéktől    Beszterczéig   —   irja   Bethlen 

Miklós   —   égeté,   öleté,  vágata  az   országot,  de  kuruczot  keveset,  mert 

ff 

az  idején  elfutott  ...  Ok  könnyen  elszaladtak  a  lovassággal,  de  a  székeljrt 
mint  a  berbécset  úgy  ölték  a  németek,  közel  1500-ig.  Akkor  égetek, 
pusztíták  el  a  németek  Udvarhely  széket  is«  ... 

A  mit  itt  Bethlen  a  Székelyföldről  ír,  ráillik  nagyban  az  egész  országra, 
hogy  t.  i.  a  szegény  föld  népe  mindenkép  szenvedett :  akár  kurucz  volt,  akár 
labancz,  akár  ha  egyik  félhez  se.m  tartozott.  A  kurucz  forradalom  lángja 

végig  nyargalt  az  egész  országon  s  most  már  a  bécsi  kormány  sem  kicsiny- 
lette  Rákóczyt  és  parasztjait:  a  gyülevész  csapatok  rendes  sereggé  for- 
málódtak,  igazi  hadvezérek  vezetik  s  a  németnek  szertelen  gyűlölete,  a 
szabadságnak  erős  vágya  félistenekké  avatja  Rákóczy  kuruczait.  Többé 
nem  gyülevész  had  ez,  melyet  néhány  ezer  zsoldos  szétverhet :  rendes 
hadserég,  melynek  erejével,  elszántságával  számolni  kell.  Lipót  király  kész 
az  alkudozásra,  csakhogy  elkésett  vele.  Szívesen  leengedne  az  adóból: 
nincs  hatása.  Rákóczy  és  hívei  nem  biznak  a  bécsi  kormány  őszinteségében 
s  a  békealkudozások  nem  vezetnek  sikerre.  S  bár  Rákéczy  nagy  erő- 
feszítéssel tudja  fentartani  hadát,  sem  pénzzel,  sem  élelemmel  kellőképen 
nem  tudja  ellátni  s  bár  Koronczónál  Heister  tábornok  csaknem  meg- 
semmisítette a  kurucz  gyalogságot:  nem  csügged  sem  ő,  sem  népe,  az 
ügy,  melyért  harczolnak,  új  erőt,  lelkességet  önt  a  kuruczokba.  Rákóczy 
nevének  csodás  varázsa  van,  a  vezérek :  Bercsényi  Miklós,  Bottyán  János, 
Ócskay  László,  Károlyi  Sándor  mind  oly  férfiak,  kiket  tűzbe- vizbe  vakon 
követ  a  fanatizált  nép. 

A  nagyobb  várak  kivételével,  egész  Magyarország  a  Rákóczyé 
1704-ben.  Ez  esztendő  telét  a  sereg  szervezésére  használja,  s  tavaszkor 
52  lovas  és  31  gyalog  kurucz  ezred  lobogtatta  a  szabadság  zászlaját, 
íme,  mivé  növekedett  a  200  főnyi  paraszt,  aki  Rákócz3rt  a  határon  várta ! 
A  szécsényi  gyűlésen  a  >  szövetkezett  rendek«  1705.  szeptember  havában 
» vezérlő  fejedelemnek*  választják  Rákóczyt,  ki  az  egri  püspök  kezébe 
teszi  le  az  esküt.  Megesküszik,  hogy  a  » szövetkezett*  magyarságot,  a 
haza  szabadságának  ügyét  el  nem  hagyja ;  az  egyházi  urakat,  a  nemességet, 
szabad  királyi  városokat,  a  nemes  jászokat,  a  hajdú-  és  mezővárosokat, 
az  összeszövetkezett  Magyarország  minden  vitézlő  rendjét  a  haza  törvényes 
szabadságaiban  nem  háborgatja,  sőt  védi,  oltalmazza ;  a  törvényesen  bevett 
három  vallást  a  maga  szokott  törvényes  szabadságaiban  megtartja  és 
megtartatja.  Leteszik  a  hűségesküt  az  egybegyűlt  egyházi  és  világi  urak 
is,  a  megyék  és  városok  követei  is ;  24  tagú  kormánytanácsot  választanak, 
melyet  a  megszakadt  békealkudozások  fol3rtatásával  bízott  meg  a  gyűlés. 

A  szécsényi  gyűlést  megelőzőleg  két  nagy  vereség  érte  a  kurucz 
hadakat,  az  egyik  Koronczónál,  a  másik  Nagy-Szombatnál.  Akkor  még 
nem  volt  kellően  szervezve  a  kurucz  hadsereg,  mert  hiányzott  ehhez  a 
legfontosabb  kellék :  a  pénz.  Arra,  hogy  Rákóczy  az  elcsigázott  népre  adót 
vessen,  gondolni  sem  lehetett :  elég  áldozatot  hozott  a  nép  a  kuruczok  élel- 
mezésével, de  meg  ez  a  szegény  nép  különben  is  éppen  a  rengeteg  adók 
miatt  fogott  fegyvert.   Saját  pénze  s  a  francziáktól  kapott  segítség,  mely 


mind  gyérült  és  kevesbbedett,  nem  volt  elégséges  fegyverekre,  ruházatra, 
általában  egy  rendes  hadsereg  szükségleteinek  a  fedezésére   s  hiányzott 


Kurucz  őrség  egy  vár  kapujában.  (Egykorú  kép). 

a  mindennapi  forgalomban  szükséges  aprópénz  is.  Ez  utóbbi  bajon  akként 
segített,  hogy  a  megyék  hozzájárulásává!  rézpénzt  veretett,  melynek  belső 

értéke  nem  felelt  meg  a  pénz  nagyságának.  »Pro  libertate «  (a  szabad- 
ságért) volt  a  pénz  felirata  s  kétféle  volt :  kisebb  és  nagyobb  s  amazt 
polturánaky  emezt  libertásnak  hívták.  Tiz  poltura  tett  egy  libertást,  ebből 
pedig  nyolcz  egy  tallért.  Nem  fogadták  biz  ezt  a  pénzt  nagy  bizadalom- 
mal  s  a  labanczok  fel  is  használták  ezt  Rákóczy  ellen,  azzal  is  gyanú- 
sítván, hogy  libertásokkal  beváltja  mástól  az  ezüstöket  s  halomra  gyűjti. 
E  hitvány  gyanún  azonban  magasan  fölötte  áll  Rákóczy  nemes  alakja,  ki 
saját  vagyonából  rengeteget  áldozott  a  szent  ügyért.  A  napi  forgalmat 
ellátván  rézpénzzel,  a  bányákból  nyert  aranyat,  ezüstöt  fegyverek,  ruhák 
fizetésére  fordíthatta.  És  az  idegen,  a  többnyire  franczia  tisztek  fizetésére, 
kiket  nagy  számmal  fogadott  föl  Rákóczy  á  kurucz  had  kiképezése 
végett.  A  zsoldot  libertással  fizették  s  a  gyalogosnak  nyolcz  libertás  volt 
a  zsoldja  (havonként)  és  élelem,  a  lovasnak  tizenkét  libertás.  Külön  testőr 
hada  is  volt,  még  pedig  ezer  karabélyos  lovas  s  két  ezred  gyalogos.  Az 
^gyik  gyalog  ezrednek  kék,  a  másiknak  vörös  volt  az  egyenruhája,  1200 
legényből  állott  ez  is,  az  is,  többnyire  Rákóczynak  a  munkácsi  uradaU 
mából  váló  jobbágyok.  Ezeket  palotásoknak  hívták.  Német  ezred  is  volt 
a  kurucz  hadtestben,  mégpedig  tizenhat,  felerészben  gyalog,  felerészben 
lovas:  csupa  szökevény  katonák.  Volt  egy  franczia  gránátos  zászlóalj  is, 
sőt  egy  száz  főnyi  krimi  tatár  csapat  is,  melynek  Andrássy  gróf  volt 
a  vezére,  ki  szerzetes  létére  otthagyta  a  kolostort,  de  a  barátcsuhát  nem 
vetette  le:  ebben  harczolt  a  szabadságért.  Maga  Rákóczy  1705-ben 
75  ezerre  tette  hadseregének  a  számát,  gyalogost  és  lovast  együtt. 

Az  1 7 05-ik  esztendő  nemcsak  arról  nevezetes,  hogy  ekkor  választják 
meg  Rákóczyt  »vezérlő«  fejedelemnek,  de  arról  is,  hogy  ebben  az  eszten- 
dőben lép  I.  József  atyjának,  Lipótnak  örökébe,  ki  négy venkilencz  évi,  szo- 
morú emlékű  uralkodás  után  jobb  létre  szenderült.  A  fiatal  király  már 
apja  életében  több  engedékenységet  mutat  a  magyarok  iránt  s  trónra 
léptekor  nyilt  levélben  közölte  a  nádorral,  hogy  hajlandó  a  sérelmek 
orvoslására,  az  ország  jogainak  helyreállítására,  a  törvényes  kívánságok 
teljesítésére. 

Erre  ismét  megindulnak  a  békealkudozások  Rákóczyval,  ki  azon- 
ban, bár  jobb  véleménynyel  volt  Józsefről,  mint  atyjáról,  nem  bízott 
abban,  hogy  József  képes  legyen  a  már-már  meggyökeresedett  önkény- 
uralmat megváltoztatni.  Biztosítékot  követelt:  idegen  hatalmak  kezessé- 
gét  s  Erdélynek  a  bécsi  kormány  alól  való  függetlenítése!  Ezt  a  bizto- 
sítékot nem  volt  hajlandó,  megadni  a  király,  Rákóczynak  tehát  igaza  volt, 
mikor  nem   bízott  az  alkotmány   tökéletes   helyreállításában.   Nyilván  ez 

időtájt  született  a  híres  kurucz  nóta,  mely  különösen  jellemzi  a  német 
iránt  való  bizalmatlanságot: 

Ne  higyj,  pajtás,  a  németnek, 
Akármivel  kecse^etnek. 
Mert  ha  ád  is  nagy  levelet, 
Mint  a  kerek  köpeny  eged » 
S  pecsétet  üt  olyat  rája. 
Mint  a  holdnak  karimája  : 
Nincsen  abban  semmi  virtus, 
Verje  meg  a  Jézus  Krisztus ! 

A  harcz  tovább  folyt  változó  szerencsével,  miután  a  békealkudozások- 
nak nem  lett  eredménye  s  a  nemzetnek  az  a  része,  mely  Rákóczyval 
tartott,  olyannyira  eltávolodott  királyától,  hogy  József  detrónizálásáról 
kezdettek  beszélni.  Az  ónodi  országgyűlésen  meg  is  történt  a  detróni- 
záczíó:  maga  Rákóczy  indítványozta  az  Ausztriától  való  elszakadást  s 
Józsefnek  a  tróntól  való  megfosztását,  mit  a  gyűlés  egyhangúlag  elfoga- 
dott. :  A  franczia  király  biztatása  bátorította  e  merész  lépésre  Rákóczyt, 
ám  a  megígért  franczia  szövetség  elmaradt  s  Rákóczynak  minden  külső 
segítség  nélkül  kell  folytatnia  az  élet-halálharczot.  A  szabadságharcz 
igazi  nehéz  napjai  még  csak  ezután  következnek.  A  francziák  segítségében 
többé  nem  bizhatik  s  a  háború  folytatására  elegendő  pénze  nincs.  Az  a 
két  milliónyi  rézpénz,  mit  a  fölkelés  első  éveiben  veretett,  mindenféle 
komoly  bajok  forrása  lett  E  pénzt,  melynek  belső  értéke  nem  felelt  meg 
a  névszerinti  értéknek,  hol  elfogadták,  hol  nem,  s  növelte  a  bajt,  hogy 
temérdek  hamis  rézpénz  került  forgalomba.  Aranynak,  ezüstnek  szűkében 
lévén,  az  urak,  kiknek  elzálogosított  jószáguk  volt,  rézpénzzel  akarták 
fizetni  a  váltságot,  jóllehet  annak  idején  aranyban  és  ezüstben  kapták  a 
kölcsönt.  A  hitelezők,  természetesen,  nem  fogadták  el  a  rézpénzt,  melynek 
amúgy  is  csekély  értéke  még  lejebb  szállott.  De  ez  a  rézpénz  is  fogya- 
tékán volt  s  már  az  1 706-iki  miskolczi  ,  gyűlésen  főként  a  pénzbajok 
rendezésével  foglalkoztak  Rákóczy  hívei.  Voltak,  kik  azt  ajánlották,  hogy 
a  népre  hadi  adót  vessenek,  de  ez  ellen  maga  Rákóczy  szólalt  föL 
Emlékezzenek  meg  az  urak  —  monda  Rákóczy,  —  hogy  éppen  az  adók 
s  azok  behajtása  körül  tapasztalt  visszaélések  ingerelték  a  népet  fölkelésre. 
Ezek  a  visszaélések  most  sem  volnának  elkerülhetők,  miután  a  népnek 
sem  aranya,  sem  ezüstje  nincs  s  azt  alig  is  volna  képes  szerezni  E  nép 
eddig  nemcsak  fiait  küldé  nagy  számmal  a  zászlók  alá,  hanem  a  katonaság 
élelmét  is  ingyen  szolgáltaid.  Mi  lenne  a  következése,  ha  most  a  zászlók 
alatt  szolgáló  legénység  családjait,  rokonait  zaklatni  kezdenék  az  adószedők? 

S  aztán  —  monda  végül  —  nem  is  a  nép,  hanem  az  urak,  nemesek 
és  haditisztek  kezében  van  a  rézpénz  túlságos  bőségben,  mivel  pedig 
ezek  adót  nem  fizetnek,  ennek  súlya  kétszeresen  terhelné  a  népet,  a 
nélkül  hogy  az  uraknál  és  nemeseknél  felhalmozódott  rézpénznek  jobb 
árfolyama  lenne. 

Végül  is  azt  határozták,  hogy  újabb  két  millió  rézpénzt  veretnek, 
de  az  eddiginél  finomabbat,  Mária  finoman  metszett  képével,  hogy  nehe- 
zebben lehessen  utánozni  s  kimondották,  hogy  e  pénzzel  lehet  zálogot 
váltani,  ha  csak  előzetesen  ki  nem  volt  kötve  másféle  pénz.  Hogy  azon- 
ban ezzel  a  pénzzel  sokáig  háborút  folytatni  nem  lehet,  előre  látható 
volt.  Az  ónodi  gyűlés  tehát  nem  elégedhetett  meg  a  függetlenségi  nyilat- 
kozattal, melyet  >eb  ura  fakó!«  kiáltásokkal  fogadtak  el,  hanem  gondos- 
kodnia kellett  pénzről  is.  A  mit  eddig  minden  áron  elkerülni  igyekeztek, 
most  már  nem  kerülhették  el:  két  millió  hadi  adót  vetett  ki  az  ónodi 
gyűlés,  s  hogy  a  népet  lehetőleg  kíméljék,  nemcsak  az  urak,  de  Rákóczy 
is  birtokaik  arányában  megadóztatták  magukat.  Ugyané  czélra  feljebb 
emelték  a  harminczadokat,  de  a  só  árát  a  nép  érdekében  lejebb  szál- 
lították. 

A  függetlenségi  nyilatkozat  után  mindkét  részről  megfeszített  erővel 
indul  meg  a  harcz.  Rákóczy,  bár  járatos  volt  a  hadi  tudományokban  is, 
nem  érzett  magában  elég  képességet  egy  nagy  hadsereg  vezetésére,  s 
főbb  emberei  közt  sem  talált  olyat,  kire  nyugodtan  bízhatta  volna  a 
fővezérséget.  Főbb  emberei,  nevezetesen  Bercsényi,  Károlyi,  Ocskay, 
Bottyán,  Eszterházy  Antal  és  Dániel  s  mások  —  mind  alkalmasak  voltak 
egy-egy  hadtest  vezetésére,  de  nem  a  íővezérségre.  Pénz  hiánya  miatt 
állandó  zsoldos  hadat  nem  tudott  tartani  az  ő  palotásain  s  néhány 
ezreden  kívül.  A  legénység  nagy  része  önkéntesekből  állott  s  nagy  szám- 
mal olyanok,  kik  a  szabadságharczot  kedvező  alkalomnak  tartották  a 
zsákmányolásra:  a  mint  jól  megrakodtak  zsákmánnyal,  haza  szökdöstek. 
A  nemesség  is  »lassanként  ismét  uraivá  lett  jobbágyainak*  —  írja 
Rákóczy  —  s  azoknak  kedvét  igyekezett  szegni  a  hadi  élettől,  hogy 
őket  a  mezei  munkákra  otthon  tarthassa.  A  nép,  —  s  ez  nem  csuda  — 
megunta  a  hadsereg  ingyen  élelmezését.  Folyton  gyérültek  és  gyöngültek 
az  ezredek.  Diadal  és  vereség  folyton  váltakoznak,  s  midőn  be  akar 
tömi  Sziléziába,  azzal  a  szándékkal,  hogy  a  porosz  királyfit  ültesse  a 
magyar  trónra,  Trencsén  mellett  1708-ban  a  kurucz  had  oly  vereséget 
szenved,  melynél  —  Rákóczy  szavai  szerint  —  még  sohasem  volt 
gyalázatosabb    vereség   és   következményeiben    szerencsétlenebb.    Ezt    a 

súlyos  vereséget  tetőzi  Ocskaynak  s  másoknak  elpártolása,  árulása. 
A  császári  sereg  fegyvereinek  mind  jobban  kedvez  a  szerencse  s  sikereinek 
kihasználásában  csak  az  országszerte  pusztító  dögvész  s  a  zord  hideg  tél 
akasztja  meg.  Ily  körülmények  közt  tart  gyűlést  Sárospatakon  Rákóczy, 
melyen  elrendelik  az  összes  nemesség  fegyverre  kelését.  Ugyanezen  a 
gyűlésen  megállapították  az  egyes  megyékre  kivetendő  adót,  a  német 
kormány  által  kivetett,  dikának  (rovás)  nevezett  adót  eltörülvén.  Három 
német  forintnak  felelt  meg  egy  dika  s  pl.  Zemplénmegyére  nyolczvan- 
ezer  dikát  vetett  volt  ki  a  német  kormány:  vagyis  240  ezer  forintot. 
Ezzel  szemben  a  pataki  gyűlés  összesen  30  ezer  forintban  állapította 
meg  Zemplén-megye  adóját,  s  ebben  az  arányban  vetettek  ki  a  többi 
megyékre,  a  megyék  nagysága  és  vagyoni  helyzetének  figyelembe  vételé- 
vel. A  sereg  létszámát  75  ezredben  állapította  meg  a  gyűlés  s  az  élelme- 
zésre kivetettek  havonként  .56,250  véka  gabonát,  11,250  mázsa  húst, 
750  mázsa  sót,  113,685  véka  zabot  és  árpát,  2,030  szekeret.  A  lovasok 
havi  zsoldját  négy  magyar  forintra  szabták,  a  gyalogokét  három 
forintra.  Ezen  a  gyűlésen  számoltak  le  az  árulókkal  is.  Bezerédyt  és 
Botka  Ádámot  halálra  Ítélték  s  le  is  fejezték,  többeket  pedig  fogságra 
vetettek.  Lefejezték  Ocskayt  is,  ki  a  kuruczok  kezébe  került  a  trencséni 
árulás  és  elpártolás  után. 

De  a  kuruczok  fölött  egyre  borult  az  ég:  a  hadi  szerencse  folyton 
a  labanczoknak  kedvez  s  oszlik-foszlik  a  reményevesztett  kurucz  sereg. 
A  császáriak  mind  előbbre  és  előbbre  nyomulnak.  A  dunántúli  nemesség 
lerakja  a  fegyvert  s  elfogadja  a  kínált  amnesztiát;  Bercsényit  kiszorítják 
Liptóból  s  Nógrád-,  Gömör-,  és  Hevesmegye  egy  része  szintén  hűséget 
esküszik  a  királynak.  A  kurucz  hadak  állapota  mind  nyomorúságosabbá 
válik  s  Rákóczy,  üldözve  balszerencsétől  és  a  dühöngő  dögmirigytől, 
Husztra  húzódik.  A  nagy  lelkesedést  csüggetegség  váltja  föl.  A  nyalka, 
büszke  kuruczok  lerongyosodnak.  A  lelkesítő,  a  kuruczok  dicsőségét  hir- 
dető dalok  elhallgatnak  s  szomorú  nóták  sirnak  föl  a  kuruczok  éji 
tanyáján.  Sikertelenül  hangzik  el  Bercsényi  fájdalmas,  keserűségekkel 
teljes,  serkentő  szózata  is.  Rákóczy  az  orosz  czárhoz  fordul  segítségért, 
de  eredmény  nélkül.  Aztán  ajánlatot  tesz  a  békére,  de  József  most  sem 
akar  tudni  az  idegen  hatalmak  kezességéről  s  Erdély  függetlenségéről. 
Közben,  1711  -ben,  Lengyelországba  megy,  hogy  idegen  segítséget  szerez- 
zen, de  egyszersmind  felhatalmazza  Károlyi  Sándort,  hogy  Józseffel  foly- 
tassa az  alkudozásokat.  így  jön  létre  a  szatmári  béke,  Rákóczy  hozzá- 
járulása nélkül,  a  ki  orosz  segítségben  bizakodva,   megtiltotta  Károlyinak 

az  alkudozások  folytatását   De  Károlyi  nem  vette  figyelembe  a  fejedelem 
parancsait  s  megkötötte  a  szatmári   békét,  melynek  főbb   pontjai   ezek: 

1.  Rákóczy  megtarthatja  minden  birtokát,  a  várak  kivételével,  ha 
három  hét  alatt  a  hűségesküt  leteszi. 

2.  Hasonlókép  amnesztiát  nyernek  s  birtokaikat  is  visszanyerik  a 
fejedelem  összes  hívei,  ha  ők  is  a  hűségesküt  három  hét  alatt  léteszik. 
Az  urak,  nemesek  és  szolgáik  fegyvereiket  a  nemzeti  szokás  szerint 
ezután  is  hordozhatják  s  a  közrendű  vitézek  szintén  kegyelmet  nyernek, 
a  nélkül  hogy  császári  szolgálatba  kényszerítenek  őket.  A  császári  ezre- 
dekből átszökötteknek  sem  lesz .  bántódásuk,  de  kötelesek  visszatérni 
ezredeikhez. 

3.  A  király  a  vallásokról  szóló  törvényeket  mind  Magyarországban, 
mind  Erdélyben  híven  megtartja. 

4.  Az  özvegyeknek  s  árváknak,  kik  a  családfentartót  e  háború  alatt 
elvesztették,  visszaadják  mindama  javakat,  melyeket  másoknak  még  el 
nem  adtak  vagy  adományoztak;  az  elidegenített  javakról  pedig  az 
országgyűlés  sürgősen  intézkedik. 

5.  A  külföldön  lévők,  ha  a  kitűzött  időre  vissza  nem  térhetnek, 
késedelmük  alapos  indokolása  mellett  szintén  kegyelmet  nyerhetnek.  A 
jászok,  kunok  és  hajdúk  kiváltságait,  a  mennyiben  sérelmet  szenvedtek, 
az  országgyűlésen  helyreállítják. 

6.  A  kegyelem  kiterjed  a  hadi  foglyokra  is. 

7.  Az  utolsó  fegyverszünet  alatt  történt  károkat  kölcsönösen  hely- 
reütik. 

8.  Ő  felsége  minden  sérelem  és  bizodalmatlanság  elfojtása  végett 
minél  előbb  megerősíti  e  békekötést  s  kihirdeti  a  vármegyéknek. 

9.  Magyarország  és  Erdély  jogait,  szabadságát,  törvényeit  szentül 
és  sértetlenül  fentartja  s  nem  tűri,  hogy  az  adott  kegyelem  ellenére 
bárkit  is  üldözzenek,  bántalmazzanak. 

10.  A  jövő  országgyűlésen  az  ország  lakosai  minden  sérelmüket 
előterjeszthetik  s  azok  orvoslását  teljes  szabadsággal  kérhetik  0  felségétől. 

Százötvenegyen  írták  alá  a  szerződést,  magyarországi  és  erdélyi 
urak,  de  egy  név  hiányzott:  Rákóczy  Ferencz  neve.  Nem  szabad 
felednünk,  hogy  a  szerződés  aláírásakor  József  már  nem  élt.  Épp  a 
tárgyalások  napjaiban  halt  meg  (titkolták  is  a  halálát)  s  a  szerződést 
özvegye  erősítette  meg.  Az  a  körülmény,  hogy  a  szerződés  József  halála 
után  jött  létre,  elég  volt,  hogy  Rákóczy  ne  írja  alá.  Nem  bízott  a  német 
udvar  őszinteségében  s  nem  bízott  oly  békében,  mely  közvetlen  a  császár 

halála  után  jött  létre.  Es  fellázadt  a  büszkesége  is  az  ellen,  hogy  ő 
kegyelmet  fogadjon  el.  S  még  mindig  nem  adta  fel  a  reményt,  hogy 
idegen  segítséggel  bár,  de  diadalra  viszi  a  magyar  szabadság  ügyét. 
De  keservesen  kellett  csalódnia.  Midőn  Lengyelországba  ment,  bizonyára 
nem  sejtette,  hogy  utoljára  látja  a  magyar  haza  földjét.  Az  orosz  segít- 
ségben való  reménykedés  meghiúsulta  után  Francziaországba  utazott, 
itt,  a  franczia  udvarnál  talál  menedéket,  itt  él  a  magyar  szabadságharcz 
e  dicsőséges  alakja  1717-ig,  Sárosy  gróf  név  alatt.  A  hazátlan  fejedelem 
iránt  rendkívül  nagy  volt  a  tisztelet  a  franczia  udvarban.  Ha  több  ada- 
tunk nem  volna  az  ő  egyéniségéről,  mint  csupán  az  a  néhány  sor,  mit 
róla  Si  franczia  udveivhan  való  időzése  alkalmából  jegyeztek  föl,  megértenők 
azt  a  nagy  szeretetet,  mely  a  magyar  nép  szivében  élt  s  él  ma  is  a 
magyar  szabadság  e  halhatatlan  hőse  iránt,  kinek  neve  és  a  szabadság 
egy  fogalom  volt  a  míg  élt,  —  annak  maradott  mind  e  mai  napig  és 
marad,  míg  egy  magyar  lesz  e  földön. 

»Rákóczy  —  írja  emlékirataiban  Saint-Simon  herczeg  —  igen  magas 
termetű,  de  túlság  nélkül;  testes,  de  nem  elhízott,  izmos  és  arányos 
növésű,  igen  nemes,  csaknem  parancsoló  tekintetű  volt,  a  nélkül,  hogy 
valami  durvaság  lett  volna  rajta.  Arcza  kellemes,  de  valóságos  tatár- 
idomú vala.  Okos,  szerény,  óvatos,  bár  nem  szikrázó  szellemű,  de  mindent 
jól,  értelmesen  cselekvő  s  igen  udvarias  volt,  de  az  egyének  külömbsége 
szerint,  válogatással;  modora  mindenkivel  igen  könnyű  s  mi  ritka,  egy- 
szersmind méltóságteljes,  a  nélkül,  hogy  a  legkissebb  keresettség  lett 
volna  benne.  Nem  sokat  beszélő,  de  a  társalgásban  résztvevő;  igen  jól 
adta  elő,  a  mit  látott,  tapasztalt,  a  nélkül,  hogy  magáról  beszélt  volna. 
Igen  becsületes,  igazságos,  őszinte,  egyszerű,  rendkívül  bátor  s  igen 
kegyes,  istenfélő  volt,  a  nélkül,  hogy  azt  akár  mutatta,  akár  sejtette 
volna.  Titkon  sokat  adott  a  szegényeknek,  és  sok  időt  töltött  imádságban. 
Háza  rövid  idő  múlva  igen  népessé  lett  s  abban  az  erkölcsös  életet,  a 
kiadásokban  a  pontosságot  és  gazdálkodást  szigorúan  követelte,  de  mind- 
ezt mindig  nyájassággal.  Igen  jó,  szeretetreméltó  és  kellemes  ember  volt, 
de  miután  az  ember  őt  közelebbről  ismerte,  csodálkozott  azon,  hogy 
miként  lehetett  ő  valaha  egy  nagy  párt  vezére  és  miként  üthetett  annyi 
zajt  a  világban.« 

1717-ben  hagyja  el  Francziaországot  s  ezentúl  haláláig,  —  mely 
1735-ben  következett  be  —  Törökország  ád  menedéket  a  hontalan 
fejedelemnek  és  ama  híveknek,  kik  megoszták  vele  a  hontalanság  fájdal- 
mait Mellette  van  halála  órájáig  a  költői  lelkű  zágoni  Mikes  Kelemen,  a 

ki  ezt  írja  magáról:  »Énnekem  semmi  okom  sem  volt  hazámból  kibuj- 
dosni, csak  az,  hogy  nagyon  szerettem  a  fejedelmet^ ,  És  Bercsényinek,  Csáky 
Mihálynak,  Forgács  Simonnak,    Eszterházy  Antalnak,  Zay  Zsigmondnak 
s  a  többinek  volt-e  más   okuk?    Hisz    valamennyi    amnesztiát    kapott: 
maradhattak  volna  hazájok  földjén.  Mi  tartotta  ezeket  egyéb   Rákóczy 
közelében,    ha   nem    a    nagy    fejedelem    személye    iránt    való    szeretet, 
megható  ragaszkodás? 
!735.  ápr.  8-án,  éppen 
nagypéntek  napján  halt 
meg  Rákóczy,  a  Már- 
ványtengerpartján, Ro- 
dostóban. A  hű  Mikest 
szinte  halljuk  zokogni, 
írván:  »Az  isten  árva- 
ságra teve  bennünket 
és  kivevé   közülünk  a 
mi    édes    urunkat    és 
atyánkat.     Ma     nagy- 
péntek lévén,  mind  a 
mennyei,  mind  a  földi 
atyánknak  halálukat 
kell  siratnunk !« 

Húsz  évi  honta- 
lanság után,  idegen  föl- 
dön hunyja  le  szemét 
a  magyar  szabadság- 
harcz  fbikent  vezére, 
de  bár  teste  idegen 
földben  pihen,  lelke  itt 
van  közöttünk,    az   ö 

neve,   emléke  nem  ve-  Bercsényi  Miklós, 

szítette  el  csudás  vará- 
zsát :  hallatára  megdobban  ma  is  a  magyar  szív.  Az  a  világ,  melynek  kurucz- 
világ  névvel  külön  helye  van  a  magyar  történelemben,  —  valóban  külön 
világ  is  volt  s  e  világnak  igaz  éltető  lelke  11.  Rákóczy  Ferencz.  Az  ő 
eszménye  a  szabadság,  a  nemzet  szabadsága,  s  a  küzdelem,  melyet  e 
szabadság  diadaláért  folytat:  nem  egy  nagyravágyó,  a  maga  érdekeit 
latolgató  ember  küzdelme,  —  önzetlen,  eszményi  ez,  a  nemzet  történetében 

az  első,  mely'  egyesít  közös  czélra  főurat,  köznemest  és  közrendűt.  A  tót, 
a  ruthén  paraszt  épp  oly  rajongó  szeretettel,  épp  oly  csodás  lelkességgel, 
követi  Rákóczy  zászlaját  mint  a  tiszta  magyar,  egy  második  megváltót 
lát  benne  a  föld  népe,  jobbágy  és  köznemes  egyaránt.  Tüneményes  alakja 
ő  a  magyar  történelemnek  s  ha  a  krónikások  semmit  sem  jegyeztek  volna 
föl  a  kurucz- világ  legendás  küzdelmeiről,  azok  a  dalok,  melyek  nagy 
része  a  nép  költői  lelkében  fakadott,  e  nagy  idők  és  események  hatása 
alatt,  egymagukban  elégségesek  volnának  arra,  hogy  megértsük  e  világot 
s  tisztán  álljon  előttünk  e  világ  hőse:  Rákóczy  Ferencz.  Az  a  fél- 
százados küzdelem,  melyet  Thököly  indít  s  melyre  Rodostóban  borul  a 
szemfödél,  a  nép-  és  műköltészet  oly  szép  termékeivel  gazdagította  a 
magyar  nemzet  szellemi  kincsesházát,  hogy,  ha  a  kurucz-világ  küzdelmei 
minden  látható  eredmény  nélkül  végződnek,  —  a  minek  azonban  ellen- 
kezőjéről tanúskodik  a  szatmári  békekötés  —  hálás  kegyelettel  kellene 
őriznünk  mindazok  emlékét,  kik  e  szabadságharczot  végig  küzdöttek ! 
Ez  a  magasztos  küzdelem  megtermékenyítette  az  elméket  és  szíveket  s 
a  magyar  léleknek,  a  magyar  szívnek  e  megtermékenyülése  szülte  azokat 
a  csudaszép  dalokat,  melyekben  a  szó  teljes  értelmében  a  nemzet  lelke 
szólalt  meg! 

A  szabadságért  való  nagy  erős  vágyakodás,  e  szabadság  ellenségé- 
nek,, a  németnek  s  mindazoknak,  kik  a  némethez  szegődnek,  mértéktelen 
gyűlölete :  ez  a  két  hatalmas  érzés  tombol  a  kurucz  dalokban,  s  olvasván 
s  még  inkább :  hallván  dallamukat,  szívünkbe  markol  minden  szó,  minden 
hang;  csatára  tüzel  az  egyik,  könyet  facsar  szemünkből  a  másik. 

Diadalok,  kudarczok,  a  mint  váltakoznak,  remény  és  csüggedés;  az 
igaz  ügyért  küzdőknek  rajongó  szeretete;  a  németeknek  feneketlen  gyű- 
lölete; majd  egyre  nehezebb,  sötétebb  fellegek  borúinak  a  kuruczok 
egére;  Rákóczy  elhagyja  a  haza  földjét  s  többé  vissza  sem  tér;  követ- 
kezik a  hontalanság,  az  itthon  maradottak  epekedése  a  vezér  után,  aztán 
a- vég:  a  vezér  halála,  s  lemondás;  a  szép  napokra  való  fájó  emlékezés, 
a  régi  dicső  napok  visszasírása :  ezek  a  tárgyai  a  kurucz  költészet- 
nek. Vagy  egyenesen  a  nép  lelkéből  fakadnak  e  dalok  vagy  olyan  embe- 
rek írják  (papok,  tanítók,  írástudó  altisztek),  kik  a  néphez  közel  állanak, 
s  a  mit  írnak,  oly  hatást  tesznek  ránk,  mintha  a  nép  lelkében  fakadtak 
volna.  De  ez  a  csudás  világ  megszólaltatja  a  főbb  embereket  is,  az  alkot- 
mányos és  vallás-szabadság  védelme  tollat  ád  azok  kezébe  is,  kik  addig 
csak  kardot  forgattak.  Magának  Rákóczy  Ferencznek  is  tulajdonít  a  hagyo- 
mány egy  költeményt,  a  Fölséges  nagy  Isten  kezdetűt,  melyben  vallásos 


bizodalommal  fordul  a  magyarok  istenéhez,  hogy  ne  engedje  elpusztulni 
a    magyart   s    elésorolván  az  ország  nagy  nyomorúságát,   megátkozza 


Dohányzú  és  ivö  kurucíok.  (Egykorú  kép). 

Bécset  meg  a  gonosz  tanácsadókat  s  kitartásra   serkenti  a  magyarokat. 
Természetesen,  amint  mondám,  az  igazi  kurucz  nóták  vagy  a  nép  lelkéből 

fakadnak  vagy  azok  tollából  kerülnek  ki,  akik  közvetlen  ismerik  a  nép  min- 
den búját,  baját,  nagy  szenvedéseit  s  tisztában  vannak  azzal,  hogy  a  népre 
csak  az  ő  nyelvén  lehet  igaz  hatást  tenni.  Ilyen  az  első  igazi  kurucz  nóta 
is,  mely  még  Thököly  idejében  termett,  a  Te  vagy  a  legény  Tyukody  pajtás ! 
kezdetű  kurucz  tábori  dal,  mely  csak  úgy  liheg  a  német-gyűlölettől  s 
tüzelő  szavakkal  biztatja  a  kuruczot  a  német  ellen,  aki 

Mindent  ígér,  de  csak  szorűltában, 
Semmit  bé  nem  vált,  ha  szabadjában. 

Megérdemli  hát,  hogy  a  »más  világra«  küldjék. 

Bort  kupámba,  bort  I  Embert  a  gátra  I 
Tyukody  pajtás,  induljunk  rája ! 
Verjük  által  az  labanczot  az  másvilágra, 
Úgy  ad  Isten  békességet  édes  hazánkra  l 

Midőn  Thököly  Törökországba  bujdosik  s  szertezüUődik  a  felkelők 
serege,  szebbnél  szebb  dalok  teremnek:  a  bujdosók  énekei  ezek.  Üldözött 
vadakként  bujdokolnak  a  vitézek,  sehol  sincs  maradásuk,  szülőfalujokba 
vissza  nem  térhetnek,  ha  éhen  nem  akarnak  veszni,  rablásra,  fosztoga- 
tásra kénytelenek  vetemedni.  A  még  nem  rég  nyalka  kuruczok  lerongyo- 
sodnak, keserves  az  életük  s  ez  a  keserves  élet  termi  a  Buga  Jakab  éneke 
czímü  verset  s  ennek  társait. 

Mit  búsulsz,  kenyeres,  mikor  semmid  síncsen? 
Jó  az  I&ten  jót  ád,  légy  jó  reménységben ! 
Fölnyílik  az  idÓ  majd  a  gjrönge  fűre  — 
Hová  két  szemünk  lát,  oda  megyünk  ketten! 

így  kezdődik  Buga  Jakab  éneke,  igazi  szegény  legény  nóta.  A  kér- 
désre aztán  megfelel  a  másik  szegény  legény: 

O  édes  pajtásom,  hogyne  búslakodnám, 
Midőn  az  sok  gondok  rajtam  uralkodnak ; 
Sok  gondolkodások  szüntelen  fárasztnak. 
Minden  órán  engem  elmémben  bágyasztnak. 

Rongyos  az  dolmányom,  ki  van  az  oldalom. 
Az  sok  folttúl  ugyan  nehéz  a  nadrágom. 
Hátam  lapoczkáját  veri  az  kalpagom  — 
ZsiVtúl  ködmenyem  is  igen  megavult  már. 

A'  köpenyegem  is  igen  jó-viselt  már, 
Az  sok  eső  miatt  vagyon  benne  sok  kár, 
Mind  elrothasztotta  az  csizmámat  nagy  sár. 
És  nyereségemmel  szerzett  pénz  szűkön  jár. 

Nincsen  abrak  széna,  hát  hitvány  az  lovam, 
.    Rongyos  fiZ  istáUóm,  igen  puszta  ^ázam. 
Mind  eltöredezett,  szegen  az  nyeregfám  -* 
Mind  lekopott  róla  az  sok  szép  nyert  szerszám. 

Kenyerem,  pecsenyéin  igen  szűkön  vagyon. 
Morzsalék  sem  hever  most  az  tarsolyomban, 
Pénzem  pedig  nincsen  most  az  oldalomon, 
Kiürült  az  gyüszőm,  eltölt  kóborlásom. 

Az  lovamrűl  igen  lekopott  az  patkó, 

Az  ki  még  rajta  van,  az  is  nem  igen  jó ; 

Ha  nem  patkoltatok,  elhal  tűlem  az  ló. 

Csak  gyalog  maradok,  mint  egy  rút  kóborló  .  .  . 

Az  farkasbórömnek  lekopott  az  szŐre, 
Pókháló  palaczkom'  az  szegen  belepte, 
Nyargalódzik  rajtam  az  tetvek  serege, 
Mert  szurkos  az  ingem,  nincs  ki  fejérítse. 

Ebugatta  anyja  !  mint  élhetek :  élek, 
Kivetem  hátamat  az  szép  verőfénynek  ; 
Csak  úgy  dohányozok  —  az  midőn  éhezek, 
így  én  is  másokkal  szépen  eltengődek. 

» 

A  vezér  nélkül  maradt,  kóbor  szegény  legény  áll  előttünk  e  dalban, 
s  ilyen  szegény  legényekkel  tele  volt  az  ország,  mígnem  jön  Rákóczy 
s  akik  Thököly  bujdosó  vitézeiből  megérik  ezt  az  időt,  seregestül  álla- 
nak Rákóczy  zászlaja  alá.  Az  ő  idejére  esik  a  legtöbb  nóta,  vidám  és 
szomorú  elegyesen.  A  labancz  gúnyolásában,  kicsinylésében  kifogyhatat- 
lanok, s  éppúgy  a  kurucz  .dicsőítésében.  A  nyalka  kurucz  lenézi  a  >daru 
lábú,  szarka  orrú,  görbe  hátú  nyomorult  németséget«,  a  »fekete  csizmás«, 
rossz  lovú,  német  párti  ráczot,  de  nriár  a  kurucznak  mindene  szép,  takaros, 
gazdag:  ' 


Az  vitéz  kurucznak  van 
Szabott  dolománya, 
Sarkantyús  csizmája, 
Futó  paripája. 

Vitéz  karja ;  lábaiban 
Karmazsin  csizmája, 
Gyönyggyel  fűzött  az  bocskora. 
Ezüstös  kapczája. 


Hátán  czifra  farkasbőre. 
Kurta  kis  dolmánya, 
Nyakában  függ  gyöngygyei  fűzÖlt 
Csontos  kalabéra. 

Fényességgel  mind  berakva 
Aranyos  szablyjája. 
Nyuszttal  bélelt  az  süvegje, 
Csillagos  forgója  ! 


Mintha  egy  mai  népdalt  olvasnánk  a  Bezerédi  nótájában,   a  formája 
egészen  az,  csak  a  tartalom  más:  szörnyű  megvetés  a  labancz  iránt. 


Sárvár  alatt  sűrű  berek  a  Csere, 
Leskelődő  labanczokkal  van  tele ; 
Sűrű  berek,  mégsincs  annyi  levele, 
Mint  a  mennyi  lompos  labancz  bújt  bele. 


De  a  labanczok  sem  maradnak  adósok  s   midőn   mind  jobban   elho- 

mályosúl  a  kuruczok    szerencsecsillaga,    valamelyik    labancz    megírja  a 
»Nyalka  kurucz«  kezdetű  gúnydalt  s  kárörömmel  kérdi: 

Hol  vagy  te  most,  nyalka  kurucz, 
Ki  oly  voltát,  mint  egy  szép  sirucz? 
Már  hazádba  sohasem  jutsz. 
Ez  világbi>l  is  majd  ki  futsz. 
Nyalka  kurucz  ! 
Nyalka  Kurucz  ! 

Minden  szava  tűszúrás,  a  mint  sorba  kérdezi,  hogy  »hol  a  hosszú 
pántos  kardja,  majd  tíz  fontos  tarsolya,  mennykö-ütött  nagy  pallosa,  czifra 
karabinja,  gréczi,  bécsi  pár  pisztolya,  ezüsttel  rakott  pantallérja.«  És  még 


Kuruczok  elfogott  labaiiezol  hajtanak.  {Egykorú  kép.) 

meg  is  vádolja  a  szegény  nép  sanyargatásával,  holott  ha  egyes  rendet- 
len csapatok  tették  is  ezt,  Rákóczy  rendes  hadseregéről  ezt  nem  lehet 
állítani. 

Szegénységet  szidtad,  verted, 

Nemzetséged  sem  becsülted  (bizony  nem,  aki  labancz  volt) 

Senki  személyét  nem  nézted, 

Testéi,  lelkét  »megm!velled.« 

Azért  isten  megbűnlelell. 
Idegen  országra  ve  leli, 
Szabadságol  tőled  elvett, 
'I'éged  messze  földre  ve  lett. 
Nyalka  kurucz  ! 
Nyalka  kurucz  ! 


^ 


\^ 

Kitetszik  a  versből,  hogy  Rákóczynak  Lengyelországba  való  utazása 
után  írták,  abban  az  időben,  mikor  már  csak  vékony  reménység  lehetett 
arra,  hogy  Rákóczy  visszajöjjön  a  magyar  földre. 

Vájjon  sejtette-e  Rákóczy,  midőn  1711-ben  Lengyelországba  ment, 
hogy  utolszor  látja  hazáját  s  a  búcsúpillantás,  melyet  a  határról  vetett, 
utolsó  pillantás  volt  a  magyar  haza  földjére?  A  műveletlen  ember  ösz- 
tönszerűleg sejti  meg  néha  a  bekövetkezendő  eseményeket,  s  mikor 
Rákóczy  indulóban  volt,  a  hagyomány  szerint,  a  hűséges  ruthén  nép 
keserves  sírása  kisérte  a  búcsúzó  fejedelmet,  sőt  egy  Barna  Mihály  nevű 
czigány,  Rákóczy  egyik  czigány  zenekarának  prímása,  a  fejedelem  lábai 
elé  vetette  magát,  mondván:  mégysz,  mégysz,  fölséges  fejedelem,  ///  hagyod 
a  vagyont,  keresed  a  nincsent!«  Ebből  az  időből  való  lehet  Rákóczy 
Ferencz  búcsúdala  is,  egyike  a  legszeb  kurucz  költeményeknek : 

Bölcsőm,  vigasztalóm,  Az  lengyelek  hadát, 

Dajkám  é5  ápolóm  :  Sorsod  javulását, 

Szép  Magyarországom  !  Es  bosszúállását 

Jaj,  szörnyű  fájdalom,  —  Sötét  felhőid  közt 

Meg  kell  tőled  válnom.  Mind  hiába  várom. 

Vizeid  folyását, 

Erdeid  nyílását,  Nincs  is  már  énnékem 

Mezeid  kalászát,  Semmi  reménységem  : 

Lovam  lába  nyomát  Megszakad  a  szívem 

Te  áldott  földeden  ^  Azt  igen  jól  érzem  - 

Már  többé  nem  látom.  Kr^ed,  rab  országom  .  .  . 

Vizeid  folyását. 

Fúj  már  az  őszi  szél,  Erdeid  nyilasát. 

Sárgul  a  falevél,    .  Mezeid  kalászát, 

Rád  borúi  az  nagy  tél  —  Lovam  lába  nyomát 

Mikor  semmi  sem  él,  Te  áldott  földeden 

En  árva  országom  !  En  sohasem  látom  ! 
Francziák  oltalmát, 

Nem,  valóban  nem  látta  többé  soha  hazája  földjét.  Rettentő  csügge- 
dés, mély  levertség  szállja  meg  az  itthon  maradottak  lelkét.  Ezekben  a 
szomorú  időkben  születik  meg  a  Nyikó  vidékén,  a  Rákóczyt  sirató  székely 
népballada. 

írástudó  ember  munkája,  de  olyané,  ki  a  nép  fia,  s  nemcsak  átérzi, 
de  ki  is  tudja  fejezni  az  atyja  nélkül  maradt  nép  megható  kesergé- 
sét.  A  ballada  első  fele  a  legutolsó,  kétségbeesett  küzdelem  visszhangja, 
midőn  vesztett  csaták  után  züllődni  kezd  a  reményevesztett  kurucz 
sereg.  Rákóczy  kiáll  a  munkácsi  sánczra  s  pántos  pallosára  tánjaszkodva 
rivalkodik  rézdobosára: 

Dobosom,  dobosom, 

Udvari  dobosom, 

Most  néked  megmondom  : 

Ne  azt  verd,  hogy :  mar?,  mars  ! 

De  azt  verd,  hogy :  rajta  ! 

Ördög  nyúzza  anyádat. 

Ne  úgy  verjed  dobodat, 

Ne  úgy  verjed,  mint  eddig : 

Isten  tudja,  hogy  lesz,  mint? 

Hanem  úgy  verd  :  rajta  ! 

Rajta,  rajta,  rajta ! 


De  mind  hiába.  »Dobos  már  dobolhat,  Rákóczy  unszolhat«,  a 
kurucz  tábor  lehajtja  zászlait  a  majthényi  síkon.  Keseredett  szívvel 
hagyja  el  az  országot. 


.»Nem  kérem  én  az  országom, 
Inkább  világgá  bujdosom. 
Ugy  is  tudom  már : 
El  kell  mennem  már ! 
Kovác^m,  kovácsom, 
Udvari  kovácsom  I 
Fordítsd  meg  a  patkót 
Hódos  paripámon, 
Az  elejét  hátra,  — 
Ne  forduljon  vissza  !  .  . 
Ugy  sem  jövök  vissza 
Szép  Magyarországra ! 

Két  országom,  népem : 
Vitéz  magyar,  székely. 
Az  Isten  megáldjon  ! 
Patak,  Isten  hozzád,  — 
Német  már  a  gazdád  ! 
Isten  hozzád  Munkács  ! 
Engem  többet  nem  látsz, 
Legkedvesebb  váram ! 
En  édes  hazámat. 
Szép  Magyarországom, 
Már  többé  nem  látom, 
Már  többé  nem  látom. 

Eljön  még  az  idő. 

Szegény  Magyarország,  — 

Megátkozod  te  még 

E  keserves  órát ! 

Idegen  nemzetnek  be  súlyos  a  járma  ! 

Régi  vezérének, 

Tulajdon  vérének 


Sírva  néz  utána 
Sírva  néz  utána  .  .  . 

Szeret  Magyarország, 

óhajt  Erdélyország, 

S  holtig  szán,  holtig  bán. 

Még  a  gyermekök  is. 

Tudom,  vísszakiván  ! 

Mikor  rég  elmentem  : 

Vissza  sóhaj  totók ; 

Mikor  rég  meghótam. 

Akkor  is  sirattok, 

Haló  poromból  is  feltámasztanátok, 

Összeszednétek  még 

Porhadó  csont' mat ! 

• 

A  merre  tenger  zúg, 
A  merre  a  szél  jár. 
Csillag  lehanyatlik,  — 
Ott  nyugszom  meg  én  már.» 


*  *  * 


Be  szomorún  szól  a 
Rákóczi  rézdobja. 
Nem  mondja  már  :  Rajta  ! 
Rajta,  rajta,  rajta  ! 
Hanem  azt  dobolja, 
Messzéről  zokogja : 
»Szülőíoldem,  bölcsöm, 
Te  bús  Magyarország, 
Immár  Isten  hozzád. 
Immár  Isten  hozzád!* 


Bizony,  visszasóhajtották,  visszasirták   s   feltámasztották  volna  haló 
porából  is.  Megújul  a  német  világ,  a  jó  magyar  hazafiaknak  nincs  becsű- 


ji 

léte.  A  szabadságharcz  hőseinek  birtoka  kapzsi  emberek  prédája  lesz. 
Német  földesurak  lepik  el  az  országot.  A  »sas«  körme  közt  *»  fonnyad « 
a  szegény  magyar  nép  ...  És  megszületik  a  hires  Rákóczy-nóta,  az 
elnyomott  magyar  nép  e  szívrázó  jajkiáltása: 

Jaj  régi  szép 
Magyar  r.ép, 
Az  ellenség  téged  mikép 
Szaggat  s  tép  1 
Mire  jutott  állapotod, 
Romlandó  cserép  ! 
Mint  tgy  ékes  eleven  kép, 
^  Valál  olyan  szép, 

Magyar  nép  ! 

De  a  sasnak  körme  között 
Fonnyadsz  mint  a  lép, 
Szegény  magyar  nép ! 
Mikor  léssz  már  ép  ? 
Megromlottal  mint  a  cserép, 
Jaj  hát  szegény  magyar  nemzet 
Jóra  mikor  lép? 

A  XVIII.  század  bús  magyarjainak  ez  a  dal  az  imája,  melynek 
szomorú  dallamát  a  tárogató-síp  mellett  énekelik,  mígnem  elfeledteti  a 
világhíres  Rákóczy-induló,  melyet  nem  közvetlenül  a  Rákóczy-nótából, 
hanem  egy  külön  fejlődött  trombita-riadóból  csinált  később,  1809-ben, 
SchoU  karmester.  A  múlt  dicsőségén  való  borongás  s  a  harczra  tüzelő 
riadó  egyesül  ebben  az  indulóban:  hallatára  végig  szárnyal  leikünkön  a 
múlt  dicsősége  és  gyalázata,  s  mintha  minden  hangban  egy-egy  tűzszikra 
volna,  úgy  érezzük,  hogy  lobogó  lánggal  ég  testünkben  minden  idegszál 
s  vakon  rohanunk  előre:  élet  vagy  halál! 

A  magyar  nemzet  történetkönyvéből  kiszaggathatnák  az  egész  kurucz 
világ  lapjait:  ez  az  induló  egyedül  megőrizné  Rákóczy  Ferencz  nevét, 
emlékét.  Ott  van  ez  minden  magyar  szivében.  Ki  nem  törüli  soha  semmi- 
féle földi  hatalom. 


)- 

I      KIK  megosziouaK    veie  a    nomaiansag 
kenyerét,  a  kifáradt  nemzet  —  a  leg- 
felsőbb rétegtől  a  legalsóbb  rétegig  — 
örömmel  üdvözölte  a  szatmári  békét,  mely  megerősítette  a  magyar  alkot- 
már^t,  a  protestánsok  vallásszabadságát  és  a  nemesség  jogait.  Ha  tehát 
Rákóczy   maga  nem  is  írta  alá  a  békeszerződést,   ez  a  szerződés   mégis 

az  ő  dicsőséges  harczának  volt  az  eredménye  s  most  már  csak  az  lehetett 
a  kérdés :  elég  erős-e  a  nemzet,  hogy  a  békeszerződés  biztosította  jogokat 
tiszteletben  is  tartassa  ?  Mert  a  bécsi  kormány  kibékült,  de  ez  a  kibékülés 
a  szabadságharcz  kényszerítő  hatása  alatt  történt,  a  szerződő  fél  őszinte- 
ségében azonban  csak  a  rövidlátás  bízhatott. 

A  hirtelen  elhunyt  L  József  örökébe  III.  Károly  lép  1711-ben  s  az 
1712-iki  országgyűlésen  törvénybe  igtatják  a  szatmári  békeszerződés 
pontjait.  Majd  az  1 7 1 5-iki  országgyűlésen  megkezdődnek  az  újítások,  melyek 
közt  legfontosabb  az  állandó  hadsereg  s  az  ennek  eltartására  szükséges 
hadi  adó.  A  rendek  belátják,  hogy  a  hadviselés  eddigi  rendszere  tartha- 
tatlan, s  minden  nagyobb  vita  nélkül  megszavazzák  az  állandó  hadseregről 
szóló  törvényjavaslatot.  Fentartják  ugyan  jövőre  is  a  régi  hadszervezetből 
a  'nemesi  fölkelést  —  szükség  esetére,  mert  hisz  máskülönben  semmi 
értelme  sincs  a  nemesi  kiváltságoknak,  ha  még  háború  idején  sem  fognak 
fegyvert,  de  az  állandó  hadsereg  tartásának  terhét  egészen  a  parasztok 
vállára  ^  rakják.  Gond  nélkül  szavaznak  meg  két  millió  és  negyvenezer 
forintot  az  állandó  hadsereg  tartására,  s  mert  a  paraszt  fizeti  ezt,  még 
azzal  sem  törődnek,  hogy  a  király  honnét,  hogyan  szedi  össze  a  katona- 
ságot, miként  szervezi  a  haderőt,  s  mi  czélra  fordítja,  esetleg  nem  a 
magyar  alkotmány  megtörésére-e  ?  A  fő,  hogy  őket  ne  terhelje  a  hadsereg 
tartása.  Annyira  irtóznak  ettől,  hogy,  midőn  a  király  az  1729-iki  ország- 
gyűlésen a  jobbágy  telkeket  akarja  a  hadi  adó  alapjául  megjelölni,  hevesen 
tiltakoznak  e  szándék  ellen,  mert  a  jobbágyság  kezén  levő  birtok  — 
nemesi  birtok,  tehát  adó  arra  nem  vethető.  A  hadi  adó  —  vitatták  az 
urak  —  a  Jobbágy  személyes  terhe,  s  nem  a  jobbágy  teleké.  A  király 
engedni  kénytelen  s  később,  Mária  Terézia  trónra  léptekor,  törvényben  is 
megerősíttetik  a  királynéval,  hogy  nem  a  telek,  de  a  jobbágy  személye 
viseli  a  hadi  adó  terheit.  Sőt  még  annyit  sem  hajlandók  engedni  az  »ősi 
szabadságból «,  hogy  a  gyakorlatban  haszontalannak  bizonyult  nemesi 
fölkelést  pénzen  váltsák  meg.  Isten  őrizz !  Hisz  ezzel  a  nemesség  elismerné 
az  adófizetés  kötelességét. 

Meg  van  az  állandó  hadsereg,  tehát  állandó  adóalapról  kell  gondos- 
kodni. A  király  mindjárt  1715-ben  elrendeli  az  adóalap  országos  össze- 
írását. Hogy  igazságos,  részrehaj latlan  legyen  ez  az  összeírás,  a  megyék 
kölcsönösen  írják  össze  egymást.  De  kitűnik,  hogy  így  sem  volt  igazságos 
az  összeírok  eljárása.  Vagy  a  bevallás  nem  megbízható,  vagy  az  össze- 
írok többet  írtak  be,  mint  a  mennyit  a  nép  hit  alatt  bevallott.  Az  utasí- 
tás szerint  össze  kellett  írni: 


^w 


^««Bi^^«^ 

1.  Minden  kivétel  nélkül  a  lakott  jobbágy-  és  zsellértelkeket  megjelölve,  hogy  milyen: 
egész,  fél,  negyed,  stb.  telkekről  vane  minden  egyes  esetben  szó ? 

2.  A  szántóföld  terjedelmét  pozsonyi  köblökben,  és  pedig  az  őszi,  a  tavaszi  s  a  har- 
madik forduló  vagy  nyomás  terjedelmével  együtt. 

3.  A  rétek  terjedelmét,  a  széna  mennyiségét  és  minőségét. 

4.  Mindazon  szőlőt,  mely  hegybérnek,  kilenczednek,  tizednek  van  alávetve,  akár  nemesek, 
akár  nem-nemesek  birtokában  volt;  továbbá  azt,  hogy  egy  kapásnyi  területen  átlag  mennyi 
bor  szokott  teremni. 

5.  Az  erdőket,  akár  makkoltatásra,  akár  tűzi  vagy  épülelfa,  zsindely  s  más  fanemű 
nyerésére  szolgáltak. 

6.  A  mennyiben  nem-nemesek  kezén  voltak,  a  lisztelő-,  fűrész-  zuzómalmokat  és  kallókat 
évi  jövedelmükkel  együtt. 

7.  A  nem-helybeliek  által  bírt  szántót,  szőlőt  és  rétet  olyan  módon,  mint  a  helyben 
lakók  kezén  levőket. 

8.  Rövid  rajzot  kellett  adniok  a  határ  fekvéséről,  a  föld  termőképességéről,  a '  bor 
minőségéről,  a  forgalmi  viszonyokról,  a  termények  értékesítésének  könnyebb  vagy  nehezebb 
voltáról. 

S  hogy  a  munka  annál  tisztább  legyen,  rovatos  mintákkal  látták  el 
az  összeírókat,  s  ezeket  minden  községben  ki  kellett  tölteni,  megjegyzé- 
sekkel kisérni.  De  bármilyen  nagy  készülettel  indultak  is  az  összeírás- 
nak, megbizható  munkát  nem  végeztek,  nem  végezhettek.  Az  egész,  fél, 
negyed  meg  nyolczad  telek  nem  egyforma  volt  az  ország  minden  részé- 
ben, s  mert  a  más  megyebeli  becslők  nem  ismerték  a  helyi  viszonyokat, 
rendszerint  hamis  adatokat  írtak  be.  Miután  ez  az  összeírás  hasznavehe- 
tetlen, 1720-ban  újra  kezdik  a  nagy  munkát,  de  most  már  csak  azokat 
a  jobbágyokat  és  zselléreket  írják  össze,  kiknek  nemcsak  belsőségeik,  de 
külsőségeik  is  vannak,  azokat  a  szegény  embereket,  kiknek  csak  házuk  volt 
vagy  még  az  sem,  kihagyják  az  adózásból.  Összesen  tizennégyféle  adózót 
vesznek  föl  az  e  czélra  készült  rovatos  mintákba,  nevezetesen:  polgár 
(civis),  taksás  nemes,  nemes  (ki  jobbágyföldet  mívelt),  jobbágy,  zsellér, 
szabados,  nem-nemes,  subinquilinus  (alzsellér),  özvegy,  taksás,  nem-nemes, 
mezővárosi  polgár,  katona-határőr,  zsidó,  vagus  vagy  vagabundus,  kiket 
a  régi  magyar  törvények  lézengöknek  neveztek.  Ez  az  összeírás  sem  vált 
be.  S  mert  az  ellen,  hogy  a  földet  vegyék  adó  alapjául,  kézzel-lábbal 
tiltakozik  a  nemesség,  a  viszonyokkal  inkább  ismerős  katonai  hatóságra 
bizzák  az  adókulcs  megállapítását.  Igen  érdekes  az  a  jelentés,  melyet 
Nesselrode  főhadi  biztos  tesz  a  katonai  hatóságok  által  végzett  munkáról, 
mert  képet  ad  az  ország  akkori  állapotáról.  E  jelentést  részletesen  ismer- 
teti Marczali  Henrik  A  magyar  nemzet  története  8-ik  kötetében,  ennek 
nyomán  közlöm  azt  e  könyv  olvasóival.* 

A  dunántúli  megyékről  és  városokról  e  jelentés  alapján  megtudjuk,  hogy  :  Sopron- 
vármegye  termékeny  és  megvan  az  alkalmatossága   arra,   hogy  terményeit   eladhassa. 
Az  eddigi  portáin  felül  elbír  még  egy  felet.  Sopron  városa  sokat  szenvedett  a  tavalyi 
nagy  tűzvésztől;  igazságos,  hogy  egy  kicsit  könnyítsenek  rajta.   Kis-Marton  lakosait 
és  polgárait  nagyon  megkárosítják  az  Eszterházy  herczeg   uradalma   alatt  élő   zsidók. 
Különben  is  annyira  el  van  adósodva  a  város,  hogy  méltányos  egy   negyed   portával 
könnyíteni  rajta.   Ruszt,  borának  jövedelmezősége  révén,  tovább  is  elviselheti  mostani 
portáit.  Vasmegye  nagy  része  meglehetősen  terméketlen.  Uradalmai  közt  oly  jelentékeny 
az   adóteher  dolgában   az   aránytalanság,   hogy   már   ezért   sem  lehet   emelni   adóját. 
Kőszegnek  termékeny   a  határa,   nagy  a  szőlőhegye,  bora  jó,  és   el  is   adhatja,  tehát 
megmaradhat   eddigi  állapotában.   Ha   Györmegyéuek  állapotát   összehasonlítják   más 
megyékével,  kitűnik,  hogy  nagyobb  terhet  reá  hárítani  nem  lehet,  de  az  eddigit  elbírja. 
Győr  városa  napról  napra   növekszik   és  így  aránylag  könnyen   elviselhet  még  egy 
negyed  portát.   Koptárom  megyében  igen  nagy  az   elosztás  aránytalansága.  Ha  ezen 
segítenek,  elbírja  mostani  portáit.  Zala  területe  részben  hegyes  ugyan,  de  jobbára  elég 
termékeny,  úgy  hogy  mások  könnyítésére  elviselhet  még  egy  portát.  Kanizsa  állapota 
mindenképen  kedvező,  elviselheti  eddigi  portáit.   Veszprém  megye  elég  jó  karban  van, 
és  így   nem   esik  majd  nehezére   még   ^.'4  portának  elviselése.  Fejér  megye  helységei 
jelesek,  lakosai   más  megyékéhez  képest  jómódúak,  földje  nagy  és  termékeny,  barom- 
tenyésztése igen  virágzó.   Könnyen  elbírja,  ha  adóját  kilencz  portával   emelik.  Székes- 
Fejérvárnak  számos  a  lakossága,  sok  a  bora,  mely  bár  hitvány,  helyben  mégis  elfogy, 
gabonával  is  kellően   el  van  látva,  úgy  hogy  mérsékelt  felemelést  könnyen   elviselhet. 
Baranya  megye  viszonyai  kedvezők,  népessége  néhány  év  óta  erősen  növekedik,  úgy 
hogy   két   portányi  növelés   nem  esik   majd  nehezére.   Somogy  elég   bort  és   gabonát 
termel   ugyan   és  a   makkoltatásból  is   pénzel,  de   rossz  belső   igazgatása   miatt  meg- 
lehetős nyomorult  állapotban  van,  úgy  hogy  jobban  megterhelni  nem  lehet.  Tolnának 
sok  a  javadalma,  nagy  és  termékeny   a  földje,  elegendő   a  bora,   számos  a  marhája; 
mezővárosai  és  falvai  jómódú  és  számos  néppel  telvék.  Fel  is  emelték  a  portáját  S^j^-el 
'  Mosonynak  jó  alkalma  van  ugyan  terményei  eladására,  de  községe  kevés  és  sok  faluja 
egészen  tönkre   van  téve.   Megmaradhat  eddigi   állapotában,  de   túlterhelni   nem  lehet. 
Egészben  tehát  emelték  a  Dunántúl  adóját  és  pedig  23  ^/^  portával,  vagy  is  körülbelől 
12.000  forinttal,  csakhogy  ez  az  emelkedés  csaknem  egészen  Fejér,  Tolna  es  Baranya 
megyék  rovására  történik. 

Dunán  innen  —  folytatja  a  jelentés  —  Pozsony  megye  igen  szerencsétlen  álla- 
potban van,  és  pedig  leginkább  rossz  adminisztrácziója  miatt.  Tisztviselői  annyira 
tönkretették  a  népet,  hogy  könnyítés  nélkül  lélekzeni  sem  bír.  Pozsony  városának 
nyomorult  állapota  és  azok  a  nagy  költségek,  melyeket  a  gyakori  katonai  megszállás, 
kvártély  és  meghalás  neki  okoznak,  megkövetelik,  hogy  könnyítsenek  rajta.  Nagy- 
Szombatot  az  e  nyáron  ott  dühöngő  tűzvész  méltóvá  teszi  némi  könnyítésre.  Szent- 
György  nagyon  eladósodott,  kevés,  ott  a  család,  semmi  javadalma  nincs  és  a  diéta 
idején  azonfelül  nagy  tűz  is  pusztította.  Le  is  vették  e  városkáról  terhének  felét,  négy 
portát.  Bazinon,  mely  szintén  el  van  adósodva  és  melynek  polgárai  végső  nyomorra 
jutottak,  szintén  könnyítettek  valamicskét ;  Modorról,  melyet  nemcsak  adóssága  nyom, 
hanem  mely  tűzvésztől  is   szenvedett,  négy   portát  vettek   le.  Nagy   dicsérettel   szól  a 

jelentés  Nyitra  megyéről,  melynek  jó  állapota  és  nagy  kiterjedése  mindenki  előtt  isme- 
.retes.  Községei  néppel  és  minden  jóval  bővelkedők,  határa  termékeny  és  jól  el  is  adja 
terményeit.  Fel  is  emelik  portáit  8®/4-el,  úgy  hogy  neki  lett  legtöbb  portája  az  ország- 
ban :  352.  Szakolcza  városa  a  tűzvész  által  végső  Ínségre  jutott.  Könnyíteni  kell  rajta 
a  törvény  értelmében.  Le  is  veszik  terhének  több  mint  felét.  Trencsén  megye  népes 
ugyan,  de  lakossága  jobbára  más  megyékből  él.  Szántóföldje  keskeny,  a  hegyek  közt 
terméketlen,  a  Vág  mentén  pedig  gyakori  áradásoknak  van  kitéve.  Ezen  tehát  köny- 
nyítettek.  Trencsén  városában  már  nincs  katonaság,  az  átvonuló  katonaság  sem  bántja. 
Elbírja  az  eddigi  terhet.  Bars  megyét  nagyon  károsította  a  tűzvész  és  sok  lakója 
elszökött.  Levettek  róla  négy  portát.  Körmöcz  és  Uj -Bánya  városok  portája  megmarad, 
mert  terhelésük  magát  a  kincstárt  károsítaná.  Zólyom  megye  alkalmas  fekvésénél 
fogva  megmaradhat,  ha  egy  portát  levesznek  róla,  feltéve,  hogy  az  adót  arányosan 
osztják  el,  és  a  földesurak  túlságos  bírságokkal  és  követelésekkel  nem  terhelik  a 
iobbágyokat.  Beszterczebányának  az  erejéhez  mért  a  terhe.  Breznóbánya  nyomorúsága 
köztudomású,  bár  több  éven  át  exekució  volt  a  nyakán,  soha  sem  bírta  megfizetni  az 
egészet.  Levették  terhének  felét.  Libetbánya  és  Zólyom  városai  megmaradnak,  de 
Korpona,  melynek  határa  kicsi  és  terméketlen  és  melyet  az  október  24-iki  tűz  egészen 
tönkre  tett,  méltó  arra,  hogy  könnyítsenek  rajta.  Árvamegye  igen  terméketlen,  népe 
csak  faizásból  és  napszámból  él  vagy  más  megyékben  keresi  kenyerét.  Levettek 
róla  három  portát.  Turócz  megyének  nincs  ugyan  annyi  erdeje,  de  termékenyebb. 
Liptó  megyének  az  a  jövedelme,  melyet  a  tutajozás  és  a  királyi  só  fuvarozása 
után  húzott,  nagyon  megcsökkent.  A  Vág  áradása  is  károsítja,  úgy  hogy  adója 
leszállítandó.  Nógrád  megye  népes  és  termékeny  ugyan,  de  csak  csekély  a  marha- 
tenyésztése. Pest-Pilis-Solt  megyék  területe  nagy  és  termékeny,  marhatenyésztésre 
alkalmas,  könnyen  el  is  adhatja  terményeit,  sok  a  népes  helysége  és  a  javadalma, 
úgy  hogy  nagyobb  tehernek  is  megfelel.  Buda  városának  lakói  nagyon  meg- 
szaporodtak, sok  a  szőlleje,  biztos  a  piacza  otthon  és  a  Dunán,  közjövedelme  is 
jelentékeny.  Ha  a  felosztás  arányos,  emelhető  az  adó.  Pest  városának  haszna  van  a 
kir.  táblából  és  az  ebből  folyó  fogyasztásból  és  eladásból.  Könnyen  elviselhet  vala- 
melyes adóemelést.  Kis-Kunság  népe  áUapotja  szerint  nem  terhelendő.  Esztergom 
megyének  sok.  a  faluja,  kedvező  a  helyzete,  elbírja  az  emelést.  Szintúgy  Esztergom 
városa  is  elviselheti  a  nagyobb  terhet,  ha  más  városokkal  hasonlítják  össze.  Hont- 
megyének nagy  haszna  van  terményei  könnyű  eladásából  a  bányavárosokban,  tehát 
nem  szorul  a  könyítésre.  Selmeczbányának  számos  ugyan  a  népe,  de  többnyire 
bányászok,  kiknek  sok  a  kiadása  és  kevés  a  haszna.  Bélabánya  és  Bakabánya  adója 
csekély,  de  megfelelő.  Bács  megyének  kevés  ugyan  a  helysége,  de  azok  elég  népesek. 
A  baromtenyésztés  és  a  földművelés  virágzók,  úgy  hogy  a  dézsma  arendájáért  évi 
7000  frtot  fizetnek.  Fel  lehet  emelni.  Ellenben  Bodrogmegyének^  ha  külön  veszik 
Bácstól,  nem  emelhető  a  portája.  Mindössze  \0'^U  portát,  vagyis  körülbelül  6000 
frtot  vettek  le  e  kerületről. 

Tiszán  innen  Abauj  megye  már  ki  kezd  vergődni  pusztult  állapotából.  Jó  a 
földje,  elég  a  szénája,  bora  úgy  mennyiségre  mint  minőségre  nézve  jeles,  a  makkolta- 
tásból  is  van  haszna  és  terményeit  jól  eladhatja  a  Szepességben  és  a  Hegyalján. 
Emelkedőben  van  Kassa   városa   is,   mely  16  falunak   ura,   és   sok  szőlejéből   és  az 

őrségből  is  húz  hasznot.  Zemplénmegye  a  legnagyobbakból  való  és  "nagyobbára  ter- 
mékeny. Itt  szűrik  a  legjobb  bort,  az  azzal  való  kereskedésből,  a  hordók  szállításából 
is  van  jövedelme.  Más  megyékből  valók  is  költenek  itt  szőlőművelésre.  Mindezekért 
1724-ben  nyolczczal  emelték  portáinak  számát.  Azonban  az  idén  kárba  veszett  a 
szüretje  és  így  további  megterhelést  nem  bírna  el.  Sáros  megyének  rossz  az  adminisz- . 
trácziója  és  e  miatt  nyomorult  az  állapota^  úgy  hogy  könnyíteni  kell  rajta.  Könnyíteni 
kell  Eperjes  városán  is,  melynek  polgárai  csak  házaik  és  földjeik  jövedelméből  élnek 
és  nagyon  el  vannak  adósodva.  El  van  adósodva  Bártfa  is,  melynek  azonfelül  kicsi 
és  terméketlen  a  határa.  Kis-Szebennek  csak  közepes  a  birtoka,  de  mint  a  repartició 
mutatja,  elviseli  az  eddigi  adót.  Szepes  megyében  az  adó  felosztása  körűi  van  a  hiba. 
Különben  őszi  gabonája  jó,  vasbányái  és  kohói  sok  pénzt  hoznak  oda;  a  vásznat  az 
ezredek  itt  szokták  összevásárolni.  Elég  ha  két  és  fél  portát  vesznek  le  róla.  Lőcse 
városa  szinte  fuldoklik  adósságainak  terhe  alatt ;  Késmárk  ellenben,  melynek  tehetősek 
a  polgárai  és  mely  Lengyelország  felé  kereskedik,  még  valami  adóemelést  is  elbir. 
Ung  megyének  egy  része  igen  terméketlen,  a  termékenyebb  pedig  nagyon  ki  van  téve 
az  áradásoknak,  úgy  hogy  csak  ritkán  lehet  ott  összegyűjteni  a  gabonát  és  szénát. 
Gömör  megyének  jó  a  földje;  ahol  terméketlen,  a  bányák  és  erdők  jövedelme  njmjt 
kárpótlást.  Megmaradhat.  Borsod  megye  nagy,  termékeny,  baromtenyésztése  virágzó, 
bora  jó,  piacza  is  van  Lengyelországban,  a  makkoltatásból  is  pénzel.  Portáit  tízzel 
emelik.  Heves  és  Külső-Szolnok  megyéét  is  felemelik  hattal,  mert  jó  és  kiterjedt  a 
határa,  sok  a  szőlője,  híres  bort  termel,  nagy  a  baromtenyésztése  s  lakóhelyeinek  száma 
és  népessége  szaporodik.  Eger  városán  ellenben  könnyíteni  kell.  Jövedelme  csak  borából 
van  és  1724-ben,  lakosai  nagy  számára  való  tekintettel,  túlságosan  emelték  az  adót. 
Hasonló  a  helyzete  a  Jászságnak  és  Nagy-Künságnak,  melytől  előbb  túlsókat  köve- 
teltek. Bereg  megyében  nagy  az  aránytalanság  a  teher  felosztásában.  Az  áradások 
miatt  is  könnyíteni  kell  rajta.  Torna  megye  valósággal  nem  több  egy  járásnál.  Apró 
és  elpusztult.  Szatmár  megye  népessége  többnyire  nyomorult  szegény  oláhokból  áll, 
kiken  kétszeres  és  háromszoros  katonai  exekuczió  sem  birta  megvenni  az  eddigi 
adót  és  a  hátralékokat.  Levettek  róla  6  portát.  Szatmár-Németi  elég  népes,  határa 
termékeny,  sok  borral,  jó  legelővel  dicsekszik.  Nagybánya  adója  is  megmarad,  mert 
borából  van  jövedelme.  Felsőbánya  portáinak  számát  ellenben  felényire,  6-ra  szállították 
le,  mert  előbb  túlsókat  róttak  reá.  Szabolcs  megye  Nagy-Kállóval :  1724-ben  könnyítettek 
rajta,  mert  sok  jobbágya  elszökött.  Többet  levenni  róla  nem  lehet,  mért  jó  a  földje, 
sok  a  szénája,  biztos  piacza  van  a  Hegyalján,  a  salétromból,  makkoltatásból  és  halá- 
szatból is  van  jövedelme.  A  Hajdúvárosok  népének  száma  és  tehetsége  tizenhét  év 
óta  nagyon  megapadt.  De  még  mindig  virágzó  a  földművelésük,  úgy  hogy  csak  egy 
fél  portával  fizetnek. kevesebbet.  Polgári  községének  külön  portáit  1724-ben  törölték, 
mert  nem  volt  ott  jobbágy.  Azóta  ismét  él  ott  vagy  100  család,  köztük  ujak  is.  Eleinte 
azonban  nem  kell  túlságosan  terhelni.  Ugocsa  tehetségéhez  képest  eléggé  meg  van 
terhelve.  E  kerület  is  hanyatlik,  adójának  terhét  13*/4  portával  csökkentik.  Nagy  emel- 
kedést csak  Hevesben  és  Borsodban  észlelnek;  a  városok,  Kassa  kivételével,  itt  is 
majdnem  mind  könnyítésre  szorulnak. 

A  régi  beosztás  a  jelen  Tiszántúli  kerületnek  jelentékeny  részét  is  a  Tiszáninneni 
kerületbe  sorozta.   A   Tiszántúl  csak  Biharral  kezdődött.   Ez  nagy  és  népes  megye, 

terjedelmes  legelőkkel,  sok  borral,  sűrű  erdőkkel,  vaddal,  hallal  bővelkedő.  Borának 
piacza  van  Máramaros,  Szabolcs,  Békés,  Zaránd  és  Arad  megyékben,  a  Kunságban  és 
a  hajduvárosokban,  gabonáját  pedig  Váradra  és  Debreczenbe  viheti  vásárra.  Adóemelése 
a  legnagyobb  egész  Magyarországban :  24  portával  fizet  többet  mint  azelőtt.  Debreczen 
városa  népes,  nagy  baromtenyésztéssel  és  földműveléssel ;  pusztái  nagyon  jövedelmezők- 
De  a  tavalyi  nagy  tűzvész  miatt  terhét  nem  lehet  emelni.  így  is  46  porta  nyomja 
vállát,  mi  több  mint  Pozsonyé,  négyszer  annyi  mint  Pesté.  Emelkedőben  van  Szeged, 
melynek  nagy  a  határa  és  földje,  halászata  jövedelmező. 

Az  északon  annyira  számos  roskadozó  területekhez  itt  csak  Máramaros  megye 
hasonlítható.  Ez  a  közelismerés  szerint  bajjal,  szerencsétlenséggel,  nyomorúsággal  teljes. 
Mivel  a  sóból  való  haszna  is  csökkent,  adóját  17  portával  csökkentik.  Kr aszna  és 
Kővár-vidéke  és  Közép-Szolnok  megmaradhatnak  a  régi  adó  mellett.  Zaránd  megyének 
sok  a  népe,  a  hegyeken  kivül  termékeny  a  földje,  aranybányája  is  van,  néhol  még  a 
zápor  is  kimossa  az  aranyat.  Ennek  adóját  valamivel  emelik,  ellenben  Csanádét  egy 
portával  leszálUtják,  mert  ott  nincs  több  mint  egy  mezőváros  és  12  kis  község.  Arad 
megye  egészen  kimerült,  és  bár  Zaránd  megye  több  ezer  forinttal  segített  rajta,  még 
sem  birja  fizetni  a  reá  kirótt  összeget ;  hiába  minden  exekuczió.  Leszállítják  hát  adóját  . 
10  portával.  Csongrád  megyének  portái  megmaradnak.  Békéséi  még  kettővel  növelik. 
Bár  ez  a  megye  földesurának  gondoskodásából  nagyon  emelkedik,  többet  még  sem 
lehet  reá  róni,  mert  szokás,  hogy  az  új  falvaknak  több  évi  szabadságot  engednek. 

lm,  a  kép,  melyet  a  főhadi  biztos  jelentése  Magyarország  1727-iki 
állapotáról  nyiijt.  De  bármennyire  megbízhatók  ezek  az  adatok,  az  adó 
kulcsa  nem  lehet  igazságos,  miután  a  jobbágy  személyén  s  nem  a  földön 
van  a  teher.  A  valóság  az,  hogy  a  paraszt  vállára  nehezedik  az  összes 
közterhek  viselése!  A  hadi  adót  egyedül  ő  fizeti.  A  megyei  közigazgatás 
és  igazságszolgáltatás  költségeit  ő  fizeti.  Az  országgyűlési  követek  napi 
díját  ő  fizeti  s  fizetheti  szívesen,  mert  —  mint  látjuk  —  a  követ  urak 
ugyancsak  gondoskodnak  a  terhek  —  szaporításáról.  A  követ  urak  sza- 
vazzák meg  a  koronázási  ajándékot  is  —  a  paraszt  zsebéből.  A  közmunka 
egészen  a  paraszté.  Ha  előfogat  kell,  a  paraszt  állítja  ki.  A  katonát,  bár 
bizonyára  szívesebben  kvártélyozna  az  udvarházakban  és  kastélyokban, 
a  paraszthoz  szállásolják,  mert  így  rendeli  a  törvény.  S  ha  legalább  a 
törvény  mindenféle  szolgálatnak  meghatározná  a  mértékét:  eddig  s  ne 
tovább  —  de  nem,  a  tisztviselők  önkényének  ki  van  szolgáltatva  a  nép 
—  az  egyiknek  kedvez,  a  másikat  meg  rogyásig  terheli. 

Az  akkori  nemesség  a  legtermészetesebb  állapotnak  tartja,  hogy 
minden  jog  az  övé  s  minden  teher  a  paraszté  legyen.  Szentül  hitte,  — 
s  ez  a  mentsége,  —  hogy,  ha  jogaiból  bármi  keveset  ád  a  parasztnak 
s  eg3aittal  a  paraszt  terheiből  átvesz  —  az  ország  összeomlik,  mint  az 
olyan  épület,  mely  alól  kiszedik  a  fundamentumot.  —   A  nemesi   kivált- 

Ságokban  vélték  az  alkotmány  erejét,  s  a  jobbágyság  robotjában  és  a 
dézsmában  a  maguk  vagyoni  jólétének,  gyarapodásának  biztosítékait. 
Azt,  hogy  a  jobbágyok  felszabadításában  nemcsak  a  jobbágynak,  de  a 


Magyar  nemes  Hl.  Káioly  idejében.  (Egykorú  kép.) 

íbldesumak  is  haszna  van  —  nem  lehetett  elhitetni  a  nemességgel:  jó 
száz  esztendőnek  kellett  még  elmúlni,  míg  erre  Magyorországon  rájöttek. 
Pedig  a  XVIII.  század  első  felében   már  példát  is  láthattak  volna  erre, 

nem  nagyon  messze,  Csehországban,  hol  több  földesúr  fölszabadította  a 
jobbágyait  s  ezek  csakhamar  meggyőződtek  affelől,  hogy  a  fölszabadítás 
után  nekik  is  többet  jövedelmez  a  birtok,  s  a  paraszt  is  gyarapodik. 
»Nem  azt  tartották  hazafinak  —  írja  Griinwald  Béla  A  régi  Magyar- 
ország czímü  könyvében,  —  ki  azt  hirdette,  hogy  a  nemesség  járuljon  a 
közterhek  viseléséhez,  hogy  katonáskodjék,  hanem  azt,  a  ki  a  nemesség 
kiváltságainak  fentartásáért  küzdött,  tehát  oly  intézményekért,  melyek  a 
nemességet  fölmentették  az'  állam  terheinek  viselése  alól  s  tehát  ellentét- 
ben állottak  az  igazi  hazafiság  lényegével  Ez  intézmények  fentartása, 
az  irtózás  minden  fizetéstől  és  adózástól  a  köz  czéljaira,  lehetetlenné 
tette  a  nemzet  fejlődését  s  megerősödését.  E  nemességet  ezért  —  foly- 
tatja tovább  -r-  önzéssel,  hazafiatlansággal  szokták  vádolni  történetíróink. 
De  igazságtalanul.  Egész  korszakokban  nem  is  sejtik  az  emberek,  hogy 
más  intézmények  is  lehessenek  mint  a  fennállók,  annyira  megszokták  s 
más  intézmények  eszméje  nincs  megérve  sem  az  uralkodó,  sem  az 
elnyomott  néposztályokban.  A  nemzeti  érzületet  —  mondja  más  helyen 
Grünwald  —  elfojtja  a  rendi  felfogás.  A  magyar  nemes  nagyobb  szolidari- 
tásban érzi  magát  a  szerb,  oláh,  horvát  vagy  tót  nemessel,  a  kiket 
fikczió  alapján  magyar  nemeseknek  tart,  mint  a  magyar  paraszttal. 
A  magyar  földesurak  nem  szeretik  a  magyar  jobbágyot,  mert  önérzetesebb, 
nehezebben  tűri  az  önkényt  s  ragaszkodik  jogaihoz,  s  azért  Magyar- 
országban és  Erdélyben  sok  helyen  a  magyar  jobbágyot  kizaklatják  s 
elűzik  s  az  alázatosabb,  türelmesebb  szlávot  vagy  oláhot  telepítik  helyére. « 
De  a  nemesség  magában  sem  egységes,  s  ha  a  köznemes  lenézi  a  parasztot, 
a  köznemest  meg  a  főnemes  nézi  le.  A  szatmári  békekötés  után  ,  mind 
több  és  több  főnemes  idegenedik  el  hazájától,  megkezdődik  a  »kivándor- 
lás«  Bécsbe,  a  császár  udvarába:  tetszik  nekik  az  udvar  fénye,  pompája, 
kellemesen  érzik  magokat  a  császári  kegy  jótékony  verőfényében.  Felejtik 
a  magyar  szót:  latinul  dikczióznak  s  németül  társalkodnak,  a  magyar 
nyelvet  a  parasztnak  hagyják.  Na  meg  az  alsóbb  rendű,  a  bocskoros 
nemességnek,  mely  élete  módjában  alig  külömbözött  a  paraszttól.  A  magyar 
urak  nem  veszik  észre  a  bécsi  udvar  németesítő  törekvését,  mely  nem- 
csak az  urakat  akarja  németté  tenni,  de  különös  gondja  van  arra  is, 
hogy  a  törökök  kiűzése  után  népteleiiűr  maradott  vidékeket  idegen  jöve- 
vényekkel népesítse  be,  lehetőleg  svábokkal,  s  így  a  felső  rétegtől  az 
alsó  rétegig  németté  tegye  az  egész  országot.  A  nemesség  oly  vidékeken, 
hol  a  parasztság  nyelve  nem  magyar,  lassanként  elszokik  a  magyar 
nyelvtől  s   a   lakosság   —  oláh,  tót,   szerb   stb.  —  nyelvét  beszéli.   »A 


A  'Csöndes  ének.' 


Főúr  és  köznemes  a  XVIII.  században.  (Egykorú  kép). 

nemesség  —  mondja  Grünwald  —  csak  oly  vármegyékben  marad  meg 
magyarnak,  melynek  lakossága  vagy  kizárólag  magyar  vagy  magyarral 
vegyes,  úgy  hogy  azt  lehet  állítani,  hogy  a  nemességet  legnagyobb  részé- 

ben  a  nép  tartotta  meg  magyarnak,  mert  tényleg  mindenütt  megszűnt 
magyarul  beszélni,  a  hol  magyar  paraszt  nem  volt.« 

Magában  a  köznemesség  körében  is  nagy  a  külömbség,  társadalmi 
tekintély  és  befolyás  dolgában,  A  megyei  hivatalokat  a  birtokos  nemesek 
foglalják  le.  Az  armalista  nemesek,  kik  csak  nemesi  czímert  és  levelet 
kaptak  a  királytól,  de  birtokot  nem,  adót  fizetnek  a  megye  házi  pénz- 
tárába. A  bocskoros  nemes,  ki  másnak  a  birtokán  gazdálkodik,  olyan 
mint  a  paraszt; .  a  polgári  vagy  úrbéri  telket  tartó  nemesek  éppúgy 
teljesíteni  tartoznak  a  telek  után  járó  terheket  és  szolgálatokat,  mint  a 
parasztok.  Törvény  szerint  nemesek,  de  az  életben  nem  veszik  nemes 
számba,  a  megyei  dolgokba  nincs  beleszólásuk.  A  katonaszállásolás,  a 
közmunka  terheit  ők  is  viselik,  éppen  mint  a  parasztok.  Szóval:  csak  az 
az  úr,  a  kinek  birtoka  van,  s  természetesen  annál  nagyobb  úr,  mennél 
nagyobb  a  birtoka. 

Hogy  a  törökök  kiűzése  s  a  kurucz  világ  lezajlása  után  tűrhetőbb 
napok  virradtak  a  népre,  ez  szinte  magától  érthető.  Béke 'idején,  ha  külön- 
ben nagy  terheket  is  kell  viselnie  a  népnek,  a  munkának  mégis  csak  van 
némi  látszatja.  Az  elpusztult,  néptelenné  vált  területek  lassanként  bené- 
pesülnek s  különösen  az  Alföldre,  melynek  lakossága  leginkább  meg- 
gyérült, nagy  tömegekben  húzódik  le  a  felvidék  népe,  E  mellett  tervszerűen 
folyik  az  idegen  lakosság  betelepítése.  Az  1723-iki  országgjrűlés,  — 
ugyanaz,  mely  megalkotja  a  pragmatika  szankcziót^  vagyis  a  Habsburg 
uralkodó  család  trónörökösödési  jogának  a  nöi  ágra  való  kiterjesztését 
s  Ausztria  és  Magyarország  egymáshoz  való  viszonyát  —  elhatá- 
rozza az  idegen  lakosok  betelepítését.  Ez  a  betelepítés  azonban  már  a 
szatmári  békekötés  után  megkezdődött  s  csak  1712-ben  tizennégyezer 
főnyi  német  vándorolt  be  a  Rajna  vidékéről.  A  bécsi  kormány  nagy 
készséggel  segítette  elé  e  bevándorlásokat,  még  pedig  azzal  a  nyilvánvaló 
szándékkal,  hogy  az  idegenek  elárasszák  az  országot  a  magyar  faj  rová- 
sára. De  ebbeli  czélja  nem  sikerűit.  Mert  ugyanakkor,  mikor  az  idegenek 
elözönlötték  az  ország  délibb  részeit,  a  magyarságnak  az  a  része,  mely 
a  háborús  időkben  az  ország  északi  részébe  menekült,  a  törökök  kiűzése 
után  visszahúzódott  az  Alföldre,  az  idegen  telepesek  pedig,  kik  magyar 
földesurak  birtokán  telepedtek  le,  lassanként  megmagyarosodtak.  A  nagyobb 
arányú  telepítések  1720  után  kezdődnek,  bár  a  szatmári  békét  követő  öt 
esztendőben  már  730  új  község  alakúit  az  Alföldön.  A  kamarán  kívül 
egyes  főurak  nagy  buzgósággal  vesznek  részt  a  telepítés  munkájában. 
Báró  Harucker  békési  főispán,  ki  a  kincstárnak  adott  70  ezer  forint  köl- 

csön  fejében  Békésmegye  felét  kapta  s  a  másik  felét  is  megvette  70  ezer 
forinttal,  az  egész  megyét  tótokkal  telepítette  be.  Gróf  Mercy  tábornok 
németeket  és  francziákat .  telepít  a  temesi  bánságba,  melyet  a  bécsi  kor- 
mány kiszakított  Magyarország  testéből.  Az  ország  népessége  ez  időtájt 
valamivel  több  két  és  fél  milliónál  s  ennek  45  százaléka  (egy  millió 
százhatvanegyezer  kétszáz  nyolcz)  tiszta  magyar,  a  többi  német  (238,471), 
tót  vagy  ruthén   (454,699),   szerb-horvát  (108,727)  és  román  (489,493.). 

Ha  sem  a  törzs-,  sem  a  jövevény  lakosság  nem  gyarapodhatik  eléggé, 
úgy  amint  azt  békés  időkben  várni  lehetne,  ennek  a  magyarázata,  akár- 
merről  vizsgáljuk  a  dolgot:  a  nemességnek  a  közterhek  viselésétől  való 
irtózása,  az  abban  való  legcsekélyebb  részvételnek  a  legmerevebb 
visszautasítása.  A  XVIII.  századig  mégis  csak  részt  vett  a  közterhekben, 
háborúk  idején  a  személyes  fölkeléssel,  sőt  láttuk,  hogy  számos  esetben 
meg  is  adóztatta  magát.  A  XVIII.  századtól  kezdve  visszautasít  minden 
kívánságot,  minden  követelést.  » Mintegy  hitágazattá  válik  —  írja  Grün- 
wald  —  hogy  a  nemesség  semmi  szín  alatt  sem  járulhat  a  közterhek 
viseléséhez  s  hogy  adómentessége  a  magyar  alkotmány  egyik  lényeges 
alkotó  része.  Ekkor  jelenik  meg  az  osztályérdek  egész  meztelenségében, 
mint  azelőtt  soha.« 

A  hadi  segély  —  mint  tudjuk  —  hadi  adóvá  változik  1715-ben 
s  porcziókban  vetik  ki  a  népre.  1722-ben  a  porcziók  száma  85  ezer 
s  annak  két  harmadrésze  ember-  s  egy  harmadrésze  lóporczió.  Az  emberi 
porcziót  4  forint  30  krajczárral,  a  lóporcziót  3  forinttal  számítják  havon- 
ként s  e  szerint  a  hadi  adó  összege  két  millió  negyenezer  forint,  melyhez 
az  évi  deperditát,  egy  millió  130.935  forintot  adván,  az  évi  adó  3,170.935 
forint.  Ehhez  járult  még  a  katonatartás  és  elszállásolás.  Ezt  az  összeget 
felosztják  az  egyes  megyék  közt  a  porták  alapján,  viszont  a  megyék  a 
rájuk  eső  részt  annyifelé  osztják,  a  hány  dikája  van  a  megyének. 
A  földet  nem  lehetett  megadóztatni,  mert  ez  nem  a  jobbágyé;  de  azt 
sem  lehetett  megállapítani,  melyik  jobbágynak  mennyi  a  jövedelme,  mert 
egyik  földesúr  kevésbbé  terhelte  meg  a  jobbágyát  mint  a  másik.  A  telek 
terjedelme  s  minősége  sem  elég  biztos  alap  az  adóztatásra,  —  meg- 
adóztatják tehát  a  vagyont  De  mi  a  jobbágy  vagyona?  A  íoiá  nem  az 
övé.  Ezt  tehát  nem  számíthatják  a  vagyonához.  A  paraszt  vagyona: 
a  maga  és  családtagjainak  munkaereje,  a  marhája,  gazdasági  eszközei, 
mindenféle  ingó-bingó  holmija.  Ennek  a  vagyonnak  az  egyes  részeiből 
csinálták  a  dikákat,  az  adóegységeket,  ilyenformán:  két  igás  ökör  — 
egy  dika,  négy  ló  —  egy  dika,  négy  tulok  —  egy  dika,   tizenhat  sertés 

—  egy  dika  és  így  tovább.  Felszámítják  az  emberi  munkaerőt  is,  pl 
két  munkabíró  fiú  egy  dika.  Már  most  a  hány  ilyen  dika  van  a  jobbágy 
vagyonában,  annyiszor  fizeti  azt  az  összeget,  melyet  a  vármegyén  egy- 
egy  dikára  megállapítottak. 

De  nem  elég,  hogy  a  jobbágy  pénzben  megfizeti  a  ráeső  hadi  adót. 
A  várőrségnek  a  megyék  beszolgáltatják  a  kenyérnek  való  búzát  s  ezt 
a  kincstár  mérőnként  fél  forintban  számítja.  Már  most,  ha  a  búza  ára 
magasabb,  a  megye  köteles  a  jobbágynak  az  árkülönbséget  megtéríteni, 
illetőleg  a  fél  forintot  is,  az  árkülömbséget  is  beszámítja  az  adójába.  De 
honnan  téríti  meg  a  megye  a  jobbágynak  ezt  az  árkülömbséget?  A  házi 
pénztárból  Ki  adózza  a  házi  pénztárt  ?  A  jobbágy.  Tehát  a  jobbágynak 
a  saját  maga  pénzéből  térítik  meg  a  fél  forinton,  a  búza  megszabott  árán 
felül  eső  összeget!  (Ezeket  az  így  megtérített  összegeket  nevezik  deper- 
ditáknak.)  De  még  itt  nincs  vége.  A  katonaságnak  azt  a  részét,  mely 
nincs  a  várakban,  a  parasztoknál  szállásolják  el.  A  katona  napi  zsoldja  öt 
krajczár.  Ebből  az  öt  krajczárból  kenyérre  s  általában  élelemre  két 
kfajczárt  számít  a  kincstár :  ennyit  térít  meg  a  szállásadónak  •  élelmezés 
fejében!  Fával,  világítással  ingyen  köteles  szolgálni  a  kvártélyos  gazda. 
Egy  ló  tartásáért  novemberben,  és  deczemberben  három  forintot  térít  meg  a 
kincstár  a  szállásadónak,  illetőleg  számit  be  az  adójába,  a  többi  téli 
hónapokban  már  csak  két  forintot.  Ha  a  jobbágy  ennél  több  érő  szénát 
adott,  a  mint  hogy  sem  a  két,  sem  a  három  forint  nem  is  volt  elég,  a 
külömbözetet  ismét  a  házi  pénztárból  térítették  meg,  vagyis  —  a  jobbágy 
pénzéből. 

A  bécsi  udvar  állandóan  arra  törekszik,  hogy  a  földbirtok  legyen  az 
adó  alapja,  mert  minden  más  alap  megbízhatatlan,  de  a  nemesség  ellenláll 
e  törekvésnek,  s  midőn  az  1729-iki  országgyűlésen  napi  rendre  kerül  ez 
a  kérdés,  többen  tüntetőleg  ott  hagyják  az  országgyűlést.  Az  udvar 
végre  is  megnyugszik  abban,  hogy  az  adó  a  jobbágy  személyének  s  nem 
a  földnek  a  terhe,  az  országgyűlés  pedig  a  hadi  adónak  harmadfél  millióra 
való  enielésével  elégíti  ki  az  udvart,  —  a  jobbágyok  zsebéré.  Tényleg  a 
nemesség,  ha  nem  is  igazságos,  dé  jogos  alapon  áll,  mert  a  jobbágy- 
teleknek ő  a  tulajdonosa,  s  ha  a  közjog  szerint  a  nemes  nem  fizet  adót, 
a  jobbágy  telket  sem  terhelheti  adó.  A  mint  hogy  a  nemesi  birtok  értékét 
nem  is  a  terület,  hanem  a  jobbágyok  száma  után  Ítélték  meg.  A  jobbágy 
a  nemesi  birtok  igazi  jövedelemforrása.  Ez  a  jövedelem-forrás  nő  vagy 
apad,  a  szerint  amint  a  jobbágy  egyik  helyről  a  másikra  költözik.  Néhol 
nagy   területek   maradnak  pusztán,  nincs  a  ki  mívelje,  tehát  nincs  is,  aki 

adót  fizessen  róla,  mert  a  földesúr,  ha  birtokához  csatolja  is  az  üresen 
maradt  jobbágytelket,  nem  adózza.  Feloldja  ez  alól  az  ő  ősi  kiváltsága. 
Természetesen,  ez  az  adóalap,  mely  tisztán  a  jobbágyok  személyén, 
a  jobbágyok  ingó  vagyonán  nyugszik  —  ingadozó  valami.  Csak  meg- 
közelítőleg sem  lehet  igazságos.  A  dikának  nevezett  adóegység  sem  volt 
eg3rforma,  mert  míg  például  Aradmegyében  40,  —  Barsmegyében  36 
dénár  tett  egy  dikát.  Viszont  az  így  bizonyos  összegben  megállapított 
dika  alá  már  pld.  Békésmegyében  56  hold.  Árvában  két  hold  esett; 
Nyitrában  24,  Szabolcsban  2  cseléd.  Somogyban  a  haszonbérből  600 
forint  után  fizettek  egy  dikát,  Szatmárban  10  forint  után.  Verőczéberi 
20,  Mármarosban  fél  ökör  volt  egy  dika.  Vagyis,  a  mennyire  lehetett, 
figyelembe  vették  a  helyi  viszonyok  különbségét,  a  jobbágyok  vagyoni 
állapotát.  Néhol  túlságosan  megterhelték  a  jobbágyot,  másutt  meg  könnyí- 
tettek a  dolgán.  A  megyei  tisztviselőknek,  kik  mind  földesurak,  gondjuk 
van  árra,  hogy  a  saját  jobbágyaikra  mennél  kevesebb  adó  essék  — 
akinek  meg  nem  volt  befolyásos  földesura,  az  nyögött  a  túlságos  adó- 
teher alatt,  ha  csak  vesztegetéssel  nem  segített  magáa  De  ha  egyes 
földesurak  a  saját  jobbágyaik  adóterhen  könnyítettek,  valóképen  a  maguk 
érdekében  tették  ezt :  annál  jobban  kihasználhatták  a  jobbágy  munkaerejét. 
Az  1715-iki  törvény  ugyan  a  megyei  tisztviselőkre  bízza  a  jobbágy 
védelmét  s  az  1723-iki  meg  egyenesen  kötelességévé  teszi  a  megyei 
tisztviselőknek,  hogy  a  jobbágyot  megvédjék,  ha  netalán  a  földesurak 
többet  követelnének,  mint  a  mennyi  az  úrbéri  szerződés  szerint  meg- 
illeti: ám  ezekben  a  törvényekben  nem  nagy  haszna  volt  a  jobbágyok- 
nak, hisz  a  tisztviselők  mind  földesurak  is  voltak  egy  személyben,  s 
magától  érthető,  hogy  nem  szolgáltattak  igazságot  saját  maguk  ellen. 
Viszont  el  kell  ismernünk,  hogy  a  földesurak  is  erősen  megérzik  az  elmúlt 
zavaros  idők  következéseit.  A  kuruczvilág  lezajlása  után  megmozdul  a 
jobbágyság  az  ország  minden  részében  s  különösen  nagy  tömegekben 
tódul  a  néptelenné  vált  Alföldre,  hol  jobb  sorsot  remélhetett.  Általános 
a  panasz  országszerte,  hogy  a  jobbágyok  elszökdösnek  s  azok  a  földes- 
urak, a  kikhez  mennek,  nem  adják  vissza.  Erdélyből  is  ezrével  szökdösnek 
át  a  töröktől  visszahódított  temesi  bánságba.  Az  1715-iki  törvényczikk 
szigorúan  tiltja  a  szökevény  jobbágyok  befogadását,  de  a  törvénynek 
nincs  hatása,  a  jobbágyot  a  könnyebb  élet  reménysége  más  vidékre  csalja, 
a  szigorú  büntetések  sem  tudják  visszatartani,  hogy  meg  ne  próbálja 
sorsa  javítását.  Annál  szomorúbb  a  sorsa  azoknak  a  jobbágyoknak,  kik 
nem  szöknek  vagy  nem  szökhetnek  el :  ezek  viselik  az  elszököttek  terhét 

is,  robotban  és  állami  adóban  egyaránt.  Azaz  viselnék,  ha  tudnák.  Közös 
érdeke  tehát  királynak  és  földesúrnak,  hogy  az  ide-oda  való  költözködést 
megakadályozzák.  Ezen  kívül  a  földesurak  azt  szeretnék,  hogy  a  cselédek 
és  napszámosok  bére  mennél  alacsonyabb  legyen.  E  végből  azt  akarják, 
hogy  a  megye  állapítsa  meg  a  cseléd  és  a  napszámos  bérét ;  nemkülönben, 
hogy  a  cselédek  újévkor  és  ne  Szent-György  napkor  szegődjenek  el,  vagyis 
közvetlen  a  mezei  munka  előtt,  mikor  nagyobb  bért  követelhetnek.  Kivételt 
csak  a  juhászokkal  tesznek,  kik  régi  szokás  szerint  Szent  Mihály  napján 
szegődnek  el.  Szóval:  a  földesurakban  megvan  a  )>JQ  szándék «  mentől 
kevesebbet  fizetni  a  cselédnek,  a  napszámos  embernek  s  mentől  többet 
követelni  a  jobbágytól.  A  király  jól  látja  ezt  s  ugyanakkor,  mikor  az 
állami  érdek  is  azt  követeli,  hogy  a  jobbágyságot  korlátozza  a  szabad 
költözködésben,  minden  alkalommal  emberséges  bánásra  inti  a  földesurakat, 
s  mert  sűrű  panaszok  jutnak  fel  a  trónhoz  az  elnyomott,  zsarolt  jobbágyság 
részéről,  utasítja  a  kanczelláriát,  hogy  gondoskodjék  a  földesuraik  ellen 
alaposan  panaszkodó  jobbágyok  pártfogásáról,  » mivel  lelkiismereti  és 
királyi  kötelesség  a  nyomorult  nép  megoltalmazása«.  Földesúr  és  jobbágy 
közt  vége-hossza  nincs  a  pörlekedésnek,  huza-vonának  s  különösen  a 
szabadságharcz  idejében  elmaradt  tartozások  erőszakos  behajtása  okoz 
sok  keserűséget.  A  nemesi  birtoknak  óriási  tömege  új  földesurak  kezére 
kerül  már  a  kuracz  világ  idejében  s  még  inkább  a  kurucz  világ  után  s 
a  szegény  jobbágyon  oly  tartozásokat  is  követel  az  új  földesúr,  miket  a 
réginek  megfizetett.  Az  idegen,  az  >új  földesurak c,  elárasztják  az  országot 
A  kincstár  által  hűtlenség  czímén  a  Bocskay,  Thököly  és  Rákóczy  idejében 
s  közvetlen  a  Rákóczy-féle  szabadságharcz  után  lefoglalt  birtokok  a  »hű 
szolgálatok«  fejében  vagy  potom  áron  német  és  magyar  labanczok  kezére 
kerülnek  s  számtalan  per  támad  a  hűségre  tért  kuruczok  és  a  labancz 
urak  között,  kik  már  beültek  volt  a  nekik  adományozott  birtokba.  Az  új 
földesurak,  a  német  urak,  kiknek  jó  része  nem  is  lépett  az  ország  földjére,  az 
adományos  vagy  potom  áron  kapott  uradalmakat  nem  is  látta,  gyarmatnak 
nézték  Magyarországot,  gazdatisztek  és  bérlők  kezére  adták  az  uradalmakat, 
kik  aztán  kényük-kedvük  szerint  zsarolták  a  jobbágy,  a  zsellér  népet. 
Mindazonáltal  a  jobbágyság  az  ország  némely  vidékén  gyarapodik  ez 
időben.  Egy  akkori  földesúr  azzal  dicsekedett,  hogy  neki  ezer  jobbágya  van, 
a  kik  mind  külön-külön  képesek  lefizetni  ezer  forintot  készpénzben.  De  ez 
a  gyarapodás  éppenséggel  nem  mondható  általánosnak  s  a  » csöndes  évek« 
sem  múlhatnak  el  parasztlázadás  nélkül.  A  rácz  Péró  kapitány  nevéről 
nevezett  lázadás,  mely  1735-ben  tör  ki,  valóképpen  a  magyar   parasztok 

lázadása  a  melynek  kitörésében  némi  része  lehetett  a  megújult  vallási 
villongásoknak  is,  az  igazi  ok  azonban:  a  jobbágyság  súlyos  anyagi 
helyzete.  Azokban  a  vármegyékben,  hol  e  lázadás  dühöngött,  nevezetesen 
Békés-,  Arad-  és  Biharmegyékben,  a  birtok  néhány  kézben  halmozódott 
össze  s  a  parasztok  harcza  valóképpen:  harcz  a  latifundiumok  ellen, 
A  lázadás  elfojtása  után  tartott  vizsgálatból  kiderült  —  így  szól  a 
minisztertanácsnak  1736  márcz.  11-én  kelt  jelentése  —  hogy  bár  a 
lázadás  vezérei  »a  haza  és  a  vallás  szabadsága  s  az  özvegyek  és  árvák 
érdekében  írtak  is  leveleket,  mégis  csak  oly  okok  idézték  elő  a  zavargást, 
hogy  a  só  mázsájának  ára  2  frtról  3  forintra  emelkedett,  hogy  az  adó 
nagy  s  hogy  a  földesurak  és  a  bérlők  zsarolásai  s  követelései  tűrhetetlenek*. 
Mielőtt  azonban  e  lázadás  lefolyásával  megismertetném  az  olvasót, 
tudni  kell,  hogy  kiknek  a  kezén  volt  a  föld  e  vármegyékben.  Békés  vár- 
megye csaknem  egészen  Haruckem  János  György  báróé  volt,  ezé  a  had- 
seregnek való  szállitásokból  meggazdagodott  jövevényé.  Idegen  gazda- 
tisztekkel árasztotta  el  birtokait  s  ő  lévén  a  megye  főispánja,  a  néptől 
behajtott  közadók  nagy  részét  saját  birtokainak  a  beruházásaira,  fölszere- 
léseire fordította.  Nagyobb  birtokos  volt  még  a  megyében  Löwenburg 
János  Jakab  gróf,  —  a  ki  birtokait  a  Rákóczy-féle  szabadságharcz  leverésé- 
ben szerzett  érdemeiért  kapta  —  és  Száraz  György  báró.  Ennek  a  birtokán, 
a  szentandrási  uradalmon,  melyen  bérlők  gazdálkodtak,  tört  ki  a  lázadás. 
Aradmegyében  Rináldo  modenai  herczeg  volt  a  legnagyobb  birtokos. 
Az  6  uradalma  600  ezer  hold  volt  s  ennek  a  kormányzásával  a  német 
Edelspachert  bizta  meg,  ugyanazt,  ki  egyben  bérelte  a  kamarának  Arad- 
megyében lévő  birtokait  is.  A  mellett,,  irja  Márki  Sándor  Péró  lázadása 
czímű  értekezésében —  Consbruck  főispán  Edelspachert  tette  meg  1735-ben 
magának  a  megyének  adminisztrátorává  is.  S  mert  a  nép  nyomorult  állapota 
ekkor  még  nem  engedte  meg  rendes  tisztikar  alakítását,  a  megyei  és  a 
földesúri  hatalmat  ellenőrzés  nélkül  gyakorolta  egyetlen  egy  ember. 
Hatalmát  növelte,  hogy  a  modenai  herczeg  uradalma  csaknem  kivétel 
nélkül  magában  foglalta  Zarándmegye  legszebb  két  járását,  a  zarándit 
és  a  borosjeneit,  Zarándmegyében  is  tehát  az  ő  szeszélyétől  függtek  a 
jobbágyok,  sőt  döntő  szava  volt  a  megyei  ügyekben  is.  A  bérlők  és  a 
földesurak  tisztjei  szedvén  be  sok  helyen  a  közadót  is,  ez  gyakran  elsik- 
kadt a  beszedők  kezén,  minek  az  a  következése,  hogy  a  közpénztár 
sem  kap  pénzt,  a  szegény  népen  meg  összetorlódik  a  sok  adóhátralék. 
A  helytartó  tanács  jól  látta  e  félszeg,  tarthatatlan  állapotokat  s  1735-ben 
kérte   is  a  királyt,  hogy  Zarándnak  Araddal  határos  részeit  Aradmegyé- 

héz  csatolja,  de  nemcsak  ezt,  hanem  hogy  az  Arad-  és  Zarándmegyék- 
t>en  levő  kincstári  jószágok  egy  részét  adják  el  egyeseknek.  Nyilvánvaló, 
hogy  a  helytartó  tanács  az  oktalanul  összehalmozott  nagybirtok  eldara- 
bolásában,  tehát  helyes  utón,  keresi  a  nép  bajainak  orvoslását.  Az  egész- 
séges eszme  azonban  —  eszme  maradt,  nem  vált  valóvá. 

Csanádmegyében  is  a  nagybirtok  volt  a  lázongás  oka.  Starhemberg 
volt  a  legnagyobb  birtokos.  »Ha  ehhez  vesszük  —  írja  Márki  Sándor  — 
hogy  a  Maros  jobb  és  a  Fejér-Körös  bal  partja  közt  elterülő  vidéken 
egymást  érték  a  rácz  nemzeti  katonák  szállásai,  könnyen  kiszámíthatjuk, 
hogy  a  Péró  és  Vértesy .  (a  magyar  parasztok  egyik  vezére)  lázadásából 
érintett  mintegy  tizenegyezer  négyszög  kilométernyi  területből  körülbelül 
90  százalék  tartozott  a  kincstár  s  még  több,  jobbára  külföldi  származású 
földesúr  alá  s  alig  10  százalék  esett  a  kisbirtokosokra.  Nem  szabad 
továbbá  figyelmen  kívül  hagyni,  hogy  az  erdélyi  fejedelmek  idejében 
ennek  a  tizenegyezer  négyszög  kilométernyi  területnek  csaknem  kizárólag 
kisbirtokosok  voltak  a  gazdái,  kik  vitézségök,  szolgálataik  s  megtakarított 
pénzecskéik  fejében,  adomány  czímén  s  többnyire  armális  kíséretében, 
kapták  földeiket.  Az  utolsó  török  háború  (1718)  után  az  ujszerzeményi 
bizottság  mindegyiket  fölszólította  a  maga  tulajdonának  igazolására. 
Egyes  kisebb  nemesi  családok  vissza  is  kapták  jószágaikat,  a  legtöbb 
városra  és  helységre  azonban  egy-egy  hatalmasabb  földesúr  tolta  föl 
magát  Például  Sarkadot,  mely  a  lázadásban  erősen  részt  vett,  éppen 
ezekben  az  időkben  pörölte  a  Rhédey-család,  míg  a  Vizessyek  pör  nélkül 
is  földesuraknak  tekintették  magokat.  De  más  baj  is  volt.  Sarkadon 
L  Rákóczy  György,  Nagy-Szalontán  pedig  Bethlen  Gábor  tömegesen  neme- 
sítette meg  a  lakosokat.  Ezeknek  az  ivadékai  most  minden  földesúri  jogot 
magoknak  követeltek  az  újabb  beköltözőkkel  szemben,  kik  nemeseknek 
vallván  vagy  bizonyítván  magukat,  nemesi  jogokat  akartak  gyakorolni 
új  lakóhelyükön  szerzett  földjeiken  s  házaikban.  Szalontán  össze  is  vere- 
kedtek a  törzsökös  és  a  jövevény  hajdunemesek  s  fölégették  egymásnak 
házait.  Sarkadról  pedig  elkeseredve  vándorolt  ki  néhány  család.« 

Majd  így  folytatja  Márki:  » Akkor  is  kitűnő  földmívelők  és  barom- 
tenyésztők hirében  állottak  annak  a  vidéknek  (Békés,  Arad,  Bihar,  Csanád) 
magyar  lakosai,  de  a  mi  csekély  pénzt  szerezhettek,  mindjárt  adóba  vagy 
a  földesúrnak  kellett  adniok.  Nem  lévén  aki  terményeiket  megvegye,  termé- 
szetben szerették  volna  leróni  az  ország,  a  megye  s  uradalom  iránt  való 
tartozásaikat,  de  így  nem  fogadták  el,  mert  magok  sem  értékesíthették. 
Anyagi  helyzetük  valóban  súlyosabb  volt  mint  a  Dózsa-korabeli  parasztoké^ 

a  nélkül  hogy  földesuraik  vagy  szolgabiráik  jobban  zsarolták  volna  őket.« 
Magánosoktól  és  a  kincstártól  görögök  és  örmények  kibérelték  a  végtelen 
legelőket  potom  áron  s  a  külföldi  marhakereskedők  egyenesen  a  hely  szinére 
jöttek  a  dús  legelőn  hízott  marhákért.  Természetesen,  ezek  az  örmények 
és  görögök,  miután  kevés 'bért  fizettek  a  legelőkért,  olcsóbban  is  adták 
a  marhát  a  kereskedőknek,  de  ugyanakkor  potom  áron  is  vették  és 
vehették  a  szegény  paraszttól  az  eladásra  szánt  marhát.  )>A  lázadás  valóban 
az  ily  bérlők  kezén  levő  Szent-Andráson  és  vidékén  tört  ki  s  a  marha- 
kupeczek  kifosztásával,  barmaik  elhajtásával  kezdődött. « 

Az  anyagi  helyzettel  való  elégedetlenség  tehát  a  lázadás  igazi  oka,  s 
nem  a  vallási  üldözés,  ámbár  éppen  1735-ben  hagyta  meg  a  helytartó  tanács 
Békés  megyének,  hogy  a  hol  a  kálvinistáknak  és  lutheránusoknak  régebben 
nem  volt  szabad  vallásgyakorlafuk,  akadályozza  meg  őket  templomok  építé- 
sében s  a  görög-keletieknek  se  engedje  meg,  hogy  új  helyeken  templomokat 
építsen.  A  vallásszabadság  korlátozása  csupán  kedvező  alkalom  volt  azok- 
nak a  magyar  parasztoknak,  kik  b  lázadás  élére  állottak,  a  görög-keleti  hiten 
levő  szerbekkel  való  szövetkezésre.  Mert  tudnunk  kell,  hogy  a  bécsi  udvar 
komolyan  tervbe  vette  a  görög-keleti  vallásnak  a  római  katholikus  vallásba 
való  olvasztását,  mely  törekvésben  a  szerbek  nemcsak  vallásuknak,  de 
nemzetiségüknek  is  halálos  veszedelmét  látták.  Ehhez  járult  a  szerb 
parasztságnak  rohamosan  rosszabbodó  anyagi  helyzete.  Ezt  a  népet  köz- 
vetlen a  török  kiűzése  után  telepítette  le  a  bécsi  kormány,  mint  határ- 
őrséget. Jelentékeny  kiváltságokban  részesültek,  míg  hasznukat  vélték 
vehetni  a  török  esetleges  beütései  ellen  s  míg  tényleg  hasznukat  is 
vették  á  Rákóczy-félé  szabadságharcz  leverésében.  A  kurucz  világ  lezajlása 
után  azonban  rossz  napok  virradtak  e  betelepített  népre.  Sorsuk  közös 
lett  a  magyar  jobbágyéval.  Erőszakosan  térítették  át  a  katholikus  hitre 
s  mind  nyilvánvalóbbá  lett  a  bécsi  udvar  abbeli  törekvése,  hogy  hitüktől 
is, '  nemzetiségüktől  is  meg  akarja  fosztani,  a  mellett,  hogy  folyton  nagyobb 
és  nagyol^b  adókkal  terheli.  A  pohár  csordultig  telt,  midőn  a  bécsi  kormány 
Jovanovics  metropolitát  megnyerte  a  czéljainak  s  ez  a  Belgrádba  1 734-be 
egybehívott  szerb  hátárőrtiszteket  és  papokat  —  egy  heti  dinoni-dánom 
után  —  egyenesen  felszólította,  hogy  fogadják  el  a  katholikus  vallással 
való  uniót.  Ezen  a  gyűlésen  jelen  volt  Szegedinácz  Péróy  a  nevéről  nevezett 
tózadás  vezére  is.  A  metropolita  felszólítása  mértéktelen  haragra  lobbantotta 
a  jelenvoltakat,  hevesen  tiltakoztak  az  egész  terv  ellen,  s  oly  fenyegetőeri 
viselkedtek,  hogy  a  metropolita  jónak  látta  átmenekülni  a  török  földre 
s   onnét   került   vissza   Bécsbe,  "hogy  az  udvart   meggyőzze  a  tervezett 

politika  helytelenségéről.  A  gyűlésen  jelen  volt  tisztek  közt  Szegedinácz 
Jovanovics  Péter,  népszerű  nevén:  Péró^  egy  galambfehér  hajú,  övig  érő 
szakállas  kapitány  volt  az,  ki  legerősebben  szívére  vette  a  bécsi  udvar 
veszedelmes  politikáját.  Mint  afféle  határőrtiszt,  Pécskén  lakolt  saját 
házában,  s  Kecskésen,  mely  most  a  mezőhegyes!  uradalomhoz  tartozik,  szép 
gazdasága  is  volt.  Az  ő  családját,  talán  a  nagyapját,  százhatvan  társával 
még  Rákóczy  Zsigmond  telepítette  le  Arad  városban  és  környékén  1607-ben, 
meg  is  nemesítvén  a  letelepített  katonákat.  A  törökök  kiűzése  után  a  kor- 
mány a  régi  rácz  lakosságot  újabb  rácz  telepítvényesekkel  gyarapította 
s  Aradot  tette  e  rácz  nemzeti  katonaság  főhelyévé.  Mikor  aztán  1703-ban 
végképen  szervezték  a  határőrséget,  Péró  a  pécskei  kapitányságot  kapta, 
száz  lovassal,  ugyanannyi  gyalogossal  és  tizennégy  tiszttel. .  Bármennyire 
bántotta  Pérót  a  bécsi  udvarnak  a  ráczok  iránt  mutatott  hálátlansága, 
talán  soha  sem  jut  eszébe  a  nyilt  lázadás,  ha  erre  a  magyar  parasztok 
nem  ösztökélik.  Magyar  parasztok,  nevezetesen  a  békésmegyei  szent-andrási 
parasztok  neszelték  meg,  hogy  az  öreg  rácz  kapitány  békétlenkedik, 
ezeknek  az  egyszerű  embereknek  az  agyában  villant  meg  a  gondolat, 
hogy  a  magyar  és  rácz  parasztok,  kik  egyformán  nyögnek  a  súlyos  terhek 
alatt,  egyesülhetnének  az  urak  ellen  —  Péró  vezetése  alatt.  A  szent- 
andrási  parasztok,  úgy  látszik,  Péró  mindenesétől,  egy  Matulay  Pál  nevű 
volt  kurucztól  értesültek  Péró  békétlenkedéséről,  ez  talán  példálózgatott 
is  a  parasztok  előtt,  hogy,  ha  még  egyszer  kurucz  támadás  lenne,  Péró 
is  a  magyarokkal  tartana  s  nem  ellenök,  mint  Rákóczy  idejében.  Tudnunk 
kell  még  ehhez  azt  is,  hogy  a  nép  még  mindig  várta  Rákóczyt.  Szájról 
szájra  járt  a  hír,  hogy  Rákóczy  haza  jő  Törökországból  s  újra  kitűzi  a 
szabadság  zászlaját.  Ezt  a  hiedelmet  elősegítette  az  a  körülmény  is,  hogy 
Károlyi  Sándor,  a  volt  kurucz  vezér,  most  már  cs,  kir.  altábornagy,  éppen 
ekkor  toborzott  —  a  nép  hiedelme  szerint  —  Rákóczy  számára.  Egy 
Sebestyén  János  és  egy  Szilassi  István  nevű  szentandrási  ember,  mind  a 
kettő  volt  kurucz :  ez  a  kettő  kezdett  járogatni  Péró  házához  s  alkudoztak 
vele.  Nem  Péró;  de  ez  a  két  paraszt  tehát,  a  ki  elveti  a  lázadás  magját. 
Ők  .  biztatják  fel  Pérót,  s  az  egyszerű  parasztok  beszédének  oly  nagy 
hatása  van  Péróra,  ki  különben  maga  is  írástudatlan  ember  volt,  hogy  a 
a  hatodik,  hetedik  látogatásnál  »égre  emelte  mind  a  két  kezét,  földre 
tette  a  sapkáját  s  úgy  esküdött  meg,  hogy  Isten  ne  legyen  az  ő  Istene, 
ha  ezentúl  egyetlen  egy  háromszögletű  (német)  kalapot  is  tisztelne.  Csak 
támadjanak  fel  a  magyarok,  ő  a  ráczokkal  készen  áll  s  védi  őket  utolsó 
csepp  vére   hullásáig.*    Megállapodnak,  hogy   Péró   lesz  a  tábornokuk,  s 

koldus  ruhában  követeket  küldenek  az  öreg  Rákóczyhoz:  jöjjön  haza, 
legyen  újra  vezérük  és  fejedelmük.  Mikor  Sebestyén  és  Szilassi  Pérót 
teljesen  megnyerni  hitték  ügyüknek,  közölték  e  tervet  a  szentandrási 
néppel,  mely  kapva  kapott  a  kuruczvilág  feltámadásán.  Most  már  elindultak, 
faluról-falura  jártak,  s  toborzottak  szép  csöndben  a  parasztokat.  A  vezetők, 
Sebestyén  és  Szilassi,  a  karácsonyi  ünnepekre  átmentek  a  biharmegyei 
Sarkadra  is,  s  itt  Sebestyén  sógoránál,  Szűcs  Istvánnál  tartottak  gjrűlést, 
melyre  négy  megbízhatóbb  embert  hívtak  meg:  Dómján  Miklóst,  Tokai 
Györgyöt,  Kovács  Jánost  és  Szűcs  Andrást.  Ezek  azonban  bizalmatlanul 
fogadták  a  rácz  szövetséget.  Azt  mondták,  hogy  a  ráczok  a  kurucz 
háborúban  is  szavukat  adták  s  még  is  elhajtották  a  marháikat:  ők  nem 
biznak  Péró  esküjében.  Erre  Sebestyének  megígérték,  hogy  még  egyszer 
beszélnek  Péróval.  Haza  felé  mentőkben  meglátogatták  dobozi  és  békési 
ismerőseiket  is,  s  még  az  útból  visszaüzentek  a  sarícadiaknak,  hogy  ne 
féljenek  —  Péró  velük  van.  Pedig  Péró  még  akkor  sem  gondolt  komolyan 
a  lázadásra,  jóllehet  újra  megesküdött  a  szentandrásiaknak.  Annál  komo- 
lyabban vették  a  lázadást  a  parasztok.  Tavaszszal  már  mozgolódott  a 
nép,  s  mert  Károlyi  tábornagy  is  folytatta  a  toborzást,  mind  erősebbé  lett 
a  hit  a  kurucz  világ  feltámadásában.  A  csabai  elöljáróság  el  is  fogatott 
egy  Török  Péter  nevű  embert,  ki  borközi  állapotban,  többek  jelenlétében 
Károlyi  toborzásáról  beszélt  s  a  ki  maga  is,  mint  afféle  régi  kurucz, 
toborzani  kezdett.  Érdekes,  amit  ez  a  Török  Péter  egyik  régi  bajtársának, 
Nagy  Györgynek,  ez  alkalommal  mondott: 

—  Te  se  vonakodj  —  biztatta  ezt  —  Isten  úgy  segéljen,  zászló- 
tartóvá teszlek.  Hiszen  úgy  özönlenek  a  hadi  népek,  mint  a  hogy  a  fű  nő. 
Kell  is,  mert  nagy  kavarodás  tör  ki  rövid  időn.  Azt  szeretném  —  monda 
tovább  —  hogy  mikor  az  urak  megfutnak,  úgy  szaladjanak,  hogy  a 
szekerekből  kiesett  gyermek  elvesztését  is  csak  két  mértföldnyi  vágtatás 
után  vegyék  észre ! 

Most  már  itt  volt  az  ideje,  hogy  vagy  nyíltan  föllépjenek  vagy  egé- 
szen elhallgassanak.  Péróval  újra  meg  újra  megígértetik,  hogy  velük  tart 
s  Péró  csakugyan  tapogatódzni  is  kezd  a  tiszttársai  között.  De  az  első  tapo- 
gatódzása is  balul  üt  ki.  Strba  János  nagylaki  kapitány  előtt  tárja  fel  először 
a  készülő  lázadás  titkát,  ez  azonban  szörnyűködve  fogadja  a  hírt  s  meg- 
fenyegeti Pérót,  hogy  megy  Aradra  s  följelenti  a  dolgot  a  tábornoknak. 
Erről  azonban  lebeszéli   Strbát,  aki  meg  is  esküszik,  hogy  hallgatni  fog. 

—  Mi  lesz  feleségeinkből,  gyermekeinkből,  jószágunkból  ?  —  kérdezte 
kétségbeesetten  Strba. 

—  A  miatt  ne  aggódj,  válaszolt  Péró.  Nemességet,  pusztákat,  halas- 
tavakat,  földeket  ígértek  nekünk,  ha  velük  tartunk. 

Tehát  a  magyar  parasztok  ígértek  Pérónak  és  a  ráczoknak  minden 
jót  s  nem  megfordítva.  Ebből  is  látszik,  hogy  ők,  a  magyar  parasztok  a 
lázadás  megindítói. 

A  második  kapitány,  akivel  Péró  beszélt,  Sevics  György  volt,  az 
aradi  ráczok  vén  kapitánya.  Ez  készségesen  megígérte,  hogy  csapatjával 
csatlakozik  a  lázadáshoz,  csak  kitörjön.  Strba  is,  úgy  látszik,  meggondol- 
kozott —  ő  is  megígérte  Pérónak  a  csatlakozást. 

A  szentandrási  vezetők  mind  sűrűbben  érintkeznek,  tárgyalnak  Péró- 
val,  a  nép  is,  mikor  hírét  hallotta,  hogy  már  több  rácz  kapitány  tart 
velük,  megmozdult.  Legfőbb  reménységük  azonban  Rákóczy  hazajövetelé- 
ben volt.  Várták  epedve,  szívszorongva.  Sejtelmük  sem  volt  arról,  hogy 
az  »öreg  Rákóczy«  épp  ez  időben  hunyta  szemét  örök  álomra:  1735. 
április  8-án.  A  szentandrási  vezetők  a  legjobb  reménységgel  voltak  eltelve. 
Képzeletükben  már  látták  az  egész  ország  népének  megmozdulását.  Április 
havában,  az  isten  tudja  már  hányadikszor,  ismét  ott  vannak  Péró  házá- 
nál s  jelentik,  —  olvassuk  Márki  említett  értekezésében,  —  hogy  velük 
tart  mar  az  egész  kunság.  Dunán  innen  és  Dunán  túl  fölkél  az  egész 
ország  népe.  Még  Erdély  is.  Mert  —  mondák  a  szentandrásiak  —  míg 
azelőtt  2  frton  adták  a  só  mázsáját,  most  3  magyar  forintot  vesznek 
érte.  De  ezt  még  elszenvednék,  sőt  a  császári  adót  is  elviselnék.  A  földes- 
urak és  bérlők  zsarolásai  azonban  tűrhetetlenek.  Azért  akarnak  háborús- 
kodni a  földesurak,  az  országban  lakó  németek  és  mindenki  ellen,  aki 
csak  ellenáll. 

—  De  király  és  urak  nélkül  nem  lehettek  el,  jegyezte  meg  Péró. 

—  Ha  az   egész  ország  feltámad,  majd   keresünk  mi   magunknak 

királyt.  Ha  pedig  Rákóczy  hall  a  dologról,  bizonyosan  bejő  hozzánk!  \ 

így  reménykedtek  a  szegény  emberek,  mikor  Rákóczy  már  idegen 
földben  pihent . . .  i 

Péró  ez  alkalommal  két  biztosító   levelet   íratott  az   ő   íródeákjával  \ 

Matulay  Pállal:   az   egyik    általánosságban  szól  a  mozgalom  vezetőihez,  | 

melyben  biztosítja  hűségéről  s  kéri,  hogy  csak  adjanak  hírt  neki,  hadd 
tudja,  mihez  tartása  magát;  a  másik  levél  Vértessinek  szól,  ki  ez  időben 
Szentandrás  bírája  volt,  s  ebben  arról  értesíti,  hogy  ő  készen  van  a  maros- 
melléki  ráczsággal,  de  Vértessi  azon  legyen,  hogy  mentől  hamarább  Erdő- 
hegyre menjen  a  vele  összegyűlt  néppel,  a  honnét  majd  együtt  indulnak. 
Mindkét  levél  végén  megjegyzi  azonban,  hogy  a  levelet  égessék  el.  I 

4r 

E  levelek  vétele  után  a  lázadás  megindítói  április  27-én  gyűlést  tar- 
tanak Szent-Andráson.  Mintegy  hetvenen  gyűltek  össze  különböző  faluk- 
ból, nevezetesen  Sarkadról,  Dobozról,  Túrról,  Békésről,  Öcsödről,  Erdő- 
hegyről, Karczagról,  Madarasról  s  a  Kunságból  is. 

*  Sebestyén  és  Vértessi  beszéltek  az  egybegyűltekhez,  elésorolván  a  nép 
súlyos  terheit  Elmondták,  hogy  jő  Rákóczi,  már  ott  is  van  a  lengyel 
határon,  ő  majd  megszabadítja  az  országot.  Addig  is  fogjanak  fegyvert 
Péróval,  a  földesuraknak  ne  adózzanak,  ne  szolgáljanak.  Gyűlés  után 
követségbe  küldték  Péróhoz  Bartha  Istvánt,  Bercsényi  volt  fegyverhor- 
dozóját. Szántó  Mihályt  és  Kovács  Jánost,  azzal  az  üzenettel,  hogy 
készüljön,  mert  a  kuruczok  már  fölkeltek.  A  gyűlésre  megjelentek  közt 
pedig  felhívást  osztottak  ki,  hogy  azt  útközben  oszszák  szét  a  falukban. 
Ez  a  felhívás  így  szólt: 

Isten  áldja  meg  kegyelmeteket,  édes  uraimék! 

Amit  régtől  fogva  várt  a  szegény  magyar,  már  Isten  a  sok  özvegyek 
és  árvák  könyörgését  meghallgatta,  mert  igaz  knrucz  világ  van  és  mi  is 
igaz  kuruczok  vagyunk.  Azért  mindent  félretévén,  özvegyekért,  árvákért  s 
nemes  vallásunkért  most  szolgáljunk. 

Ugyan  e  gyűlésen  vörös  posztóból  három  zászlót  készítettek  s 
e  zászlóknak  hűséget  esküdtek.  Vértessi  bírót  megtették  őrnagyuknak, 
Sebestyént  a  lovasok,  Kenderesi  Pap  Gáspár  dobozi  lakost  a  gyalogosok 
kapitányának.  És  ezzel  megkezdődött  a  lázadás,  mint  rendesen,  rablással 

Mindenek  előtt  fegyvert  s  lovat  kellett  szerezni  azok  számára,  akiknek 
nem  volt.  Először  is  a  falubeli  bérlő  házát  rabolták  ki  s  úgy  indultak 
vagy  százan  Szent-Andrásról  s  a  Körös  balpartján  délkeletnek  haladva, 
Békés-  és  Csongrádmegye  határán  ütöttek  tábort,  a  Kákafok  zsombékos 
vidékén.  Itt  töltötték  az  első  éjszakát.  Hajnalban  fölkerekedtek  s  Csabacsüd 
pusztán  a  heti  vásárra  utazó  Hász  magyar-óvári  marhakereskedőt  és 
Frumek  győri  mészárost  kirabolták.  Amattól  3000,  emettől  4000  forintot 
vettek  el,  lovaik  közül  a  szebbeket  megtartották  s  egyben  —  írja  Márki  — 
kijelentették  hogy  »ők  nem  tolvajok,  hanem  valóságos  kuruczok«.  Ugyanígy 
tettek  a  vásárra  menő  emberekkel,  kik  nem  csatlakoztak  hozzájuk.  Ám 
reggeltől  estig  már  ötszázra  szaporodtak  s  most  már  négy  zászló  alatt 
vonultak  tovább:  két  vörös,  egy  zöld  és  egy  sötétkék  zászló  alatt, 
A  nép  megmozdult  itt  is,  ott  is  s  a  vezetők  a  7000  forint  rabolt  pénz- 
ből már  előpénzt  is  fizethettek,  még  pedig  fejenként   2   frt  tíz  krajczárt. 

Közben  a  küldöttek  Pécskére  érkeztek  Péróhoz,  őt  azonban  nem 
találták    otthon.   Helyette    a    fia,  Mihály   deák   fogadta.  Ezt    a    találko- 

zást  igen  érdekesen   írja  le  Márki   Sándor  már  többször  említett  köny- 
vecskéjében. 

Mihály  deák  csudálkozva  kérdezte  tőlük,  mit  akarnak  ilyen  fegyveresen. 

—  Apádat  keressük,  szólt  Bartha. 

E  pillanatban  Péró  nélkül  hajtott  be  az  aradi  kocsis  és  hírül  hozta, 
hogy  három  napnál,  május  elsejénél  hamarább*  nem  is  jöhet  haza  a 
kapitány. 

Mihály  deák  vacsorát  adott  nekik* 

—  Mondd  meg  apádnak,  szólt  Bartha,  hogy  itt  voltunk,  s  hogy  a 
kuruczok  már  fölkeltek. 

—  Jól  tették,  ha  fölkeltek,  jegyezte  meg  Mihály  deák.  Apám  úgy  is 
bosszankodik,  mert  munkásokat  kér  tőle  a  tábornok  a  Maros  tisztítására. 
De  majd  más  munkásokat  küldünk  mi  oda! 

—  Hát  az  apád  készülődik-e  már? 

—  Nem  igen  híz  az,  felelt  az  őszinte  fiú.  De  ha  csakugyan  ő  lesz 
a  generálisotok  és  ha  veletek  tart  a  mi  nemzetünk,  úgy  Aradon  most 
alkalmasint  a  többi  kapitányokkal  alkudozik. 

Ezzel  a  küldöttek  megköszönték  a  vacsorát  s  haza  vágtattak  Szent- 
Andrásra. 

Szilassit,  úgy  látszik,  megdöbbentette  ez  a  sikertelen  követjárás. 
Hajnalban  harmad  magával  (T  maga  pattant  lóra,  hogy  Péróval  beszéljen. 
De  ő  is  csak  Mihály  deákot  találta  otthon,  azt  is  nagyon  rossz  kedvben. 
Sürgetve  kérdezősködött,  mikor  jön  haza  a  kapitány,  mert  a  kuruczok 
már  fölkeltek. 

—  Igazán  fölkeltek?  —  kérdezte  gúnyosan  a  legény. 

—  Igazán. 

—  Hát  akkor  hajnalban  mért  hajtották  el  több  lovunkat  a  ménesből  ? 
—  támadt  reá  Mihály  deák. 

Szilassi,  ki  egy  kicsit  ittas  volt,  erre  szidni  kezdte  Matulait,  a  deák 
pedig*  föltűnéstől  tartva,  fölszólította  őket,  hogy  vonuljanak  vissza  az 
istállóba.  Tapasztalatlan  eszét  azon  járatta,  mit  csináljon  velük:  elzárja-e 
vagy  szabadon  bocsássa  őket.  Utoljára  is  úgy  gondolkozott,  hogy,  ha 
elzáratja,  de  apja  csakugyan  velők  tart,  apját  keverheti  a  bajba;  ha  pedig 
szabadon  ereszti  a  követeket,  az  ő  baja  gyűlhet  meg.  Azt  mondta  nekik, 
hogy  menjenek  a  pokolba  s  ne  ácsorogjanak  itt. 

Szilassi  megrettent,  de  meggyőzni  iparkodott  a  fiút,  aki  szemére 
vetette,  hogy  csak  olyan  kóborlók  biz'  ők,  kiknek  nincsen  sem  királyok, 
sem  fejők. 


326  A  Bcsöndes  évek.^i 


—  Ne  törődj  te  ilyesmivel,  csitította  Szilassi.  Majd  lesz  nekünk 
királyunk. 

—  Kicsoda?  kérdezte  gúnyosan  a  deák.  Talán  Rákóczy? 

—  Majd  elválik  rövid  időn!  —  dörmögte  Szilassi  és  nyergelt,  de 
olyan  izgatott  volt,  hogy  helyette  Mihály  deáknak  kellett  fölkantározni 
és  nyergelni  a  lovat. 

^Ez  volt  az  egyetlen  segítség,  amiben  a  ráczok  a  fölkelőket  részest- 
tették^  —  fejezi  be  Márki  az  érdekes  jelenet  leírását.  Valóban  ez  és 
nem  több. 

Május  elsejére  mondotta  volt  az  aradi  kocsis,  hogy  Péró  haza  jön: 
e  napon  tehát  Kovács  János  és  Bartha  István  ismét  Péróhoz  indultak. 
Útközben  három  rácz  katona  szegődött  hozzájuk,  összebarátkoztak  s  a 
magyar  küldöttek  elmondták  ezeknek,  hogy  mi  járatban  vannak.  A  bolond 
magyar  nyiltszívűségnek  meg  is  adták  az  árát  Csak  addig  tartott  a 
barátság,  míg  egy  csapat  rácz  katonával  nem  találkoztak:  ezek  közre 
fogták  Barthát  és  Kovácsot  s  egyenest  Aradra  vitték.  Itt  a  parancsnok 
vallatóra  fogta  őket  s  meg  is  vallottak  mindent.  Péró  csakugyan  Pécskén 
volt  ez  nap  s  már  parancsot  is  kapott  volt  a  tábornoktól,  hogy  a  rácz 
katonákkal  induljon  a  lázadók  ellen,  kik  már  ezalatt  katonailag  szervez- 
kedtek. Volt  is  már  kisebbszerű  összeütközésük  rendes  hadseregbéli 
csapattal  s  szinte  elfogták  a  békésmégyei  alispánt  is,  mikor  éppen  az 
urakkal  a  lázadás  felől  tanácskozott.  Péró  május  3-án  jelentkezett  a  tábor- 
noknál, ki  igen  szívesen  fogadta,  sőt  ebédre  is  marasztotta.  De  Péró  nem 
maradt  ott  ebéden,  azzal  mentette  ki  magát,  hogy  Tököli  Ránkó  kapi- 
tányhoz hivatalos  ebédre.  Ez  a  Tököli  Ránkó  fia  volt  annak  a  Tököli 
(Tekelija)  Jánosnak,  ki  Rákóczi  ellen  harczolt.  Ö  maga  elégedetlen  yolt, 
mert  lassan  haladott  előre  a  katonaságnál.  Erre  számított  Péró.  Az  volt 
a  terve,  hogy  csapataival  éjnek  idején  megtámadja  Aradot,  Ránkó  pedig 
feg3rverezze  le  bent  a  várban  a  német  őrséget  s  nyissa  meg  a  kaput 
Ellenben  Ránkónak  máson  járt  az  esze.  Színleg  Péróval  tartott,  valójában 
a  lázadást  kedvező  alkalomnak  tartotta,  hogy  kitüntesse  magát  annak  a 
leverésében. 

A  tábornok  hagyta,  hogy  Péró  csak  menjen  Ránkóhoz,  s  míg  Péró 
és  az  ott  összegyűlt  kapitányok  a  vár  feladásán  tanakodtak,  bezáratta 
a  vár  kapuit,  hogy  Péró  ne  menekülhessen  ki.  Épp  javában  tanakodtak, 
midőn  Péró  egyik  cselédje  ijedten  rontott  be  s  jelentette,  hogy  a  tábornok 
mindent  tud  és  elzáratta  a  vár  kapuit,  Péró  e  hírre  felugrott  a  terített 
asztaltól,  szaladott  ki  az  utczára,  hol  készen  várt  reá  négylovas  kocsija. 

Egyenest  a  városba  nyiió  északi  kapuhoz  hajtatott,  itt  azonban  útját 
állotta  az  őrség,  kiszállították  kocsijából  s  a  tábornokhoz  vezették.  Nyomban 
elzáratták  Pérót  —  a  többi  kapitány  pedig  tisztára  mosta  magát,  és  hogy 
ártatlanságukat  bizonyítsák,  erélyesen  készülődtek  a  lázadás  leverésére. 
De  a  lázadók  is  szervezkedtek  erősen  s  május  elején  már  kilencz 
zászlóaljuk  van.  Ezeres-kapitány  Sebestyén,  őrnagy  Vértessi.  Voltak  had- 
nagyok, zászlótartók,  szaicaszvezetők,  káplárok,  szállásmesterek.  Május 
3-án  már  egyenest  Gyulának  tart  Sebestyén  Öt  zászlóaljjal  s  ostromolni 


kezdik  a  várat.  Többszöri  hiú  kísérlet  után  azonban  felhagytak  a  vár 
ostromával,  s  Sebestyén  a  zarándi,  most  aradmegyei  Erdőhegynek  indul, 
hogy  ott  egyesüljön  Vértessi  seregével.  Ugyanekkor  indul  ki  Aradról  is 
2 1  zászlóalj  s  mindazok  a  kapitányok,  kikre  Péró  számított  a  lázadásban, 
most  a  lázadók  ellen  vezetik  a  ráczokat,  nevezetesen  Sevics,  Strba,  Tököli. 
Ott  van  köztük  a  fia  ís:  Mihály.  S  a  merre  elvonulnak,  fosztogatják  a 
népet.  Békés  és  Csaba  lakosságát  a  szó  teljes  értelmében  kirabolja  a 
»nemzeti«  katonaság.  Már  t.  i.  a  rácz   nemzeti  katonaság.   »Lehúzták  a 

csizmát  még  a  nők  és  gyermekek  lábáról  is.  A  lányoktól  elszedték  köté- 
nyeiket, nagykendőiket,  szoknyáikat.  Vasfazekakkal,  párnahajakkal,  szalon- 
nával, hájjal,  sőt  imádságos  könyvvel  is  megrakodva  mentek  tovább. « 
így  nyomulnak  előre,  a  kuruczok  után.  Vésztőn  megtudják,  hogy  a  kuruczok 
már  Bihar  vármegyében  vannak.  Utánuk  küldenek  három  zászlóalj  ráczot 
s  majd  a  szerint,  hogy  milyen  hírt  kapnak,  megy  utánuk  a  többi  zászlóalj 
is,  mely  egyelőre  Püspökladányig  vonult  s  útközben  Fás  nevű  községet 
úgy  tönkretették,  hogy  » azután  puszta  is  maradt  mind  a  mai  napig «. 
Aztán  visszarendelik  az  előre  küldött  3  zászlóaljat  s  együtt  vonulnak 
Békés,  majd  Gyula  alá.  Megtudják,  hogy  a  kuruczok  Erdőhegy  és  Szék- 
udvar közt  táboroznak.  A  kuruczok  várják  a  rácz  segítséget.  Még  sejtelmük  - 
sincs  Péró  elfogatásáról  s  erősen  bizakodnak  a  ráczokban.  Annyira,  hogy 
mikor  a  rácz  zászlóaljak  Erdőhegyhez  közelednek,  mi  rosszat  sem  sejtve 
indulnak  elébök.  A  ráczok  lövéssel  üdvözlik  a  kurucz  előőrsöket,  ezek  az 
első  pillanatban  nem  tudják,  mire  véljék  ezt  a  különös  üdvözletet,  de 
végre  is  nem  dughatják  össze  a  kezüket,  visszalőnek,  összecsapnak  s  a 
ráczokat  megszalasztják.  A  kuruczok  még  ekkor  sem  láttak  ellenséget  a 
ráczokban :  félreértésnek  vették  az  egymásra  való  lövöldözést.  De  a  követ- 
kező napon  már  szomorúan  tapasztalták,  hogy  nem  ok  nélkül  kételkedtek 
kezdettől  fogva  a  ráczok  hűségében.  Strbát,  Milics  kapitánynyal,  nagyobb 
hadosztály  élén,  előre  küldötte  a  főkapitány,  hogy  hátba  fogják  a  kuru-  ^ 
czokat,  ő  maga  pedig  a  sereg  többi  részével  kora  hajnalban  megrohanta 
a  kuruczok  erős  szekérvárral  körűikerített  táborát.  A  kuruczok  hada 
mindössze  1400  főnyi  emberből  állott.  Többnyire  katonaviselt  emberek, 
de  egy  sem  volt  köztük  műveltebb,  vezérségre  alkalmatos  ember.  Épp  ezért 
lett  volna  szükségük  a  rácz  kapitányokra.  Mindjárt  az  első  tüzelésre  többen 
megszaladtak  s  az  erdőbe  húzódtak  a  kurucz  táborból.  Nagyon  soknak 
puskája  sem  volt  s  így  csak  azok  állották  a  rohamot  egy  ideig,  kik 
visszalőhettek  a  szekerek  mögül.  Közben  Strba  hátba  fogta  a  kuruczokat 
s  a  Szilassi  által  vezetett  lovasság  elől  elzárta  a  visszavonulást.  A  kurucz 
lovasok  jóval  kevesebben  voltak,  de  azért  erős  pusztítást  tettek  a  rácz 
lovasságban.  Milics  kapitányt  egy  közhuszár  vágta  le  és  Strba  s  Péró 
fia  is  súlyos  sebet  kapott.  Amazt  egy  Nyágra  nevű  oláh  udvamok  a 
zászlórúddal  úgy  vágta  mellbe,  hogy  harczképtelenné  lett.  Mert  volt  a 
kuruczok  közt  oláh  is,  sőt  rácz  is.  A  huszárok,  ha  nem  is  győzhették  le 
a  nagyobb  számú  rácz  lovasságot,  legalább  megtisztították  az  utat,  s  egy 
részük  elmenekülhetett.  A  harcz  a  ráczok  győzelmével  végződött  A  kuru- 
jczok  vesztesége  700  lovas  és  gyalogos  volt  s  ezenkívül  elfogtak  vagy 

200-at.  A  halottakról  a  ruhát  is  leszedték  a  ráczok,  Erdőhegy  községét 
felgyújtották,  kirabolták,  aztán  nagy  diadallal  visszamentek  Aradra. 

Nem  szabad  felednünk,  hogy  a  nemesség  is  megmozdult  a  lázadók 
leverésére  s  a  szomszédos  vármegyékből  egymás  után  érkeztek  meg  a 
nemesi  fölkelő  csapatok  a  veszedelemben  forgó  vármegyék  segítségére. 
Űzőbe  veszik  az  erdőhegyi  csatából  megmenekülteket,  kik  közül  száz 
főnyi  ember  Sebestyén  vezérlete  alatt  hol  itt,  hol  ott  bukkant  föl.  Sehol 
sem  volt  maradásuk  s  Sebestyén  fel  is  oldotta  őket  az  eskü  alól,  de 
néhány  kivételével  együtt  maradt  a  vadak  módjára  űzött,  hajszolt  csapat. 
Végre  május  13-án  Telegd  mellett.  Biharmegyében,  ez  a  kis  csapat  is 
eloszlott  a  váradi  és  bihari  katonákkal  vívott  ütközet  után.  Vértessi  ebben 
az  ütközetben  súlyos  sebet  kapott  és  a  katonák  kezébe  került,  Sebestyén 
és  Matulai  elmenekültek  s  csak  később  fogták  el  Hajdu-Böszörményben. 
Ezzel  vége  'volt  a  zendülésnek.  Itt-ott  kisebb-nagyobb  csapatok  még 
mutatkoztak,  de  csakhamar  helyre  állott  a  csönd ...  A  bűnbánókkal  kegyel- 
mesen bánt  a  nemesi  fölkelők  parancsnoka,  Orczy  István  báró  (maga  is 
egykor  kurucz  kapitány)  s  mintegy  200  fogolynak  adott  kegyelmet,  kik 
szépen  haza  mentek  s  folytatták  a  robotolást . . .  Ám  a  főbbeket,  a  lázítókat 
összefogdosták  s  vitték  Budára,  törvény  elé.  Ide  vitték  Pérót  is  erős  katonai 
fedezettel.  Sőt  a  fiát  is.  Megkezdődnek  a  vallatások.  Első  sorban  Pérót 
vallatják,  még  pedig  kinzó  eszközök  alkalmazásával.  A  bíróság  elvégezvén 
a  vizsgálatot,  a  bűnösökre  egyenként  megteszi  a  javaslatát  s  ennek  alapján 
a  minisztertanács  1737.  márczius  11-én  kimondja  az  Ítéletet,  a  követke- 
zőkben :  Pérót,  Sebestyén  Jánost,  Pásztor  Andrást  és  Szilassi  Jánost,  mint 
a  lázadás  kezdőit,  felső  testük  kerékbe  törésére  ítéli  s  testüket  négy  felé 
vágatván,  Aradon,  Váradon,  Sarkadon  és  Szent-Andráson  akasztófán 
függeszszék  ki.  Matulai  Pál,  Bartha  István,  Szabó  Benedek  István  és 
Szántó  Mihálynak  pallossal  vágják  le  fejőket  s  azt  és  testöket  fonják 
kerékbe.  Hetvenkét  vádlott  közül  hatvanat  harmadféléví  kényszermunkára 
ítélnek,  ellenben  a  többi  tizenkettőt  a  vesztőhelyre  vezetik,  ott  koczkát 
kell  vetniök  s  az  a  hat,  a  melyik  nagyobb  számot  vet,  életben  marad  s 
harmadfélévi  kényszermunkát  kap,  a  többi  hat  pedig  pallos-halállal  pusz- 
tuljon. Az  ezek  után  következőket,  körülbelül  harmínczat,  néhány  havi 
börtönre  ítélik.  Volt  köztük  három  református  pap  is,  a  kik  nem  vettek 
részt  ugyan  a  lázadásban,  de  buzdították  rá  a  népet ...  A  király  az 
ítéletet  csekély  változtatással  helyben  hagyta  s  azt  Budán,  a  Szentgyörgy- 
téren, április  1-én  végre  is  hajtották.  Először  a  koczkavetésre  ítéltekkel 
végeztek.    Matulai  Pál,    Bartha   István,  Szabó   Péter   és   Szántó   Mihály 

vetették  a  nagyobb  számot  s  ezeket  azonnal  lenyakazták.  Eredetileg  hatot 
akartak  ilyenformán  kivégezni,  de  megelégedtek  négygyei,  hogy  az  » emberi 
életet «  kíméljék.  Pérót,  Szilassit,  Sebestyént  és  Pásztort  szörnyű  módon 
végezték  ki.  Kerékre  kötötték  a  hóhérok  s  alulról  felfelé  haladva  törték 
kerékbe,  aztán  mikor  megelégelték  a  kinzást,  bárddal  fejbe  ütötték,  akár 
csak  a  vágóhídra  vitt  állatot.  Testük  belső  részét  kivették,  ládába  tették, 
aztán  a  holttestet  négy  felé  vágták  s  úgy  szállították  erős  katonai  kísé- 
rettel a  kijelölt  négy  helységbe,  hol  akasztófára  tűzték  ki,  »hadd  vegyen 
példát  a  nép«. 

így  végződött  a  rövid   életű  Péró-lázadás,  melyben  —  mint  láttuk 

—  Pérónak  alig  volt  része.  Természetesen,  a  lázadás  elnyomásában  kitűnt 
urak  jutalmazása  sem  maradt  el.  A  csend  és  a  rend  helyreállott.  A  nép 
helyzetét  a  lázadás,  ha  nem  is  súlyosbbította,  mint  a  Dózsa-féle  lázadás 
után,  de  nem  is  könnyebbített  azon.  A  kormány  még  a  lázadás  kitörésekor 
jelentést  kért  a  megyéktől:  mi  igaz  van  abban,  hogy  a  lázadás  egyik 
oka  a  földesurak  zsarolása.  E  jelentésekből  megtudhatta  a  kormány,  hogy 
a  földesurak  zsarolásából  egy  szó  sem  igaz  s  többek  közt  Biharmegye 
azt  jelentette,  hogy  a  földesurak,  nem  hogy  elnyomták  volna  jobbágyaikat, 
de  sőt  inkább  könnyítettek  sorsukon,  úgy  hogy  » néhol  egész  éven  át 
egy,  máshol  másfél,  többnyire  azonban  két  forintnál,  tizenkét  napszámnál, 
egy  tallérnál  s  a  törvényes  kilenczednél  nem  követeltek  többet  tőlük «. 
Szóval:  a  jobbág)mak  sojia  sem  volt  olyan  jó  dolga,  mint  ép  ez  időben 

—  a  földesurak  szerint.  Azok  állították  ezt,  a  kik  minden  közteher  alól 
kivonták  magokat. 

Azokban  a  megyékben,  hol  a  lázadás  lefolyt,  mint  láttuk,  a  birtok 
néhány  úr  kezében  volt,  s  ez  a  lázadás  legfőbb  oka.  A  parasztok  akkor 
sem  akartak  egyebet  mint  ma,  midőn  e  sorokat  írom,  földet.  Szabad 
kisbirtok:  ez  volt  a  legfőbb  kívánságuk.  Ezért  fogtak  fegyvert  Erre 
vágyódtak  a  ráczok  is,  s  ha  Pérót  idő  előtt  el  nem  fogják,  a  rácz  paraszt 
ezúttal  együtt  harczolt  volna  a  magyar  paraszttal,  a  minthogy  így  is  volt 
a  fölkelők  közt  rácz  is,  oláh  is.  A  parasztnak  méltán  fájhatott,  hogy 
egy-egy  jövevény  nagynmak  a  kezén  óriási  uradalmak  vannak  s  ő  nem 
juthat  pár  holdnyi  földhöz,  melyet  magának  művelhessen.  Másfélszáz  év 
előtt  tehát  ugyanaz  nyugtalanítja  a  parasztságot  mint  ma,  azzal  a  külömb- 
séggel,  hogy  az  akkori  paraszt  helyzetét  súlyosbbította  a  jobbágyság  nyűge 
is  s  a  hatóságoknál  nem  találta  meg  azt  a  védelmet,  amit  ma  megtalál. 
De  a  nyugtalanság,  a  lázongás  forrása  közös:  a  föld.  S  a  ki  azt  hiszi, 
hogy  a  magyar  parasztnak  csak  azért  kell  a  föld,  hogy  meglegyen  utána 

a  mindennapi  kenyere,  nem  ismeri  a  magyar  paraszt  lelkét.  A  paraszt 
azért  vágyakodik  első  sorban  a  föld  után,  hogy  azt  mondhassa:  ez  az 
enyém.  A  tudatnak,  hogy  van  bár  egy  darabka  földje,  melyen  ekéjével 
megfordulhat,  csodálatos  megnyugtató  hatása  van  az  ő  lelkére.  S  mikor 
földet  szerez  a  paraszt,  nem  azt  mondja,  hogy :  földet  veszek,  hadd  legyen 
kenyerem,  hanem:  földet  veszek,  hogy  legyen,  a  min  szántsak,  vessek, 
arassak  s  legyen  a  -gyermekeimnek  is.  Ez  a  darab  föld  az  ő  hazája^  ez 
köti  ide,  ezt  a  darab  földet  védi,  ha  ellenség  tör  a  haza  földjére.  Ha  minden- 
kinek van  egy  darab  védeni  való  földje,  lehet-e  félteni  a  hazát? 

Tisztában  kell  lennünk  azzal,  hogy  valameddig  módot  s  alkalmat 
nem  nyújtunk,  hogy  becsületes  munkája  árán  a  legutolsó  zsellér  is  földet 
szerezhessen,  a  parasztlázadások  veszedelmesebb  vagy  enyhébb  formában 
időről  időre  megújulnak.  A  történelem  a  bizonyságunk,  hogy  valamennyi 
parasztlázadás,  melynek  ez  ország  színhelye  volt,  egy  főokra  vezethető 
vissza :  a  földre,  a  földbirtoknak  aránytalan  megoszlására  s  valamennyinek 
az  igazi  jelszava :  a  földosztás.  A  magyar  paraszt  —  hogy  úgy  mondjam 
—  betege  a  földnek,  valóságos  fóldéhségben  szenved.  Ez  a  betegség  azonban 
egyúttal  erénye  is  a  népnek  s  az  országnak  ez  idő  szerint  azok  az  állam- 
férfiak tennék  ^  a  legüdvösebb  szolgálatot,  ^  kik  a  múlt  tanulságain  okulva, 
ezt  a  betegséget  enyhítenék.  Kiirtani  nem  kell :  mert  ezzel  a  népnek  egyik 
becsülésre  méltó  erényét  is  irtanák  ki. 

A  szent-andrási  parasztok  ^s  mindazok,  kik  a  leirt  lázadásban  részt- 
vettek, az  akkor  fennállott  rend  ellen  vétettek  s  törvény  szerint  nem 
kerülhették  el  a  büntető  igazságszolgáltatást;  ám  akasztással,  kerékbe- 
töréssel akkor  sem  lehetett  gyógyítani  s  a  lázadás  leverése  után  is  a 
betegség  megmaradt  betegségnek.  A  nemesség  épp  úgy  nem  okult  1735-ben, 
a  mint  nem  oj^ultak  1437-ben,  1514-ben  s  általában  a  lázadások  után. 
Egyesek  okultak  s  a  maguk  körében  enyhítették  a  jobbágyság  sorsát,  de 
a  nagy  többség  nem  gondolkozott :  a  saját  érdekeinek  sérelmét  látta  nagy 
oktalanul  abban,  ha  bármi  keveset  átvesz  a  nép  terheiből  s  bármi  keveset 
juttat  a  népnek  a  maga  jogaiból. 

A  XVIII.  század  a  nemesi  kiváltságok  féltékeny  őrzésében,  heves  védel- 
mében zajlik  le  s  szinte  megkésve  ébred  föl  a  nemesáég,  szinte  későn  látja  be, 
hogy  Magyarország  az  ő  állami  önállóságát  csak  az  alkotmányos  jogoknak  , 
a  nép  minden  rétegére  való  kiterjesztésével  vívhatja  ki  és  tarthatja  meg! 


zo-en.  Maria  i  erezia,  a  nuorokos  nélkül 
elhunyt  III,  Károly  leánya,  lett  Magyarország  királya  a  pragmatika  szankczió 
alapján.  Az  összes  európai  hatalmasságok  elismerték  III.  Károly  életében  a 
nőágon  való  trónörökösödest,  de  amint  III.  Károly  behunyta  szemét,  szövet- 
keznek a  Habsburgok  birodalmának  szétdarabolására.  A  bajor  választófeje- 
delem Ausztriára,  Csehországra  és  Tirolra  vetett  szemet ;  a  porosz  király 
Sziléziára ;  a  lengyel  király  Ausztriára  és  Stiriára ;  a  spanyol  király  Lombar- 
diára. Szóval:  fél  Európa  készülődött  a  szép  királyné  ellen,  kinek  öröksége 
csaknem  üres  kincstár  és  gyönge  hadsereg  volt.  MidÖn  lejött  Pozsonyba, 
hogy  megkoronáztassa  magát,  sötét  fellegek  borongtak  a  Habsburg-ház 
egén.  Az  ellenséges  fejedelmek  megkezdték  a  támadást  Mária  Terézia 
öröke  ellen  s  e  támadás  visszaverésére  nem  volt  elég  erős  Ausztria. 
Nyilvánvaló  volt,  hogy  Magyarország  segítségére  nagyobb  szükség  lesz, 
mint  valaha  s  hogy  kedvező  alkalom  nyílik  a  nemzeti  sérelmek  orvos- 
lására. A  királyné   Pozsonyba  érkezésekor  a  rendek  már  elkészültek  volt 

követeléseikkel.  Mindenek  előtt  a  nemadózás  dolgában  akarták  biztosítani  a 
nemességet.  Mert  Mária  Terézia  a  német  és  cseh  tartományokban  már 
adót  vetett  a  nemességre  és  a  papságra  s  a  magyar  nemesség  nem 
ok  nélkül  félt  attól,  hogy  ugyanígy  akar  tenni  Magyarországban  is.  Magában 
a  koronázási  hitlevélben  akartak  e  részben  biztosítékot.  További  kíván- 
ságuk: az  ország  saját  törvényei  és  szokásai  szerint  kormányozandó;  a 
töröktől  visszafoglalt  területek  mind  az  országhoz  kapcsolandók ;  Erdély, 
mint  a  magyar  korona  tartománya,  az  országba  visszakebelezendő;  a 
nádori  szék  egy  évnél  tovább  nem  maradhat  üresen;  nagyobb  és  kisebb 
tisztségekre  csak  magyarok  nevezhetők  ki;  a  hadügyeket  magyar  hadi 
tanács  igazgassa  stb.  A  királynő  ugyan  nem  volt  hajlandó  arra,  hogy 
mindezeket  a  kívánságokat  hitlevelébe  foglalja,  de  válaszában  megn3aig- 
tatta  a  rendeket,  hogy  a  nemesség  adózása  oly  kiváltság,  mely  még 
országszülési  vita  tárgya  sem  lehet,  s  a  többi  kívánságokat  törvényhozás 
utján  teljesíti.  A  rendek  lelkesedése  leírhatatlan.  Százezer  forintra  emelik 
a  koronázási  ajándékot,  melyet,  természetesen,  a  parasztok  fizetnek. 
Egyfelől  a  királyné  szépségének  varázsa,  másfelől  az  ősi  kiváltságok 
biztosítása,  különösen  a  főurakat  készkezes  szolgákká  teszi  s  midőn  az 
ellenséges  hatalmak  által  mindenfelől  szorongatott  királyné  1741.  szep- 
tember 11-én,  gyászruhásan  megjelenik  a  pozsonyi  országgyűlésen  s 
könyektől  elfojtott  hangon  a  rendek  oltalmába  ajánlja  magát  és  birodalmát, 
a  rendek  feledik  a  százados  sérelmeket  s  egy  szívvel-lélekkel  kiáltják: 
»életünket  és  vérünket  hazánkértés  királyunkért !«  A  nagyszerű  jelenet 
után  elhatározzák,  hogy  a  nemesi  fölkelésen  kivül  30  ezernyi  gyalog- 
hadat állítanak  ki.  A  nép  nagy  szegénységére  való  tekintettel  ez  a  30 
ezernyi  rendes  had  leolvadt  ugyan  21  ezerre,  de  a  főurak  s  a  köznemesek 
közül  is  többen  tényleg  nagy  áldozatokat  hoznak  a  nemesi  fölkelő  sereg 
előállítására  s  a  magyar  nemesség  lelkes  felbuzdulása  csakugyan  meg  is 
menti  az  osztrák  tartományokat  a  szétzüllődéstől.  1748-ban  véget  ér 
az  örökösödési  háború  s  Mária  Terézia  csupán  Szilézia  egy  részét  veszti 
el.  E  miatt  nyolcz  év  múlva  újra  kitör  a  háború,  mely  hét  évig  tart, 
míg  végre  is  1763-ban  Frigyes  porosz  királyé  lett  Szilézia. 

Senki  sem  tagadhatta,  hogy  a  királyné  a  magyaroknak  köszönhette 
trónja  megmentését.  Jobban  mondva:  első  sorban  a  főnemességnek.  Ez 
buzdította  a  köznemességet  is  a  királyné  védelmére,  ez  buzdította  oly 
háborúra,  melyhez  valóképpen  a  magyarságnak  semmi  köze  nem  volt. 
Sőt  Magyarországnak  talán  éppen  az  állott  volna  érdekében,  hogy  a  királyné 
veszítse  el  a  tartományok  nagyobb  részét,  ami  Magyarország  önállóságának 

csak  javára  válhatik  va!a.  Világos  tehát,  hogy  a  magyar  nemességet  a 
királyné  személyén  kivül  az  adózás  ijesztő  gondjától  való  megszabadulás 
vezette  első  sorban,  midőn  életét  és  vérét  ajánlotta  fel.  A  királyné  nem 
is  háládatlan,  különösen  egyesek  iránt.  Pazar  kézzel  osztogatja  a  czímeket, 
rangokat  és  hivatalokat  s  ügyes  számítással  édesgeti  a  bécsi  udvar  lég- 
körébe nemcsak  a  fő-,  de  a  köznemeseket  is.  De  az  országgal  szemben 
is  hálásnak  mutatkozik.  Megengedi,  hogy  a  jász-kun  kerületek,  melyek 
még  Lipót  idejében  a  német  lovagrend  tulajdonába  kerültek  volt  s  ennek 
a  kezéről  III.  Károly  idejében  a  pesti  katonai  invalidusok  intézetébe,  fél 
millió  forinttal  megválthassák  magukat.  Visszaadja  nekik  régi  szabadsá- 
gaikat, kiváltságaikat  s  törvényes  grófjuk,  a  nádorispán  alá  helyezi  őket. 
Az  országba .  visszakebelezi  Bács-Bodrog-,  Csanád-,  Csongrád-,  Arad-  és 
Zarándmegyéknek  a  törökök  kiűzése  után  katonai  kormányzás  alá  került 
részeit,  s  csupán  a  török  határszélek  hosszában  tartott  meg  három  határőri 
ezred  számára  egy-egy  kerületet.  Bár  lelke  mélyében  az  önkény-uralom 
híve,  a  magyar  nemzet  iránt  sokkal  nagyobb  hálára  van  kötelezve,  sem- 
hogy egyenes  támadást  intézne  a  magyar  alkotmány  ellen:  a  támadás 
helyett  az  a  politikája,  hogy  ott,  a  hol  lehet,  mellőzi  azt  Tiszteletben  tartja 
az  alkotmányos  formákat,  s  a  nemzet  alig  veszi  észre,  hogy  valóképpen 
az  osztrák  örökös  tartományok  módjára  kormányozzák  Magyarországot  is. 
Midőn  a  rendek  1751-ben,  az  örökösödési  háború  után,  nem  hajlandók 
megszavazni  az  1719.  óta  állandóan  harmadfél  millió  forint  adónak 
egy  millió  kétszázezer  forinttal  való  emelését,  mert  a  nép  nem  birja 
el,  a  királyné  boszusan  távozik  Pozsonyból  s  tizenhárom  esztendeig 
nem  tart  országgyűlést.  Megkezdődik  a  rendeletekkel  való  kormányzás. 
A  megyék  önkormányzatát  nem  bántja  ugyan,  de  a  magyar  királyi  hely- 
tartó tanács  és  a  magyar  királyi  kanczellária  lassanként  elveszíti  önálló- 
ságát, minden  fontosabb  intézkedés  a  bécsi  minisztertanácstól  indul  ki  s 
kanczellária  és  helytartó  tanács,  (mely  utóbbit  az  1723-iki  országgyűlés 
avégből  szervezett,  hogy  az  udvartól  függetlenül  mint  királyi  tanács 
szolgálja  az  ország  érdekeit)  végrehajtó  közegekké  sülyednek.  Királyi 
rendeletek  pótolják  a  hiányzó  törvényeket,,  királyi  rendeletek  és  nem 
országgyűlési  végzések  alkotják  meg  a  szükségesnek  vélt  reformokat. 
A  nemesség  ez  időben  még  sokkal  tudatlanabb,  semhogy  fölvehetne  a 
harczot  az  önkényuralom  egybeolvasztó  törekvései  ellen.  Tudatlan  és 
csak  a  saját  érdekeit  mérlegeli.  Csak  az  ő  kiváltságain  csorba  ne  essék, 
az  alkotmányos  jogok  csorbításával  keveset  törődik.  A  királyné  kegyét 
lesi  a  nemesség  java  része,  a  czímek,  rangok,  anyagi  és  társadalmi  előnyök 


336  JtÉletünket  és  vérünket  It 


után  szaladgálnak,  Bécs  valóságos  búcsújáró  helye  különösen  a  fónemes- 
ségnek,  mely  már  csak  itt  érzi  jól  magát.  Ledobják  a  nemzeti  viseletet, 
megtagadják  a  nemzeti  nyelvet,  a  Hémet  szó  befészkelődik  a  főúri  csa- 
ládokba, mit  a  királyné  a  magyar  és  osztrák  családok  tervszerű  össze- 
házasításával is  elősegít.  A  magyar  testőrség  felállításával  egyenesen  az 
a  czélja  a  királynénak,  hogy  a  köznemességet  is  Bécsbe  terelje  s  németté 
tegye.  Szerencse,  hpgy  a  királyné  e  politikájának  épp  ellenkező  az  ered- 
ménye, mint  a  mire  számított :  a  testőrök  megízlelik  a  franczia  és  német 
műveltséget,  öntudatra  ébrednek,  saját  nemzetük  elmaradottságának  tudatára, 
s  lelkes  művelőivé  lesznek  a  —  magyar  irodalomnak ! 

A  hét  éves  háború  alatt  200  millióra  szaporodik  az  államadósság,  a 
királyné  azonban  íél  apasztani  a  hadsereg  létszámát,  hogy  pedig  lentart- 
hassa :  újabb  jövedelmi  forrásokról  kell  gondoskodnia.  Kénytelen  fölemelni 
a  közvetlen  adókat  is,  de  ezt  már  országgyűlés  nélkül  nem  teheti.  Ország- 
gyűlést hirdet  tehát  Pozsonyba,  1764.  június  17-ikére.  Két  dolgot  kívánt 
tárgyaltatni  e  gyűlésen:  a  hadi  adónak  egy  millió  forinttal  való  emelését 
s  a  nemesi  fölkelés  szabályozását.  A  rendeket  fölötte  nyugtalanította  a 
második  kérdés.  Rosszat  sejtettek.  Nyilvánvaló  volt  a  királyné  szándéka: 
a  nemesi  fölkelést,  mint  hasznavehetetlen  intézményt  pénzzel  akarja  meg- 
váltatni s  ezzel  rést  ütni  a  nemesség  legféltettebb  kiváltságán:  az  adó- 
mentességen. Nyugtalanságukat  fokozta  az  a  körülmény,  hogy  közvetlen 
az  országgyűlés  előtt  jelent  meg  Kollár  Ádám  udvari  könyvtárnok  tollából 
egy  könyv,  mely  erős  hadat  üzen  a  nemesség  kiváltságainak.  Kétségtelen, 
hogy  ez  a  könyv  a  királyné  tudtával,  sőt  kívánságára  jelent  meg. 
De  nemcsak  a  nemességet,  a  papságot  is  megtámadja  e  könyv.  Míg  egy- 
felől múlhatatlanul  szükségesnek  tartja,  hogy  a  nemesség  is  részt  vegyen 
az  adózásban  s  a  közterhek  viselését  ne  tolja  a  szegény  nép  nyakára, 
másfelől  azt  bizonyítgatta,  hogy  az  egyházi  javak  fölött  a  koronát  illeti 
a  tulajdonjog.  A  nemesség  is,  a  papság  is  mértéktelen  felháborodással 
fogadja  e  könyvet,  s  a  rendek,  mintha  sejtelmük  sem  volna  arról,  hogy 
a  könyv  valóképpen  a  királyné  utasítására  készült,  elhatározzák,  hogy 
Kollár  megfenyítését  kérik  a  királynétól.  Ám  a  királyné  megelőzi  a  rendeket : 
eltiltja  Kollár  könyvét,  bármennyire  nehezére  esett  is.  De  végre  is  fontosabb 
volt  most  a  hadi  adó  emelése.  Erre  pedig  nem  számíthatott,  ha  a  fölhá- 
borodott rendeket  le  nem  csillapítja.  A  királyné  azonban  csalódott  e 
számításában.  A  rendek  így  okoskodtak  magukban :  a  királyné  könnyíteni 
akar  a  nép  terhén,  erre  törekedett  Kollár  könyve  is,  mely  azzal  vádolja 
őket,  hogy  minden  terhet  a  népre  tolnak.  Jól  van :  hadd  lássa  a  királyné, 

hogy  Ők  a  nép  javát  szívükön  viselik:  nem   szavazzák  meg  a  hadi  adó 
fölemelését.  Ők  ugyan  nem  kérnek  részt  a  közterhekből,  de  a  nép  terhét 

sem  szaporítják.  Az  országgyűlés  egész  lefolyásából  világosan  kitűnik 
azonban,  hogy  a  nép  terheinek  könnyítését  csak]  néhányan  veszik  komolyan. 
A   kormánytól  várják  ezt,  arról  azonban,  hogy  ők  az  úrbéri  terheken 

könnyítsenek,  hallani  sem  akarnak.  Még  esküvel  is  erősítik  a  szónokok^ 
hogy  a  nép  nagyobb  terhet  nem  bir  el,  de  ugyanakkor  a  nemesi  fölkelés 
szabályozása  ellen,  miután  az  csak  pénzbeli  megváltás  által  volna  lehet- 
séges, hevesen  tiltakoznak.  »A  tek.  rendek  — -  így  nyilatkozott  SzüUő, 
Pozsonymegye  követe  —  nem  ok  nélkül  félnek  a  fölkelés  szabályozásától, 
mert  akár  készpénzzel  váltassék  meg  a  fölkelés,  akár  állandó  katonaság 
tartassék  helyette,  mindenképpen  adózás  háramlanék  a  nemességre,  mit 
az  el  nem  vállalhat.  Eleink  minden  módon  igyekeztek  kivívni  s  ki  is  vívták 
azt  az  elvet,  hogy  az  adó  alapja  nem  a  telken  fekszik.  De  ha  a  fölkelés 
szabályoztatnék,  a  teher  akkor  mind  a  személyre,   mind   a  telekre  reá 

nehezednék. « 

Ez  a  szűkkeblű  beszéd  annyira  tetszett  a  rendeknek,  hogy  SzüUőnek 

közönetet  szavaztak,  sőt  egyik  követtársa  rögtönzött  versben  is  üdvözölte 

a  haza  e  nagy  fiát. 

A  királ3mé  végre  is  eláll  a  nemesi  fölkelés  szabályozásától,  viszont 
a  rendek  is —  ha  nem  is  egészen  —  beadják  a  derekukat  s  az  összes 
adót  három  millió  nyolczszázezer  forintra  emelik,  külön  a  testőrség  dijazá- 
sára  százezer  forintot  szavaznak  meg,  természetesen,  ezt  is  az  adózó  nép 
zsebéből,  mit  a  királynéhoz  intézett  feliratban  erősen  hangsúlyoznak,  nehogy 
a  királynénak  eszébe  jusson  a  nemesi  testőrség  díjazását  a  nemességgel 
fizettetni  meg,  A  királyné  elfogadja  az  ajánlatot  s  leiratban  a  rendek 
szívére  köti  az  adózó  nép  ügyét  ...  És  csakugyan  úgy  illett  volna,  hogy 
most  a  jobbágyok  dolgára  kerüljön  a  sor;  hogy  a  nagy  adó  fejében 
könnyítsenek  az  úrbéri  terheken.  Erre  azonban  már  nem  jutott  idő. 
A  rendek,  mint  a  kik  jól  végezték  dolgukat,  nyugodtan  elszéledtek,  haza 
mentek.  A  királynét  annyira  bosszantotta  ez  a  szűkkeblűség,  hogy  meg 
sem  jelent  az  országgyűlés  berekesztésén  s  több  országgyűlést  nem  is 
tartott  egész  uralkodása  alatt. 

A  nemességnek  a  kiváltságaihoz  való  csökönyös  ragaszkodása,  a 
közterhekben  való  legcsekélyebb  részesedéstől  való  irtózása,-  még  ha  nem 
is  volna  meg  a  királynéban  az  önkényuralomra  való  hajlandóság,  mintegy 
kihívja  azt  s  a  királyné,  látván,  hogy  legüdvösebb  reformjai  is  makacs 
ellenzésre  találnak,  országgyűlés  nélkül,  rendeletekkel  igazgatja  az  országot. 
Ha  a  nemesek  korlátlan  hatalmat  akarnak  gyakorolni  a  parasztok  fölött, 
ugyanerre  törekszik  a  királyné  is  a  nemesekkel  szemben.  Jó  vagy  rossz: 
minden  az  udvartól  ered.  Országgyűlés  nélkül  fog  a  királyné  az  úrbéri 
rendezés  nagy  munkájába,  országgyűlés  nélkül  terjeszti  ki  a  határőrvidéki 
szervezetet   Erdélyre  s  a  szabad   székelységgel  erőszakosan   véteti   föl  a 

fegyvert.  Ez  a  fegyverfölvétel  nem  megy  végbe  simán.  Bukov  generális 
valóságos  vérfürdőt  csinál  Csik-Madéfalván  1764-ben,  az  önkényuralom 
elől  sok  székely  Moldovába  menekül  (később  ezeket  Bukovinában  telepíti 
le .  Hadik  András  gróf),  de  végre  is  az  erőszak  diadalmaskodik  s  meg- 
születik a  székely  határőrség  és  ezzel  a  székely  katonavilág,  jnely  korszak- 
alkotó fordulatot  jelent  a  székelység  történetében.  Ennek  a  » világnak* 
ismerete  teljesen  beleillik  könyvem  keretébe,  s  nem  kevéssé  szükséges 
Mária  Terézia  korának  megértéséhez.  De  minekelőtte  ezt  tennném,  legalább 
futó  pillantást  kell  vetnem  a  székelység  múltjára.  Kitérő,  de  nem  fölösleges 
kitérő  ez  a  visszapillantás. 

A  székelyek  eredetileg  —  meddig  csak  a  történet  világánál  vissza- 
tekinthetünk —  mind  szabadok  és  egyenlők  voltak,  köztük  osztálykülönb- 
ség nem  volt.  Zápolyai  János,  az  utolsó  nemzeti  király  idejéig  a  székely 
földön  nem  találkozunk  adománylevéllel:  született  nemes  volt  minden 
törzsökös  székely.  Törvényeik  is  sok  tekintetben  különböztek  a  magyarokétól. 
Ha  egy  család  kihalt  vagy  valaki  hűtlen  lett  a  fejedelemhez,  a  birtok 
nem  a  kincstárra  szállott,  hanem  az  atyafiakra  vagy  a  szomszédokra. 
Mihály  vajda  bejövetele  előtt  még  a  székelyföldi  jobbágyság  sem  fizetett 
adót.  Hadi  és  polgári  tisztviselőiket  maguk  választották  a  maguk  sorai- 
ból, kivéve  a  székely  ispánt:  ezt  a  király  nevezte  ki.  A  leány  nem  örö- 
köl földbirtokot,  csupán  az  esetben,  ha  > fiú-leány «,  vagyis:  nincs  test- 
vére. Adót  csupán  a  király  házassága-  és  koronázásakor  fizettek  vagy 
ha  a  királynak  fiúgyermeke  született,  még  pedig  ökröt.  Ez  is  kezdetben 
önkéntes  adó  volt.  Első  Ferdinánd  idejében,  a  királyi  biztosok  egykorú 
leírása  szerint,  úgy  ment  ez  az  adózás,  hogy  a  székely  gazda,  kinek 
négy  ökre  volt,  kettőt  kiválasztott  magának,  a  másik  kettőből  az  adó- 
szedő választott  egyet  s  arra  mindjárt  rásütötték  a  megye,  illetőleg  szék 
első  betűjét.  Az  olyan  gazdák,  kiknek  csak  két  ökrük  volt,  összeállottak 
kettesével  s  kiválasztván  két  ökröt,  a  másik  kettőből  választott  az  adó- 
szedő. Kinek  hány  ökre  volt,  hit  alatt  tartozott  eléállítani.  » Rossz  szo- 
kás —  jegyzik  meg  a  királyi  biztosok  —  hogy  a  primőrök  és  lófők 
sokat  megmentenek  az  adó  alól  oly  szín  alatt,  hogy  telkeiken  laknak, 
kik  különben  adót  fizetni  kötelesek  volnának. «  Vagyis:  ez  időben,  úgy 
látszik,  csupán  a  gyalogos  rend  fizeti  az  ököradót,  megvan  tehát  a  nagy 
különbség  már  az  egyes  rendek  között.  Nevezetes  joga  volt  még  a 
székelyeknek,  hogy  három  forintos  perrel  egész  az  udvarig  mehettek. 

E  néhány  pontból  is  látható,  hogy  a  régi  székelység  nagy  kiváltsá- 
gokat élvez,  de  nem   ingyen,   hanem   hadi  szolgálatok  fejében.  Eredetileg 

különbség  nincs  székely  és  székely  közt,  csupán  annyi,  hogy  az  egyik 
rész  lovas  (primipilus),  a  másik  gyalogos  (pixidarius.)  Csak  később,  a  XV. 
és  XVL  században  kezd  kiválni  az  előkelőbb,  a  primőrt  rend,  mely  a 
főbb  tisztségeket  viseli,  de  bár  akkor  már  három  rendet  különböztetnek 
meg  (primőr,  primipilus  és  pixidarius)  —  még  mind  nemesek. 

A  székelyek  szabadságát  először  János  Zsigmond  fejedelem  nyir- 
bálja meg,  abbeli  haragjában,  hogy  a  székelyek  nem  pártolták  a  fejede- 
lemségét. De  már  ezt  megelőzőleg  is  a  hatalmasabb  primőrök  elnyomják, 
sanyargatják  a  közrendű  székelyeket,  s  már  Mátyás  király  erélyes  hangú 
levélben  inti  a  primorokat,  hogy  ne  bántsák  a  székelyek  szabadságát, 
kiváltságait,  ne  kényszerítsék  szántásra,  vetésre,  kaszálásra  s  más  szolgai 
munkára.  Vagyis:  az  előkelőbb  hadi  és  polgári  tisztségeket  viselő  pri- 
mőrök éppúgy  elnyomják  a  szegényebb  rendű  székelyeket,  mint  a  magyar 
főnemesek  a  jobbágyaikat.  A  János  Zsigmond  ellen  való  pártütés  követ- 
keztében, Aranyosszék  kivételével,  a  többi  székbeli  székelyek  elvesztik 
szabadságukat :  jobbágysorra  jutnak  s  ez  időtől  kezdve  hol  visszaszerzik, 
hol  újra  elvesztik.  Nevezetesen:  az  1602-iki  országgyűlés  felmenti  az 
adózás  alól  s  csak  a  régi  jobbágyok  fizetnek  és  azok,  kik  önként  lettek 
jobbágyokká.  Csupán  önként  adnak  segedelmet  az  ország  különös  szük- 
ségeire, így  1603-ban  az  egyházi  nemesek  32,  a  primipilusok  10,  a 
pixidariusok  5  dénárt,  1607-ben  pedig  kivétel  nélkül  6 — 6  dénárt.  így 
tart  ez  1650-ig  s  ettől  kezdve  ismét  reá  szorítják  az  adózásra,  majd 
1691-től  1705-ig  önkéntesen  fizettek,  mígnem  a  Rákóczy-féle  szabadság- 
harcz  leverése  után,  1714-ben,  rendes  adót  vetnek  ki  s  ez  alól  csak 
1802-ben  szabadítják  fel  a  székely  katona-renden  levőket.  A  Rákóczy- 
féle  szabadságharcz  után  a  székely  katonaságot,  mert  Rákóczy  mellett 
harczoltak,  feloszlatják  s  a  határőri  szolgálatot  a  plájásoknak  vagy  ármá- 
soknak  nevezett  vármegyei  zsoldos  katonaság  teljesíti.  Ez  azonban  nem 
felel  meg  a  czélnak  s  így  jut  eszébe  Mária  Teréziának,  hogy  a  székely- 
séget,  a  többi  határőrvidéki  csapatok  módjára  szervezze.  Ez  annál  is 
könnyebbnek  tetszett,  mert  a  székely  azelőtt  is  katona  nép  volt.  A  királ3mé 
megkérdezte  Bruckenthal  Samu  kanczellárt  és  gróf  Nemes  protonotariust, 
hogy  nem  sérti-e  meg  az  ország  törvényeit,  ha  a  székelyekkel  fölvéteti 
a  fegyvert.  A  nevezett  urak  azt  válaszolták,  hogy:  »nemcsak  nem  fogja 
az  ország  törvényeit  megsérteni,  hanem,  ellenkezően,  teljesíteni,  mert 
hiszen  ez  által  csak  az  országnak  régi  katonai  szervezete  fog  visszaállít- 
tatni. A  székelyek  úgy  is  folytonosan  azt  kiabálják,  hogy  született  katonák 
és  nem  fizetnek  adóU« 


•Eleiünket  és  Derünket  !• 


Mária  Terézia  —  mint  láttuk  —  erőszakkal  fölvéteti  a  fegyvert  a 
székelyekkel,  s  az  egykor  szabad  székely  szigorú  katonai  fegyelem  alá 
kerül.  Katonai  fegyelem  alá  nemcsak  arra  az  időre,  míg  katonai  szolgá- 


latot teljesítenek,  de  otthon,  a  családi  tűzhelynél  s  a  községi  életben  is. 
Az  abszolút  uralom  atyáskodó  beleavatkozása  egyesek  és  a  községek 
dolgaiba  —  szinte  hihetetlen  a  mai  kor  gyermeke  előtt.  A  nemesség,  mely 
csak  kiváltságaira  féltékeny,  megnyugszik  az  országgjnjlés  nélkül  val6 

kormányzásban,  a  neki  nem  tetsző  rendeleteket  kijátssza,  a  fő,  hogy  az 
ő  kiváltságain  csorba  ne  essék.  Egészen  más  a  helyzet  a  Székelyföldön, 
hol  » kompánia  parancsolatokban «  hirdetik  ki  a  királyné  rendeleteit  s  ezeket 
végre  kell  hajtani.  Végrehajtják  a  katona-tisztek,  kik  a  hanyag  vagy 
engedetlen  falusbiró  uramat  megbotoztatják.  Egyfelől  a  gubemium,  másfelől 
a  fohaditanács  útján  jőnek  le  a  királyi  rendeletek,  a  »szüntelen  fennálló 
tábla «,  tehát  a  polgári  és  másfelől  a  »Compagnie«,  tehát  katonai  hatóság 
közvetítésével,  de  a  két  hatóság  közt  roppant  nagy  a  zűrzavar,  néha 
ugyanazt  a  dolgot  rendeli  mind  a  kettŐ,  csekély  különbséggel.  Az  igazi 
úr  azonban  a  hadsereg:  ennek  a  szelleme  uralkodik  a  székely  határőri 
községek  életében.  Az  én  falumnak,  Kis-Baczonnak,  több  esztendőről  meg- 
maradtak a  jegyzőkönyvei  Mária  Terézia  idejéből  s  ezek  a  jegyzőkönyvek 
»kompania  parancsolatokkal «  vannak  tele,  a  »bardoczszéki  szüntelen  fenn- 
álló tábla«  komissziói  évről  évre  kevesbednek.  S  míg  ez  utóbbiak  nagy 
tisztességtudással  szólnak  a  községekhez  (minden  komisszió  így  kezdődik : 
Adjon  isten  minden  jót  kegyelmeteknek  falusi  birák  s  lakosok !),  a  kompánia 
parancsolatok  minden  megszólítás  nélkül  kezdődnek,  száraz,  rideg  a  hangjuk. 
Magyar  ember  nem  helyeselheti  Mária  Terézia  önkényuralmát,  még 
ha  találunk  is  erre  némi  mentséget  a  nemességnek  a  kiváltságokhoz  való 
csökönyös  ragaszkodásában,  a  közterheknek  a  nép  vállaira  való  hárításában, 
de  viszont  el  kell  ismernünk,  hogy  a  jóságos  lelkű  királyné  uralma  nem- 
csak katonai  rendet  és  fegyelmet  akart  teremteni,  de  egyszersmind  minden 
lehető  eszközt  felhasznált  a  nép  anyagi  jólétének,  gyarapodásának,  művelő- 
désének előmozdítására.  A  királynéban  megvan  a  jóakarat,  de  a  politika, 
melyet  az  osztrák  kormány  követ,  végeredményében  az  ország  elszegé- 
nyedésére vezet.  Ha  a  nemesség  nem  akart  adót  fizetni,  megfizettette  vele 
Ausztria  azokban  a  magas  vámokban,  melyeket  az  Ausztriába  kivitt  nyers- 
terrriényekre  vetett.  A  nagy  vámok  miatt  olcsón  kellett  elvesztegetnie 
borát,  búzáját,  marháját,  s  drágán  megvásárolnia  az  Ausztriából  jött  ipar- 
czikkeket,  melyekért  az  osztrák  kereskedők  alig  fizettek  vámot.  így  fizetett 
adót;  a  nemesség,  s  természetesen,  az  adózó  nép  kétszeresen  érezte  az 
osztfák  politika  súlyát.  A  mi  kis  termése  volt,  olcsón  vesztegette  el,  az 
adót^  azonban  meg  kellett  fizetnie.  Országos  nagy  bajok  voltak  ezek, 
melyeket  a  királyné  anyai  gondoskodása,  minden  csekélységre  kiterjedő 
figyelme  nem  szüntethetett  meg,  legfönnebb,  itt-ott  enyhítette  egyesek 
nyomorúságát.  Mert  a  királyné  figyelme  (nem  hiába  volt  nő)  kiterjed  még 
a  szövésre  és  fonásra  is.  » Felhatván  felséges  királyasszonyunk  elébe  — 
írja  a  »bardoczszéki  szüntelen  fennálló  tábla«  a  hozzá  tartozó  községeknek 

1771-ben  —  hogy  ezen  mi  helységünkben  a  szövés  és  fonás  egy  különös 
mód  az  élet  táplálására  és  szükségeire  megkívántató  jóknak  a  megszerzé- 
sére, ezzel  is  akarván  magával  született  anyai  kegyelmét  mi  hozzánk 
megmutatni,  javulja^  sőt  parancsolja^  hogy  ezen  mi  helységünkben  is, 
mint  szintén  más  országaiban,  a  férftgyermekeket,  mint  szintén  a  lányokat 
a  fonásra  szoktassák,  hogy  azon  idő  alatt,  míg  hosszak  az  éjszakák  s 
egyéb  dolgoktól  is  érkeznek,  az  időt  henyéléssel,  ide  s  tova  való  csavar- 
gással ne  töltsék,  hanem  szorgalmatosan,  más  nemzetek  példája  szerint, 
fonjanak.  Ha  valaki  pediglen  a  férfigyermekeket  untatná  vagy  csúfolná, 
az  olyanokat  a  tisztek  megbüntessék  vagy  pálczával  megveressék.* 

A  következő  évben,  1772-ben  a  gabonának  »nagy  Erdély  országban 
való  szűk  volta  <  hat  fel  a  felséges  királyasszony  elébe  s  a  királ3mé 
elrendeli,  hogy  gabonavásárlásra  mehetnek  a  temesi  bánságba,  Arad, 
Csanád,  Békés,  Bihar  és  Szatmármegyékbe,  de  passzust  kell  váltaniok  a 
szüntelen  fennálló  táblánál  s  csak  a  maguk  szükségére  hozhatnak 
gabonát.  Aki  nyereségre  hoz,  attól  elveszik.  Már  1773-ban  kijelöli  a 
királyné  azokat  a  városokat,  hol  a  székely  asszonyok  minden  vásárpénz 
nélkül  árulhatják  a  kender-,  len-  és  gyapotfonalat,  nevezetesen  Medgyest, 
Székely-Udvarhelyet,  Nagy-Sinket,  Sepszi-Szentgyörgyöt,  Kőhalmot,  Maros- 
Vásárhelyt.  Idáig  még  egyedül  a  »szüntelen  fennálló  tábla«  közli  a 
királyné  rendeleteit,  de  már  1774-ben  a  kompániáktól  jönnek  a  paran- 
csolatok. Ebben  az  évben  csak  egy  rendelet  jön  a  táblától  s  ez  igen 
érdekes.  Meghagyja,  hogy  mindenki  nagy  vigyázattal  legyen  a  szom- 
szédjára, mert  ha  el  talál  szökni,  az  elszököttnek  nemcsak  a  királyi 
adóját,  de  minden  más  tartozását  is  megveszik  rajta.  A  kompánia  paran- 
csolatok már  azt  is  előirják,  hogy  minő  ruhát  viseljenek  otthon.  Mosa 
kapitány  adja  tudtul  az  erdővidékieknek,  hogy,  a  felséges  királyasszony 
rendelete  szerint,  ezentúl  a  marhabőröket  a  szűcsöknek  és  timároknak 
kell  eladni.  Ha  valamely  katona  házánál  égés  talál  lenni  s  kitudódik, 
hogy  tüzelőhelyét  nem  tartotta  tisztán,  a  pozdorjáját  ott  tartja,  ahol 
tüzel  —  keményen  «büntetődik«.  Ha  valamely  katona  lovas-  vagy  gyalog- 
tiszttel találkozik,  álljon  ki  előle,  »egy  szóval  mindeneket  megbecsüljön, 
akkor  nem  félhet  semmi  bajtól«.  >A  jövő  héten  —  adja  hirül  Mosa 
kapitány  —  az  egész  és  a  fél  invalidusokat,  a  hét  esztendőn  felül  való 
gyermekeket  vizitálni  fogom,  arra  nézve  mindeneknek  sárga  galléros 
zekéje,  német  inge  és  fekete  nyakravalója  legyen.  Senki  se  útra,  se 
templomba  ne  menjen.  Az  oláhok  is  itt  legyenek.  A  fegyveresek  közül, 
a  kiknek   mondurjok   nincsen,   hamar   vegyenek   olyant  a   micsodást.  En 

mondottam.  A  kiknek  nadrágjok  vagy  czípőjök  hiányzik,  egy  hét  alatt 
-szerezzenek,  mivel  elég  idejök  volt  eddig.« 

Ilyen  és  ehhez  hasonló  a  többi  kompánia-parancsolat  is.  A  szé- 
kely katona,  lovas  és  gyalogos  —  a  mint  a  fenti  rendeletből  is  kitet- 
szik —  maga  látja  el  magát  ruhával,  a  lovas  maga  pénzén  veszi  a  lovat 
is  —  söt  ha  gyakorlatra  berukkolnak,  a  maguk  kenyerét  eszik,  de  még 
41  tűzi  fát  is  maguk  viszik,  mel5mél  ebédjüket,  vacsorájukat  főzetik.  így 

volt  ez  1848-ig  s  a  székely 
huszároknak  aránylag  költsége- 
sebb volt  a  katonáskodása,  mint 
ma  a  huszár  önkénteseknek. 

A  katonai  fegyelem  alá 
került  székelységnek  még  lélek- 
zenie  sem  szabad  a  tiszturak 
hire,  tudta  nélkül.  Egyik  a  más- 
nak nem  kölcsönözhet  pénzt, 
csak  a  tiszturak  beleegyezésé- 
vel, s  aki  egy  adta  teremtettét 
kiejt  a  száján,  azt  a  regiment- 
hez kell  kisémi,  hol  deresre  húz- 
zák. Ünnepnapon  a  korcsmáro- 
soknak  be  kell  vonni  a  czégért, 
s  aki  tánczol,  rikoltoz,  lövöl- 
döz, *ha  jobbágy,  üssék  kalo- 
dába, s  vigyék  a  királybíróhoz, 
ha  éíj/o«í)«MÍ'er',aregementhez<. 
Engedelem  és  passzus  nélkül 
senki  a  fiát  kollégiumba  nem 
^  ,,  ,     '  ^  ,  küldheti  s  ez  a   passzus  csak 

Székely  huszárok.  ^ 

egy  évre  szól.  Aki  passzus  nél- 
kül tanul  *papságra,  mesterségre*  —  azt  dezentornak  tekintik.  Ennek  a 
rendeletnek  az  a  magyarázatja,  hogy  sok  székely  fiu,  csakhogy  a  katona- 
ságot elkerülje,  kollégiumba  ment,  közvetlen  a  katonasor  alá  kerülés  előtt 
s  ezzel  megmenekült  a  katonáskodástól.  Ugyanígy  kiterjed  a  figyelem 
azokra  a  kántortanítókra  is,  kik  kántoroknak  mondották  magukat,  jóllehet 
nem  voltak  azok,  vagy  még  nem  kaptak  állást :  ezeket  adófizetésre  kénysze- 
rítik. A  falusi  gyermekek  iskolába  járását  a  regeraent  ellenőrzi  s  keményen 
hünteti  a  szülőket,  kik  elvonják  gyermeküket  az  iskolából.  És  igy  tovább. 

A  közönséges  életben  előforduló  kisebb-nagyobb  bajok  mind  » fel- 
hatnak a  felséges  királyasszony  elibe  <,  az  egész  ország  helyett  a  királyné 
gondolkozik,  az  ő  » kifogyhatatlan  anyai  jósága «  küldi  szét  az  egész 
országba  még  a  marhadög  ellen  való  reczeptet  is.  Az  ő  neve  alatt  hir- 
detik ki  az  »orvos  társaság«  »oktató  munkáját«,  mely  megmagyarázza, 
hogy  miként  kell  eljárni  a  vizbemerültekkel,  a  magukat  melankóliából 
(a  székelyek  szerint:  búsbetegségből)  vagy  más  okból  felakasztott  embe- 
rekkel, és  külön  terjedelmes  oktatás  van  a  széngőztől  elaléltak  felélesz- 
téséről s  a  királyné  nevében  hirdetik  ki  azt  is,  hogy  »aki  czö veket 
könnyű  'munkával  akar  fel  veretni,  menjen  Nagy-Szebenbe,  ott  megtanul- 
hatja«.  A  » kifogyhatatlan  anyai  jóságu«  királyné  a  szó  teljes  értelmében 
leszoktatja  a  népet  a  gondolkozásról,  a  maga  lábán  való  járásról  s  ezzel 
nemcsak  a  parasztság  van  igy,  hanem  a  nemesség  is.  Egy  szóval:  az 
egész  nemzet.  Miután  országgyűlés  nincs,  mindent  felülről  várnak.  S  a 
királyné  csakugyan  kifogyhatatlan  a  nép  jővoltán  való  buzgólkodásban. 
Fiára,  a  későbbi  II.  Józsefre  bizza  a  hadügyek  vezetését,  az  ország  min- 
den egyéb  gondjával,  gazdasági  és  szellemi  előhaladásával  az  ő  elméje 
foglalatoskodik.  Elméje  és  szíve.  A  nemesség  iránt  hálával  van  eltelve, 
mert  válságos  időkben  » életét  és  vérét «  ajánlotta  fel,  s  megmentette 
birodalmát  az  elzülléstől.  De  viszont  szívét  meghatja  a  nép  nagy  nyomo- 
rúsága, megalázó  szolgai  állapota  s  inkább  elviseli  a  nemesség  részéről 
a  hálátlanság  vádját,  semhogy  hallgatag  tűrje  az  igazságtalan  kiváltságot, 
melyet  a  nemesség  a  nép  hátrányára  élvez.  Törvényes  utón  nem  tudja 
megnyerni  a  nemességet,  hogy  bármi  kevéssel  is  járuljon  a  közterhek 
viseléséhez,  erre  törvén3rtelen  utón  sem  vállalkozik,  de  egyet  mégis  meg- 
próbál: rendezi  a  földesúr  és  jobbágy  egymáshoz  való  viszonyát.  Az 
1764-iki  országgyűlésen  meggyőződött,  hogy  a  rendeknek  eszük  ágában 
sincs  foglalkozni  a  jobbágyok  állapotával,  s  az  országgyűlés  eloszlása 
után  azonnal  megbízta  Raab  udvari  tanácsost,  hogy  Magyarország  részére 
is  dolgozzon  ki  úrbéri  szabályzatot.  Igen,  Magyarország  részére  is, 
mert  az  osztrák  örökös  tartományokban  ez  a  rendezés  már  megtörtént. 
Raab  még  a  következő  évben  elvégezte  munkáját  s  a  királyné  176(1 
július  10-én,  ki  is  adta  az  »Ideiglenes  úrbéri  szabályzat «-ot,  mely  köl- 
csönösen megállapította  földesurak  és  jobbágyak  kötelességeit  és  jogait. 
Ez  a  szabályzat  a  jobbágy  személyére  megállapítja  a  szabad  költözkö- 
dést, mely  szerint  a  jobbágynak  fél  évvel  elébb  bejelentett  felmondása 
után,  ha  tartozásait  kifizette,  joga  volt  máshová  költözni.  A  gyermekét 
neveltetheti,  más  életpályára   adhatja,   a  földesúr   beleegyezése   nélkül  is. 

Uenedek:  A  mapyar  nép.  I.  44 

Panaszával,  pörös  dolgával  első  sorban  ugyan  az  uri  székhez  kell  folya- 
modnia, de  ha  földesurával  van  pere,  a  megyei  ügyvéd  köteles  a  jobbágy 
ügyét  védeni.  Innét  ügyét  felebbezheti  a  megyei  törvényszékhez.  A  job- 
bágybirtokot illetőleg  a  szabályzat  kimondja,  hogy  a  jobbágynak  joga 
van  egy  holdas  belső  telekre,  melyen  a  háza  és  a  kertje  van,  s  a  külön- 
böző vidékek  szerint  16—28  hold  szántóföldre  s  8 — 22  kaszás  rétre. 
A  legelőt  közösen  birják  a  földesúrral.  Joguk  van  tűzi-  és  épületfát  hor- 
dani a  földesúr  erdejéből.  Az  egész  telket  fél,  negyed  és  nyolczadtelekre 
is  lehet  osztani  s  a  földesúrnak,  ha  a  jobbágy  eleget  tesz  kötelességeinek, 
nincs  joga  elvenni  tőle  a  földet,  sőt  ha  törvényes  vizsgálat  kiderítené, 
hogy  a  jobbágy  nem  felelt  meg  a  kötelezettségeknek,  a  földesúr  akkor 
is  csak  jobbágynak  adhatja  ezt  a  birtokot.  Joga  van  a  jobbágynak  Szent- 
Mihály  napjától  Szent-György  napjáig  a  bormérésre.  Ezzel  szemben  a 
jobbágy  egész  telek  után  tartozik  52  igás,  vagy  kétannyi  kézi  nap- 
számmal; négy  egész  telek  után  egy  úgynevezett  hosszú  fuvarral,  mely 
azonban  két  napnál  tovább  nem  tarthat.  Minden  egész  telek  után  egy 
öl  fát  vágnak  s  hordanak  a  földes  ur  udvarába.  Hajtó  vadászaton  három  napot 
szolgálni  kötelesek.  Fizet  a  jobbágy  a  föld  minden  terméséből  kilenczedet, 
az  aprómarhából  (juh,  bárány,  kecske,  csirke,  pulyka  stb.)  egy  párt  s  füst- 
adó czímen  egy  fonritot.  A  szőlők  után  a  régi  szokás  szerint  hetedet 
vagy  nyolczadot  fizetnek.  A  házas  zsellér  egy  forintot  fizet  s  18  napot 
szolgál. 

Megállapítván  'a  jobbágyok  tartozásait,  a  szabályzat  egyben  sok  oly 
tartozást  eltörül,  miket  a  földesurak  önkényesen  vetettek  ki  a  jobbágyokra. 
Nincs  a?  a  finánczminiszter,  aki  annyi  mindenféle  czimet  találjon  az  adóz- 
tatásra, a  mennyit  a  földesurak  kitaláltak.  Taksát  fizettettek  az  elhalt 
jobbágy  javainak  össszeirása-  és  gyermekei  közt  való  felosztásáért.  Ha  a 
jobbágy  végrendelkezett,  cserélt  vagy  eladott  valamit,  a  tizedrészhez  a 
földesúr  formált  jogot.  A  szabad  adásban-vevésben  meggátolta,  elkobzással, 
birsággal,  testi  fenyítékkel  vagy  egyszerűen  a  faluból  kitiltotta  a  vásáros 
embereket.  Rákényszerítették,  hogy  a  földesúr  malmában  őröltesse  gab- 
náját.  Szalmát  kellett  adni  a  szőlőkötéshez.  A  jobbágygyal  fizettették  a 
földesúr  szőlőpásztorának  bérét.  A  földesúr  kényszcrítétte  a  községet, 
mely  a  mészárszéket  bérelte,  hogy  az  ő  kimustrált  marháit  vágja  ki. 
A  romlott  bort  kimcrették  a  jobbágygyal.  A  dczmaszedőket  cl  kellett  látni 
étellel,  itallal.  A  dézsmaborral  együtt  elvették  a  jobbágy  hordaját  is. 
Es  még  több  ilyen  visszaélés,  mit  az  úrbéri  szabályzat  megszüntcttett,  vagy 
legalább  is  meg  akart  szüntetni  .  .  .  Xem  mondjuk,  hogy  minden  földesúr 

mind  c   visszaéléseket  elkövette,  egyik   egyet,   másik   mást  követett    el; 
elég  az,  hogy  e  visszaélések  országosak  voltak. 

Nem  volt  ez  az  úrbéri  szabályzat  gyökeres  javítás,  de  sok  tekintet- 
ben kedvezett  a  jobbágyságnak,  s  épp  e  miatt  nehezen  is  ment  a  végre- 
hajtása. Midőn  a  szabályzat  elkészült,  a  királyné  biztosokat  és  végrehajtó- 
kat vagy  összeirókat  nevezett  ki  (az  utóbbiakat  a  megyei  tisztviselők 
közül)  s  ezek  mellé  a  megye  közgyűlése  rendelt  ki  néhány  birtokost,  ^ 
kik  a  helyi  viszonyokkal  ismerősebbek  voltak.  A  végrehajtók  községről 
községre  mentek,  a  birót,  az  esküdteket  s  néhány  öregebb  gazdát  össze- 
gyűjtötték s  megeskették  őket,  hogy  igazán  felelnek  erre  a  kilencz  kérdésre  : 

1.  Vannak-e  az  előbbi  időből  urbáriumok  vagy  szerződésök  a  földes- 
úrral ? 

2.  Szokás  állapította-e  meg  tartozásaikat? 

3.  A  községnek  minő  kedvezményei  vagy  hátrányai  vannak? 

4.  Egy-egy  jobbágynak  hány  hold  s  milyen  földje  és  rétje  van  ? 

5.  Hány  napi  s  milyen  robotot  tejesítenek  a  jobbágyok? 

6.  Szedetett-e  s  miből  kilenczed? 

7.  Mi  más  adózások  voltak  pénzben  vagy  terményekben? 

8.  Hány  üres  telek  van? 

9.  Van-e  szabad  költözési  joguk? 

E  kérdésekre  adott  feleletek  alapján  történt  meg  az  összeírás,  mely 
bizony  pontos,  megbízható  nem  lehetett,  —  s  az  összeírás  után  a  királyi 
biztos  elnöklése  alatt  egy  megyei  küldöttség  osztályozta  a  földeket  minő- 
ségük s  ez  vagy  az  az  előnyük  és  hátrányuk  szerint.  Külön  veszik  a 
jobbágyokat  és  zselléreket  s  ez  utóbbiakat  ismét  a  szerint,  a  mint  maguk 
házában  laktak  vagy  a  mint  nevezték :  a  más  hátán.  Összesen  1 6  rovatra 
osztották  az  úrbéri  táblázatot,  megjelölvén  a  helység  nevét,  a  jobbágyét, 
annak  különféle  tartozásait  s  a  táblázatokat  aztán  kihirdették  a  községek- 
ben, hogy  a  földesúr  is,  a  jobbágy  is  kérhesse  a  kiigazítást. 

Hat  esztendeig  tartott  az  úrbéri  szabályzatnak  ilyen  módon  való 
életbe  léptetése.  A  földesurak  mindenféle  akadályokat  gördítettek  a  sza- 
bályzat megvalósítása  elé,  sőt  az  ország  több  részében  a  félre  vezetett 
parasztok  is  ellentállottak,  abban  a  hitben,  hogy  ez  a  szabályzat  még 
súlyosbítja  terheiket.  Nem  volt  bizony  ez  a  szabályzat  tökéletes  munka, 
de  nagy  haladást  jelent  s  egész  az  1832;;3(5-iki  országgyűlésig  e  sza- 
bályzat alapján  állott  fenn  a  viszony  földesúr  és  jobbágy  között.  A  királyné 
a  helytartótanács  kebelében  külön  úrbéri  osztályt  is  állított  fel,  a  vitás 
úrbéri  kérdések  elintézésérc. 

Az  Úrbéri  ügyek  szabályozása  és  a  szabályzat  végrehajtásakor  tűn- 
tek ki  csak  igazán  azok  a  rettentő  visszaélések,  miket  egyes  földesurak 
a  védtelen  jobbágyságon  elkövettek.  A  királynénak  tudomása  van  e  vissza- 
élésekről s  hogy  nemes  szívét  mennyire  felháborították  a  tudomására 
jutott  visszaélések  és  kegyetlenkedések,  ékes  bizonyság  erre  az  a  bizal- 
mas magánlevél,  melyet  1766-ban  írt  Eurenberg  grófnéhoz,  s  melyben 
•  így  kiált  fel:  »És  hitte  volna-e,  hogy  az  elhunyt  nádor  s  az  Esterházyak 
voltak  a  legkegyetlenebbek?«  Kétségtelen,  hogy  az  úrbéri  szabályzat  könnyí- 
tett a  nép  dolgán,  de  az  eredmény  közel  sem  felelt  meg  annak  a  lelkes- 
ségnek,  melylyel  a  jóságos  királyné  a  nép  ügyét,  felkarolta.  Az  a  hata- 
lom, mely  a  megyei  hatóságok  kezében  volt,  egyúttal  a  földesurak  hatalma 
is  volt  s  ha  arra  nem  is  volt  elég  erős,  hogy  lehetetlenné  tegye  Mária 
Teréziának  országgyűlésen  kívül  kiadott  rendeleteit,  arra  elég  erős  volt, 
hogy  kijátssza  azokat  s  végrehajtásukat  megnehezítse.  A  nemesség  haj- 
totta végre  tulajdonképpen  az  úrbéri  szabályzatot,  s  hogy  miként,  találóan 
jellemzi  az  akkorbeli  táblabírák  fennmaradt  e  szavajárása :  lusimus  Mariam 
Thereziam  —  rászedtük  Mária  Teréziát! 

A  magyarországi  úrbéri  szabályzattal  körülbelől  egy  időben  adta  ki 
a  királyné  az  erdélyi  szabályzatot  is  Bizonyos  punktumok  czím  alatt. 
Mert  az  akkorbeli  erdélyi  főnemesség  hajszállal  sem  volt  különb  a  magyar- 
országinál :  épp  úgy  visszaélt  kiváltságos  helyzetével.  Egy  bizonyos,  hogy 
az  erdélyi  rendek  is  papiroson  több  jóindulatot  mutattak  a  jobbágyság 
iránt,  mint  a  valóságban.  Az  1714-iki  országgyűlés  a  Rákóczy-féle 
szabadságharczban  felszabadult  jobbágyokat  visszaveti  régi  jobbágy-álla- 
potukba s  megállapítja,  hogy  minden  jobbágy  hetenként  négy  napot  szol- 
gáljon, a  zsellér  három  napot  s  hozzá  teszi:  » senki  pedig  a  jobbágyot  ennél 
több,  a  zsellért  pedig  ennél  kevesebb  napokon  szolgáltatni  ne  merészelje «. 
Négy  napi  robot  hetenként !  Igazán  megindító,  hogy  a  szegény  jobbágynak 
a  maga  dolgára  hagytak  a  hétből  két  munkanapot  s  ráadásul  a  vasárnapot. 
De,  úgy  látszik,  maguk  a  földesurak  is  megsokalják  a  parasztság  e  lelketlen 
megterhelését  s  az  1742.  és  47-iki  országgyűlés  elfogadja  azokat  a  királyi 
rendeleteket,  melyek  lejebb  szállítják  az  1747-iki  Il-ik  törvényczikk  által 
eleven  kincstárnak  nevezett  jobbágy  robotját.  E  rendeletek  szerint,  minden 
olyan  jobbágy,  kinek  belső  telke,  ökre  és  elegendő  külsősége  van,  két 
napot  köteles  szolgálni  akár  marhával,  akár  kézi  munkával;  az  olyan 
jobbágy  pedig,  kinek  vagy  csak  belsősége,  vagy  csak  külsősége  van, 
hetenként  egy  napot  köteles  szolgálni,  mégpedig  kézi  munkával.  Négy 
nap  és  két  nap  közt  nagy  a  különbség,  de  csalódnék,  ki  azt  hinné,  hogy 

ezzel  az  erdélyi  jobbágyság  sorsa  valami  nagyot  könnyebbedett  Mert  a 
törvények  is,  a  rendeletek  ís  megállapították  ugyan  a  heti  két  napot,  de 
arról  nem  intézkedtek,  hogy  a  jobbágycsaládnak  csak  egy  vagy  minden 
munkabíró  tagja  köteles-e  leszolgálni  a  heti  két  napos  robotot?  A  földes- 


l'araszt  és  nemes  Mária  Terézia  idejében 

urak  a  maguk  érdekei  szerint  értelmezték  a  törvényeket  és  rende- 
leteket, a  jobbágyok  nemkülönben  s  így,  természetesen,  földesúr  és 
jobbágy  közt  a  pörlekedésnek,  huza-vonának  nem  volt  vége-hossza.  Ezt 
a  tarthatatlan  állapotot  akarta  megszüntetni  a  királyné  a  Bizonyos  punk- 

tumok-kaly  melyek  körülbelől  következőkép   rendezték  az   erdélyi   úrbéri 
viszonyokat : 

1.  A  fbldesür  tartozik  az  úrbéres  állapotához  képest  alkalmatos  lakóhelyet  s  a  határok 
minőségéhez  mért  szántóföldeket  és  kaszálókat  adni,  de  a  mennyiség  meghatározása  a  földesúr 
okosságára  bizatik. 

2.  Az  úrbéresek  örökségeit  elcserélheti  a  földesúr,  de  vigyázni  köteles,  hogy  lakhelyeik- 
ben, szántóföldeikben  és  kaszálóikban  meg  ne  fogyatkozzanak. 

3.  A  földesúr  tartozik  úrbéreseinek  marhái  számára  a  nyomás  alatt  levő  határban 
legelést  engedni. 

4.  Köteles  a  földesúr  a  köz-  vagy  szabaderdőkből  a  jobbágyoknak  saját  szükségükre 
tűzi-  vagy  épületfát  adni.  Amely  erdők  régi  idők  óta  a  faluk  birtokában  vannak,  ott  is  marad- 
nak, de  a  földesúr  tulajdonjogának  elismerése  mellett. 

5.  Az    úrbéresek    a    közerdőben    ingyen    makkoltatást    élveznek,    a    földesúr    majorsági 

erdeiben  is  kevesebb  díjat  fizetnek  mint  az  idegenek. 

6.  Tartozik  a  földesúr  az  úrbéresek  marháinak  itatóhelyet  engedni,  de  a  halászattól, 
malomépítéstől,  amelyek  földesúri  jogok,  eltilthatja. 

7.  A  korcsmáriás  Sz.  Mihály  napjától  karácsonyig  az  úrbéreseket  illeti  a  faluban. 

8.  Az  úrbérest  illetvén  szorgalmának  bére,  az  általa  megjavított  földeket  a  földesúr 
csak  úgy  veheti  el,  ha  munkája  illő  bérét  megfordítja.  Az  irtványok  azonban  nem  számít- 
hatók ide. 

9.  Az  úrbéresek  ingó  vagyonát  a  földesúr  csak  szabad  önkény tes  eladás  után  veheti 
meg,  ha  megfizeti  azt  az  árt,  amelyet  más  is  megadott  volna. 

12.  Az  úrbéreseket  szabad  kereskedés  illetvén,  a  földesúr  nem  adhatja  bérbe  a  keres- 
kedést, kivéve  a  korcsmát,  mészárszéket,  halászati,  vadászati  és  malomjogot,  mely  a  földesúré. 

13.  A  földesúr  kötelessége  az  úrbéresein  másoktól  elkövetett  méltatlanságokért  elégtételt 
követelni. 

14.  Köteles  a  földesúr  az  úrbéresével  kötött  egyezményeket  megtartani  s  azokat  azon 
helypénz,  hetivásár,  sokadalom  s  malombeli  jövedelmek  birtokában,  melyeket  egyezmény  vagy 
kiváltság-levelek  erejénél  fogva  igényelhetnek,  nem  háborgatni. 

Az  úrbéreseknek  földesuraik  iránt  való  tartozásaik  e  » Bizonyos  Punktumok « 
szerint  a  következők: 

1 .  Azok  az  úrbéresek,  kiknek  belső  és  külső  örökségük  s  ahhoz  tartozóan  elégséges  számú 
ökrük  van,  tartoznak  hetenként  akár  kézimunkával,  akár  marhával  két-két  napot  szolgálni ; 
azok  pedig,  kik  vagy  csak  belsőt,  vagy  csak  külsőt  bírnak,  hetenként  egy  napot,  de  nem  marhával. 

2.  Ez  a  szolgálati  mennyiség  csak  azoktól  követelhető,  kik  az  uraság  székhelyétől  félnapi 
járónál  nem  laknak  messzebb.  Akik  pedig  egy  napi  távolságra  laknak,  azok  egyfolytában 
három  heti,  akik  egy  napnál  is  távolabb  laknak  pedig  két  heti  folytonos  szolgálatra  szorít- 
hatók, de  úgy,  hogy  annak  letelte  után  azonnal  haza  bocsáttassanak,  a  menet,  és  jövet  is  bele- 
számítván a  földesúri  munkába. 

3.  Az  úrbéreseknek  napfeljöttétől  naplementéig  kell  szolgálatban  állaniok. 

4.  A  ragadozó  és  ártalmas  vadak  üldözésében  és  vadászásában  eltöltött  idő,  ha  az  a 
földesúr  rendeletéből  történik  is,  nem  számítandó  be  a  robotba. 

5.  Minden  úrbéres  gazdasszony  tartozik  négy  font  kendert,  lent  vagy  gyapjút  fonni  a 
földesúr  számára  ott,  ahol  ez  eddig  is  szokásban  volt. 

6.  A  hosszabb  időt  kivánó,  nehéz  útban  és  rossz  időben  teljesített  fuvar  azon  ideje, 
mely  a  heti  illetőségnél  többre  rúgott,  a  következő  heti  illetőségbe  számíttatik  bele. 

7.  Az  úrbéres  vasár-  és  ünnepnapon  nem  kényszeríthető  fuvarra,  de  ha  ilyen  napon 
mégis  kénytelen  szükségből  utazni,  az  a  következő  heti  illetőségbe  beleszámitható. 

8.  Az  úrbéresek  földesuraikkal  a  robot  ideiglenes  vagy  örökös  módon  való  pénzbeli 
megváltása  tárgyában  egyességre  léphetnek,  de  erre  nem  kényszeríthetők. 

A  roboton  kívüli  tartozások  pedig  a  következők: 

1.  Tartozik  az  úrbéres  földesurának  a  szokott  dézsmát  és  hol  szokásban  van,  a  kilencedet 
is  kiadni  s  be  is  hordani,  a  dézsmálás  módjára  nézve  szabályul  szolgálván : 

a)  hogy  nem  kell  válogatva  venni  a  dézsmát,  t.  i.  az  illető  termény  javából,  hanem 
vegyesen,  úgy  amint  az  isten  adta. 

/í)  Az  eleitől  fogva  haszonbérfizetés  alatt  volt  helyeken  a  dézsmavételben  semmi  újítás 
ne  kezdessék,  hanem  a  régi  szokás  maradjon  meg. 

y)  A  haszonbértől  mentes  helyeken  a  dézsmavétel  vagy  annak  elengedése  a  földesurak 
tetszésére  bizatik. 

S)  A  dézsmaszedés  a  maga  idejében  történjék. 

2.  Köteles  az  úrbéres  a  törvény,  régi  szokás  vagy  a  kötött  egyezmény  szerint  teljesítendő- 
ket  tdjesíteni,  ez  utóbiakat  csak  annyiban,  amennyiben  a  szabályozott  mértéket  meg  nem 
haladják. 

3.  El  van  tiltva  minden  olyan  jövedelem,  mely  sem  a  törvényen,  sem  a  régi  szokáson 
nem  alapul. 

4.  Az  úrbéres  eladott,  elcserélt  vagy  végrendeletileg  másnak  hagyott  javaiból  a  földesúr 
tizedet  nem  vehet. 

A  földesúr  büntető  hatalma: 

1.  A  földesúr  a  kötelességét  teljesíteni  nem  akaró  jobbágyot  pénzbírsággal  nem  sújthatja, 
hanem  testi  büntetéssel  és  pedig  a  férfiakat  24  botütésig,  a  nőket  24  korbács  vagy  vessző- 
csapásig,  az  öregeket  és  betegeket  azonban  csak  egy  pár  napi  elcsukással. 

2.  A  földesúr  elküldheti  az  úrbéresét  a  következő  Szent-György  napkor,  ha  neki  a 
megelőző  Szent-Mihálykor  felmondott. 

3.  Ha  az  úrbéres  magát  az  udvari  tisztektől  méltatlanul  bántalmazottnak  véli,  csak 
azon  esetben  folyamodhatik  a  törvényhatósági  tisztekhez,  ha  a  földesúrtól  megelőzően  kért,  de 
nem  kapott  elégtételt. 

4.  Ha  a  földesúr  nem  teljesítené  megszabott  kötelességeit,  vagy  úrbéreseivel  kegyetlenül 
bánnék,  azok  folyamodhatnak  a  törvényhatóságok  derékszékeihez,  melyek  tartoznak  az  elő- 
adott panaszt  megvizsgálni,  az  alispánok,  alkirálybírák  és  a  szegények  ügyvédjei  által  a 
panaszosoknak  segítségükre   lenni  s  nekik  az  igazságot  törvény  szerint  kiszolgáltatni. 

»E  » Bizonyos  punktumok «-nak  —  írja  Jancsó  Benedek  már  idézett 
•     könyveben  —  az  volt  a   legnagyobb   hibájuk,  hogy,  míg  egyfelől   meg- 
állapították a  jobbágyi  tartozások  legalacsonyabb  fokát,  másfelől  a  jobbágy- 
telek  terjedelmének   megállapítását    »a  földesúr  okosságára«    bizták.   így 


352  »Életünket  és  vérünket!^ 


történt  aztán,  hogy  igen  sok  földesúr,  csakhogy  mentől  nagyobb  számú 
jobbágygyal,  illetőleg  munkáskézzel  rendelkezhessék,  oly  kis  terjedelmű 
jobbágytelket  hasított  ki,  hogy  kettőn  sem  tudott  volna  a  megszabott 
kötelességek  teljesítése  mellett  egy  jobbágy-család  tisztességesen  és  nyo- 
mortól mentesen  megélni.  Voltak  még  egyéb  hibái  is  e  szabályrendeletnek, 
melyek  csakhamar  különböző  visszaéléseknek  lettek  a  forrásai.  Mária 
Terézia  azonban  gyorsan  igyekezett  ezen  is  segíteni  egy  1774.  július 
6-án  kiadott  rendeletével,  melyben  eltiltott  minden  olyan  visszaélést,  mely 
a  robot  munkára  vonatkozik  s  elrendelte,  hogy  az  úrbéresnek  is  kell 
okvetlenül  annyi  időt  engedni,  hogy  a  maga  munkáját  kellő  időben  elvégez- 
hesse. Megtiltotta  a  jobbágyokkal  való  kegyetlen  bánást  és  megparancsolta, 
hogy  a  jobbágytelek  okvetlenül  olyan  terjedelmű  legyen,  hogy  abból  az 
úrbéres  családjával  együtt  megélhessen«. 

Hogy  ezek  a  jóakaratú  rendeletek  mennyiben  valósultak  meg,  erre 
nézve  talán  elég,  ha  a  nagynevű  Kemény  Zsigmond  báróra  hivatkozom, 
ki  »ErdéIy  közélete  1791 — 1848«  czímű  tanulmányában  így  ír  az  akkorbeli 
erdélyi  arisztokrácziáról :  »A  diadalmaskodó  abszolutizmus  védszárnyai 
alatt  az  arisztokráczia  naponként  kizárólagosabb  és  büszkébb  lőn.  Az  adó- 
megajánlási  jog  a  kormányrendelet  utján  behozott  adórendszer  által  az 
országgyűlés  kezéből  elvétetett;  a  határszéli  katonáskodás  terhe  a  szabad 
székelyre  erőszakos  módon  vettetik;  a  nemzeti  szabadság  összes  bizto- 
sítékai mint  füst  és  pára  enyésztek  el;  de  e  változások  között,  e  szív- 
rendítő romok  fölött,  az  arisztokracziának,  mely  a  köznemességtől  egészen 
különválasztotta  magát,  maradt  ideje  és  léleknyugalma  tanácskozni  aflfelől  : 
hogy  az  egyenetlen,  a  rangon  alóli  házasságok  kötése  hogyan  gátoltassék 
meg  legsikeresebben.  Kétségkívül,  a  mely  mértékben  adá  az  erdélyi  arisz- 
tokráczia, a  közelebbi  évtizedek  folyamában  magas  hazáfiságának  tanu- 
jeleit,  majdnem  oly  mértékben  volt  III.  Károly  és  Mária  Terézia  korában 
lanyha  és  hivatásáról  megfeledkező.  Aztán  akkor  érdekeik  annyira  össze- 
találkoztak az  alkotmány  elleni  reakczió  törekvéseivel,  hogy  szokatlan 
öntagadás  lett  volna  a  kényelmes  kaszt  viszonyok  mellett  a  haza  szenve- 
déseire gondolni.  A  kevés  számra  szorított  felső  arisztokráczia  kényelmével 
és  előjogaival  szemben  szörnyű  nagy  ellentétet  képezett  a  jobbágyok 
sorsa,  kiknek  tartozásai  és  szolgálatai  semmi  úrbér  által  nem  valának 
megszabva:  mert  a  Mária  Terézia  által  kiadott  »bizonyos  punktumok« 
keletkezésökre  nézve  törvényeseknek  nem  valának  tekinthetők,  teljesedésbe 
szigorúan  soha  sem  vétettek,  minthogy  még  az  úrbéri  állomány  mennyi- 
ségét sem  határozták  meg.«  . 


i 

így  ír  az  erdélyi  fejedelmi  ivadék  az  akkorbeli  erdélyi  arisztokráczíáról 
s  e  ieirás  ráillik  a  magyarországi  arisztokrácziára  is.  A  valóságnak  meg- 
felelő az  is,  a  mit  az  úrbéri  szabályzatról  ír.  Megvolt  a  szabályzat,  mely 
a  régi  állapothoz  képest  jelentékeny  javulást  igért  a  jobbágyság  állapotában, 
de  inkább  csak  igért;  a  gyökeres  javulás  egy  későbbi  kor  munkája. 
A  nemesség  s  különösen  a  főnemesség  csupán  a  kiváltságaira  féltékeny, 
s  szemet  huny  a  királyné  egységesítő,  németesitő  törekvéseire.  A  bécsi 
udvar  fénye  megvakítja  s  nem  látja,  mint  formál  a  királyné  minden 
intézményt  osztrák  mintára  Magyarországon  is.  A  közoktatásra  is  ráteszi 


Aspremont  gróf  és  az  ónodi  parasztok. 

a  kezét  a  királyné  s  osztrák  mintára  megszerkeszteti  a  Raiio  educalionisi, 
mely  a  nép-  és  általában  a  közoktatás  terén  korszakos  alkotás,  csakhogy 
éppenséggel  nem  a  nemzeti  nevelést  szolgálja.  Az  elemi  oktatás  nyelvéül 
az  anyanyelvet  teszi,  s  a  magyar  nyelvet  nem  tekinti  állami  nyelvnek, 
egyszerűen  a  magyar  faj  nyelve,  s  szó  sincs  arról,  hogy  tanítsák  az 
oláh,  a  tót  meg  a  többi  nemzetiségek  iskoláiban.  Ám  a  német  nyelv: 
ez  már  köteles  tantárgy  minden  iskolában.  A  tankönyvek  egyik  lapján 
az  anyanyelv,  másik  lapján  a  német  áll  s  a  nagyobb  városi  iskolákban 
meg  is  kezdik  a  két  nyelven  való  tanítást.  Sőt  a  kisebb  városi  és  falusi 

iskolákban  is  —  ez  a  terv  —  a  mint  lehet  A  magyar  nyelv  a  magyar 
paraszt  és  a  köznemes  nyelve,  a  fő  és  birtokos  nemesség  a  latin  nyelvet 
használja,  most  meg,  mikor  arról  volna  szó,  hogy  a  magyar  lépjen  helyébe, 
a  nagy  többség  megnyugszik  abban,  hogy  a  » művelt «  német  nyelv  szorítsa 
ki  a  latint  Midőn  Mária  Terézia  1780-ban  meghal,  a  tősgyökeres  magyar 
Kecskemét  iskoláiban  latin,  német  és  magyar  versekben  keseregtek  a 
nagy  királyné  halálán  s  még  a  különben  hazafias  Magyar  Hírmondó  czímü 
újság  is  megdicséri  Búzás  János  uramat,  a  német  beszéd  tanítóját,  mondván  : 
»a  német  beszéd,  melyet  azon  nyelvnek  tanítója.  Búzás  János  uram  elmon- 
dott, jeles  bizonysága  annak,  mennyit  köszönhet  a  tisztességes  s  hasznos 
tudományoknak  köztünk  s  velünk  együtt  azon  egy  felséget  uraló  népek 
között  való  terjedése  Mária  Teréziának «. 

Nyilvánvaló  ebből  is,  hogy  nem  vették  észre  Mária  Terézia  németesítő 
tervét  s  a  német  nyelv  tanításában  csupán  a  műveltség  terjesztését  látták. 
Ez  az  időszak  az  a  magyar  nemzet  életében,  midőn  a  magyar  nyelvet 
a  parasztság  s  néhány  lelkes  iró  őrzi  meg  az  utókor  számára.  » Voltak 
a  nemzetnek  rétegei  —  írja  Grünwald  —  melyekre  nem  hatott  az  udvar 
közvetlen  befolyása.  Itt  is  divatos  volt  az  öröklött  jobbágyi  hűség  hangoz- 
tatása, de  azért  nem  vesztek  ki  lelkéből  a  jó  kurucz  hagyományok,  a 
bizalmatlanság,  az  ellenszenv  a  német  iránt.  Szirmay  István  végrendelete, 
melyben  meghagyja  utódának,  íiogy  a  család  egyik  tagját  mindig  Tamásnak 
kereszteljék,  hogy  ne  higyjen  a  németnek,  egyet  pedig  Jóbnak^  hogy  el 
tudja  viselni  a  csapásokat,  melyeket  a  német  a  magyarra  mért,  e  hangulat 
kifejezése.«  És  alább:  »a  kurucz  érzelmek,  ha  nem  is  váltak  testté,  ott 
lappangtak  a  lelkekben  s  néha  nagyon  érdekes  módon  törtek  ki.  Mária 
Terézia  uralkodása  idejében  történt,  hogy  gróf  .Aspremont  ónodi  uradalmába 
utazott.  Nehéz  utazó  kocsija  az  út  feneketlen  sarába  sülyedt  s  lovai  nem 
birták  helyéből  kimozdítani.  Az  ónodi  vásárról  visszatérő  parasztok  könnyű 
szekereiken  elhajtottak  mellette,  egy  sem  segített  s  csak  nevették  a  sárban 
vergődő  s  káromkodó  németet.  Végre  feláll  a  bakra  s  dühösen  azt  kiáltja 
nekik:  »Hát  így  hagyjátok  a  sárban  veszni  Rákóczy  unokáját ?«  Amint 
ezt  hallják,  rögtön  segítségére  sietnek,  kihúzzák  kocsiját  a  sárból  s  ujjongva 
viszik  be  Ónodra.  E  kaland  hire  eljut  Bécsbe  is,  s  midőn  a  gróf  az  udvarnál 
megjelenik,  Mária  Terézia  haragtól  lángoló  arczczal  kiáltja  felé:  » Hallja 
Aspremont!  Nem  kívánom,  hogy  a  sárba  veszszen,  de  a  Rákóczy  emle- 
getésével hagyjon  fel,  mert  különben  becsukatom !« 

A  királyné  ebből  az  esetből  nem  vonta  le  a  tanulságot,  pedig  levon- 
hatta  volna.  Jóságos   szívét   meghatotta   a  nép  keserves  sorsa  s  tagad- 

hatatlan,  hogy  szívvel-lélekkel  kívánt  segíteni  a  »misera  plebs«-en,  faji, 
nemzetiségi  különbség  nélkül:  ö  egyedül  a  szánalomra  méltó,  minden 
terhet  viselő  s  minden  jogtól  megfosztott  népet  látta.  De  nem  látott  a 
magyar  nép  lelkébe,  nem  ismerte  azt,  mikor  egyforma,  az  osztrák  népével 
egyforma  ruhát  szabott  rá  s  németté  akarta  tenni  azt  a  népet,  mely 
Rákóczyt  mdig  sem  feledte  el  s  nem  is  feledi  el  soha.  Az  ő  nyomdokain 
járt  a  fia  is,  II.  József  császár,  máf  sokkal  nyíltabban,  erőszakosabb 
eszközökkel  s  a  mint  mindjárt  meglátjuk,  ő  sem  ér  czélt. 
Az  alvó  nemzet  kezd  ébredezni. 


Ieljes  huszonöt  úven  át  országgyűlés  nélkül,  rendeletekkel  kormá- 
nyozta Mária  Terézia  Magyarországot  s  ugyanígy  cselekszik  fia,  II.  József 
császár  is.  De  míg  a  királyné  kerülÖ  utakon  támadja  az  ösi  alkotmányt 
s  asszonyi  simasággal,  egyéniségének  varázsával  elaltatja  a  nemzetet, 
II.  József  nyiltan,  egyenesen  üzen  hadat  a  régi,  szerinte  elavult  rend  ellen, 
egész  merejében  újjá  akarja  formálni  a  magyar  —  tartományt.  A  szent 
koronát  oly  ékszernek  nézi,  mely  nem  fejedelmi  fŐre,  hanem  lomtárba 
való  s  eszében  sincs,  hogy  megkoronáztassa  magát.  Egyszerűen  bejelenti: 
mától  kezdve  én  vagyok  ez  ország  uralkodója,  nincs  szükségem  ország- 
gyűlésre, eligazgatom  az  ország  dolgait  a  magam  esze  s  szíve  szerint. 
Anyja  életében  nem  jut  megfelelő  szerep  nagyratörŐ  lelkének  s  népboldogító 
terveit,  melyek  lelkében  forrongtak,  egyszerre  akarja  megvalósítani,  ha 
másként  nem,  erőszakkal  is.  Ellenmondást  nem  ismer,  nem  tűr.  Második 
Mátyás  király  —  német  kiadásban.  Szereti  a  népet.  Szivét  meghatja  az 
elnyomott  paraszt  állapota,  s  már  mint  trónörökös,  majd  mint  császár 
gyakran  beutazza  tartományait.  Magyarországon  is  többször  megfordul, 
szóba  ereszkedik  a  jobbágy-,  a  zsellér-emberrel,  érdekkel  hallgatja  ügyes- 
bajos dolgait,  figyeli  meg  élete  folyását  s  erős  elhatározás  érlelődik  meg 

lelkében:  ledönteni  a  válaszfalakat  ember  és  ember  közt,  jogokban  és 
terhekben  megosztoztatni  ufat  és  parasztot  igazságosan,  becsületesen. 
Ugyanazt  akarja,  mit  a  kiváltságos  osztály  egy  emberöltő  után  önként 
ád  meg,  ám  a  különbség  mégis  óriási :  a  nagyszívű  s  nagyeszű  fejedelem 
önkénycsen  próbál  megdönteni  több  százados  rendet  s  végre  is  csalódottan, 
kesef ű  szívvel  kell  belátnia,  hogy  a  nagy  és  magasztos  czélok  felé  vezető 
eszközöket  rosszul  választotta  meg. 

A  nemzet  felháborodással  fogadja  a  hírt,  hogy  József  nem  hajlandó 
fejére  tétetni  a  magyar  koronát,  de  ő  nem  törődik  a  felháborodással, 
megkezdi  a  rendeletekkel  való  uralkodást  s  minden  rendelettel  növeli  a 
kedélyek  nyugtalankodását.  » Szabad  egyház  szabad  államban «:  ez  egyik 
jelszava  s  kiadja  a  híres  türelmi  rendeletet,  melyet  fél-megelégedéssel 
fogadnak  a  protestánsok,  megbotránykozással  a  katholikusok.  E  türelmi 
rendelet  megengedi  a  protestánsoknak  és  a  görög  nem  egyesülteknek, 
hogy  ezentúl  ott  is  építhetnek  templomot,  a  hol  eddig  tilos  volt;  a  hol 
száz  család  él  együtt,  építhetnek  templomot  —  torony  és  harang  nélkül; 
a  protestánsok  lakhatnak  mindenütt,  szerezhetnek  házat,  telket,  nyerhetnek 
polgárjogot  s  hivatalt ;  vallásukkal  ellenkező  esküformára  nem  kötelezhetők ; 
vegyes  házasságból  született  gyermekek,  ha  az  apa  katholikus,  mind  az 
apa  vallását,  ha  pedig  protestáns,  a  leánygyermekek  az  anya  vallását 
követik;  a  protestáns  lelkészek  semmiben  sem  függnek  a  katholikus 
egyház  fejeitől.  Katholikus  vallásról  át  lehet  térni  a  protestáns  hitre. 

A  katholikus  egyházak  fejei  mindent  elkövetnek  a  rendelet  ellen,  de 
a  protestánsok  sincsenek  vele  megelégedve  egészen.  Bántja  őket,  hogy 
vallásuk  még  mindig  csak  tűrt  vallás  s  a  nyert  szabadság  sem  tökéletes. 
A  stólát  ezentúl  is  fizetniök  kellett  a  katholikus  papoknak,  s  iskolát  bárhol 
állíthattak  ugyan,  de  a  katholikus  iskolák  mintájára  kellett  azokat  beren- 
dezni. De  ha  nem  is  egész  szabadság,  amit  nyertek,  jelentékeny  haladás 
a  múlthoz  képest  s  a  türelmi  rendelet  kiadásának  esztendejében  a  protes- 
táns egyházak  száma  272-ről  758-ra  emelkedik.  Sőt  sok  helyen  hálából 
kétfejű  sassal  díszítik  fel  a  templomot ... 

A  vallás  ügyében  egymást  érik  a  rendeletek  s  az  egyházak  körében 
állandó  az  izgalom.  A  katholikusok  egyenesen  vallástalansággal  vádolják 
a  fejedelmet  s  nemcsak  a  katholikusok,  de  a  protestánsok  is  érthető  fel- 
háborodással fogadják  ama  rendeletét,  melyben  azt  parancsolja,  hogy  a 
halottakat  a  fa  kímélése  s  az  enyészet  gyorsítása  okából  ne  koporsóban, 
hanem  zsákban  temessék  el.  Ezt  a  rendeletet  hamarosan  vissza  is  vonja. 
A  türelmi  rendelet  is  újabb  meg  újabb  magyarázatra  szorul.  Megkezdődik 

SL  katholikus  hitről  a  protestáns  vallásra  való  áttérés  s  József  új  rendeletet 
kénytelen  kiadni,  melyben  az  áttérést  megnehezíti. 

A  nagy,  a  merész  reformok  azonban  még  csak  ezután  kezdődnek 
Magyarországot  mint  önálló  független  államot  nem  ismeri  el,  tartománynak 
tekinti,  mint  bármelyik  osztrák  tartományt,  melynek  ő  korlátlan  ura. 
Egj^orma  kormányzás,  egyforma  közigazgatás  az  összes  tartományokban, 
egy  közigazgatási  nyelv:  a  német  —  ez  etz  ő  uralkodói  programmjának 
főpontja.  Ehhez  szükséges  a  jogoknak  és  terheknek  lehető  egyforma  meg- 
osztása az  egész  birodalomban.  Hogy  a  kiváltságos  osztály  hajlandó 
volna-e  alkotmányos  úton,  törvényes  formák  közt  megosztozni  a  paraszttal 
jogokban  és  terhekben :  nem  kérdi.  E  kérdés  fölvetését  fölöslegesnek  találja. 
Eleve  tisztában  van  a  felelettel. 

A  szent  koronát  habozás  nélkül  szállíttatja  Pozsonyból  Bécsbe, 
nem  törődik  a  nemzet  háborgásával,  nem  a  megyék  felirataival.  Az  ő 
szemében  a  korona  nem  szentség,/  hanem  értékesebb  ékszer  s  annak 
Bécsbe  vitelével  mintegy  bejelenti  a  nemzetnek  a  támadást  a  magyar 
alkotmány  ellen.  Csakhamar  erre  meg  is  jelenik  német  nyelvi  rende- 
lete, mely  hivatalos  nyelvvé  teszi  a  németet  a  kormányzat  és  a  köz- 
igazgatás  minden  ágában.  Erezte  azonban,  hogy  túlságos  nagyot  mer, 
s  szokott  egyenességétől  eltérve,  cselhez  folyamodik.  Mielőtt  a  rende- 
letet kiadta,  véleményt  kért  a  helytartó  tanácstól:  alkalmasnak  találja-e 
a  magyar  nyelvet  hivatalos  használatra?  Es  a  helytartó  tanács  a 
magyar  nyelv  ellen  nyilatkozott.  Nyilván  azt  hitték  a  jó  urak,  hogy  a 
császár  a  latin  és  a  magyar  nyelv  között  akar  választani.  A  császár 
azonban  hallani  sem  akar  a  latin  nyelvről,  s  a  helytartó  tanács  nyilat- 
kozatában elég  támasztékot  lel  arra,  hogy  tervét  valósítsa.  S  megjelenik 
1784-ben  a  rendelet,  mely  valósággal  forrongásba  hozza  az  egész  országot. 
Három  esztendőt  enged  még  a  latin  nyelvnek,  azontúl  az  ország  összes 
hatóságai,  törvényszékei,  az  ügyvédek  is,  csak  a  német  nyelvet  használ- 
hatják. Vármegyei  tisztviselő  is  csak  az  lehet,  ki  németül  tud.  Latin 
iskolákba  csak  oly  gyermeket  lehet  fölvenni,  aki  ír  és  olvas  németül. 
A  vármegyék  keserű  hangon  írnak  fel  Józsefhez  a  rendelet  ellen.  De  míg 
egyrészük  a  magyar  nyelv  jogait  követeli,  számos  megye  akaratlanul 
igazat  ad  a  császárnak:  a  német  helyett  a  latint  kívánják  s  csak  ha  a 
latin  nem  lehetne  a  hivatalos  nyelv,  az  esetben  kívánják  a  magyart. 
A  nagy  többség  nem  lát  a  német  nyelv  behozatalában  nemzeti  veszedelmet: 
a  rendi  alkotmányt  féltik  a  német  nyelvtől.  És  félnek  különösen  attól, 
hogy  a  német  nyelv  nem  tudása  miatt  elvesztik  a  hivatalukat  A  császár 

azonban  nem  törődik  az  országos  feljajdulással  s  fő-    és    köznemesek 
beadják  a  derekukat:   a  főnemesek   nagy  része   már  amúgy  is  tudott 
németül,  a  köznemesek  is  neki  látnak  a  német  nyelv  tanulásának  s  pár 
év  múlva  már  a  megyéken  is  német  a  hivatalos  nyelv.  Igazságtalan  meg- 
terheltetést  látnak  a  latin  hivatalos  nyelvnek  németté  való  változtatásában, 
nemzeti  veszedelmet  azonban  csupán  néhány  lelkes  író  lát,  kik  már  Mária. 
Terézia  idejében  s  még  inkább  József  e  rendelete  következtében  kettőzött 
buzgósággal,    lelkességgel 
kezdik  művelni  a  magyar 
nyelvet  és  irodalmat.  De  jel- 
lemző, hogy  a  magyar  iro- 
dalomnak oly  kiváló  alalga 
is,  minő  Kazinczy  Ferencz, 
ez   idötájt  még    nem    lát 
veszedelmet  a  német  nyelv 
terjedésében  s  mint  Abauj- 
megye    aljegyzője    »nagy 
örömmel «    fordítja    le    a 
német    rendeleteket    deák 
nyelvre,  hogy  a  viczispánja 
megérthesse.  A  fő-  és  köz- 
nemesség zöme  tehát  kény- 
telen-kelletlen megalkuszik 
a  kényszer-helyzettel    s  a 
magyar  nyelvet  csak  a  sze- 
gény, elnyomott  parasztság 
őrzi   s    néhány   lelkes  író, 
mint  a  gárdista  Bessenyei 

György,     a    székely     szüle-  Kazinczy  Ferenc 

tésű  Baróti  Szabó   Dávid, 

a  mesemondó  Péczely  József,  a  nyelvtudós  Révai  Miklós,  a  parasztság 
lelkes  szószólója,  Bacsányi  János,  a  regényíró  Dugonics  András  és 
még  néhányan.  A  császár  rendelete  reakcziót  szül  ebben  a  lelkes  kis 
táborban  s  megható  kitartással  írnak  és  írnak,  védik  a  magyar  nyelv 
jogait  s  bizonyítgatják  a  saját  testvéreiknek,  hogy:  íme  a  magyar  nyelvet 
éppúgy  lehet  használni  hivatalos  nyelvnek,  mint  a  németet  vagy  latint. 
A  nemesség  nagy  tömege  azonban  csak  lassanként  ébredez.  A  latin 
nyelvet  siratja  és  nem  a  magyart.  És  a  német  nyelvi  rendelet  közel  sem 

háborítja  fel  annyira,  mint  az  a  rendelet,  melyet  a  császár  1784-ben 
bocsát  ki  s  melyben  az  országos  népszámlálást  s  a  házak  összeírását 
rendeli  el.  Idáig  még  senkinek  sem  jutott  eszébe,  hogy  az  ország  népét 
osztálykülönbség  nélkül  összeírják.  A  császár  jól  tudja,  hogy  ez  a  rendelet 
nagy  riadalmat  okoz,  mert  a  nemesség  ebben  az  ő  megadóztatásának 
élőmunkáját  fogja  látni.  Hangsúlyozza  a  rendeletben,  hogy  a  népet  nem 
a2  ujonczszedés,  hanem  a  közjó  miatt  akarja  összeiratni;  hogy  ez  az 
összeírás,  melyből  kitűnnék  a  nép  száma  és  gazdagsága;  emelné  az  állam 
tekintélyét;  a  házak  számozását  illetőleg  is  meg  akarja  nyugtatni  a 
nemességet,  kijelentvén,  hogy  az  ő  palotája  is  meg  van  jelölve  számmal: 
mind  hiába,  a  nemességet  valóságos  rémület  szállja  meg,  világosan  látni 
vélik  a  császár  szándékát,  mely  nem  lehet  egyéb,  mint  a  nemesség  meg- 
adóztatása és  katonáskodásra  való  kényszerítése. 

Ezek  az  összeírások  már  megtörténtek  volt  az  osztrák  örökös  tarto- 
mányokban, még  pedig  a  katonatisztek  közreműködésével,  s  Magyarországon 
szintén  a  katonatisztek  segítségével  akarja  végeztetni  a  munkát.  Ország- 
szerte leírhatatlan  a  felháborodás  az  ősi  jogok  ellen  intézett  e  merénylet 
miatt.  A  vármegyék  egy-kettő  kivételével  a  legszenvedélyesebb  hangon 
írnak  fel  a  császárhoz.  A  »nemesi  előjogok  meggyalázását«  látja  Trencsén- 
megye  az  összeírásban,  mely  »az  ország  rendéit  egyenlővé  teszi  a  jobbágyok- 
kal«  s  mely  által  »mi,  kik  a  drága  szabadság  ölében  születtünk,  a  szolga- 
ság szomorú  állapotába  vettetnénk «.  Nyitra  megye  rendéi  » nyílt  szóval 
kijelentik,  hogy  készebbek  életüket  s  minden  javaikat  elveszteni  és  a  leg- 
kegyetlenebb kínokat  is  eltűrni  és  az  alatt  kimúlni,  semhogy  szabadságuk 
veszte  miatt  siratva  tengessék  életöket«. 

Ilyen  hangon  írnak  a  többi  megyék  is,  s  mint  Trencsénmegye  fel- 
iratából is  látható,  annyira  megfeledkeznek  magukról,  hogy  akaratlanul  is 
elismerik  a  jobbágyság  szomorú  szolgai  állapotát,  amivel  tulajdonképp 
csak  fegyvert  adnak  a  császár  kezébe.  Kitűnik  e  feliratok  minden  mon- 
datából, hogy  a  szabadság  alatt  a  nemesi  kiváltságot  értik  s  ennek  ellen- 
kezője: szomorú  szolgaság.  De  a  császár  hajthatatlan.  Hadgyakorlatok 
ürügye  alatt  megszállja  az  országot  katonasággal,  ő  maga  is  lejő  az 
országba,  személyesen  érintkezik  a  nemességgel,  igyekszik  megnyugtatni 
írásban  és  szóban,  hogy  az  összeírással  nem  akarja  bántani  a  nemesség 
jogait,  ám,  mikor  látja,  hogy  nem  képes  megnyugtatni  a  felizgatott  kedé- 
lyeket,  a  fegyveres  erőszaktól  sem  riad  vissza.  Es  csakugyan  nem  egy 
megyében  fegyveres  erővel  számozzák  meg  a  nemesek  házait.  Néhol  az 
előbbkelő  nemesség  felbúj togatja  a  köznemességet  és   parasztságot   s  a 

tudatlan  nép  menekül  a  falukból  abbeli  félelmében,  hogy  katonának  írják 
öszsze. 

Az  összeírás  ad  alkalmat  a  Hóra-féle  híres  lázadásra  is,  Erdélyben. 
Igen,  alkalmat,  mert  ennek  a  lázadásnak  valóképpen  sokkal  mélyebben 
fekvő  okai  .voltak.  Míg  a  magyarság  veszedelmet  látott  az  összeírásban, 
az  erdélyi  oláhság,  épp  ellenkezőleg,  a  szolgaságtól  való  megváltását 
remélte  ettől.  Az  oláh  is,  mint  a  magyar  nép,  azt  hitte,  hogy  a  császár 
csakugyan  katonai  szempontból  rendelte  el  az  összeírást,  de  az  oláh  nép, 
mely  amúgy  is  rég  sóvárgott  a  székelyekéhez  hasonló  határőri  katonás- 
kodásért, abban  a  hitben,  hogy  ez  által  felszabadul  a  terhes  jobbágyi 
állapot  alól,  a  rendelet  hírére  azonnal  megmozdult  s  önként  jelentkezett 
a  fegyverfölvételre  a  katonái  hatóságoknál,  melyek,  elég  meggondolatlanul, 
e  jelentkezést  el  is  fogadták.  Ha  azonban  a  csakhamar  ezután  kitörő 
lázadásról  világos  képet  akarunk  nyerni,  meg  kell  ismerkednünk  az  igazi 
okokkal,  melyek  azt  e  különben  csöndes  nép  lelkében  megérlelték  s 
melynek  kitörésére  csak  kedvező  alkalmul  szolgált  az  összeírás. 

Az  oláh  jobbágy  sorsa  sem  volt  keservesebb  a  magyar  jobbágyénál, 
de  ebből  éppenséggel  nem  lehet  következtetni  az  oláh  jobbágyság  kedvező 
állapotára.  A  » Bizonyos  Punktomok«,  melyeket  Mária  Terézia  adott  ki, 
vajmi  keveset  könnyítettek  az  erdélyi  jobbágyság  helyzetén  s  azokat  a 
rendeleteket  is,  melyeket  II.  József  adott  ki  a  jobbágyság  érdekében,  a 
földesurak  könnyű  szerrel  játszották  ki.  Érdekes  azonban,  hogy  a  Hóra-féle 
lázadás  kincstári  uradalomban  tör  ki  s  terjed  aztán  tovább.  A  zalathnai 
kincstári  uradalom  jobbágyai  már  Mária  Terézia  idejében  panaszkodtak 
a  kincstári  tisztviselők  zsarolása  miatt,  de  a  panasz  •  vége  az,  hogy  a 
panaszosokat  megbotozzák.  Ez  1778-ban  történt.  Még  Mária  Terézia  éle- 
tében, 1780-ban,  Nagy-  és  Kis- Aranyos  s  Bisztra  kincstári  községek 
képviseletében  Hóra  személyesen  megy  föl  Bécsbe  s  átadja  a  kincstári 
jobbágyok  panaszát  »különböző  sérelmek  és  pénzcsikarások  miatt«.  E  pana- 
szokat a  következő  években,  1781— 82-ben  és  83-ban  megújítják  a  kincstári 
jobbágyok.  Hogy  mily  súlyos  terheket  viseltek,  fogalmat  nyerhetünk  erről, 
ha  a  panaszos  leveleknek  csak  a  főbb  pontjait  említjük  meg.  így  pl.  az 
offenbányaiak,  kik  azelőtt  földesúri  tartozás  fejében  250,  adóban  364  frtot 
fizettek,  most  a  földesúri  tartozás  fejében  fizetnek  1200  forintot,  adó 
fejében  pedig  1400-at.  A  bucsumiak  300  forintos  adója  1700  forintra 
emelkedett  s  még  minden  forint  után  6  krajczárt  kellett  fizetni.  Elpana- 
szolták ezenkivűl,  hogy  hosszú  és  költséges  fuvarozásokkal  terhelik;  az 
úrbéri  szolgálatok  folyton  növekednek;  a  katonaság  részére  természetben 

fizetett  adót  meg  nem  térítik;  egy  felől  a  megyei,  más  felől  az  uradalmi 
tisztviselők  követelnek  tőlök  mindenféle  pénzbeli  fizetéseket  s  ha  panasz- 
kodni mernek,  megbotoztatják.  A  görög  nem  egyesülteknek  nem  engedik 
meg  a  templomépítést,  a  pópákkal  épp  úgy  fizettetik  az  adót,  mint  a 
közönséges  jobbágyokkal  s  az  adót  gyakran  az  isteni  tisztelet  ideje  alatt 
hajtják  fel.  Legnagyobb  sérelmük  volt  azonban  a  bormérési  jog  elvétele. 
A  zalathnai  uradalomban  rég  idők  óta  a  községeké  volt  a  bormérés  joga, 
csekély  díj  lefizetése  mellett,  oly  formán,  hogy  a  község  minden  lakója 
ott  vehette  a  bort  s  a  pálinkát,  ahol  neki  tetszett,  pálinkát  is  főzhettek 
és  szabadon  árusíthatták.  Később,  1778-ban  fizetni  kellett  ugyan  minden 
eladott  veder  bor  (a  magyarországi  akó  ötödrésze)  után  másfél  krajczárt 
s  egy  krajczárt  egy  kupa  (pint)  pálinka  után,  de  akik  bor  s  pálinka- 
méréssel nem  foglalkoztak,  még  akkor  is  ott  vehették  a  bort  s  pálinkát, 
ahol  akarták,  ezért  külön  nem  kellett  fizetníök,  nemkülönben  hordót,  csebret 
szabadon  adhattak  bor  fejében.  Hanem  1781-ben  ennek  a  jó  időnek  vége 
lett.  Néhány  nyerészkedő  ember  12  ezer  forintért  bérbe  vette  a  korcs- 
márolás  jogát  s  ezek,  hogy  a  rendkívül  nagy  bérösszegen  felűI  még  jó 
nagy  nyereségük  is  legyen,  az  olcsón  összevásárolt  bort  és  pálinkát 
méregdrágán  árulták.  A  bor  kupájának  árát  6  krajczárról  tizre,  a  pálinkáét 
14  krajczárról  24-re  emelték,  a  faedényeknek  borért  való  cserébe  adását 
megtiltották  s  általiban  mindenképpen  zaklatták  a  népet.  Az  elkeseredés 
valóságos  zsendülésben  tört  ki  Topánfalván,  melynek  régi  kiváltsága 
volt,  hogy  a  májusi  sokadalmon  minden  lakos  szabadon  mérhetett  bort. 
A  bérlők  azonban  hallani  sem  akartak  e  kiváltságról,  s  a  sokadalom 
napján  csapra  ütötték  a  hordókat,  a  lakosságnak  pedig  megtiltották  a 
bormérést.  Ebből  támadt  a  zendülés.  A  felbőszült  nép  betörte  a  hordók 
fenekét,  a  bérlők  borát  elfolyatta.  A  haszonbérlők  bepörölték  a  zendülő- 
ket  s  az  elrendelt  vizsgálat  alapján  a  fő  kolomposok  egy  részét  elzáratták, 
más  részét  megbotozták.  Volt  olyan  is,  akire  száz  botot  vertek.  Egyben  a 
bor  elfolyatásával  okozott  kárt  8708  forint  44^/4  krra  becsülték,  ezt  a 
nagy  összeget  a  zalathnai  felső  uradalom  lakosaira  rótták,  oly  formán,  hogy 
minden  adóforint  után  33  krajczárt  kellett  fizetniök.  A  topánfalvi  zendü- 
lésben részt  vett  Hóra  is,  ő  azonban  az  Ítélet  elől,  melyet  1783-ban 
hoztak,  megszökött.  Közben  Hóra  kétszer  is  járt  Bécsben  a  jobbágyok 
panaszaival,  de  nem  egyedül.  Vele  volt  a  későbbi  lázadás  másik  vezére, 
Kloska  is;  1783.  végén  azonban  egyedül  ment  Bécsbe  s  ez  alkalommal 
a  császár  fogadta  is  Hórát,  ki  a  hosszú  utat  minden  alkalommal  gyalog 
tette  meg,  mégpedig   oda-vissza   négy-négy   hét   alatt.  Hogy   mit  beszélt 

Hóra  a  császár  előtt  s  mit  válaszolt  neki  a  császár,  erre  természetesen 
nincsenek  megbízható  adataink.  Akkor  és  később  is  általános  volt  ,a  hit, 
hogy  a  császár  felbiztatta  Hórát  a  lázadásra.  Ezt  a  császárhoz  nem  méltó 
gyanút  bőségesen  táplálta  a  császárnak  a  nemesség  iránt  tanúsított  ellen- 
séges magatartása  s  nem  kevésbbé  a  hadseregnek  a  lázadás  idején  tanú- 
sított igazán  botrányos  viselkedése.  Teleki  Domokos  gróf  a  Hóra-lázadásróf 
írt  könyvében  azt  mondja,  hogy  Hóra  a  császárhoz  a  jobbágyság  s  így 


Hóra  eléadja  Jtlzsef  császárnak  az  oláh  nép  panaszát. 

.1  magyar  urak  aló!  való  felszabadításért  könyörgött  s  hozzá  tette,  hogy 
ha  az  meg  nem  történik,  lázadás  által  próbálják  kivívni  szabadságukat. 
Ekkor  állítólag,  —  mert  bizonyítani  nem  lehet  —  a  császár  biztatta  volna 
Hórát,  hogy  csak  lázadjanak  fel.  Ám  bármennyire  is  úgy  látszott,  hogy 
egy  esetleges  parasztlázadás  a  József  császár  politikájának  malmára  hajtja 
a  vizet,  amennyiben  a  nemesség  abból  majd  levonja  a  tanulságot,  föl 
nem  tételezhető  egy  fejedelmi  személyről,  legkevésbbé  József  császárról, 
hogy  népeinek  egyik  osztályát  a  másik  ellen  felbiztassa.  A  valóság  az, 

hogy  az  udvarnál  mindig  figyelembe  vették  az  oláhok  panaszait  s  számos 
rendelet  jött  le  az  erdélyi  guberniumhoz  a  panaszosok  ügyének  igazságos 
elintézése  végett,  de  úgy  a  gubernium,  mint  a  megyei  hatóságok  húzták- 
halasztották  a  sérelmek  orvoslását  s  a  nép  kapva  kapott  a  császár  által 
elrendelt  összeírás  kedvezőnek  vélt  alkalmán :  az  izgatóknak  könnyű  volt 
elhitetni  a  tudatlan  oláhsággal,  hogy,  ha  a  fegyvert  fölveszik,  megszaba- 
dulnak a  jobbágyságtól.  Erre  példa  is  volt  már:  az  a  két  oláh  ezred, 
mely  Mária  Terézia  idejében  vette  föl  a  fegyvert  s  mely  ez  által  csakugyan 
megszabadult  a  terhes  jobbágyi  szolgálat  alól.  Az  sem  volt  titok  a  nép 
előtt,  hogy  a  császár  lelkes  hive  a  közteherviselésnek,  a  nép  javát,  bol- 
dogságát szivén  hordja,  a  szegény,  elnyomott  jobbágyság  iránt  atyai  jóin- 
dulattal van.  A  nép  ebbeli  hitét  erősítette  a  császár  erdélyi  utazása  is, 
.  mely  alkalommal  a  császár  szívesen  szóba  állott  a  parasztokkal  és 
nagy  érdeklődéssel  kérdezősködött  sorsuk,  állapotjuk  felől.  Anekdota-szerű 
történetek  szállottak  szájról  szájra  a  nép  atyjáról,  s  nem  csoda,  ha  a 
századokon  át  sanyargatott  nép  föUélekzett,  bátrabban  emelte  föl  fejét  s 
szebb  jövendő  képe  támadt  fel  hiszékeny  lelke  előtt.  Hórának  könnyű 
volt  félrevezetni  az  együgyű  népet,  mikor  nemcsak  azzal  jött  vissza 
Bécsből,  hogy  volt  a  császár  színe  előtt,  de  még  írást  is  mutathatott,  mely 
ugyan  az  udvari  kanczelláría  válasza  volt  a  jobbágyok  panaszos  levelére, 
ám  az  írástudatlan  nép  elhitte,  hogy  azt  maga  a  császár  adta  Hórának . . . 
Csak  éppen  a  népösszeirásra  vonatkozó  rendelet  félreértése  hiányzott  még, 
hogy  a  nép  megmozduljon  s  egész  községek  lakossága  tódult  Károly- 
Fejérvárra  a  hadi  biztoshoz,  azzal  a  kéréssel,  hogy  írja  fel  őket  katonának. 
A  hadi  biztos  a .  jelentkezők  nevét  felírta,  s  Alsó-  Fehér-,  Hunyad-,  KüküUő-, 
Torda-  és  Zarándmegyékből,  annak  a  hírére,  hogy  a  jelentkezést  elfogadják, 
oly  nagy  tömegekben  tódultak  Fej  érvárra,  hogy  külön  iroda  foglalkozott 
az  összeírással.  A  földesurakban  képzelhető  nagy  ijedelmet  szült  a  népnek 
e  megbojdulása,  mert  azok,  kik  a  fegyverfölvételre  jelentkeztek,  egyszer- 
smind megtagadták  az  engedelmességet,  felszabadult  jobbágyoknak  tekin- 
tették magukat.  De  nemcsak  Kár oly-Fej érvárt,  egyebütt  is  elfogadták 
a  jelentkezést  a  határőrvidéki  tisztek,  minek  az  lett  a  következése,  hogy 
a  nép  nemcsak  hogy  megtagadta  az  engedelmességet  a  földesuraknak, 
de  meg  is  kezdé  a  rablást,  gyujtogatást,  gyilkolást  s  a  megyék  1784. 
derekán  már  elárasztják  panaszos  írásaikkal  a  guberniumot.  E  panaszok 
következtében  a  gubernium  Halmágyi  Istvánt,  Maros  szék  főkírálybíráját 
Károly-Fehérvárra  küldi,  hogy  vizsgálja  meg  az  összeírás  mibenlétét  Vele 
egyszerre    érkezett    vagy   300    jobbágy,  akik    szintén    fegyverfölvételre 

akartak  jelentkezni.  Halmágyi  maga  elé  rendelte  a  jobbágyokat  s  a  katona- 
tisztek jelenlétében  kihirdette,  hogy  az  összeírást,  mely  külömben  is  sem 
a  katonai  főparancsnokság,  sem  a  gubernium,  sem  a  császár  rendeleté- 
ből nem  történt,  —  nem  folytatják,  s  az  eddigi  összeírás  is  semmis. 
Menjenek  haza,  térítsék  meg  a  netalán  ide  érkezőket  is,  a  földesurak  iránt 
teljesítsék  a  kötelességeiket,  a  sérelmeik  orvoslását  keressék  a  megyék 
utján,  az  ellenkezőket  majd  katonai  hatalommal  is  kényszerítik  az  engedel- 
mességre. 

Ilyen  értelemben  a  népet  mindenfelé  felvilágosították,  illetőleg  föl 
kellett  volna  világosítani,  ám  a  katonaság  nem  járt  el  őszintén.  Tény, 
hogy.  a  katonatisztek  a  főhadparancsnokság  beleegyezésével  írták  össze 
a  jelentkezőket  s  még  a  gubernium  erélyes  föllépése  után  is  egyes  tisztek, 
köztük  különösen  Karp  alezredes,  a  népet  bolondította  a  fegyverfelvétellel 
s  ennek  következtében  a  jobbágyság  alól  való  felszabadulással.  Ha  nem 
is  folytatták  rendszeresen  az  összeírást,  az  izgalom  nem  szűnt  meg,  s 
mert  a  gubernium  is  igen  lanyhán  vette  a  jobbágyok  sűrű  panaszainak 
elintézését  —  az  addig  még  csak  szórványos  lázongás  minden  pillanatban 
általános  zendüléssé  fajulhatott.  A  hadsereg  kétszínű  viselkedésétől  vér- 
szemet kapott  a  felizgatott  nép:  csak  arra  való  embereknek  kellett  élére 
állaniok,  készen  állott  a  földesurakkal  való  rettentő  leszámolásra. 

»Arra  való«  emberekben  pedig  nem  volt  hiányosság.  A  pópák  és 
dászkelek,  egy-kettő  kivételével,  állandóan  izgatták  a  népet,  a  vezető 
szerep  azonban  három  közönséges  jobbágyembernek  jut:  HórUy  Kloska 
és  Krisán  ezek  a  vezetők.  A  lázadás  idején  Hóra,  a  hivatalos '  leírás 
szerint,  48 — 50  éves  volt,  közép  termetű,  inkább  karcsú  mint  vastag, 
világosbarna,  rövid  haja,  szinte  vöröses,  rövid  bajusza,  hosszúkás  arcza 
és  igen  kicsi  hegyes  orra;  himlőhelyes  és  szeplős  s  felső  és  alsó  szem- 
pillája világos  veres  színű  és  húsos;  testtartása  egyenes;  ruhája  a  zalathnai 
uradalomban  divatos  fekete,  szinte  térdig  érő,  s  kétfelől  kéken  czifrázott 
czondra,  fehér,  inkább  szűk  mint  bő  magyar  nadrág,  lábán  félig  befűzött 
csizma  "s  hátán  hosszú  juhász-bunda,  fején  közönséges  fekete  kucsma. 
Kezében  többnyire  vékony  mogyorófa  pálczát  tart.  Szülőfalum  már  említett 
jegyzőkönyvében  1785.  január  8-án  van  bevezetve  a  személyleírás  Hóráról 
s  ebben  különös  ismertető  jelként  van  megemlítve,  hogy  az  egyik  sze- 
mének alsó  héjjá  egy  kevéssé  le  van  fordulva,  a  homloka  kiálló  és 
sok  beszédű, 

Krisánról,  tudtommal,  nincs  személyleírás,  ellenben  van  Kloskáról,  ki 
40  éves,  kicsi,  zömök  termetű  ember  volt,  barna,  kerek  arczú,  pisze,  benyomott 

orrú,  sötétbarna  hajú,  vöröses  barna  bajuszú,  erős  csontalkotású,  hebegő, 
járása  és  állása  egyenes,  paraszt  öltözete  van,  mint  Hórának,  de  kurta, 
gyapjúval  kifelé  fordított  oláh  juhászbundát  is  szokott  viselni;  barna 
gesztenyeszin  havasi  lovon  jár,  azon  közönséges,  fekete  bárányszőrrel 
betakart  magyar  nyereg,  a  kantár  és  a  többi  szerszám  közönséges  fekete 
bőr.  Néha  fekete  báránybőr  kucsmát  visel,  máskor  keskeny,  új  nyi  széles,  felül 
arany  paszománttal  beszegett  és  vágott  csákót  visel,  aranyos  beakasztóval, 
de  zsinór  nélkül.  A  falumbeli  jegyzőkönyvben  közölt  személyleírás  szerint 
azonban  szőke  ábrázatú,  mindakét  szemének  alsó  héjjá  le  van  fordulva 
és  veresen  látszik,  sugár  termetű  ember,  30  vagy  40  éves,  hadaró  beszédű, 
vagyis  ez  a  leírás  egészen  elüt  amattól. 

A  lázadás  igazi  vezérének,  Hórának,  az  ifjúságáról  keveset  tudunk. 
Igazi  neve  Ursz  Miklós  s  a  Hóra  (dalos)  név  onnét  ragadt  rá,  mert 
jókedvű,  dalos  természetű  ember  volt.  Szerette  a  bort  s  a  korcsmában 
sokat  danolt:  így  ragadt  rá  a  dalos  név.  Saját  vallomása  szerint,  sem 
írni,  sem  olvasni  nem  tudott  s  a  lázadás  alatt  egy  Kendi  Sándor  nevű 
topánfalvi  nemes  ember  volt  az  íródiákja.  Ugy  ő,  mint  társa,  Kloska, 
más  néven  Varga  Juon,  kincstári  jobbágy  volt,  nemkülönben  Krisán 
György  is,  aki  fiatalabb  korában  (a  lázadás  idején  52  éves  volt)  Gyulai 
Ferencz  gróf  ezredében  szolgált  mint  közkatona.  Bár  Hóra  volt  a  lázadás 
feje  és  lelke,  a  lázadást  Krisán  indítja  meg.  A  Bécsből  visszatért  Hóra 
megbízásából  Krisán  tart  népgyűlést  a  brádi  vásáron,  1784.  október  28-án, 
itt  határozzák  el,  hogy  három  nap  múlva  az  oláhság  gyűljön  össze 
Mesztakon,  magyarul :  Nyiríalva  községben,  onnét  menjenek  Károly-Fehér- 
várra,  átvenni  a  fegyvereket.  Az  oláhok  nagy  számban  gyűltek  össze 
Mesztakon  helységben  s  innét  el  is  indultak  Károly-Fehérvár  felé.  Útközben 
megállapodtak  Kurety  községben,  ott  töltötték  az  első  éjszakát.  Itt  lepte 
meg  a  mindenfelől  összeverődött  népet  a  hunyadmegyei  alispán  által 
néhány  katona  kíséretében  kiküldött  két  szolgabiró.  Krisánt  ezek  le 
is  tartóztatták,  az  álmából  felriadt  nép  azonban  kiszabadította,  s  a  szolga- 
birákat  agyonverte.  Ezzel  megkezdődött  a  lázadás.  A  tömeg  nem  ment 
Károly-Fehérvárra,  a  minthogy  a  vezetőknek  eszük  ágában  sem  volt 
ez,  mert  jól  tudták,  hogy  nincs  ott  számukra  fegyver.  Egyszerűen  össze 
akarták  csődíteni  a  népet  s  mikor  aztán  nagy  tömeg  gyűlt  egybe,  meg- 
kezdeni igazi  szándékukat:  a  magyar  nemesség  kiirtását. 

Ami  ezután  következik,  annak  részletes  leírása  áldatlan  munka  volna. 
A  Dózsa-lázadás  szörnyűségei  ismétlődnek.  A  századokon  át  elnyomott 
nép   vért  szagolt,   s   vadállati   kegyetlenséggel   boszulja  meg  a  százados 

sérelmeket.  Faluról  falura  mennek  s  csak  elvétve  találunk  egy-egy  esetre, 
mikor  a  védtelenekkel  szemben  irgalomra  enyhülnek  a  boszut  lihegő 
szivek.  A  kínzásoknak,  a  kivégezéseknek  nincs  az  a  fajtája,  mit  meg  ne 
próbáljanak.  Kriscsorban  (magyarul  Körösfalva)  kezdik  a  vérengzést.  Egy 
nemes  embernek  két  leányát 

élve  temették  el.  Egy  nemes  [ 

asszony,  ki  áldott  állapot-  i 

ban  volt,  kiszaladt  a  házból 
s  az  udvaron  két  gyerme- 
ket szült.  Az  egyiket  a 
kutyák  azonnal  felfalták,  a 
másikkal  elmenekült.  Pakoz 
szolgabíró  lányát  átkény- 
szeritették  az  ó-hitre  s  egy 
paraszt  legény  vette  — 
ágyasul.  Brádon  a  magya- 
rok a  templom  tornyába 
menekültek,  onnét  azonban 
lehozták  őket,  egyrészü- 
ket  felkonczolták,  néhány- 
nak megkegyelmeztek  az 
ó-hitre  való  térés  fejében. 
Egy  Nemes  János  nevű 
embert  két  kis  fia  szeme- 
láttára öltek  meg,  akkor 
aztán  a  fiukat  az  apjuk 
holttestére  ültették  s  meg- 
ölték őket  is.  Innét  kisebb- 
nagyobb  tömegekre  oszolva  ^^-  . 
ellepik  Hunyad- és  Zaránd-    '^^%^^^ 


Hóra  és  Kloslia.  {l':gykoru  kép.) 


megyét,  majd  Topánfalván 

találkozik  a  három  vezér, 

itt  »hadi  tanácsot*  tartanak 

s  két  seregre   oszolva,   az 

egyik  Hóra,  a  másik  Kloska  és  Krisán  vezetése  alatt,  folytatják  a  szörnyű 

pusztítást  a  zalathnai  kincstári  uradalomban.  Futótűzként  terjed  a  lázadás, 

átcsap  Als6-Fehérmegyébe,Tordamegyébe,át  Magyarországra  is,  Aradmegye 

déli  részébe,  s  a  katonaság  összedugott  kézzel  nézi  a  rettenetes  mészárlást. 

Szabad  a  rablás,  a  gyújtogatás,  az  udvarházak,  a  gazdasági  épületek  itt 
is>  ott  is  lerombolva,  földig  égetve  s  a  katonai  hatóság  nyugodtan  levelez 
a  segítséget  kérő  guberniummal,  a  megyékkel,  igér,  de  semmit  sem  tesz, 
akadékoskodik,  mintha  örömét  lelné  a  magyar  nemesség  pusztulásában. 
»Boldog  Isten!  — .  így  fakad  ki  Hunyadmegye  az  1790-iki  országgyűlés 
elé  terjesztett  feliratában  —  mely  nemzet,  mely  század  ért  vala  ilyen 
történeteket?  Es  ami  keservesebb,  nem  ellenség  által,  hanem  a  föld  népének 
kegyetlenségével,  egy  oly  uralkodó  alatt,  a  kinek  a  külső  és  belső  bátor- 
ságnak megtartására  háromszázezer  katonája  fegyverben  volt.  Hallatlan 
és  iszonyú  történet !« 

Valóban  hallatlan  és  iszonyú  történet  volt  ez.  Számtalan  eset  van 
arra,  hogy  a  katonaság  szeme  láttára  gyilkolják  le  a  nemeseket  s  a  » külső 
és  belső  ■  bátorság  megtartására «  fizetett  katonaság  szó  nélkül  tűri  a 
mészárlást.  Nem  csoda  hát,  ha  a  lázadók  vérszemet  kapnak,  nem  csoda, 
ha  mind  erősebbé  válik  a  meggyőződés,  hogy  a  császár  is  akarja  a 
nemesség  kiirtását.  A  főhadparancsnokság  is  jelentéseivel  félrevezette  a 
császárt,  s  az  egész  lázadást,  jól  tudván,  hogy  annak  közvetlen  kitörésére 
az  általa  felsőbb  meghatalmazás  nélkül  kezdett  összeírás  adott  alkalmat, 
folyton  kicsinylette,  mintha  csak  valami  korcsmai .  verekedésről  lett  volna 
szó.  A  lázadás  komoly  voltáról  a  gubernium  jelentése  útján  értesül  a 
császár,  de  nem  szabad  felednünk,  hogy  abban  az  időben  éppen  kilencz 
napot  tartott,  míg  Erdély  e  részéből  a  jelentés  Bécsbe  ért  s  a  válasz 
megérkezéséig  az  oláhság  akár  mind  egy  szálig  kiirthatja  vala  a  nemes- 
séget. November  4-én  indult  el-  az  első  jelentés  Bécsbe,  s  ugyané  hó 
15-én  kelt  a  császárnak  a  lázadás  elnyomására  vonatkozó  első  rendelete, 
melyet  a  katonai  és  polgári  főbb  hatóságoknak  küldött.  A  császár  e 
rendeletben  Bruckenthal  kormányzót  a  főhadparancsnokkal  való  egyetértő 
eljárásra  utasítja  s  rendeli,  hogy  mindent  elkövessenek  a  lázadás  lecsende- 
sítésére,  a  >  botrányos  módon«  megtámadott  vagyon-  és  életbiztosság  helyre- 
állítására. Felhatalmazza  a  kormányzót,  hogy  a  bujtogatókat  hóhér  által  azon- 
nal kivégeztesse,  de  »önként  értendő,  hogy  semmi  visszaélésnek  sem  szabad 
történni  s  csak  a  leghirhedtebb  gonosztevőkkel  kell  így  elbánni«-  A  főczin- 
kosok  kézre  kerítésére  300  arany  jutalmat  tüz  ki  s  terjedelmes,  alapos 
jelentést  kivan  a  lázadás  eredeterői  és  okáról.  Ugyanakkor  erélyes  rendeletet 
intéz  a  főhadparancsnokhoz  is  a  lázadás  elfojtására,  ám  a  császári  rendelet 
vétele  után  is  a  hadsereg  kétszínűén  viselkedik,  a  főhadpararxsnokság  és 
a  gubernium  feleselgetnek  egymással  s  közben  az  oláhság  bántatlanul 
mészárolja  a  nemességet.  A  katonai  és  polgári   főhatóság   ez   ellenséges- 

kedése,  huza-vonája  fülébe  jut  a  császárnak  s  az  udvari  főkanczellárhoz, 
Eszterházyhoz  intézett  kéziratában  nagy  kedvetlenséggel  emlékezik  meg 
erről.  De  sokkal  érdekesebb,  amit  e  kéziratban  a  császár  magáról  a 
lázadásról  mond.  » Magyarország  rossz  alkotmánya  felől  —  így  szól  a 
császári  kézirat  —  a  bármennyire  megrögzött  előitéletű  embereket  is 
sikeresebben  semmi  sem  győzheti  meg,  mint  az,  ami  most  történik  s 
hogy  milyen  rosszak  a  vármegyében  fennálló  intézmények. «  Nem  hagy- 
hatja megjegyzés  nélkül  a  császár  a  guberniumnak  a  megyei  tisztviselőkhöz 
intézett  körrendeletét  is,  mely  valóban  súlyos  Ítéletet  mond  a  tisztviselőkre, 
kiknek  a  gubernium  szigorúan  meghagyja,  hogy  midőn  a  kerületeikben  és 
járásaikban,  akár  magán-,  akár  közügyben  utaznak,  minden  zsarolástól, 
pénzcsikarástól  s  a  nép  kizsébeUsétöl,  hivataluknak  föltétlen  elvesztése  s 
a  kétszeres  visszatérítésben  való  elmarasztalás  terhe  alatt  óvakodjanak. 
Ha  ilyesmit  tilt  a  gubernium,  ez  alatt  » hallgatag  az  értetődik  —  mondja 
a  császár  —  hogy  az  ily  dolgok  meg  szoktak  történni. « 

Amint  a  császári  kézirat  e  néhány  sorából  is  látható,  a  császár  az 
ő  politikájának  igazolását  látja  a  lázadásban,  szinte  halljuk  felkiáltani: 
lám,  lám,  hová  vezetett  a  nemesség  elfogultsága,  a  kiváltságokhoz  való 
oktalan  ragaszkodása !  Nemes  szivének  fáj  a  vérontás,  de  másfelől  hatalmas 
bizonyítékot  lát  abban  az  áldatlan  helyzet  tarthatatlanságára.  Az  ő  poli- 
tikájának diadalához  szükséges  volt  e  lázadás,  s  ha  ez  a  diadal  nem  is 
következett  be,  s  ha  a  nemesség  a  lázadás  elfojtása  után  nem  is  vonta 
le  annak  a  tanulságait,  a  lázadás  rémes  emléke  megmaradott,  s  a  későbbi 
idők  emberséges  törekvéseire  nem  csekély  hatással  volt  ez  az  emlék  . . . 

A  császár  több  ízben  mond  véleményt  a  lázadásról  s  annak  okáról, 
és  ez  a  vélemény  mindig  egy,  csak  a  szavak  mások.  Tisztában  van  azzal, 
hogy  »a  lázadás  a  földesurak  által  jobbágyaik  iránt  gyakorolt  sokféle  nyomá- 
sokból eredett«  s  abból  hogy  »az  urbémek  már  rég  megígért  szabályo- 
zásához hozzá  fogni  még  mindig  elmulasztották«.  Midőn  az  első  jelen- 
tések Bécsbe  érkeznek,  ezek  hatása  alatt  elrendeli  a  rögtönitélő  bíróságok 
felállítását,  de  alig  kezdi  meg  működését  a  bíróság,  annak  a  hírére,  hogy 
Déván  a  nemesség  40  lázadót  felakasztatott,  megszünteti  a  rögtönitélő 
bíróságot.  Nem  bízik  a  nemesség  igazságos  eljárásában,  eltiltja  a  készülődő 
nemesi  fölkelést  is  s  így  a  nemességet  kiszolgáltatja  a  hadseregnek,  mely- 
nek kétszínű  viselkedése  napról  napra  világosabbá  lett.  A  császárnak  az 
az  óhajtása,  hogy  csak  a  főkolomposokkal  bánjanak  el  érdemük  szerint, 
a  népet  világosítsák  fel  s  szép  szóval  csendesítsék  le.  Polgári  és  katonai 
biztosok  mennek  a  lázadók  közé,  tárgyalnak,  alkudoznak  velük.   Szegről 

végre  kikérdezik:  mi  indította  a  lázadásra?  Különösen  nevezetes  az  oláh 
születésű  Molnár  János  szemorvos  kiküldetése,  akit  a  gubernium  Zarándba 
küldött,  miután  ott  sokan  ismerték.  Molnár  Válye-Brád  község  határán 
talált  egy  6000  főnyi,  puskákkal  és  vasvillákkal  fölfegyverkezett  csapatot, 
melynek  Krisán  volt  a  kapitánya.  Hórával  szeretett  volna  beszélni,  de 
Hóra  ekkor  Albakban  táborozott.  A  lázadók  elég  jól  fogadták  Molnárt  s  a 
hozzájuk  intézett  kérdésekre  szószólójuk,  egy  Márkul  nevű  jobbágy 
válaszolt.  Arra  a  kérdésre,  hogy  a  lázadásra  mi  indította :  térdre  borultak 
és  sirva'  könyörögtek  a  császár  kegyelméért  s  a  földesurak  járma  alól 
való  felszabadításért,  mert  ha  még  egyszer  az  uraságok  alá  rendelik 
őket,  az  egész  ország  fel  fog  lázadni.  Molnár  figyelmeztette,  hogy  a 
császár  nem  fogadja  el  katonáknak,  miután  oly  nagy  bűnt  követtek  el, 
mire  azt  felelték :  nem  bánják,  csak  többé  jobbágyok  ne  legyenek.  A  földes- 
urak ellen  való  panaszaikat  a  következőkben  adták  elő:  a  földesurak  a 
császár  által  a  jobbágyság  könnyebbségére  kiadott  rendeleteket  eltitkolják  s 
még  súlyosabb  terhekkel  rójják ;  minden  termésüket  elszedik;  mindenből  vesz- 
nek dézsmát  s  csupán  a  vízért  nem  kell  fizetniök ;  minden  karácsony  és  húsvét 
ünnepén  egy  kalácsot,  egy  korsót,  egy  tyúkot  és  egy  gyertyát  tartoznak 
adni  a  földesúrnak;  ha  a  jobbágynak  két  disznaja  van,  a  földesúr  az 
egyiket  elveszi,  s  ha  nincs  disznaja,  féltében  vesz  egyet  a  földesúr  számára. 
Ezen  felül  évenként  két  veder  vajat  kellett  adniok  eddig,  s  csak  legutóbb, 
a  gubernium  rendeletére,  adnak  egy  veder  vajat.  Némely  jobbágynak  csak 
egy  negyed  hold  földje  van  s  mégis  hetenként  négy  napi  szolgálatot  kell 
teljesítenie.  Vannak  földesurak,  kiknek  számára  még  karácsony  napján  is 
iát  kell  hordaniok.  Ha  a  jobbágy  meghal  s  fiai  nem  maradnak,  az  özvegyet 
leányaival  kiteszik  a  házból,  sőt  néha  az  özvegyet  börtönbe  záratják  s  úgy 
kényszerítik,  hogy  férje  vagyonát  becsületesen  elősorolja :  ezt  a  földesúr  aztán 
lefoglalja  magának.  Ha  kiskorú  fiak  maradnak  hátra,  azokat  is  elkergetik 
apjok  házából,  de  ha  felnőttek,  újra  kényszerítik  a  robotolásra,  ám  az  apa 
javait  nem  adják  vissza!  Az  asszonyok  ingyen  kötelesek  szőni,  fonni  s  a 
melyik  nem  tudott,  pénzért  kellett  maga  helyett  mást  állítania. 

Mind  e  panaszokat  —  melyeknek  fele  is  sok  —  írásba  foglalta 
Molnár,  s  Márkul  és  hét  pap  aláírta  vagy  keresztnyomással  erősítette. 
Krisán  nem  volt  jelen,  úgy  látszik,  félt  a  letartóztatástól,  de  a  jobbágyok  kije- 
lentették, hogy  az  ő  parancsából  adták  elő  panaszaikat.  Végül,  miután  Molnár 
újra  meg  újra  kijelentette,  hogy  Hóra  rászedte  őket,  mert  a  császár  sohasem 
parancsolta,  hogy  lázadást  szítson,  megígérték  s  meg  is  esküdtek,  hogy 
ezután  csöndesen  viselkednek  s  békén  várják  ügyüknek  igazságos  elintézését. 


A  Molnár  kiküldetése  mellett  még  Schultz  alezredes  két  rendbeli 
kiküldetése  érdemel  figyelmet.  Ő  neki  már  alkalma  volt  találkozni  Hórával 
is.  Szükséges  tudnunk,  hogy  úgy  Molnár,  mint  Schultznak  első  kiküldetése 
még  a  lázadás  első  heteiben  történt,  a  mikor  még  alig  néhány  jelentés 

Gyali^  kalondk  József  császár  korában. 

ment  föl  Bécsbe  a  lázadásról  s  erre  vonatkozólag  rendelet  sem  jöhetett 
le  a  császártól.  Schultz  második  kiküldetése  azonban  már  a  császárnak 
a  lázadás  elfojtására  kiadott  rendeletei  után  történt  s  nagy  kudarczczal 
végződött.  Felszólítván  Hóra  seregét  a  fegyverletételre  s  a  vezérek  kiadá- 

sára,  az  oláhok  jámborul  azt  felelték,  hogy  náluk  nincs  fegyver,  csupán 
bot  s  vezéreiket  nem  adhatják  ki,  mert  nincsenek  vezéreik.  Ott  állott 
pedig  Schultzzal  szemtől  szembe:  Hóra  és  Kloska.  Schultz  mérgesen 
kiáltott :  itt  állanak  előttem  vezéreitek !  —  s  Hórára  és  Kloskára  mutatott. 
Magammal  viszem  a  katonai  főhatósághoz,  hogy  ott  védjék  a  ti  ügyeiteket. 

—  Ezt  a  két  embert  nem  adjuk  ki !  —  kiáltották  az  oláhok  s  mind 
közelebb,  közelebb  húzódtak  Schultzhoz.  Hóra  felhasználta  a  kedvező 
alkalmat,  juhászbundáját  hirtelen  levetette  s  elvegyült  a  tömeg  közt, 
Kloska  azonban  ott  maradt  Schultz  mellett.  De  ez  nem  tartóztatta  le  a 
lázadó- vezért,  megelégedett  azzal,  hogy  újra  kihirdette  a  császári  nyilt 
parancsot,  mely  közbocsánatot  igért  azoknak,  kik  békességgel  haza  mennek 
s  azzal  ott  hagyta  őket. 

Közben  a  császár  gróf  Jankovich  Antalt  küldötte  ki  udvari  biztosi 
minőségben,  azzal  a  megbízással,  hogy  a  lázadás  igazi  okát  kinyomozza, 
a  kincstári  jobbágyok  sérelmeit  orvosolja,  egyben,  hogy  az  úrbér  rende- 
zéséről véleményt  adjon.  E  végből  utasította  a  kanczelláriát :  adja  át 
Jankó vicsnak  »az  Erdélyben  oly  rég  megígért,  de  még  mindeddig  meg 
sem  kezdeti  úrbéri  szabályozást  tárgyazó  előmunkálatot^  hogy  megítélhesse, 
vájjon  és  mennyiben  volna  hasznos  annak  végrehajtása;  és  mindenek 
felett  rendeli  a  császár,  hogy  a  legszigorúbb  parancsai  ellenére,  úgy 
látszik,  még  mindig  fennálló  s  az  emberiséget  lealacsonyító  személyes 
jobbágyság  haladéktalanul  szűnjön  meg«.  Az  udvari  biztos,  megkezdvén 
működését,  először  is  Déván  200  oláh  rabot  hallgat  ki  s  a  kisebb  bűnö- 
söket  haza  bocsátja.  Es  egymásután  rendeli  maga  elé  a  községeket,  biztatja 
a  népet,  hogy  csak  viselkedjék  csendesen,  sérelmüket  majd  orvosolják. 
De  a  nemesekkel  és  különösen  a  mágnásokkal  sok  baja  van.  Ezek  a 
lázadók  példás  büntetését  kérik  s  természetesen,  a  szenvedett  nagy  károk 
megtérítését.  Ezeket  is  biztatja,  de  egyben  csillapítja  is  s  figyelmezteti 
őket,  hogy  nem  a  bűnösök  büntetésével  kellene  példát  adni,  ámbár  az 
illő  példaadás  sem  marad  el.  A  nép  sok  helyen,  úgy  látszik,  lecsendesült, 
de  az  udvari  biztos  —  a  deczember  30-iki  jelentés  szerint  —  még 
szükségesnek  találja  a  katonaság  jelenlétét,  amíg  a  nép  a  maga  terheinek 
némi  könnyítését  nem  érzi«.  Az  udvari  kanczellária  azonban  nem  helyesli, 
hogy  Jankovics  a  népet  terheinek  könnyítésével  biztatja  s  különösen,  hogy 
ennek  kihirdetésével  s  terjesztésével  a  pópákat  bizza  meg,  mert  ezek 
oly  dolgokat  Ígérhetnek,  melyeket  majd  nem  lehet  teljesíteni.  Ám  a  császár 
kedvetlenül  fogadja  a  kanczelláriának  Jankovics  jelentésére  tett  észre- 
vételeit. » Inkább  buzdítani  kellene  erre  ( Jankó vicsot)  —  így  szól  a  császár 

kézirata  —  hogy  a  néppel  az  életbe  léptetendő  úrbér  jóvoltát  megértesse 
s  az  elkövetett  visszaéléseket  szüntesse  meg,  míg  ellenben  az  udvari 
kanczellária  javaslatainak  czélja :  mindent  ismét  elpalástolni,  az  által  pedig 
minden  bizonynyal  a  csöndesség  fentartása  nehezebbé  válik,  mintha  ez 
az  alkalom  a  visszaélések  megszüntetésére  használtatnék. « 

Szóval:  a  lázadás  elfojtását  másként  képzeli  a  császár,  másként  a 
nemesség :  amaz  emberséges  bánással,  a  terhek  könnyítésével,  emez  példás 
büntetéssel  vél  véget  vetni  a  lázadásnak.  Bármennyire  tiszteletre  méltó 
a  császár  gondolkozása,  tény,  hogy  a  felbujtogatott  s  vérszemet  kapott 
nép  lecsöndesítését  a  viszonyokkal  ismerősök  nem  remélhették  szelid 
eszközök  alkalmazásával.  Az  események  igazolják,  hogy  a  lázadó  vezé- 
rek által  a  polgári  és  katonai  hatóságoknak  tett  Ígéretek  őszintesé- 
gében nem  lehetett  bízni.  Az  alsó-fejérmegyeí  lázadók  november  12-én 
esküvel  Ígérték  meg  Schultznak,  hogy  haza  takarodnak;  a  zarándiak 
november  17-én  ugyanígy  esküvel  fogadták  Molnár  szemorvosnak  az 
elszéledést;  november  25-én  az  alsó-fejérmegyeí  lázadók  újra  meg- 
esküsznek Schultz  ezredesnek,  hogy  csöndesen  maradnak,  s  ím,  a  novem- 
ber 25-iki  jelentés  szerint  »a  lázadók  erőszakosságai  a  zarándi  kerü- 
letben és  a  kincstári  uradalmakban  nem  szűntek  meg  s  még  azok  is 
újra  háborogni  kezdenek,  kik  Schultztzal  való  értekezésük  alkalmával 
magokat  a  csendben  maradásra  kötelezték«.  Sőt  tovább  szították  a  lázadást, 
s  czigányokat  szedtek  össze,  kikkel  fegyvereket  csináltattak;  több  helyen 
százakra  menő  csapatokban  sereglettek  össze  s  bírákat  és  tisztviselőket 
neveztek  ki.  Egy  november  30-íkí  jelentés  szerint,  a  zalathnai  kincstári 
uradalmakban  és  a  zarándi  kerületben  a  lázadók  újra  támadólag  léptek 
föl.  Négy  csapatra  vannak  oszolva.  Az  első  csapat  a  fiatal  Hóra  (Hórának 
növendék  fia)  vezetése  alatt  Mogos,  Ponor  és  Remete  környékét  szállotta 
meg;  a  második,  Kloska  vezetése  alatt,  Luppa  s  Offenbánya  vidékét;  a 
harmadik,  melynek  vezére  az  idősebb  Hóra  volt,  Albak  mellett  táborozott ; 
a.  negyedik,  Krisán  vezetése  alatt,  Brádnál.  A  négy  csapat  úgy  volt  fel- 
állítva, hogy  szükség  esetén  egymást  segíthessék.  Ezek  a  lázadó  csapatok 
minduntalan  megtámadják  a  czirkáló  katonai  csapatokat,  elbizakodottan 
lépnek  föl  a  még  mindig  csekély  számú  katonaság  ellen,  melyről  azt 
állítják,  hogy  nem  a  császár  küldötte  ellenük,  hanem  a  nemesség.  Szentül 
hiszik,  hogy  a  császár  mellettük  van.  A  fővezért,  Hórát,  már  fejedelmüknek 
tekintik  a  lázadók.  Körülbelül  deczember  végén  azonban  a  csekély  számú 
katonaságnak  is  sikerül  leverni  a  lázadást,  mielőtt  a  sokat '  kért  és  sürge- 
tett hadi  erő  megérkezett  volna.  Nyilvánvaló,  hogy,  ha  a  hadsereg  folyton 

Ujjat  nem  húz  a  guberniummal,  a  lázadást  mindjárt  a  kitörésekor  elfojt- 
hatják vala. 

A  császárt  fölötte  » kedvetlenítette «  a  lázadás  elhúzódása.  A  Jankó vics- 
hoz  decz.  23-án  intézett  kéziratban  nem  is  titkolja  ebbeli  kedvetlenségét. 
» Mindjárt  kezdetben  az  illetők  —  írja  a  császár  —  nem  úgy  jártak  el, 
amint  kellett  volna.  Nagyon  fontosnak  találja,  hogy  Jankovics  miként  jár 

el  úgy  az  oláhokkal,  mint  a  nemesek  és  megyei  tisztekkel  szemben. 
Az  oláhokkal  —  folytatja  a  császár  —  évek  hosszú  során  át  keményen 
bántak,  sérelmeik  megszüntetését  soha  sem  nyerhették  meg;  a  nemesek 
erős  megbántódásükban  azt  hiszik,  hogy  életük  s  vagyonuk  megtartha- 
tását  csupán  az  egész  oláh  nép  iránt  gyakorolt  legszigorúbb  bánásban 
találhatják  íbL«  Tanácsosnak  tartaná,  » miután  a  nemzetek  közt  fennállott 
különbség  most  meg  van  szűntetve  s  azok  egymással  egészen  egyforma 
állásban  vannak «  —  az  országbeli  nyelveket  jól  értő  megyei  szász  tiszteket 
nevezni  alispánokká  és  szolgabirákká  Zarándban  és  Alsó-Fejérmegyében 
is.  Ez  által  meg  lehetne  szüntetni  a  bántalmazott  magyar  tisztviselők 
félelmét,  nemkülönben  az  oláhok  ingerültségét  is.  Ha  egyszer  a  csopor- 
tosulások megszűntek  —  így  vélekedik  a  császár  —  egyenként  el  lehet 
fogatni  a  főczinkosokat,  de  az  egybegyűlt,  elkeseredett  tömegből  kiragadni 
őket  —  esztelenség.  Végül  felszólítja  Jankovicsot,  hogy  beszélje  rá  a 
nemességet:  se  bizalmatlanságot,  se  félelmet  ne  mutassanak  az  oláh 
néppel  szemben,  velők  igen  keményen  ne  bánjanak,  különben  sohasem 
lehet  helyre  -állítani  a  csendességet.  Nem  állíthat  minden  nemesi  udvar  elé 
egy  őrt !  Ugyanezt  a  gondolkozást  fejezi  ki  a  Bruckenthal  kormányzóhoz 
intézett  kéziratban  is.  » Lehetetlen  némely,  az  országban,  kivált  a  robot- 
ügyet s  különböző  fizetéseket  illetőleg  már  régen  fennálló  nyomások  meg- 
szűntetése nélkül,  a  legnagyobb  erőhatalomtól  is  csendességet  várni,  mivel 
a  hadsereg  tartásának  czélja  nem  aZy  hogy  saját  alattvalóim  ellen  fordít- 
tassék.«  Egyúttal  megparancsolja  a  császár  a  kormányzónak,  hogy  »a  föl- 
lázadt vidékeken  a  közigazgatásból  mindazokat  az  embereket  mozdítsa 
el,  kiknek  engesztelhetetlen  gyűlölséget,  bizalmatlanságát  és  bosziiját 
netalán  ismerné  s  hogy  a  jobbágyoktól  az  egyszer  megállapított  igazságos 
úrbéri  szolgálatoknál  s  tartozásoknál  több  ne  kivántassék,  a  guberniumnak 
s  az  illető  tisztviselőknek  arra  szorosan  ügyelniök  kell.« 

A  császár  személyesen  szeretne  megjelenni  Erdélyben  s  meg  is 
jelenik,  ha  más  fontos  ügyek  vissza  nem  tartanák,  mert  ezt  a  lázadást, 
ha  a  jelenben  nem  is,  de  a  Jövőt  illetőleg  a  legnagyobb  fontosságúnak 
tartja.  Ám  sűrűn  küldi  a  leiratokat,  a  különböző  jelentésekre  a  válaszokat 

s  míg  a  lázadókkal  szemben  folyton  kiméletességre  int,  a  nemességet 
kíméletlenül  ostorozza,  mint  a   lázadás   legfőbb    okozóját.  Midőn  pl.  az 
udvari  kanczellária  javasolja,  hogy  a  kincstári  uradalmakban  »a  ragadozó 
állatokhoz  hasonló  embereknek   állampolgárokká   való  kiképzése  végett* 
iskolát  kellene  felállítani,  e 
javaslatra     gúnyos     meg- 
jegyzéssel   válaszol :    »Az 
iskolák  minden  bizonynyal 
szükségesek,  de  tán  éppen 
azoknak  a  ragadozó  állatok- 
nak kiképzését  illetőleg  épp 
oly  hasznos  volna,  ha  az 
oláhok  földesurai  egy  időre 
iskolákba  járva,   ott  jobb 
elvekre  tennének  szert." 

A  kanczellária  javasla- 
tának ama  részére,  mely  az 
úrbér  rendezésének  alkal- 
masabb időre  való  halasz- 
tását ajánlja,  szintén  vála- 
szol a  császár.  »Hogy  már 
több  mint  tiz  éve  tartanak 
az  erdélyi  összes  jobbágy- 
ságnak s  főkép  az  oláhok- 
nak, a  robotra  vonatkozó 
fölötte  sürgős  kérései,  az 
egész  ország  tudja;  s  hogy 
a  boldogult  felséges  csá- 
szárnétól azoknak  eligazí- 
tására kiadott  igen  nyoma- 
tékos parancsok  mindig  i 
foganat   nélkül   maradtak : 

Jozscl  császár. 

oklevelek  tanúsítják.    Ahol 

pedig  nyomások  uralkodnak  s  az  orvoslásnak  még  csak  lehetősége  is 
elenyészik,  a  dolog  természetes  következése,  hogy  ott  csendesség  nem 
uralkodhatik.«  A  császár  azonban  nem  elégszik  meg  [az  általános 
válaszszal,  több  példát  sorol  fel  a  visszaélésekre  s  ezekből  levonja 
a    következtetést :  az  urbért,  melyet    úgy  a    gubernium,   mint  a  kan- 

czellária  méltányosnak  talált,  be  kell  vinni  az  országba.  Ha  a  pártütő 
oláhot  fölakasztják,  lefejezik,  agyonverik  és  más  súlyos  büntetésekre 
Ítélik,  szűntessék  meg  a  sérelmeit  is:  ez  az  igazság.  Czélszerű  urbért 
kell  életbe  léptetni  —  mondja  a  császár  —  melynek  megtartására  az 
urat  is,  a  jobbágyot  is  királyi  hatalom  szorítsa  rá.  Az  ő  felfogása  szerint, 
»a  lázadásba  merült,  de  azután  lecsendesült  lakosok  nevét  jobb  egészen 
elfelejteni,  mint  a  nyomozások,  üldözések  által  új  anyagot  szolgáltatni  a 
további  ellenségeskedésre. «  Újra  meg  újra  védi  Jankovicsot  a  kanczelláriával 
szemben,  igazat  ad  neki,  hogy  az  úrbéreseknek  könnyítést  igért  s  az 
úrbér  rendezését  megértetni  igyekezett  a  jobbágyokkal. 

A  lázadást  1784.  végén  leverte  ugyan  a  katonaság,  de  a  következő 
év  elején  még  itt-ott  fordulnak  elő  zavargások,  gyűléseket  tartanak,  sőt 
Hóra  számára  pénzt  is  gyűjtenek,  hogy  ismét  Bécsbe  menjen  a  császárhoz. 
A  nemesség  nem  ok  nélkül  félt  attól,  hogy  tavaszszal  újra  teljes  erő- 
vel tör  ki  a  lázadás,  melynek  vezérei.  Hóra  és  Kloska,  Hóra  szülő- 
faluján, Albakon  felül  eső  erdőségben  rejtőztek  el  s  fenyőágakkal  fedett 
kunyhóban  tanyáztak.  Kray  Pák,  a  2-ik  székely  gyalogezred  alezredesét 
bizták  meg  a  lázadó  vezérek  megkerítésével  s  ennek  sikerült  is  a  nehéz 
feladat.  Hét  nagy-aranyosi  oláhot  megvesztegetvén,  ezeknek  kalauzolá- 
sával, s  kellő  számú  katonával,  neki  vágott  a  hóborította  erdőségnek. 
Karácsony  napján  indultak  el  s  három  napi  keresés,  kutatás  után  rábuk- 
kantak egy  Kriszta  Miklós  nevű  oláhra,  kit  Hóráék  őrnek  állítottak.  Ez, 
miután  biztosították,  hogy  semmi  bántódása  sem  lesz,  ha  Hórához  vezeti, 
megadta  magát  s  a  hét  oláh  közül  négygyei  előre  ment,  a  többi  három 
messziről  kisérte  őket.  Az  oláhok  Hórát  és  Kloskát  egy  odvas  fenyőfa 
alatt  találták,  a  kunyhójuktól  nem  messze.  Ott  ültek  a  tűz  körül  s  bizal- 
masan fogadták  az  oláhokat,  kiket  jól  ismertek. 

—  Talán  vadásztok?  —  kérdezte  Hóra. 

—  Igen,  mondták,  a  katonaság  számára  vadat  kell  szereznünk,  de 
nem  találunk. 

Aztán  leültek  ők  is,  mégpedig  kettő  Hóra,  kettő  meg  Kloska  mellé. 

—  Mi  újság  a  faluban?  —  kérdezte  Kloska. 

—  Nagy  az  inség,  panaszkodtak  az  oláhok.  A  falukat  megrakták 
katonákkal  s  a  nép  kénytelen  megszökni,  mert  otthon  nem  élhet. 

—  Hiszen  majd  pokolba  kergetjük  őket!  —  káromkodott  Kloska. 

E  közben  a  hátramaradott  három  oláh  is  oda  ért  s  abban  a  pillanatban 
megragadták  a  vezéreket,  földre  teperték  s  megkötözték.  Hórának  azonban 
volt  annyi  ideje,  hogy  a  keblében   rejtegetett   írás-csomót   előrántsa   s  a 

tűzbe  dobja.  Hamuvá  lettek  a  levelek,  a  lázadásnak  nyilván  igen  fontos 
okmányai.  Kloska  dühöngött,  de  Hóra  szó  nélkül  tűrte  a  megkötözést. 
Mikor  ezzel  elkészültek,  egy  távolabb  eső  juhászkunyhóba  vitték  a  meg- 
kötözött vezéreket,  innét  adtak  hírt  a  katonáknak.  Ezek  éppen  Szilveszter 
napján  értek  a  foglyokkal  Abrudbányára.  Az  elfogatásról  szóló  jelentés 
január  10-én  érkezett  Bécsbe.  A  császár  azonnal  elrendelte,  hogy  a  hét 
oláh  számára  a  kanczellária  600  darab  aranyat  utalványozzon  a  kamarai 
pénztárból,  egyben  őket  és  maradékaikat  szabad  parasztoknak  nyilvánította 
s  utasította  a  kincstárt,  hogy  a  felsőség  iránt  tartozó  minden  kötelezett- 
ségök  alól  váltsa  meg.  Ily  módon  az  áruló  parasztok  megmenekültek  az 
uradalom  szolgálata  alól.  A  jutalmak  kiosztása  nagy  ünnepségek  közt 
történt  meg  Zalathnán,  a  heti  vásár  napján,  a  vidékről  egybegyűlt  nagy 
néptömeg  jelenlétében. 

A  lázadásnak  azonban  nem  ez  volt  a  végső  jelenete.  Ugyanakkor, 
mikor  az  áruló  oláhokat  megjutalmazták,  Hunyadmegyében  kétszáznál, 
Alsó-Fejérben  négyszáznál  több  oláh  fogságban  várta  sorsa  eldöltét. 
Jankovics  udvari  biztos  három  osztályba  sorozta  a  foglyokat,  egyenként 
kihallgatta  őket  s  a  harmadik  osztályba  tartozó  kisebb  vétkeseket  szabadon 
bocsátotta,  mégpedig  Déván  94-et,  Károly-Fejérvártt  266-ot.  Mintegy 
240  rab  a  második  osztályba  tartozott,  ezek  önként  csatlakoztak  a  lázadók- 
hoz s  részesedtek  a  zsákmányokban.  Az  advari  biztos  ezeket  is  szaba- 
don bocsátotta,  miután  60—60  botot  veretett  rajok.  Az  első  osztály- 
beliek voltak  az  izgatók:  ezek  ellen  bűnvádi  kereset  indítását  javasolta 
Jankovics.  A  nemesség  nagyon  elégedetlen  volt  Jankovics  enyhe  eljárá- 
sával s  nem  éppen  alap  nélkül,  mert  a  szabadon  bocsátott  oláhok  garáz- 
dálkodtak, fenyegetőztek,  s  haza  érve  íalujokba,  egyáltalán  nem  akartak 
tudni  a  földesúri  tartozásokról  és  szolgálatokról. 

Hórát,  Kloskát  s  a  később  elfogott  Krisánt  külön  vették  vallatóra. 
Hóra  és  Kloska  konokul  tagadott,  Krisán  őszintébb  volt,  de  ő  börtönében 
a  bocskora  szíjjával  felakasztotta  magát,  mielőtt  szembesíthették  volna 
vezértársaival.  Mindazonáltal  a  kisebb  rendű  lázadók  vallomásaiból  meg 
lehetett  állapítani,  hogy  Hóra  volt  a  lázadás  igazi  feje.  Az  ő  nevében 
küldöttek  szét  a  faluknak  a  fenyegető  leveleket,  melyekben  a  lázadásban 
részt  venni  nem  akaró  falukat  felgyújtással,  az  embereket  karóba  huzatással 
fenyegetve  kényszerítette  a  lázadásra.  Kapitányokat  nevezett  ki  és  hirhordó- 
kat  küldött  szét  a  falukba,  azzal  a  rendelettel,  hogy  a  lázadók  elfogására 
kirendelt  katonaságot  verjék  ki ;  a  kis-aranyosi  jobbágyoknak  megengedte, 
hogy  az  uradalmi  bírákkal  tetszésök  szerint  bánjanak;  a  pópák  és  falusi 

birák  által  mindenfelé  közfelkelést  hirdetett  a  íő-  és  köznemesek  ellen, 
a  házaikat  rabolják  ki,  általában  az  egész  magyar  nemzetet  irtsák  kr: 
ezt  parancsolja  a  császár.  Kihirdette  továbbá,  hogy  az  oláh  nép  hét 
esztendeig  semmiféle  fizetéssel  és  szolgálattal  nem  tartozik,  azután  pedig 
csak  1  forint  20  krajczár  adót  köteles  fizetni  évenként.  Egyben  megígérte, 
hogy  a  legyilkolt  magyarok  fekvő  birtokait  az  oláhok  közt  kiosztja.  Ehhez 
hasonló  dolgokat  vallottak  Kloskáról  is. 

Mindkettőt  kerékbe  törésre  ítélte  a  Jankovics  elnöklete  alatt  működött 
udvari  bizottság  s  az  ítéletet  február  28-án  végre  is  hajtották  a  károly- 
fehérvári  vártól  délre,  Maros-Portus  felé  eső  vesztőhelyen.  A  négy  vár- 
megye minden  falujából  6 — 6  embert  rendeltek  ki,  hogy  szemtanúi  legyenek 
a  rettenetes  példaadásnak.'  Ezt  megelőzőleg,  február  14-én  Krisánon  is, 
bár  a  börtönben  kiszenvedett,  végrehajtották  az  ítéletet:  holttestét  a 
vesztőhelyre  hurczolták,  ott  a  hóhér  levágta  a  fejét  s  a  testét  négy  felé 
darabolták.  A  fejét  Kerpenyesen,  lakóhelyén,  karóba  húzták,  s  teste  négy 
darabját  Abrudbányán,  Búcsúmban  (Hunyadmegye),  Brádon  és  Mihelyén- 
ben,  a  zarándi  kerületben,  függesztették  ki.  A  másik  két  vezér  közül 
előbb  Kloskán  hajtották  végre  az  ítéletet.  Mindkettő  testét  alulról  fölfelé 
kerékbe  törték,  testöket  négy  felé  vágták,  szivöket  s  belöket  akasztófa 
alá  temették,  testök  négy  részét  pedig  azokban  a  községekben  függesz- 
tették ki,  a  hol  a  legtöbb  kegyetlenséget  követték  el. 

Ezzel  a  borzalmas  jelenettel  végződött  az  oláhok  lázadása.  Amint 
látjuk,  a  parasztlázadások  vége  mindig  egyforma:  kerékbetörés,  a  holt- 
testek négyfelé  darabolása.  De  nem  válhatunk  meg  a  lázadástól,  mielőtt 
meg  nem  hallgatjuk  az  akkori  nemességet  is,  mely  állandóan  vissza- 
utasította azt  a  vádat,  mintha  a  földesurak  visszaélései  idézték  volna  elő 
a  lázadást.  Az  akkorbeli  viszonyokat  igen  érdekesen  világítja  meg  az  az 
emlékirat,  melyet  a  lázadás  folyamán  fő-  és  köznemesek  Jankovits  udvari 
biztos  elé  terjesztettek  s  melyben  különösen  hangsúlyozzák,  hogy  a' 
lázadás  nem  a  nemesek  birtokain,  hanem  a  zalathnai  kincstári  uradalomban 
ütött  ki  először,  éppen  ott,  »hol  oly  könnyű  életű  jobbágyok  vannak, 
hogy  Európában  nincsen  mások«.  Az  emlékirat,  hogy  a  lázadás  okai 
nyilvánságosak  legyenek,  szükségesnek  tartja  régibb  időkre  térni  vissza, 
azokra  az  időkre,  midőn  » Erdélyország  régi  adminisztrácziójának  formája 
újabbá  változott«.  A  változások  és  újítások  1761-ben  kezdődnek  s  az 
ezekből  támadó  bajokat  húsz  pontban  sorolja  elé  az  emlékirat.  A  mondott 
évtől  kezdve  nem  volt  országgyűlés,  a  kormány  önkényesen  határozott, 
rendelkezett  a  legfontosabb   közügyekben  s  azok,  kik  az   adót  mértéken 

felül  fbiemelték,  nem  az  adó  túlságos  nagyságában  és  aránytalanságában 
keresték  a  jobbágyok  sérelmét,  hanem  a  földesurakat  vádolták  a  nép 
nyomorgásáért.  Az  1763-ban  felállított  »folytonos  táblák«  készséges  végre- 
hajtói a  kormányrendeleteknek  s  egyben  »két  kézzel«  fogadták  a  parasztok 
panaszait,  sőt  a  tábla  tagjai  maguk  dolgozták  ki  a  panaszos  leveleket, 
a  mitől  vérszemet  kapott  a  parasztság.  Az  úrbér  szabályozására  kiadott 
» bizonyos  punktumok«  sem  szűntették  meg  a  jobbágyok  panaszait,  annál 
kevésbbé,  mert  a  kisebb,  tehetetlenebb  földesurat  felelősségre  vonták, 
ha  jobbágyával  kegyetlenkedett,  a,  nagyobbak,  a  hatalmasabbak  azonban 
büntetlenül  maradtak.  A  katonatisztek  is,  kik  többnyíre  idegenek  s  a 
hazai  törvényeket  nem  ismerik,  folyton  a  parasztnak  fogják  pártját  s 
szüntelenül  küldik  jelentéseiket  a  földesurak  kegyetlenkedéseiről.  Az  emlék- 
irat szerint,  nem  következik  be  a  lázadás,  ha  az  ország  főbb  hivatalait, 
mint  annak  előtte,  a  régi,  nagy  érdemű  és  nagy  tehetségű  famíliákból  való 
férfiak  töltik  be,  de  1761.  óta,  »az  addig  kemény  fenyíték  alatt  tartott 
oláh  nép«,  látván  az  iránta  való  kedvezést,  számba  sem  veszi  a  földes- 
urakat, de  még  a  gubernium  rendeleteire  is  azt  mondják:  »ez  nem  a 
király,  hanem  az  uraság  parancsolatja «.  Félrevezette  a  népet  a  kisajátító 
bizottság  működése  is,  melynek  az  volt  a  feladata,  hogy  a  magánosok 
birtokában  levő  s  a  határszéli  katonaság  számára  kiszakított  térületet 
kisajátítsa  s  az  illető  tulajdonosoknak  kincstári  jószágokkal  való  kártala- 
nításáról gondoskodjék.  A  tudatlan  nép  ezt  a  kisajátítást  arra  magyarázta, 
hogy  a  földesurak  birtokait  az  egész  országban  fölosztják  a  fbldnépe 
közt.  A  fegyverfölvételre  is  azzal  biztatták  a  népet  a  pópák  s  más 
népbolondítók,  hogy,  ha  felveszik  a  fegyvert,  nem  ők  lesznek  a  földesurak 
hatalmában,  hanem  megfordítva,  sőt  a  földesurak  birtokait  is  fel  fogják 
osztani.  Mindezekből  a  felsorolt  tényekből  —  így  szól  az  emlékirat  — 
a  nép  ezeket  ítélte :  1 .  Hogy  felséges  urunk  parancsolatjából  neki  fegyvert 
kell  venni ;  2.  az  uraságot  el  kell  tűzzel- vassal  pusztítani ;  3.  az  uraság 
birtokait  szükségesképen,  elpusztulásuk  után,  fel  kell  osztani,  a  mint  hogy 
némely  elpusztított  uraságnak  földjeit  már  el  is  foglalták  és  abba  már 
bele  is  ültének  jobbágyai. 

A  nemesség  emlékiratából  kitűnik,  hogy  a  lázadás  igazi  okát  a 
nemesség  az  abszolút  kormányzásban,  a  közigazgatás  megváltoztatásában 
látja.  Kétségtelen,  hogy  a  megváltozott  kormányformának,  az  idegenszerű 
közigazgatásnak  jelentékeny  része  van  a  lázadás  kitörésében,  de  ezek  a 
változások  nem  annyira  okozói,  mint  támogatói  a  lázadásnak,  melynek 
igazi  forrása  mégis  csak  a  jobbágyság  tűrhetetlen  helyzete  volt.   Az   ok 

rég  megvolt,  csak  az  alkalom  hiányzott.  Az  alkalmat  megadta  a  had- 
seregnek a  fegyverfelvétel  körül  tanúsított  kétszínű  magatartása  s  hogy 
a  császárnak  a  nép  iránt  való  közismeretes  jóindulatától  s  a  katonaságnak 
a  lázadás  folyamán  tanúsított  gyanús  viselkedésétől  még  jobban  vérszemet 
kapott  a  jobbágyság  —  ezt  elvitatni  nem  lehet.  Ha  a  nemesség  az 
általa  készített  emlékiratban  magát  teljesen  ártatlannak  mondja,  annyira 
emberi  dolog,  hogy  nem  lehet  ezen  megütköznünk,  de  az  éppenséggel 
nem  válik  dicséretére,  hogy -a  szörnyű  lázadásból  nem  merített  tanulságot 
a  jövőre  s  csöndesen  magába  szállván,  nem  igyekezett  jóvá  tenni  a  multat 
akkor,  amikor  ismét  módjában  állott,  hogy  alkotmányos  úton  orvosolja  a 
föld  népének  nagy  sérelmeit.  Az  1790 — 91-iki  kolozsvári  országgyűlésre 
gondolunk,  mely  eltörölte  ugyan  a  Jobbágy  nevet,  de  magát  a  jobbágyi 
állapotot  régi  ridegségében  megtartotta,  a  jobbágyság  helyzetén  egyáltalán 
nem  javított  s  még  félszázad  multán  is,  az  1846 — 47-iki  kolozsvári 
országgyűlés  mindössze  csupán  a  föl-  és  alperességi  jogot  adta  meg  a 
jobbágyságnak  s  az  urbért  szabályozó  törvényczikkekben  is  csupán  a 
földesurak  érdekeit  vette  figyelembe  ... 

A  lázadás  megszűnt,  de  nem  a  nemesség  elkeseredése.  Nyilvánvaló 
volt  a  nemesség  szemében,  hogy  a  császár,  ha  nemes  szivének  fájdalmat 
is  okozott  a  vérontás,  czéljai  elérésére  kitűnő  segítséget  talált  a  lázadás- 
ban.  A  császár  a  temérdek  kárt  szenvedett  nemeseknek  nyújtott  ugyan 
némi  pénzbeli  segítséget,  részben  könyöradományt,  részben  kölcsönt,  ez  a 
tény  azonban  éppenséggel  nem  irtotta  ki  a  nemesség  szívéből  a  gyanút, 
a  keserűséget  A  nemesség  tisztában  volt  a  császár  czéljaival  s  bizonyára 
nem  lepte  meg,  midőn  a  császár,  a  lázadás  elfojtása  után,  erélyesen  neki 
látott  az  úrbéri  viszonyok  rendezésének.  S  ha  alkotmányos  szempontból 
nem  is  lehet  helyeselni  akczióját,  az  események  mellette  szólottak.  Mert 
az  oláh  lázadáson  kívül  az  ország  többi  részében  is  fordultak  elé 
kisebbszerű  nyugtalankodások,  lázongások,  melyek  a  mellett  bizonyítottak, 
hogy  a  jobbágyság  a  Mária  Terézia-féle  úrbéri  rendezés  óta  is  elégedetlen 
a  helyzetével.  így  Kis-Hontmegyében  huszonhat  helység  jobbágysága 
lázadott  fel  a  földesurak  visszaélései  miatt  s  csak  ügyük  igazságos  elinté- 
zésének Ígérete  s  a  katonaság  közbelépése  után  csendesültek  le. 

Még  le  sem  csillapult  a  lázadások  szülte  izgalom,  megjelent  a  csá- 
szár rendelete  (1785.  augusztus  22.)  a  földesurak  és  jobbágyok  közti 
viszony  rendezéséről.  A  rendelet  kezdő  sorai  hangsúlyozzák,  hogy  a 
népek  boldogsága  a  földművelés  és  ipar  javítása  által  érhető  el  legsike- 
resebben,   ez   pedig  csak  úgy   történhetik,    »ha   a  személyes   szabadság y 

mely  a  természet  és  polgári  jog  szerint  minden  embert  megillet,  a  jobb- 
ágyokra  is  kiterjesztetik  s  részükre  a  birtoktulajdon  biztosíttatik«.  Evég- 
ből jövőre  egészen  eltörli  a  jobbágyok  földhöz  kötöttségét  s  ebben  az 
értelemben  megszünteti  a  jobbágy  nevet.  S^emélyökre  szabad  költözést  enged 
tehát  bármely  vallás-  és  nemzetbéli  lakosoknak,  miből  következik,  hogy 
minden  megváltási  pörök  azonnal  megszűnjenek.  A  paraszt  földesura 
megegyezése  nélkül  is  szabadon  házasodhatik,  mehet  tudományos  és 
mindenféle  pályára,  tanulhat  kézművességet,  művészetet  s  azokat  min- 
denütt gyakorolhatja  is.  A  parasztcsaládok  egyetlen  tagját  sem  kénysze- 
ríthetik az  urak  udvari '  szolgálatra,  mindenki  tetszése  szerint  vállalhat 
szolgálatot  s  köthet  szerződést  Szabadságában  áll  a  parasztnak  minden 
ingó  és  szerzett  javát  eladni,  nemkülömben  földjeinek,  szőUeinek  haszná- 
latát is,  nemcsak  eladni,  de  elajándékozni,  elcserélni,  elzálogosítani,  gyer- 
mekeire, attyaflaira  vagy  bárki  másra  átörökíteni,  úgy  azonban,  hogy  a 
földesurak  törvényes  örökjoga  ezentúl  is  fenmaradjon  s  a  földeken  fekvő 
terhek,  amennyiben  azokat  a  földesurak  nem  törlik,  az  utódokra  is 
átszálljanak.  A  jobbágyot  elegendő  törvényes  ok  s  az  illető  megyei  ható- 
ság vizsgálata  nélkül  a  földesúr  el  nem  űzheti,  sem  őt,  sem  utódját,  sőt 
a  jobbágyot  akarata  ellenére  a  földesúr  egyik  birtokáról  a  másikra  sem 
szállíthatja  át.  Egyebekben  utasítja  a  jobbágyságot,  hogy  a  már  létező 
rendeletekhez  tartsák  magukat,  s  ha  netalán  zaklatnák  őket,  forduljanak 
a  megyei  ügyvédhez,  akinek  kötelessége  megvédeni  a  jobbágyot. 

A  múlthoz  képest  nagy  haladást  jelent  ez  a  rendelet,  bár  még 
messzire  van  ez  az  igazi  szabadságtól.  A  robot  és  dézma  megmarad 
továbbra  is,  annak  megváltására  képtelen  is  lett  volna  a  jobbágyság,  de 
a  császár  ahol  lehetett,  így  a  kamarai  és  alapítványi  uradalmakban, 
megkisérlette  az  örökváltságot  is.  A  nemesség,  természetesen,  az  ősi 
jogok  ujabb  sérelmét  látta  e  rendeletben  s  amennyire  csak  tehette,  meg- 
akadályozta végrehajtását.  A  pörlekedések,  huzavonák  jobbágy  és  földesúr 
között  általánosokká  lettek  e  rendelet  következtében,  a  jobbágyok  szá- 
mos helyen  fellázadtak  az  akadékoskodó  földesurak  ellen,  s  hogy  többet 
ne  említsünk.  Tótországból  hatvan  paraszt  ment  föl  Bécsbe,  bepanaszolni 
a  császárnál  a  földesurakat.  Néhol  a  jobbágyság  értette  félre  a  rendeletet, 
többet  olvasott  ki  abból  a  maga  javára,  mint  amennyi  benne  volt,  s 
tömegesen  tagadták  meg  az  úrbéri  szolgálatot  és  hagyták  el  földesurai- 
kat. A  császár '  ujabb  meg  ujabb  rendeletet  kénytelen  kiadni,  melyekben 
magyarázza  a  jobbágy  és  földesúr  egymáshoz  való  viszonyát,  a  költöz- 
ködés módját,  mindezek  a  rendeletek  azonban  nem  vezethetnek  a  kivánt 

eredményre,  már  azért  sem,  mert  rendeletek  voltak,  országgyűlés  nélkül, 
önkényesen  születtek.  S  mert  a  megyék  minden  lehető  módon  megaka- 
dályozzák a  törvénytelen  rendeletek  végrehajtását,  a  császár  világosan 
látja,  hogy  minden  rendeletet  nem  hajthat,  végre  katonai  erővel,  ha  tehát 
merész  újításait  meg  akarja  gyökereztetni,  elébb  a  megyei  önkormány- 
zattal kell  leszámolnia.  Az  ő  összpontosító  törekvéseinek  mindenképpen 
útjában  állott  a  megyei  önkormányzat,  ennek  megdöntését  tűzi  ki  tehát 
íőfeladatául.  Azzal  kezdi  a  nagy  munkát,  hogy  az  országot  tiz  kerületre 
osztja,  melyek  külön-külön  több  megyét  foglalnak  magukban.  A  főispá- 
nokat fölmenti  a  megyék  igazgatásától,  csupán  a  czimüket  hagyja  meg. 
Minden  kerület  élére  külön  főnököt  állít.  A  tulajdonképpeni  igazgatás  az 
alispán  kezében  marad,  a  kerületi  főnök,  más  néven  királyi  biztos,  köte- 
lessége felügyelni  arra,  hogy  a  felsőbb  rendeleteket  végrehajtsák,  a  rendet 
s  a  közbiztosságot  meg  ne  zavarják,  az  országutakat  jó  karban  tartsák, 
az  erdőket  ne  prédálják  s  általában  különös  figyelmet  kell  fordítaniok  a 
mezőgazdaság  és  ipar  fejlesztésére,  a  nép  jólétének  előmozdítására.  Az 
általános  utasításokon  kivül  minden  kerület  főnökét  külön  utasításokkal 
is  ellátta  a  császár,  s  ezekben  apró  részletezéssel  tájékozza  az  egyes 
megyék  gazdasági,  ipari,  népességi  viszonyai  felől,  magáról  a  népről, 
annak  természetéről,  hajlamairól;  megjelöli,  hogy  mely  megyében  mely 
módon,  mely  eszközökkel  lehetne  a  nép  gyarapodását  elősegíteni.  Óriási 
nagy  munkálat  ez,  melyet  a  császár  maga  készített  s  mely  fényes  bizo- 
nyítványa nemcsak  az  ő  népboldogító  őszinte  törekvéseinek,  de  tündöklő 
elméjének,  csudálatos  nagy  tájékozottságának  is.  íme,  egy  uralkodó,  ki 
ismeri  országának  minden  zegét-zugát  s  jó  részét  nemcsak  jelentésekből, 
de  közvetlen  megfigyelésből  is  és  saját  tapasztalatai,  ismeretei  alapján 
fog  az  ország  átalakításába! 

Nem  szükség  közölnünk  a  nagy  terjedelmű  munkálatot,  anélkül  is 
képet  nyerhet  az  olvasó  arról,  hogy  mi  mindenre  kiterjed  a  császár 
figyelme,  sorba  vévén  a  kerületeket.  így  a  pesti  kerületről  azt  irja, 
hogy  itt,  miután  a  föld  termékeny  s  a  termést  könnyen  el  lehet  adni  a 
Dunán,  az  adót  főkép  a  földm ívelésből  kell  behajtani.  Kevés  a  fája,  ter- 
mesztését tehát  mindenkép  elő  kell  segíteni.  Lakosai  a  legjobb  fajból 
valók:  magyarok  és  németek;  de  az  igazgatás  miatt  sok  a  panasz,  külö- 
nösen a  Jászság-  és  Kunságban  s  a  vallás  miatt  Hevesben.  Jó  tisztvise- 
lőkről kell  gondoskodni.  A  győri  kerületben,  Sopronban  a  népet  a  katona- 
ság aránytalan  elhelyezése  nagyon  nyomja.  Veszprémben  a  juhtenyésztést 
kell  előmozdítani,  A  pécsi  kerületben  a  földesurak  s  a  megyei  tisztviselők 

ellen,  az  úrbér  s  a  méltatlan  bánás  miatt,  sok  a  panasz.  Meg  kell  vizs- 
gálni, hogy  Tolnamegye  nincs-e  túlságos  adóval  megterhelve?  A  nyitrai 
kerület  tót  lakosai  lusták  és  verekedők  s  mégsem  katonáskodnak  örömest. 
Pozsonyban  a  PálfTyak,  Trencsénben  az  lUésházyak,  miután  örökös  főispá- 
nok s  kedveznek  a  megyei  tiszteknek,  ennek  révén  elnyomják  a  szegény 
népet  Meg  kell  szakítani  köztök  ezt  a  szoros  összeköttetést.  A  munkácsi 
kerületben  sok  bajjal  jár  az  adó  beszedése.  Ott  a  kézművességre,  a 
tiszai  és  szamosi  tutajozásra  kellene  gondot  fordítani.  Máramarosban  a 
jobbágyokat  rabszolgák  módjára  nyomják  a  megyei  és  kamarai  tiszt- 
viselők. A  nagyváradi  kerületben,  Aradmegyében  is  rabszolgák  módjára 
nyomják  el  a  jobbágyokat.  Ebből  s  a  népoktatás  elhanyagolásából  szár- 
mazik a  sok  rablás.  Szabolcsmegye  nemessége  az  országban  a  legfeje- 
sebt:  a  tisztújítás  nagy  gondot  igényel.  A  magyar  lakosok  a  legjobb 
katonákká  válnak,  eleven  eszűek,  s  ha  nem  kormányozzák  szolgailag  és 
az  iskolák  által  felvilágosítják,  nagy  haladás  várható  tőlök.  Ellenben  az 
oláh  lakosok  annyira  megszokták  a  szolgaságot,  hogy  lakóhelyeik  iránt  is 
közönyösek.  Itt  jó  iskolák,  buzgó  s  értelmes  papok,  a  földesurak  és  elöl- 
járók részéről  emberséges  bánás  szükségesek.  A  temesi  kerületben  nagy 
hibának  tartja,  hogy  a  lakosok  több  földet  vállalnak,  mint  amennyit  jól 
művelhetnének  s  ezáltal  nagy  adóterhet  vonnak  magukra.  A  robot  meg- 
váltását lehetőleg  elő  kell  mozdítani.  Az  eladásra  szánt  jószágokat  olya- 
noknak kell  eladni,  kik  bent  laknak,  nem  pedig  jobbágyaikat  zsaroló 
künlakóknak.  A  három  bánsági  megyében  még  kevés  a  földesúr,  a 
megyei  tisztviselők  is  másunnan  kerültek,  sok  köztök  a  kis  zsarnok. 
Még  sok  a  teendő,  különösen  az  uj  földesurak  fékentartását  illetőleg. 

Ebből  a  vázlatos  képből  is  látható,  hogy  a  császár  ritka  alaposság- 
gal s  nagy  készültséggel  fogott  a  közigazgatás  újjáalakításába.  A  megyei 
közgyűléseket,  hogy  a  királyi  biztosok  működését  ne  zavarják,  egyszerűen 
eltörli,  évenkint  mindössze  egy  közgyűlést  enged,  de  annak  sincs  egyéb 
tennivalója  a  pénztári  számadások  megvizsgálásánál  s  a  kisgyűlések,  (a 
tisztviselők  gyűlése)  jegyzőkönyveinek  hitelesítésénél;  ezenkívül  •  csak  a 
felség  engedelméből  lehet  közgyűlést  tartani,  az  országgyűlési  követek 
választása  s  az  azoknak  adandó  utasítás  végett.  A  megyék  keservesen 
jajdulnak  föl  a  császár  e  legújabb  reformjára  s  bár  a  császár  eleve  meg- 
tiltotta, hogy  föliratokat  intézzenek  hozzá,  ebbeli  jogukból  nem  engednek, 
elárasztják  a  császárt  feliratokkal,  melyekben  elismerik  ugyan,  hogy  a, 
császár  az  ország  javát  czélozza,  de  nem  alkotmányos  utón.  A  császár 
azonban  feleletre  sem  méltatja  a  feliratokat,  egyszerűen  leír  a  kanczellá- 

riának,  ezzel  közli  ujjításait  s  ugyanakkor  a  királyi  biztosokat  ráküldi  a 
kerületekre,  hogy  kezdjék  meg  működésüket.  Egyidejűleg  átalakítja  az 
igazságszolgáltatást  is  az  egész  vonalon.  A  megyei  törvényszékeket  eltö- 
rölvén, ezek  helyett  a  polgári  és  bűnvádi  pörök  megítélésére  harmincz- 
nyolcz  alsó  törvényszéket  alakított  az  ország  különböző  vidékein :  ezektől 
a  föllebbezések  a  királyi  táblához  mentek.  Az  uri  székek  illetékességét 
csupán  a  jobbágyok  polgári  és  úrbéri  ügyeiben  hagyta  meg,  s  innét  úrbéri 
ügyekben  az  alispánhoz,  polgáriakban  a  kir.  táblához  lehetett  felebbezni. 
A  bűnvádi  keresetek  kivétel  nélkül  a  megyei  altörvényszékek  elé  tartoztak. 
De  hátra  van  még  a  legnagyobb  újítás:  a  közteherviselés,  a  legne- 
hezebb kérdés  valamennyi  közt.  A  czélt,  hogy  nemes  és  paraszt  egyfor- 

mán  viselje  a  közterheket  s  egyforma  jogokat  élvezzen :  pillanatra  sem 
téveszti  szem  elöl,  csak  a  kedvező  alkalomra  vár,  hogy  nyíltan  előáll- 
hasson tervével.  Már  J  783-ban,  mielőtt  Olaszországba  indult  a  pápa 
látogatására,  levélben  értesíti  a  kanczellárokat,  hogy  a  magyar  és  német 
tartományokban  egyaránt  —  egyforma  adórendszert  akar  meghonosítani, 
melynek  föelve:  a  földbirtoknak  arányos  megadóztatása.  »Csak  a  föld 
lehet  —  írja  a  császár  —  állandó  alapja  az  adónak.  Ebből  pedig  követ- 
kezik, hogy  az  uri,  jobbágyi,  kamarai  és  papi  földek  közt  teljes  egyen- 
lőség létezzék  és  azt  területének  nagysága,  termékenysége  s  a  termés 
vidéki  ára  szerint  kell  megadóztatni.  Ha  az  eddigi  törvények  ellenzik  is 
ezt,  de  annak  igazságát  nem  gyöngítik,  hogy  ennek  az  elvnek  az  életbe- 

léptetését  az  állam  érdeke  mellőzhetetlenül  kívánja.  Nem  balgaság-e  azt 
hinni,  hogy  az  urak  elébb  bírták  tulajdonul  földjeiket,  mint  azokat  a 
jobbágyok  megszállották  s  hogy  ezeknek  a  magukét  adták  volna  oda 
bizonyos  feltételek  alatt!  Éppen  oly  képtelenség  ez,  mint  amilyen  az 
volna,  ha  a  fejedelem  azt  képzelné,  hogy  az  ország  az  övé  s  nem  ő  az 
országé,  hogy  e  millió  emberek  csak  őérette  vannak  s  nem  ő  a  mil- 
liókért, hogy  nekik  szolgálj  on.« 

Akár  csak  egy  Kossuth  Lajost  hallanánk  beszélni!  Midőn  visszatér 
Olaszországból,  külön  udvari  bizottságot  nevez  ki  az  uj  adórendszer 
kidolgozására.  Természetesen,  ő  irányítja  a  bizottság  működését,  ő  álla- 
pítja meg  a  főbb  elveket.  Első  a  föld  arányos  megadóztatása.  A  jövede- 
lem negyven  százalékában  állapítja  meg  hozzávetőleg  a  közadót.  A  jobb- 
ágyok úrbéri  adóját,  szintén  hozzávetőleg,  húsz  százalékban,  a  jobbágyra 
bízván,  hogy  a  robotot  akár  pénzben  váltsa  meg,  akár  természetben 
szolgálja  le.  Tervbe  veszi  egyúttal  a  kereskedelem  teljes  felszabadítását, 
a  közbeeső  vámok  és  harminczadok  eltörlését,  természetesen  azzal  a  föl- 
tétellel, ha  az  uj  adórendszert  meghonosítja.  Hogy  erre  mintegy  rákény- 
szerítse a  nemességet,  elviselhetetlen  vámokkal  terheli  a  kivitelre  szánt 
terményeket,  úgy  okoskodván,  hogy  a  nemesség  könnyebben  beletörődik 
az  adófizetés  gondolatába,  ha  látja,  hogy  e  nélkül  nem  tudja  kellőképen 
értékesíteni  terményeit.  Míg  az  udvari  bizottmány  a  munkáit  végezte,  a 
császár  hosszabb  levélben  közli  PálfiFy  alkanczellárral  az  adórendszerre 
vonatkozó  szándékait.  Előrebocsátván,  hogy  csak  azok  az  adózások 
igazságosak  s  legkevésbbé  terhesek,  melyeknek  a  föld  s  annak  terjedelme 
és  jövedelme  szolgál  mértékül,  az  eddigi  adómennyiséget,  mely  a  házi 
adóval  együtt  5.440,000  forintot  tesz  ki,  ezeknek  az  elveknek  alapján 
lehet  kivetni.  E.  czélból  szükséges  az  ország  területének  földbirtokonként 
való  fölmérése,  a  föld  jövedelmének  s  a  termékek  piaczi  árának  vidé- 
kenként való  meghatározása.  »Valamely  megyének  vagy  városnak  —  írja 
tovább  a  császár  —  a  mérleg  szerint  kiszámított  összes  jövedelme 
azután,  az  egész  adóösszeggel  elosztva,  megmutatja  azt  a  százalékot, 
mit  minden  megye  s  város  a  közszükségek  fedezésére  adózni  köteles. 
A  részletes  felosztást  a  községekben  magukra  a  községekre  lehet  hagyni. 
A  nemesség  majorsági  telkei  e  fölmérésből  s  jövedelmi  becslésből  szintén 
nem  hagyhatók  ki,  mivel  a  közös  adózás  rájuk  is  annál  méltányosabban 
ki  fog  terjesztetni,  minthogy  azt  az  osztályt,  kárpótlásul,  a  személyes 
fegyverrekelés  épp  oly  nyomasztó,  mint  az  államra  nézve  haszontalan 
terhétől  fölmenteni,  s  e  fölött  még  a  kamarától  eddig  minden  magszaka- 

dás  esetében  gyakorlott  kincstári  jogot  is,  melynél  fogva  egy  család  sem 
tökéletes  tulajdonosa  a  maga  jószágainak,  megszüntetni  s  a  nemességet 
ekként  jószágaik  teljes  birtokjogával  felruházni  szándékozik.  Külömben 
is  a  nemesség  vagy  nemzet  szabadságai  a  világ  minden  országában  s 
köztársaságában  nem  abban  állanak,  hogy  a  közterhekhez  nem  járulnak,  sőt 
azok  megadóztatása,  mint 
péld.  Angliában,  Hollandiá- 
ban, nagyobb  mint  bárhol 
egyebütt ;  hanem  igenis 
abban,  hogy  az  állami  ier- 
h&ket  önmaguk  vetik  ki  ma- 
gukra s  azok  fölemelése 
vagy  leszállítása  csak  az 
ök  megegyezésökkel  tör- 
ténhetik. A  személyek  sza- 
badságát meg  kell  külön- 
böztetni a  birtokétót,  mely 
utóbbit  illetőleg  a  birtokos 
nem  mint  nemes,  hanem 
csak  mint  földmivelö  és 
baromtenyésztő,  az  ország- 
úton és  a  réveknél  mint 
utazó  vagy  átkelő  jöhet 
számításba,  mely  esetekben 
a  szabad  s  csakis  ekkor 
hasznos  verseny  fentartása 
végett,  birtokaikat  illetőleg 
a  többi  polgárokkal  és  lako- 
sokkal nekik  is  egyenlők- 
nek kell  lenniök.« 

A  császár  ezután  való- 
sággal  fegyvert    szegez  a 

'^^  °-'  °  Gróf  Pálffy  Károly  alkanczellár, 

nemesség   mellének.  Vagy, 

vagy.  Ha  a  nemesség  adót  fizet  birtoka  arányában,  ö  is  eltörli  kincs- 
tári jogát  s  fölmenti  a  nemességet  a  fölkelés  terhe  alól.  Ellenkező  eset- 
ben szigorúan  megköveteli  a  nemességtől,  hogy  rendesen  gyakorolja 
magát  a  fegyverforgatásban  s  kénytelen  lenne  kevesbbíteni  az  adó  által 
terhelt  jobbágyok  úrbéri  tartozásait,  hogy  a  jobbágy  is  épp  oly   olcsó 

dhassa  el  a  termését,  mint  a  nemes,  ki,  miután  adó  nem  ter- 
Öldjét,  most  olcsóbb  árakkal  is  megelégedhetik;  de  megjegyzi, 
:ekhez  az  eszközökhöz  csak  abban  az  esetben  folyamodik,  ha 
lódot  nem  talál  a  nagy  terhek  alatt  roskadozó  jobbágyság  meg- 
■e.  Levele  további  folyamán  azonban  kijelenti  a  császár,  hogy  a 
olkelés  alól  való  fölmentésnél  s  a  fiskalítási  jog  eltörlésénél  egye- 
ad  a  földbirtok  arányos  adózása  fejében  s  a  vámokat  és  bar- 
ikat csak  az  esetben  szünteti  meg  és  általában  a  gyár-  és 
art,  mit  eddig  szándékosan  nyomott  el  Magyarországon,  csak  oly 
1  mozdítja  elő,  ha  az  eddigi  adómennyiséget  magasabbra  emelik. 
ben  hajlandó  megszüntetni  a  hadsereg  élelmezésénél  szenvedett 
,st  is,  az  u.  n.  deperditákat.  »Hogy  a  jobbágyoktól  eddig  szedett 
házi  adót  ezentúl  igazságosabban  kell  kivetni  rájuk,  e  tekintet- 
mondja a  császár  —  nekem  semmi  szükségem  sincs  a  rendek 
■zésére,  erről  fejedelmi  hatalmamnál  fogva  is  rendelkezhetem.« 
:  felmérésétől  s  becslésétől  egyáltalán  el  nem  állhat:  ebben  sincs 
;  a  rendek  beleegyezésére.  Ha  a  mérés  megtörtént,  csak  akkor 
ajd,  csak  akkor  dönthet  a  nemesi  fölkelés  és  a  flskalitásí  jog 
en,  mert  csak  akkor  lesz  képes  felszámítani,  mennyi  adót  fizessen 
.  Egyéb  uri  jogokkal,  minő  a  bormérés,  husvágás,  őrlés,  vadászat, 
stb.  nem  törődik. 

idezt  kérdésekbe  íóglalva  küldeti  meg  a  kormányszékeknek  s 
liztosoknak,  hogy  mondjanak  véleményt:  megvalósíthatók-e  az  ő 
L  válaszok  azonban  egyáltalán  nem  elégítik  ki  a  császárt.  A  ne- 
szándékolt  megadóztatása,  a  nemesi  fölkelés  rendezése  —  mind- 
{  kérdések,  melyeket  nem  lehet  országgyűlés  nélkül  elintézni, 
aszóinak  a  kin  biztosok,  aminthogy  nem  is  válaszolhattak  más- 
gyelmeztetik  a  császárt,  hogy  az  országgyűlés  egybehívása  annál 
sebb,  mert  a  nemesség  a  megyei  igazgatás  átalakítása,  a  német 
íhozatala  s  más  egyéb  újítások  miatt  annyira  izgatott,  hogy,  ha 
adózásra  is  rákényszerítik,  elkeseredése  valóságos  lázadásban 
ki. 
;sászár  maga  is  belátja,  hogy  szükséges  lesz  országgyűlés  tár- 
csák azután,  ha  a  földmérés  és  becslés  megtörtént.  Akkor  aztán 
iggyűlés  tanácskozhatik  az  adó  dolgában.  Ki  is  bocsátja  1786. 
-én  a  rendeletet,  melyben  megparancsolja  a  földmérést  és  becslést 
nyegeti  a  rendeletének  netalán  ellenszegülőket.  Természetesen,  a 
felírnak  a  rendelet  ellen,  keseregnek   az   ősi   alkotmány   puszta- 

lásán,  de  csüggedt  megadással  jelentik  ki,  hogy  engednek  a  kényszer- 
nek . .  •  Nem  is  tehettek  másként.  Óvást  emelnek  az  önkény  ellen,  de 
ellenszegülésre  nem  is  gondolhatnak.  A  kir.  biztosok  működése  óta  a 
régi  szoros  kapcsolat  meglazult  a  megyék  közt:  nem  levelezhetnek,  nem 
buzdíthatják  egymást  ellentállásra.  És  nyakukon  a  nagy  haderő.  Csak 
Pesten  80  ezernyi  katona  van  —  hadgyakorlat  ürügye  alatt.  És  az  egész 
ország  megrakva  katonasággal.  Hát  a  parasztságra  számíthatott  volna-e 
a  nemesség,  épp  most,  midőn  a  császár  egész  lélekkel  a  parasztság  hely- 
zetének javításán  munkál?  S  azt  sem  szabad  felednünk,  hogy  magának 
a  nemességnek  körében  is  számosan  voltak,  kik  szívok  mélyében  hívei 
József  újításainak ;  akik  egyáltalán  nem  tudtak  lelkesedni  oly  szabadságért, 
mely  a  lakosság  nagy  többségének  szolgaságot  jelent! 

A  földmérést  megkezdik  1786  tavaszán.  A  hadmérnöki  karból  750 
tisztet  küldenek  ki,  de  a  munka  sokkal  nehezebben  megy,  mint  ahogy 
a  nagyot  akaró  császár  képzelte,  0  maga  is 'útra  kél,  bejárja  az  egész 
országot,  s  saját  szemével  látja  a  nehézségeket,  melyek  egy  ilyen  nagy- 
szabású terv  egységes  végrehajtása  körül  a  vidékek,  a  viszonyok  külön- 
félesége  miatt  támadnak.  Néhol  a  nemesség  ellenszegül,  sőt  a  félreveze- 
tett jobbágyság  is.  Aztán  kitűnik,  hogy  a  750  tiszt  s  a  melléjök  rendelt 
megyei  tisztviselők  nem  elégségesek  a  nagy  munkálat  végrehajtására, 
különösen  nem  oly  rövid  idő  alatt,  mint  ahogy  a  császár  kívánta.  Azt 
kívánja,  hogy  a  tavaszszal  kezdett  munkát  október  végére  fejezzék  be. 
Hogy  a  császár  kívánsága  teljesülhessen,  földméréshez  egyáltalán  nem 
értő  parasztokat  is  alkalmaznak.  Tömérdek  költséget  emészt  föl  a  munka 
s  mégsem  jó.  A  következő  év  végére  elkészülnek  valahogy,  de  a 
munkában  nincs  köszönet,  s  amúgy  is  kárba  vesz  a  sok  költség  és 
fáradtság:  közbejő  a  török  háború  és  a  nagy  népboldogító  figyelme 
másfelé  terelődik.  A  császár  1787  nyarán  az  ujonczok  kiállítása  végett 
megyei  közgyűléseket  hirdet,  de  a  rendek  csak  arra  várnak,  hogy  ismét 
együtt  lehessenek:  az  évek  során  összegyűlt  keserűség  kitör  a  szí- 
vekből, az  ujonczállítást  megtagadják  s  országgyűlés  összehívását  köve- 
telik. Ám  a  császár  még  mindig  nem  akar  tudni  országgyűlés  össze- 
hívásáról s  egyszerűen  a  királyi  biztosokkal  végezteti  az  ujonczszedést. 
Sőt  1788-ban  tovább  megy  a  császár  s  rendeleti  utón  minden  magyar 
ezredhez  400  ujonczot  követel,  egyben  a  hadsereg  élelmezésére,  nemes- 
től, paptól,  jobbágytól  egyaránt  bizonyos  mennyiségű  gabonát  a  piaczi 
árak  feléért  s  ennek  az  összegnek  is  csak  felét  fizeti  ki  a  kincstár  azon- 
nal, a  másik   felével   adós    marad   a   háború  végéig,   negyedfél   százalék 


n  magát.  E  rendelet  kihirdetésére  a  kin  biztosok 
:  össze.  A  megyék  feliratokban  mondják  el  véle- 
lozatra,  de  viszont  kérik  a  császárt,  hívja  össze 

helyre  az  alkotmányt  s  nemcsak  ujonczot  és 
k  ontani  a  magok  vérét  is.  De  a  császár  nem 

A  nemesek  itt  is,  ott  is  ellenszegülnek:  nem 
1  kiállítani.  Most  a  császár  erőszakhoz  folyamo- 
it.    Az  elkeseredés  leírhatatlan.   Nem  elég,  hogy 

egyesekre  kirótt  gabonát,  s  nem  elég,  hogy  a  . 
en  némelyek  a  rájuk  kirótt  mennyiséget  nem  is 
lállítani,  de  a  gabonaszedők  ráadásul  csalják  a 
'Ot:  az  utóbbit  rosszul  fizetik  a  szállításért,  a 
k,  s  mert  megesik,  hogy  útközben  egész  más 
sokat,  mint  a  merre  indították,  a  haszontalan 
lerítnek  embert,  állatot  s  a  szegény  jobbágyok 
el.  A  kárvallott  paraszt  kárát  nemhogy  meg- 
rákerült, ujabb  fuvarozásra  kényszerítik.  Nincs 
fuvarost  kell  állítania,  akinek  többet  fizet,  mint 

kap.  Hogy  miként  bánnak  el  a  paraszttal  — 
ászár  idejében !  —  errŐl  tanúskodik  Zichy  Károly 
irhoz  intézett  egyik  levele,  melyből  elég  ennyit 
ha    azokat  a   rendetlenségeket  és   zaklatásokat, 

szállításoknál  kitéve  vannak,  fölterjeszteni  akar- 
5dve,  nem  venné  azokat  közönyösen  ő  felsége. 
:ámtalan    levonásokat  és   csalásokat,  melyeknek 

.  még  inkább  a  szívemen  fekszik  a  fuvarozó 
,.  Például  Váczon  az  eléggé  nem  értesített  s  e 
snni  vonakodó  tiszt  néhány  száz  szekeret  több 
mesvártt  az  átvétel  elhalasztása  miatt  ezernél 
egeit;  Futtakon  mintegy  százötven  szekeret  öt 
;tek  s  az  emberek  és  a  marhák  csaknem  éhen 
y  országbíró  írja,  hogy  néhol  az  igért  készpénz 
:  a  gabonáért  s  a  számításában  csalódott  jobbágy 
slprédálni  a  marháját.  Az  ingerültség  általános, 
szállítása   körül    történt   visszaélések  érzékenyen 

a  jobbágyságot   is,   s   az    elégületlenség   néhol 

ki.  Eközben  a  császár  egészségét  a  táborozás 
,et  sorvasztó  betegséghez  járul  lelkének  keserű- 

sége:  bármerre  néz,  mindenütt  ellenszenvvel  találkoznak  nép-  és  ország- 
boldogító újításai.  De  az  akadályok  csak  növelik  makacsságát,  s  a  beteg- 
ség miatt  még  ingerlékenyebb  lelke  ujabb  meg  ujabb  reformokkal  foglal- 
kozik. Nem  időzhetvén  a  táborban,  nyugtalan  lelke  foglalkozást  keres. 
Budán,  a  helytartó  tanácsos  kebelében  főtelekkönyvi  hivatalt  állít  föl 
1787  tavaszán,  melynek  az  lett  volna  a  rendeltetése,  hogy  a  már  meg- 
történt földmérésből  kitűnt  birtokállapotot,  az  egyes  birtokon  lévő  terhe- 
ket, betáblázásokat,  birtokváltozásokat  nyilvántartsa.  Ezzel  a  reformmal 
kapcsolatosan  1789-ben  merész  dologra  vállalkozik:  elrendeli,  hogy  a 
káptalanok  s  egyéb  hiteles  helyek  levéltárait  szállítsák  Budára  s  ezentúl 
e  hiteles  helyek  dolgát  a  főtelekkönyvi  hivatal  végezze.  A  nemességet 
valóságos  rémületbe  ejti  ez  a  rendelet.  Mi  lesz,  ha  az  összes  magán- 
birtokok jogai  alapjait  tevő  oklevelek  a  törvény  védelme  alatt  álló  hiteles 
helyekről  a  főtelekkönyvi  hivatalhoz  kerülnek,  melyet  önkényuralom  hozott 
létre?  Nemcsak  a  megyék,  de  a  főudvari  törvényszék  és  a  hel3rtartó- 
tanács  is  az  alkotmány  súlyos  sérelmét  látják  a  rendeletben  s  nincs  abban 
véleményeltérés,  hogy  ily  nagy  fontosságú  intézkedés  csak  országgyűlési 
határozat  alapján  lehetséges.  Nem  is  lép  életbe  ez  a  rendelet  —  a  háború 
gondja  s  betegeskedése  sokkal  jobban  elfoglalják  a  császárt,  semhogy 
végrehajthassa  a  merész  újítást.  Ugyanez  a  sorsa  az  adózási  tervnek  is, 
bár  súlyos  gondjai  közt  is  talál  időt  arra,  hogy  a  terv  életbeléptetését 
előkészítse.  Az  adózás  reformja  érdekében  röpiratot  is  irat  s  azt  1789 
elején  meg  is  küldi  a  vármegyéknek.  De  a  röpiratra  jött  válaszok  hallani 
sem  akarnak  a  nemesi  fölkelés  megszüntetéséről  s  ennek  fejében  az  adózás 
elvállalásáról.  Midőn  pedig  a  császár  1789  szeptember  24-én  nyilt  levélben 
szólítja  fel  a  megyéket,  hogy  a  jövő  évi  táborozáshoz  adjanak  segítséget, 
még  pedig  oly  formán,  hogy  a  szükséges  búza  és  zab  felét  pénzben 
fizessék,  a  búza  mérejét  három,  a  zabéét  forintjával  számítva,  s  adjanak 
ujonczot  is :  néhány  engedelmességhez  szokott  megye  kivételével,  a  nagy 
többség  nyíltan  megtagadja  a  segítséget.  Felsorolják,  hogy  a  házi  adót, 
a  só  árát  a  kormány  már  önkényesen  felemelte,  és  keserűen  panaszkodnak 
a  múltkori  gabonaszállításnál  történt  visszaélések  miatt,  melyek  »már  is 
annyira  növesztik  a  nyomort  és  ínséget  az  országban,  hogy  ahhoz  hasonlót 
a  kurucz  háború  óta  nem  szenvedett  a  jobbágyság«.  Az  országbírót 
több  vármegye  egyenesen  felszólítja,  hogy,  ha  a  császár  1790  májusig 
nem  hiv  össze  országgyűlést,  hívjon  össze  ő  maga.  A  helyzet  sokkal 
komolyabbá  vált,  semhogy  a  császár  a  feliratok  felett  a  szokott  hallga- 
tással térhetett  volna  napirendre.  Most  már  igér  országgyűlést,  de  mikor  hívja 

Össze:  nem  tudja  megmondani.  Ehhez,  szerinte,  szükséges  előbb  az  új 
adórendszer  teljes  kidolgozása  s  a  háború  befejezése.  A  nemességet  nem 
elégíti  ki  e  válasz  s  midőn  a  kir.  biztosok  erőhatalommal  kezdik  a  gabona- 
szedést s  ujonczozást  végrehajtani,  a  nemesség  több  helyen  ellentáll. 
Számos  megyében  a  kinevezett  tisztviselőket  elcsapják  s  helyüket  választás 
utján  töltik  be;  a  német  nyelven  való  közigazgatást  megszüntetik;  a  föld- 
mérésre vonatkozó  iratokat  egymás  közt  kiosztják  vagy  elzárják  a  megye- 
házában; adót,  ujonczot,  gabonát  megtagadnak;  a  helytartótanácsot  fel- 
szólítják, hogy  leveleit  magyarul  vagy  latinul  írja.  Minderről  értesítik  a 
császárt,  kijelentvén,  hogy  valamint  ő  felsége  szentséges  személyeért  éle- 
töket  is  készek  feláldozni,  azonképpen  jogaik  s  törvényeik  védelmében  is 
minden  lehetőt  megkísérteni  legszentebb  kötelességöknek  tartják.  Pestmegye 
rendéi  például  »alázatosan  és  bizodalmasan«  kijelentik:  soha  semmi  sem 
íogja  őket  arra  bírhatni,  hogy  alkotmányos  jogaik-  s  kiváltságaikról 
önként  lemondjanak<^. 

A  megyék  e  bátor  hangját  különben  nemcsak  a  szenvedett  sérelmek 
magyarázzák,  hanem  egyéb,  az  ellentállásra  igen  kedvező  körülmények  is. 
A  hadsereg  nagy  része  a  török  határszéleken,  táborozott.  Tyrolban  is 
nagy  volt  a  nyugtalanság  az  újítások  miatt.  Belgium  népe  is  fegyvert 
fogott  az  önkényuralom  ellen:  az  ország  rendéi  kikiáltották  az  osztrák 
háztól  való  függetlenségöket,  minek  következtében  a  császár  összes  újítá- 
sait kénytelen  volt  visszavonni  ebben  az  országban.  Ugyanabban  az  időben 
Francziaországban  kitör  a  forradalom,  a  nép  kerekedik  felül  s  József 
császár  éppenséggel  nem  számíthat  segítségre  a  válságos  helyzetbe  került 
franczia  király  részéről.  Méltán  tarthat  attól,  hogy  Magyarországban  is  kitör 
a  forradalom.  Testét  a  betegség,  lelkét  a  csalódás  megtöri.  Bármerre  tekint, 
elégedetlenséget,  forrongást,  gyűlöletet  lát.  Keseredett  szívvel  tapasztalja, 
hogy  hiába  szentelte  életét  a  nép  javára,  üdvére,  nincs  a  ki  megértse  őt. 
Be  kell  látnia,  ho^y  bármennyire  magasztos  a  czél,  mit  maga  elé  tűzött, 
az  utat  rosszul  választotta  meg.  Egy  maga  akarta  boldogítani  népét, 
átformálni  országait,  nem  keresett,  nem  íogadott  el  segítséget  s  csak 
későn  látja  be,  hogy  az  erőszakos,  önkényes  népboldogításban  nincs,  nem 
lehet  áldás,  hogy  néhány  év  alatt  nem  lehet  eltörülni  több  százados 
hagyományt  meg  szokást.  Még  ha  alkotmányos  úton  próbálja  is  meg  a 
nemesi  kiváltságok  megdöntését,  akkor  sem  sikerülhet  vala  ez  néhány  év 
alatt,  még  kevésbbé  erőszakos  módon. 

A  nemesség  a  kiváltságokat  védte  a  legelkeseredettebben,  de  ugyan- 
ekkor   meghiusítja    József    császár  veszedelmes   czéljait   is:    az    ország 

elnémesítését,  Auztriába  való  olvadását  is.  S  az  országra  bármennyire 
üdvös  lesz  vala  a  kiváltságok  megdöntése,  a  közös  teherviselés  kimon- 
dása :  az  ország  önállóságának,  magyarságának  az  árán  kívánhatja  vala-e 
ezt  magyar  ember?  A  jobbágyságnak  még  egy  fél  századig  kell  tűrnie 
a  több  százados  szolgaságot,  de  a  felől  már  a  muIt  század  végén  nem 
lehetett  kétség,  hogy  nem  késhetik  sokáig  a  szabadság  felvirradása,  ellen- 
ben ha  sikerülnek  József  németesítő,  összpontosító  törekvései,  egy  fél 
század  leforgásán  teljesen  átformálódik  Magyarország  képe.  Egy  nemzet, 
mely  századokon  át  viseli  a  szolgaság  lánczait,  kedvező  alkalom  nyiltán 
lerázhatja  a  lánczokat,  ám  •  ha  nyelvét,  nemzeti  karakterét,  szokásait,  vise- 
letét leveti  —  elég  egy  fél  század,  hogy  átformálódjék  s  századok  sem 
elegendők,  hogy  régi  képét,  régi  mivoltát  visszanyerje. 

József  császár  a  maga  módja  szerint  nagy  jót  akart,  de  ennek  nagy 
is  lett  volna  az  ára.  Nagy  hibákat  követett  el  s  az  ő  nemes  szivét,  valóban 
fejedelmi  jellemét  dicséri  az  a  tény,  hogy  érezvén  halála  közelgését,  élete 
munkáját  megsemmisíté  egy  tollvonással.  Az  ország  összes  megyéihez 
rendeletet  intéz  1790  január  28-án,  melyben  megígéri,  hogy  1791-ben 
okvetlen  megtartja  a  már  többször  megígért,  de  a  háború  és  az  ő  bete- 
geskedése miatt  mindig  elhalasztott  országgyűlést.  Addig  is  azonban, 
hogy  vége  legyén  a  nyugtalankodásnak,  május  1-től  kezdve  visszaállítja 
az  országot  abba  az  állapotba,  melyben  1880-ban,  Mária  Terézia  halála 
után  volt.  Látja,  hogy  a  nemzet  a  régi  igazgatásban  keresi  és  találja 
boldogságát,  ő  tehát  a  vármegyéknek  és  városoknak  visszaadja  régi  szabad- 
ságát, a  közigazgatás  átalakítására  kiadóit  összes  rendeleteit  visszavonja, 
melyek  > közértelem  szerint,  a  törvényekkel  ellenkezni  látszanak*.  Meg- 
hagyja azonban,  mint  a  törvényekkel  nem  ellenkezőket:  a  türelmi  rende- 
letet, valamint  azokat  a  rendeleteket  is,  melyek  a  lelkészségek  szabályo- 
zására s  a  jobbágyokkal  való  bánásmódra  és  azoknak  a  földesurakkal, 
való  viszonyaikra  vonatkoznak,  mert  ezeket  a  törvényekkel  is  meg  lehet 
egyeztetni  s  a  természeti  igazság  is  követeli.  Végül  értesíti  a  megyéket, 
hogy  az  ország  szent  koronáját  s  többi  ékszereit,  Budára,  a  királyi  várba 
átviteti . . . 

Hat  évig  volt  a  korona  a  császári  kincstárban  s  határtalan  az  öröm 
és  lelkesedés,  midőn  a  nemzet  e  legdrágább  kincsét  visszaszállítják. 
Az  egész  ország  ünnepel.  Az  utat,  melyen  a  koronát  hozzák,  véges 
végig  ellepik  az  ünneplő  népek,  urak  és  parasztok  s  az  ország  minden 
részében  nagy  ünnepségeket  rendeznek.  A  paraszt  is  kiveszi  részét  a 
nagy   országos   örömből:  az   urak  csapra  ütik  a  hordókat,  etetik,  itat- 

Benedek  t  A  magyar  nép.  I.  ^0 

ják.  Keresztesi  József  nagyváradi  református  pap  egykorú  naplójában 
(Krónika  Magyarország  polgári  és  egyházi  közéletéből  a  18.  század 
végén)  több  megye  ünnepéről  olvasunk  leírást,  természetesen,  Biharvár- 
megye ünnepéről  a  legrészletesebbet.  A  nemesek  az  érmelléki,  szalontai 
és  váradi  járásokból  lóháton,  fegyveresen,  tárogató  sípok  és  trombiták 
harsogása  közt  gyűlnek  egybe  Nagy- Váradon,  márczius  16-dn.  A  császár 
ekkor  már  nem  élt:  február  20-án  örök  álomra  hunyta  szemét.  De  nem 
gyász,  hanem  öröm  ünnepre  gyűl  össze  a  nemesség.  A  városháza  mellett 
diadalkaput  emelnek,  e  felírással:  » Kivan  ország  régi,  ősi  nagy  Atillát.^ 
—  Talán  akasztófa  lesz  az  ?  kérdezte  egy  német.  Rögtön  deresre  húzták 
és  25  pálczát  vertek  rá.  A  templomban  csupa  kurucz  nótákat  énekelnek, 
többek  közt  a  »Hej,  Rákóczi,  Bercsényi«  kezdetűt.  Azután  következtek  a 
nagy  áldomások.  »A  vármegye,  a  városháza  és  az  apáczák  klastroma 
mellett  felemelt  állásokról  csurogtak  a  boros  hordók,  melyek  körül  meg- 
esett czivakodásokat  —  írja  Keresztesi  —  nevetség  volt  nézni.  Sok  egy- 
ügyű parasztok  tudakoztak  ekkor:  Vájjon  miért  örülnek  most  az  urak? 
melyre  a  másik  így  felelt:  azért,  hogy  meghalt  a  király. « 

Igen,  a  parasztnak  igaza  volt :  az  urak  örültek  József  halálán.  Meg- 
halt legszebb  férfi  korában,  életének  49.  évében.  Meghalt  szivében  vég- 
telen nagy  keserűséggel.  Utolsó  napjairól  több  nevezetes,  jellemző  mondást 
jegyeztek  föl.  Egyik  miniszterének  azt  monda:  nem  tudom  igaza  van-e  a  köl- 
tőnek, midőn  mondja :  a  tróntól  a  koporsóba  rettentő  az  átmenet ;  de  én  nem 
sóhajtok  a  trónért.  Nyugodt  vagyok,  csak  kissé  elkeseredett,  hogy  annyi 
küzdelemmel  boldoggá  oly  keveset,  hálátlanná  oly  sokat  tettem.  De  hiszen 
ez  a  trón  embereinek  sorsa !«  Majd  azt  mondta:  »Óhajtanám,  hogy  ezt 
írják  síromra:  Itt  nyugszik  egy  fejedelem,  ki  jó  és  tiszta  szándékai 
mellett  is  elég  szerencsétlen  vala  látni,  hogy  minden  tervei  hajótörést 
szenvedtek. « 

Valóban,  ő  nem  érhette  meg  eszméinek  diadalát,  sőt  ellenkezőleg: 
kudarczot  vallott  minden  törekvése,  jó  és  rossz  egyaránt.  Ezzel  a  szörnyű 
gondolattal  hunyta  szemét  örök  álomra  a  nagy  szivű,  nagy  eszű  feje- 
delem. Am  azok  az  eszmék,  melyeket  a  szegény  elnyomott  parasztság 
érdekében  oly  megható  lelkességgel  és  kitartással  hirdetett  —  nem  haltak 
meg  vele,  ha  nem  is  valósulhattak  meg  az  ő  életében:  gondolkodóba 
ejtették  az  elméket  s  a  háborgó  kedélyek  csillapultával  mind  erősebbé  és 
erősebbé  válik  a  hit,  hogy  a  nemesi  kiváltságok  féltékeny  őrzése  nem  egy 
az  alkotmány  védelmével.  Szabad  és  gazdag  Magyarország  csak  úgy 
képzelhető,  ha  a  nép  minden  rétege  egyformán  részesül  jogokban  és  ter- 

hekben;  csak  a  jogokban  és  terhekben  egyformán  részesedő  nép  lehet 
igazi  nemzet  s  nem  a  lakosság  egy  osztálya;  s  csak  az  így  formálódott 
nemzet  védheti  meg  az  ország  jogait  a  külsÖ  támadások  ellen. 


Báró  Orczy  LÓrincz.  (Egykorú  festmény  után.) 

A  nemesség  azonban  sokkal  nagyobb  mértékben  föl  van  háborodva 
József  császár  önkényes  uralma  ellen,  semhogy  tőle  még  a  legüdvösebb 
újításokat  is  elfogadja.  A  felháborodás  csak  lassanként  csillapodik  le  s 
a  József  császár  által  egyszerre  nyújtott  erős  orvosságot  apránként  szedi 

•be.  El-eldobja,  meg  újra  fölszedi,  míg  végre  is  elfogyasztja  az  orvosságot, 
melytől  kezdetben  annyira  irtózott. 

Ám  nagy  tévedés  volna  azt  hinni,  hogy  József  császár,  midőn  hadat 
üzen  az  ősi  kiváltságoknak,  egyedül  áll  korszakalkotó  elveivel  s  az  egész 
országban  nem  talál  híveket  A  franczia  irodalom  szabad  szelleme  meg- 
kezdi hódító  útját  Magyarországon  is  s  a  magyar  írók  kicsiny,  de  lelkes 
csapatja,  míg  egyfelől  a  magyar  nyelv  művelésével  Mária  Terézia  és 
József  császár  németesítő  politikája  ellen  küzd,  másfelől  népszerűsíti  e  két 
uralkodó  szabadszellemű,  a  nép  egyenjogosítására  törekvő  politikáját.  Báró 
Orczy  Lőrincz,  a  népről  írván,  főúr  létére  lelkességgel  hirdeti,  hogy  a 
nép  még  fontosabb  az  államban  mint  a  főrendek  osztálya,  mert  a  nép 
az  állam  alapja. 

*Te  vagy  országoknak  ki  súlyát  viseled, 
Bőség  s  dicsőséget  egyedül  te  hinted  !< 

Nem  emelkedik  ugyan  odáig,  hogy  a  nép  felszabadítását  követelje, 
de  szivét  meghatja  a  paraszt  elnyomott  állapota  s  megvan  benne  a  nemes 
törekvés,  hogy  a  nemességet  jó  indulatra  hangolja  a  jobbágyság  iránt, 
amelynek  munkája  legbecsesebb,  élete  a  legártatlanabb «.  S  midőn  1789-ben, 
élete  alkonyán,  megválik  az  abauji  főispáni  széktől,  s  fölsorolja  alkotásait, 
köztük  a  vármegye  házát,  nem  dicsekszik  vele,  sőt  ellenkezőleg  ez  igen 
jellemző  szavakat  mondja:  Tudom  én,  hogy  az  ilyetén  nagy  és  czímeres 

épületekre  sok  ezer  szegénynek  véres  verejtéke  vagyon  tapasztva És 

azért,  ha  ilyen  szemmel  nézem  ezen  jeles  épületet,  inkább  szomorú,  mint 
dicséretes  látszatot  mutathat. «  A  íranczia  szabadabb  eszmék  lelkes  ter- 
jesztqivé  lesznek  a  gárdista  Bessenyei  György  és  társai.  Röpiratokban  és 
ujságczikkekben  kezdik  támadni  az  arisztokrácziát  s  q.  Magyar  Kurir  czímű, 
1787  óta  Bécsben  megjelenő  újság  gúnyosan  emlegeti  az  elmúlt  időket^ 
midőn  »a  legaranyosabb  öltözet  és  a  lefényesebb  libéria«  volt  a  leg- 
nagyobb érdem.  »A  régi  pergamenek  és  az  új  köntösök  —  így  szól 
egy  helyen  —  nem  nyerik  meg  többé  a  fejedelem  előtt  való  kedvességet, 
nem  formálnak  just  a  tisztségekhez  és  nem  tárúasztnak  a  köznépben  fel- 
borzasztó tiszteletet.«  Egy  másik  czikk,  mely  1787-ben  jelent  meg,  s  mely- 
nek ez  a  czíme:  A  közönséges  nemes  ember  testestőHelkestől  megvizs- 
gáltatik  —  káté  alakjában  e  kérdéseket  veti  föl :  a  nemes  ember  mit  hisz, 
mit  remél,  mit  szeret.^  S  megfelel  e  kérdésekre  a  következőkben:  a 
nemesek  azt  hiszik,  hogy  az  ő  erőkben  másforma  vér  foly,  mint  a  közön- 
séges emberekben;  azt  remélik,  hogy  >ha  az  ő  jószágaikban  levő  paraszt- 

nak  bőrét  lehúzzák,  ismét  más  nő  helyébe« ;  és  szeretik  az  olyan  tiszt- 
tartókat, kik  az  ő  jószágaikban  a  parasztokkal  minden  könyörületesség 
nélkül  bánnak  &és  jobban  szeretik  paripájukat,  mint  szolgájukat*. 

A  költők:  Verseghy,  ki  később  lefordítja  a  franczia  forradalmi  indulót, 


Bessenyei  György. 


Baróti  Szabó  Dávid,  Ányos  Pál,  a  szelid  lelkű  szerzetes  —  a  szabadságot 
dicsőítik  s  a  paraszt  származású  Bacsányi  János,  a  franczia  forradalom 
hatása  alatt  valóságos  riadót  ír,  mely  a  szó  teljes  értelmében  izgat  a 
nemesség  ellen: 

Nemzetek,  országok !  kik  ma  kelepczében, 
Nyögtök  a  rabságnak  kínos  kötelében ; 
S  gyászos  koporsóba  döntŐ  vas  igátok 
Nyakatokról  eddig  le  nem  rázhattátok ; 
Ti  is,  kiknek  vérét  a  természet  kéri, 
Hív  jobbágyotoknak  felszentelt  hóhéri, 
Jertek,  s  hogy  sorsotok  előre  nézzétek, 
Vigyázó  szemetek  Párizsra  vessétek ! 

Nemcsak  az  írók  közt  találkozunk  a  szabadabb  szellem  híveivel,  de 
magában  a  főnemesség  körében  is  s  a  kassai  Magyar  muzeum-otj  melyben 
Bacsányi  e  verse  megjelent,  gróf  Szécheny  Ferencz,  a  »legnagyobb  magyar« 
édes  atyja,  pénzzel  támogatja.  Vannak  még  többen  a  főurak  közt,  kik 
rokonszenveznek  a  szabadabb  eszmékkel  s  terjesztőikkel,  nevezetesen: 
Forgács  Miklós,  Balassa  Ferencz,  Batthyány  Alajos,  Török  József,  Fekete 
János,  Sztáray  Mihály,  lUésházy  István  —  mind  grófok.  Az  előbbkelő 
köznemesség  közül  is  néhányan:  Beöthy,  Bezerédy,  Latinovics,  Balogh, 
Prónay,  Podmaniczky  —  e  két  utóbbi  báró.  S  nyilván  lesz  még  több  és 
lelkesebb  híve  József  császár  szabad  szellemű  reformjainak,  ha  nem  követi 
el  azt  a  nagy  tévedést,  hogy  a  német  nyelv  behozatalával  hadat  üzen  a 
magyar  nyelvnek  is.  A  nemesség  zöme  megkönnyebbülten  lélekzik  föl, 
midőn  József  császár  meghal:  azt  hiszi,  elmúlt  feje  fölül  a  kiváltságokat 
fenyegető  veszedelem.  Viszont  a  szabad  szellemű  írók  és  politikusok,  midőn 
egyfelől  elmúlni  látják  a  német  nyelv  veszedelmét,  másfelől  kettőzött  hévvel 
dolgoznak,  hogy  a  megindult  szabad  szellemű  irányzat  vissza  ne  essék. 
Rendkívül  érdekes,  hogy  József  császár  halála  és  öcscsének  II.  Lipótnak 
trónralépte  után  egy  mágnás,  gróf  Batthyány  Alajos  az,  a  ki  tollat  ragad 
s  röpiratot  tesz  közzé,  melyben  egyenesen  a  népfelség  elvéből  indul  ki. 
A  főhatalom  —  írja  —  eredetileg  a  nép  kezei  közt  volt.  A  papok 
gondolták  ki,  hogy  a  királyok  hatalma  Istentől  ered.  Nem  mondja  ki 
ugyan  nyíltan,  de  kiérzik  szavaiból,  hogy  a  köztársasági  kormányforma 
híve,  s  figyelmezteti  a  népeket,  hogy,  ha  megszabadulnak  a  monarkhikus 
kormányformától,  minden  áron  meg  kell  akadályozniok  az  arisztokráczia 
uralomra  jutását.  Azt  kívánja,  hogy  a  hadsereg  az  államnak  és  ne  a 
fejedelemnek  esküdjék  fel  s  a  hadparancsnokokat  a  nép  válassza.  Nem- 
különben a  tisztviselők  választásánál  is  döntő  befolyást  kíván  a  nép  szá- 
mára. Feltétlenül  követeli  a  közterhek  arányos  megosztását  az  összes 
polgárok  között  s  a  nem-nemesek  képesíttetését  minden  hivatal  elnyeré- 
sére és  nemesi  birtok  szerzésére.  A  jobbágyok  tartozásának  megszünte- 
tését nem  kívánja  ugyan,  de  igen  a  nagybirtokok  feldarabolását,  a  job- 
bágyok szabad  költözését  és  tartozásaiknak  szabad  egyezség  útján   való 

megváltását.  A  terhek  közös  viselését  tekinti  a  szabadság  első  kellékének, 
»mert  a  hol  csak  a  köznép  fizeti  az  adókat  és  fedezi  az  ország  többi 
szükségleteit,  ott  a  kiváltságosok  csak  lehajtott  fővel  nézhetik  a  földet, 
melyen  mások  kegyelméből  járnak,  és  a  melyet  kegyetlen  kiváltságaik 
feláldozásával  kell  még  kiérdemelniök.  A  kibúvó,  hogy  a  köznép  birto- 
kának csak  haszonélvezője,  hiú  és  erőtlen,  mert  az  a  köznek  fizetett 
adókkal  rég  megszerezte  annak  tulajdonát,  igazában   magas  áron   vásá- 
rolta  meg.<(     Mindazáltal 
csak  szabad  költözködést 
kivan  a  jobbágynak,  mely 
pedig  —  szerinte  —  a  föl- 
det rég  megvásárolta  az 
adókkal;  föl  akarja  sza- 
badítani  az  uri  hatóság 
alól,  az  emberi  jogokban 
egyenlően  részesíteni,  de 
miután  alacsony  művelt- 
sége miatt  egyelőre  még 
nem  tudná  megvédeni  a 
saját  érdekeit,  az  ország- 
gyűlésen megyénként  két, 
a   jobbágyság  érdekeinek 
védelmére  fölesküdött  ne- 
mes ember  képviselné  a 
népet.  A  jobbágyot  bérlő- 
nek tekinti  a  földesúrral 
szemben,  a  mi  pedig  még 
rosszabb  lett  volna  a  job- 
bágyságra  nézve.  A  meg-  B.csányi  János. 

váltásról    nem    beszél,  a 


szabad  egyezkedésre  utalja  a  földesurat  és  jobbágyot,  szóval,  úgy  látszik, 
hogy  a  különben  merész  reformátor  gróf  maga  sem  mert  belevágni 
abba  a  nehéz  kérdésbe.  De  ez  nem  kisebbíti  az  emberségesen  gondol- 
kozó gróf  érdemeit,  kinek  melegen  érző  szivét  nemcsak  meghatja  a 
nép  megalázó  szolgai  állapota,  de  bátran  szembe  száll  saját  osztályá- 
nak több  százéves  elfogultságával  s  fölemelni  próbálja  a  parasztot  az 
emberek  sorába! 

A  Batthyány-féle  röpiratoknak  különben  se  szeri,  se  száma  ez  idŐ- 

ben.  Nemcsak  Józseí  császár  látta  szívesen  a  szabad  szellemű  iratokat, 
de  utódja  II.  Lipót  is,  a  ki  a  népnek  szintén  igaz  barátja  s  e  mellett 
alkotmányos  érzületű  is.  Hogy  miként  gondolkozott  az  uralkodó  és  a  nép 
egymáshoz  való  viszonyáról,  ezt  ő  maga  írja  meg  Mária  Krisztina  főher- 
czegnőhöz  intézett  levelében,  melyben  így  ír:  » Azt  hiszem,  hogy  az  ural- 
kodó sem  közvetetlenül,  sem  közvetve  nem  avatkozhatik  az  igazságszol- 
gáltatás folyásába.  Azt  hiszem,  az  uralkodó  köteles  évenként  teljes  száma- 
dást adni  a  népnek  a  pénzügyekről  s  nincs  joga  új  adókat  vagy  bármely 
terhet  róni  a  népre.  Ezt  csak  maga  a  nép  teheti,  miután  az  uralkodó  a 
közszükségeket  előadta  és  javaslatait  a  képviselők  helyeseknek  találták. 
Azt  hiszem,  hogy  az  uralkodó  minden  rendszerváltozáshoz,  minden 
új  törvény  megállapításához,  nyugdíjak  és  jutalmak  engedélyezéséhez  a 
nép  hozzájárulását  eszközölje  ki,  csak  így  emelkedhetnek  a  rendeletek 
törvény  erejére.  A  katonaság  csak  az  ország  védelmére  fordítható,  soha 
sem  a  nép  elnyomására. « 

11.  Lipót  az  újítások  embere,  de  okul  József  császár  szomorú  esetén 
s  bölcs  mérsékletet  tanúsít  az  újítások  dolgában.  Tisztában  volt  azzal, 
hogy  a  nemesség  zöme,  mely  minden  újítás  iránt  bizalmatlanabb  mint 
valaha,  visszautasít  minden  merészebb  újítást.  A  nemességet  annyira  fel- 
háborította József  önkényes  népboldogítása,  hogy  a  jobbágyságtól  sokalja 
még  a  Mária  Terézia  és  József  császár  által  nyújtott  szerény  előnyöket  is. 
A  megyei  gyűléseken  heves  dikcziókat  tartanak  a  Mária  Terézia-  és 
József-féle  úrbéri  szabályozás  ellen,  s  egyes  megyék  felirataiban  valóságos 
középkori  godolkozás  szólal  meg.  » Természetes  ugyan  —  így  szól  például 
Hontmegye  —  hogy  a  szabadságot,  mely  még  az  állatoknak  is  kedves, 
minden  néposztály  kívánja,  de  miután  az  isteni  gondviselés,  mely  az  emberi 
nem  fölött  uralkodik,  úgy  akarta,  hogy  némelyek  kiválókká,  mások  neme- 
sekké, mások  polgárokká  szülessenek :  a  keresztényi  szeretet  sérelme  nélkül 
fogunk  jogainkkal  élni  mindaddig,  míg  ebben  az  országgyűlés  nem  tészen 
változást. «  Van  olyan  megye  is,  mely  nem  átallja  azt  állítani,  hogy  nem 
a  parasztnak,  hanem  a  földesúrnak  van  oka  a  panaszkodásra.  Es  nem  átallják 
állítani  azt  sem,  hogy  a  régi  törvények  eléggé  gondoskodtak  a  földesúr 
és  a  jobbágy  viszonyáról,  —  további  rendezésre  nincs  szükség.  E  szűk- 
keblű felfogással  szemben  áll  a  szabadszellemű  írók  kicsiny  csapatja, 
melynek  azonban  nincs  szava  a  megyei  gyűléseken  s  egyedül  a  toll  ere- 
jével küzd  a  nép  szabadságáért.  Hatásuk  nem  lehet  nagy,  mert  irataik 
csak  szűkebb  körben  forognak,  nincs  vasút,  mely  egy-két  nap  leforgása 
alatt  szétvigye  azokat  az  ország  minden  részébe.  De  itt-ott  mégis  mutat- 

kőzik  a  hatás:  a  parasztok  az  ország  némely  vidékén  nyugtalankodnak, 
s  számos  megye  szükségesnek  látja   megnyugtatni  a  jobbágyságot,  azzal 
az  Ígérettel,  hogy  majd  a  megnyitandó  országgyűlésen  törvénjmyel  orvo- 
solják sérelmeiket.  Többek  közt  a  tiszai  megyékben  a  nép  kezén  is  forgott 
egy  lázító  Írat,  mely  a  jobbágyságot  nyilt  lázadásra  szólítja  fel  a  nemesek 
ellen,  kik  még  Mária  Terézia  és  József  rendeleteit  is  meg  akarják  semmi- 
síteni. A  fölizgatott  nép  nem   is  bizik  a  megyék  megnyugtatásra  szánt 
Ígéreteiben  s  a  lázadástól  a  nemesség  fegyveres  készülődése  tartja  vissza  .  .  . 
A  II.  Lipót  által  összehívott  országgyűlés  Budán  nyilík  meg,  1530 
óta  most  először  itt,  1790  június  lO-én.   A  követek  túlnyomó   része  az 
arisztokraták  köréből  kerül  ki,  kik  elérke- 
zettnek  látják  az  időt   az  arisztokraczia 
régi  hatalmának  feltámasztására  ~  a  királyi 
hatalom  és  a  köznép  rovására.  Új  hitlevelet 
akarnak  a  király  tói,  melyben  József  császárt 
törvénytelen  uralkodónak  nyilatkoztassa,  s 
egyben  a  jobbágyokat  a  régi,  a  Mária  Terézia 
előtt  való  állapotba  helyezze  vissza.   »Az 
országgyűlés   tartamára    törvény  által    ki- 
szabott két  hónapi  idő  —  írja  a  kanczel- 
lár  a  királyi  személynöknek  —  már-már 
végére  jár  s  az  országgyűlés  még  sincs 
megnyitva  kellő  módon.  Miután   pedig  a 
halasztás  a  szegény  adózó  népet,    mely  b^^^j^  s^„t,6  Dávid. 

mind  a  követek  díjait  fizetni,  mind  az  egy- 
házi s  világi  urak  költségeinek  egy  részét  viselni  kénytelen,  súlyosan  terheli, 
e  miatt  még  veszélyes  mozgalmak  is  támadhatnak.*  Tehát  már  csaknem 
két  hónapig  együtt  van  az  országgyűlés  s  a  követ  urak  a  jobbágy  pénzén 
többek  közt  arról  tanácskoznak,  miként  vegyék  el  a  jobbágytól  a  Mária 
Terézia  és  József  által  juttatott  morzsát.  Megtámadják  a  városi  pol- 
gárság szerzett  jogait  is,  az  addiginál  is  szűkebb  korlátok  közé  akarván 
szorítani  a  városi  polgárok  hivatalképességét  s  a  törvényhozásban  való 
részvételét.  Csak  egy  kis  töredék,  az  ú.  n.  demokrata  párt,  emeli  föl  szavát 
az  arisztokraczia  szűkkeblűsége  ellen,  de  nemcsak  az  országgyűlésen, 
hanem  röpiratokban  is,  melyek  nyilt  lázadásra  tüzelik  a  polgárságot  és  a 
népet.  Végre  is  a  közhangulat  nyomása  alatt  a  rendek  meghívják  a  királyt 
az  országgyűlésre,  meghívják  királyi  hitlevél  előzetes  megnyerése  nélkül,, 
jóllehet  a  nemesi  kiváltságok  biztosításaért  ragaszkodtak  oly  nagy  szivós- 

Sággal  a  királyi  hitlevélhez.  A  dunamelléki  kerület  követei  például  külön 
pontban  akarták  kimondatni  a  királyi  hitlevélben,  hogy  csupán  birtokos 
nemesek  viselhetnek  közhivatalt  s  mindazokat  a  tisztviselőket,  kik  ezzel 
a  kválifikáczióval  nem  bimak,  el  kell  mozdítani  azonnal.  Képzelhető,  hogy 
nagy  felháborodást  szült  e  tervezet  a  nem-nemes  tisztviselők  s  különféle 
foglalkozású  művelt  emberek,  orvosok,  ügyvédek,  tanárok  stb.  körében. 
E  középkorias  tervezet  hatása  alatt  jelenik  meg  egy  radikális,  lázító 
szellemű  röpirat,  országgyűlésen  elmondott  beszéd  formájában,  mely  lelkes 
szószólója  a  személy-  és  birtokjog  egyenlőségének,  a  nemesi  kiváltságok 
eltörlésének,  a  közteherviselésnek  s  megfenyegeti  az  arisztokracziát, 
mondván :  » Küszöbön  már  az  az  idő,  midőn  az  uralkodó  osztály  zsarnok- 
ságától felzaklatott  nép  kétségbe  vonja  amaz  osztály  jogait ;  melyben-  meg- 
vizsgálja a  kiváltságos  osztály  létezésének  szükségét,  s  talán  a  francziák 
példája  szerint,  tagadólag  határoz  ama  kérdésben;  és  mindent  egyenlő- 
sítvén, a  nemzeti  szerződéseken  alapuló  királyi  hatalmon  kivül  semmi 
más,  reá  erőszakolt  közép  hatalmat  nem  fog  elismerni. « 

A  dunamelléki  követek  által  tervezett  pontot  nem  is  veszi  fel  az 
országgyűlés  a  királyi  hitlevél  czikkelyei  közé.  A  koronázást  nagy  ünnep- 
séggel november  15-én  megtartják  s  a  rendek  az  adózó  nép  megterhelése 
nélkül  ajánlanak  fel  a  királynak  50  ezer  arany  koronázási  ajándékot.  A  király 
kedvesen  fogadja  az  ajándékot,  mert  az  valóban  —  saját  szavai  —  becsessé 
lesz  az  által,  hogy  miatta  a  nép  nem  terheltetik «,  . —  aztán  visszamegy 
Bécsbe.  Az  országgyűlés  még  együtt  van  egy  hónapig.  A  rendek  belátják, 
hogy  a  legszükségesebb  reformok  elől  már  kitérni  nem  lehet.  Előttük  a 
királyi  előterjesztés,  mely  oly  szerény  követelésekkel  lép  fel  a  jobbágyságot 
iletőleg,  hogy  azok  elől  a  legelfogultabbak  sem  térhetnek  ki.  A  királyi 
előterjesztés  5.  pontja  a  megyei  és  országgyűlések  rendezését  tűzi  ki  s 
azt  kivánja,  hogy  a  jobbágyokat,  kik  e  g3nilésen  nincsenek  képviselve, 
azok  költségeitől  mentsék  föl.  A  6.  pont  a  Mária  Terézia-féle  úrbéri  sza- 
bályzat törvénynyé  emelését  kivánja  s  általában  új  törvények  alkotását 
a  jobbágyok  szabadságáról,  önkényes  büntetésének  eltörléséről,  személyes 
szabadságukról  és  szerzett  javaik  felett  való  rendelkezhetésök  jogáról.  A  8. 
pont  az  adó  arányos  felosztását  kivánja  s  a  hadi  és  házi  adó  szabályo- 
zását, hogy  az  adózó  nép  terhe,  a  mennyire  lehet,  ebben  is  könnyebbül- 
jön. A  10.  pont  hivatalképességet  kivan  a  nem-nemes  országlakosoknak 
is,  különösen  a  só-,  harminczad-  és  egyéb  kamarai  tisztségeknél  meg- 
szorítás nélkül,  a  kormányszékeknél  pedig  legalább  a  titkári  rangig. 

Szerény   kívánságok   nemde?   A  rendek  munkához   látnak,   de   előre 

látható,  hogy  mind  e  nagyszabású  reformokat  ezen  az  országgyűlésen 
már  nem  alkothatják  meg,  a  fontosabb  reformok  kidolgozására  tehát  négy 
választmányt  küldenek  ki,  melyek  közül  egy  a  jobbágyság  ügyével  fog- 
lalkoznék s  javaslatait  a  legközelebbi  országgyűlés  elé  terjesztené.  De  már 
ezen  az  országgyűlésen  tárgyalás  alá  veszik  a  szorgosabb  természetű 
ügyeket.  A  többség  ki  is  mondja  a  jobbágyság  szabad  költözködését  s 
törvénybe  iktatja  Mária  Terézia  úrbéri  szabályzatát.  Napirendre  kerül  a 
nép  összeírása  és  az  adók  arányosabb  kivetése,  de  ezt  a  nehezebb  kér- 
dést az  országos  választmányra  bizzák.  Ám  a  király  nem  elégszik  meg 
az  úrbéri  szabályzat  törvénybe  iktatásával,  nem  akar  várni  minden  javi- 
tással  az  országos  választmány  munkájának  elkészültéig  s  1791  január 
4-án  kelt  leiratában  figyelmezteti  a  rendeket  a  nép  hangulatára  s  azt 
kivánja,  hogy  »már  ez  országgyűlésből  is  áraszszanak  némi  jót  a  jobbágy- 
ságra s  legalább  is  a  József  császártól  nyert  előnyök  élvezetében  hagyják 
meg  s  az  urak  önkényes  büntetőjogát  ennek  rendes  szabályozásáig  is 
törüljék  el.«  A  rendek  azonban  visszaírnak  a  királynak:  » többet  kivan 
tőlük,  mint  a  mennyit  adhatnak«.  És  valamint  ő  felsége  ragaszkodik  a 
maga  jogaihoz,  ők  is  csorbítatlanul  fenn  kívánják  tartani  a  birtokaikat 
illető  jogokat.  Például  a  földesúri  jogokkal  ellenkező  bormérést  a  jobbá- 
gyoknak annál  kevésbé  hajlandók  megengedni,  mert  az  magoknak  a  job- 
bágyoknak is  ártalmára  vagyon  .  . .  Ragaszkodnak  az  úriszékhez  is,  a 
József  által  elrendelt  » tiszti  napok «  ellenében,  mert  már  számos  megyében 
helyre  is  állították  az  úri  székeket  s  a  »régi  mód«  a  jobbágyokra  nézve 
is  hasznosabb  és  kényelmesebb.  A  mi  a  büntető  jogot  illeti,  ha  ő  felsége 
az  önkényt  kivánja  eltávolítani,  ebben  ők  is  készségesen  megegyeznek, 
mert  az  úrbéri  szabályok  amúgy  is  megszabták  e  büntető  jog  korlátait, 
de  ha  —  s  itt  következik  a  java  *  —  ő  felsége  minden  büntető  jogot  ki 
akar  venni  a  földesúr  kezéből:  ahhoz  a  közbátorság  tekintetéből  sem 
járulhatnak,  mert  a  műveletlenebb  népet  csak  a  büntetés  félelme  tarthatja 
engedelmességben!  Arra  kérik  tehát  a  királyt,  járuljon  hozzá  ily  szellemű 
törvény  alkotásához.  A  király  ezt  a  kérdést  nem  bolygatja  többet  s  a 
következő  országgyűlésig,  mikor  majd  az  országos  választmány  beadja 
a  munkálatát,  megelégszik  azzal,  hogy  törvénybe  iktatják  a  jobbágyok 
szabad  költözködését,  mely  szerint  a  megyei  alispán  s  az  illető  földesúr 
a  költözködni  kivánó  jobbágyot,  ha  Szent  Mihály  napjáig  ebbeli  szándékát 
bejelentette,  köteles  szabadon  bocsátani,  kötelezettségeinek  kiegyenlítése 
mellett,  egyéb  tekintetben  Mária  Terézia  úrbéri  szabályzata  marad  érvény- 
ben, természetesen,  a  következő  országgyűlésig. 

Erre  a  » következő «  országgyűlésre  jó  negyven  esztendeig  kell  várni 
a  jobbágyságnak.  Nemcsak  a  jobbágyságra  vonatkozó  reformokat,  de  a  többi 
nagy  országos  érdekű  reformot  is  hirtelen  megakasztja  a  franczia  forradalom. 
A  franczia  népszabadság  diadala,  melytől  a  népek  világszerte  szolgaságuk 
megváltását  remélik,  Magyarországon  az  önkény-uralmat  juttatja  diadalra. 
Az  országos  választmányok,  mintha  századok  mulasztásait  akarnák  helyre 
pótolni,  lelkességgel  végzik  munkájukat,  de  ezt  a  magyar  nép  történe- 
tében korszakos  munkát  hosszú  időre  eltemetik  a  Jcözbejött  események. 
A  hirtelen  fellobbanó  szabadelvű  gondolkozásra  ólomsúlylyal  nehezedik 
a  reakczió:  a  íranczia  forradalom  következéseitől  megrémül  a  kivált- 
ságos osztály  s  megbánják  azt  a  csekély  kedvezést  is,  mit  az  elnyo- 
mott  nép  iránt  mutattak. 

Midőn  a  váratlanul  elhunyt  Lipót  örökét  fia,  I.  Ferencz  foglalja  el, 
nyilvánvaló  volt,  hogy  a  francziákkal  elkerülhetetlen  a  háború.  A  koronás 
fők  nem  nézhették  közönyösen  a  franczia  forradalmi  párt  s  ezzel  a  nép 
hatalomra  jutását,  uralkodó  társuk  királyi  hatalmának  összezsugorodását, 
s  midőn  a  franczia  nemzeti  gyűlés  eltörli  a  királyságot,  kikiáltja  a  res- 
publikát és  tömegesen  kerülnek  nyaktiló  alá  a  kiváltságos  osztályok  tagjai, 
sőt  a  nyaktilót  maga  a  király  sem  kerüli  el :  Európa  összes  országaiban  ért- 
hető rémület  szállja  meg  a  koronás  főket,  a  kiváltságos  osztályokat  Ösz- 
tönszerűleg szövetkeznek  egymás  védelmére  s  az  ébredező  népszabadság 
elfojtására.  Míg  L  József  és  II.  Lipót  is  nemcsak  gzivesen  látta,  de  támo- 
gatta is  a  szabadabb  szellemű,  a  kiváltságos  osztályok  ellen  irányuló 
könyveket  és  röpiratokat,  I.  Ferencz  trónraléptével  megváltozik  a  világ  s 
szomorú  napok  virradnak  a  »demokratákra«.  A  kiváltságos  osztály  ama 
tagjai  is,  kik  egyideig  lelkesülnek  a  szabadabb  eszmékért,  megrettennek  a 
franczia  forradalom  fergetegétől,  mely  kíméletlenül  söpri  el  a  százados 
kiváltságokat  s  szövetségeseivé  lesznek  a  királynak  a  szabadabb  szellem 
elfojtásában.  Királynak  és  nemességnek  e  szövetkezése  a  szabad  gondol- 
kodás minden  nyilvánulása  ellen  készíti  elő  azt  az  összeesküvést,  melynek 
többé-kevésbé  részese  Magyarországnak  az  időben  csaknem  minden  toll- 
forgató embere.  Martinovics  Ignácz  volt  szerzetes  az  összeesküvés  feje,  ő, 
ki  még  11.  Lipótnak  kedvelt  embere,  udvari  vegyésze  volt,  s  kit  a  király 
egyenesen  megbízott  a  szabadelvű  eszmék  terjesztésével ...  A  rendekhez 
intézett  beszéd  formájában  írja  meg  első  munkáját,  mely  valóságos  had- 
üzenet a  kiváltságaikhoz  csökönyösen  ragaszkodó  nemességnek.  »A  valódi 
szabadság  —  írja  —  ott  uralkodik,  hol  az  ország  alaptörvényei  szerint 
minden  néposztály  az   őt   megillető  boldogságban   részesülhet.   Az  állam 

élén  a  király  áll,  kinek  feladata :  a  törvények  végrehajtása ;  ezért  a  népek 
tisztelete  illeti  meg.  A  főrendeknek  joguk  van  kiváló  rangra  és  vagyonra, 
de  csak  oly  föltétel  alatt,  ha  erények,  hőstettek  és  a  közügy  érdekében 
tett  szolgálatok  által  vivják  ki  a  nemességet.  A  harmadik  helyet  a  nép 


foglalja  el.  Mind  a  három  osztály  tagjai  egyformán  szabadok  és  egy- 
formán szerezhetnek  érdemeket."  E  munkáját  névtelenül  írja  s  csak  később 
bizonyosodnak  meg  arról,  hogy  más  nem  lehet  a  szerzője.  Nem  is  állhat 
érdekében,  hogy  kitudódjék  a  szerzősége,  mert  nemcsak  a  kiváltságos 
osztályokat  támadja  meg,  de   magát  a   monarkhikus  kormányformát  is, 

modván:  »az  emberekre  nézve  mindegy,  akár  a  monarkhia,  akár  az  arisz- 
tokraczia  zsarnoki  igája  alatt  nyögnek.  Véleményem  szerint,  mindkettőt 
gyökerestől  ki  kell  irtani,  hogy  az  emberi  szabadság  diadalra  emelked- 
hessék.«  Helyteleníti,  hogy  a  király  fia,  kit  a  természet  talán  földműves- 
nek teremtett,  a  trónra  jut;  a  főrendek  gyermekei,  kikből  legfölebb  jó 
iparosok  válnának,  az  állam  első  helyeit  foglalják  el ;  ellenben  az  alacsony 
sorsban  született  polgárok,  bármily  magas  szellemi  képességgel  vannak 
megáldva,  homályban  töltik  életöket.  Es  felkiált:  0,  szerencsétlen  embe- 
riség, miért  tűröd  az  igazságtalanságot,  melyet  megszüntetni  tőled  függ  ? ! 
A  zsarnokoktól  félsz,  pedig  azok  nélküled  tehetetlenek.  Zúzd  szét  a 
gonosz  bilincseket!  Vessétek  el  örökre  —  így  szól  a  magyarokhoz  — 
úgy  a  monarkhikus  kormányformát,  mint  az  arisztokracziának  még  árnyékát 
is!«  Azután  a  volt  szerzetes  a  papság  ellen  tüzeli  a  népet,  majd  meg  ellen- 
kezésbe jön  magával,  az  elébb  hirdetett  elvekkel,  arra  buzdítja  a  nem- 
zetet, hogy  tartsa  fenn  sértetlenül  a  királyi  hatalmat.  De  csakhamar  e 
munka  után,  1792  elején  ujabb  röpirat  jelenik  meg  tőle,  melyben  már  a 
király  mellett  foglal  állást,  a  nemeseknek  a  király  ellen  intézett  támadásaival 
szemben,  s  egész  hévvel  a  kiváltságok  ellen  fordul,  melyek  a  » nem-nemes 
osztályokat  a  főrendek  rabszolgáivá,  úgyszólván  barmokká  alacsonyítják.* 
Miután  a  királytól  magától  egyenes  megbízatása  van,  hogy  mennél 
több  hivet  szerezzen  a  kiváltságos  osztályt  támadó  elveknek.  Pestre  megy 
s  ott  valóban  több  szabadelvű  férfit  nyer  meg  munkatársakul.  Megnyeri 
a  többek  közt  Laczkovics  Jánost,  egy  előkelő  nemes  család  ivadékát,  ki 
a  hadseregnél  kezdette  pályáját  s  kire  e  pályán  szép  jövendő  várt.  De 
a  szép  reményekkel  kecsegtető  pályafutás  hirtelen  megszakad:  Laczko- 
vicsot,  —  mert  azt  a  kérvényt,  melyet  a  Szerbiában  táborozó  két  magyar 
ezred  tisztjei  az  1790-iki  országg)Kíléshez  intéztek  s  melyben  a  független 
magyar  hadsereg  felállítását  kérik  —  maga  fogalmazta,  a  hadi  tanács 
büntetésből  a  mantuai  helyőrséghez  tette  át.  Semhogy  helyőrségi  szolgá- 
latba lépjen,  inkább  lemondott  tiszti  rangjáról.  Erős  keserűség  szállja  meg 
szivét  a  király  és  gonosz  tanácsadói  ellen.  Hiába  folyamodik  a  királyhoz : 
sem  nyugdíjat  nem  adnak,  sem  tiszti  rangját  nem  adják  vissza.  Ekkor 
találkozik  vele  Martinovics,  kivel  különben  gyermekkori  barátság  emlékei 
kötötték  össze  s  Martinovics  felhívja  rá  a  király  figyelmét:  ez  neki  való 
ember.  A  király  szívesen  fogadja  a  nagy  műveltségű  Laczkovicsot,  de  nem 
adja  vissza  tiszti  rangját:  fontosabb  szolgálatra  szemelte  ki.  Kinevezi 
Pestmegyébe  kerületi  biztosnak.  A  mint  elfoglalja  állását,  átdolgozza 
Martinovicsnak  latinul  írt,  fönnebb  ismertetett  beszédét,  még  pedig  úgy, 

hogy  kihagyja    mindazokat  a  helyeket,    melyek  az   Örökös    monarkhiát 
kárhoztatják  és  a  köztársaságot  dicsőítik  s  erős  jegyzésekkel,  toldások- 
kal pótolja  ama  részeket,  melyek  a  kiváltságos  osztályok  ellen  fordulnak. 
Ám    az    előkelő    nemes    családból    valÓ    ember    gyűlölete  a   nemesség 
ellen  nem  itt  nyilatkozik  meg  először.  Ez  a  gyűlölet   már  akkor  meg- 
fogamzik  szivében,  midőn  látja,  hogy  az  országgyűlés  rendéi  nem  támogat- 
ják elég  erélyesen  a  kérvényezés  miatt  pörbe  fogott  tisztek  ügyét.  A  király 
elutasítja    kérelmével,  de  nem   ellene  tör  ki  a  dühe,  hanem  a  nemesség 
ellen.  Mértéktelen  gyűlölettel  ír  egyik  barátjához  intézett  levelében  a  » fer- 
telmes nemességről   s  meg  nem  nyugszik    addig,  —  írja  —    »míg   a 
királylyal  el  nem  hitetheti,  hogy  ő  ennek  a  fertelmes  nemességnek  sem 
barátja,  sem   titkosa,  sem  vele  való  egyetértője  nem  volto.  A  gyűlölet 
annyira  elvakítja,  hogy  erről  a  szóról :  magyar 
—  hallani  sem  akar.  »A  mágnás,  a  pap,  meg 
a  nemes  a  mi  romlásunk,  ezek  a  semmi  embe- 
rek akartak  királyokká  lenni  s  az  igaz  fejedel- 
mek kezeit  megkötözni.*  Végül  fenyegetődzik, 
hogy   kitölti  a  boszuját  ezeken   az    »infámis« 
embereken    egy    munkában.   Erre  csakhamar 
nyílik  alkalma  Martinovics  beszédének  átdol- 
gozásában.   A    pályafutásában    megakasztott 
ember    feneketlen    gyűlölete  ■  tombol    minden 
sorában,    durva,  ocsmány   szavakkal    illeti  a 
nemességet,  melyet    »a   természet   szintúgy  a 
dologra,  munkához,  ekéhez,  kapa,  kaptafához  Martinovics  i  nácz 

alkota,  de  a  közönséges  jónak  előmozdítására, 

az  ország  terheinek  hordozására  semmit  sem  cselekszik;  míg  a  nemtelen, 
de  hasznos  ember  szántóföldeit  dolgozza,  rétjeit  kaszálja,  kertjeit  műveli, 
kereskedést  folytatja*.  A  mily  szenvedélyesen  gyalázza  a  nemességet,  oly 
lelkesen  dicsőíti  József  császárt  és  Lipótot  s  buzdítja  a  nemzetet  az 
általuk  tervezett  reformok  támogatására. 

Martinovics  is,  Laczkovics  is:  mindkettő  elkeseredett  ember,  de  való- 
képpen nem  a  közállapotok  keserítik  el,  hanem  azok  a  csalódások,  melyek 
őket  magukat  érték.  Mindkettőre  szép  jövendő  képe  mosolyog,  de  egyiknek 
sem  teljesülnek  reményei,  bár  tehetségük,  műveltségük  alapján  joggal 
remélhetik  vala,  hogy  dicsőséges  pályát  futnak  meg.  Irataik  nem  teszik 
ránk  azt  a  hatást,  hogy  igaz  meggyőződés  vezette  volna  tollúkat.  Egy- 
szerre  szolgálják   a   népszabadság  és   az   önkényuralom   ügyét.   Magasan 


fölöttük  áll  a  későbbi  összeesküvés  harmadik  feje:  Hajnóczy  József,  az 
aszódi  lutheránus  pap  fia,  aki  teljesen  önzetlenül  szolgálja  az  egyenlőség 
magasztos  elveit.  Nagy  talentum  és  igazi  tudós  s  mint  gróf  Forgách 
titkára,  majd  meg  Széchenyi  Ferencz  ügyvédje,  nagy  buzgalommal  kutatja 
a  főúri  családok  levéltárait  s  másolja  le  a  magyar  nemzet  történetére 
világot  vető  okleveleket.  Midőn  József  császár  Széchenyi  Ferenczet  a 
pécsi  kerületbe  királyi  biztossá  nevezi  ki,  a  gróf  előterjesztésére  a  császár 
Hajnóczyt  adta  melléje  titkárul.  Egykori  ura,  gróf  Forgách  Miklós,  levélben 
üdvözli  Hajnóczyt,  de  ugyanabban  a  levélben  elitéli  Széchenyit,  hogy  oly 
hivatalt  vállalt  el,  melyet  az  ország  törvénye  nem  ismer.  E  levélre 
hosszabb  levélben  válaszol  Hajnóczy.  Sérti  büszkeségét  a  gróf  levele, 
mert  ő  is  meggyőződésből  vállalt  hivatalt  s  nem  kényszerűségből.  Az  ő 
felfogása  szerint,  közönyös,  akár  egy  ember  alkotja  a  törvényeket,  ami 
meg  a  magyar  állapotokat  illeti,  kétségtelen,  hogy  a  magyar  alkotmányt 
át  kell  alakítani.  Ez  pedig,  szerinte,  csak  hatalmi  tény  által  lehetséges. 
»Az  országnak  negyvenezer  nemes  és  öt  millió  nem-nemes  lakosa  van. 
^mazok  a  törvényhozók,  emezek  a  rabszolgák.  Mikép  várhatni,  hogy  az 
előbbiek  lemondanak  jogaikról,  melyeket,  meggyőződésük  szerint,  törvé- 
nyesen birnak?  A  nemesség  Önként  sohasem  fogadja  el  azt  az  elvet, 
hogy  a  természet  a  nemest  és  parasztot  egyenlő  jogokkal  ruházta  fel; 
és  hogy  az  alkotmány  szilárdnak  csak  akkor  tekinthető,  ha  áldásaiban 
a  paraszt  is  részesül.  A  negyvenezer  nemest  mintegy  ötszáz  egyén  kép- 
viseli az  országgyűlésen,  a  kik  közül  tényleg  alig  tizen  folynak  be  a 
törvények  alkotására.  És  ez  a  tiz  ember  sem  a  közjót  tartja  szem  előtt. 
Ha  tehát,  meggyőződésem  szerint,  az  alkotmány  a  nemesek  és  nem 
nemesek  közt  gyűlöletet  támaszt,  és  a  nemesség  sohasem  fogja  erő- 
szakosan magához  ragadott  jogait  másokkal  megosztani :  kötelezve  vagyok 
minden  tőlem  telhetőt  megtenni,  hogy  embertársaim  elévülhetetlen  jogaik- 
nak birtokába  jussanak.  Ily  módon  emberbarát  leszek,  a  nélkül  hogy 
megszűnném  jó  hazafi  lenni.  De  ha  e  kettőt  egymással  nem  lehetne 
megegyeztetni,  inkább  emberbarát,  mint  patrióta  akarok  lenni.  Ez  az  én 
elméletem. « 

A  nép  üdve,  boldogulása  irányítja  az  ö  szívét,  egész  gondolkozását, 
nem  törődik  azzal,  hogy  törvényes  vagy  törvénytelen  formában  akarja-e 
boldogítani  a  császár  a  népet,  csak  boldogítsa.  S  nem  az  teszi  őt  forra- 
dalmárrá, olvassuk  Fraknói  Vilmos  Martinovics  és  társai  összeesküvése  czímű 
könyvében  —  hogy  József  császár  törvénytelen  eszközökkel  akarja  átala- 
kítani Magyarországot  s  diadalra  juttatni  az  egyenlőség  elveit,  hanem  az  a 

szörnyű  csalódás,  midÖn  a  császár   visszavonja  rendeleteit  s  az  alkot- 
mányosság, a    törvényesség  útjára  tér.    Széchenyi    elhagyja  a  császári 
szolgálatot,  ö  azonban  nem,  sőt  a  császár  kinevezi  Szerémmegye  alispán- 
jának, de  amint  II.  Lipót  lép  a  trónra,  lemond  állásáról:  a  régi  alkotmány 
váratlan  diadala  lehetetlenné  teszi   rá  nézve  a  hivatalban  való  maradást. 
Nem  adja  fel  elveit,  sÖt  csak  most  kezdi  azokat  szolgálni  igazán.  Az  1790-iki 
országgyűlés   megnyitásakor  egyenesen   az   ország   rendéihez    fordul    egy 
nagyobb    munkálatával,    melyben  az  alkotmány    gyökeres    átalakítására 
vonatkozó  javaslatait  adja  elő.  Az  ö  hite  szerint,  csak  az  az  alkotmány 
tökéletes,  mely  a  nemzet  minden 
osztályának    egyenlő   jogot   és 
biztosságot  nyújt.  ElismerÍ,hogy 
a   törvényesen   szerzett  birtok- 
jogokat   csak    törvényes    úton 
lehet  megváltoztatni,   de    bízik 
abban,  hogy  a  rendek,  »a  nádor- 
tól és  prímástól  kezdve  az  utolsó 
szentgáli  szabadosig,*  saját  ingó 
és   ingatlan  vagyonuk  kivételé- 
vel, minden  egyéb  jogaik  és  sza- 
badságaik  tekintetében    szabad 
kezet  engednek  az   országgyű- 
lésnek, s  bízik  a  katholikus  pap- 
ságban,   hogy,   ha   a   közérdek 
követelné,  birtokainak  egy  részét 
fel  is  áldozná.  De  ez  a  munka 
nem  került  az  országgyűlés  elé, 

csak  kéziratban  forgott.  A  követ-  Laczkovics  ján«.. 

kezö  két  évben  azonban  négy 

munka  jelenik  meg  tőle,  névtelenül,  de  már  nyomtatásban.  Az  első  szól , 
a  királyi  hatalom  korlátairól,  a  második  a  magyar  országgyűlés  szer- 
vezetéről, a  harmadik  az  adófizetésről  és  a  negyedik  a  katholikus  klérus 
viszonyainak  szabályozásáról.  E  munkákban  ismerteti  a  létező  törvé- 
nyeket s  ezek  alapján  adja  elő  véleményét  a  szükséges  reformokról. 
A  királyi  hatalom  túlkapásaival  szemben  az  adó  megtagadásában  látná 
a  szabadság  legerősebb  biztosítékát,  de  —  szerinte  —  -ez  oly  országban 
nem  is  képzelhető,  hol  az  adófizető  nép  nem  foly  be  a  szavazásra. 
Nem    akar  hirtelen  változást.  Elismeri,  hogy  a  nemesség  nem    szakít- 

hat  egyszerre  százados  előítéleteivel,  viszont  félő,  hogy  a  szolgaság- 
hoz szokott  nép,  ha  hirtelen  teljes  szabadságot  nyer,  visszaél  a  szabad- 
ságával, abban  a  hiedelemben,  hogy  most  már  neki  minden  szabad. 
Egyelőre  azzal  is  megelégszik,  ha  a  nemesség  egymaga  viseli  a  házi 
pénztár  költségeit  s  ha  a  jobbágyok  részére  biztosítják  a  szabad  költöz- 
ködést és  földesuraikkal  szemben  az  esetről  esetre  való  szerződés  jogát. 
Különben  számos  törvényczikkel  bizonyítja,  hogy  a  nemességnek  a  köz- 
ferhekben  való  részvevése  nincs  ellentétben  az  alkotmánynyal  s  nemesség 
és  papság  egyaránt  köteles  erre.  Az  országgyűlés  feladatairól  írván,  a 
következő  alaptörvények  alkotását  tartja  szükségesnek: 

Mindenki  szabadon  választhatja  meg  hazáját. 

Gondolatait  szóval  és  írásban  mindenki  szabadon  kifejezheti. 

Mindenkinek  joga  van  ingatlan  birtokot  szerezni  s  mihelyt  birtoka 
és  megfelelő  szellemi  képessége  van,  bármely  hivatalt  viselni. 

A  jobbágyok  földesuraikkal  szabadon  szerződhetnek. 

Azt  a  kiváltságot,  hogy  a  nemes  embert  csak  törvényes  idézés  és 
Ítélet  után  szabad  elfogni,  ki  kell  terjeszteni  az  ország  összes   lakosaira. 

Az  állam  összes  kedvezéseiben  és  terheiben  a  polgárok  egyformán 
részesülnek. 

Mindenkit  csak  oly  adó  fizetésére  lehet  kötelezni,  melyet  személyesen 
vagy  képviselője  által  szavazott  meg. 

Az  ország  függetlenségét  csak  úgy  látja  biztosítottnak,  ha  az  összes 
birtokos  osztályok  a  törvényhozásban,  a  hivatalok  és  közterhek  viselésében 
egyenlően  vesznek  részt. 

Látható  ebből  az  utolsó  pontból  is,  hogy,  bármennyire  radikális 
különben,  a  történeti  múlttal  nem  szakít  egészen,  s  ami  különösen  meg- 
különbözteti Martinovicstól,  Laczkovicstól  —  és  általában  e  kor  szabad 
szellemű  íróitól  —  komolyan,  higgadtan,  gyűlölködés  nélkül,  tisztességes 
hangon  ír.  Ha  közbe  nem  jön  a  franczia  forradalom,  ezeknek  az  elveknek 
talán  jó  nagy  része  diadalra  jut  már  a  múlt  század  végén,  ám  Hajnóczy 
és  társai  I.  Ferencz  trónralépte  után  csakhamar  észreveszik,  hogy  a 
helyzet  lényegesen  megváltozott.  Martinovicsot  ugyan  I.  Ferencz  még 
alkalmazza  a  kabineti  irodában  és  ő  folytatja  is  II.  Lipót  alatt  nagy 
hévvel  kezdett  munkásságát :  a  szabadelvű  eszmék  híveinek  toborzását,  spt 
a  koronázó  országgyűlés  előtt  röpiratot  is  ad  ki,  melyben  erősen  támadja 
a  kiváltságos  osztályokat.  A  főpapokat  és  mágnásokat  okolja  a  nép 
tudatlanságáért,  elnyomatásáért.  Most  is  azon  mesterkednek  —  mondja 
—    hogy  a   nép   szava   el   ne  jusson  I.  Ferencz  füleihez.  De  nem  érnek 

czélt,  mert  az  alsó  papság,  a  polgárok  és  jobbágyok  szövetkezni  készülnek 
ellenök,  miután  látják,  hogy  az  országgyűlés  semmit  sem  tesz  érdekökben. 
Es  csatlakozott  ezekhez  több  felvilágosodott  főúr  és  nemes,  kik  meg  is 
állapodtak  a  következőkben:  Az  egyháziakat  ki  kell  zárni  az  ország- 
gyűlésből és  mindenféle  hivatalból;  jószágaikat  vegye  el  az  állam  s  az 
fizessQ  minden  felekezet  papját.  A  közterheket  osztálykülönbség  nélkül, 
arányosan  kell  fizetni.  Es  így  tovább.  Mihelyt  azonban  látja  a  hangulat 
változását,  sőt  a  király  meg  is  vonja  tőle  a  11.  Lipóttól  nyert  1500 
forintnyi  évdíjat,  fordít  a  szerepén :  úgy  akarja  hasznossá  tenni  magát  az 
udvarnál,  hogy  közli  a  franczia  forradalom  terveibe  beavatott  barátaitól 
hallott  titkokat  s  jelentéseket  tesz  a  bécsi  és  a  magyar  szabadelvű  körök 
mozgalmairól.  De  nem  tudja  megnyerni  sem  a  király,  sem  az  udvar 
bizalmát.  Laczkovics  sem,  ki  hiába  próbálja  visszaszerezni  a  hadse- 
regnél viselt  őrnagyi  rangját.  Ellenben  Hajnóczyt,  kinek  röpiratai  mind 
névtelenül  jelentek  meg,  a  magyar  kamaránál  titkárnak  nevezi  ki  a  király. 
Természetesen,  sem  a  királynak,  sem  Hajnóczy  pártfogóinak  sejtelmük 
sincs  arról,  hogy  azok  közt  a  radikális  szellemű  művek  közt,  melyeket 
csakhamar  üldözőbe  vesz  a  kormány,  Hajnóczytól  is  van  néhány. 

Már  Lipót  elhatározta  volt,  hogy  a  franczia  forradalom  terjedését  fegy- 
verrel gátolja  meg  s  a  franczia  nemzetgyűlés  hadüzenettel  válaszol  utód- 
jának, Ferencznek,  ki  a  franczia  kormánytól  a  királyi  hatalom  és  a  katho- 
likus  klérus  megszorítására  alkotott  törvények  megsemmisítését  követelte. 
A  háború  kitör  s  ezzel  egyidejűleg  a  kormány  valóságos  hajtóvadászatot 
tart  a  demokrata  írókra.  A  jelszó:  csirájában  elfojtani  minden  szabadabb 
szellemű  mozgalmat,  különben  nálunk  is  vérszemet  kap  a  nép  s  felforgatja 
a  régi  rendet,  trónt  és  alkotmányt  egyaránt.  Országszerte  nyomozzák,  ki 
a  szerzője  Martinovics  beszédének,  melyet  a  rendekhez  intézett,  össze- 
szedik a  latin  és  magyar  példányokat,  a  hol  megtalálják.  A  nyomozás 
szálai  Laczkovicshoz  vezetnek,  őt  gyanúsítják  a  fordítás  munkájával,  de 
nem  tudják  rábizonyítani  s  nem  is  Ítélhetik  el,  mindazonáltal  a  király  föl- 
hívja Pestmegye  főispáni  helytartóját,  hogy  kisérje  figyelemmel  Laczkovicsot. 
És  így  nyomozzák  s  szedik  össze  Martinovics  többi  munkáját  is,  nemkülön- 
ben a  Hajnóczy  röpiratait  is,  melyeket,  eg3mek  kivételével,  mely  az  adózás 
rendezésével  foglalkozik,  mind  veszedelmesnek  találnak. 

A  szabadelvű  iratok  s  a  szabad  gondolkodás  ellen  indított  e  hajsza 
teremti  meg  az  úgynevezett  Martinovics-féle  összeesküvést.  A  nyílt  harcz 
egyelőre  lehetetlen,  a  szabadelvű  gondolkodás  hívei  tehát  titkos  társasá- 
gok alakítására  szánják  magukat.   Martinovics   ragadja   kezébe   a  vezető 

szerepet,  miután  kétségtelenül  meggyőződött  arról,  hogy  többé  nem  képes 
megnyerni  az  udvar  bizalmát.  Kétféle  társaságot  tervez:  a  reformátorok 
s  az  egyenlőség  és  szabadság  társaságát.  Amabba  oly  szegény  mágnáso-. 
kat  és  nemeseket  készült  megnyerni  tagokúi,  kik  a  fjeién  viszonyokkal 
elégedetlenek,  s  az  alkotmány  átalakításától,  amennyiben  azok  a  nemesi 
előjogok  kímélésével  történnek,  nem  idegenkedrlek.  Ez  a  társaság  oly  köz- 
társaság létesítését  segítené  elő,  melyben  a  felségi  jogokat  két  kamara 
gyakorolná,  s  egyikben  a  nemesek,  másikban  a  nem-nemesek  lennének  a 
törvényhozók.  A  nemességnek  tulajdonában  maradna  az  ingatlan  birtok 
s  azt  a  nem-nemesek  mint  hérlök  kezelnék.  Adót  senki  sem  fizetne,  mert 
az  ő  számítása  szerint,  a  korona  és  egyház  javaiból  s  a  harminczadok- 
ból  várható  40  milliónyi  közjövedelem  bőven  fedezné  a  köztársaság 
szükségeit. 

Martinovicsnak  az  volt  az  igazi  szándéka,  hogy  e  társaság  által 
megbuktassa  a  fennálló  kormányformát  s  mihelyt  az  ebbeli  munkáját 
elvégezte :  eléáll  az  egyenlőség  és  szabadság  társasága^  mely  aztán  a  tiszta 
demokráczia  alapján  csinálja  meg  a  köztársaságot.  A  reformátorok  társa- 
sága tagjainak  nem  is  volt  szabad  tudniok  az  egyenlőség  és  szabadság 
társaságának  létezéséről,  ellenben  ennek  igen  amarról.  A  társaságba  belépő 
tagnak  esküvél  kellett  köteleznie  magát,  hogy  a  társaság  elveit,  kellő  óva- 
tossággal ugyan,  de  élete  koczkáztatásával  is  terjeszti  s  legalább  két  új 
tagot  szerez. 

Titkos  jeleket  használnak,  melyekről  egymást  felismerik  s  titkos, 
csak  általuk  értett  Írásjegyekkel  leveleznek.  Ha  mindakét  társaság  tagjai- 
nak száma  elegendőre  szaporodik,  kitűzik  a  fölkelés  zászlaját  Addig 
e  czélra  szerkesztett  katekizmusok  útján  terjesztik  mindakét  társaság 
elveit.  A  reformátorok  társaságának  katekizmusa  a  fönnebb  eléadott  elve- 
ket foglalja  össze.  Gyurkovics  Ferencz,  a  pesti  egyetemen  a  politikai 
tudományok  tanára,  írta  e  kátét,  melyből  azonban  egyetlen  példány  sem 
maradt  meg.  Az  egyenlőség  és  szabadság  társaságának  kátéját  maga 
Martinovics  írta,  még  pedig  franczia  nyelven  s  franczia  szerző  neve  alatt. 
Ez  a  káté  öt  fejezetre  oszlik.  Az  első  fejezet  általában  az  emberi  jogok- 
kal foglalkozik,  a  második  a  polgári  jogokat  állapítja  meg,  a  harmadik  a 
szolgaság  állapotját  világítja  meg,  a  negyedik  a  felzendülés  jogát  bizo- 
nyítja, végűi  az  ötödik  a  királyokról  emlékezik  meg,  nem  nagyon  hízelgő 
módon. 

ízelítőül  hadd  álljon  itt  néhány  kérdés  és  felelet  a  különböző  feje- 
zetekből. 

A  polgárokról  szóló  fejezetből: 

Ha  az  emberek  ereje  nem  elégséges  épen  az  elnyomattatás  ellentállására, 
micsoda  orvosságokkal  kell  akadályoztatni? 

Az  ilyen  történetben  szükséges,  hogy  minden  elnyomattatott  emberek  kapcsolják 
öszve  magokat  valamely  közönséges  és  társasági  kötés  által  erőssült  nemzettel,  és  úgy 
formálják  az  úgynevezett  polgári  társaságot. 

Mi  czélja. ennek  a  társaságnak? 

A  közönséges  és  különös  boldogság,  azaz :  a  társaság  minden  tagjainak  bátorsága. 

Miképen  neveztetnek  a  polgári  társaságok  tagjai? 

Polgároknak;  minden  más  fejedelmi,  grófi,  nemesi,  főpapi,  püspöki  stb.  nevek  és 
privilégiumok  igazságtalanok,  vétkesek,  mint  a  melyek  a  társasági  kötést  terhesen  sértik. 

Miben  áll  a  társasági  kötés? 

E  következendő  formulába  foglaltatik  be:  Mi,  a  polgári  társaságnak  polgárai 
ellent  akarunk  állani  a  mi  testi  és  elmebeli  erőnkkel  minden  elnyomattatásoknak  és 
fogadni  a  mi  természeti  jussainknak,  t.  i.  az  életnek  és  a  szabadságnak,  a  tulajdonok- 
nak és  egyenlőségnek  oltalmazását. 

Van-e  valami  külőmbség  a  társadalmi  testben? 

Csak  egyedül  a  közönséges  szolgálatban  levőknek  (akikből  áll  az  igazgató  hatalom 
alkotása)  vagyon  elsőségük  a  többi  polgárok  között,  addig,  a  míg  a  hivataluk  tart 
és  a  míg  a  hatalom  megszűnik  övék  lenni,  minthogy  addig  ők  a  törvény  nevében 
igazgatnak.  Ez  az  oka:  miért  kell  minden  felállíttatott  méltóságokat  becsben  tartani. 

Melyek  azon  tulajdonságok,  melyek  által  valamely  polgár  megérdemli  a  köz- 
hivatalt ? 

A  virtus  és  az  elmebeli  tehetség ;  egyik  a  másik  nélkül  nem  elégséges.  Az  elmés 
gonosz  ember  épen  olyan  veszedelmes  a  gonoszság  által,  mint  a  jó,  de  ostoba  ember 
íiz  oktalanság  által. 

A  szolgaságról  szóló  fejezet  egész  terjedelmében  így  szól : 

Mi  a  szolga? 

Olyan  ember,  kinek  akarata  az  ő  urától  függ. 

Miképen  neveztetnek  a  szolgák  a  szabad  tetszésü  uralkodás-  vagv  igazgatásban  ? 
Jobbágyi  névvel  gyaláztatnak. 

Miben  áll  a  szabad  tetszésü  uralkodás  (despotia)? 
A  nép  főhatalmának  bitangolásában. 

Miképen  bitangolhatja  valaki  a  népnek  főhatalmát  ? 

Ha  a  polgári  főhatalmat  elfoglalják  egy  vagy  más  személyek ;  az  első  monarchiá- 
nak, a  második,  aristokraciának  hivatik. 

Mi  a  természete  ezeknek  az  igazgatásoknak  ? 

Mind  a  kettő  erővel  uralkodó  hatalom,  midőn  egy  magános  ember,  kit  királynak, 
császárnak   vagy   fejedelemnek    neveznek,   vagy  kevés  számból  álló   famiKák  kények 

szerint    tesznek    rendeléseket  a    szélesen  kiterjedett    népség    életéről,  tulajdonáról    és 
állapotjáról. 

Ezekben  az  igazgatás  állapoijaibaH  mi  a  főbb  ielemes  rossz  ? 

A  nép  egyedül  csak  a  királyoknak  és  főrendeknek  boldogságokért  munkálkodik, 
az  alatt,  mig  maga  a  nyomorúságok  terhei  alatt  nyög. 

Miképen  élnek  vissza  a  király  és  jörendék  a  hadban  ? 

Ök  hadat  indítanak  maguk  tulajdon  hasznukért  és  parancsolják  a  népnek,  hogy 
az  ellenségre,  akit  az  ő  kevélységek  és  hűtlenségek  támasztott,  maga  menjen  el,  akt 
az  alatt  az  idő  alatt  is  tartozik  eszközöket,  u.  m,  pénzt,  eleséget,  hadi  erősségeket, 
köntöst  szolgáltatni,  ennek  az  igazságtalan  hadnak  a  fenntartására. 

Mire  valók  ezek  a  haddal  való  visszaélések  ? 

Arra,  hogy  megfojtassék  a  nép  a  hadaknak  mészárszékein,  melyet  úgy  gondol- 
nak mint  dicsőségeknek  mezejét  a  vérengző  haramiák,  az  alacsonok,  kik  ha  dicseke- 
déseket  a  poéták  mindenkor  versbe  hirdették  és  pompás  beszédek  alatt  elrejtvén  az 
emberi  lélek  gyalázatját,  e  rettenetes  dolgokhoz  vonzza  vak  buzgóságok  és  így  a  ter- 
mészet ellen  vak  öldökléseket  forditottanak  a  nép  gazdagságának  erőszakos  kicsikará- 
sára, a  közönséges  fizetések  és  adók  nevelésére  és  hogy  amazok  annál  hatal- 
masabbak s  tirannusabbak  legyenek,  mennyivel  erőtlenebbedett  a  nép  az  említett 
adósságok  által. 

A  nevezeit  igazgatás  formájában  kérdenek-e  tanácsot  a  jobbágvlól,  mikor  az 
adónak  nevelése  vételik  munkába  ? 

Nem,  a  jobbágyok  valóságos  szolgák  lévén,  azaz  nem  bátorkodván  a  maguk 
akaratjukat  kinyilatkoztatni,  tartoznak  megfizetni  az  adót,  akármely  felettébb  való 
legyen  is,  azaz :  uralkodó  fejedelem  kedve  szerint. 

Vagyon-e  az  igavonó  barmok  és  a  szolgák  között  valami  külömbség? 

Épen  semmi  sincsen ;  amiképen  hajtja  az  úr  az  igás*  barmokat  a  maga  tetszése 
szerint  való  húzásra,  úgy  hurczolják,  hajtják  és  kényszeritik  az  ö  jobbágyaikat  maguk 
kényeikre  a  királyok  és  a  főrendek, 

Ugy  de  a  főrendek  és  a  királyok  segéllik-e  a  maguk  jobbágyaikai  az  éhség- 
től való  veszedelemben? 

Igenis :  az  igás  barmok  urai  is  épen  azt  cselekszik,  hogy  megtartsák  a  követ- 
kezendő munkára,  melyek  által  az  ö  gazdagságoknak  kell  szaporodni. 

A  felzendülésről,  támadásról,  insztirrekc^ióról  czímú  fejezetből : 

Elvesztette-e  egészen  a  maga  természeti  jussát  a  szolga  ? 

Épen  nem  egészen,  az  embernek  jussai  épen  nem  tétethetnek  semmire;  vala- 
míg él  az  ember,  mindaddig  jussa  van  oltalmazni  a  maga  életét,  szabadságát  s 
egyenlőségét. 

Micsoda  a  felzendiilés '.' 

A  nemzeti  erőnek  a  maga  erőszakos  uralkodói  ellen  való  kinyilatkoztatása ;  a 
felzendiilés  a  szolgaságnak  határa,  a  szabadságnak  kezdete. 

Miképen  formálódik  a  zendülés  ? 

A  szolgaság  jármát  nem  szenvedhető  jobbágyok  tartoznak  egy  közönséges  véle- 
kedést formálni  az  embernek  természeti  jussairól,  akár  írás,  akár  társalkodás,  akár 
valamely  társaságok  által  legyen  az,  és  akiket  a  megvilágosodott  józan  okosság  (philo- 
sophia)  érzékenyekké  tett  a  magok  polgári  társainak  szerencsétlenségek  iránt,  elevenen 
lerajzolják  a  királynak  és  a  főrendeknek  istentelenségeket  és  azt  mondják  a  népnek: 
Fegyverre,  polgárok!  esküdjünk  mindnyájan,   hogy  szabadon  élünk   vagy  meghalunk! 

Az  V-ik  és  utolsó  rész  a  királyokról  így  szól  többek  között: 

Mi  a  király? 

Épen  olyan  ember,  aki  a  maga  kénye  szerint  teszen  rendeléseket  a  népről  és 
annak  tulajdonáról;  ő  oly  szabadságot  képzel  magának,  mely  szerint  az  embereket 
eladhassa,  megvásárolhassa,  megcserélhesse  a  tartományokat,  megengedhessen  a  bűnö- 
söknek és  megbüntethesse  azokat,  akik  magokat  ellene  merik  szegezni. 

A  káté  utolsó  kérdése:  hogy  van-e  jussa  a  nemzeteknek  a  királyo- 
kat letaszítani  a  királyi  székből  s  a  felelet  az:  hogy  igen  is  van,  »akár 
rosszak  a  királyok,  akár  jók,  mert  a  királyi  igazgatás  rendszere  így  is, 
úgy  is  mérges  és  vétkes «. 

Martinovics  ezt  a  kátét  Laczkovicscsal  fordíttatja  le  magyarra, 
Hajnóczyval  németre,  a  reformátorok  kátéja  azonban  csak  latin  nyelven 
került  forgalomba.  Legelőször  Laczkovicsot  avatja  terveibe,  aztán  Haj- 
nóczyt,  majd  Szentmarjayt,  kiket  a  titkos  társaságok  igazgatóinak  szemelt 
ki.  Szentmarjay  Ferencz  zemplénmegyei  nemes  család  sarja  volt  s  báró 
Orczy  László  kamarai  elnöknél  szolgált  titkári  minőségbén.  A  feltűnő 
szép  s  nem  közönséges  műveltségű  iQú  rajongott  a  franczia  forradalomért 
s  az  akkori  pesti  köznemes  ifjúságnak  ő  volt  a  vezére.  Szóval:  egészen 
Martinovicsnak  való  ember  volt,  alkalmas  arra,  hogy  mennél  több  hívet 
szerezzen  a  forradalmi  káté  felforgató  elveinek.  Meg  is  kezdik  a  titkos 
társaságokba  való  toborzást.  Laczkovics  mindössze  testvérét,  Lászlót  é$ 
unokaöcscsét,  Szlávy  Jánost  nyeri  meg  tagnak,  Hajnóczy  pedig  csupa 
tőle  távol  álló  embereket,  rokonai  közül  egyet  sem,  nevezetesen:  Szén 
Antal  helytartótanácsi  tisztviselőt,  Ambrózy  Gábor  királyi  ügyészt,  AbafFy 
Ferenczet,  Árvamegye  követét,  az  országgyűlésen  is,  a  sajtóban  is  a 
reformok  lelkes  szószólóját,  s  két  költőt:  Szentjóbi  Szabó  Lászlót  é$ 
Verseghy  Ferenczet.  Ez  utóbbi  különösen  forradalmi  versek  Írásával 
irányítja  magára  a  figyelmet.  Ő  fordította  magyarra  a  franczia  forradalmi 
indulót  is.  Szientmarjay  Zemplénben,  Szatmárban  toborzottá  a  híveket 
nagy  buzgósággal  s  ő  nyerte  meg  tagnak  Kazinczy  Ferenczet  is  a 
szatmármegyei  főispán  beiktató  ünnepén.  A  reformátorok  társaságának 
igazgatójául   Martinovics  egy  elszegényedett   grófot   nyert   meg:   Sigray 

meg  figyelmünket  és  becsülésünket,  írásban  adta  be  vallomását  Ö  kez- 
dettől fogva  látta,  —  így  szól  vallomása  —  hogy  Martinovics  tervei 
kivihetetlenek.  Azt  is  tudta,  hogy  a  társaságok  működése  sokáig  titok- 
ban nem  maradhat.  Jól  tudta,  hogy  forradalmat  nem  lehet  csinálni  pénz 
és  hadiszerek  nélkül,  a  mint  hogy  Magyarországon  a  forradalmat  min- 
dig a  főurak  csinálják  meg.  A  káté  tartalma  is  helytelen.  A  refor- 
mátorok kátéjának  az  a  pontja,  hogy  a  törvényhozás  egyik  kamará- 
jában a  nem-nemes  osztály  képviselői  üljenek,  minden  magyar  nemest 
felháborít.  Mert  a  nemesség  készebb  meghajolni  a  korlátlan  monarkhia 
előtt,  mint  a  nem-nemest  magához  fölemelni.  Ő  nem  számított  forrada- 
lomra, de  igenis  arra,  hogy  a  káték  tartalma  üdvös  hatású  lesz,  neve- 
zetesen: a  kormányt  meg  fogja  győzni  arról,  hogy  czélszerűbb,  ha  a 
sajtószabadság  elismerése  által  utat  enged  a  vélemények  szabad  nyil- 
vánítására, a  nemes  osztályt  pedig  arra  indítja,  hogy  a  nem-nemes  osz- 
tályokat is  némi  politikai  jogokban  részesítse.  Hazája  számára  csupán 
három  óhajtása  volt:  első  a  sajtószabadság  biztosítása,  második  annak 
az  elvnek,  hogy  a  nemes  embert  csak  törvényes  idézés  és  Ítélet  alapján 
lehet  elfogni,  a  nem-nemes  osztályokra  való  kiterjesztése,  a  harmadik 
annak  az  emberi  észt  kigúnyoló^  gyalázatos  törvénynek,  mely  szerint  a 
paraszt  nem  lehet  ingatlan  javak'  tulajdonosa,  —  megszüntetése.  Előkelő 
tanukat  nevez  meg  annak  a  bizonyítására,  hogy  mindig  ezek  voltak  az 
elvei  s  ezeket  sohasem  is  titkolta.  Ha  ő  forradalmat  akart  volna  — 
folytatja  —  lázító,  becsmérlő  munkákat  ír,  de  ő  a  legutóbbi  időben  is 
komoly,  tudományos  munka  írásával  foglalkozott:  a  magyarországi  joh- 
hágyosztály  történetével.  Ebből  már  meg  is  írt  hatszáz  lapot  s  még  csak 
1244-ig  jutott.  Három  év  kellett  volna  még  arra,  hogy  megírja  egész 
művét.  Ha  ő  forradalmat  akar,  nem  fog  ily  nagy  és  nehéz  munkába. 
» Istenemre  mondom,  szándékaim  tiszták,  önzetlenek,  nemesek  valának. 
Büszke  vagyok  arra,  hogy  az  emberiség  legszámosabb  és  leghasznosabb 
osztályának  javára  szenteltem  munkásságomat.  Melléktekintetek  sohasem 
fognak  attól  elvonni. « 

Ez  önérzetes  s  nagy,  nemes  lélekre  valló  kijelentés  után,  elismeri, 
hogy  bármily  tiszták  voltak  a  szándékai,  törvénybe  ütköző  cselekedetet 
követett  el,  de  arra  kéri  a  királyt,  hogy,  ha  »példát  akar  állítani«:  ne 
sújtsa  azokat,  akiket  ő  elcsábított!  A  maga  tetteiből  semmit  sem  tagad, 
társainak  vétkét  szelídíti  s  számukra  könyörületért  esedezik !  Kell-e  többet 
mondani  az  aszódi  lutheránus  pap  fiáról?  Egészen  más  fajta  embert 
mutat  Laczkovics.  Tagadja,  hogy  az  összeesküvés  szervezésében  tévé- 
Benedek.*  A  magyar  nép.  I.  ^^ 

kény  része  lett  volna,  tagokat  nem  toborozott  s  általában  arról  sincs 
tudomása,  hogy  mások  toborzottak-e  vagy  nem. 

A  vezetők  vallomásai  alapján  deczember  végéig  harmincznál  több 
» összeesküvőt «  tartóztattak  le  Pesten,  Budán  s  az  ország  különböző 
részeiben.  Ezek  közt  volt  Kazinczy  Ferencz,  Bacsányi  János,  Verseghy 
Ferencz,  Szentjóbi  Szabó  László,  a  magyar  irodalom  e  jelesei,  AbafFy 
Ferencz  követ.  Juhász  János,  Makk  Domokos,  Szabó  Imre  kath.  papok, 
Landerer  és  Pacskó  nyomdászok,  Rosty  Pál  és  Sulyovszky  Menyhért 
földbirtokosok,  Ambrózy  Pál  kir.  ügyész,  Szecsenácz  kamarai  titkár.  Szén 
Antal  kamarai  tisztviselő  s  néhány  ügyvéd,  mérnök,  orvos,  tanár,  nevelő, 
jurátus  és  kereskedő. 

Az  összeesküvők  pöre  áthúzódik  1795.  tavaszára   s  a  királyi  tábla 

fo-  és  Jószágvesztésre  itéli  az  összeesküvés  vezéreit :   Martinovicsot,  Lacz- 

kovicsot,  Hajnóczyt,  Szentmarjayt   és  Sigray  grófot.  Rajtuk  kívül  még 

ff 

kilenczet  itélt  a  tábla  halálra,  nevezetesen:  Verseghy t,  Oz  Pált,  a  szep- 
tehetségű  fiatal  ügyvédet,  Szén  Antalt,  Szlávy  Jánost,  Vrhovszky  ügy- 
védet, Szolárcsik  nevelőt,  Szulyovszky  Menyhértet,  Kazinczy  Ferenczet 
és  Szentjóbi  Szabó  Lászlót.  Tizenöt  vádlottat  2 — 10  évig  terjedő  fog- 
ságra ítéltek,  hatnak  a  vizsgálati  fogságot  beszámították.  A  hétszemélyes 
tábla  a  királyi  tábla  negyvenhat  ítélete  közül  csak  huszonhatot  erősít  meg, 
de  a  halálra  ítéltekét  mind.  A  halálos  ítéletek  végrehajtását  május  20-án 
reggeli  hat  órára  tűzték  ki.  Színhely:  a  budai  »generális  kaszáló  rét«, 
melynek  e  napon  Vérmező  lett  a  neve.  A  katonaság  kettős  sorfalat  állott 
a  börtöntől  a  vesztőhelyig :  e  kettős  sorfal  között,  mely  mögött  tenger 
nép  állott,  némán  haladott  a  szomorú  menet.  Egyenként  parasztszekérre 
ültették  a  halálra  ítélteket,  mellettök  két-két  hajdú,  szembe  velők  a  pap. 
A  menet  élén  Szabó  János  pestmegyei  szolgabíró  lovagolt,  mellette 
egy  esküdt,  kiséretökben  megyei  hajdúk.  Az  első  szekéren  Martinovics 
ült  s  az  egész  úton  buzgón  imádkozott.  Hajnóczy  bölcsészeti  kérdésekről 
társalkodott  a  papjával  s  közben  nyájasan  üdvözölte  ismerőseit.  Szent- 
marjay  a  franczia  forradalmi  indulót  fütyörészte.  Sigray,  ki  a  fogságban 
is  nagyon  kislelkű  volt,  félig  ájultan  sírt  és  imádkozott.  Rajta  kezdették 
az  Ítélet  végrehajtását.  Martinovicsnak,  büntetése  súlyosbításául,  végig 
kellett  nézni  négy  igazgató  társának  kivégezését.  A  budai  hóhér,  egy 
hetvenéves  ember,  háromszor  csapott  Sigray  nyakára  s  csak  a  harmadik 
csapásra  hullott  le  a  feje.  A  nép  hangosan  zúgolódott  az  ügyetlenség 
miatt.  Következett  Szentmarjay.  Imádságba  merülve  ült  le  a  székre 
s  feje   az   első   csapásra   leesett.   Laczkovics,   a   harmadik,  gyors   léptek- 

ben  sietett  a  vesztőhelyre  s  mikor  az  Ítéletet  olvasni  kezdették,  közbe- 
szólt: »Ne  olvassák,  úgy  is  tudom,  mi  van  benne.«  Az  Ítélet  felolvasása 
alatt  a  pappal  beszélgetett.  Kérte,  hogy  vigye  meg  atyjának  utolsó 
üdvözletét.    Felső    ruháját    maga    vetette    le,    s    nem    akarta    engedni, 


Az  összeesküvők  fája. 

hogy  kezét  megkötözzék.  Aztán  megcsókolta  a  feszületet,  elbúcsúzott 
a  paptól  s  bátran  hajtotta  fejét  a  hóhér  bárdja  alá.  Most  Hajnóczy 
következett.  Utolsó  pillanata  is  méltó  volt  egész  életéhez.  »Köszöntsd 
hazámfiait  —  így  szólt  egy  ismerős  katonához  —  beszéld  el  nekik,  mint 
haltam   meg.  Ne  higyjék,  hogy  gonosztevő  valék.  Szándékaim   jók    és 

tiszták  valának.  Az  igazság  áldozataként  halok  meg.«  Az  ítélet  meg- 
hallgatása után  szemét  égre  emelte,  majd  térdre  borult  s  úgy  imádkozott. 
Aztán  fölkelt,  levetette  ruháit,  megölelte  a  papot  s  leülvén  a  székre, 
szelíd  mosolygással  fogadta  a  hóhér  csapását.  Legutolsónak  maradt 
Martinovics,  ki  már  akkor  ájultan  esett  össze,  midőn  látta,  hogy  Sigrayval 
mily  ügyetlenül  végez  a  hóhér.  Magához  térve,  többé  nem  tudott  állani, 
leült  a  földre,  imádkozott  és  folyton  csókolta  a  feszületet.  A  hóhérlegények 
úgy  vonszolták  a  székhez  s  szemét  bekötötték,  de  a  kendÖ  abban  a 
pillanatban,  midőn  a  hóhér  rámérte  a  csapást,  lecsúszott  szeméről.  Még 
egy  pár  pillanat  s  a  hóhér  üstökénél  fogva  fölemelte  a  levágott  főt : 
hadd  lássa  a  nép  .  .  .  Most  a  hóhérlegények  máglyát  raktak  s  azon  a 
két  kezét  elégették,  aztán  az  öt  holttestet  még  egy  ideig  ott  hagyták, 
hadd  bámulja  a  nép,  majd  külön  koporsóba  téve,  két  sírt  ástak  a  budai 
temetőn  kívül.  Az  egyikbe  Martinovicsot  temették,  a  másikba  négy  társát. 
A  többi  halálra  itélt  kétség  és  remény  közt  várta  a  kegyelmet  Ezek 
közül  a  király  kettőnek  erősítette  meg  halálitéletét,  —  Öz  és  Szolárcsik 
volt  e  kettő  —  a  többiét  nehéz  fogságra  változtatta.  Két  hét  múlva 
a  Vérmezőn  kivégezték  Szolárcsikot  is,  Őzt  is,  mint  ^javulásra  reményt 
nem  nyujtó«  bűnösöket. 

Hét  ember  vére  áztatta  a  »generális  kaszáló  rétet«,  de  e  vér  nyomán 
nem  sarjadzott  ki  az  a  szabadság,  melyért  ők  vértanú  halált  haltak. 
A  reakczió  kíméletlenül  tép  föl  a  népszabadság  magasztos  elvei  ellen.  Az 
udvart  és  a  kiváltságos  osztályokat  közös  érdek  köti  most  szorosra:  a 
szabad  gondolkodásnak,  a  szabad  szellemű  törekvéseknek  minden  eszközzel 
való  elfojtása.  Akiknek  szíve  a  népszabadságért  lelkesült,  vagy  vértanú  halált 
haltak,  vagy  börtönben  sínylődtek  —  s  akik  megmenekedtek  a  börtöntől, 
azok  sem  szabadok  többé,  minden  lépésüket  figyelik,  számon  tartják. 
A  nemesség  féltékenyebben  ragaszkodik  kiváltságaihoz  mint  valaha  s 
abbeli  félelmében,  hogy  a  franczia  forradalom  tüze  Magyarországba  is 
átcsaphat,  vak  eszköze  lesz  a  kormánynak.  Nem  veszi  észre,  hogy  a  kor- 
mány nemcsak  a  népszabadságot  fojtja  el,  de  az  ősi  alkotmányt  sem  tiszteli. 
Az  ébredezésre  hosszú,  mély  álom  következik,  álom,  amely  egy  negyedszá- 
zadig tart.  Akik  ébren  vannak,  sokkal  gyöngébbek,  semhogy  a  nemzetet  öntu- 
datra ébreszszék.  A  szigorú  czenzura  nyűgei  közt  afenköltebb  gondolkozású 
elmék  is  csak  nehezen,  szűkebb  körben  teljesíthetik  missziójukat.  S  az  erkölcsi 
sülyedés  mellett  bekövetkezik  az  országos  szegénység  is.  A  huszonöt  évig 
tartó  franczia  háború  kimeríti  az  ország  erejét,  nyomasztó  szegénységre 
juttatja  a  nemességet  Is,  a  jobbágyságról  nem  is  beszélve.  Azok  a  reform- 


Neggven  év. ^21 

munkálatok,  melyeket  az  1791-iki  országgyűlés  által  kiküldött  bizottságok 
végeztek,  a  levéltárakba  kerülnek,  senkinek  sincs  gondja  arra,  hogy  azokat 
életbe  is  léptesse.  Az  1796-iki  országgyűlést  a  király  »a  trónnak,  az  ősi 
alkotmánynak,  a  nemesi  jogoknak  s  a  hitvallásnak  a  franczia  eszmék  és 
elvek  ellen  való  biztosítására*  hívja  össze.  S  az  országgyűlést  megnyitó 
beszédben  a  király  kü- 
lönösen hangsúlyozza, 
hogy  a  franczia  nem- 
zet a  nemesség  kiirtá- 
sára törekszik,  azzal 
a  biztos  számítással, 
hogy  ez  nem  téveszti 
el  hatását  a  rendekre. 
Nem  is  csalódott.  A  ren- 
dek ötvenezer  ujonczot, 
tizezer  lovat,  húszezer 
ökröt,  két  millió  négy- 
száz ezer  mérő  gabonát 
s  hárommillió  kétszáz- 
hatvan ezer  mérő  zabot 
szavaznak  meg  a  ne- 
messég részéről,  sőt 
szükség  esetén  fegy- 
vert is  fognak  a  franczia 
ellen.  A  háború  miatt 
1802-ig  nem  is  tarta- 
nak több  országgyű- 
lést. A  rengeteg  áldo- 
zatok fejében  elismerő, 
hízelgő  szavakat  kap 
a    nemesség,    folyton 

legyezgetik  a  hiúságát,  Magyar  gránátosok  a  fianczia  háborúban. 

a  nagy  országos  bajok- 
kal azonban  nem  törődik  a  király.  Kilencz  év  alatt  1792-tőI  1802-ig  a  rendes 
hadi  adón  felül  százmilló  forintnál  többet  áldoz  Magyarország  a  francziák 
ellen  viselt  háborúra,  katonát  is  adott  kétszázezret,  ehhez  járult  néhány 
Ínséges  esztendő,  s  hogy  a  nyomorúságból  semmi  se  hiányozzék :  a  kincstár 
által  esztendőről  esztendőre  nagyobb   mennyiségben  kibocsátott  papiros 

pénz  értékének  nagy  részét  elveszíti,  ennek  következtében  az  adás-vevés 
megnehezül,  a  szegény  nép  éhséggel  küzd,  mert  munkája  bérét  a  csaknem 
értéktelen  papiros  pénzben  kapja,  melyet  alig  fogadnak  el  A  kincstár 
bocsát  ki  ugyan  érczpénzt,  de  ezt  is  a  valónál  nagyobb  értékben,  a 
papiros  pénzt  pedig  névértékének  két  harmadában  váltják  be  s  a  beváltásra 
rendesen  oly  rövid  időt  adnak,  hogy  a  tudatlan,  tájékozatlan  népnek  nyakán 
marad  az  értéktelen  papiros  pénz. 

Az  1802-iki  országgyűléshez  nagy  reményeket  fűz  az  orsJág.  A  király 
a  meghivó  levélben  az  országos  bajok  orvoslását  igéri,  s  emlegeti  az 
adózó  nép  javát  is.  Mikor  aztán  az  országgyűlés  megnyílik,  két  kíván- 
sággal áll  elő:  a  magyar  ezredeknek  béke  idején  is  teljes  legyen  a  lét- 
száma —  ez  az  egyik ;  a  hadi  adót  emeljék  föl  két  millió  forinttal,  ez  a 
másig  kívánság.  Ám,  hogy  ne  csupán  a  jobbágyság  fizesse  ezt  a  két 
milliót,  a  só  árának  fölemelését  javasolja  a  király.  A  rendek  megígérik  a 
kívánságok  teljesítését,  a  nélkül,  hogy  ezzel  szemben  feltételül  kötnék  ki 
az  országos  bajok  megszüntetését.  A  követelő  helyett  a  kérő  megalázó 
szerepére  vállalkoznak  s  a  király,  miután  az  ő  kívánságainak  teljesítését 
már  megígérték,  kitér  válaszában  a  kívánságok  elől.  Szóval :  a  bécsi  udvar, 
mint  rendesen,  kijátsza  a  hiszékeny,  nagylelkű  magyart.  A  csalódott 
rendek  tüzes  dikcziókban  támadják  a  kormányt  s  mérges  viták  folynak  e 
két  kérdés  körül :  egyszer  s  mindenkorra  vagy  csak  a  jövŐ  országgyűlésig 
vállalják-e  el  a  magyar  ezredek  kiegészítését,  és  —  ez  volt  a  másik  kérdés : 
^—  bizonyos,  meghatározott  szolgálati  időre  szavazzon-e  meg  ujonczot, 
vagy,  mint  eddig  volt  szokás :  addig  szolgáljon  a  katona,  míg  a  szolgálatra 
alkalmas?  Ha  egyszer  s  mindenkorra  szavazza  meg  az  ezredek  kiegé- 
szítését, ezzel  a  nemesség  maga  alatt  vágja  le  a  fát:  fölöslegessé  válik 
a  nemesi  fölkelés  s  vége  a  nem-adózás  kiváltságának;  viszont  be  kellett 
látni  a  rendeknek,  hogy  hallatlan  igazságtalanságot  követnek  el  a  jobbágy- 
ságon, midőn  azt  állandó  hadi  szolgálattal  sújtják,  míg  ők  magok  csak 
háború  esetén  fognak  fegyvert.  A  rendekre  nézve,  természetesen,  nagyon 
kényelmes  volt  az  ujonczozásnak  az  a  módja,  mely  szerint,  a  szolgálati 
évek  meghatározása  nélkül,  magát  a  kormányt  bízták  meg  a  katona- 
szedéssel, az  időnként  támadó  hiányoknak  toborzás  meg  kötéllel  fogdosás 
útján  való  pótlásával.  Szörnyű  igaztalanság  volt  ez  a  nép  iránt,  melyre 
csak  terhet  raktak,  de  egy  csipetnyi  jogot  sajnáltak  tőle.  A  rendek,  hogy 
a  nemesség  kiváltsága  se  csorbuljon,  meg  a  nép  terhe  is  könnyebbüljön, 
úgy  oldják  meg  e  kérdéseket,  hogy  az  ezredek  állandó  pótlásának  elvét 
nem  fogadják  el,  ellenben  hajlandók  törvénybe  iktatni,  hogy   a   szolgálati 

időt  a  gyalogságnál  tiz,  a  lovasságnál  tizenkét  évben  állapítsa  meg  az 
országgyűlés.  A  kormánynak  ennyi  is  elég :  csak  egyszer  megállapítsák  a 
szolgálati  időt  10 — 12  esztendőben, ,  magától  jön  az  ezredek  állandó  pót- 
lása. (Valószínű,  ekkor  született  ez  a  népdal,  mely  ma  is  él  a  nép  ajkán : 

Szabadságom  el  van  zárva 
Ferencz  császár  ládájába. 
Nincs  olyan  kulcs,  mely  találja, 
Tiz  esztendő  majd  kizárja  !} 

A  súlyos  gazdasági  bajok  orvoslása  elől,  miután  megkapta  a  mit 
kivánt:  az  ezredek  kiegészítését,  a  hadi  adó  fölemelését,  nagy  ügyesen 
kitér  a  kormány.  A  kereskedelem  felvirágzására  jó  vízi  és  szárazföldi  köz- 
lekedés szükséges,  ez  pedig  csak  úgy  lehetséges,  ha  e  czélra  országos 
pénztárt  létesítnek.  Ez  valóban  nagyon  szükséges,  belátják  a  rendek  is,  de 
kinek  a  pénzéből  ?  A  népet  csak  nem  terhelhetik  meg  ezzel  is  ?  A  nemesség 
túlnyomó  nagy  része  hallani  sem  akar  az  országos  pénztárról,  melynek  föl- 
állítása kikezdené  a  nemesi  kiváltságokat.  Mert  az  már  nyilvánvaló  volt, 
hogy  a  nemesség  hozzájárulása  nélkül  nem  jön  létre.  Voltak  követek,  kik 
az  alkotmány  elárulásának  bélyegezik  a  tervet,  mások  meg  kijelentették, 
hogy  az  országnak  a  nemesi  kiváltságon  kivül  egyébre  nincs  szüksége. 
A  követeknek  egyforma  a  megbízatásuk  küldőiktől:  semmi  terhet  sem 
vállalhatnak  el  —  a  nemességre.  Az  országos  pénztárra  való  adózás  egy- 
értelmű volna  a  szolgasággal.  Eleget  fizetett  már  eddig  is  a  nemes  ember, 
fizethet  ezután  is:  ime,  újra  fölemelték  a  só  árát!  Ez  a  szűkkeblű,  rövid- 
látó felfogás  nyilatkozik  meg  a  legtöbb  szónok  beszédjében,  s  a  többség 
csakugyan  nem  szavazza  meg  az  országos  pénztárt,  mindössze  bizott- 
ságot küld  ki  annak  tanulmányozására,  hogy  miféle  pénzből  lehetne  azt 
felállítani  a  nemesség  megterhelése  nélkül.  Nem  hogy  haladnának  csak  egy 
lépéssel  is  a  közteherviselés  eszméjének  megvalósítása  felé,  de  sőt  vissza- 
felé lépnek:  felírnak  a  királyhoz,  hogy  a  bírtoktalan  nemességet  mentse 
föl  az  adófizetés  alól.  Kimondják,  hogy  a  nemesség  semmiféle  czélra  és 
czímen  nem  adózik,  sőt  az  urak  cselédjei  sem;  hogy  a  városokban  lakó 
nemesség  se  fizessen  adót.  Szőnyegre  kerül  a  vadászat  kérdése  s  nagy 
bőbeszédűséggel  tárgyalják  a  nemesség  korlátlan  vadászati  jogát  s  tizen- 
két paragrafusos  törvényczikkben  biztosítják  ezt.  Az  első  paragrafus  így 
szól:  »Ugy  a  parasztoknak,  mint  mindazoknak,  kiknek  az  1729.  évi  XXII. 
törvényczikk  a  vadászatot  megtiltotta,  továbbra  is  tiltva  legyen  kutyákat, 
agarakat,  kopókat  tartani  s  vadászni  vagy  az  említett  törvényczikkekben 
előszámlált    madarászat     nemeit    és    bármi    módon   fajdtyúk    (népiesen: 


A  szegény  parasztnak  mindössze 
ala  mívelt  földön  megfoghatja  vagy 
díthatja  saját  hasznára,  hanem  át 
án  megfizeti  (ha  megfizeti)  a  kárt. 
emest  az  ellen,  nehogy  valamelyik 
iben,  elvegye  tőle  a  puskát,  rá  czéloz- 
szággyűlés  mindössze  egy  törvény- 
javára, megengedvén  a  jobbágynak, 
p  alatt  el  nem  viteti  a  neki  járó 
elvihesse,  a  földesúrét  ott  hagyván, 
ívet,  ki  a  vadászati  Jog  lelkes  tár- 
ársaira,  megénekelvén,  mint  mennek 
egköszönni,  hogy  irántuk  oly  nagy 
nagy  figyelemmel,  minőt  a  job- 

pazarolnak  s  midőn  látják,  hogy 
abbítani  az  országgyűlést.  A  király 
lem  bánja,  maradjanak  együtt,  de 
az  országgyűlést  azonnal  bezárják, 
szélén  áll,  s  az  országgyűlés  mégis 
országos  katasztrófa  elhárítására. 
;é  húzódik,  erősebben,  mint  valaha 
idalmas  előrenyomulását.  Ahelyett, 
ielmet,  segítségül  hívná  a  nemzet 
nagától  a  nem-nemes  osztályokat. 
alistákat  ís  fel  akarják  menteni  az 
ik,  nemhogy,  a  maga  és  az  ország 
szt  venne  a  terhekben.  Az  országot 
egénység,  a  nyomorúság  nŐttön 
bocsátja  ki  a  papirospénzt,  melyből 
ipénz  van  forgalomban,  s  nyolczvan 
rtéke  alig  egy  Ötödét  tette  a  név- 
száz ezüst  forintért  száz  huszon- 
y^ű  drágaság,  nagy  nyomorúság  az 
p  éhínséggel  küzd.  De  a  franczia 
meg  kell  tölteni.  S  mert  békében 
ny  az  1807-iki  országgyűlés  elé  a 
landó  pótlásának  követelésével  lép. 

Ezzel  szemben  ígér  ís  a  kormány  sokat,  hogy,  mint  rendesen,  semmit, 
vagy  keveset  váltson  be  Ígéreteiből,  ha  egyszer  megkapta,  a  mit  ö  kért. 
A  rendek  belátják,  hogy  az  országot  az  anyagi  tönktől  csak  úgy  ment- 
hetik meg,  ha  nagyobb    áldozatra    szánják  magokat  s  e  czélból    minden 
nemesi,  papi,  városi,  szóval  minden  úrbéri  tehertől  ment  birtok  után  fel- 
ajánlják az  évi  tiszta  jövedelem  hatodát,  az  ingó  vagyon  értékének  szá- 
zadát ;   nem  különben  felajánlják  a  kereskedők,   iparosok,   haszonbérlők, 
okleveles  emberek  tiszta  jövedelmének  hatodrészét,  a  tisztviselők  és  nyug- 
díjas egyének  fizetésének  századrészét.  A  hadsereg  állandó  pótlásának  kér- 
désénél azonban  a  rendek  maka- 
csul megkötik  magukat.  A  kor- 
mánynak az   a   terve,  hogy   a 
fegyverfogható    ifjúságot   évrŐl 
évre  összeírják  s  abból  sorshúzás 
(a  mint  a  nép  nevezi :  czinkus) 
útján  annyit   sorozzanak   be,  a 
mennyi  a  hiány  pótlására  szük- 
séges. Ha  a  rendek  ezt  az  elvet, 
mit  1802-ben  ideiglenesen,  há- 
rom évre  elfogadtak,  törvénybe 
igtatják,  megszűnik  a  toborzás, 
az  embertelen  katona  fogdosás, 
ám  egyszersmind    az    ujoncz- 
megajánlás  jogát  kiszolgáltatják 
a  kormánynak  s  valóban  erős 
fegyvert  adnak  ki  a  kezükből. 
Az   ősi   alkotmánynyal    egyér- 
telmű kiváltságok  egyik  legfőbb  Feisöbüki  Nagy  pái. 
erőssége    volt   az    ujonczmeg- 

ajánlás  joga,  melyet  esetről  esetre  érvényesíthettek,  s  bár  aligha  volt  ember, 
kinek  lelkét  fol  ne  háborította  volna  a  kötéllel  való  fogdosás,  a  rendek 
visszatérnek  a  régi,  embertelen  szokáshoz:  föltámasztják  a  jóformán  meg 
sem  halt  toborzást,  a  kötéllel  való  fogdosást.  A  kormány  megelégszik  a 
rendek  által  felajánlott  pénzbeli  áldozattal,  nem  ragaszkodik  a  sorshúzás 
útján  való  ujonczozáshoz,  miután  a  rendek  megszavaztak  tizenkét  ezer 
ujonczot.  A  nép,  az  istenadta  nép  nagy  nyomorúsága  nem  hatja  meg  a 
rendek  szívét.  A  főrendek,  kik  még  1790-ben  lelkesülni  látszottak  a  nép- 
szabadság mellett,  most  a  kormánynyal  fognak  kezet,  csirájában  elfojtani 

a  szabadság  minden  megnyilvánulását,  nehogy  a  f ranczia  forradalom  ese- 
ményei itt  is  ismétlődjenek.  De  ugyanez  a  szellem  az  alsóházban  is  s 
Nagy  Pál,  Sopronmegye  követe,  az  egyetlen,  ki  szót  emel  az  elnyomott 
milliók  érdekében.  Nem  a  jobbágyság  felszabadítása,  nem  az  úrbér  és 
robot  megszüntetése,  a  mit  Nagy  Pál  követel,  csupán  a  terhek  könnyí- 
tése, a  szolgai  állapot  enyhítése,  a  polgári  jogokban  való  némi  részeltetés, 
s  ime,  a  rendek  lehurrogatják,  kinevetik  a  különben  népszerű  szónokot  .'s 
»ne  bolondozzon !«  kiáltásokkal  félbeszakítják  beszédét! 

A  kormány,  —  hányadszor  ?  —  becsapja  a  rendeket.  A  mint  a  pénzt  s 
az  ujonczokat  megszavazzák,  alkotmányos  sérelmek,  gazdasági  bajok 
orvoslásáról  hallani  sem  akar.  S  midőn  a  franczia  háború  megújul  és 
Napóleon  kiáltványban  szólítja  fel  a  magyarokat  Ausztriától  való  elszaka- 
dásra, a  nemesség  mégis  az  osztrák  trón  megmentésére  siet  a  nemesi  fölkelés 
szervezésével.  Az  utolsó  nemesi  fölkelés  ez,  melynek  kudarcza  nem  borít 
ugyan  homályt  a  nemesi  vitézségre,  mert  a  vitézségben  nem  volt  hiá- 
nyosság, de  a  szenvedett  vereség  halálos  itélet  volt  a  nemesi  fölkelés 
tarthatlan  intézményére.  Be  kellett  látni  a  nemességnek,  hogy  tanulatlan, 
fegyelmezetlen,  rendszeresen  nem  gyakorolt  fölkelő  sereg  a  kudarcz 
veszedelme  nélkül  nem  mérheti  ossza  fegyverét  rendes  hadsereggel. 
Ferencz  császár  megköti  a  békét  Napóleonnal  s  most  már  csakugyan 
nem  térhet  ki  az  egyre  súlyosabbá  váló  pénzügyi  válság  rendezése  elől. 
Egy  milliárdnál  több  papírpénz  van  forgalomban.  Pénz,  a  melynek  jófor- 
mán  semmi  értéke.  Es  az  ország  népe  egy  napon  arra  ébred,  hogy  maga  a 
császár  sem  becsüli  valami  sokra  az  általa  esztendőről  esztendőre  kibo- 
csátott papírpénzt,  mert  1811.  február  20-án  kiadott  rendeletével  a  for- 
galomban levő  papírpénz  névértekét  egy  ötödére  szállítja  le!  »A  létező 
bankjegyek  —  mondja  a  rendelet  —  csak  az  181 2-iki  január  utolsó  nap- 
jáig maradnak  forgalomban,  e  határnapig  névleges  értékük  egy  ötödre 
szállíttatik  le,  azontúl  pedig  váltójegyekkel  fognak  felcseréltetni. «  Vagyis 
leszáll  az  egy  forintos  12  krajczárra,  az  öt  forintos  egy  forintra,  a  két 
forintos  24  krajczárra  s  így  tovább.  Ugyanúgy  leszállítja  a  rézpénzt  is, 
melyből  80  millió  van  forgalomban.  A  30  krajczárosból  lett  6,  a  tizen- 
ötösből  3,  a  hat,  fél  és  negyed  krajczárosokat  pedig  egyszerűen  kivonják 
a  forgalomból  s  azoknak  csak  a  puszta  rezét  váltják  be  súly  szerint. 

Rettentő  rémület  szállja  meg  az  ország  népét.  A  pénzes  emberek 
koldusbotra  jutnak.  Hát  az  alsóbb  néposztály  nyomorát  ki  tudná  híven 
lerajzolni  ?  A  megyék  felirnak,  tiltakoznak  az  önkényes  rendelet  ellen,  ám 
Ferencz  császár  egyenesen  tagadja,  hogy  az  országgyűlésnek  joga  volna 

beleszólni  a  pénzügyek  rendezésébe.  A  kormány,  a  hol  ellentállnak,  erő- 
szakkal is  végrehajtja  a  régi  pénz  beváltását.  S  az  181 1  — 181 2-iki  ország- 
gyűlésnek nincs  módjában,  hogy  a  pénzügyi   válságot  megszüntesse,  sőt 


Metternich  Kelemen  berezeg. 

az  időközben  újra  kitört  franczia  háború  súlyosabbá  teszi  a  helyzetet, 
mert  a  császár  a  váltó  jegyek  mellett  1813-ban  45  milliónyi  ú.  n.  anti- 
cipaczionalis   czédulát    bocsát  ki.    A  válság  tetőpontjára  hág,  midőn    a 

franczia  háború  megszűntével  a  császár  elrendeli  a  papirospénz  bevál- 
tását. Az  akkor  felállított  nemzeti  bankot  bizza  meg  a  beváltással,  oly 
formán,  hogy  a  bank  a  papirospénz  névértékének  2/7  részét  pengő  pénzzel, 
^/v  részét  pedig  egyszázalékos  állami  kötvénynyel  váltja  be.  Természetesen, 
a  bankot  megrohanja  a  közönség,  a  rendelkezésére  áüó  alap  csakhamar 
kimerül  s  a  bajt  fokozza,  hogy  a  mely  mértékben  emelkedik  az  ezüst- 
pénz árfolyama,  abban  a  mértékben  csökken  a  pénzjegyek  értéke.  A  bank 
kénytelen  félbehagyni  a  beváltást  s  a  kormány  úgy  vél  segíteni  a  bajon, 
hogy  lassanként  szorítja  ki  a  forgalomból  a  papiros  pénzt,  s  e  végből  a 
bank,  a  vele  kötött  szerződés  értelmében,  250  forint  névértékű  papiros- 
pénzt száz  pengőforinttal  vált  be.  Mindez  nem  segít  a  súlyos  helyzeten. 
S  mindezek  a  pénzügyi  műveletek  végbe  mennek  az  országgyűlés  meg- 
hallgatása nélkül,  a  minthogy  Ferencz  császár  1811-től  1825-ig  nem  is 
hiv  össze  országgyűlést.  A  mindenható  kanczellár,'  Metternich  Kelemen 
herczeg  igazgatja  Magyarországot  s  mert  a  nemességet  nem  bolygatja 
kiváltságainak  élvezésében,  a  nemesség  kezdi  megszokni  az  országgyűlés 
nélkül  való  állapotot.  A  nemes,  ember  otthon,  a  falujában,  a  portáján 
szabad,  a  faluja,  a  megyéje  határán  túl  nem  lát.  Sokáig  nem  veszi  észre, 
hogy  a  német  reakczió  vak  eszköze.  Örül,  hogy  a  franczia  forradalom 
eszméi  nem  vertek  gyökeret  a  magyar  földben  s  hogy  ez  a  mumus  többé 
ne  kisérthessen,  szövetkezik  azzal  a  reakczióval,  mely  pedig  előreláthatólag 
megtámadja  az  ősi  alkotmányt  is.  Mint  annyiszor  már,  az  uralkodóház  és 
a  nemesség  érdeke  közös:  együtt  fojtják  el  a  népszabadság  legszelídebb 
megnyilatkozását  is.  Csuda  számba  megy  az  a  könyv,  melyet  Berzeviczy 
Gergely,  előkelő  nemes  család  ivadéka,  ir  a  parasztság  helyzetéről,  s  önkén- 
telen megütődéssel  olvassuk,  hogy  ugyané  kor  irodalmának  vezér  alakja, 
Kazinczy  Ferencz,  helyteleníti  Berzeviczy  könyvét,  mely  »a  parasztok 
nyomorúságait  szertelen  színekkel  festi*.  »Miért  szertelennél  —  irja 
Kazinczy  Berzsenyi  Dánielnek  —  mikor  a  szeres  is  elég  volt  a  szép 
czélra  ?  Azért-e,  hogy  a  barbár  földesúr  megmakacsitsa  magát  és  azt  mond- 
hassa, hogy  a  misera  plébs  nincs  oly  nyomorult  állapotban  mint  azt  B. 
festette  ?«  Levele  további  részében  elmondja,  hogy  az  ő  lelke  és  erszénye 
tiszta  a  parasztsorsban  szenvedő  embertársa  izzadságától  és  pénzétől  s  az  ő 
kezét  csak  azért  nyálazza  meg  a  tót,  mert  a  nélkül  nem  tud  köszönni,  mikor 
hozzá  belép  s  kevélységnek  nézné,  ha  azt  meg  nem  engedné;  felesége 
patikából  vett  szerekkel,  étellel,  itallal  ápolja  a  házaiknál  felkeresett  bete- 
geket, a  mellét  paraszt  gyermek  is  szítta  egy  esetben,  ő  tehát  nem  bar- 
barus,  de  » megírtam  B.-nek,  hogy  egy  megalázott   nemzetet   úgy  festeni 

igazságtalanul,  hogy  irigyei  nevessék,  gyűlöljék,  szintúgy  barbarias,  mint 
a  parasztot  földesúri  módra  nyúznU  Fölötte  jellemző  a  »Romlásnak  indult 
hajdan  erős  magyar«   költőjének    válasza.    Valóságos  felháborodással  ir 
BerzeviczyrőL    Balgatagnak,    gonosznak    mondja,   a   ki   nem    érdemes  a 
Kárpát  zabkenyerére.  Szerinte,  Heivéczia  lakóit  sem   emelte   ki  az  alkot- 
mány a   szegénységből   s  a  szántóvető  nép  állapotja  a  föld  mineműsé- 
gétöl,  az  erkölcsi  kultúrától  és  ipartól  függ.  Kultúra  kell  a  népnek,  nem 
új  konstituczió.  0  nem   látja  a  népet  oly  nyomorultnak  mint  némelyek, 
sőt  azt  tapasztalja,  hogy  a  hol  a  nép  tiszia  magyar  és  okos,  a  legkevésbbé 
sem  engedi  magát  nyomni,  az  urbáriumot  is  alig  lehet   vele   betöltetni. 
Ott  nyomják  csak  el,  hol  tót  vagy  tóttal  kevert.  »Én  a  mennyire  ismerem 
a  magyart  —   így   folytatja   levelét  — 
gazdag  és  boldog  s  a  hol  nem  az,  vagy 
a    földje    vagy    maga    az    oka.    Tolna 
és  Baranya  hegyes    részein  letelepedett 
svábok  cseréptedelű  czifra  házakban  lak- 
nak és  gazdagok,  holott  pedig  csak  oly 
földet  munkálnak,  mely  a  magyaroknak 
nem  kellett,  de  mivel  az  índusztriának  és 
takarékosságnak  lelkét  magokkal  hozták, 
meggazdagodtak    és  a  legjobb    földön 
élő  régi  lakósokat  elérték.  Hogy  lehet 
azt  nyomorult  népnek  mondani,  a  mely- 
nek az  egész  fele,  azaz  az  asszony  nép 
nenrismeri  a  munkát,  a  hol  a  férfi  is  az  Berzsenyi  Dániei. 

esztendőnek  felét  heveréssel  tölti,  még- 
sem fogy  el  sem  kenyere,  sem  bora?  Hány  országok  vannak,  hol  a 
nép  tiz  annyit  robotol,  a  kősziklák  is  mostoha  természetűek,  mint  a 
'  magyar  az  ö  urának;  a  hol  egy  asszony  annyit  dolgozik,  mint  hat 
magyar  férfi  s  még  sem  ehetik  a  kolompárban  is  eleget,  mégsincs  más 
ruhája,  mint  fa  papucs  és  magától  iont,  szőtt  czondra.  Dunán  innen  oly 
nagy  luxus  kezdett  a  magyar  köznépen  uralkodni,  hogy  kénytelenek  vol- 
tak a  vármegyék  a  mesterembereket  kemény  parancsolatok  alatt  némely 
ruháknak  készítésétől  eltiltani  és  az  emberekről  a  100  forintos  bundákat, 
70  és  80  forintos  czifra  szűröket,  30  s  40  forintos  kivarrott  üngöket 
és  gatyákat  pandúrok  által  lehasogatiatni.  Nem  nyomorúságnak  a  jele  ez, 
hanem  gazdagságnak  és  boldogságnak.* 

Nyilvánvaló   Berzsenji  e  leveléből,  hogy  csak  egy  kisebb    terület 

viszonyait  ismeri,  ő  sem  lát  túl  —  hogy  úgy  mondjuk  —  a  faluja  határán. 
Egy  pár  vidék  népének  állapotából  itéli  meg  az  egész  ország  népének 
állapotát,  s  a  mi  különösen  meglep,  oly  nagy  szellem,  mint  ő,  nemcsak 
hogy  nem  kivan  alkotmányos  szabadságot  a  népnek,  de  meg  sem  ütközik 
azon,  hogy  a  vármegye  lehasogatja  a  jobb  módú  parasztról  a  ruhát. 
Ha  a  szűk  látókörű  és  szűkkeblű  gondolkozáson  egy  Berzsenyi  sem  tud 
felülemelkedni,  mit  lehet  várni  a  nemesség  zömétől?  De  igazságot  kell 
szolgáltatnunk  Berzsenyinek:  alig  egy  pár  év  múlva  már  más  szinben 
látja  a  nép  helyzetét,  megváhozik  a  véleménye  Berzevíczyről  s  töredel- 
mesen megvallja,  hogy  elébbi  levelében  mint  »borzas  bajszú  magyar* 
beszélt;  de  »azóta  sokat  elnyirtam  bajszombók.  Mit  gondolsz  ~  kérdi 
Kazinczytól  —  nem  kell-e  egészen  lenyírnom?  Nem  lehet  szentebb  köte- 
lessége egy  bölcsnek,  mint  a  nép  boldogságának  eszközlése /«  S  valóban 
később,  a  harminczas  években,  ha  nem  is  vezet,  ott  van  ő  is  a  nép 
javán  munkálok  táborában.  Könyvet  ír  a  mezei  szorgalom  némely  aka- 
dályairól s  ebben  már  a  jobbágyság  állapotát  nem  látja  rózsás  színben, 
mint  húsz  év  előtt  s  az  akkor  festett  képnek  épp  az  ellenkezőjét  tárja  a 
közönség  elé,  írván:  »annyi  millió  földmivelő  közt  alig  látunk  olyanokat, 
kik  valami  szerencsés  környezetek  által  a  szegénységből  kivergődnek; 
olyanokat  ellenben,  kik  minden  hív  izzadások  mellett  is  inkább  elszegé- 
nyednek s  ha  megvénülnek,  vagy  koldusbotra  jutnak,  vagy  durva  gyer- 
mekeik kiaszott  zselléreivé  zsugorodnak,  fájdalom,  nem  keveset  lát- 
hatunk.* 

A  nép  nyomorúsága  nem  volt  kisebb  a  század  elején,  mint  a  har- 
minczas években,  csak  az  emberek  szeme  látott  másként :  e  mellett  tanús- 
kodik Berzsenyinek  1806-ban  kelt  levele  és  1833-ban  megjelent  könyve. 
A  század  eleje  egyáltalán  nem  kedvezett  a  népszabadság  ügyének.  S  a 
mit  Berzsenyi  a  nép  anyagi  jólétéről  ír,  ez  a  jólét  bizonyára  meg- 
volt az  általa  ismert  vidékeken,  és  megvolt  szórványosan  az  ország  más 
vidékein  is,  hol  jó  földet  munkált  a  paraszt  s  emberséges  ember  volt  a 
földesúr,  —  de  az  egész  kép,  melyet  az  ország  népének  helyzete  mutat, 
sötét,  lehangoló. 

A  föld  mívelése  még  mindig  a  régi,  megszokott  nyomon  járó,  az 
újításoktól  idegenkedő.  Mértföldnyi  területeket  borítnak  mocsarak,  homok- 
puszták. Cséplés  helyett  nyomtatással  gazolják  a  gabonát,  melyet  vermek- 
ben ásnak  el.  A  gazdag  Békésmegyében  —  olvassuk  Schwartner  könyvé- 
ben —  a  XIX.  század  végén  még  csak  egy  pajta  volt.  Egyik  esztendőben 
rengeteg  nagy  a  termés,  nem  tudják,  mit  kezdjenek  vele,  más  esztendőben 

meg  éhinségben  pusztulnak  el  emberek  és  állatok.  Az  okszerű  gazdál- 
kodásnak van  ugyan  néhány  lelkes  apostola,  szórványosan  gazdasági 
iskolákat  állítnak  fel,  mintagazdaságokat  rendeznek  be,  de  ezeknek,  termé- 
szetesen, nem  lehet  országos  hatásuk.  Különösen  figyelmet  érdemel 
Tessedik  Sámuel  szarvasi  ev.  lelkész  mintagazdasága,  ki  már  József 
császár  korában  könyvet  ír  e  czímen:  »A  paraszt  ember  Magyarországban, 
micsoda  és  mi  lehetne;  egy  jó  rendbe  szedett  falunak  rajzolatjával  egyetem- 
ben.* E  könyvet  németül  írja  meg  Tessedik,  de  megjelenik  magyarul  is, 
kónyi  János  fordításában. 

Tessedik  nagy  részletességgel  írja  meg  a  parasztgazdaság  bajait,  a 
békésmegyei  nép  szegényedésének  okait;  lelkesedéssel  emlékezik  meg  báró 
Haruckerröl,  kinek  uradalmaiban  és  községeiben  a  parasztság,  a  XVIIl.  szá- 
zad közepén,  szemlátomást  gyarapodott,  de  idő- 
vel mind  jobban  elbizakodnak,  hogy  ez  a  Kánaán 
magától  is  terem  s  bekövetkezik  az  elszegé- 
nyedés. Majd  az  olvasó  elé  állítja,  hogy  milyen 
a  régi  falu  és  milyen  lenne  az  új,  amint  ő  ter- 
vezi. O  azonban  nemcsak  könyvében,  de  gya- 
korlatilag is  példát  ád  az  okszerű  gazdálkodásra. 
Földmives  iskolát  állít  fel  Szarvason,  1779-ben, 
mintagazdasággal  kapcsolatosan.  A  földet  a 
Haruckerek  adják  s  az  iskolát  a  kormány  is 
segíti,  de  ez  az  iskola  1806-ban  már  meg- 
szűnt. Az  első  nagyobbszerű  gazdasági  iskolát 
egy  lelkes   főúr,  gróf  Festetich  György  állítja  cróf  Fest.iich  György. 

fc!    1790-ban,   Keszthelyen,    a    ma   is   virágzó 

Oeorgikont.  Kisebb  gazdasági  iskolát  állítnak  fel  még  Torontálmegyében, 
Xagy-Szentmiklóson.  Az  iskolához  szükséges  földet  és  pénzt  az  1800-ban 
elhunyt  földesúr,  Nákó  Kristóf  hagyományozta  s  az  iskola  tervét  Tessedik 
dolgozta  ki.  De  országos  jelentőségre  nem  emelkedik  ez  az  iskola,  mint  a 
hogy  emelkedett  a  keszthelyi,  majd  a  magyar-óvári,  melyet  Magyar-Ovár 
földesura,  .Albert  szász-tescheni  berezeg  alapított.  Ha  még  megemlítem  a 
selmeczbányai  bányászati  és  erdészeti  akadémiát,  a  Uptóujvári  és  a  kis- 
martoni erdészeti,  s  a  pesti  gazdasági  és  kertészeti  iskolát:  körülbelül 
megemlítettem  mindazokat  az  intézeteket,  melyek  e  század  elején  az 
okszerű  gazdaság  szolgálatában  állottak.  .\  kormányt  nem  lehet  ugyan 
vádolni  azzal,  hogy  nem  viseli  szivén  a  magyar  mezőgazdaság  fejlődését, 
de  jóakarata  nem  őszinte.  Valóképpen  Ausztria  érdekében  lelkesül  a  magyar 

mezőgazdaság  haladásáért,  ugyanakkor  a  kereskedelmet  és  ipart  terv- 
szerűen elnyomja.  Tudjuk,  hogy  Mária  Terézia  is,  H.  József  is  különös 
gondot  fordít  a  magyar  mezőgazdaságra,  de  azt  is  tudjuk,  hogy  a 
magas  vámok  által  lehetetlenné  teszik  a  termékek  értékesítését,  ellenben 
az  osztrák  ipari  czikkek  csaknem  vám  nélkül  árasztják  el  Magyarországot. 
I.  Ferencz  ugyanezt  a  politikát  követi.  E  miatt  a  fejlődés  nemcsak  egy- 
oldalú, de  kisszerű  is.  Mária  Terézia  325  merino  birkát  hozat  Spanyol- 
országból, de  a  gazdák  csak  lassan  kedvelik'  meg  a  nemesebb,  jövedel- 
mezőbb fajt.  11.  József  ingyen  osztatja  szét  a  megyék  közt  a  méneket, 
hogy  a  jobbágyok  is  nemesebb  fajta  lóra  tegyenek  szert.  Ferencz  1804-ben 
rendeleti  úton  hagyja  meg  a  megyéknek,  hogy  nemes  méneket  vásároljanak 
s  engedjék  át  a  jobbágyoknak  is.  A  földesurak  nagy  része  csakugyan 
az  állattenyésztésre  fordít  nagyobb  gondot,  nagy  juhnyájakat  legeltetnek 
a  pusztáikon,  úgy  okoskodván,  hogy  a  puszták  benépesítése  rájuk  nézve 
csak  veszteség  lehet,  »mert  a  juhot  csak  az  úr  nyírja,  de  a  Jobbágyot 
a  király  és  a  vármegye  is  s  még  maga  is  élni  akar!«  De  magában  a 
jobbágyok  robot  munkájában  sincs  köszönet.  Száz  robotos  nem  végez 
annyi  munkát,  mint  ötven  jól  fizetett  napszámos  s  mert  szerintök,  ingyen 
dolgoznak,  olyan  is  a  munkájok.  Lassan,  kedvetlenül  fognak  a  munkába, 
nagy  kímélettel  hajtják  a  különben  is  elcsigázott  állatot,  mindegyre  ürügyet 
találnak  a  munka  félbeszakítására,  pl.  a  szántásnál  hol  ez,  hol  az  a  szer- 
szám szakad  el,  majd  a  jobbágy  megszomjazik  s  fél  óráig  is  odajár,  míg 
vizet  talál.  Amint  a  nap  leszáll,  kiáll  a  barázdából,  nem  szántja  végig  a 
megkezdett  barázdát.  A  tiszttartó,  az  udvarbíró,  hol  a  háta  mögött  áll 
körbácscsal,  hol  jobbat  gondol  és  árnyékba  heveredik. s  nem  törődik  azzal, 
hogy  szánt- e  és  hogyan  szánt  a  jobbágy.  Nem  képzeletből  írom,  de  akkor 
élt  emberek  után,  hogy  milyen  volt  a  robot-munka :  »a  felfordított  hantok 
mindegyikén,  vagy  a  derékban  letarolt  silány  fűrendeken  vagy  a  szétszórt 
magok  rendetlenségén  mintegy  eleven  betűkkel  írva  látszik  a  robot  szó!<c 
Királyi  Pál,  a  Robot  és  dézsma  pályanyertes  munka  szerzője  írja  ezt,  a 
40-es  években. 

A  mezőgazdaság  képe  tehát  szomorú.  A  gyáripar  is,  a  kisipar 
is  tengődik.  A  kereskedés  nem  különben.  Erre  különben  sincs  kedve  a 
magyar  embernek.  Örmények,  zsidók,  németek,  görögök,  ráczok  űzik  a 
kereskedést  s  a  görög  szó  a  nép  nyelvén  kereskedőt  jelent.  Ha  egy 
faluban  meghal  a  görög  kereskedő,  magyar  ember  nem  vállalkozik  az 
üzlet  folytatására,  hanem  keresve  keresnek  utódot  s  ha  zsidónál  nem 
találtak  mást  —  a  szóbeszéd  szerint  —  » zsidót  vittek  görögnek.«  De  ha 

nem  is  nyomná  el  Ausztria  a  magyar  kereskedelmet,  föllendülését  lehe- 
tétlenné  tennék  a  rossz  utak.  11.  Józsefet  halála  megakadályozza  nagy- 
szerű tervében :  jó  közlekedési  utakkal  hálózni  be  az  országot.  Az  utakat, 
a  micsodásokat,  a  jobbágyság  tartja  fenn.  A  nemesség  sem  közmunkával, 
sem  pénzzel  nem  járul  az  utak  csinálásához,  fentartásához.  Ezzel  nagy 
rést  ütne  a  kiváltságain.  Inkább  tengelyig  jár  a  sárban.  >  Káros  és  sáros 
kiváltság  —  Írja  Berzeviczy  Gergely  —  pocsolyába  sülyedni  vagy  élet- 
veszély közt  felfordulni.  Miért  kell  az  utépités  egész  terhét  a  parasztnak 
viselni  ?«  S  miért  kell  —  kérdhetné  tovább  —  a  parasztnak  útvámot 
fizetni? 

Hiába  természeti  kincsekkel  megáldott  föld  Magyarország,  hiába 
Kánaán  az  ország,  némely  vidéke  —  maga  az  ország  szegény,  a  nép 
nemkülönben.  A  mintagazdaságok,  minő  Magyar-Óvártt  az  Albert  herczegé, 
Alcsuthon  a  József  nádoré,  ama  vidékek  népének  jólétét  természetszerűen 
emelik,  de  annál  feltűnőbb  a  nyomorúság  mindenütt,  hol  a  földesurak  a 
régi  módi  szerint  gazdálkodnak,  rabló  gazdaságot  űznek  a  földdel  is,  a 
jobbágygyal  is.  József  nádor,  kinek  e  század  első  felében  oly  nagy  és 
dicsőséges  szerep  jut  a  magyar  nemzet  történetében,  nemcsak  kitűnő 
gazda,  de  jobbágyainak  is  valóságos  atyja.  Midőn  1819-ben  átveszi  az 
elhanyagolt  alcsuthi  uradalmat,  nemcsak  hogy  mintagazdaságot  teremt  ott, 
de  példát  ad  a  magyar  földesuraknak  a  jobbágyokkal  való  emberséges 
bánásban  is.  A  jobbágyok  legelőjét  elkülöníti  az  uradalométól  s  az  úrbéri 
szolgálatok  egy  részét  elengedi  nekik.  Jó  dolguk  van  a  magyar-óvári 
uradalom  jobbágyainak  is,  kiket  már  1770-ben  Mária  Krisztina,  Mária 
Terézia  leánya  (Albert  herczeg  felesége)  fölment  az  úrbéri  terhektől  s 
már  ez  időtől  kezdve  élvezik  mindama  kedvezéseket,  melyekben  az  ország 
jobbágyságát  csak  az  1832 — 36-iki  úrbéri  törvények  részesítik,  elannyira, 
hogy  itt  fölöslegessé  válik  e  törvények  végrehajtása. 

Ezeknek  a  fölemelő  példáknak  azonban  alig  akad  követője,  A  magyar 
főurak  nagy  része  ideje  javát  külföldön  tölti :  itt  pazarolja  az  ősi  vagyont 
s  a  pénzt,  mit  elcsigázott  jobbágyokból  zsarolnak  ki  számára  a  tiszt- 
tartók. Igen  jellemző,  amit  gróf  Dessewffy  József,  e  kor  egyik  kiváló 
alakja,  ír  a  tót  jobbágyról  általában  s  nemkülönben  érdekes  az  a  pár- 
beszéd, mely  közte  és  egy  tót  jobbágy  közt  folyt  le.  »Annyi  tűrő  erő 
van  benne  (a  tótban)  —  irja  Dessewfy  —  mint  a  magyarban  cselekvő.« 
Csak  ez  magyarázhatja  meg,  hogy  szomorú  sorsát  el  tudja  viselni. 

—  Mi  fáj  neked  lejgj  óbban,  kérdezte  a  gróf  egy  bártfai  tót  paraszttól 
—  papod,  földesurad  és  a  vármegye  részéről? 


—  A  pap  részéről  —  felelt  a  paraszt  —  az,  hogy  fizetni  kell  a 
temetésért,  a  földesúréról  az,  hogy  sohasem  lakik  köztünk;  a  vármegye 
részéről  pedig,  hogy  nem  sorra  vagy  sorsra  szedi  fiainkat  katonáknak  és 
hogy  sokkal  kisebb  áron  veszi  be  a  zabot  a  katonaság  számára,  mint 
mi  azt  a  piaczon  venni  kényteleníttetünk. 

Több  millió  jobbágy  nevében  beszél  a  Dessewffy  tótja,  de  az  ujjunkon 


megszámlálhatjuk  ama  főurakat,  kik  szóba  állanak  a  jobbágygyal  s  nehéz 
sorsában  megvigasztalnák.  Maguk  az  írók  is  nagy  lelkességgel  szolgálják 
ugyan  a  magyar  nyelv  és  irodalom  ügyét,  de  a  szemfüles  czenzura  csirá- 
jában elfojtja  a  szabadabb  gondolkozást  s  a  népszabadságért  nem  zeng  a 
költők  lantja.  A  jelen  vigasztalan,  a  jövÖ  reménytelen  s  az  írók  kicsiny 
csapatja  a  múlt  dicsőségét,  a  magyar  nemzet  egykori  nagyságát  siratja, 
írnak,  dalolnak  nagy   ritkán  a  népről  is,  de  nem  a  népért.   A   folyton 

növekedő  terhek,  az  ínséges  esztendők  következtében  nagy  nyomorúságra 
jutott  népnek  siralmas  állapotában  nincs  vigasztalója.  A  kormány  segíteni 
próbál  a  jobbágyság  tűrhetetlen  állapotán,  rendeleti  utón  sürgeti  az  úrbéri 
terhek  szabályozását,  de  mert  országgyűlés  nélkül  akarja  ezt,  a  megyék 
visszautasítják  az  atyáskodó  figyelmet.  Még  azok  is,  kik  nem  idegenkedtek 
a  szabadelvű  eszméktől,  megakadályozzák  a  kormány  által  a  nép  javára 
tervezett  reformokat.  »Nyert  az  alkotmányosság,  vesztett  a  nép,  írja 
Kemény  Zsigmond  Wesselényi  életrajzában.  Vesztett  a  nép  s  vele  együtt 
az  ország  összes  anyagi  érdekei,  mert  a  kormány,  bár  önkényes  rendeleteit 
nleghiusulva  látá,  országgyűlést  hirdetni  s  az  elébb  múlhatatlanul  hirdetett 
reformot  törvényszerű  utón  megkisérleni  nem  volt  hajlandó. «  A  népnek 
ez  időben  meg  kell  elégednie  azzal,  hogy  egyik-másik  költő  rokonszenvet 
mutat  iránta  egy-egy  dalban,  elbeszélésben,  színjátékban.  Horváth  Ádám 
nagy  buzgósággal  gyűjtögeti  a  kurucznótákat  s  a  nép  száján  élő  dalokat ; 
Csokonai  Vitéz  Mihály,  ez  a  fiatalon  elhunyt  nagy  költő,  néhány  népies 
dalt  ír,  a  minő  Szegény  Zsuzsi  a  tábor ozáskot ,  mely  még  ma  is  él  a  nép 
ajkán,  a  Parasztdal  és  a  hires  Csikóbőrös  kulacs.  Az  egyetlen  költői  mű, 
mely  színt  vall  a  jobbágyság  mellett  s  ha  nem  is  üzen  hadat  a  nemesi  kivált- 
ságoknak, de  legalább  nevetségessé  teszi  a  nemesi  gőgöt,  basáskodást. 
Fazekas  Mihály  hires  Ludas  Matyi-jeiy  melyet  Fazekas  még  1804-ben 
írt,  de  csak  1815-ben  jelent  meg  nyomtatásban,  addig  kéziratban  olvasták 
néhányan.  Ez  az  anekdotaszerű  verses  elbeszélés  csakhamar  népszerűvé 
válik  s  már  1817-ben  második  kiadást  ér.  A  történet  hőse  Ludas  Matyi, 
egy  nyakas,  falusi  ficzkólegény,  ki  egy  sereg  ludat  hajt  a  döbrögi  vásárra. 
A  falu  földesura,  Döbrögi,  meg  akarja  venni  a  ludat,  de  Matyi  hetykén 
felelget  a  gőgös  földesúrnak  s  ez  bosszúságában  nemcsak  hogy  erőszakkal 
elveszi  a  ludakat  Matyitói,  de  még  deresre  is  huzatja.  Matyi  boszut 
esküszik  s  távoztában  megfenyegeti  a  földesurat:  »háromszor  veri  ezt 
kenden  Ludas  Matyi  vissza !«  Fenyegetését  be  is  váltja.  Először  talián 
ács  képében  állít  be  Döbrögihez,  ki  éppen  házat  épit.  Mindenféle  hibát 
talál  az  építésben,  az  épületfákban  s  kicsalja  Döbrögit  az  erdőbe,  hogy 
ott  majd  alkalmas  épületfákat  keressenek.  Mikor  aztán  a  fejszés  jobbágyok- 
tól jó  messzire  vezeti  Döbrögit  az  erdő  sűrűjébe,  rámutat  egy  fára:  »ilyen 
lenne  derék,  ha  ölnyi  kerülete  volna. «  Döbrögi  átöleli  a  fát,  hogy  meg- 
mérje, Matyi  meg  hirtelen  összekötözi  a  kezét  s  félholtra  veri,  akkor 
aztán  megnevezi  magát  s  elillan.  A  félholtra  vert  Döbrögihez  mint  csoda- 
orvos állít  be,  kádba  ülteti  s  ugy  dögönyözi  meg.  Harmadszor  egy  vásáron 
találkozik  Döbrögi  vei  s  a  vásárról  eljövet  a  hajdúkat  egy  ál  Ludas  Matyi 


Képek  Fazekas  'Ludas  Malyi<  czímü  kiinyvéből. 

után  szalasztja  és  a  kocsiban  magára  maradt  Döbrögit  harmadszor  is 
megveri.  A  népnek  s  általában  a  nem  nemes  osztálybeli  értelmiségnek 
kedves  olvasmánya  volt  a  Ludas  Matyi.  Hogyne  esett  volna  jól  olvasni 
az  elnyomottaknak,  mint  járt  túl  a  földesúr  eszén  egy  paraszt  suhancz 
s  mint  torolja  meg  a  szenvedett  sérelmeket! 

Nem  költői  mű,  de  száraz  tudományos  munka,  melyben  legkevésbbé 
várnánk  hadüzenetet  a  kiváltságoknak:  Magda  Pál  soproni  ev.  tanár 
könyve,  mely  1819-ben  jelent  meg  s  melynek  teljes  czíme:  »Magyar- 
országnak  és  a  határőrző ,  katonaság  vidékének  legújabb  statisztikai  és 
geográfiai  leirása.«  A  derék  tudós  a  száraz  statisztikai  adatok  közt  egyre 
kitér  a  nép  sanyarú  állapotának  rajzára,  nemes  szíve  felháborodik  a  szörnyű 
igazságtalanságon,  hogy  néhány  százezer  ember  foglal  le  magának  minden 
jogot,  szabadságot.  ^Gazdagságát  nem  irigylem  senkinek  —  írja  előljáró 
beszédjében  —  de,  megvallom,  fáj  a  szívemnek,  hogy  szeretett  hazám 
lakosságának  ^/g  részét  oly  állapotban  látom  a  fátum  •  által  helyeztetve 
lenni,  melyben  azt  a  szegénység  és  a  megvetés  a  porban  heverteti,  úgy 
hogy  ezen  alacsonyságból  az  érzésnek  és  a  gondolkozásnak  nemességére, 
a  nyers  bárdolatlanságból  emberhez  illő  kultúrára  és  tökéletességre,  az 
állati  fél  életből  teljes  lelki  életre,  megvetett  állapotából  nagyobb  tekin- 
tetre, emberi  méltóságra  csak  igen  lassan  s  véghetetlen  nehezen  emelhető 
fel,  mások  által  pedig  nem  igen  emeltetik.  Ugy  vagyon!  A  szegény, 
elnyomatott  emberben  nem  mozoghat  szabadon  a  legnemesebb  lélek  is; 
a  porból,  a  melyben  hever,  a  legerősebb  lélek  is  fel  nem  emelheti  magát 
minden  segítség  nélkül.  Veled,  barátom,  ki  azt  tartod,  azt  mondod :  »jobb 
az  úgy!«  nincs  semmi  dolgom.  Számodra  nem  írtam.  Sajnálom,  ha  könyvem- 
nek elolvasásával  veszted  az  idődet,  melynek  jobb  hasznát  vehetned  a 
mulatságra,  jószágodnak  szemlélésére,  nyers  jobbágyaidnak  vagy  pénzednek 
számlálására.  Az  ily  szívű  ember  nem  érthet  engemet  s  igaznak  nem 
találhatja  azt,  amit  polgártársaimnak  állapotjokról  írtam,  mert  nem  érti 
az  emberi  természetnek  méltóságát,  nem  ismeri  az  embernek  természeti 
jussait. « 

Az  előljáró  beszéd  e  nemes  hangja  újra  meg  újra  fölcsendül  a  könyv 
folyamán.  Nemcsak  a  magyar,  de  a  többi  fajta  népről  is  szeretettel  ír. 
Az  oláh  tudatlanságát,  bosszúálló,  babonás,  rest  voltát  nem  írja  a  nép 
terhére,  hanem  a  szolgaságot  okolja,  mely  »így  ront  meg,  alacsonyít  le 
nagyra  termett  embert,  sőt  nemzeteket  is«.  A  czigányokról  írván,  ezt 
mondja:  » Magyarországban  a  czigány, a  zsidó,  az  orosz,  az  oláh  bizonyság- 
jele annak,  hogy  valamint  egyes  ember,  úgy  egész  nemzetek  is  az  emberi 

méltóságnak  polczáról  az  alávalóságnak,  alacsonyságnak  állapotára  leszál- 
lanak,  ha  a  nemes  emberi  természethez  illő  módon  nem  becsültetnek, 
nem  neveltetnek.  Amint  bánsz  az  emberrel,  olyan  lesz!  Minden  asszonyi 
állattól  született  emberből  lehetne  nemes  érzésű,  okos,  pallérozott  s  jeles 
és  főembert  nevelni. « 

Magyarország  népességének  száma  ez  időtájt  8  millió  s  ebből  minden 
nemesre  21  nemtelen  esik.  A  házhelyes  parasztok  száma  643.215,  a 
zselléreké  783.364,  összesen  tehát  1  millió  426.579  paraszt,  az  asszonyok 
és  gyermekek  nélkül.  Ez  a  tömeg  műveli  a  földet.  Ám  a  föld  hasznos 
művelésének  ezer  akadálya  van,  a  legfőbb  valamennyi  közt,  hogy  a 
parasztnak  nincs  örökös  földje  s  birtoka.  »A  más  tulajdonát  —  írja 
Magda  —  sem  nem  szereti  az  ember,  sem  nagyobb  tökéletességre  vinni 
nem  igyekszik,  úgy  mint  a  magáét. «  Magyarország  azonban  így  is  többet 
termel,  mint  a  mennyit  elfogyasztani .  képes.  így  1 8 1 6-ban  —  a  Tudo- 
mányos Gyűjtemény  becslése  szerint  —  11,103.196  hold  föld  van  művelés 
alatt  (a  holdat  1200  négyszögöllel  számítva)  s  holdanként  10  pozsonyi 
mérőre  becsülvén  a  termést,  az  ország  gabonatermését  74  millió  mérőre 
teszik,  egyéb  termését  6  millió  mérőre.  De  ugyanerről  az  esztendőről 
olvassuk  a  Magda  könyvében,  hogy  vagy  60 — 80.000  darab  marha  fagyott 
meg  az  istállók  rosszasága  vagy  éppen  hiánya  miatt.  A  következő  évben 
meg,  1817-ben,  éhínség  pusztít  a  gazdag  Alföldön  is.  Magda  azt  az  érdekes 
megjegyzést  teszi,  hogy,  míg  a  termékeny  Bihar-  és  Aradmegyében,  ahol 
akkor  egy  mérő  tiszta  búzának  25  frt  volt  az  ára,  a  rozsnak  17  forint 
s  a  húsnak  fontja  16  krajczár  —  az  emberek  éhen  haltak,  ugyanakkor 
a  nem  oly  termékeny  Sopronvármegye  lakosai  az  éhségről  nem  is  panasz- 
kodtak, pedig  a  búza  pozsonyi  mérője  36—44  forint,  a  rozsé  27  forint, 
a  hus  fontja  pedig  24 — 29  krajczár  volt.  Mi  ennek  a  magyarázata? 
Termékeny  vidéken  a  nép  elbizza  magát,  kevés  fáradság  fejében  sokat 
vár  a  földtől  s  ha  egy  esztendőben  megcsalja  a  föld,  nem  tud  segíteni 
magán,  mert  iparral,  kereskedéssel  nem  foglalkozik  a  magyar  paraszt.  Nincs, 
aki  erre  nevelje,  jó  példát  mutasson.  A  kormány  meg  —  amint  jól  tudjuk  — 
mindent  elkövet,  hogy  a  magyar  ipart  elnyomja,  a  mellett,  hogy  a 
termények  értékesítését  a  vámokkal  megnehezíti.  A  dohány  egyik  nagy 
jövedelmi  forrása  a  gazdáknak  s  ennek  a  vámját  mázsánként  1  és  fél 
krajczárról  20  krajczárra  emeli,  ami  még  semmi,  mert  csakhamar  mit 
gondol,  mit  nem,  tizenkét  ezüst  forintra  emeli  a  vámot  mázsánként,  minek 
az  lesz  a  következése,  hogy  a  hová  eddig  magyar  dohányt  vittek,  Olasz- 
és   Németországba,  most   nemhogy  vinnének,  de   onnét  hoznak  Magyar- 

országba!  S  midőn  a  gazdasági  bajok  tetőpontra  hágnak,  a  kormánynak 
esze  ágában  sincs,  hogy  országgyűlést  hivjon  össze  e  bajok  orvoslására^ 
megújul  József  császár  kora,  midőn  ismét  rendeletekkel  kormányozzák  az 
országot. 

Egy  ideig  tűrik  a  megyék  a  kormány  atyáskodását,  de  midőn 
észre  veszik,  hogy  a  kormány  ki  akarja  kezdeni  az  önkormányzati  jogot 
is,  a  nemesség  egy  emberként  áll  föl  az  önkén3airalom  támadása  ellen. 
Rendezni  való  van  temérdek  a  vármegyén,  az  bizonyos,  a  baj  csak  az, 
hogy  a  kormány  önkényesen  fog  a  rendezésbe.  A  megyei  közigazgatást 
súlyos  vádak  terhelik.  A  hadi  meg  a  házi  adót  igazságtalanul  osztják  fel 
a  községek  közt,  s  »ősi  szokás  szerint«,  amely  községnek  befolyásosabb 
földesura  van,  kevesebb  közadót  visel.  S  ez  még  nem  elég,  a  behajtott 
adót  többnyire  lelkiismeretlen  emberek  kezelik,  a  sikkasztás  napirenden  s 
a  szegény  jobbágy  kétszer  is  megfizeti  az  amúgy  is  nagy  adót.  Az  adó- 
fizetők nem  adnak  nyugtát  a  befizetett  adóról,  hanem  a  róvásos  pálczáról, 
mely  az  adószedőnél  áll,  levágnak  annyi  rovást,  a  mennyi  adót  kifizetett 
s  ha  az  adószedőnek  úgy  tetszik,  újabb  rovást  vág  reá.  És  általánossá 
válik  az  a  visszaélés  is,  hogy  a  nemesi  pénztárt  a  hadi  meg  a  házi 
pénztárból  pótolják  s  így  a  paraszt  fizeti  nemcsak  a  megyéi  közigaz- 
gatás költségeit,  de  a  nemesi  fölkelés  költségeinek  is  egy  részét.  A  paraszt 
viseli  a  megyei  közigazgatás  és  igazságszolgáltatás  terheit,  de  azért 
igazságot  csak  nagy  ritkán  kap  és  későn.  A  büntető  igazságszolgáltatás 
a  lehető  legembertelenebb.  A  parasztot  kegyetlenül  botoztatják  s  ha 
tömlöczbe  kerül,  éheztetik,  sanyargatják.  A  tömlöczök  meg  általában  ronda 
odúk,  hová  jó  gazda  az  állatját  sem  zárná.  De  a  parasztot  bezárják, 
akárhányszor  kihallgatás  nélkül  s  kis  és  nagy  bűnöst  egy  helyre  zárnak, 
egyforma  kegyetlenséggel  bánnak  el  velők.  (Hogy  a  nemes  mennyire 
megveti  a  parasztot,  jellemzően  illusztrálja  az  a  nem  anekdota,  de  igaz 
történet,  mely  egy  falumból  való  jobbágyemberrel  történt.  Valami  csekély- 
ségért tömlöczbe  zárták.  Egyszer  csak  nyilik  az  ajtó,  belép  egy  szintén 
tömlöczre  itélt  ember  s  a  pricscsen  üldögélő  jobbágyot  ellöki: 

—  Félre  paraszt !  Engem  illet  ez  a  hely,  mert  én  nemes  ember  vagyok ! 

—  Ejnye  azt  a  ...  —  káromkodott  a  paraszt  —  hát  már  a  tömlöcz- 
ben  is  tiétek  az  első  hely!?) 

Mindezek  és  még  számos  bajok  -  erősen  kívánták  az  orvoslást, 
s  a  kormány  rendeli  is  derüre-borura  az  orvosságot,  csak  nincs 
aki  bevegye.  De  a  kormány  nem  tágít  s  nem  mond  le  abbeli  szán- 
dékáról,  hogy   a   megyék    nyakára   hágjon.   Ezt   pedig  csak   úgy  érjieti 

ei,  ha  a  tisztújításoknál  oly  embereket  juttat  győzelemre,  akik  a  kor- 
mánynak   kész    kezes    szolgái.    Ilyen    embert    pedig    talál    a    kormány 
eleget  s  mert  az  elÖtt  a  bocskoros    nemesség    nem    tudta    kivárni    a 
restaijráczió  lefolyását,  már  pedig  az  van  számbeli  többségben,  a  kormány 
meghonosítja  az  addig  Magyarországon  szokatlan  etetést  és  itatást.  A  sze- 
gény nemesség  most  már  szívesen  tanyázik  a  megye   székhelyén,   az 
adminisztrátorok  gondoskodnak  ételről,  italról  s  részeg,  garázda  tömeg 
választja  a  tisztviselőket:  a  kormány 
jelöltjeit.  A  megyebeli  értelmiség  egy 
része  visszahúzódik  vagy  ha  nem  akarja 
feladni  a  harczot,  a  kormányéhoz  ha- 
sonló  eszközökkel  kénytelen   dolgozni 
s  általánossá  lesz  az  eszem-iszommal, 
sőt   vesztegetéssel  járó    tisztújítás.   Az 
így  választott  tisztikar,  természetesen, 
vakon  teljesíti  a  kormány    parancsait 
s  a  közgyűléseken  a  leitatott  bocskoros 
nemesség  mindig   leszavazza  a  józan 
kisebbséget.  Mikor  aztán  Olaszország- 
ban forradalmi  készülődések  nyugtala- 
nítják az  osztrák  kormányt  s  a  hadse- 
reg újabb  kiegészítése  s  az  adó  emelése 
válik  szükségessé,  a  kormány  azt-  hiszi, 
hogy  az  országg3njlés  kikerülésével  egész 
bátran  fordulhat  a  korrumpált  várme- 
gyékhez. A  kormány  35  ezer  ujoncz- 

czal  akarja  kiegészíttetni  a  hadsereget    '  "  -^.^    ^^^     .,^  (— ^  • 

s  egyben  azt  akarja,  hogy  az  1812-iki  Q^la^^-.X^e/'tuayar  Aíin/vjlm 
országgyűlésen  megszavazott  öt  miUió  ^^.^  „  ^^,„,  ^^^.^.^^ 

200  ezernyi  hadiadót  1812.  november 

elsejétől  kezdve  pengő  pénzben  fizesse  az  ország.  Ez  a  kívánság  egy- 
értelmű a  legnagyobb  adóemeléssel,  mert  a  papiros  és  a  pengő  pénz 
értéke  közt  való  különbség  5  millióról  13  millióra  emelné  a  hadi  adót. 
József  nádor  őszintén  feltárja  az  ország  súlyos  anyagi  helyzetét,  kívá- 
natosnak tartja  az  országgyűlés  egybehívását  s  ha  a  kormány '  sem 
országgyűlést  nem  hív  Össze,  sem  az  adónak  a  túlságos  fölemelésétől 
cl  nem  áll,  akkor  legalább  tegyen  valamit  az  elviselhetetlen  adóteher  fejé- 
ben az  adózó  nép  könnyebbségére.  Nevezetesen :  tanácsolja  a  só  árának 

Benedek :  A  man'i''  "ép.  I.  5Q 

leszállítását,  a  hadsereg  számára  szállítandó  gabonának  érczpénzzel  való 
fizetését,  a  dohányleveleknek  közvetlen  a  termelőtől  és  érczpénzben  való 
beváltását  s  fölhívja  a  kormány  figyelmét  a  papokkal  és  tanítókkal  szem- 
ben gyakorolt  igazságtalanságra  is,  hogy  t.  i.  ezek  papírpénzben  kapják 
a  fizetésöket  s  érczpénzben  fizettetik  velők  az  adót.  A  hadsereg  kiegészí- 
tésére a  toborzást  ajánlja.  Ám  a  nádor  becsületes  tanácsait  nem  hallgatja 
meg  a  kormány  s  kibocsátja  rendeletét  a  megyékhez,  a  hadsereg  kiegé- 
szítésére, egy  évvel  később,  1822-ben  pedig  az  adónak  pengő  pénzben 
való  fizetésére.  Az  alkotmány  védő  bástyáiról,  a  megyékről  azt  hinné  az 
ember,  hogy  egy  akarattal  utasítják  vissza  a  törvénytelen  rendeleteket, 
a  többség  azonban  beadja  a  derekát.  »Csak  a  kapituláczió  módjára, 
formájára  nézve  térnek  el  egymástól  —  írja  Bállagi  Géza.,  a  Magyar 
nemzet  történeié-nek  9-ik  kötetében.  Az  egyik  minden  kifogás  nélkül  enge- 
delmeskedik; a  másik  feliratban  fejezi  ki  aggályait  a  rendeletek  törvény- 
szerűsége felett  s  óhajtását  arra  nézve,  hogy  az  országgyűlést  haladék- 
talanul hívják  össze;  a  harmadik  óvást  tesz  a  törvénytelenség  ellen  s 
ezzel  igyekszik  magát  megnyugtatni;  a  negyedik  keresi  a  módját,  mint 
hajthatná  végre  a  rendeletet  a  nélkül,  hogy  az  alkotmánysértéshez,  mely 
abban  foglaltatik,  hozzájárulna.  Nem  annyira  a  megyei  szerkezet  tökélet- 
lensége, mint  inkább  az  annak  keretébe  tartozó  elemek  vagyoni  és  erkölcsi 
függetlensége  hiányának  tulajdonítható,  hogy  a  megyék  nagy  része  az 
engedelmesség  erényét  gyakorolja,  a  mikor  az  engedetlenség  lenne  az  igazi 
hazafias  erény «,  Mindössze  8 — 10  megye  áll  ellent  s  gyakorolja  ezt  az 
» igazi  hazafiúi  erényt «.  Ezekben  a  megyékben  a  kormány  a  legdurvább 
erőszakot  alkalmazza:  királyi  biztosokat  és  katonaságot  küld  a  renitens 
megyék  nyakára,  így  csikarja  ki  az  adót  és  az  ujonczot.  De  ennek  a 
8 — 10  vármegyének  az  ellentállása  is  elég  volt  arra,  hogy  a  kormányt 
gondolkodóba  ejtse.  Belátta,  hogy  nem  térhet  ki  az  országgyűlés  össze- 
hívása elől.  Tizenhárom  évi  szünetelés  után,  1825.  szeptember  U-ikére 
a  király  országgyűlést  hív  össze  s  ezzel  az  esztendővel  új  korszak  nyilik 
meg  a  nemzet  történetében:  az  ébredés,  az  újjászületés  kora. 

Feltűnik  a  » legnagyobb  magyar «,  Széchenyi  István  gróf  dicsőséges 
alakja. 

A  szendergő  nemzet  ébredez. 

Oszlik-foszlik  a  sötétség,  —  jön  a  piros  hajnal.  Virrad! 


"i^ 


dele- 
való 
smét 
gyű- 
alják 
főbb 
ány- 
jrül- 
sánczolása.    A    királyhoz    intézett 
feliratban  összegezik  a  sérelmeket,  nevezetesen :  a  tizenhárom  évi  ország- 
gyűlés nélkül  való  kormányzást,  a  törvénytelen  rendeleteket,  törvénytelen 
adózást,  ujonczozást,  a  királyi  biztosok  erőszakoskodását,'  a  megyék  egy- 
mással való   levelezésének   megtiltását.  Hogy  mindez  többé  ne  ismétlöd- 

hessék,  kívánják,  hogy  ezentúl  a  király  az  országgyűlést  minden  három 
évben  hívja  össze.  A  köztisztviselők?  az  egyházi  személyek  is,  az  ország 
alkotmányára  és  törvényeire  esküdjenek  meg  s  a  megyék  közt  a  leve- 
lezést a  kormány  többé  ne  akadályozza  meg.  Mindaddig,  míg  biztosítékot 
nem  nyernek  a  sérelmek  orvoslásáról,  az  ősi  alkotmány  visszaállításáról, 
hallani  sem  akarnak  a  király  által  az  országgjmlés  elé  terjesztett  reform- 
munkálatok tárgyalásáról. 

Mint  sérelmi  ügy  kerül  napirendre  a  magyar  nyelv  ügye  is  s  a 
rendek  táblája  oly  jelenet  színhelyévé  lesz,  mely  korszakalkotó  a  magyar 
nemzet  történetében.  Míg  a  rendek  közt,  még  a  szabadszellemű  gondol- 
kozók is,  most  minden  erejüket  az  ősi  alkotmány  körülbástyázására  for- 
dítják, egyszerre  csak  megjelenik  köztük  egy  huszártiszt,  ki  éppenséggel 
nem  kicsinyli  az  alkotmányos  sérelmeket  s  igaz  lélekkel  munkál  a  magyar 
alkotmány  megerősítésén,  de  látnoki  szeme  a  jövendőbe  tekint  s  erős  hit- 
tel hirdeti,  hogy  csak  a  művelt  és  gazdag  Magyarország  őrizheti  meg 
függetlenségét  s  nem  a  sérelmek  örökös  hánytorgatása,  s  még  kevésbbé 
a  kiváltságok  sánczai  mögé  való  húzódás. 

Gróf  Széchenyi  István  ez  a  huszártiszt,  ki  ekkor  tűnik  fel  először 
a  magyar  közélet  szinterén.  Bár  katonatiszt,  nem  jön  készületlenül  az 
országgyűlésre.  Sokat  utazott  idegen  országokban  s  ami  szépet,  jót  lát, 
följegyzi,  s  országboldogító  nagy  eszmékkel  megrakodva  tér  haza.  Már 
1822-ben  javaslatot  ad  át  a  királynak  a  lóversenyek  meghonosításáról, 
mint  amely  nemcsak  a  lótenyésztés  ügyén  lendít  majd  nagyot,  de  nem- 
zeti czélt  is  szolgál:  egy  szál  lesz  ez  is,  mely  a  hazájától  idegenkedő 
főnemességet  a  haza  földjéhez  köti.  Külföldi  útjából  hazatérvén,  bejárja 
Magyarországot  és  Erdélyt,  meglátogatja  Felső-büki  Nagy  Pált,  majd 
Wesselényi  Miklóst,  s  különösen  ez  utóbbival,  mert  rokon  lélekre  talál 
benne,  szoros  barátságot  köt.  Ami  érdekeset  lát,  hall,  megfigyel,  mind 
följegyzi  naplójában  s  éles  Ítéletre  valló  megjegyzésekkel  kiséri.  Egy 
egész  korszak  sivársága,  nyomorúsága  tárul  elénk  abban  a  napló- 
jegyzetében, mely  még  1821-ből  való.  Diószegről  átlovagol  Székely- 
hidra, hol  éppen  együtt  ült  az  uriszék.  Természetesen,  erősen  politizáltak. 
» Mégis  —  kiált  föl  Széchenyi  —  sehol  a  világon  nincs  olyan  szabadság, 
mint  minálunk.  Még  az  angoloknak  is  csak  papiroson  van  szabadságuk. 
Ezek  az  emberek  nem  is  gondolkoznak,  vagy  ha  gondolkoznak,  úgy 
csakis  magukról,  de  a  parasztról  egészen  megfeledkeznek.  Ez  az  ö  szemekben 
semmi.  Minő  ékesszólás  kellene  hozzá,  hogy  őket  az  ő  igazságtalan  és 
tudatlan  voltukról  meggyőzhetné  az   ember,  a  nélkül,  hogy  őket  meg- 


bántaná,  s  minő  okosság  és  rendkívüli  szerencse  kellene  ahhoz,  hogy 
valaki  őket  helyesebb  elvekre  és  nézetekre  térítené.  Majd  a  legnagyobb 
vonzódást  érzem  e  durva  néphez  (értsd:  nemesség),  melyet  voltakép  hon 
szeretek,  hogy  oktatnám,  emelném,  emberré  nevelném ;  majd  meg  látni  sem 


Széchenyi  ifjúkori  arczképe. 

kívánom  s  eltaszítanám  magamtól.  Tudatlansága  meghat:  életemmel  s 
véremmel  szeretnék  segíteni  rajta  s  osztoznám,  vele  együtt  szenvedve, 
sorsában.  De  sokszor  elriaszt  és  felindít  vak  igazságtalansága,  gőgje  és 
önhittsége!* 

Sötét,  vigasztalan  kép  az  akkorbeli  nemességről,  de,  fájdalom,  nincs 

benne  túlzás.  Ezt  a  tudatlan,  igazságtalan,  gőgös  és  önhitt  népet  akarja 
felrázni  kóros  szendergéséből,  fölébreszteni  benne  a  nemzeti  öntudatot, 
kezébe  adni  a  műveltség  fegyverét  s  szivébe  oltani  az  igazságot,  ember- 
séges érzést  a  föld  népe  iránt.  A  rendek  nagy  többsége  talán  nem  is  sejti, 
hogy  a  közéjük  került  huszártiszt  a  régi  Magyarország  fölé  új  Magyar- 
ország első  alapkövét  teszi  le,  midőn  a  magyar  nyelv  ügyének  tárgyalása 
közben,  a  mindenféle  indítványokat  eltemeti  egy  nagyszerű  ajánlattal :  évi 
jövedelmét,  60  ezer  forintot  ajánlva  föl  egy  magyar  tudós-társaság  meg- 
alapítására. Mindenkit  meglep  ez  a  szokatlan  nagylelkű  áldozat,  s  im 
egyszerre  megnyílik  az  áldozatkészség  zsilipje,  több  főúr  követi  a  magasztos 
példát:  gróf  Károlyi  György  félévi  jövedelmét,  40  ezer  forintot  ajánl  fel, 
s  ezenkívül  évenként  ezer  forintot,  Vay  Ábrahám  8000  forintot,  gróf 
Andrássy  György  10  ezer  forintot. 

A  kormánynyal  való  hosszú  huza-vona,  alkudozás  után  az  ország- 
gyűlés is  megkezdi  a  törvényalkotó  munkát :  az  alkotmányjogi  sérelmekkel 
együtt  vitatják  a  tárgyalásra  kitűzött  törvényjavaslatokat,  s  ezek  során 
a  törvénytelenül  beszedett  adóknak  a  jövőre  kivetendő  adókba  való  beszá- 
mítása szolgáltat  nagy  és  heves  vitákra  alkalmat.  Már  az  országg3nilés 
kezdetén  szót  emel  az  adózó  nép  mellett  Nagy  Pál,  de  ugyanazzal  az 
ellenszenvvel  fogadják  beszédjét,  amelylyel  az  1807-iki  országgyűlésen. 
Kivüle  az  egyetlen  Szlávy  László  szól  a  népért,  szintén  az  országg3rűlés 
kezdetén,  de  a  rendek  őt  is  lehurrogatják,  különösen  midőn  azt  javasolja, 
hogy  az  országgyűlés  költségeit  egyedül  a  nemesség  viselje  s  az  utak 
javítására  a  nemesség  is  adózzék.  Hogy  mit  jelentett  az  adózó  népre 
a  törvénytelenül  szedett  adó  beszámítása,  megmagyarázza  az  a  tény, 
hogy,  miután  az  1810-ben  papiros  pénzben  megajánlott  adót  törvényte- 
lenül ezüst  pénzben  hajtották  be,  13  millió  forinttal  tqbb  teher  hárult  a 
népre,  melyet  különben  is  egy  pár  rossz  esztendő  végkimerüléssel  fenye- 
getett. Természetesen,  az  adóhátralékok  esztendőről  esztendőre  szaporodtak, 
annál  is  inkább,  mert  a  kormány  1822.  november  1-től  törvénytelenül 
fölemelte  az  adót.  Ettől  az  időtől  kezdve  1825.  november  l-ig,  tehát 
három  év  alatt,  —  Nagy  Pálnak  Ballagi  már  idézett  könyvében  közölt 
számítása  szerint  —  az  országnak  16  millió,  10  ezer,  560  forintot  kellett 
fizetnie  váltó-pénzben;  »de  mivel  a  kormány  ez  összeget  pengő  pénzben 
hajtotta  be,  a  pengő  pénz  váltó  pénzzé  számíttatván  át,  a  levonandók 
levonásával,  fizetett  az  ország  tényleg  25.236.818  forintot  váltó  pénzben, 
tehát  9  millió  226  ezer  258  forinttal  többet.  Úgyde  mivel  viszont  a 
kincstár  a  terménybeli  fizetéseket,  melyeket   váltó   pénzben   kellett   volna 


elfogadnia,  pengő  pénzben  számította,  ezen  a  czimen  a  többletből  levonandó 
3  millió  207  ezer  916  forint;  marad  tehát  5  millió  958  ezer  342  forint. 
Ez  utóbbi  összeg  pengő  pénzre  átszámítva,  2  millió  383  ezer  336  forintot 
tesz  s  ez,  felosztatván   három  évre,  évenként   794  ezer  445  forint  fog 
pengő  pénzben  a  törvényhatóságok  javára  a  megajánlott  adóból  levonatnU 
Az  adóleszámítás  méltányosságát  az  alsó  tábla  követei  kivétel  nélkül 
elismerik,   a  főrendiek   is,  de  már  azt  nem  tartják   szükségesnek,  hogy  a 
beszámítást  törvénybe  iktassák.  Különösen  Nagy  Pál,  újra  meg  újra  szót 
emel  a  szegény  adózó  nép  érdekében  s  a  Krisztusi   mondást:  adjátok 
meg  a  császárnak,  ami  a  császáré,  az  Istennek  anii  az  Istené,  kiegészíti 
ezzel:  és  a  népnek,  ami  a  népé!  Nem   hiheti,  hogy  a  király,  ki  annyira 
nem  kedveli  a  pompát,  hogy 
alig  lehet  megismerni  a  há- 
zánál, melyik  az  úr,  melyik 
a  szolga,  elzárkózzék  a  nép 
sorsának     javítására    szol- 
gáló adóbeszámítás  elől.  És 
a  rendek  csakugyan    azzal 
a  kikötéssel  szavaznak  meg 
az  1825.  november  elsejé- 
től három  év  alatt  okvet- 
len   Összehívandó    ország- 
gyűlésig,   4     millió    forint 
adót    s    a    katonafogadás 

költségeire  75  ezer  forintot,  papírpénz  I.  Ferenci  uralkodásánftk  második  feléből. 

hogy  a  pengő  pénz  mielőbb 

forgalomba  kerül  s  a  törvénytelenül  kivetett  adók  hátralékát  a  kormány 

nem  hajtja  be. 

De  nemcsak  a  törvénytelenül  kivetett  s  eddig  be  nem  fizetett 
adók  elengedését  kérik  a  rendek,  hanem,  hogy  a  nép  a  most  meg- 
ajánlott adót  elbírja,  reformokat  is  várnak  a  kormánytól,  melyek  a 
nép  adózó  képességét  emeljék,  A  király,  amint  azt  már  Ősidők  óta 
megszokhatták  a  rendek,  kedvetlenül  fogadja  az  országgyűlés  kíván- 
ságait. A  megajánlott  adót  kevesli,  az  adóbeszámításról  hallani  sem 
akar,  de  még  a  nép  adózó  képességének  emeléséről  sem.  Pedig  a 
népre  ugyancsak  ráférne  nemcsak  a  törvénytelenül  behajtott  adók 
.beszámítása  s  a  törvénytelen  kivetésből  és  a  nagy  szegénységből  szár- 
mazott hátralékok  elengedése,  de  adózó  képességének  emelése  is.  ínséges 

esztendők,  a  papiros  pénz  elértéktelenedése,  a  só  árának  1790-től  fogva 
4  forintról  7  forintra  való  emelkedése,  a  katonaságnak  béke  idején  is 
fegyverben  tartása:  mindez  teljesen  kimerítette  a  nép  erejét  s  valóban 
csak  nagymértékű  rövidlátóság  vagy  lelketlenség  követelhette  az  adó  eme- 
lését, a  nélkül,  hogy  ennek  •  fejében  tettek  volna  valamit  a  népért.  Hiába 
lép  közbe  József  nádor,  hiába  tárja  fel  újra  meg  újra  a  nép  szánalmas 
helyzetét,  hiába  sürgeti  legalább  a  só  árának  egy  forinttal  való  leszállí- 
tását, a  király  makacsul  ragaszkodik  az  adóemeléshez  s  a  rendek  végre 
is  a  már  megajánlott  négy  milliót  megtoldják  395  ezer  244  •  forinttal. 
A  király  elengedi  az  1822.  november  1-től  1825.  november  l-ig  össze- 
g3nilt  adóhátralékot,  a  rendek  meg  elállanak  a  törvénytelen  kivetés  alapján 
fizetett  adók  beszámításától,  s  még  hálás  köszönetet  is  mondanak  a  felség- 
nek az  adózó  nép  iránt  mutatott  » kegyes  gondoskodásáért*  Megelégesz- 
nek  Ígéretekkel,  nevezetesen,  hogy  a  királynak  ezentúl  gondja  lesz  a 
nemzeti  iparra,  az  adó  mennyiségét  a  három  évenként  tartandó  ország- 
gyűlés fogja  megállapítani  s  mindössze  .annyi  történik,  hogy  az  adó 
igazságosabb  feloszthatása  végett  elhatározzák  a  porták  újból  való  össze- 
írását. Erre  csakugyan  nagy  szükség  volna,  mert  az  adó  nagyon  arány- 
talanul oszlik  meg  az  egyes  megyék  közt.  A  kormány  is  szükségesnek 
tartja  a  rendezést,  dé  tovább  megy  egy  lépéssel :  ő  az  adózást  ki  akarja 
terjeszteni  a  jobbágy-telken  lakó  nemességre  is.  Szenvedélyes  vita  támad, 
két  hónapnál  tovább  vitatják  annak  a  jogosságát  és  jogtalanságát,  hogy 
a  jobbágytelken  lakó  nemes  adót  fizessen.  A  régi,  már  jól  ismert  okos- 
kodással újra  találkozunk:  a  telket  nem  lehet  megadóztatni,  csak  a  sze- 
mélyt, miután  pedig  a  nemes  emberre  nem  lehet  adót  vetni,  nem  lehet 
azokra  sem,  kik  jobbágytelken  laknak.  De  a  kormány  álláspontját  többen 
támogatják,  nevezetesen  azoknak  a  megyéknek  követei,  hol  a  jobbágy- 
telken lakó  nemesek  már  fizetnék  adót,  így  Fehér,  Temes,  Sopron,  Nyitra, 
Turócz  stb.  megyében.  Ezek  méltányosnak  találják,  hogy  necsak  az  ő 
megyéjökbeli,  hanem  az  ország  összes  jobbágytelken  lakó  nemessége 
fizesse  a  telek-adót.  Nagy  Pál,  a  hires  ellenzéki  vezér,  e  kérdésben  a  kor- 
mányt támogatja  s  Ferencz  király  állítólag  azt  mondta  volna:  »úgy  látszik, 
mégis  igazunknak  kell  lenni,  mert  Nagy  Pali  és  pártja  mellettem  van.« 
A  többség  azonban  csökönyösen  ragaszkodik  a  nemesi  kiváltsághoz  s 
végre  is  abban  állapodnak  meg,  hogy  akik  eddig  nem  fizettek  adót  a 
jobbágytelektől,  halálig  élvezzék  e  kiváltságot  —  hogy  mint  lesz  azután, 
arról  majd  a  jövő  országgyűlés  határoz,  ha  a  porták  országos  összeírása, 
megtörtént. 


A  nép  érdekében  tehát,  azon  a  kétes  értékű  határozaton  kivül,  hogy 
a  portákat  újra  összeírják,  semmi  sem  történik  ezen  az  országgyűlé- 
sen. Ami  történt,  az  is  az  országgyljlésen  kivül  történt:  t.  i.  a  király 
rendeleti  úton  a  só  árát  mázsánként  25  krajczárral  szállította  le.  De  hát 
a  nép  érdekében  történt-e  ez  is?  Nem,  mert  a  nép,  mely  fontszámra  vette 
a  sót,  meg  sem  érezte  ezt  a  különben  is  nevetségesen  csekély  leszállí- 
tást, s  némi  hasznát  csak  a  földesurak  látták.  Ha  még  ehhez  vesszük, 
hogy  az  úrbér  szabályozásai  a  jövő  országgyűlésre  hagyják  a  rendek: 
kimerítettünk  mindent,  amit  ez  az  országgyűlés  a  népért  tett !  A  nemesség 

nagy  tömege  még  mindig  elfogultabb,  látóköre  sokkal  szűkebb,  semhogy 
a  jogok  és  terhek  egyenlő  megosztásában  lássa  Magyarország  jövendőjét, 
boldogulását.  Egyedül  Széchenyi  István  Iát  a  jövendőbe,  egyedül  ő  tudja, 
mit  kellene  tenni.  Műveltté,  gazdaggá  tenni  az  országot:  ez  a  főczél,  s  a 
művelt,  a  gazdag  Magyarország  nemessége  magától  is  rájön,  hogy  erős 
nemzeti  állam  csak  úgy  képzelhető,  ha  az  ország  minden  polgára  egy- 
formán osztozkodik  jogokban  és  terhekben.  Miután  megvetette  a  tudós 
társaság  alapját,  tovább  folytatja  akczióját  a  társadalmi  téren.  Meghono- 
sítja a  lóversenyeket  s  Pesten  megalapítja  a  nemzeti  kaszinót,  melynek 
példájára  a  vidéki  városokban  is  kaszinók   létesülnek.  Majd   tollat  ragad 


s  megírja  első  nagy  munkáját,  a  Hiid-X,  mely  1830.  elején  jelenik  meg 
s  mely  könyv  korszakalkotó  Magyarország  történetében.  Sötétnek  látja  a 
multat  és  a  jelent,  de  bízik  még  a  jövendőben.  Egyáltalán  nem  legyezgeti 
a  nemzeti  hiúságot,  nyíltan  rámutat  a  nemzet  testén  rágódó  sebekre,  de 
mindjárt  ott  is  az  orvosság  a  kezében.  Az  országgyűlések  idejét  —  írja  — 
az  alkotmányjogi  sérelmek  vitatása  foglalja  le,  igazi  munkára  nem  marad 
idő.  A  birtok  néni  jövedelmez  annyit,  amenn3nt  jövedelmezhetne,  mert 
semmi  rendszer  a  gazdaságban  s  ami  főbaj:  a  magyar  gazdának  nincs 
hitele.  A  mezőgazdaságnál  még  rosszabbul  áll  a  kereskedelem  ügye. 
Kíméletlenül  támadja  a  kiváltságos  osztályt,  mely   »az  ország  minden 

javát  húzza  és  semmi  terhét  nem  viszi* ;  őszintén  bevallja,  hogy  az 
ország  emelkedésének  legfőbb  gátjai  ők  maguk,  a  tehetősebb  birtokosok. 
Sok  keserű  igazságot  mond  Széchenyi  a  kiváltságos  osztálynak,  de  sok 
szavát,  mondását  félreértik  vagy  éppen  meg  sem  értik  s  fájdalmasan  keli 
tapasztalnia,  hogy  legjobb  barátjaí  is  elhidegülnek  tÖle.  Oly  férfiú  is, 
mint  gróí  Dessewffy  József,  ki  Széchenyit  a  tudós  társaság  megalapításáért 
ódában  üdvözli,  könyvet  ír  a  Hitel  ellen:  erősen  hibáztatja  Széchenyit 
kíméletlenségéért,  s  igazságtalansággal  vádolja.  Széchenyi,  látván,  hogy 
könyvét  a  legtöbben  félreértették  vagy  nem  értették  meg,  új  könyvet  ír, 
a  Világ-oX,  melyben  megvilágítja,  magyarázza  első  könyvét,  a  Hiiel-t 
Megmagyarázza,  hogy  pl.  a  magyarosítás  alatt  nemcsak  azt  érti,  hogy 
mindenben  s  elsŐ  sorban  nyelvünkben  magyarok  legyünk,  hanem  azt  is, 
hogy  a  magyarság  a  nemzetiségekkel  szemben  erkölcsi  és  értelmi  felsőbb- 


séget  szerezzen.  »Ki  kell  előbb  tisztítani  a  magyarságot  minden  szennyeiből, 
hogy  elfogadható  s  idÖvet  követhető  legyen.*  Aztán  világos  programmot 
ad.  Szabályozni  kell  a  folyamokat  Lehetővé  kell  tenni  a  hajózást  a 
Vaskapun  át.  Budát  és  Pestet  állandó  hiddal  kell  összekötni.  Nem  szabad 
tűrni  tovább,  hogy  a  népre  évről  évre  súlyosabb  adóteher  nehezedjék; 
nem  szabad  tűrni,  hogy  egy  sovány  esztendő  gyászba  borítsa  a  fél 
országot;  nem  szabad  tűrni,  hogy  a  "szabadságról  való  idétlen  képzetünk* 
s  törvényeink  balmagyarázata  a  haladást  lehetetlenné  tegyék;  hogy  a 
gyáripar  s  a  kereskedés  lábra  ne  kapjon.  S  így  tovább.  Az  elnyomatásért 

nem  a  kormányt  okolja,  hanem  a  nemzetet,  mely  magát  elnyomni  engedte. 
A  népet  tudatlanságban  hag3^ák  s  így  természetes,  hogy  az  uralkodók 
elnyomták,  mert  »a  műveletlenséggel  együtt  jár  az  elnyomatás.*  Haladás 
és  átalakulás  a  közművelődés  és  a  közgazdaság  terén:  ez  az  első,  ez  a 
fő.  Nem  bánja  ugyan,  ha  a  nemesség  már  most  fizet  vámot,  viseli  a 
megyei  és  országgyűlési  költségeket,  de  első  a  művelődési  és  gazdasági 
átalakulás,  a  többi  magától  következik  ez  után.  Ez  az  első  teendő,  a  köz- 
jogi sérelmek  hánytorgatását  időelőttinek  tartja. 

Jóformán  egyedül  áll  ezzel  a  programmjával  s  az  ellenzéki  férfiak 
zokon  veszik  tőle,  hogy  ennyire  kicsinyli  az  általok  űzött  sérelmi  politikát. 

Legjobb  barátja,  Wesselényi  Miklós,  a  sérelmi  politika  egyik  vezére,  meg- 
neheztel rá,  sőt  állítólag  nagyon  is  parasztosan  nyilatkozott  a  Hitel  meg- 
jelenése után  Széchenyiről.  »Ha  Széchenyi  —  így  szólt  Wesselényi  — 
annyi  erőfeszítéssel,  amennyibe  a  Hitel  megírása  került,  agyon  sz —  volna 
niagát,  jobban  tesz  vala.«  Pedig  Wesselényi,  jól  tudjuk,  nem  tartozott  az 
ósdiak  közé,  a  jobbágyság  ügyét  is  abban  az  időben  senki  sem  karolta 
fel  lelkesebben,  mint  ő,  de  másfelől  kérlelhetetlen  harczot  folytatott  az 
alkotmányjogi  sérelmek  ellen  s  idejének  s  tehetségének  is  a  javát  ez  a 
harcz  vette  igénybe.  Hogy  kedvezőtlenül  fogadták  a  Hitel-t  s  utána  a 
Világ'Ot  is,  ebben  jelentékeny  része  volt  ama  hivatalos  véleménynek  is, 
melyet  a  cenzor  adott  a  Hitel-vől  s  mely,  természetesen,  a  kormány 
véleménye  is  volt:  éppen  elég  arra,  hogy  a  nemesség  bizalmatlanul  fogadja 
a  könyvnek  oly  részeit  is,  melyeknek  igazságát  különben  nem  tagadhatá. 
A  cenzor,  előre  bocsátván,  hogy  «a  könyvben  a  dinasztia  iránt  a  leghívebb 
ragaszkodás  és  a  magyarországi  közkormányzat  szándékai  iránt  legjobb 
akarat  és  szolgálatkészség  nyilatkozik«,  ezt  írja  tovább:  »Csak  a  magyar 
nemességnek  nagy  részben  korholt  indolentiája  (közönyössége),  valamint 
annak  rikító  világításba  helyezett  ragaszkodása  avult  káros  szokásaihoz^ 
mely  alatt  félreértett  privilégiumok  megóvása,  valóságban  azonban  saját 
tétlenségének  továbbra  is  fentartása,  az  adózók  elnyomása  és  az  államtól 
minden  segélynek  megtagadása  értetik,  vonhatná  magára  a  nemesség 
visszatetszését;  de  miután  ezt  nem  kiszaggatva,  hanem  egész  összeköt- 
tetésében kell  megítélni  s  így  fogva  fel,  a  munka  valóban  azok  sorába 
tartozik,  amelyek  az  államnak  inkább  javára,  mint  kárára  szolgáló  eszméket 
terjesztenek  .  .  .  egy  szóval,  a  nemzetet  vagy  is  inkább  a  tétlen,  önző  s 
mégis  önmagával  tehetetlen  nemességet  lethargikus  álmából  kelti  fel,  keres- 
kedésre, a  föld  jobb  művelésére,  a  váltójog  behozatalára,  nagy  társadalmi 
egyesülésekre,  közhasznú  intézkedések  útján,  szólítja  fel,  —  én  tehát 
aláírtam  azt,  lényeges  kihagyásaival  oly  helyeknek,  amelyekben  a  szerző 
a  nemesség  renyheségét  és  ellenszegülését  s  nagyon  is  részletezett  egyes 
visszaéléseket  szerfelett  élesen  támadott  meg.«  A  cenzor  ezután,  kifejezvén 
abbeli  meggyőződését,  hogy  üdvösebb,  ha  a  keserű  igazságokat  egy 
érdekelt  fél,  egy  magyar  mágnás  mondja  meg  egész  leplezetlenül,  mintha 
ezt  idegen  tenné,  idegen  nyelven,  azt  hiszi,  hogy  kezdetben  ugyan  feltűnést 
fog  okozni,  de  lassanként  mind  jobb  benyomást  tesz  a  könyv,  míg  végre 
alkalmat  fog  szolgáltatni  oly  elmélkedésekre,  hogy  » miként  lehetne  a 
rendi  kiváltságokat  jobb  törvényekkel,  élénk  kereskedéssel  és  általános 
műveltséggel    összeegyeztetni «,    azt    azonban   ő   is   óhajtandónak   tartja, 


hogy  a  könyvet  néhány  évig  semmiféle  nyelvre  ne  fordítsák  le,  hadd 
maradjon  meg  mintegy  házi  orvosságnak. 

De  a  Hitel  nem  maradt  házi  orvosságnak,  megjelent  németül   is,  s 
ez  az,  ami  leginkább  bántja  gróf  Dessewffy  Józsefet,  ki    Taglalat  czímü 
könyvében  maga  is  elismeri,  hogy  »a  fátyolnak,  lepelnek  lerántása  szük- 
séges volt  ugyan  e  sebek  meglátására*  —  de  már  arra  nem  volt  szükség, 
szerinte,  hogy  a  külföld  is  lássa  e  sebeket.  Az  történt,  amit  a  cenzor  is 
mintegy .  megjósol,  hogy  félreértik  vagy  nem  értik  meg  kezdetben,  csak 
lassanként  barátkoznak  meg  a  nagy  újító  eszméivel.  Bár  nagyon  kedvet- 
leníti  a  félreértés    s   a    meg 
nem  értés,  nem    csügged  és 
megírja  harmadik  könyvét  is, 
a  Stadium-ot  1831-ben,  de  a 
cenzor   akadékoskodása  miatt 
ez  csak  1833-ban  jelenik  meg 
s  akkor  is  külföldön.  E  köny- 
vében már  sokkal  szabatosab- 
ban megjelöli   reformterveit  s 
azokat  a  következő   tizenkét 
pontban  foglalja  össze :  1.  Hitel. 
2.  ősiségi  jog.  3.   Fiskalitás. 
4.  Birtok  képesség.    5.    Tör- 
vényelötti  egyenlőség.  6.  Nem- 
telenek pártvéde.  7.  Házi  pénz- 
tár és   országgyűlési  költség 
terheit  mindenki  idom  (arány) 
szerint  viselje.  8.  Vizek,  utak, 

belvámok  országgyűlésen  tár-  ^^^.,  ^^^^^^^.  ,^j,^„  ,^^,_^^^ 

gyaltassanak.  9.  Monopóliu- 
mok, czéhek  eltörlése.  10.  Törvény  csak  magyar  nyelven  szerkesztes- 
sék. 11.  Csak  a  helytartó-tanács  kormányozzon.  12.  ítéletek,  tanács- 
kozások nyilvánossága.  »A  hon  minden  lakosának  polgári  létet  adni«,  ez 
a  könyv  alapeszméje.  Ez,  szerinte,  már  nem  időelőtti,  hanem  idoutáni 
kérdés.  A  jobbágyi  és  földesúri  viszony  fokozatos  rendezésével  végét  vetni 
azoknak  a  gazdasági  bajoknak,  melyek  főkép  e  viszonyból  erednek.  Nem 
emberiességi,  hanem  hasznossági  szempontból  sürgeti  a  jobbágy  felszaba- 
dítását. Nem  a  könyörületes  szivekre  appelál,  mint  a  nép  barátjal  tették 
addig,  hanem  a  józan   észre:  az  országnak  és  egyeseknek  jól  leifogott 


érdekében  tartja  kívánatosnak  e  tarthatatlan,  áldatlan  viszony  rendezését. 

ÍÉles  szeme  jól  látja,  hogy  a  nemességet  csak  úgy  lehet  megnyerni  e 
felszabadítás   ügyének,  ha  meggyőződött  arról,  hogy    ebből    valóképpen 
i  haszna  van.  Mint  két  előző  művében,  ebben  is  óvatosan  kerüli  az  alkotmány- 

\  A  Stádiumot  Széchenyi 

'  az  1832-iki  országgyűlés 

;  megnyitása  előtt  írja  meg, 

l  de  mint  már  említem,  t 

kön5'vcsak  1833-ban  jele- 
nik meg.  Ám  minekelőtte 
e  nagyfontosságú  ország- 
gyűlés lefolyásával  meg- 
'.  ismertetném  az  olvasót, 

nem  szabad  megfeled- 
keznünk az  ezt  megelőző 
1830-diki  országgyűlés- 
ről, melynek  egybehivá- 
sát  sietteti  a  franczia, 
lengyel,  meg  az  olasz  for- 
radalom. Ismétlődik  az  a 
jelenség,  melynek  a  hu- 
Bezerédj  István.  szonöt  éves  franczía  há- 

ború idején  tanúi  voltunk : 
az  uralkodóház  és  a  nemesség  érdeke  ismét  közös:  a  rendi  alkotmányt 
meg  kell  védeni  a  demokráczia  támadásai  ellen.  Az  u.  n.  ellenzéki  férfiak 
e  kérdésben  egyetértenek  a  kormánynyal  s  maga  Nagy  Pál.  is  annyira 
szelíden  viselkedik,  hogy  gyanússá  lesz.  A  jobbágyság  nemeslelkü 
barátja,  Bezerédj  István  is,  ki  igaz  szívvel  lelkesül  a  jobbágyság  felsza- 
badításáért, a  közteherviselésért,  a  halálbüntetés  eltörléseért,  jobb  időkre 


kénytelen  hagyni  a  magasztos  eszméket  s  megelégszik  egyelőre  azzal, 
hogy  ö  a   maga  jobbágyait  felszabadítja  s  lemond    a  saját  adókivált- 
ságáról. Mindazonáltal    ennek    az  országgyűlésnek   a  népre  nézve    van 
6gy  igen  nevezetes  eredménye:  a  »kÖtéllel«  való  ujonczozást,  Nagy  Pál 
indítványára,  megszűnteti  s  helyébe  lépteti  a  sorshúzás  útján  való  sorozást. 
Nevezetesen,  e  törvény  szerint,  összeírják  a  katonasor  alá  kerülő  legényeket, 
a  sorshúzás  útján   megállapított  sorrendben  az  orvos  megvizsgálja  s  ha 
így  kikerült  a  községre  vetett  létszám,  a  sorozást  félbehagyják.  De  már 
az  adóteher  dolgában  semmi  köny- 
nyebbségben   nem    részesül  a  nép, 
jóllehet  József  nádor  melegen  karolja 
fel  a  rossz  esztendők  következtében 
erősen  elszegényedett  nép  ügyét.  Az 
országgyűlés    a    körülbelői    ötödíél 
millió  adót  könnyen   szavazza  meg 
s  a  kormány  nem  hallgatja  meg  a 
nádornak  sem  a  só  árának  leszállí- 
tására, sem    az  adó  egy  részének 
elengedésére  vonatkozó  felterjeszté- 
sét A  következő  évben  nincs  ország- 
gyűlés, mert  Oroszországból,  Gali- 
czián  keresztül,  betör  egy  rettentő 
ellenség:  a  Ao/íra.  Nem  egészen  három 
hónap  alatt  körülbelői  60  ezer  ember 
esik  a  kolera  áldozatául   s  ez  még 
nem  elég,  a  Felvidéken  a  tót  nép  föl 
is  lázad.  A  tudatlan  nép,  látván,  hogy 
az  urak  meg  a  zsidók  közt  kevésbbé 

pusztít  a  kolera,  lelketlen  izgatóknak  tói  psrasit  a  siázad  derekán. 

elhiszi  azt   a  képtelen  mesét,  hogy 

az  urak  meg  a  zsidók  megmérgezik  a  kutakat.  A  félrevezetett  nép  öl, 
rabol,  gyújtogat  s  csak  nagy  nehezen  tudják  elfojtani  katonaság  segítsé- 
gével a  lázadást,  melyből,  mint  valamennyi  parasztlázadásból,  nem  hiányza- 
nak a  legrettentőbb   kegyetlenségek,  vadállati   kínzásokkal   végzett   gyil- 


A  kolera  egy  évvel  hátraveti  az  országgyűlést,  de  a  parasztlázadás, 
mely  a  kolera  következtében  tört  ki,  határozottan  javára  válik  a  reform- 
eszméknek. Ebben  reménykedik  Széchenyi  is,  s  reménykedésében  nem  is 

csalódik.  Az  1832 — 36-iki  országgyűlés  nevezetes  fordulatot  jelent  a  nép 
történetében.  Ezen  az  országgyűlésen  foglalkoznak  először  komolyan  a 
jobbágyság  sorsavai,  jogi  viszonyainak  rendezésével.  Az  országgyűlés 
folyamán  lát  napvilágot  Széchenyi  már  ismertetett  munkája,  a  Stádium, 
s  ekkor,  1833-ban  jelenik  meg  Wesselényi  Miklós  Bálitéleiekről  czímű 
munkája  is.  A  nagyfontosságú  javaslatoknak  egész  tömege  áll  a  rendek 
előtt  s  vár  megvalósításra,  nevezetesen  az  úrbér  szabályozása,  az  igaz- 
ságszolgáltatás rendezése,  az  adózó  nép  terheinek  arányosabb  megosztása, 
az  országgyűlés  költségeinek  a  nemesség  által  való  elvállalása.  Az  ellen- 
zék, mint  rendesen,  most  is  főként  az  alkotmányjogi  sérelmekkel  foglal- 
kozik, de  már  feltűnik  a  sérelmi  politikát  űző  ellenzékiek  sorában  Kölcsey 
Ferencz  és  Deák  Ferencz  nemes  alakja:  mindkettő  igaz  híve  és  bajnoka 
a  szabadelvűségnek.  Es  ezen  az  országgyűlésen  találkozunk  először 
Kossuth  Lajossal^  aki  egy  távollevő  főrendet  képvisel,  s  bár  mint  szónok 
még  nem  szerepel,  de  tollával  már  szolgálja  az  ügyet,  melynek  majd 
vezére  lesz,  az  Országgyűlési  Tudósítások  szerkesztésével. 

Az  összes  javaslatok  közül  az  úrbér  szabályozása  kerül  először 
napirendre.  Itt  ismerkedünk  meg  igazán  azokkal  a  férfiakkal,  kik  a  job- 
bágyság ügyét  igáz  szívvel  felkarolják  s  itt  azokkal  is,  kik  még  mindig 
csökönyösen  ragaszkodnak  a  régi  rendhez,  mert  a  legcsekélyebb  kedvezés, 
miben  a  jobbágyot  részesítenék,  szerintük,  rést  üt  az  ősi  kiváltságokon. 
A  szabadelvűek  pedig  többet,  sokkal  többet  akarnak,  mint  a  Mária 
Terézia-féle  úrbéri  szabályzat  törvényesítését :  jogot,  szabadabb  mozgást 
a  népnek.  Összesen  nyolcz  törvényczikket  alkotnak  az  úrbér  szabályozá- 
sáról, de  az  a  nyolcz  törvényczikk  nagy  és  elkeseredett  küzdelem  után 
jön  létre  s  a  szabadelvű  követeknek  nemcsak  a  kiváltságokhoz  csökönyösen 
ragaszkodó  ósdi  gondolkozású  követekkel  kell  megvívni  a  nagy  harczot, 
de  az  udvar,  a  kormány  is,  mely  eddig  mindég  a  jobbágyság  mellett 
foglalt  állást  a  nemesség  ellen,  most  egyszerre  színt  vált  s  szövetkezik 
a  kiváltságokért  élő-haló  rendekkel.  A  jobbágyság  ügye  a  szabadelvüség 
ügye  is  s  a  kormány  a  szabadelvű  törekvések  elfojtására  mindent  elkövet. 

Sorba  véve  a  törvényczikkeket,  az  első  (az  1832 — 36-iki  országgjmlés 
törvényczikkei  közt  a  4-ik)  kimondja,  hogy  a  jobbágy  vagy  zsellér,  ha 
tartozását  kifizette,  földesurától  elbocsátó,  az  alispántól  ingyen  útlevelet 
kap,  a  mennyiben  más  földesúrhoz  akar  költözni.  Ebbeli  szándékát  szep- 
tember első  napja  előtt  kell  bejelentenie  s  Gergely  napján  elköltözhetik. 
A  jobbágynak  joga  van  a  telekbe  tett  költségeket  és  javításokat,  a  telek 
haszonvételeivel  együtt,  szabad  adás-vevés  útján  eladni  bárkinek,  a  földesúr, 


ugyanazon  helység  kisbirtokosai  és  a  község  kivételével.  Ám,  hogy  »számos 
teleknek  kevés  kézbe  jutásából  kár  ne  következzék,*  a  törvényczikk  10. 
szakasza  megállapítja,  hogy  oly  községben,  hol  40  jobbágyi  teleknél  több 
nincs,  csak  egy  telket  vásárolhat  meg  a  vevő  fél,  a  hol  40 — 80  telek 
van,  kettőt,  80 —  1 20-ig  berekesztőleg  hármat  s  á  hol  1 20-nál  több  telek 
van,  négyet,  de  ezenfelül  nem  mehet  a  vásárlással.  Ez  utóbbi  kérdésben, 
hogy  t.  i.  hány  jobbágy-telek  kerülhet  egy  kézbe,  maguk  a  szabadelvű 
követek  sem  értenek  egyet.  Bezerédj  István  a  korlátlan  birkokszerzés 
mellett  szónokol,  nemkülönben  Beöthy  Ödön,  Balogh  János  is,  mind  az 


Kossuth  Lajos  ssülSháza  Monokon. 

ellenzék  jelesei,  ellenben  maga  Deák  Ferencz  is  s  nemkülönben  Kölcsey, 
Nagy  Pál,  Palóczy  László  a  telekvétel  korlátozása  mellett  vannak,  nem  ok 
nélkül  félvén  attól,  hogy  kapzsi  emberek  sok  telket  vásárolnak  össze  s  a 
jobbágynak  majd  az  egy  telke  sem  marad.  A  nem  szabadelvűek  már 
általában  a  haszonvételi  jog  eladásáról  sem  akarnak  hallani.  Attól  tarta- 
nak, hogy  »a  jobbágyi  kötelék  meglazul,*  s  hogy  »a  törzsökös  magyar 
és  tót  jobbágyok,  kik  verőkkel  védelmezték  és  tartották  meg  a  haza 
földjét,  jött-ment  zsidók  és  németek  martalékaivá  lesznek.*  Míg  a  nem 
szabadelvűek  tehát  a  jobbágy  telek  haszonvételének  eladása  ellen  beszél- 

Benedek :  A  magyír  nép.  1.  5S 

nek,  Bezerédj  és  társai  meg  a  korlátlan  adásvevés  mellett ;  Deák  és  társai 
a  középutat  választják  s  a  törvénybe  csakugyan  beiktatják:  hány  telekig 
terjedhet  az  adás-vevés. 

A  II.  törvényczikkben  aztán  megállapítják  megyéről  megyére,  hány  hol- 
dat tehet  a  jobbágy  külsősége.  E  tekintetben  a  Mária  Terézia-féle  szabály- 
zatot veszik  alapul.  Megmaradnak  a  holdnak  akkor  megállapított  területe 
mellett  is,  mely  az  ország  különböző  részeiben  más-más,  néhol  1 1 00  négy- 
szögöl, máshol  1 200,  vannak  vidékek,  hol  1 300,  vannak  meg  oly  vidékek 
(Temes,  Torontál,  Krassó),  hol  1600  négyszögöl  egy  hold.  A  jobbágy- 
belsőséget az  egész  országra  nézve  egy  holdban  határozzák  meg,  a  zsel- 
lérét 150  négyszögölben.  Hogy  hány  holdat  tesz  ki  egy  jobbágy-birtok, 
ebben  egyformaság  nincs.  A  hány  megye,  annyi  a  szokás.  Míg  például 
a  szegény  Árvában  24  első  osztál3m,  26  második,  30  harmadik,  32  negye- 
dik osztályú  hold  föld  a  jobbágy-szántóföld  s  8  hold  az  olyan  kaszáló, 
hol  mindig  kaszálnak  sarjút,  10,  hol  ritkán  kaszálnak  s  12,  hol  soha- 
sem kaszálnak,  a  gazdag  Békésben  34  első,  36  második  és  38  harma- 
dik osztályú  hold  szántó  tesz  ki  egy  jobbágy- birtokot  s  minden  osztály- 
különbség nélkül  22  hold  kaszáló.  Középszámítással  egy  jobbágy-birtok, 
szántó  és  kaszáló  —  30  hold. 

A  III.  törvényczikk  a  telek  haszonvételén  kívül  eső  jobbágyi  haszon- 
vételeket rendezi.  Igen  fontos  az  irtványok  ügye.  A  rendek  jól  tudván, 
hogy  számos  jobbágy  tönkrejut,  ha  a  földesúr  az  írtványföldeket  vissza- 
veszi, vagy  visszaváltja,  hajlandók  arra  az  engedményre,  hogy  a  földesúr 
csak  abban  az  esetben  válthatja  vissza  az  irtványt,  ha  az  a  jobbágy 
életfentartására  nem  szükséges.  A  király  azonban  akként  akarja  módosítani 
a  javaslatot,  hogy  az  1807.  előtti  irtásokat  nem  lehet  visszavenni,  miután 
csak  az  ez  évi  törvény  tiltotta  meg  a  jobbágyoknak  testi  büntetés  terhe 
alatt  az  irtást.  A  rendek  ezt  a  csakugyan  nem  méltányos  kívánságot 
visszautasítják,  s  végre  is  a  törvény  úgy  rendezi  az  írtvány  ügyét,  hogy 
a  földesúr  az  engedelem  nélkül  irtott  földet  visszaveheti,  még  pedig  a 
ráfordított  munka  megtérítése  nélkül,  ellenben  az  egyességen  alapuló  írt- 
ványokat  a  földesúr  csak  bírói  becslés  mellett  veheti  vagy  válthatja  vissza. 
A  bormérést  illetőleg  megengedi  a  törvény,  hogy  egy  vagy  több  házban 
is  bort  mérjenek,  mégpedig  ahol  szőlőhegy  van.  Szent  Mihály  napjától 
Szent  György  napjáig,  ahol  nincs  szőlőhegy.  Szent  Mihálytól  csak  kará- 
csonyig. A  földesúr  nem  kényszerítheti  a  jobbágyot  a  maga  borainak 
kimérésére  s  a  jobbágy  minden  fizetés  nélkül  hozhat  be  bort  a  falujába^ 
akár  a   maga  szükségére,  akár  kimérésre.   Ugyanígy  főzhetnek  pálinkát 


Kölcsey  arczképe,  szülőháza  és  emlékszobra. 

maguk  "használatára  vagy   eladásra,  de   évenként  két   forintot  tartoznak 
fizetni  a  földesúrnak  az  üstök  vagy  kazánok  után. 

Ugyané  törvényczikk  kimondja  a  legelőelkülönítést  is.  Ha  a  földesúr 
vagy  a  jobbágyok  nagy  része  kívánja,  elkülönítik  a  földesúr  legelőjét  a 
jobbágyokétól,  sőt  a  mennyiben  lehetséges,  minden  jobbágy  külön  is  kikap- 
hatja a  maga  legelőjét,  rétet,  tarlót  és  ugart  együtt.  Ahol  a  helység 
határában  a  földesurak  erdeje  van,  a  jobbágy  tűzi-  és  épület-iát,  a  meny- 
nyiben eddig  ingyen  kapott,  ezentúl  is  ingyen  kap;  úgyszintén  joga  van 
a  jobbágynak  az  uraság  erdejében  a  makkoltatásra,  de  csak  a  maga  szük- 
ségére s  fizetés  fejében,  de  ez  a  fizetés  egy  sertés  után  6  krajczárral 
kevesebb,  mint  más  idegennek.  Ezen  kívül  a  jobbágyot  semmi  kedvezés 
vagy  haszon  nem  illeti  az  uraság  erdejéből.  Nevezetesen,  a  földesúr  nem 
köteles  adni  fát  a  jobbágynak  sem  kézművességre,  sem  pálinkafőzésre, 
sem  általában  kereskedésre,  ellenben  a  gesztenye,  dió  és  más  nemes  gyü- 
mölcsök kivételével,  minden  más  erdei  gyümölcsöt  szedhet  a  jobbágy. 
Joga  van  a  jobbágynak  a  husmérésre  is,  ha  az  uraság  a  lakosság  szük- 
ségére elegendő  húst  nem  vágatna;  joga  van  saját  termesztményeinek 
minden  taksa  nélkül  való  eladására,  de  a  bolt  és  az  ezzel  járó  haszonbér 
a  földesúr  jogai  közé  tartozik,  bár  a  jobbágy  is  nyithat  boltot  s  abban 
saját  termesztményeit  is  árusíthatja,  ha  a  törvényes  haszonbért  a  földes- 
úrnak megfizeti.  Az  itt  előszámlált  úrbéri  haszonvételeken  felül  a  jobbágy 
sem  a  vadászat,  halászat  és  madarászat  jogát,  sem  külön  kiváltság  nélkül 
a  vásár-,  piacz-,  vám-  és  révbeli  jogokat  nem  gyakorolhatja. 

A  jobbágyi  haszonvételek  e  megállapítása  után  a  rendek  a  jobbágyi 
tartozásokat  határozták  meg.  Az  egy  forint  füstpénzt  továbbra  is  meg- 
hagyják s  a  mi  a  kilenczedet  illeti,  bár  oly  hang  is  emelkedik,  hogy 
azt  minden  kárpótlás  nélkül  kellene  eltörölni,  megmaradnak  a  kilenczednek 
természetben  való  fizetése  mellett,  de  kimondják,  hogy  a  földesúr  az 
aratás  után  három  nappal  köteles  elhordatni  a  neki  járó  részt;  ha  nem 
tenné,  a  jobbágynak  jogában  van  elvinni  a  magáét,  a  földesúrét  ott 
hagyván.  Az  1790 — 91-iki  országgyűlés  tudvalevőleg  nyolcz  napot  adott 
a  kilenczed  elvitelére  a  földes  úrnak :  éppen  elég  idő  arra,  hogy,  ha  esős 
idő  jár,  a  gabona  a  mezőn  rothadjon.  »Ha  egy  külföldi  —  mondotta 
Nagy  Pál  —  aki  tudja,  hogy  Ausztria  önkényesen  kormányoztatik, 
Magyarország  ellenben  szabad,  alkotmányos  ország,  augusztusban  Bécsből 
hazánkba  utazik,  és  azt  látja,  hogy  Ausztriában  a  gabonát  már  mind 
hazahordatták,  nálunk  ellenben  nagyobb  része  még  kint  hever  a  mezőn, 
s  ha  ennek  okát  tudakozván,  azt  a  feleletet   kapja,   hogy  ez  azért  van 

Úgy,  mivel  nálunk  a  jobbágy  termésének  kilenczedrésze  az  uré,  egy  tizede 
pedig  a  papé,  és  ezeknek  kényelme  miatt  a  jobbágjmak  nem  szabad  ter- 
mését előbb  behordani,  míg  engedelmet  nem  kap  rá:  a  külföldi  utasnak 
első  dolga  lesz  így  fohászkodni:  > ments  meg  Isten  az  ilyen  szabad- 
ságtól!« 

A  kilenczed  tehát  megmarad  a  gabonafélék  után,  ellenben  megszün- 
tetik a  méhrajoktól,  bárányoktól,  kecskegidáktól,  úgyszintén  az  apró  major- 
ságoktól, tojástól  és  vajtól  járó  adózást. 

A  legsúlyosabb  teher  a  jobbágyon  a  robot.  Lehetetlen  be  nem  látni 
a  rendeknek,  hogy  mig  a  robot  egyfelől  rendkívül  súlyos  teher  a  job- 
bágyon, káros  a  földesúrra  is,  mert  a  robot-munkában  nincs  sok  köszönet. 
A  békésmegyei  követ.  Nóvák  Antal  elé  is  áll  azzal  az  inditványnyal, 
hogy  a  robotot  a  jobbágy  pénzzel  válthassa  meg.  De  indítványának  nem 
tudja  megnyerni  a  többséget,  s  meg  kell  azzal  elégednie,  hogy  jövőre  a 
robot  felét,  szabad  egyezség  útján,  készpénzben  lehessen  megváltani.  Meg- 
marad az  52  napi  igás  munka,  vagy  ennek  megfelelő  104  napi  kézi- 
munka az  első  osztályú  földek  után.  A  második  és  harmadik  osztályú 
földek  után  kevesebb.  A  hazátlan  zsellér  megválthatja  a  rárótt  6  napszá- 
mot egy  forinttal.  Hogy  mennyit  kell  természetben  leszolgálni  s  hány  nap 
váltható  meg  és  mennyivel,  mutatja  a  törvénybe  iktatott  alábbi  táblázat: 

Ha  csekély  is,  de  mégis  már  részesül  valami  könnyebbségben  a 
jobbágy,  különösen,  ha  a  törvény  ama  szakaszait  tekintjük,  melyek  a 
robottal  űzött  visszaélések  ellen  biztosítják.  Illetőleg:  kivánják  biztosí- 
tani. A  jobbágy  helyzetének  gyökeres  javulásáról  azonban  még  nem 
lehet  beszélni.  Ennek  csak  egy  módja  van:  a  felszabadulás.  A  kötelező 
örökváltság  törvénybe  iktatása.  Közeledünk  hozzá,  de  nagy  és  nehéz  küz- 
delmek árán'  jutunk  még  odáig.  Midőn  a  földesúr  és  jobbágy  közt  a 
jobbágy  tartozásaira,  szolgálataira  és  adózásaira  vonatkozó  örökös  kötés 
kérdése  kerül  napirendre,  ennek  kapcsán  Nógrád  követe.  Szenti ványi 
Anzelm  indítványozza,  hogy  necsak  az  örökös  kötést  engedjék  meg  a 
jobbágynak,  de  a  birtokszerzést  is.  Deák  Ferencz  lelkesen  pártolja  az  indít- 
ványt, nemkülönben  Bezerédj  István,  de  különösen  a  főrendek  valósággal 
megrémülnek  ettől  a  merész  újítástól,  mely,  szerintök,  ledöntené  a  válasz- 
falat úr  és  paraszt  közt.  Nem  akarják  látni  a  szörnyű  igaztalanságot, 
hogy  négyszázezer  nemes  foglal  le  maga  számára  minden  jogot  s  a  paraszt- 
nak még  az  a  joga  sincs,  hogy  összekuporgatott  pénzén  birtokot  szerez- 
hessen. Alig  van  köztük  egy-két  szabadelvű  gondolkozású,  a  milyen  gróf 
Andrássy  György  is,  ki  gróf  létére  feltűnő  élességgel  támadja  az  arisz- 
tokracziát.  >Mi  az  arisztokraczia,  —  kérdi  —  melyet  némelyek  fenn 
akarnak  tartani?  A  nemesség  fele  oly  szegény,  hogy  jószágot  nem  vehet, 
a  mit  nem  szemrehányásképen  mond,  mert  a  szegénység  nem  szégyen, 
a  másik  fele  részint  külföldön  lakik,  részint  szekvesztrum  alatt  nyög.  Hát 
ezt  az  arisztokracziát  akarják  fentartani?  Vigyázzon  kiki  magára  s  az 
lesz  a  legjobb  arisztokrata,  aki  legjobban  vigyáz  magára.*  De  míg  igy 
beszél  egy  arisztokrata,  még  a  liberális  Nagy  Pál,  a  jobbágyok  jóakaró 
barátja  sem  szeretne  odáig  menni,  hogy  a  paraszt  beüljön  a  nemesi 
kúriába. 

A  birtokszerzés  joga  tehát  még  nem  kerül  a  törvénykönyvbe.  A  job- 
bágy végrendelkezési  joga  is  marad  a  régi,  vagyis:  csak  a  szerzett 
javaival  rendelkezhetik.  Az  úriszéket  illetőleg  mindössze  annyit  haladnak 
előbbre,  hogy  az  úrbéri  pereket  kiveszik  az  úriszék  hatósága  aló),  de  a 
főrendek  és  a  kormány  ellentállásán  megtörik  az  alsó  tábla  akarata:  az 
úriszék  továbbra  is  biró  marad  az  úrbéri  perekben  is.  Hasonló  ellent- 
állásra talál  a  főrendeknél  és  a  kormánynál  a  jobbágyok  személyes  sza- 
badságát biztosító  javaslat  is,  az  örökváltság  pedig  egy  szebb  jövendő 
reménysége  marad.  A  kormány  e  kérdésben  kezet  fog  a  főrendekkel,  mert 
nemcsak  a  főrendeknek  van  félteni  valója,  de  a  kincstárnak  is.  S  midőn 
látják,   hogy  az  alsó   tábla  többsége  lelkesen   kitart   az   örökváltság,  a 


jobbágyok  személyes-  és  vagyon-biztossága,  valamint  az  úriszék  kérdé- 
sében, a  megyéket  dolgozzák  meg,  hogy  ezek  a  kormánynak  tetsző 
utasításokkal  lássák  el  követeiket.  A  megyék  megdolgozása  csakugyan 
sikerül  is,  amennyiben  míg  például  a  kerületi  ülésben  33  vármegye  sza- 


Andrássy  György. 

vazott  az  örökváltság  mellett,  az  országgyűlésen  már  csak  25  megye 
követe.  A  szabadelvűek  egyik  vezérférfiát,  Kölcsey  Ferenczet,  a  hires 
szónokot,  a  Hymnus  halhatatlan  költőjét,  ki  »azért  hagyta  ott  boldog  csa- 
ládi tűzhelyét,  mert  megyéinek   utasításai  nem    gördítettek    akadályokat 

abbeli  törekvése  elé,  melynek  végczélja  —  monda  egyik  beszédében  — 
^emelkedést  adni  az  adózó  népnek,  s  a  földbirtokot  állandóbb  és  biztosabb 
alapra  helyezni «,  Szatmármegye  visszahívja,  megmásítván  az  örök  váltság 
kérdésében  elébb  adott  utasítását.  Kölcsey  visszamegy  s  Wesselénjá 
Miklóssal  együtt  hatalmas  beszédekben  próbálják  meggyőzni  a  nemes- 
séget s  megnyerni  újra  az  örökváltság  ügyének,  de  a  becsődített  s  leita- 
tott bocskoros  nemesség  leszavazza  a  haladás  barátjait  s  Kölcsey  elkese- 
redett szívvel,  a  nemzet  jövendőjébe  vetett  hitében  megrendülve  vonul 
vissza  a  magánéletbe.  Ugyanakkor  a  kormány,  mely  már  rég  gyanús 
szemmel  kiséri  Wesselényi  Miklós  működését,  üldözőbe  veszi  ezt  a  test- 
ben-lélekben  hatalmas,  a  szó  nemes  értelmében  szabadelvű  embert,  ki 
Szatmár  megye  közgyűlésén  állítólag  többek  közt  ezeket  mondotta: 
» Háromszáz  év  óta  viseli  a  bécsi  kormány  a  magyar  nemesség  ellenében 
a  paraszt-védő  álarczot,  melyet  ha  fölvonnánk,  látnók  mégis,  hogy  meny- 
nyire meghíztak  izmai  a  paraszt  zsírján.  E  kormány  képes  arra  vetemedni, 
hogy  feluszítsa  ellenünk  a  parasztot,  kinek  dühe  ellen  megvéd  ugyan,  de 
akkor  jaj  nekünk,  mert  akkor  szabademberekből  szolgává  tesz  bennünket « 
Az  ülésen  jelen  volt  főispán,  gróf  Zichy  Ferencz,  felségsértést  talált  Wesse- 
lényi szavaiban,  holott  bármily  szenvedélyes  is  volt  különben,  a  teljes  tör- 
téneti igazság  lelke  szólalt  meg  azokban  —  s  felségsértés  czímén  a  kormány 
perbe  fogta.  Wesselényi  mái  régebben  magára  vonta  a  kormány  haragját 
azzal,  hogy  saját  uradalmaiban  a  törvénytelen  katonafogdosást  meg- 
akadályozta, sőt  állítólag  már  1831-ben  utasítást  kapott  a  katonai  parancs- 
nokság Wesselényi  letartóztatására.  De  úgy  látszik,  meggondolták  a  dolgot. 
A  pozsonyi  és  erdélyi  országgyűlésen,  nemkülönben  a  megyei  gyűléseken, 
sok  kellemetlenséget  okoz  a  kormánynak  kíméletlen  támadásaival.  A  kor- 
mány ellenére  nyomdát  állít  fel  Kolozsvárt  s  az  erdélyi  országg3mlés 
tanácskozásairól  naplót  nyomat  ki.  Az  » államellenes «  bűnök  egész 
tömegét  követi  el  s  egyszerre  két  port  indítanak  ellene :  egyiket  az  erdélyi 
királyi  tábla  1835  márczius  18-án  »a  közrend  zavarására  czélzó  törek- 
vései, veszélyes  mesterkedései  s  még  más  kárhozatot  érdemlő  közvétségeí 
miatt,  a  másikat  a  magyarországi  királyi  tábla  1835  május  5-én,  a  szat- 
mári gyűlésen  mondott  beszédeért  s  abbeli  bűneért,  hogy  az  ország- 
gyűlési ifjak  veszedelmes  társulatával,  Kossuth  Lajossal  és  társaival 
összeköttetésben  áll.  Az  erdélyi  királyi  tábla,  miután  a  pörfelvételre  nem 
jelenik  meg,  el  is  marasztalja  s  intézkedik  Wesselényi  letartóztatásáról. 
Wesselényi  védelmére  Kölcsey  vállalkozik  s  bár  nem  tudnak  ellene  semmit 
bizonyítani,  a  kormány  czélt  ér  mégis :  Wesselényit  leszorítja  a  cselekvés 


színteréről.  A  nagy  hazafi  dicsőségesen  indult  pályafutásának  szomorú 
vége  ismeretes.  Az  1838-iki  pesti  árviz  alkalmával  az  egész  ország 
háláját  vívja  ki  ez  a  nagyerejű  s  nagylelkű  ember  s  közvetlen  utána 
három  esztendei  fogságra  itélik  s  testben  lélekben  megtörve,  szemevilágát 


Uárú  Wesiflcnyi  Miklós. 


elveszítve  jelenik    meg  az  önkény   áldozata  az   Uniót  kimondó    erdélyi 
országgyűlésen  .  . . 

Tagadhatatlan,  hogy  az   1832— 36-Íki  országgjrűlésen  alkotott  úrbéri 
törvények  némikép  javították  a  jobbágyok  helyzetét,  de  ezen  az  ország- 

gyűlésen  egész  meztelenségében  kitűnt  a  bécsi  udvar  politikájának  több 
százados  kétszinűsége  is.  Kitűnt,  hogy  a  KoUonics-féle  adójavaslattól 
kezdve  mindig  csak  saját  érdekében  lelkesült  a  közteherviselésért,  a  nép 
iránt  mutatott  jóindulata  nem  volt  őszinte  s  mihelyt  látta,  hogy  a  job- 
bágyság felszabadítása,  a  közteherviselés  kimondása  nem  csupán  annyit 
jelent,  hogy  ezentúl  több  adó  folyik  be  az  állam  pénztárába,  de  jelenti 
azt  is,  hogy  az  osztályokra  darabolt  lakosság  egységes,  erős  magyar 
nemzetté  fejlődik,  mely  nem  tűri  majd  Ausztria  gyámkodását,  nem  az 
önkényuralmat,  de  elég  erős  lesz  megvédeni  alkotmányos  szabadságát, 
függetlenségét:  szakított  több  százados  politikájával  s  szövetségre  lépett 
azokkal,  kik  még  mindig  konokul  védték  e  kiváltságos  alkotmány  düledező 
bástyáit. 

Széchenyi  régi  kedves  eszméje:  állandó  hid  Buda  és  Pest  között, 
ezen  az  országgyűlésen  kerül  napirendre  s  elkeseredett  csatát  vívnak  a 
szabadelvű  és  a  konzervatív  rendek  a  javaslat  fölött,  mely  a  részvény- 
társaság által  építendő  hid  költségeinek  megtérítése  végett  a  nemes 
embert  is  meg  akarja  adóztatni  —  hídvám  képében.  Csak  arról  van  szó, 
hogy  nemes  és  paraszt,  a  ki  a  hídon  átmegy,  vámot  fizessen,  s  az  ősi 
alkotmány,  a  nemesi  kiváltság  súlyos  sérelmét  látják  a  veszedelmes  javas- 
latban. Lehetetlen  mosolygás  nélkül  olvasni  egyes  követek  keserves  fel- 
jajdulását.  A  »nyolczszázadon  át  szűzen  maradt  nemzeti  szabadság* 
fölé  emelt  fényes  ravatalnak  mondja  Nyitra  megye  követe  a  lánczhidat, 
s  látni  véli  a  késő  nemzedéket,  a  mint  gyászbaborultan  sir  e  ravatal 
fölött.  De  végre  is  győznek  a  szabadelvűek:  rést  ütnek  a  nemesi  kivált- 
ságon a  hídvám  törvénybe  iktatásával,  rést  ütnek  azzal  a  törvénynyel  is, 
mely  a  jobbágy  telken  lakó  nemesek  adózását  mondja  ki  s  némi  haladást 
mutat  az  a  törvényczikk  is,  mely  ha  nem  is  törli  el  az  úriszéket, 
kimondja,  hogy  az  úriszéknek  a  földesúr  tisztjei  nem   lehetnek  a  tagjai. 

Negyvenhárom  évi  uralkodás  után  meghal  I.  Ferencz  1835-ben  s 
helyét  F.  Ferdinánd  foglalja  el.  Az  országgyűlés  tovább  tart.  Csak  a 
király  személye  változott,  az  udvar,  a  kormány  s  ezeknek  szelleme  a 
régi:  ellenséges  indulat  a  szabadelvű  törekvések  iránt  s  ez  az  indulat 
mind  mérgesebbé,  erőszakosabbá  válik,  abban  az  arányban,  a  melyben  a 
szabadelvű  férfiak  mind  határozottabb  formában  lépnek  fel  követeléseikkel. 
A  lengyel  forradalom  rémületbe  ejti  a  kormányt,  különösen  midőn  a  forra- 
dalom leveretése  után  számos  lengyel  menekül  Magyarországba  s  talál 
menedéket  »nemesi  házaknál«.  Alkalmas  magyar  embert  keresnek,  ki  vak 
eszköze    legyen    a    kormánynak   a    forradalmi    eszmék    elnyomásában  s 


ezt  meg  is  találják  gróf  Pálffy '  Fidél  személyében,  a  tetőtől  talpig  osztrák 
lelkű  magyar  mágnásban,  ki  még  magyarul  sem  tud,  hazáját  nem  ismeri 


s  lázadót  vél  rejtőzni  minden  bokorban.  Különösen  az  országgyűlési 
ifjak,  a  kik  a  követek  mellett  mint  írnokok  szerepelnek  s  az  országgyűlési 
tanácskozásoknak  rendes  hallgatói,  okoznak  sok  aggodalmat.  Már  koruknál 

fogva  is  a  szabadság  eszméinek  lelkes  hívei,  s  az  országgyűlésen  lehurro^ 
gatják  a  nekik  nem  tetsző  szónokokat,  tapssal,  éljenzéssel  tüntetnek  a 
szabadelvűek  mellett  s  az  országgyűlésen  kivül  is  minden  alkalmat  fel- 
használnak, hogy  a  szabadelvű  követek  iránt  kimutassák  rokonszenvüket 
Lovassy  László  az  iQúság  vezére  s  ő  fogalmazza  azt  a  szózatot,  melyet 
a  pozsonyi  országgyűlési  iQúság  az  erdélyi  ifjúsághoz  intéz,  a  köz- 
szabadság és  az  Unió  érdekében  való  küzdelemre  szólítván  fel  azt. 
E  szózatot  az  erdélyi  országgyűlésen  fel  is  olvassák.  Majd  az  iQúság  tdr- 
salkodó  egyesületet  alkot,  melynek  czélja,  az  alapszabályok  szerint,  a  műve- 
lődés, eszközei:  a  finomabb  társalkodás,  a  tudomány  terjesztése.  A  kor- 
mány minden  követ  megmozgat,  hogy  a  társalkodó  egyesület  létrejöve- 
telét megakadályozza  s  mikor  ez  nem  sikerül,  a  működését  megbénítsa. 
Egy  Ízben  házkutatást  is  akart  tartani,  de  mégis  meggondolja  a  dolgot 
s  ebbeli  szándékától  eláll.  De  csak  az  országgyűlés  eloszlását  várja,  s  az 
egyesület  négy  tagja  (Lovassy  László,  Tormássy  János,  Lovassy  Ferencz 
és  Lapsánszky)  ellen  kiadja  az  elfogatási  parancsot  —  felségsértés  czímén. 
El  is  fogják  mind  a  négyet,  illetőleg  egy  közülök,  Lovassy  László,  az 
iQúság  vezére,  önként  jelentkezik  Nagy- Váradon.  A  vád  szerint,  felségsér- 
tést követtek  el,  mert  lengyel  menekülteket  rejtegettek,  s  a  hol  csak  alka- 
lom nyilt,  lázító  beszédeket  tartottak,  különösen  Lovassy  László,  kit  a 
legtöbb  s  legsúlyosabb  vád  terhelt,  nevezetesen:  egy  lengyel  menekült 
emlékkönyvében  republikánusnak  írta  alá  magát,  a  Wesselényi  tisztele- 
tére adott  fáklyás-zene  alkalmával  lázító  beszédet  tartott,  más  alkalommal 
meg  hazulról,  Nagy-Szalontáról  levelet  írt  a  társalkodó  egyesületnek, 
melyben  arról  értesíti  az  iQakat,  hogy  »a  népfelség  elvei  már  Bihar- 
megyében is  kezdenek  lábrakapni «.  Az  ifjak  elfogatása  a  megyei  ható- 
ságok igénybevétele  nélkül  történik  meg,  a  per  a  nyilvánosság  kizárá- 
sával folyik  le,  mi  rendkívül  felháborítja  a  megyéket.  Feliratok,  közbe- 
lépések nem  használnak:  Lovassyt  tiz  esztendei  börtönre  Ítélik  s  a 
börtönből  megháborodott  elmével  kerül  haza  a  szülei  házhoz  a  szép 
reményű  íQú. 

Ámbár  nincs  még  szabadsajtó,  a  megyék  közt  megvan  az  érint- 
kezés, egymás  dolgairól,  határozatairól  értesülnek  a  Törvényhatósági  Tudó- 
sUások'hóly  ebből  az  írott  újságból,  melynek  szerkesztésére  az  ország- 
gyűlés vége  után,  Kossuth  Lajos  vállalkozik  s  tart  fenn  a  megyék  segít- 
ségével, a  kormány  ellenére.  De  a  Törvényhatósági  Tudósítások  élete 
rövid:  1836  július  1-én  jelenik  meg  az  első  levél  Pozsonymegye  május 
4-iki  gyűléséről   s    1837  május  6-ikán   az   utolsó,  melyet   már  Kossuth 


édes  apja,  Kossuth  László  intéz  az  előfizetőkhöz,  jelentvén,  hogy  fiát 
május  4-éről  5-ére  virradó  éjjeli  egy  órakor  a  Zugligetben  letartóztatták 
s  a  budai  várban  levő  katonai    laktanyába  vitték  ...  A   Törvényhaió- 
sági    Tudósítások    tehát    csak    egy  évig   élt,  de   e  rövid  idő    alatt    is 
megbecsülhetetlen  szolgálatokat  tett.    Mert    Kossuth  nem  csupán    egy- 
szerű tudósításokat  közöl  a  megyei  gyűlésekről,  de   dicsérő  vagy  gán- 
csoló megjegyzésekkel  kiséri  a  megyei  urak  tanácskozásait,  s  mert  e  gyű- 
lések mintegy  folytatásai  az  1832 — 36-iki  országgyűlésnek,  tudósításaival 
tovább  építi  a  szabadelvű  rendek  által  az  országgyűlésen  lerakott  fijnda- 
mentumot.  Az  országgyűlésen  hozott  törvények  miként  való  végrehajtása: 
ez  a  főtárgya  a  megyei  gyűléseknek  s 
a  maradiak  és  a  haladók  éppúgy  ösz- 
szemérík  fegyvereiket  itt  is,  mint  ahogy 
összemérték  az  országgyíjlésen.  S  ha  a 
nemzet,  illetőleg  a  nemesség  igazi  gon- 
dolkozásával meg  akarunk  ismerkedni, 
nem   nélkülözhetjük  Kossuth   tudósítá- 
sait. E  tudósításokban  újra  találkozunk 
az  országgyűlési  követekkel,  kik  jelen- 
tést   tesznek    az    elmúlt    országgyűlés 
munkájáról,  és  találkozunk  a    megyék 
szóvivői  embereivel,  kik  az  országgyűlés 
és  a  követek  munkáját  helyeslik  vagy 
helytelenítik.  Minket,  természetesen,  első 
sorban  az  érdekel  hogy  miként  fogad- 
ják a  megyék  a  jobbágyságra  vonatkozó 
törvényeket  s  általában  a    szabadelvű 

U)nyay  Gábor. 

törekvéseknek   minő   viszhangja  támad. 

Induljunk   el    hát   a    Törvényhaiósági  Tudósitások  kalauzolása  mellett:  az 

út,  melyet  megteszünk,  nem  lesz  érdektelen. 

Zemplén  megye,  Kossuth  szülÖmegyéjének  követei,  (Szirmay  Antal 
és  Lónyai  Gábor)  jelentéseikben  főként  az  urbémek  »emberi  szellemre  s 
elŐhaladásra  mutató  pontjait*  s  ezek  közt  »a  botránkoztató  botozásí  jog 
megsemmisítését*  emelik  ki;  örömmel  említik  » a  nemteleknek  adott  perle- 
kedési  tehetőséget,  melylyel  hazánk  minden  részben  nyomatott  legszámo- 
sabb s  leghasznosabb  néposztályának  ekkorig  eltartóztatott  személyes 
jussaiból  valamit  visszaadtak.  E  törvényt  a  szabad  elöhaladás  szelíd 
bélyegével  díszlőnek  állították  s  egy  hatalmas  lépésnek  a  törvény  előtti 


egyenlőségre,  mely  nélkül  ninQS  a  társaságnak  igazságos  s  állandó  talp- 
köve, s  a  társaság  íő  czélja:  a  személyi  és  vagyonbeli  bátorság  veszé- 
lyeztetve van.«  Azzal  a  reménynyel  fejezik  be  jelentésöket,  hogy  »a  tár- 
saságos  lét  ezen  s  ehhez  hasonló  czéljait  Zemplény  lelkes  rendéi  annak 


idején  lelkesen  s  egész  kiterjedésben  pártolni  íogják.«  Tesznek  is  a  követek 
ily  szellemű  indítványt  s  a  rendek  azt  lelkesedéssel  fogadják  el. 

Békés  megye  rendéi  fájdalommal  értesülnek  a  követek  jelentéséből, 
hogy  a  főrendek  meg  nem  egyezése  miatt  a  nemzetnek  több  rendbeli 
forró  kívánsága  még  nem  teljesülhetett;  s  miután  a  földesúri  hatalom 


korlátozására  indítványozott  törvény  alkotása  sem  sikerült,  szükségesnek 
találják  a  jegyzőkönyvükben  nyilván  megjegyezni,  hogy  a  megye  kebe- 
lében a  földesúri  büntető  hatalom,  az  úrbéri  eseteken  kivül,  rendőri  tekin- 
tetből eddig  sem  gyakoroltatott  és  gyakorolható  ennekuídna  sem  lészen. 
Pestvármegye  gyűlésén  Fáy  András  indítványt  is  tesz,  hogy  a  megye  a 


Klauzál  Gábor. 

földesúri  büntető  hatóság  dolgában  alkosson  statútumot,  mely  szerint 
a  földesúr  rendőri  büntető  hatóságot  nem  gyakorolhat.  Szerinte,  a  büntető 
hatalom  az  összes  polgári  társaság  joga,  tehát  azt  senki  más  nem  gya- 
korolhatja, mint  a  kit  e  végre  a  társaság  megbizott.  A  földesúr  csak 
bitorolja  a  hatalmat,  melyet  rá  senki  sem   ruházott.    Ha  ezt  az  elvet 


472  Virrad. 

—  monda  Fáy  —  a  rendek  magukévá  nem  teszik,  a  törvény  ama  parag- 
rafusa, mely  a  jobbágy  személyét  oltalmába  veszi,  keserű  csalódás,  mert 
az  úri  önkény  markából  kivett  úrbéri  bot  borzasztó  hatalma  még  bor- 
zasztóbb alakban  áll  elé.  A  rendek  azonban  nem  fogadják  el  Fáy  indít- 
ványát, mert  Pestmegyében  fölösleges,  miután  itt  a  földesurak  úgy  sem 
gyakorolják  a  rendőri  bíráskodást. 

Csongrád  megye  követe,  a  »hazaszerte  tisztelt*  Klauzál  Gábor,  fájda- 
lommal emlékezik  meg  jelentésében,  hogy  a  különböző  osztályoknak  az 
országgyűléstől  várt  reményei  közül  nagyon  sok  nem  valósult  meg,  s 
különösen  elitéli  az  országg3rűlés  abbeli  következetlenségét,  hogy  míg 
egyfelől  »a  nép  szabadabbá  tételének  megtagadására  a  nép  éretlensége 
szolgált  ürügyül,  másfelől  a  népnevelés  javítására  misem  történt. 

Biharváf  megyének  július  18-iki  gyűlésén  hirdetik  ki  az  új  törvényeket 
s  a  másnapi  gyűlésen  az  alispán  kijelenti,  hogy  >  tegnap  óta«  a  kihir- 
detett törvények  mindenkit  köteleznek,  további  észrevételeknek  tehát  nem 
lehet  helye,  csupán  annyit  jegyez  meg,  hogy  miután  a  törvény  év  közepén 
lép  életbe,  mikor  az  eltörlött  apróbb,  úgynevezett  konyhaadózásokat 
némely  földesúr  talán  beszedte,  az  eddig  be  nem  szedett  ily  adózásokat 
már  nem  lehet  beszedni.  A  rendek  a-zonban  nem  sokat  törődnek  az  alispán 
kijelentésével,  s  Ravazdy  István  figyelmezteti  »nemes  társait*  ama  tör- 
.  vényczikkre,  mely  a  jobbágytelken  lakó  nemesek  adózását  mondja  ki. 
Megtámadja  Beöthy  Ödönt,  a  vármegye  követjét,  hogy  e  kérdésben  a 
megye  utasításával  ellenkezően  járt  el.  Ez  a  támadás  igen  *  érdekes  kije- 
lentésre ad  alkalmat  Beöthy  Ödönnek,  a  szabadelvű  törekvések  e  lelkes 
szószólójának.  Tagadja,  hogy  nem  járt  el  a  vármegye  utasítása  szerint  s 
tagadja  általában,  hogy  a  lefolyt  országgyűlés  a  *  nemesi  jussokat  meg- 
csonkította volna.  A  nemesség  —  monda  —  józan  értelemben  nem  a 
nemfizetésben  áll.  Eddig  ugyan  a  nemfizetés  egyik  részét  tévé  szabad- 
ságunknak, de  az  országgyűlés  az  1741-iki  VIII.  törvényczikkelyt  úgy 
magyarázta,  hogy  egyedül  a  maga  telkén  lakó  nemes  ment  a  fizetéstől, 
s  gyakorlatban  is  ez  vala  értelme  az  érintett  sarkalatos  törvénjmek  a 
Duna  melletti  megyékben.  De  máskép  nem  is  lehet,  mert  behozatván 
hazánkba  az  állandó  katonaság,  annak  tartását  vagy  évről-évre  el  kellett 
vállalni  vagy  fundust  kellett  e  végre  ajánlani.  Az  utóbbi  történt  .s  a  job- 
bágytelkek felajánltattak.  No  már  ha  ez  a  fundus  apródonkint  elvonat- 
hatnék rendeltetésétől,  természetes  következése  volna,  hogy  kormányunk 
a  nemességtől  vagyona  egy  részének  ujdonos  felajánlását  kívánná. « 
Ravazdyt  és  Józsa  Péter  táblabírót  nem  elégíti  ki  a  válasz,  mire  Beöthy 


Ödön  ezzel  a  nagy  tetszéssel  fogadott  nyilatkozással  vet  véget  az  indu- 
latos felszólalásnak:  »Sok  törvény  van  ezek  közt,  ami  nekem  sincs  szám 
ízére.  Sőt  talán  egy  sem  szájam  íze  szerint  való.  Az  én  agyamban  más- 


ként fészkelte  meg  magát  a  szabadság  képzete.  De  ez  a  törvény  igazságos 
s  én  kinyilatkoztatom,  hogy  mihelyt  az  a  nép  előtt  is  kihirdettetik,  job- 
bágy-fundust  veszek,  adózó  leszek,  s  minden  közterheket  különbség  nélkül 
viselek.  Semmi  pénzemet  sem  teszem  örömestebb  az  oltárra,  mint  azt  a 


csekélységet,  mely  birtokom  után  reám  fog  a  közterhekből  háramlani,  s 
melynek  fizetésével  az  adózó  népen,  habár  kisebb  mériékben  is,  könnyit- 
hetekU 

A  szó  igaz  értelmében  szabadelvű  követ  e  gyönyörű  nyilatkozata 
mély  hatást  tesz  a  jelen  voltakra  s  többet  nem  feszegetik  a  nemesi 
jussok  megcsonkítását. 

Biharvármegyével  egyidőben  tartja  gyűlését  Barsmegye  is,  melynek 
egyik  követe:  Balogh  János,  szintén  országos  hírű  ember.  Az  ö  és  tár- 
sának, Tamóczy  Kázmérnak 
jelentése  kiemeli,  hogy  az 
ország  nemessége  Önszántá- 
ból szelídebb  és  kedvezőbb 
urbért  javasolt,  s  részben 
létesült  is  mindaz,  mit  hajdan 
az  önkény  a  «ep  védelmének 
Örve  alatt  parancsolólag  be- 
hozott, íme,  így  szól  a  jelen- 
tés, a  magyar  nemesség,  egyik 
kiváltsági  jogát  felfüggeszt- 
vén, az  országgyűlési  költ- 
ségeket magára  vállalja,  az 
építendő  budapesti  hidon  bi- 
zonyos ideig  vámot  fizetni 
ajánlkozik;  azoktól  az  úrbéri 
telkektől,  melyeken  nemesek 
laknak,  adót  fizetni  határoz; 
a  kilenczed  és  tized  behaj- 
tása körül  való  visszaélése- 
Baiogh  János.  ^^^  megnyírja ;  az  uradalmi 

tisztek  önkényét  szorosabb 
korlátok  közé  szorítja;  a  nem-nemességnek  személyes  telperességet  enged 
s  ezzel  a  szolgaságnak  egyik  undok  maradványát  eltörli.  »\[y  tettekkel  adja 
bizonyságát  a  nemesség,  hogy  nem  ő  az  oka  a  nép  mostoha  sorsának,  hogy 
az  egykori  szerencséje  reményét  a  nemesség  igazságszeretetébe  s  rokon 
nemzeti  vonzódásába  helyeztetheti.  És  midőn  a  polgári  rendek  közti  kap- 
csolatot szorosabbra  fűzi  s  az  egyesült  nemzeti  erőt  öregbiti,  Európa 
nemzeteinek  oly  példát  ád  melynek  mását  a  világtörténet  iratai  aligha 
mutatnak,  megczáfolván  ekkép  a  ravasz  hazug  költeményeket,  melyek  a 

magyar  nemesség  lealacsonyítására  rosszlelkuen  koholtattak. «  A  rendek 
nagy  lelkesedéssel  fogadják  a  követi  jelentést  s  a  főjegyző  üdvözlő 
beszéde  után  Balogh  János,  [megköszönvén  a  bizalmat,  politikai  hit- 
vallást tesz,  mondván :  » Hazánkban  most  három  politikai  párt  van:  egyik 
minden  embernek,  másik  kirekesztőleg  csak  a  nemesi  kiváltságoknak, 
harmadik  a  két  elsőnek  rövidségével  csak  a  kormánynak  s  oligarkiának 
szolgál.  Én  e  szenthelyen  kimondom  politikai  hitvallásom  egyik  fő  ága- 
zatját, mely  szerint  én,  mindaddig,  míg  törvényes  szabadságomnak  élhetek 
(melyet  ugyan  ez  idő  szerint  elveszteni  igen  könnyű),  míg  tetemeimet  a 
néma  sir  nem  fedi,  különbség  nélkül  minden  embernek,  nemesnek,  nem 
nemesnek,  boldognak,  boldogtalannak  sorsán  javítani;  a  nemesi  kivált- 
ságokat korántsem  eltörleni,  hanem  minden  honfira  kiárasztani  kivánom 
s  mindazokat,  kik  századokon  keresztül  embereknek  is  alig  tartattak,  de 
most  már  lassanként  aljasságokból  kivergődni  kezdenek,  a  magyar  alkot- 
mány jótékonyságába  befoglalni  szeretnénri.  Ez  hitem  és  meggyőződésem, 
ez  politikai  munkálódásom  fő  feladata.* 

Zala  vármegye  követeinek.  Deák  Ferencznek  és  Hertelendy  Károly- 
nak jelentését  egész  terjedelmében  közli  a  Törvényhatósági  Tudósítások. 
A  jelentés  pontról-pontra  veszi  az  országgyűlés  munkáját,  s  annak  a 
jobbágyságra  vonatkozó  része  így  szól:  A  földesúr  és  jobbágy  közötti 
viszonyokat  elhatározó  úrbéri  rendszeres  munka  legsúlyosabb  feladata 
volt  ezen  országgyűlésnek.  Századok  igazságtalansága  hazánkban  minden 
földbirtoknak  tulajdonát  egy  osztálynak  adta,  mely  számra  kisebb,  de 
fegyverre  hatalmasabb  volt;  a  legszámosabb  és  leghasznosabb  néposz- 
tálytól pedig  még  a  birhatásnak  jussát  is  megtagadta.  De  éppen  emellett 
lőn  szükségessé  törvény  által  is  meghatározni  a  földesúr  és  a  jobbágy 
közötti  viszonyokat,  mert  milliók  sorsát,  élhetését  s  azt  a  vagyon-  és 
személybeli  bátorságot,  melyet  a  polgári  társaságtól  ők  is  megkívánhat- 
nak, egyesek  önkényétől  felfüggeszteni  nem  lehetett;  s  a  tulajdont  nem 
biró,  sőt  eddig  nem  is  bírható  néposztál)rról,  melynek  száma  és  súlyos 
közterhei  naponként  nevekednek,  biztosítva  gondoskodni  a  törvényhozás- 
nak volt  szent  kötelessége.  Ezen  kötelességet  igyekeztünk  mi  teljesíteni 
azon  törvényczikkek  által,  melyeket  a  jobbágy  és  földesúr  közti  viszo- 
nyokról alkotott  ezen  országgyűlésen  a  törvényhozás.  Némely  része  ezen 
törvényeknek  talán  van  oly  határozott,  mint  azt  mi  magunk  is  óhaj- 
tottuk volna,  de  hazánk  felette  különböző  vidékeinek  egymástól  szinte 
különböző,  sőt  gyakran  ellenkező  érdekeit  figyelemben  tartva,  nem  volt 
lehető  mindenben  oly  törvényt  alkotni,  mely  minden  vidékre  nézve  igaz- 

ságos  lett  volna ;  hogy  pedig  egy  tájnak  nagyobb  hasznáért  más  vidékek 
igazságtalanul  szenvedjenek,  azt  kivánni  nem  lehet.  Vannak  továbbá 
némely  pontok,  melyekben  mi  több  kedvezést  s  több  biztosságot  óhaj- 
tottunk volna  megadni  a  jobbágynak,  de  sok  egyes  érdekek  összesített  ereje 
többször  gátolá  küzdésünk  sikerét.  Végre,  ami  azon  csekély  áldozatokat 
illeti,  melyeket  a  nép  javára  tennünk  szükséges  vala,  sokkal  kisebbek 
ezek,  mintsem  hogy  azokat  hazánknak  bármely  lelkes  polgára  sajnálni 
képes  volna  s  valóban  már  kevesebbet  nem  is  áldozhatunk,  kivált  ha 
meggondoljuk,  hogy  századoknak  igazságtalanságát  csak  némileg  is  eny- 
híteni, századoknak  vétkes  mulasztását  valamennyire  pótolni,  áldozat 
nélkül  lehetetlen. 

De  vérző  szívvel  szólunk  a  t.  rendek  előtt  azon  úrbéri  törvényjavas- 
latok sorsáról,  melyek  a  nép  jövendő  morális  emelkedését  valának  esz- 
közlendők.  Ez  volt  legszebb,  legnemesebb  feladata  a  törvényhozásnak  s 
fájdalom!  éppen  ebben  történt  legkevesebb,  mert  éppen  ebben  találánk 
mind  a  kormánynál,  mind  a  főrendeknél  legtöbb  ellenszegülésre. 

Több  megyék  képviselőivel  együtt  mi  is,  a  Tekintetes  Rendek  uta- 
sítása szerint,  ismételve  sürgettük  törvény  által  elhatároztatni,  hogy  hazánk 
nem  nemes  lakosainak  is  szabad  legyen  nemesi  fekvő  tulajdont  örök  jussal 
szerezni  és  birni.  Előadtuk  ezen  törvény  egységét  és  jóltevő  hatását. 
Elmondtuk,  hogy  nem  törvény,  csak  gyakorlat  tiltja  a  nem  nemest  fekvő 
tulajdon  birhatásától,  és  ez  a  gyakorlat  is  mennyire  káros  volt  hazánk 
gazdasági,  polgári  s  közmivelődési  kifejlődésének.  Felhoztuk  végre  azt  is, 
hogy  ez  által  a  nemesi  birtoknak  becse  is  nevezetesen  emelkedik,  mert 
szaporodnék  azoknak  száma,  kiknek  venni  szabad  és  venni  akarnak,  de  a 
többség  e  törvényjavaslatot  a  törvénykezési  rendszeres  munkára  halasz- 
totta. Elhatároztatott  azonban  az  úrbéri  V.  ez.  2.  §-ban  az,  hogy  —  föl- 
des úr  és  jobbágy  közötti  kölcsönös  egyezség  által  szabad  lészen  ezentúl 
a  jobbágyi  tartozásokra  és  szolgálatokra  nézve  egy  általános  summában 
megalkudni,  melynek  lefizetésével  a  jobbágy  magát  és  telkét,  minden 
jobbágyi  szolgálattól  és  tartozástól  örökre  megválthassa.  Hasznos,  czél- 
irányos  és  jóltevő  következésére  nézve  nagy  hatású  lett  volna  ezen  törvény 
mert  áldozat  és  kényszerítés  nélkül  út  nyittatik  általa,  hogy  sok  szor- 
galmas földmivelő  munkás  iparkodás  által  magát  a  szabad  emberek  sorába 
emelhesse,  s  a  földesúrnak  is  mód  nyujtatik  jó  áron  eladhatni  egy  oly 
vagyont,  mel3mek  használása  is  gyakran  sok  nehézséggel  jár,  jövendő- 
ben is  bizonytalan.  Tapasztalás  bizonyítja,  hogy  a  hol  ilyen  örökös  szer- 
ződések   mellett    megváltották  magokat  a  jobbágyok,    ott  a  szabadság 


ösztöne  lőn  a  nagyobb  iparkodásnak,  a  vagyonosság  folyvást  nevekedik, 
sőt  még  a  közértelmiség  is  inkább  terjed  s  az  erkölcsiség  naponként 
javul.  És  ismét  a  tapasztalás  mutatja,  hogy  ilyen  örökös  megváltási  szer- 


Deák  Ferenci. 


ződések  mellett,  kivált  az  ujabb  időkben,  a  földesurak  is  csaknem  kétszeres 
tökéjét  kapták  meg  azon  tiszta  jövedelemnek,  melyet  az  így  eladott  vagyon- 
ból azelőtt  bevevének.  Földesurat  és  jobbágyot  tehát  egyaránt  boldogítana 

ezen  törvény,  a  közállomány  pedig  s  hazánk  virágzása  legtöbbet  nyer- 
nének  általa.  Es  még  sem  lehetett  azt  hosszas  küzdés  által  is  megtartani. 
Hasonló  sorsa  Ion  a  jobbágyok  vagyon-  és  személybeli  biztosítását  tár- 
gyazó,  VIII.  törvényczikkeljoiek  is,  de  ebből  mégis  az  úrbéri  viszonyokat 
illető  a  VII.  czikkelynek  5-ik  s  következő  szakaszaiba  általtétetett  s  így 
a  jobbágy  személye  is,  legalább  úrbéri  viszonyaiban,  az  önkény  ellen  tör- 
vény által  biztosítva  van. 

Az  úrbéri  uriszékek  eltörlésében  szinte  meg  nem  egyezvén  a  kor- 
mány, azok  újra  megállapíttattak,  sőt  még  az  sem  lőn  elfogadva:  hogy 
annak  minden  tagját  a  megye  nevezze  ki,  pedig  az  már  csakugyan  ellen- 
kezik az  igazság  és  méltányosság  elveivel,  hogy  a  földesúr  önügyében 
is  maga  kereshesse  össze  perének  biráit.  Azonban  e  részben  is  tétettek 
valamely  javítások.  (E  javításokat  elszámlálván,  így  foljrtatja  a  jelentés): 
De  nem  számlálgatjuk  tovább  azokat,  mik  az  úrbéri  viszonyok  iránt 
elhatároztattak,  magok  az  alkotott  törvények  fogják  megmutatni,  mik  tör- 
téntek a  jobbágyok  terheinek  enyhítésére,  az  önkény  korlátolására  és  sok 
visszaélés  eltörlésére.  Azonban  nincs  még  e  két  törvényczikkelylyel  befejezve 
minden,  amit  az  adózó  nép  sorsának  könyítése,  de  kivált  normális  emelke- 
dése e  nemzettől  méltán  megkíván  s  valóban  sok  van  még  e  részben 
hátra,  mi  felett  a  jövő  törvényhozásnak  tanácskozni  s  határozni  kell,  ha 
korunk  is  a  múlt  századok  káros  mulasztásának  vétkében  részesülni 
nem  akar. 

Ha  nemzeti  önállásunk  érdekeit  valódilag  méltányolni  tudjuk  s  ha- 
zánkat szabadnak,  erősnek  és  virágzónak  óhajtjuk,  ne  tartsuk  elégnek: 
hogy  jobbágyaink  élhetése  törvény  által  biztosítva  van,  hanem  neveljük 
a  népet,  ébresszük  és  tápláljuk  keblében  az  emberiség  szelíd  méltósá- 
gának nemesebb  érzeteit,  javítsuk  erkölcseit,  fejtsük  ki  lelki  tehetségeit  s 
terjesszük  a  közértelmiséget.  De  nemcsak  oktatás,  hanem  a  czélirányos 
törvények  is  hatalmas,  sőt  szükséges  eszközei  a  népnevelésnek.  Gondos- 
kodni kell  tehát  a  jövő  törvényhozásnak  oly  törvényekről,  melyek  sze- 
mélyt,  vagyont  és  a  szorgalomnak  gyümölcseit  minden  önkény  ellen  biztosítva, 
jogot  adjanak  a  népnek,  hogy  fekvő  tulajdont  szerezhessen,  és  szabadságot 
adjanak  a  jobbágynak,  hogy  szabad  alku  mellett  minden  jobbágyi  tarto- 
zásoktól örök  szerződés  által  megválthassa  magát,  mert  tulajdon  és  sza- 
badság az  iparkodásnak  leghatalmasabb  ösztönei,  a  tulajdon  és  szabadság 
azon  édes  kötelék^  melyek  a  polgárt  legszorosabban  kötik  hazájának  sor- 
sáhoZy  sőt  gondoskodni  kell  a  törvényhozásnak  arról  is,  hogy  azon  nép- 
osztály, mely  a  közdllomány  legsúlyosabb  terheit  viseli,  azon  hazában,  melyet 


ő  mivel,  táplál,  s  Ő  védelmez  legink^b,  a  polgári  jussoknak  is  részese 
lehessen.  S  majd  ha  érdekeink  nem  külön  válva,  hanem  egy  részen  nemzeti 
közérdekben  egyesülve  fognak  őrt  állani  a  haza,  törvény  és  király  mellett  s 
együtt  segítik  elő  az  ország  virágzását,  akkor  lesz  betöltve  azon  köte- 
lesség, melylyel  hazánknak  s  önmagunknak  tartozunk*. 

Egy  nagy,  nemes  lélek  szólal  meg  e  jelentés  minden  sorában :  a  haza 
bölcse  beszél,  kinek  minden  szavát  az  ország  érdekeit  latolgató  bölcsesség 
s  erős  emberszeretet  diktálja.  Virrad,  virrad.  Hiában  minden  ármánykodás, 
a  hol  oly  nagy  szellemek  veszik  föl  a  harczot  a  maradiság  ellen,  a  minő 
Széchenyi,  Deák,  Kossuth,  Bezerédj,  Beöthy,  Balogh,  Klauzál  és  még  sokan, 
kisebb  tehetségek,  de  lelkességben  nem  kisebbek,  lehetetlen,  hogy  az  igaz 
ügy  diadalra  ne  jusson.  A  Törvényhatósági  Tudósítások  szerkesztőjét,  miután 
egy  év  alatt  a  kormány  mindent  elkövet,  hogy  az  írott  újság  megjele- 
nését lehetetlenné  tegye,  letartóztatják,  börtönbe  vetik,  de  a  jótékony  ha- 
tást, mit  ez  az  újság  a  közvélemény  átalakulására  tesz,  az  erőszak  nem 
tudja  letörülni,  megsemmisíteni.  A  nemzet  leendő  vezérét,  a  magyar  föld- 
népének lelszabadítóját  nem  töri  meg  a  börtön,  a  szűk  czellában  tanul, 
elmélkedik,  hazája,  nemzete  sorsát  forgatja  lángelméje  s  még  erösebb 
íegyverekkel  áll  ki  a  küzdőtérre,  midőn  megnyílik  előtte  a  börtön  ajtaja. 
A  szabaddá  lett  rab  a  népszabadság  Ügyének  szenteli  napját,  éjjelét, 
elméjének  minden  gondolata:  szabadság,  egyenlőség, -testvériség.  Ez  a 
három  szó  foglalja  magában  az  ország  javát,  üdvét,  htldogulásának  fel- 
tételeit, e  három  fogalomnak  megvalósításából  születik  meg  az  erős,  egy- 
séges magyar  nemzet. 

Virrad,  virrad!  ' 


OöTLENSÉG  czíMÉN  fogJE  pcrbc  Kossuthot  &  kormány.  Elkövette  pedig 
a  hűtlenséget  azzal,  hogy  a  király  nevében  kibocsátott  parancs  ellenére 
megindította  a  Törvényhatósági  Tudósííások-&t  s  abban  a  személy-  és 
vagyonbeli  egyenlőség  elveit  hirdette;  a  felségsértéssel  és  hűtlenséggel 
vádolt  Wesselényit  és  ugyanezzel  vádolt  országgyűlési  iQakat  pártolta  s 
általában  az  állam  ellen  lázított  Már  huszonegy  hónapja  ül  a  börtönben 
s  akkor  hirdetik  ki  az  ítéletet,  mely  a  vizsgálati  fogság  betudásával  három 
évre  szól.  Ám  a  hétszemélyes  táblának  nem  elég  a  három  év;  fölemeli 
négyre.  A  rövidlátó  kormány  azt  hiszi,  hogy  Kossuth  bebörtönözésével 
elfojtja  az  ébredező  közszellemet,  megfélemlíti  a  szabadelvűek  táborát,  de 
csakhamar  keserű  csalódás  éri:   Kossuth  nevének  varázsa    gyarapodik, 

népszerűsége  emelkedik  s  általában  az  ellenzék  az  eddiginél  még  nagyobb 
erővel  s  elszántsággal  kezd  a  küzdelembe.  Kossuth  boldog,  hogy  szenvedhet 
a  hazáért,  s  »martiromságát  tőkének  tekinti,  mely  nemzete  javára  kama- 
toz.«  Az  1839— 40-iki  országg3mlésen  Deák  Ferencz  hatalmas  szelleme 
egyesíti  az  ellenzék  különböző  töredékeit,  viszont  az  a  párt  is,  mely  eddig 
kész  kezes  szolgája  volt  az  udvarnak  és  a  kormánynak,  lényegesen 
átformálódik  s  Dessewffy  Aurélnak,  Dessewffy  József  fiának  vezetése 
mellett,  ha  más  utat  követ  is,  mint  a  szabadelvű  ellenzék,  Magyarország 
újjáépítésén  munkálkodik.  Deák  Ferencz  oldalán  ott  látjuk  ismét  a  szabad- 
elvű haladás  lelkes  apostolait :  Bezerédyt,  Beőthyt,  Klauzál  Gábort,  Palóczy 
Lászlót,  Pázmándy  Dénest  stb.,  s  új  emberek  is  lépnek  a  cselekvés  szín- 
padára, nevezetesen:  Szentkirályi  Móricz  Pestmegyéből,  Pulszky  Ferencz 
Sárosból,  Wenckheim  Béla  Békésből.  A  főrendiházban  Batthyány  Lajos  áll 
az  ellenzék  élére  s  mellette  Teleki  László,  Eötvös  József,  Károlyi  György, 
Andrássy  Károly,  Eszterházy  Kálmán  stb.  tűnnek  ki.  És  ott  ragyog  a 
szabadelvű  ellenzék  táborában  a  nagy  Széchenyi  István  neve  is,  jóllehet 
nem  köti  le  magát,  mert  szabad  cselekvésében  nem  akarja  magát  korlá- 
toztatni  a  pártfegyelem  által. 

Az  országgyűlés  első  vívmánya,  hogy  a  királyt  magyar  nyelven 
üdvözölhetik  az  országgyűlés  megnyitásakor;  a  második,  hogy  úgy  az 
országgyűlés,  mint  a  megyék  ezentúl  magyar  nyelven  szerkeszthetik  a 
felirataikat;  az  udvari  kamara  és  a  helytartótanács  latin  helyett  magyar 
nyelven  végzi  levelezéseit;  az  anyakönyveket  a  lelkészeknek  három  év 
alatt  magyarul  kell  vezetniök  s  pap  nem  lehet,  aki  magyarul  nem  tud. 
És  magyarul  kell  levelezniök  a  magyar  ezredeknek  a  magyar  hatóságokkal. 
Kivívják  azt  is,  hogy  az  újságok  közölhetik  az  országgyűlési  beszédeket, 
de  csak  az  illető  szónok  megnevezése  nélkül.  A  kormány  azt  hiszi,  hogy 
így  majd  a  közönség  nem  fogja  tudni,  ki  mit  beszélt  s  gyengíti  a  híre- 
sebb szónokok  népszerűségét.  De  az  újságok  okkal- móddal  értésére  adják 
a  közönségnek,  hogy  melyik  beszéd  kitől  való  s  a  kormány  nem  ér  tehát 
czélt  nevetséges  akadékoskodásával. 

A  legnevezetesebb  kérdés,  mely  az  országgyűlésen  ismét  napirendre 
kerül,  az  örökváltság  kérdése.  Ez  a  korszakalkotó  elv  az  előző  ország- 
gyűlésen megbukott,  most  azonban  minden  nagyobb  vita  nélkül  törvénybe 
iktatják  az  örökváltság  élvét.  » Megengedtetik  —  így  szól  az  1840.  VII. 
törvényczikk  9.  szakasza  —  hogy  a  földesúr  és  jobbágy  közti  szabad 
egyezség  által  meghatározandó  bizonyos  általános  sommá  fizetésével  akár 
egyes  jobbágyok,  akár  egész  községek,  földesúri  tartozásaikat  és  adózá- 

Uenedek:  A  magrar  nép.  I.  31 

saikat  (az  úri  hatóság  azonban  sértetlenül  hagyatván)  tökéletes  és  örök 
időkre  úgy  megválthatják,  hogy  az  oly  szabad  egyezkedésekből  készült 
szerződések,  mint  úrbéri  kötések,  az  1836.  évi  VIII.  tcz.  3.  §-ban  elő- 
számlált eseteken  kivül  (ha  pl.  a  kötés  erőszak,  megfélemlítés,  ravaszság, 
csalárdság  stb.  útján  történt)  bármely  tekintetből  való  felbontásoknak  többé 
helye  nem  lészen  stb.« 

Ez  még  nem  a  kötelező  örökváltság  ugyan,  s  földesúr  és  jobbágy 
eddig  is  köthetett  kölcsönös  egyesség  útján  örökváltsági  szerződést,  de 
először  most  találkozunk  törvényben  az  örökváltság  elvének  kimondásával, 
t^hát  ez  már  egy  nagy  lépés  a  —  felszabadulás  felé.  Azt  már  azonban 
nem  vívhatják  ki  a  szabadelvűek,  hogy  a  jobbágy  az  ő  úrbéri  telkének 
haszonvételét  bárkinek  eladhassa,  nemzetiségi  és  felekezeti  különbség  nélkül, 
tehát  —  zsidónak  is.  A  nem  szabadelvű  követek  ezt  a  szabadelvű  törek- 
vést azzal  hiúsítják  meg,  hogy  a  zsidók  részéről  teljesíthetetlen  feltételhez 
kötik  az  úrbéri  telkek  haszonvételének  megszerzését,  nevezetesen:  azt 
követelik,  hogy  a  zsidók  ünnepüket  szombatról  tegyék  át  vasárnapra  s 
csak  keresztény  cselédeket  tartsanak.  Általában  a  szabadelvű  követek 
melegen  karolják  fel  a  zsidóság  ügyét,  de  munkájokkal  nem  áll  arányban 
az  eredmény.  Odáig  nem  mennek  ugyan,  hogy  a  zsidó  felekezetnek  a 
bevett  vallások  közé  való  fölvételét  követeljék,  amint  azt  Pestmegye  fel- 
irata sürgeti,  mert  nem  is  volna  sok  haszna  a  politikai  egyenjogosítás 
nélkül:  megelégednének  egyelőre  azzal  is,  ha  a  zsidóságot  felmentenék  a 
türelmi  adó  fizetése  alól  s  hogy  bár  a  nem-nemesekével  egyenlő  polgári 
jogokat  nyerjenek.  De  a  türelmi  adótól  nem  szabadul  meg  a  zsidóság  s 
úrbéri  telkek  szerzését  is  csak  oly  városokban  engedi  meg  a  törvény, 
melyet  ezen  az  országgyűlésen  alkotnak,  ahol  eddig  meg  volt  engedve 
a  zsidóknak  az  úrbéri  telkek  szabad  szerzése.  Ugyanez  a  törvény  kimondja, 
hogy  mindazok  a  zsidók,  kik  az  országban  vagy  a  kapcsolt  részekben 
születtek,  és  azok  is,  kik  az  itteni  lakásra  törvényes  úton  engedelmet 
nyertek,  »ha  ellenök  magukviselete  tekintetéből  bebizonyított  alapos  kifogás 
nincsen,  az  egész  országban  és  a  kapcsolt  részekben  szabadon  lakhatnak, 
kivévén  egyedül  az  1791-dik  esztendei  38.  törvényczikkben  említett  bánya- 
városokat s  azokat  a  helyeket,  melyekből  a  bányák  és  bányászi  intézetek 
tekintetéből  törvényes  régi  szokás  mellett  kizárva  vannak. «  Szóval:  a 
zsidóság  még  messze  áll  a  nem-nemes  lakosok  polgári  jogainak  élvezé- 
sétől is,  nem  lakhatik  bárhol,  nem  szerezhet  úrbéri  haszonvételt  bárhol 
s  ha  erkölcsi  magaviselete  kifogásolható,  sehol "  sincs  helye  e  hazában. 
Megengedi    azonban    a   törvény,    hogy    »a    fennálló    feltételek    mellett* 


Grui  Dessewfy  Aurél, 

gyárakat  is  állíthatnak  a  zsidók,  kereskedést,  mesterséget  űzhetnek  akár 
maguk  kezére,  akár  vallásukbeli  legények  segítségével  s  azokat  a  tudo- 
mányokat és  »szép  mesterségeket «,  melyeket  eddig  gyakoroltak,  ezután 
is  gyakorolhatják.  » Egyébiránt  köteleztetnek,  hogy  állandó  vezeték-  és 
tulajdonnevekkel  éljenek«,  a  születendő  gyermeket  a  pap  bevezesse  az 
anyakönyvbe ;  továbbá  kötelesek  minden  oklevelet  és  szerződést  a  hazában 
divatozó  nyelven  szerkeszteni. 

Napirenden  van  a  nép  egyik  legsúlyosabb  terhe :  a  katonabeszálláso- 
lás  és  élelmezés  is.  Az  országgjmlésnek  az  a  kívánsága,  hogy  a  katonaság 
élelmezéséről  a  kincstár  gondoskodjék,  a  népet  a  beszállásolással  többet 
ne  zaklassák,  hanem  építsenek  kaszárnyákat,  a  király  azonban  a  követ- 
kező országgyűlésre  halasztja  az  » alaposabb  megfontolást*  igénylő  kérdés 
rendezését.  Nem  szerencsésebbek  a  jobbágyok  személyes  szabadságát 
biztosító  javaslattal  sem  —  ez  is  a  jövő  országgyűlésre  marad.  Ez  az 
országgyűlés  három  év  múlva,  1844-ben  nyilik  meg  s  országgyűléseink 
közt  különösen  nevezetes  helyet  foglal  el.  Nem  jutnak  ugyan  még  teljes 
diadalra  a  reform-eszmék,  de  már  kétségtelennek  látszik,  hogy  egy  újabb 
összemérkőzés  az  ország  újjáalakításáért  küzdők  javára  dől  el  Ám  ezt 
a  döntő  küzdelmet  heves,  elszánt  csaták  előzik  meg  s  e  csatákban  a 
toll  viszi  a  vezető  szerepet. 

A  börtönéből  kiszabadult  Kossuth  Lajos  1841.  január  2-án  nyo- 
mtatott újsággal  lepi  meg  az  országot.  Pesti  Hirlap:  ez  a  czíme 
az  újságnak,  hetenként  kétszer  jelenik  meg.  Hogyan?  A  kormány  enge- 
délyt ad  Kossuth  Lajosnak  újságszerkesztésre,  alighogy  kiszabadul  a 
börtönből,  hová  éppen  újságszerkesztés  miatt  zárták  volt?  A  közön- 
ség méltán  csodálkozik-  ezen,  mert  nem  veszi  Részre  a  kormány  ravasz 
számítását:  megengedi  Kossuthnak  az  ujságcsinálást,  ez  a  legbizto- 
sabb mód  a  veszedelmes  ember  ellenőrizésére.  Figyelemmel  kisérheti 
minden  lépését,  szándékát,  terveit  s  mihelyt  a  kormánynak  nem  tetsző 
húrokat  penget,  ráteszi  a  kezét.  Az  okoskodás  nem  volt  rossz,  de  a 
végső  eredmény  az,  hogy  Kossuth  tüneményes  tolla  gyökerében  átformálja 
a  közvéleményt  s  ez  a  közvélemény  kérlelhetlenül  söpri  el  a  nemzeti 
fejlődést  megakasztó,  elavult  rendszert.  A  Pesti  Hirlap-nak  óriási  hatása 
van  az  elmékre  és  szívekre.  Az  egyszerű  újságíró,  kinek  sem  vagyona 
nincs,  sem  családi  összeköttetései  nincsenek,  nagyobb  hatalom  a  hivatalos 
és  a  született  hatalmasoknál,  mohón  olvassák  czikkeit,  melyek  megtermé- 
kenyítik az  elméket  s  nemesebb,  emberségesebb  érzelmeket  plántálnak 
ama  szívekbe,  melyek  eddig  ridegen  elzárkóztak  ez  érzelmek  elől.  Ugyan- 


Szabadtág,  eggenlBség.  lesluériség. 


azokat  a  czélokat  tűzi  ki,  melyeket  Széchenyi,  de  a  megvalósításban  más 
sorrendet  követ:  előbb  szabadságot  a  népnek,  a  földnek,  a  szabadságot 
önként  követi  egyesek  gyarapodása,  haladása.  Széchenyi  rémülettel  olvassa 
a  Pesti  Hirlap-oi,  aggódó,  tépelődő  lelke  nagy  nemzeti    katasztrófától 


Wenckheim  Béla. 

tart,  látja  már  a  forradalmat,  hová  Kossuth  radikális  reíormjai  okvetlen 
elvezetik  az  országot  s  könyvet  ír,  a  Kelet  népét,  melyben  kíméletlenül 
megtámadja  Kossuthot.  Ám  Széchenyi  fontolgatva  haladó  politikájának 
már  kevés  híve  van  az  országban,  annál  több  annak  a  radikális  politi- 
kánali,   melyet  Kossuth    Lajos    hirdet.    Szavának  és   tollának   egyaránt 

ellenállhatatlan  varázsa  van  s  Széchenyinek  csakhamar  tapasztalnia  kell, 
hogy  a  nemzetet,  melyet  ő  ébresztett  fel  kóros  szendergéséből,  nem 
elégíti  ki  a  lassú,  lépésről-lépésre  való  haladás  s  nem  őt,  de  Kossuthot 
tekinti  vezérének.  Kossuth  Felelet  gróf  Széchenyi  Istvánnak  czímű  könyvben 
válaszol  a  Kelet  népére  s  ez  a  felelet  még  ink4bb  az  ő  javára  dönti  el 
a  két  nagy  szellem  viadalát.  Szerényen  ír  magáról,  az  ő  törekvéseiről  s 
annál  nagyobb  elismeréssel  a  » legnagyobb  magyar  «-i-ól.  O  ugyanazt  akarja, 
mit  Széchenyi,  csak  más  sorrendet  követ,  mert  szerinte  »a  Széchenyi 
taktikája  mellett,  mely  szerint  a  szerencsésebb  születésüeket  áldozatokra^ 
az  alantabb  állókat  pedig  egy  kis  béketűrésre  kell  csábítgatni,  a  politikus 
okvetlen  két  szék  közt  a  pad  alá  kerül. «  Ő,  Kossuth,  a  kiváltságosoktól 
nem  kéri,  hanem  követeli  az  áldozatokat,  minthogy  nem  tartja  tanácsos- 
nak, hogy  a  nép  béketürését  továbbra  is  próbára  tegyék.  Jelszava:  » veletek, 
általatok,  ha  nektek  tetszik;  nélkületek,  ellenetek,  ha  kelL«  Megfenyegeti 
az  arisztokrácziát :  » siessen  a  kegyelemmel,  hogy  a  népnek  ne  legyen 
ideje  követelni.«  Szerinte  »a  nemzetnek  minden  javításnál  meg  kell  vizs- 
gálnia: igazságos-e,  amit  kivan:  igazságtalanságot  sohase  kívánjon;  de 
ami  igazságos,  azt ,  követelje,  a  közvélemény  egész  erkölcsi  súlyának 
mérlegbe  vetésével  követelje. « 

A  toUharcznak,  mely  Kossuth  és  Széchenyi  közt  folyik,  rendkívül 
nagy  a  hatása,  az  általok  fölvetett  és  vitatott  eszmék  láthatóan  meg- 
termékenyítik az  elméket  s  nagyobb  és  kisebb  tehetségű  tollforgató 
emberek  követik  a  példát,  vitatják  a  napirendre  került  kérdéseket  s  a 
nemzet  minden  rétegét  áthatja  az  ország  újjáalakításának  vágya.  Az  ellent- 
állás, mit  a  reformtörekvésekkel  szemben  az  ósdiak  tanúsítanak,  csak 
erősebb,  lelkesebb  cselekvésre  tüzeli  a  szabadelvű  reformok  harczosait. 
A  megyei  gyűléseken  élénken  vitatják  a  reformokat  s  nevezetesen  Szatmár- 
megye,  állandó  választmányt  küldvén  ki  a  követek  számára  való  utasítás 
elkészítésére,  a  választmánynak  miheztartás  végett  egy  tizenkét  pontban 
foglalt  programmot  ad  a  kezébe,  amely  programmban  benne  van  az  ősiség 
eltörlése,  az  úrbéri  tartozások  kényszerű  megváltása,  a  birtokszerzésnek  és 
a  hivatalképességnek  a  nem-nemesekre  való  kiterjesztése,  a  főpapok,  főurak 
és  köznemesek  megadóztatása,  a  vámok  fizetése  s  a  közmunkában  való 
részvétel  a  birtok  arányában,  a  czenzura  eltörlése,  a  személyes  szabadság 
biztosítása,  a  választási  jognak  az  összes  polgárokra  való  kiterjesztése 
és  a  népképviselet  életbeléptetése.  Igaz,  hogy  e  szép  programmot  a  megye 
közg3njlésére  becsődített  tyukodi  és  csenged  bocskoros  nemesség  lesza- 
vazza, de  mindezek  a  kérdések  már   sokkal  erősebb  gyökeret  vertek  a 

k^éléinényben,  semhogy  azokat  a  napirendről  többé  le  lehetett  volna 
szorítani. 

Kossuth  a  Pesti  //irlap-h&n  egyelőre  a  házi  adó  reformja  mellett 
izgat,  hogy  nevezetesen  ezt  az  adót  nemes  és  jobbágy  közösen  viselje, 
igazságosan  megállapítandó  arányban.  A  hadi  adót  még  nem  bolygatja, 
mert  a  nemesség  ez  elől  kitérhet,  azzal  az  Ürügygyei,  hogy  háború  esetén 
amúgy  is  viseli  a  fegyverviselés  terheit.  Ám  a  nemesség  nagy  tömegének 
jelszava  még  mindig  a  »nem  adózunk«  —  s  mindössze  tizennyolcz  vár- 
megye ád  oly  utasítást  követeinek 
az    1844-iki  országgyűlésre,  hogy 
{i  házi  adónak  a  nemesség  és  job- 
bágyság által  közösen,    igazságos 
arányban  való  viselése  mellett  fog- 
laljanak állást.  Széchenyi  Kossuthot 
hibáztatja  a  kudarczért.  Szerinte,  a 
Pesti  Hirlap  »kihívó  modora*  szülte 
a  reakcziót,  a  nemességnek  a  reform- 
tól való  idegenkedését.  Két  nagyobb 
czikksorozatot    ír  a    Jelenkor    ez. 
újságban :    az    egyik    az    Adó,   a 
másik  a  Két  garas,  s  ezeket  könyv- 
ben is  kiadják  az  ő  hívei  » Töb- 
ben* aláírással.  Széchenyi  terve  az, 
hogy  minden  hold  fold  után  nemes 

és  jobbágy  fizessen  két  garast.  Szá-  ic^'" 

mítása  szerint,  évenként  hat  millió  / 

239  ezer  850  forint  folyna  be  így 
az  állam  pénztárába  s  ezt  az  ösz-  ,  ^ 

szeget  aztán  országos  érdekű  befek-  '     q,^(  y,,g^y  iísz]ó. 

tetésekre    fordítanák.    » Akármikép 

himezzük-hámozzuk  is  a  dolgot  —  írja  többek  közt  —  vagy  zsebeinkbe 
kell  nyúlnunk,  vagy  minden  szebb  reményeinkre  fagyos  vizet  öntve, 
aljas,  soha  fel  nem  viruló  létünkkel  megbarátkoznunk.  Ebből  nincs 
valódi  kibúvás,  mondom,  mert  bármikép  is  erőlködjenek  az  illetők  egy 
harmadik  utat  kitalálni,  azért,  talán  saját  magukat  s  a  híg  velők  sere- 
gét kivéve,  de  egyetlen  egy  higgadt  gyakorlatival  sem  fogják  azt  elhi- 
tetni, hogy  Magyarországban  mindaddig  bármi  nagyobbszerü  s  nem- 
zethez valósággal   illő  vehesse  kezdetét,   míg    kiváltságos  osztálya  így 

vagy  amúgy,  de  valamikép  s  egyenesen  nem  járul  annak  investiczió- 
jához.« 

Az  eszme,  hogy  mindenki  holdanként  két-két  garassal  járuljon  az 
országban  nagyon  is  szükséges  befektetésekhez,  már  azért  is  méltó 
Széchenyi  nagy  szelleméhez,  mert  elfogadása  esetén  a  nemzet  megteszi 
az  első  lépést  a  közös  teherviselés  felé,  de  ha  a  nemesség  többsége 
még  a  házi  adóban  sem  akart  résztvenni,  remélhető  volt-e,  hogy  a  sokkal 
nagyobb  terhet  elvállalja?  Arról  talán  fölösleges  is  beszélnünk,  hogy 
Széchenyi  eszméjének  volt  lényeges  hibája  is:  megvalósítása  egyesekre 
aránytalanul  nagy  terhet  ró,  mert  ő  a  föld  minőségét  nem  veszi  figye- 
lembe. A  békési  búzatermő,  s  az  árvái  zabtermő  föld  holdjaira  egyaránt 
két  garast  vet  ki.  De  ha  az  eszme  nem  is  valósítható  meg,  a  czél,  mel3a'e 
^törekszik :  a  nemesi  kiváltságok  legkeményebb  sziklavárán,  a  nem-adózáson 
való  résütés  —  magasztos,  s  ebből  a  szenipontból  nézve  azt,  lehetetlen 
megindulás  nélkül  olvasnunk  az  ő  könyvét.  A  közteherviselés  lebeg  lelki 
szemei  előtt  végczélként  s  npintha  csak  le  akarná  mosni  annak  az  osztály- 
nak, melyhez  ő  tartozik,  minden  bűnét,  mit  a  múltban  elkövetett  a  föld 
népe  iránt,  megható  ékeszólással  izgat  eszméje  mellett.  »Ami  személyemet 
s  enyéimet  illeti  —  írja  —  én  annyira  sovárgok  a  mostani  igazságtalanná 
vált,  természetelleni,  a  tizenkilenczedik  századhoz  éppen  nem  illő,  vérünket 
a  legdisztelenebb  homálylyal  undokító,  s  mi  mind  ennél  győzőbb,  jóllehet 
korántsem  oly  nemes  argumentum,  saját  legnagyobb  érdekeinkkel  annyira 
összeütköző  »nemadózási  létből«  hovahamarább  kilépni,  mikép  kész  vagyok 
adózásra,  habár: 

nem  is  tudom,  mire  fordítják  azt,  sqt  sejtem,  hogy  vízbe  esik,  levegőbe 
párolog,  vagy  idegen  kezekre  ragad  az  egész;  habár: 

senki  sem  számol  beküldött  adómmal,  még  csak  pro  forma  sem; 
habár : 

laposra  nyom  is  az  adó  mennyisége  és  súlya. 

Én  minderre  rádllok.  Fizetek  a  házi  adóba,  a  hadi  adóba,  fizetek 
mindenüvé,  elkülönözve,  keverten,  ahogy  tetszik;  mert  mint  mondom,  az 
én  felfogásom,  az  én  Ízlésem,  az  én  politikai  vallásom  szerint,  bármily 
sors  érjen  is,  mindent  inkább  kedvelek,  mindent  elviselek,  mint  a  véremtől 
—  itt  nem  átalján  a  másokéról,  de  egyedül  a  magaméról  szólok  —  oly 
igen  heterogén  egyenes  teher  nem  hordási  döhrögiséget,  szégyent,  gyalá- 
zatot, vagy  akárminek  nevezzük  is,  nem  bánom :  akár  szűzi  dicsőségnek  is.« 

Lelkének  nemes  izgalma  nyilatkozik  meg  minden  szavában,  neki 
mindegy,    bármi    csekélységet,  csak   fizessen   már   a  nemesség   is   s  az 

aggodalom,  hogy  szavát  nem  hallgatják  meg,  megérzik  minden  szaván, 

mondásán,  s  egész  könyve  egy  eszméjeért  élö-haló,  izgatott  lélek  műve. 

»A  parasztság  —  mondja  más  helyen  —   némileg  megvan  ugyan, 

s  ha  fárad,  ha  izzad,  áltálján  véve  nem  koplal,  de  gazdagnak,  hogy  jobb 


Báró  Eötvös  Józ&eű 


haszon  és  jobb  lét  reményében  sokat  előlegezni  volna  képes,  azért  bizony 
még  sem  nevezhetni  azt.  A  kisnemesség  legszomorúbb  állapotban  ieng  s 
mi  több,  napról-napra  kétesebb  körülmények  közé  fog  sülyedni;  mert 
vagyonát,  meg  nem  szűnő  szaporodásánál  fogva,  mindinkább  eldiribolván, 

s  más  részről  szabadalmihoz  képest  semmi  kellő  rendszernek  magát  alá- 
vettetni nem  tűrvén,  maholnap  vajmi  sok  kisnemes,  tán  a  legnagyobb 
szám,  minden  benne  rejlő  jó  tulajdona  mellett,  bár  akarja,  bár  nem,  ha 
éhen  halni  nem  kivan,  ingatlan  és  ingó  jószág  s  előleges  kiképzettség 
nélkül,  vagy  a  közönség  legaljasabb  s  legizetlenebb  munkáit  űzni,  s  ha 
ezt  tenni  büszkesége  s  keleti  indolencziája  nem  engedi,  koldulni  vagy 
»jó  móddal  szerezni «  és  ennek  következtében  legtöbb  idejét  börtönben 
tölteni,  vagy  voksát,  ezen  úgy  szólván  egyedüli  sajátját^  lehető  legdrá- 
gábban árba  bocsátani  és  ekkép  a  hon  mezején  lelketlen  portékaként 
vajmi  diszteljesen  (!)  figurálni  lesz  kénytelen.  Az  eldiribolás  által  még 
egészen  meg  nem  zsibbasztott  nemes  és  főnemes  részint  egészen  benn 
van  a  csődben,  részint  vajmi  keservesen  közel  áll  ahhoz.  A  városok  és 
kiváltságos  nagyobb  községek  végre  vagy  már  úgy  is  untig  megvannak 
nyergelve,  vagy  nincsenek  produktív  állapotban,  és  körültük  szinte  több 
a  füst,  mint  a  zsir,  minél  fogva  ezek  sem  képeznek  most  valami  derék 
kincsforrást,  midőn  néhány  pénzest  kivéve,  a  kereskedői  kart  sem  lehet 
áltáljában  dúsnak  tekinteni,  és  e  fölött  sem  kellő  belfogyasztás,  sem  illő 
külkereskedés  nincs,  de  e  helyett  minden  dermedez,  minden  pang,  úgy 
hogy  bármerre  forduljunk,  sehol,  sem  lelendjük  Magyarországban  azon 
egészséges  és  általjános  alapot,  melyre  az  eddiginél  sokkal  nagyobb  terhet 
lehetne,  a  nemzeti  csontvelő  csorbítása  nélkül,  állítani. « 

A  különböző  osztályok  s  általában  az  ország  helyzetének  e  szomorú 
rajza  után,  Széchenyi  a  betegség  orvosszerét  mindjárt  meg  is  nevezi: 
» fejőssé «  kell  tenni  az  országot,  vagyis  »adózhatóvá.«  Természetesen,  ez 
nem  megy  könnyű  szerrel,  rövid  idő  alatt,  csoda  operácziókkal,  bűbájo- 
lással.  Az  adónak  közös  viselése  az  a  nagy  » Egyesítő «  —  mondja  más 
helyen  —  melynek  minden  nép  köszöni  nemzetté  való  átalakulását ;  nincs 
egyetlen  nemzet,  mely  ez  Egyesítő  nélkül  fel  birta  volna  küzdeni  magát 
a  czivilizált  szabad  nemzetek  sorába.  » Politikámnak  —  mondja  —  mi  az 
adót  és  jogot,  vagy  más  szavakkal  az  ország  terheit  és  kedvezéseit  illeti, 
foglalatja  nem  kevesebb,  mint  mindenkire  nézve,  ki  a  haza  levegőjét  szívja, 
egyenlő  teher  és  egyenlő  jog.  Ez  azon  végkikötő,  mely  felé  áll,  noha  azt 
az  emberiségnek  eddigelé  tényleg  egy  nemzete  sem  érte  még  el,  vágyaim- 
nak iránytűje. « 

E  néhány  sorban  világosan  megjelöli  programmját.  Egyenlő  teher, 
egyenlő  jog:  ez  a  végezel,  amely  felé  tart.  Ezt  a  czélt,  szerinte,  nem 
lehet  elérni  csuda  operácziókkal,  bűbájossággal,  csak  lassan,  lépésről-lépésre 
haladva  elébb-elébb. 

Kossuth,  bár  a  maga  adózási  tervét  jobbnak  tartja,  elfogadja  a 
Széchenyiét,  azzal  a  föltétellel,  hogy,  miután  a  közös  teherviselés  alapjára 
fektetett  adózás  a  nép  terhét  növelné,  ennek  fejében  legalább  részesüljön 
a  nép  valami  kedvezésben,  nevezetesen:  abból  a  100  millió  forint  országos 


Gróf  Károlyi  György. 

kölcsönből,  melyet  a  Széchenyi  által  ajánlott  adózást  terv  alapján  vennének 
föl,  nemcsak  jelzálogi  kölcsönt  adjanak  a  népnek,  mint  Széchenyi  tervezi, 
de  egy  részt  az  örökváltság  létesítésére  fordítsanak.  Midőn  az  1844-iki 
országgyűlés  megnyílik,  Széchenyi  látván,  hogy  két  garasos  adótervének 

nem  tudja  megnyerni  a  többséget,  újabb  könyvet  ír  (Magyarország  kivált- 
ságos lakosaihoz)^  melyben  a  két  garast  —  egy  garasra  szállítja  le. 
Röviden  ismétli  az  Adó  és  Két  garas  főbb  pontjait,  irányelveit,  neveze- 
tesen: »Fizettessék  minden  holdtól  altalján  véve  —  tehát  jobbtól  több, 
rosszabbtól  kevesebb  —  két  garas  telekdij  évenként,  35  egymásután 
következő  esztendeig.  Czél  és  feltételek  a  következők :  1 .  Ne  örökre  kösse 
magát  le  a  nemzet  efféle  telekdij  fizetésre  s  ekkép  azon  summa,  melylyel 
hazája  felemelésére  járul,  már  magában  viselje  a  törlesztés  elvét.  2.  Az 
így  egybegyűlő  summa  semmi  másra  ne  szolgáljon,  mint  Magyarország 
szellemi  és  anyagi  kifejtésére.  3.  Azon  kérdés  eldöntését,  hogy  vájjon  mi 
mindenre  legyen  fordítandó  a  hazai  inveszticzionális  kincstár,  egyedül  s 
mindig  az  egyetemes  törvényhozás  intézze  el  közvetlen  maga,  akár  köz- 
vetve megbízottai  által.  4.  Egy  országos,  Budapesten  létező  kincstári 
hivatal  kezelje  az  ekkép  bejött  pénzeket.  5.  A  pénzek  mire  lett  fordítása 
minden  következő  országgyűlésnek  terjesztessék  elibe.  —  Az  így  egybe- 
gyűlendő évenkénti  nemzeti  jövedelem,  Fényes  Elek  szerint,  6  millió 
239  ezer  850  ezüst  forintra  rúgna.  En  azonban  könnyebb  számíthatás 
végett  5  millióra  tettem  ezen  jövedelmet  s  azt  tervezem,  hogy  venne  fel 
ennek  fejében  az  ország  száz  milliót,  mikép  azután  90  milliót  kiadva, 
kamat  által  30  év  leforgása  alatt  160  millióra  emelkednék  az  országba 
fektetendő  pénz  és  körülbelől  éppen  ennyi  idő  alatt  le  is  volna  törlesztve 
az  egész  kölcsön,  midőn  mind  egyeseken,  mind  a  közönségen  tetemesen 
segítve,  s  ekkép  példabeszéd  szerint,  egy  kővel  kettőt  dobva,  ismét 
adósságnélküli  szüzességébe  iktattatnék  vissza  a  teljes  virágzásnak  indult 
hon,  minthogy  az  öt  millióba  lenne  foglalva  a  törlesztési  dij.  Egész 
okoskodásom  súlyát  egyenesen  a  vezértényezőre  pontosítám  össze,  hogy 
fizessünk^  s  pedig  fizessünk  egyedül  és  kirekesztőleg  telekdijt,  minthogy 
más  direkt  adót  nem  volna  tanácsos  kivetni,  indirekt  adót  pedig  vagy 
nem  birna  ki  a  hon,  vagy  abból  egyedül  csak  cseppeket  várhatna,  mikkel 
most  előleg  kár  volna  bajlódni. 

Ebből  áll  főszabályilag  egész  eredeti  eszmém.  Elmesurlódás,  helyesebb 
nézet  és  tanács  következtében  módosított,  körülményeinkhez  illőbb  s  ekkép 
javított  tervezetem  ellenben  következő:  Mi  a  summát  illeti,  nem'  bánom, 
ha  máskép  nem  lehet,  két  garosról  leszállok  egy  garasra.  S  így  ugyan 
nem  2V2  millióra  szállítom  le  azon  évenkénti  díjt,  melyre  tervem  vezér- 
tényezőjét állítom,  hanem  3  millióra,  minthogy.  Fényes  szerint,  holdankénti 
általjános  egy  garas  után  3  millió,  119  ezer,  925  forint  kerekednék  ki.« 

E   módosításra  az   általános  szivreható  szegénység  és  kivált   pénz- 

telenség  bírja  a  legnagyobb  magyart.  Hát  legyen  egy  garas.  Reméli, 
hogy  idővel  magasabbra  emeülc,  ha  látják  gyümölcsöző  hasznát.  Leszáll 
az  egy  garasra,  hogy  »ne  leljen  a  magyar  földbirtokosok  bizonyos  része, 
mely  nemfizetésben  találja  gyönyörét,  sőt  üdvét  —  elfogadható  kisurranási 
hátulsó  ajtót  e  csekély  teher  alól  is  kibújni,  de  vagy  szolgálja,  mint  illik, 
a  hazát,  vagy  semmihez  járulni  nem  akaró  haszontalannak  bélyegét  viselje 
az  egész  haza  láttára,  szinte  mint  illik.« 

Midőn  Széchenyi  e  kis,  36  oldalra  terjedő  könyvecskéjét,  jobban 
mondva:  Szózatát  írja,  az  or- 
szággyűlés már  kiküldött  volt 
egy  választmányt,  melynek  az 
volt  a  feladata,  hogy  véleményt 
adjon  az  országgyűlésnek  egy 
országos  pénz-alapnak  miként 
való  megszerzéséről.  Ez  a  ki- 
küldetés, mondja  Széchenyi,  az 
egyiknek  azért  tetszett  vissza, 
mert  a  közös  adózás  elvét  vélte 
veszélyeztetni  általa,  a  másik- 
nak meg  éppen  azért  tetszett 
annyira,  mivel .  ennek  minden 
időkre  való  megbukásáí  várja 
tőle.  »Sok  továbbá  azt  hitte, 
semmi  czélirányosabbat  nem 
lehetett  volna, kigondolni,  mint 
az  érintett  választmány  kikül- 
detését, mikép  most,  miután  a 
házi  adó  ügye  többséget  nem 

fogna  nyerhetni,  mégis  történ-  vörösmany  Miháiy. 

jék   addig   is,   míg   ez    kivivé 

lesz,  a  hon  felvirágzása  végett  valami,  mikor  nem  egy  megint,  tudja 
az  ég,  mily  irigy  kombinácziót  látott  az  egészben,  csakhogy  az  általam 
közelebbről  felhozott  telekdijeszme  meg  legyen  törve  s  így  tovább.« 
Ö  nem  is  állítja,  hogy  az  a  megelégedés,  mely  a  szóban  forgó  választ- 
mány kiküldetése  miatt  többekben  támadt,  ne  eredett  volna  vajmi  tisz- 
tátalan kútfőből,  de  viszont  állítja,  hogy  maga  a  kiküldetés  a  leg- 
forróbb s  a  legőszintébb  vágy  következménye;  egy  vagy  más  módon 
megnyitni    ama  forrásokat,  melyek   nélkül   valódi  egészségre  soha  sem 

emelkedhetik  a  haza.  »Mert  ha  efféle  undorodást  okozó  g3^1ázat-fekély 
lappangna  vérünkben,  most,  midőn  annyi  hű  kedély  tán  éltével  is  volna 
jobb  létünket  megvásárlani  kész:  akkor  valóban  minden  jobb 'magyarnak 
keserűn  kellene  megsiratni  azon  órát,  melyben  őt  a  boszus  egek  haragja 
egy  rothadó  nemzet  tagjául  a  semmiségből  kiemelni  kegyetlenkedék. 
És  ez  lehetetlen,  én  legalább,  míg  lehelek,  hinni  nem  fogom,  mert  meg- 
törhetetlenül  él  bennem  azon  szent  hit,  hogy 

Még  jőni  kell,  még  jőni  fog 
Egy  jobb  kor,  mely  után 
Buzgó  imádság  epedez 
Százezrek  ajakán ! « 

lm,  elértünk  ahhoz  az  időhöz,  midőn  államférfi  és  költő  kezet  fog 
egymással,  egyik  a  mást  megihleti,  midőn  a  csüggeteg  busongást,  a  régi 
dicsőség  után  való  sóhajtozást  fölváltja  a  jövendőben  való  erős  hit  s  a 
nemzet  vezérei,  politikusok  és  költők,  mindkettő  a  maga  eszközeivel,  szebb 
jövendő  reménységével  táplálják,  erősítik  a  nemzetet,  » Hazádnak  rendület- 
lenül, légy  híve,  ó  magyar «  zengé  a  költő,  a  Szózat  költője,  s  »óh  ne 
hagyjuk  drága  honfiak  elnyomni  a  mai  időt,  —  így  szól  nemzetéhez  a 
» legnagyobb  magyar «  —  de  bájoljuk  szent  hazafiságunk  varázsa  által  a 
szerencsét  hozzánk,  hadd  mosolyogjon  elvégre  ránk,  szerencsétlen  magya- 
rokra is,  kiknek  eddigelé  s  alkalmasint  egyedül  meg  nem  szűnő  verseny- 
géseink  és  egymás  elleni  agyarkodásaink  miatt.  Örökké  hátat  íordított.« 
» Hazai  Jtűség  az,  mire  szükségünk  van.  Ámde  ezzel,  ha  nemcsak  ajkainkon 
peng,  de  valósággal  lelkünkben  is  él,  ne  kételkedjünk,  mindent  el  fogunk 
érni,  amivel  vérünknek,  az  emberiségnek  és  saját  magunknak  tartozunk.« . . . 
»Hadd  fogjunk,  ha  lehet,  legalább  addig  is,  míg  jobb  belátásra  világosít 
vérünk  hemtője,  e  kérdésben  mindnyájan  kezet.  Hiszen  csata  koczkái  közt 
sem  latoljuk:  ki  mily  lépcsőn  született,  de  egy  soron  áll  lelkessel  lelkes: 
ám  legyen  szintúgy,  mikor  anyaföldünk  előmeneteléről  van  szó,  ann}^ 
elválasztó  fal  között  legalább  egy  pont,  melyben  minden  magyar- 
országi lakos  egyesül. «  . . .  » Akarjunk  csak  s  diadalmaskodjunk  elvégre 
anyatejjel  beszítt  semmihez  sem  járuló  előítéletünkön  és  állítsuk  azon 
fukarság  helyibe,  melylyel  áltálján  véve  honunkhoz  viseltetünk,  ama 
bőkezűséget,  melyhez  képest  saját  személyes  szűkkörü  szenvedelmink 
kielégítésére  rendszerint  annyi  pénzt  dobunk  ki  ablakon,  sőt  taposunk 
egyenesen  sárba ;  lépjünk  ki  csak  ezen  nyomorult  szibarita  körből  lelkesb 
emberhez  vajmi  jobban  illő  szférákba,  hol  egyetemes  hazánk  virágzását 
élveznők,  és  okvetlen  ki  fogjuk  tönkre  tételünk  nélkül  állíthatni  azon  garast 

vagy  garasokat,  melyekért  nem  saját  hasznom  —  mert  hiszen  magamnak 
is  sokat  kellene  fizetnem  —  de  honunk  haszna  végeit  esedezem.^. 

De  hiába  »esedezik«,  még  nem  jött  el  a  »jobb  kor.«  Az  országgyűlés 
által  kiküldött  választmány  nem  fogadja  el  sem  a  két,  sem  az  egy  garasos 
adótervet,  e  helyett  az  országgyűlésnek    országos  pénztár   szervezését 
ajánlja,  a  közteherviselés  elve   alapján.  Ám  a  főrendek  ezt  a  tervet  is 
megbuktatják  s  most  a  szabadelvű  követek  azzal  felelnek  a  förendek 
szűkkeblüségére,  hogy  Önként  kötelezik  magukat  az  adófizetésre.  A  sort 
Bezerédj  István  nyitja  meg  s 
azzal  a   fenkölt  lélekre  valló 
kijelentéssel,  hogy  »a  nép  köz- 
adójában nem   osztozni    igaz- 
ságtalanság és  bűn,  az  ö  lelki- 
ismerete   nem    engedi,    hogy 
ez  igazságtalanságban  tovább 
részt  vegyen*  —  Tolnamegye 
1844.  deczember  !6-iki  gyűlé- 
sén belép  az  adózók  sorába. 
Arányul  a  megye  közadójának 
mennyiségét  veszi  s  a  maga 
adóját    300   pengő    forintban 
állapítja  meg.  Bezerédjnek  már 
az    a  ténye,  hogy   1838-ban 
szerződést  kötött  medinai  job- 
bágyaival, mely  szerint  ezek 
az  úrbéri  kilenczedet  megsza- 
bott mennyiségű  terményekért 
megváltották,   nagy    feltűnést' 

keltett  az  országban  s  még  szaiay  lészió. 

nagyobbat  ez  az  elhatározása. 

A  szabadelvűek  követik  a  nagyszerű  példát;  Kossuth  Lajos,  Rosty  Albert  és 
két  veje  s  Deák  Ferencz  kétszáznégy  nemestársával  Zalamegyében  szintén 
az  adófizetők  sorába  lép.  Ám  Széchenyi  nem  örül  ezen  a  felbuzduláson, 
»a  pisztoly  időelŐtt  való  elsütésének*  nevezi  Bezerédj  tettét  s  élesen  meg- 
támadja a  Jelenkor  ez.  újságban.  Kossuth,  Szalay  László  és  Trefort  viszont 
keményen  megtámadják  Széchenyit.  Szemére  vetik  a  következetlenségét 
s  méltán,  hisz  Bezerédj  nem  tett  egyebet,  mit  Széchényi  a  könyveiben 
oly  nagy  lelkességgel  hirdetett.  Nyilvánvaló,  hogy  Széchenyiben  a  mindig 

tűnődő,  a  hirtelenkedéstől  félő  lélek  szólal  meg,  midőn  Bezerédj  cseleke- 
detét a  pisztoly  idő  előtti  elsütésének  nevezi,  de  Bezerédjnek  és  társainak 
példájára  szükség  volt  s  ők  valójában  nem  is  tettek  egyebet,  mint  legalább 
maguk  megvalósítani  ügyekeztek  Széchenyinek  tizenöt  év  óta  hirdetett 
eszméit,  A  szabadelvüség  hivei  egy  nyomon  járnak  Széchenyivel,  midőn 
a  közszellemet  nemcsak  elvek  hangoztatásával,  de  tényekkel  is  meg  akarják 
változtatni,  meg  akarják  nyerni  a  szabadelvüség  ügyének  s  e  végből  a 
társadalmi  téren  kezdik  meg  az  akcziót,  azzal  az  igen  bölcs  számítással^ 
hogy  ennek  az  akcziónak  majd  jótékony  hatása  lesz  az  országgyűlésre  is. 
Ha  az  országban  egészséges  a  közszellem,  annak  egyenes  következése,  hogy 
az  országgyűlés  szelleme  sem  lehet  más.  Minden  törekvésük  oda  irányul, 
hogy  a  sajtó  segítségével  meggyőzzék  az  elméket  a  létező  állapotok 
tarthatatlanságáról  s  ebben  Széchenyi  és  Kossuth  közt  nincs  véleménybelt 
különbség,  csupán  az  út,  melyen  haladnak,  más.  Kossuth  nem  várja  meg^ 
hogy  az  országgyűlés  vájjon  mit  tesz  majd  a  magyar  ipar  érdekében,  s 
megalakítja  az  iparegyesületet,  melynek  élére  Széchenyit  szeretné  meg- 
nyerni, de  Széchenyi  nem  fogadja  el  az  elnökséget,  miután  az  eszmét 
» Ausztria  és  Magyarország  vegyes  házassági  viszonyánál  fogva«  nem 
tartja  egészségesnek.  De  Kossuthot  nem  csüggeszti  el  a  visszautasítás, 
ő  ezt  az  egyesületet  kiválóan  alkalmasnak  véli  a  polgári  elem  megerősí- 
tésére s  a  demokratikus  eszmék  terjesztésére,  s  minden  politizálás  kizá- 
rásával, megalakítja  az  egyesületet,  melynek  elnökévé  gróí  Batthyány 
Lajost,  Magyarország  későbbi,  első  miniszterelnökét  választják. 

Társadalmi  úton  indítják  meg  a  harczot  a  robot  és  a  dézsma  ellen 
is,  s  mert  a  földesurak  egy  része  még  mindig  nem  akarja  elismerni  annak 
úgy  rájuk,  mint  a  jobbágyokra  káros  voltát,  gróf  Batthiány  Kázmér 
200  aranyat  ad  a  Magyar  gazdasági  egyesület  rendelkezésére,  hogy 
pályázatot  hirdessen  a  robot  és  dézsma  igazságtalan  káros  voltát  kimutató, 
adatokkal  bizonyító  könyvre.  »Azon  meggyőződésből  indulva  ki  —  írja 
a  lelkes  főúr  1843.  decz.  7-én  kelt  levelében  —  hogy  a  robot  és  dézsma, 
amellett,  hogy  a  föld  népének  lustaságát  s  erkölcstelenségét  nagyszerű 
mértékben  nevelik,  á  földesúrra  nézve  is  csaknem  egészen  elveszett  $ 
haszontalan  tényezők  s  legjobb  esetben  is  a  jószágkormány  által  elnyeletnek 
s  fölemésztetnek;  s  hogy  tehát  ezen  határozatlan  és  ingatag  jövedelmek- 
nek határozott  s  biztosítottakká  változtatása  az  úrbéri  robot  s  dézsma 
tulajdonosaira  nézve  a  legnagyobb  fontosságú  feladat;  kívánva  egyszer- 
smind, hogy  az  összes  haza  magának  alapos  meggyőződést  szerezhessen 
a  dolgok  valódi  helyzetéről,  mielőtt  elhatározó   lépést   tesz   s   e  részben 

segítő  törvényt  hoz,  és  pedig  ne  csupán  csalékony  elméletekből,  hanem 
adatokból  s  gyakorlati  alapon  szerezze  a  szükséges  meggyőződést :  haza- 
fiúi örömömnek  tartom  az  ide  mellékelt  jutalomkérdést  tenni  fel.  »Felkérvén 
a  gazdasági  egyesületet  a  pályázat  kihirdetésére  s  a  beérkezendő  pálya- 
művek megbirálására,  a  jutalomkérdést  így  teszi  föl:  »A  fennálló  úrbéri 


Gróf  Batthiány  UJ< 


viszonyok  közt  két  tényezőt  szemlélünk,  mint  a  mezei  gazdaság  okszerű 
kifejlését  hazánkban  kétségtelenül  akadályozó  elemef;  ezen  két  tényező: 
robot  és  dézsma.  El  van  ismerve  mindkettőnek  káros  hatása,  de  oly,  ada- 
tokkal ellátott  s  rendszeres  előadásra  van  szükség,  melyből  meggyőződést 
meríthessenek  főleg  azok,  kik  e  tárgy  felŐl  felvilágosítást  óhajtanak.  Készít- 

S«D*dek :  A  mtgs"  D^P'  [■  ^ 

inta,  melynek  tő  czélja  kimutatni  a  robot  és  dézsma  a> 
:  hazai  földmivelésünkre  s  általában  mezei  gazdaságunkra; 
hátramaradást,  mely  általok  a  jobbágyra  háramlik;  c)  azotv 
lot,  mely  belőlük  a  földesúr  javára  esik;  s  végre  d)  azon 
melyek  a  robot  és  dézsma  kezelése  körül  mindkét  oldalon 
lutatnak.  A  robot  és  dézsma  külön  szakaszokba  foglalandó, 
ndyik  nyomasztóbb  s  így  melyiknek  megszüntetésére  kellene 
nek  törekednie.^ 

.nyat  három  részre  osztja  a  nagylelkű  gróf,  100  arany  a 
lkának,  50 — 50  a  következő  két  jelesebbnek.  A  gazdasági 
ál  nagyobb  méltánylással  fogadja*  a  grófnak  »közjóra 
Lsát,  minthogy  ö  nagysága  első  lévén  hazánkban,  ki  nem- 
i  egyikén  pár  év  előtt  a  fennálló-  törvények  nyomán  úrbéri 
lozott,  a  kérdésül  kitűzött  tárgynak  mind  a  két  oldaiávab 
egismerkedni  alkalma  volt.«  A  pályázat  határideje  1844. 
só  napján  jár  le  s  tizenkét  munka  érkezik  be,  melyek 
idj  István  elnöklete  alatt  működő  pályabiróság  Hetényi 
.  lelkész,  a  túl  a  dunai  egyházkerület  főjegyzője  s  a 
irsaság  tagjának  művét  tünteti  ki.  Az  egyik  ötven  aranyas 
'1  Pál  művének,  a  másikat  —  PIoetz  Adolfnak,  gróf 
titoknokának  itélik  oda.  Mind  a  három  jutalmazott  munka 
lenik  meg,  a  rákövetkező  évben,  1845-ben.  Alapos,  nagy 
lunka  mind  a  három:  érdemes,  hogy  legalább  nagyjában, 
k  velük.  Nemcsak  azért,  mert  nagy  és  nemes  czélt  szol- 
:önyvek  nyomán  a   »régi  jó   világ*   érdekes   képe  rajzo- 

nos,  a  száz  arany  pályadíj  nyertese,  bevezetésül   megírja 
:tét,  s  eljutván  az  1836-iki  úrbéri  törvényig,  súlyos  Ítéletet  , 
TŐI,  mely  tág  kaput  nyit  a  visszaéléseknek.  A  jobbágyra 

is  súlyos  teher  nehezedik.  Az  esztendő  háromszáz  míves. 

közmunkára  esik,  nevezetesen :  útcsínálásra,  levélhordásra, 
özépület-ép'ítésre,  kincstári  és  katonai  fuvarozásra,  száznégy 
kára,  tizennyolcz  nap  egyházi  és  községi  munkára,  úgy 
mak  mindössze  száz  nap  marad  a  maga  dolgára.  De  ha. 
Íjuk,  hogy  egy  esztendőben  van  ötven  oly  nap,  melyen 
tt  semmiféle  mezei  munkát  nem  lehet  végezni,  s  hogy  a. 
>  munka  idején  a  robot  munkát  megkettőzteti,  a  jobbágy- 

a  maga  dolgára  50  nap.  És  ha  a  robot  átok  a  jobbágy- 


Szabadság,  egu^nlSség,  lesloiriség. 


nak,  áldás-e  a  földesúrnak?  E  kérdésre  válaszul  szolgálhat  Z.  grófnak 
a  Pesii  Hírlap  1841-iki  folyamában  megjelent  e  nyilatkozata:  »Az  én 
uradalmam  a  legelőnyösebb  helyen  fekszik,  négy  város  közelében,  faluim 
a  Dunára  feküsznek,  a 
legjártabb  országút  mel- 
lett; gazdatisztjeim  jók; 
földjeim  első  osztályúak: 
s  mégis  ezeknek  évi  jöve- 
delmét a  jószágkormány- 
zás egy  fillérig  fölemészti. 
Nekem  csak  az  a  jöve- 
delmem marad,  mit  allo- 
■dialis  földeimen  tartott 
tizenegyezer  birkám  hasz- 
nából húzok.«  Egy  bánáti 
földesúr  szerződést  köt- 
vén a  jobbágyaival,  ezek 
egy  egész  telek  után  37 
pengő  íorintot  fizetnek  ro- 
bot és  dézsma  fejében  s 
a  földesúr  kijelentette  az 
újságban,  hogy  most  sok- 
kal biztosabb  az  évi  jöve- 
delme. Nevetségesen  cse- 
kély jövedelem  biz'  ez  30 

holdnyi  föld   után,   külö-  ^ 

nősen  ha  tudjuk,  hogy 
ugyanakkor  Skócziában 
egy  hold  szántóföldért  40 
pengő  forint  haszonbért, 
sőt  többet  is  fizettek,  de 
a  magyar  földesúr  szeren- 
csésnek érzi  magát,  ha  37 

forintot  kap  30  hold  után,  Crúl  BMthUny  Eíáimér. 

csak  biztosan  megkapja. 

» Földismeretünk  —  írja  Hetényi  —  felette  szűk  és  alig  tudunk  annál 
többet,  hogy  úrbéres  föld  van  mintegy  5,  majorsági  pedig  25  millió  hold; 
az   első   viseli  a  közterheket,  emez   pedig   kiváltságos;  de  hihető,  hogy 

jelen  országgyűlés  dicső  és  igazéin  nemes  iránya  kiegyenlítendi  ezen  arány- 
talanságot; elenyészik  a  rovatos  összeírás,  mit  jobbadán  önkény  és  hazug 
előadás  férczel  össze;  elkerültetik  azon  nagy  aránytalanság  is,  mit  az 
emberszerető  Kossuth  derített  fel,  minél  fogva  mostani  portális  rendszerünk 
mellett,  a  mostoha  fekvésű  árvái  hold  földre  közel  négyszer  annyi  földbér 
esik,  mint  a  különben  is  kedvező  helyzetű  fejérmegyei  Kánaánban  fekvőre. « 
Mennél  jobban  műveli  földjét  a  jobbágy,  annál  kevesebb  tiszta  haszonra 
számíthat  dézsmás  földjéből.  A  legigazságtalanabb  földbér  a  dézsma,  mert 
nem  a  tiszta,  hanem  a  nyers  jövedelem  után  szedik  s  emiatt  a  jobbágy- 
nak nem  áll  érdekében,  hogy  a  földjét  jól  megművelje. 

Földesúrnak  s  jobbágynak  tehát  közös  érdeke  a  robot  és  dézsma 
megszűntetése.  Ezt  könnyű  bizonyítani  azoknak  a  földesuraknak  a  pél- 
dájával, kik  jobbágyaiknak  bizonyos  föltételek  mellett  örök  tulajdonúi 
adták  át  a  földeket.  »Mily  meglepő  —  írja  Királyi  Pál  —  Tolnamegyé- 
ben Földvár  ama  környéke,  mely  már  1786  előtt  s  kissé  ezután  is^ 
sivatag  homok  volt,  —  mint  Vácztól  Kecskemétig  vagy  Debreczentől 
N.-Kállóig  —  ekkor  azonban  földesura,  a  magyar  Egyetem,  a  lakosoknak 
illő  föltételek  mellett,  de  örök  tulajdonjoggal  kiosztatá  s  most  mint  min- 
den tekintetben  nagy  hasznú  erdő,  a  tulajdonosok  szükségét  közvetlen,  a 
honi  földmívelés,  mezőgazdaság  és  status-vágyon  erejét  közvetve  pótolja. 
És  ellenkezőleg,  mi  szomorító  s  a  honfi  kebelre  mi  leverőleg  ható  Pest, 
Bács,  Fejér,  Somogy,  Veszprém,  Győr,  Komárom,  Bihar,  Szabolcs  és  több 
megyékben  látása  sok  széles  határoknak,  melyek  közül  több  ennekelőtte 
félszázaddal  kövér  búzát  termő  fekete  homokból  állott  s  százezrek  araták 
róla  napi  falatjaikat,  —  jelenleg  száraz,  zsírnélküli,  szélhordta  porrá  vál- 
toztak át.  Ilyen  homok  borítja  a  Bakony  felső  részén  fekvő  helységeknek 
határait,  különösen:  Bánhida,  Kecskéd,  Kisbér,  Aszák,  B.-Szombathely^ 
Nyék,  Teleki,  Bársonyos,  Réde,  Gyiróth,  Kenyéri,  Sz.-László  stb.,  határait, 
melyek  részint  már  áldozatai  a  futóhomoknak,  részint  fenyegettetnek  attól. « 

A  könyve  írásakor  még  alig  húsz  éves  Királyi  Pál,  ki  később  mint 
szerkesztő,  majd  országgyűlési  képviselő,  tiszteletre  méltó  szerepet  játszik 
a  társadalmi  és  politikai  élet  mezején  —  szépen,  megkapóan  írjia  le  a  sze- 
gény paraszt  örömét,  midőn  véres  verejtékének  eredményeként  csomókba 
rakott  Isten  áldásán  végig  tekint  s  számolgatja  a  búza-csamókat . .  • 
de  az  öröm  hamar  szomorúságra  változik.  »Jön  a  földesúr  ispánja,  kezé- 
ben rajzón  és  papiros,  és  ő  is  olvas:  egy,  kettő  ....  kilencz:  ez  az  ura- 
ságé; tíz:  ez  a  papé.  Ezeket  beviszi  kend  az  urasági  csűrbe.  Egy,  ketta 
—  ezt  is,  meg  ezt  is  —  és  így  tovább.  Ez  a  csomó  nagyobb,  olvassuk 

a  kévéket  s  ismét  minden  kelenczedik  kéve  megszűnik  a  paraszté  lenni. 
Majd  bepillant  a  borházba,  kezében  akópálcza,  bedugja  a  forrani  kez- 
dett mustba  s  kimondja  a  mennyiség  számát ;  ezután  következik  a 
kóstolás,  —  ez  legjobb:  ezt  és  ennyit  bevisz  kend  az  uraság  pinczéjébe. 
Hasonló  krízis  alá  esnek  a  felek  kisebb  terményei.  Végre  elmegy  az  úr 
embere  —  és  a  paraszt?  a  paraszt  gondolkodik  és  mélyből  sóhajt,  mert 
már  nincs  meg  az  a  szám,  melynek  egészére  családi  jólét,  dús  jövendő 
terveztetett.  Pedig  még  több  is  van  hátra:  hiányzik  még  a  pap,  kántor, 
iskolatanító,  jegyző,  harangozó,  erdő-  s  mezőcsőszök,  kanász,  csordás, 
gulyás,  csikós,  katonai  kompieták.  S  midőn  előbbi  csillagos  öröm-egéből 
ide  a  fekete  földre  ekkép  lerántatik,  midőn  ily  hallható  hangon  dörgi 
fülébe  a  sors,  hogy:  ember!  még  pedig  parasztember!  —  akkor  bús- 
komolyan  fordul  életetársához,  levert  kedélylyel  nézi  őt  s  szól:  anyjokí 
készüljünk  éhezni  —  s  megfogja  fia  kezét:  fiam,  nem  házasodhatsz  — 
s  lányom,  hajadon  maradhatsz.  —  Uraim !  ne  mondják  önök,  hogy  e  festés 
költői,  ne  mondják:  hogy  elfogult  emberbaráti  ömlengések,  nem!  hazánk 
egyik  néposztályának  családi  s  mezei  életéből  eleven  kép  ez,  mit  az  élő 
tapasztalás  annyiszor  hitelesít,  a  mennyiszer  egy  paraszt  kunyhó  rozzant  . 
födele  alá,  füstös  falai  közé  pillantunk.  Már  pedig  e  nép  kezében  volt, 
van  és  marad  földmívelésünk,  ennek  közvetlen  kezelése  alatt  teng  mezei 
gazdaságunk,  s  azért  ne  csodáljuk,  hogy  a  gazdagodás  derűjét  oly  soká 
nem  ünnepelhetjük.  Ily  rendszer,  ily  törvények  mellett,  mely  a  földesúrra 
önsúlyként  nehezedik,  mely  a  termesztő  kedvét,  erejét,  életét  nadályként 
szívja,  —  uraim!  gazdagok  csak  képzeletben  lehetünk,  de  valóságban 
nem!« 

Hogy  mily  nagy  a  különbség,  ha  valaki  a  maga  földjét  vagy  a 
másét  műveli,  erre  példaképpen  Királyi  Pál  közli  a  mágocsi  uradalom 
által  az  1839-iki  cséplésről  kiadott  táblázatot,  melyből  kitűnik,  hogy 
a  dézsmás  földeken  termett  gabona  minden  kereszt  után  15  itczével  keve- 
sebbet adott,  mint  a  majorsági  vagyis  a  földesúr  által  műveltetett  földeken 
termett  gabona,  jóllehet  a  majorsági  és  az  úrbéres  földnek  a  minősége 
egyforma  volt  Ugyancsak  a  mágocsi  uradalom  hivatalos  könyvéből  egy 
pár  igen  érdekes  adatot  közöl,  annak  a  bizonyítására,  hogy  mi  minden 
fölösleges  költségtől  szabadulnának  meg  a  földesurak,  ha  a  robot  és 
dézsma  megszűnnék.  íme:  a  könyv  329-ik  lapján  olvasható  volt:  »A  dézs- 
málásra meghitt  bíráknak,  esküdteknek,  jegyzőknek  napi  dijok  110  frt 
2^4  kr.«  A  473-ik  lapon:  » A  mágocsi  urbariális  /(Íwí/w;2J  javítására  fizet- 
tetik 840  frt.«  A  321-ik  lapon:  »1837-ik  év  telelő  hóbcm  tartatott  uri- 


f. 

székre  költött  az  uradalom  420  frt  I8V4  krt.«  A  SlT-ik  lapon:  »A  tize- 
dekért haszonbér  fejében  fizet  az  uradalom  a  pécsi  káptalannak  265  frtot.« 
A  291-ik  lapon:  »A  négy  hajdúnak  bére  200  frt  kifizettetik,*  vagyis  az 
uradalomnak  az  1838/39-ik  évben  összesen  1835  forint  2IV4  kr  úrbéri 
kiadása  volt. 

A  pályanyertes  művek  közt  a  legrövidebb  a  Ploetz  Adolfé,  de  adatai 
igen  érdekesek.  Vörösmartytól  veszi  könyve  jeligéjét: 

Nemcsak  dicsőké  a  haza : 
A  munkás  pór,  szegén}', 
Bár  észrevétlen,  dolgozik 
A  hon  derületén. 

Könyvének  első  szakaszát  is  verssel  nyitja  meg,  Garay  János  versével : 

Zápolya  szólt:  » örökös  jobbágyság  s  rab  nyűg  a  pómak!* 
S  ölve  lón  a  szellem,  ölve  maradt  az  ipar. 
Kölcsey  szólt:  » Váltság  s  örökös  föld  !«  s  szárnyakat  ölte 
A  nyűgözött  szellem  s  létre  virul  az  ipar. 

Eleven  képet  ad  ő  is  a  robot-munkáról.  » Szombat  lévén,  a  külső 
gazdasági  tisztek  a  következő  héten  teendőket  bemondják  s  azok  szerint 
az  intéző  tiszt  a  szükséges  robotot  »tetszvényezvén«,  az  ügyes-bajos 
kirendelés  vasárnap  délelőtt  csakugyan  megtörtént.  Hétfőn  vagy  kedden, 
nem  ugyan  jókor  reggel,  60  eke  helyett  kiáll  45;  nehéz  volna  azonban 
közöttük  két  egymáshoz  hasonlót  találni,  s  csak  azon  általános  bélyegük 
van,  hogy  négyötödük  rossz.  Beállanak  a  barázdába.  N-nek  ekéje  tán 
éppen  a  legvéznább,  néhány  taraczk-gyökbe  megakad  s  ketté  törik  vagy 
megsérül.  Mi  természetesebb  most  annál,  mint  hogy  N.  ekéjét  össze- 
igazítja, ha  teheti,  addig  azonban  a  többi  barázdasorosak  is  pihennek, 
mert  miatta  ki  nem  szánthatnak.  B-nek  gabanczai  kiállanak,  mert  hiszen 
urdolgára  legjobb  marháját  csak  nem  foghatja  be,  de  tán  nincs  is  jobb, 
mert  a  községi,  megyei,  földesúri  s  még  azonkívül  saját  dolga  nagyon 
elcsigázzák  őket  —  s  ennyi  elfoglaltatás  mellett  magának  annyit  meg  nem 
takaríthat,  hogy  azon  példánymarhát  tarthasson.  C-nek  ekéje,  mig  a  baráz- 
dán végig  ért,  tízszer  kifordul,  s  hol  hagyott  vak  barázdát,  a  vetés  fogja 
megmutatni.  Ötven  kaszás  helyett  megjelent  40,  —  közöttük  2/5-rész  alig 
kaszabiró  suhancz  és  öreg.  Elükre  állítják  legszájasabb  társukat,  kinek 
leghiggadtabb  haladását  közösen  ismerik.  Szép  magas  sarlóra  vágnak  s 
oly  sürüen  fennek,  oly  sokszor  kalapálnak  és  annyiszor  nyúlnak  a  csobo- 
lyóhoz,  a  mennyi  élesítéssel  és  vizzel  otthon,  mikor  maguknak  dolgoz- 
nak, fél  hétig  megérik.  Szállítás  alá  30-ból  előjő  24  kocsi,  de  ezeknek  is 
^/3-a  oly   szánandó  állapotban,  hogy  marháik  a  megyeileg  meghatározott 

terhet  el  nem  bírják.  A  lekaszált  fűnek  felgyüjtésére  rendeltetik  száz 
villás  és  jött  80;  ezeknek  is  azonban  fele  kisebb  s  nagyobb  leány  és 
gyermek.  Rudasok  hordására  és  boglyázásra  alkalmatos  néhány  sihedert 
találni  alig  lehet.*  Az  eredmény:  rossz  szántás,  pásztás  vetés,  satnya 
kalász.  Szerencsés  is  a  földesúr,  kinek  jobbágya  naponkint  ^U  hold  földet 


Garay  János. 

íelszánt.  A  gerinczes  kaszálás  után  a  fű  nem  no  egyformán,  a  termés 
kevesedik,  a  {eltakarítás  bajos  stb. 

Szóval:  mindakét  félnek,  földesúrnak  és  jobbágynak,  száz  meg  száz 
oka  van  az  elégedetlenségre.  Különösen  a  kisebb  földesúrnak  nehéz  a 
helyzete,  mert  ha  a  jobbágy  nem  áll  ki  munkára,  nincs  meg  a  hozzá 
való  ereje  és  hatalma,  hogy  azonnal  igazságot  szerezzen.  A  nagy  földes- 
uraknak könnyebb  a  dolguk:  tarthatnak  hajdúkat  és  —  tömlöczöt.  De  a 

kisebb  földesúr  panaszát  2— 3  év  múlva  intézi  el  az  uriszék  s  az  uri- 
székeknek  is  egy  része  —  panaszolja  egy  kurta  nemes  —  túlzó  szabad- 
elvűekből áll,  kik  a  jobbágynak  fogják  pártját.  Természetesen,  a  paraszt- 
nak is  van  magához  való  esze,  s  minden  furfangot  megpróbál,  hogy  a 
törvényt  maga  javára  magyarázza  s  kötekedésével  a  földesurat  bosszantsa- 
Igen  érdekesek  e  tekintetben  a  csongrádi  jobbágyoknak  a  vármegyéhez 
beadott  kérdőpontjai,  melyekre  felvilágosítást  kérnek,  mivelhogy  a  törvény 
bizonyos  intézkedéseit  nem  értik.  Nevezetesen :  tartozik-e  a  jobbágy,  ha 
igás  marháin  kivül  lovai  is  vannak,  két  igás  marha  helyett  két  lovat 
robot-szolgálatra  fogatni  avagy  mindenesetre  szabad  akaratjától  függ  akár 
2  marhát,  akár  2  lovat  fogatni  s  például,  ha  uradalmi  egyén  hordozására 
rendeltetik  a  jobbágy,  tartozik-e  ekkor  két  igás  marha  helyett  két  lovat 
fogatni,  ha  például  a  jobbágy  inkább  két  ökrét  kivánná  befogatni!  Tarto- 
zik-e a  jobbágy,  ha  két  igás  marha  helyett  önként  két  lovat  fogat  robotra, 
léptetve  hajtás  helyett  futással  hajtani  s  erre  kényszeríthetik-e  ?  Az  igás 
robot-szolgálatnál  tartozik-e  a  jobbágy  egyszersmind  két  munkát  tenni, 
például  ha  búzát  szállít,  tartozik-e  fel-  és  leemelni  a  zsákot,  padlásra 
hordani,  verembe  hányni?  Tartozik-e  a  jobbágy  nádvágás  alkalmával  a 
tiszta  nádat  szálalni,  vagy  vághatja  egyfolytában  a  nádat  és  gazt  együt- 
véve,  mig  kéve-tartozása  letelik? 

így  kötekednek,  gúnyolódnak  a  csongrádi  jobbágyok  a  vármegyével. 
S  mi  tenger  vesződséggel  jár  a  robotolás  ott,  hol  az  urasági  földektől 
mértföldekre  lakik  a  jobbágy!  A  kigyósi  puszta  például  négy  mértföldre 
esik  Békéstől,  a  csongrádi  szintén  ennyire  Gyulától  s  ha  most  a  városok- 
ból kirendelnek  száz  ekét,  a  jövet-menet  egy  napot  tesz  ki  s  azon  felül 
négyszáz  marhának  legelőt  kell  adni.  Az  alcsuthi  uradalom  a  fontosabb 
mezei  munkánál  nem  is  használ  robot-munkát,  csupán  ott,  hol  a  jobbágy 
ügyetlensége  vagy  lustasága  nem  okozhat  kárt.  Szántást,  kapálást,  töltö- 
getést  a  maga  fizetett  munkásaival  végeztet. 

A  robotról  adott  szomorú  képnél  nem  vidámabb  az  sem,  melyet  a 
dézsmáról  ad  Ploetz.  A  mezőgazdaság  nem  fejlődhetik,  s  az  természetes 

m 

következése  a  dézsma-rendszernek,  mert  a  jobbágy  még  abban  sem  szabad, 
hogy  melyik  gabonafajtából  mennyit  termeljen.  Van  rá  szüksége  vagy 
nincs,  az  úrbéri  földek  két-harmadát  őszi  és  tavaszi  gabonával  kell  bevetnie. 
Ha  nagy  a  termés,  a  gabonának  nincs  ára;  ha  szűk,  miután  jobbára  egy- 
félét vettetnek,  bekövetkezik  az  éhínség,  amint  az  1842-ben  is  megtörtént 
Csongrádban  és  Torontálban.  »A  dézsmánál  —  irja  Fényes  Elek  —  arány- 
talanabb  és   igazságtalanabb   adót  alig   lehetne    kigondolni.  Az   igazság 

t,  i.  megkivánja,  hogy  kiki  abban  az  arányban  adózzék^  melyben  annak 
hasznait  húzza,  ez  azonban  a  kilenczednél  és  dézsmánál  egészen  máskép 
tan.  így  például  a  szepesmegyei  földmives,  ki  sovány  földjét  háromszor- 
négyszer  megszántani,  erősen  megtrágyázni  kénytelen,  ha  átmérőleg  egy 
hold  földön  hat  mérő  gabonát  kivan  aratni,  szintén  odaadja  egész  ter- 
ményének kilenczedrészét,  mint  az  a  békésmegyei  jobbágy,  ki  egy  fel- 
színes turkálás  után,  trágya  nélkül,  ugyanannyi  földön  12—15  mérő  búzát 
arat.«  Vag3ás:  a  sovány  földet  művelő  jobbágynak  minden  hasznát  kimeríti 
a  kilenczed,  mig  a  gazdag  földön  élő  jobbágy  a  tiszta  haszon  V*  részét 
sem  adja  oda. 

Ez  az  oka,  hogy  a  sovány  földü  vidékeken  oly  sok  üres  jobbágytelek 
Van,  melyek  a  dézsma-  és  robot-tartozás  mellett,  ingyen  sem  kellenek. 
A  dézsa  még  a  már  megdézsmált  vető  magot  is  megharácsolja.  Ha  a 
jobbágy  például  az  ő  36  hold  földjébe  elvet  60  pozsonyi  mérő  őszit  és 
tavaszit,  s  terem  400  mérő,  a  dézsmás  nem  nézi,  hogy  a  vetőmagot 
egyszer  már  megdézsmálták,  sem  azt,  hogy  a  jobbágy  a  vetőmagot  talán 
a  takarék-magtárból  kölcsönözte  vagy  pénzen  vette:  az  összes  termésből 
kiveszi  áz  ötödöt.  »Ha  a  paraszt  szalmát  árul,  sirnak  a  földek«,  mondja 
egy  német  író  s  bizony  sirnak  a  földek  akkor  is,  mikor  a  dézsma-szalmá- 
nak  egy  részét  tova  viszi,  mert  elviszi  a  legolcsóbb  és  legczélszerübb 
trágyaszert. ' 

És  a  sok  mindenféle  visszaélés!  Az  úrbéri  törvényeket  földesúr  és 
jobbágy  kijátsza,  amennyire  csak  tudja:  kölcsönösen  csalják  egymást. 
A  földesúr  zsarol,  a  jobbágy  csal.  A  Pesti  Hirlap-han  olvassuk,  hogy 
egyik  földesúr,  mert  a  helység  mellett  elfolyó  patakban  az  asszonyok  ruhát 
mostak,  minden  ott  lakó  asszonytól  egy  pár  csirkét  s  néhány  tojást 
követelt  évi  bérül.  Az  1840-iki  országgyűlésen  az  alsó  tábla  elnöke 
kimondta,  hogy  a  téglavetés  és  égetés  nem  földesúri  jog  s  hogy  annak 
országos  felszabadítása  annál  is  kivánatosabb,  mert  csak  így  remélhető, 
hogy  a  jobbágy  kéményt  rak  a  házára  s  ez  által  elejét  veszik  a  gyakori 
tüzeseteknek,  s  mégis  számos  földesúr  megakadályozta  a  tégla  kiégetését. 
A  dézsmálás  költségeit  még  sok  helyen  a  jobbágyok  fizetik,  jóllehet  az 
új  törvény  megszüntette  a  jobbágyok  terhére  való  lakmározást.  Es  így 
tovább  és  így  tovább. 

Valóban,  a  pályamunkák  íróinak  könnyű  bizonyítani  a  robot  és  dézsma 
tarthatatlan  voltát  s  úgy  e  munkák,  mint  általában  azok  a  közlemények, 
melyek  Kossuth  lapjában  sűrűn  jelennek  meg,  a  robot  és  dézsma  körül 
elkövetett  visszaélésekről,  azokról  a  nagy  gazdasági  károkról,  melyeket 

Benedek:  A  magyar  nép.  I.  64 

ez  a  középkori  rendszer  okoz  —  egy-egy  előpostásai  annak  a  halál- 
harangnak,  mely  a  tarthatatlan  rendszer  fölött  mielőbb  meg  fog  kondulni, 

A  társadalmi  tevékenység  mind  szélesebb  és  szélesebb  hullámokat 
vet.  A  Kossuth  által  alapított  iparegyesület  nyomán  fiókegyesületek  alakul- 
nak s  Kossuth,  ki  az  egyesületnek  aligazgatója,  egymásután  két  kiállítást 
is  rendez  honi  iparczikkekből.  A  kiállítások  szépen  sikerülnek  s  a  czéh- 
rendszer  nyűge  alatt  sinylődő  iparosok  kezdenek  megbarátkozni  az 
önsegítség  elvével.  Fáy  András  lelkes  izgatására  már  1840-ben  megalakul 
az  Első  hazai  takarékpénztár,  s  amint  tudjuk,  az  akkor  elvetett  mag 
azóta  hatalmas  terebélyes  fává  növekedett.  Újságokban,  röpiratokban,  fel- 
olvasásokban sűrűn  foglalkoznak  örökváltsági  pénztár  alapításával  s  ha  a 
felmerült  tervek  nem  is  valósulnak  meg,  már  az  is  nagy  eredmény,  hogy 
eszmét  cserélnek,  vitatkoznak,  a  nemzetet  előkészítik  az  ország  újjá- 
alakítására. 

Maga  az  1844-iki  országgyűlés  is  inkább  eszmékben  gazdag,  való- 
ságos eredményt  keveset  tud  felmutatni,  de  működése  még  sem  veszett 
kárba,  mert  a  fölvetett,  megvitatott  eszmék  megtermékenyítik  az  elméket 
és  sziveket.  A  szabadelvüség  ügyét  súlyos  csapás  is  éri,  amennyiben  Deák 
Ferencz,  a  szabadelvűek  vezére,  hiányzik  erről  az  országgyűlésről.  Meg- 
választják, de  még  sem  jelenik  meg  az  országgyűlésen,  mert  a  felbujto- 
gatott bocskoros  nemesség  a  követi  utasítások  közé  fölvéteti  a  »nem 
adózunk«  elvét  s  Deák  fényes  jellemével  nem  egyezik  meg,  hogy  meg- 
győződése ellenére  utasításokat  fogadjon  el.  A  megye  ugyan,  midőn  Deák 
visszautasítja  a  megbizó-levelet,  megmásítja  a  határozatot,  de  ez  oly 
nagymértékű  korteskedés  árán  történik  meg,  hogy  Deák  most  e  miatt 
nem  fogadhatja  el  a  megbizó-levelet.  A  régi  jelesek  közül  ott  van  Klauzál 
Gábor,  Beöthy  Ödön,  Bezerédy  István,  Palóczy  László,  Lónyay  Gábor,  a 
fiatalok  közt  is  sok  szép  tehetség,  nevezetesen  Szemere  Bertalan,  Perczel 
Móricz,  Ghiczy  Kálmán,  Szalay  László,  Trefort  Ágoston,  Vukovics  Sebő, 
Lónyay  Menyhért,  de  Deákot  egy  sem  tudja  pótolni.  A  főrendi  táblán 
ismét  Batthyány  Lajos  a  vezér  s  oldalán  van  Eötvös  József,  Teleki 
László,  Batthyány  Kázmér,  PálflFy  József,  Wenckheim  Béla  stb.,  szóval: 
a  szabadelvű  tábor  ugy  az  alsó,  mint  a  főrendi  táblán  szépen  van  kép- 
viselve. 

A  reformjavaslatok  egész  tömege  kerül  napirendre,  de  csak  kevés 
válik  törvénynyé.  A  városok  újjászervezésére  vonatkozó  javaslatokat  beha- 
tóan megvitatják,  de  a  kormány  és  az  országgyűlés  nem  tud  megegyező 
véleményre  jutni  s  elesik  e  javaslat  legnevezetesebb  része  is,  mely  szerint 

a  48  szabad  királyi  várost  32  követ  képviselné  az  országgyűlésen,  a 
megyék  104  követével  szemben.  Ugyanez  a  sors  éri  a  büntetőjog  reform- 
ját is.  E  korszakos  munka  megalkotásának  dicsősége  első  sorban  Deák 


Ferencz  nevéhez  fűződik.  Az  ö  nemes  szive  szólal  meg  a  javaslat  ama 
pontjában,  mely  a  testi  büníetést  eltörli,  sőt  a  halálbünteíésí  is.  A  nyomorú- 
ságos börtön-rendszer  is  erős  reformra  szorul  s  a  törvényhatósági  börtönö- 
kön kívül  tíz  kerületi  börtön  felállítását   tervezik.   Az  utóbbiak  költségét 

a  kincstár  viselné,  a  törvényhatósági  börtönökét  együtt  viselnék  a  neme- 
sek és  nem  nemesek.  Az  alsó-  és  felső  tábla,  miután  tíz  kerületi  börtön 
Ötödfél  millió  forintba  kerülne,  négy  kerületi  börtönben  egyezik  meg,  de 
a  kormány  akadékoskodásán  megtörik  ez  a  terv  is.  És  ez  a  sors  éri  a 
katona-élelmezés  és  beszállásolás  ügyét  is,  a  szabadelvűek  nem  tudják 
levenni  a  nép  válláról  a  nyomasztó  nagy  terhet,  jóllehet  a  dicsőséges 
emlékezetű  József  nádor,  mint  rendesen,  ha  a  nép  terheinek  könnyítéséről 
van  szó,  ezúttal  is  igazi  odaadással  támogatja  a  szabadelvűek  törekvéseit. 
Lelkesen  támogatja  a  szabadelvűek  abbeli  törekvéseit  is,  hogy  a  házi 
adót  egyedül  a  nemesség  viselje,  de  ez  a  törekvés  már  azért  sem  való- 
sulhat meg,  mert  mindössze  tizennyolcz  megye  adott  ebben  az  irányban 
kedvező  utasítást  a  követeinek.  Megelégednének  már  azzal  is  a  szabad- 
elvűek, ha  megalkothatnák  az  országos  pénztárt,  oly  formán,  hogy  a  nemes- 
ség négy  évi  részletekben  tíz  milliónyi  forintot  fizetne  s  ezt  az  össze- 
get aztán  országutak,  vasutak,  csatornák  építésére,  folyamok  szabályozá- 
sára fordítanák.  De  míg  az  alsó  tábla  megszavazza  ezt  az  összeget,  a 
főrendek  a  tíz  milliót  leszállítják  3  millióra  s  abból  is  kétszázötvenezer 
forintot  az  adózó  nép  vállaira  tolnának.  »Ily  közös  teherviselés  mellett  — 
írja  Deák  Kossuthnak  —  én  akár  herczeg  Eszterházyval  is  kész  vagyok 
alkura  lépni,  hogy  t.  i.  eddigi  terheit  viselje  ő  maga,  de  az  én  terheimet 
viseljük  ezentúl  közösen. «-  Az  eredmény  az,  hogy  az  országos  pénztárt 
nem  csinálják  meg,  sem  tíz,  sem  három  millióval. 

A  legszebb  reformtervek  tehát  nem  valósulhattak  meg,  s  a  szabad- 
elvűeknek meg  kell  elégedniök  azzal  a  két,  egyelőre  kevés  gyakorlati 
értékű  törvénnyel,  melyek  közül  egyik  megadja  a  nem  nemesnek  is  a 
hivatalviselés,  a  másik  a  hirtok  szerzés  jogát.  Igen,  egyelőre,  mert  hiába 
választható  megyei  tisztviselőnek  a  nem  nemes,  ha  egyszersmind  nincs 
meg  a  választó  joga  s  minő  számíttassál  vegyen  a  jobbágy  nemesi  birto- 
kot, amikor  még  nem  tudhatja,  mennyi  esik  majd  a  különben  adómentes 
birtokra  a  közterhekből.  Jóval  több  hasznát  látja  már  most  a  paraszt 
'annak  a  törvénynek,  mely  a  közmunkát  szabályozza,  az  egyes  megyék 
közt  igazságosabb  osztályt  csinálván,  s  mely  rést  üt  a  nemesi  kiváltsá- 
gon is,  amennyiben  a  nemest  is  kötelezi  közveszedelem  idején  a  közmunkára. 

A  szabadelvűek  lelkes  táborát  az  országgyűlés  eredménytelensége 
mintegy  rákényszeríti,  hogy  társadalmi  utón  egyengessék  az  ország  ujjá^ 
alakításának  ösvényeit.  Az  osztrák  kormány  százados  politikája,  mely  terv- 
szerűen fojtja  meg  a  magyar  kereskedelmet  és  ipart,  teremti  az  országos 
védegyesületet,  Kossuth  Lajos  pendíti  meg  az  eszmét  s  az  ő  lelkes  agitá- 

cziója  teremti  meg  az  egyesületet;  melynek  czélja  piaczot  teremteni  a 
honi  ■  iparczikkek  számára,  itt  az  országban.  Az  egyesület  tagjai  becsület- 
szóval kötelezik  magukat,  hogy  1850.  október  elsejéig  csak  hazai  mester- 
emberek által  dolgoztatnak  a  »minemüségre  való  tekintet  nélkül*  s  csak 
oly  czikkekért  fordulnak  a  külföldhöz,  a  melyek  itthon  meg  nem  szerez- 
hetők. Pozsonyban  1844.  október  16-án  alakul  meg  az  egyesület,  melynek 
elnökévé  a  minden  izében  szabadelvű  gróf  Batthyány  Kázmért  s  alelnö- 


liáró  Kemény  Zsigmond. 

kévé  gróf  Teleki  Lászlót  választják,  igazgatóul  pedig  magát  Kossuth 
Lajost.  íme,  az  idők  jele.  Két  mágnás  s  a  szegény  ujságiró  egy  táborban, 
egy  ügynek  a  szolgálatában.  Ám  a  védőegyesület  élén  csupa  ellenzékiek 
állanak  s  ez  a  körülmény  politikai  szint  ad  az  akcziónak,  mely  kiterjed 
az  egész  országra,  mind  több  és  több  hívet  szerezvén  a  védegyesületnek. 
Széchenyit  ismét  erős  aggodalom  szállja  meg,  méltán  tart  attól,  hogy  az 
országossá  lett  mozgalom  gondolkodóba  ejti  a  kormányt  s  ebbeli  aggo- 
dalmában kíméletlenül  támadja  ama  férfiakat,  kik   a   védőegyesület  élén 

állanak.  A  gyanúsítások  zsilipje  megindul  s  a  kormányt  szolgáló  hazai  és 
idegen  ujíágok  nem  szűnnek  meg  gyanúsításokkal  illetni  a  mozgalmat, 
pedig  egyáltalán  nem  volt  politikai  természetű  s  azzá  csak  akkor  vált, 
mikor  a  kormány  minden  követ  megmozgatott  a  védőegyesület  eredmé- 
nyes működésének  megakadályozására.  A  természetes  eredmény:  az  ellen- 
zéki szellem  fölébresztése,  megerősítése.  Erre  alkalmasabb  eszközt  nem 
is  gondolhattak  volna  ki  az  adminisztrátori  rendszer  megalkotásánál.  Meg- 
nyirbálni a  megyei  önkormányzatot  s  többséget  szerezni  a  megyékben  a 
kormánynak,  ez  a  czél  s  e  czélt  Metternich  herczeg  akként  véli  meg- 
valósíthatónak hogy  adminisztrátorokat  küld  a  megyék  nyakára.  Termé- 
szetesen, csupa  ^kipróbált  hŰ5égü«  férfiakat  neveznek  ki  erre  az  állásra, 
a  kik  amellett  erélyesek,  s  az  erőszakoskodástól  sem  rettennek  vissza. 
Az  országgyűlési  ellenzék  jól  látja,  hogy  ez  az  adminisztrátori  rendszer 
nemcsak  a  megyei  önkormányzatra,  hanem  ő  reá  is  halálos  csapást  akar 
mérni,  ez  a  czél  és  semmi  más.  És  csakugyan  a  megyékre  szabadított  admi- 
nisztrátorok hallatlan  erőszakoskodásokat  művelnek.  Vesztegetéssel  demo- 
ralizálják a  nemességet  s  a  rendfentartás  czímén  kirendelt  katonaság  pedig 
arra  való,  hogy  megfélemlítse  az  ellenzéki  férfiakat.  De  mindhiába:  az 
adminisztrátori  rendszer  nem  válik  be.  Az  erőszak  növeli  az  ellenzék  össze- 
tartó erejét  s  elkeseredett  küzdelemre  ingerli  az  abszolitizmussal  fenye- 
gető rendszer  ellen.  Nemcsak  a  megyei  önkormányzat  hívei,  de  az  úgy- 
nevezett centralisták  is,  kik  a  megyei  önkormányzat  helyett  az  ország- 
gyűlésben és  a  felelős  kormányban  akarták  megtestesíteni  a  nemzet  erejét, 
elkeseredetten  küzdenek  ellene,  mivelhogy  lehetetlen  nem  látni,  hogy  az 
adminisztrátori  rendszer  hadüzenet  nemcsak  a  megyei  önkormányzatnak, 
de  általában  mind  ama  reformtörekvéseknek,  melyek  az  ország  újjáalakí- 
tását czélozzák.  Midőn  Kossuth  1844.  június  elején  megválik  a  Pesti  Hir- 
lap  szerkesztésétől,  a  kormány  által  felbérelt  nyomdász  fondorkodása  követ- 
keztében, a  lapot  a  centralisták  veszik  át,  kik  különben  Kossuthtal  egjrütt 
szintén  ellenzékiek,  de  a  megyei  önkormányzat  kérdésében  nem  értenek 
egyet  Kossuthtal  Míg  Kossuth  azt  hirdeti,  hogy  a  megyei  önkormányzat 
a  felelős  minisztériummal  összeegyeztethető,  a  centralistáknak  az  a  véle- 
kedése, hogy  a  megyei  önkormányzat  lehetetlenné  teszi  a  szabadelvűek 
áttal  hirdetett  reformokat.  A  Pesti  Hirlap  szerkesztését  Szalay  László 
veszi  át  s  mellette  több  kiváló  tehetségű  fiatal  iró  és  politikus  hirdeti 
a  centralisták  tanait,  nevezetesen  Eötvös  József,  Trefort  Ágoston,  Csen- 
gery  Antal  és  Kemény  Zsigmond.  Kossuth  megpróbálja,  hogy  új  lapot 
alapítson,  de,  természetesen,  nem  kapja  meg  rá  az  engedelmet.  Az  ellen- 

zéki  sajtóban  tehát  a  centralisták  foglalják  el  a  tért  s  az  ellenzék  két 
pártra  szakad:  munícipialistákra  és  centralistákra.  Ez  a  szakadás  azon- 
ban nem  tart  sokáig.  A  centralisták  meg  lehetnek  elégedve  pár  évi  toll- 
harczuk  eredményével,  mert  bár  fontosabb  érdek;  a  kormány  ellen  való 
harcz  arra  bírja,  hogy  e  harcz  megvívására  egyesüljenek  a  municzipiaüs- 
tákkal,  —  a  mi  lehetetlenné  tette,  hogy  tovább  folytassák  a  vitát  abban  az 
egy  kérdésben,  mely  eddig  az  ellenzéket  két  táborra  osztotta,  —  a  közel  jövő 
nekik  ad  igazat.  Kossuth  ugyan  nem  enged  abbeli  hitéből,  hogy  a  íelelős 
minisztériummal  összeegyeztethető  a  megyei  szervezet,  de  maga  is  elis- 
meri,   hogy   ezen  a  szervezeten    javítani 
kell.    De    most,    a   jelen    pillanatban,    az 
ellenzéki   pártok   tömörülése  a  íő    érdek. 
Megdönteni  a  kormány  s  a  kormán}'!  támo- 
gató konzervatívek  hatalmát:  ez  az  első 
teendő,  csak  ennek  romjain  lehet  fölépíteni 
az  új  Magyarországot.  Az  ellenzék  tömö- 
rülése annál  is  kívánatosabb,  mert  a  kor- 
mány míg  egy  felől  az  ő  adminisztrátorai 
által  gyökerestől  ki  akarja  irtani  az  ellen- 
zéket,  más   felöl    nagyot    gondol   s    most 
egyszerre  túl  akarja  szárnyalni  az  ellen- 
zéket a   népboldogításban.    Kiragadni    az 
ellenzék  kézéből  a  vezetést,  népszerűsíteni 
magát  az  ellenzék  rovására :  ez  a  kormány 

°  "^  Csengery  Antal. 

legújabb  fogása.  Nyilvánvaló,  hogy  ez  a 

czél  vezeti  abbeli  elhatározásában  is,  hogy  a  helytartótanács  kebelében 
szervezi  a  közlekedési  bizottságot  s  annak  vezetésére  Széchenyi  Istvánt 
hívja  meg. 

A  legnagyobb  magyar  örömest  vállalkozik  a  neki  való  feladatra, 
mert  reméli,  hogy  előkelő  hivatalos  állásában  sorban  megvalósíthatja 
közgazdasági  terveit,  szóval:  a  mint  Ö  szokta  mondani,  kikaszuálhatja 
a  kormányt  az  ország  javára.  De  Kossuth  és  híveinek  működése  állan- 
dóan nyugtalanítja  a  legnagyobb  magyart,  nem  szűnik  meg  abbeli  aggo- 
dalma, hogy  a  mit  ö  szép  szerével  kivív  a  kormánynál,  az  ellenzék 
akcziója  megsemmisíti.  Kossuth,  midőn  a  Pesti  Hírlap  szerkesztésétől 
megvált,  visszavonult  a  pestmegyei  Tinye  községbe,  az  ő  kis  nemesi 
kúriájába,  azzal  az  elhatározással,  hogy  félrehúzódik  a  politikai  küzdő- 
térről. Nem  csoda,  ha  megcsömörlött  a  politikától.   De  nem  sokáig  tart 

pihenője,*  nyugtalan,  cselekvésre  vágyó  lelke  visszaviszi  a  cselekvés  szin- 
terére, szervezi  országszerte  a  védegyletet,  kiállításokat  rendez,  szóval, 
tollal  agitál  s  a  szó  igaz  értelmében  ember  erejét  meghaladó  munkát 
végez.  >Ez  az  ember  sem  nem  eszik,  sem  nem  iszik,  hanem  benső  láztól 
csont  és  bőrré  soványodik.  Ez  a  forradalom  benső  láza.«  Széchenyi  írja 
ezt  róla  a  Naplójában.  Mint  szónok  az  ő  tüneményes  nagyságában '  Pest- 
megye 1845.  tavaszi  közgyűlésén  tűnik  íol  először,  hogy  gyilkos  gúny- 
hyal  ostorozza  az  adminisztrátorokat,  az  új  kreishauptmannokat,  a  kiket 
oly  eleven  színekkel  rajzolt  le,  hogy  midőn  falra  festett  ördögöknek  neveziy 
a  jelen  voltak  önkény  telén  a  falra  tekintenek.  E  közben  tollát  sem  pihen- 
teti, s  mert  nem  sikerül  lapot  alapítania,  a  Heti  lap  czímű  újságba  ír 
vezérczikkeket.  Itt  jelenik  meg  többek  közt  a  híres  »Tengerre  magyar !« 
jelszavú  czikk  is.  Itt  jelennek  meg  ama  czikkei  is,  melyek  Széchenyit  a 
legkíméletlenebb  támadásra  ingerlik  Kossuth  ellen.  Széchenyi  Politikai 
programm-töredékek  czímü  iratait  értjük,  melyben  rendkívül  szenvedélyes 
hangon  támadja  az  ellenzéket  és  első  sorban  Kossuthot,  kiről  azt  írja, 
hogy  az  ő  szereplése  eljutott  már  a  közönséges  népizgatásig.  Azon  kez- 
dette, hogy  » megtisztítja  a  nemességet  a  salakjától «  s  mikor  az  nem 
sikerült,  fölcsapott  kereskedőnek  és  fabrikánsnak  s  most,  miután  látja, 
hogy  azon  a  téren  sem  boldogul  (a  védegylet  dolgai  valóban  rosszra  for- 
dultak, de  ezért  Kossuthot  egyáltalán  nem  lehetett  okolni)  neki  fogott  a 
népizgatásnak.  Miben  állott  ez  a  népizgatás?  Abban,  hogy  Kossuth  meg- 
győződése szerint  az  örök  váltság  az  adók  közös  viselése  nélkül  meg 
nem  történhetik.  A  minthogy  e  nélkül  csakugyan  torzszülött  is  lett  volna." 
De  Széchenyi  ebben  már  forradalmat  lát.  Azt  írja  Kossuthról,  hogy  ezzel 
a  követeléssel  a  parasztot  a  nemes  ellen  uszítja  s  »ily  módon,  midőn  reform 
után  vágyódik,  úgy  megveti  a  forradalom  alapját,  hogy  a  legmerészebb 
franczia  jakobinus  is  gyönyörködhetnék  benne. « 

Széchenyi  e  támadása  1847-ben  jelenik  meg,  az  1847/48-iki  ország- 
gyűlés küszöbén.  A  támadás  rendkívül  bántja  az  ellenzéket,  mely  most 
minden  erejét  összeszedi,  hogy  mennél  nagyobb  számmal  jelenjék  meg  a 
megnyitandó  országgyűlésen.  A  kormányt  támogató  konzervativek  lázas 
készülődése  a  választásokra  s  Széchenyi  támadása  elszánt  küzdelemre 
hevíti  az  ellenzéket :  megalakítják  Pesten  az  Ellenzéki  körtj  mel3mek  elnöke 
gróf  Teleki  László,  alelnökei  Vörösmarty  Mihály  és  Fényes  Elek.  Ez  a  kör 
a  gyülekező  s  tanácskozó  helye  nemcsak  a  Pesten  tartózkodó  ellenzékiek- 
nek, de  a  vidékieknek  is.  Tagjai  közt  nemcsak  politikusokat  találunk,  de 
írókat  és  művészeket  is.  S  míg  egyfelől  e  kör  összetartja  az  ellenzék 

íérfiait,  másfelől  az  ellenzék  élénk  agitációt  fejt  ki  a  sajtó  terén  is,  már 
a  mennyire  a  cenzúra  mind  szorosabbra  fűzött  nyűgei  közt  teheti.  Ezzel 
nem  elégszik  meg  az  ellenzék,  elérkezettnek  látja  az  időt  arra  is,  hogy 
megállapítsa  programmját  s  közzétegye,  hadd  lássa  tisztán,  világosan  a 
nemzet,  mit  akarnak.  Kossuth  indítványára,  a  Pesten  1847.  márczius  15-én 
tartott  ellenzéki  gyűlésen  el  is  határozzák,  hogy  pártnyilatkozatot  tesznek 
közzé.  Bizottságot  küldenek  ki  az  ellenzéki  nyilatkozat  szerkesztésére  s 
a  június  6-diki  értekezetre  el  is  készül  a  nyilatkozat,  melyet  Deák  Ferencz 
fogalmazott  meg  nagy  bölcseséggel  és  tapintatossággal.  A  nyilatkozaton 
meglátszik,  hogy  valóképen  Széchenyi  támadásának  hatása  alatt  született. 
A  Programmtöredékekkel  szemben  mindenekelőtt  azt  bizonyítja,  hogy  a 
nemzetnek  nincs  oka  a  kormány  iránt  való  bizalomra  s  éppenséggel  nem 
fölösleges  az  ellenzék  ellenőrző  és  reformáló  működése.  Összegezvén  a 
kormány  által  a  nemzet  jogain  ejtett  különféle  sérelmeket,  az  ellenzék 
által  követelt  reformok  főbb  pontjait  a  következőkben  állapítja  meg: 

Osztozás  a  közterhekben  ; 

A  nem-nemeseknek,  a  királyi  városoknak  és  szabad  kerületeknek, 
képviselet  alapján,  a  törvényhozási  és  helyhatósági  jogokban  való  része- 
sítése ; 

egyenlőség  a  törvény  előtt; 

az  úrbéri  viszonyoknak,  kármentesítés  mellett,  kötelező  törvény  által 
való  megszüntetése; 

az  ősiség  eltörlésével  a  hitel  és  birtokszerzés  biztosítása. 

Parlamenti  felelős  kormány. 

Szabad  sajtó. 

Unió  Erdélylyel. 

Vallásszabadság. 

Az  ellenzék  e  nyilatkozatát  mohón  olvassák  országszerte  s  megindul 
az  élet-halál  harcz  a  konzervativek  és  az  ellenzékiek  tábora  között.  A  kor- 
mány a  legnagyobb  erőszaktól  sem  riad  vissza  s  a  késhegyig  menő  küz- 
delemben az  ellenzék  több  kiváló  férfia  bukik  el,  nevezetesen:  Beöthy 
Ödön,  Bezerédj  István,  Klauzál  Gábor  és  Vukovics  Sebő.  Deák  Ferenczet 
megválasztják,  de  gyöngélkedése  miatt  nem  fogadja  el  a  megbizó  levelet. 
A  legnagyobb  érdeklődés  kiséri  Kossuth  Lajos  választását.  Az  egész 
ország  izgatott  figyelemmel  tekint  Pestmegye  felé :  ott  folyik  az  ádáz  küz- 
delem a  kormányra  oly  veszedelmes  ember  megbuktatása  végett.  Kormány 
és  ellenzék  valóképpen  itt  próbálja  ki  az  erejét:  Kossuth  győzelme  vagy 

bukása  mmdenkép  kiszámítthatalan  fontosságú.  Győzelme  az  országot  újjá- 
alakító reformok  győzelmét,  bukása  e  reformoknak  hosszú  időre  való 
eltemetését  jelenti.  Érzik  ezt  azok  a  férfiak,  kik  Kossuth  nevével  mennek 
a  harczba  s  nem  kisebb  ember,  mint  gróf  Batthyány  Lajos,  az  orszá- 
gos ellenzék  vezére,  a  főkortes.  Oldalán  látjuk  Batthyány  Kázmért  és 
Ödönt,  gróf  Ráday  Gedeont,  gróf  Teleky  Domokost,  báró  Podmaniczky 
Frigyest  s  a  megye  több  kiváló  féríiát,  az  arisztokrata  és  előkelőbb 
nemesi  családokból.  A  nép  felszabadítására  hivatott  férfiú  kortesei  mág- 
nások !  Mely  fordulása  az  időknek !  A  kormány  Patay  Józsefet  akarja  föl- 
léptetni Kossuth  ellen,  de  a  derék  hazafi  visszautasítja  a  jelölést,  mond- 
ván: » Inkább  kiköltözöm  a  megyéből,  semhogy  Kossuth  ellen  föllépjek!* 
De  mégis  találnak  ellenjelöltet  Ballá  Endre  személyében,  míg  a  másik 
ellenzéki  jelöltnek,  Szentkirályi  Móficznak  nincs  ellenjelöltje  s  egyhangúlag 
választják  meg.  De  Kossuth  számára  is  óriási  többséget  szerez  a  lelkes 
korteskedés.  A  választást  október  18-dikára  tűzik  ki,  de  már  17-dikén 
bevonul  Kossuth  pártja,  hatalmas  nagy  tömeg,  melynek  élén  a  már  emlí- 
tett mágnások  lovagolnak,  részint  díszmagyar  ruhában,  részint  gubásán, 
szűrösen.  A  választók  seregét  óriási  tömeggé  növeli  a  pesti  nép,  a  Rákóczi- 
induló mellett  járja  be  az  utczákat  a  tenger  sokaság,  mely  Kossuth  Lajost 
élteti. 

»Egy  halálom,  egy  életem, 
Kossuth  Lajos  a  követem !« 

Batthyány  Lajos  kiáltja  el  e  szavakat  s  a  beláthatatlan  tömeg  utána 
zúgja.  A  választás  eredménye:  fényes  győzelem.  Kossuthot  1600  szó- 
többséggel  választják  meg.  S  a  mi  ma  szinte  hihetetlennek  tetszik,  Kossuthra 
szavazott  egy  császári  királyi  százados  is,  a  ki  katonai  formaruhában 
jelent  meg  az  urna  előtt.  Kosztolányi  Móricz  volt,  később  a  szabadság- 
harczban  honvédezredes  . . . 

Kossuth  előtt  tehát  megnyílt  a  parlament  ajtaja.  A  király  november 
17-dikére  hívja  össze  az  országgyűlést,  az  utolsó  rendi  országgyűlést. 
Maga  a  király  nyitja  meg  az  országgyűlést,  néhány  szóval,  de  magyarul, 
Es  magyarul  mondotta  azt  a  néhány  szót  is,  melyben  István  főherczeg- 
nek  nádorrá  való  választását  megerősíté.  A  dicsőséges  emlékezetű  József 
nádor,  ki  ötven  évig  viselte  a  nádori  méltóságot  s  e  hosszú  idő  leforgá- 
sán méltán  vívta  ki  a  magyar  nemzet  osztatlan  becsülését,  őszinte  sze- 
retetét, már  1847  elején  örök  álomra  hunyta  szemét  s  a  nemzeti  gyászt 
csak  a  reménység  enyhíté  némikép,  hogy  az  ország  első  méltóságában 
saját  fia,  István  főherczeg  fogja  követni.  A  király,  addig  is,  míg  az  ország- 

gyűlésen  megtörténnék  a  nádorválasztás,  István  főherczeget  Magyarország 
királyi  helytartójává,  a  hétszemélyes  tábla  elnökévé  s  egyben  Pestmegye 
főispánjává  és  a  jászok  és  a  kunok   főkapitányává  nevezi  ki.  A  nemzet 
Örömmel  és  bizalommal  tekint  József  nádor  fiának  működése  elé,  a  kinek 
első  dolga,  hogy  beutazza  az  ország  nagy  részét.  A  hová  megy,  minde- 
nütt meleg  szeretettel  fogadják  s  a  vele  való  érintkezés  csak  növeli  a  bizo- 
dalmat. Magyarul  beszél,  magyar  ruhát  visel,  s  minden  szava  egy-egy  út 
a  nemzet  szivéhez.  Kőrútjából  visszatérve,  október  6-dikán  nagy  ünnep- 
séggel  iktatják    Pestvármegye  főispáni  székébe.  Ez  a  beiktatás  különben 
is  történeti  nevezetességű,  mert  itt  kezdődik  I.  Ferencz  Józsefnek,  a  mi 
jóságos  öreg  királyunk- 
nak, az  akkor  fiatal  főher- 
czegnek  nyilvános  sze- 
replése. Az  V.  Ferdinánd 
utódjául   már  akkor  ki- 
szemelt főherczeg  iktatja 
be  hivatalába  István  fő- 
herczeget, magyar   be- 
széddel. 

*Ez  a    díszes    tiszt 

—  így  hangzott  P'erencz 
József  főherczeg  beszéde 

—  alkalmat  nyújtott  ne- 
kem e  szereiéit  Magyar- 
országba   oly   perczben 

lépni,  midőn  ez  —  mint  .       ■  ,.i  ^   •.u 

■^      '  A  pesti  varmegychiza  a.   negyvenes  evekben. 

felséges  urunk  atyai  szive 

óhajtja  —  egy  boldog  korszak  küszöbén  áll ;  s  mert  tanúja  lehetek  annak  a 
közszeretetnek,  melyet  fönséged  dicső  emlékű  atyjától  örökölt  s  önmaga 
fényes  tulajdonaival  még  inkább  szilárdított;  de  tanúja  annak  a  közbiza- 
lomnak is,  melyet  fönséged  magas  erényeivel  és  hazafiúi  buzgó  törekvé- 
seivel már  ki  is  vívott,  mik  által  biztosítva  látom  nemcsak  e  nemes 
vármegye,  hanem  a  szeretett  honnak  is  boldog  jövendőjét.  Magam  pedig 
ünnepelni  fogom  mindig  e  napot,  melyen  fönséged  iránt  való  hő  szeretetem- 
nek és  a  magyar  nemzethez  való  élénk  ragaszkodásomnak  nyilvános  jelét 
adhatám.* 

Az  ifjú  trónörökös  beszéde  s  István  főherczeg  válasza,  melyben  es 
köszönetet  mond  a  trónörökösnek   azért  is,  hogy   »ajkairól  zengeni   hal- 

lotta  édes  hazánk  nyel  vét «,  leírhatatlan  hatást  tesz  a  jelen  voltakra  s  visz- 
hangot  kelt  az  egész  országban.  Annyira  szokatlan,  hogy  a  Habsburg- 
cSalád  valamely  tagja  magyarul  szóljon  a  magyarokhoz,  hogy  ez  a  néhány 
szónyi  beszéd  is  országos  örömet  fakaszt !  Széchenyi  nem  is  állja  meg^ 
hogy  Naplójában  gúnyos  megjegyzéssel  ne  •  kisérje  ezt  az  országos  örö- 
met. »Imé  két  fiatal  osztrák  főherczeg  könyv  nélkül  betanul  néhány  magyar 
szót  és  már-már  elszédül  a  hű  magyar  nép.« 

Hát  még  mikor  a  király  is  magyarul  nyitja  meg  az  országgyűlést!  Az 
első  eset,  hogy  Habsburg-házból  való  király  magyarul  szóljon  a  rendek- 
hez. Széchenyinek  igaza  van  i  néhány  magyar  szó  s  elszédül  a  hű  magyar 
nép.  A  rendek  túláradó  lelkesedésükben  a  király  szavait  arany  betűkkel 
nyomatják  le  jegyzőkönyvükbe.  Maga  Kossuth  is  úgy  nyilatkozik,  hogy 
lehetetlen  megtagadni  »a  törhetetlen  bizalmat  a  felség  személye  és  atyai 
szándékai  iránt «,  azt  a  bizalmat,  »mire  a  magyar  király  hű  magyarjait 
magyarul  szólítá  fel.« 

A  felség  atyai  jó  szándékában  tehát  nem  kételkednek  s  a  bizalmat 
erősítik  a  királyi  előadások,  melyek  az  ellenzék  által  sürgetett  reformok- 
ból is  tartalmaznak  néhányat.  Nem  is  akadnak  meg  azon,  hogy  a  királyi 
előadásokban  nincs  meg  minden,  mit  az  ellenzék  évek  óta  hirdet,  hisz 
azt,  a  mi  hiányzik,  indítványok  formájában  is  napirendre  keríthetik* 
A  konzervatívek  megelégedése  tökéletes  s  mindjárt  készek  is  köszönő 
feliratot  küldeni  a  királynak  az  igért  reformokért  Ám  Kossuth  s  vele 
az  ellenzék,  bár  elismerik,  hogy  néhány  pontban  egyeznek  a  királyi  elő- 
adások az  ellenzék  követeléseivel,  nem  járul  az  indítványhoz,  melyet  a 
konzervatívek  nevében  Somsich  Pál  terjeszt  az  országgyűlés  elé.  Kossuth 
nagyobb  szabású  beszédben  foglal  állást  az  indítvány  ellen.  Ez  az  első 
nagy  beszédje  a  parlamentben.  O  a  királyi  előterjesztéseket  a  kormány 
részéről  oly  manifesztácziónak  tekinti,  melylyeJ  a  kormány  az  ország- 
gyűlésnek irányt  akar  adni,  tehát  a  rendek  válaszfeliratában  is  ki  kell 
fejezni  azt  az  irányt,  melyet  a  rendek  követni  szándékoznak.  E  végből  szük- 
séges, hogy  a  rendek  taglalás  alá  vegyék  mind  általában  az  ország  álla- 
potát, mind  különösen  a  múlt  országgyűlés  óta  követett  kormánypolitika 
általános  irányát,  s  tettekben  és  mulasztásokban  nyilatkozott  főbb  mozza- 
natait. Hálával  istaeri  el,  hogy  a  királyi  előterjesztések  több  oly  tárgyak 
elintézésére  hívják  fel  az  ország  rendéit,  melyek  a  nemzeti  közóhajtással 
találkoznak,  de  mennél  őszintébb  elismeréssel  fogadják  a  királyi  szándék 
e"  nyilatkozatát,  annál  nagyobb  kötelessége  a  rendeknek,  nyilt  őszinteség- 
gel megnevezni  azokat  az  akadályokat,  melyeket  el  kell  hárítani,,  hogy  a 

királyi  szándék  teljesüljön.  »Mert  hiszen  —  így  folytatá  beszédét  KosSuth  — 
az  ország  ily  szellemű  előadásokat  már  máskor  is  látott  s  mégis  csak 
kevés  eredmény  mérsékelheté  a  meghiúsult  remények  fájdalmát.  A  siker 
feltételeinek  e  kijelölésével  tartozunk  az  ország  méltó  várakozásának  és 


tartozunk  a  felséges  uralkodóház  iránti  ragaszkodásunknak  is.  Egy  gon- 
dos pillanat  Európa  s  a  monarchia  viszonyaira;  egy  pillanat  a  politikai 
láthatárra  oly  olvashatólag  feltünedező  jelekre,  lehetetlen,  hogy  minden 
embert,  ki  ép  értelemmel  bír,  meg  ne  győzzön,  mikép  a  felséges  ausztriai 
ház  jövendője  Magyarország  alkotmányos   ki/ejtésével    kapcsolatban  áU.«. 

Ennek  előrebocsátása  után  sajnálattal  említi  azt  a  tényt,  hogy  a  magyar* 
kormány  befolyása  nem  felel  meg  a  törvények  és  alkuk  által  biztosított- 
országos  szabad  önállóságnak.  »Kereken  tagadja«,  hogy  Magyarország 
jogos  érdekeit  Ausztria  édekei  szükségkép  elleneznék  s  lelke  egész  meg- 
győződésével ismétli,  mit  a  karok  és  rendek  táblája  1844-ben  kimondott, 
hogy  »a  magyar  alkotmányos  élet  teljes  kifejlődése  az  örökös  tartomá- 
nyok mellett  lehetséges.  Ám  az  1790-iki  10.  törvényczikknek,  mely 
kimondja,  hogy  hazánk  szabad  ország  s  egész  törvényhozási  és  kormány- 
zási rendszerében  független,  tehát  semmi  más  országnak  és  nemzetnek 
alája  nem  rendelt,  az  élet,  a  valóság  meg  nem  felel.  Ebből  »a  sokféle 
bajoknak  egész  özöne  forrásozik  s  innen  az  örökös  tusa  a  nemzet  és 
kormány  közjogi  hatalmának  korlátai  felett,  mely  ily  mértékben  a  világon 
sehol  sem  fordul  elő  s  nálunk  is  csak  azért  van,  mivel  az  1790.  10.  tör- 
vényczikk  nem  valóság  s  mert  a  birodalmi  főkormányhatalom  rendszere 
az  alkotmányossággal  összhangzásban  nincs.  Azt  hiszem,  t.  rendek,  ezt 
már  ideje  volt  tisztán  kimondani,  kivált  a  reformokra  hivatott  ország- 
gyűlés elején.  Mert  a  minő  igaz,  hogy  hazánk'  jövendője  a  nép  iránti 
igazságtól  s  az  alkotmányos  élet  organikus  kifejlődésétől  függ,  oly  bizo- 
nyos az  is,  hogy  ez  irányban  való  haladási  czélzataink  fő  akadálya  éppen 
ama  abszolutisztikus  befolyásban  van.«  Szerinte  az  lesz  a  Habsburg- 
ház második  megalapítója,  ki  az  abszolutisztikus  kormányrendszert  alkot- 
mányos irányban  reformálja.  » Senki  nálamnál  jobban  nem  örvendene  — 
mondja  Kossuth  —  ha  itt  a  nemzet  képviselőivel  szemközt,  egy  felelős 
parlamentáris  kormány  állván^  ezen  állás  magában  biztosítaná,  hogy  a 
multakat  bizton  feledhetjük,  mert  jövendőnket  nem  teszik '  bizonytalanná 
cs  zavartalanul  vihetnők  a  reform  munkálatát.  Es  én  az  ily  kormányt 
megyei  institucziónkkal  tökéletesen  megegyeztethetőnek  vélvén,  az  alkot- 
mányos lét  ezen  posztulátumának  valósítására  minden  erőmet  felajánlom ; 
de  ha  már  ez  valósítva  volna  is,  a  kormánytól  törvényeink  szentségét 
számon  kérni,  minden  időben  első  kötelességünkhöz  tartoznék.  Menynyi-  . 
vei  inkább  nem  szabad  mellőznünk  ezen  alapot,  midőn  sajnosán  kelj  tapasz- 
talnunk, hogy  sarkalatos  sérelmeink  annyi  országgyűlésen  át  oryosolatla- 
nul  maradtak !«  Végül  felsorolja  az  újabb  sérelmeket  s  azt  indítványozza, 
hogy  Somsich  indítványával  ellenkezően,  a  válaszfeliratban  említsék  meg 
mind  a-  sérelmeket,  mint  a  kormány  által  is  szándékolt  reformok  aka- 
dályait. 

Kossuth    indítványa    fölött   hosszú  vita   indult   meg.   Széchenyi,  ki 
Mosonyt  képviselte  az  országgyűlésen  s  a  ki  szintén  csak  heves  küzde- 


Fersncz  József  föherezeg. 

lem  után  jutott  be  a  parlamentbe,  nyomban  felszólalt  az  indítvány  ellen, 
de  a  vita  ötödik  napján  közvetítő  indítványt  tett:  ő  csak  általánosságban 
óhajtotta  megemlíteni  a  sérelmeket.  Somsich  visszavonta  indítványát  s 
így  a  két  nagy  ellenfél:  Kossuth  és  Széchenyi  indítványa  fölött  szava- 
zott az  országgyűlés.  A  Kossuth  indítványa  mellett  26,  Széchenyié  mel- 
lett 22  követ  szavazott  s  mert  Széchenyi  különben  is  kijelentette,  hogy 
az  ő  indítványa  a  Kossuthétól  lényegében  nem,  csak  a  modorban  külön- 
bözik, a  szavazás  eredménye  mindenképpen  vereség  volt  a  kormányra 
nézve.  Ám  a  főrendiházban  egészen  ellenkező  sors  várt  Kossuth  indítvá- 
nyára, illetőleg  a  feliratra,  melyet  Kossuth  indítványa  alapján  Szentkirályi 
Móricz  szerkesztett.  A  főrendek  túlnyomó  többsége  a  felirat  ellen  foglal 
állást  s  deczember  15-én  visszaküldik  az  alsó  táblának.  Az  ellenzéket 
felháborítja  a  főrendek  merevsége  s  e  felháborodásnak  Kossuth  a  tolmá- 
csolója, mondván  többek  közt:  »Ha  a  főrendek  akadályoztatják,  hogy  ez 
a  felirat  a  trón  elé  menjen,  ám  számoljanak  ők  a  história  előtt.  Fáj  neki, 
hogy  a  főrendek  ily  loyalis  térre  lépni  nem  akartak;  fáj,  hogy  a  függet- 
len arisztokráczia  erélyes  szavát  hiába  emelte,'  mely  arisztokráczia  előtt 
fejét  hajtja  meg,  ha  a  nép  érdekeinek  is  ily  oszlopa  leend,  mily  oszlopa 
vala  az  alkotmánynak  s  mennyköve  az  abszolutizmusnak.  A  főrendek 
többsége  mást  határozott.  Az  adminisztrátori  rendszert  nem  akarták  érin- 
tetni. Hát  oly  szentségek  ezek  a  Kreishauptmannságok,  hogy  miattok  el 
kell  zárni  a  birodalom  útját,  melyen  a  nemzet  aggodalmait  ő  felségével 
tudassa?  Ne  feledjék  az  adminisztrátori  rendszerbe  bonyolított  urak,  hogy 
Szent  István  palástját  sem  az  adminisztrátorok,  sem  az  adminisztrátoro- 
kat gyártók  részére  nem  varrták  s  a  nemzetben  lessz  annyi  erő,  hogy 
a  palást  mögé  bujókat  kiugratni  s  mindaddig  űzni  fogja,  míg  a  közvéle- 
mény sújtó  karja  alatt  össze  nem  roskadnak. «  Beszéde  végén  határozati- 
lag  kívánja  kimondatni,  hogy  a  rendek  maradjanak  meg  az  országgyűlés 
állapotáról  való  véleményök  mellett.  S  ha  e  kérdés  el  lesz  döntve,  indít- 
ványt tesz,  hogy  külön  feliratot  terjesszenek  ő  felségéhez  az  1790.  10.  tör- 
vényczikk  dolgában.  Kívánni  fogja  a  régi  sérelmek  tárgyalását  s  a  többi 
sérelmek  tárgyalására  választmány  kiküldését ;  kívánni  fogja,  hogy  e  czél- 
ból  kiküldött  választmány  az  ország  elé  állítsa  az  adminisztrátori  rend- 
szer képét,  hadd  lássa  a  nemzet,  hogy  ezt  kell-e  pártolnia  vagy  az  alsó 
tábla  által  kitűzött  irányt.  Es  kívánni  fogja  azt  is,  hogy  az  országgyűlés 
évenként  való  megtartására  törvény  alkottassék. 

Az  alsó  tábla  Kossuth  indítványát  elfogadja  s  a  kormány  most  elő- 
szedi  régi   fegyvereit:   alattomos   úton  próbálja   megbontani  az   ellenzék 

egységét.  Ám  a  mint  alább  meglátjuk,  ha  sikerül  is  néhány  ellenzéki 
követ  megpuhítása,  az  eredmény  olyan  csekély,  hogy  hire-pora  sem  marad 
a  mesterséges  diadalnak:  úgy  elsöprik  a  bekövetkező  események  viharai. 
Az  alatt  az  idő  alatt,  míg  a  felirat  ügye  függőben  van,  a  rendek  nem  pihen- 
nek s  sorba  kerülnek  napirendre  a  szabadelvűek  által  rég  hangoztatott 
reformok.  A  november  28-iki  ülésen  Szemere  Bertalan,  Borsod  követe 
indítványt  tesz,  hogy  az  országgyűlés  mondja  ki  a  házi  s  hadiadó  és  az 
országos  pénztárra  alapított  közös  teherviselés  elvét  s  a  javaslat  kidolgozá- 
sát választmányra  bízza.   »Akkor  tesszük  le   másodszor    Magyarország 


Az  alsó  tábla  ülése  Pozsonyban. 

alapját  —  monda  Szemere  —  mikor  a  közteherviselés  elvét  kimondjuk  és 
alkalmazzuk.'^  Kossuth  még  azon  az  ülésen  szót  emel  s  midőn  egyfelől 
magasztaló  szavakban  emlékszik  meg  a  nemességről,  mely  a  »magyar« 
nevet  beírta  az  európai  nemzetek  emlékkönyvébe  s  a  melynek  érdeme, 
hogy  Magyarország  van  és  lesz,  másfelöl  megnyugtatni  kívánja  a  nemes- 
séget, hogy,  ha  a  szabadságnak  minél  több  osztályosai  lesznek,  ez  nem 
fog  történni  a  nemesség  elzsíbbasztásával.  »A  nemesség  —  így  folytatá 
Kossuth  —  politikai  túlsúlyát  nem  az  által  állapította  meg,  hogy  az 
országos  terhekben  részt  nem  vett,  hanem  azáltal,  hogy  az  ország  védel- 
mét magára  vállalta  s  az  ország  terheit  vállán  viselte.  Időfolytával  a  ter- 

het  lerázta  vállairól  s  mégis  minden  kiváltságban  részesül.  Ez  az  állapot 
tovább  fenn  nem  tartható,  a  nemességnek  idejekorán  kiváltságairól  lemondani, 
a  népet  maga  iránt  kibékíteni  s  beléje  bizalmat  kell  önteni,  miszerint  a 
népnek  vezére  akar  Unni,  de  nem  ura,  mi  csak  a  terhekben  való  rész- 
vétel által  történik  s  miből  világos,  hogy  az  adó  barátja  a  nemességnek 
nem  ellensége.* 

Másnap  Széchenyi  szólal  fel,  s  ő  előbb  az  országos  pénztár  ügyé- 
ben kivan  döntést.  Kossuth  szerint  azonban  nem  ez  az  első  kérdés,  hanem 
az,  hogy  a  nemesség  kiván-e  osztozni  a  meglévő  terhekben  s  csak  ezután 
lehet  szó  új  terhek  elvállalásáról,  sőt  az  országos  pénztár  föltételezi  a 
házi  adó  elvállalását.  «>A  nép  —  monda  Kossuth  —  nem  érti  azt,  hogy 
reá  az  ország  beruházásából  oly  nagy  haszon  fog  származni,  rögtön  ered- 
ményt vár,  látni  akarja,  hogy  a  nemesség  az  ő  terheiben  fog-e  részesülni. 
Tudni  kell  tehát  legelébb,  hogy  a  nép  vállairól  a  tehernek  egy  része 
levétetik-e,  mert  az  országos  pénztárt  csak  így  lehet  a  közös  tehervise- 
lés alapján  felállítani. «  Szavazásra  kerülvén  a  sor,  a  házi  adó  elfogadá- 
sára szavazott  29  megye,  ellene  18;  ellenben  •  a  hadi  adó  33  szóval 
15.  ellen  megbukott,  míg  az  országos  pénztár,  Széchenyi  kedves  eszméje 
mellett  42  szó  esett  6  ellenében.  Ezzel,  ha  részben  is,  november  30-án 
kimondatott  a  közös  teherviselés  elve.  A  deczember  2-iki  ülésen  Kossuth 
nyitja  meg  a  beszédek  sorát  e  szavakkal :  » Elfogadtatván,  fájdalom !  nem 
egészen  a  közös  teherviselés  elve<c,  szükségesnek  véli,  hogy  a  házi  adó 
és  az  országos  pénztárra  vonatkozó  elveket  megbeszélje  az  országgyűlés. 
Szerinte,  a  nemességnek  a  házi  adóban  való  osztozása  nemcsak  hogy 
nem  fogja  nehezíteni  az  országos  pénztár  megalapítását,  de  elő  fogja  segí- 
teni. Téved,  a  ki  azért,  mert  az  országos  pénztárra  nagyobb  volt  a  több- 
ség, ennek  elsőséget  tulajdonít.  Nálunk  az  adóra  nézve  hat  évi  küzdelem 
után  úgy  áll  a  pártkérdés,  hogy  midőn  egy  rész  a  nép  terheiben  osztoz- 
kodni ugyan  nem,  de  az  országos  pénztár  megalapításához  járulni  kivan, 
a  másik  párt  itt  is,  ott  is  egyaránt  kivánja  viselni  a  terheket.  Ez  a  kulcsa 
a  többségnek.  A  kisebb  rész  e  két  adót  ellentétben  látja,  a  nagyobb  nem. 
S  a  kik  a  terhekben  nem  szubzidionális  (segedelmi)  utón,  de  a  közös  teher 
viselés  alapján  kivannak  osztozni,  vigyázzanak,  nehogy  az  alapot  alóluk 
kivegyék.  Az  adót  egy  párt  is  képes  megakadályozni,  midőn  kivivására  mind 
a  két  párt  megegyezése  szükséges.  Annak  bebizonyítására,  hogy  a  házi 
adó  elvállalása  az  országos  pénztár  létesítését  elősegíti,  számokkal  áll  elő, 
noha  azokat  csak  példának  kivánja  tekinteni.  Tegyük  fel  —  mondja  — 
hogy  a  nemesség  három  milliót  akar  adni,  de  a  házi  adóhoz  járulni  nem 

kivan,  volna  e  szerint  az  országos  pénztárban  három  millió,  de  ez  által 
a  nép  érdekei  ki  nem  egyenlíttetnének  s  az  országos  pénztár  létele  sem 
volna  biztosítva.  Míg  a  nemesség  minden  teherben  nem  osztozik,  a  nép 


roboíozó  jobbágyság  marad  és  semmi  politikai  jogban  nem  részesül,  addig 
Magyarországot,  ha  veszély  nem  is  fenyegeti,  de  fenyegetheti.  Ha  azon- 
ban a  nemesség  közösen  viseli  a  terheket,  többet  ezáltal  fizetni  nem  fog, 
de  a  nép  érdekei  ki  lesznek  egyenlítve.   Melyik  mód  jobb  tehát,  tanácso- 

sabb  és  kedvezőbb?  Beszéde  további  folyamán  megjelöli  azokat  a  forrá- 
sokat, melyekből  az  országos  pénztárba  öt  millióval  több  folyhatna  be, 
anélkül,  hogy  a  kormánytól  tetemesebb  áldozatokat  kellene  kivánni.  S  föl- 
téve, hogy  a  nemesség  közvetlen  úton  három  milliót  kivan  adni,  miután 
a  házi  adó,  az  1845-iki  kivetés  szerint,  az  egész  országra  3  millió  hétszáz- 
kilenczezer  415  forintot  tett  s  a  jobbágyi  birtok  a  nemesi  jószághoz  képest 
oly  arányban  áll,  mint  három  a  négyhez,  a  nemességre  1.700,000,  a  népre 
1.300,000  esnék,  mely  arányban  a  nemesség  adhatna  direkt  utón  az  orszá- 
gos pénztárba  1.700,000-et,  a  jobbágyság  pedig  1 .300,000-et,  minek  vég- 
czélja  lenne  a  népnek  a  nemesség  iránt  való  kiengesztelődése  s  ez  alapon 
a  nép  vállairól  legalább  a  deperditák  súlya  szállna  le.  Ha  pedig  a  házi  adó 
alapján  indíttatik  meg  a  dolog  s  ha  egyéb  kútfők  is  megnyilnak,  a  nemesség 
nem  fog  fizetni  többet,  de  az  országos  pénztárt  állandósította  s  a  néphez 
közeledett. 

A  rendek  a  házi  adó  és  országos  pénztár  rendszerének  elkészítésével, 
Kossuth  indítványára,  választmányt  biznak  meg  s  következő  nap,  deczem- 
ber  3-án  már  az  örökváltság  kerül  napirendre.  Zemplén  követe,  Lónyay 
Gábor  teszi  a  kényszerítő  örökváltságra  vonatkozó  indítványt.  Kossuthnak  ez 
ismét  kedvező  alkalom,  hogy  amiért  a  sajtóban  már  annyit  küzdött,  most 
mint  törvényhozó  segítse  diadalra.  E  beszéde  nem  annyira  szónoki  szép- 
ségével, mint  a  meggyőző  érvek  súlyával  hat  a  rendekre.  Szerinte,  míg  az 
úrbéri  viszony  meg  nem  szűnik,  a  jobbágyság  szivéből  nem  lehet  kiirtani 
a  gyűlölséget.  A  nemességnek  különösen  érdekében  áll  e  viszony  meg- 
szűnése. Mennél  későbbre  halasztják  az  örökváltságot,  annál  olcsóbb  lesz 
a  váltságdíj.  Bánátban  a  jobbágy  26  napot  pénzzel  válthat  meg.  Ez  a 
kedvezmény  majd  kiterjeszkedik  a  többi  megyékre  is,  mi  által  a  meg- 
váltandó tőke  sokkal  kisebbre  olvad  le.  £  mellett  a  föld  értéke  is  növe- 
kedik, így  Abonyban  a  föld  értéke  a  vasúti  közlekedés  következtében 
150  százalékkal  emelkedett  s  mégis  örömest  veszik,  ellenben  Biharban 
egy  bécsi  bankár  nagy  uradalmat  vett,  holdját  nyolcz  forintjával.  így  lévén 
a  dolog,  csalatkoznék  a  nemesség,  ha  azt  hinné,  hogy  az  örökváltsági 
összeg  a  föld  értékének  arányában  növekednék,  mert  a  váltság  tárgya 
nem  a  telek,  hanem  az  úrbéri  szolgálat.  Tekintetbe  veendő  az  is,  hogy 
midőn  most  7  ezer  forintért  175  holdat  vehet  a  nemesség,  tiz  év  muIva 
tán  csak  hatvanat  kap  s-  így  az  ár,  hielyet  ma  kapna,  a  váltság  után 
ötven  százalékkal  kevesebbet  fog  érni.  Ha  tehát  az  úrbér  nem  állandó- 
sítható, mi  áll  a  nemesség  érdekében  ?  Az  örökváltság,  a  nemesség  töké- 
letes  kármentesítésével.   E  kérdés   most  még  a  nemesség  tökéletes  kár- 

mentesítésével  oldható  rpeg,  e.  perczet  tehát  a  nemesség  ne  halászszá  el 
Mondhatják  ugyan,  hogy  e  részben  némely  akadályok  léteznek.  Állíthatják, 
hogy  a  földesúr  a  robotba  szerelmes.  Ő  a  tiszamelléki  megyékben  szerzett 
tudomásainál  fogva  meg  van  győződve,  hogy  biz'  a  földesúr  a  robotba 
nem  szerelmes.  De  hogy  is  lehetne  szerelmes  áz,  aki  már  megpróbálta,  s 
mérlegbe  veti  azt  a  boszuságot  és  kárt,  mit  a  robot-munka  okoz.  Innen 
következteti,  hogy  a  nemességben  van  hajlam  a  megváltásra.  Sajnálko- 
zását fejezi  ki  a  fölött,  hogy  az  örök  váltságot  megengedő  törvény  mellett 
a  kamara  nem  járt  elől  példával  s  az  egyházi  telkekből  is  csak  egy  váltatott 
meg.  Nem  tagadja,  oka- van- annak,  hogy  a  kamara  és  klérus  miért  ellen- 
sége a  megváltásnak.  A  testületi  szellem  nem  szereti  a  birtok  ingóvá 
tételét.  Ez  azonban  a  földbirtokosra  nem  áll  s  ő  csak  egy  nagy  urat 
ismer,  kiben  a  megváltásra  hajlandóság  nincs.  Ám  az  engedményező 
törvénynek  sikere  nem  volt:  a  földesúr  és  a  jobbágy  a  váltságdíjban 
nem  tudtak  megegyezni,  az  magasra,  ez  alacsonyra  csigázván  azt.  A  hely- 
tartó tanács  sem  igen  mozdította  elő  a  törvény  sikerét,  amennyiben  a 
szerződések  helybenhagyásával  időn  túl  késett,  mi  a  megváltási  hajlamot 
nem  igen  növelte.  Másik  ellenvetés:  a  tulajdon  sérthetetlensége.  De  hisz 
az  örökváltság  a  földesúr  tökéletes  kármentesítésével  történnék.  És  csalódás 
azt  hinni,  hogy  az  urbériség  magánjogi  állapot  Nem  oly  vagyon  ez,  mely 
a  zsebemben  van,  de  mely  a  törvényhozás  elé  tartozik.  A  tulajdon  sért- 
hetetlen, de  alakját  a  törvényhozás  határozza  meg.  Az  urbériség  közjogi 
szempont  alá  esik.  E  tekintetben  végezel  az,  hogy  Magyarország  az 
úrbéri  állapotból  kiszabaduljon.  E  czélt  kívánja  ő  megközelíteni  az  agitáczió 
terén,  de  jelenleg  csak  szem  előtt  tartja  s  a  körülményekkel  megalkudm 
kész.  Megvallja,  hogy  e  czél  elérésére  nálunk  a  körülmények  még  nincsenek 
előkészítve.  Most  úgy  kell  intézkedni,  hogy  a  jövő  törvényhozásnak  nyitva 
maradjon  az  út  a  czél  felé,  melyhez  most  közeledni  kell.  A  megváltandó 
mennyiséget  szükség  elébb  pénzben  meghatározni  e  jelen  országgyűlésen  s 
megtudván  a  jobbágyi  tartozást,  a  földesúr  annak  tőkéje  felvételére  köte- 
lezendő. S  ekkép  egyszerüsíttetvén  a  dolog,  az  úrbéri  állapot  adósság 
megváltására  ment  át.  A  kifejlődés  körülmények-  s  helyi  viszonyoktól 
függvén,  szükséges,  hogy  a  becsű  helységről  helységre,  a  nép  közbe- 
jöttével, pénzben  megállapítva  intéztessék  el,  s  az  egész  eljárás  alatt  a 
megyékben  állandó  törvényszékek,  a  helytartótanácsnál  pedig  külön  örök- 
váltsági osztály  létesüljön,  a  jövő  országgyűlésnek  tisztében  állván  a 
megváltandó  állapot  tőkéjét  meghatározni,  melynek  letételével  a  nép 
egészen  szabad  lábra  állíttatik.  A  statusnak  ezenkívül  gondoskodnia  kell 

arról  is,  hogy  a  nép  pénzforrásokhoz  jusson,  ami  váltsági  bank  által  érhető 
cl  A  dolog  kifejlődésében  a  következő  elveket  kivánja  követni:  1.  a  váltság 
tárgyát  nem  a  telek,  de  a  tartozások  képezik ;  2.  oly  személyes  terheknek, 
melyekhez  megfelelő  javadalmak  nincsenek  kötve,  a  váltság  alól  ki  kell 
maradniok,  mert  ő  nem  látja,  hogy  a  hazátlan  zsellérek  mit  váltsanak 
meg;  3.  a  becslés  alapja  ne  az  légyen,  mennyibe  kerül  a  tartozás  a 
jobbágynak,  de  mennyi  hasznot  nyújt  a  földesúrnak ;  4.  az  úrbéri  viszonyok 
megszüntetésével  a  földesúr  számos  tehertől,  p.  ó.  az  uriszék  tartása, 
menekszik  meg.  így  megállapítván  a  követendő  elveket,  végül  kerületi 
választmányt  óhajt,  melynek  némely  irány  lévén  -adandó,  először  is  sza- 
vazás által  kivánja  eldöntetni  azt  a  kérdést :  hogy,  ha  a  jobbágy  tartozá- 
sainak tőkéjét  le  akarja  tenni,  tartozzék-e  azt  a  földesúr  fölvenni? 

Az  országgyűlés  28  szóval  20  ellenében  országos  választmányt  küld 
ki  az  örökváltság  kötelező  módjának  a  megállapítására  s  a  deczember 
5-iki  ülésen  ismét  nagy  fontosságú  kérdés  kerül  napirendre:  az  ősiség. 
Az  erre  vonatkozó  indítványt  Somsich  Pál,  a  fiatal  konzervatív  képviselő 
tette  meg.  Somsich  nem  kivánja  az  ősiségnek  egyszerre,  hirtelen  való 
eltörlését,  megelégszik  egyelőre  annak  a  kimondásával,  hogy  az  ősiség 
káros  s  azt  módosítani  kell.  E  végből  bizottság  kiküldését  indítványozza. 
Többen,  köztük  első  sorban  Bottka  Tivadar,  a  történettudós,  az  ősiség 
egyszerre  való  teljes  eltörlése  mellett  nyilatkozik.  Széchenyi,  ki  éppenséggel 
nem  barátja  az  ősiségnek,  óvatosságra  inti  a  rendeket.  O  is  osztozik 
azok  aggodalmában,  kik  attól  tartanak,  hogy,  ha  az  ősiségét  eltörlik,  mielőtt 
a  nemzetiség  megóvására  a  szükséges  intézkedések  meg  nem  történtek, 
»QZ  az  eladósodott  ország  idegen  kezekre  kerül  s  ha  aztán  fel  virágzik 
is,  többé  nem  lesz  magyar «.  Külföldön  —  monda  többek  közt  —  két 
vagy  másfél  perczentre  is  lehet  kapni  pénzt  s  igen  természetes,  hogy,  ha 
egyszerre  minden  tulajdon  eladhatóvá  válik  hazánkban,  rögtön  idegen 
kezekre  jut  annak  nagy  része.  N*agy  hibának  tartaná  tehát  a  teljes  eltörlés 
kimondását.  Az  ez  ügyben  kiküldendő  választmány  kezét  bárminő  elv 
előleges  kimondásával  s  bármily  utasítással  nem   szabad   megkötni.  Elég 

most  annyit  kimondani,  hogy  az  ősiség  káros,  a  többit  a   választmányra 

kell  bizni.  O  nem  bánja  —  mondja  egy  másik  beszédében  —  törüljék 
el  az  általa  szívből  gyűlölt  ősiségét,  csakhogy  törzsünk  s  nemzetiségünk 
véle  ne  szakadjon. 

Széchenyi  után  Kossuth  szólal  fel.  Ő  is  abból  a  nézetből  indul  ki, 
hogy  a  javítások  alapja  a  nemzeti  érdek  legyen.  Ám,  szerinte,  az  ősiség 
éppenséggel   nem  védelmezte   s  ápolta   a  nemzeti  érdeket.  Akinek  pénze 

van,  most  is  eljöhet  Magyarországba  birtokot  venni.  Példának  említi 
Bács-  és  Biharmegyét,  hol  idegenek  vásárolnak  nemesi  birtokot.  »Ezért 
nem  szeretem  azt  a  véleményt  —  monda  Kossuth  —  mintha  az  ősiség 
nemzetiségünket  oltalmazná,  mely  nélkül  nekem  az  élet  sem  kelL«  E  véle- 
mén3rt  megczáfolja  az  élet.  Egyébként  maga  sem  óhajt  utasítást  adni  a 
kiküldendő  választmánynak  s  a  rendek  csakugyan  ebben  az  értelemben 
határoznak. 

Az  ősiség  kérdésével  kapcsolatosan  napirendre  kerül  a  honosítás 
kérdése  is,  melynek  vitatása  átnyúlik  a  következő  évre.  Beható  vita  után 
megalkotják  az  erre  vonatkozó  törvényjavaslatot,  melynek  nevezetes  pontja. 


>SzéchenyI  húzza,  Kossuth  hajtja.*  (Egykorú  torzkép,  mely  a  csökönyös  magyarokat  ábrázolja.) 

hogy  a  honosítás  feltételei  közé  veszik  a  magyarul  tudást  ts.  Ám  eközben 
a  kormány  sem  pihen,  folytatja  az  ellenzék  egyes  tagjainak  a  szelidítését. 
Titkos  megállapodás  jön  létre  a  kormány  s  az  ellenzék  néhány  tagja, 
nevezetesen  Szentkirályi  Móricz,  Pázmándy  Dénes,  Lónyay  Gábor  és 
Lónyay  Menyhért  köz't,  mely  szerint  a  király  megnyugtató  nyilatkozatot 
fog  tenni  az  adminisztrátori  kérdésben,  viszonzásul  meg  az  országgyűlés 
köszönő  feliratot  intéz  a  királyhoz.  Ez  a  nyilatkozat  el  is  készül  s  István 
nádor  az  alsó  és  felsÖ  ház  elegyes  ülésében,  1848.  február  1-én  mutatja 
be  a  rendeknek.  A  nyilatkozat  azzal  védi  az  adminisztrátori  rendszert, 
hogy  a   kormány  ezzel  csak  a  megyei  igazgatás  és  igazságszolgáltatás 

gyorsítására  és  szabatosabbá  tételére  törekedett  s  megígéri,  hogy  admi- 
nisztrátorokat ezentúl  csak  kivételesen  nevez  ki  s  az  ideiglenes  állapotot 
lehetőleg  s   mindenütt    megszünteti.  Az  ellenzék  idejekorán    értesült    a 
királyi  nyilatkozatról,  nemkülönben  a  közönség  is,  s  midőn  a  nyilatkozat 
felolvasására  került  a  sor,  a  karzat  közönsége  haragosan  lezúgta  s  azokat 
a  követeket,  kikről  tudták,  hogy  a  kormány  megnyerte  a   tervének,  már 
az  ülésterembe  lépésük  alkalmával  lepisszegte  és  kifütyölte.   Szentkirályi, 
Pázmándy   és   Lónyay  Gábor,  a  kedvezőtlen  hangulat  láttára,  megtértek, 
csupán   Lónyay   Menyhért    szállott  szembe  a  közönség  hangulatával   s 
indítványt    tett,   hogy  az    országgyűlés  fejezze   ki   a   nemzet    háláját  a 
király  iránt,  ki  a  nemzet  aggodalmait  eloszlatta.  Az  ellenzék  nem  idegen- 
kedett a  köszönettől  s  Szentiványi  Károly  szintén  köszönetet  indítványo- 
zott  a   király  jó   szándékáért,  de  egyúttal  kifejezni  kívánta  a  feliratban, 
hogy  a  nemzet  aggodalmai  alaposak  s  nem  elég  a  jó  szándék,  a  törvény- 
telen rendszert  valójában  meg  is  kell  szüntetni.  A  szavazás  a  két  indítvány 
fölött   rendkívül  nagy   izgalom  közt  folyt  le,  s  a  végsőig  fokozódott  ez 
az    izgalom,    mikor    Lónyay    indítványa    egy    szóval    többséget    kapott. 
A  kisebbségben  maradt  ellenzék  felháborodása  annál  érthetőbb,  ha  tudjuk, 
hogy  az  adminisztrátori  rendszer  ellen  utasított  29  megye  közül  csupán 
23    szavazott   az   utasítás  értelmében.   E   felháborodásnak   ád    kifejezést 
Kossuth.  »A  haza  és  a  szabadság  jövőjéről  van  szó«  —  ennek  érdekében 
kéri  a  felíngerült  rendek  figyelmét.  Beszéde  rövid,  de  ez  a  rövid   beszéd 
hadüzenet  a  kormánynak   és  pártjának.   » Vessenek  számot   magukkal  a 
győztesek,  —  monda   Kossuth  fenyegető  hangon  —  annyi  igaz,  hogy  e 
szavazás  után  béke  nem,  de   harcz   lesz   az   országgyűlés  eredménye. « 
A    kormánynak    éppenséggel    nincs    oka,  hogy  örüljön   a  kétes    értékű 
győzelemnek.   A  közbejött   európai  események   váratlan   lökést  adtak  a 
nagy  nemzeti  törekvésnek,  melynek  végső   czélja   Magyarország  újjáala- 
kítása volt.  Francziaországban  kiütött  a  forradalom  s  a  forradalom  szele 
átcsapott   Ausztriába   is.   A   népek   lelkét   elemi  erővel   szállotta   meg    a 
szabadság  vágya.  Közrejátszott  az  események  gyors  fejlődésére  az  állam- 
papírok értékének  rohamos  csökkenése,  az  osztrák  nemzeti  bank  bukásá- 
ról keringő  hír,   mely  méltó   aggodalomba   ejtette  a  magyar  közönséget 
is.   A   nyugtalanító   hírek   hatása   alatt    Győrvármegye  követe  márczius 
3-án  azt    indítványozta,    hogy   a    királyt    kérjék    meg:  nyilatkozzék    a 
bank   állásáról  s  különösen  a   forgalomban  levő   bankjegyek  fedezéséről. 
Ez   indítvány   után   emelkedett   föl   Kossuth  s  tartá  ama  híres  beszédét, 
mely  korszakalkotó  fordulatot  jelent  a  magyar  nép  történetében:  az  alkot- 

mányos  élet  hajnala  e  beszéd  nyomán  virrad  fol  a  magyar  égen  s  a 
fölkelő  nap  fénye  átragyog  a  határon  is,  a  szomszéd  Ausztriába . . . 


Győrvármegye  követének  indítványát  Kossuth,  mint  maga  is  mondja 
bevezető  szavaiban,  csupán  alkalmul  kivánja  felhasználni,  hogy  a  rendeket 

fbikérje:  emeljék  fel  a  perczek  roppant  felelősségének  érzetében  az  ország- 
gyűlés  politikáját  arra  a  magasságra,  melyet  az  idő  elébök  szab.  O  a  bank 
viszonyainak  részletes  taglalásába  nem  bocsátkozik,  hanem  a  bajok  kút- 
fejére megy.  Már  az  országgyűlés  megnyitásakor  kimondá,  hogy  mind- 
addig hazánk  alkotmányos  jövendője  felől  nyugodtak  nem  lehetünk,  míg 
a  királyt,  minden  uralkodói  viszonyaiban  is,  alkotmányos  kormányzási 
formák  nem  környékezik ;  hogy  a  nemzet  által  várt  reformok  tekintetében 
addig  Magyarországot  nem  érezheti  biztosnak,  míg  a  velünk  egy  feje- 
delmet uraló  birodalom  kormányrendszere  az  alkotmányossággal  egyenes 
ellentétben  áll;  valameddig  az  a  státus-tanács,  mely  a  monarkia  közös 
ügyeit  intézi,  s  hazánk  belügyeire  is  törvénytelenül  bár,  de  túlnyomó 
befolyást  gyakorol,  mind  elemeiben,  mind  szerkezetében,  mind  irányában 
alkotmányellenes  természetű;  s  hogy  az  lesz  a  Habsburg-ház  második 
megalapítója,  ki  a  birodalom  kormányrendszerét  alkotmányos  irányban 
reformálja  s  felséges  háza  trónusát  hű  népeinek  szabadságára  fekteti  le 
rendíthetetlenül. 

»E  szavak  óta  —  folytatá  —  hires,  bölcseséggel  támogatott  trónusok 
dőltek  össze  s  népek  nyerték  vissza  szabadságukat,  miknek  ily  közel 
jövőjét  három  hónap  előtt  alig  álmodák.  Mi  pedig  három  hónapon  ^t . 
gördítjük  fáradhatatlanul  Szizifus  kövét  és  az  én.  lelkemre  epesztő  aggo- 
dalommal borul  a  mozdulatlanság  fájdalma;  vérző  szívvel  látom,  miként 
izzad  annyi  nemes  erő,  annyi  hű  tehetség,  egy  háládatlan  munkában, 
mely  a  taposó  malom  kínjaihoz  hasonlít.  Igenis,  t.  rendek,  mirajtunk  egy 
fojtó  gőznek  nehéz  átka  ül,  a  bécsi  rendszer  csontkamarájából  egy  sor- 
vasztó szél  fú  reánk,  mely  idegeinket  megmerevíti  s  lelkünk  röptére 
zsibbasztólag  hat«  ...  A  trón  és  a  népek  érdeke  egyaránt  követeli  e 
rendszer  gyökeres  átalakítását:  »a  dinasztiának  tehát  választania  kell 
saját  java  s'egy  korhadt  kormányrendszer  tartogatása  között.  —  Dinasztia 
iránt,  mely  népeinek  szabadságára  támaszkodik,  keletkezni  fog  mindig 
lelkesedés,  mert  szívből  hű  csak  szabad  ember  lehet;  akit  nyomnak,  az 
csak  szolgálni  fog,  amint  kénytelen.  Életet  és  vért  adhatnak  a  népek 
szeretett  dinasztiájokért,  de  egy  nyomasztó  kormányrendszer  politikájáért 
egy  verébfiunak  sem  lesz  kedve  soha  meghalni «  .  .  .  »Bűró  és  bajonet 
szomorú  kapocs «,  ő  tehát  teendő  indítványában  a,  dinasztia  szemponijából 
indul  ki,  minthogy  e  szempont  a  haza  érdekeivel  kapcsolatos.  Felhívást 
indítványoz  a  királyhoz,  mely  főbb  pontjaiban  a  következő: 

A   magyar  nemzet   három   század   óta   alkotmányos   életét  ki  nem 
fejthette,  de  sőt  örökké  annak  íentartásáért  kellett  küzdenie.   Ennek   oka, 

hogy  Ausztria  kormánya  abszolutisztikus  s  a  magyar  alkotmányos  életet 
ellensúlyozza.    Most  már  e  rendszer    Ausztriát  is  romlással    fenyegeti. 
Magyarországra  is  kimondhatatlan  kárt  hozhat  »Felséged  minket  refor- 
mokra hívott  össze  s  buzgó  készséggel  fogtunk  a  munkához.  Elhatároztuk, 
hogy  a  közös  teherviselés  alapján  a  nép  közterheiben,  mikkel  a  megyei 
közigazgatást  eddig  fedezé,  osztozni  fogunk  s  az  ország  új  szükségeinek 
is  a  pótlásáról  hasonló  alapon  gondoskodunk.  Elhatároztuk,  hogy  az  úrbéri 
viszonyokból  való  kibontako- 
zást   kármmtesííéssel   össze- 
kötve eszközötjük  s  ez  által 
a  nép  és  nemesség  közti  érde- 
keket kiegyenlítve,  hazánk  bol- 
dogságának gyarapításával  fel- 
séged trónját  megszilárdítjuk. 
A   katonai    élelmezés    terhé- 
nek megkönnyítése,  gondjaink 
főbbjei  közé  tartozik.  A  kir. 
városok  és  szabad    kerületek 
közigazgatási  s  politikai  ren- 
dezését halaszthatatlan  tárgy- 
nak tekin^ük  s  a  népnek  poli- 
tikai jogokban  illó  részesítésére 
az  időt  elérkezettnek  véljük. 
Hogy  földmivelésünk,  iparunk, 
kereskedésünk  fel  virágzására 
sikeres  lépéseket  tegyünk,  ha- 
zánk méltán  várja  mi  tőlünk. 
De  alkotmányos  életünk  faíóííí 

késeled  rendszerré  fejlődést  Kossuth  ujos  i848-b.n. 

igényel,  szellemi  érdekeink  a 

szabadság  alapján  ápolást  követelnek,  honvédelmi  rendszerünk  nemzeti 
jellemünknek  s  a  honlakosok  különböző  osztályai  érdekegységének  alapján 
gyökeres  átalakítást  kivan,  ez  átalakítás  pedig  úgy  felséged  királyi  széke, 
mint  hazánk  bátorléte  tekintetéből  nem  halasztható  intézkedést  tesz  szük- 
ségessé. A  magyar  közállomány  jövedelmeinek  és  szükségeinek  számbavé- 
telét s  felelős  kezelés  alá  tételét  tovább  nem  halaszthatjuk,  mert  csak  így 
teljesíthetjük  azon  alkotmányos  tisztünket,  hogy  úgy  felséged  királyi  szé- 
kének díszéről,  mint  hazánk  közszükségeiről,  minden  jogszerű  kötelességek 

teljesítéséről  sikerrel  intézkedhessünk.  Sokban  e  kérdések  közül  az  ausztriai 
tartományokkal  való  érdektalálkozás  kiegyenlítésének  szüksége  forog  fenn, 
mire,  nemzeti  önálló  érdekeink  megóvása  mellett,  örömest  nyújtunk  segéd- 
kezet.  De  arról  is  meg  vagyunk  győződve,  hogy  alkotmányos  életünk 
kifejtésére  s  nemzetünk  szellemi  és  anyagi  javára  hozandó  törvényeink  csak 
az  által  nyerhetnek  életet  s  valóságot,  ha  végrehajtásukkal  minden  idegen 
avatkozástól  független  nemzeti  kormány  lesz  megbízva,  mely  a  többség 
alkotmányos  elvének  legyen  felelős  kifolyása.  S  azért  kollegiális  kormány- 
rendszerünknek magyar  felelős  miniszferiummd  átalakítását  minden  reform- 
jaink  alapfeltételének  s  lényeges  biztosítékának  tekintjük.* 

A  felirati  javaslatot,  melynek  befejezésében  Kossuth  különösen  hang- 
súlyozza, hogy  mind  e  kérdéseket  még  ezen  az  országgyűlésen  megoldani 
elhatározott  komoly  szándékuk,  a  kerületi  ülésben  egyhangúlag,  nagy 
lelkesedéssel  fogadták  el,  nemkülönben  másnap  az  országos  ülésben  is. 
S  amint  az  országgyűlésen,  az  országban  is  ellenállhatatlan  hatást  tett 
Kossuth  ragyogó  szép  beszéde  és  felirati  javaslata,  melyet  pár  nap  múlva 
mohón  olvastak  mindenfelé  az  országban.  Nemcsak  az  országban,  de 
Ausztriában  is.  S  hogy  Bécsben  kitört  a  forradalom,  ebben  nagy  része 
volt  Kossuth  beszédének,  mely,  anélkül  hogy  izgató  szándéka  lett  volna, 
a  szó  teljes  értelmében  forradalmi  lázba  ejtette  a  már  különben  is  forrongó 
bécsi  népet.  A  kormány  fejét  veszítette.  Habár  Kossuth  beszéde  és  javaslata 
maga  a  megtestesült  mértékletesség  s  az  uralkodó  házzal  szemben  az 
őszinte,  becsületes  loyalitás,  valóságos  rémület  fogta  el  az  udvart,  a 
kormányt,  a  konzervatív  főrendeket  s  a  » forradalomnak*  az  ország- 
gyűlés feloszlatásával  vélték  elejét  venni.  Pedig  Magyarországon  senki 
sem  gondolt  forradalomra.  Egyszerűen  reformokat  kívántak.  A  nádor,  az 
országbíró,  a  főrendiház  elnökei  mind  Bécsbe  siettek  s  az  alsó  tábla 
hiába  küldötte  meg  a  főrendeknek  Kossuth  felirati  javaslatát  tárgyalás 
végett,  miután  az  elnökök  Bécsben  tanácskoztak,  nem  lehetett  gyűlést 
tartani.  Az  alsóház  már-már  a  felsőház  mellőzésével  akarta  Bécsbe 
küldeni  a  feliratot,  közben  a  felirati  javaslat  főbb  pontjait  nagy  lelke- 
sedéssel tárgyalták  s  egyhangúlag  fogadták  el  konzervativek  és  szabad- 
elvűek egyaránt.  így  Kossuth  indítványára  kimondották  a  nép  minden 
terhében  való  arányos  osztozdst;  Szentkirályi  Móricz  indítványára,  hogy 
törvényt  alkotnak  az  úrbér  eltörléséről,  a  földesuraknak  állami  kártalaní- 
tásáról; ugyancsak  Szentkirályi  indítványára  kimondotta  az  országgyűlés, 
hogy  »a  szellemi  érdekeknek  a  szabadság  alapján  való  ápolása  alatt* 
a  népnevelést,  a  vallási  egyenlőséget,  a  sajtószabadságot,  az  esküdtszékek 


»   # 


Szabadsáíi,  egyenlőség,  leslvériség. 


felállítását  értik  s  a  nemzeti  erŐk  egyesítésére  szükségesnek  vélik  az 
Erdélylyel  való  uniót  is;  az  alkotmányos  életnek  valódi  képviseleti  rend- 
szerré való  átalakítására  pedig  szükségesnek  vélik  azt  is,  hogy  Pesten 
évenként  országgj^űlés  tartassék,  ami  önként  következik  a  felelős  kormány 
alakításából. 

Az  alsó  tábla  egyértelmű  határozatai  elől  végre  a  főrendiház  sem 
térhet  ki  s  az  aggódó  Széchenyi  is,  ki  pár  nap  előtt  még,  hogy  a  készülő 
forradalmat  elfojtsa,  teljes  hatalmú  diktátornak  ajánlkozott,  azonosítja  magát 
a  felirattal   s  alsó-  és  felsőház 
küldöttséget  bíz  meg  a  Kossuth- 
féle  feliratnak  Bécsbe  való  vite- 
lével. 

Néhány  nap  s  mely  fordulat ! 

Ám  minekelőtte  Bécsbe  ki- 
sérnők  az  országgyűlés  küldött- 
ségét, meg  kell  állapodnunk  s 
néhány  pillanatra  az  országgyű- 
léátől  másfelé  kell  fordítani  te- 
kintetünket. A  képnek  csak  felét 
mutatnék,  ha  egyedül  az  ország- 
gyűlésakcióját állítanók  az  olvasó 
elé.  Nem  szabad  megfeledkez- 
nünk a  népszabadság  ügyének 
tett  ama  dicsőséges  szolgálatok- 
ról, mik  a  negyvenes  évek  költői- 
nek és  íróinak  s  közöttük  külö- 
nösen Peiőji  Sándor  nevéhez 
fűződnek.  Már  a  negyvenes  évek 

"■^  Kisraludy  Károly. 

elótt,  különösen  a  húszas  es  har- 

minczas  években  mind  észevehetöbben  mutatkozik  költőink  érdeklődése  a  nép 
iránt.  Kisfíüudy  Károly  dalokat  ír  népdal  formájára,  parasztokat  szerepeltet 
vígjátékaiban  és  elbeszéléseiben;  Katona  József,  a  kecskeméti  takácsmester 
halhatatlan  fia,  Bánk  bán  czíniű  tragédiájában  Tíborcznak,  a  földhöz  ragadt 
parasztnak  keserű  panaszával  nyilván  a  kiváltságosok  szivét  próbálja  könyörü- 
letre indítani  az  elnyomott,  sanyargatott  íoldnépe  iránt ;  a  szerb  származású 
Viikovics  Mihály  népdalokat  ír,  nemkülönben  Czuczor  Gergely,  a  jobbágy- 
fiú  —  mindezeknek  a  költészet  nemcsak  önczél,  de  eszköz  is:  figyelmet, 
részvétet  kelteni  a  leigázott  nép  sorsa,  élete  iránt,  hogy  úgy  mondjam: 

népszerűvé  tenni  a  népet  a  kiváltságosak  körében,  bevezetni  á  kérges 
tenyerű  jobbágyot  az  uri  házakba  —  nótákban,  mesékben,  történetekben. 
Megkezdődik  a  népdalok,  népmesék  országos  gyűjtése  s  a  legelőkelőbb 
irodalmi  társaság,  a  Kisfaludy- társaság,  Erdélyi  Jánost,  a  jeles  költőt 
(szintén  földmíves  ember  gyermeke)  bizzameg  a  gyűjtéssel,  melynek  három- 
kötetes könyv  az  eredménye.  És  íollép  Szigligeti  Ede  s  bevezeti  az 
irodalomba  a  népszínművet.  A  Szökött  katona,  mely  a  katonafogdosást 


állítja  pellengére,  a  Két  pisztoly,  mely  a  vármegyei  börtönök  belsejébe 
enged  bepillantást,  a  maguk  idejében  rendkívül  nagy  hatást  tesznek  a 
közönségre  s  kétségtelenül  nem  csekély  befolyással  vannak  a  csökönyös, 
haladni  nem  akaró  korszellem  üdvös  átalakítására. 

A  negyvenes  évek  költőinek  működésében  már  határozottan  előtérbe 
lép  a  tervszerű  törekvés:  kiemelni  a  népet  több  százados  elnyomottsá- 
gából,  egyre  sűrűbben  halljuk  a  jelszót:  szabadság,  egyenlőség,  testvériség! 

A  költők  nem  csupán  a  közönség  gyönyörködtetésére  énekelnek,  mint  a 
madarak,  de  politikusok  is  egy  személyben.  A  politikai  pályán  vezérkedő 
férfiak    és  a  költők    lelke  kölcsönösen  ihleti  egymást,  mintegy   egybe- 
kapcsolódnak :  együtt  harczolnak,  más-más  eszközökkel  a  népért,  a  nép 
szabadságáért  s  ezzel  egy  erős  magyar  nemzeti  állam  megteremtéseért. 
lm,  ott  látjuk  az  elsők  között  az  egykori  gyűlölt  adminisztrátor  fiát: 
báró  Eötvös  Józsefet,  ki  nemcsak  mint  országgyűlési   követ  és  nemcsak 
mint  újságíró  szolgálja  nagy  lelkességgel  a  nép  felszabadításának  ügyét, 
de  még  inkább  s  jóval  nagyobb 
hatással,  mint    költő.    Éljen.  az. 
egyenlőség!  czímű   vígjátékában 
kigúnyolván  az  áldemokratákat, 
kik  csak  szájjal  hirdetik  az  egyen- 
lőséget, nagy  szolgálatot  tesz  az 
igazi  demokráczia  ügyének,  de 
sokkal  erősebb  a  hatása  A  falu 
jegyzője  czímű  regényének,  mely 
a  vármegyei  közigazgatás  hibái 
fölött  mond  kegyetlen,  kíméletlen 
Ítéletet.  Nem  csekélyebb  a  hatása 
Magyarország   1514-ben    czímű 
regényének,    melynek  tárgya    a 
rettenetes  emlékű  Dózsa-féle  lá- 
zadás. A  regény  mint  regény  is 
érdekes,    de    sokkal  érdekesebb 
benne  a  czél:  figyelmeztetés,  ta- 
nulság, a  nemességnek:  vigyáz- 
zatok,   mert    ismétlődik    Dózsa  ,       ...  , 

Tompa  Mihály. 

György  kora.  Jogot  a  népnek! 

Eötvös  1847-ben  írja  e  regényét.  Dózsa  György  kora,  hála  Isten,  nem 
ismétlődik,  ehelyett  a  regény  megjelenése  után  egy  esztendővel :  a  nemes- 
ség a  néppel  jogokban  és  terhekben  megosztozik! 

Isten  az  ő  különös  nagy  kegyelmét  árasztá  a  magyar  földre  ez 
időben;  az  igazi  nagy  embereknek  egész  serege  lép  föl  a  cselekvés  szín- 
padán, mintha  csak  egyszerre  pattantak  volna  ki  az  édes  anyaföld  méhéből, 
mint  a  mesebeli  katonák.  Egyszerű  fíildmíves  ember  gyermekeinek  neve 
ragyog  fel  a  magyar  égen:  ihletett  lelkű  költők,  kik  dicsőséget  szereznek 
a  magyar  névnek  idegen  földön  is.  Nádtödeles  kunyhók  szülöttjei:  PetÖfi, 

Arany,  Tompa,  mind  a  három  a  magyar  géniusz  örök  büszkesége.  A  magyar 
föld  népének,  az  eddig  csak  robotolásra  kárhoztatott  népnek  testéből  való 
test,  véréből  való  vér  mind  a  három,  s  hol  a  magyar,  született  bár  márvány- 
pafotában,  ki  ma  büszke  ne  legyen  arra,  hogy  ő  is.  egy  vérből  való 
velők?  Az  a  kor,  mely  szülte  Széchenyit,  Kossuthot,  Deákot,  a  magyar 
közélet  vezéreit,  ugyanaz  szüli  a  költészet  e  vezércsillagait  is.  Szívöket 
meghatja,  leiköket  megihleti  a  nép  szenvedése,  s  nemcsak  azért  dalolnak, 
hogy  daloljanak,  hanem  hogy  dalaikkal  utat  nyissanak  a  nép  számára 
ama  szívekhez,  melyek  eddig  mereven  elzárkóztak  az  Istenadta  nép  elől. 

Peiőfi  dalaiban.  Arany  János 
Toldi  Míldósában,  Tompa 
Mihály  Regétben  és  mondái- 
ban a  nép  lelke  szólal  meg 
s  eddig  ismeretlen,  csodás  vi- 
lág tárul  föl  a  magyar  közön- 
ség előtt.  Petőfi  nemcsak  a 
pusztát  fedezi  fel,  melyről 
addig  költő  nem  énekelt,  mert 
nem  talált  rajta  megénekelni 
valót,  de  föl  fedezi  a  népet 
is:  valamint  a  pusztának 
eddig  nem  látott  szépségei, 
azonképpen  a  népnek  is  eddig 
észre  nem  vett  rokonszenves 
vonásai  rajzolódnak  a  nép 
lelkétől  hidegen  elforduló  ne- 
messég lelki  szemei  elé.  Petőfi : 
Szigligeti  Ede.  a    magyar   nép.    Őt    látván, 

hallván,  a  magyar  népet  látjá- 
tok és  halljátok,  jó,  kedves,  becsülésre  érdemes  tulajdonságaival  és  gyönge- 
ségeivel  egyetemben.  Természetesen,  az  ő  lantján  a  gyengeségek  is  kedves 
színt  nyernek,  megaranyozódnak.  Sem  előtte,  sem  utána  nem  volt  költő, 
ki  hozzá  foghatóan  meg  tudta  volna  szólaltatni  a  nép  lelkét ;  utolérhetetlen 
művésze  Ő  annak  a  titoknak,  miként  tehet  a  műdal  oly  hatást  reánk, 
mintha  egyenesen  a  nép  lelkéből  fakadt  volna,  ámbár  nyilvánvaló,  hogy 
művész  keze  formálta.  S  bár  sokkal  fiatalabb  és  sokkal  inkább  költő 
volt,  semhogy  előre  kigondolt,  megállapított  tervszerűségről  lehetne  beszélni, 
egyfolytában,  évről  évre  amint  születtek,  olvasván  az  ő  költeményeit,  úgy 

tetszik  nekünk,  mintha  pályája  kezdetén  a  nép  megkedveltetésén  munkálna 
lánglelke  s  mikor  a  népet  az  emberek  szívébe  beleírta,  új  erővel  kapna 
lantjának  húrjaiba:  tüzel,  izgat  mérhetetlen  szenvedélyességgei  a  népért, 
a  népszabadságért,  mely  végeredményében  nem  egyéb  mint  az  egész,  az 
egy  testté  és  lélekké  forrott  nemzet  szabadsága.  Igen,  Petőfi:  a  magyar 
nép.  Ha  nem  volna  rá  büszke,  úgy  is  kiéreznők  minden  szavából,  hogy 
ez  a  költő,  kit  Jsten  jókedvében  küldött  a  magyar  népnek,  nádfödeles 
házikóban  születhetett,  a  délibábos   vécrtelen 


PetőR  szülőháza  Kis-Kfirösön. 

Pályája  kezdetén,  1842-től  46-ig  a  szerelem  és  bór  jókedvű  költője 
még,  alig  néhány  költeménye  sejteti  a  nagy  idők  nagy  költőjét.  De  már 
1844-et  imaszerű  költeménynyel  nyitja  meg:  Tied  vagyok,  tied,  hazám! 
E  szív,  e  lélek!  s  ez  évből  való  A  külföld  magyarjaihoz  czímű  szenve- 
délyes hangú  költemény,  mely  szörnyű  átkot  -mond  ama  magyarokra, 
kiknek  nem  esik  meg  szívok  a  hazán,  mely  porban  esd  kenyérért,  míg 
ők  idegenben  dőzsölnek ;  ez  évből  való  a  lopásért,  rablásért  deresre  húzott 
gazemberről,  (»A  nemes«)  ki  büszkén  kiáltja:  Hozzám  ne  nyúljatok,  Nemes 
vagyok,  nincs  nemes  embert  Botozni  jogotok,  —  a  Rabhazának  fia,  a 
Lant  és  kard,  melyben  látnoki  lelke  megsejti  a  jövendő  nagy  napokat; 
A  magyar  nemes,  e  csípős  szatíra  a  henyélő,  ősi  jogon  élődő  nemes 
emberről  s  A  hazáról,  melyben  a  magyar  nép  régi  dicsőségét  siratja,  ezt 

a   »hulló  csillagot*,  mely  tündökölt  s  lehullt  a  magasból  és  mindörökre 
elnyelé  a  föld  . . . 

Szabadság,  szerelem ! 
E  ketlő  kell  nekem. 
.  Szerelmemért  feláldozom   — 
Az  íletet, 
Szabadságért    feláldozom 


E  rövidke  dal  Petőfi  hitvallása,  s  élete  és  halála  a  bizonyság,  hogy 
szíve  mélyéből  fakadt  minden  dal:  nemcsak  dalolja,  de  kész  harczolni  és 
meghalni  a  szabadságért.  Nemcsak  dalolja,  de  valósággal  »híven  kiséri  a 
haza  lépteit,  nem  mint  az  árny  az  utazót  csak  jó  időben.*  A  rohamosan 


fejlődő  eseményekkel  együtt  szárnyal  nyugtalan  lelke,  s  bár  még  45-ben 
maga  is  a  régi  dicsőséget  siratja,  46-ban  már  azt  kérdi  költőtársaitól, 
hogy  ugyan  meddig  zengik  még  *a  régi  kort,  mit  elsodort  hullámaival 
már  az  enyészet*. 

•  A  csalc^ány  az  alkony  madara; 
Már  vége  felé  jár  az  éjszaka, 
.\  hajnal  közeleg : 
Most  a  világnak 
Nem  csalogányok, 
.  Hanem  pacsirták  kellenek.* 

Pacsirták,  az  ébredés,  a  hajnalodás  madarai. 

Valóban,  elég  volt  a  régi  dicsőségen  való  búsongásból,  »a  vércsékkel 
és   bagolyfíakkal  való  versenyt   huhogásból*    —   pacsirták  kellettek,  kik 

szabadságról,  szebb  jövendőről  dalolnak,  hitet,  bátorságot  öntenek  a  csüg- 
gedők,  emberséges  érzést,  részvétet  a  nép  elnyomóinak  szívébe.  Ki  érezné, 
ha  nem  a  nép  fia  a  nép  búját,  baját,  sok  nagy  szenvedését,  a  jogtalan- 
ságot, melynek  súlya  alatt  csaknem  ezer  éve  roskadoz  ?  Ama  népét,  meljmek 


Egyik  kezében  ekeszarva, 
Másik  kezében  kard : 
így  látni  a  szegény  jó  népet, 
így  ont  majd  vért,  majd  verítéket, 
A  míg  csak  élte  tart. 


Miért  hullatja  verítékét? 
A  mennyit  ő  kíván 
Az  eledelbül  és  ruhábul : 
Hisz  azt  az  anyaföld  magátul 
Megtermené  talán. 


S  ha  jön  az  ellen,  vért  miért  ont? 
Kardot  miért  foga  ? 
Hogy  védje  a  hazát  ?  Valóban ! 
Haza  csak  ott  van,  hol  Jog  is  van, 
S  a  népnek  nincs  joga. 

A  Palota  és  kunyhó-hdsi  szembeállítja  a  gőgös  palotával  a  lombos 
fák  mögé  bújt  kis  kunyhót :  ez  kell  neki,  a  kis  kunyhó,  ez  fogadja  be  őt, 
mert  a  » sötét  szobákban  találni  fényes  szíveket «  és  dala  dicsénekké  válik: 

Szent  a  küszöb,  melyen  beléptem  én, 
Oh  szent  a  szalmakunyhók  küszöbe ! 
Mert  itt  születnek  a  nagyok,  az  ég 
A  Megváltókat  ide  küldi  be. 
Kunyhóból  jő  mind,  a  ki  a 
Világnak  szenteli  magát. 
S  a  nép  mégis  nundenfelól  csak 
Megvetést  s  ínséget  lát. 

Közvetlen  e  költeménye  után  írja  A  XIX.  század  kölíői-t  Pusztában 
bujdosó  néphez  hasonlítja  a  magyar  népet  s  a  költők  a  lángoszlopok, 
ezeknek  kell  a  népet  vezetni  Kánaán  felé. 


Előre  hát  mind,  aki  költő, 

A  néppel  tüzön-vizen  át  I 

Átok  reá,  ki  elhajítja 

Kezéből  a  nép  zászlaját  I 

Átok  reá,  ki  gyávaságból 

Vagy  lomhaságból  elmarad, 

Hogy,  míg  a  nép  küzd,  fárad,  izzad, 

Pihenjen  ő  árnyék  alatt ! 


Vannak  hamis  próféták,  a  kik 
Azt  hirdetik  nagy  gonoszan, 
Hogy  már  megállhatunk,  mert  itten 
Az  ígéretnek  földe  van. 
Hazugság,  szemtelen  hazugság. 
Mit  milliók  czáfolnak  meg, 
Kik  nap  hevében  étlen-szomjan, 
Kétségbeesve  tengenek. 


Ha  majd  a  bőség  kosarából 
Mindenki  egyaránt  vehet, 
Ha  majd  a  jognak  asztalánál 
Mind  egyaránt  foglal  helyet ; 
Ha  majd  a  szellem  napvilága 
Ragyog  minden  ház  ablakán  : 
Akkor  mondhatjuk,  hogy  megálljunk, 
Mert  itt  van  már  a  Kánaán  ! 

Midőn  Arany  János  megírja  Toldi-jit,  Petőfi  az  első,  ki  üdvözli '  a 
szerény  szalontai  nótáriust  s  költői  levele,  mintha  csak  folytatása  volna 
A  XIX.  század  költői-nek,  mondván: 


Dalod,  mint  a  puszták  harangja,  egyszerű. 
De  oly  tiszta  is,  mint  a  pusztdlc  harangja. 
Melynek  csengése  a  rónákon  keresztül 
Vándorol,  s  a  világ  zaja  nem  zavarja. 


5  ez  az  igaz  költfi,  ki  a  nép  ajkára 
Hullatja  keblének  menyei  mannáját, 
A  szegény  nép  I  olyan  felhős  láthatára. 
S  felbők  közt  kék  eget  csak  néha  napján  lát. 


Arany  János. 

Nagy  fáradalmait,  ha  nem  enyhiti  más, 
Enyhítsük  mi  költők,  daloljunk  számára. 
Legyen  minden  dalunk  egy-egy  vigasztalás, 
Egy  édes  álom  a  kemény  nyoszolyára. 

Az  idegen,  olvasván  Petőfi  költeményeit,  ha  semmit  sem  is  olvasott 
egyebet  a  negyvenes  évek  mozgalmas  történetéből,  egyedül  e  költemények- 
ből, melyek  mindmegannyi  visszhangjai  e  kor  küzdelmeinek,  világos  képet 
nyer.  Tisztán,  világosan  áll  előtte  a  kép:  Íme,  egy  ország  elnyomókkal 

és  elnyomottakkal;  egy  népkeverék,  úr  és  paraszt,  mely  most  készül 
igazi  nemzetté  lenni,  hogy  kivívhassa  s  meg  is  védhesse  alkotmányátj 
függetlenségét,  mindkettőnek:  urnák  és  parasztnak  elnyomója,  az  osztrák 
uralom  ellen.  Am,  hogy  a  népből  nemzet  lehessen,  első  lépés:  jogot  a 
népnek.  Láttuk,  hogy  e  jog  diadaláért  a  haza  legjobbjai  fognak  kezet  s 
mily  nehéz  küzdelmek  árán  jutnak  eléb,  elébb.  Nem  csoda,  ha  a  nép  fia 
türelmetlen,  ha  szíve  tele  aggodalommal,  kétséggel,  hisz  oly  sokszor 
csalódott  a  nép.  Ennek  a  sokat  csalódott  népnek  a  nevében  fenyegeti 
meg  a  hatalmasokat: 


Még  kér  a  nép :  most  adjatok  neki ! 
Vagy  nem  tudjátok,  mily  szörnyű  a  nép, 
Ha  ibikel  és  nem  kér,  de  vesz  ragad  ? 
Nem  hallottátok  Dózsa  György  hírét? 
Izzó  vastrónon  6t  elégetek; 
De  szellemét  a  tűz  nem  égeté  meg, 
Mert  az  maga  tűz.  Úgy  vigyázzatok  : 
Ismét  pusztíthat  e  láng  rajtatok ! 


S  a  nép  hajdan  csak  eledelt  kívánt, 
Mivelhogy  akkor  még  állat  vala : 
De  az  állatból  végre  ember  lett, 
S  emberhez  illik,  hogy  legyen  joga. 
Jogot  tehát,  emberjogot  a  népnek ! 
Mert  jogtalanság  a  legrűtabb  bélyeg 


Isten  teremtményén,  s  ki  rásüti, 

Isten  kezét  el  nem  kerülheti. 

S  miért  vagytok  ti  kiváltságosok? 

Miért  a  jog  csupán  ti  nálatok? 

Apáitok  megszerzé  a  hazát, 

De  rája  a  népizzadás  csorog  .  .  . 


Jogot  a  népnek,  az  emberiség 
Nagy  szent  nevében,  adjatok  jogot, 
S  a  hon  nevében  egyszersmind,  a  mely 
Eldől,  ha  nem  nyer  űj  védoszlopot. 
Az  alkotmány  rózsája  a  tiétek. 
Töviseit  a  nép  közé  vetetek: 
Ide  a  rózsa  néhány  levelét 
S  vegyétek  vissza  a  tövis  felét ! 


Majd  a  gúny  éles  fegyverével  támadja  az  ország  elmaradottságát, 
a  kiváltságosak  gőgjét.  Okátootaia  annak  a  szép  országnak  a  neve,  ahol 
többek  közt  megvan  az  a  szép  is,  hogy  külön  vált  a  bagaria  s  a  kutyabőr, 
a  paraszt,  és  a  nemes. 


Kutyabőr !  Ez  itt  a  fő-fő. 
Becsben  párja  nincs  neki. 

9 

Es  ezért  sok  uri  ember 
Saját  testén  viseli, 


De  habár  rangjával  kissé 
Nagyra  van  az  úri  rend. 
Nem  mondhatni,  hogy  nem  gondol 
A  köznéppel  odalent. 


» Nyisd  ki  markod,  mind  a  kettőt «, 
A  paraszthoz  ígyen  szól, 
>Nyisd  ki  markod,  jó  barátom, 
Nesze  semmi,  fogd  meg  jól.« 

De  jön  48,  virrad,  virrad!  lm,  mosolyog  a  kikelet,  ébred  a  természet, 
ébred  a  nép,  közelegsz,  szent  szabadság,  már  a  hegyek  mögül  előragyog- 
nak sugaraid! 

A  hírhedt  Metternich  megbukott,  az  a  72  követ  s  200  országgyűlési 
íQú,  kik  Kossuth  feliratával  Bécsbe  mennek,  már  nem  találják  ott  a  pár 


\ 

nap  előtt  még  mindenható  kanczeilárt.  A  bécsi  nép  leírhatatlan  lelkese- 
déssel fogadja  a  pozsonyi  küldöttséget,  a  szabadság  hirnökeit.  Kossuth 
útját  virágokkal  hinti  be  a  bécsi  nép:  csak  egy  szavába  kerül  s  a  nép 
elsöpri  a  császári  palotát.  De  Kossuthot  nem  bódítja  el  a  dicsőség  mámora, 
ő  a  törvényes  alapon  álló  magyar  nemzet  kívánságaival  jött  Bécsbe,  megy 
a  magyar  király  színe  elé.  A  király  fogadja  Kossuthot,  Batthyányi  és 


Kossuth  bessél  a  néphez  Bécsben. 

Eszterházyt  s  a  trónörökös  jelenlétében,  éjnek  idején,  megígéri  a  nemzet 
kívánságainak  teljesítését. 

Ekkor  már  Bécsben  tudták,  hogy  mi  történt  —  Pesten.  Mert  mialatt 
az  országgyűlési  küldöttség  Bécsben  járt,  nagy  események  színhelye 
Pest.  Az  ország  szíve  megdobban  s  ez  a  dobbanás  delejes  áramként 
járja  be  az  országot :  szabadság,  egyenlőség,  testvériség,  a  népek  e  szent- 
háromsága tündököl  a  magyar  égen  s  nincs  többé  hatalom,  mely  a  szívek- 
ből kiirtsa  a  nemzeti  akarat  e  szentháromságát.  Ha  Bécsnek  »két  napig 

Kossuth  az  ura«,  Pestnek  Petőfi.  Mialatt  Bécsben  a  nép  Kossuth  .tüne- 
ményes szónoklatainak  hatása  alatt  tomboló  lelkességgel  élteti  a  szabad- 
ságot, Pesten  Petőfi  szavalja: 

A  magyarok  Istenére  esküszünk, 
Esküszünk  \  hogy  rabok  lovább 
Nem  leszünk ! 

s  a  népek  ezrei,  esküre  emelt  kézzel,  mennydörgik  utána:  esküszünk! 

A  tűzvérű  ifjúságot  nem  elégíti  ki  az  országgyűlés  természetszerűen 
lassúbb  cselekvése :  egyszerre  akar  mindent  s  a  Pilvax  kávéházban, 
a  » Közvélemény «  asztalánál 
megállapítják  a  hires  1 2  pon- 
tot, a  népszabadság  e  kátéját. 
Mit  kivan  a  magyar  nem- 
zet? Ez  az  első  kérdés  s  a 
felelet  rá:  ^Legyen  béke,  sza- 
badság és  egyetértés!*  Erre 
következik  a  12  pont:  l.  Kí- 
vánjuk a  sajtó  szabadságát. 
2.  Felelős  minisztériumot  Buda- 
Pesten.  3.  Évenkénti  ország- 
gyűlést Pesten.  4.  Törvény 
előtti  egyenlőséget  polgári  és 
vallási  tekintetben.  5.  Nem- 
zeti őrsereget.  6.  Közös  te- 
herviselést 7.  Az  úrbéri  terhek 
megszüntetését.  8.  Esküdtszé- 
ket, képviseletet  egyenlőség 
alapján.  9.  Nemzeti    bankot. 

10.  A  katonaság  esküdjék  meg  az  alkotmányra;  magyar  katonáinkat  ne 
vigyék  külföldre,  a  külföldieket  vigyék  el  tőlünk.  11.  A  politikai  státus- 
foglyok bocsáttassanak  szabadon.  1 2.  Kívánjuk  az  Uniót  Erdélylyel.  Egyen- 
lőség, szabadság,  testvériség! 

Jókai  Mór  olvassa  fel  először  a  kávéházban,  néhány  iíjú  jelenlétében 
e  pontokat  márczius  15-én  reggel,  utána  Petőfi  a  Nemzeti  dalt  s  úgy 
mennek  az  egyetemre,  hol  Petőfi  az  egyetemi  iíjúságnak  is  elszavalja 
Nemzeti  dalát.  Innét  indul  az  ifjúság  ki  az  utczára,  hol  csakhamar  tenger 
nép  verődik  össze  s  Landerer  és  Heckenast  nyomdájában  lefoglalnak  egy 
kis  kézi  sajtót,  azon  kinyomatják  a  12  pontot  és  a  Nemzeti,  dalt:  a  szabad 

sajtó  .  első  termékeit.  Délután  népgyűlést  tartanak  a  Múzeum  elŐtt,  ott 
Petőfi  újra  elszavalja  a  Nemzeti  dalt,  felolvassák  a  12  pontot  s  a  nép- 
gyűlés egyenest  a  városházára  tart:  a  városatyák  elfogadják  a  szabadság 
kátéját,  sőt  el  is  határozzák,  hogy  részben  a  népből,  részben  a  város 
tisztikarából  választott  küldöttség  útján  terjesztik  azt  az  országgyűlés  elé, 
egyben  a  királyt  megkérik,  hogy  Pestre  népképviseleten  alapuló  ország- 
gyűlést hívjon  össze. 

Ez  volt  csak  az  igazi  »forradalom«,  hozzámérhetőt  nem   mutat  föl 


Táncsics  Mihály  Kiszabadítása, 

a  világtörténelem:  forradalom,  melyhez  nem  tapad  kiontott  vérnek  átkos 
emléke!  Ezer  éves  szolgaság  láncza  hull  le  egy  napon  a  magyar  nép 
kezéről,  lábáról  s  a  hatalom  fejét  vesztve,  tétlenül  áll  a  lövésre  kész 
ágyúk  mögött:  nincs  kéz,  mely  az  ágyúk  íelé  nyújtsa  az  égő  kanóczot, 
nincs  kéz,  mely  szuronyt  szegezzen  a  Budára  felvonuló  lelkes  ifjak 
mellének!  Vérontás  nélkül  szabadítják  ki  Táncsics  Mihályt,  a  munkás  nép 
e  lelkes  íróját,  ki  sajtóvétség  miatt  raboskodott  s  nagy  diadallal,  kocsin 
viszik  Budáról  Pestre. 

Ha  a  mérséklet  útján  haladó  törvényhozók  lelkét  aggodalom  szállotta 

rmeg  a  pesti  békés  forradalom  hallatára*  —  bár  túlzott  volt  az  aggodalom, 
nem  hibáztathatjuk  miatta.  Nem  ok  nélkül  tartottak  attól,  hogy  az  udvar, 
mely  még  magához   sem   tért  a  bécsi    forradalom   okozta  ijedtségéből, 
utczai  forradalomnak  minősíti  márczius  15-ikét  is.  A  íelelős  minisztérium 
alakításával  megbízott  Batthyány  Lajos  már  márczius    17-én  ki  is  adja 
.^Isp  körlevelét  az  összes  törvényhatóságojchoz,  figyelmeztetvén,  hogy  a 
törvényhozás  rendes  munkáját  ne  engedjék  megzavartatni  kicsapongásokkal, 
ddő  előtt  való  követelésekkel.  Nyilvánvaló,  hogy  ez  a  körlevél  valóképpen 
Pestnek  szólt,  s  bár  márczius   15-ének  lefolyása  éppenséggel  nem  viselte 
magán   a  rendforgató   utczai  tüntetés  bélyegét,  tagadhatatlan,  hogy  az 
-országgyűlés  méltán  félhetett  e  nemzeti  ünnepnek  közönséges  tüntetéssé 
való  fajulásától,  hol  esetleg  a  tudatlan  tömeg  él  a  szabadsággal,  a  maga 
imódja  szerint.   Midőn  a  budapesti    küldöttség  Pozsonyban  átadja  a  12 
pontot,  á  küldöttség  szónokának,  Hajnik  Pálnak,  Kossuth  válaszol  s  ez  a 
•válasz  csak   részben  elégíti  ki  a  küldötteket.  Mint  általában  az   ország- 
rgyűlés    tagjai,    Kossuth    sem    szívesen   látja,  hogy  az   iQúság    mintegy 
második  országgyűlést  csináljon  Pesten  s  bár  Kossuth  is  épp  úgy  az  ország 
szívének  tekinti  Pestet,  mint  az  ifjúság,   természetes,  ha  addig,  mig  az 
•országgyűlés  Pozsonyban,  a   vezető  szerep  Pestet  nem  illeti  meg.  Kossuth 
joggal  hivatkozhatott  arra,  hogy  a  12  pontot  a  törvényhozás  vagy  telje- 
sítette, vagy  teljesíteni  fogja  s  az  országgyűlést  is  leviszik  Pestre,  elébb 
.azonban   még  el  kell  intézni   némely   sürgősebb   ügyet   az  utolsó  rendi 
országgyűlésen,  úgy  nyitják  meg  az  első  népképviseleten  alapuló  ország- 
gyűlést, S  valóban,  a  rendek,  mielőtt  bezárnák  az   utolsó   rendi   ország- 
gyűlést, emlékezetessé  kívánják  tenni  s  elhatározzák,  hogy  halaszthatat- 
lannak tartják  még  ezen  az  országgyűlésen:  1.  Az  új  kormányzási  rend- 
rszernek,    a    felelős    minisztériumnak    törvény    által   való   körülírását    és 
megállapítását;    2.   a  Pesten   rövid  idő    alatt   tartandó    országgyűlésnek 
:képviseleti  alapra  fektetett  szerkesztési  módját;  3.  a  közös  teherviselésnek 
minden  közterfiekrp  nézve  az  ország  minden  lakosaira   egyenlően   leendő 
kiterjesztését  és  életbeléptetését;  az  úrbéri  viszonyoknak  a  magánbirtoko- 
sokra   nézve  közállományi  kárpótlás  mellett  való   megszüntetését;   5.  az 
•ország  belbékéjének  és  szabadságának  fentartása  végett  a  nemzeti  őrség- 
nek azonnal  való  felállítását ;  6.  a  czenzura  eltörlésével  a  sajtószabadságnak 
^esküdtszéki  instituczióval  biztosítását. 

Márczius  18-án  hozza  ezt  a  határozatot  az  országgyűlés  s  még  az 
inap  el  is  fogadják  a  közös  teherviselésről  s  a  jobbágyi  viszony  megszün- 
tetéséről, a  papi  tized  váltságáról  és  az  ősiségről  szóló  törvényjavaslatot, 

20-án  a  sajtó-törvényjavaslatot,  ezt  azonban  már,  24-én  módosítani  kény- ' 
telének,  miutána  »pesti  köz  vélemény «  azt*  még  a  réginél  is  szigorúbbnak: 
találta.  Lázas  sietséggel  dolgozik  tovább  az  utolsó  reildi  országgyűlés  s- 
márczius  25-én  elfogadják  az  évenként  tartandó  országgyűlésről,  a*.szabad. 
királyi  városokról,  a  községi  választásokról  s  a  Jászkun-  és  a  Hajdú- 
kerületekről szóló  javaslatokat,  22-én  a  nemzeti  őrségről,  23-án  a  nemzet, 
színeiről,  az  ország  czímeréről  szóló  s  más  kisebb  javaslatokat. 

A  felelős  minisztérium  alakításával  megbízott  Batthyány  Lajos  már- 
czius 25-én  bemutatja  az  országgyűlésen  a  kiszemelt  miniszterek  névsorát. 
Kossuth  nem  akar  belépni  a  minisztériumba,  de  Batthyány  kijelenti,  hogy 
»ha  Kossuth  a  pénzügyminiszterséget  el  nem  vállalja,  veszi  a  kalapját,, 
megy  egyenesen  a  nádorhoz  s  tudtára  adja,  hogy  lemond  a  minisztérium 
alakításáról. «  így  vállalkozik  Kossuth  a  pénzügyminiszterségre.  A  belügyi 
tárczát  Szemere  Bertalan  vállalja,  a  vallás-  és  közoktatásügyit  báró  Eötvös- 
József,  a  földmívelés-,  ipar-  és  kereskedelemügyit  Klauzál  Gábor,  az 
igazságügyit  Deák  Ferencz,  a  hadügyit  Mészáros  hkzés,  a  külügyit  . 
herczeg  Esztetházy  Pál. 

A  reformok  útján  való  e  lázas  haladás  nagy  aggodalomba  ejti  a. 
bécsi  udvart,  veszélyben  látják  forogni  Ausztria  nagyhatalmi  állását  s  ez 
aggodalom  hatása  alatt  születik  az  a  két  királyi  leirat,  egyik  az  úrbér 
eltörlése,  másik  a  magyar  felelős  minisztérium  ügyében,  mely  leiratok 
nagy  felháborodást  okoznak  az  országgyűlés  márczius  25-iki  ülésén.  Az  egyik 
leirat  szerint  a  király  >a  közös  teherviselésről  javalt  törvényczikket  álta- 
lában kegyelmesen  helybenhagyja «,  nemkülönben  »a  dézsma  és  pénzbeli, 
fizetések  kármentesítés  mellett  való  megszüntetését  is,  minekutána  azonbaa 
—  így  folytatja  a  kézirat  —  az  úrbéri  szolgálatok  azonnali  megszünte- 
tésével éppen  azon  osztály,  mely  ritka  nagylelkűséggel  oly  tetemes  áldo- 
zatot hoz,  erejéből  rögtön  kivetkőztetnék  s  ezáltal  egyrészben  a  mezei 
gazdaság  csökkentésével  s  a  kereskedés,  ipar  és  nemzeti  gazdászat  kárával,. 
sot  éhínség  előidézhetésével  is,  az  egész  hon  súlyos  veszélybe  ejtetnék«  — 
szükségesnek  találja  az  illető  törvényjavaslatok  bővebb  tárgyalását. 

Nyilvánvaló  az  udvar  törekvése:  megakadályozni  szőrszálhasogató 
gáncsoskodással  ama  reformjavaslatokat,  melyekhez  hasonlót  annak  idején 
II.  József  császár  önkényesen  akart  ráparancsolni  a  nemességre.  Az  igaz^ 
hogy  II.  József  nem  akarta  megcsinálni  az  önálló  Magyarországot  is. 
Ettől  ijed  meg  a  bécsi  udvar,  e  miatt  akarja  az  úrbéri  viszonyok  »bővebb 
tárgyalását.  < 

A  másik  leirat  még  jobban  felháborítja  a  rendeket.  A  felelős  minisz- 

-teríumról  szóló  javaslatot  véges-végig  módosítja,  nyirbálja,  hogy  akik 
tervezték,  alig  ismertek  reá,  A  felelős  minisztérium  mellett  továbbra  is 
íenn  akarja  tartani  a  királyi  kamarát  és  a  magyar  udvari  kanczelláriát. 
Azt  kívánja,  hogy  a  közös  költségeknek  Magyarországra  eső  részét  ezentúl 
is  fizessék  be  a  birodalom  központi  pénztárába;  a  vám-,  pénz-  és  keres- 
'kedelmi  ügyek  elintézése  ezután  is  közös  maradjon.  Megnyirbálja  a  honvé- 
delmi minisztérium  hatáskörét  is,  úgy  hogy  a  honvédelmi  miniszter  csak 
névszerint  lett  volna  miniszter,  a  magyar  hadsereggel  való  rendelkezés 
marad  továbbra  is  —  Bécsben.  Az  általános  felháborodásnak  Kossuth  a 
tolmácsolója.  Minden  szava  maró  gúny.  A  leiratok  kétszeri  felolvasása 
után  fölállott  s  szólt  a  következőképen:  »Azt  gondolom,  uraim,  hogy 
eleget  hallottunk,  midőn  kétszer  hallottuk  s  a  két  felolvasás  elég  volt 
.arra,  hogy  minden  becsületes  magyar  határozott  véleményt  alkosson  magá- 
nak a  dologról.  Röviden  akarok  szólni,  azzal  a  higgadtsággal,  melyben 
azon  férfias  elhatározás  fekszik,  hogy  akármi  történjék  bár,  de  a  Bécsben 
játszó  intrigák  nem  fognak  czélt  érni  Magyarországon.  Megmondom  véle- 
ményemet mindkét  leiratra: 

Az  elsőt  tekintve  úgy  veszem,  hogy  az  úrbéri  tartozások  megszün- 
tetésének elve  e  leiratban  is  szankcziondlva  van,  amennyiben  mégis  a 
földmivelés  fennakadása,  fenyegető  éhség  s  isten  tudja,  minő  rémképek 
miatt  újabb  tárgyalás  alá  kívánják  vétetni  e  kérdést,  kijelentem,  hogy 
^erre  hajlandó  teljességgel  nem  vagyok;  s  határozatilag  újra  is  kimondatni 
•kívánom,  hogy  a  rendek  most  már  királyi  beleegyezéssel  is  az  úrbéri 
tartozásokat  visszahozhatlanul  megszüntessék;  legfeljebb  a  néphez  lehetne 
szót  intézni  egy  manifesztumban,  melyben  a  közjólét  szempontjából  arra 
kéressék,  de  ne  parancsoltassék,  hogy  ne  hagyja  a  földeket  műveletlenül 
és  ezt  a  népnek  saját  jó  érzésére,  hazafiságára  bizni.  Ami  a  második 
leiratot  illeti,  az  országgyűlés  hallotta  a  miniszterek  nyilatkozatát  (inkább 
lemondanak,  semhogy  é  leirat  értelmében  módosítsák  a  javaslatokat),  hallotta, 
hogy  a  nádor  e  dologhoz  saját  állását  kötötte  hozzá.  Részletekbe  nem 
bocsátkozom,  de  kimondom,  hogy  ez  a  leirat  lázasztó  gúny  s  könnyelmű 
játékűzés  a  trónnal,  a  hazával.  És  kik  űzik  e  játékot?  Az  egészen  átlengő 
szellem  nem  más,  mint  hogy  a  gyűlöletes  bürokráczia  ezentúl  is  maradjon 
meg  Bécsben  s  a  magyar  független  minisztérium  Budán  ne  legyen  egyéb, 
mint  alacsony  postahivatal,  mint  volt  a  helytartó- tanács.  Es  ezen  emberek 
nem  gondolnak  az  ausztriai  ház  jövőjével,  nem  gondolnak  a  polgár-vérrel, 
mely  ily  eljárás  után  patakokban  folyhat.  Ugyanazon  perczben,  midőn  a 
rkirály   kimondá,  hogy   ^felelős   magyar   minisztérium  lesz«,  előállanak  a 

királyi  szó  szentségét  megnyirbálni,  nem  kiméivé  azon  nimbuszt,  azon» 
pietást,  melynek  a  királyi  név  körül  lengeni  kell,  ha  csak  azt  minden 
fényétől  s  minden  tekintélyétől  meg  nem  akarják  fosztani,  s  oda  viszik 
á  dolgot,  hogy  a  nép  hitét  veszítse  a  királyi  szó  iránt. « 

Végül  kijelenti,  hogy  bízik  a  nádor  férfias  elszántságában,  reméli,, 
hogy  adott  szavát  lehető  legrövidebb  idő  alatt  beváltja,  de  ha  ez  n^ 
történik,  akkor  vessenek  számot  magukkal,  kik  a  dolognak  okozói  voltak . . , 
Mindenfelé  nagy  felháborodást  keltenek  a  leiratok.  Pozsonyban  az  ifjúság 
az  utczán  égeti  meg.  Pesten  valóságos  forrongás  támad,  a  nép  már  kész 
fegyvert  fogni  s  nyiltan  hirdetik,  hogy  ideiglenes  kormányt  alakítnak,  ha 
a  király  el  nem  ismeri  a  mindenben  független  felelős  minisztériumot. 
Petőfi  most  van  csak  igazán  elemében. 

Bármit  mond  a  szemtelen  hízelgés, 
Nincsen  többé  ázéretett  király  ! 

Ez  a  két  sor  ismétlődik  A  királyokhoz  czímű  költemény  minden 
versszakában  s  ezt  a  költeményt  közvetlen  a  királyi  leirat  hatása  alatt 
írja  Petőfi.  Es  nyomban  megírja  a :  » Föltámadott  a  tenger «  kezdetűt^ 
melyből  kihallatszik  a  forradalomért  vágyakodó  költő  ujjongása,  hogy 
végre-valahára : 

Föltámadott  a  tenger,  Látjátok  ezt  a  tánczot  ? 

A  népek  tengere ;  Halljátok  e  zenét  ? 

Ijesztve  eget,  földet,  Akik  még  nem  tudtátok, 

Szilaj  hullámokat  vet  Most  megtanulhatjátok, 

Rémítő  ereje.  Hogyan  mulat  a  nép. 

Igen,  feltámadott  a  tenger,  a  népek  tengere  s  » habár  felül  a  gálya 
s  alul  a  viznek  árja,  azért  a  viz  az  úr !  <  A  századok  során  elnyomott  nép 
most  a  hatalom  S  bármennyire  nehezen  esik  az  udvarnak  a  régi  rend- 
szertől  való  megválás,  kénytelen  megalkudni  a  helyzettel.  Márczius  31-én 
újabb  királyi  kéziratot  olvasnak  fel  az  országgyűlésen  s  ezt  a  leiratot 
már  óriási  lelkesedéssel  fogadják  a  követek,  nemkülönben  a  képviselőház 
karzatán  szorongó  közönség  is:  a  felelős  minisztérium  és  Magyarország 
függetlenségének,  elismerését  tartalmazá  a  királyi  kézirat.  A  közös  ügyek 
elintézését  a  következő,  a  népképviseleten  alapuló  országgyűlésre  hagyják : 
ez  lett  volna  hivatott  arra,  hogy  törvényjavaslatot  készítsen  a  közös 
költségek,  nevezetesen  az'  udvartartás,  a  külügyi  és  hadügyi  kiadásokról 
Áz  utolsó  rendi  országgjrűlésnek  erre  már  nem  volt  ideje,  nem  volt,  »mert 
nem  engedték  lenni«  —  mondotta  Deák  Ferencz  1867-ben  —  s  az  udvar 
őszinteségének  hiánya  csakhamar  megtermetté  gyümölcsét:  a  48 — 49-iki 
függetlenségi  harcz  volt  e  gyümölcs. 


I 

A  király  április  10-ikére  tűzi  ki  az  utolsó  rendi  országgyűlés  berekesz- 
tését. Összesen  harminczegy  törvényjavaslat  várja  a  királyi  szentesítést: 
:s  e  harminczegy  törvényjavaslatot  törvény  erejére  emeli  április  11-én 
V.  Ferdinánd  király.  Amit  századokon  keresztül  féltékenyen  őriztek  a 
rendek :  a  nemesi  kiváltságokról  önként  mondanak  le,  megosztozván  a 
.néppel  terhekben  és  jogokban  egyaránt.  Az  utolsó  rendi  országgyűlés  a 
halálával  biztosította  magának  a  halhatatlanságot:  sirján  Magyarország 
népeinek  egyenlősége,  szabadsága  hajtott  ki  s  a  népek  milliói  méltán 
állották  hálás  sziwel  körül  e  sirt.  Meghalt,  hogy  új  életet  adjon  a  magyar 
népnek;  meghalt,  hogy  szabaddá  tegye  a  szolgaságban  sínylődött  népek 
millióit. 

Április  10-én  este  tündöklő  fényességben  úszott  az  ősi  koronázó 
yáros:  megérkezett  falai  közé  a  király  s  vele  a  trónörökös,  Ferencz  József 
főherczeg  is.  Április  11-én  délelőtt  10  órakor  a  primási  palotában  fogadta 
;a   rendeket  s   ezeket  az   emlékezetes  szavakat   intézte  István  nádorhoz: 

»Én  magyar  nemzetemnek  szívből  óhajtom  boldogságát,  mert  abban  találom  fel 
a  magamét  is.  Amit  tehát  ezek  elérésére  tőlem  kívánt,  nemcsak  teljesítettem,  hanem 
királyi  szavammal  erősítve  ezennel  át  is  adom  neked,  kedves  öcsém,  s  általad  az  egész 
nemzetnek,  úgy,  mint  kinek  hűségében  leli  szívem  legfőbb  vigasztalását  és  gazdagságát* 

A  nádor  a  következő  szavakkal  válaszolt: 

Egy  boldogított,  hálás  nép  környezi  itt  fölséged  királyi  székét  s  a  nemzet   szive 
-soha  forróbb  szeretettel,  több  hűséggel  nem  dobogott  fejedelme  iránt,  mint  dobog  most 
felségedért,   ki  a  jelen  törvények  szentesítése  által  honunk  új  alkotója  lett* 

E  szép  jelenet  után  az  alsó-  és  felsőház  tagjai  együtt  mennek  a 
képviselőházba,  hogy  meghallgassák  a  szentesített  törvényeket.  Felelős 
magyar  minisztérium,  évenkénti  országgjrűlés,  a  követeknek  népképviselet 
.alapján  való  választása,  közös  teherviselés,  a  robot,  a  dézsma,  a  papi 
tized  megszüntetése,  tagosítás,  legelő-elkülönítés,  ősiség  és  uriszék  eltör- 
lése, a  nemzetőrség  felállítása,  sajtószabadság,  egyenlőség  a  bevett  vallás- 
felekezetek közt:  ime,  e  törvényekben  az  új  Magyarország  képe!  >A  tör- 
ténelem ezt  az  átalakulást  —  monda  Deák  Ferencz  1867-ben  —  Kossuth 
nevével  köti  össze  s  daczára  a  bekövetkezett  szerencsétlen  eseményeknek, 
művének  ez  a  része  fenmarad  és  fen  fog  maradni,  míg  nemzetünk  él  és 
országunk  áll:  s  ahhoz  a  nemzet  emléke  és  hálája  lesz  mindig  csatolva.* 
A  király  szentesítése  mellett  a  nemzetnek  vérével  is  meg  kellett  pecsé- 
telnie e  törvényeket,  ám  örök  dicsőségére  válik  e  törvények  alkotóinak, 
hogy  nem  e  törvények  okozták  az  utána  következett  sajnálatos  esemé- 
.nyeket,  hanem,  mint  Deák  monda  később,  »azoknak   az  ármányai,  kik  e 


^^ 

törvények  -következtében  elvesztették  illetéktelen  befolyásukat  Magyar- 
ország kormányára  s  most  vissza  akarták  nyerni  ezt  a  hatalmukat.^ 

Az  utolsó  rendi  országgyűlés  alkotása  egyáltalán  nem  forradalmi, 
íelforgató  természetű,  sőt  maga  a  mértékletesség.  Egyfelől  az  ország  ősi, 
elvitázhatatlan  jogait  menti  meg,  másfelől  az  ország  polgárait  egyforma 
terhek  mellett  egyforma  jogokban  részelteti.  S  valóban,  az  1848-iki 
alkotmányt  méltán  nevezé  Lonovics  érsek  tizenhárom  év  múlva  az  adsz- 
tokráczia  igazi  nemeslevelének,  mert  az  csakugyan  szebb,  ragyogóbb  a 
másiknál:  erre  igazán  büszke  lehet  minden  nemes  ember. 

De  ismerkedjünk  meg  közelebbről  ezzel  a  nemeslevéllel.  Gyönyör- 
ködjenek az  utódok  az  ősök  alkotásában,  s  gondoljanak  rá  hálával  azok, 
kik  e  nemes  levélnek  áldásait  élvezik. 

A  független  felelős  magyar  minisztériumról  szóló  törvényczikk  azzal 
biztosítja  a  minisztérium  függetlenségét,  hogy  a  királynak  bármely  ren- 
delete, parancsolata,  határozata  és  kinevezése  csak  úgy  érvényes,  ha  a 
Budapesten  székelő  miniszterek  valamelyike  aláírja.  A  törvényczikk  meg- 
állapítja, hogy  a  minisztérium  egy  elnökből  s  ha  ez  tárczát  nem  vállal, 
nyolcz  miniszterből  áll,  kik  közül  egy  állandóan  a  király  személye  körül 
lesz,  a  többi  a  következő  ügyeket  vezeti :  a)  belügy,  b)  pénzügy,  c)  köz- 
munka és  kereskedés,  d)  földmivelés,  ipar  és  kereskedés,  e)  vallás  és  köz- 
oktatás, f)  igazságszolgáltatás  és  kegyelem,  g)  honvédelem. 

A  IV,  törvényczikk  kimondván  az  országgyűlés  évenként  való  tartását 
s  hogy  a  képviselőket  három  évre  választják,  az  V.  czikk  részletesen 
meghatározza  a  képviselőválasztás  körül  követendő  eljárást.  E  törvényczikk 
mindazokat,  kik  eddig  a  választó  jogot  gyakorolták,  jövőre  is  meghagyja 
e  jog  gyakorlatában.  Ezeken  kivül  választhat  minden  becsületes  előéletű 
állampolgár,  ha  legalább  20  éves,  valláskülönbség  nélkül ;  még  pedig :  akik 
szabad  királyi  városokban  vagy  rendezett  tanácsú  községekben  300  ezüst 
forint  értékű  házat  vagy  földet,  egyéb  községekben  az  eddigi  úrbéri 
értelemben  vett  egy  magyar  telket,  vagy  ezzel  hasonló  kiterjedésű  birtokot, 
kizáró  tulajdonnal  birnak ;  kézművesek,  kereskedők,  gyárosok,  kiknek  saját 
műhelyük,  kereskedésük  vagy  gyáruk  van;  olyanok,  kik  a  nevezett 
osztályokba  neni  tartoznak  ugyan,  de  saját  birtokukból  vagy  tőkéjökből 
eredő  100  ezüst  forint  évi  jövedelmet  kimutatni  képesek;  jövedelmükre 
való  tekintet  nélkül  a  tudorok,  sebészek,  ügyvédek,  mérnökök,  akadémiai 
művészek,  tanárok,  a  magyar  tudós  társaság  tagjai,  gyógyszerészek, 
lelkészek,  segédlelkészek,  községi  jegyzők  és  iskolatanítók.  Végül  azok, 
kik  eddig  városi  polgárok  voltak,  még  ha  nincs  is  meg  a  felsorolt  választó- 

képességök.  Összesen  109  választó  kerületet  állapít  meg  a  törvény  377 
képviselővel,  s  ha  megtörténik  az  Erdélylyel  való  unió,  Erdély  szintén  küld- 
het 69  képviselőt  A  VIL  törvényczikk  már  ki  is  mondja  Magyar-  és 
Erdélyország  unióját,  abban  a  föltevésben,  hogy  az  erdélyi  országgyűlés 
is  kimondja  azt,  ami  meg  is  történt  még  az  évben,  május  30-án* 

A  VIII.  törvényczikk  mondja  ki  a  közös  teherviselést:  » Magyarország 
s  a  kapcsolt  Részek  minden  lakosa,  minden  közterheket  különbség  nélkül 
egyenlően  és  aránylagosan  viselik. « 

Kimondván  a  nagyszerű  elvet,  a  törvényczikk  1.  szakasza  elrendeli, 
hogy  a  felelős  magyar  minisztérium,  a  törvényhatóságok  meghallgatása 
mellett,  dolgoztassa  ki  ideiglenesen  az  adózási  kulcsot  és  e  kulcs  szerint 
a  kivetés  már  a  légközelebbi  közigazgatási  évtől,  még  pedig  1848.  november 
első  napjától  kezdődik.  A  2.  szakasz  szerint  azt  az  adókulcsot  a  leg- 
közelebbi országgyűlésnek  be  kell  mutatni.  A  már  kivetett  közterheket 
—  mondja  a  3  szakasz  —    48.   november  első  napjáig  be  kell  hajtani. 

A  közös  teherviselés  kimondásából  önként  következik  a  jobbágyi 
tartozások  eltörlése.  A  IX.  törvényczikk  veszi  le  a  nép  válláról  ezt  a 
súlyos  terhet,  a  következő  szavakkal :  » Az  úrbér  s  azt  pótló  szerződések 
alapján  eddig  gyakorlatban  volt  szolgálatok  (robot),  dézsma  és  pénzbeli 
fizetések,  e  törvény  kihirdetésétől  fogva  örökösen  megszűnnek. «  És  mindjárt 
az  első  szakaszban  »a  törvényhozás  a  magán  földesurak  kármentesítését 
^.nemzeti  közbecsület  védpajzsa  alá,  helyezi. «  A  kármentesítésre  vonatkozó 
részletes  törvényjavaslat  kidolgozása,  természetesen,  a  következő  ország- 
gyűlésre marad.  Az  idő  rövidsége  mellett  meg  kellett  elégedniök  az  elv 
kimondásával.  Oly  helyeken,  hol  eddig  úrbéri  rendezés  vagy  legelő-elkü- 
lönítés nem  történt  —  így  szól  a  3.  szakasz  —  a  faizásra  és  legeltetésre 
nézve  az  eddigi  gyakorlat  továbbra  is  fenmarad.  A  4.  szakasz  megszünteti 
az  uri  törvényhatóságot  s  polgári  ügyekben  a  szolgabirák,  büntető  perek- 
ben a  megyei  törvényszékek  gyakorolják  azt,  de  ideiglenesen.  Nevezetes 
a  Xin.  törvényczikk,  mely  a  papságnak  a  tizedről  való  nagylelkű  lemon- 
dását örökíti  meg.  Lemondott  örökre,  minden  kárpótlás  nélkül! 

Forradalom,  vérontás  nélkül  megy  végbe  az  ország  újjászületése, 
vér  nélkül  a  két  édes  testvérnek :  Magyar-  és  Erdélyországnak  egyesülése. 
Joggal  írta  Magyarország  első  belügyminisztere  a  megyéknek,  az  új 
törvények  végrehajtásáról  szóló  rendeletében:  )>a  törvényhozás  dicsősége 
nagy.  Újjáteremti  a  hazát  vérnek  ontása  nélkül.  A  végrehajtóké  még 
nagyobb  leend,  ha  a  hozott  törvények  veszélyes  rázkódtatás  nélkül  vitetnek 
át  az   életbe. «    Nem   az   első  felelős  minisztériumon  s  nem  az  első  nép- 

képviseleti  alapon  álló  országgyűlésen  múlt,  hogy  az  alkotott  törvények 
mind  azonnal  nem  léptek   életbe  s  nagy  művének  dicsőségéből  mitsém 
vesz  el  az  a  körülmény,  hogy  egyik-másik  törvényt  a  szabadságharczot 
követő  abszolutizmus  valósítja  meg.    A  közös  teherviselést,  a  jobbágy- 
tartozások megszüntetését,  természetes,  hogy  nem  törölte  el  a  kényuralom 
sem ;  ez  javára  vált  a  .birodalomnak,  emelte  a  nép  adóképességét.  Más  az 
az  adó  s   más    a  szabad- 
ság ...  De  végre  is  a  nép, 
mely  századokon    át    szo- 
morkodott    az     alkotmány 
sánczain    kivül,  e   sánczo- 
kon   belül   került  s   gyako- 
roihatá    már     í  848-ban    a 
legszebb  jogot :  a  képviselő- 
választás jogát.   Ne  vessük 
a   szemére,   hogy  mindjárt 
első  Ízben  hálátlannak  mu- 
tatkozott a  márcziusi  napok 
hőseihez,  hogy  még  Peiqfi 
sem  tudott  bejutni  abba  a 
képviselőházba,  hová  már  a 
népnek  is  választó  joga  volt, 
annak    a    népnek,  melynek 
szabadságáért  szive  vérével 
írta  azokat  a  felséges  szép 
költeményeket  s  meg  is  halt 
hősi  halállal !  Csaknem  ezer 
esztendeig  nyögte  a  nép  a 
szolgaság   jármát   s   mikor 
szabaddá  lett,  még  nem  érett 

,.  ^   ,.  .      j  Petöft  Sándor   1848-baii. 

volt  meg  teljesen  a  szabad- 
ságra. Századokon  át  szándékosan  hagyták  sötétségben,  csoda-e,  ha  nehezen 
szokta  meg  a  nap  vakító  világosságát  ?  Csoda-e,  ha  könnyen  félrevezették 
a  lelketlen  ámítók,  a  zavarosban  halászok? 

Július  5-én  nyílik  meg  az  első  népképviseleten  alapuló  országgyűlés. 
A  beteges  király  helyett  István  nádor  nyitja  meg.  Minő  más  a  képe  már 
ennek,  mint  az  utolsó  rendi  országgyűlésnek.  Négyszáztizenöt  képviselő 
van  együtt.   A  két   testvérország   egyesült.    »A    szent   imádság  meghall- 

gatva  Ion,  Midón  egygyé  lett  mind  a  két  magyar !...«  így  üdvözli  Petőfi 
az  Uniót,  két  ország  ölelkezését,  majd  erős  hittel  dalolja: 

« 

» Jöhetsz,  most  már,  jöhetsz,  vihar. 

Nem  rettegjük  már  haragod  ! 

Két  ország  egygyé  olvadott, 

Két  élü  kard  lett  a  magyar, 

Mely  jobbra  is  vág,  balra  is  vág 

Es  jobbra-balra  majd  érzik  csapását ! «  ' 

Igen,  megtörtént  a  két  ország  ölelkezése  s  az  új  képviselőházban 
látjuk  már  az  erdélyieket  is.  Főurak,  köznemesek,  papok,  tisztviselők  s 
fóldmívesek  ülnek  együtt  a  törvényhozó  házban.  Mert  földmíves  is  van 
köztük  négy.  És  ismét  a  költő,  aki  első  szól  a  nemzetgyűléshez.  Meg- 
állítja a  hon  atyáit,  a  terem  küszöbén: 

.  .  .  Megálljatok,  ne  lépjetek  be  még, 
Hallgassátok  meg  intő  szózatom : 
Egy  ember  szól,  de  milliók  nevében  ! 

A  hon,  melyet  az  ősök  szereztek  szivök  vérivel,  nincs  többé,  » falait 
elmorzsolák  a  múlt  kor  férgei. «  Mit  az  ősök  tettek,  azt  kell  tenni  nektek 
is  —  mondja  a  költő: 

Bármily  erővel,  bármily  áldozattal.  Eljusson  a  nap  s  a  tiszta  levegő, 

Bár  mind  egy  szálig  elvesztek  belé,  '    Hogy  minden  ember  lásson  s  ép  legyen. 

Hazát  kell  nektek  is  teremteni  I  Nem  mondom  én,  a  régi  épületnek 

Egy  új  hazát,  mely  szebb  a  réginél  Dobjátok  félre  minden  kövét. 

És  tartósabb  is,  kell  akarnotok  De  nézzetek  meg  minden  darabot,  mit 

Egy  új  hazát,  a  hol  ne  légyenek  Alapnak  vesztek  s  amely  porhatag  már, 

Kiváltságok  kevély  nagy  tornyai,  Vessétek  azt  el  kérlelhetetlenül, 

Sötét  barlangok,  denevér  tanyák ;  Bármily  szent  emlék  van  csatolva  hozzá  . . . 

Egy  új  hazát,  hol  minden  szögletig 

Mire  az  országgyűlés  megnyílt,  a  felbujtogatott,  elámított  nemzeti- 
ségek már  forronganak,  a  horvátok  nyiltan  pártot  ütnek,  maga  a  tiszta 
magyar  faj  is  itt-ott  nyugtalankodik.  Lelketlen  ámítók  elhitetik  a  néppel, 
hogy  övé  a  földesurak  birtoka  is  s  a  felszabadult  jobbágyok  néhol  föld- 
osztáshoz láttak  ...  A  kormánynak,  míg  egyfelől  erélyesen  lát  a  forrongás 
elfojtásához,  másfelől  gondja  van  arra  is,  hogy  a  népet  felvilágosítsa  az 
új  rendről  s  népszerű  nyelven  írt  könyvecskét  küld  szét  az  országban, 
mely  könyvecskében  tövéről  hegyére  megmagyarázza  a  népet  közelebbről 
érdeklő  törvényeket. 

A  király  tanácsadója 

megmagyarázza  a  népnek  az  új  törvényeket, 

m 

ez  a  czíme  a  kis  könyvecskének  s  a  végén  ez  áll:  » íratott  ő  fel- 
sége, királyunk  kegyes  engedelméből   és    parancsolatjából. «    Ismertetvén 

a  közös  teherviselésről  szóló  törvényt,  e  kérdéssel  fordul  a  néphez :  Kik- 
nek tartozunk  mi  ezen  jótéteményért,  hogy  velünk  a  nemesség  terheiben 
megosztozott?  Igen  is,  magának  a  nemességnek  köszönhetjük,  mely  átlátta 
szenvedésünket  és  a  teherviselésre  magát  ajánlotta.  Isten  áldását  kérjük 
tehát  a  nagylelkű  nemességre  és  áldott  legyen  benne  azon  vér,  melynek 
ezelőtt  nemes-vér  volt  a  neve  és  ezt  újra  keresztelvén  a  legszebb  névre,  lett: 
testvéri'Vér.« 

Ehhez  hasonló  szellemben  szól  tovább  a  könyvecske  az  urbérről, 
az  egyenlőségről,  a  nemzetőrségről.  »Találkoztak  jobbágy-emberek,  — 
mondja  egy  helyen  —  kik  még  jóformán  szagát  sem  érezték  meg  a 
robot  és  dézsma  alóli  felszabadulásnak,  még  csak  azt  sem  mondták  földes- 
uruknak, hogy  eb  ura  fakó!  annál  kevésbbé,  hogy  megköszönték  volna 
a  robot  és  dézsmának  elengedését.  Kérdezzék  csak  atyámfiai  a  vármegye 
követjét,  aki  ott  volt  az  országg)nilésen,  az  is  megmondja,  hogy  a  földes- 
urak maguk  jóakaratából  engedték  el  a  robotot  és  dézsmát,  amiért  a  király 
ő  felsége  nagyon  megörült,  hogy  az  ő  kedves  alattvalóinak  ilyen  jóra 
fordították  a  sorsát.  És  némely  ember  köszönet  helyett  még  sz.  Istenét 
is  összekáromolja  a  jó  földesúrnak,  —  a  földesúr  földjét  rongálja,  marháit 
csonkítja,  miért?  mert  nem  akarja  némely  ember  a  jóltevőt  felismerni !« 
Majd  az  egyenlőséget  magyarázván,  így  oktatja  a  népet:  » Aztán  nem 
keli  ám  oda  gondolni,  hogy  az  urakkal  osztozunk,  mert  hát  kinél 
kezdjük  az  osztozást?  A  koldus  annyit  akarna,  mint  egy  fertály  helyes, 

—  ez  meg  annyit  szeretne,  amennyi  földje  van  a  félhelyesnek,  ez  ismét 
jobbnak  gondolná,  ha  egészhelyes  ember  lehetne;  de  még  itt  sem  lenne 
vége:  a  bojtár  a  gazda  sorsát  szeretné,  a  kis  biró  az  öreg  biróságra 
nyalná  a  száját;  a  hajdúnak  ispánságra  fájna  a  foga,  az  ispán  sem  bánná, 
ha  tiszttartóvá  tennék;  az  esküdt  szolgabíró,  ez  meg  viczeispány  akarna 
lenni,  —  hát  a  báró?  a  bárót  grófságért  leli  a  hideg,  —  ennek  meg  a 
berezegi  titula  a  nyavalyája,  utoljára  tudjuk  a  bibliából,  hogy  Nabucho- 
donozor  király  úgy  felfuvalkodott,  hogy  Istennek  mondotta  magát,  amiért 
az  igaz  Isten  úgy  megverte,  hogy  mint  a  marha,  gyöpön  élődött.« 

De  elég  ennyi  a  könyvecskéből,  melynek  írója,  akárki  volt,  jól  tudott 
a  nép  nyelvén,  a  nép  eszejárása  szerint  beszélni,  írni.  Bizonyára  jótékony 
hatása  is  volt  a  józan  magyar  népre,  aminthogy  a  felszabadult  magyar 
nép  a  maga  teljességében  nem  is  volt  háládatlan  a  nemesség  iránt.  A  nép 
becsületes  lelke  a  szó  igaz  értelmében  megbecsülte  a  nyert  jótéteményt, 
s   midőn   Kossuth   szava  végig  zúgott  az  országon:  a  haza  veszélyben! 

—  úr  és  paraszt  szive  egy  érzésben  dobbant  össze :  a  haza  szeretetében ; 

Úr  és  paraszt  egy  sorban  rohant  a  csatamezőre:  megvédeni  mindnyájuk- 
nak egyformán  édes  anyját,  a  hazát.  Ur  és  paraszt  egy  testté  s  lélekké 
forrott  össze  s  midőn  Kossuth  kétszázezer  honvédet  kér  a  haza  védel- 
mére, a  nemes  nem  vet  a  parasztra :  védjed  te  a  hazát,  —  a  paraszt  sem 
a  nemesre:  védjed  te,  mert  a  tied!  Mienk  e  haza!  ezt  dobogja  mindeD 
magyar  sziv  s  ezért  a  legdrágább  kincsért  ki  nem  ontaná  vérét? 

Sem  a  nemesség,  sem  a  parasztság:  a  magyar  nemzet  harcza  volt 
az  a  dicsőséges  harcz,  melynek  szabadságharcz  a  neve  s  nem  forradalom. 
Világosnál  gyászba  borult  a  magyar  ég,  de  a  magyar  nemzet  nem  halt 
meg:  erejét,  vitézségét  szárnyára  vette  a  hir  s  az  egész  világ  népe 
csodálattal  adózott  a  félisteneknek.  Az  elnyomott  nemzetet  a  legsötétebb 
napokban  sem  hag3^a  el  a  remény:  megvirrad  még  valaha! 

És  megvirradott.  ErŐs  magyar  nemzet  él  Árpád  földjén,  nemzet, 
mely  Isten  kegyelméből  s  a  maga  emberségéből  ma  már  erősebb,  mint 
az,  melynek  nagysága  elŐtt  Kossuth  leborult  vala.  »Egy  ezredév  szen- 
vedése kér  éltet  vagy  halált !«  — Ezredév  szenvedéseért,  Ím,  megnyertiUf 
az  életet:  a  magyar  égen  ott  ragyog  a  szabadság  áldott  napja  —  egy- 
formán ragyog  mindnyájunkra.  Miként  Istennek  áldott  napja  az  édes 
anyaföldet,  akként  termékenyíté  meg  a  magyarnak  lelkét,  szivét  a  szabadság 
napja;  szeretet  fakadt  sugarainak  nyomán.  Egymásnak  és  a  hazának  sze- 
retete. Kéz  kézben,  így  indul  a  magyar  a  második  ezerbe. 

Ó  jó  Isten,  magyarok  Istene,  légy  velünk  kegyelmeddel,  örökkörtr 
örökké.  Ámen. 


(Az  első  kötet  vége.) 

